
Under  rejsen. 

Af  Bjørnstjerne  Bjørnson. 


Vi  rejser  gjennem  Norge, 
den  nordre  vej,  den  sødre, 
vi  tænker  ander  rejsen 
på  de  forviste  brødre. 
Ti  landet  er  vort  eget, 
vi  rejser  mod  vor  fremtid;  - 
men  de  har  intet  land  mer, 
de  rejser  fra  sin  fortid. 
Vort  hjæm  med  vore  kjære 
os  lyser  fra  det  fjæme; 
ti  det,  som  der  skal  leves 
er  rejsens  lede-s^'ærne. 
Fra  deres  stiger  sorgen, 
som  tåge  den  sig  sænker, 

Dei  nj  Alfhundrede  I.  I. 


den  slører  hvad  de  ser  på, 
den  mørkner  hvad  de  tænker. 
Vi  lives  gjennem  skogen 
av  fædrelandets  ånde, 
vi  hører  langs  ved  sjøen 
fortælle  aUehdnde. 
For  dem  er  skogen  Finlands, 
den  sukker  sart:  kom  dter! 
og  sjøen  er  det  også, 
den  ser  op,  så  de  gråter. 
Vi  sover  hele  natten, 
vi  vågner  let  om  hjærte; 
de  drømmer  om  sin  barndom 
og  vågner  så  til  smærte. 


Bjørnstjerne  Bjørnson:  Under  Rejsen. 


Den  kjærlighed,  dem  vænter, 
i  åbne  broderfavne, 
den  minner  bare  større 
om  deres,  de  må  savne. 
Ti  hjæm  og  hjæmland  slides 
jo  fra  dem  bort  mod  øster! 
Der  er  ej  det  i  verden, 
som  læger  eller  trøster. 
Så  sår  blir  gangen  fremad 
og  sårere  hvert  minne; 
ti  mo'ren  hun  er  bortført 
som  kejserens  slavinne. 


—  Vi  rejste  gennem  Norge 
den  nordre  vej,  den  sødre, 
vi  tænkte  under  rejsen 


på  de  forviste  brødre. 
Så  kom  vi  op  på  højden 
i  sne  midsommers-dagen, 
tæt  ved  sad  fugl  og  væntet, 
og  de  forklarte  sagen. 
„I  håbets  luft  vi  lever, 
så  stærk  som  fjællets  egen. 
Når  solen  smælter  sneen, 
se,  da  begynder  legen! 
Når  jætten,  han  er  borte, 
så  er  vi  atter  hjæmme, 
og  glæmt  er  rejse-tiden 
ved  første  barnestemme.'' 
—  Å,  brødre,  hør  på  røsten 
fra  livets  højfjælls-vidder! 
Der  ved  de  mer  æn  han,  som 
på  Zarens  trone  sidder. 


Et  Barns  Opdagelse  af  Verden. 

Ar  Georg  Brandes. 


M" 


-i>'V. 


fan    var   lille   og    iagttog 
Verden  fra  neden  af  op- 
ad. Alt  det,  der  Foregik,  skete 
over  En.    Alle  saa  ned  til  En. 
Men  de  Store  havde  den 
prisvæi^ige    Evne    at    kunne 
løfte  En  op  til  dei^s  Stade 
eller  over  det.    Det  gik  saa- 
dan    til:     Ens    Far   eller   en 
Fremmed    udbrød     pludselig 
uden  Foranledning,  som  man 
^^^  laa  paa  Gulvet  og  rodede  og 

■'i^f^        ^JB^C  legede  og  tænkte  paa  Ingen- 

^"^^^^  ■^^T''/.  ting:  Vil  du  se  Kjøge  Høns? 

'  ■-  1  det  samme  lagde  lo  store 

Hænder  sig  om  Ens  Hoved 
over  Ens  Øren,  tyg  Armene 
blev  strakte  højt  i  Vejret.  — 
Del  var  en  Fornøjelse.  Men 
der  var  dog  nogen  Skuffelse 
Forbunden  dermed.     Kan  du 

Tegning  %\  Con.iintln  Hansen  c.  I84S.  nU      SC       ti!       KjØgC?       Var       et 

Spøi^smaal,  man  ikke  kunde 
gøre  Nc^et  ud  af:  hvad  var  Kjøge?  Men  paa  det  andet  Spørgsmaal:  Ser 
du  Hønsene?  anstrengte  man  sig  forøves  for  at  se  Noget.  Efterhaanden 
forstod  man,  at  dei  bare  var  en  Talemaade,  og  at  der  Intet  var  at  ki^e  eFter. 

Det  var  den  første  Erfaring  om  blotte  Talemaader,  c^  den  gjorde 
Indtryk. 

Nok  saa  morsomt  var  del  imidlertid,  naar  der  spurgtes  af  de  Store: 
Vil  du  være  Fedielam?  Nu  leger  vi  Fedtelam.  —  Man  blev  som  et  slagter 
Lam  kastet  over  Mandens  Skulder  og  hang  der  eller  man  sprang  op  og 
red  med  Benene  om  hans  Hofter,  kravlede  saa  tappert  flere  Skridt  i 
Vejret,    havde    Benene    om    hans  Skuldre    og    beføndt  sig  deroppe  i 

den  svimlende  Højde.  Saa  tog  han  En  om  Livet,  svingede,  og  efter 
en  mægtig  Kolbøtte  i  Luften  naaede  man  uskadt  Jorden  paa  sine  Fødder. 
Det  var  en  sammensat  Fornøjelse  med  tre  forskellige  Stadier,  først  det 
løftede  og  magelige  Sæde,  saa  det  interessantere,  hvor  man  alligevel 
havde  Følelsen  af  at  man  sad  for  Fald,  saa  endelig  Springet,  hvor- 
under der  helt  vendtes  op  og  ned  paa  En. 

Men  man  kunde  ogsaa  nede  paa  Gulvet  indtage  Stillinger,  der  lige- 
som gav  En  mere  Vægt  og  tvang  de  Store  til  at  rette  Øjnene  paa  En. 
Sagde  de:  Kan  du  staa  som  Kejser  Napoleon?  rettede  man  sig,  satte 
•den  ene  Fod  lidt  frem  og  lagde  Armene  overkors  som  den  lille  Figur 
paa  Kommoden. 

Man  vidste  ret  vel,  hvorledes  det  gjaldt  om  at  se  ud.  Thi  da  den 
tykke,  bredskuldrede  svenske  Onkel  med  det  store  Skæg  og  de  svære 
Hænder,  efter  hos  Forældrene  at  have  forhørt  sig  om  Ens  Kundskabs- 
forraad,  stillede  sig  op  med  Armene  overkors  og  spurgte:  Hvem  ligner 
jeg?  fik  han  Svaret:  Du  ligner  Napoleons  Karl.  —  Til  Ens  For- 
undring, men  ikke  ringe  Glæde,  fremkaldte  dette  Svar  et  højt  Be- 
undringsraab  fra  den  ellers  saa  overlegne  og  strengt  dømmende  Moder, 
og  belønnedes  af  hende,  der  sjældent  kærtegnede,  med  et  Kys. 

2. 

Dagens  ærgerlige  Øjeblik  var  det,  hvor  man  skulde  i  Seng.  Med 
Hensyn  til  Sengetid  var  Forældrene  mærkeligt  fordomsfulde.  Netop 
naar  man  morede  sig  bedst.  Naar  der  var  kommet  Fremmede  og  Sam- 
talen var  kommen  i  Gang,  ikke  mindre  fængslende  for  En,  fordi  man 
neppe  forstod  Halvdelen  af  hvad  der  blev  sagt,  saa  hed  det:  Nu  i  Seng! 

Men  der  var  dog  ogsaa  smukke  Øjeblikke  naar  man  var  kommen 
i  Seng.  Naar  Mor  kom  ind  og  bad  Aftenbøn  med  En,  og  man  laa 
der  godt  omgærdet  af  det  høje  Sprinkelværk,  hvis  Stænger  med  den 
lille  Udbygning  paa  Midten  Ens  Fingre  kjendte  en  for  en;  det  var 
umuligt  at  falde  ned  der  igennem.  Den  var  god  nok,  den  lille  Seng 
med  sit  Rækværk,  og  man  sov  i  den,  som  man  aldrig  kom  til  at  sove 
mer  i  denne  Verden. 

Det  var  ogsaa  fornøjeligt,  liggende  paa  Ryggen  i  sin  Seng,  at  se 
Forældrene  gøre  sig  i  Stand  til  at  gaa  i  Teatret,  Faderen  med  skin- 
nende hvid  Mansketskjorte  og  det  krøllede  Haar  smukt  strøget,  til  den 
ene  Side,  Moderen  i  hvidt  Crépesjal  over  Silkekjolen  og  med  lyse 
Handsker,  der  lugtede  godt,  naar  hun  kom  og  sagde  Farvel  og  Godnat. 

3. 
Altid  maatte  han  høre,  at  han  var  bleg  og  tynd  og  spinkel.  Det 
var  det  Indtryk,  han  gjorde  paa  Alle.  —  Endnu  næsten  tredive  Aar 
senere  sagde  en  Iagttager  til  ham:  „Det  Ejendommelige  ved  Deres 
Ansigt  er  den  stærke  Bleghed."  —  Derfor  saa  han  ogsaa  mørkere  ud 
end  han  var;  hans  brune  Haar  kaldtes  sort. 

Bleg  og  tynd  med  et  tykt  brunt  Haar,  et  vanskeligt  Haar.  Det 
sagde  Haarskæreren,  Hr.  Alibert,  der  kaldte  hans  Fader  Erré:  Goddag, 
Erré;  Farvel,  Erré.  Og  alle  hans  Svende,  der  dog  var  danske  nok, 
sagde,  saa  godt  de  kunde,  ligedan.  —  Et  vanskeligt  Haar!  Der  er  en 
Hvirvel  oppe  ved  Issen,  som  strutter,  hvis  han  ikke  bærer  det  lidt 
langt,  sagde  Hr.  Alibert. 

Altid  hørte  han  sige,  at  han  var  bleg  og  spinkel,  især  bleg.  Frem- 
mede Folk  saa  paa  ham  og  sagde:  Han  er  noget  vel  bleg.  Andre 
sagde  spøgende:  Han  ser  noget  grøn  ud  i  Ansigtet.  Og  saasnart  der 
taltes  om  ham,  lød  Ordet  tynd. 

Han  led  godt  sit  Navn.  Hans  Mor  og  hans  Tanter  sagde  det  med 
saadan  venlig  Betoning.  Og  hans  Navn  var  mærkeligt,  fordi  det  var 
saa  svært  at  udtale.  Ingen  mindre  Dreng  eller  Pige  kunde  udtale  det 
rigtigt;  alle  sagde  de  Gerok. 

Han  var  kommet  til  Verden  to  Maaneder  for  tidligt,  havde  havt  alt 
for  megen  Hast.  Hans  Moder  havde  født  ham  alene  uden  Hjælp.  Da 
Jordemoderen  kom  tilstede,  laa  han  der  allerede.  Han  var  saa  spæd, 
at  der  de  første  Aar  maatte  anvendes  megen  Omhu  paa  at  holde  Livet 
i  ham.  Velskabt  var  han  nok,  men  ikke  stærk,  og  dette  voldte  ham 
mange  Bryderier  i  de  Aar,  hvor  Drengens  eneste  Attraa  og  eneste 
Hæder  er  den  at  være  stærk. 

Han  var  ikke  kluntet,  snarere  ret  smidig,  blev  dygtig  til  at  springe 
i  Højden,  flink  til  at  klatre  og  til  at  løbe,  ikke  helt  daarlig  til  at  brydes 
og  efterhaanden  meget  øvet  i  at  slaas.  Men  han  var  ikke  muskelstærk 
og  kunde  aldrig  sammenlignes  med  de  Stærke. 

4. 

Verden  var  imidlertid  saa  ny  og  endnu  ukendt.  Han  opdagede  paa 
den  Tid  nye  Elementer. 

Han  var  ikke  bange  for  det,  hvortil  han  ikke  havde  Lyst.  Thi 
det  at  overvinde  Ulysten,  tilfredsstillede  ofte  Æresfølelsen. 

Er  du  bange  for  Vandet?  spurgte  en  Dag  den  raske,  fynske  Onkel 
Han  vidste  ikke  nøje,  hvad  der  var  at  være  bange  for,  men  svane 
paa  Forhaand  Nej.     Han  var  fem  Aar  gammel;  det  var  Sommer,  alt- 
saa  Regnvejr  og  Blæst. 

Han  klædte  sig  af  i  Badehuset;  den  gamle  Sømand  spændte  ham 
en  Korksele  om  Livet.  Den  var  af5skyeligt  vaad,  da  en  anden  Dreng 
lige  havde  lagt  den  af;  saa  det  gøs  genn^n  Kroppen.  Onkelen  tog 
ham  om  Livet,  kylede  ham  ud  i  Vandet,  og  lærte  ham  at  bjerge  sig 
selv.  Derefter  fik  han  Svømningen  ordenligt  lært  ved  Hjælp  af  en 
lang  Stang,  som  blev  befæstet  i  Selen  og  som  Bademesteren  holdt; 
men  sin  Fortrolighed  med  det  salte  Element  fik  han  allerede  fra  den 
Dag  af,  da  han  som  en  lille  Pakke  blev  kastet  ud  deri.  Uden  nogen- 
sinde at  udmærke  sig  i  Svømning  saa  lidt  som  i  nogen  anden  Idræt, 
blev  han  en  meget  ordenlig  Svømmer,  og  der  udviklede  sig  i  ham  en 

Kærlighed  til  Vand  og  til  Badning,  saa  han  sit  Liv  igennem  daarligt 
kunde  undvære  sit  Bad  nogen  Dag. 

Der  var  et  andet  Element,  han  paa  samme  Tid  lærte  at  kende,  et, 
der  var  langt  frygteligere  end  Vandet.  Det  havde  han  endnu  aldrig 
set  i  Frihed:  Ilden. 

En  Aften,  han  laa  i  Barnekamret  og  sov,  blev  han  vækket  af  sin 
Moder  og  af  sin  Morbror,  den  franske  Onkel.  Denne  sagde  højt:  Vi 
maa  tage  Børnene  op. 

Det  var  aldrig  hændt  ham  før,  at  man  vækkede  ham  om  Natten. 
Han  slog  Øjnene  op,  og  en  Rædsel  gennemfor  ham,  hvorom  Erin- 
dringen aldrig  senere  blev  udslettet.  Stuen  var  ganske  oplyst  uden  at 
der  dog  var  tændt  noget  Lys,  og  da  han  vendte  Hovedet,  saa  han 
udenfor  Vinduet  umaadelige  Flammer  slaa  i  Vejret.  Luer  knitrede  og 
Gnister  fløj.  Det  var  en  hel  Verden  af  Ild.  Det  var  Efterslægtskolen, 
som  brændte.  Onkel  Jakob  stak  sin  Haand  ind  under  hans  „Nat- 
klokke'',  et  langt-  Klædningsstykke  med  et  smalt  Bomuldsbælte  om  Livet, 
og  sagde  leende:  Har  du  Hjertebanken,  naar  du  er  angst?  —  Han 
havde  aldrig  før  hørt  noget  om  Hjertebanken.  Han  følte  efter  med 
Haanden,  fandt  for  første  Gang  sit  Hjerte,  og  virkelig,  det  bankede 
voldsomt. 

Saa  lille  han  var,  spurgte  han  om  Datoen  og  erfor,  at  det  var 
Natten  mellem  den  25.  og  26.  November,  og  saa  dyb  var  den  For- 
færdelse, han  følte,  at  han  aldrig  glemte  denne  Dato,  der  hos  ham  blev 
Genstand  for  en  overtroisk  Ængstelse,  og  da  den  nærmede  sig  i  det 
følgende  Aar,  var  han  overbevist  om,  at  den  paany  vilde  bringe  ham 
noget  Ondt.  Det  slog  forsaavidt  til,  som  han  næste  Aar  paa  nøjagtigt 
samme  Tidspunkt  blev  syg  og  maatte  tilbringe  et  Par  Maaneder  i  Sengen. 

5. 

Han  vår  altfor  spinkel  til  at  man  turde  sende  ham  i  Skole  ved 
Femaarsalderen  som  andre  Drenge.  Onkel  Doktor  sagde,  at  det  kunde 
der  ikke  være  Tale  om.  Men  da  han  dog  ikke  kunde  vokse  op  i  den 
rene  Uvidenhed,  blev  det  besluttet,  at  han  skulde  faa  en  Lærer  for 
sig  selv. 

Og  der  blev  antaget  en  Lærer,  som  hurtigt  vandt  hans  hele  Hen- 
givenhed og  over  hvem  han  var  glad.  Læreren  kom  hver  Morgen  og 
lærte  den  Lille  Alt  hvad  han  skulde  vide.  Det  var  en  Lærer,  man 
kunde  spørge  om  hvadsomhelst,  han  vidste  Besked.  Først  var  det 
ABC'en.  Den  var  lært  i  faa  Timer.  Den  Lille  kunde  læse  før  han 
rigtigt  kunde  stave.  Saa  var  det  Skrivning  og  Regning  og  endnu  mer. 
Snart  var  man  saa  vidt,  at  Læreren  kunde  læse  højt  af  Frithiofs  Saga 
paa  Svensk  og  blive  nogenlunde  forstaaet,  ja  han  kunde  tage  et  tysk 
Læsestykke  frem  og  forklare  at  det  hed  ich  og  ikke  isch,  som  det 
dog  faldt  saa  naturligt  at  sige. 

Hr.  Voltelen  var  en  fattig  Student,  og  af  de  Voksnes  Samtale  havde 

Drengen  godt  forstaaet,  hvad  Glæde  og  Gavn  Hr.  Voltelen  havde  af 
hver  Dag  at  foa  en  Kop  Kaffe  ekstra  og  dertil  fint  Hvedebrød  med 
frisk  Smør.  Paa  Slaget  halvelleve  bragte  Pigen  det  ind  paa  en  Bakke. 
Undervisningen  afbrødes,  og  Læreren  spiste  og  drak  med  et  Behag, 
hvormed  Drengen  endnu  aldrig  havde  set  Nogen  spise  og  drikke. 
Blot  Maaden,  hvorpaa  han  tog  Sukkeret  —  mere  Sukker  end  Mor  og 
Far  tog  —  og  lod  det  opløses  i  Kaffen,  før  han  kom  Fløde  i,  viste, 
hvad  Nydelse  den  Kop  Kaffe  gav  ham. 

Hr.  Voltelen  havde  et  svagt  Bryst,  og  undertiden  sagde  de  Voksne 
at  man  var  bange  for,  han  ikke  kunde  leve.  Det  hed  sig,  at  en  rig 
Velgører,  ved  Navn  Nobel,  havde  tilbudt  ham  en  Rejse  til  Italien  for 
at  han  kunde  komme  sig  i  Varmen  dernede.  Det  var  smukt  af  Hr. 
Nobel,  og  Hr.  Voltelen  tænkte  paa  at  rejse. 

Men  nu  fik  han  en  anden  Sygdom.  Han  havde  et  smukt,  brunt, 
lokket  Haar.  En  Dag  udeblev  han;  hans  Hoved  var  blevet  daarligt, 
han  havde  faaet  Haarpest  af  en  uren  Kam  paa  en  Badeanstalt.  Og 
da  han  endelig  kom  igen,  var  han  neppe  til  at  genkende.  Han  bar  en 
lille  mørk  Paryk.  Hvert  Haar  var  gaaet  af  hans  Hoved;  selv  hans 
Øjenbryn  var  gaaede  af.  Hans  Ansigt  havde  en  kalkagtig  Bleghed. 
Og  nu  hostede  han  tilmed  stærkt. 

At  Gud  dog  ikke  havde  beskyttet  ham  mod  Brystsygen!  Og  at 
Gud  kunde  nænne  at  give  ham  Haarpest,  naar  han  i  Forvejen  var  saa 
syg!  Gud  var  forunderlig.  Han  var  almægtig;  men  brugte  ikke  sin 
Almagt  til  at  beskytte  Hr.  Voltelen,  der  var  saa  god  og  saa  klog,  des- 
uden saa  fattig,  at  han  mer  end  nogen  anden  trængte  til  Støtte.  Hr. 
Nobel  var  bedre  mod  Hr.  Voltelen  end  Gud.  Gud  var  ogsaa  ellers 
forunderlig;  han  var  allerstedsnærværende,  ogsaa  blev  Moder  dog  vred 
og  gnaven,  naar  man  spurgte,  om  Gud  ogsaa  var  i  den  ny  Moderatør- 
lampe,  der  brændte  langt  klarere  i  Dagligstuen  end  tidligere  de  to 
Stearinlys.  Gud  var  alvidende,  hvad  der  var  uhyggeligt  nok,  for  man 
kunde  da  ikke  skjule  det  Ringeste  for  ham.  Underligst  var  det  dog 
at  tænke  paa,  at  dersom  man  vidste,  hvad  Gud  troede,  man  nu 
vilde  sige,  saa  kunde  man  sige  noget  andet,  og  hans  Alvidenhed  kom 
tilkort.  Men  naturligvis,  man  vidste  jo  ikke,  hvad  han  troede,  der  nu 
kom.  —  Værst  var  det  dog,  at  han  saaledes  lod  Hr.  Voltelen  i  Stikken. 

6. 

Nogle  Glimt  af  jordisk  Højhed  og  Pragt  strejfede  Drengens  be- 
skedne Eksistens.     Næst  efter  Gud  kom  Kongen. 

En  Dag,  da  han  gik  med  sin  Fader  paa  Gaden,  udbrød  denne:  Der 
kører  Kongen!  Drengen  saa  ind  i  den  aabne  Vogn  men  fandt  intet 
Mærkeligt  der,  og  fæstede  sin  Opmærksomhed  paa  den  røde  Kusk  og 
Jægerens  Fjærhat:  Kongen  var  der  jo  ikke!  —  Vist  saa,  han  sad  i 
Vognen.  —  Var  det  Kongen?  han  saa  jo  ud  af  Ingenting,  havde  ingen 

Krone  paa.  —  Kongen  er  en  smuk  Mand,  sagde  Faderen.  Men  i  sin 
Stads  er  han  kun,  naar  han  kører  til  Højesteret. 

De  gik  da  ud  en  Dag  for  at  se  Kongen  køre  til  Højesteret.  Der 
stod  en  Mængde  Mennesker  og  ventede  henne  ved  Holmens  Kirke.  Saa 
kom  Toget.  Hvilken  Pragt!  Der  var  Løbere  foran  Hestene  med  hvide 
Silkestrømper  og  formelige  Urtepotter  paa  Hovedet,  aldrig  havde  Dren- 
gen set  noget  lignende,  og  paa  Hestene  for  Vognen  red  Jockeyer.  Han 
glemte  rent  at  se  ind  i  V(^nen;  han  fik  knap  et  Glimt  af  Kongen  at 
se.  Og  det  gjorde  intet  Indtryk.  —  At  Kongen  hed  Christian  den 
Ottende  vidste  han  ikke;  han  var  kun  Kongen. 

Men  saa  en  Dag  hed  det,  at  Kongen  var  død  og  at  han  skulde 
udstilles  to  Gange.  Det  kaldtes  med  unaturlige  Ord:  Lit  de  Parade 
og  Castrum  doloris;  Drengen  hørte  dem  saa  tidt,  at  han  kunde  sige 
dem  og  ikke  glemte  dem.  Paa  Lit  de  parade  saa  man  Kongen  selv 
ligge  udstrakt  som  Lig;  det  var  for  sørgeligt  for  en  lille  Dreng.  Men 
Castrum  doloris  var  blot  Fornøjelse.  Og  virkelig  var  det  herligt.  Man 
trippede  først  længe  gennem  smalle  Gange;  saa  aabenbarede  sig  højt  i 
Luften  i  den  sortbetrukne  Hal  Ligkisten  dækket  af  sort  Fløjl  helt  besat 
med  skinnende,  blinkende  Stjerner.  Og  en  Masse  Lys  rundt  omkring. 
Det  var  den  største  Pragt,  den  Lille  endnu  havde  set. 

7.' 

Et  Stadbam  var  han  vel,  men  ikke  derfor  uden  Glæde  ved  Livet 
i  fri  Luft,  med  Planter  og  Dyr.  Landet  var  ikke  dengang  saa  langt 
borte  ft'a  Byen  som  nu.  Hans  Farfar  havde  et  Landsted  et  Stykke 
Vej  udenfor  Nørreport,  hvor  der  var  smukke  Træer  og  Frugthave,  og 
hvor  der  boede  en  gammel  Mand,  som  gik  med  høje  Kanonstøvler  og 
havde  en  hel  Samling  af  Æbler  og  Pærer  af  Voks,  saa  mærkværdigt 
eftergjorte,  at  man  første  Gang  man  saa  dem,  ikke  kunde  lade  være 
at  bide  i  dem.  Naar  man  om  Sommeren  kørte  ud  til  Landstedet,  saa 
rumlede  og  gungrede  det,  saasnart  man  kørte  gennem  Nørreport,  og 
skulde  man  hjem,  saa  maatte  der  passes  paa,  at  man  kom  igennem, 
før  Porten  blev  lukket. 

Man  laa  desuden  selv  paa  Landet  ude  ad  Vesterbro  ved  Sorte  Hest 
(som  sidenhen  i  Kolerasommeren)  eller  paa  Gamle  Kongevej,  hvor 
der  var  dejlige  store  Haver.  I  en  saadan  mægtig  Have  stod  han  en 
Sommer  ved  Siden  af  sin  Moder  foran  et  stort  aflangt  Bed  med 
mange  Slags  Blomster.  Det  Bed  skal  være  dit,  sagde  hans  Moder,  og 
glad  blev  han.  Han  selv  skulde  rive  Gangene  om  det,  passe  og  vande 
Planterne  deri.  Og  det  blev  en  Genstand  for  hans  store  Opmærk- 
somhed og  Interesse,  hvorledes  der  for  hver  Aarstid  kom  et  nyt  Sæt 
Blomster.  —  Naar  Asterserne  og  Georginerne  sprang  ud,  saa  var  Som- 
meren forbi. 

Haven  var  dog  ikke  det  rigtige  Land.  Det  rigtige  Land  var  hos 
Inger,  hans  gode  Amme.     Hun  kaldtes  hans  Amme,  fordi  hun  havde 

plejet  ham,   da  han   var  lille.    Men  hun  havde  ikke  givet  ham   sin 
Meik;  det  havde  hans  Moder. 

Hun  boede  i  et  Hus  med  Marker  omkring  ved  Høje  Taastrup. 
Der  var  endnu  ingen  Jernbane  dertil;  man  kørte  derud  med  to  Heste 
for  Vognen.  Først  senere  blev  den  mærkværdige  Jernbane  lagt  helt 
ud  til  Roskilde.  Da  blev  det  en  Begivenhed  uden  Mage  For  Børnene, 
at  skulle  køre  med  Jernbane  til  Valby  og  tilbage.  Far  tog  dem  med. 
Mange  mente,  det  var  for  farligt.  Men  Børnene  brød  sig  ikke  om 
Faren.     Det  gik  da  ogsaa  godt,  og  de  kom  levende  tilbage. 

Inger  havde  en  Mand,  der  hed  Peer.  Han  var  rar,  men  sagde 
ikke  m^et.  Inger  talte  meget 
mere  og  sørgede  for  Alt.  De 
havde  en  ganske  lille  Dreng,  som 
hed  Niels;  men  han  laa  i  Vugge 
(^  kom  ikke  i  Betragtning.  Hos 
Inger  c^  Peer  var  Alt  ander- 
ledes end  i  Byen.  Der  lugtede 
helt  sært  i  hendes  Stuer  med 
Dragkisten  og  Bænkene,  ikke 
just  ilde,  men  uforglemmeligt. 
De  havde  anderledes  store  Fade 
med  Melk  og  med  Grød  end 
man  kendte  i  Kjøbenhavn.  De 
brugte  ikke  at  lægge  Grøden 
eller  Tykmelken  af  paa  Taller- 
kener. Inger  og  Peer  og  den 
hxmmede  Dreng  sad  om  Melke- 
fadet  eller  Grødfadet  og  stak 
til  det  med  Skeen.  Men  Gæsten 
fik  sin  egen  Ske.  De  drak  ikke 
hver  af  sit  Glas;  men  han  fik 
sit  eget  Glas. 

E)er  var  morsomt  paa  Landet. 
En  Ko  og  Grise,  som  man  tum- 
lede med,  og  varm  Melk  fra  Koens  Yver.  Inger  kærnede,  og  man 
kunde  drikke  Kæmemelken.  Det  var  herlig  Spas  for  en  lille  Dreng 
fra  Kjøbenhavn  at  boltre  sig  i  Høstakke  og  li^e  paa  Hølæssene,  naar 
de  kørtes  ind.  Og  hver  Gang,  naar  han  efter  et  Ophold  derude  kom 
hjem,  io  hans  Moder  af  ham,  saasnart  han  aabnede  sin  Mund,  for 
uden  at  vide  deraf  talte  han  nu  ganske  som  de  andre  paa  Landet,. 
hvad  de  i  Kjøbenhavn  kaldte  bondsk. 


T.gnfng  • 


Paa  Brændeloftet,  et  lille  Rum,  der  med  Tremmer  er  skilt  Fra  deo 
store  Loftsrum,  hvor  der  skraanende  opefter  ligger  en  Mængde  kløvel 

Ved  og  finere  hugget  Pindebrænde,  som  lugter  frisk  og  tørt,  udstaar 
allerede  paa  tredie  Time  en  lille  Purk  med  sluttet  Mund  og  trodsig 
Mine  sin  Straf,  at  være  indelukket  der. 

Flere  Gange  allerede  har  hans  bekymrede  Moder  sendt  Stuepigen 
op  at  spørge,  om  han  nu  vil  bede  om  Forladelse.  Han  har  blot  rystet 
paa  Hovedet.  Han  er  sulten;  thi  han  blev  ført  derop  straks  efter 
Skolen;  men  han  vil  ikke  give  tabt,  for  han  er  i  sin  Ret.  Det  er  ikke 
hans  Skyld,  at  de  Store  ikke  kan  forstaa  ham.  De  véd  ikke,  at  det, 
han  lider  nu,  er  Ingenting  i  Sammenligning  med,  hvad  han  har  maattet 
lide.  Det  er  sandt,  at  han  ikke  har  villet  gaa  med  Barnepigen  og  sin 
lille  Bror  i  Kongens  Have.  Men  hvad  véd  Far  og  Mor  om  den  Van- 
ære, det  er.  Dagen  igennem  at  maatte  høre  af  Kammeraterne:  Naa, 
saa  du  bliver  hentet  af  Amme!  eller:  Nu  kommer  din  Amme  snart  og 
henter  dig.  Skamfølelse  overvælder  ham  ved  Tanken  om  de  andre 
Drenges  Haan.  Det  er  slet  ikke  hans  Barnepige,  men  hans  Brors. 
Magelig  kunde  han  finde  hjem  alene;  men  kan  han  forklare  Drengene, 
at  Forældrene  ikke  endnu  betror  ham  at  gaa  med  den  lille  og  sender 
Bud  efter  dem  begge  paa  en  Gang!  Nu  skal  det  være  forbi;  han  vil 
ikke  mere  i  Kongens  Have  med  Barnepigen. 

Der  er  Stuepigen  for  paany  at  spørge,  om  han  saa  vil  bede  om 
Forladelse.  Forgæves.  Alt  er  forsøgt  med  ham.  Skænd,  endog  en 
Lussing;  men  han  har  ikke  ladet  sig  knække.  Nu  staar  han  her; 
han  giver  sig  ikke. 

Hans  gode  Moder  har  dog  denne  Gang  ikke  ladet  Pigen  komme 
tomhændet  Han  faar  sin  Mad  ind  i  Aflukket  og  spiser.  Saa  er  det 
imidlertid  saa  meget  des  lettere  at  holde  ud.  Og  nogle  Timer  senere 
bliver  han  hentet  ned  og  lagt  i  sin  Seng  uden  at  have  gjort  Afbigt. 

Før  han  saa  smerteligt  erfor,  hvor  vanærende  det  var  at  gaa  med 
Pigen  i  Kongens  Have,  havde  Stedet  været  ham  saare  kært.  Hvilken 
Plads  til  Tagfat,  til  Saltebrød  og  Kispus!  Hvilke  herlige  Alleer  til 
Paradisspil  med  Himmerig  og  Helvede!  Ikke  at  tale  om,  hvorledes 
man  der  kunde  lege  Kusk  og  Heste!  Et  langt  Stykke  Bændel  blev 
lagt  over  Skuldrene  og  trukket  under  Armene  paa  to  Kammerater;  saa 
kørte  man  dem  i  stramme  Tøjler  med  Pisk  i  Haanden.  Og  var  det 
allerede  morsomt  i  gamle  Dage,  da  han  kun  havde  Bændler  til  Tømmer, 
saa  var  det  morsommere  nu,  da  han  af  sin  Fader  havde  faaet  præg- 
tige brede  Tømmer  af  stribet  Uld,  forsynede  med  Bjælder,  saa  man 
langt  borte  fra  kunde  høre,  naar  Tospandet  kom  i  flyvende  Fart  ned 
ad  de  brede  Alleer. 

Han  holdt  af  Haven,  der  var  stor,  dengang  langt  større  end  nu, 
og  af  Træerne,  der  var  mange,  dengang  langt  flere  end  nu.  Og  hver 
Del  af  Haven  havde  sit.  Herkulespavillonen  var  hemmeligsftild;  Sam- 
son med  Løven  lærerig  og  mægtig.  Skade,  det  var  blevet  saa  be- 
skæmmende at  gaa  der! 

Før  havde  han  ikke  vidst  af  det.     For  ikke  lang  Tid  siden  havde 


Et  Barns  Opdagelse  af  Verden,  1 1 

han  en  Dag  følt  sig  meget  lykkelig  der.  Han  havde  længe  kunnet 
læse  rent  i  sine  Læsestykker  og  skrive  paa  Tavle.  Men  en  Dag  havde 
Hr.  Voltelen  sagt  til  ham:  Du  maa  ogsaa  lære  at  læse  Skrift.  Og  fra 
det  Øjeblik  af  blev  det  et  Ærgerrighedsmaal  for  ham  at  kunne  læse 
Skrift,  et  Begreb,  der  hidtil  havde  været  ham  fremmed.  Først  da 
hans  Lærer  viste  ham  Skrift,  var  det  for  ham  hvad  for  voksne  Læg- 
folk Kileskrift  og  Hieroglyfer;  men  efterhaanden  lykkedes  det  ham  at 
genkende  de  vante  Bogstavtegn  i  denne  friere,  letsindigere  Forklæd- 
ning, hvor  de  flød  over  i  hinanden  og  hvor  deres  Regelrethed  var  op- 
løst. I  den  første  Hovedallé  i  Kongens  Have  gik  han  da  op  og  ned 
med  det  tynde,  i  Midten  ombrækkede  Hefte  i  sin  Haand,  det  første 
Hefte  Skrift,  han  nogensinde  havde  set,  og  han  havde  allerede  stavet 
sig  til  Overskriften :  Den  lille  Rødhætte.  Historien  var  jo  sikkert  ikke 
meget  lang;  men  den  fyldte  flere  af  de  smalle  Sider,  og  det  var  spæn- 
dende at  stave  sig  til  dens  Indhold;  thi  den  var  ham  ny.  I  den 
triumferende  Følelse  af  at  have  overvundet  nogle  Vanskeligheder  og 
staa  i  Begreb  med  at  overvinde  flere,  standsede  han  af  og  til  foran  en 
fremmed  Barnepige,  viste  hende  Heftet  og  spurgte:  Kan  du  læse  Skrift? 

Tre  og  tyve  Aar  derefter  gik  Purken  som  ung  Mand  op  og  ned  ad 
den  samme  Allé,  atter  med  et  Hefte  i  Haanden,  hvori  han  læste.  Han 
indprentede  sig  sin  første  Forelæsning  og  hørte  sig  i  den  til  han  kunde 
den  omtrent  udenad,  for  nogle  Øjeblikke  efter  med  Uro  at  opdage, 
han  havde  glemt  det  Hele,  og  det  var  galt  nok,  for  hvad  han  i  den 
Forelæsning  vilde  sige,  det  var  Ting,  der  laa  ham  paa  Hjerte. 

Kongens  Have  vedblev  at  indtage  en  Plads  i  hans  Liv.  Senere,  i 
saa  mangt  et  Aar,  naar  Foraar  og  Sommer  gik  hen  og  han  var  bundet 
til  Byen  og  længtes  bort  efter  Træer  og  Blomsterduft,  gik  han  ind  i 
Haven  og  skraaede  op  igennem  den  til  Bedene  i  Nærheden  af  de 
smukke  Blodbøge  nær  Indgangen  fra  Voldsiden,  hvor  der  altid  fandtes 
velplejede  og  sødt  duftende  Blomster.  Dem  kærtegnede  han  med  Øjet, 
deres  Duft  indsugede  han  bøjet  frem  over  Rækværket. 

Men  nu  lod  han  sig  hellere  indespærre  paa  Brændeloftet  end  han 
vilde  hentes  af  Barnepigen  fra  Skolen  til  Haven.  Skrækkeligt  var  det 
ogsaa  at  skulle  gaa  saa  langsomt  med  Pigen,  om  han  end  nu  ikke 
længer  skulde  holde  hende  i  Skørtet.  Hvor  misundte  han  de  Drenge, 
der  med  Foragt  kaldtes  Gadedrenge!  De  løb  ind  i  Gaarden  og  ud  af 
den,  skreg  op  og  gjorde  Larm,  saa  meget  de  vilde,  holdt  Styr  og  sloges 
ude  paa  Gaden,  bevægede  sig  Irit.  Han  kendte  jo  dog  Gader  nok. 
Man  kunde  sende  ham  et  Ærinde  i  Byen;  han  skulde  sagtens  finde  Vej. 

Og  endelig  opnaaede  han  Tilladelsen.  Lykkelige,  lykkelige  Dag! 
Han  fløj  afsted  som  en  Pil;  det  var  ham  umuligt  at  gaa.  Og  han  løb 
atter  hjem  i  strakt  Carriére.  Fra  den  Dag  af  løb  han  altid,  naar  han 
skulde  gaa  ud  alene.  Ja  han  begreb  ikke,  at  de  Store  og  andre  Drenge 
kunde  gaa.  Han  forsøgte  derpaa  nogle  Skridt;  men  Utaalmodigheden 
greb  ham,  og  han  pilede  afeted.     Det  var  en  Nydelse  at  løbe  saadan. 

at  man  formelig  følte  sin  Hast  for  hvert  Skridt  ved  at  give  sig  et  lille 
Smæk  bagpaa  med  Hælen. 

Hans  Far  kunde  dog  løbe  meget  hurtigere  endnu.  Det  var  umuligt 
at  løbe  omkaps  med  ham  om  en  Græsplæne.  Men  forunderligt  var 
det,  hvor  de  Gamle  var  langsomme.  Der  var  dem  iblandt  dem,  som 
ikke  kunde  løbe  op  ad  en  Bakke  og  som  kaldte  det  besværligt  at  stige 
op  ad  Trapper. 

9. 

Verden  var  i  det  hele  venligtsindet.  Det  gjaldt  jo  mest,  om  man 
var  artig  eller  ikke.  I  modsat  Fald  klagede  især  Karoline  over  En,  og 
Fader  og  Moder  forvandledes  til  vrede  Magter.  Fader  var  naturligvis 
en  langt  alvorligere  Magt  end  Moder,  en  fjernere  og  mere  haardhændet 
Magt.  Ingen  af  dem  indjog  dog  til  daglig  nogen  Skræk.  De  var 
væsenlig  beskyttende  Magter. 

Den  skræmmende  Magt  var  paa  det  allerførste  Stadium  Busse- 
manden. Han  foer  pludselig  frem  af  en  Krog  med  et  Tørklæde  for 
Ansigtet  og  udstødte  Lyden  Bøh! ,  saa  man  foer  sammen.  Blev  Tør- 
klædet taget  bort,  kom  dog  snart  et  leende  Ansigt  til  Syne  bag  det. 
Det  gjorde  straks  Bussemanden  mindre  frygtelig.  Og  deri  laa  det  vel, 
at  Marens  Trusel:  „Hvis  du  nu  ikke  er  artig,  saa  kommer  Busse- 
manden og  tager  dig",  temmelig  hurtigt  tabte  sin  Virkekraft.  Og  dog 
var  det  denne  saa  koldblodigt  afrystede  Bussemand,  af  hvem  paa  et 
senere  Stadium  en  Personlighed  udviklede  sig,  der  ikke  var  at  spøge 
med  og  som  ikke  saadan  lod  sig  afvise,  en  Personlighed,  for  hvem 
man  følte  baade  Angst  og  Bæven,  Djævelen  selv. 

Men  han  viste  sig  først  senere  indenfor  Drengens  Synskres.  Det 
var  ikke  ham,  der  afløste  Bussemanden.  Det  var  —  Politiet.  Politiet 
var  den  fremmede,  forfærdelige  Magt,  hvorimod  der  ingen  Tilflugt 
gaves  for  en  lille  Dreng.  Politiet  kom  og  slæbte  af  med  ham  bort 
fra  hans  Forældre,  bort  fra  Barneværelset  og  Dagligstuen  og  satte  ham 
i  Fængsel. 

Paa  Gaden  gik  Politiet  med  blaa  Frakke  paa  og  en  stor  Spansk- 
rørstok i  Haanden.    Ve  den,  der  gjorde  Bekendtskab  med  den  Stok! 

Hans  Morfar  lod  sit  Pakhus  gøre  nyt  i  Stand,  et  Pakhus,  der  var 
stort  og  højt  med  tre  Etager.  Fra  den  øverste  Luge  i  Midten  under 
Gavlen  udgik  der  en  Kran  og  ned  fra  den  gik  et  umaadelig  tykt  Tov, 
i  hvis  Ende  der  sad  en  stor  Jernhage.  Ved  Hjælp  af  den  kunde  de 
store  Tønder  med  himmelblaa  Indigo,  som  bragtes  paa  Vogne,  hejses 
i  Vejret.  Inde  i  Pakhuset  gik  Tovene  gennem  Huller  i  Gulvene  ned 
gennem  alle  Etager.  Trak  man  derinde  i  det  ene  eller  det  andet  Tov, 
hissedes  Tovet  med  Jernkrogen  udenfor  op  eller  ned. 

I  Pakhuset  opholdt  Peter  sig,  som  var  stor,  stærk,  ordknap,  maje- 
stætisk, med  rød  Næse  og  en  lille  Pibe  i  Munden,  altid  blaa  om  Fing- 
rene af  Indigo.    Havde  man  sikret  sig  Peters  Gunst,  kunde  man  tumle 

sig  i  Pakhuset  Timer  ad  Gangen,  rulle  de  tomme  Tønder,  og  hvad 
Hovedsagen  var,  trække  i  Tovene.  Dette  sidste  var  en  Nydelse,  som 
satte  alle  Evner  i  Spænding.  Det  Vidunderlige  var,  at  man  stod  inde 
i  selve  Huset  og  trak,  og  samtidigt  gennem  de  aabne  Luger  kunde 
iagttage,  hvorledes  Tovet  udenfor  hævede  sig  eller  sank.  Hvorledes 
det  gik  til,  var  en  Gaade.  Men  man  havde  den  vederkvægende  Følelse 
af,  at  man  udrettede  noget,  for  sine  Øjne  saa  Resultaterne  af  sin  Virken. 

Man  modstod  da  heller  ikke  Fristelsen  til  at  trække  i  Tovene,  naar 
Peter  var  borte  og  Pakhuset  tomt.  Den  lille  Broder  havde  Kighoste, 
saa  man  kunde  dog  ikke  bo  hjemme,  men  maatte  være  hos  Morfar. 
En  Dag  kom  saa  Peter  over  En,  og  det  kunde  nok  være,  at  han  var 
vred:  Jo,  du  er  en  net  Fyr.  Naar  du  saadan  trækker  i  Tovet  i  Utide, 
saa  filer  du  det  kostbare  Tov  midt  over,  og  det  har  kostet  90  Rigs- 
daler.    Hvad  tror  du,  Bedstefar  saa  vil  sige! 

Det  var  naturligvis  en  afskrækkende  Tanke  at  komme  til  at  øde- 
lægge en  saa  umaadelig  Værdi.  Ikke  at  Drengen  havde  nogen  be- 
stemtere Forestilling  om  Penge  og  Tal.  Han  havde  vel  sin  Færdighed 
i  Multiplikationstabellen  og  tumlede  stadigt  med  de  største  Tal;  men 
de  svarede  for  ham  ikke  til  Virkelighed.  Naar  han  havde  udregnet 
hvad  756,432  Gange  344,816  var,  vidste  han  ingenlunde,  om  Far  eller 
Bedstefar  havde  saa  mange  Daler  eller  færre  eller  fler.  Der  var  kun 
en  af  Onklerne,  som  morede  sig  over  hans  Multiplikationsbegavelse, 
det  var  den  tykke,  rige  Onkel  med  den  skæve  Mund,  om  hvem  de 
sagde,  at  han  ejede  en  Million,  og  som  altid  tænkte  paa  Tal.  Neppe 
stod  han  i  Døren  til  Moders  Dagligstue,  saa  raabte  han:  Er  du  en 
rask  Dreng  og  kan  du  sige  mig  hvad  er  27,374  Gange  580,208,  saa 
skal  du  faa  fire  Skilling,  og  hurtigt  kom  Tavlen  og  Griffelen  frem,  og 
Regnestykket  var  færdigt  paa  et  Øjeblik,  og  Firskillingen  indkasseret. 

I  Tallenes  Verden  var  han  da  husvant,  men  ikke  i  Værdiernes.  Det 
vilde  alligevel  være  skrækkeligt  at  tilintetgøre  saa  stor  en  Værdi,  som  90 
Rigsdaler  syntes  at  være.  Men  var  det  mon  ikke  noget,  som  Peter 
bare  sagde  ?    Han  kunde  vist  ikke  se  paa  Tovet,  om  der  var  trukket  deri. 

Saa  gjorde  den  lille  Dreng  det  da  igen,  og  da  Peter  en  Dag  med 
Strenghed  spurgte  ham  ud,  kunde  han  ikke  fragaa  sin  Brøde.  Jeg  har 
set  det,  sagde  Peter,  Tovet  er  næsten  helt  revet  over,  og  nu  kan  du 
ha'  det  saa  godt,  nu  kommer  Politiet  og  henter  dig. 

Han  havde  fra  da  af  Uger  igennem  ingen  rolig  Time.  Hvor  han  gik 
og  stod,  forfulgte  Angsten  ham  for  Politiet.  Han  turde  ikke  tale  til 
Nogen  om  hvad  han  havde  gjort  og  hvad  der  ventede  ham.  Han 
skammede  sig  for  meget;  han  mærkede  jo  ogsaa,  at  hans  Forældre 
ikke  vidste  noget.  Men  naar  en  Dør  pludselig  gik  op,  saa  han  spændt 
paa  den  Indtrædende.  Gik  han  med  Barnepigen  og  den  lille  Broder, 
saa  han  sig  om  til  alle  Sider,  og  kiggede  jævnlig  tilbage,  om  Politiet 
ikke  var  efter  ham.  Endog  naar  han  laa  i  sin  Seng,  værnet  af  Sprinkel- 
værket paa  alle  fire  Sider,  var  Angsten  for  Politiet  over  ham. 

Der  var  jo  kun  En,  han  turde  tale  med  derom;  det  var  Peter.  Da 
nogle  Uger  var  hengaaede,  forsøgte  han  da  ogsaa  at  faa  Svar  af  ham. 
Da  viste  det  sig,  at  Peter  end  ikke  vidste,  hvorom  han  talte.  Peter 
havde  øjensynligt  glemt  det  Hele.  Peter  havde  holdt  ham  for  Nar. 
Var  Lettelsen  umaadelig,  saa  var  dog  Harmen  ikke  ringe.  Saa  mange 
Kvaler  for  Ingenting! 

De  Ældre  som  havde  mærket,  hvilket  Indbegreb  af  alt  Frygteligt 
Politiet  var  for  ham,  benyttede  sig  undertiden  deraf  til  Forklaring  af 

Ting,  som  formentes  at  ligge  over 
hans  Fatteevne. 

Da  han  var  seks  Aar  gammel, 
hørte  han  første  Gang  det  Ord 
Krig.  Han  vidste  ikke  hvad  det 
var  og  spurgte.  Det  vil  sige,  svarte 
en  af  hans  Fastre,  at  Tyskerne 
V         )  har  stillet  Politi  op  nede  i  Slesvig 

og  forbyder  de  Danske  at  gaa  der, 
^  og  vil  slaa  dem,  ifald  de  bliver.  — 

*C  Han  forstod  nok  det ;  men  derefter 

*  hørte  han  Tale  om  Soldater.     Er 

j  der  ogsaa  Soldater?  spurgte  han. 

Politi  og  Soldater,  lød  Svaret.    Men 

"     '  dette  forvirrede   ham  ganske;  thi 

^'  de  to  Ting  hørte  i  hans  Bevidsthed 

til  i  10  ganske  forskellige  Rubriker. 
Soldater  var  smukke,  brogede,  med 
Chacot'er,  holdt  Vagt,  marcherede 
i  Takt  med  Trommer  og  Piber  og 
Musik,  saa  man  bare  vilde  følge 
med.     Soldater  blev  derfor  afbil- 

Tegnet  .f  Tegnelæren  „den  dede  i  Tin,  Og  man  fik  dem  til  sin 

Frk.  Birgitte  Neumann  c.  1850.  Fødselsdag  i  Æsker.  Politibetjente 

derimod  gik  enkeltvis  uden  Musik, 
uden  smukke  Kulører  paa  Uniformen,  strenge  og  truende  med  en  Stok 
i  Haanden.  Ikke  et  Menneske  faldt  paa  at  afbilde  dem  i  Tin.  Ikke 
ringe  var  hans  Ærgrelse,  da  han  snart  begreb,  at  man  havde  vildledt 
ham  ved  sin  Forklaring,  og  at  der  her  kun  var  Tale  om  Soldater. 

Der  var  ikke  gaaet  en  Maaned  før  han  fulgte  skarpt  med,  naar 
efter  Bordet  de  Voksne  læste  højt  af  Skillingsbladene  om  Slagene  ved 
Bov,  ved  Nybbøl  osv.  Altid  vandt  de  Danske.  I  Grunden  var  da 
Krigen  en  glædelig  Ting. 

Men  saa  skete  der  en  Dag  noget  Uventet,  Overvældende.  Hans 
Moder  sad  paa  Forhøjningen  i  Dagligstuen  med  sit  Haandarbejde  ved 
Sybordet  med  de  mange  smaa  Gemmer,  hvori  der  under  de  løse 
Mahagonylaag  laa  skjult  saa  mange  smukke  og  mærkelige  Ting,  Finger- 

ringe  og  dejlige  Ørenringe  med  Perler  —  da  Døren  gik  op  til  Køk- 
kenet og  Pigen  traadte  ind:  Har  Madamen  hørt  det?  Christian  den 
Ottende  er  sprunget  i  Luften  ved  Eckernførde  og  Gefion  er  taget.  — 
Er  det  muligt?  sagde  hans  Moder.  —  Og  i  det  Samme  bøjede  hun  sig 
over  Sybordet  og  brast  i  Graad,  hulkede  formelig.  Det  gjorde  et  Ind- 
tryk paa  ham,  som  intet  Tidligere.  Aldrig  før  havde  han  set  sin 
Moder  græde.  De  Voksne  græd  jo  overhovedet  ikke.  Han  vidste 
ikke  engang  at  de  kunde.  Og  nu  græd  Moder  med  strømmende 
Taarer.  Han  vidste  hverken  hvad  Christian  den  Ottende  eller  Gefion 
var;  først  nu  forklarede  Pigen  ham,  at  det  var  Skibe.  Men  han  begreb^ 
at  en  stor  Ulykke  var  hændt,  og  snart  ogsaa,  hvorledes  Mennesker  ved 
Krudt  var  sprængt  op  i  Luften,  og  hvor  godt  det  var,  at  en  af  deres 
Bekendte,  en  rask  ung  Mand,  der  var  vel  lidt  af  Alle  og  altid  kom 
godt  fra  det,  var  sluppet  ganske  helskindet  derfra  og  var  ankommen 
til  Kjøbenhavn  i  civil  Forklædning. 

JO. 

Paa  den  Tid  gik  det  nogenlunde  op  for  ham,  hvad  Fødsel  og  Død 
var.  Fødsel  var  noget,  der  kom  ganske  uventet,  og  saa  var  der  et 
Barn  mere  i  Huset.  En  Dag,  da  han  sad  midt  i  Sofaen  mellem  Bedste- 
far og  Bedstemor  ved  deres  Spisebord  i  Klareboderne  og  spiste  i  tem- 
melig stort  Selskab,  gik  Døren  i  Stuens  Baggrund  lige  for  ham  op, 
hans  Far  stod  i  Døren  og  sagde  uden  Goddag  disse  Ord:  Du  har 
faaet  en  lille  Bror  —  og  virkelig  laa  der  en  lille  En  i  en  Vugge,  da 
han  kom  hjem. 

Døden  havde  han  hidtil  mest  kendt  fra  et  stort  smukt  Maleri  paa 
Bedstefaders  Væg;  thi  Kongens  Død  havde  ikke  rørt  ham.  Maleriet 
forestillede  en  Have,  hvor  paa  en  hvidmalet  Bænk  Tante  Rosette  sad 
og  foran  hende  stod  Onkel  Edvard  med  lokket  Haar  og  i  Bluse  og 
rakte  hende  en  Blomst.  Men  Onkel  Edvard  var  død,  død  som  lille 
Dreng,  og  da  han  havde  været  saadan  en  udmærket  Dreng,  var  alle 
meget  bedrøvede  over,  at  de  ikke  skulde  se  ham  mere.  —  Men  nu 
var  der  daglig  Tale  om  Døden.  Saa  og  saa  mange  Døde,  saa  og  saa 
mange  Saarede!     I  al  den  Ulykke  var  Fjenden  Skyld. 

11. 
Der  var  dog  ogsaa  andre  fjendtlige  Magter  end  Politiet  og  Fjenden, 
uhyggeligere,  mindre  haandgribelige.  Naar  han  gik  og  dryssede  efter 
Barnepigen,  der  holdt  den  yngre  Broder  i  Haanden,  hørte  han  under- 
tiden bag  sig  et  Raab,  og  vendte  han  sig,  saa  han  en  grinende  Dreng 
med  vrængende  Mund  og  truende  Hænder.  Længe  havde  han  ikke 
agtet  videre  derpaa,  men  efterhaanden  hørtes  Raabet  oftere,  og  han 
spurgte  Pigen,  hvad  det  vilde  sige.  Hun  svarte:  Aa,  Ingenting.  Paa 
hans  gentagne  Spørgsmaal,  sagde  hun  blot:    Det  er  et  stygt  Ord. 

Men  en  Dag,  da  han  paany  havde  hørt  Raabet,  vilde  han  vide 
Besked,  og  da  han  kom  hjem,  spurgte  han  sin  Moder:  Hvad  betyder 
det?  —  Jøde!  sagde  Moderen.  Jøder,  det  er  nogle  Mennesker.  — 
Stygge  Mennesker?  —  Ja,  svarte  Moderen  smilende,  undertiden  ret 
grimme  Mennesker,  dog  ikke  altid.  —  Kan  jeg  faa  en  Jøde  at  se?  — 
Det  kan  du  godt,  sagde  Moderen,  og  løftede  rask  den  Lille  op  foran 
det  store  ovale  Spejl,  der  hang  over  Sofaen. 

Han  udstødte  et  Skrig,  saa  Moderen  hurtigt  satte  ham  ned  paa 
Gulvet,  og  han  viste  sig  saa  forfærdet,  at  Moderen  fortrød,  hun  ikke 
havde  forberedt  ham.    Senere  talte  hun  undertiden  derom. 


12. 

Der  var  endnu  flere  fjendtlige  Magter  i  Verden,  som  efterhaanden 
dukkede  op.  Naar  man  var  blevet  lagt  tidligt  i  Seng,  hændte  det 
ofte,  at  Pigerne  satte  sig  ved  Bordet  i  Bamestuen  og  samtalede  halv- 
højt til  langt  ud  paa  Aftenen.  Og  saa  fortalte  de  Ting,  der  kunde  faa 
Haarene  til  at  rejse  sig  paa  Ens  Hoved.  Om  Spøgelser,  der  gik 
hvidklædte,  lydløse  eller  ogsaa  med  raslende  Lænker  gennem  Husenes 
Værelser,  viste  sig  for  de  Sengeliggende,  forskrækkede  de  Skyldige.  Om 
malte  Skikkelser,  der  traadte  ud  af  Rammerne  og  bevægede  sig  over 
•Gulvet.  Om  Rædselen  ved  at  tilbringe  Natten  i  Mørke  i  en  Kirke. 
Det  turde  Ingen.  Om  de  Skrækkens  Steder,  Kirkegaardene  var,  hvor 
•de  Døde  i  lange  Linklæder  stod  op  af  deres  Grave  om  Natten  og 
skræmmede  Livet  af  Folk,  mens  Djævlen  selv  løb  over  Kirkegaarden 
i  Skikkelse  af  en  sort  Kat.  Aldrig  kunde  man  overhovedet,  naar  man 
saa  en  sort  Kat  ved  Aftenstid,  være  sikker  paa,  at  Djævelen  ikke  var 
i  den.  Og  Djævlen  kunde  som  Ingenting  forvandle  sig  til  et  Menneske 
og  komme  bagpaa  dem,  han  vilde  til  Livs. 

Rædselsfuldt  spændende  var  det  at  ligge  vaagen  og  høre  paa  alt 
dette.  Og  der  var  ikke  Tvivl.  Baade  Maren  og  Karoline  havde  selv 
oplevet  saadan  noget  og  kunde  anføre  Vidner  i  Hobetal.  Det  frem- 
bragte en  Omvæltning  i  Drengens  Bevidsthed.  Han  lærte  Mørkets 
Rige  og  Mørkets  Fyrste  at  kende.  En  Tid  lang  turde  han  neppe  gaa 
igennem  et  mørkt  Værelse.  Han  vovede  ikke  at  sidde  ved  sin  Bog 
med  en  aaben  Dør  bag  sig.  Hvem  kunde  ikke  lydløst  være  traadt 
ind!  Og  havde  han  et  Spejl  for  sig  paa  Væggen,  skælvede  han  for 
dér  at  komme  til  at  se  Djævlen  staaende  med  luende  Øjne  bag  hans 
Stol.  — 

Da  langt  om  længe  Indtrykket  af  alle  hine  Spøgelse-  og  Djævle- 
historier  tabte  sig,  bevarede  han  i  sit  Sind  en  kraftig  Uvilje  mod 
Mørkerædslen  og  mod  alle  dem,  der  spekulerer  i  de  Uvidendes  for- 
svarsløse Frygt  for  Mørkets  Magter. 

13. 

Verden  udvidede  sig.  Den  var  ikke  blot  Hjemmet  og  Huset  og 
de  to  Par  Bedsteforældres  Hjem  og  Onklernes,  Tanternes  og  Fætrenes 
Clan;  den  blev  større. 

Det  føltes  ved  Troppernes  Hjemkomst.  To  Gange  kom  de  hjem. 
Den  første  Gang  var  Indtrykket  vel  stærkt,  men  gik  ikke  dybt.  Det 
var  rent  udvortes  og  utydeligt  sammensmeltet:  Guirlander  paa  Husene 
og  over  Gaden,  den  store  Folkestimmel,  de  blomstersmykkede  Sol- 
dater, der  gik  frem  i  Takt  under  stadig  Blomsterregn  fra  alle  Vinduer 
og  smilende  saa  i  Vejret.  Den  anden  Gang  længe  efter  fik  han  i  sit 
Indtryk  anderledes  Enkelthederne  med.  De  Saarede,  der  gik  forrest  og 
hyldedes  med  en  vis  Ømhed.  Officererne  tilhest,  der  hilsede  med  Kaar- 
deme,  om  hvilke  der  laa  Krans  over  Krans.  De  skæggede  Soldater 
med  Smaakranse  om  Bajonetterne,  mens  store  Drenge  bar  Geværerne 
for  dem.  Og  Den  tapre  Landsoldat  svirrende  ustandseligt  gennem 
Luften,  naar  den  da  ikke  afløstes  af  Danmark  dejligst  eller  Vift  stolt! 

Men  anden  Gang  var  han  ikke  helt  optaget  af  Skuet;  for  han 
pintes  af  Anger.  Hans  Faster  havde  Dagen  forud  foræret  ham  tre 
ganske  smaa  Kranse  at  kaste  til  Soldaterne;  den  ene  skulde  han  selv 
beholde;  af  de  andre  skulde  han  give  en  til  hver  af  sine  smaa  Brødre; 
han  havde  lovet  det  bestemt.  Og  nu  havde  han  beholdt  dem  alle  tre 
for  sig  selv,  og  havde  til  Hensigt,  selv  at  kaste  dem  alle.  Han  vidste 
det  var  Uret  og  Bedrag;  han  led  derunder;  men  Lykken  ved  ene  at 
kaste  alle  Kransene  var  for  stor.  Han  slyngede  dem  ud.  En  Soldat 
greb  den  ene  paa  sin  Bajonet;  de  andre  ialdt  til  Jorden.  Han  skammede 
sig  dygtigt  og  glemte  ikke  siden  sin  Skam. 

14. 

Det  vidste  Drengen,  at  Teatret,  hvor  han  aldrig  havde  været,  det 
var  det  Sted,  hvor  Moder  og  Fader  morede  sig  bedst.  Derom  taltes 
der  ofte,  og  mest  fornøjede  var  de,  naar  Skuespillerne  havde  „spillet 
godt**,  en  Ting,  hvorom  han  ikke  kunde  gøre  sig  noget  Begreb. 

Dengang  var  det  endnu  ikke  Smaabørn  forbudt  at  komme  i  det 
kongelige  Teater,  og  han  havde  intet  hedere  Ønske  end  at  naa 
indenfor.  Han  var  da  ogsaa  meget  lille  endnu,  da  han  engang  blev 
taget  med  i  Wienervognen,  som  kjørte  Fader  og  Moder  til  Teatret. 
Han  fik  Plads  med  de  andre  i  andet  Parket,  og  sad  maalløs  af  For- 
undring, da  Tæppet  gik  op.  Endnu  en  ny  Verden  aabenbarede  sig 
her.  Stykket,  de  spillede,  hed  Eventyr  paa  Fodrejsen.  Men  han  kunde 
Ingenting  forstaa  deraf.  Mænd  kom  ind  paa  Skuepladsen,  talte  sammen. 
En  krøb  frem  under  en  Busk  og  sang.  Han  begreb  det  ikke,  og 
spurgte  han,  tyssedes  der  bare  paa  ham.  Men  hans  Sindsbevægelse 
var  saa  stærk,  at  han  fik  ondt  og  maatte  bæres  ud.  Ude  paa  Torvet 
kastede  han  op  og  bragtes  hjem.  Det  var,  desværre  for  ham,  nøjagtigt 
hvad  der  skete  ogsaa  anden  Gang,   da  Forsøget  efter  hans  Overhæng 

blev  fornyet.  Spændingen,  Henrykkelsen,  Overvældelsen,  Agtpaagiven- 
heden  paa  det  Uforstaaelige  var  for  stærk;  han  var  en  Afmagt  nær, 
og  maatte  efter  første  Akts  Slutning  forlade  Teatret.  Nu  varede  det 
derfor  længe,  før  han  blev  betragtet  som  stor  nok  til  at  kunne  bære 
Sindsbevægelsen. 

En  enkelt  Gang  fik  han  dog  Lov  til  at  komme  paa  Komedie.  Det 
var  da  Hr.  Voltelen  forærede  ham  Billet  til  en  Studenterforestilling 
paa  Hofteatret,  hvor  han  selv  skulde  optræde.  Stykket  hed  En  Øde- 
land, og  Drengen  saa  det  uden  at  tage  Men.  —  Der  var  en  ung  let- 
sindig Mand  deri,  som  kastede  Gulddalere  ud  af  Vinduet,  og  der  var 
en  gammel,  grim  Kælling,  og  desuden  en  ung,  køn  Pige.  Drengen 
sad  og  passede  paa  som  en  Smed,  naar  hans  Lærer  skulde  komme; 
men  det  blev  til  Skuftelse;   der  var  aldeles  ingen  Hr.  Voltelen  at  se. 

Næste  Dag,  da  han  takkede  sin  Lærer  for  Morskaben,  tilføjede 
han:  Men  De  havde  narret  mig.  De  var  jo  slet  ikke  deri.  —  Hvor- 
ledes? Jeg  var  der  ikke?  Saa  du  ikke  den  gamle  Kælling?  Det  var 
mig.  Saa  du  ikke  den  unge  Pige?  Det  var  ogsaa  mig.  —  Ufatteligt 
var  det,  at  Nogen  kunde  forstille  sig  saaledes.  Hr.  Voltelen  havde 
uden  Tvivl  „spillet  godt".  —  Men  endnu  mange  Aar  derefter  begreb 
han  ikke,  hvorpaa  dette  kendtes.  Da  Stykkerne  virkede  paa  ham 
ganske  som  Virkelighed,  var  han  naturligvis  ude  af  Stand  til  at  ud- 
sondre Skuespillernes  Del. 

15. 

At  der  var  Krig,  gav  Tinsoldaterne  en  helt  ny  Interesse.  Man 
kunde  ikke  have  Æsker  nok  deraf.  De  opstilledes  i  Kompagnier  og 
Batailloner;  de  udfoldede  sig  til  Angreb,  stormede,  saaredes  og  faldt. 
Undertiden  lagde  de  sig  trætte  ned  og  sov  paa  Valpladsen.  Men  en 
Dag,  da  en  ny  Æske  blev  bragt,  tabte  de  gamle  alt  deres  Værd.  Thi 
Soldaterne  i  denne  nye  Æske  var  rigtige  Soldater  med  Bryst  og  Ryg, 
runde  at  føle  paa,  tunge  at  veje  i  Haanden.  I  Sammenligning  med 
dem  sank  de  ældre,  Profilsoldaterne,  der  i  deres  Smalhed  blot  kunde 
ses  fra  Siden,  i  dyb  Ringeagt.  Et  Fremskridt  var  gjort  fra  det  Ab- 
strakte til  det  Konkrete.  Det  var  ikke  længer  nogen  Fornøjelse  at 
lege  med  de  smalle  Soldater.  Drengen  sagde:  Ifjor  da  jeg  var  lille, 
morede  de  mig. 

En  lignende  Forandring,  et  lignende  Billede  af  det  historiske  Frem- 
skridt, var  det,  da  Kæphesten,  man  skyldte  saa  mange  glade  Stunder, 
den,  paa  hvilken  man  var  redet  gennem  Stuer  og  Gange,  blev  sat  i 
Krogen  for  Gyngehesten,  der  længe  ønsket  og  attraaet  blev  baaret  ind 
ad  Døren  og  nu  holdt  der  i  Stuen  letvuggende  som  rede  til  det  dri- 
stigste Ridt  i  samme  Øjeblik  Rytteren  kastede  sig  i  Sadlen. 

Han  sad  der,  og  o  Lykke!  Ridtet  begyndte  og  fortsattes  med  Liden- 
skab, saa  han  nær  var  gaaet  ud  over  Hestens  Hals:  Da  jeg  var  lille, 
morede  Kæphesten  mig;   nu  ikke  mere.  —  For  hvert  nyt  Trin,   han 

tilbagelagde,  hvor  ringe  dei  end  var,  beholdt  hati  denne  Følemaade  og 
denne  Tankegang.  Hans  Moder  holdt  sig  of^e  op  derover,  helt  ind  i 
hans  voksne  Alder.  Voksede  han  hurtigt  fi*a  sine  Tilbøjeligheder,  var 
han  helt  Færdig  med  Noget  eller  Nogen,  der  for  ikke  lang  Tid  siden 
havde  sysselsat  eller  opfyldt  ham,  sagde  hun  med  et  Smil:  Ifjor,  da 
jeg  var  lille,  morede  Kæphesten  mig. 

Dog  Fremskridtene  skete  ikke  altid  uden  'Forlegenhed.  Da  han 
var  lille,  havde  han  smukke  Bluser,  især  en  graa  med  brune  Agra- 
maner, som  det  var  morsomt  at  gaa  med;  nu  gik  han  i  simple  glatte 
Bluser  med  et  Læberbælte  om  Livei.  Senere  kom  den  Tid,  da  Ær- 
gerrigheden vaagnede  efter  al 
gaa  i  Trøje  som  de  store 
Drenge;  og  da  deiie  Ønske 
endelig  var  opfyldt,  vaagnede, 
som  det  gaar  i  Livet,  en 
endnu  højere  sigtende  Drift, 
Atiraaen  efter  at  bære  Frakke. 
Da  Tidens  Fylde  kom,  blev 
en  gammel  Frakke  af  hans 
Faders  syet  om  til  ham.  Han 
saa  tynd  og  slunken  ud  i 
den,  dog  Dragten  var  ære- 
fuld. Men  det  Forekom  ham, 
som  maatte  Alle  kunne  se 
paa  ham,  at  han  bar  Frakke 
for  fiarste  Gang.  Han  vovede 
da  ikke  at  gaa  med  den  i 
Gaderne,  men  gjorde  Omveje 
rundt  ad  Voldene  af  Angst 
for  at  møde  Nogen. 

Som  ganske  lilte  var  han 
naturligvis  ikke  sysselsat  med 

sit  Udseende.    Han  huskede  Digucrruiypi  c.  issi. 

ikke,  at  han  var  bleven  tegnet 

flere  Gange.  Men  da  han  var  ved  ni  Aars  Alderen,  havde  Tante 
Sarah  —  alle  Mennesker  var  dengang  Onkler  og  Tanter  —  besluttet, 
at  han  og  hans  Brødre  skulde  afbildes  i  Daguerreotypi  til  Faderens 
Fødselsdag.  Begivenheden  gjorde  et  dybl  Indtryk,  fordi  han  skulde 
staa  aldeles  rolig,  mens  Afbildningen  fandt  Sted.  og  fordi  Daguerreoty- 
pisien, en  Fremmed,  som  hed  Hr,  Schetzy,  snurrede  paa  r'erne  og  hvis- 
lede med  s'erne.  Selve  Sagen  var  en  dyb  Hemmelighed,  som  ikke 
maatte  røbes.  Foræringen  skulde  være  en  Overraskelse,  og  han  maatte 
iove  ubrødelig  Taushed.  Han  overholdt  den  en  Dag.  Men  næste 
Dag  ved  Middagsbordet  kom  han  til  at  udbryde:  Nu  ganske  schtille! 
som  Manden  sagde.    Hvilken  Mand?    Der  laa  Hemmeligheden. 

Selve  Opholdet  hos  Hr.  Schetzy  maatte  han  længe  huske.  En 
eller  Anden  havde  sagt,  at  han  havde  en  slank  Hals,  som  saa  godt 
ud.  I  det  Øjeblik,  de  skulde  ind,  sagde  Tanten:  Du  Forkøler  dig  der- 
inde! og  havde  trods  hans  Vægring  bundet  ham  et  lille  Silketørklæde 
om  Halsen.  Det  Tørklæde  fordærvede  ham  hele  Glæden  ved  at  blive 
foreviget.    Og  det  er  paa  det  gamle  Billede  endnu  at  se  om  hans  Hals. 

16. 

Tinsoldaterne  havde  kaldt  de  krigerske  Instinkter  til  Live.  Med 
Gyngehesten  fulgte  efterhaanden  mere  og  mere  Krigstilbehør.  En  blank 
Hjælm  til  at  spænde  fast  under  Hagen,  med  hvilken  man  saa'  helt 
statelig  ud;  et  Kyrads  af  virkeligt  Metal  som  Hestgardens,  og  en  kort 
Stødkaarde  i  Læderskede,  som  kaldtes  med  det  fremmede  Ord  Hirsch- 
fanger,  og  var  et  frygteligt  Vaaben  for  Ens  smaa  Brødre,  naar  de 
ubarmhjertigt  nedsabledes  med  den.  Sad  man  paa  Gyngehesten  iført  al 
denne  Pragt,  saa  drømte  Sindet  vilde  Drømme  om  krigersk  Storhed, 
Drømme,  der  blev  spundne  videre  fra  Aar  til  Aar,  indtil  de  i  otte-ni 
Aars  Alderen   fik  ny  og  usund  Næring  af  de  Ingemannske  Romaner. 

Tilhest  i  Spidsen  for  en  udsøgt  Skare  mod  talløse  Fjender,  der 
kæmper  som  fortvivlede!  Gyngehesten  gaar  voldsomt  op  og  ned. 
Fjenden  vakler,  han  begynder  at  vige.  Gyngehesten  holdes  an.  Der 
vinkes  med  HirschFangeren  ad  de  Meniges  Flokke.  Fjenden  bliver 
slagen  og  flyer;  det  gælder  nu  om  at  forfølge  ham.  Gyngehesten 
sættes  i  rasende  Bevægelse.  Sejr  over  det  Hele.  Indtog  i  Hoved- 
staden; Jubel  og  Blomsterkranse  for  Sejrherren  og  hans  Mænd. 

17. 

Netop  paa  dette  Tidspunkt,  da  han  i  Indbildningen  var  saa  stor  en 
Krigsmand,  havde  han  i  det  virkelige  Liv  havi  god  Brug  for  flere 
Kræfter,  nu,  da  han  ikke  mere  fulgtes  til  Skole  af  Barnepigen,  men 
selv  skulde  være  Beskytter  for  sin  to  Aar  yngre  Broder.  Opbruddet 
fra  Hjemmet  var  behageligt  nok.  Madkasserne  af  Tin  med  Velbekomme 
i  Guldskrift  udenpaa  stod  aabne  paa  Bordet.  Hans  Moder,  der  stod 
for  Bordenden,  smurte  til  hvert  af  Børnene  seks  Stykker  Brød,  der 
sammenlagdes  to  og  to.  Franskbrød  paa  Rugbrød,  en  Blanding,  der 
frembød  en  overordenlig  Velsmag.  Saa  mange  Stykker  kunde  Kassen 
nøjagtigt  rumme.  Den  blev  saa  lagt  til  Bøgerne  i  Tornistret.  Og  med 
det  paa  Ryggen  begav  man  sig  i  Skole  altid  ad  samme  Vej.  Men 
dette  var  Tider,  da  Vandringen  besværliggjordes.  Hvert  Øjeblik  mødte 
man  Drenge,  som  udskældte  En  og  slog  til  den  Lille,  saa  man  maatte 
slaas  paa  hvert  Gadehjørne,  ad  hvilket  man  skulde  dreje.  Og  dette 
var  Tider  i  Skolen  selv,  hvor  trods  Datidens  ikke  senere  naaede  Hu- 
manitet Skældsord  og  Puf  og  udsøgte  Forhaanelser  var  det  daglige 
Brød,  og  han  ser  sig  endnu  som  han  en  Dag  i  Slagsmaal  med  en 
meget  større  Dreng  sprang  op  paa  denne  og  bed  sig  fast  i  hans  Nakke, 
saa  en  Lærer  maatte  vriste  ham  løs,  og  den  anden  faa  sin  Nakke 
badet  under  Posten. 

Han  beundrede  hos  Andre  den  Styrke,  der  fattedes  ham  selv.  Der 
var  i  Klassen  en  Dreng,  svær,  firskaaren,  usigeligt  godmodig,  med  hvem 
Ingen  kunde  tage  det  op  i  Slagsmaal.  Han  var  fra  Lolland  og  hed 
Ludvig,  var  ikke  meget  kløgtig,  men  kærnesund  og  kæmpestærk.  Saa 
kom  der  en  Dag  ind  i  Skolen  en  Vestindier  ved  Navn  Muddie,  mørk 
af  Lød  med  krøllet  Haar,  stærk  og  slank  som  en  Vild,  uimodstaaelig 
ved  alle  de  Fif  og  Finter,  han  kunde  saavel  naar  der  skulde  tages  Tag 
som  i  Nævekamp.  Han  overvandt  alle  Skolens  stærkeste  Drenge. 
Kun  Ludvig  havde  han  aldrig  udæsket,  saa  lidt  som  denne  ham.  Men 
der  var  stor  Nysgerrighed  mellem  Drengene  efter  at  erfare,  hvem  af 
de  to,  der  var  stærkest,  og  i  et  Frikvarter  blev  en  Brydekamp  arran- 
geret. Det  var  for  Drengene,  der  alle  var  Kendere,  et  af  de  smukkeste 
Syn  at  se  to  saa  udmærkede  Kæmpere  brydes,  især  da  Lollikpn 
kastede  sig  ned  over  den  anden  og  Vestindieren  med  formelige  Slange- 
vridninger forgæves  søgte  at  vride  sig  ud  af  hans  Tag. 

En  Dag  kom  der  to  nye  Drenge  ind  i  Skolen,  to  Brødre;  den 
ældre,  Adam,  var  lille  og  gusten,  underligt  vissen,  saa  ud  som  en  Van- 
før uden  dog  at  være  det;  den  lidt  yngre,  Sofus,  var  smukt  bygget  og 
forbavsede  straks  i  den  første  Time,  i  hvilken  de  nytilkomne  deltog 
—  en  Gymnastiktime  —  ved  sin  sjældne  Dygtighed  i  at  klatre  og  gaa 
i  Skraastang.  Han  syntes  Hge  stærk  og  behændig,  og  hos  en  lille 
Dreng,  der  saa  op  til  de  Stærke,  maatte  han  vække  formelig  Begejst- 
ring. Den  steg  endda  den  følgende  Dag,  da  en  stor  ondskabsfuld 
Dreng,  der  havde  haanet  Adam  som  Skrælling,  i  et  Nu  blev  saaledes 
gennembanket  af  Sofus,  at  han  tabte  baade  Vejret  og  Modet, 

Han,  som  kun  fra  Gyngehesten  havde  udført  Slagsmaals-Bedrifter, 
og  den  nyankomne  Sofus  blev  fra  nu  af  nogen  Tid  uadskillelige  Venner. 
Det  var  et  af  de  sædvanlige  Venskabsforhold  mellem  Smaadrenge,  hvor 
den  ene  beundrer  og  den  anden  lader  sig  dyrke.  Den  Beundrende 
her  kunde  kun  give  sine  Følelser  Næring  ved  at  skænke  den  Anden 
det  Dyrebareste,  han  besad.  Dette  Dyrebareste  var  Billeder  af  ud- 
hugget Guldpapir  fra  Frankrig,  som  forestillede  alle  mulige  Genstande 
og  Personligheder,  fra  Skibe  med  Master  og  Sejl  til  Riddere  og  Damer. 
Han  havde  i  lang  Tid  samlet  paa  dem  og  opbevaret  dem  Stykke  for 
Stykke  ved  at  indklæbe  dem  i  en  Bog,  der  var  hans  Stolthed.  Den 
Bog  gav  han  uden  ringeste  Betænkning  bort  til  Sofus,  der  tog  imod 
den  uden  at  bryde  sig  en  Smule  om  den. 

Og  nu  begyndte  Sofus,  der  hidtil  havde  været  saa  ligefrem,  at  blive 
lunefuld  paa  Grund  af  den  urimelige  Beundring,  for  hvilken  han  var 
Genstand.  Det  var  en  fast  Regel,  at  han  og  hans  Beundrer  skulde 
følges  ad  fra  Skolen.  Men  en  Dag  var  der  med  Et  Vanskelighed; 
Sofus  havde  lovet  Valdemar,  en  afskyelig  Dreng,  der  snød  i  Timerne, 
at  gaa  hjem  med  ham.  Og  næste  Dag  var  han  ogsaa  forhindret.  Men 
da  Kammeraten,  som  nu  paa  én  Gang  lærte  alle  Tirsidesættelsens  og 
den  forsmaaede  Hengivenheds  Kvaler  at  kende,  den  tredje  Dag,  efter 

at  have  ventet  forgæves,  mødte  ham  skraaende  over  Frueplads  med 
Valdemar,  tog  han  i  sin  Vrede  sin  fordums  Ven  haardt  i  Armen, 
udbrød  med  fortrukket  Ansigt:  Du  er  en  Skurk!  og  skyndte  sig  bort 
for  aldrig  at  tiltale  ham  mere.  —  Det  var  højst  uklogt  gjort;  rent  ud 
sagt  det  dummeste,  han  kunde  gøre.  Men  han  var  altfor  lidenskabelig 
til  at  bære  sig  fornuftigt  ad.  Valdemar  udbredte  hans  Færd  i  hele 
Klassen,  og  i  Frikvarteret  lød  det  ham  næste  Dag  allevegnefra  imøde 
fra  leende  Munde:    Du  er  en  Skurk!    Du  er  en  Skurk! 

18. 

Verden  udvidede  sig.  Undervisningen  blev  flersidigere.  Der  var 
megen  Undervisning  udenfor  Skolen.  Af  Lærerinden  i  Tegning,  en 
elskværdig  ung  Pige,  der  med  Sortkridt  kunde  tegne  Fingal  i  Hjelm, 
lærte  han  at  se  paa  Tingene  i  Verden,  hvorledes  de  stod  mod  hin- 
anden, dækkede  hverandre  og  viste  sig  i  Perspektiv  —  af  Lærerinden 
i  Musik,  hans  gode  Faster,  at  kende  Noder  og  Nøgler,  at  spille  først 
Smaastykker,  saa  Sonater,  tohændigt,  dernæst  firhændigt.  Men 
ak !  Hverken  i  Synets  eller  Hørelsens  Kunst  viste  han  sig  nogensinde 
mere  end  middelmaadig.  Aldrig  kom  han  hverken  i  Tegning  eller  i 
Klaverspil  videre  end  til  en  aandløs  Rigtighed.  Og  neppe  synderligt 
større  Anlæg  udviste  han,  naar  han  paa  lyse  Søndagformiddage,  der 
lidet  indbød  til  Dansens  Glæder,  med  mange  andre  smaa  Purke  og 
Tøse  opstilledes  til  Dans  i  den  kongelige  Danser  Hr.  Hoppes  Sal,  og 
lærte  at  indtage  første  til  femte  Position,  og  at  svinge  Pigerne  i  Polka 
Mazurka.     Han  blev  en  ivrig,  men  aldrig  nogen  udmærket  Danser. 

19. 

Verden  udvidede  sig.  Faderen  medbragte  fra  Paris  et  mærkværdigt 
Spil,  Fortunaspil  kaldet,  med  Klokker  over  Huller,  med  Kugler  der 
stødtes  med  Kø'er.  Fem  Dage  og  seks  Nætter  havde  Faderen  kjørt 
med  det  fra  Frankrig.  Det  var  usigeligt  fængslende;  ingen  Anden  i 
Kjøbenhavn  havde  et  saadant  Spil.  Og  næste  Aar,  da  Faderen  paany 
kom  hjem  fra  Paris,  medbragte  han  en  stor,  flad,  blankpoleret  Kasse, 
hvori  der  var  vel  et  Dusin  forskellige  Slags  Spil,  franske  Spil  med 
Boldte  og  Fjerboldte  og  Ketsjere,  Spil  som  ogsaa  de  Voksne  morede 
sig  med,  og  der  var  Vogne,  der  gik  i  en  Kres  ved  Hjælp  af  et  Uhr- 
værk,  og  en  Bajads,  der  slog  baglænds  Saltomortaler  ned  ad  en  Trappe, 
saasnart  han  stilledes  paa  det  øverste  Trin.  Saadanne  Ting  kunde  de 
Folk  i  Frankrig  gøre. 

Verden  udvidede  sig  stedse  mere.  Der  kom  jævnlig  Slægtninge  fra 
Gøteborg.  De  talte  Svensk;  men  passede  man  paa,  forstod  man  godt 
hvad  de  sagde.  De  talte  Sproget  fra  Frithiofs  Saga,  men  udtalte 
anderledes  end  Hr.  Voltelen.  Og  der  kom  en  ung  fransk  Greve,  hvis 
Slægtninge  den  danske  Farbroder  havde  kendt;  han  var  heroppe  som 
Sømand  paa  et  fransk  Krigsskib,  kom  og  blev  til  Middag  og  sang 
Marseillaisen.    Af  ham  hørte  Drengen  den  Sang  for  første  Gang.    Han 

var  kun  femten  Aar  og  meget  smuk  og  klædt  som  en  Matros,  endda 
han  var  Greve. 

Og  saa  var  der  de  to  franske  Onkler,  Morbror  Jakob  og  Farbror 
Julius,  der  begge  to  forlængst  var  blevne  Franskmænd  og  boede  i  Paris. 
Morbror  Jakob  kom  ofte  paa  nogle  Uger  eller  mer.  Han  var  lille  og 
bredskuldret  og  smuk.  Alle  Mennesker  holdt  af  Onkel  Jakob;  alle 
Damer  vilde  indbydes,  naar  Onkel  Jakob  kom.  Han  havde  Kone  og 
fire  Børn  i  Paris.  Men  det  havde  Drengen  opsnappet  af  de  Voksnes 
Samtaler,  at  Tante  Victorine  var  hans  Kone  og  dog  ikke  hans  Kone. 
Bedstemoder  vilde  ikke  vide  af  hende.  Og  Onkel  Jakob  havde  gjort 
en  Rejse  helt  ned  til  Paven  i  Rom  for  at  bede  ham,  om  hun  maatte 
blive  hans  Kone.  Men  Paven  havde  sagt  Nej.  Hvorfor-?  Fordi  Tante 
Victorine  forud  havde  en  anden  Mand,  som  havde  været  ond  imod  hende 
og  slaaet  hende,  og  den  Mand  kom  nu  og  da,  naar  Onkel  var  borte, 
og  tog  hendes  Møbler  fra  hende.  Det  var  ubegribeligt,  at  han  havde 
Lov,  og  at  Paven  ikke  engang  vilde  hindre  det,  da  hun  dog  var  Katolik. 

Onkel  Jakob  havde  et  besynderligt  Udtryk  om  Munden,  naar  han 
smilte.  Der  var  en  vis  Ynde  over  Alt,  hvad  han  sagde  og  gjorde,  men 
Vemod  i  hans  Smil.  Han  havde  været  letsindig,  hed  det,  og  var  ikke 
lykkelig.  En  Morgen,  da  han  var  i  Besøg  hos  Far  og  Mor  og  laa  og 
sov  i  den  store  Stue,  blev  der  stærk  Uro  i  Huset;  der  gik  Bud  efter 
Doktor  og  blev  sagt  Ordet  Morfin.  Han  var  syg;  men  kom  sig  dog  hurtigt 
igjen.  Da  han  næste  Dag  spurgte  sin  Søster :  Hvor  er  min  Pistolkasse 
blevet  af?  svane  hun  med  alvorlige  Øjne:  Den  har  jeg  taget  og  den 
beholder  jeg. 

Aldrig  havde  Drengen  tænkt,  at  han  nogensinde  skulde  lære  Onkel 
Jakobs  Kone  og  Børn  at  kende.  Og  saa  skete  det  dog.  Mange  Aar 
efter,  da  han  var  bleven  en  ung  Mand  og  kom  til  Paris,  opsøgte  han 
efter  Onkelens  Død  Victorine  og  hendes  Børn.  Han  vilde  den  Gang 
selv  bringe  hende  den  maanedlige  Understøttelse,  hendes  Slægtninge 
sendte  hende  fra  Danmark.  Han  fandt  hende  ældet  før  Tiden,  ydmyg 
af  Fattigdom,  medtaget  af  Savn.  Hvor  kunde  hun  have  det  saa  knapt? 
Fik  hun  da  ikke  hver  Maaned  udbetalt  den  Hjælp,  som  sendtes  fra 
Kjøbenhavn  til  Onkels  bedste  Ven,  Hr.  Fontane  i  Rue  Vivienne?  Ak 
nej,  Hr.  Fontane  gav  hende  en  sjælden  Gang  en  lille  Almisse  og 
jagede  ellers  hendes  Børn  hjem  med  stygge  Ord. 

Saa  havde  Hr.  Fontane  da  været  en  Bedrager,  havde  selv  beholdt 
de  Penge,  der  i  Aarevis  var  blevne  sendte  til  Enken  efter  hans  bedste 
Ven.  Han  var  en  høj  køn  Mand,  der  sad  i  en  stor  Bedrift.  Hvem 
skulde  tro,  at  en  Kæltring  saa  saaledes  ud?  Han  nødtes  da  til  sidst  til 
at  udlevere  Pengene.  —  Og  naar  Fætteren  fra  Danmark  saa  ringede 
paa  hos  de  franske  Slægtninge,  var  han  i  samme  Øjeblik  saa  behængt 
som  et  Juletræ  med  smaa  Drenge  og  en  lille  Pige,  der  sprang  op  og 
hængte  sig  om  Halsen  paa  ham,  og  ikke  vilde  slippe.  . 


Dagligt  Liv  paa  en  Højskole. 


i  Kierkegaard. 


Naar  vor  kære  Jord  i  Nattens  Løb  har  vendt  os  den  traditionelle 
Omgang,  og  Ringeren  har  sagt  et  gnavent  Godmoi^en  til  Solen, 
saa  slaar  Karen  Kokkepige  paa  Madklokken  for  at  vække  Eleverne  og 
kalde  dem  op  til  Kaffedrikning.  De  er  ikke  alle  lige  henrykt  ved  at 
blive  revet  ud  af  den  elskede  Morfeus'  Arme;  men  er  Kopperne  først 
tømt  og  Morgenskoseme  sagt,  saa  tindrer  de  genvakte  Livsaander  i  alle 
Øjne,  og  Tankerne  og  Benene  faar  samme  Maal:  Haven;  den  er  stor 
og  dejlig,  med  mange  vide,  skønne  Udsigter;  thi  som  Klostrene  i  gamle 
Dage  bliver  Højskolerne  rejst  rundt  om  i  Landets  smukkeste  Egne. 

Først  kommer  „Københavneren"  (saa  kaldet,  fordi  hun  i  Sommer 
er  den  eneste  fi^  Hovedstaden)  —  en  spillevende  lille  en.  hvis  Fader 
er  Snedkermester;  han  er  oprindelig  Jyde,  har  været  med  164  og  kom 
som  Svend  til  Byen,  der  altsaa  beholdt  ham;  han  holder  „Frem"  og 
„Gyldendals  Biblioihek"  og  er  Medlem  af  flere  Foreninger,  hvori  hans 
Datter  tit  hørte  Foredrag,  der  gav  hende  Mod  paa  en  Højskoletur. 

Hun  følges  i  Hælene  af  en  høj  Gaardmandsdatter,  som  synger  det 
kvikkeste  Midtfynsk;  hendes  Øjne  var  lidt  sløve  i  Kursus'ets  første 
Tid;  det  var  egentlig  ikke  efter  hendes  eget  Ønske,  at  hun  kom  paa 
Højskole;  men  Forældrene  vilde  have  det.  „Det  hører  med  til  almin- 
delig   Dannelse",    sagde    de.     Lidt   efter   lidt   er    hendes    Udtryk  dog 

bleven  megei  forandret:  under  Foredragene  ser  hun  levende  optaget 
ud,  i  Bogskabet  kommer  hun  tit,  og  en  livlig  Stil  kan  hun  nu  skrive; 
hun  er  bleven  interesseret;  det  er  en  af  dem,  der  volder  mere 
Glæde  end  99,  som  var  vaagne,  da  de  kom. 

De  to  gaar  ind  i  Lindelysthuset  (%  har  knap  faaet  sig  sat,  før 
„Bornholmeren"  kommer  til  —  en  Kæmepige,  sund  baade  aandelig  og 
l^emlig;  hjemme  havde  hun  læst  Hostrups  Komedier,  Bjørnsons  For- 
tællinger, Jeppe  paa  Bjerget,  Adam  Homo  og  en  hel  Del  af  vor  Tids 
Forfattere;  hun  er  i  disse  Dage  voldsomt  optaget  af  en  Række  Fore- 
drag om  Renaissancens  Kunstnere  og  har  skrevet  til  Boghandleren  efter 
Fotografier  af  Rafaels,  Leonardos  og  Michelangelos  Værker. 

De  tre  skal  have  en    fornuftig  Morgensnak,  men  bliver  forstyrret 


af  Spilopmageren  „Loke"  fra  Valhal  (Værelset,  hun  bor  i),  som  spørger 
Fynboen,  om  hun  kan  sige  „Maden" ;  det  bliver  til  Ma'en  eller  Maten, 
hvad  der  vækker  almindelig  Munterhed;  „Svenskeren"  kommer  derhen 
og  vil  have  at  vide,  hvorfor  de  skrattede;  „Lovløsheden"  (fra  Vend- 
syssel) forøger  Selskabet,  og  snart  er  der  Fuldt  Lysthus;  det  djærve, 
sunde,  jyske  Maal,  det  smukke  Alsingsk,  det  lette,  lyse  Fynsk  og  det 
brede,  lidt  magelige  Sællandsk  blandes  i  munter  Forvirring,  indtil 
Klokken  ringer,  og  Timerne  begynder. 

Først  samles  man  til  Morgenandagt,  og  derefter  holdes  der  Fore- 
drag; det  handler  i  Dag  om  Hedens  Digter  St.  St.  Blicher;  hans  ejen- 
dommelige, vemodige  Livshistorie  Fortælles,  hans  Arbejde  for  at  faa  de 
store  Folkemøder  i  Stand  omtales  —  og  hans  Digtnings  overordent- 
lige Betydning. 

Eleverne  kunde  muligvis  læse  sig  til  det  samme;  men  netop  dette, 
at  det  er  et  Menneske  og  ikke  en  Bog,  der  taler  til  dem,  giver  Fore- 
draget sit  Værd;  de  føler  mere  umiddelbart  Personligheden,  som  staar 

bag  ved  Ordene  Der  er  større  Forstaaelse  og  Samfølelse  mellem 
Taler  og  Tilhører  end  mellem  Forfatter  og  Læser.  Enhver  Betoning 
og  Bevægelse,  Talerens  Ansigtsudtryk  og  hele  Maade  at  sige  det  paa 
bidrager  til  at  forklare  Ordene,  og  derfor  forstaas  Foredragets  Indhold 
lettere.     Det  er  dette,  der  giver  det  levende  Ord  sin  Betydning. 

Efter  Morgenforedraget  faar  Eleverne  travlt  med  at  klæde  sig  om 
til  Gymnastiktimen.  —  Dingeling  klinger  Klokken,  og  Læreren  gaar 
med  raske,  elastiske  Skridt  og  smuk  Holdning  —  for  at  give  Eleverne 
et  godt  Eksempel  —  over  Gaarden  til  Salen,  og  rundt  omkring  fra 
Værelserne  kommer  Pigerne  løbende  i  deres  lette,  klædelige  Gymnastik- 
dragter. Timen  gaar  med  Liv  og  Lyst.  Mangt  et  Ribben,  der  før  sad 
5aa  fredelig  fastgroet,  at  det  ikke  var  til  at  rokke,  bliver  nu  gjort 
ganske  levende,  og  Muskler,  der  var  forsat  i  Væksten,  gror  sig  i  Løbet 
af  Sommeren  normale  og  spænstige. 

Men  Idrætten  har  ikke  alene  som  Maal  at  smidiggøre  og  udvikle; 
den  skal  ogsaa  tjene  til  at  udlade  det  Overskud  af  Kraft,  som  samles 
under  den  megen  Stillesidden.  Højskolens  Elever  er  jo  for  største 
Parten  unge,  kærnesunde,  kraftige  Mennesker,  som  er  vant  til  megen 
og  stærk  Bevægelse,  og  som  derfor  vilde  lide  ved  pludselig  at  skulle 
undvære  fysisk  Arbejde.  Idrætten  er  i  det  hele  taget  uundværlig  for 
Højskolerne;  Gymnastik,  Boldspil,  Folkedans  o.  1.  har  svorne  For- 
bundsfæller i  os. 

Næste  Gang  Klokken  ringer,  er  det  til  Geografi.  Efter  en  kort 
Repetition  af  Hovedtrækkene  i  det  sidste  geografiske  Foredrag  om 
Syrien  og  Palæstina  —  tager  man  fat  paa  Arabien.  Først  findes  Landet 
paa  Kortet,  dets  Beliggenhed  bestemmes,  og  den  politiske  Inddeling 
bliver  ganske  kort  opfrisket.  Derefter  gaar  Læreren  over  til  at  give 
nogle  karakteristiske  Naturbilleder  og  Folkelivsskildringer  for  Eleverne; 
f.  Eks.  følger  man  en  Pilgrimskaravane  gennem  Hedschas's  frodige 
Egne  til  Medina  og  derfra  til  Mekka,  hvor  Muhamedanernes  Hellig- 
domme besøges,  hvorefter  man  ser  lidt  paa  det  ejendommelige,  bro- 
gede Liv,  der  udfolder  sig  i  Byen.  —  Saa  aflægger  vi  med  en  Handels- 
karavane  et  Besøg  i  „det  lykkelige  Arabien"  (Jemen),  undres  over  den 
vidunderlige  Natur  og  forsyner  os  rigeligt  med  Mokkakaffe,  Røgelse, 
Krydderier  o.  1. ;  paa  Hjemvejen  overfaldes  Karavanen  af  en  Flok  Be- 
duiner, der  fører  os  som  Fanger  ind  i  det  indre,  ved  hvilken  Lejlighed 
vi  ser  os  om  i  Ørkenverdenen  og  faar  stiftet  Bekendtskab  med  Livet 
hos  „Ørkenens  Sønner".  Derefter  omtales  det  sydlige  Arabien,  navnlig 
Oman,  dets  rige  Natur,  dets  ejendommelige  Folkeliv,  Perlefiskerierne  osv. 
I  det  hele  taget  lægges  der,  især  for  de  fremmede  Verdensdeles  Ved- 
kommende, megen  Vægt  paa  karakteristiske  Naturbilleder  og  paa  fængs- 
lende Folkelivsskildringer;  disse  to  Ting  tjener  dels  til  at  udvikle  Fan- 
tasien og  dels  til  at  give  Eleverne  en  videre  Horizont  og  et  mere  om- 
fattende Syn  paa  Menneskene  og  deres  Liv.  Derimod  er  vi  mere  og 
mere  kommen  bort  fra  Opremsning  af  Byer,  Bjærge,  Floder  o.  1.  — 

dels  fordi  der  daarlig  er  Tid  til  at  faa  all  dette  gennemgaaet  (det  vig- 
tigste vil  naturligvis  altid  komme  med  i  Skildringen),  og  dels  fordi  den 
Del  af  Geografien  nu  heldigvis  altid  er  kendt  af  de  fleste  fra  deres 
Børneskole;  det  var  den  ikke  tidligere. 

Saa  snart  Geografitimen  er  forbi,  jager  Læreren  alle  Eleverne  ud 
til  L^,  idet  han  truer  med  at  ihjelslaa  enhver  flittig  Sjæl,  som  bliver 
siddende  inde  for  at  skrive,  læse  e.  1.;  —  i  Frikvaneret  skal  Aanden 
hvile  og  Legemet  arbejde. 

I  den  følgende  Time  raser  Læreren  mod  Unaturen  i  Læsning.    For 

det  første  angribes  den  idiotiserende,  maskinmæssige  Ramsen  op  af 
Ord,  der  ikke  føar  Gnist  af  Liv  eiler  Farve,  —  den,  der  ikke  kender 
anden  Afveksling  i  Tonefald  end  at  begynde  højt  oppe  for  hver  ny 
Sætningsktede  og  ende  dybt  nede  ved  hvert  Punktum.  Dernæst  drages 
der  til  Felts  mod  den  skabagtige,  bogstavrette  Udtale,  som  mange  lærer 
i  Børneskolen,  —  ja,  det  er  langtfra  umuligt  at  finde  Elever,  som  til 
en  Begyndelse  siger  mig  og  dig  ^  aldeles  som  det  staves.  Det 
bliver  de  dog  snart  færdig  med;  sværere  er  det  at  føa  forandret  Ord 
som  f.  Eks.  det,  de,  have,  tage  til  de,  di,  ha,  ta. 

Men   vanskeligst  faar  man  Stemningen  frem ;    i  Reglen  tæses  den 
sønder    og  sammen;    Livet,    Hjæriet  i    det   skrevne  refereres  Skam 
Vold;  det  bliver  saa  magert,  saa  magert  —  bare  Skind  og  Ben;  i  de 
fleste  Tilfælde  afgaar  Fonællingen  da  ogsaa  ved  en  jammerlig  Død. 

Her  træffer  man  paa  en  Hindring  i  Undseelsen;  Eleverne  generer 
sig  for  „at  spille  Komedie";  men  har  man  førsi  føaei  gjort  dem  klan, 
hvor  unaturligt  det  er  at  læse  ens,  hvad  enten  man  skal  tolke  Glæde 
eller  Sor^,  Lykke  eller  Lidelse  eller  dagligdags  Stemninger,  er  Hin- 
dringen overvunden;  de  maa  Forstaa,  det  er  skabagtigt,  ja,  latterligt  at 
lire  alt  af  paa  samme  Melodonte,  —  at  bruge  samme  Tonefald,  naar 
man  læser  vidt  forskellige  Digte  som  f.  Eks.:  „Til  Majdag  fører  jeg 
hjem  min  Brud",  og:    „Det  bades  der  for".  — 

Og  faar  vi  saa  lært  dem  at  tænke  Ordene  —  som  om  de  selv  for  ' 

første  Gang  reproducerede  dem  i  deres  egen  Hjæme,  —  ja,  saa  vil 
Stemningen  ogsaa  komme.  Det  er  Jemdorife  Principper  vi  underviser 
efter. 

Naar  Klokken  er  12,  ringes  der,  og  alle  Husets  Folk  samles  for  i 
Fællesskab  at  indtage  Middagsmaaltidet. 

Efter  Middagen  stormer  man  Kontoret  for  at  læse  Blade  og  Aviser 
(der  findes  ca.  50).  Hver  opsøger  sin  Hjemstavns  Organ,  og  snart 
opstaar  en  livlig  Drøftelse  af  Døgnets  Begivenheder. 

Er  Nyhederne  uddebateret,  spredes  man  i  Skolen  og  Haven.  Nogle 
sætter  sig  til  at  afskrive  Hovedpunkterne  af  Foredragene,  andre  ar- 
bejder paa  Stile  eller  Breve;  Flertallet  søger  ud  i  Haven. 

Fordøjende  Maden  og  Formiddagens  Undervisning  spadserer  en 
Del  Arm  i  Arm  rundt  i  Gangene,,  medens  de  mere  magelige  slaar  sig 
ned  i  de  skyggefulde  Lysthuse;  et  Par  Stykker  opsøger  en  Lærer  for 
at  faa  yderligere  Besked  om  noget,  som  særlig  har  interesseret  dem. 

Kl.  IV«  tages  der  fat  paa  Haandarbejde.  Der  undervises  dels  i 
rent  praktisk  Syning,  dels  i  Kunstbroderi,  ved  hvilket  sidste  der  lægges 
megen  Vægt  paa  at  udvikle  Elevernes  Smag,  f.  Eks.  for  Farvesammen- 
sætning. Haandarbejdetimeme  er  i  Reglen  meget  livlige;  snart  for- 
tælles der  Historier,  snart  synges  der,  —  jo  mere  Liv,  jo  kvikkere 
løber  Fingrene,  siger  Lærerinden. 

Kl.  37«  begynder  Undervisningen  i  Sang.  Sangen  er  noget  af  det, 
der  særkender  Højskolerne;  den  er  det  første,  som  falder  en  fremmed 
i  Ørene,  naar  han  besøger  os.  Duften  af  Sang  hænger  ved  Højsko- 
lerne, som  Duften  af  Medicin  hænger  ved  Lægerne;  Sangen  er  vort 
Alfa  og  Omega;  med  den  begynder  og  slutter  Dagen;  —  ja,  mange  vil 
paastaa,  at  vi  synger  for  meget,  og  noget  er  der  om  det,  nemlig  naar 
vi  har  saa  travlt  med  at  kvæde,  saa  vi  glemmer  at  tænke,  —  naar  vi 
synger  i  vilden  Sky  uden  at  føle,  hvad  det  er,  vi  synger.  Her  som 
ved  Læsningen  maa  vi  lære  Eleverne  at  gennemleve  Sangen,  at  gøre 
Ordene  og  Stemningen  til  deres  eget. 

Forøvrigt  skal  man  passe  paa  ikke  at  bruge  Sangen  i  Utide;  ret 
ofte  bliver  den  til  Afløbskanal  for  ufærdige  Stemninger  og  Tanker. 
Naar  et  dygtigt  Foredrag  har  sat  Sindet  i  Svingninger,  —  har  bragt 
en  sund  Uro  der  ind.  Gæring,  saa  udlader  man  sig  tit  gennem  Sangen, 
synger  Uro,  Stemninger,  Tanker  og  det  hele  ud  over  alle  Bjærge. 

Efter  Sangtimen  spises  der  Mellemmad,  hvorpaa  der  tages  Sund- 
hedslære, som  gaar  Haand  i  Haand  med  Idrætten.  Læreren  taler  i 
Dag  om  Ryggen;  han  fortæller,  hvilke  Muskler  der  bruges  til  de  for- 
skellige Bevægelser,  —  hvorved  de  kan  udvikles,  og  hvorved  de  kan 
mishandles,  —  om  Betydningen  af  en  stærk  og  rank  Ryg  og  om  sund 
Idræts  Indflydelse;  han  taler  om  det  menneskelige  Legemes  Skønhed 
og  Adel  for  at  give  Eleverne  Kærlighed  til  og  Respekt  for  det  og 
slutter  med  at  fremhæve  det  vrange  i,  at  Bonden  ofte  er  yderst  æng- 
stelig for  at  overanstrænge  sin  Hest,  bange  for,  at  Plagen  skal  komme 
til  at  bære  tunge  Byrder  og  dens  Ryg  derved  lide  Skade,  medens  han 
tit  raser  mod  sin  egen  Krop,  sin  Karls,  sin  Piges,  sin  Drengs  med 
skæbnesvanger  Tankeløshed.  —  Man  maa  ikke  .alene  være  hensynsfuld 
og  god  mod  Kreaturerne,  men  ogsaa  mod  sig  selv. 

I  næste  Time  er  der  Oplæsning;  den  bruges  til  at  gøre  Eleverne 
bekendt  med  saa  megen  Litteratur  som  muligt.  Vi  begynder  med 
Bjørnsons  Bondefortællinger,  gaar  saa  gradvis  fremad  til  de  vanske- 
ligere Ting  og  ender  i  Reglen  med  Ibsen. 

I*  Dag  læses  „Fru  Fønss",  som  griber  Eleverne,  —  som  næsten 
tager  Vejret  fra  dem;  deres  Øjne  suger  Ordene  ud  af  Oplæserens 
Mund,  deres  Hjærter  slaar  i  Takt  med  hans,  de  lever  og^aander  med 

Personerne  og  aner  ikke  nogen  anden  Verden.  Jeg  har  aldrig  været 
Vidne  til,  at  en  Forsamling  har  været  stærkere  betaget,  dybere  be- 
væget end  under  Oplæsningen  af  Brevet  i  „Fru*  Fønss".  —  Af  en 
kendt  Forfatter  blev  min  Søn  Valdemar,  som  har  Oplæsningen  her 
paa  Skolen,  en  Gang  spui^t,  hvordan  det  kunde  lade  sig  gøre  at 
fængsle  jævne  Mennesker  —  som  Højskoleeleverne  jo  for  største 
Parten  er  —  med  denne  stilfærdige  lille  Novelle,  der  slet  ikke  er  dra- 
matisk, —  der  kun  har  sin  Styrke  i  det  kunstnerisk  fine  og  derfor 
efter  hans  Mening  blot  kunde  nydes  af  litterært  dannede. 

Det  havde  sikkert  ogsaa  været  spildt,  hvis  den  var  bleven  læst  for 
dem  i  de  første  Dage;  men  de  opdrages  lidt  efter  lidt  til  at  faa  litte- 
rært Gehør;  deres  brændende  Vilje  til  at  lære,  til  at  dannes,  —  den 
intensive  Optagethed,  som  kun  træffes  hos  Højskoleelever,  er  her  en 
mægtig  Faktor.  Det  er  forbavsende,  saa  hurtigt  de  bedste  lærer  at 
skelne  mellem  sandt  og  usandt,  mellem  ægte  og  uægte,  mellem  Kunst 
og  Fabriksarbejde.  —  Oplæsningen  har  i  det  hele  taget  en  stor  aands- 
dannende  Betydning  for  vore  Elever. 

Nu  drikkes  der  Te,  og  lidt  senere  begynder  nogle  Elever  at  spille 
Langbold  omme  paa  Sportspladsen,  flere  kommer  til,  og  snart  er 
Størstedelen  ivrigt  sysselsat  med  denne  Idræt,  der  nok  skal  udvikle 
Deltagernes  Smidighed  og  Snarraadighed.  —  „Men  Grovsmeden  mangler 
jo  i  Aften!"  —  „Grovsmeden"  er  en  lille,  spinkel,  smidig  Pige,  der 
altid  er  først,  naar  det  gælder  et  Spil  Bold;  hun  har  faaet  Navnet, 
fordi  hendes  Fader  er  Grovsmed,  og  saa  fordi  det  slet  ikke  passer  til 
hende.  —  Det  rygtes  snart,  at  hun  holder  Fødselsdag  og  har  frem- 
mede. Da  min  Kone  hører  det,  bliver  hun  spendabel  og  indbyder 
hele  Historien  paa  Jordbær.  „Grovsmeden**  bliver  baaret  op  i  Spise- 
stuen pr.  Guldstol,  der  holdes  Taler  for  Fødselsdagsbarnet,  klinkes 
med  Skeerne  og  raabes  tilsidst  et  rigtigt  Højskolehurra,  saadan  som 
vi  gennem  en  Aarrække  har  brugt  det  her:  tre  lange,  tre  korte  og 
saa  det  uendelige  oldnordiske. 

Derefter  rykker  man  ind  i  Stuerne;  de,  der  har  noget  mere  alvor- 
ligt paa  Hjærte,  søger  Kontoret;  i  Dagligstuen  er  Snakken  mindre 
vægtig,  men  til  Gengæld  nok  saa  livlig;  det  er  nærmest  Døgnets  smaa 
Begivenheder,  som  drøftes  der  inde,  og  saa  fortælles  der  Historier  — 
en  Gang  imellem  afbrudt  af  Sang  og  Musik  fra  Kabinettet. 

Og  endelig  slutter  Dagen  med  en  Tur  til  den  nærliggende  Sø.  Op 
ad  Skrænten,  i  det  blanke,  saftige  Græs  lejrer  Elever  og  Lærere  sig. 
Her  tales  der  ikke.  Vildændernes  Rappen,  Maagernes  Skrig  og  Suset 
i  Rørene  er  de  eneste  Lyde.  Vi  ligger  stille  og  hører  Kornet  gro, 
mærker,  hvor  Livet  kribler  alle  Vegne,  hvor  det  bryder  paa,  —  føler 
ogsaa  Grøde  inde  i  os  selv,  føler  noget  vokse  der  inde. 

Saadan  som  denne  Dag  er  skildret,  gaar  Dagen  i  Reglen  om  Som- 
meren —  blot  med  den  Forskel,  at  Fagene  veksler. 

Der  lægges  megen  Vægt  paa  de  rent  praktiske  Fag  som  Læsning,. 

Stil,  Regning  o.  1.,  og  det  er  i  Forhold  til  den  korte  Tid  ligefrem  for- 
bavsende Fremskridt,  Eleverne  kan  gøre  i  disse  Ting.  Men  der  er  ogsaa 
adskillige  Fag,  som  ikke  har  nogen  direkte  praktisk  Betydning  for 
dem,  f.  Eks.  Historie,  Naturlære,  Botanik  o.  1.;  vor  Undervisning  i 
disse  Fag  gaar  nærmest  ud  paa  at  udvikle  Eleverne,  vække  nye  Inter- 
esser hos  dem,  give  dem  Forstaaelse  af  Livet  i  dem  selv  og  i  Naturen 

—  eller  rettere:  vække  Anelsen  om  Livets  uendelig  mange  Former  og 
Virksomheder;  ti  det  fulde  Udbytte  af  de  enkelte  Fag  og  en  dermed 
følgende  fuldstændig  Forstaaelse  —  det  naaes  jo  aldrig.  At  blive  helt 
færdig  med  et  Fag  som  Botanik  f.  Eks.  —  det  er  jo  en  Umulighed. 
Men  kan  vi  aabne  deres  Øjne  for  det  vidunderlig  rige  og  afvekslende 
Liv,  der  leves  i  Planteverdenen,  for  de  utallige  sælsomme  Kræfter  og; 
Virksomheder,  der  betinger  Urternes  og  Træernes  Tilværelse,  —  kort 
sagt  for  Plantelivets  Underfuldhed  —  ja,  saa  har  vi  i  Grunden  naaet^ 
hvad  vi  vilde  med  Botanikken;  saa  er  deres  Tankeliv  aabnet  for  Indtryk 
og  Berigelse  fra  denne  Side  af  Tilværelsen,  og  den  kan  nu  afgive  sir 
Bidrag  til  deres  Udvikling. 

Hvad  her  er  sagt  om  Botanikken,  gælder  i  det  væsentligste  om  de 
fleste  Aandsfag,  hvortil  jeg  ogsaa  regner  Fag  som  Geografi,  Fysik  o.  L. 

—  i  det  hele  taget  alt,  som  særlig  tjener  til  at  udvikle  Sjælelivet. 
Den  foranstaaende  Skildring  gælder  Sommerskolen,  der  som  be- 
kendt afholdes  i  Maj— Juli  og  kun  optager  Piger;  men  den  gælder  i 
Grunden  lige  saa  vel  for  Vinterskolen  i  November — Marts,  der  saa 
godt  som  alle  Vegne  kun  er  for  Karle,  —  naturligvis  dog  med  nogle 
Ændringer;  f.  Eks.  har  Karlene,  i  Stedet  for  Pigernes  Haandarbejds- 
timer,  nye  Fag  som  Landmaaling,  Bogføring  o.  1.  Haandværkeme  har~ 
desuden  en  særlig  Fagundervisning. 

Med  andet  Aars  Elever  (o:  saadanne,  som  tidligere  har  været  paa 
Højskole)  bliver  der  taget  flere  helt  nye  Fag,  af  hvilke  jeg  særlig  vil 
fremhæve  Kulturhistorie,  Sjælekundskab,  Tænkningens  Historie,  Mate- 
matik, Kemi,  Tysk  og  Engelsk.  I  øvrigt  bliver  der  lagt  megen  Vægt 
paa  en  god  Uddannelse  i  de  rent  praktiske  Ting  som  Regning,  Dansk^ 
o.  lign. 

I  den  Tid,  jeg  har  været  Højskoleforstander,  er  der  foregaaet  en 
betydelig  Forskydning  inden  for  Undervisningen.  I  den  første  Tid 
var  et  Fag  som  Historie  noget  helt  nyt  for  Eleverne;  det  var  næsten^ 
som  man  lukkede  et  helt  fremmed  Tankeland  op  for  dem;  alt  havde 
det  ukendtes  Evne  til  at  fængsle  og  interessere.  Men  efterhaanden  er 
der  heldigvis  indtraadt  en  Forandring.  Gennem  Børneskolen,  Blade, 
Aviser  og  Foredrag  har  Eleverne  ofte  samlet  sig  en  Del  Viden  paa 
dette  Omraade;  det  har  naturligvis  sin  Fordel,  idet  de  derved  møder 
med  bedre  Forudsætninger  for  at  kunne  faa  det  fulde  Udbytte  af" 
Foredragene.  Men  paa  den  anden  Side  medfører  det  ogsaa  den  Mangel, 
at  Undervisningen  ikke  faar  hele  Nyhedens  Interesse  for  dem  de 
mister  derved  den  Følelse  af,   at  deres  Tanker  førtes  ind  i  nye  Egne,, 

den  Opdagerglæde,  som  kendetegnede  Historietimerne  i  den  første 
Tid.  Det  kan  derfor  stundom  synes,  som  om  Udbyttet  blev  fattigere, 
selv  om  de  i  Virkeligheden  faar  mere  at  vide  nu  end  før,  og  dette  er 
som  sagt  en  Mangel;  thi  den  aandelige  Vækstfølelse  er  nemlig  af  saa 
overordendig  stor  Betydning  for  de  unge;  den  giver  dem  Forstaaelse 
af  Oplysningens  og  Udviklingens  Værd;  den  bringer  Grøde  i  deres 
Tankeliv.  Det  er  derfor  meget  vigtigt,  at  vi  faar  draget  nye  Fag  ind 
i  Højskoleundervisningen,  —  Fag,  der  ligesom  tidligere  Historie,  Geo- 
grafi og  Sang  kan  have  hele  Nyhedens  Interesse,  —  Fag,  der  kan 
aabne  nye  Tankelande  for  dem.  Som  Eksempel  paa  saadanne  Fag  vil 
jeg  nævne  Sjælekundskab.  Der  bliver  her  paa  Kjøng  Højskole  holdt 
Foredrag  baade  for  Karle  og  Piger  over  Afsnit  af  Psykologien,  og  det 
har  vist  sig,  at  det  i  høj  Grad  fængslede  Eleverne.  Naar  det  tages 
paa  en  anskuelig  og  hensigtsmæssig  Maade,  vil  det  sikkert  blive  et  for- 
trinligt Højskolefag,  noget  der  netop  vil  kunne  aabne  nye  Vidder  for 
deres  Tanker. 

Vi  har  ogsaa  gjort  Forsøg  med  et  Fag  som  Kunsthistorie;  Dr. 
Bierfreund  har  i  Sommer  for  Eleverne  holdt  6  sammenhængende  Fore- 
drag om  kristelig  Kunst,  og  disse  Foredrag  fulgtes  med  megen  Inter- 
esse og  sikkert  ikke  ringe  Udbytte.  Fremdeles  egner  Fag  som  borger- 
lig Ret  og  Samfundskundskab  sig  til  Højskolelag.  Undervisning  i  disse 
to  Fag  vil  kunne  faa  stor  praktisk  Betydning  for  Eleverne. 

Foruden  Undervisningen  er  der  endnu  en  Ting,  som  har  den  aller- 
største Betydning  paa  Højskolerne,  og  det  er  Samlivet  —  Samlivet 
mellem  Kammeraterne  indbyrdes  og  Samlivet  mellem  Elever  og  Lærere. 

Mange  af  Eleverne  har  tidligere  saa  godt  som  udelukkende  levet 
paa  samme  Egn  og  blandt  den  samme  Slags  Mennesker.  For  dem  er 
det  noget  helt  nyt  at  skulle  leve  blandt  disse  mange  forskellige  unge; 
de  lærer  at  omgaaes  fremmede,  hvad  der  for  Eftertiden  gør  dem  friere 
i  deres  Væsen;  de  lærer  at  suge  Udbytte  af  Samværet  med  andre,  og 
saa  stifter  de  her  Bekendtskab  med  Repræsentanter  for  alle  de  for- 
skellige Landsdele.  Dette  sidste  er  af  megen  Betydning.  Højskole- 
opholdet bringer  stærkere  Samfølelse  ind  mellem  Jyder  og  Sællændere, 
Fynboer  og  Lolliker  og  —  hvad  der  maaske  er  endnu  mere  —  mellem 
Land-  og  Byboere.  Elever  fra  Byen  og  Elever  fra  Landet  —  af  for- 
skellig Stand,  Udvikling,  Interesser  og  Anskuelser  —  faar  her  Lejlig- 
hed til  at  leve  sammen  i  flere  Maaneder  og  bliver  indbyrdes  Venner, 
hvilket  sikkert  bidrager  meget  til  at  fremme  Forstaaelsen  mellem  Lan- 
dets og  Købstædernes  Befolkning.  Hvis  Københavnerne  i  højere  Grad 
end  hidtil  tog  ud  paa  Højskolerne,  vilde  det  hjælpe  til  at  hæve  den 
Mangel  paa  gensidig  Forstaaelse,  der  i  Reglen  findes  mellem  Hoved- 
staden og  Landet. 

Endvidere  er  der  Samlivet  mellem  Eleverne  og  Lærerne.  Først 
naar  vi  kommer  hinanden  rigtig  nær  og  er  bleven  gode  Bekendte,  kan 
Undervisningen  give  det  fulde  Udbytte.     Eleverne  skal  kende  Læreren 

ret  godt,  før  de  kommer  til  ham  med  deres  Spørgsmaal ;  men  er  dette 
naaet,  saa  vil  der  ogsaa  opstaa  en  frugtbar  Forstaaelse  imellem  dem, 
og  naar  Læreren  kender  den  enkelte  Elevs  Karakter  og  Standpunkt, 
saa  ved  han,  hvordan  han  skal  tages,  og  hvad  han  trænger  til.  De 
Elever,  vi  faar,  er  nemlig  vidt  forskellige,  saa  det  kan  aldeles  ikke  nytte 
at  behandle  dem  ens. 

Man  har  undertiden  forsøgt  at  give  en  Karakteristik  af  Højskole- 
elever. Det  er  næsten  umuligt.  Enkelte  staar  langt  tilbage,  medens 
andre  kan  være  meget  intelligente.  De  fleste  er  i  Reglen  vaagne  og 
lærvillige,  men  med  en  i  høj  Grad  uensartet  Viden.  Deres  Udbytte  af 
Højskoleopholdet  bliver  selvfølgelig  ogsaa  forskelligt.  Paa  de  rent 
praktiske  Fags  Omraade  kan  dog  alle  opnaa  gode  Resultater.  Som 
Eksempel  herpaa  vil  jeg  nævne,  at  medens  Eleverne  sidste  Vinter  i 
deres  første  Stil  havde  indtil  57  Fejl  (kun  V»  havde  under  10  Fejl), 
saa  var  den  sidste  Stil  fejlfri  for  90  Procents  Vedkommende,  og  ingen 
havde  over  10  Fejl. 

I  Fag  som  Historie,  Botanik,  Fysik  osv.  kan  vi  jo  kun  give  dem 
et  meget  begrænset  Indblik;  men  vi  faar  dog  hyppig  Interessen  for 
Fagene  vakt,  og  saa  giver  vi  dem  Anvisninger  til  selv  at  gaa  videre, 
hvad  de  heldigvis  ofte  gør.  Men  selv  om  mange  ikke  faar  Lejlighed 
dertil,  saa  er  Kundskabstrangen  og  Videlysten  dog  kaldt  frem  og  kan 
give  sig  Udslag  i,  at  de  søger  mere  Oplysning  paa  de  Omraader,  hvor 
deres  Arbejde  ligger.  Dette  er  sikkert  den  egentlige  Forklaring  paa, 
at  saa  mange  tidligere  Højskoleelever  er  bleven  Foregangsmænd  i  det 
praktiske  Liv,  f.  Eks.  i  Landbruget. 

I  det  hele  taget  har  Højskolerne  en  stor  opdragende  Indflydelse 
paa  de  unge.  Der  gøres  baade  gennem  Foredrag  og  personlig  Paa- 
virkning  meget  for  at  vende  de  unges  Tanker  mod  alt,  hvad  der  er 
godt  og  skønt,  give  dem  Smag  for  sunde  og  smukke  Fornøjelser,  for 
god  Læsning  —  kort  sagt  for  alt,  hvad  der  kan  virke  udviklende  og 
forædlende. 

Saa  vel  i  Foredragene  som  gennem  Samtaler  søge  vi  at  vække 
Elevernes  Opmærksomhed  for  Livets  store  Spørgsmaal,  baade  religiøse, 
kulturelle  og  sociale.  Vi  kommer  saa  vidt  muligt  ind  paa  alle  de  be- 
tydningsfulde Tanker  og  Bevægelser,  som  er  fremme  i  Tiden.  Man 
har  derfor  sagt,  at  vi  vil  paatvinge  vore  Elever  en  bestemt  Opfattelse 
af  alle  Spørgsmaal;  man  har  endogsaa  kaldt  os  „Højskolepaver**  og 
sagt,  at  vi  ikke  taalte  anden  Mening  end  vor  egen.  Det  er  aldeles 
forkert.  Der  kan  naturligvis  være  Højskoler,  som  f  Eks.  Indremis- 
sions, hvor  der  næppe  er  stor  Tankefrihed;  men  ellers  hævder  vi 
stadig  den  personlige  Frihed,  Retten  for  den  enkelte  til  at  tænke  og 
tro,  som  han  vil.  Det  kunde  aldrig  falde  os  ind,  at  vi  skulde  være  i 
Stand  til  at  give  dem  endelig  Besked  om  alt  mellem  Himmel  og  Jord. 
Tværtimod  —  vi  fremhæver  stadig,  at  vi  ikke  kan  give  dem  fuld- 
stændig Klarhed   over  noget  som  helst.     Vi  kan  ikke  sende  dem 

hjem  med  Svar  paa  alle  Liveis  Spørgsmaal;  men  vi  kan  gøre  dem  op- 
mærksom paa  Spøi^smaalene;  vi  kan  aabne  deres  Øjne  <^  faa  dem 
til  at  se  Tidens  store  Bevægelser;  deres  egen  Plads  i  Bevægelsen  maa 
de  selv  finde;  vi  kan  kun  vise  dem  Midlerne  lil  at  finde  Pladsen. 
Selvfølgelig  kan  jeg  sige,  om  jeg  for  mit  Vedkommende  er  Fredsven 
eller  ej,  om  jeg  er  Tilhænger  af  Loven  om  borgerligt  Ægteskab  eller 
Modstander  osv. ;  men  jeg  kan  ikke  fordre,  at  de  skal  være  det  samme. 
Jeg  kan  forklare  dem  Grundene  til  mit  eget  Standpunkt  og  bede  dem 


overveje  disse  Grunde;  men  det  er  ogsaa  nok.  Har  jeg  først  ført  dem 
til  Overvejelse,  til  Selvtænkning,  saa  er  Maalet  naaet.  Et  fuldgyldigt 
Svar  paa  alle  de  Spørgsmaal,  der  kan  møde  dem  —  det  kan  vi  ikke 
give;  men  vænne  dem  til  selv  gennem  omhy^elig  Overvejelse  at  søge 
ei  saa  rigtigt  Svar  som  muligt  —  det  kan  vi,  og  det  er  (^saa  det  vig- 
tigste. Man  maa  ikke  misForstaa  mig  og  tro,  at  vi  ikke,  naar  de  er  i 
Tvivl  og  søger  Raad  og  Trøst,  giver  dem  den  Vejledning,  vi  kan.  Det 
er  en  Selvfølge.  Højskolen  vedbliver  endogsaa  længe  efter,  at  Eleverne 
er  rejst  derfra,  at  være  et  aandeligt  Hjem  for  dem.  Naar  de  bliver 
stillet  over  for  et  eller  andet  vanskeligt  Spøi^maal,  som  de  ikke  selv 
kan  klare,  saa  henvender  de  sig  stadig  til  deres  tidligere  Lærere. 

løvrigt  samles   de  gamle  Elever  hyppigt  ved  de  Sammenkomster, 

som  holdes  paa  Højskolerne.  Der  er  som  Regel  ved  hver  Højskole 
én  eller  flere  Gange  om  Aaret  større  Møder,  hvor  Skolens  forhen- 
værende Elever  kommer  til  Stede  fra  nær  og  fjærn.  Desuden  lader 
vi  jævnlig  afholde  Foredrag,  beregnet  paa  Egnens  Folk,  for  hvem  der 
som  oftest  bliver  gjort  meget,  og  for  hvem  Højskolen  da  ogsaa  tit 
bliver  det  aandelige  Livs  Midtpunkt. 

Der  er  bleven  sagt,  at  vi  pustede  vore  Elever  op  til  Blærer,  gjorde 
dem  til  buldrende  Tønder,  der  slog  om  sig  med  store  Ord,  som  de 
ikke  selv  forstod.  Helt  Løgn  har  det  ikke  altid  været;  der  var  en 
Tid,  da  vi  saa  godt  som  udelukkende  gik  ud  paa  at  begejstre,  og  den 
Gang  blev  der  sikkert  talt  adskillige  stærke  Ord,  som  var  Sandhed 
for  Læreren,  —  som  han  følte,  men  som  gik  ufordøjet  i  Eleven  og 
ofte  gjorde  Hovedet  kruset  paa  de  umodne,  der  saa  lærte  Lærerens 
Ord  udenad;  men  i  deres  Mund  blev  det  hule  Fraser,  fordi  de  ikke 
selv  havde  levet  sig  til  det.  Og  saa  manglede  de  en  Ballast  af  tør 
Viden,  der  kunde  sige  dem,  hvor  lidt  de  forstod,  hvor  langt  de  havde 
igen,  —  der  kunde  give  dem  den  sunde  Ydmyghed,  som  Kundskaber 
kan  give.  —  Nu  er  Højskolerne  bleven  mere  praktiske,  og  der  er 
ikke  saa  stor  Fare  for,  at  vi  skal  blive  Blærepustere,  skønt  Begejst- 
ringen fremdeles  er  vor  uundværlige  Forbundsfælle;  den  er  en  Brand, 
som  maa  kastes  ind  i  de  unges  Sjæl,  Søvnens  og  Dvaskhedens  her- 
ligste Fjende;  men  Ungdommen  skal  Gang  paa  Gang  indprentes,  at 
den  er  ikke  nok,  der  skal  meget  mere  til. 

Selvfølgelig  kan  der  lige  saa  godt  tænkes  Mennesker,  der  gaar 
rundt  og  blærer  sig  med  Kundskaber,  som  Mennesker,  der  buldrer 
med  Begejstring;  men  jeg  tror,  der  er  kommen  mere  Ligevægt  ind; 
vi  har  Øjet  aabent  for  Faren;  der  bliver  taget  mere  Hensyn  til  den, 
og  Undervisningen  er  sikkert  bleven  sundere. 

Mange  har  beklaget  os,  fordi  vi  aldrig  har  Ro,  —  fordi  vi  ikke 
kender  Ordet  privat,  —  fordi  vi  ikke,  naar  vore  Timer  er  endt,  kan 
gaa  hjem,  smække  i  Laas  efter  os  og  dvæle  fredeligt  i  Familiens  Skød, 

—  fordi  vi  maa  have  alle  Døre  paa  vid  Gab,  alle  Vinduer  slaaet  op, 

—  fordi  vort  Hus  maa  være  saa  offenligt.  En  mægtig  Misforstaaelse ? 
Vort  Hus  er  intet  AUemandshus;  det  er  vort  og  vore  Venners.  Ordet 
privat  kender  vi  bedre  end  nogen,  og  vi  dvæler  mere  end  andre  i 
Familiekredsen,  —  kun  at  den  er  større  end  almindelig:  den  omfatter 
baade  os,  vore  Elever  og  vore  Tilhængere  —  ja,  enhver,  som  har 
Samfølelse  med  os,  og  jeg  tror  ikke,  at  mange  mindre  Familier  føler 
sig  mere  hjemme  i  den  hjemlige  Kreds,  mere  private  i  den  private 
Kreds  end  vi  i  vor.  —  Og  saa  dette  velsignede:  bestandig  at  være  i 
Vekselvirkning  med  Ungdommen!  Guderne  holdtes  ikke  friskere  ved 
Yduns  Æbler  end  Højskolelærerne  ved  Ungdommen;  en  Højskolelærer 
faar  slet  ikke  Lov  til  at  blive  gammel,  en  Højskolelærer  er  altid  „grøn" ! 


Demokratiets  sorteste  Blad 

Af  A.  Peschcke  Køedt. 


I. 

Efter  mange  sørgelige  Erfaringer  under  skiftende  Regeringssystemer 
har  de  fleste  civiliserede  Folkeslag  valgt  det  demokratiske  Styre,  der 
direkte  eller  indirekte  lægger  alle  store  Samfundsopgavers  Løsning  i 
Folkets  egne  Hænder. 

Men  med  Regeringsmagten  følger  Ansvaret  for  Regeringens  Hand- 
linger. Og  naar  den  økonomiske  og  politiske  Udvikling  paa  mange 
Omraader  har  skuffet  de  til  det  demokratiske  Styre  knyttede  Forvent- 
ninger, bærer  Folket  en  væsentlig  Del  af  Skylden. 

Naar  man  i  Lande  med  almindelig  Valgret  taler  om  et  Flertals-  i 
Modsætning  til  et  Mindretalsregimente,  er  disse  Betegnelser  for  saa  vidt 
misvisende,  som  det  stedse  er  et  førende  Mindretal,  der  bestemmer  den 
politiske  Kurs.  Kun  forstaar  det  ene  Mindretal  fra  Tid  til  anden  at 
skaffe  sig  en  større  Hær  af  menige  Vaabendragere  end  det  andet. 

Hvis  man  anerkender  Rigtigheden  af  disse  Betragtninger,  kommer 
man  hurtigt  til  den  Slutning,  at  det  demokratiske  Styres  Dyder  og 
Lyder  i  Reglen  vil  staa  i  Forhold  til  Folkets  Oplysning.  Den  frieste 
Regeringsform  kan  under  uvidende  og  vildledte  Vælgeres  Fejlgreb  blive 
en  Svøbe  for  det  paagældende  Samfund. 

Enhver  demokratisk  Bestræbelse,  der  har  til  Formaal  at  fremme 
den  rette  Forstaaelse  af  folkelige  Opgaver,  bør  derfor  støttes  af  oplyste 
Mænd  og  Kvinder,  selv  om  disse  under  Fremskridtsarbejdet  møder 
fortsat  Modstand  hos  et  mindre  oplyst  Flertal. 

I  den  nyere  Tid  har  man  føjet  et  meget  vigtigt  Led  til  Demokratiets 
politiske  Opdragelsesmidler  ved  at  optage  Samfundslæren  blandt  Under- 
visningsfagene. Erkendelsen  af  Samfundssygdommenes  Aarsager  og 
Virkninger  er  en  af  de  vigtigste  Betingelser  for  Helbredelsen.  Men 
saa  længe  Kundskaben  om  Samfundslærens  indviklede  Theser  og  Anti- 
theser  var  indskrænket  til  snævre  Kredse  af  videnskabeligt  uddannede 
Nationaløkonomer,  kunde  Resultatet  af  de  Lærdes  Undersøgelser  ikke 
paa  frugtbringende  Maade  naa  ned  til  Folket.  Dette  maa  samtidigt  med 
at  udføre  sin  praktiske  Gerning  selv  gennemtænke  Tidens  økonomiske 

Problemer,  og  hertil  byder  den  fordomsfrit  og  folkeligt  fremstillede 
Samfundslære  den  nyttigste  Vejledning. 

Endnu  staar  vi  ved  Begyndelsen  af  den  her  antydede  Vej.  Men 
efterhaanden,  som  Demokratiet  skaffer  sig  Klarhed  over  sine  Opgaver^ 
vil  de  af  Folket  valgte  Lovgivere  blive  nødt  til  at  opgive  Særinteressernes 
Politik  og  fremme  den  for  Samfundet  som  Helhed  gavnligste  Udvik- 
ling. Af  Kendskabet  til  Samfundslæren  i  de  store  almindelige  Træk 
vil  der  fremgaa  en  Trang  til  specielle  Undersøgelser.  Man  vil  koncen- 
trere sin  Opmærksomhed  om  enkelte  Spørgsmaal  og  søge  med  det 
virkelige  Livs  Erfaringer  for  Øje  at  udlede  Regler,  der  giver  Menig- 
mand Forklaring  om  gængse  Opfattelsers  Fejl  og  Fortrin. 

Trods  Aarhundreders  fortsatte  Kampe  og  en  stadig  voksende  national- 
økonomisk Litteratur  i  alle  levende  Sprog  har  intet  Felt  af  Samfunds- 
læren fra  Slægt  til  Slægt  givet  Anledning  til  saa  skæbnesvangre  Fejl- 
greb og  saa  dybt  rodfæstede  Misforstaaelser  som  den  vidt  forgrenede 
indirekte  Beskatning. 

Told-  og  Forbrugsskatterne  vokser  i  de  fleste  Stater  ustandseligt 
som  rullende  Laviner.  Den  redeligste  Retsbevidsthed  og  den  ærligste 
Vilje  til  at  skaffe  sig  Klarhed  over  disse  Skatters  Væsen  og  Virkninger 
hvirvles  hyppigt  rundt  i  et  Kaos  af  indbyrdes  modsigende  Tal  og  Argu- 
menter støttede  af  en  ofte  skuffende  Logik,  indtil  Sandhedssøgeren 
fortumlet  opgiver  Ævret  og  slutter  sig  til  den  store  Armé,  som  i  Spørgs- 
maal, den  ikke  forstaar,  fylkes  under  den  principløse  Opportunismes 
triste  men  folderige  Fane. 

Vi  taler  meget  om  den  fremad  skridende  politiske  Oplysning,  men 
endnu  staar  vi  saa  langt  tilbage,  at  Demokratiet  hverken  i  den  gamle 
eller  den  ny  Verden  kan  pege  paa  en  eneste  af  Folkevalg  fremgaaet 
lovgivende  Forsamling,  hvor  Opportunismens  Kvaksalverklud  ikke 
hejses  som  Samlingsmærke,  hver  Gang  der  i  vigtige  Samfundsspørgs- 
maal  skal  tages  afgørende  Beslutninger. 

Historien  lærer  os  meget,  vi  har  godt  af  at  vide,  bl.  a.  den  Sand- 
hed, at  vi  kun  har  lært  meget  lidt.  Vi  led  før  under  enevældige  Fyr- 
sters Overgreb  og  gav  disse  med  Rette  Skylden  for  mange  af  Tidens 
Brøst.  Vi  lider  nu  under  Følgerne  af  vor  egen  Uvidenhed,  og  ethvert 
politisk  Valg  vidner  om,  hvor  lang  en  Vej  Demokratiet  endnu  maa 
gaa,  før  Folkestyret  fører  os  frem  til  det  af  Systemets  begejstrede  For- 
kæmpere tilstræbte,  smukke  Maal:  Lovgivere  udvalgte  blandt  Folkets 
braveste,  dygtigste  og  mest  uegennyttige  Personligheder.  Parlamenter, 
i  hvilke  den  politiske  Ansvarsbevidsthed  og  den  demokratiske  Fælles- 
følelse  ægger  Nationens  ypperste  Kræfter  til  ædel  Kappestrid  for  at 
føre  Samfundet  frem  til  et  friere  Syn,  et  rigere  Liv  og  lysere  Kaar. 

II. 

I  Danmark  er  Told-  og  Forbrugsafgifterne  mellem  1870  og  1902 
stegne  fra  c.  16  Mill.  til  45  Mill.  Kroner.     Uden  disse  Skatters  fort 

satte  Vækst  vilde  vor  langvarige  Forfatningskamp  med  dens  provisoriske 
Udgifter  have  faaet  en  hurtig  Afslutning  af  Mangel  paa  Regerings- 
midler. 

I  Tyskland  steg  Toldskatterne  fra  gennemsnitlig  118  Millioner  Mark 
i  Femaaret  1871—75  til  493  Millioner  i  1900.  Og  dertil  kom  endda 
i  sidstnævnte  Aar  en  Række  Forbrugsskatter  til  et  Beløb  af  507 
Mill.  Mark.  Det  i  Statskassen  indgaaede  Beløb  af  tyske  Told-  og 
Forbrugsskatter  steg  herved  i  1900  til  ca.  1000.  Mill  Mark.  Men  denne 
for  alle  synlige  Gren  af  Udskrivningen,  den  saakaldte  Fin  ans  to  Id, 
omfatter  kun  en  mindre  Del  af  den  Totaludgift,  den  indirekte  Beskat- 
ning paafører  Tysklands  Forbrugere.  Et  enkelt  Eksempel  vil  vise, 
hvilke  Summer  den  maskerede  Gren  af  Forbrugsskatterne,  den  saa- 
kaldte Beskyttelsestold,  aarligt  tvinger  Befolkningen  til  at  udrede. 

Tyskland  indfører  omtrent  Vs  ^f  sit  Komforbrug  fra  Udlandet. 
De  ^Iq  produceres  af  Tysklands*  eget  Agerbrug.  Statskassens  Toldind- 
tægt af  det  fra  Udlandet  indførte  Kom  var  i  Aaret  1900  ca.  130  Mill. 
Mark.  Men  den  samlede  Skattebyrde,  Korntolden  paalægger  Befolk- 
ningen, androg  ifølge  den  tyske  Nationaløkonom,  fhv.  Statsminister 
Schaffle's  Beregninger  c.  700  Mill.  Mark.  Toldbeskyttelsen  har  saa- 
ledes  alene  for  Korntoldens  Vedkommende  i  det  nævnte  Aar  medført 
en  privat  Beskatning  af  570  Mill.  Mark.  Og  ved  paa  lignende  Maade 
at  gennemgaa  hele  Rækken  af  den  tyske  Toldtarifs  Beskyttelsessatser 
kommer  man  til  svimlende  Beløb,  der  er  unddragne  Autoriteternes  og 
Skatteydernes  Kontrol. 

Det  er  indlysende,  at  et  saadant  Beskatningssystem  medfører  fort- 
satte Fristelser  for  de  af  Toldloven  begunstigede  Vælgere  til  at  lade 
Hensynet  til  personlige  eller  Standsinteresser  være  afgørende  ved  den 
politiske  Stemmegivning.  Og  Skattebevillingsretten,  der  er  en  af  det 
sejrende  Demokratis  grundlæggende  Erobringer,  smuldrer  under  Told- 
beskyttelsessystemet bort  mellem  Vælgernes  Hænder. 

I  talrige  andre  Lande  møder  man  paa  den  indirekte  Beskatnings 
Omraade  en  lignende  Udvikling  som  i  Tyskland.  Og  saa  længe  dette 
usunde  System  opretholdes,  vil  det  fremkalde  hidsige  Kampe,  der  ind 
ad  til  og  ud  ad  til  forstyrrer  Freden,  lokker  Kapital  og  Arbejde  ind 
paa  falske  Baner,  skader  det  internationale  Handelssamkvem  og  demo- 
raliserer bestikkelige  Lovgivere. 

Man  har  nylig  set,  at  Tysklands  Socialdemokrater  kraftigt  og  med  et 
for  deres  Gruppes  Vækst  heldigt  Resultat  har  bekæmpet  de  agrariske 
Toldforhøjelser  paa  Levnedsmidler.  Det  staar  de  tyske  Arbejderpartier 
klart,  at  en  kunstig  Fordyrelse  af  Føden  svækker  Pengenes  Købeevne 
uden  at  yde  Garanti  for  en  højere  Arbejdsløn.  Men  over  for  Spørgsmaalet 
om  Toldbeskyttelse  paa  Industriprodukter  er  Socialdemokratiet  alle  Vegne 
upaalideligt.  I  Frankrig,  hvis  videnskabeligt  uddannede  Socialøkonomer 
til  dels  staar  paa  et  højt  Standpunkt  og  hævder  Handelsfrihedens  Grund- 
sætninger, godkender  Socialdemokraternes  Førere  baade  Landbrugs-  og 

Industribeskyttelsen  i  den  fejle  Tro,  at  Frankrigs  Arbejdere  vilde  blive 
mindre  heldigt  stillede,  hvis  Toldbeskyttelsen  blev  afskaffet. 

I  Australien  og  Ny  Zeeland,  hvor  Arbejdernes  Repræsentanter  ind- 
tager en  fremragende  Plads  i  de  lovgivende  Forsamlinger,  har  det 
protektionistiske  System  med  alle  dets  Udskejelser  slaaet  dybe  Rødder, 
og  det  samme  gælder  om  Kanada  og  Verdens  største  Republik:  De 
forenede  Stater. 

Siden  Midten  af  forrige  Aarhundrede  har  England  under  voksende 
Velstand  staaet  som  et  trofast  Værn  for  den  aabne  Dørs  Politik.  Men 
i  de  senere  Aar  har  Protektionisterne  under  Chamberlains  Førerskab 
ogsaa  der  hvervet  Proselyter  for  Repressalie-Systemet.  En  mægtig 
Toldagitation  har  splittet  de  gamle  Partirammer,  og  det  er  tvivlsomt, 
om  det  engelske  Parlament  i  Længden  vil  være  i  Stand  til  at  modstaa 
den  patriotisk  draperede  protektionistiske  Paavirkning.  Saalænge  der  kun 
er  Tale  om  nye  Toldskatter  paa  Fødemidler,  vil  Demokratiet  yde  fortsat 
Modstand.  Men  naar  Chamberlain  opgiver  Tolden  paa  Levnedsmidler 
og  fører  sin  protektionistiske  Agitation  over  i  Industriens  Lejr  med 
fristende  Tilbud  om  Told  paa  færdige  Varer  fra  fremmede  Lande,  der 
driver  deres  Salgspriser  ned  ved  Hjælp  af  lav  Arbejdsløn  og  lang  Ar- 
bejdstid eller  som  i  Ly  af  høje  Toldmure  udelukker  den  fremmede 
Konkurrence  fra  deres  eget  Marked,  medens  de  sælger  deres  Over- 
produktion til  lave  Priser  i  England,  er  det  tvivlsomt,  om  Englands 
Fabrikanter  og  Arbejdere  vil  fastholde  Omsætningsfrihedens  Principer. 

Forklaringen  for  den  Kendsgerning,  at  Demokratiet  rundt  omkring 
i  Verdens  frit  styrede  Stater  er  blevet  demoraliseret  af  Toldbeskyttelses- 
systemet, maa  søges  i  Lovgivernes  Mangel  paa  politisk  Moral  og  Væl- 
gernes Uvidenhed  om  økonomiske  Spørgsmaal.  Denne  Uvidenhed  er 
ingenlunde  begrænset  til  Arbejderbefolkningens  brede  Lag.  Den  findes 
som  et  vidt  spredt  Ukrudt  i  alle  Klasser  og  Stænder  lige  op  til  Sam- 
fundets øverste  Spidser.  Ofte  forbavses  man  over  den  Selvtillid,  med 
hvilken  Ministre  og  Statsmænd  overfor  deres  parlamentariske  Forsam- 
linger fremsætter  protektionistiske  Forklaringer,  der  vidner  om  den 
største  Uklarhed  hos  Talerne.  Den  hyppigst  redne  Kæphest  er 
„Handelsbalancen".  Man  peger  paa  Forholdet  mellem  Indførsel  og 
Udførsel  og  drager  den  Slutning,  at  et  voksende  Indførsels-Overskud 
vidner  om  en  aftagende  Konkurrencedygtighed  paa  Verdensmarkedet 
og  en  Nedgang  i  Nationens  Velstand.  Den  selvindlysende  Sandhed, 
at  Nationalformuen  ligesom  Privatformuen  kun  kan  forøges,  naar  den 
samlede  Tilgang  af  Værdier  er  større  end  den  samlede  Fra- 
gang, har  i  vor  oplyste  Tid  endnu  ikke  faaet  Indpas  i  en  af  tusinde 
Hjerner. 

Men  forøvrigt  gælder  fremdeles  den  gamle  rammende  Kritik,  at 
Statistiken  kan  bevise  alt  muligt  undtagen  Rigtigheden  af  sine  egne  Tal. 
Overfor  den  Ængstelighed,  med  hvilken  man  overalt  —  ogsaa  her 
hjemme  i  Danmark  —  følger  den  stigende  Indførsel  af  fremmede  Varer, 

kan  det  virke  beroligende,  at  Statistikens  Oplysninger  om  indførte  og 
udførte  Varer  vidner  om  kolossale  Fejl  i  Bogføringen.  Disse  skyldes 
for  en  væsentlig  Del  den  Omstændighed,  at  Indførslerne  gennem 
Toldeftersynet  underkastes  en  langt  skarpere  Kontrol  end  Udførslerne, 
Enhver  Købmand  ved,  at  den  statistiske  Opgørelse  over  Udførslerne 
alle  Vegne  er  meget  mangelfuld  og  vilkaarlig. 

Forfatteren  taler  her  af  en  gennem  mange  Aars  Livssyn  støttet 
praktisk  Erfaring.  Naar  saaledes  et  Eksportfirma  afskiber  en  blandet 
Varesending  til  Udlandet,  skal  den  være  ledsaget  af  en  kort  Ind- 
holds- og  Værdifortegnelse.  Men  dersom  Autoriteterne  af  og  til 
vilde  kontrollere  disse  Opgivelser,  om  hvilke  Købmanden  og  hans 
Personale  véd,  at  de  kun  er  bestemt  for  summariske  officielle  Op- 
gørelser, vilde  Tilliden  til  Udførselsstatistiken  blive  rokket  i  sin  Grund- 
vold. En  Bogføring  uden  faste  Principer  ligner  et  Skib  uden  Ror. 
Den  sammenlignende  internationale  Statistik  har  meget  tilfælles  med  et 
saadant  Skib.  Men  den  sunde  Sans  forsyner  os  med  en  Nøgle,  der 
løser  mange  af  Statistikens  Gaader. 

Ligesom  Verdens  samlede  Gæld  korrekt  opgjort  maa  svare  til  Ver- 
dens samlede  Tilgodehavende,  maa  ogsaa  Værdien  af  samtlige  Landes 
Vareindførsel  korrekt  opgjort  svare  til  Værdien  af  samtlige  Landes 
Vareudførsel.  Naar  det  enkelte  Land  forklarer  sit  Indførsels-Over- 
skud med  en  Henvisning  til  forskellige  Aarsager  —  Fragtfortjeneste, 
Afdrag  paa  Gæld,  Renteydelser  o.  m.  a.  —  der  tilsammen  dækker 
Differencen,  forsvinder  denne  derfor  ikke  af  Verdens  samlede  Bog- 
føring. De  Varemængder,  der  paa  disse  forskellige  Konti,  f.  Eks. 
tilføres  England,  maa  i  Forvejen  være  afskibede  fra  andre  Lande. 

Omsætningen  i  ædle  Metaller  er  medindbefattet  i  de  fleste  Landes 
officielle  Statistik.  Den  internationale  Omsætning  i  Mønt  og  Værdi- 
papirer, som  til  Dels  unddrager  sig  offentlig  Kontrol,  vilde,  hvis  den 
blev  medtaget,  kun  figurere  med  meget  smaa  Tal  i  Opgørelsen  over 
Verdens  samlede  Udenrigshandel.  Desuden  vil  ogsaa  Forskellen  i 
Nationernes  indbyrdes  Omsætning  i  Mønt,  Veksler  og  Værdipapirer 
i  Længden  altid  blive  reguleret  gennem  Varehandelens  Debet-  og 
Kreditposter. 

Naar  man  med  de  her  antydede,  for  ethvert  ordnet  Bogholderi 
gældende.  Grundregler  for  Øje  undersøger  de  foreliggende  statistiske 
Opgørelser  over  Verdens  samlede  Handelsomsætning,  kommer  man 
for  Aaret  1900  til  det  Resultat,  at  alle  Landes  statistisk  bogførte  Vare- 
indførsler overskrider  alle  Landes  statistisk  bogførte  Vareudførsler 
med  mellem  5  og  5V«  Milliard  Kroner.  Fejlregningens  nøjagtige 
Tal  er: 

5,544,000,000  Kroner. 

Statsmænd  og  Politikere  burde  derfor  være  varsomme  med  Hensyn 

•  til  de  Slutninger,  de  til  Vejledning  for  deres  Landsmænd  uddrager  af 

Handelsstatistikens  Tal.     Men  dette  er  saa  langt  fra  Tilfældet,  at  Pro- 

tektionisterne  jævnligt  søger  en  væsenlig  Støue    for  nye  Toldpaalæg  i 
den  „ugunstige  Handelsbalance*. 

III. 
Skønt  man  i  England  med  dets  historiske  Told  traditioner  og  den  til 
disse  knyttede  rige  Litteratur  kan  gøre  Regning  paa  en  større  (^  dybere 
i^dfæstet  Klarhed  i  Opfattelsen  af  Toldspørgsmaalet  end  i  de  fleste  andi% 
Lande,  har  Mr.  Chamberlain  dog  nu  resolut  i^jsi  Protektionismens 
Fane  ogsaa  der  og  gjort  Forsøg  paa  at  drage  England  med  deis  Kolo- 
nier ind  i  en  Toldaktion  mod 
hele  den  øvrige  Verden.  De 
Elementer,  Chamberlain  i  første 
Række  regner  med,  er  mæg- 
tige Pengemidler  til  en  alle 
Kongerigets  Valgkredse  omlat- 
tende  ihærdig  Agitation,  Rigs- 
unions-Begejstring,  Udlandets 
truende  Konkurrence  og  en  af 
et  konfunderende  statistisk  Be- 
vismateriale støttet  protektion- 
istisk Fortolkningskunst,  der 
hos  mange  af  hans  Landsmænd 
løsner  Frihandelens  Grundbe- 
greber. 

Mod     Chamberlain      staar  chimbtriiin. 

foreløbigt  hele  det  frisindede 

England.  Hans  egen  tidligere  Fordømmelse  af  det  protektionistiske  System. 
Den  Kendsgerning,  at  den  nuværende  Finansminister,  Mr.  Ritchie  og 
dennes  tre  Foi^ængere  i  Embedet:  Sir  Michael  Hicks  Beach,  Lord  Go- 
schen  og  William  Harcourt,  der  hver  især  har  haft  Adgang  til  nøje  at  sætte 
sig  ind  i  Englands  Finansvæsen.  alle  fastholder  Frihandelen  og  fordømmer 
Chamberlains  protektionistiske  Toldplaner.  Det  samme  gælder  om 
flere  af  Regeringens  Medlemmer  bl.  a.  Hertugen  af  Devonshire,  Lord 
Balfour  af  Burleigh,  Lord  Hamilton  og  Lord  Londonderry.  Endvidere 
har  50  unionistiske  Medlemmer  af  Underhuset  den  1.  Juli  dannet  en 
Forening  mod  Told  paa  Levnedsmidler,  og  flere  Medlemmer  af  samme 
Gruppe  har  senere  sluttet  sig  til  dem.  Inden  for  den  konservative 
Lejr  er  der  rejst  en  af  ansete  Navne  støttet  Bevægelse  i  samme  Ret- 
ning. Og  en  af  denne  Oppositions  mest  slagfærdige  Talsmænd,  Win- 
ston  S.  Churchill,  har  bl.  a.  Formet  sin  Motivering  i  følgende  rammende 
Sætninger: 
1.  Dersom  en  Toldunion  med  Kolonierne  grundlægges  paa  en  Told 
paa  den  engelske  Befolknings  hidtil  skattefri  Levnedsmidler,  vil 
denne    Union    saa    langt    fra   at   styrke    Sammenholdet   —    som 

Chamberlain  lover  —  tværtimod  ægge  Befolkningens  Flertal  mod 
Rigstanken. 

2.  Kamptold-Politiken  er  af  alle  protektionistiske  Nationer  bleven 
prøvet  med  det  Resultat,  at  Toldmurene  i  Stedet  for  —  som 
Chamberlain  lover  —  at  blive  sænkede,  tværtimod  alle  Vegne  er 
blevne  højere. 

3.  Kontinentets  lave  Arbejdsløn  og  lange  Arbejdstid  —  som  Cham- 
berlain truende  holder  frem  for  Englands  Arbejdere  —  vidner 
om,  at  det  kontinentale  Beskyttelsessystem  ikke  har  givet  de 
paagældende  Landes'  Arbejderbefolkninger  Adgang  til  de  Frem- 
skridt, som  Englands  Arbejdere  har  naaet  under  Frihandels- 
systemet. 

I  „Times**  af  15.  August  har  en  Del  af  Englands  Nationaløko- 
nomer publiceret  et  mod  Chamberlain  rettet  fyndigt  Frihandelsmanifest. 
Mellem  Underskriverne  findes  de  mest  ansete  Navne  blandt  Profes- 
sorerne i  politisk  Økonomi  ved  Universiteterne  i  Oxford,  Cambridge, 
Dublin,  Glasgow,  Edinburgh,  Liverpool  og  London. 

Trods  al  Modstand  er  det  imidlertid  ikke  udelukket,  at  Chamber- 
lains  ihærdige  Agitation  sluttelig  kan  rokke  den  engelske  Frihandels 
Grundpiller.  Og  dersom  det  sker,  falder  en  af  de  stolteste  Bygninger, 
som  den  politiske  Oplysning  nogensinde  har  rejst. 

IV. 

Der  runger  et  Raab  om  Fred  gennem  Verden.  Det  civile  Sam- 
fund protesterer  i  den  lidende  Menneskeheds  og  Fornuftens  Navn  mod 
Militærvæsenets  vanvittige  Udskejelser,  der  som  en  svulmende  Kræft- 
byld æder  sig  dybere  og  dybere  ind  i  Samfundsorganismen.  Fyrster 
•og  Nationaløkonomer,  Lærde  og  Lægmænd  slutter  sig  til  Bevægelsen, 
og  Arbejderskarernes  Millioner  ledsager  Fredskravet  med  Demokratiets 
gamle  stolte  Kampparole:    Frihed,  Lighed  og  Broderskab! 

.  Skønt  Krigstanken  i  Aarhundreder  og  Aartusinder  har  knægtet 
Fredstanken,  er  den  endelige  Afgørelse  ikke  tvivlsom.  Den  sunde 
Sans  sejrer  i  alle  folkelige  Stridsspørgsmaal,  efter  at  disses  rette  For- 
staaelse  er  bleven  tilgængelig  for  Menigmand.  Saa  snart  Befolkningens 
brede  Lag  forener  Forstaaelsen  af  Fredsopgaven  med  Bevidstheden 
•om  deres  egen  Magt  til  at  løse  den,  kan  intet  regerende  Mindretal 
hindre  de  paakrævede  Reformer. 

Skylden  for  Krigene  og  deres  Aarsager  maa  derfor  ikke  ensidigt 
søges  hos  Fyrsterne  og  disses  Hærførere.  Folkenes  Uvidenhed  har 
stedse  og  alle  Vegne  været  den  nødvendige  Betingelse  for  Militær- 
maniens Udvikling.  Spørgsmaalet  om,  naar  Fredstankens  Talsmænd 
-skal  sejre,  er  i  sin  indre  Kærne  et  Spørgsmaal  om  folkelig  Oplysning. 
Mange  iblandt  os  ræsonnerer  interessant  og  fortræffeligt  over  højt-  og 
fjerntliggende  Emner,  hvis  Drøftelse  drager  Tankerne  bort  fra  Dagens 
Trængsler  ind  i  Ideernes  Verden  og  ud  i  Rummet.    Men  alt  for  hyppigt 

finder  man  hos  de  samme  Mennesker  en  beklagelig  Mangel  paa  Ind- 
sigt i  praktiske  Spørgsmaal,  der  paa  den  mest  direkte  Maade  angaar 
og  griber  ind  i  vort  personlige  Mellemværende  med  det  Samfund,  vi 
lever  i. 

Det,  der  udkræves  for  at  skaffe  Fredstanken  Fremgang,  er  let  for- 
staaeligt  og  ligger  inden  for  hvert  jævnt  begavet  Menneskes  Fatteevne. 
Mangt  et  dybsindigt  filosofisk  Indlæg  i  Striden  om  Menneskerettig- 
hederne kunde  have  været  sparet,  dersom  de  lærde  Forfattere  havde 
lagt  deres  Pen  paa  Hylden  mod  til  Gengæld  med  utrættelig  Udhol- 
denhed at  indprænte  deres  Samtid  den  ene  sande  Sætning:  Uden 
Kendskab  til  den  lille  Tabel  og  dens  praktiske  Anvendelse  er  intet 
Folk  modent  til  Selvstyre. 

Naar  50,000  tyske  Soldater  staar  overfor  50,000  franske  Soldater, 
er  der  Ligevægt  i  Antallet.  Denne  Lighed  i  Styrkeforholdet  forandres 
ikke,  fordi  man  i  begge  Lejre  under  et  fortsat  Kapløb  forøger  Hær- 
styrken fra  50,000  til  100,000,  500,000,  1,000,000  o.  s.  v.  Det  samme 
gælder  om  forskellige  Landes  Krigsflaader. 

Med  hver  Udvidelse  af  det  militære  Apparat  lægges  der  nye  Byrder 
paa  Samfundet.  Nyttige  Arbejdskræfter  spildes.  Kampen  for  Tilværelsen 
bliver  progressivt  nedefter  vanskeligere.  Og  de  Midler,  der  skulde  og 
kunde  bidrage  til  at  lindre  Nøden,  øge  det  produktive  Arbejdes  Ud- 
bytte og  løfte  Samfundet  op  paa  et  højere  Trin,  kastes  efter  en  stadig 
stigende  Maalestok  i  Militærudgifternes  bundløse  Svælg. 

Det  Tidspunkt,  da  Krigene  ophører,  ligger  utvivlsomt  langt  ude  i 
Fremtiden.  Men  vi  er  i  de  fleste  Samfund  omsider  naaet  til  den  Er- 
kendelse, at  naar  en  Kamp  med  Vaaben  fra  Tid  til  anden  skal  afgøre 
de  Tvistigheder,  der  opstaar  mellem  Nationer,  saa  er  hele  Menneske- 
heden økonomisk  og  politisk  interesseret  i,  at  denne  Kamp  faar  en 
hurtig  Afslutning  og  holdes  inden  for  de  snævreste  Grænser. 

Demokratiets  militære  Reformpligt  kan  forklares  med  faa  Ord.  Vi 
maa  trinvis  tvinge  Millionhærene  tilbage  inden  for  stadig  mindre  Rammer, 
indtil  vi  ad  denne  Vej  nærmer  os  Fredsvennernes  Maal.  Fortsætter 
Nutidens  Nationer  det  sidste  Slægtleds  vilde  militære  Væddeløb,  er 
det  i  Lande  med  fri  Forfatning  Vælgernes  egen  Skyld.  Vi  er  politisk 
set  naaet  saa  langt,  at  Folkeviljen  kan  beherske  den  militære  Udvik- 
ling i  alle  Egne  af  Kloden.  De  parlamentarisk  styrede  Lande  har  Af- 
gørelsen i  Hænderne.  Hvis  der  inden  for  disse  blev  opnaaet  Enighed 
om  en  fortsat  Reduktion  af  Mititærudgifteme  og  Vedtagelsen  af  ind- 
byrdes Voldgiftstraktater,  vilde  Verdensfreden  være  bedre  betrygget, 
end  nogensinde  før.  Nutidens  Eneherskere  vilde  staa  magtesløst  overfor 
en  Fredsunion  af  Verdens  frit  styrede  Stater. 

Vi  staa  her  ved  en  af  det  nye  Aarhundredes  største  Opgaver.  Men 
Verdensfreden  har  en  maskeret  mægtig  Modstander,  som  Demokratiet 
maa  overvinde  og  kneble,  før  den  oplyste  Folkevilje  kan  sejre.  Denne 
Modstander  er  de  ustandseligt  voksende  Told-  og  Forbrugsskatter.     I 

disse  Skatters  stedse  flydende  Guldstrøm,  har  Nutidens  politiske  Demo- 
ralisation og  finansielle  Letsindighed  med  den  deraf  følgende  Fristelse 
til  stadig  forøgede  Statslaan  sine  kraftigste  Sugerødder.  Uden  dette 
Beskatningssystem,  hvis  sande  Væsen  alle  Vegne  søges  skjult  for  Væl- 
gernes Flertal,  vilde  Militærudgifterne  aldrig  have  naaet  deres  nuvæ- 
rende vanvittige  Højde,  og  mangen  ødelæggende  Krig  kunde  have 
værQf  undgaaet. 

Der  bestaar  en  indre  Forbindelse  mellem  Militærudgifternes  og  de 
indirekte  Skatters  fortsatte  Vækst.  Før  Demokratiet  reformerer  Told- 
lovgivningen med  en  klar  Opfattelse  af  dette  Forhold  tor  Øje,  vil 
Fredsvennernes  Bestræbelser  være  frugtesløse. 

Finanstolden,  der  tilflyder  Statskassen,  er  den  mindst  farlige  Del 
af  de  indirekte  Skatter.  Ved  at  indskrænke  den  til  faa  Artikler  efter 
engelsk  Forbillede  kan  Finanstolden  forsvares  som  et  Overgangsled  til 
mere  retfærdige  Beskatningsformer. 

Beskyttelsestolden  er  og  har  derimod  altid  været  det  ægte  Frisinds 
uforsonlige  Modstander.  Beskyttelsessystemet  skaber  og  vedligeholder 
Ulighed  for  Loven,  lammer  Erhvervs-  og  Omsætningsfriheden,  frister 
favoriserede  Statsborgere  til  at  fremme  Særinteresser  paa  Samfunds- 
interessernes Bekostning,  demoraliserer  Lovgivningen,  stimulerer  Krigs- 
tendensen,  haaner  den  politiske  Ærlighed  og  avler  en  finansiel  Ødsel- 
hed, som  over  alt  øger  det  økonomiske  Tryk,  der  knuger  den  arbej- 
dende Befolkning. 

Af  alle  fjendriige  Magter,  der  hindrer  sunde  demokratiske  Samfunds- 
reformer,  er  Toldbeskyttelsessystemet  den  værste  og  underfundigste. 
Det  afvæbner  gennem  sine  Haandhæveres  politiske  Indflydelse  Viden- 
skaben, sløver  Retsbevidstheden,  ægger  Begærligheden  og  demoraliserer 
i  sine  sluttelige  Konsekvenser  selve  Demokratiet  og  dets  Tillidsmænd. 

Den  Kendsgerning,  at  Folkestyret  intetsteds  har  faaet  Bugt  med 
dette  frihedsfjendske  System,  men  tværtimod  mange  Steder  støtter  det, 
er  et  sørgeligt  Bevis  paa,  hvor  vidt  vi  endnu  staar  tilbage  i  politisk 
Moral,  og  hvor  langsomt  økonomiske  Sandheder  naar  ned  til  Folket. 

Toldlovgivningens  Historie  i  frit  styrede  Stater  er  Demokratiets 
sorteste  Blad. 


Hvad  Valgene  betød. 

Af  P.  Munch. 


Dette  Aars  Valgkamp  havde  over  sig  det  ny  og  ukendtes  Spænding. 
Den  Forfatningskamp,  som  i  30  lange  Aar  havde  behersket  dansk 
Politik,  var  traadt  i  Baggrunden;  en  Vrimmel  af  Reformspørgsmaal 
dukkede  frem  i  Stedet  og  satte  Vælgernes  Sind  i  Bevægelse;  ingen 
vidste  ret  hvorledes.  Gamle  Alliancer  sprængtes;  der  var  Uro  og 
Gæring  i  alle  Partier.  Deraf  en  Valgkamp  lige  saa  forvirret  som 
skarp. 

Resultatet  blev  et  Folketing  omtrent  som  det  gamle.  Fortidens 
storpolitiske  Stridsspørgsmaal  havde  tabt  sin  delende  Magt,  men  intet 
af  de  nye  Reformspørgsmaal  var  stort  og  klart  nok  til  at  skære  igen- 
nem og  dele  Vælgerfolket  efter  nye  Linjer.  Den,  som  vil  give  Sand- 
heden Æren,  faar  indrømme,  at  intet  af  de  politiske  Partier  af  dette 
Valg  kan  hente  Grunde  til  megen  Jubel  eller  til  stor  Sorg.  Ingen 
vandt,  ingen  tabte.    Alt  er  omtrent  som  før.    Tallene  viser  det: 


1901: 

1903: 

Stemmer. 

Valgte. 

Stemmer. 

Valgte 

Venstre                      102,000 

76 

122,000 

74 

Socialdemokraterne      42,000 

14 

55,000 

16 

Højre                           56,000 

8 

50,000 

12 

De  Moderate               27,000 

16 

19,000 

12 

Venstre  har  sine  Steder  tabt  lidt  ved  Brudet  med  Socialdemo- 
kraterne, men  det  har  andre  Steder  vundet  dette  saa  rigelig  igen,  at  det 
ialt  har  20,000  Stemmers  Fremgang.  I  en  Del  Kredse,  som  sidst  reg- 
nedes for  ganske  sikre,  har  denne  Gang  en  vis  Uro  drevet  Venstres  Re- 
servetropper til  Valgbordene  i  saa  stort  et  Tal,  at  det  nok  kan  give  Partiets 
Modstandere  Grund  til  Eftertanke.  Desuden  medregnes  i  Aar  i  Ven- 
stres Tal  nogle  faa  Tusinde  moderate  Stemmer,  som  er  faldet  paa 
Kandidater,  der  trods  Venstrenavnet  i  Virkeligheden  er  moderate. 

Socialdemokraterne  har  forøget  deres  Stemmetal  med  13,000. 
Partiets   kloge  Hoveder,    de   stridbare   saa   godt  som  de  mere  frem- 

kommelige,  vil  dog  let  forstaa,  at  dette  ikke  betyder  Fremgang.  I  de 
30  Kredse,  hvor  Partiet  havde  Kandidater  baade  i  1901  og  1903,  har 
det  netop  de  samme  42,000  Stemmer;  de  13,000  nye  Stemmer  er 
samlet  i  25  nye  Kredse,  og  et  nogenlunde  klækkeligt  Stemmetal  har 
Socialdemokraterne  i  disse  Kredse  kun  naaet  i  Esbjerg,  Svendborg, 
Rønne  og  lignende  Steder,  hvor  man  i  Forvejen  meget  godt  kendte 
deres  Styrke  fra  Byraadsvalgene.  Valget  fastslaar  Partiets  uanfægte- 
lige Magtstilling  i  de  større  Byers  Arbejderkredse;  Brudet  med  Venstre 
har  dér  saa  godt  som  intet  Tab  bragt  dem.  Men  det  viser  tillige,  at 
udenfor  Byarbejdernes  Kreds  har  Socialdemokratiet  ikke  forsvarligt  Tag 
i  nogen  Folkegruppe.  De  sidste  Aars  voldsomme  Agitation  har  skudt 
over  Maalet  og  ikke  baaret  Frugt.  Partiet  vil  gøre  klogt  i  at  holde  sig 
dette  klart  for  Øje,  naar  det  bestemmer  sin  Taktik  i  den  kommende 
Samling. 

Højre  møder  atter  som  den  gamle  Garde,  der  dør,  men  ikke 
overgiver  sig.  Tit  og  ofte  har  det  efter  Systemskiftet  været  hvisket 
om  ansete  Embedsmænd  og  store  Forretningsfolk:  Ja,  nu  er  han 
Venstre,  De  forstaar,  Hans  Majestæts  loyale  Embedsmand,  Magt- 
havernes Ven".  Valgdagen  har  stemplet  dette  som  den  Sladder,  det  er. 
Det  forjættede  „run"  over  til  det  herskende  Parti  er  blevet  til  intet. 
Krigsministerens  haarde,  men  ikke  ufortjente.  Fald  i  Randers,  Finans- 
ministerens blødere,  ganske  ufortjente  Fald  i  7de  Kreds  taler  tydelig 
til  dem,  der  regnede  med  en  saadan  Overgang.  Det  er  til  Ære  for  de 
Højremænd,  som  ærlig  Overbevisning  har  holdt  samlet  om  Partiets 
Fane  trods  alle  dets  Synder.  Men  overgiver  den  gamle  Garde  sig 
ikke,  saa  dør  den ;  langsomt  men  sikkert.  Næsten  ingen  Tilvækst  finder 
Sted;  det  unge  Højre,  for  hvilket  der  med  Mellemrum  slaas  paa  Stor- 
tromme, er  og  bliver  en  Fabel.  Skattelovene  gav  i  Aar  Højre  et  Agi- 
tationsgrundlag  saa  ypperligt,  at  et  saadant  ikke  to  Gange  i  en  Men- 
neskealder forundes  et  Parti;  alligevel  lykkedes  det  at  komme  endnu 
6,000  Stemmer  ned  under  det  meget  lave  Tal  fra  1901,  mest  dog  fordi 
Kampen  i  en  Del  Kredse  helt  blev  opgivet. 

Bedre  Haab  giver  i  Virkeligheden  Valget  de  Moderate.  Saa  stolt 
har  de  staaet  sig,  at  Partiets  Selvopløsning  næsten  synes  en  overilet 
Handling.  De  8,000  Stemmers  Tab  er  kun  tilsyneladende.  Det  skyldes, 
at  nogle  moderate  Kandidater  har  fundet  det  tidssvarende  at  benytte 
Venstres  Navn.  Dette  forhindrer  ikke,  at  Slengeriks  Modstandere  i 
Middelfart,  Byriel-Jensens  og  Nielsen-Jexens  Tilhængere  i  Silkeborg  og 
Skjoldelev  er  saa  gode  Moderate  som  nogensinde.  Og  desuden  turde 
de  Moderate  have  en  anseelig  Tilhængerflok  i  mangen  Kreds,  hvor 
Venstremanden  nu  sidder  uanfægtet.  Frede  Bojsen  sagde  efter  Valget 
nogle  forjættelsesfulde  Trøsteord  til  den  slagne  Venneflok  paa  Møen; 
de  kunde  have  været  talt  til  Vennerne  i  hele  Landet.  I  den  Reform- 
æra, som  nu  er  inde,  glemmes  saa  let  Fortidens  storpolitiske  Synder. 
Snart  kan  der  komme  Forhold,  som  lægger  det  klart  for  Dagen,  at  den 

moderate  Tankegang  naar  et  godt  Stykke  ind  i  Venstre,  ret  langt  blandt 
dets  Rigsdagsmænd,  men  meget  længere  blandt  dets  Vælgere.  — 

Overgangen  fra  Forfatningskampen  til  Reformkampene  har  da  endnu, 
ikke  bragt  store  Ændringer  i  Partiernes  Styrke.  Saadant  tager  sin  Tid. 
Reformspørgsmaalene  er  saa  mange  og  saa  indviklede;  den  Vælger, 
som  Tiendeloven  trækker  til  Højre,  drager  maaske  Loven  om  borger- 
ligt Ægteskab  til  Venstre.     Saa  bliver  han  foreløbig,  hvor  han  er. 

Men  een  betydningsfuld  Forandring  har  dog  allerede  dette  Valg 
bragt.  Det  er  det  store  Tab,  som  har  ramt  det  Byernes  Venstre,  der 
i  sin  Tid  sammen  med  en  Del  Landborepræsentanter  dannede  den 
hørupske  Gruppe.  Disse  Borgerskabets,  Universitetets  og  Forfetter- 
verdenens  Mænd  har  aldrig  alene  dannet  en  særlig  Gruppe  indenfor 
Venstre,  men  de  har  dog  altid  haft  deres  Særpræg;  de  knyttedes  sam- 
men ikke  blot  ved  politisk  Enighed,  men  tillige  ved  et  fælles  moderne 
Syn  paa  alle  Samfundslivets  og  Aandslivets  Forhold.  Ordet  „Liberale",, 
der  oftest  bruges  om  dem,  er  forældet  og  misvisende;  med  mere 
Rimelighed  kan  man  nu  kalde  dem  „de  Social-radikale",  skønt 
dette  Ord  endnu  ikke  har  Borgerret  i  vort  politiske  Ordforraad.  Denne 
Retning  har  i  København  ved  Brudet  med  Socialdemokraterne  mistet. 
5  af  sine  7  Folketingsmænd;  Principet:  En  af  vore  Egne,  en  Mand  fra 
Kredsen  har  næsten  lukket  Provinskredsene  for  de  Social-radikale,  og 
samtidig  har  Ophøret  af  Alliancen  med  Socialdemokraterne  undergravet 
deres  kommunale  Magtstilling  i  København  og  i  de  andre  Bykommuner, 
hvor  de  i  de  sidste  Aar  har  været  de  ledende  i  et  stort  og  ærefuldt 
Fremskridtsarbejde. 

Det  er  intet  Under,  at  der  fra  Højres  Presse  har  lydt  et  fuld- 
tonende, dybtfølt  Jubelraab  over  „Klikens"  Nederlag,  og  at  den  med 
et  velment  „écrasez  V infame*'  har  hidset  til  at  forfølge  Sejren.  Og. 
det  er  ikke  heller  til  at  undres  over,  at  Jubelen  hist  og  her  har  fundet  en, 
omend  ganske  svag.  Genklang  hos  Venstremænd,  som  har  følt  sig  lettede 
ved  at  faa  disse  ubekvemme,  undertiden  lidt  kompromiterende  Me- 
ningsfæller en  Smule  paa  Afstand. 

De  Social-radikale  vil  derimod  tage  dette  Tab  med  den  Sindsro,  hvor- 
med man  bærer  Tilskikkelser,  som,  man  vidste,  maatte  komme.  De 
droges  i  sin  Tid  til  Bønderne  af  deres  politiske  Retfærdighedsfølelse,, 
de  tog  Stilling  Side  om  Side  med  Arbejderne  ledede  af  social  Retfær- 
dighedsfølelse. De  havde  aldrig  selv  nogen  Klasse  bag  sig,  og  derfor 
aldrig  nogen  talrig  Vælgerhær.  Men  to  Klasser,  som  sad  inde  med 
Tallets  Magt,  Bønder  og  Arbejdere,  havde  Brug  for  dem  i  den  stor- 
politiske Strid.  Saalænge  det  gjaldt  §  25,  ikke  Skatter  og  Kirkeforfat- 
ning, kunde  Køgeegnens  og  Langelands  Bønder,  Københavns  og  Aar- 
hus' Arbejdere  ikke  finde  ypperligere  Talsmænd  end  Hørup  og  Edv. 
Brandes,  Trier  og  Pingel.  Anderledes  nu.  De  Social-radikale  tjener 
ingen  enkelt  Samfundsklasses  økonomiske  Særinteresser.  Derfor  maatte 
deres  Magtstilling  i  Rigsdag  og  Kommuneraad  tabes,   i  al  Fald  for  en 

Tid,  da  de  særlige  Grunde,  som  havde  skabt  den,  forsvandt  med  For- 
fatningskampens Ophør. 

Men  deri  er  ingen  Ulykke.  Deres  Indflydelse  paa  dansk  Udvikling 
«r  kun  i  ringe  Grad  knyttet  til  Mandaterne.  Indtil  Overdrivelse  har 
Hørup  indprentet  den  Sandhed,  at  det  mere  kommer  an  paa  Sinde- 
laget end  paa  Lovene.  De  Social-radikales  Hovedopgave  er  den  lang- 
somme Omformning  af  Befolkningens  Tænkevis  i  moderne  Aand. 
Dette  Arbejde  gøres  Dag  efter  Dag  paa  de  mangfoldigste  Maader;  Del- 
tagelsen i  Rigsdags-  Qg  Byraadsgerningen  er  kun  et  Led  deri,  et  be- 
tydningsfuldt Middel  ganske  vist,  men  dog  kun  eet  Middel  blandt  sær- 
deles mange. 

Og  ogsaa  i  den  Interessekampenes  Tid,  vi  nu  gaar  ind  til,  vil  de 
Social-radikales  Krav  om  politisk  og  social  Retfærdighed,  finde  Ørelyd 
i  Folket  og  i  Partierne,  hvad  enten  det  lyder  stærkt  inde  paa  Rigsdagen 
eller  næsten  kun  høres  udenfor.  Med  naiv  Kynisme  siges  det  tit,  at  hver 
Klasse  egoistisk  kun  vil  tænke  paa  egne  Interesser;  men  med  Urette; 
hos  Folkeklasserne  som  hos  de  enkelte  Mennesker  brydes  Hensynet 
til  egen  Fordel  med  Billighedshensynet  overfor  andre,  og  tit  sejrer  det 
sidste.  „Kloge  Høns",  siger  Hørup,  „har  kaglet  megen  Snusfornuft 
mod  det,  de  kalder  Stemnings-  eller  Følelsespolitik.  Erfarne  Politikere 
spiller  dog  større  Stykker  paa  disse  Strænge  end  paa  mange  Instru- 
menter, der  blot  klinger  af  Penge". 

Under  den  Reformdebat,  som  forestaar,  er  de  Social-radikales  Op- 
gave klar.  Overfor  ethvert  Forslag  maa  de  lægge  i  Vægtskaalen  de 
vægtige  Grunde,  Sagkundskab  og  Fordomsfrihed  giver  dem  at  raade  over, 
lil  Fordel  for  det  mest  frisindede,  det  humaneste,  det  klogeste  og  dri- 
stigste Fremskridtsforslag.  I  hvert  Spørgsmaal  maa  de  tage  Standpunkt 
helt  og  resolut,  alene  efter  saglige  Grunde,  uden  at  bekymres,  hvis  det 
skulde  ske,  at  de  derved  af  og  til  kom  paa  Kant  med  de  taktiske 
Hensyn,  som  maa  tages  af  det  Venstreparti,  de  tilhører.  Men  sam- 
tidig maa  de  vogte  sig  for  ethvert:  vi  alene  vide,  enhver  selvgod  Mis- 
tænksomhed mod  andre,  som  dog  vil  en  Del  af  det  samme  som  de 
selv.  De  maa  gøre  sig  den  Sandhed  klar,  at  der  nu  i  alle  Partier  er 
opsparet  et  ikke  ringe  Fond  af  Fremskridtsvillighed.  Højre  vil  gaa 
med  til  en  Del,  og  Venstre  og  Socialdemokraterne  vil  kunne  enes  om 
meget  mere.  Ethvert  saadant  Fremskridt  maa  de  Social-radikale  ivrig 
støtte  og  uforbeholdent  anerkende  uden  Hensyn  til,  hvem  der  gennem- 
fører det,  samtidig  med  at  de  kraftig  hævder,  at  vi  skal  endnu  længere 
frem.  Følges  denne  Vej,  vil  deres  Indflydelse  blive  stor  i  alle  Partier 
og  størst  indenfor  Venstre.  Alt  tyder  paa,  at  de  kloge  Førere,  som 
har  ført  Venstre  til  Sejr,  vel  vil  vide  at  vise  den  Lydhørhed  over- 
for Fremskridtskravene,  som  vil  blive  Betingelsen  for  deres  Magts 
Varighed.  — 

I  en  Menneskealder  har  Grundlovstvisten  lammet  dansk  Reform- 
lovgivning,   og  det  i  en  Tid,    da   Befolkningens  Tænkevis    omskabtes 

ualmindelig  grundig.  Vi  trænger  til  en  Reformæra  som  den  efter  Guld- 
bet^s  Fald  1784,  efter  Stændernes  Indførelse  1834,  efter  Grundlovens 
Givelse  1849.  Saa  smaat  er  den  begyndt  i  de  to  Samlinger  efter  1901, 
men  ogsaa  kun  saa  smaat.  Langt  mere  forestaar:  Afskaffelse  af  Over- 
klassestyret i  Kommunerne,  kvindelig  Valgret,  en  dristig  Arbejder- 
og  Husmandslovgivning;  en  klækkelig  Formindskelse  af  den  Arbejdstid 
og  de  Penge,  der  ofres  paa  Militærvæsenet,  Indførelse  af  en  moderne 
Retspleje  og  Strafferet  baade  for  civile  og  militære;  Indførelse  af  en 
Skole-  og  Kirkeordning,  der  passer  for  et  Land,  hvor  Livsanskuelserne 
er  mangfoldige;  en  Fortsættelse  af  Skattelovgivningen  i  demokratisk 
Aand  med  Toldlettelser  og  betydelig  Arveafgift,  Frigørelse  af  den  Jord, 
der  er  bundet  som  Len  og  Stamhuse  o.  s.  v.,  o.  s.  v. 

Det  Parti,  som  dristigst  og  klogest  tager  disse  Opgaver  op,  tilhører 
Fremtiden.  Sandsynligheden  taler  for,  at  det  vil  blive  Venstre.  Men 
unægtelig  stiller  Forholdene  store  Krav  til  dette  Partis  Mod  og 
Kløgt,  og  først  og  sidst  til  dets  Retssind.  Mest  af  alt  gælder  det  ikke 
at  give  mindste  Grund  til  Mistanke  om,  at  Magten  udnyttes  til  Fordel 
for  de  Bønder,  der  raader  i  Folketinget,  og  de  Godsejere,  hvis  Stem- 
mer er  fornødne  for  at  faa  Landstinget  med.  Vagtsomme  Øjne  er 
rettede  mod  Magthaverne  baade  fra  Højre  og  Socialdemokraterne. 
Saa  tit  der  i  en  Lov  er  en  nok  saa  lille  Bestemmelse,  der  kan  om- 
sættes i  Penge  til  Landbrugernes  Gavn,  vil  det  lyde  i  Kor,  bittert 
triumferende:  „Naa!  der  har  vi  Forklaringen,  derfor  løb  de  store  og 
smaa  Bønder  sammen  om  den  Ting."  Hver  Bagatel  vil  blive  husket 
og  sagnagtig  overdrevet,  og  alle  de  smaa  Ting  vil  blive  summeret  op 
til  een  stor  Anklage.  Og  i  et  mægtigt  Kor  vil  denne  lyde  fra  Byerne 
ud  over  Landet  til  alle  dem,  hvis  Erhverv  ikke  er  Landbrug;  Bøn- 
dernes egne  Højskole-  og  Folkeskolelærere,  ja  selv  deres  Redaktører, 
vil  ganske  sagte  hviske  Klagerne  efter. 

Enhver,  som  vil  høre  og  se,  kan  af  de  sidste  Valg  drage  den 
Lære,  at  denne  Mistanke  er  den  eneste  alvorlige  Fare,  der  nu  truer 
det  danske  Venstre.  De,  som  vil  Partiet  vel,  maa  sætte  deres  Ar- 
bejde ind  paa  at  besværge  den.  Det  eneste  sikre  Middel  dertil  er  at 
fjerne  Mistankens  Grund.  Og  denne  er,  at  Forholdene  har  ført  med 
sig  et  dobbelt  Privilegium  for  vor  Landbostand.  Godsejerne  raader 
i  Kraft  af  en  stærkt  iøjnefaldende  Forret  over  Landstinget,  Bønderne 
behersker  i  Kraft  af  en  mindre  iøjnefaldende  Forret  Folketinget.  Gods- 
ejerne er  et  lille  bitte  priviligeret  Mindretal,  Bønderne  er  et  meget 
stort  Mindretal,  men  dog  ogsaa  et  Mindretal,  som  et  faktisk  Privi- 
legium giver  et  stort  Flertal  i  Folketinget.  1901  var  Bybefolkningen 
39  pCt.  af  det  danske  Folk;  den  raader  over  22  pCt.  af  Folketings- 
kredsene.  Men  desuden  bor  paa  Landet  mange,  som  har  andet  Er- 
hverv end  Landbrug;  kun  lidt  over  40  pCt.  af  Befolkningen  ernæres 
nu  ved  Landbrug,  men  de  er  nogenlunde  sikre  paa  at  kunne  besætte 
78  pCt.  af  Folketingspladserne. 

Hvor  hensynsfuldt  end  dette  Privilegium  benyttes,  i  hvor  høj  Grad 
Venstre  end  stræber  at  være  et  Folkeparti  og  at  undgaa  blot  Skinnet 
af  at  være  et  Klasseparti,  Mistanken  vil  fæstnes  ved  det;  den  vil  sidde 
uafrystelig  fest,  og  den  vil  vokse  for  hver  Dag,  Privilegiet  bevares.  Det 
eneste  Middel  til  at  undgaa,  at  vor  Politik  gaar  op  i  egoistisk  Klassekamp, 
er  at  give  hver  Klasse,  hvad  der  tilkommer  den:  ingen  Forret,  der 
frister  til  Misbrug,  ingen  Forurettelse,  der  ægger  til  Mistænksomhed. 
I  fuldt  Maal  naas  dette  kun  ved  Forholdstalsvalg.  Denne  Valgmaades 
Fortrin  er  mangfoldige,  og  den  turde  blive  Fremtidens  Vej  til  at  af- 
hjælpe de  Mangler,  der  klæber  ved  det  parlamentariske  Styre  i  dets 
nuværende  Form.  Men  dertil  hører  en  dobbelt  Grundlovsændring;  saa- 
længe  Landstinget  vælges  som  nu,  kan  Folketinget  ikke  gaa  til  For- 
holdstalsvalg, thi  dette  vilde  vanskeliggøre  Dannelsen  af  et  saadant  stort 
Flertal,  som  kræves,  naar  ethvert  Fremskridt  skal  fravristes  et  mod- 
stræbende Landsting. 

Derimod  kan  med  største  Lethed  Grundlovens  Bud :  een  Valgkreds 
for  hver  16,000  Indbyggere,  opfyldes.  Derved  vil  Retfærdigheden 
nogenlunde  ske  Fyldest.  Byerne  vil  med  deres  39  pCt.  af  Folket 
kunne  beherske  33  pCt.  af  Kredsene.  Det  er  Venstres  gamle  Krav, 
og  det  turde  være  ganske  haabløs  Politik  for  Landstinget  at  mod- 
sætte sig  det. 

Og  Haand  i  Haand  dermed  bør  gaa  en  anden  Ændring  af  Valg- 
loven, der  ligeledes  kan  ske  uden  Grundlovsforandring.  Det  er  Ind- 
førelsen af  Omvalg.  Saalænge  Folket  var  delt  i  to  store  Lejre,  be- 
høvedes dette  ikke;  nu  er  det  anderledes;  ved  dette  Valg  er  en  Snes 
Folketingsmænd  valgte  med  et  Mindretal  af  de  afgivne  Stemmer;  næste 
Gang  bliver  det  flere.  Derfor  bør  Omvalg  indføres.  Det  kan  ske 
efter  (Jet  tyske  Mønster  med  bundet  AfJstemning  mellem  de  Kandidater, 
som  har  flest  Stemmer,  men  det  maa  hellere  være  efter  den  franske 
Ordning,  med  fri  Afstemning  ogsaa  anden  Gang  blot  saaledes,  at  simpel 
Majoritet  da  er  nok.  Det  giver  større  Frihed  og  har  den  Fordel,  at 
Førere,  der  falder  i  en  Kreds,  kan  komme  ind  et  andet  Sted  ved  Om- 
valgene. — 

Om  fjorten  Dage  træder  Rigsdagen  sammen.  En  betydningsfuld 
Reformæra  begynder.  Alle  Danske  bør  mødes  i  Ønsket  om,  at  det 
Parti,  som  har  Magten  og  Ansvaret,  vil  vise  sig  klogt  og  dristigt,  men 
først  og  fremmest  ængstelig  retfærdigt  mod  Mindretalspartierne  til  Højre 
og  til  Venstre  for  det.  Men  de  bør  dertil  føje  det  Krav  til  de  to 
Mindretalspartier,  at  de  skal  yde  deres  Bidrag  til  Rigsdagsarbejdet  uden 
smaalig  Kritik  og  sygelig  Mistænksomhed. 

Borgerligt  Ægteskab  i   Udlandet. 

I.  Borgerligt  Ægteskab  flndes  i  tre  Former: 
1)  obligatorisk,  almindeligt,  saaledes  at  det 
skal  anvendes  for  alle,  2)  fakultativt,  valg- 
frit, hvor  enhver  kan  vælge  mellem  bor- 
gerlig og  kirkelig  Ægteforening,  og  3) 
endelig  som  en  Nødhjælp  for  dem,  der 
staar  udenfor  Landets  herskende  Trossam- 
fund. Det  er  den  sidste  Form,  der  nu 
findes  i  Danmark,  det  er  den  første,  der 
er  Tale  om  at  indføre,  og  denne  er  i  Ud- 
landet den  sædvanlige. 

Det  første  Tilløb  til  det  moderne  bor- 
gerlige Ægteskab  skete  i  England  i  Re- 
volutionstiden i  17.  Aarhundrede.  Det  var 
de  ivrig  religiøse  Independenter  i  det 
Parlament,  Cromwell  oprettede  1653,  som 
da  indførte  det,  og  ved  Stuartemes  Til- 
bagevenden 1660  afskaffedes  det  atter. 
Først  den  næste  store  Revolution,  den 
franske,  gav  det  borgerlige  Ægteskab  varig 
Betydning.  Det  vedtoges  af  den  lovgivende 
Forsamling  og  paabødes  den  20.  Septbr. 
17d2,  Dagen  før  Republikens  Indførelse. 
I  den  nye  Lovbog  af  1804  „Code  civil" 
bevaredes  det,  og  det  har  siden  bestaaet 
uændret.  Ægteskab  stiftes  da  nu  i  Frank- 
rig paa  følgende  Maade.  De  to  Parter 
møder  hos  Kommunens  Maire,  o:  Sogne- 
raadsformand  eller  Borgmester,  i  4  Vidners 
Nærværelse;  han  oplæser  for  dem  de  Lov- 
paragrafer, som  fastsætter  Ægtefællers  gen- 
sidige Rettigheder,  modtager  deres  Erklæ- 
ring om,  at  de  ønsker  at  blive  Mand  og 
Hustru,  og  erklærer  dem  derpaa  for  Ægte- 
fæller. En  Erklæring  derom  indskrives  i 
Mairens  Protokol  over  Ægteskaber,  Fødsler 
og  Dødsfald,  og  der  leveres  Ægtefællerne 
en  Kopi  deraf.  Intet  Ægteskab  har  Rets- 
gyldighed uden  at  være  stiftet  paa  denne 
Maade,  og  det  er  forbudt  at  lade  en  re- 
ligiøs Vielse  gaa  forud  for  den  borgerlige. 

Den  katolske  Kirke  har  stadig  fastholdt, 
at  et  saadant  Ægteskab  er  ugyldigt,  men  i 
Praksis  har  den  fundet  sig  i  det.  Kato- 
likeme  lader  sig  først  efter  Lovens  Bud 
borgerlig  ægteforene,  og  derpaa  foregaar 
den  religiøse  Vielse,  der  da  af  dem  be- 
tragtes som  den  virkelige  Indstiftelse  af 
i^eskabet.  De  protestantiske  Kirker,  saa 
vel  som  Jøderne,  har  i  Frankrig  intet  haft 
mod  det  borgerlige  Ægteskab,  men  de 
føjer  dertil  en  Vielse,  hver  efter  sin  Kirkes 
Skik.  Det  sædvanlige  er  vedblivende,  at 
der  ved  Ægteskabs  Indgaaelse  til  den  bor- 
gerlige Handling  føjes  en  kirkelig  Høj- 
tidelighed, men  under  den  haarde  Kamp, 
som  nu  føres  mellem  Stat  og  Kirke,  bliver 
det  dog  mere  og  mere  almindeligt,  at  Fri- 


tænkere demonstrerer  ved  at  nøjes  med 
den  borgerlige  Ægteforening  i  Stedet  for 
efter  gammel  Skik  at  tage  den  kirkelige 
med.  Et  Eksempel  paa,  hvorledes  Parti- 
kampen har  faaet  Betydning  paa  dette  Om- 
raade,  er  Deschanels  Bryllup  for  nogle 
Aar  siden.  Deschanel  var  Deputeretkamrets 
Formand,  en  af  de  Politikere,  som  man 
knyttede  de  største  Forventninger  til;  han 
tilhørte  det  republikanske  Parti,  men  havde 
et  ret  moderat  Anstrøg,  og  hans  Deltagelse 
i  det  aristokratiske  Selskabsliv  trak  ham 
længere  og  længere  til  Højre.  Til  sidst 
ægtede  han  en  adelig  Dame,  som  tilhørte 
en  af  de  katolske  Familjer,  der  uden  at 
opgive  sin  Religion  og  sit  konservative 
Sindelag  havde  forsonet  sig  med  Repu- 
bliken.  Efter  den  borgerlige  Ægteforening 
skulde  der  foregaa  en  højtidelig  kirkelig 
Indvielse.  Men  nu  var  Deschanel  Søn  af  en 
ivrig  ft'itænkersk  Professor,  som  ikke  havde 
ladet  sine  Børn  døbe,  og  til  katolsk  Vielse 
kræves,  at  begge  Parter  er  døbt.  De  radi- 
kale Blade  begyndte  derfor  ondskabsfuldt 
at  spøige,  hvorledes  det  stod  til  med  De- 
schanels Daab,  og  snart  udmalede  man 
med  brogede  Farver,  hvorledes  det  skulde 
gaa  for  sig,  naar  den  bekendte  ftitænkerske 
Politiker  skulde  døbes.  Denne  Fornøjelse 
fik  man  dog  ikke;  paa  en  eller  anden 
Maade  lykkedes  det  at  tilft'edsstille  Kirken, 
saa  at  Vielsen  kunde  finde  Sted.  Demon- 
strativt lod  man  hengaa  nogle  Dage  mel- 
lem det  borgerlige  Ægteskab  og  den  kirke- 
lige Højtidelighed,  og  i  disse  Dage  boede 
de  to  Ægtefæller  hver  for  sig.  De  radi- 
kale Blade  erklærede  dette  for  en  Haan 
mod  Statens  Love,  og  kaldte  i  Mellemtiden 
standhaftig  Deschanels  Hustru  for  Frue, 
medens  de  konservative  Aviser  lige  saa 
standhaftig  kaldte  hende  Frøken,  indtil 
Vielsen  i  Kirken  var  foregaaet.  Saadanne 
Sammenstød  kan  forekomme  og  saadanne 
Snurrigheder  kan  forefalde,  men  alvorlige 
Vanskeligheder  volder  den  franske  Ord- 
ning ikke.  .Som  Forholdene  nu  udvikler 
sig  i  Frankrig,  vil  det  rimeligvis  éfter- 
haanden  blive  saaledes,  at  hele  den  meget 
talrige  ft'itænkerske  Del  af  Befolkningen 
vænner  sig  til  at  nøjes  med  den  borger- 
lige Ægteforening. 

Det  almindelige  borgerlige  Ægteskab  ind- 
førtes i  Revolutions-  og  Napoleonstiden  i 
de  Lande,  som  forenedes  med  Frankrig, 
og  efter  Napoleons  Fald  bevaredes  det 
ikke  blot  i  Holland  og  Belgien,  men 
ogsaa  i  det  vestlige  Tyskland.  Idet  øv- 
rige Tyskland  indførtes  det  i  lignende 
Form  af  Bismarck  under  hans  Kamp  mod 

Katolikerne,  først  i  Prøjsen  1874,  siden  ! 
hele  Riget  1875.  Katolikerne  var  da  yderst 
misfornøjede,  medens  Protestanterne  mod- 
tog det  med  Glæde ;  men  ogsaa  Katolikerne 
har  siden  ret  let  fundet  sig  deri,  og  det 
boigerlige  Ægteskab  giver  nu  kun  ringe 
Anledning  til  Tvist  i  Tyskland.  Det  følges 
efter  Skik  og  Brug  næsten  altid  af  en 
kirkelig  Vielse. 

Ganske  i  den  franske  Form  er  borger- 
ligt Ægteskab  ogsaa  indført  i  Italien  efter 
1870  under  Striden  mellem  Stat  og  Kirke, 
samt  i  Svejts  1874,  ligesaa  i  haard  Strid 
med  den  katolske  Kirke.  Dertil  er  ende- 
lig i  1894  kommet  Ungarn,  men  først  efter 
de  voldsomste  Kampe.  Intet  Sted  har  det 
bagefter  voldt  Vanskeligheder,  der  blot  i 
nogen  Grad  svarede  til  den  hidsige  Kamp, 
som  gik  forud. 

Højst  ejendommelig  har  endelig  det  høj- 
katolske Spanien  nærmet  sig  stærkt  til  det 
almindelige  borgerlige  Ægteskab.  I  1870 
indførtes  det,  men  i  1889  er  der  gjort  et 
Skridt  tilbage.  Borgerligt  Ægteskab  an- 
vendes nu  for  alle,  som  ikke  er  Katoliker; 
Katolikerne  derimod  vies  af  en  gejstlig, 
men  der  skal  altid  være  en  Statsembéds- 
mand  til  Stede  for  at  bogføre  Ægteskabet, 
og  saaledes  sikre  dets  retslige  Gyldighed. 
Denne  samme  Ordning  findes  fra  1874  i 
Portugal.  P.  M. 


Kampen  mellem  det  russiske  Politi 
og  den  gryende  Arbejderbevægelse. 

Det  evropæiske  Rusland  vilde,  selv  om 
der  var  Pressefrihed  og  OfTentlighed  som 
i  Frankrig,  være  et  gaadefuldt  Land. 
Hvilke  brogede  Samfundsforhold,  hvilket 
Virvar  af  modstridende  Interesser,  hvilke 
Forskelligheder  i  Tankegang  og  Følemaade 
i  dette  uhyre  Land.  Men  der  er  ikke 
Pressefrihed.  Alle  Myndigheder  søger 
endog  ligefi'em  at  vildlede  Evropas  offent- 
lige Mening.  Hvor  vanskeligt  da  at  faa 
fat  i,  hvad  der  er  sandt.  Hvad  er  Re- 
geringsliteratur,  hvad  er  Oppositionslyrik, 
hvad  er  Sandhed? 

Kampen  mellem  Tilhængerne  af  det 
hellige  Ruslands  Traditioner  og  af  den 
vestevropæiske  Kulturs  Nydannelser  er 
gammel.  I  den  sidste  Tid  har  den  taget 
nye  Former  ved  Arbejdernes  Optræden 
paa  Kamppladsen. 

Industriarbejderne  er  allerede  mange,  og 
deres  Tal  vokser.  I  de  sidste  6—7  Aar 
—  siden  den  store  Petersborgstrejke  i 
1895  —  er  der  begyndt  at  komme  Fart  i 
Organisationen.  Det  er  yderst  interessant 
at  se,  hvorledes  Regeringen  stiller  sig  til 
denne  ganske  ny  Bevægelse,  til  denne 
vestevropæiske  Smitte,  der  melder  sig  med 
en  Naturkrafts  Vælde. 

1  nogle  Aar  anvendtes  den  sædvanlige 


Tvangspolitik.  Sjælen  i  denne  er  Inden- 
rigsministeren V.  Plehwe,  der  paa  alle 
Omraader  søger  Statens  Frelse  i  et  fian- 
tastisk  Tvangsregimente.  Den  Haardhed, 
hvormed  Myndighederne  gik  fi^m,  hvor 
Modstanden  ikke  var  stærkere  end 
Politiet  og  Soldaterne,  var  robust,  uden 
Vaklen,  uden  skranten  Samvittighed. 
Ogsaa  endnu  hører  vi  om  denne  Politik. 
Telegrammer  om  blodige  Sammenstød 
mellem  Arbejdere  og  Politi  eller  Soldater, 
om  Drab  og  Arrestationer,  Straffe,  For- 
visninger, om  Garnisons-  og  Politiforstærk- 
ninger i  Industribyerne,  om  Næser  eller 
Afsked  til  mindre  haardføre  Guvernører 
og  Politimænd,  og  Ansættelse  af  ny,  mere 
gesinnungstuchtige  o.  s.  v.  er  Udtryk  for, 
at  Ruslands  indre  Styrelse  er  i  Hænderne 
paa  en  Politimand,  der  er  opfyldt  af 
Forestillingen  om  Politiforanstaltningers 
Evne  til  at  lede  og  beherske  sociale  Be- 
vægelser. 

Men  den  ny  sociale  Bevægelse  synes 
at  vokse  Tvangspolitiken  over  Hovedet. 
Der  er  Strejker  i  St.  Petersborg,  Moskov, 
Kijew,  Vilna,  Tiflis,  Batum,  Baku,  Zlatust, 
Rostow,  Saratow,  Odessa,  Sebastopol.  I 
alle  store  Industribyer  og  i  Petroleums- 
disrikteme  er  der  Storstrejker,  der  virker 
langt  ud  over  de  paagældende  Fag.  Jem- 
banetrafiken  mellem  Sortehavshavnene  har 
saaledes,  for  blot  at  nævne  et  Eksempel, 
jævnlig  været  afbrudt  i  den  seneste  Tid. 
Overfor  dette  synes  der  at  herske  nogen 
Vaklen  i  Regeringen,  ogsaa  hos  Plehwe  selv. 

I  officielle  Indberetninger  og  Henstil- 
linger har  Arbejderbevægelsen  været  drøftet, 
og  det  Ræsonnement,  der  ligger  til  Grund 
for  den  ny  Fremgangsmaade,  er  dette :  Ar- 
bejdernes Kaar  er  daarlige  og  Arbejderne 
véd  det  selv.  Deres  Utilfiredshed  er  en 
gunstig  Jordbund  for  politisk  Agitation 
mod  den  herskende  Regeringsform.  Re- 
geringen maa  dele  den  truende  Modstand. 
Der  maa  gøres  Indrømmelser  paa  det  øko- 
nomiske Omraade ;  man  maa  interessere 
eller  lade  som  man  interesserer  sig  for 
Arbejdernes  økonomiske  Vilkaar,  men 
samtidig  tilbagevise  alle  politiske  Re- 
formkrav; til  den  Ende  om  muligt  selv 
skabe  og  lede  en  Arbejderbevægelse  og 
ved  Hjælp  af  den  dele  og  knuse  den 
socialdemokratiske  Bevægelse. 

Denne  Regeringens  ny  Socialpolitik  ledes 
imidlertid  af  det  politiske  Politi,  der  sorterer 
under  Indenrigsministeren,  og  som  tillige 
har  den  Opgave  at  holde  Øje  med  alle 
ubekvemme  Individer.  Det  er  lidet  til- 
talende Ting,  der  berettes  om  denne  In- 
trige- og  Spion  politik.  Det  er  lykkedes  at 
faa  flere  Professorer  til  at  samarbejde  med 
Politiet;  nogle  er  hurtigt  traadt  tilbage  igen, 
andre  er  blevet  hængende.  Regeringen 
stiller    Lokaler   til   gratis   Disposition   for 

Arbejderforeninger.  Professorer  og  andre 
M Intelligente^*  holder  Foredrag,  efterfulgte 
af  Diskussion;  den  revolutionære  Propa- 
gandas Skrifter  gennemgaas  og  modbevises; 
socialpolitiske  Lovforslag  (i  Fortsættelse  af 
tidligere  Tilløb  i  den  Retning:  Lov  om 
Fabrikstilsyn  tm  1882,  om  Kvinders  og 
Børns  Arbejde  1885,  Arbejder-  og  Ulykkes- 
forsikring fra  1897)  sættes  under  Debat. 
I  Industribyerne  dannes  der  „uafhængige^ 
Arbejderforeninger  under  Ledelse  af  Folk, 
der  hører  til  det  politiske  Politi.  Særlig 
utiltalende  er  Indenrigsministeriets  og  det 
hemmelige  Politis  Optræden  i  Saratow, 
hvor  der  er  en  stærk  oppositionel-revolu- 
tionær  Bevægelse.  Hvis  man  kan  tro  et 
Privatbrev,  som  er  meddelt  i  L'Européen, 
^^/t,  er  der  kommet  60  Mænd  og  Kvinder, 
tilhørende  det  politiske  Politi,  til  Byen; 
de  har  alle  søgt  og  faaet  Pladser  som 
Karle  og  Piger  paa  passende  Steder  i 
Byen,  x)g  rapporterer  alt  af  Interesse  til 
rette  vedkommende.  I  samme  By  er  der- 
paa  stiftet  en  „uafhængige  Arbejderforening, 
der  først  hed  „Mine-  og  Fabrikarbejder- 
og  Haandværkerforeningen*\  men  senere 
har  antaget  Navnet  „Kristi  Fødsels  Broder- 
skab**.  —  Vi  skal  senere  bringe  Meddelelse 
om  disse  mærkelige  Bevægelsers  Karakter 
og  Virkninger.  /.  P.  J. 


Den  kvindelige  Valgretsbevægelse 
1  Sverige.  I  de  sidste  Aar  har  Spøi^gs- 
maalet  om  at  indføre  almindelig  Valgret  i 
•Sverige  stadig  været  paa  Dagsonjenen,  og 
under  Forhandlingerne  derom  er  der  blevet 
indbragt  Forslag  paa  Rigsdagen  om  ogsaa 
at  give  Kvinderne  politisk  Valgret.  Dette 
Forslag  har  vundet  megen  Tilslutning,  ikke 
blot  fhi  liberal  men  ogsaa  fira  konservativ 
Side.  Spørgsmaalet  har  fremkaldt  en  livlig 
Bevægelse  blandt  de  svenske  Kvinder, 
hvilket  blandt  andet  har  givet  sig  Udslag 
i  Dannelsen  af  en  Række  „kvinliga  rdst- 
rattsforeningar^  rundt  om  i  Landet.  I 
Begyndelsen  af  1903  talte  Stockholmsfor- 
eningen  c.  800  Medlemmer;  Medlemstallet 
for  hele  Sverige  var  c.  150O;  der  var  den 
Gang  ialt  5  Foreninger.  Siden  da  er 
Medlemstallet  steget  ganske  betydelig.  I 
A^rts  1903  sluttede  Foreningerne  sig 
sammen  til  en  fælles  Organisation,  og  en 
Maanedstid  efter  var  der  dannet  ialt  14 
Foreninger.  Disse  har  virket  med  stor 
Iver  og  holdt  talrige  Diskussionsmøder, 
undertiden  sammen  med  andre  Foreninger. 
Ved  Siden  af  at  virke  for  at  skaffe 
Kvinderne  politisk  Valgret  har  „rdstrats- 
fdreningama^  ogsaa  bestræbt  sig  for  at 
opmuntre  dem  til  at  benytte  deres  kommu- 
nale Valgret.  Da  den  kommunale  Valgret 
i  Sverige  fra  gammel  Tid  har  været  knyttet 
til  Skatteydelsen,  har  Kvinderne  i  lange 


Tider  været  kommunale  Vælgere,  og  ved 
den  nugældende  Kommunalforfatning  af 
1862  er  denne  Ordning  bibeholdt.  Da  de 
fleste  Kvinder  ikke  selv  betaler  Skat,  er 
dog  kun  et  forholdsvis  ringe  Mindretal  af 
Skatteyderne  Kvinder;  de  kvindelige  Væl- 
gere er  kun  omkring  Vio  af  ^He  stemme- 
berettigede, i  Stockholm  saaledes  i  Aaret 
1901  kun  6.843  af  78.808.  Dertil  kommer, 
at  de  fleste  skatteydende  Kvinders  Indtægt 
kun  er  lav,  og  da  Stemmerne  gælder  i 
Forhold  til  Skatteydelsen,  er  deres  Ind- 
flydelse meget  ringe.  Det  er  derfor  højst 
naturligt,  at  de  hidtil  ikke  i  synderlig  Grad 
har  gjort  Brug  af  deres  kommunale  Valg- 
ret. Imidlertid  har  Kvindeforeningeme  i  den 
senere  Tid  paa  dette  Omraade  drevet  en  ivrig 
Agitation.  Kort  før  Borgerrepræsentant- 
valget i  Aar  i  Stockholm  afholdtes  der  saaledes 
et  stort  Møde  af  forskellige  Kvindeforeninger 
med  den  Hensigt  at  formane  Kvinderne 
til  at  gøre  Brug  af  deres  Valgret.  De 
Spørgsmaal,  der  særlig  blev  slaaet  til  Lyd 
for,  var  praktiske  Detailspørgsmaal,  som 
naturligt  maatte  ligge  Kvinderne  paa  Sinde. 
Saaledes  drøftedes  især  Huslejligheds- 
spørgsmaalet.  Det  blev  fremhævet,  at 
Huslejlighedsforholdene  for  Tiden  er  yderst 
uheldige.  V«  af  Stockholms  Befolkning 
eller  73,500  Personer  bebor  Lejligheder 
paa  et  Værelse  med  Køkken;  i  mange  af 
dem  bor  endda  større  Familier;  der  er 
endogsaa  Exempler  paa,  at  der  bor  indtil 
16  Personer  i  samme  Etværelseslej  lighed. 
Hertil  kommer,  at  Priserne  paa  Lejlig- 
hederne er  uforholdsmæssig  høje,  saa  at  en 
Etværelseslej  lighed  med  Køkken  betales 
med  indtil  264  Kr. 

Den  ivrige  Agitation  medførte  da  ogsaa 
en  betydelig  Fremgang  i  Antallet  af  Kvinder, 
som  afgav  deres  Stemme. 

I  1880  deltog  af  3522  stemmeberettigede 
Kvinder  9  i  Valget  =  0,2  ^'o 

I  1900  deltog  af  6542  stemmeberettigede 
Kvinder  112  i  Valget— l,8^/o 

I  1903  deltog  af  9539  stemmeberettigede 
Kvinder  972  i  Valget—  10^/ o 

(Det  svenske  Kvindeblad  „ Dagny ^  1903). 

E.  Af. 


Tyske  Konservatives  Glæde  over 
Jødeforfølgelserne  i  Rusland  og  Ru- 
mænien. Den  konservative  tyske  Presses 
Udtalelser  om  udenlandske  Forhold  giver 
jævnlig  Indtryk  af  højst  ejendommelige 
politiske  og  kulturelle  Idealer.  Det  junker- 
lige  og  protestantisk  klerikale  preussiske 
Organ  „Kreiiz-Zeitung*"  lader  saaledes  ingen 
Lejlighed  gaa  fra  sig  til  at  forfølge  Jøder, 
under  hvilke  Omstændigheder  det  saa  end 
finder  dem.  Kischinewmyrderieme  har 
rundt  om  i  Europa  vakt  Forfærdelse  og 
Harme  mod  den  russiske  Regering;  „Kr.- 

Ztng.**  har  ingen  onde  Ord  i  den  Anled- 
ning, tvertimod,  Hr.  von  Plehwe  og  Guver- 
nøren von  Raabe  kaldes  humane,  ret- 
tænkende og  velvillige  Mænd;  de  russiske 
Jøder  derimod  angribes  kraftig,  og  Bladet 
sympatiserer  øjensynlig  stærkt  med  den 
Tanke,  at  de  flest  mulige  af  dem  bør  slaas 
ned  og  jages  ud;  Mynierieme  forsvares 
ikke  direkte,  men  om  Guvernørens  velvillige 
Passivitet  tales  ikke  et  misbilligende  Ord. 
Med  Glæde  meddeler  „Kr.-Ztng."  enhver 
russisk  Foranstalming,  der  forværrer  Jø- 
dernes Stilling,  saaledes  nu  senest  et  Ukas, 
der  skal  besværliggøre  Jødernes  Ovei^ng 
til  krisme  Konfessioner  og  dermed  følgende 
bedre  Retsstilling.  Idealet  for  „Kr.-Zmg.^ 
er,  at  Jøderne  overalt  skal  holdes  som  en 
retsløs  Race.  Hvad  man  ikke  kan  faa 
gennemført  i  Tyskland  selv,  glæder  man 
sig  over  at  træffe  i  Udlandet.  Det  samme 
kommer  frem  over  for  de  nimæniske 
Jøder,  hvis  Stilling  ikke  er  meget  bedre 
end  de  russiskes.  Forleden  fremdrog  „Kr.- 
Ztng.**  saaledes  med  megen  Tilfredsstillelse, 
at  det  bl.  a.  skyldtes  Kejser  Wilhelm  I, 
at  den  rumæniske  Regering  i  1878  slap 
for  at  tilstaa  Jøderne  ordentlig  Borgerret. 
Man  burde  ej  heller  nu,  hævdede  Bladet, 
gøre  Jøderne  der  i  Landet  den  fjæmeste 
Indrømmelse.  Hvis  de  blev  bedre  stillede 
end  f.  Eks.  de  russiske  Jøder,  vilde  disse 
blot  vandre  over  Grænsen.  „Desto  mindre 
kan  der  tænkes  paa  en  Ændring  i  Lov- 
bestemmelserne til  Gunst  for  Jøderne.^ 
„Lykkeligvis'*  konstaterer  Bladet,  „er  i 
dette  Stykke  alle  rumæniske  Partier  enige 
og  holder  sammen  som  én  Mand."*     F. 


De    franske    Fagforeninger.     Det 

fi^nske  Handels-  og  Industriministerium 
offentliggør  aarlig  en  „Fagforeningsaarbog". 
Aarbogen  for  1^2  giver  en  Oversigt  over 


de  franske  Fagforeningers  Udvikling  efter 
1884,  det  Aar,  da  de  fik  fuld  lovmæssig 
Frihed  til  at  virke.  Følgende  Tal  viser 
Fremgangen : 


Fagforeninger 

Medlemmer 

1884 

68 

Ikke  opgivet 

1890 

1006 

139,392 

1892 

1589 

288,770 

1893 

1926 

402,125 

1899 

2621 

491,647 

1901 

3680 

614,204 

Fremgangen  er  stadig,  oftest  jævn,  men 
undertiden  med  store  Spring  firemad  som 
i  Valgaaret  1893  med  Partiets  første  Sejre 
efter  Pariserkommunen  og  nu  til  sidst  i 
Millerands  Ministeraar  efter  1899.  Fag- 
foreningernes Medlemstal  er  dog  endnu 
ikke  saa  stort  som  Socialdemokratiets 
Stemmetal  ved  Valgene,  der  sidst  naaede 
op  mod  800000.  De  614000  fagoiiganiserede 
Arbejdere  er  kun  V«  af  de  3100000  Ar- 
bejdere, som  fandtes  ved  Tællingen  1896; 
det  er  kun  lidt  i  Sammenligning  med  de 
100000  Fagforeningsmedlemmer,  som  Dan- 
mark har ;  disse  er  jo  betydelig  over  Halv- 
delen af  de  177000  Arbejdere,  der  fandtes 
efter  Haandværks-  og  Industritællingeii 
1897.  Procenttallet  af  fagoiiganiserede  er 
i  Frankrig  meget  forskelligt  i  de  forskellige 
Fag;  højst  staar  Minearbejderne  med  51,48 
^/o,  nærmest  derefter  følger  Bygnings- 
haandværkerne  med  23,oi  ^/o,  og  de  fleste 
Fag  er  endnu  langt  længere  nede,  Klæde- 
industrien  saaledes  ved  3,92  ^/o-  Blandt 
de  fagorganiserede  Arbejdere  er  der  om- 
trent 40000  Kvinder.  Katolikeme  har 
prøvet  paa  at  danne  „blandede  Fagfor- 
eninger", hvor  der  baade  er  Arbejdsgivere 
og  Arbejdere,  men  Forsøget  mislykkedes. 
I  1897  var  der  184  saadanne,  nu  er  der 
kun  155  tilbage.  (Le  Mouvement  Socialiste. 
2.  Junihæfte  1903)  P.  M. 

Jena  oder  Sedan  ?  Roman  von  Franz 
Adam  Beyerlein  (1.— 2.  Band.  7.  Auflage. 
Beriin  1903). 

Det  er  en  militærkyndig  Forfatter,  maaske 
en  højtstaaende  tysk  Officer,  der  har  valgt 
Romanformen  til  at  tilraabe  den  tyske 
Hær  en  alvorlig  Advarsel.  Han  skildrer 
Øjeblikkets  tyske  Soldaterliv,  som  det  leves 
i  Garnisonsbyen,  indenfor  Kasernens  Mure, 
under  Rekrutuddannelsen,  paa  Fælleden 
og  paa  Manøvrerne,  i  Offlcerskasinoeme,  i 
Mandskabets  Samlingsstuer  og  i  Militær- 


fængslerne. Bindet  om  Bogen  bærer  de 
tyske  Farver,  og  Bogen  er  tilegnet  den 
tyske  Hær.  Forfatteren  er  nationalt  be- 
gejstret Tysker,  stolt  af  Tysklands  blodige 
Sejre;  han  er  af  dem,  der  tror,  at  Tysk- 
lands Fremtid  maa  bygges  op  paa  dets 
Hær,  men  hans  Kritik  overfor  det  mseg- 
tige  Militærapparat  er  vaagnet,  og  han  er 
bleven  grebet  af  en  voksende  Utryghed. 
Han  synes,  at  det  moderne  tyske  Militær- 
liv lider  af  altfor  store  Brøst  og  Mangler 
til  at  man  tør  tro  blindt  paa  dets  Styrke. 

Jo  mere  kritisk,  han  eftei^aar  det,  desto 
ængsteligere  spørger  han  sig  selv:  fører 
dette  til  et  nyt  Sedan  eller  til  et  nyt  Jena? 

Hovedtanken  er,  at  den  tyske  Hær  efter 
1871  trods  al  ydre  Storhed  er  ved  at  øde- 
lægges ved  Selvovervurdering  og  skæbne- 
svangre Mangler.  Han  viser  gennem 
Skildringer  af  en  Række  Officerer  og  det 
daglige  Gamisonsliv,  hvorledes  alt  i  den 
moderne  tyske  Hær  —  der  tænkes,  skønt 
Scenen  er  lagt  udenfor  Preussen,  væsent- 
lig paa  den  Aand,  der  hersker  dér  nu 
under  Wilhelm  II  —  tager  Sigte  paa  det 
Ydre.  Alt  kommer  an  paa  mønstergyldig 
Eksercits,  stram  Holdning,  glimrende  Pa- 
rademarch, flotte  Manøvrer.  Den  stramme 
og  rigtig  „schneidige^  OfHcer  kommer 
foran  ved  Avancementerne;  det  gælder 
om  at  forstaa  Regimentskommandørens 
Eksercerspecialitet  og  først  og  fremmest 
om  at  hæves  til  den  snævre  fornemme 
Klike,  der  har  Forbindelser  opefter  ad  de 
rette  Veje.  Idealiteten  i  Officerskorpset 
er  ved  at  forsvinde;  flot  skal  alt  være  ud- 
adtil, man  skal  hæve  sig  over  den  gemene 
Hob,  ikke  ved  Dygtighed,  men  ved  Luksus. 
Dygtigheden  fortrænges  og  de  bedste  Offl- 
cerskræfter  gaar  over  i  det  civile  Liv.  De 
kan  ikke  hamle  op  med  de  adelige  Rig- 
mænd; den  tomme  Paradeeksercits  til- 
fredsstiller dem  ikke.  De  faa  udmærkede, 
der  bliver  tilbage,  kæmper  foi^gæves  mod 
Strømmen. 

Men  endnu  værre  er  dog  den  Fare,  som 
Forfatteren  ser  true  den  tyske  Hær  fra 
den  voksende  Modsætning  mellem  Be- 
falingsmændene og  Mandskabet.  Hvad 
nytter  den  jæmhaarde  Disciplin,  de  bar- 
bariske Straffe  og  den  maskinmæssige 
Indeksercering  af  Aargang  efter  Aargang, 
naar  Geledderne  fyldes  med  Socialdemo- 
krater, der  kun  lystrer  fordi  de  tvinges, 
men  hader  hele  Systemet,  og  trods  al 
Spionering  og  Paapasselighed  fra  Officerer 
og  Underofficerer  indpoder  deres  Idealer 
og  deres  Had  i  Kammeraterne  og  forlader 
Kasernen  optændte  af  ny  Forbitrelse  over 
Plagerier  og  Mishandlinger.  Som  en  stor 
Opdragelse  til  socialdemokratiske  Ideer 
fremstiller  Forfatteren  tysk  Soldaterliv;  netop 
gennem  det  bredes  de  socialistiske  Ideer 
fra  Byarbejderne  til  Landbefolkningen. 
Militærtjenestens  mangfoldige  irriterende 
besværlige  Taabeligheder  virker  sammen 
med  Ofllceremes  Brutalitet  og  Krigs- 
retternes Barbari  til  at  gøre  selv  de 
frommeste  og  føjeligste  Bønderkarle  til 
harmfyldte  Socialdemokrater.  En  hel  Række 
af  Eksempler  paa  oprørende  Vilkaarlighed 
giver  han;  enhver  Læser  af  tyske  Blades 
talløse  Meddelelser  om  Soldatermishand- 
linger ved,  at  han  ikke  overdriver.  Hvor 
fører  det  hen  spørger  han;   et  idéforladt 


Officerskorps  —  socialdemokratisk  Mand- 
skab.   Til  Jena  eller  til  Sedan? 

Bogen  har  med  Rette  vakt  stor  Opsigt 
i  Tyskland  og  megen  Debat.  Den  er 
overordentlig  instruktiv,  og  viser  i  hvilken 
Grad  de  tyske  Militærkredse  selv  opfatter, 
hvor  alvorlig  den  Stilling  er,  der  skabes 
af  den  nuværende  socialpolitiske  Udvikling. 
Forfatteren  anviser  ingen  Løsning;  hans 
Tanker  gaar  maaske  i  Retning  af  en 
energisk  moralsk  Opdragelse  af  den  enkelte 
Officer,  men  man  skimter  hans  Mistvivl 
om,  hvorvidt  dette  kan  forslaa  overfor  en 
saa  mægtig  og  uimodstaaelig  Strøm. 

F. 


En  fransk  Socialist  om  Amerika. 

UrbainGohier:  Le  Peuple  du  XX«  Siécle. 
Cinq  Mois  aux  Etats- Unis  (Paris  1903). 
Urbain  Gohier  er  en  fransk  Socialdemokrat 
af  den  hidsigste  Art.  I  DreyfUsaffærens 
Dage  var  han  Dreyfusard  trods  nogen  og 
rettede  en  Række  voldsomme,  ypperlig 
skrevne  men  ikke  altid  lige  velbegrundede 
Angreb  paa  Hæren.  Nu  paastaar  han,  at 
Jaurés  har  benyttet  Affæren  til  at  forraade 
Socialismen,  og  raser  mod  ham  som  før 
mod  Generalerne.  Midt  under  det  alt- 
sammen har  han  faaet  Tid  til  en  rask 
Amerikatur,  og  sine  Indtryk  fira  denne  har 
han  samlet  i  en  lille,  meget  morsom  Bog. 
Han  opfatter  skarpt,  og  han  dømmer  selv- 
stændigt, ganske  uanfægtet  af  alle  gængse 
Meninger,  men  unægtelig  saa  hastigt  og 
kraftigt,  at  man  fristes  til  at  tvivle  en 
Smule  om  Paalideligheden.  Han  er  kommet 
til  Amerika  med  en  stærk  Overbevisning 
om,  at  han  som  god  Frihedsmand  burde 
beundre  dette  Frihedens  og  Fremtidens, 
det  20.  Aarhundredes  Land.  Han  roser 
det  da  ogsaa  kraftigt  i  Begyndelsen  og  hist 
og  her  i  Bogen,  naar  han  husker  paa,  at 
han  skal  det.  Men  som  oftest  gaar  Na- 
turen over  Optugtelsen,  og  det  gaar  ham 
som  andre  Franskmænd:  de  kan  nu  al- 
ligevel ikke  lade  være  at  synes,  at  Amerika 
er  et  underligt  Land  med  en  god  Del  af 
Barbarpræget  trods  al  ydre  Kultur. 

Haanlig  fremhæver  Gohier  Amerika- 
nemes  Respekt  for  store  og  stærke  Mænd. 
Han  fortæller,  at  et  amerikansk  Interview 
begynder  med,  at  Ofret  bliver  maalt  og 
vejet;  derfor  siger  han  om  de  franske 
Foredragsholdere,  der  af  og  til  rejser  i 
Amerika  „Vi  kommer  til  at  fede  vore  For- 
fattere en  Smule,  før  vi  eksporterer  dem 
til  dette  Land  hinsides  Oceanet^.  Derfor 
mener  han  ogsaa,  at  Amerikanerne  har 
alle  mulige  Betingelser  for  at  blive  de 
værste  Militarister,  blot  de  kan  faa  en 
Anledning  dertil;  Militæretaten  er  ligesaa 
hellig  og  ukrænkelig  der  som   i  Evropa. 

Ved  „en  komisk  Selvmodsigelse*"  er  Na- 
poleon deres  Ideal.  „Amerikanernes  Be- 
undring for  Styrken  faar  dem  til  at  be- 
tragte Historiens  største  Bandit  som  en 
Helt;  de  giver  deres  Børn  som  Eksempel 
paa  Energi  denne  4  Millioner  Menneskers 
Drabsmand**,  siger  han  forai^get.  Samtidig 
flnder  han  dog  i  Amerikas  Forhold  et  ikke 
urimeligt  Argument  for  Fredssagen;  der- 
ovre, siger  han,  lever  jo  Franskmænd  og 
og  Tyskere,  Englændere  og  Russere,  kort 
sagt  alle  mulige  Folkeslag  imellem  hin- 
anden i  bedste  Forstaaelse.  Hvorfor  i  Al- 
verden skal  de  saa  slaas  eller  altid  være 
rede  dertil  i  Evropa. 

Ogsaa  Klerikalismen  genfinder  Urbain 
Gohier  i  Amerika.  Han  paastaar,  at  Ka- 
tolikemes  Magt  gaar  ustandselig  fVem,  og 
at  de  vrimlende  mange  Smaasekter  slet  ikke 
evner  at  tage  det  op  med  dem.  Sel  ir- 
følgelig  har  han  mange  vrede  Ord  om 
Amerikas  Kapitalister  og  deres  „trusts**; 
mere  karakteristisk  er  det,  at  han  finder, 
at  de  store  Fagforeninger  ikke  er  bedre; 
de  tænker  kun  paa  egoistisk  at  mono- 
polisere alt  Arbejde  til  egen  Fordel.  Mangt 
og  meget  er  der,  han  lader  sin  Spot  regne 
over.    Om  Præsident  Roosevelt  siger  han, 


at  hans  Taler  er  de  fladeste  Fraser  og  den 
plumpeste  Smiger;  han  haaner  Amerika- 
neme  for  deres  ubegrænsede  Snobberi 
overfor  Fyrster  og  Adelige,  og  han  giver 
efter  amerikanske  Aviser  en  pragtfuld 
Samling  af  Ægteskabsan noncer,  Skilmisse- 
beretninger  og  meget  andet  saadant.  Særlig 
spotter  han  over  den  megen  Tale  om  den 
amerikanske  Energi.  „I  Virkeligheden  er 
den  amerikanske  Energi  en  Legende** 
hedder  det.  „Eller  rettere  sagt,  det  er 
højst  sandsynligt,  at  det  amerikanske  Folk 
har  et  stort  Reservefond  af  Eneigi,  thi 
det  anvender  den  meget  lidt.**  De  store 
Forhold  og  den  ypperlige  Teknik  gør  alt 
saa  let  derovre.  „I  Amerika**,  siger  han, 
„arbejder  man  5  Dage  om  Ugen ;  Søndagen 
varer  48  Timer;  Arbejdsdagen  tager  be- 
standig af.  Naar  en  Amerikaner  har 
slængt  sig  hen  med  Benene  paa  Bordet 
og  Cigaren  i  Munden  og  ligger  og  kigger 
i  sin  Avis,  siger  han  sløvt  henkastet  til 
En:  „Aah,  jeg  har  saa  travlt**.  Og  han 
tror  virkelig  selv  paa  det.**  Den  hele 
Blanding  af  Paradokser  og  rammende  Be- 
mærkninger afgiver  en  højst  fornøjelig  Læs- 
ning, men  unægtelig  bør  Bogen  læses  med 
vaagen  Kritik.  P.  Af. 

Ulykken  paa  den  underjordiske 
Bane  i  Paris.  Da  denne  Bane  nylig 
paa  en  sørgelig  Maade  har  draget  Op- 
mærksomheden hen  paa  sig,  kan  det  for- 
modentlig interessere  at  faa  lidt  at  vide 
om  Indretningen  af  en  saadan  Bane,  og 
hvad  der  sker  i  Tilfælde  af  en  saakaldet 
Kortslutning. 

Naar  der  i  en  By  findes  en  Central- 
station til  Frembringelse  af  elektrisk  Strøm, 
og  man  ønsker  at  faa.  Elektricitet  derfhi 
ind  i  sit  Hus,  føres  der  to  Ledninger  fira 
Stationen  til  Huset;  den  ene  bringer  Elek- 
triciteten ind,  den  anden  fører  den  bort, 
efterat  den  har  gjort  sin  Skyldighed;  den 
løber  da  tilbage  til  Stationen,  ind  i  den 
Maskine,  —  Dynamoen  kaldet  —  der  har 
frembragt  den;  der  faar  den  sin  tabte 
Arbejdskraft  igen,  ved  at  Dampmaskinen 
drejer  Dynamoen  rundt;  den  faar  „Spæn- 
ding**, saa  at  den  paany  er  parat  til  at 
løbe  ud  i  Ledningen  og  gøre  Arbejde;  jo 
større  Spænding  den  har,  des  mere  Arbejde 
kan  den  udrette.  Spændingen  maales  i 
Volt. 

Paa  lignende  Maade  maa  det  indrettes, 
naar  Elektriciteten  skal  drive  en  Vogn; 
der  maa  fra  Vognen  være  to  Ledninger  til 
Centralstationen,    én    hvorigennem    Elek- 


triciteten kommer,  en  anden  hvorigennem 
den  forlader  Vognen,  efter  at  den  har 
gjort  det  Arbejde  at  dreje  Vognens  Hjul 
rundt.  Ledningerne  skal  være  af  Metal 
helst  af  Kobber,  da  Elektriciteten  løber 
lettest  derigennem;  bruges  Jæm  til  Led- 
ningerne, maa  de  være  langt  sværere. 
Det  er  nemlig  ufordelagtigt  at  bruge  Led- 
ninger, spm  det  er  svært  for  Elektriciteten 
at  gaa  igennem,  thi  disse  opvarmes  stærkt 
af  den  elektriske  Strøm,  og  denne  Op- 
varmning sker  paa  Bekostning  af  dens 
Arbejdsevne.  Ved  elektriske  Sporvejs- 
anlæg,  som  f.  Eks.  de  Københavnske,  er 
derfor  Tilledningstraaden  overalt  en  tyk 
Kobbertraad;  undertiden  er  Aflednings- 
traaden  det  ogsaa,  som  i  den  indre  By  i 
København,  hvor  de  begge  er  anbragte  paa 
Opstandere  i  Luften,  men  de  fleste  Steder 
bruges  Køreskinneme  til  Afledning. 

I  „Metropolitain**-Banen  i  Paris  og  flere 
andre  Baner  har  man  i  de  senere  Aar 
brugt  en  anden  Tilledning  af  Strømmen, 
det  saakaldte  Treskinne-System,  der  kun 
egner  sig  til  at  anvendes,  hvor  Banelinien 
ikke  er  almindelig  Færdselsvej.  Banen 
er  dobbeltsporet  og  den  3die  Skinne,  der 
bruges  til  Tilledning  af  Strømmen,  ligger 
mellem  de  to  Spor,  altsaa  udenfor  Mellem- 

rummet  mellem  de  to  Køreskinner  og  lidt 
højere  end  disses  Overkant.  En  saadan 
Skinne  kan  gøres  meget  svær  i  Gennem- 
snit, og  man  har  regnet  ud,  at  man  paa 
denne  Maade  unden  synderligt  Arbejdstab 
hos  Elektriciteten  kan  føre  den  lange  Veje 
og  med  en  Bekostning,  der  kun  er  Vs  af 
Anlægsomkostningerne  ved  Kobberled- 
ninger. Tilbageledning  af  Strømmen  sker 
ved  Hjælp  af  Køreskinnerne. 

Paa  saadanne  Baner  kører  der  som  oftest 
Tog,  der  bestaar  af  flere  Vogne.  F.  Eks. 
paa  Wannsee  Banen  ved  Berlin,  der  an- 
gives at  være  indrettet  som  Metropolitain- 
Banen,  bestaar  Togene  af  10  Vogne.  I 
saa  Fald  forsynes  den  forreste  og  bagerste 
Vogn  med  Elektricitet;  den  forreste  trækker, 
og  den  bagerste  skubber  de  andre  frem. 
De  Vogne,  der  faar  Elektriciteten  kaldes 
Motorvogne;  fra  en  saadan  udgaar  der 
Arme  til  Siden,  og  disse  Arme  er  for- 
synede med  svære  „Glidesko^  af  Jæm, 
der  ved  Fjedre  eller  paa  anden  Maade 
presses  ned  mod  tredie  Skinne  og  fører 
Strømmen  fra  den  ind  i  Maskinerne  i 
Vognen  og  fra  dem  til  Skinnerne;  en 
Motorvogn  til  et  Tog  af  ovennævnte 
Størrelse  har  paa  Wannsee  Banen  3  Arme, 
og  hele  Toget  faar  altsaa  Tilledning  gen- 
nem 6  Ledninger. 

Mellem  ddie  Skinne  og  Køreskinnerne 
er  der  en  Spændingsforskel,  der  er  noget 
større  end  den,  der  ved  de  Københavnske 
Sporvogne  er  mellem  Luftledningen  og 
Skinnerne.  Skulde  det  nu  ved  et  Uheld 
hænde,  at  en  Ledning,  som  det  er  let  for 
Elektriciteten  at  løbe  igennem,  rører  ved 
dem  begge,  altsaa  danner  Bro  fira  den  ene 
til  den  anden,  sker  der  en  saakaldet  Kort- 
slutning. Den  stærkt  spændte  Elektricitet 
løber  i  saa  stor  Mængde  over,  at  den  op- 
varmer Broen  saa  stærkt,  at  den  kan 
antænde  brændbare  Ting,  som  den  rører 
ved.  Det  er  imidlertid  indrettet  saaledes, 
at  det  paa  den  elektriske  Hovedstation 
øjeblikkelig  meldes,  naar  der  sker  en  Kort- 
slutning og  det  paa  den  radikale  Maade, 
at  Strømmen  afbryder  sig  selv.  Paa  Sta- 
tionen kan  man  nu  paa  farefri  Maade 
prøve,  om  Kortslutningen  stadig  vedvarer, 
ved  at  sende  en  svagere  Strøm  ud  i  Led- 
ningen; opdages  det  derved,  at  der  stadig 
er  ibr  let  Forbindelse  mellem  Ledningerne, 
afbrydes  deflnitivt,  og  Skinnerne  har  ikke 
mere  Spændingsforskel. 

Det  er  nu  let  forstaaeligt,  at  dette  System 
ikke  kan  anvendes  paa  en  Gade  med 
almindelig  Færdsel.  Saasnart  f.  Eks.  en 
Hest,  der  er  en  særlig  god  Leder  for  Elek- 
tricitet paa  Grund  af  sine  Sko,  kom  til  at 
træde  paa  Lednings-  og  Køreskinne  sam- 
tidig, vilde  den  foa  en  voldsom  Strøm 
igennem  sig  og  styrte  om  som  ramt  af 
Lynet;  en  Kortslutning  vilde  nemlig  finde 


Sted  igennem  den.  Paa  en  underjordisk 
Bane  risikeres  jo  intet  saadant,  naar  Folk 
kraftigt  advares  mod  at  gaa,  hvor  de  intet 
har  at  gøre;  det  er  i  det  hele  vanskeligt 
at  sige,  hvorledes  en  Kortslutning  her  kan 
opstaa,  naar  man  ser  bort  fra,  at  den  kan 
foraarsages  af  Folk,  der  arbejder  paa  Banen. 
Sagen  er  jo  heller  ikke  opklaret  for  Pariser- 
banens Vedkommende.  Hvis  der  har 
været  varig  Kortslutning,  har  enhver  uden 
Fare  kunnet  gaa  paa  Banelegemet,  idet 
Skinnerne  efter  ovenstaaende  har  været 
uden  Spændingsforskel ;  det  har  altsaa  ikke 
været  nødvendigt,  at  Folk  kun  søgte  ud  af 
Tunnellen  ad  Vejen  til  Stationen,  hvor 
Røgen  var  kvælende.  I  det  hele  er  det 
aabenbart  et  Sammenstød  af  en  Række 
uheldige  Omstændigheder,  der  har  givet 
Ulykken  det  store  Omfang.  Ikke  langt  fn 
Ulykkesstedet  hører  Banen  op  at  være 
Tunnelbane,  men  løber  i  en  Strækning  af 
2  Km.  i  en  aaben  Grav,  hvor  Kort- 
slutningen jo  havde  været  uden  Betydning, 
da  Manglen  paa  Lys  sikkert  var  Hoved- 
aarsagen  til,  at  Katastrofen  tog  det  store 
Omfang.  Tunnellen  ligger  saaledes,  at 
Skinnerne  gennemsnitlig  ligger  6  å  T*" 
under  Gaden,  og  Hvælvingen  over  dem  er 
4,5  n»  høj.  .  Hvorvidt  der  har  været  Ven- 
tilation, og  om  denne  vilde  have  hjulpet 
til  at  formindske  Røgen  synderligt,  vides 
ikke.  I  hvert  Fald  vil  sikkert  Spørgsmaalene 
om  Belysning  af  Tunnelbaner,  lidet  fæn- 
gelige Materialier  til  Vogne  og  Ventilation 
af  Tunneller  blive  aktuelle  efter  dette. 

K.  Af. 


Et  nyt  Lægemiddel.  Operationer  i 
Øre,  Næse  og  Hals  er  i  og  for  sig  allerede 
vanskelige,  fordi  de  ofte  foregaar  langt  til- 
bage i  disse  mørke  og  snævre  Hulheder, 
men  de  har  hidtil  desuden  været  vanske- 
liggjorte derved,  at  den  stærke  Blødning 
fn,  de  meget  talrige  Smaakar  i  de  betændte 
Slimhinder  delvis  tvang  Operatøren  til  at 
operere  i  blinde. 

Nu  er  det  blevet  muligt  at  undgaa  al 
generende  Blødning  ved  Hjælp  af  et  nyt 
Stof,  „Adrenalinet'',  som  i  ganske  svage 
Opløsninger  pensles  paa  Slimhinden  paa 
det  Sted,  der  skal  opereres.  Under  Ind- 
virkning af  dette  Stof  taber  Slimhinden 
sin  røde  Farve,  bliver  hvid  og  blodløs,  og 
der  kan  nu  skæres  og  klippes  i  den,  uden 
at  der  kommer  en  Draabe  Blod. 

Adrenalinet  filmstilles  ved  Udtræk  af 
de  saakaldte  Binyrer,  der  hos  Pattedyrene 
ligger  ved  den  øverste  Ende  af  Nyrerne. 
De  har  en  ejendommelig  sammensat  Byg- 
ning, og  deres  Betydning  for  Oi^ganismen 
er  hildstændig  gådefuld. 

I  de  senere  Aars  ivrige  Søgen  efter 
Lægemidler,  ogsaa  blandt  dyriske  Væv  og 


58 


Fra  Videnskabens  Verden. 


Udtræk  af  disse,  forsøgte  man  ogsaa  Ud- 
træk af  Binyrer.  Dette  viste  sig  i  Be- 
siddelse af  en  stærk  Indvirkning  paa  de 
smaa  Blodkar,  som  trak  sig  sammen,  sam- 
tidig med  at  Blodtrykket  steg. 

Udtrækket  var  imidlertid  meget  uhold- 
bart og  ujævnt  i  Virkning,  og  Forsøg  paa 
at  fremstille  det  virksomme  Stof  i  kemisk 
ren  Tilstand  var  i  lang  Tid  forgæves. 

Det  er  imidlertid  nu  lykkedes  en  i 
Nordamerika  bosat  Japaneser  Jokichi 
Takamine. 

Han  har  givet  det  nye  Stof  Navnet 
„Adrenalin*'  (iS  Latin  „ad  =  ved  og  ren  = 
Nyre).  Det  danner  let  Salte  med  for- 
skellige Syrer  og  bringes  i  Handelen  i  en 
Opløsning  1 :  iSx)  til  en  Pris,  der  svarer 
til  over  100,000  Kr.  pr.  Pund  af  selve 
Stoffet,  hvad  der  jo  gør  dette  til  et  af  de 
dyreste,  man  kender. 

Imidlertid  er  den  Mængde,  som  er  nød- 
vendig, overordentlig  ringe,  saaledes  at 
Prisen  ikke  faar  større  Betydning. 

Foruden  de  ovenfor  omtalte  Operationer 
har  man  ogsaa  med  Held  anvendt  Adrena- 
linet til  at  standse  de  saa  hyppig  fore- 
kommende Næseblødninger,  og  har  ved 
kroniske  Betændelser  af  Slimhinden  i 
Næse  og  Svælg,  hvor  den  af  stærk  Blod- 
overiyldning  fortykkede  Slimhinde  kan 
vanskeliggøre  Passagen  for  Luften,  skaffet 
Lindring  og  Bedring  ved  Pensling  med 
Adrenalin.  V,  J. 


Nye  Forsøg  over  Lysets  Virkning. 

Ved  den  Finsenske  Behandling  af  Lupus 
med  stærke  Lysstraaler  har  det  fra  første 
Færd  voldt  store  Vanskeligheder,  at  Lys- 
straaler kun  trængte  meget  lidt  i  Dybden 
af  de  syge  Væv.  Dette  gjaldt  især  de 
ultraviolette  og  violette  Lysstraaler,  paa 
hvis  Virkning  Behandlingen  hovedsagelig 
beroede.  De  grønne  og  gule  Straaler 
kunde  trænge  noget  længere  ned,  men 
var  saa  godt  som  uden  Virkning  paa  Vævet. 
Nu  synes  der  imidlertid  efter  nogle  Med- 
delelser, som  Professor  Salomonsen 
gjorde  i  Videnskabernes  Selskab  om  en 
Række  Forsøg,  anstillede  af  Dr.  G.  Dreyer, 


at  være  nogen  Mulighed  for,  at  dette  kan 
blive  anderledes. 

Dreyer  er  gaaet  ud  fn  den  Kendsgerning, 
at  fotografiske  Plader  i  Almindelighed  lige- 
som de  dyriske  Væv  kun  paavirkes  af  de 
kemisk  virkende  ultraviolette,  violette  og 
tildels  blaa  Straaler,  men  at  man  ved  Til- 
sæming  af  en  ringe  Mængde  rødt  Farve- 
stof —  i  Almindelighed  anvendes  Anilin- 
fiarvestoffét  Erythrosin  —  til  den  følsomme 
Hinde  forhøjer  Virkningen  af  de  gule  og 
grønne  Straaler.  De  saaledes  behandlede 
Plader  kaldes  ortochromatiske  og  anvendes 
særlig  til  Optagelse  af  stærkt  farvede, 
brogede  Emner  som  Landskaber  og  Malerier. 

En  lignende  Forskel  i  Virkningen  af 
Lysstraaler  kan  man  nu  faa  paa  Bakterier 
og  Infusionsdyr  ved-Tilsæming  af  en  ringe 
Mængde  Erythrosin  til  den  Vædske,  hvori 
disse  levende  Væsner  opholder  sig,  uden 
at  denne  Tilsætning  i  og  for  sig  i  mindste 
Maade  virker  skadeligt. 

Den  Tid,  der  behøvedes  til  at  dræbe 
de  i  den  svagt  røde  Vædske  svømmende 
Infusorier,  de  sensibiliserede,  og  de  i 
alm.  Vand  værende,  var  for  hvidt  Lys  fra 
en  bestemt  elektrisk  Buelampe  henholds- 
vis 10  og  100  Sekunder,  for  gult  Lys  for 
de  sensibiliserede  10  Sekunder,  for  de 
normale  derimod  6600  Sekunder.  For 
Bakteriernes  Vedkommende  var  Tallene 
for  hvidt  Lys  baade  for  sensibiliserede  og 
normale  80  Sekunder,  men  i  gult  Lys 
indtil  540  Minutter  for  de  normale  mod 
25  for  de  sensibiliserede. 

Det  har  endvidere  vist  sig  ved  Forsøg 
paa  Dyr,  Frøer  og  Kaniner,  dels  at  Ind- 
sprøjtning af  svage  Opløsninger  af  Ery- 
throsin, selv  i  forholdsvis  store  Mængder, 
ikke  virker  skadeligt,  dels  at  de  ved  Ery- 
throsinen  sensibiliserede  Væv  i  Dybden 
paavirkes  meget  stærkere  af  Lysstraaleme 
end  ellers,  og  foreløbige  Forsøg  paa  Men- 
nesker har  givet  samme  Resultat. 

Disse  Forsøg  har  stor  videnskabelig  In- 
teresse; men  denne  øges  ved  den  oven- 
nævnte Betydning,  de  muligvis  vil  faa  for 
Lupusbehandlingen,  saaft*emt  de  ved  at 
forstærke  Virkningen  af  de  anvendte  Lys- 
straaler kan  forkorte  Varigheden  baade  af 
den  enkelte  Seance  og  af  hele  Behand- 
lingen. V.  J, 


VERONA. 

Billeder  fra  den  revolutionære  Studenterverden  i  G«néve. 

Af  Marx  Jantzen. 


Kære  Veninde! 

Jeg  stod  i  Aftes  nede  ved  Rhonen,  der  hvor  Floden  i  et  skummende 
Vandfald  styrter  ind  under  Broen,  som  midt  i  den  brusende  Strøm 
fører  fra  den  ene  Kaj  til  den  anden. 

Hvor  jeg  elsker  at  stirre  paa  disse  oprørte  Vande;  jeg  ved  ikke, 
hvordan  det  er,  jeg  bliver  til  Mode;  men  —  ja  Du  ved,  jeg  har  saa 
svært  ved  at  udtrykke  mig  — :  Det  var,  som  om  hele  Verden  svandt 
for  mig,  som  tog  Bølgerne  alle  mine  Tanker  med  sig  og  sejlede  ud 
med  dem,  ud  i  den  vide  Verden,  som  tog  de  min  Fortid  med  sig,  alle 
mine  mørke  Timer,  alle  mine  Sorger,  medens  kun  de  lyse  Minder 
blev  tilbage. 

Jeg  saa  Skummet  glitre  i  Maaneskinnet,  Sølvbaand  skyde  sig  ud 
og  en  dyb  blaagrøn  Vandmasse,  som  ikke  kan  lignes  ved  andet  end 
sig  selv,  vælte  sig  frem. 

Hvor  her  er  køligt,  hvor  det  svaler  mit  hede,  mit  altfor  brændende 
Blod !  Taageme,  der  stiger  fra  Vandfaldet,  flygter  over  Floden.  Kunde 
jeg  dog  følge  dem,  de  lyse  Elverpiger. 

Jeg  er  syg.  Du,  jeg  tror  alvorlig  syg!  Det  er  en  ussel  Slægt,  den 
Ungdom  her  i  det  civiliserede  Evropa;  jeg  er  syg,  og  hvoraf  er  jeg 
syg^  J^g  tror>  ^^^  kommer  af,  at  jeg  aldrig  naar  til  at  handle, 
deraf,  at  jeg  hverken  er  Mand  eller  Yngling.  Og  dog,  naar  jeg  ser 
rundt  om  mig,  saa  trøstes  jeg,  for  det  synes  mig,  at  de  andre  ikke 
er  bedre. 

Men  saa  er  der  Tider,  da  det  forekommer  mig,  at  det  er  mig  alene, 
der  er  den  Elendige,  at  alle  andre  er  gode,  flittige,  misundelsesværdige. 
Naar  den  Følelse  kommer  over  mig,  gaar  jeg  ud,  blot  bort,  som  nu  i 
Aftes,  da  jeg  stod  nede  ved  Floden. 

Byen,  den  hvide  By,  drømmer,  sover  omkring  mig;  gennem  Natten 
glider  dens  Aandedrag,  afdæmpede  som  den  Fjerne  Larm  fra  et  mæg- 
tigt Oprør. 

Broerne  over  Floden  drømmer,  Bjergenes  Skygger,  Svanerne  i 
Strømmen,  Søen  langt  derude;  Jorden  er  ikke  sig  selv,  den  er  en 
Drøm,  en  fantastisk  Drøm. 

Kun  Stjernerne  vaager;  det  er  Stjernernes  Time,  og  de  drager 
mig  til  sig  gennem  Vandfaldets  Musik. 

Hvorledes  skal  jeg  begynde?  —  Du!  det  er  saa  underligt.  Du, 
som  kender  mig  saa  godt,  smil  nu  ikke  ad  mig,  —  ja,  nu  ved  Du 
det  allerede  —  altsaa  —  altsaa. 

Du  maa  nu  ikke  tro,  det  er  som  alle  de  andre  Gange;  denne 
Gang  er  det  anderledes,  virkelig  helt  anderledes;  hun  er  ikke  som  de 
andre. 

Nu  tager  jeg  Mod  til  mig:  Jeg  har  mødt  hende,  som,  jeg  tror,  vil 
faa  en  Indflydelse  paa  mig  som  ingen  anden;  jeg  har  mødt  hende; 
hun  tog  mig  fangen  i  det  første  Sekund.  — 

Havde  jeg  til  at  maale  Tiden  istedet  for  Sekundet  en  uendelig 
lille  Tidsenhed,  da  vilde  jeg  sige,  at  jeg  har  mødt  hende,  som  i  et  saadant 
uendelig  kort  Nu  genfødte  mig.   — 

Hun  sad  overfor  mig  med  sit  Hoved  bøjet  over  en  stor  Foliant 
oppe  i  Universitetsbiblioteket. 

Jeg  sad  og  stirrede  paa  hendes  smukke  sorte  Haar,  paa  hendes 
ædle,  fiiie,  romerske  Profil.  Umærkeligt  gled  Bogen  fra  mig;  saa 
fangedes  jeg  helt  af  hende,  og  saa  løftede  hun  sit  Hoved  og  saa  paa 
mig.  Kun  et  Nu  og  en  Følelse,  som  jeg  aldrig  før  har  kendt,  steg 
som  fra  uendelige  Dybder  op  i  mig  sagte,   advarende,    bedrøvet  sagte. 

Sig  mig,  kære  Veninde,  er  det  virkelig  sandt,  har  jeg  ingen 
Energi?  Skulde  der  være  noget  i  det?  Er  jeg  virkelig  saa  karakter- 
løs? —  Jeg  synes  dog,  —  skønt  i  Aftes  nede  ved  Floden  syntes  jeg 
det  modsatte,  —  at  jeg  har  udrettet  en  Del. 

Hør  Du  —  sig  mig  nu  en  Gang  din  oprigtige  Mening,  —  ja,  le 
nu  ikke  ad  mig.  Det  er  underligt;  men  det  ene  Nu,  jeg  dvælede  i 
disse  Øjne,  som  jeg  ikke  kan  blive  fri  for,  og  som,  —  jeg  siger  det 
rent  ud,  —  jeg  saa  nødig  vil  slippe,  blev  en  Anklage  mod  mig  og 
mod  det  Liv,  jeg  har  ført. 

Du  maa  ikke  tro,  at  jeg  er  blevet  gal;  men  trods  mine  25  Aar 
tudede  jeg  i  Aftes,  da  jeg  gik  i  Seng,  og  jeg  stoppede  Fingrene  i 
Ørene  for  ikke  at  høre  den  raa  Larm  og  de  tvetydige  Vittigheder, 
som  min  Værtindes  Datter  og  hendes  Galaner  opvartede  med  inde  i 
Sideværelset. 

Jeg  græd,  og  jeg  er  dog  et  Mandfolk;  men  Du  vil  maaske  sige, 
at   jeg   har   grædt   før,    og   at  jeg  ikke  er  noget  Mandfolk,    men  en 

underlig  En. Ja  de  er  lykkelige,    de,    der  kender  sig  selv;   alle 

Mennesker  forsikrer  mig,  at  de  kender  sig  selv  —  Du  undtagen,  — 
jeg  maa  vist  være  meget  dum,  at  jeg  ikke  gør  det;  hvad  Dig  angaar, 
er  Du  naturligvis  ikke  dum,  men  en  Undtagelse. 

Hvor  er  det  muligt,  at  to  Pigeøjne  kan  have  en  saadan  Magt 
over  En! 

Hun  gik  bort  fra  Universitetet;  jeg  fulgte  hende  ned  gennem 
Haven,  paa  Afstand  naturligvis,  til  sidst  gled  hun  bort  fra  mig  i  Mørket, 
eller  rettere  jeg  tror,  det  var  mig,  der  af  en  eller  anden  Indskydelse, 
syntes,  at  jeg  ikke  burde  følge  hende  længere,  og  saa  gik  jeg  ned  ved 
Rhonen,  ned  ved  Vandfaldet,  og  drak  dets  kølige  Aande  og  saa  paa 
Stjernerne;  —  der  faldt  et  Stjerneskud,  en  lang  lysende  Stribe,  og  jeg 
skyndte  mig  at  raabe:  „Hende  —  hende!"  —  Jeg  blev  forskrækket 
over  min  Stemme  i  den  stille  Nat;  men  Stjerneskud  faldt  paa  Stjerne- 
skud; de  dalede  ned  til  mig,  og  da  var  det,  jeg  gik  hjem  og  græd. 

Tag  mig  nu  ikke  alt  dette  ilde  op.  Du  ved,  at  jeg  ikke  har  andre 
end  Dig,  der  forstaar  mig,  kun  dig  at  betro  mig  til. 

Af  positivt  er  der  det  at  fortælle,  at  jeg  nu  for  Alvor  studerer  paa 
Universitetet,  det  vil  sige  fra  i  Gaar,   og  navnlig  læser  jeg  da  ft'ansk. 

Fra  Frøken  Haakonsen  de  bedste  Hilsener,  —  vi  stemmer  nu  en 
Gang  ikke  overens,  —  nej,  det  ved  Gud,  vi  ikke  gør. 

Lev  nu  vel,  kære  Veninde,  ovre  i  Dit  ulykkelige  Polen. 

Ejgil. 


Min  elskede  Veninde  Kaja! 

Tung,  aa,  saa  tung  i  Hovedet.  Ak,  den  Ungdom,  som  jeg  ikke 
ejer!    Aah,  den  hele  forbandede  Usselhed. 

Nu,  netop  nu,  har  jeg  Brug  for  Styrke,  Brug  for  at  styre  mine 
Lidenskaber,  Brug  for  at  arbejde,  være  flittig;  men  jeg  kan  det  ikke, 
hører  Du,  jeg  kan  det  ikke,  —  aah,  disse  fordømte  Kvaler! 

Hvorfor  kan  jeg  ikke  slaa  mig  til  Ro?  Hvorfor  kan  jeg  ikke 
nøjes  med  det,  hvormed  de  andre  nøjes?  Er  jeg,  eller  er  jeg  ikke 
noget?  Hvilken  Djævel  indgød  mig  den  Tanke,  at  mit  Liv  er  be- 
stemt til  Handling,  til  en  stor  Daad,  der  ligger  foran  mig,  som  jeg 
skal  udføre,  enten  jeg  vil  eller  ej,  —  intet  men,  kun  et  enten  — 
eller. 

Da  jeg  var  lille,  smilte  jeg  aldrig  og  talte  sjældent;  men  talte  jeg, 
saa  talte  jeg  ustandseligt  —  ja,  hvad  var  det,  jeg  vilde  sige,  da  jeg 
var  lille,  var  jeg  en  sær  En,  der  tænkte  meget  og  drømte  meget.  Da 
jeg  var  9 — 10  Aar,  holdt  jeg  af  at  ligge  og  døse  i  Solen  og  lade 
Drømmebillederne  stige  frem  for  mig. 

Intet  var  mig  saa  stort,  at  jeg  ikke  kunde  naa  det,  ingen  Opgave 
vanskelig  nok.  Jeg  skulde  blive  den  mægtigste,  den  vældigste  af  alle. 
Jorden,  hele  Universet,  skulde  juble  af  Fryd,  hvor  jeg  gik  frem. 

Hære,  Hære  i  det  uendelige  fulgte  min  Vej;  foran  mig  Nat,  bag- 
ved mig  den  lyse  Dag. 

Undertrykte  Folkeslag  rejste  sig  og  fulgte  mig.    Græsset  groede, 

hvor  mine  Fødder  traadte,  Tyrannerne  faldt  for  min  Haand.  Jeg  blev 
Jordklodens  Befrier,  de  undertryktes  Ven.  —  Intet  mindre  kunde 
gøre  det. 

Og  Tiden  gik  fremad,  og  mine  Drømme  kom  bestandig  igen ;  men 
den  Dag  kom,  da  Kritiken  vaagnede;  opgivende  Slaphed  fulgte  der- 
med, og  mine  Drømme  sank  i  Drømmenes  Dyb;  men  de  vendte,  de 
vendte  tilbage;  en  vanvittig,  en  sindssyg  Grille  nagede  mig:  Du  er 
den,  der  skal  løfte  Skatten,  hvorfor  gør  Du  det  ikke? 

Hele  min  Slægts  usigelige  Svaghed,  alle  dens  Laster  skreg  i  mig. 

Veninde,  jeg  følte  ikke  Mod  til  at  løfte  Skatten,  og  talte  jeg  en 
enkelt  Gang  til  nogen,  begejstret  og  stort,  høstede  jeg  Tidsler,  hvor 
jeg  saaede  Roser;  Haan  og  Spot  Rk  jeg  for  Ungdommens  dybe  Tillid. 

Saa  tabte  jeg  Tilliden ;  men  født  med  Væmmelse  for  Svir  og  Drik, 
træt  af  at  tabe  i  Kærlighedens  Tæmingespil,  blev  jeg  lad,  slap,  doven, 
ligegyldig,  kort  og  godt :  jeg  blev,  som  jeg  er.  Da  steg  igen  Drømmen, 
Barndommens  Drøm,  i  al  sin  Dejlighed  op  i  min  Sjæl  hin  Aften,  da 
jeg  saa  hende,  —  med  hende,  ved  hendes  Side  vil  jeg  blive  stærk, 
ved  hendes  Side  vil  min  Drøm  blive  Virkelighed,  blive  Liv. 

Og  nu  har  jeg  ikke  set  hende  i  lang  Tid;  jeg  vinder  hende  vist 
aldrig. 

De  første  Dage  efter  Mødet  var  det  mig,  som  hele  Verden  var 
en  eneste  Grav.  Folk  paa  Gaden  forekom  mig  ikke  at  leve,  deres 
Stemmer  kom  saa  langvejs  fra  som  fra  forlængst  afdøde  Aander;  det 
var  mig,  som  sov  de  en  ækel,  væmmelig  Søvn.  —  Jeg  alene  levede, 
jeg  alene  var  til,  jeg  var  Prinsen  i  Tomeroses  Slot,  der  skulde  vække 
de  slumrende  til  Live. 

Saa  gik  det  som  altid  før.  Begejstringen  tabte  sig;  Vrøvl  var  det 
hele,  ynkelig  jeg  selv.  — 

Jeg  talte  for  nogle  Dage  siden  med  Frøken  Haakonsen,  hun  be- 
styrkede mig  i,  at  jeg  blot  skulde  passe  mine  Studier  og  være  som 
andre  fornuftige  Mennesker,  lade  være  med  at  fantasere  og  ikke  bilde 
mig  for  meget  ind ;  saa  naaede  jeg  nok  det,  jeg  var  bestemt  til,  og  det 
var  saamænd  ikke  ret  meget.  — 

Der  var  Karnevalsfest  i  Geneve,  og  jeg  slog  mig  løs,  løs,  saa  det 
ramlede  efter,  og  nu,  kære  Veninde,  skal  Du  faa  en  fornuftig  og,  saa 
vidt  min  ringe  Pen  formaar  det,  en  fornøjelig  Skildring  af  Karnevalet 
til  Minde  om  Stormen  paa  Geneve  den  Ilte  November  1602. 

„Frøken,  lille  Frøken,  turde  jeg  følge."  Det  er  en  rask  Unger- 
svend i  Ridderdragt,  der  lægger  Armen  om  Livet  paa  mig,  som  er 
klædt  ud  i  Rødhættedragt.  For  ikke  at  røbe  mit  Køn,  indskrænker 
jeg  mig  til  at  sige:  „Miav,  Miav!"  Da  Ungersvenden  bliver  for  nær- 
gaaende  og  gør  Mine  til  at  kysse  mig,  giver  jeg  ham  et  kraftigt  Puf 
i  Ribbenene  og  hvæser:  „Au  diable,  Monsieur!"  Han  gaar  bag  over 
og  forsvinder  skyndsomst.  Min  Værtindes  Datter,  en  syttenaarig  fransk 
Pige,  er  klædt  i  Pagedragt;  tre  Veninder  af  hende  er  ligeledes  klædt 

i  MandFolkedragter,  én  som  Matros,  én  som  Sjover  og  en  „å  la  Fan- 
taisie. " 

Vi,  samt  tre  Herrer  fra  Pensionatet,  vi  holder  Fest.  Vi  danner 
en  Kæde,  og  saa  gaar  det  i  Storm  gennem  Geneves  smalle  Gader, 
nedad  Strøget.  Der  er  vrimlende  fuldt  af  Masker,  et  Mylr  af  Men- 
nesker, en  Tungemaalenes  Blanding,  der  skurrer  i  Ørene.  Fremad, 
fremad,  alt  viger,  alt  kastes  til  Jorden.  Vi  slutter  Ring  om  et  Par 
Herrer,  om  en  enlig  Dame  eller  om  hvemsomhelst,  der  er  saa  uheldig 
at  komme  vor  Række  nær.  I  susende  Kankan,  i  en  ren  Djævledans, 
med  vilde  Hyl,  snurrer  Ringen  rundt  om  de  ulykkelige,  der  be- 
finder sig  i  dens  Midte.  Ingen  Dame  slipper  uden  Kys,  ingen  Herre 
uden  at  blive  omfavnet  af  de  herreklædte  Damer;  men  det  maa  siges, 
at  trods  Forklædningen  gør  Herrerne  ikke  Vrøvl,  tværtimod  —  aa 
de  Gavtyve! 

Det  er  Karnevalets  Stund!  —  Tøm  Pokalen,  nyd,  nyd!  Sug 
Honning  af  Blomstens  Bæger  og  Kys  af  Pigens  Læber.  Konfettien 
drysser  ned  over  os,  som  var  den  et  mangefarvet  Snevejr.  Baand  fra 
Tusinder  af  Papirsruller  skydes  ud  i  Luften;  —  Trompeter  og  Skral- 
der tra  —  tra;  tra  —  tra. 

Fremad,  fremad  gaar  den  vilde  Dans.  Kæden  brydes;  en  endnu 
længere  Kæde  stormer  imod  os,  alt  opløses,  to  af  Pigerne  bortføres 
af  den  fremmede  Flok,  og  Resten  af  vort  Selskab  driver,  trætte  af  at 
pibe,  hyle  og  te  sig  som  gale,  ned  til  Boderne  og  Gøglet  paa  de  aabne 
Pladser. 

Der  køres  i  Karussel,  mest  af  voksne,  der  skydes  til  Kridtpiber, 
der  kastes  til  Tøjdukker.  — 

Aa,  hvilken  taabelig  Anvendelse  af  Tiden. 

Var  det  hende?     Var  det  hendes  Øjne,  der  luede  bag  Masken? 

Pyt!  var  det  hende,  eller  var  det  ikke  hende,  hun  kender  mig 
jo  ikke,  det  er  Vanvid  det  hele.  Og  nu  raaber  jeg  til  en  lille  kvik 
Pige,  klædt  i  russisk  Bondepigedragt:  „Miav,  miav!  Frøken,  skal  vi 
slaa  Følge?"  „Hurra!"  raaber. alle  mine  Kammerater,  kvindelige  og 
mandlige,  og  vi  bliver  enige  om  at  gaa  ind  paa  en  Kafé,  og  saa  drikker 
vi;  og  saa  Sludder  og  Vrøvl,  nu  gider  jeg  ikke  skrive  mere  om  det, 
for  nu  er  jeg  ked  af  det.  Mit  Hoved  er  saa  underligt.  Kaja,  vidste 
Du,  hvor  jeg  lider.     Hvorfor  skriver  Du  ikke  til  mig? 

Din  Ven. 

—  P.  S.  Inden  jeg  sender  Brevet  afsted,  Kaja!  for  Dig  kan  jeg 
intet  skjule.  Jeg  var  sent  paa  Natten  oppe  i  et  af  disse  forbandede 
Paladser,  som  Geneve  ejer  saa  mange  af,  i  et  af  disse  Paladser,  hvor 
man  sælger  Kvinder  som  Dyr.  Adéle  hedder  Hulen.  Hver  af  disse 
Huler  har  et  Navn,  et  Kvindenavn.  Og  de  er  prægtige  indvendig, 
disse  Huse,  udstyrede  som  de  er  med  Saloner,  med  alt  efter  Lystens, 
Lastens  og  Nederdrægtighedens  Fordringer.  —  Nej,    Kaja!    Fejl  har 

jeg;  slet  er  jeg,  og  tit  har  jeg  sveget,  hvad  jeg  lovede  Dig,  men  denne 
Gang  Kaja,  er  det  sidste  Gang;  og  især  nu,  da  hun  den  Ubekendte; 
Kaja,  Kaja! 

Jeg  stod  med  Armene  over  Kors  og  betragtede  denne  Række  af 
unge  Piger,  tyve  i  Tallet,  der  stod  foran  mig  og  spillede  med  Tungen, 
medens  mine  Svirebrødre  befølte  dem  overalt. 

De  var  væmmelige  de  fleste  af  dem;  men  der  var  nogle  imellem 
dem,  der  endnu  havde  hele  deres  Ynde,  og  dem  trak  man  Tøjet  af  og 
synede  som  Dyr.  — 

Da  gik  jeg  hjem,  Kaja,  hjem,  og  var  saa  ækel  til  Mode. 

EjgiL 


Kære  Ejgil. 

Jeg  forbavses  ikke  over  det,  Du  skriver;  dertil  kender  jeg  Dig 
altfor  godt. 

Du  har,  min  egen  Ven,  en  Uro  over  Dig,  som  jeg  tror  en  Gang 
vil  føre  Dig  langt  frem.  Det  er  netop,  fordi  Du  trænger  til  at  have 
nogen  ved  din  Side,  som  forstaar  Dig,  at  jeg  holder  saa  usigelig  meget 
af  Dig,  min  egen  Ejgil. 

Hvad  angaar  Din  nye  Kærlighed,  saa  vil  jeg  raade  Dig  til  at  gøre 
hendes  Bekendtskab;  forestil  Dig  for  hende  uden  videre;  de  russiske 
Piger  er  ikke  saa  formelle.  Fortæl  mig  om  hende,  og  har  Du  Lyst 
til  at  vide,  hvorledes  det  staar  til  herovre,  saa  hør:  Vi  oplever  tunge 
og  sørgelige  Tider  i  Rusland.  Alle  Universiteterne  i  Landet  er  lukkede, 
hele  Landet  er  i  Oprør  over  de  uhørte,  umulige  Forhold,  hvorunder 
vor  Studenterstand  tvinges  til  at  leve.  Hundreder  af  unge  Mennesker 
fylder  Fængslerne;  mange  er  skudte  eller  hængte. 

En  stor  Mængde  tages  til  Soldater,  og  i  dette  aarelange,  forfærde- 
lige Slaveri  udtømmes  al  deresv  Kraft  og  Energi,  og  alle  deres  Aands- 
evner  sløves.  Og  saa  nu  denne  Skandale  med  Tolstoj,  der  er  blevet 
banlyst  af  Kirken;  har  man  nogensi;ide  hørt  Mage!  Den  har  frem- 
kaldt, man  kan  næsten  sige,  en  Revolution  i  Moskvas  Gader. 

Disse  Nyheder  gaar  kun  fra  Mund  til  Mund;  vi  faar  meget  sjel- 
dent  noget  at  vide  af  Aviserne;  de  bringer  kun  officielle  Beretninger 
uden  Værd  og  uden  Interesse.  Forleden  Dag  fik  vi  dog  et  fransk 
Blad,  der  er  blevet  smuglet  ind.  Det  indeholder  et  Brev  fra  en  Stu- 
dent, der  sidder  fængslet  sammen  med  talrige  mandlige  og  kvindelige 
Kammerater. 

Han  skriver  til  sin  Søster:  „Siden  den  niende  Marts  har  vi 
været  indelukkede  i  Cellerne,  fordi  vi  den  Dag  foranstaltede  en  Illu- 
mination her  i  Fængslet,  o:  vi  klistrede  Proklamationer  paa  Vindues- 
ruderne  og  satte  Lys  bag  ved  disse.  Fra  det  Øjeblik  er  vi  blevet  be- 
vogtede af  en  stor  Mængde  Soldater,  navnlig  de  første  Dage  efter 
Illuminationen.     Alle  Fængslets  Fangevogtere  er  udelukkende  beskæf- 

1. 

Huset  var  hans  Farfars  og  havde  været  en  Snes  Aar  i  dennes  Eje. 
Paa  dets  anden  Sal  boede  Drengens  Forældre.  Det  laa  paa  Byens 
mest  befærdede  Strøg  lige  i  Hjertet  af  Kjøbenhavn.  Paa  første  Sal 
boede  en  vestindisk  Herre,  der  talte  Dansk  med  fremmed  Betoning; 
hos  ham  kom  der  undertiden  en  dansk  Mand  *  af  fransk  Afstamning, 
Hr.  Lafontaine,  der  efter  Sigende  var  saa  stærk,  at  han  med  én  Haand 
kunde  tage  to  Geværer  ved  Bajonetspidseme  og  holde  dem  vandret  i 
stiv  Arm.  Drengen  fik  aldrig  Hr.  Lafontaine  at  se,  altsaa  endnu  min- 
dre Kunststykket;  men  han  stirrede,  naar  han  gik  ned  ad  Trappen,  paa 
den  Dør,  bag  hvilken  noget  saa  Mærkeligt  foregik. 

I  Kælderen  boede  Niels,  Familiens  Karl,  der  foruden  den  huslige 
Gerning  fik  Tid  til  at  udvikle  Forretningstalent.  Han  drev  i  al  Stilhed 
en  efter  Forholdene  betydelig  Handel  med  simple  Uhre  og  desuden 
med  Mjød,  to  Arter  af  Varer,  der  ikke  havde  noget  med  hinanden  at 
gøre.  Uhrene  optog  ikke  synderligt  en  lille  Dreng,  men  Mjøden  des- 
mere, der  opbevaredes  i  Krukke  ved  Krukke  paa  en  Hylde.  Den 
fængslede  hans  hele  Interesse.  Det  var  jo  den  Drik,  de  gamle  Nord- 
boer havde  elsket  saa  højt,  at  de  Døde  drak  den  i  Valhal.  Det  var 
forbausende,  at  den  forefandtes  endnu.  Hvor  maatte  den  ikke  smage! 
Han  fik  Lov  til  at  smage  paa  den,  og  den  oversteg  alle  Forventninger. 
Sødere  end  sødti  Lifligere  end  nogetsomhelst  Jordisk,  han  havde  smagt. 
Men  drak  man  mer  end  et  ganske  lille  Glas  deraf,  fik  man  Kvalme. 

Og  det  blev  Genstand  for  hans  dybeste  Forundring,  at  Einheriarne 
havde  kunnet  skylle  Mjøden  i  sig  af  store  Horn  og  spise  fedt  Flæsk 
dertil.  Hvilken  Sammensætning  af  Livretter!  Og  aldrig  fik  de  ondt  i 
Maven  deraf. 

2. 

I  Stuen  laa  Butiken,  et  Rum,  der  optog  Husets  hele  Bredde  og  det 
meste  af  dets  Dybde,  en  efter  Datidens  Forhold  stor  Silke-  og  Klæde- 
handel,  som  hans  Far  og  Farfar  i  Fællesskab  forestod  til  hans  ellevte 
Aar,  da  Faderen  begyndte  at  handle  i  det  Store  paa  egen  Haand.  I 
Butiken  var  der  morsomt,  fordi  Svendene,  naar  man  kom  derned,  tog 
En  om  Livet  og  løftede  En  over  paa  den  anden  Side  af  den  halvcirkel- 
formede Disk,  der  afsondrede  dem  fra  Købere  og  Køberinder.  Sven- 
dene var  pæne,  værdige  Herrer  med  megen  Holdning  og  Anstand,  ven- 
lige uden  saarende  Nedladenhed. 

Det  ny  Aarhundrede  I.  2.  5 

Mellem  Drengens  femte  og  sjette  Aar  blev  Butiken  omby^et,  derfor 
en  Tid  lang  spærret  for  ham.  Da  den  atter  blev  tilgængelig,  stod  han 
overrasket  over  Forandringen.  Et  langt,  glastækket  Galleri  var  bagved 
by^et  til,  i  hvilket  Varerne  laa  lagrede  paa  nye  Hylder.  Udvidelsen 
var  ikke  ringe,  og  med  den  var  fiilgt  en  Udvidelse  af  Personalet.  Ny 
tilkommen  var  saaledes  en  Læredreng  ved  Navn  Gerhard,  der  var  høj 
som  en  voksen  Mand,  men  som  maa  have  været  meget  ung,  siden  han 
samtalte  med  den  seksaarige  som  med  en  Kammerat.  Han  var  meget 
køn  og  vidste  deraf.  Seler  behøves  ikke,  sagde  han,  naar  man  har 
gode  Hofter,  og  pegede  paa  sine  kraftigt  fremspringende  Lænder.  Denne 
Ytring  gjorde  et  dybt  Indtryk  paa  Drengen,  fordi  han  her  for  første 
Gang  hørte  Nogen  rose  sit  eget  Ydre.  Han  vidste,  man  ikke  maatte 
rose  sig  selv,  og  at  Selvros  stank.  Det  undrede  ham  derfor,  at  Selv- 
rosen i  Gerhards  Mund  forekom  ham  rask;  den  klædte  formelig. 
Gerhard  talte  tidt  om  den  Fornøjelse  det  var  at  gaa  ud  om  Aftenen  at 
more  sig,  bryde  sig  Pokker  om  hvad  de  Gamle  sagde,  men  høre  paa 
Sangerinder  —  Nydelser,  hvorom  hans  Tilhører  ikke  formaaede  at  gøre 
sig  nogen  tydelig  Forestilling. 

Snart  hed  det  sig,  at  Gerhard  ikke  artede  sig  godt.  Maaden,  hvor- 
paa  han  skaffede  sig  Pengene  til  sine  Fornøjelser,  bevirkede,  som 
Drengen  langt  senere  erfor,  at  han  pludseligt  fik  sin  Afsked.  Men  han 
havde  strejfet  Drengens  Fantasi,  givet  ham  et  uklart  Indtryk  af  soi^løs 
Livsnydelse  og  ungdommelig  Trods. 

3. 

Paa  Trappeafsatsen,  der  fra  Butiken  førte  ind  til  Lageret  bagved, 
tog  Farfaderen  Plads.  Deroppe  tog  han  sig  ud  med  sit  krøllede  hvide 
Haar.  Her  kunde  han  med  et  Feltherreblik  overse  det  Hele,  Kunderne, 
Svendene,  Drengene  foran  sig  og  bag  sig.  Kom  en  mer  end  almindelig 
skattet  kvindelig  Kunde  ind  i  Butiken,  forlod  han  ilscfhit  sit  høje  Stade 
og  gav  et  godt  Raad.  Var  der  Betænkeligheder  fra  hendes  Side  over- 
for den  Ekspederendes  Forklaring,  udjævnede  han  dem.  Han  var  da 
i  sin  Velmagt  og  tilsyneladende  i  sin  Glans. 

Glansen  svandt,  fordi  han  fra  først  af  havde  arbejdet  sig  op  uden 
Kapital.  Det  Hamborgerhus,  som  forstrakte  Forretningen  med  Kapital, 
gav  Pengene  paa  altfor  dyre  Vilkaar  og  med  altfor  bindende  Krav,  saa 
Handelen  i  Længden  umuligt  kunde  ernære  to  Familier. 

Men  da  Farfaderen  sidenhen  fik  sin  Tid  til  sin  Raadighed,  tog  han 
de  aandelige  Interesser  op,  han  i  sin  Arbejdstid  havde  maattet  holde 
tilbage.  Paa  sine  gamle  Dage  lærte  han  sig  bl.  A.  Italiensk,  og  man 
fandt  ham,  naar  man  besøgte  ham,  med  Tasso's  Gerusalemme  liberata 
for  sig,  slaaende  hvert  Ord,  der  var  ham  vanskeligt,  op  i  en  Ordbog, 
og  af  de  Ord  var  der  mange. 

Den  gamle  Mand  var  en  ivrig  Bonapartist  og  underligt  nok  en  endnu 
mere  begejstret  Beundrer  af  den  tredie  Napoleon   end  af  den  første. 

fordi  han  nemlig  ansaa  ham  for  klogere,  og  var  overbevist  om,  at  han 
vilde  give  Kejserdømmet  i  Arv  til  sin  Søn.  Men  her  stødte  han  og 
hans  ældste  Sønnesøn  sammen  fra  dennes  fjortende  Aar.  Thi  Drengen, 
som  naturligvis  var  Republikaner  og  afskyede  Napoleon  III  for  hans 
Forfatningsbrud,  skrev  i  al  Stilhed  paa  umuligt  Fransk  og  i  et  endnu 
umuligere  Metrum  (noget,  der  skulde  forestille  Heksameter  og  Penta- 
meter)  Vers  mod  Tyrannen.     Et  Digt  til  det  franske  Sprog  begyndte: 

Ah!  quelle  langue  magnifique,  si  belle,  si  riche,  si  sonore, 
Langue,  qu'un  despote  cruel  met  aux  liens  et  aux  fers! 

Om  Napoleon  III  kunde  Farfar  og  Sønnesøn  da  umuligt  enes.  Men 
det  var  den  eneste  Genstand,  om  hvilken  de  nogensinde  disputerte. 

4. 

Morfaderen  var  helt  anderledes,  uden  al  Heftighed,  jævn,  elskværdig, 
meget  smuk.  Ogsaa  han  havde  arbejdet  sig  op  fra  ringe  Kaar,  ja  havde 
først  henved  en  Snes  Aar  gammel  lært  sig  selv  at  læse  og  skrive,  saa 
god  en  Dannelse  han  ogsaa  nu  sad  inde  med.  Han  havde  i  sin  Tid 
været  Farverdreng  hos  Farver  Møllers  Enke,  da  Oehlenschlager  og 
Ørstederne  spiste  der.  Han  havde  efter  Tidens  patriarkalske  Skik  dag- 
lig siddet  tilbords  med  de  store,  beundrede  Mænd,  og  talte  tidt  om,  at 
han  havde  klappet  sine  Hænder  næsten  tilblods  af  Oehlenschlagers 
Dramer,  i  de  Aar,  da  der  paa  Grund  af  Baggesens  Angreb  stod  Me- 
ningskamp om  dem  i  Teatret. 

Til  et  endnu  ældre  Slægtled  end  Bedsteforældrene  hørte  Oldefaderen, 
Moderens  Stedmors  Far,  der  gik  med  høje  Støvler  med  en  lille  Kvast 
foran.  Han  sagde:  Kunde  jeg  blot  en  Gang  opleve,  at  en  dansk  Or- 
logsmand igen  bandt  an  med  en  engelsk  og  skød  den  i  Sænk,  saa  vilde 
jeg  være  fornøjet;  Englænderne  er  det  afskyeligste  Røverpak  i  Verden. 
Han  var  saa  gammel,  at  han  havde  Slaget  paa  Rheden  og  Kjøbenhavns 
Bombardement  i  frisk  Minde. 

5. 

Skolen  og  Hjemmet  var  to  forskellige  Verdener,  og  hyppigt  slog 
det  Drengen,  at  han  førte  et  Dobbeltliv.  Seks  Timer  hver  Dag  levede 
han  under  Skolens  Disciplin  i  bevæget  Samkvem  med  Personer,  af 
hvilke  man  ikke  kendte  nogen  i  hans  Hjem,  og  Døgnets  andre  Timer 
tilbragte  han  i  Hjemmet  eller  hos  Slægtninge  af  Hjemmet  med  Men- 
nesker, af  hvilke  man  i  Skolen  ingen  kendte. 

Den  første  Oktober  1849  var  Drengen  bleven  sat  i  Skole,  ført  ind 
igennem  den  alvorlige  Port  og  op  i  en  Klasse,  hvor  han  modtoges  af 
en  velvillig  Mand,  Regnelæreren,  som  fik  ham  til  at  føle  sig  veltilpas. 
Sti-aks  iagttog  han,  at  naar  Læreren  spurgte  en  Dreng  om  Noget,  som 
en  anden  vidste,  havde  denne  anden  Ret  til  at  udbrede  Kundskaben 
om  sin  Indsigt  ved  at  række  en  Finger  i  Vejret  —  en  Ret,  af  hvilken 

han  selv  i  de  følgende  Timer  gjorde  en  overvættes  Brug,  indtil  han 
indsaa  det  Fornuftige  i,  ikke  i  Tide  og  Utide  at  ville  henlede  Opmærk- 
somheden paa  sin  Viden  eller  Bedreviden,  og  beholdt  sine  Hænder 
foran  sig  paa  Bordet. 

6. 

Henved  ti  Aar  i  Træk  gik  han  i  en  og  samme  Skole.  Med  Vejen 
derhen  og  tilbage,  fra  og  til  de  tre  forskellige,  nær  ved  hinanden  be- 
liggende Steder  i  Kjøbenhavn,  hvor  hans  Forældre  i  den  Tid  boede, 
blev  han  fortrolig  som  med  ingen  anden  Vej.  I  Kvarteret  der,  det 
hele  Rundetaamskvårter,  kendte  han  ikke  blot  hvert  Hus,  men  hver  Port, 
hver  Gadedør,  hvert  Vindu,  hver  Flise.  Dette  indprægede  sig  efter- 
haanden  saaledes  i  ham,  at  mange  Aar  senere,  naar  han  saa  fremmede 
Egne  og  Byer,  endog  naar  hån  lang  Tid  i  Træk  levede  paa  samme 
Sted  i  Udlandet,  havde  han  en  besynderlig  Følelse  af,  at  dette,  hvor 
smukt  og  fængslende  det  end  kunde  være,  eller  maaske  netop  derfor, 
var  Drømmeland,  Uvirkelighed,  der  en  Dag  vilde  mistes  og  svinde; 
Virkeligheden  derimod,  det  var  Rundetaam  i  Kjøbenhavn  og  det,  der 
laa  deromkring.  Det  var  grimt  og  uden  nogensomhelst  Tiltrækning, 
men  det  var  Virkelighed.     Det  forefandt  man  altid  paany. 

Paa  beslægtet  om  end  forskellig  Maade  blev  Skovlandskabet  i  Kjø- 
benhavns Omegn,  nøjere  bestemt  Udsigten  over  Eremitagesletten  ned 
imod  Sundet,  som  den  viser  sig  set  fra  Bænken  overfor  den  slesvigske 
Sten,  den  første  ham  bekendte  og  kære  Type  paa  landskabelig  Skøn- 
hed, udrustet  med  et  Stempel  af  Grundvirkelighed,  som  for  ham  siden- 
hen intet  andet  nok  saa  dejligt  eller  nok  saa  imponerende  Landskab 

kunde  naa. 

7. 

Skolens  Undervisning  var  gammeldags,  forsaavidt  den  i  alle  Fag 
manglede  Anskuelighed.  Lærerne  var  ogsaa  nødvendigvis  engang  imel- 
lem ret  ufuldkomne,  selv  om  det  ikke  skortede  dem  paa  Dygtighed  i 
Faget.  Alligevel  maa  Undervisningen  som  Helhed,  især  naar  Hensyn 
tages  til,  hvor  prisbillig  den  var,  kaldes  god,  omhyggelig  og  omfattende; 
i  Almindelighed  gaves  den  samvittighedsfuldt.  Naar  han  som  Voksen 
har  tænkt  tilbage  paa  den,  har  han  mest  studset  over,  hvilken  forskel- 
ligartet Mængde  af  Kundskaber  der  i  en  halv  Snes  Aar  lod  sig  bibringe 
en  Dreng. 

Ganske  vist  var  der  Lærere,  som  i  den  Grad  manglede  Greb  paa 
at  meddele  Indsigt,  at  den  Undervisning,  de  gav,  var  aldeles  spildt.  I 
fire,  fem  Aar  havde  Drengen  f.  Eks.  lært  Geometri  uden  endnu  at  be- 
gribe dens  simpleste  Elementer.  Saa  fremmed  var  dens  Væsen  forblevet 
ham,  at  han  ikke  kendte  en  retvinklet  Trekant  igen,  ifald  den  rette 
Vinkel  stod  øverst.  Da  hændte  det,  Aaret  før  Eksamen  skulde  tages, 
at  en  ung  Rus,  der  havde  været  en  enkelt  Klasse  forud  for  Holdet, 
tilbød    det   gratis  Eftermiddagsundervisning  i  Trigonometri   og   sfærisk 

Geometri,  og  alle,  som  anede,  hvilken  Hjælp  her  bødes,  strømmede 
til.  Den  unge  Student  (senere  Pastor  Jørgen  Lund)  var  en  frem- 
ragende matematisk  Begavelse,  og  underviste  med  en  Klarhed,  en  Ild, 
et  Sving,  som  rev  med.  Drengen,  som  aldrig  før  havde  begrebet  et 
Ord  af  det  alt,  fik  nu  en  glødende  Interesse  for  Faget  og  blev  efter 
ikke  mange  Timers  Forløb  helt  dygtig  deri.  Som  Jøi^en  Lund  under- 
viste i  Matematiken,  saaledes  skulde  der  have  været  undervist  i  alle 
Fag.     Man  nødtes  til  at  nøje  sig  med  mindre. 

Undervisningen  kunde  have  været  Fornøjelse.  Det  var  den  aldrig, 
eller  dog  kun  i  Dansk.  Men  i  Bameaarene  og  de  første  Drengeaar 
var  den  frugtbar.  Den  laa  over  Drengeaarene  som  en  Tvang;  dog 
Tvangen  var  gavnlig.  Først  da  Drengen  naaede  Fjortenaarsalderen  led 
han  under  det  Spild  af  Tid,  som  fandt  Sted,  for  at  de  dovneste  og 
dummeste  Drenge  kunde  følge  med  de  flittige  og  opvakte.  Der  toges 
altfor  meget  Hensyn  til  dem,  der  ikke  gad  arbejde  eller  ikke  kunde 
forstaa.  Og  fra  Sekstenaarsalderen  af  blev  da  ogsaa  Skolegangen  ren 
Fortvivlelse  for  ham.  Han  var  færdig  med  det  Hele,  ude  over  det 
Hele,  altfor  udviklet  til  længer  at  kunne  flnde  sig  i  Lektievæsenet; 
hans  Aandsliv  pulserede  slet  ikke  mere  i  Skolen.  Hvad  der  optog 
ham,  var  Stræben  efter  at  blive  Herre  over  det  danske  Sprog  i  Prosa 
og  Vers  og  Grubleri  over  Tilværelsen.  I  Skolen  lagde  han  oftest  i 
ren  Opgiven  af  Ævred  Hovedet  ned  paa  sine  Arme  for  hverken  at  se 
eller  høre  hvad  der  foregik  omkring  ham. 

Endnu  en  anden  Grund  end   Kedsomheden  gjorde  paa  dette  sene 

Tidspunkt  Skolegangen  pinlig  for  ham.     Han  var  nu  saa  vidt  udviklet, 

at  hans  forstandige  Moder  mente,   han    havde  godt  af  at  gøre  om  end 

kun  en  svag  Begyndelse  til  selv  at  tjene  sit  Brød.     Eller  rettere  hun 

vilde,  han  skulde  tjene  saa  meget,  at  han  idetmindste  kunde  betale  sine 

Fornøjelser  selv.  Saa  søgte  og  fik  han  da  adskillige  Undervisningstimer, 

som  han  mest  gav  Søndag  Formiddag;  men  for  at  opnaa  dem  havde  han 

kaldt  sig  Studiosus.    Nu  var  det  hans  Skræk,  at  han  skulde  møde  en 

eller  anden  af  sine  Elever,  naar  han  om  Morgenen  gik  til  Skole  eller 

om  Middagen  fra  den  med  Bøgerne  i  en  Rem  under  Armen.    For  ikke 

at  røbe  sig,  stoppede  han  da  disse  sine  Bøger  ind  paa  de  mærkeligste 

Steder,  paa  Brystet,   saa  det  puklede,  og  i  alle  sine  Lommer,  saa  de 

sprængtes. 

8. 

Skolen  foregriber  Livet.  En  lille  Dreng  i  en  stor  kjøbenhavnsk 
Skole  lærte  som  i  Forkortning  det  hele  Samfund  og  alle  Arter  af 
Menneskekarakterer  at  kende.  Hos  Kammeraterne  mødte  han  de  for- 
skelligste menneskelige  Egenskaber  fra  Aabenhed  til  Indesluttethed,  fra 
Godhed,  Bravhed  og  Velvilje  til  Raahed  og  Lavhed. 

I  Frikvartererne  viste  det  sig,  hvorledes  Fejghed  og  Ynkelighed  i 
Drengestaten  fik  sin  Straf.  Der  var  en  jødisk  Dreng  af  modbydeligt 
Udseende,   saare  let  at  kue,   en   ægte  Trællesjæl.      Ham    tvang  hans 

Kammerater  i  hvert  eneste  Frikvarter  til  at  stille  sig  op  mod  en  Mur 
og  hoppe  med  samlede  Fødder,  til  Fritiden  var  forbi,  medens  de  andre 
haangrinende  stillede  sig  op  foran  ham.  Han  blev  senere  en  anset 
Højrejournalist. 

I  Timerne  viste  det  sig,  at  den  Lighed  under  ensartet  Disciplin 
uden  andet  Hierarki  end  Fortjenestens,  som  var  udtrykt  i  Drengenes 
Pladser  paa  Bænkene  fra  den  øverste  til  den  sidste,  ikke  vedligeholdtes 
overfor  Samfundets  helt  anderledes  artede  Hierarki.  Der  sad  paa 
nederste  Bænk  en  Dreng,  som  var  yderst  maadeligt  begavet,  desuden 
uvidende  af  Dovenskab;  ham  var  tilladt  hvad  der  var  alle  andre  for- 
budt; han  var  Stamherre  til  et  stort  Lensbaroni.  Han  kom  altid  for 
sent  i  Skole,  endda  han  kom  ridende,  fulgt  af  sin  Tjener  paa  en  anden 
Hest.  Han  bar  høj  Silkehat  og  anbragte  den  ved  sin  daglige  Indtræden 
i  Klassen  ikke  paa  den  Knage,  som  var  hans  og  hvor  han  frygtede, 
den  kunde  blive  Genstand  for  Overlast,  men  i  Skoleskabet,  hvor  ellers 
kun  Læreren  havde  sine  Sager,  og  den  høje  Hat,  der  omsluttede  et 
saa  adeligt  Hoved,  imponerede  Lærerne  saadan,  at  ikke  en  af  dem 
krævede  den  fjernet.  Ogsaa  fandt  de  sig  som  Lam  i,  at  Stamherren 
gik  hjem  midt  i  den  sidste  Time,  ifald  Tjeneren  med  Ridehesten  var 
der  for  at  hente  ham. 

Det  syntes  umuligt  at  bibringe  denne  unge  Adelsmand  Kundskaber 
i  noget  Fag;  han  blev  da  ogsaa  tidligt  taget  ud  af  Skolen.  I  hvor  høj 
Grad  han  senere  maa  have  forstaaet  at  indhente  det  Forsømte,  blev 
iøvrigt  godtgjort.  Thi  han  drev  det  til  intet  ringere  end  Konsejl- 
præsident. 

9. 

Den  Ærbødighed,  hvormed  Drengene  som  ganske  smaa  saa  op  til 
Lærerne,  forsvandt  paafaldende  hurtigt.  De  enkelte  Lærere,  i '  hvis 
Timer  man  kunde  tillade  sig  Alt,  var  ringeagtede.  Overfor  de  Lærere, 
der  forstod  at  sætte  sig  i  Respekt,  var  Følelserne  kun  undtagelsesvis 
velvillige.  Vel  tidligt  udviklede  sig  Spottelysten  overfor  dem.  Bøi-nene 
havde  ikke  været  længe  i  Skolen,  før  den  eneste  Betragtning,  der  hos 
dem  havde  Raaderum,  var  den  af  Lærerne  som  Drengenes  naturlige 
Fjender.  Man  var  i  Krig  med  dem,  og  enhver  Krigslist  gjaldt.  Man 
narrede  dem,  vildledte  og  drillede  dem  paa  mangfoldige  Maader.  Eller 
man  frygtede  dem  og  gik  dem  derfor  under  Øjne. 

En  lille  Dreng,  der  af  Naturen  havde  Anlæg  til  Ærbødighed  og 
medbragte  baade  god  Vilje  og  Flid,  forvirredes  af  alt  det  Ufordelagtige, 
han  stadig  hørte  om  Lærerne  og  uddrog  længe  før  han  var  halvvoksen 
deraf  det  ene  Resultat,  at  hvad  i  al  Verden  han  end  blev,  naar  han 
blev  stor.  Et  var  der,  han  under  ingen  Omstændigheder  vilde  blive: 
Lærer  i  en  Skole. 

Vel  fra  Tolvaarsalderen  af  var  Ringeagt  for  Lærerne  Grundtonen  i 
alle  Samtaler  om  dem.  Latinlæreren,  en  lille  uanselig  Mand,  iøvrigt 
en   meget  ordenlig  Lærer,    gjaldt   for   saa   jammerlig  svækket  af  Ud- 

svæveiser,  at  en  rask  Dreng  som  Ingenting  kunde  kaste  ham  til  Jorden. 
—  Naturhistorielæreren,  en  ung,  dygtig,  munddjærv  Mand,  der  lystigt 
kunde  raabe:  Stille  derhenne,  eller  du  faar  en  paa  Tepotten,  saa  Tuden 
ryger  af!  sank  stærkt  i  Anseelse,  fordi  en  af  Drengene  om  ham  havde 
fortalt,  at  han  tilbragte  sine  Aftener  paa  Variété'er.  En  Morgen  ud- 
bredte sig  som  en  Løbeild  i  Klassen  det  Rygte,  at  naar  Naturhistorielæreren 
ikke  var  kommen  den  Dag,  saa  var  det,  fordi  han  Aftenen  forud  havde 
været  indviklet  i  Slagsmaal  udenfor  en  Sangerindepavillon.  Umaadelig 
var  den  Ringeagt  og  den  Latterlighed,  hvormed  han  derved  befængtes 
i  Drengenes  Samtaler.  Da  han  næste  Dag  kom  med  et  blaat,  under- 
løbet Øje  og  jævnlig  badede  dette  Øje  med  en  Klud,  han  dyppede  i 
Vand,  blev  han  af  de  fleste  anset  for  et  Udskud.  —  Den  tyske  Lærer, 
en  høj,  køn  Mand,  blev  behandlet  som  ren  Uduelighed,  fordi  han,  naar 
han  havde  stillet  sine  Spørgsmaal  i  Grammatik  og  Syntaks,  gik  op  og 
ned  ad  Gulvet  med  Bogen  for  Øje  og  tydeligt  nok  sammenlignede 
Svaret  med  Bogen.  Med  den  i  Haanden  kunde  efter  Drengenes  Mening 
Enhver  være  Lærer.  —  I  Historie  og  Geografi  underviste  en  af  God- 
modighed overstrømmende,  snaksom,  men  selvsikker  gammel  Mand,  vel 
lidt  for  sin  Elskværdighed,  men  ringeagtet  for  hvad  der  hos  ham  be- 
tragtedes som  umandigt  Væsen.  Man  vrængede  ad  ham,  efterabede 
hans  Talemaader  og  Smaamanier. 

Ilde  lidt  var  den  danske  Lærer,  Professor  H.  P.  Holst.  Han 
nærede  øjensynligt  ingen  Interesse  for  sin  Skolegerning,  og  led  ikke 
Drengene.  Hans  Kulde  blev  gengældt.  Dog  det,  hvorpaa  han  lagde 
hele  Undervisningen  an,  forstod  han  til  Fuldkommenhed  og  indøvede 
dygtigt.  Ulykken  var,  at  neppe  mer  end  en  eneste  Dreng  i  Klassen 
havde  Fornøjelse  af  at  vide  Besked  netop  dermed.  For  Holst  var 
Undervisningen  i  Dansk  nemlig  Undervisning  i  Metrik.  Han  forklarede 
alle  Versemaal  og  lærte  Drengene  at  udskille  de  Fødder,  hvoraf  Ver- 
sene var  sammensatte.  Naar  man  i  Frikvarteret  gjorde  sig  lystig  over 
ham,  var  det  for  Ytringer,  Drengene  lavede  og  selv  lagde  ham  i  Mun- 
den, f.  Eks.  denne:  Skandér  mit  udødelige  Digt  Den  døende  Fægter! 
Til  Grund  for  dette  laa  ikke  andet  end  at  han  til  Forklaring  af  det 
antike  Distichons  Sammensætning  benyttede  sit  eget  Digt  af  dette  Navn, 
som  han  havde  optaget  i  en  af  ham  selv  udgivet  Dansk  Læsebog. 
Saa  snart  han  tog  Plads  paa  Katedret,  begyndte  han: 

Hører  I  —  Bifaldets  —  Storm  fra  det  —  mægtige  —  Amfite  —  ater 

Videre  Møller! 

At  han  nænnede  det  med  sit  eget  Digt! 

10. 

Den  franske  Lærer  forstod  at  imponere;  der  var  aldrig  Støj  i  hans 
Timer.  Han  var  ganske  gaaet  op  i  sit  Fag,  var  helt  og  holdent 
Franskmand;  han  talte  ikke  Dansk  med  samme  Betoning  som  andre. 

Og  han  havde  Franskmandens  heftige  Karakter,  hvorom  Drengene 
havde  hørt.  Gik  det  gah  for  en  Dreng  med  Udtalen,  saa  skreg  han 
ud  af  sit  brune  Fuldskæg,  som  han  gerne  strøg:  Du  taler  jo  Fransk 
comme  un  paysan  d'Amac,  Svor  han,  saa  svor  han  som  8^e  Fransk- 
mand: SacrebleU'MopS'Carotten-Rapée !  Blev  han  hidsig,  og  det  blev 
han  tidt,  greb  han  upaatvivlelig  det  fyldte  Vandglas,  der  altid  skulde 
staa  for  ham  paa  Katedret,  og  kylede  det  i  gallisk  Forbitrelse  hen  ad 
Gulvet,  saa  Glasset  masedes  og  Vandet  flød,  hvorpaa  han  roligt  med 
sin  Grandseigneur-tAint  tog  sin  Pengepung  op  af  Lommen  og  lagde 
Betalingen  for  Glasset  paa  Katedret. 

I  nogen  Tid  formede  Drengen  sine  Forestillinger  X)m  fransk  Aand 
og  Væsen  efter  denne  Lærer,  skønt  hans  Morbror  Jakob,  der  dog 
næsten  hele  sit  Liv  havde  været  bosat  i  Paris,  var  en  Franskmand  af 
helt  anden  Art.  Først  senere  lærte  han  et  Ord  og  et  Begreb  at  kende, 
som  kunde  blevet  farligt  for  Lærerens  Evne  til  at  gøre  Indtryk.  Det 
var  Ordet  affekteret  —  Endelig  hændte  en  Dag  en  lille  Begivenhed, 
som  ikke  lod  Lærerens  Prestige  urørt,  men  dog  næsten  vakte  Dren- 
gens Medynk  lige  saa  meget  som  hans  Forundring.  Forældrene  til 
en  af  hans  nærmeste  Kammerater  ventede  en  Aften  Besøg  af  en  fransk 
Forretningsven.  Da  de  følte  sig  ret  svage  i  Sproget,  havde  de  givet 
Sønnen  et  artigt  Brev  med  til  den  franske  Lærer,  som  indeholdt  en 
Bøn,  om  han  vilde  gøre  dem  den  Ære  at  tilbringe  den  næste  Aften 
hos  dem  i  Anledning  af  Besøget,  der  gjorde  sproglig  Bistand  ønskelig. 
Læreren  tog  Brevet,  som  de  to  Drenge  overbragte  ham,  læste  det, 
blev  —  saa  overlegen  han  end  ellers  altid  var  —  lidt  rød  og  forlegen, 
lovede  skriftligt  Svar.  Som  Drengene  til  deres  Overraskelse  erfor,  lød 
dette  Svar  paa,  at  han  desværre  maatte  frabede  sig  Æren,  da  han 
aldrig  havde  været  i  Frankrig,  aldrig  hørt  Nogen  tale  Fransk  og  ikke 
besad  Færdighed  i  Sproget.  Denne  Tiger  i  fransk  Vildhed  kastede 
her  pludselig  Tigerskindet  og  aabenbarede  sig  i  sin  hjemmefødte  Uld- 
dragt. 

Desværre  sad  Sporene  af  denne  Lærers  Undervisning  altfor  længe 
og  dybt  i  Drengen.  Da  den  franske  Morbror  i  hans  Femtenaarsalder 
begyndte  at  føre  sine  Samtaler  med.  ham  paa  Fransk,  blev  denne 
Pariser  forskrækket  over  de  gruelige  Udtalefejl,  han  begik.  De  værste 
blev  udryddede  i  hine  Timer.  Men  der  sad  nok  igen  til  mangen  god 
Gang  at  taa  den  unge,  fine  Lærerinde  til  at  smile,  som  Venner  havde 
skaffet  ham  under  hans  første  Ophold  i  Paris. 


Fra  den  store  Toldkrig. 

England,  Tyskland  og  Kanada. 

Af  Harald  Faber. 


London,  September  1903. 

Motto:  To  this  policy  His  Majesty's  Government  adhere. 

Da  Mr.  Balfour  takkede  for  Skaalen  for  Ministeriet  ved  den  Fest,  som 
Constitutional  Club  gav  til  Ære  for  Mr.  Chamberlain  den  26.  Juni, 
og  ved  den  Lejlighed  stærkt  pointerede  den  Enighed  og  det  nøje  Sam- 
arbejde, der  var  mellem  de  toStatsmænd,  gav  han  et  Resumé  af  ChamberlUins 
Udtalelser.  Disse  sigtede  imod  fire  forskellige  Maal,  sagde  han :  1 )  Udlandets 
Udførselspræmier  og  Trusts,  som  bevirkede  en  uretfærdig  Konkurrence 
med  Indlandets  Industrier;  Sukkerkonventionen  var  et  Skridt  herimod; 
2)  Vanskeligheder  for  England  ved  at  forhandle  med  andre  Lande  om 
Toldtariffer  og  Handelstraktater,  fordi  England  allerede  havde  givet  alt, 
hvad  der  kunde  gives  i  Retning  af  fri  Indførsel;  3)  det  utilbørlige  i,  at 
fremmede  Lande  skulde  blande  sig  i  Forholdet  mellem  England  og  dets 
Kolonier,  hvorved  sigtedes  til  Forholdet  mellem  Kanada  og  Tyskland, 
og  endelig  4)  Ønskeligheden  af  en  nærmere  fiskal  Sammenslutning  mel- 
lem Moderlandet  og  Kolonierne.  Om  hvert  af  disse  Punkter  spui^te 
Premierministeren:  „Er  det  et  nyt  Spørgsmaal?"  hvilket  han  besvarede 
benægtende  med  Henvisning  til  tidligere  Aars  Forhandlinger  om  hvert 
af  dem.  Spottende  sagde  han,  „der  findes  virkelig  mange  Mennesker,  som 
tror,  at  det  skyldes  en  vis  Tale  i  Birmingham  eller  en  Tale  i  Under- 
huset, at  disse  Problemer  for  første  Gang  til  almindelig  Forbavselse 
blev  ført  frem  til  offentlig  Debat." 

Opmærksomheden  har,  og  det  ikke  mindst  i  Danmark,  fæstet  sig 
ganske  særlig  paa  Punkt  2)  og  4),  som  rummende  en  Fare  for  vor 
Udførsel  til  England.  Nu  da  det  har  vist  sig  tilstrækkelig  tydeligt,  at 
der  ikke  forestaar  nogen  øjeblikkelig  Forandring  i  den  engelske  Fiskal- 
politik, hvorved  Danmarks  Udførsel  af  Fødevarer  kunde  berøres,  vil 
der  vist  være  Ro  til  en  nærmere  Betragtning  af  Punkt  3)  i  ovenstaaende 
Resumé.  Hvad  der  end  kan  siges  og  skrives  om  fremtidig  Told  paa 
dit  eller  dat,  det  er  dog  foreløbig  kun  Gisninger,  men  Punkt  3)  om- 
handler et  Spørgsmaal,  hvorom  den  engelske  Regering  i  de  bestemteste 
Udtryk  har  erklæret,  at  den  har  taget  et  Standpunkt,  som  den  ikke  vil 
fravige. 

Om  der,  som  det  synes  at  være  Premierministerens  Hensigt  at 
foreslaa,  skal  indføres  Told  i  England  eller  maaske  snarere  trues  der- 
med, for  at  give  Regeringen  Vaaben  i  Hænde  ved  Forhandlinger  med 
fremmede  Lande,  særlig  Tyskland  og  Amerika,  om  det  en  Gang  i  Frem- 

tiden  skal  lykkes  Chamberlain  at  iaa  England  overtalt  til  at  lægge  Told 
imod  Udlandet  paa  saadanne  Fødemidler,  som  Kolonierne  særlig  eks- 
porterer til  Moderlandet  for  at  give  Kolonierne  en  Begunstigelse  over- 
for det  konkurrerende  Udland,  om  der,  som  Balfour  gentagne  Gange 
har  slaaet  paa,  skal  skrides  ind  mod  Udlandets  Trusts  og  Karteller,  det 
vil  Tiden  vise.  Der  er  to  Strømninger  i  Stemningen  hos  dem,  der  ar- 
bejder for  en  Forandring  i  Englands  Toldpolitik;  den  ene  gaar  nærmest 
i  Retning  af  at  beskytte  Moderlandets  Industri  mod  Udlandets  Over- 
greb, den  anden  sigter  mod  en  nærmere  fiskal  Sammenslutning 
mellem  Moderlandet  og  Kolonierne  og  vil  for  denne  Sammenslut- 
nings Skyld  bringe  Ofre  fra  Moderlandets  Side  ved  Told  paa 
Levnedsmidler  fra  fremmede  Lande.  Denne  sidste  Retning,  med 
Chamberlain  i  Spidsen,  har  ikke  opnaaet  Regeringens  Tilslutning.  Der- 
for maatte  Chamberlain  trække  sig  tilbage  for  som  Privatmand  at  føre 
sin  storstilede  Agitation  videre.  Den  første  Retning  har  Balfour  ved 
sin  Piece,  og  ved  flere  forudgaaende  Taler,  gjort  sig  til  Talsmand  for, 
og  flere  Medlemmer  af  Regeringen  har  udtalt  sig  i  lignende  Retning. 
Ved  sin  Tale  i  Sheffield  den  1.  Oktober  vil  han  ventelig  fastslaa  dette 
som  Ministeriets  Program.  Derfor  gik  Finansministeren,  Ritchie,  og 
flere,  som  fuldt  ud  er  Frihandelsmænd,  ud  af  Regeringen.  En  Sammen- 
slutning mellem  Moderlandet  og  Kolonierne  paa  det  fiskale  Omraade 
kan  fremmes  paa  to  Maader.  Moderlandet  kunde  give  Kolonierne  en 
Begunstigelse  fremfor  Udlandet,  og  Kolonierne  kunde  give  Moderlandet 
en  saadan  Begunstigelse.  Det  første  vilde  kræve  en  Forandring  i 
Moderlandets  Toldtarif,  det  sidste  kan  ske  uden  en  saadan.  Det  er  be- 
kendt nok,  at  Kolonierne  allerede  har  givet  eller  besluttet  at  give  Mo- 
derlandet en  Toldnedsættelse,  som  Udlandet  ikke  faar  Andel  i,  nemlig 
at  Kanada  allerede  for  længe  siden  har  givet  engelske  Varer  en  Ned- 
sættelse af  Tolden  med  en  Trediedel,  at  de  sydafrikanske  Kolonier  har 
besluttet  at  gøre  noget  lignende,  og  at  Australien  har  overvejet,  om  det 
skulde  gøre  det  samme.  Det  er  ogsaa  gennem  Bladene  bekendt,  at 
disse  Skridt  fra  Koloniernes  Side  har  ledet  til,  hvad  man  i  England 
har  kaldet  Repressalier  fra  Tysklands  Side,  og  at  der  er  vekslet  en 
Række  ret  skarpe  Noter  mellem  den  tyske  og  engelske  Regering 
i  den  Anledning.  Det  er  hertil  Balfour  hentydede  ved  sin  Omtale 
af  det  utilbørlige  i,  at  fremmede  Lande  skulde  blande  sig  i  For- 
holdet mellem  Moderlandet  og  Kolonierne  —  en  Betragtning  af  det 
passerede,  som  fra  Tysklands  Side  aldeles  ikke  anerkendes  som  be- 
rettiget. 

En  mere  udførlig  Fremstilling  af  Forholdet  mellem  England, 
Tyskland  og  Kanada,  end  Dagbladene  har  kunnet  give,  vil  maaske 
netop  paa  det  nuværende  Tidspunkt  være  af  Interesse,  fordi  man  her. 
og  som  det  synes  her  alene,  staar  paa  fast  Bund.  Tyskland  paa  sin 
Side  hævder,  at  de  selvstyrende  Britiske  Kolonier  er  fiskalt  selvstændige 
Lande,  England  hævder,  at  de  med  England  danner  eller  har  Ret  til 

at  danne  et  Toldforbund,  der  af  Udlandet  maa  behandles  som  en  fiskal 
Enhed.  Det  vil  afhænge  af,  hvilken  af  disse  to  Betragtninger,  der  er 
den  rigtige,  om  Tyskland  kan  vedblive  at  udelukke  Kanada  fra  Mest- 
begunstigelsesret  i  Tyskland,  fordi  Kanada  giver  England  en  begunstiget 
Stilling.  Spørgsmaalet  griber  dybt  ind  i  hele  det  store  indviklede  Spørgs- 
maal  om  Englands  fremtidige  Toldpolitik,  thi  naar  Tyskland  staar  fast 
paa  sin  Opfattelse,  og  endog,  som  vi  skal  se,  truer  med  at  udelukke 
selve  England  fra  Mestbegunstigelsesret  i  Tyskland,  hvis  Kolonierne  be- 
gunstiger Moderlandet,  medens  England  officielt  har  erklæret,  at  det 
ikke  vil  fravige  sin  Ret  til  med  Kolonierne  at  slutte  saadanne  Over- 
enskomster om  deres  gensidige  Handel,  som  de  maatte  finde  for  godt, 
saa  opstaar  af  sig  selv  det  Spøi^smaal,  hvad  hvert  af  Landene  vil  og 
kan  gøre  for  at  bringe  deres  Sag  igennem.  Og  der  staar  Tyskland 
rustet  med  sin  højtudviklede,  dobbeltsidede  Toldtarif,  medens  England 
staar  værgeløs.  Alligevel  kan  og  vil  England  neppe  lade  sine  Kolonier 
i  Stikken.  Hvad  vil  det  da  gøre?  Spørgsmaalet  har  ogsaa  af  den 
Grund  Krav  paa  Opmærksomhed  netop  nu,  fordi  det  danner  en  be- 
tydelig Del  af  den  Ba^rund,  hvorpaa  Ministeriets  Rekonstruktion  ret- 
test bør  ses. 

Det  vil  være  nødvendigt  for  de  Læseres  Skyld,  som  ikke  har 
Spørgsmaalets  Forhistorie  i  frisk  Erindring,  at  gengive  denne  i  laa 
Ord.  Da  Kanada  i  Foraaret  1897  besluttede  at  give  engelske  og  en- 
kelte andre  britiske  Varer*)  en  Nedsættelse  i  Tolden  med  25%  og  da 
Belgien  og  Tyskland  krævede  Andel  i  denne  Toldbegunstigelse  med  Hen- 
visning til  Handelstraktaterne  med  England  henholdsvis  1872  og  1865, 
besluttede  England  sig  til  at  opsige  disse  Traktater,  hvilket  skete  den 
30.  Juli  1897.  Forholdet  til  Belgien  kan  her  bedst  lades  ude  af  Be- 
tragtning. Tyskland  har,  som  bekendt,  to  Toldtariffer,  den  almindelige 
eller  autonome  og  den  konventionelle.  Den  første  bestaar  af  de  højeste 
Toldsatser,  som  gælder,  hvor  intet  andet  er  bestemt,  den  anden  af  de 
lavere  Toldsatser,  som  ved  speciel  Konvention  indrømmes  de  Lande, 
som  nyder  Mestbegunstigelsesret.  Da  England  opsagde  Handelstrak- 
taten  af  1865,  tilbød  Regeringen  samtidig  strax  at  tage  fat  paa  For- 
handlingerne om  en  ny  Handelstraktat,  og  paa  et  Spøi^smaal  fra  den 
tyske  Udenrigsminister,  Herr.  v.  Biilow,  om  England  ikke,  paa  Grund 
af  Vanskelighederne  ved  at  faa  Rigsdagen  til  at  give  Bemyndigelse  til 
at  slutte  en  speciel  Handelstraktat  med  England,  vilde  gaa  ind  paa  en 
midlertidig  Forlængelse  af  status  quo,  svarede  England,  at  det  under 
ingen  Omstændigheder  kunde  gaa  ind  paa  at  forny  Artikkel  VII  i  Trak- 


*)  Den  Kanadiske  Tarif  af  1897  tilbyder  en  Toldbegunstigelse  til  alle  Lande,  som 
indlader  Kanadiske  Varer  under  visse  Betingelser.  England  opfyldte  disse  Betingelser 
og  fik  derved  den  tilbudte  Toldbegunstigelse.  I  Begyndelsen  af  Aaret  1898  ændredes 
den  Kanadiske  Lov  og  efter  1.  August  1898  gav  Kanada  kun  England  og  visse  britiske 
Kolonier  Toldbegunstigelse. 

taten  af  1865,  som  gav  Tyskland  samme  Ret  i  de  britiske  Kolonier 
som  Moderlandet.  Den  9.  April  1898  skrev  Lord  Salisbury  herom  til 
til  Gesandten  i  Berlin,  Sir  F.  Lascellis:  „Det  er  Hendes  Majestæts 
Regerings  fastslaaede  Politik  (fixed  policy)  ikke  i  Fremtiden  at  slutte 
nogen  Traktat,  som  paa  nogen  Maade  vilde  staa  i  Vejen  for  saadanne 
Toldoverenskomster,  som  det  kunde  være  ønskeligt  at  træffe  mellem 
de  forskellige  Dele  af  det  Britiske  Rige«.  Derimod  vilde  Regeringen 
gaa  ind  paa  en  midlertidig  Ordning  med  Tyskland,  som  alene  gjaldt  Eng- 
land (d.  V.  s.  U.  K.),  idet  det  overiodes  til  de  britiske  Kolonier,  om 
de  vilde  slutte  sig  dertil  eller  ej.  Den  tyske  Rigsdag  vedtog  da  den 
1 1 .  Maj  en  Lov,  der  bemyndiger  Forbundsraadet  til  at  give  England  og 
dets  Kolonier  Mestbegunstigelsesret  for  et  Aar.  d.  v.  s.  til  30.  Juli  1899, 
og  den  14.  Juni  gav  Forbundsraadet  i  Kraft  heraf  England  og  dets 
Kolonier  denne  Ret,  dog  med  Undtagelse  af  Kanada.  Senere  er 
dette  midlertidige  Arrangement  gentagne  Gange  fornyet  paa  samme 
Maade,  sidste  Gang  i  Juni  1901  for  Tiden  indtil  31.  December  iaar, 
men  stadig  undtoges  Kanada,  og  for  Aaret  1900/01  undtoges  ogsaa  Bar- 
bados, som  havde  givet  visse  Begunstigelser  til  Varer  fra  Forenede 
Stater,  England  og  dets  Kolonier  og  de  Lande,  som  traktatmæssig  ind- 
rømmede England  Mestbegunstigelsesret.  Kanada  undtoges  af  Tysk- 
land, fordi  med  Udløbet  af  den  tysk-engelske  Handelstraktat  indtraadte 
i  Kanada  den  Toldbegunstigelse  af  Moderlandets  Varer,  som  fra  først 
af  beløb  sig  til  25<^/o,  men  snart  forhøjedes  til  33Vs^/o-  Jdet  Kanada 
blev  undtaget  fra  det  specielle  Arrangement,  der  gav  England  og  de 
øvrige  britiske  Kolonier  Ret  til  at  komme  under  Konventionaltariffen, 
blev  Følgen,  at  kanadiske  Varer  ved  Indførsel  til  Tyskland  kom  unc^er 
den  autonome  Tarife  højere  Satser.  Herimod  protesterede  Kanada 
overfor  den  engelske  Regering  og  henviste  til,  at  Tyskland  gav  Mest- 
begunstigelsesret til  andre  Landes  Kolonier,  selv  om  disse  gav  Moder- 
landet Tolbegunstigelser.  Den  tyske  Regering  svarede  den  5.  August 
1899  paa  Englands  Spørgsmaal  om  Grundene  til,  at  Kanada  blev  ude- 
lukket, med  en  Note,  hvorpaa  den  engelske  Regering  synes  at  være 
bleven  Svar  skyldig.  Indholdet  af  denne  Note,  som  der  henvises 
til  ved  den  sidste  offentli^jorte  Noteudveksling  fra  i  Sommer  er  i 
Korthed  følgende:  Tyskland  giver  i  Følge  sin  Lovgivning  kun  Mest- 
begunstigelsesret til  de  Lande,  som  har  traktatmæssig  Ret  dertil.  Det 
er  en  Undtagelse,  at  der  midlertidig  er  givet  England  og  dets  Kolonier 
denne  Ret.  Ved  Udløbet  af  Traktaten  af  1865  mistede  Tyskland  den 
Fordel,  det  havde  havt  i  over  30  Aar,  nemlig  at  nyde  samme  Ret  i  de 
britiske  Kolonier,*  som  Moderlandet  nød.  Kanada  har  forandret  Tysk- 
,  lands  Stilling  til  det  værre  ved  at  udelukke  det  fra  den  Toldnedsæt- 
telse, som  England  fik.  Derfor  maatte  Kanada  udelukkes  fra  Mest- 
begunstigelsesret i  Tyskland.  Den  engelske  Regerings  Henvisning  til, 
at  franske  Kolonier  har  Mestbegunstigelsesret  i  Tyskland,  skønt  disse 
Kolonier    giver    Frankrig    Forrettigheder    fremfor    Tyskland,    hjælper 

intet,  thi  de  franske  Kolonier  har  denne  Ret  i  Følge  Frankfurt  Traktaten 
af  1871.  At  fremmede  Lande  nyder  samme  Ret  i  Kolonierne  som  Moder- 
landet, saaledes  som  Tyskland  gjorde  det  i  Kanada  er  ganske  alminde- 
ligt. Saaledes  har  Tyskland  samme  Ret  som  Holland  i  de  hollandske 
Kolonier  og  det  samme  er  Tilfældet  i  Tysklands  Forhold  til  Danmark. 
Tyskland  selv  gør  i  sine  Kolonier  ingen  Forskel  paa  tyske  og  frem- 
mede Varer. 

Saaledes  var  altsaa  Tysklands  Stilling,  og  i  henved  fire  Aar  synes 
England  ikke  at  have  set  Udvej  til  at  rejse  nogen  virksom  Protest 
derimod.  Da  skete  der  i  Foraaret  iaar  to  Ting,  som  gjorde  Stillingen 
alvorlig.  Kanada  tabte  Taalmodigheden.  Efter  i  fem  Aar  at  have  be- 
talt de  højeste  Toldsatser  i  Tyskland  og  efter  i  November  1901  for- 
gæves at  have  prøvet,  ved  Forhandlinger  mellem  kanadiske  Ministre 
og  den  kanadiske  Konsul  i  Montreal,  at  opnaa  en  gunstigere  Stilling  i 
Tyskland,  vedtog  Kanada  at  forhøje  med  en  •  Trediedel  Tolden  paa 
Varer  fra  saadanne  Lande,  som  behandlede  kanadiske  Varer  mindre 
gunstigt  end  andre  Landes  Varer.  Denne  Bestemmelse  traadte  i  Kraft 
overfor  tyske  Varer  den  16.  April  iaar.  Samtidig  hermed  sendte  den 
tyske  Udenrigsminister,  Baron  von  Richthofen,  til  Svar  paa  en  Fore- 
spøi^sel  om,  hvad  Tyskland  vilde  gøre,  naar  den  midlertidige  Handels- 
overenskomst  udløb  den  31.  December  iaar,  gennem  den  britiske 
Gesandt  i  Berlin,  Sir  F.  Lascellés,  en  Note,  som  vakte  be- 
rettiget Opsigt  i  England.  Den  tyske  Regering  vilde,  skrev  han  den 
15.  April,  ganske  vist  foreslaa  den  Lov  forlænget,  hvorpaa  Overens- 
komsten med  England  hvilede,  men  det  stillede  sig  tvivlsomt  for  Re- 
geringen, om  Rigsdagen  vilde  gaa  ind  derpaa  i  Betragtning  af  Kanadas 
sidste  Træk  imod  Tyskland  og  ganske  særlig,  saafremt  det  skulde  be- 
kræfte sig,  at  tyske  Varer  i  Fremtiden  vil  blive  ugunstigere  stillede  end 
britiske  Varer  ikke  alene  i  Kanada,  men  ogsaa  i  Britisk  Sydafrika. 
I  en  mundtlig  Meddelelse  forklarede  Baron  v.  Richthofen,  at  dersom 
større  Dele  af  det  Britiske  Rige  fulgte  Kanadas  Eksempel,  saa 
vilde  ikke  blot  disse  britiske  Lande  selvfølgelig  miste  deres  Mest- 
begunstigelsesret  i  Tyskland,  men  det  vilde  blive  meget  vanskeligt  at 
faa  Rigsdagens  Samtykke  til  at  forlænge  denne  Ret  for  England 
selv.  Herpaa  svarede  den  britiske  Gesandt,  at  det  var  hans  Over- 
bevisning, at  om  den  britiske  Handel  led  noget  betydeligt  Afbræk  som 
Følge  af,  at  Handelsoverenskomsten  ikke  blev  forlænget,  vilde  der 
rejse  sig  en  saadan  Storm  i  England,  at  hans  Regering  blev  nødt  til, 
hvor  nødig  den  end  vilde  det,  at  gøre  Modtræk  (take  retaliatory  measures). 

Det  var  kort  efter  dette  Ordskifte,  at  Chamberlain  holdt  sin  Tale  i 
Birmingham  (den  15.  Maj).  Tyskland  nægter,  sagde  han,  at  anerkende 
det  Britiske  Rige  som  en  Enhed.  De  enkelte  Lande  i  det  tyske  Rige 
har  indbyrdes  Frihandel,  og  vi  slutter  Handelstraktater  med  det  samlede 
Rige  uden  at  beklage  os  over,  at  Bayern,  Hannover  og  Sachsen  giver 
hinanden  fri  Indførsel.     Men  fordi  Kanada  giver  England  en  Moderation 

i  Tolden,  straffer  Tyskland  Kanada,  og  de  tyske  Blade  fortæller  os 
aabent,  at  det  er  for  at  afskrække  Sydafrika  og  Australien  fra  at  gøre 
ligesaa.  Denne  Politik,  denne  Indblanding  i  Ting,  som  vi  mener  er  vore 
egne  indre  Affærer  „baseres  paa  Troen  paa,  at  vi  er  saaledes  bundne 
til  vor  Toldpolitik,  at  vi  ikke  kan  skride  ind,  at  vi  ikke  kan  forsvare 
vore  Kolonier".  „Det  bringer  os,  efter  min  Mening,  i  en  ydmygende 
Stilling.  Jeg  holder  slet  ikke  af  det."  Hvad  Fordel  skal  Kolonierne 
vel  kunne  finde  ved  at  høre  til  et  Rige,  som  lader  dem  i  Stikken,  naar 
Udlandet  straffer  dem,  fordi  de  viser  Moderlandet  en  Venlighed.  „Er 
det  Frihandel?" 

Knap  fjorten  Dage  derefter  udtalte  Balfour  i  Parlamentet,  at  „hvis 
der  virkelig  fra  fremmede  Landes  Side  gjordes  Forsøg  paa  at  hævde, 
„at  vi  er  saa  adskilte  fra  vore  selvstyrende  Kolonier,  at  de  med  Rette 
kan  behandles  som  særskilte  Nationer,  da  tvinges  vi  af  Fædrelands- 
kærlighed, af  den  offentlige  Mening,  af  Hensyn  baade  til  os  selv  og 
vore  Kolonier,  til  at  ntodsætte  os  sligt  og  om  fornødent  modsætte  os 
det  ved  Modtræk  i  Toldlovgivningen  (by  fiscal  retaliation)."  „Skal 
vi  finde  os  i,  at  man  benægter,  at  Kanada,  Australien  eller  Indien  er 
Dele  af  det  Britiske  Rige  og  i  at  de  behandles  som  særskilte 
Nationer,  blot  fordi  vi  har  givet  dem  Selvstyre?"  Senere  i  samme 
Debat  gentog  Chamberlain  sin  Udvikling  fra  Birmingham-Talen  om 
dette  Spørgsmaal.  Skal  vi  holde  saa  fast  ved  vort  nuværende  Fri- 
handelssystem, ytrede  han,  at  vi  maa  gaa  til  Kolonierne  og  sige  til  dem, 
„hvis  I  gør  os  en  Tjeneste,  som  et  andet  Land  bliver  misfornøjet  med 
eller  sætter  sig  imod,  saa  kan  vi  desværre  ikke  gøre  noget  forat  omstemme 
dette  andet  Land  eller  beskytte  Riget."  „Det  er  min  Overbevisning, 
som  jeg  anser  det  for  min  Pligt  at  læ^e  klar  for  mine  Landsmænd,  at  hvis 
vi  taler  saaledes  til  Kolonierne,  saa  maa  vi  for  det  første  opgive  alt 
Haab  om  en  Sammenslutning  med  dem  paa  Toldomraadet,  men  vi 
maa  ogsaa  lade  alle  Tanker  fare  om  senere  i  Tiden  at  slutte  dem 
nærmere  til  os  i  politisk  Forstand.  Og  hvis  der  hverken  bliver  en 
fiskal  eller  en  nærmere  politisk  Sammenslutning,  saa  maa  jeg  fastholde 
den  Mening,  jeg  udtalte  i  Birmingham,  at  et  Forenet  Britisk  Rige 
bliver  en  Umulighed." 

Den  15.  Juni  talte  Udenrigsministeren,  Lord  Lansdowne,  om  det 
samme  Emne  ved  den  store  Debat  i  Overhuset.  Han  tog  ud- 
trykkelig Forbehold  mod  den  Tanke,  at  han  skulde  bebrejde  Tysk- 
land, at  det  havde  handlet  urigtigt  overfor  Kanada,  hvad  ogsaa  baade 
Balfour  og  Chamberlain  havde  gjort.  Men  da  man  paa  den  ene  Side 
ikke  godt  kunde  bede  Kanada  om  at  tage  den  Begunstigelse  tilbage, 
som  den  havde  givet  Moderlandet,  og  paa  den  anden  Side  stod  uden 
Midler  til  at  forsvare  Kanada  mod  Tysklands  Toldbehandling,  saa  var 
det  dog  ikke  saa  urimeligt,  mente  Lord  Lansdowne,  at  Regeringen 
ønskede  det  Spørgsmaal  overvejet  paany,  hvad  der  kunde  gøres  for  at 
lette  Samhandelen  mellem  Moderlandet  og  Kolonierne. 

Trudselen  fra  tysk  Side,  at  Udskillelsen  fra  Mestbegunstigelsesret 
kunde  komme  til  at  i^mme  ikke  blot  Kanada  og  ligesindede  Kolonier 
men  ogsaa  selve  Moderlandet,  synes  ikke  at  være  bragt  ind  i  De- 
batten. Den  blev  vistnok  ikke  Oftentligheden  bekendt  førend  ved  den 
Blaabog,  der  udkom  den  13.  Juli. 

Ved  den  diplomatiske  Noteudveksling  tog  den  engelske  Regering 
meget  skarpere  Stilling  overfor  Tyskland.  Den  britiske  Gesandt  i 
Berlin  instrueredes  den  20.  Juli  om,  at  meddele  den  tyske  Regering,  at 
Handelstraktaten  af  1865  blev  opsagt,  „forat  England  og  dets  Kolonier 
kunde  faa  fri  Hænder  til  at  slutte  saadanne  Overenskomster,  som  de 
maatte  anse  for  heldige  for  den  indbyrdes  Handelsforbindelse  mellem 
dem.  Denne  Politik  fastholder  Hans  Majestæts  Regering." 
Hvad  Kanadas  ekstra  Toldpaalæg  overfor  tyske  Varer  angaar,  vil  det 
sikkert  falde  bort,  saasnart  Tyskland  vil  give  Kanada  Mestbegunstigelsesret. 
„Skulde  imidlertid  den  tyske  Regering  fastholde  den  Stilling,  den  har 
indtaget  i  denne  Sag,  og  endog  give  andre  Britiske  Kolonier  eller  selve 
England,  hvis  Toldlov  fortiden  hviler  paa  de  mest  frisindede  Prin- 
cipper, en  lignende  gunstig  Behandling  som  Kanada, ""  saa  bærer  det 
henimod  en  Toldkrig.     Det  lille  Ord  „fortiden"  bør  ikke  overses. 

Herpaa  svares  med  en  lang  Skrivelse  fra  v.  Richthofen  til  den  tyske 
Gesandt  i  London,  Grev  Metternich,  som  instrueres  om  at  meddele 
Indholdet  til  den  britiske  Regering  og  give  den  en  Genpart  af  Skri- 
velsen. Naar  Tyskland  har  givet  England  og  visse  britiske  Kolonier 
en  Mestbegunstigelsesret,  efter  at  deres  traktatmæssige  Ret  hertil  var 
udløbet,  saa  er  det  en  Undtagelse,  som  viser  Tysklands  specielle  Ønske 
om  at  imødekomme  England.  „Der  findes  intet  Sidestykke  dertil 
i  tysk  Lovgivning  hverken  før  eller  senere."  (Denne  rørende  Ud- 
talelse synes  lidt  for  meget  at  se  bort  fra  den  Ubehagelighed  for 
den  tyske  Handel,  som  vilde  følge  af  en  anden  Handlemaade).  At  Kanada 
kom  ind  under  den  almindelige,  autonome  tyske  Tarif  betyder  ikke, 
og  kan  ikke  med  Rette  udtydes  saaledes,  at  Tyskland  har  villet  afstraffe 
Kanada;  det  var  en  Følge  af  Opsigelsen  af  Traktaten  af  1865,  „og  er 
nødvendi^jort  ved  tysk  Lov".  Det  er  ogsaa  urigtigt,  naar  det  siges, 
at  Tyskland  blander  sig  i  Forholdet  mellem  England  og  Kolonierne. 
Ved  Udløbet  af  Traktaten  kunde  Tyskland  enten  lade  hele  det  Britiske 
Rige  komme  under  den  almindelige  Tarif,  eller  det  kunde  gøre  en 
Undtagelse  fra  Reglen  for  de  britiske  Landes  Vedkommende,  som  ikke 
selv  forandrede  status  quo.  England  har  gentagne  Gange  officielt 
hævdet,  at  de  engelske  Kolonier  er  selvstændige  Toldlande,  som  kan 
bestemme,  om  de  vil  eller  ikke  vil,  slutte  sig  til  de  Handelsoverens- 
komster,  som  Moderlandet  træffer.  Men  saa  maa  Tyskland  ogsaa 
have  Ret  til  at  betragte  dem  og  behandle  dem  som  selvstændige 
Toldterritorier. 

Det  ejendommeligste  Punkt  i  denne  Skrivelse  er  et  Forsøg  paa  at 
bortforklare  den  Trudsel,   som  er  omtalt  ovenfor,    at  det  kunde  blive 

vanskeligt  at  faa  Rigsdagens  Samtykke  til  at  forlænge  Mestbegun- 
stigelsesretten  for  de  sydafrikanske  britiske  Lande,  for  Australien 
og  for  England  selv.  Man  forsøger  at  slaa  Betydningen  deraf  hen  ved 
at  kalde  det  en  konfidentiel  Udtalelse.  Herimod  protesterede  Lord 
Lansdowne  i  sit  Svar  af  8.  Juli.  Om  det  er  Rigsdagen,  der  tvinger 
Regeringen,  eller  Regeringen,  der  stiller  Forslag  derom  til  Rigsdagen, 
kan  være  England  ligegyldigt.  Resultatet  bliver  det  samme,  at  der  blev 
stillet  i  Udsigt  at  nægte  selve  England  den  Ret  til  mestbegunstiget 
Toldbehandling,  „som  vi  har  Grund  til  at  vente  som  simpel  Gengæld 
for  den  frie  Indførsel,  som  tyske  Varer  har  her  til  Riget.*  Der  gøres 
i  samme  Svar  opmærksom  paa,  at  Kanada  kom  i  Unaade  i  Tyskland, 
ikke  fordi  Kanada  havde  behandlet  Tyskland  anderledes  end  alle  andre 
fremmede  Lande,  men  fordi  det  nægtede  at  give  Tyskland  Del  i  en 
speciel  Begunstigelse,  som  gaves  Moderlandet. 

Det  var  efter  en  Udvikling  af  Forholdet  mellem  England,  Tyskland 
og  Kanada,  saaledes  som  jeg  i  det  foregaaende  har  forsøgt  at  skildre 
det,  at  Premierminister  Balfour  ved  Festen  for  Chamberlain  i  Consti- 
tutional  Club  den  26.  Juni  udtalte:  „Et  tredie  Spøi^maal  er  dette, 
skal  vi  eller  skal  vi  ikke,  hvis  Kolonierne  ønsker  at  give  os  Toldbe- 
gunstigelse, finde  os  i,  at  fremmede  Lande  blander  sig  i,  hvad  jeg  skulde 
mene  var  vore  egne  indre  Anliggender?  (Hør!  hør!)  Det  er  ikke 
noget  nyt  Spørgsmaal  (Latter).  Hvis  det  var  vor  Politik  i  1897,  saa 
skulde  jeg  ikke  antage,  at  vi  i  1903  eller  1904  skulde  finde  os  i  nogen 
Indblanding  i  denne  Politik  fra  fremmede  Landes  Side,  som  hævder 
eller  ønsker  at  hævde,  at  fordi  vi  har  givet  vore  Kolonier  Selvstyre, 
saa  skal  de  behandles  paa  enhver  Maade  som  politisk  adskilte  fra  os. 
De  er  ikke  adskilte  fra  os  (Hør).  De  hører  med  til  det  Britiske  Rige. 
Uubel).« 

Det  vil  være  bekendt  fra  Bladene,  at  den  tyske  Rigsdag  skal  kaldes 
sammen  til  December  for  at  drøfte  Spørgsmaalet  om  Handelsforholdet 
til  England,  da  den  nugældende  tyske  Lov,  der  giver  England  og  Ko- 
lonierne undtagen  Kanada  Mestbegunstigelsesret,  udløber  den  31.  De- 
cember. Den  Opmærksomhed,  dette  Spøi^smaal  har  vakt  i  denne 
Sommers  bevægede  politiske  Liv  i  England,  det  engelske  Ministeriums 
Rekonstruktion  og  Grundene  til  denne,  vil  neppe  undlade  at  influere 
paa  Udfaldet.  Men  Spørgsmaalet  bliver  ikke  afgjort  dermed.  Der 
kommer  snart  den  Tid,  da  der  skal  forhandles  om  en  virkelig  Handels- 
traktat  mellem  de  to  Lande,  eller  rettere  de  to  Verdensriger.  Det  vil 
blive  interessant  at  se,  om  det  Britiske  Rige  til  den  Tid  vil  staa  bedre 
rustet  til  at  forhandle  med  fremmede  Lande  om  Toldspørgsmaalet,  end 
det  gør  det  nu. 

Rigsdagsvalget  i  1887,  det  saakaldte  Septenatsvalg,  var  af  gjennem- 
gribende  Betydning,  fordi  det  brød  Oppositionens  Magt  og  gav 
Kartelpartierne  (de  to  konservative  og  det  nationalliberale  Parti)  et 
sikkert  Flertal.  Følgerne  udeblev  ikke:  Rigsdagen  blev  et  villigt  Red- 
skab i  Bismarcks  Haand,  paalagde  nye  Skatter  og  forøgede  Statsgjælden 
med  henved  en  Milliard  Mark  i  tre  Aar.  Rigsdagsvalget  i  1890  var 
ligesaa  betydningsfuldt,  fordi  det  brød  Kartelpartiernes  Magt  og  tvang 
Regeringen  til  at  regne  med  andre  Faktorer. 

Sammenlignet  med  disse  Valg  har  Rigsdagsvalget  den  16.  Juni  1903 
ikke  medført  nævneværdige  Forskydninger,  hvad  Mandaternes  For- 
deling angaar.  Stillingen  er  omtrent  uforandret.  Partiernes  Styrke  i 
den  tyske  Rigsdag  var: 


» 


Før  Valget: 

Konservative 52  Medl. 

Frikonservative.  .  .,.  20 

Nationalliberale    ...  53 

Centrum 106 

Frisindet  Forening  .  .  15 

Frisindet  Folkeparti  .  28 

Sydtysk  Folkeparti   .  7 

Socialdemokrater    .  .  58 

Antisemitter 12 

Agrarer 11 

Welfer 3 

Polakker 14 

Elsasser 10 

Danske  1 

Løsgængere 7 

Nationalsociale.  ...  O 


» 


n 


» 


n 


» 


» 


» 


Efter  Valget: 

52  Medl. 
20      „ 
50      , 
102      „ 

9 
21 

6 
81 
11 

7 

4 
16 

9 

1 

7 

1 


n 


n 


» 


n 


Vundet  eller  tabt 
O 
O 
3 

4 

6 

7 

1 
+  23 
^  1 
^    4 

■f     1 

+    2 
I 
O 
O 

+     1 


397  Medl.       397  Medl. 

Centrum  er,  som  Sammenstillingen  viser,  fremdeles  Trumf.  Re- 
geringen har  Valget  mellem  ei  konservativt-klerikalt  og  et  liberalt- 
klerikalt  Flertal.  Mens  det  første  sikrer  Grev  Biilow  en  fra  Re- 
geringens Standpunkt  set  tilfredsstillende  Løsning  af  militære  og  maritime 
Spørgsmaal,  vil  det  sidste  støtte  hans  Forsøg  paa  at  nedstemme  de 
Regeringen  paaivungne  høje  Toldsatser  ved  nye  Handelsiraktaters  Af- 
slutning. De  yderlig  gaaende  Agrarer  og  Altyskeme,  som  i  de  senere 
Aar  har  voldt  Rigskansleren  mange  Bryderier  ved  deres  hensynsløse 
Angreb,  er  bleven  bortfejede.  Agrarerne  har  mistet  deres  betydeligste 
Førere  (^  værste  Skrighalse,  Dr.  Roesicke,  Dr.  Oertel  og  Dr.  Hahn, 
Altyskeme  deres  Formand,  Professor  Hasse.  Socialdemokraterne  har 
vundet  23  Mandater,  men  desværre  hovedsagelig  paa  de  frisindede 
Partiers  Bekostning,  idet  disse  tilsammen  har  tabt  14  Mandater.  Po- 
lakkerne møder  endelig,  trods  al 
Undertrykkelse,  lo  Mand  stærkere  og 
har,  hvad  der  vejer  mere,  for  første 
Gang  skudt  Bresche  i  Centrums  faste 
Stilling  i  Øvreschlesien.  Ingen  har 
opnaaet  bedre  Resultater  end  de  tre 
Partier,  Staten  har  forfulgt  og  forfølger 
stærkest:  Centrum,  Socialdemokrater 
og  Polakker.  Men  alt  i  alt  har  Re- 
geringen desuagtet  Grund  til  at  være 
tilfreds  med  den  nyvalgte  Rigsdag. 

Indenfor  Panieme  er  Reaktionen 
bleven  stærkere  paa  højre  Side  og  i 
Centrum,    medens    Radikalismen    er 
Higrt«nai=r,  cre«  Buio»  taget  til  paa  venstre  Side,    I  den  nye 

Rigsdag  vii  Modsætningerne  derfor 
træde  endnu  stærkere  frem  end  i  den  lige  sluttede.  Slaar  Regeringen 
ind  paa  en  reaktionær  Politik,  vil  den  finde  et  villigt  Flertal,  men 
den  maa  samtidig  regne  med  en  Opposition,  der  i  Hæftighed  vil  over- 
gaa  alt,  hvad  man  lærte  at  kende  i  Fjor  under  Toldlovens  Behandling. 
Før  Grev  Bulow  indlader  sig  paa  et  Fors^  af  den  Art,  vil  han 
derfor  sikken  lægge  nøje  Mærke  til,  i  hvad  Retning  Agerhønsene 
flyver. 

Mandaterne  er  nemlig  ikke  lige  fordelte  efter  Stemmetallene.  Bag 
en  frikonservaiiv  Rigsdagsmand  staar  der  gennemsnitlig  14  Tusinde 
Vælgere,  bag  en  Konservativ  17  og  bag  en  Cenirumsmand  18  Tusinde 
Vælgere.  Men  en  frisindet  Rigsdagsmand  har  26  og  en  socialdemo- 
kratisk endog  gennemsnitlig  37  Tusinde  Vælgere  i  Ryggen.  De  social- 
demokratiske Rigsdagsmænd  Singer  og  Ledebour  er  endog  valgt  med 
henholdsvis  67,758  og  79,478  St.  Den  sidste  i  en  Valgkreds,  Beriin 
VI,  som  talte  164,932  Vælgere! 

I  alt  opnaaede  Partierne  følgende  Stemmetal  ved  Valgene: 

Den  16.  Juni  1898:         Den  16.  Juni  1903: 

Konservative 859,222  St.  909,714  St. 

Frikonservative.  .  .  .  343,642  „  282,454  „ 

Nationalliberale.  .  .  .  971,302  „  1,243,393  „ 

Centrum    1,455,139  „  1,853,707  „ 

Frisindet  Forening.  .  195,682  „  241,116  „ 

Frisindet  Folkeparti  .  558,314  „  523,505  „ 

Sydtysk  Folkeparti.  .  108,528  „  102,974  „ 

Socialdemokrater.  .  .  2,107,076  „  3,025,103  „ 

Nationalsociale  ....  27,217  „  27,334  „ 

Antisemitter 284,250  „  244,587  „ 

Agrarer 250,693  „  231,677  „ 

Welfer 105,161  „  94,214  „ 

Polakker 244,128  „  340,480  „ 

Elsasser 107,415  „  101,921  „ 

Danske 15,439  „  14,843  „ 

Løsgængere 119,485  „  258,970  „ 

Afgivne  Stemmer:  7,752,693  St.       ~~9,495,992  St. 

Til  „Løsgængerne"  henregnes  i  Aar  102,974  „vildliberale" 
Stemmer,  som  hovedsagelig  er  faldne  paa  Kandidater,  som  havde  for- 
beholdt sig  deres  Tilslutning  til  et  af  de  frisindede  Partier,  endvidere 
73,756  Stemmer,  som  er  faldne  paa  lothringske  Kandidater  og  nær- 
mest maa  opfattes  som  Proteststemmer,  skønt  de  paagældende  Rigs- 
dagsmænd ikke  formelt  har  sluttet  sig  til  det  elsassiske  Landsparti. '^) 

Mangen  Gang  beror  det  paa  en  ren  Tilfældighed,  om  Vaelgerne  i 
en  bestemt  Valgkreds  stemmer  paa  en  konservativ  eller  en  frikonserva- 
tiv Kandidat,  paa  en  Tilhænger  af  frisindet  Forening  eller  frisindet 
Folkeparti,  thi  de  to  konservative  henholdsvis  de  to  frisindede  Partier 
skilles  sjælden  ad  under  Afstemningerne  og  optræder  næsten  aldrig 
imod  hinanden  under  Valgkampen.  Til  de  konservative  Partier  slutter 
sig  endvidere  som  en  naturlig  Underafdeling  det  kristelig  sociale  Parti, 
hvis  Stifter,  Hofpræst  Stocker,  har  haft  Sæde  i  Fraktionen,  de  to  smaa 
antisemitiske    Grupper   og   Agrarerne.     Mens   omvendt   det   sydtyske 

*)  Da  denne  Artikel  allerede  var  sat,  udsendte  det  kejserlige  statistiske  Bureau  i  Berlin 
en  sammenlignende  Oversigt  over  Rigsdagsvalgene  i  1898  og  ld03,  som  er  udarbejdet 
paa  Grundlag  af  Valgkommissærernes  Indberetninger.  Efter  denne  Oversigt  er  der 
afgivet  følgende  Antal  Stemmer  paa  de  enkelte  Partier:  Konservative  948,448,  Fri- 
konservative  333,404,  Nationalliberale  1,313,057,  Centrum  1,875,292,  Frisindet  Forening 
243,230,  Frisindet  Folkeparti  542,556,  Sydtysk  Folkeparti  91,217,  Socialdemokrater 
3,010,771,  Antisemitter  244,543,  Agrarer  230,134,  Polakker  347,784,  andre  Partier 
248,024  og  Løsgængere  55,249.  Bureauet  betegner  ogsaa  denne  Opgørelse  som  fore- 
løbig, fremhæver,  at  den  ikke  gør  Krav  paa  fuld  Nøjagtighed  og  antyder,  at  Valg- 
kommissærerne her  og  der  kan  have  gjort  sig  skyldige  i  Fejltagelser.  Dette  vil  an- 
tagelig være  Tilfældet,  idet  der  henregnes  for  mange  „vildliberalé"  Stemmer  til  det 
nationalliberale  og  for  mange  elsasz-lothringske  Stemmer  til  det  frikonservative  Parti. 

6* 

Folkeparti,  som  kun  har  Betydning  i  Wiirtemberg,  og  de  „vildliberale 
naturligt  maa  henregnes  til  de  Frisindede. 

Hosstaaende  grafiske  Fremstilling  giver  Beretning  om 


Valg 

ene  fr\ 

\  1871- 

1903. 

Søc/Mim, 

y 

iX^WmW 

/ 

/ 

. 

/ 

/ 

ts^jd 

. 

/ 

/ 

/ 

f 

/ 

ZM.ffié 

/ 

/ 

s 

Cmhvin 

/ 

/ 

1  \ 

t 

^"^ 

Jl*-^ 

Hciiserf. 

i 

,""'» 

W  L 

#  f 

I 

/ 

i5Mm 

li 

'•„ 

K 

// 

Ih 

tooooooooi 

f 

\ 

rv 

¥ 

oJd" 

JHHHé: 

1 

i 

'>i 

^ 

1 

é\ 

\ 

> 

libUib: 

i 

1 

\^' 

\ 

f 
f 

il 

•  § 

\>> 

y 

^ 

^ 

i 

1 

V 

>», 

r-— 

ff 

\ 

Uåfi.m 

Kkoiif, 

o 
P 

J 

\ 

/ 

^ 

-H" 

^.-•' 

ftisintl: 

i. 

/ 

!\ 

/ 
f 

s 

,-*- 

Carinm 

fs 

f 

1  \ 

• 

t 
f 

J 

/ 

« 

/ 

/ 

j 

r 

S^.M. 

A< 

yT' 

^l^ 

/ 

...•• 

••- 

....••••■ 

WM/. 

fiisimf. 

'y 

A'*- . 

•  ..7^ 

/.... 

••. 

•  ••■•• 

,.- 

/W.MI 

./ 

SdciM 

/ 

.1    

Iqaar.  18 

71.  IS 

7^.1877. 

1878.« 

1.  IK 

14-.    18 

87.   18 

N.  M 

13.          Ul 

»8.          19 

03. 

Et  flygtigt  Blik  paa  ovenstaaende  Skitse  viser,  at  Reaktionen  har 
haft  to  særlig  gode  Valgaar.  Det  første  var  i  1878  ved  Overgangen 
fra  Frihandel  til  Protektionisme,  i  Attentaternes  Aar,  da  endog  for- 
skræmte Liberale  stemte  for  Socialistloven.  Det  andet  var  i  1887,  da 
Bismarck  opløste  Rigsdagen,  fordi  den  ikke  vilde  bevilge  en  meget 
betydelig  Forøgelse  af  den  staaende  Hær.  Med  disse  to  Valg  har  de 
reaktionære  Partier  opnaaet  deres  stærkeste  Magtstilling,  begge  Gange 
i  nøje  Forbund  med  Regeringen.  Men  hver  Gang  er  der  hurtigt  fulgt 
et  Tilbageslag  i  liberal  Retning.  I  de  nærmest  følgende  Valgaar  1881 
og  1890  har  de  frisindede  Partier  opnaaet  deres  højeste  Stemmetal. 

Deres  senere  Nedgang  siaar  til  Dels  i  Forbindelse  med  nye  Spalt- 
ninger. Tilsyneladende  upaavirket  af  økonomiske  og  militære  Spørgs- 
maal,  har  Centrum  været  i  jævnt  Fremadskridende  Udvikling  siden 
1871.  Partiet  har  kunnet  taale  baade  Modgang  og  Medgang.  Det 
viger  lidt  tilbage  under  Kulturkampen,  ligesom  Socialdemokratiet  i  de 
første  Aar.  under  Socialisiloven,  men  kun  for  at  samle  nye  Kræfter, 
og  det  rykker  derefter  sindigt  men  støt  fremad,  reagerende  med  sti- 
gende Stemmetal  imod  ethvert  hæftigt  Angreb,  hvad  enten  dette  kommer 
fra  Regeringen  eller  Socialdemo- 
kratiet. 

Socialdemokratiet!  Uden  det 
vilde  Styrkeforholdet  mellem  Tysk- 
lands politiske  Partier  ikke  afvige 
meget  fra  Stillingen  sidst  i  Halv- 
Ijerdseme.  Men  den  stejle  Linje,  der 
paa  Skitsen  hæver  sig  saa  trodsigt 
fra  Hjørne  til  Hjørne  viser,  at  der 
i  den  mellemli^ende  Tid  har  rejst 
sig  en  mægtig  Flodbølge  i  det  tyske 
Rige.  Hvad  alle  andre  Partier  op- 
viser af  Fremgang  eller  Tilbagegang 
vejer  kun  lidt  i  Forhold  til  den 
Kendsgerning,  at  hver  tredie  Vælger 
i  Tyskland  er  bleven  Socialdemokrat  bciki. 

i  den  sidste  Menneskealder. 

I  syv  tyske  Stater,  Fyrstendømmerne  Schwarzburg-Rudolstadt, 
Reusz  a.  L.  og  Reusz  j.  L.,  Fristaterne  Hamburg,  Lubeck  og  Bremen 
samt  Kongeriget  Sachsen  har  Socialdemokratiet  denne  Gang  vundet 
et  absolut  Flertal,  det  vil  sige  over  Halvdelen  af  de  afgivne  Stemmer. 
I  Hamborg  har  62  "/o  af  Vælgerne  stemt  paa  Socialdemokrater, 
38  "lo  paa  alle  andre  Partier  tilsammen.  Men  da  Storbyens  Arbejder- 
befolkning her  gør  Udslaget,  har  det  ikke  vakt  megen  Opmærksomhed. 
1  Beriin  er  Bevægelsen  nemlig  endnu  videre  fremskredet,  idet  66„g  7^  ^f 
Vælgerne  denne  Gang  har  stemt  paa  Socialdemokrater.  Derimod  har 
det  gjort  et  dybt  Indtryk  over  hele  Tyskland,  at  Socialdemokraterne 
i  Aar  har   erobret    22   af  Kongeriget  Sachsens   23  Rigsdagsmandater. 

Med  dette  Valgresultat  har  Karteltanken  lidt  et  nyt  afgørende 
Nederlag  i  Tyskland.  Kartellet  o:  Alliancen  mellem  de  to  konserva- 
tive og  det  nationalliberale  Parti  var  afdøde  Finansminister  Miquels 
politiske  Yndlingstanke.  Det  var  ham,  der  i  1887  med  Bismarcks 
Understøttelse  afsluttede  Kartellet,  som  under  Septenatskonfl  ikten  rejste 
en  vældig  Reaktionsbølge,  paa  hvis  skummende  Kam  den  forhen- 
værende Anarkist  triumferende  red  ind  i  Ministeriet.  Men  i  1890 
led  Karteltanken  allerede  sit  første  Nederlag,  og  alle  Miquels  senere 
Samlingssignaler  blev  overhørte.     Kun  ei  Sted  i  Tyskland,  i  Sachsen, 

fortsattes  Kartelpoiitiken  med  det  Resultat,  at  de  allierede  Partier 
gennemførte  en  „Valgretsreform*,  som  udelukkede  Socialdemokraterne 
af  den  sachsiske  Landdag.  Det  viste  sig  imidlertid  snart,  at  Libera- 
lismen maatte  bære  Omkostningerne  ved  Reformen,  idet  de  konservative 
nu  er  eneherskende  i  Landdagen,  mens  Socialdemokratiet,  hvis  Stemme- 
tal i  Sachsen  er  vokset  fra  299,190  til  441,764  i  de  sidste  fem  Aar, 
har  overtaget  Landets  Repræsentation  i  Rigsdagen.  Dette  har  endog 
vakt  Regeringens  Betænkelighed.  Den  har  derfor  umiddelbart  efter 
Valget  nedsat  en  Kommission,  som  skal  forberede  en  ny  Valgrets- 
reform  i  Sachsen  med  det  Formaal  igen  at  udvide  Valgretten.     * 

Udviklingen  i  Sachsen  har  lært  det  nationalliberale  Parti  at 
sky  Kartellet.  Men  dets  Selvstændighed  trues  nu  fra  en  anden  Kant. 
Det  har  i  de  senere  Aar  udviklet  sig  til  et  Regeringsparti  sans  phrase. 
Og  naar  det  er  gaaet  ud  af  Valgkampen  med  en  Tilvækst  af  en  kvan 
Million  Stemmer,  er  det  udelukkende,  fordi  det,  navnlig  hvad  Told- 
spørgsmaalet  angaar,  i  strengeste  Forstand  har  sluttet  sig  til  Regerin- 
gens Politik.  Vi  staar  her  ligesom  i  1887  overfor  et  Tilløb  af  Vælgere, 
som  altid  tradsker  i  Regeringens  Fodspor.  Betegnende  nok,  har  da 
ogsaa  den  Retning  indenfor  Partiet,  der  i  den  sidste  Samling  er  traadt 
i  Opposition  til  Regeringen,  Altyskerne,  samtidig  lidt  et  alvorligt 
Nederlag. 

Mens  det  konservative  Parti  under  Agrarbevægelsens  Indflydelse  er 
bleven  lutret  og  renset  til  et  helstøbt  paa  stærke  Klasseinteresser  fast 
hvilende  Parti,  som  griber  kraftigt  og  selvstændigt  ind  i  Lovgivningen 
og  lejlighedsvis  træder  i  kras  Opposition  til  Regeringen,  halverer  og 
udvisker  det  nationalliberale  Parti  efterhaanden  alle  sine  tidligere  Stand- 
punkter for  at  hindre  Frafald.  „I  Kulturkampens  Dage  har  det  forraadt 
Liberalismen",  skriver  Professor  Sohm  i  Leipzig  i  en  nylig  offentlig- 
gjort hvas  Kritik,  „og  det  fortsætter  fremdeles  Forræderiet  ved  at  for- 
lange Statsmagten  anvendt  i  Kampen  mod  politiske  Modstandere." 

For  de  konservative  Partier  er  Valget  ret  tilfredsstillende.  De 
har  holdt  Stillingen.  Tages  der  Hensyn  til  Vælgerantallets  Stigning, 
betyder  dette  ganske  vist  nogen  Tilbagegang,  men  den  rammer  hoved- 
sagelig de  yderliggaaende  Agrarer,  Theoretikerne,  Doktorerne  med  de 
borgerlige  Navne,  hvis  demagogiske  Agitation  allerede  var  ved  at  blive 
de  adelige  Junkere  ubehagelig.  Ved  deres  Fald  har  Partierne  vundet 
betydeligt  i  Handledygtighed  og  i  indre  Fasthed. 

Centrums  Fremgang  har  overrasket  alle.  Det  overtog  Fører- 
skabet indenfor  Højre  under  Toldkampen,  paatvang  Regeringen  langt 
højere  Toldsatser  end  den  ønskede,  fordyrede  baade  Kødet  og  Brødet 
og  maatte  umiddelbart  derefter  optage  Valgkampen  med  Socialdemo- 
kratiet, som  aldrig  har  haft  en  bedre  Agitationsbasis,  og  dertil  med 
Polakkerne,  som  for  første  Gang  opstillede  særlige  Kandidater  i  Øvre- 
schlesien  og  faldt  sine  tidligere  Forbundsfæller  i  Flanken  i  de  west- 
falske   Industriegne.     Men   det   klarede   stolt   alle  Vanskeligheder   og 

vandt  henved  400,000  Stemmer.  Det  vil  sige:  Centrum  har  ved  dette 
Valg  ikke  blot  opsamlet  Befolkningstilvæksten  i  de  katolske  Lands- 
dele, men  desuden  draget  et  Par  Hundrede  Tusinde  Vælgere  til  sig 
fra  Kredse,  som  før  har  været  indifferente  eller  sluttet  sig  til  andre  Par- 
tier. Overfor  denne  Kendsgerning  lyder  det  ikke  overbevisende,  naar 
Vollmar  forsikrer,  at  Socialdemokratiet  har  haft  en  betydelig  Fremgang 
paa  Centrums  Bekostning. 

Grunden  til  Centrums  Fremgang  under  disse  vanskelige  Forhold 
maa  sikkert  søges  i  dets  klare  og  fremskredne  Standpunkt  overfor  Ti- 
dens sociale  Spørgsmaal.  Efter  allerede  i  1870  i  sit  første  Program  at 
have  betegnet  „Fremme  af  Arbejdernes  Interesse**  som  en  af  Partiets 
Hovedopgaver,  udstedte  Centrum  i  1893  sit  omhyggeligt  gennemtænkte 
katolsk-sociale  Program,  i  hvilket  det  saa  at  sige  har  tilegnet  sig  alle 
Socialismens  i  vor  Tid  gennemførlige  Krav  om  Arbejderreformer. 
Statstilsyn  med  Storindustrien,  Fortsættelse  af  Arbejderlovgivningen, 
Forkortelse  af  Arbejdstiden,  Indskrænkning  af  ugifte  Kvinders  og  Af- 
skaffelse af  gifte  Kvinders  og  Børns  Arbejde  i  Fabrikker,  Koalitionsfrihed, 
Fremhjælp  af  Andelsselskaber,  Statsfabrikkemes  Udvikling  til  Mønster- 
værksteder, kommunale  Bureauer,  som  anviser  Arbejde,  Rejsning  af 
hensigtsmæssige  Boliger  til  Statens  og  Kommunernes  faste  Arbejdere, 
Fremhjælp  af  Byggeselskaber,  som  opfører  Arbejderboliger,  —  dette 
er  kun  enkelte  af  de  Krav,  Partiet  har  opstillet  paa  sit  sociale  Pro- 
gram. Og  i  den  praktiske  Politik  er  det  i  de  sidste  ti  Aar  gaaet  endnu 
videre  i  social  Retning.  Blandt  andet  har  det  saaledes  forlangt  Korn- 
toldens Overskud  anvendt  til  en  almindelig  Enkeforsørgelse  og  dermed 
opstillet  en  ypperlig  Lynafleder  under  Tolddebattens  tordensvangre 
Luft.  Dette  fremskredne  sociale  Standpunkt  har  frelst  Centrum  fra  at 
dele  Liberalismens  Nederlag  i  Kampen  mod  Socialdemokratiet.  Det 
er  gaaet  ud  af  Valgkampen  mægtigere  end  nogensinde  og  vil,  som  en 
anset  tysk  Politiker  nylig  har  sagt,  „blive  og  herske  i  det  tyske  Rige, 
til  Venstre  er  bleven  regeringsdygtig." 

For  de  frisindede  Partier  syntes  Valget  at  frembyde  gode  Chancer. 
Ikke  blot  Arbejderstanden,  men  ogsaa  Mellemstanden,  ja  de  70  7o  ^f 
Tysklands  Befolkning,  der  ikke  lever  af  Landbrug,  og  dertil  over  Halv- 
delen af  de  30  ^/q,  der  lever  af  Landbrug,  rammes  mere  eller  mindre 
haardt  af  den  ny  Toldlov.  Men  desuagtet  har  Liberalismen  lidt  et 
føleligt  Nederlag.  Kun  en  enkelt  Gruppe,  „Frisindet  Forening",  som 
beklager  Tabet  af  6  Mandater,  kan  notere  en  Tilvækst  af  45,000  St. 

Nederlaget  har  avlet  Selvkritik.  Og  Selvkritiken  betegner  Libera- 
lismens Koncentration,  det  tyske  Frisinds  Samling  i  ét  stort  liberalt 
Parti  som  en  tvingende  Nødvendighed.  Ved  Siden  af  den  tyske 
Liberalismes  skarpe  Hævdelse  af  Individualismens  Ret,  som  Gang  efter 
Gang  har  medført  dens  Opløsning  i  Smaagrupper,  er  det  især  dens 
Doktrinarisme  overfor  Socialismen,  der  er  Skyld  i  dens  Afmagt. 

I  et  Brev  om  „Statssocialismens  Modstandere"  skrev  Georg  Brandes 

alierede  1881  fra  Berlin:  „Bismarck  har  sagt:  jeg  vil  forsøge  at  imøde- 
komme de  berettigede  Ideer  og  Krav,  som  findes  i  Socialismen.  De 
liberale  Partier  svarer  i  Kor:  Vi  anerkende  simpelt  hen  ingen  be- 
rettiget Socialisme.     De  raabte  det  samme,  da  Staten  begyndte  Opkøbet 

af  Jernbanerne.  — Hvis   de  Liberale   indskrænkede    sig   til   at 

møde  Forslagene  med  en  skarp  og  lærerig  Kritik,  vilde  enhver  med 
Glæde  lade  sig  belære  af  dem,  men  dette  Skrig  paa  Forhaand !  Denne 
Afvisning  af  alt,  hvad  der  smager  af  Socialisme,  som  blot  Utopi,  er  saa 
tarvelig  og  tom,  at  den  kun  røber  Partiets  dybe  Fattigdom  paa  nye 
Ideer.*  Hvor  rammende  var  ikke  denne  Kritik!  Men  20  Aar  senere, 
efter  at  over  2  Millioner  tyske  Vælgere  havde  sluttet  sig  til  Social- 
demokratiet, og  Socialismen  havde  gennemsyret  alle  andre  Partier,  stod 
det  tyske  Frisind  endnu  doktrinært  paa  det  selvsamme  Standpunkt. 

Først  med  det  nye  Aarhundredes  Begyndelse  spores  en  begyndende 
Udvikling  i  social  Retning  indenfor  et  af  de  liberale  Partier  „Frisindet 
Forening".  Denne  Udvikling,  som  blev  fremskyndet  ved  den  gamle 
Partifører  Rickert's  Død,  fik  et  nyt  mægtigt  Stød  fremad,  da  den  social- 
liberale Dr.  Roesicke  i  Fjor  under  Toldkampen  blev  optaget  i  Partiet 
og  er  nu  efter  Valgene  fremmet  saa  vidt,  at  en  Sammenslutning  med 
det  national-sociale  Parti  har  kunnet  finde  Sted.  Dette  turde,  naar 
alt  kommer  til  alt,  være  det  betydningsfuldeste  Resultat  af  Valget 
den  16.  Juni,  fordi  det  maa  opfattes  som  det  første  Tegn  paa  Libera- 
lismens Genfødelse  i  Tyskland  i  Form  af  et  stort  socialt-liberalt 
Parti. 

Allerede  tidligere  havde  „Frisindet  Forening"  indtaget  et  Særstand- 
punkt overfor  de  andre  liberale  Grupper  i  Forsvarssagen  ved  at  stemme 
for  Flaadens  Udvikling  under  Hensyn  til  Tysklands  Afhængighed  af 
Verdensmarkedet,  i  Skolepolitiken  ved  at  arbejde  for  Indførelsen  af 
obligatorisk  Efterskoleundervisning,  overfor  Kvindespørgsmaalet  ved  at 
kræve  Kvindens  Ligestilling  med  Manden,  hvad  Adgang  til  Dannelse 
og  Erhverv  angaar.  I  1901  møder  det  i  Rigsdagen  med  Kravet  om 
Socialreformers  Gennemførelse  i  hurtigere  Tempo,  og  derpaa  stiller  det 
Slag  i  Slag  en  Række  sociale  Krav  til  Staten:  Indretning  af  Arbejder- 
kamre, Arbejdernes  Adgang  til  Stillingen  som  Fabriksinspektører,  For- 
sikring imod  Arbejdsløshed,  Skærpelse  af  Loven  om  Børns  Fa- 
briksarbejde og  Statsforsørgelse  af  Enker  og  Børn.  Det  er  denne  Ud- 
vikling i  Forbindelse  med  Partiets  energiske  Kamp  imod  Toldloven, 
der  har  givet  det  ny  Tiltrækningskraft. 

Georg  Brandes  hørte  allerede  for  25  Aar  siden  den  tyske  Libera- 
lismes Klage  over  manglende  „Nachwuchs",  en  Klage,  som  endnu 
den  Dag  i  Dag  ligger  paa  alle  liberale  Partiføreres  Læber.  Og  dog 
træffer  man  nu  i  den  tysk-akademiske  Ungdom  den  politiske  Idealist 
ved  Siden  af  de  Typer,  Brandes  har  præsenteret:  Specialisten,  der  af- 
skyr Politiken  som  Dilettanteri  og  „Streberen",  hvis  Attraa  ene  gaar  ud 
paa  at  faa  sig  en  god  Stilling  og  føre  et  smukt  Hus.     Men  den  politisk 

interesserede  Ungdom  har  følt  sig  stærkere  hendraget  til  Socialdemo- 
kratiet end  til  Liberalismen. 

For  faa  Aar  siden  stod  Student  Heine,  Søn  af  den  højkonservative, 
ortodokse  Direktør  for  det  brandenburgske  Ridderakademi  i  Friedrichsruh 
som  Ordfører  for  en  Deputation  af  tyske  Studenter,  der  over- 
bragte Bismarck  den  akademiske  Ungdoms  Lykønskning  paa  hans  80- 
aarige  Fødselsdag,  —  nu  er  Advokat  Heine,  valgt  som  Rigsdagsmand  i 
Berlin,  en  af  det  tyske  Socialdemokratis  betydeligste  Førere.  For  en 
halv  Snes  Aar  siden  udgav  den  unge  ortodokse,  for  indre  Mission  be- 
gejstrede Teolog,  Poul  Gohre,  sit  bekendte  Skrift  „Tre  Maaneder  Fa- 
brikarbejder", —  nu  er  tidligere  Sognepræst,  Poul  Gohre,  valgt  som 
socialdemokratisk  Rigsdagsmand.  For  tre  Aar  siden  sluttede  Dr.  Max 
Maurenbrecher,  Søn  af  den  berømte  Historiker  og  selv  en  fremragende 
Publicist,  sig  til  den  Kreds  af  unge,  begejstrede  Politikere,  der  kæm- 
pede under  Naumanns  Fane,  —  umiddelbart  efter  sidste  Valg  er  Dr. 
Maurenbrecher,  sikkert  en  vordende  politisk  Fører  af  Rang,  ind- 
traadt  i  Socialdemokratiet.  Det  er  ikke  vanskeligt  paa  staaende  Fod 
at  nævne  en  hel  Del  lignende  Eksempler  paa  Socialdemokratiets,  men 
jeg  kender  ikke  et  eneste  tilsvarende  Eksempel  paa  den  tyske  Libera- 
lismes Tiltrækningskraft  i  vor  Tid. 

Fremfor  Socialdemokratiet  har  det  national-sociale  Parti  derimod 
virket  dragende  paa  unge  tyske  Akademikere.  Ret  talrigt  er  dette 
Parti  aldrig  bleven.  Det  har  kun  mønstret  rigelig  27,000  Stemmer  ved 
Valget  og  har  i  Aar  vundet  sit  første  Mandat.  Men  det  rummer  megen 
Intelligens,  megen  Idealisme,  megen  Ungdom,  megen  Begejstring.  Og 
saa  har  det  i  Naumann  en  politisk  Fører,  politisk  Tænker  og  politisk 
Agitator  af  høj  Rang.  Partiets  Tilslutning  til  „Frisindet  Forening"  be- 
tyder derfor  langt  mere  end  en  Tilvækst  af  27,000  Vælgere.  Med 
Rette  skriver  Professor  Schulze-Gaevernitz  i  Freiburg,  i  Anledning  af 
Sammenslutningen:  „De  Nationalsociale  kommer  ikke  med  tomme 
Hænder.  Dem  tilhører  i  stor  Udstrækning  Blomsten  af  den  tyske 
Ungdom,  hvad  Universitetslærerne  har  Lejlighed  til  at  iagttage."  Hvad 
Professor  L.  Brentano,  Miinchen,  stadfæster  ved  at  skrive:  „Ved 
Sammenslutningen  faar  de  Frisindede,  hvad  de  længe  har  savnet:  et 
Følge  af  Idealister,  som  er  i  Stand  til  at  udruste  Ungdommen  med  nye 
Idealer.  Naumann  har  fremfor  alt  indlagt  sig  én  stor  Fortjeneste: 
Han  har  givet  Ungdommen  et  nyt  Ideal.  Umiddelbart  før  hans  Frem- 
træden bestod  Ungdommen  kun  af  „Strebere",  Reaktionære  og  Social- 
demokrater. Men  Naumanns  Lære:  Det  tyske  Rige  maa  tænke  socialt 
og  de  tyske  Arbejdere  nationalt,  fordi  det  tyske  Folks  Fremtid  er  af- 
hængig af  Arbejdernes  Fremtid,  foredraget  med  hans  betagende  Trylleri, 
opstiller  et  nyt  Maal,  som  nu  begejstrer  de  bedste  i  den  tyske  Ung- 
dom.   Hvilken  Vinding  for  det  liberale  Parti,  atter  at  have  en  Ungdom!" 

Dette  er  rigtigt,  men  Ungdommen  kan  ikke  klare  alt.  Det  videre- 
gaaende  Spørgsmaal  er,  om  „Frisindet  Forening"  ogsaa  virker  dragende 

paa  de  andre  liberale  Panier.  Efter  alt  at  dømme  er  dette  imidlertid 
Tilfældet.  Partiet  har  ævnerige  Førere.  Allerede  eFter  Valget  i  1898 
kunde  en  saa  ypperlig  Kender  af  Tysklands  politiske  Forhold  som 
Professor  H.  Delbriick  skrive  i  .Preussische  Jahrbucher":  „„Frisindet 
Forening"  er.  om  end  Faatallig,  det  national-Iiberale  Parti  langt  overlegen, 
hvad  personlige  Talenter  angaar",  og  dette  gælder  sikkert  den  Dag  i 
Dag.  skønt  Partiet  har  lidt  et,  netop  paa  det  nuværende  Tidspunkt, 
meget  smerteligt  Tab  ved  Roesickes  Død.  Dr.  Barth,  som  er  Partiets 
Hovedfører,  er  ikke  blot  i  Besiddelse  af  en  meget  omføtiende  Viden, 

af  betydelig  parlamen- 
tarisk Erfaring,  af  Vel- 
talenhed og  Slagfærdighed 
under  Debatten,  Raadsnar- 
hed  og  Mod  til  at  paatage 
sig  Ansvar,  men  har  til- 
lige dette  for  en  parla- 
mentarisk Fører  uvurder- 
lige, der  gør,  at  han  af 
sig  selv  bliver  Midtpunktet 
i  en  Kreds  af  interes- 
serede Politikere,  hvor 
han  viser  sig.  Under 
andre  Forhold  vilde  han 
have  været  selvskreven 
"''  """'  som  Eugen  Richters  Arv- 

tager. Men  den  bratte  Svingning,  „Frisindet  Forening"  har  foretaget  i 
social  Retning  under  hans  Ledelse,  har  selvfølgelig  vakt  den  doktrinære 
Liberalismes  skarpe  Kritik,  Uanfegiet  af  den  drager  Dr.  Banh  imidlertid 
med  stort  Mod  Grundlinjerne  for  det  nye  Parti.  Mens  Eugen  Richter, 
forbitret  over  Forrædemavnei,  som  Bebel  slyngede  ham  i  Ansigtet  under 
Tolddebaten,  da  han  skilte  sig  fra  Oppositionen,  har  erklæret  Socialdemo- 
kratiet Krig  og  udstedt  Valgparolen:  Kamp  med  dobbelt  Front,  hævder  Dr. 
Barth  meget  energisk,  „Fjenden  staar  til  Højre",  „Frisindets  Ekistens  af- 
hænger af  dets  enet^iske  Kamp  imod  Bagstrævet",  og  „Liberalismens 
Genfødelse  er  kun  mulig  under  Kamp  imod  Reaktionen".  I  Overens- 
stemmelse dermed  har  han  opfordret  sine  politiske  Venner  til  at  tage 
Parti  for  Socialdemokraterne,  hvor  de  ved  Omvalgene  stod  overfor 
Contrum,  det  national-Iiberale  eller  de  konservative  Partier,  ligesom 
han  betegner  det  som  de  frisindede  Partiers  Pligt  i  Efteraaret  at  hjælpe 
Socialdemokraterne  til  en  Repræsentation  i  den  preussiske  Landdag. 

Kampraabet  indenfor  den  tyske  Liberalisme  er  dermed  blevet: 
Banh  eller  Richter.  Af  det  sydtyske  Folkepartis  ledende  Mænd  har 
Konrad  Hauszmann  taget  Richters  Standpunkt  varmt  i  Forsvar.  Og 
indenfor  den  liberale  Presse  polemiserer  to  af  „Frisindet  Forening''s 
hidtilværende    Organer    „Vossische    Zeitung"    og   den    indflydelsesrige 

„Weserzeitung**  i  Bremen  skarpt  imod  Partiets  nyeste  Taktik.  Det 
første  lægger  især  ud  imod  Sammenslutningen  med  de  national-sociale, 
det  sidste  imod  Dr.  Barths  Stilling  til  Socialdemokratiet. 

Imidlertid  staar  Partiets  parlamentariske  Repræsentanter  sluttede 
om  deres  Fører,  mens  ikke  faa  Parlamentarikere  indenfor  de  andre 
liberale  Grupper  bryder  en  Landse  for  hans  Ideer.  Dette  gjælder 
saaledes  især  to  i  de  senere  Aar  stærkt  fremtrædende  yngre  Politikere, 
Dr.  Muller,  Meiningen,  og  Dr.  Krieger,  Konigsberg,  som  begge  tilhører 
„Frisindet  Folkeparti".  Dr.  Muller,  Meiningen,  opstiller  Kravet:  Den 
tyske  Liberalisme  maa  gaa  noget  mere  til  Højre  i  nationale  Spørgs- 
maal,  meget  mere  til  Venstre  i  alle  andre  Spørgsmaal,  hvis  den  skal 
kunne  samle  et  stort  liberalt  Parti.  Dr.  Krieger  kritiserer  under  forsigtig 
Polemik  imod  Eugen  Richter  Parolen  „Kamp  med  dobbelt  Front", 
fordi  den  i  den  praktiske  Politik  aftøder  en  Kamp  imod  Arbejder- 
partiet, som  kun  styrker  den  overmægtige  Reaktion.  Til  disse  Kri- 
tikere slutter  sig  ogsaa  et  Medlem  af  det  sydtyske  Folkeparti,  Land- 
dagsmand  Oeser,  Redaktør  af  „Frankfurter  Zeitung"  og  med  ham 
dette  højt  ansete  og  indflydelsesrige  Blad,  som  efter  Valget  aabent 
har  erklæret  Socialliberal  for  Fremtidens  Løsen.  Det  er  et  Tidens 
Tegn,  at  „Frankfurter  Zeitung"  ikke  blot  tager  Dr.  Barth  varmt  i  For- 
svar overfor  alle  de  Angreb,  der  i  denne  Tid  hagler  ned  over  ham, 
men  at  det  ganske  særlig  betegner  det  national-sociale  Partis  Opgaaen 
i  „Frisindet  Forening"  som  en  af  de  glædeligste  Begivenheder  i  Tysk- 
lands politiske  Liv.  I  Virkeligheden  er  Stillingen  nærmest  den,  at 
Personen  Eugen  Richter  for  Tiden  er  den  eneste  alvorlige  Hindring 
for  Liberalismens  Sammenslutning.  Ud  over  Landet  rejses  Kravet 
med  stigende  Styrke  indenfor  alle  Partier.  Kun  fra  en  lille  Gruppe 
berlinske  Parlamentarikere,  som  har  sluttet  sig  særlig  nøje  til  Richter^ 
møder  Sammenslutningen  en  Modstand,  der  endog  under  Toldkampens 
Ophidselse  iklædte  sig  Formlen:  „Hellere  med  Krocher,  (Statskupets 
Talsmand)  end  med  Barth."  —  Idet  Valget  har  givet  hele  denne  Be- 
vægelse stærk  Vind  i  Sejlene,  er  det  blevet  en  Mærkepæl  i  den  tyske 
Liberalismes  Historie. 

Ogsaa  for  Socialdemokratiet  betegner  det  utvivlsomt  et  vig- 
tigt Trin  i  Udviklingen.  Som  Repræsentant  for  mere  end  3  Millioner 
tyske  Vælgere  staar  Arbejderpartiet  overfor  nye  Opgaver.  Tilsyne- 
ladende har  Udviklingen  indenfor  det  franske  Socialdemokrati  i 
høj  Grad  paa virket  Kejser  Vilhelm  ITs  Anskuelser,  selv  om  han 
endnu  af  en  Begivenhed  som  Krupp-Affæren  lader  sig  henrive  til 
voldsomme  Angreb.  Og  Grev  Biilow  vil  helst  undgaa  nye  Kon- 
flikter. Han  forstaar  ogsaa  at  smile  venligt  til  Socialdemokratiet. 
„Er  han,"  som  Naumann  nylig  har  sagt,  „end  ikke  den  Statsmand, 
der  forsoner  Kejserdømmet  med  Demokratiet,  fælder  han  dog  i  al 
Stilhed  Træer,  hvor  der  senere  vil  blive  anlagt  Veje."  Den  radi- 
kale  socialdemokratiske    Forfatter,    Kautsky,   vejrer  allerede   en  Fare 

i  denne  Situation,  mens  den  moderate  Fløj  indenfor  Partiet  søger  at 
udnytte  den  i  Partiets  Interesse.  Bernstein  har  straks  efter  Valget 
foreslaaet,  at  Socialdemokratiet  nu  skulde  forlange  en  Partifælle  op- 
taget i  Rigsdagens  Præsidium,  selv  om  Konsekvensen  vilde  være  en 
Visit,  hos  Kejseren.  Dette  Forslag  har  foreløbig  affødt  en  hæftig  Me- 
ningskamp indenfor  Partiet.  Støttet  af  de  to  betydeligste  Organer, 
„Vorwartz"  og  „Leipziger  Volkszeitung*,  udtalte  Bebel  sig  først  meget 
skarpt  imod  Forslaget,  mens  Vollmar,  Auer  og  Heine  er  rykkede  Bernstein 
til  Undsætning.  Jeg  bestrider,"  erklærede  Vollmar  nylig  i  Munchen,  „at 
en   socialdemokratisk  Rigsdagsmand  tager  Skade  af  at  træffe  sammen 

med  Rigets  Overhoved." Jeg  ser  i  Sagen  et  Spørgsmaal  om 

Partiets  Magtudvidelse.  Hensynet  dertil  paalægger  os  efter  min  Me- 
ning baade  Retten  og  Pligten  til  at  deltage  i  Forretningernes  Ledelse 
og  overtage  det  dermed  forbundne  Ansvar."  Ægget  af  denne  Modstand 
rettede  Bebel  saa  voldsomme  Angreb  paa  Revisionisterne,  at  endog 
„Vorwartz"  fandt  sig  foranlediget  til  at  afvise  hans  Indlæg.  Spørgs- 
maalet  vil  sikkert  ligesom  tidligere  Spørgsmaalet  om  Deltagelsen  i 
Landdagsvalgene  trods  al  Modstand  fra  de  ældre  doktrinære  Parti- 
fællers Side  før  eller  senere  i  sund  Opportunitet  blive  afjgjort  efter 
Bernsteins  og  „Revisionisternes"  Forslag. 

Under  Ordskiftet  efter  Valget  er  Socialdemokratiets  Forhold  til 
Liberalismen  ligeledes  bleven  optaget  til  Drøftelse.  I  „Socialistische 
Monatsheften"  hævder  Heine,  at  Socialdemokratiets  Opgave  ikke  er 
simpelthen  at  afsætte  de  liberale  Partier,  men  at  erstatte  dem,  idet  det 
især  optager  og  søger  at  gennemføre  Ideerne  om  den  statsborgerlige 
Frihed  og  Aandsfriheden.  Og  idet  han  videre  med  et  Sideblik  til 
Bernstein  forsvarer  Partifællernes  Ret  til  at  øve  Kritik  imod  Parti- 
ledelsen, kræver  han,  „Enig  Handlen,  fri  TænRning."  Vollmar  har 
samtidig  hilst  det  nye  social-liberale  Parti,  der  er  under  Opsejling, 
Velkommen  som  en  god  og  vigtig  Kampfælle  under  Kampen  imod 
Reaktionen. 

Valget  den  16.  Juni  1903  synes  saaledes  at  skulle  føre  den  politiske 
Udvikling  i  Tyskland  et  betydningsfuldt  Skridt  frem  imod  Dannelsen 
af  et  mægtigt  og  indflydelsesrigt  Venstre.  Men  der  vil  løbe  meget 
Vand  i  Havet,  inden  Social-Liberalismen  vil  kunne  afløse  Centrum  som 
Udslag  givende  Parti. 


Præsten  i  Folkeskolen 

Af  Helge  Hostrup. 


Der  er  Eksamen  i  den  lave  Skolestue.  Præsten  sidder  ved  Ka- 
thederet i  højskuldret  Velærværdighed,  mens  Læreren  vandrer  op 
og  ned  imellem  Bordene.  Længst  tilbage  sidder  Skolekommissionens 
Bønder  i  tavs  Resignation. 

Det  er  Hovedfaget,  man  begynder  med,  Religion  —  eller,  som 
det  snarere  burde  hedde:  Theologi. 

„Lad  os  høre  lidt  om  Nadveren,"  siger  Præsten. 

Læreren  standser  og  tænker  sig  lidt  om.    Saa  begynder  han. 

Han  hører  dem  to  og  to;  thi  ellers  vilde  Eksamen  trække  altfor 
længe  ud.  De  svarer  begge  paa  en  Gang,  saa  den  ene  udsletter  den 
andens  Ord.  Det  er  som  en  Maskine,  der  gaar,  et  Hjul,  der  snurrer, 
en  Kværn,  der  maler. 

„Hvad  forstaar  man  ved  Nadverens  Sakrament?" 

„Nm  —  nm  —  nm  —  nm"  Kværnen  maler,  og  den  enes  Ord 
udfylder  den  andens  Mellemrum. 

„Det  er  rigtigt!     Kender  I  nogle  Skriftsteder?" 

„Nm  —  nm  —  nm  —  nm  —  nm  —  — ".  Denne  Gang  snurrer 
Hjulet  længe,  før  det  gaar  istaa  med  et  Ryk. 

Ja,  er  der  ikke  flere?" 

„Nm  —  nm  —  nm  —  nm  —  nm." 

Mon  Præsten  virkelig  kan  høre,  hvad  de  siger.  Eller  er  det  ikke 
ganske  ligegyldigt,  hvad  de  siger,  blot  de  holder  Lyden  gaaende. 
Kunde  de  ikke  passende  citere  Holberg:  Spælamdissimo  reenkaalavet, 
spektavet! 

Kværnen  maler  igen  ufortrøden. 

Nu  bøjer  Præsten  sig  over  Protokollen.    To  Ug'er.     „De  næste." 

„Hvordan  kan  nu  det,  at  vi  æder  og  drikker  det,  gøre  saadan  store 
Ting?" 

„Nm  —  nm  —  nm  —  nm". 

De  næste  faar  kun  Ug-r-. 

„Hvad  vil  det  da  sige,  at  man  er  værdig  til  at  annamme  Sakra- 
mentet?" 

„Nm  —  nm  —  nm  —  nm**. 

Langsomt  slæber  den  aandsforladte  Overhøring  sig  frem. 
Nu  er  Drengene  færdige.     Saa   kommer  Turen   til   Pigerne.     De 
kan  plapre  endnu  længere  uden  at  trække  Vejret. 

„Nm  —  nm  —  nm  —  nm!" 

Kværnen  maler,  saa  man  undres  over,  at  de  ikke  iaar  Ug  alle- 
sammen. Men  Karaktererne  maa  synke,  for  at  der  kan  være  Ret- 
færdighed i  det.     De  sidste  to  faar  kun  Godt. 

Endelig  tager  Præsten  selv  fat.  Han  vil  tale  lidt  med  dem  og 
prøve  deres  almindelige  kristelige  Begreb.     Han  spørger  hele  Flokken: 

„Kan  I  sige  mig,  Børn,  hvem  har  skabt  Menneskene?" 

„Vorherre!    Gud!« 

„Har  han  nu  skabt  os  saadan  altsammen?" 

Ja  —  Nej."     Der  er  stor  Uenighed. 

„Nej,  der  er  noget,  han  ikke  har  skabt.     Hvad  er  det?" 

De  ser  paa  hinanden,  som  om  det  var  en  Legemsdel  eller  en  Plet  i 
Ansigtet. 

„Naa,  det  ved  I  jo  godt.  Hvad  er  det,  Gud  ikke  har  skabt  og 
aldrig  kunde  skabe?" 

De  ser  igen  paa  hinanden. 

„Naa?     Det  er  det  on  — " 

„Det  onde!" 

Ja,  det  er  det  onde  og  Synd  — ?" 

„Syndefaldet!" 

Ja,  det  er  rigtigt,  det  er  det  onde  og  Synden.  Hvem  har  skabt 
:alt  det?" 

„  Fanden !    Djævelen. " 

„Det  er  rigtigt.  Det  har  Satan  skabt.  Kan  vi  nu  aldrig  blive  af 
med  det  onde?" 

Jo  —  Nej."     Atter  Uenighed. 

Jo,  det  kan  vi.     Hvordan  skal  vi  blive  af  med  det?" 

„Naar  vi  læser  i  Bibelen!"  mener  en. 

„Naa  ja,  det  er  Vorherre,  der  hjælper  os  af  med  det.  Og  hvor- 
dan bærer  han  sig  ad?" 

„Naar  vi  tror  paa  ham!" 

„Det  er  rigtigt,  saa  hjælper  han  os  med  —  Naa,  —  naa,  med  sit 
O  — " 

„Ord!" 

Ja,  med  sit  Ord  og  med  sine  Naa  —  Naad  —  Naade  — " 

„Naade!" 

„Naademi  — " 

„Naademidler." 

„Det  er  rigtigt.  I  siger,  at  Vorherre  har  skabt  os.  Har  han  nu 
5kabt  hver  enkelt  af  os?" 

Ja!    Nej!" 

„Har  han  skabt  baade  Dig  og  mig?" 

Ja!" 

Ja,  han  har.  Og  hvad  kan  vi  se  det  paa.  Naa,  det  kan  vi  se 
paa,  at  vi  er  —  Naa  —  forsk  — ?" 

„Forskellige." 

„Rigtig.  Se,  nu  er  det  jo  snart  Foraar.  Og  saa  springer  Træerne 
ud.     Og  saa  kommer  Tulipanerne.     Kender  I  Tulipaner?" 

Ja." 

„Og  saa  blomstrer  Æbletræerne  og  Pæretræerne.  Og  nu  er  der 
jo  nogle,  der  siger,  at  naar  alt  det  sker,  saa  er  det  bare  ifølge  Natur- 
lovene. Saa  er  det,  fordi  Safterne  stiger  op,  og  Solen  staar  højt.  Er 
det  rigtigt?" 

„Nej!"    Svaret  runger  enstemmigt. 

Ja,  vi  tør  vel  ikke  helt  benægte  det.  Men  hvorpaa  kan  vi  se,  at 
Gud  har  haft  sin  Skaberhaand  med  i  det.  Naa?  Alle  Blomster  er 
for  — ?" 

„  Forskellige. " 

Ja,  var  det  kun  Naturens  Kræfter,  saa  var  de  jo  bleven  ens 
allesammen.  Og  saadan  var  vi  ogsaa  bleven  ens.  Men  det  er  vi  ikke. 
Vi  er  — ?" 

„Forskellige." 

„Kan  vi  ikke  ogsaa  mærke,  at  Gud  har  skabt  os?" 

Jo." 

„Hvorpaa  kan  vi  mærke  det?  Hvad  er  det  for  en  Stemme,  der 
lyder  i  os.     Sam  — " 

„Samfundet!"  gætter  en  lille  Fyr. 

„Nej,  Samvittigheden.  Der  er  jo  nogle,  der  siger,  at  det  er  Guds 
Røst.     Er  det  nu  virkelig  sandt?" 

„Nej  —  jo  — ." 

„Nej,  hvad  er  det,  den  er  mærket  af?" 

„Det  onde." 

Ja,  det  onde  og  — ?" 

„Synden." 

„Rigtig,  det  onde  og  Synden.  Men  kan  vi  saa  sige,  at  Gud  har 
skabt  Samvittigheden?" 

nNej." 

„Hvem  har  da  skabt  den?" 

„  Djævelen. " 

„Nej,  nej,  nej,  nej!  Gud  har  skabt  den,  men  Djævelen  har 
besm  —  ?" 

„Besmurt  den." 

„Besmittet  den.  Men  hvordan  kan  vi  saa  deraf  se,  at  Gud  har 
skabt  os?  Naar  den  nu  ikke  er  Guds  Røst,  fordi  den  er  besmittet  af 
Synden.  Hvordan  kan  vi  saa  se  det?  Jo,  for  Guds  Røst  lever  deri. 
Vi  skal  ikke  stole  paa  vor  Samvittighed,  fordi  den  er  — " 

„  Forskellig. " 

„Nej  besmittet,  fordi  den  er  besmittet.  Men  vi  skal  følge  den, 
hvorfor?    Jo,  fordi  Guds  Røst  lever  — ?" 

„I  den.« 

„I  den!    Ja,  fordi  Guds  Røst  lever  i  den.« 

Endelig  kommer  Turen  til  de  andre  Fag.  Imidlertid  er  alle  Parter 
trætte.     Og  man  skynder  sig  let  henover  det  altsammen. 

Man  gaar  hjem,  tung  i  Hovedet,  med  en  underlig  Fornemmelse  af, 
at  man  har  besøgt  en  Tid,  der  længe  har  været  død.  Tanken  føres  tilbage 
til  Dage,  da  mægtige  Prælater  styrede  Sindene,  da  enhver  Tanke  maatte 
justeres  af  dem,  om  den  ikke  skulde  skaffe  sit  Ophav  Baal  og  Brand. 
Og  man  tænker  paa,  hvor  ubamligt  alt  dette  er.  Man  husker,  hvad 
man  engang  hørte  af  en  Skolemand  om  en  lille  Dreng,  der  ikke  rigtig 
fattede  det  sjette  Bud.  Han  havde  rejst  sig  midt  i  Timen  og  spurgt: 
„Hr.  Lærer,  at  drive  Horn,  hvad  er  det?«  Og  man  stiller  sig  selv 
det  Spørgsmaal:  „Hvis  det  nu  virkelig  var  den  højeste  Visdom,  alt 
dette,  vilde  det  saa  ikke  lige  fuldt  være  ødelæggende  for  Børnene,  blot 
fordi  det  ligger  saa  langt  udenfor  hele  deres  Verden?  Gør  man  ikke 
sine  Elever  stor  Fortræd  ved  at  kræve,  at  de  aandløst  skal  tilegne  sig 
noget,  der  ikke  i  fjerneste  Grad  kalder  paa  deres  Lyst  eller  Evne  til 
Forstaaelse?  Er  det  ikke  at  vænne  dem  til  at  erhverve  sig  Kund- 
skaber tankeløst  og  sløvt?  Er  det  ikke  en  methodisk  Opdragelse  i 
Dorskhed?« 

Grundprincippet  i  Skolens  Religionsundervisning  er  vel  det,  at  man 
skal  opmagasinere  noget  i  Børnene,  som  de  i  Øjeblikket  hverken  har 
Gavn  eller  Glæde  af,  men  som  maaske  engang  i  Fremtiden  kan  blive 
dem  til  Trøst.  Men  en  saadan  Forsynlighed  er  forkastelig.  Thi  al  god 
Undervisning  tager  Sigte  paa,  netop  hvad  Eleverne  i  Øjeblikket 
trænger  til. 

Men  Lærebogen  vil  blomstre  —  hvis  en  saa  forældet  Besynder- 
lighed overhovedet  kan  skyde  Blomst  —  saalænge  Theologeme  ved- 
bliver at  være  Skoleinspektører.  Thi  disse  Menneskers  hele  aande- 
lige  Verden  er  saa  ofte  anbragt  i  et  Sneglehus.  Og  saalænge  de  be- 
stemmer Eksamens  Udfald,  giver  Karaktererne  og  er  Lærernes  Fore- 
satte, vil  de  arme  Landsbybørn  vanskelig  slippe  ud  af  Sneglehusets 
snørklede  Gange. 

Og  Undervisningen  vil  præges  af  Folk,  der  ikke  har  mere  Ad- 
komst til  at  bedømme  Lærerens  Arbejde  end  Læger  og  Prokuratorer, 
Folk,  der  maaske  aldrig  har  undervist  en  Time  i  deres  Liv.  Mens 
man  vilde  finde  det  ganske  urimeligt,  om  en  Præst  skulde  være  kom- 
manderende General,  finder  man  det  ganske  i  sin  Orden,  at  Skolen 
ledes  og  tilses  af  Præst,  Provst  og  Biskop.  Og  dog  er  Skolens  for- 
standige Røgt  næppe  mindre  vigtig  for  Landet  end  Hærens. 

Skolen  maa  blive  Herre  i  sit  eget  Hus.  Den  gensidige  Hjælp,  der 
ligger  i  det  nære  Samkvem  imellem  Lærerne,  vindes  ikke,  før  de  faar 

Selvstyre.  Vi  har  adskillige  dygtige  Lærere  Landet  over,  der  under 
vanskelige  Forhold  gør  et  retskaffent  Arbejde.  Men  de  hæmmes  paa 
alle  Kanter  ved  Theologemes  Formynderskab. 

Skolen,  som  en  Underafdeling  af  Kirken,  hører  en  svunden  Tid 
til.  Det  skulde  synes  indlysende,  at  den  snart  kunde  have  ligesaa 
megen  Selvstændighed  som  Kirken.  Thi  Skolen  er  dog  formalle,  mens 
Kirken  rettelig  kun  er  for  Menigheden. 

Nu  er  heldigvis  ikke  alle  Præster  Theologer  i  Ordets  snævre  For- 
stand. Vi  har  en  hel  Del  gode  og  menneskelige  Præster,  hvem  et 
saadant  Udenadsremseri  er  en  Rædsel.  Og  de  kan  selvfølgelig  bidrage 
mægtigt  til,  at  Religionsundervisningen  inden  for  deres  Omraade  bliver 
mere  barnlig.  Der  sidder  ogsaa  rundt  i  Landet  Lærere,  der  er  altfor 
selvstændige  til  at  kunne  bøje  sig  under  det  traditionelle  System. 
Men  der  vil  altid  være  nok,  der  følger  det.  Og  Systemet  vil  ikke 
falde  for  de  enkeltes  Stormløb.     Det  skal  slippes  af  hele  Skolen. 

Kravet  om  en  Skolereform  i  den  antydede  Retning  er  flere  Gange 
rejst  i  den  senere  Tid.  Men  det  maa  rejses  om  igen  og  om  igen,  til 
det  vinder  Ørenlyd.  Thi  det,  der  tiltrænges,  er  ikke  en  lille,  nem 
Reform,  det  er  en  hel  Forfatning,  saa  Skolen  styres  af  Skolemænd, 
som  Kirken  styres  af  Gejstlige  og  Hæren  af  Officerer. 


Det  ny  Aarh undrede  I.  2. 


Om  Kræft,  dens  voksende  Udbredelse 

og  mulige  Aarsag. 

Af  ViLH.  Jensen. 


Medens  det  for  de  fleste  Sygdommes  Vedkommende  er  lykkedes  den 
moderne  Lægevidenskab,  særlig  Bakteriologien  og  Hygiejnen,  at 
formindske  deres  Udbredelse  og  Ødelæggelser,  synes  Forholdene  for 
Kræftsvulsternes  Vedkommende  at  være  anderledes. 

Og  dette  kan  ikke  undre,  naar  man  overvejer,  hvad  det  er,  der  er 
Aarsagen  til,  at  den  almindelige  Dødelighed  stadig  formindskes,  og  at 
tidligere  Tiders  hærgende  Epidemier  aldrig  optræder  mere.  I  første 
Række  skyldes  dette  nemlig,  at  man  gennem  Studiet  af  Sygdommene 
har  fundet  Aarsagen  —  i  de  fleste  Tilfælde  Bakterier  — ,  og  at  man 
saaledes  har  kunnet  undersøge  disses  Udseende,  Livsforhold,  Modstands- 
ævne  og  de  Veje,  ad  hvilke  de  overføres  fra  de  syge  til  de  sunde. 
Og  desuden  har  man  for  flere  Sygdommes  Vedkommende  ikke  alene 
fundet  Midler  til  at  modarbejde  deres  Udbredelse  men  ogsaa  Læge- 
midler —  det  antidifteritiske  Serum  f.  Eks.  —  mod  selve  Sygdommen. 
Og  endelig  har  ogsaa  Nutidens  større  Oplysning,  den  forøgede  Inter- 
esse for  almindelig  Hygiejne  og  det  Kendskab  til  forskellige  Syg- 
dommes Smitteforhold,  som  gennem  populære  lægevidenskabelige  Med- 
delelser er  udbredt  blandt  Menigmand,  været  til  værdifuld  Støtte  i  Kampen. 

Helt  anderledes  stiller  Sagen  sig,  naar  Talen  er  om  Kræft.  Man 
kender  ikke  Aarsagen,  man  ved  ikke,  om  Sygdommen  skyldes  et  Smit- 
stof eller  ej,  om  den  er  smitsom  eller  arvelig. 

Og  det  er  ikke,   fordi  man  ikke  har  arbejdet  derpaa.     Tværtimod 

—  der  er  i  den  nyeste  Tid  faa  Sygdomme,  som  har  været  Genstand 
for  saa  mange  Undersøgelser  som  Kræften,  og  dette  er  ikke  alene, 
fordi  det  ukendte  virker  tiltrækkende  og  hidsende,  men  ogsaa  fordi 
Kræften  er  en  Sygdom,  hvis  Udbredelse  og  Ødelæggelser  er  store,  ja, 
som  efter  talrige  foreliggende  statistiske  Oylysninger  synes  at  tiltage 
Aar  for  Aar. 

Rundt  om  i  Verden  er  der  oprettet  særlige  Selskaber  og  Labora- 
torier, som  har  gjort  Undersøgelser  over  Kræften  til  deres  eneste  Op- 
gave. Baade  i  Tyskland  og  Amerika  har  Rigmænd,  der  har  mistet 
Paarørende  af  Kræft,  skænket  store  Summer,  som  skal  anvendes  ude- 
lukkende til  Studiet  af  denne  Sygdom.  Der  udkommer  tyske,  franske 
og  amerikanske  Tidsskrifter,  hvis  Indhold  kun  handler  om  Kræft  og 
dermed  beslægtede  Emner. 

Desværre  er  de  Resultater,  man  har  naaet  paa  en  enkelt  —  dansk 

—  Undtagelse  nær,  kun  af  forholdsvis  ringe  Betydning  for  den  store 
Opgave  —   Kræftens   Bekæmpelse.     Men  de   Undersøgelser,    som    er 

foretagne,  er  dog  i  mange  Henseender  saa  interessante,  —  ogsaa  fordi 
de  viser  forskellige  Irveje,  man  kan  komme  ind  paa,  naar  man  uden 
særlig  videnskabelig  Uddannelse  vil  give  sig  i  Kast  med  et  saa  van- 
skelig! Spørgsmaal,  —  at  der  vel  kan  være  Grund  til  at  give  en  kort 
Oversigt  over  dem. 

Først  en  Forklaring  af,  hvad  man  forstaar  ved  en  Kræft- 
svulst! 

Det  menneskelige  —  og  dyriske  —  Legeme  er  opbygget  af  en 
uendelig  Mængde  Smaadele  —  Cellerne,  —  der  hver  for  sig  har  en 
vis  Grad  af  Selvstændighed.  En  stor  Del  af  disse  Celler  tjener  til  ai 
dække  For  den  ydre  og  den  indre  Overflade,  for  Huden  og  Tarm- 
kanalen med  dens  talrige  Kiriler.  Disse  særlig  formede  Celler  kaides 
Epitelceller.     Der   sker  en  stadig  Afstødning   og  Nydannelse   af  dem. 


men  denne  sidste  sker  hos  det  voksne  sunde  Menneske  kun  i  saa  stor 
Udstrækning,  at  de  bortfaldne  Celler  erstattes. 

Imidlenid  ser  man  undertiden,  at  der  fra  et  begrænset  Pani  af 
Overfladen  begynder  en  forøget  Dannelse  af  Epitelceller  i  langt  større 
Mængde  end  nødvendig  for  Erstatningens  Skyld.  Naar  Mængden  af 
saaledes  nydannede  Celler  har  naaet  en  vis  Størrelse,  føles  de  som  en 
Knude,  en  Svulst.  I  denne  Nydannelse  ligger  der  ikke  i  og  for  sig 
noget  skadeligt,  noget  ondartet.  Nogle  Svulster  er  godartede;  de 
vokser  langsomt,  holder  sig  paa  Stedet,  hvor  de  er  begyndt  og 
kan  i  Almindelighed  let  rjernes,  uden  at  der  er  Udsigt  til,  at  de  kommer 
igen.  Enkelte  er  derimod  ondartede,  og  blandt  dem  er  Kræften  den 
førligste.  Kræftsvulstens  ondartede  Karakter  beror  paa,  at  de  dannede 
Celler  afviger  fra  de  oprindelige,  fra  hvilke  de  stammer,  dels  i  Ord 
ning  dels  derved,  at  de  uden  Hensyn  lil  tilgrænsende  Væv  trænger 
ned  i  disse,  fortrænger  dem  og  stadig  vokser  videre.  Det  ond- 
artede viser  sig  ogsaa  derved,  at  der,  naar  man  forsøger  at  fjerne 
Svulsten  ved  Operation,  ofte  kommer  Tilbagefald.  Recidiv,  som  det 
kaldes.  Dette  beror  paa,  at  Svulsten  under  sin  Udbredning  trænger 
ind  i  Lymfebaner  og  Hulrum  og  som  fine  Strænge  Foriænger  sig  ud  til 

Siderne,  langt  udenfor  Grænserne  af  den  Følelige  Svulst.  LymFe- 
baneme  føres  da  til  Lymfekirrteme  i  Nærheden,  udvikler  sig  her  og 
danner  nye  Svulster.  Ja,  de  kan  enten  ad  denne  Vej  eller  ved  a( 
vokse  ind  i  Blodkarrene  føres  rundt  i  Legemet,  hvor  der  da  sættes 
Aflæggere,  der  udvikler  sig  til  nye  selvstændige  Svulster,  særlig 
i  de  indre  Organer  som  Lever  og  Milt. 

Endelig  viser  det  ondartede  sig  deri,  at  Patienten,  som  bærer  en 
saadan  Svulst,  langsomt  Forgiftes,  magrer  af,  bliver  gul  og  tilsidst 
dør,  selv  om  Svulsten  ikke  ved  sit  Sæde  kan  fremkalde  Døden  ved 
f.  Eks.  at  hindre  Ernæringen. 

Kræftsvulsterne  Forekommer  især  hos  Folk  i  den  højere  Alder, 
fra  45—65  Aar.    Kvinder  er  hyppigere  angrebne  end  Mænd. 

Den  Legemsdel,  som  oFtesi  er  Sæde  For  KræFt,  er  Mavesækken. 
Mavekræft  udgør  ialt  Vs  ^f  ^''^  Kræfttilfælde.  Nærmest  derefter 
kommer  Livmoderen  med  '/s-  Hyppigst  angrebne  er  Læber,  Tunge, 
Endetarm  <^  Brystkirtlen,  men  saagodtsom  alle  Organer,  i  hvilke  der 
findes  Epitelceller  kan  angribes. 

Det  større  Antal  Kræfttilfælde  hos  Kvinderne  beror  paa  den  hyp- 
pige Forekomst  af  Kræft  i  de  kvindelige  Kønsorganer  (^  i  Brystkirtlen. 
Derimod  forekommer  næsten  90  "/o  ^F  KræftlilFælde  i  Mundhule  og 
Spiserør  hos  Mænd. 

Kræften  forekommer  hyppigst  i  den  tempererede  Zone,  sjælden  i 
Troperne.  1  Amerika  skal  Negrene 
være  langt  mindre  angrebne  end  de 
hvide. 

1  den  nyeste  Tid  foreligger  der  fra 
ForskeUige  Lande  statistiske  Op- 
lysninger, som  viser,  at  Antallet  aF 
Kræfttilfælde  stiger  Aar  For  Aar.  Saa- 
ledes  ogsaa  Fra  Norge,  hvor  Forhol- 
dene vel  kommer  de  danske  nærmest. 
Hosstaaende  Figur  3  gengiver  ske- 
matisk den  jævne  Tiltagen   i   Aarene 

Rt.3.  DMelliheden  if  Kwfii  Norse  I96S-97,        ^^     '865 97. 

twrtjn«!  pr.  10,000  in<»,;gger<.  Man  har  søgl  at  bortForklare  Be- 

tydningen deraf  ved  ai  fremhæve,  at  Antallet  aF  Lægerne  og  de  aF  dem 
foretagne  Ligsyn  i  de  fleste  Lande  er  taget  til,  ligesom  Kendskabet  til 
Kræften  nu  er  langt  bedre  end  før,  hvorfor  Diagnosen  Kræft  stilles  i  langt 
flere  Tilfelde  end  tidligere,  hvor  mange  Kræfttilfælde  Fejlagtig  opførtes 
under  helt  andre  Rubriker.  Ligeledes  har  man  Fremhævet,  at  den  For- 
længelse aF  Gennemsnitsalderen,  der  er  aldeles  utvivlsom  for  hele  den 
civiliserede  Menneskehed,  maa  medfare  et  forøget  Antal  Tilfælde  aF 
Kræft,  da  denne  som  nævnt  hyppigst  Forekommer  i  den  højere  Alder. 
Det  vil  dog  næppes  lykkes  at  kunne  forklare  den  stærke  og  over- 

alt  iagttagne  Forøgelse  fra  disse  Synspunkter,  og  man  maa  betragte  det 
som  en  fastslaaet  Kendsgerning,  at  Kræften  breder  sig. 

Der  foreligger  ligeledes  i  den  moderne  Literatur  om  Kræft  en 
Mængde  Meddelelser  om  „Kræft huse",  d.  v.  s.  Huse,  i  hvilke  der 
hos  ikke  beslægtede  Beboere  optraadte  et  usædvanlig  stort  Antal  Til- 
fælde, enten  samtidig  eller  i  Rækkefølge.  Saadanne  er  beskrevne  bl.  a. 
i  Frankrig,  England,  Tyskland,  Norge.  Medens  nogle  er  tilbøjelige  til 
at  se  Aarsagen  deri,  at  vedkommende  Huse  ligger  nær  stillestaaende 
Vand,  tror  andre,  at  det  har  noget  at  betyde,  at  de  ligger  nær  en  Skov. 

Tilstedeværelsen  af  saadanne  Kræfthuse  vilde  tale  stærkt  for  Kræf- 
tens Smitsomhed,  for  hvilken  man  ogsaa  ad  anden  Vej  har  søgt  at 
føre  Beviser.  Det  er  især  fra  Frankrig,  at  der  foreligger  mange  Med- 
delelser herom.  Særlig  har  man  haft  sin  Opmærksomhed  henvendt 
paa  Ægtefolk,  der  begge  havde  Kræft.  Der  er  dog  al  Anledning  til  at 
være  forsigtig  med  at  drage  Slutninger.  Paa  den  ene  Side  er  der 
intet  mærkeligt  i,  at  det  af  og  til  indtræffer,  at  baade  Mand  og  Kone 
har  Kræft,  naar  Sygdommen  er  saa  almindelig,  som  Kræften  desværre 
er,  men  paa  den  anden  Side,  maa  man  saalænge  Aarsagsforholdene 
ikke  foreligger  bedre  oplyste,  være  forsigtig  med  at  benægte  Smitsom- 
heden. Det  er  ikke  mere  end  et  halvt  Aarhundrede  siden,  at  det  be- 
tragtedes som  fastslaaet,  at  der  ikke  var  Tale  om  Smitsomhed  ved  Kolera 
og  Tuberkulose!    Men  da  kendte  man  jo  ikke  disses  Aarsagsforhold. 

Ligesaa  varsom  som  man  maa  være,  naar  det  gælder  Smitsomheden, 
maa  man  være,  naar  Talen  er  om  Arvelighedens  Betydning. 

Man  har  i  lange  Tider  troet,  at  denne  spillede  en  stor  Rolle,  og 
ogsaa  i  den  nyeste  Tid  foreligger  der  Meddelelser  om  særlig  hyppig 
Fremkomst  af  Kræft  indenfor  enkelte  Familier;  men  dette  har  ogsaa 
været  gjort  gældende  for  Spedalskhed  og  Tuberkulose,  før  man  kendte 
deres  Smitstof,  medens  man  nu  mener,  at  Arveligheden  her  næsten 
intet  har  at  betyde. 

At  Beskadigelser  af  forskellig  Art  skulde  spille  en  Rolle  for 
Kræftens  Opstaaen,  har  man  længe  troet.  I  den  nyere  Tid  har  denne 
Theori  fundet  ivrige  Forkæmpere.  Man  har  saaledes  fremhævet,  at 
Kræften  ofte  sætter  sig  paa  Steder,  der  er  udsatte  for  Tryk,  f.  Eks. 
af  Pibespidsen  paa  Læben,  eller  at  Tjærearbejdere  er  særlig  udsatte 
for  at  faa  Kræft  paa  Hænderne,  Skorstensfejere  og  ParaflRnarbejdere 
paa  andre  udsatte  Steder  af  Legemet.  En  Række  Forskere  mener, 
at  Kræften  kunde  opstaa  derved,  at  Epitelceller,  som  Følge  af 
en  Beskadigelse  bragtes  ud  af  deres  naturlige  Leje  og  Forbindelser  og 
derved  undergik  Forandringer,  der  medførte  deres  senere  ubegrænsede 
Vækst.  Atter  andre  har  ment,  at  Beskadigelserne  skulde  danne  Ind- 
gangsportalen for  de  af  forskellige  Forskere  fundne  Snyltere. 

I  Udtrykket  „fundne  Snyltere"  ligger  dog  ikke,  at  man  har  fundet 
den  virkelige  Aarsag  til  Kræft,  men  kun,  at  mange  har  ment  at 
kunne  paavise  snart  en,  snart  en  anden  Snylter  som  Aarsag. 


102  Vilhelm  Jensen 

At  man  har  troetat  kunne  paavise  Bakterier,  kan  næppe  undre. 
Da  det  var  slaaet  fast,  at  Bakterier  var  Aarsag  til  en  Række  frygtede 
Sygdomme,  gik  man  let  til  den  Yderiighed  at  tro,  at  de  var  Aarsag  til 
dem  alle,  ogsaa  Kræften.  Ikke  faa  Læger  har  for  ramme  Alvor  ment 
at  kunne  paavise  en  Bakterie  som  Aarsag  til  Kræft,  uden  at  det  dog 
er  lykkedes  for  andre  at  finde  den  igen. 

Da  man  senere  opdagede,  at  lavtstaaende  Dyreformer  kunde 
optræde  som  Snyltere  inde  i  Cellerne  hos  forskellige  Dyr  og  Mennesket, 
f.  Eks.  Koldfebersnylteren  i  Menneskeblodlegemer,  mente  man  at  kunne 
paavise  lignende  Dannelser  ved  Kræft,  og  lige  op  til  den  sidste  Tid 
findes  der  Forskere,  som  er  overbeviste  om,  at  Kræften  foraarsages  af 
visse  lavtstaaende  Dyreformer,  som  findes  inde  i  Cellerne.  Man  er 
endog  gaaet  saavidt,  at  man  har  ment  at  kunne  paavise  en  særlig  Ud- 
vikling hos  disse  Snyltere.  Andre,  —  og  de  har  vistnok  Ret,  —  har 
erklæret,  at  disse  formentlige  Dyr  var  Henfaldsformer  af  Celler  og 
Kærner  af  Svulstens  egne,  og  at  de  ikke  havde  noget  med  Udviklingen 
af  Svulsten  at  gøre. 

Mange  urimelige  Forklaringer  er  under  disse  Undersøgelser  kommet 
frem.  At  en  Undersøger,  som  lod  Svulsterne  ligge  flere  Dage  i  svag 
Alkohol,  kunde  paavise  Skimmelsvamp  i  dem,  er  ikke  saa  mærke- 
ligt; men  mærkeligt  er  det,  at  han  troede,  at  de  var  den  eneste  sande 
Aarsag  til  Kræft.  Stor  Opsigt,  mange  Undersøgelser  og  megen  Mod- 
sigelse har  det  vakt,  at  først  en  Italiener,  senere  en  Række  Under- 
søgere i  forskellige  Lande  med  megen  Ivrighed  har  paastaaet,  at  Kræf- 
ten foraarsagedes  af  Gærsvampe. 

Italieneren  Sanfelice  fandt  tilfældig  en  Gærsvamp,  som  ved  Ind- 
podning paa  forskellige  Forsøgsdyr,  fremkaldte  Dannelsen  af  Knuder, 
som  han  mente  lignede  Kræft,  og  da  det  i  flere  Tilfælde  lykkedes  ham 
at  finde  Gærsvampe  ved  Undersøgelser  af  Kræftsvulster,  skulde  man 
synes,  at  Beviset  var  ført.  Yderligere  støttede  han  sig  paa,  at  han  ved 
Indpodning  af  Gærsvamp  paa  Hunde  havde  fremkaldt  utvivlsomme 
Kræftsvulster.  Imidlertid  viste  andre  Forskeres  Undersøgelser,  at  de 
hos  Marsvin  fremkaldte  Knuder  ikke  var  Svulster,  men  en  særlig  Form 
for  Betændelse;  at  de  i  Kræftsvulsterne  —  oftest  i  dem  med  aabne 
Saar  —  fundne  Gærsvampe  efter  al  Sandsynlighed  stammede  fra 
Luften,  og  at  de  Svulster,  han  havde  fundet  hos  Hundene,  nok  var 
Kræft,  men  at  det  var  Kræftsvulster,  der  ikke  havde  noget  med  Ind- 
podningen at  gøre,  idet  det  kun  var  lykkedes  at  finde  dem  hos  2  Hunde 
af  56,  hvilket  omtrentlig  svarer  til  tilfældig  Forekomst  af  Kræft  hos  Hunde. 

Sanfelice  staar  dog  ikke  alene  med  sine  Anskuelser.  En  hel  Række 
Undersøgere  har  paa  forskellig  Maade  understøttet  ham.  Men  mange 
af  disse  har  arbejdet  saa  slet,  at  man  ikke  kan  tage  deres  Fund  alvorlig. 
Saaledes  har  en  Franskmand,  Dr.  Bra,  ment  at  kunne  paavise  en 
Svamp,  der  fremkaldte  Kræften  baade  hos  Mennesker  og  Træer.  Ved 
Indpodning  paa  Dyr  fremkom  noget,  han  opfatter  som   Kræft,  og  hos 

Træer  gik  det  ligesaa.  Hans  Kulturer,  der  efter  hans  Beskrivelse  har 
mange  mærkelige  Egenskaber,  viste  sig  imidlertid  at  være  i  høj  Grad 
urene,  og  hans  Præparater  ikke  videre  paalidelige.  Det  blev  saaledes 
oplyst,  at  noget,  han  i  mikroskopiske  Præparater  fra  Blodet  af  Kræft- 
patienter havde  anset  for  Gærsvampe,  kun  var  smaa  Vanddraaber! 
Han  har  udgivet  en  forholdsvis  tyk  Bog  om  sine  Resultater;  det  er  i  viden- 
skabelig Henseende  en  af  de  vildeste,  der  nogensinde  har  set  Dagens  Lys. 

En  bekendt  Kirurg,  Professor  Leopold  i  Dresden,  har  i  en  Aar- 
række  undersøgt  en  Mængde  Kræftsvulster  paa  en  særlig  Maade.  Han 
har  anbragt  Smaastykker  af  Svulsterne  i  fugtigt  Rum  under  særlig  byg- 
gede Mikroskoper,  har  stadig  holdt  dem  ved  Legemsvarme  og  iagttaget 
Smaastykkeme  i  maanedsvis,  ja  i  enkelte  Tilfælde  næsten  et  Aar. 
Ogsaa  han  har  fundet  Gærsvampe,  der  i  enkelte  Tilfælde  efter  hans 
Mening  har  fremkaldt  Kræft  hos  Rotter,  men  hans  Metoder  og  Slut- 
ninger viser,  at  han  som  Bakteriolog  og  Mikroskopiker  ikke  er  nær 
saa  dygtig,  som  han  skal  være  som  Kirurg.  En  anden  bekendt  tysk 
Kirurg,  Professor  Max  Schu eller,  har  ogsaa  fundet  en  Kræftsnylter. 
Den  kunde  dyrkes  udenfor  Organismen  i  forskellige  Vædsker.  Men 
medens  man  ellers  ved  bakteriologiske  Undersøgelser  kun  bruger  Vat- 
propper som  bakterietæt  Lukke  for  Glas  og  Flasker,  kunde  hans  Snylter 
mærkelig  nok  kun  formere  sig  under  Korkprop.  Forklaringen  viste 
sig  siden  at  være,  at  de  Celler,  han  havde  beskrevet  som  Kræftsnyl- 
tere, kun  var  Korkceller  fra  Propperne,  der  var  faldne  ned  i  Glas- 
sene; Formereisen  for  hver  Undersøgelse  fremkom  derved,  at  der  faldt 
nye  ned  hver  Gang,  han  tog  Proppen  af  og  satte  den  i  igen! 

Saaledes  har  da  enkelte  uøvede  og  overfladiske  Undersøgere  ment 
at  have  fundet  Kræftens  Aarsag,  men  det  store  Flertal  og  de  bedste 
Navne  i  den  moderne  Lægevidenskab  har  stadig  holdt  sig  tilbage  og 
været  meget  varsomme  i  deres  Udtalelser. 

Kræftens  Snylter  er  sikkert  ikke  fundet  endnu,  og  om  den  over- 
hovedet nogensinde  findes,  er  i  høj  Grad  tvivlsomt.  Efter  Forskningens 
hidtidige  Resultater  er  det  mest  sandsynligt,  at  det  kunde  være  usynlige, 
udyrkelige  Bakterier,  saaledes  som  man  har  paavist  dem  for  forskellige 
andre  Sygdomme,  af  hvilke  en  enkelt  frenibyder  nogen  Lighed  med  For- 
holdene ved  Kræftsvulsterne.  Men  meget  taler  dog  for,  at  vi  overhovedet 
ikke  behøver  at  tænke  os  Tilstedeværelsen  af  en  Snylter  for  at  for- 
klare os  Kræftens  Forhold.  Det  er  sandsynligt,  at  Sygdommen  beror  paa 
Forandringer  i  visse  Epitelcellers  selvstændige  Livsforhold,  saaledes  at 
Egenskaber,  der  hidtil  har  slumret  i  dem,  ved  visse  ukendte  Indvirk- 
ninger vækkes  tillive. 

Dette  er  dog  kun  tænkte  Muligheder,  og  den  moderne  Videnskab 
forlanger  Kendsgærninger.  Saadanne  foreligger  nu  i  Udfaldet  af  en 
Række  Forsøg  paa  Indpodning  af  Kræft  hos  Forsøgsdyr,  af  hvilke  de 
betydningsfuldeste  er  foretagne  her  i  København.  Om  disse  skal  en 
senere  Artikel  bringe  Besked. 

Kære  Herman  Bang! 

Nu  er  det  altsaa  fem  og  tyve  Aar,  siden  Du  debuterede  som  For- 
fatter, og  i  de  forløbne  Aar  er  Du  da  lykkelig  og  vel  naaet  saa 
langt  hen  imod  at  blive  national  Storhed,  at  Du  egentlig  kun  venter 
paa  din  Heide  for  at  blive  stillet  op  i  et  nyt  Skibelund  Krat  ^  elier 
mon  dog  ikke  Marienlyst  vilde  passe  bedre? 

Din  Jubilæumsdag  vil  blive  fejret  med  megen  Højtidsfuldhed.  Din 
nuværende  Ven  og  Forlægger,  Hr.  Jacob  Hegel,  sætter  Dig  i  sit  nye 
Tidsskrift,  din  tidligere  Ven  og  Forlægger,  Hr.  Emil  Hirschsprung. 
sender  Dig  ud  diski^t  indbunden,  under  en  sagte  Reklame,  og  Jeg  tror. 
at  aMøde  Andreas  Schou  driver  det  til  at  kunne  se  i  Vejret. 

Gratulationerne  vil  strømme  ind,  talrige  ft-a  et  sindsbevæget 
Publikum,  overvældende  fra  dine  fem  og  tyve  Aai^  kvindelige  og  mand- 
lige Skuespillerelever,  og  jeg  venter  da  et  rent  ud  pyramidalt  Masse- 
telegram fra  alle  dine  Lseger,  Sygeplejersker,  Tjenere.  Bybude  og  For- 
trolige, med  en  Æding  af  hin,  din  første  Budbringer  og  Tillidsmand  af 
Anno  78,  Portneren  fra  Walkendorffe  Kollegium  i  Spidsen. 

Men  da  jeg  næppe  vil  passe  saa  godt  ind  i  dette  fesUigt  af- 
stemte Ensemble,  møder  jeg  kun  her  alene  for.  som  gammel 
Kammerat,  oprigtigt  at  ønske  Dig  til  Lykke.  Du  har  været  gal  i  Ho- 
vedet paa  mig  mange  Gange  (^  flink  imod  mig  meget  tiere;  vi  har 
skændtes,  og  vi  har  været  begejstrede  sammen,  ofte  hjulpet  hinanden, 
aldrig  lagt  to  Halmstraa  over  Kors  for  hinanden,    og  paa  det  dybeste 

beundrer  jeg  den  baade  sviende  og  varmende  Aandens  Ild,  som  Du 
har  forstaaet  at  holde  i  Flamme  fra  de  unge  Dage  og  til  nu,  da  Haaret 
begynder  saa  smaat  at  graane  —  om  Forladelse,  jeg  mener  selvfølgelig 
paa  os  andre. 

Og  hvis  jeg  er  i  København  den  Dag,  dit  Jubilæum  fejres,  saa  vil  jeg 
vandre  en  lille  Tur  for  mig  selv  ud  over  Frue  Plads  —  min  Uforanderlig- 
hedens Tilflugt  under  al  Spekulanternes  Skamskænden  af  vort  gode 
København  —  og  videre,  ned  ad  Set.  Pederstræde.  Her  gaar  man 
endnu  i  Fred  for  Byggeprokurat'eme.  Til  venstre  ligger  stadig  de 
gamle  smaa  Huse  og  den  fredelige  Bagside  af  Universitetsannekset;  lige 
overfor  er  Kirkegaardsmuren  med  sit  store,  frie  Rum,  og  Præsteboligen. 
I  dette  Nabolag  har  Navnene  bevaret  deres  historiske  Holdning:  Studie- 
strædet, Lars  Lejs  Stræde,  Teglgaardsstrædet;  de  er  ikke  blevet  til 
Svanekegade  eller  Carlskronagade  eller  Lofotenstræde  endnu.  Og  midt 
imellem  to  af  disse  ægte  gamle,  københavnske  Gader  staar  bestandig 
ud  til  Fortovet  et  højt,  graat  Plankeværk,  som  grønne  Træer  rager  op 
over.  Bag  det  ligger  tilbagetrukket  en  prunkløs  Bygning  med  Vedbend 
op  ad  Muren  og  røde  Tegl;  det  er  Walkendorffs  Kollegium.  Og  for 
fem  og  tyve  Aar  siden  boede  Du  dér  som  studiosus  juris  Herman 
Bang. 

Skal  vi  et  Øjeblik,  kære  Bang,  mindes  nogle  af  Kammeraterne  fra 
dengang:  Tenorsangeren,  der  var  saa  utrolig  øm  om  Stemmen  og  blev 
rasende  den  Dag,  lille  Schiøtt  —  nu  zoologisk  Haves  Direktør  — 
oppe  fra  første  Sal  fik  heldt  et  Glas  koldt  Vandt  lige  ned  imellem 
Flippen  og  Nakken  paa  ham;  enbenede  Christensen  —  nu  kendt 
Folketingsmand  —  som  faktisk  om  Aftenerne,  naar  han  havde  glemt 
Nøglen,  sprang  over  Plankeværket  med  samt  sit  ene  Ben;  den  høje, 
tørre,  gudsforgaaende  Ingeniør,  som  drillede  de  skikkelige  Halvbønder, 
der  studerede  Teologi  og  gik  deres  dydige  Morgentur.  „I  kan  s'gu 
sagtens, "^  sagde  han,  „som  har  Raad  til  at  gaa  og  sparke  Jer  saadan 
en  Appetit  sammen  fra  Morgenstunden!"  —  Og  der  var  den  klassisk 
vigtige  Filolog  (Digter  i  Smug),  den  for  Estrups  Provisorier  saa  be- 
gejstrede Jurist,  den  stille,  lange  Mediciner,  som  gravede  og  plantede 
i  Haven  og  i  Urtepotter  og  engang  af  lille  Schiøtt  fik  forærende  et 
8^te  Rødløg,  som  han  troskyldigt  vandede  og  passede,  indtil  det 
sørgeligen  kom  for  Dagen,  hvor  lidt  det  var  den  sjeldne  Zwibel, 
Schiøtt  paastod  at  have  faaet  gennem  et  fremragende  Gartnerbekendt- 
skab, som  han  dyrkede.  Og  saa  var  der  —  jeg  vil  kalde  ham 
Hammer:  høj,  blond,  med  daskende  Bevægelser,  Søn  af  en  gammel 
Officer,  fra  hvem  han  havde  arvet  sin  glimrende  Færdighed  i  med 
straalende  Livsglæde  at  lade  en  vis  Mand  gale  og  lyne  og  knuse. 
Hammer  var  Kvindeelsker  af  Tilbøjelighed,  Jæger  af  Passion  og  Teolog 
af  Studium.  Naar  han  i  sin  „lille,  essige  Jagtfrakke",  gik  ud  ad  Vester- 
bro, som  dengang  havde  en  langt  friere  Karakter  end  nu,  kun  halvt 
bebygget,  som  den  var,  og  med  mange  Slagterier,  Ølhaller  og  Danse- 

boder  —  ja,  da  hoppede,  efter  hans  eget  Sigende,  mangt  et  Kvinde- 
hjene  i  sit  Brysi.  Og  paa  Hammers  Værelse,  hvor  han,  under  en 
Ophængning  af  gamle  Skydere  og  udstoppede  Fugle,  henslængt  paa 
en  hullet  Chaiselongue,  læste  sine  Kirkefædre,  stod  i  lange  Tider 
Billedet  af  en  kraftig  Vesterbrosk  Skønhed  med  Underskriften:  Den 
eneste  Kvinde,  som  i  24  Timer  modstod  Peder  Heinrich  von  Hammer! 
—  Og  var  Du  ikke  med,  dengang  det  var  lykkedes  ham  i  Kalvebod- 
strand  at  faa  Livet  af  en  Krikand,  som  Tenoren  stegte  og  stegte,  indtil 
den  var  svundet  ind  til  en  ganske 
haardi  glaceret,  brun  Klump  af  et 
Hønseægs  Størrelse,  medens  alle 
Kollegiets  Gange  stod  stive  af  en 
fed  Røg  ...  . 

Et  herligt  Studium  var  dec  for 
en  vordende  Forfatter  at  iagttage 
Dig  midt  i  denne  Verden  af  gamle 
Slobrokke,  spartanske  Pengepunge 
og  Hostrupske  Efterklange,  som 
brødes  med  en  ret  frodig  Rea- 
lisme. Indenfor  dette  paa  saa  man- 
gen Maade  blonde  Demokrati  af  unge 
Mænd  var  Du  fremmedartet  sort 
som  en  Spanier,  holdt  stærkt  paa 
din  Afstamning  fra  Skjalm  Hvide, 
soignerede  din  Paaklædning  og 
brugte  Parfume  som  en  Kvinde- 
Dit  Temperaments  stærkt  kvinde- 
lige Karakter  traadte  allerede  den 
Gang  tydeligt  frem  i  din  eksplosive 
Latter,  som  ledsagedes  af  Spring 
og  Spjæt  og  underforstaaende  Øje- 
kast, i  din  Hængen  under  Armen 
paa  den.  Du  for  Øjeblikket  havde 
kaaret  til  Fortrolig,  i  den  Maade,  hvorpaa  Du  kunde  blive  stille  krænket 
uden  at  bruge  Mund  som  vi  andre.  Kvindelig  i  høj  Grad  var  ogsaa  din 
Hjælpeløshed  overfor  Penge,  din  offervillige  Begejstring  for  det  eller 
dem,  som  rev  Dig  hen,  din  levende  Trang  til  at  blive  paaskønnet  og 
tage  dig  ud  .  .  . 

Det  var,  om  jeg  saa  maa  sige.  mere  eller  mindre  standsmæssige, 
men  gennemgaaende  velvillige  Eroter,  som  tilsmilede  Størsteparten  af 
dine  Kammerater;  selv  talte  Du  bestandig  om  dyb,  utilfredsstillet,  haab- 
løs  Lidenskab,  saaledes  som  Du  citerede  den  fra  Hertz's  „Ninon",  og 
som  Du  senere  skulde  komme  til  at  skildre  den  i  „Tunge  Melodier". 
„Haabløse  Slægter".  „Phædra"  og  saa  mange  andre  Steder  i  din  Pro- 
duktion. 

Din  første  —  endnu  utrykte  —  Novelle  hed  „Gule  Roser"  og 
handlede  om  en  gaadefuldt  dejlig,  falden  Kvinde,  der  uimodstaaeligt 
drog  en  ung  Mand  ind  i  sine  dødende  Marmorarme.  Den  anden  havde 
Du  kaldt  „Tungt  Liv",  en  noget  uheldig  Titel,  der  gav  Anledning  til 
en  lige  saa  nær  som  lavt  liggende  Omskrivning,  hvorFor  den  da  ogsaa 
ved  sin  Offfeniliggørelse  i  Eftersommeren  1879  optraadte  som  „Brudt 
Liv".  Historien  berettede  om  en  yderst  fornem,  ung  Hr.  Blom  fra  Amalie- 
gadekvarteret, „Haabløshedens  dovne  Søn",  som  en  stille  Nat,  medens 

Gardisternes  Skridt  gav  Genlyd    mod  det  kongelige  Palæ.   satte  den 
dræbende  Revolver  mod  sin  Tinding. 

Jeg  har  dem  be^e  hjemme,  skrevne  med  din  daværende,  noget 
konstruerede,  men  overmaade  smukke  Haandskrifi.  Og  de  li^er 
sammen  med  et  af  de  tidligste  blandt  de  mange  Fotografier,  som  Du 
var  saa  venlig  at  forære  mig,  og  hvor  paa  Du,  under  din  Antinou- 
Augusiu-Bonapaneske  Profil  havde  skrevet  med  Helten  fra  det  brudte 
Liv:  Aprés  avoir  souffen  il  faut  souRrir  encore!  .  ,  . 

Du  var  kun  lidt  over  tre  Aar  ældre  end  jeg,  og  adskillige  af  din 
nære  Omgang  var  betydeligt  ældre  end  Du.  Men  jeg  maa  sige,  at  vi 
alle,  ved  Siden  af  som  Mandspersoner  at  føle  os  dit  sære  Væsen 
yderst  overlegne,  havde  en  dyb  Respekt  for  din  psykologiske  Gætte- 
evne,  energiske  Fremstillingsgave  og  for  den  Mine  af  Livserfaring,  som 
Du  anlagde  med  en  Ret,  vi  maatte  erkende,  uden  dengang  egendig  at 
kunne  begribe  dens  Grundlag. 

Naa  —  nu  skal  vi  altsaa  fejre  dit  fem  og  ty veaarige  Jubilæum  som 
Forfatter. 

Det  var,  som  bekendt,  en  af  dine  ulykkelige  Kærligheder,  at  Du 
vilde  have  været  Skuespiller;  Du  fik  alligevel  i  mangt  og  meget 
Thalias  Gave.  Og  jeg  tilstaar,  at  nu  ved  dit  Forfatterjubilæum  minder 
Du  mig  lidt  om  de  berømte  Scenens  Børn,  som  regner  deres  Jubi- 
læum fra  den  Dag,  de  første  Gang  spillede  Bagben  i  en  Løve  eller 
bar  Slæbet  for  Tragediens  Dronning. 

Det  er  jo  nemlig  slet  ikke  fem  og  tyve  Aar,  siden  Du  udgav  din 
første  Bog.  Men  ganske  vist  kom  dit  Navn  første  Gang  oifendigt 
frem  i  Vilhelm  Møllers  „Nutiden**,  den  6te  Oktober  1878,  under  en 
lille  Artikel   „Gamle  Bang.     Løse  Erindringer  om  min  Bedstefiader.** 

Aaret  efter  fulgte  først  en  rigtig  Bog,  de  noget  embryoniske  Smaa- 
stykker  „Hverdagskampe**  og  „Du  og  jeg.** 

Men  hverken  de  eller  „Realisme  og  Realister** s  Essays,  end  ikke 
den  langt  mere  personlige  „Tunge  Melodier**,  er  for  mig  din  virkelige 
Debut     Litteraturen. 

Det  er  „Haabløse  P'-'gter**,  som  udkom  1880. 

Og  derfor  kan  Du  roligt  efterligne  dine  store  Forbilleder  fra  Scenen 
og  i  Aaret  1905  fejre  dit  fem  og  tyve  Aars  Jubilæum  som  Forfatter 
JPor  anden  Gang. 

Med  „Haabløse  Slægter**  blev  Du  først  Herman  Bang,  den  Herman 
Bang,  som  Du,  trods  alle  senere  Successer,  er  vedbleven  at  være,  den 
nervøst  impulsive,  mangfoldigt  iagttagende  og  af  sit  Arbejde  altid  helt 
optagne  Forfatter. 

Jeg  trykker  din  Haand,  takker  Dig,  som  Menneske  og  Forfatter, 
for  meget  og  behøver  slet  ikke  at  ønske,  at  Du  maa  blive  ved 
at  være,  som  Du  var  og  er.  Saaledes  er  dit  Væsen,  og  saaledes  vil 
det  ikke  aflade,  saa  længe  Blodet  ruller  i  dine  Aarer.  Og  det  ruller 
—  trods  dine  hyppige  Dødskampe  —  netop  med  den  hele  og  fulde  Li- 
vets Kraft,  som  vel  kan  standse  med  et  Slag,  men  ikke  efterhaanden 
tyndes  ud  og  mindskes. 

Du,  kære  Bang,  hører  til  dem,  som  engang  vil  falde  med  Vaaben 
i  Haand. 

Og  hermed  være  Du  hjertelig  hilset  fra 

din  Dig  hengivne 

gamle  Ven 

Karl  Larsen. 


Om  Straf  for  Blasfemi 

Af  H.  Munch-Petersen. 


Vor  nuværende  Straffebestemmelse  for  Gudsbespottelse  findes  i 
Straflfelovens  §  156,  som  lyder  saaledes:  „Den,  der  driver  Spot 
med  eller  Forhaaner  noget  her  i  Landet  bestaaende  Religionssamfunds 
Troslærdomme  eller  Gudsdyrkelse,  straffes  med  Fængsel  (efter  Om- 
stændighederne ogsaa  Fængsel  paa  sædvanlig  Fangekost  eller  paa  Vand 
og  Brød),  ikke  under  1  Maaneds  simpelt  Fængsel,  eller  under  sær- 
deles formildende  Omstændigheder  med  Bøder.'' 

For  ret  at  forstaa  denne  Bestemmelse  vil  det  være  gavnligt  at  kaste 
et  Blik  paa  den  historiske  Udvikling,  der  er  gaaet  forud.  I  Chr.  V.' 
Danske  Lov  fra  1683  bestemmes  det:  „Hvem  som  overbevises  at  have 
lastet  Gud  eller  bespottet  hans  hellige  Navn,  Ord  og  Sacramenter, 
hannem  skal  Tungen  levende  af  hans  Mund  udskæres,  dernæst  hans 
Hoved  afslaas  og  tillige  med  Tungen  sættes  paa  en  Stage '^  og  fremdeles: 
„Haver  nogen  sin  Haand  til  nogen  saadan  Guds  Foragt  brugt,  da  bør 
den  og  af  hannem  levende  at  afhugges,  og  hos  Hovedet  paa  Stagen 
fæstes." 

Formelt  blev  disse  barbariske  Bestemmelser,  som  det  med  lidt  god 
Vilje  var  muligt  at  bringe  til  Anvendelse  paa  de  fleste  Tilfælde,  hvor 
nogen  havde  tilladt  sig  en  for  frimodig  Kritik  af  den  sande  Lære,  først 
ophævede  ved  Straffeloven  i  1866.  Men  forinden  var  dog  deres  prak- 
tiske Virksomhed  væsentlig  blevet  begrænset,  først  ved  en  Bestemmelse 
i  den  bekendte  Forordning  om  Trykkefriheden  af  27.  September  1799, 
som  fastsatte  Straf  af  Landsforvisning  fra  3  til  10  Aar  for  enhver  som 
udgav  noget  Skrift,  der  sigtede  til  „at  nedbryde  Læren  om  Guds  Til- 
værelse og  den  menneskelige  Sjæls  Udødelighed"  eller  til  „at  laste 
eller  forhaane  den  kristelige  Religions  Lære",  medens  der  foreskreves 
en  mindre  Straf  (Fængsel  paa  Vand  og  Brød)  for  at  drive  Spot  med 
andre  Religionssamfunds  Lærdomme.  Dernæst  indeholdt  den  endnu 
gældende  Presselov  af  3.  Januar  1851  en  Bestemmelse  væsentlig  sva- 
rende til  Straffelovens,  idet  der  for  at  udgive  noget  Skrift,  hvorved 
der  drives  Spot  med  noget  her   i  Riget  bestaaende  Religionssamfunds 

{ligegyldigt  om  kristent  eller  ikke)  Troslærdomme  eller  Gudsdyrkelse, 
fastsættes  en  fælles  Straf  af  Fængsel  fra  1  til  6  Maaneder. 

Udviklingen,  viser  altsaa  følgende  Trin:  Først  strænge  Straffe  for 
omtrent  ethvert  Angreb  paa  den  kristne  Lære.  Derefter  kun  de  reli- 
giøse Grundbegreber  som  Guds  Tilværelse  og  Sjælens  Udødelighed 
I  stillede  helt  udenfor  Kritiken,    mens  der   iøvrigt   kun  er  Straf  for   at 

laste,  spotte  eller  forhaane  særlig  den  kristne  Religion,  men  til  en  vis 
i  Grad  ogsaa  andre  Trosbekendelser,    endelig   alle   religiøse    Problemer 

erklærede  aabne  for  Kritiken,  medens  de  bestaaende  Religionssamfund 
værnes  mod  Spot  og  Forhaanelse. 

Den  nuværende  Straffebestemmelse  staar  da  som  den  sidste  Rest 
af  den  stærke  Beskyttelsesmur,  hvormed  Loven  i  tidligere  Tider  om- 
gærdede Religionen,  og  det  er  sandsynligt,  at  heller  ikke  den  længe 
vil  være  i  Stand  til  at  modstaa  Tidens  Strøm.  Ikke  blot  synes  den 
almindelige  Følelse  bestemt  at  være  imod  saaledes  at  benytte  Politi  og 
Domstole  som  Religionens  Vogtere,  men  en  nærmere  Undersøgelse  af 
Straffebestemmelsens  Indhold  vil  ogsaa  vise,  paa  hvor  løs  Grund  den 
hviler,  og  hvor  lidet  Lovgiveren  selv  har  vovet  at  tage  Konsekvenserne 
af  de  Synspunkter,  hvorpaa  den  skulde  være  bygget. 

Hv«d  er  det  nemlig  egentlig,  der  krænkes  ved  de  Handlinger,  som 
nævnes  i  Straffeloven  ?  Det  er  aabenbart  ikke  som  efter  den  gamle 
Rets  Opfattelse  Gud  selv.  At  nemlig  Gud  ikke  skulde  trænge  til 
de  menneskelige  Loves  Beskyttelse,  vil  man  i  Nutiden  ikke  være  i 
Tvivl  om.  Heller  ikke  selve  Religionen  kan  Straffeloven  have 
tænkt  at  beskytte;  da  maatte  nemlig  enhver  religiøs  Kritik  aabenbart 
være  afskaaref.  Det  er  alene  den  religiøse  Føleise,  som  skal  være 
skærmet  mod  Haan  og  Spot. 

Men  er  det  i  det  hele  en  Opgave,  Straffeloven  kan  paatage  sig,  at 
værne  Folks  Følelser  mod  at  blive  saarede  ved  deres  Medmenneskers 
spottende  Kritik?  Aabenbart  ikke!  Bortset  fra  den  meget  omtvistelige 
Bestemmelse  i  Straffelovens  §  184  om  utugtige  Skrifter  og  de  egentlige 
Injurieparagrafer  (som  forøvrigt  sikkert  ogsaa  gaar  altfor  vidt)  har  Lov- 
givningen intet  Forsøg  gjort  paa  saaledes  hermetisk  at  indeslutte  Folks 
Følelser  i  Straffens  beskyttende  Skal.  Den  dybeste  moralske  Følelse, 
den  inderligste  politiske  Overbevisning,  det  ægteste  patriotiske  Sinde- 
lag kan  blive  saaret  ved  de  gemeneste  og  hadefuldeste  Angreb,  uden 
at  der  ydes  nogensomhelst  Beskyttelse  derimod.  Man  vil  maaske  hen- 
vise til  den  religiøse  Følelses  særlige  Værd.  Men  at  Straffeloven  just 
skulde  være  et  egnet  Middel  til  at  opretholde  denne  Værdi,  synes  al 
historisk  Erfaring  at  modbevise.  Alene  den  Følelse,  som  i  Frihed  for- 
maar  at  gribe  og  bemægtige  sig  Sindene,  har  noget  virkeligt  Værd. 

Naar  Straffeloven  dog  indskrænker  sin  Beskyttelse  til  de  egentlige 
Religionssamfund,  medens  den  f.  Eks.  ikke  yder  mindste  Værn  for 
Frimurerordenen  eller  for  de  forskellige  politiske  Korporationer  mod 
at  blive  overdængede  med   Haan  og  Spot,    skyldes  dette  altsaa  alene 

historiske  Grunde.  Man  har  her  holdt  fast  ved  et  Synspunkt,  som 
man  paa  Samfundslivets  øvrige  Omraader  —  for  ikke  at  læ^e  Baand 
paa  den  Forsknings-  og  Ytringsfrihed,  der  er  en  Betingelse  for  alt 
Fremskridt,  —  forlængst  har  forladt. 

Men  ogsaa  iøvrigt  frembyder  Bestemmelsen  store  Vilkaarligheder, 
som  vækker  en  Formodning  om,  at  Grundlaget  for  den  ikke  rigtig  er 
i  Orden.  Det  er  kun  her  i  Landet  bestaaende  Trossamfund,  der 
beskyttes,  skønt  der  ingen  Grund  er  til  ikke  at  værne  f.  Eks.  ogsaa 
et  svensk  Trossamfund  mod  at  blive  forhaanet  i  danske  Aviser.  Be- 
skyttelsen gives  kun,  naar  saa  mange  hylder  vedkommende  Troslær- 
domme,  at  de  kan  siges  at  udgøre  det  ret  ubestemte  Begreb,  „et  be- 
staaende Religionssamfund''.  Hvis  altsaa  kun  nogle  enkelte, 
der  endnu  ikke  har  dannet  et  egentligt  Samfund,  har  bekendt  sig  til 
en  vis  Lære,  nyder  de  ingen  Beskyttelse  mod  at  se  den  forvrænget 
og  forhaanet  af  hvemsomhelst. 

Naar  det  altsaa  er  de  religiøse  Samfund,  der  beskyttes,  skulde 
man  idetmindste  tro,  at  det  var  en  Betingelse  for  Straffen,  at  Forhaa- 
nelsen  var  sket  saaledes  offentlig,  at  den  virkelig  kunde  vække  almin- 
delig Forargelse.  Dette  kræves  ogsaa  af  de  fleste  fremmede  Love, 
der  straffer  Forholdet,  og  i  den  tidligere  Bestemmelse  i  Presseloven 
gav  denne  Begrænsning  sig  af  sig  selv.  Men  i  Straffeloven,  som  altsaa 
her  ligefrem  betegner  et  Tilbageskridt  i  Forhold  til  den  tidligere  Ord- 
ning, antages  der  ikke  at  være  Hjemmel  for  en  saadan  Indskrænkning. 
Herefter  skal  ogsaa  den,  der  blot  under  fire  Øjne  eller  i  en  lille  for- 
trolig Kreds  gør  sig  skyldig  i  en  saadan  Adfærd,  kunne  straffes.  Men 
derved  aabnes  der  Mulighed  for  at  drage  rent  private  Ytringer  for 
Domstolene,  og  Borgernes  Frihed  udsættes  for  den  største  Fare. 

Den  mest  afgørende  Indvending  mod  Bestemmelsen  er  dog,  at  hele 
den  Tanke,  hvorpaa  den  hviler,  overhovedet  er  ugennemførlig.  Det 
siges  i  Straffelovens  Motiver,  at  Kritik,  „selv  en  meget  skarp  Kritik** 
af  et  Religionssamfunds  Troslærdomme  skal  kunne  være  straffri;  det 
er  kun  den  ligefremme  „Bespottelse**,  der  rammes.  Men  denne  Mod- 
sætning mellem  skarp  Kritik  og  Spot  lader  sig  slet  ikke  opretholde. 
Kritiken  maa,  naar  vedkommende  Forfatter  derigennem  bedst  mener 
at  kunne  opnaa  sit  Øjemed,  eller  det  mest  stemmer  med  hans  Tempe- 
rament, have  Lov  til  at  tage  Satiren  og  Spotten  til  Hjælp.  Fra  Sokra- 
tes' Tid  har  disse  vist  sig  som  gode  Midler  til  Sandhedens  Erkendelse, 
og  særlig  for  de  religiøse  Spørgsmaals  Vedkommende  behøver  man 
kun  at  nævne  Søren  Kierkegaard,  for  at  deres  Betydning  kan  blive 
indlysende.  Forøvrigt  vil  en  indgaaende  objektiv  Kritik  ofte  kunne 
gøre  et  Religionssamfund  mere  Skade  og  saare  dets  Medlemmers 
Følelser  i  højere  Grad  end  en  overfladisk  Spot. 

Naar  der  altsaa  virkelig  ligger  en  alvorlig  Stræben  efter  Sandheds- 
erkendelse  bagved  Angrebet,  bør  den  udvortes  mer  eller  mindre  haanende 
Form,  hvori  det  fremtræder,  ikke  spille  nogen  Rolle.    For  den  viden- 

skabelige  Forskning  vil  vel  ogsaa  de  fleste  være  tilbøjelige  til  at  an- 
erkende denne  Frihed.  Men  med  Hensyn  til  religiøse  Spørgsmaal 
maa  man  sikkert  gaa  videre  endnu.  Ogsaa  f.  Eks.  det  blotte  Ønske 
om  gennem  Angrebet  at  vinde  andre  for  sin  egen  Anskuelse  maa  er- 
kendes for  tilstrækkelig  retfærdiggørende  Grund.  Og  det  kan  i  saa 
Henseende  ikke  gøre  nogen  Forskel,  om  den  Lære,  for  hvilken  der 
skal  vindes  Proselyter,  er  en  anden  egentlig  Trosbekendelse  eller  f.  Eks. 
den  socialistiske  Lære  mod  den  ortodoxe  Kristendom. 

Kun,  hvor  det  er  givet,  at  der  har  manglet  enhver  alvorlig  Hensigt, 
men  Haanen  udelukkende  er  vist  for  „at  gøre  Grin"  med  vedkom- 
mende Trossamfund,  maa  Anvendelse  af  Straf  siges  at  frembyde  noget 
mindre  Betænkelighed.  Men  der  er  dog  den  Fare  ved  overhovedet  at 
have  en  saadan  Straffebestemmelse,  at  den  let  vil  blive  misbrugt  i  Til- 
fælde, hvor  en  direkte  positiv  Mening  ikke  kan  oplyses,  men  hvor 
Fremstillingen  alligevel  er  tænkt  at  skulle  være  af  almindelig  agitatorisk 
Virkning.  Og  de  Tilfælde,  hvor  enhver  saadan  Mening  har  manglet, 
vil  være  af  en.  saa  sjælden  og  ubetydelig  Karakter,  at  der  sikkert  ikke 
for  deres  Skyld  er  Grund  til  at  opstille  nogen  særlig  Straffebestemmelse.  — 

Ved  den  Revision  af  Straffeloven,  som  kan  ventes  at  staa  for  Døren, 
tør  man  da  haabe,  at  denne  Bestemmelse,  der,  som  forøvrigt  adskillige 
andre,  bærer  tydelige  Spor  af  Middelalderen  paa  sig,  helt  vil  forsvinde. 
Men  foreløbig  staar  den  jo  som  gældende,  og  den  Mulighed,  som  der 
vistnok  var  for  at  begrænse  dens  Anvendelse  til  Tilfælde,  hvor  alene 
det  at  spotte  og  haane  havde  været  Hensigten,  synes  vore  Domstole 
ialtfald  hidtil  ikke  at  have  benyttet.  Desto  vigtigere  er  det  da,  at  An- 
klagemyndigheden tager  disse  Hensyn;  den  kan  i  Virkeligheden  ved 
Anvendelsen  af  denne  Paragraf  ikke  vise  Forsigtighed  nok.  Er  imid- 
lertid Paatale  rejst  i  Tilfælde,  hvor  der  kunde  antages  at  have  ligget  en 
eller  anden  alvorlig  Tanke  bagved  den  spottende  Form,  tør  det  ialfald 
ventes,  at  Domstolene  vil  benytte  den  Adgang,  som  Bestemmelsen  aab- 
ner  til  „under  særdeles  formildende  Omstændigheder"  at  nøjes  med 
Bødestraf.  At  anvende  højere  Straf  (maaske  endogsaa  Vand  og  Brød!) 
for,  ud  fra  en  alvorlig  Overbevisning  at  have  udtrykt  sig  noget  ufor- 
sigtigt, synes  der  i  vor  Tid  ikke  godt  at  kunne  være  Tale  om.  Hvis  Praksis 
fæstner  sig  i  den  Retning,  hvad  for  Aandsfrihedens  Sag  i  høj  Grad 
maa  haabes,  vil  dermed  i  Virkeligheden  det  første  Skridt  til  Bestem- 
melsens fuldstændige  Fjæmelse  være  gjort.  Man  kan  nemlig  maaske 
tvistes,  om  saadanne  Handlinger  overhovedet  bør  belægges  med  Straf. 
Men  at  ikke  en  Krænkelse  af  de  helligste  religiøse  Følelser  passende 
kan  rammes  med  en  Bøde,  vil  vistnok  alle  være  enige  om.  Naar  allige- 
vel Tidsaanden  vægrer  sig  ved  at  gaa  med  til  en  større  Straf,  ligger 
deri  en  begyndende  Erkendelse  af,  hvad  forhaabentlig  snart  vil  blive 
klart  for  alle  tænkende,  —  at  vi  her  befinder  os  paa  et  Felt,  hvor 
Straffelove  og  Jura  overhovedet  ikke  hører  hjemme. 


Balkankampene. 


Aviserne  er  fyldt  i  denne  Tid  som  saa  ofte  før  af  Beretninger  om  de 
L  Rædselsgeminger,  Mennesker  øver  mod  hinanden  paa  Balkanhalvøen. 
Altid  myrdes  og  ødelægges  der,  snart  i  en  Egn,  snart  i  en  anden.  Tele- 
grammerne melder  om  Fyrstedrab  og  Sammensværgelser,  om  blodige  Kampe 
og  om  brændte  Byer  og  Landsbyer;  den  som  følger  dem  nøje  modtager  det 
stærkeste  Indtryk  af  en  Vildskab  og  en  Grusomhed,  som  vi  indenfor  det  civi- 
liserede Evropa  maa  søge  tilbage  til  Trediveaarskrigen  for  at  finde  Side- 
stykke til.  Det  tyrkiske  Riges  langsomme  Opløsning  koster  Ulykker,  hvis 
Omfang  det  er  svært  at  danne  sig  en  nogenlunde  klar  Forestilling  om,  og 
de  frigjorte  Balkanfolk  har  yderst  svært  ved  at  naa  frem  til  nogenlunde 
civiliserede  Tilstande.  De  stræber  redelig  derefter.  De  indfører  Forfat- 
ninger efter  de  bedste  evropæiske  Mønstre.  Valgretten  er  mere  udstrakt 
i  Grækenland  og  Bulgarien  end  i  Danmark,  omtrent  lige  saa  udstrakt  i  Ru- 
mænien og  Serbien.  Der  er  Partier  med  alle  de  evropæiske  Navne  lige 
til  Socialdemokraterne.  Men  Paladsrevolutioner  og  Officerskup  betyder 
mere  end  Vælgernes  Vilje,  og  denne  beherskes  let  og  sikkert  af  noget  nær 
enhver  Regering.  Der  gøres  meget  for  Undervisningen.  Universiteter  op- 
rettes, og  mange  unge  søger  fra  dem  videre  til  Evropas  store  Universitets- 
byer; det  mylrer  med  Studenter  fra  Balkanlandene  i  Paris.  Skolegangen 
er  de  fleste  Steder  gratis  og  tvungen;  Serbien  fik  sin  Lov  derom  samme 
Aar  som  Frankrig.  Men  i  Serbien  kan  af  100  værnepligtige  de  80  ikke 
læse,  i  Rumænien  de  75,  i  Bulgarien  over  50,  i  Grækenland  30.  Kultur- 
staternes  tekniske  Fremskridt  optages;  der  er  Jernbaner,  Postvæsen,  Tele- 
graf, Telefon  osv.  ganske  som  i  andre  Lande;  men  ogsaa  det  betyder  saa 
meget  mindre.  Naar  vi  i  Danmark  har  10  Jembanerejser  om  Aaret  for 
hver  Indbygger,  saa  har  Serbien  og  Grækenland  I  Rejse  for  hver  3  Ind- 
byggere, Bulgarien  1  for  hver  8.  Naar  der  i  Danmark  forsendes  omtrent 
100  Millioner  Breve  om  Aaret,  sendes  der  i  Grækenland  og  Serbien  med 
et  lignende  Indbyggertal  knap  10. 

Alligevel  arbejder  utvivlsomt  disse  Stater  sig  op  mod  civiliserede  For- 
hold. Men  atter  og  atter  standses  de  under  Forsøgene  derpaa  af  indre 
Uro  og  af  Krig.  Denne  Gang  er  det  Makedonien,  det  gælder.  Landet 
er  en  tyrkisk  Provins  omtrent  saa  stor  som  Danmark  og  med  to  Mil- 
lioner Indbyggere.  Alle  Balkanstatens  Nationaliteter  mødes  her:  Bul- 
garer, Serber,  Grækere,  Rumæner,  Albaneser,  Tyrkere,  og  aldrig  kan  de 
forliges.  De  fleste  er  Bulgarer,  men  Grækerne,  der  hovedsagelig  findes 
i  den  lidt  mere  dannede  Bybefolkning,  har  længe  været  de  toneangivende. 
I  den  sidste  Menneskealder  derimod  har  Bulgarerne,  ivrig  støttet  fra  Bul- 
garien, kæmpet  sig  frem,  og  de  er  nu  uden  Sammenligning  de  stærkeste  i 
Provinsen.  Bulgarien  kræver  stedse  bestemtere  Makedonien  for  sig  til  stor 
Forbitrelse  ikke  blot  for  Tyrkerne,  men  ogsaa  for  Serberne  og  Grækerne. 
Af  og  til  bryder  saa  Striden  ud  i  aabenlys  Opstand. 

Nu  sidst  var  det  i  dette  Foraar.  Nogle  Reformløfter  fra  Sultanen  bragte 
en  kortvarig  Ro,  men  nu  er  det  for  nylig  brudt  løs  igen.  Det  er  Bulga- 
rerne, der  har  rejst  sig  mod  Tyrkerne.  De  har  et  sikkert  Tilflugtssted  i 
Bulgarien,  og  derfra  forsynes  de  med 'Penge  og  Vaaben.  10,000  Mand 
paastaas  det,  at  Oprørsstyrken  tæller.  Den  fører  Kampen  saaledes,  som 
Tyrkerne  har  lært  Balkanstatens  Folk  at  slaas.  Det  vil  sige,  at  man  ikke 
viger   tilbage  for  noget  Middel.    Jernbanetog  sprænges  i  Luften,   Dynamit- 

attentater  veksler  med  Friskareoverfaldene  paa  de  tyrkiske  Tropper  og  paa 
den  muhamedanske  Befolkning.  Hvor  Lejlighed  til  Hævn  byder  sig  der  ud- 
nyttes den  med  et  Barbari  ikke  meget  ringere  end  Tyrkernes.  Men  Tyr- 
kerne ejer  Magten  til  at  udøve  deres  Grusomheder  i  mangefold  større 
Stil.  Tyrkiet  er  en  Krigsmagt,  som  ikke  er  at  foragte.  Til  de  6  Millio- 
ner Undersaatter,  Sultanen  raader  for  i  Evropa,  kommer  henved  en  Snes 
i  Asien,  og  saa  elendigt  Riget  er,  raader  det  dog  over  en  Hær  paa  350,000 

\  Mand  paa   Fredsfod,   der  skal    kunne    bringes  op    til   henved  en   Million  i 

Krig,  og  Tyrkerne  slaas  den  Dag  i  Dag  fortrinlig.  Beretningerne  lyder 
paa,  at  der  nu  staar  300,000  Mand  tyrkiske  Tropper  i  Makedonien.    Frem- 

-i  mede  Blades   Korrespondenter  fortæller  om   en  Udryddelseskamp  mod  den 

^  bulgarske  Befolkning,    hvor   Drabene  snarere  synes  at  maatte  tælles  i  Ti- 

]  tusinder  end  i  Tusinder. 

"  •  Under  alt  dette  ser  de  andre  Balkanstater  til.     Bulgarien  vilde  gærne 

slaas,  men  det  tør  ikke.  Bulgarien  har  op  imod  4  Millioner  Indbyggere 
og  en  Fredsstyrke  paa  henved  50,000  Mand,  der  kan  forøges  til  et  Par 
Hundredetusinde  i  Krig.  Det  er  gode  Tropper,  men  alligevel  er  de  ikke 
Tyrkerne  voksne.  Og  Hjælp  synes  der  ikke  at  være  Udsigt  til.  Serberne 
har   nok   at   gøre   hjemme.     Efter  Fyrstedrabet   har   den   nye   Hersker   det 

;  yderste  Besvær  med  at  bringe  Ro  i  Landet;  „l'Européens"  serbiske   Korre- 

i  spondent   hævder,   at   Vanskelighederne   ikke   er  saa  store,   som   man   har 

Indtryk  af  paa  Afstand,  og  fremhæver  navnlig,  at  Valgene  til  Rigsdagen  har 
kunnet  foregaa  rolig  med  et  for  Regeringen  tilfredsstillende  Udfald.  Men 
optræde  udadtil,  kan  der  dog  ikke  være  Tale  om.  Desuden  er  Skinsygen 
saa  stærk,  at  Serberne  nok  kunde  føle  sig  fristede  til  at  se  med  Sindsro 
paa  Bulgarernes  Udryddelse  i  Makedonien.  Og  i  hvert  Fald  gælder  dette 
Grækerne.  Grækenlands  Sympati  er  denne  Gang  trods  gammelt  Had  og 
trods  alle  religiøse  Hensyn  paa  Tyrkernes  Side.  Fra  Athen  udgaar  kraftige 
Opraab;  de  maner  ikke  til  Kamp  mod  dem,  der  myrder  deres  Trosfæller; 
de  fyldes  med  Raseriudbrud  mod  Bulgarerne. 

Og  nu  Evropa.  Evropa  bærer  sig  ad  som  altid,  naar  der  myrdes  og 
brændes  derovre  i  Østen.  Der  er  Protester  i  Bladene,  hidsige  i  de  radi- 
kale, spagere  i  de  konservative,  især  i  de  store  Stater;  der  er  Protest- 
møder i  Paris,  hvor  radikale  Professorer  og  socialistiske  Rigsdagsmænd 
paakalder  Folkenes  Samvittighed  i  veltalende  Ord  under  Jubel  fra  Studen- 
terne; der  er  undertiden  Folkemøder  i  London  ogsaa.  Under  alt  dette 
arbejder  Diplomaterne  langsomt  og  trægt,  ret  ligegyldige  som  de  er  over- 
for Ulykkerne.  Er  det  i  Tyrkiet,  Rædslerne  øves,  tvinger  de  det  til  nogle 
Reformløfter,  som  betyder  meget  lidt,  og  en  Gang  imellem,  naar  samme 
Provins  har  rejst  sig  atter  og  atter,  ender  det  med,  at  den  halvt  eller  helt 
frigøres  for  det  tyrkiske  Herredømme.  Hver  Gang  der  saaledes  er  Uro, 
opfyldes  man  rundt  om  i  Landene  af  Frygt  for,  at  Striden  om  Balkan  skal 
afføde  en  stor  evropæisk  Krig;  men  for  hver  Gang  viser  det  sig  tydeligere, 
at  Stormagternes  ledende  Mænd  viger  tilbage  derfor.  Mangt  og  meget 
tyder  paa,  at  Faren  for  en  Krig  indenfor  det  civiliserede  Evropa  stadig  for- 
mindskes; mere  og  mere  usandsynligt  bliver  det,  at  nogen  af  dem,  der 
bærer  Ansvaret,  skulde  spille  et  saadant  Hasardspil,  hvor  det  eneste  sikre 
er  Blodsudgydelse  og  Ødelæggelser.  Det  er  en  Lykke  for  Evropa,  men 
beklageligt  er  det,  at  det  ikke  kan  lykkes  Magterne  at  naa  den  Enighed, 
som  vilde  høre  til  for  at  bringe  Balkanstaterne  de  samme  Fredens  og 
Ordenens  Velgerninger,  som  det  civiliserede  Evropa  nyder  godt  af. 

P.  Af. 


Højrepressen  og  „Det  ny  Aarhundrede". 


Højrepressen  har  modtaget  „Det  ny  Aarhundrede"  med  en  mærke- 
lig ubehersket  Vrede.  Snart  haaner  de  overlegent,  snart  skæl- 
der de  forbitret.  Saa  tænker  de  sig  vel,  at  de  sensationslystne  skal 
sige:  det  maa  vist  være  kedeligt,  og  at  de  bekymrede  skal  fare 
sammen  i  Angst  for  denne  forfærdelige  Radikalisme. 

„Gamle  Sager"  lyder  det  haanende  i  fuldtonigt  Kor.  Skade,  at 
ingen  af  dem  har  fundet  paa  at  sige  det  smukt  paa  Vers: 

Genfærd  af  afdøde  Tider  og  Mænd 
gaar  i  vor  Ynglingeskare  igen. 

Og  hvorfor  finder  de  da  dette  Tidsskrift  saa  gammeldags?  For- 
klaringen er  den,  at  der  i  Tidsskriftets  Fortegnelse  over  dem,  der  alle- 
rede i  god  Tid  havde  lovet  det  Bidrag,  ved  Siden  af  et  anseeligt  Antal 
Yngre,  findes  en  Række  af  de  Mænd,  som  i  den  sidste  Menneskealder, 
hver  i  sin  Kreds  og  hver  paa  sin  Vis,  har  sat  de  dybeste  Spor  i  vort 
Aandsliv  og  vort  Samfundsliv.  Det  er  Bjømstjeme  Bjørnson,  „hin 
norske  Urokse",  som  „Kristeligt  Dagblad"  vrængende  skriver,  det  er 
Georg  Brandes  og  Harald  Høffding,  Edv.  Brandes  og  Peschcke  Køedt, 
V.  Briicker  og  Kristensen-Randers  o.  s.  v.,  som  det  pludselig  er 
blevet  et  Affældighedens  Tegn  at  have  Bidrag  fra.  Vi  tillader  os  dog 
at  mene,  at  alle  disse  Mænd  endnu  har  en  betydningsfuld  Gerning  at 
udføre;  det  er  os  en  stor  Glæde,  at  de  beredvillig  har  lovet  sammen 
med  den  Kreds  af  Yngre,  som  samles  om  „Det  ny  Aarhundrede",  at 
være  med  til  det  Arbejde,  som  her  skal  gøres  til  Fremme  af  grundig 
og  fordomsfri  Drøftelse  af  Tidens  Spørgsmaal  og  til  Udbredelse  af  Op- 
lysning om  Videnskabens  Resultater.  Underligt  nok  for  Resten,  at  det 
netop  er  den  Højrepresse,  hvis  daglige  Liv  gaar  hen  under  trælsomt 
Slid  for  at  bevare  det  bestaaende  og  værne  Traditionerne,  der  nu  er 
blevet  saa  grisk  efter  det  nyeste  ny,  saa  fuld  af  Ringeagt  for  det 
Slægtled,  hvis  Gerning  begyndte  for  en  Menneskealder  siden. 

„Det  ny  Aarhundrede"  har  ikke  forkyndt  og  vil  ikke  forkynde  en 
stor  og  mærkelig  Gennembrudstid,  der  skal  komme  under  Fanfereklang 
af  „Harper  i  Luften,  noget  stort,  noget  mægtigt,  noget  svulmende,  noget, 
der  skal  udvide  Brystet  og  faa  Vandreren  til  at  standse  i  en  Slags 
andagtsfuld  Daanen,   som  Norges  Bønder   standser,    naar  de   i    Høst- 

nattens  Mørke  hører  Asgaardsrejens  Bulder  af  ringlende  Ridetøj**  (Alfr. 
I.  i  „Nationaltidende").  Men  vi  mener,  at  der  i  al  Stilferdighed  er 
begyndt  en  ny  Tid  i  Danmark  den  Dag,  da  vi  ved  Venstreministeriets 
Dannelse  gik  over  fra  Forfatningsstriden  til  en  Kamp  om  en  Række 
enkelte  Reformspørgsmaal.  Vi  mener,  at  med  den  nye  Tid  kan  og 
bør  der  følge  en  ny  Form  for  den  offentlige  Debat.  Før  var  Strids- 
spørgsmaalene  faa  og  simple,  men  de  skilte  dybt  og  satte  dybt  Nag. 
Derfor  førtes  helt  naturlig  Diskussionen  mellem  Partierne  i  hidsige, 
ofte  i  meget  hidsige  Ord,  hvor  Ondskabsfuldhederne  tit  betød  mere 
end  de  saglige  Grunde.  Dertil  var  intet  at  sige.  Men  hver  Tid  sin 
Form.  Nu  da  Striden  staar  om  en  Række  af  Enkeltspørgsmaal,  hvor 
det  næsten  altid  kun  gælder  lidt  mere  eller  lidt  mindre,  turde  der  være 
Plads  for  en  rolig  Forhandling,  hvor  Standpunkterne  hævdes  saa  klart 
som  før,  men  hvor  Ordene  bliver  mindre  grove.  Det  er  et  Hovedfor- 
maal  for  „Det  ny  Aarhundrede"  at  blive  Hjemstedet  for  en  saadan 
Drøftelse.  Det  vilde  være  til  Gavn  for  en  sund  Udvikling  og  til  Gavn 
for  Højrepressen  selv,  om  den  viste  en  Smule  mere  Forstaaelse  af, 
at  de  Vilkaar,  hvorunder  Debaten  føres  herhjemme,  nu  er  andre 
end  før.  Der  raader  ikke  længere  i  nogen  Del  af  vor  Befolkning  en 
Forbitrelse  mod  anderledestænkende,  der  blot  nogenlunde  svarer  til 
den  hadefulde  Mistænksomhed,  som  en  Del  af  Højres  Journalistverden 
endnu  synes  opfyldt  af.  Fortsætter  man  ret  længe  de  monotone,  høj- 
stemte Alarmskrig  over  enhver  Handling,  som  Mennesker,  der  ikke  er 
Højremand,  tillader  sig,  saa  turde  det  snart  komme  dertil,  at  den 
hele  Læseverden  vender  det  døve  Øre  til.  — 

„Slet  og  ret  tendensiøst  Agitationspapir"*  er  det  andet  Slag- 
ord mod  „Det  ny  Aarhundrede",  som  gaar  paa  Omgang  i  vore  Højre- 
blade. Under  Oplysningsarbejdets  Maske,  paastaar  man,  vil  den  radikale 
Klike  nu  begynde  et  nyt  fanatisk  Agitationsarbejde,  atter  støttet  fra 
„Højskolernes  og  Bondeorganisationens  Kreds".  I  Højrepressen  synes 
der  stadig  at  leve  et  lige  kraftigt  Nag,  en  lige  vaagen  Mistænksomhed 
overfor  „de  velkendte  Professorer,  Doctores  og  Magistre",  „Fest- 
arrangørerne ved  denne  som  ved  utallige  tidligere  Lejligheder"  (Alfr.  I.) 
og  overfor  Grundtvigianerne,  „Gemysen  til  den  traditionelle  radikale 
Bøf"  (Alfr.  I.),  som  man  saa  smukt  kalder  dem.  Man  har  fundet  dem 
igen.  Bourgeoisikulturens  og  Bondekulturens,  Universitetets  og  Høj- 
skolens Mænd  i  „Det  ny  Aarhundrede"s  Bidragsliste,  og  straks  raaber 
man  et  larmende  „Vagt  i  Gevær." 

I  en  Artikel,  der  er  vandret  rundt  gennem  en  større  Del  af  Højre- 
pressen, vender  man  sig  mod  hele  det  Oplysningsarbejde,  som  i  den 
sidste  Menneskealder  er  udgaaet  fra  den  frisindede  Universitetsverden 
og  Højskoleverden.  Uden  Skygge  af  Bevis  stempler  man  dette  Op- 
lysningsarbejde som  tendensiøs  radikal  Agitation.  Kan  det  da  ikke  lyk- 
kes at  finde  Forstaaelse  af  den  Sandhed,  at  der  er  en  stor  og  afgørende 
Forskel  mellem  den  tendensiøse  Agitation  og  den  videnskabelige  Op- 

lysning,  som  vel  bæres  af  dyb,  personlig  Overbevisning,  men  hvor  der 
altid  tages  det  mest  samvittighedsfulde  Hensyn  til  andres  Anskuelser. 

Det  er  til  en  saadan  Oplysningsgeming,  „Det  ny  Aarhundrede"  vil 
yde  sit  Bidrag.  Ingen  kan  tvivle  og  ingen  har  Ret  til  at  tvivle  om,  at 
den  Række  af  fremragende  Videnskabsmænd,  som  hver  paa  sit  Om- 
raade  har  lovet  at  gøre  deres  Viden  frugtbar  til  Læsernes  Gavn,  vil 
behandle  deres  Emner  med  den  strengeste,  videnskabelige  Redelighed, 
uden  mindste  Tilbøjelighed  til  „tendensiøs  Agitation. "^ 

Af  denne  Art  har  det  hidtidige  Oplysningsarbejde  været,  og  saaledes 
vil  det  nye  blive.  Til  dette  kan  Universitetets  og  Højskolens  Mænd 
fortræffelig  mødes.  Det  har  været  Grundtvigs  og  hans  Tilhængeres 
Ære,  at  de  ingensinde  har  spærret  sig  inde  i  deres  egen  Kreds,  men 
at  de  alle  Dage  har  været  rede  til  at  drøfte  med  andre  de  Spørgsmaal, 
som  li^er  dem  dybest  paa  Sinde,  og  til  i  det  verdslige  Liv  at  virke 
sammen  til  Fremme  af  menneskelig  Kultur  ogsaa  med  dem,  som  ikke 
deler  deres  Tro.  Det  er  den  radikale  Universitetsverdens  Stolthed, 
at  den  bestandig  har  vist  et  ikke  mindre  fordomsfrit  Sind. 

Men  Forstaaelsen  af  den  Værdi,  der  ligger  i  et  saadant  Samarbejde  til 
Oplysningens  Gavn,  har  ogsaa  altid  kunnet  findes  hos  en  Del  af  Højre. 
Derfor  har  Oplysningsarbejdet  tit  vundet  uforbeholden  Støtte,  —  „til- 
lusket sig  ufortjent  Støtte"  hedder  det  i  Højrepressens  Sprog,  —  fra 
udpræget  konservative  Mænd.  Rundt  om  i  Landets  Foredragsforeninger 
sidder  mangen  konservativ  Formand,  som  intet  Øjeblik  ængstelig  spurgte, 
om  den  Foredragsholder,  han  henvendte  sig  til,  nu  ogsaa  bekendte  sig 
til  den  rette  Lære,  men  rolig  stolede  paa,  at  Foredragsholderen  selv 
vilde  vide  at  behandle  sit  Emne  med  videnskabelig  Redelighed,  og  at 
Tilhørerne  ikke  var  en  Flok  umyndige,  som  tog  Skade  af  at  høre  andre 
Tanker  end  dem,  de  var  vante  til. 

Højrebladene  maner  nu  til  at  sætte  mod  det  hidtidige  Oplysnings- 
arbejde et  andet  baaret  af  konservativ  Aand.  Det  skal  glæde  os,  om 
de  maatte  finde  de  fornødne  Kræfter  dertil,  og  om  det  maatte  lykkes 
dem  at  give  deres  Virksomhed  et  ligesaa  hensynsfuldt  og  videnskabeligt 
Præg,  som  de  Oplysningsforetagender  har,  der  er  udgaaede  fra  Univer- 
sitet og  Højskole.  Intet  skal  være  os  kærere  end  at  mødes  med  dem 
paa  den  Valplads,  hvor  Vaabnene  er  Grunde.  Men  hvad  enten  det 
sker  eller  ej,  vil  „Det  ny  Aarhundrede"  gaa  sin  Gang  uanfægtet  af 
urimelige  Angreb  og  af  grundløs  Mistænksomhed.  Dets  Redaktør  og 
dets  Bidragydere  vil  uforbeholdent  udtale  hver  sine  Meninger.  Uden 
nogen  Art  af  Ensidighed  vil  det  give  Plads  for  Drøftelse  af  Tidens 
Spørgsmaal.  Det  har  Bud  til  alle,  ligegyldig  hvilket  Parti  de  tilhører, 
som  ikke  har  lukket  sig  inde  i  forstokket  Fanatisme  mod  enhver,  der 
tænker  anderledes  end  de  selv. 

De  norske  Valg  er  nu  afsluttede  og  Resultatet  er  blevet  et  Nederlag  For  Mini- 
steriet Blehr. 

Partstillingen  før  og  nu  fremgaar  af  nedenstaaende  Statistik,  som  dog  gengives  med 
Forbehold  forsaavidt  angaar  1903  Aars  Valg,  da  den  officielle  Valgstatistik  for  dette 
Aar  endnu  ikke  er  færdig. 

En  nærmere  Redegørelse  for  Valget,  dets  Aarsager  og  dets  Resultater  vil  følge  i  næste 
Hefte.  G.  H. 


Valgene     til     Menighedsraadene. 

Adskillige  Provinsblade  har  nu,  hvert  for 
sin  Læsekreds,  bragt  Oplysninger  om  i 
hvilket  Omfang  Befolkningen  benytter  den 
Adgang  som  Loven  om  Menighedsraadene 
giver  dem  til  at  skaflPé  sig  Indflydelse  paa 
kirkelige  Anliggender.  Det  første  Skridt 
i  den  Retning  er  Begæring  om  Optagelse 
paa  Valglisten.  Man  kan  ikke  uden 
videre  gaa  ud  fra  at  alle,  der  efter  Be- 
gæring er  blevne  optagne  paa  Valglisten, 
ogsaa  vil  afgive  deres  Stemme,  men  da 
der  i  hvert  Fald  ikke  kan  afgives  flere 
Stemmer,  end  der  er  indkomne  Begæringer 
om  Valgret,  har  man  i  disse  Begæringers 
Antal  et  Udtryk  for  Maxi  mum  af  Interesse 
hos  Befolkningen  under  de  nuværende 
Forhold.  Da  det  er  første  Gang,  Kvinder 
gaar  til  Valg  i  offentlige  Anliggender,  har 
det  en  ganske  særlig  Interesse  at  se, 
hvorledes  de  benytter  denne  Lejlighed  til 
at  skaffe  sig  Valgret.  Resultatet  er  egent- 
lig ikke  videre  opmuntrende  for  dem,  der 
med  stærk  Iver  og  store  Forhaabninger 
har  arbejdet  for  at  skaffe  Kvinderne  denne 
første,  beskedne  Lejlighed  til  at  gøre  sig 
gældende  ved  Valgbordet.  Hele  Valg- 
deltagelsen —  baade  for  Mænd  og  for 
Kvinder  —  er  temmelig  ringe. 

De  bedste  Oplysninger  haves  fra  Fyen, 
hvor  Fyens  Tidende  har  bragt  en  vel- 
ordnet Oversigt  over  Begæringerne  sogne- 
vis.    I    170  Sogne  med  ca.  233,000  ind- 


byggere har  ca.  34,000  Mænd  og  Kvinder 
o:  ca.  14Vs  Procent  begæret  Valgret. 
Ganske  lignende  stiller  Forholdet  sig, 
hvis  man  tager  andre  Egne  i  Landet,  hvis 
man  f.  Eks.  lægger  „Aalborg  Amtstidende" 
lokale  Oplysninger  til  Grund  for  sin  Be- 
regning. Men  vi  skal  i  det  følgende  holde 
os  til  Fyen. 

Ret  til  at  begære  sig  optagne  paa  Valg- 
listerne har  noget  under  Halvdelen  af 
hele  Befolkningen;  Resten  er  udelukkede 
fordi  de  er  under  25  Aar  eller  staar  uden- 
for Folkekirken  eller  af  andre  Grunde.  De 
14VVVo  af  hele  Befolkningen  vil  da  sige  godt 
30^/o  af  de  valgberettigede.  Da  næppe 
mange  Mennesker  har  haft  Indtryk  af,  at 
der  var  noget  særdeles  mærkeligt  paa 
Færde,  er  der  intet  paafaldende  i  denne 
ringe  Deltagelse.  Imidlertid  giver  Tallene 
andre  Oplysninger  af  Interesse.  Der  er 
en  skarp  Linie  mellem  Land  og  By;  Del- 
tagelsen paa  Landet  er  mere  end  dobbelt 
saa  stor  som  i  Byerne.  I  Byerne  har 
kun  8  Procent  af  Befolkningen,  men  paa 
Landet  omtrent  18  Procent  begæret  Op- 
tagelse paa  Valglisten.  Dette  Forhold 
belyses  endnu  skarpere,  naar  man  under- 
søger Forholdet  mellem  Antallet  af  Be- 
gæringer fra  Mænd  og  fra  Kvinder  paa 
Landet  og  i  Byen. 

Paa  Landet  er  der  indkommen  nogle 
flere  Begæringer  fra  Mænd  end  fra  Kvinder 
dog  er  Forskellen  ikke  stor,  omtrent  som 

50  til  45.  Det  vil  sige,  at  hvor  en  Mand 
har  faaet  saa  megen  Interesse  for  Sagen, 
at  han  gør  sig  den  Ulejlighed  at  4)egære 
sig  optaget  paa  Valglisten,  følger  Konen 
med,  hvis  Manden  er  gift.  Nogen  selv- 
stændig Interesse  sporer  man  ikke  hos 
Kvinderne  paa  Landet. 

Anderledes  i  Byerne.  Den  ofte  frem- 
satte Iagttagelse,  at  det  i  Byeme,  ihvert 
Fald  i  de  større  Byer  med  Industri,  er 
blandt  Kvinderne  man  skal  finde  Interesse 
for  Kirke  og  Præst,  bekræftes  her  paa  en 
overordentlig  iøjnefaldende  Maade. 

I  Byeme  har  Kvinderne  søgt  kirkelig 
Valgret  i  langt  større  Tal  end  Mændene, 
ofte  i  dobbelt  saa  stort  Tal.  Om  det  er 
gifte  Kvinder  eller  de  Kvinder,  som  lever 
af  selvstændige  Erhverv,  ses  ikke  af  de 
Oplysninger  som  foreligger. 

/.  P.  J. 


De  tyske  Fagforeninger.  De  anti- 
socialistiske  kristelig-nationale  Fag- 
foreninger samler  sig.  Tyskland  har 
5'/«  Million  Arbejdere,  og  dets  Social- 
demokrati mønstrede  ved  sidste  Valg  over 
3  Millioner  Stemmer,  men  ikke  des  mindre 
har  Tysklands  Fagforeninger  endnu  ikke 
naaet  1  Million  Medlemmer.  Indtil  1869 
var  Fagforeningerne  helt  forbudt  i  Prøjsen, 
og  først  fra  1881  ftk  de  nogenlunde  Fri- 
hed. I  1888  var  de  socialdemokratiske 
Fagforeninger  naaet  til  100000  Medlemmer; 
i  Løbet  af  de  næste  2  Aar  gik  Tallet  op  til 
over  300000,  men  i  de  følgende  Kriseaar 
gik  det  atter  ned  til  225000  i  1893.  Men 
derpaa  begynder  en  hastig  Opgang,  1897 
er  der  over  400000,  1900:  680000;  siden 
har  dog  den  nye  Krisetid  atter  bragt  en 
ganske  lille  Tilbagegang. 

Men  de  socialdemokratiske  Fagforeninger 
er  ikke  Tysklands  eneste.  Katolikeme 
har   deres   egne   Fagforeninger  med  hele 


150000  Medlemmer;  det  er  et  imponerende 
stort  Tal  i  Sammenligning  med  det  ringe 
Tal,  de  katolske  Fagforeninger  har  maattet 
nøjes  med  i  Frankrig.  Dernæst  er  der  de 
saakaldte  H  i  rsch-Dunck  er  fagforeninger, 
der  er  skabte  med  Trade-Unions  som 
Mønster,  og  som  er  forholdsvis  farveløse. 
De  tæller  henved  100000  Medlemmer,  men 
der  er  nu  blandt  de  yngre  af  dem  en  Del 
Lyst  til  at  nærme  sig  de  socialdemokratiske 
Foreninger.  Endelig  findes  der  50000 
Medlemmer  i  de  frie  Fagforeninger,  der 
holder  sig  tilbage  fra  enhver  Deltagelse  i 
Politik. 

Netop  i  disse  Dage  foretager  disse  ikke 
socialistiske  Fagforeninger  et  Skridt,  der 
kan  faa  den  mest  vidtrækkende  Betydning. 
De  har  slaaet  sig  sammen  og  indkaldt  til 
en  fælles  Kongres,  der  skal  holdes  i 
Frankfurt  i  de  sidste  Dage  af  Oktober.  I 
deres  Opraab  siger  de,  at  det  er  Meningen 
at  gøre  det  klart  for  alle,  at  der  findes  et 
mægtigt  organiseret  Arbejderparti,  som  er 
tro  mod  Kejseren  og  Riget  og  bøjer  sig 
for  Kristendommens  Moralregler.  De  vil 
bygge  paa  den  Grund,  Kejser  Vilhelm 
l^de,  da  han  i  1890  indkaldte  til  den 
store  Arbejderkonference;  i  Tilslutning 
dertil  vil  de  kræve  større  Foreningsfiihed, 
en  sikrere  Retsstilling  for  Fagforeningerne 
og  endelig  Arbejdskamre.  Opraaber  an- 
giver, at  Foreninger  med  ialt  Vj  Million 
Medlemmer  vil  blive  representerede  paa 
Kongressen.  Hvis  dette  er  rigtigt,  maa  det  i 
den  allersidste  være  lykkedes  disse  For- 
eninger at  faa  en  stærk  Tilvækst.  — 

Det  er  mærkeligt  at  se,  hvor  lidet 
stærke  Fagforeningerne  er  i  det  Land, 
hvor  Socialdemokratiet  politisk  er  stærkest. 
I  Tyskland  er  kun  17  ^'o  af  Arbejderne 
fagorganiserede,  i  Frankrig  20  "/o,  i  Dan- 
mark 50 — 60°/'o,  og  saa  er  endda  i  Tysk- 
land disse  17^0  fordelte  i  fire  stridende 
Grupper.  P.  Af. 


Ny  Literatur. 


H.  G.  Wells  fantastiske  Noveller. 

Blandt  de  mange  Skribenter,  der  prøver 
paa  at  løfte  Arven  efter  Jules  Verne,  er 
Englænderen  Wells  kommen  i  første 
Række.  Jeg  synes  nu  ikke,  han  naar  sin 
berømte  Forgænger;  men  hvis  man  endnu 
var  15  Aar,  som  den  Gang  man  først 
læste  Jules  Verne,  vilde  man  maaske 
dømme  anderledes.  Wells  gør  sig  ikke 
nær  saa  megen  Umage  med  at  bygge  sine 
Fantasier  paa  et  videnskabeligt  Grundlag, 
der  hos  Jules  Verne  ganske  vist  var  noget 
forlorent,  men  som  var  godt  skikket  til  at 
give  Læseren  en  god  Samvittighed,  naar 


han  derpaa  fulgte  ham  til  Jordens  Cen- 
trum eller  til  Maanen.  Wells  kommer 
hurtigere  over  Indledningen  og  gaar 
dristigere  løs  paa  selve  Eventyret.  Den 
bedste  af  Wells  Romaner  er  nok  „The 
war  of  the  w  o  rids**,  der  paa  Dansk  — 
for  Stavrimets  Skyld  —  kunde  kaldes 
„Klodernes  Krig".  Den  handler  om  Mars- 
boernes  Forsøg  paa  at  erobre  Jordkloden. 
De  er  Jordboerne  overlegne  baade  i 
legemlig  Udrustning  —  forde  bestaar  næsten 
kun  af  Hjærne  og  Hænder  —  og  teknisk 
Dygtighed  og  kan  derfor  magelig  slaa  al 
Modstand  ned.    Men  omsider  naas  de  af 

en  Slags  Fjender,  de  ikke  kender  paa 
Mars,  og  som  de  derfor  er  værgeløse 
imod:  det  er  Bakterierne,  der  gør  det 
af  med  Marsmændene  og  frelser  Jorden. 

Der  er  flere  Noveller  i  samme  Stil,  der 
sælges  over  hele  Jorden  som  varmt  Brød. 
Ungdommen  har  aabenbart  overalt  Trang 
til  at  lade  sin  Fantasi  arbejde  med  den 
Slags  dristige  Historier.  Det  er  ærgerligt 
at  tænke  paa,  at  medens  engelske  For- 
fattere i  denne  Genre  sikkert  tjener  Penge 
som  Græs,  har  vi  herhjemme  ejet  en 
Forfatter,  der  levede  og  døde  i  Fattigdom, 
skønt  han  havde  digtet  den  absolut  bedste 
Roman,  der  i  mange  Aar  er  skrevet  af 
den  fantastiske  Slags.  Jeg  tænker  paa 
Otto  M.  Møllers:  Guld  og  Ære. 
Selve  den  berømte  Conan  Doyle  harskrevet 
en  Roman  over  samme  Emne  (den  Kunst 
at  gøre  Guld),  men  den  bærer  ikke  Vand 
mod  Otto  M.  Møllers 

Men  siden  da  er  vi  jo  komne  ind  under 
Berner-Konventionen.  Det  maa  være  en 
Trøst  for  fremtidige  Otto  M.  Møllere. 

J.  O, 


Videnskabeligt  Folkebibliotek.  Paa 

Gyldendalske  Boghandels  Forlag  er  i  disse 
Dage  begyndt  et  nyt  betydningsfuldt  Op- 
lysningsforetagende.  U  niversitetsudvalget 
for  folkelig  Universitetsundervisning  og 
Studentersamfundets  Foredragsudvalg  har 
sluttet  sig  sammen  om  Udgivelsen  af  en 
Række  Smaaskrifter  af  populær,  viden- 
skabelig Karakter.  Det  er  Tanken  hvert 
Aar  at  udgive  en  halv  Snes  af  de  Fore- 
læsninger, som  under  Folkeuniversitetets 
og  Samfundets  Foredragsvirksomhed  har 
vist  sig  i  højeste  Grad  at  have  Interesse 
for  Tilhørerne.  De  udsendes  som  smaa 
Bøger  paa  omkring  100  Sider  i  et  nydeligt, 
fmt  og  fornemt  Udstyr.  Bindet  er  paa 
Folkeuniversitetsskrifteme  gult,  paa  Sam- 
fundets det  stærkeste  rødt.  Prisen  er  for 
hver  Bog  i  indbunden  Stand  1  Kr.  Der  er  da 
Grund  til  at  tro,  at  ikke  blot  Tilhørerne  fra 
Foredragene  rundt  om  i  Landet,  men  endnu 
langt  flere  vil  benytte  sig  af  denne  Adgang 
til  en  god  og  billig  oplysende  Læsning. 

Folkeuniversitetsrækken  begynder  med 
Dr.  A.  B.  Drachmanns:  Fra  den 
romerske  Kejsertid.  Det  er  en  kul- 
turhistorisk Skildring,  lige  let  forstaaelig, 
oplysende  og  fornøjelig  at  læse.  Det  er 
det  daglige  Liv  i  denne  yderst  interessante 
Kulturperiode,  han  opruller  et  Billede  af. 
Han  tager  sit  Udgangspunkt  i  Pompejis 
Ruiner  og  fortæller,  hvorledes  den  gamle 
Romerbefolkning  har  levet  der;  han  fører 
os  derfra  til  det  romerske  Rigmands- 
samfund i  Hovedstaden,  skildrer  dernæst 
de  elendige  Vilkaar  hvorunder  det  store 
Flertal  levede  og  slutter  endelig  med  en 


klog  og  kyndig  Redegørelse  for  de  religiøse 
Tilstande  i  den  mærkelige,  religiøse  Bryd- 
ningstid, da  den  gamle  hedenske  Filosofi 
mødtes  paa  en  Gang  med  Kristendommen 
og  med  de  mange  østerlandske  Sekter. 

Studentersamf^ndsrækken  begynder  med 
Dr.  Gustav  Bangs:  Den  socialistiske 
Fremtidsstat.  Som  naturligt  er,  be- 
skæfHger  Forfatteren  sig  mere  med  det 
bestaaende  Samfunds  Brøst  end  med 
Fremtidsstaten.  Hans  Skildring  er  klar 
og  knap,  og  den  vil  kunne  læses  med 
Fornøjelse  og  Udbytte  ogsaa  af  dem,  der 
ikke  deler  Forfatterens  Fremtidsforvent- 
ninger.  Socialdemokrater  vil  ved  Hjælp 
af  den  kunne  klare  deres  Tanker  for  sig 
selv,  andre  vil  gennem  den  kunne  ha.  en 
rigtigere  Forestilling  om  de  Ideer,  der 
lever  i  den  socialistiske  Verden.     P.  M. 


Nye  danske  Bøger.  Til  Lettelse  for 
dem,  der  ellers  ikke  har  Adgang  til  regel- 
mæssigt at  følge,  hvilke  nye  Bøger  der 
fremkommer,  vil  „Det  ny  Aarhundrede" 
som  Regel  i  hvert  Hefte  bringe  en  For- 
tegnelse over  saadanne  nye  Bøger,  som 
formentlig  frembyder  almen  Interesse. 
Af  og  til  vil  dertil  blive  føjet  en  Meddelelse 
om  norsk  og  svensk,  tysk,  engelsk  og  fransk 
Literatur.  Vi  begynder  med  en  Fortegnelse, 
der  omfatter  danske  Bøger,  originale  og 
oversatte,  udgivne  fra  '^/g  til  **U. 
Ahojuhani:    De    Hellige.     Skildringer 

fra  Pietismens  Tid   i   Finland,   oversat 

af  A.  P.  Rosenberg.  —  Milo.    80  Øre. 
Ali  Nouri:   Abdul  Hamid  i  Karikatur  — 

V.  Pio.     1,50  Kr. 
Drachmann  A.  B.:    Den  romerske  Stats- 
forfatning. —  Erslev.    2  Kr. 
Eeden    F.    van:     Den    lille    Johannes. 

Oversat  af  G.  Vedel.  —  Gyldendal.  3  Kr. 
Flindt  E.:   Glimt  fra  svundne  Tider.  — 

Hagerup.    3  Kr. 
Fibiger  E. :   Tiden  og  Samfundet.   Første 

Samling.  —  Salmonsen.     1,25  Kr. 
Fischer-Hansen  C:    Fra   Amerika.   — 

Gyldendal.    3,75  Kr. 
G  j  e  1 1  e  r u  p  K. :   OfPérildene  —  Schubothe. 

2,50  Kr. 
Gravlund  T.:  Øen.  —  Nord.  Forlag.  3  Kr. 
Hamsun     K.:      Dronning     Tamara.    — 

Gyldendal.    3  Kr. 
H  o  1  s  t  e  i  n  L. :  Digte.  —  Nord.  Fori.  2,50  Kr. 
Kidde    H.:    Aage   og  Else.  —  Nordiske 

Foriag.    5,50  Kr. 
Kiel  er  L.:    Karen  Jiirgens  til  Egtved.  — 

Hagerup.  —  3,50  Kr. 
Knudsen-Hjortø  K.:  Folk.  —  Schubothe. 

4,50  Kr. 
Langejul.:    Breve.     Efterslæt.    Udgivne 

af  P.  Købke.  —  Nordiske  Foriag.  1,50  Kr. 
Lind   A.:    Kongedatteren.  —  Nyt  dansk 

Forlag.    3  Kr. 


Maithison-Hansen  A.:  Bølgegang.  — 
Axel  Andersen.     1,25  Kr. 

Pontoppidan  E.:  Kønssygdommenes 
Betydning  og  Forebyggelse.  —  Notdiske 
Forlag.     1,65  Kr. 

Rasinusseti  V.:  Verdensudviklingen,  1. 
Hæfte.  —  Nordiske  Forlag.    25  Øre. 

Reventlow  C.  B.:  En  dansk  Statsmands 
HiemomkringAarlSOO.— Gyldend.  6Kr. 

Ricard  O.:  Den  kristelige  Ungdoms- 
bevægelse. —  Bethesda,    75  øre. 


Itaiisiisk   Tabelvterk:    5.  Rtekke.    A. 

2.      Vielser,    Fødte    og    Døde    1895— 

1900.    Udg.  aF  Statens  statistiske  Bureau. 

—  Gyldendal.    2  Kr. 
'histed  P.:    Pottemandsdrengen  og  hatis 

Brud.  —  Milo.    2,50  Kr. 
riioresen  M.:    Romaner  og  Fortællinger. 

1.  Hæfte.  —  Gyldendal,    50  Øre. 
lernichow  D,  von  der  Lyhe:    Støvlci- 

Kathrine,  —  Schubothe.    4  Kr. 


Fra  Kunstens  Verden. 

Den  berømteste  ar  Frankrigs  Skuespillere, 
Coquelin,  har  i  3  Aftener,  d,  28.— 30,  Sepl., 
sammen  med  en  fransk  Trup  paa  Folke- 
teatret spillet  ire  af  sine  berømteste  Roller: 
TariufTé,  den  falske  Marquis  i  „Les  pré- 
cieuses  ridicules"  og  Titelrollen  i  „Cyrano 
de  Bergerac", 

Tilslutningen  fra  Publikums  Side  var 
ikke  overvældende.  Man  huskede  vel  fra 
Coquelins  forrige  Gæstespil  her,  at  der  var 
geoei  altfor  meget  „Tournée"  i  hans  Kunst. 

Unægtelig  er  der  ikke  den  gamle  Glans 
over  hans  Spil.  Ogsaa  Alderen  har  sal 
sine  Mærker.  Alligevel  burde  Keben- 
havncme,  der  roser  sig  af  at  være  teaterin- 
teresserede,  have  fyldt  Huset.  Der  klagedes 
over  de  høje  Billetpriser  —  man  er  jo 
herhjemme  vant  til  Teater- Priser,  som  er 
knapt  halvt  saa  høje  som  i  andre  store 
Byer.  Dog  Coquelin- Priserne  var  ikke 
stort  højere  end  de  Dobbellpriser  lil  del 
kgl.  Teater,  som  villigt  betales  ijl  alle 
opsigtvækkende  Premierer. 

Og  ringere  er  Coquelin  ikke  bleven 
end  at  han  endnu  overstraaler  den  meste 
Nutidskunst.  Selv  naar  han  er  ganske 
traditionel  og  alt  for  gammel  til  Rollen,  som 
i  Tartuffe,  imponeres  man  af  hans  Tekniks 
Mesterskab.  Og  endnu  gnistrer  hans 
Vittighed  med  fyrværkeriagtig  Over- 
daadighed  i  Les  précieuses  ridicules.  Og 
endnu  udfolder  han  i  Cyrano  de  Bergeracs 
Bravumumre  en  Talens  Skønhed,  en 
Myndighed  og  en  Inderlighed  som  kun 
de  Største.  *    •    * 

« 

Johanne  Dybwad.    Fru  Dybwad  synes 

mig  et  Udtryk  ft)r,  hvad  Norge  kan  yde 
af  Kunst  og  Kultur,  hvad  det  med  Tryghed 
kan  pege  paa  som  sin  absolutte  Ejendom, 
Hun  har  ikke  bat  meget  udenfra,  hun  har 
end  ikke  rejst  særdeles  meget.  Hun 
terdes  ikke  om  med  Higen  mod  Verdens- 
berømmelse,  hun    gaar   raskt    og  uden    i 


Fra  Kunstens  Verden. 

mindste  Maade  at  paradere  tienad  Christi- 
ania Gader.  Og  hun  lever  der  og  trives 
der,  og  hun  aander  der  jevnt,  sundt. 
kraftigt.  Og  hun  arbeider  der  med  sin 
Kunst.  Hun  tar  Tat  paa  hver  ny  Opgave. 
iviigt,  intenst.  Hun  griber  om  den  med 
sine  skjanne,  trofaste  Hænder  og  slipper 
den  ikke!  Og  hendes  Ud,  hendes  Trosli ab 
sejrer.  Hun  naar  frem.  Slig  dulgt  Ild  i 
hendes  Øine,  der  er  graa  \  Glansen  som 
Gletscheris,  og  sligt  eget  Farveskjær  hun 
ejer,  og  slig  vild  Aroma  som  af  Multe- 
bærel  og  Markjordbærei.  Ingen  ligner 
hende,  hun  ligner  ingen.  Og  tro  ikke 
hun    bare   er  den    stærke    og    den    lyse. 


Løgnen  og  Giften  ejer  hun  ogsaa,  tidt 
blir  hendes  Smil  Kvindens,  der  efter 
Skriftens  strænge  Ord  skal  dræbes,  og 
hendes  Skikkelse  vibrerer  som  Strængen 
paa  en  længselssyg  Violin. 

Og  saa  pludselig  igjen  brav,  trofast, 
fanig.  En  Præstekone  der  ser  Himmel- 
syner. En  fattig  Fotografs  Datter,  der  saa 
liden,  saa  liden  gaar  om  i  et  fotliutlet 
Hjem.  En  gammel  Pebermø,  der  blev 
Oprører,  fordi  det,  hun  helst  vilde  eje. 
blev  niegiet  hende. 

Saa    igjen    midi    i    Skogen.     Puk!    Det 
isnerosgjennem  Kroppen, naar hun  kommer. 
Det  er  selve  Skogen  som  møder  os. 
Th.  P.  K. 

tigede  med  at  passe  paa  os,  og  man  har  sendt  flere  Regimenter  fra 
Hovedstaden  for  at  hjælpe  dem.  De  kvindelige  Studenter,  som  sidder 
indespærrede  i  Etagen  neden  under,  har  man  idømt  den  Disciplinær- 
straf, som  i  Fangernes  Sprog  kaldes  „parascha".  Det  vil  sige,  at  man 
i  hver  Celle  sætter  en  Spand,  som  Fangerne  maa  forrette  deres  Nød- 
tørft i,  og  som  bliver  der  Dag  og  Nat.  Denne  barbariske  og  mod- 
bydelige Straf  har  disse  Bødler  fundet  paa  at  tildele  dannede  unge 
Piger. 

Derfor  er  det,  at  de  har  begyndt  deres  „Sulteoprør".  De  vil  ikke 
spise,  før  denne  Straf  tiører  op. 

Nu  har  de  sultet  i  flre  Dage,  og  igaar  begyndte  ogsaa  vi  at  faste 
efter  Aftale  med  dem.  En  af  Studenterne,  som  begyndte  at  sulte 
samme  Dag  som  de  kvindelige  Studenter,  er  blevet  syg  og  bragt  paa 
Hospitalet.  Vi  vil,  at  Disciplinærstraffen,  som  man  har  idømt  de 
kvindelige  Studenter,  skal  høre  op,  og  at  de  skal  befries  fra  deres 
Celler.  Jeg  vil  bede  Dig  om  ikke  at  skrive  til  Moder  om  denne  Op- 
stand. Man  har  endnu  ikke  oplæst  Forvisningsordren  for  os;  men  i 
Dag  er  det  lykkedes  at  faa  en  Avis  smuglet  ind  i  Fængslet,  hvoraf  vi 
ser,  at  95  af  os  skal  sendes  til  Sibirien  fra  to  til  fem  Aar,  567  til 
Fængslet  i  Arkangelsk  fra  tre  til  seks  Maaneder.  Jeg  skal  til  Arkan- 
gelsk;  jeg  skal  skrive  til  Dig  derfra. 

Jeg  har  det  udmærket,  de  to  Dages  Faste  har  slet  ikke  trættet 
mig;  hvordan  det  siden  gaar,  faar  vi  saa  se.  De  kvindelige  Studenter 
er  virkelig  tapre;  nu  har  de  sultet  i  fire  Dage,  og  dog  holder  de  be- 
undringsværdig ud. 

Da  Moskovs  Generalguvernør,  Storfyrst  Serge,  der  er  Onkel  til 
Czaren,  hørte  om  „Sulteoprøret",  svarede  han:  „Lad  dem  sulte,  hvis 
det  kan  more  dem.""  — 

Om  saadanne  Begivenheder  maa  vi  atter  og  atter  høre.  Hvis  det 
russiske  Folk  var  noget  mere  udviklet  og  oplyst,  saa  var  det  unge, 
frisindede  Partis  Sag  uden  Tvivl  vundet. 

Men  jeg  tror,  at  saa  længe  Folket  er  saa  uvidende,  som  det  er, 
vil  de  unge  frihedselskende  Mennesker  kunne  bringe  Tusinder  af  Ofre, 
og  dog  vil  alt  blive  ved  det  gamle. 

Maskinen  vil  rolig  gaa  sin  Gang  efter  at  have  tilintetgjort  Tusinder 
af  menneskelige  Eksistenser  og  knust  Tusinder  af  Haab. 

De,  som  kommer  ud  fra  Fængslerne,  er  Vrag;  de  bliver  næsten 
altid  til  ganske  almindelige  Filistre,  der  siden  er  bange  for  deres  egen 
Skygge.     Det  er  mærkeligt,  men  jeg  har  set  det  saa  mange  Gange. 

Det  er  sørgeligt,  at  vi,  som  selv  er  i  Sikkerhed,  er  nødte  til  at 
se  paa  al  den  Ulykke  uden  at  kunne  gøre  noget  for  at  hjælpe. 

Jeg  har  en  Gang  faaet  lidt  Ide  om  det  russiske  Tyranni.  Du  ved 
den  Gang  med  Moder.  Selv  maatte  jeg  gaa  Korsgangen  gennem 
Fængselsporten  for  at  besøge  mine  nærmeste.     Det  varede  heldigvis 

kun  nogle  Maaneder;  men  hvem  vidste  den  Gang,  om  det  skulde 
blive  for  Aar. 

Du  siger  i  et  af  Dine  Breve  for  nogen  Tid  tilbage,  at  Du  tror,  at 
det  en  Gang  vil  blive  bedre,  at  alle  disse  Forsamlinger  og  Møder,  al 
denne  Ungdommens  Higen  efter  alles  Vel,  dens  uegennyttige,  op- 
ofrende Stræben,  vil  føre  til  noget  og  til  sidst  bringe  den  store,  af- 
gørende Sejr. 

Det  er  saa  rart,  Ejgil,  at  høre  om  den  tillidsfulde  Overbevisning, 
der  trods  alt  findes  paa  Bunden  af  Din  Karakter,  naar  man  selv  lidt 
efter  lidt  har  set  falde  og  visne  alle  Blomsters  Blade. 

Jeg  synes,  at  netop  Du,  Ejgil,  maa  være  en  af  dem,  som  selv  har 
en  stærk  og  fast  Overbevisning,  og  som  forstaar  at  overbevise  andre. 

Kaja, 


Kære  Ejgil! 

Du  siger  i  Dit  sidste  Brev,  at  det  at  leve  uden  at  have  nogen, 
der  forstaar  Dig,  synes  Dig  ulideligt.  Ja,  jeg  er  enig  med  Dig  i,  at 
det  at  finde  Forstaaelse  er  det  højeste;  men  jeg  synes  ogsaa,  at  det  er 
netop  denne  gyldne  Frugt,  som  man  aldrig  kan  naa;  hver  Gang  man 
tror  at  have  grebet  den,  ser  man,  at  Haanden  alligevel  er  tom. 

I  Virkeligheden  er  ethvert  Menneske  altid  ene,  og  kun  den  er 
stærk,  som  ikke  mister  Modet  derved. 

Jeg  indrømmer,  at  det  er  en  trist  Teori;  thi  jeg  har  samme 
Længsel  efter  Forstaaelse  som  Du;  men  den  er  Resultatet  af  mange 
bitre  Erfaringer.  — 

Dine  Breve  aabner  mine  Øjne  og  viser  mig  Ting,  Personer  og 
Forhold,  som  jeg  kun  kender  lidet  eller  intet  til,  men  som  er  over- 
maade  interessante  for  mig. 

Jeg  lever  herude  paa  Landet  i  Stilhed  og  Ro  langt  fra  alt  aande- 
ligt  Liv,  og  skønt  et  saadant  Liv  ogsaa  har  sine  gode  Sider,  sløver  det 
En  fuldstændig,  gør  En  lig  disse  store  Træer,  som  man  daglig  har  for 
Øje,  og  hvis  Ro,  Alvor  og  Tilfredshed  lidt  efter  lidt  glider  ind  i  Ens 
Sjæl. 

Og  dog,  hvor  længes  man  ikke  efter  de  unge,  friske  Tanker, 
hvert  Ord  fra  den  vide  Verden,  hvor  der  kæmpes  og  lides  og  føles; 
det  er  som  en  frigørende  Blæst,  der  vækker  fra  Døsen,  bevæger  de 
stivnede  Grene,  og  giver  et  Pust  af  frisk  Luft,  som  man  alligevel  har 
gaaet  og  længtes  efter. 

Fortæl,  fortæl  Ejgil,  jeg  er  saa  usigelig  nysgerrig;  men  lad  være 
med  at  fordybe  Dig  for  meget  i  Dig  selv;  det  rummer  en  stor  Fare. 
Se  udad,  Ejgil,  ellers  mister  Du  Handlekraften. 

Husk,  Ejgil,  at  hjælper  Du  andre,  hjælper  Du  Dig  selv;  gransker 
Du  andre,  genfinder  Du  Dig  selv. 

Det  skulde  glæde   mig,  om  Du   kunde  lære  Din  nye  Flamme  at 

kende;  møder  Du  hende  og  fører  hende  over  til  Polen,  er  hun  en 
kærkommen  Gæst  her  paa  Gaarden.  Jeg  er  ikke  skinsyg,  Ejgil,  jeg 
har  i  Dig  altid  kun  set  en  Ven,  og  dog  er  der  Øjeblikke . 

Du  kan  være  sikker  paa  en  Ting,  min  Ven,  at  vinder  Du  en  af 
disse  anarkistiske  Russerinder,  som  Du  jo  er  saa  begejstret  for,  faar 
Du  en  prægtig  Pige;  de  er  trofaste  og  ædle,  disse  Russerinder,  og  de 
er  ikke  saa  forfløjne,  som  jeg  synes,  at  Kvinderne  mere  og  mere 
bliver  hos  Jer  i  Norden  og  i  det  hele  taget  i  de  civiliserede  Stater. 

Din  lyshaarede,  nordiske  Kærlighed  gjorde  jo  ogsaa  Oprør  og  løb 
sin  Vej,  tog  sig  en  anden;  stakkels  Ejgil,  gør  det  samme  min  Ven; 
var  jeg  yngre  og  kønnere,  tog  jeg  mig  ogsaa  en,  tror  jeg;  men  det 
gaar  ikke  saa  let  for  en  Pige,  der  snart  er  de  tredive  Aar.  Jeg 
vil  ikke  gøre  nogen  Røverkule  af  mit  Hjærte;  det  er  jo  dog  det,  vi 
alle,  —  især  vi  Kvinder,  der  er  saa  svage  og  trænger  til  en  Støtte,  — 
inderst  inde  higer  efter. 

—  Jeg  maa  tilstaa,  at  Din  Anarkist-Begejstring  forstaar  jeg  ikke; 
men  fortæl  mig  noget  om,  hvad  Anarkisme  egentligt  er,  mulig  Du  da 
kan  omvende  mig.  Herovre  lever  jeg  blandt  lutter  konservative,  hører 
kun  den  ene  Part;  fortæl  Du  mig  en  Gang  rigtig  Din  Mening  og  for- 
tæl navnlig,  hvorfor  Du  mener  saadan. 

Jeg  ser  kun,  at  Anarkisternes  Gerninger  bestaar  af  gruelige  Mord, 
som  de  oftest  begaar  paa  ganske  ubetydelige  og  uskadelige  Personer, 
som  blot  har  den  Fejl  at  være  højtstaaende. 

Hvad  har  de  fettige  og  ulykkelige  Verden  over  vundet  ved 
Kejserinde  Elisabeths  Død,  en  gammel,  uskadelig  Kvinde,  som  aldrig 
blandede  sig  i  Politik,  som  mest  levede  et  stille,  tilbagetrukkent  Liv, 
som  elskede  Kunsten  og  Naturen,  og  som  aarlig  gav  store  Summer 
af  sin  private  Formue  til  de  fattige. 

Hvad  har  det  hjulpet,  at  Kong  Umberto  blev  myrdet,  og  hvortil 
fører  en  hel  Række  lignende  Mord?  Dør  en  Konge,  kommer  der  en 
anden  i  Stedet.  Efter  slige  Mord  forværres  Tiderne  i  Stedet  for  at 
forbedres,  som  i  sin  Tid  efter  Alexander  ITs  Mord.  —  Socialisterne 
derimod  søger  at  fremme  det  hele  Samfunds  Vel;  de  ofrer  deres  Liv, 
Penge  og  Kræfter  for  at  bringe  Liv  i  den  mørke,  fortrykte  Masse,  for 
at  give  den  et  Maal;  de  opildner  dem  til  at  tænke,  disse  undertrykte, 
som  i  deres  lange,  mørke  Liv  ganske  har  mistet  Ævnen  og  Lysten 
dertil. 

Paa  hvilken  Maade  deres  Planer  om  at  skabe  en  lykkeligere 
Verden  skal  virkeliggøres,  det  ved  endnu  ingen;  Fremtiden  alene  vil 
give  Svar  derpaa.  Men  jeg  synes,  at  de  maa  være  faa,  som  ikke  vilde 
modtage  en  retfærdig  Ordning  af  Verden  med  Jubel. 

Hvad  Anarkisternes  Virken  fører  til,  har  jeg  egentlig  intet  Begreb 
om,  og  jeg  har  en  meget  daarlig  Mening  om  den;  dog,  der  maa  jo 
være  ikke  saa  lidt  ved  dem,    naar  Du,    min  Ven,   sympatiserer  med 

dem,    Du   og  saa  mange  ædle,    fine  Aander;    men  forklar  mig  deres 
Tanker,  Ejgil! 

Du  ser  for  Dig  som  et  Fremtidsbillede  et  frit  Evropa,  beboet  af 
lykkelige  Folkeslag,  hvor  der  altid  hersker  Fred.  Tror  Du  den 
Drøm  kan  opfyldes?  Jeg  vilde  gerne  dele  Dit  Haab;  men  i  Fremtiden 
som  nu  vil  Samfundet  jo  dog  bestaa  af  Mennesker  med  alle  de  Fejl, 
som  nu  engang  er  Menneskenes:  Egenkærlighed,  Ærgerrighed,  Be- 
gærlighed osv.  Derfor  vil  der  altid  blive  ved  at  være  Skarer  af  util- 
fredse og  ulykkelige,  hvem  der  saa  end  har  Magten.  Til  alle  Tider 
vil  Bismarcks  Ord  gælde:  »Magt  gaar  for  Ret".  Jeg  har  faaet  fat  i 
et  nyt  Brev  fra  den  Student,  jeg  sidst  skrev  om.  Jeg  sender  Dig  det 
som  et  nyt  Vidnesbyrd  om  det  Regimente,  hvorunder  vi  lever.  Det 
lyder  saaledes: 

„Min  kære  lille  Søster! 
Af  mit  Postkort  vil  Du,    uagtet  det  er  gaaet  gennem  Censuren, 
uden  Tvivl  have  forstaaet,    at  vort  „Sulteoprør"   er  lykkedes,   saa- 
ledes at  de  kvindelige*  Studenter  er  blevet  løsladte  af  deres  Celler. 
Deres  frivillige  Sultekur  har  varet  seks  Dage,  og  vor,  som  be- 
gyndte to  Dage  senere,  fire  Dage. 

Skønt  vor  Fastetid  har  varet  saa  kort,  er  dog  flere  af  os  blevet 

alvorlig  syge;  allerede  den  tredje  Dag,  efter  at  vi  havde  begyndt  at 

sulte,  var  der  nogle,  der  fik  Krampeanfald  og  hysteriske  Anfald,  og 

som  derfor  maatte  bringes  til  Hospitalet.     Desværre  er  vor  Stilling 

i  ikke  blevet   forbedret.     Vi  er  stadig  indesluttede  i  Cellerne  under 

det  strengeste  Opsyn,  og  først  igaar  fik  vi  Lov  til  at  spasere  tre 
Kvarter  i  Fængselsgangen  og  Fængselsgaarden.  Fængslet  er  for- 
vandlet til  en  fuldstændig  Fæstning;  Korridorerne  og  Fængselsgaarden 
er  fulde  af  Soldater  fra  forskellige  Regimenter  fra  Mdskov. 

Idag  er  jeg  blevet  bragt  paa  Hospitalet,  hvorfra  jeg  skriver  disse 
Linier;    men   Du  maa  endelig  ikke  tro,  min  lille  Søster,    at  jeg  er 
syg.     Det  er  kun  for  at  skifte  Opholdssted.      I  Cellen  kunde  jeg 
ikke  holde  det  ud  mere;  Sundhedsforholdene  der  er  for  elendige; 
i  paa  Hospitalet  derimod  er  Luften  ren,  der  er  Sol,  Maden  er  bedre 

1  o.  s.  V. 

■ 

Mine  Kammerater,  der  er  blevet  dømte  til  Deportation  til  Si- 
birien, er  allerede  afrejste.  Deres  Antal,  er  over  95.  Blandt  dem 
er  der  en  Student  fra  vor  Egn,  som  er  dømt  til  4  Aar  i  Sibirien. 
To  af  dem  er  dog  endnu  her  i  Fængslet;  den  ene  ligger  alvorlig 
syg  og  den  anden,  der  synes  at  være  blevet  sindssyg,  gaar  ustandse- 
lig op  og  ned  i  Fængselsgangene,  tavs  og  mørk,  og  tager  sig  hele 
Tiden  til  Hovedet.  Hvor  det  dog  er  trist  at  se  derpaa ;  hans  Søster 
er  ogsaa  dømt  til  at  forvises  til  Sibirien. 

Du  ved  jo,  at  jeg  er  dømt  til  seks  Maaneders  Fængsel  i  Ar- 
kangelsk.    Jeg  skal  skrive  til  Dig,  saasnart  jeg  kan.  — " 

Men  nu  nok  om  dette  for  denne  Gang.  Jeg  selv  lever  stille  og 
rolig.  Mine  Børn  i  Skolen  er  min  kæreste  Adspredelse;  del  er  nogle 
dejlige  Tuller,  jeg  har;  men  det  er  en  vanskelig  Opgave  at  op- 
drage dem. 

Du  og  Din  lille  ubekendte,  der  vel  sagtens  er  Anarkist,  som  alle 
I  gruelige  Mennesker  i  Geneve  er  det,  vilde  naturligvis  opdrage  mine 
yndige  Trolde  til  lutter  Anarkister,  lære  dem  at  skyde  med  Pistoler, 
blande  Gift  og  stikke  med  Dolk,  ikke  sandt,  Ejgil? 

Hils  Frøken  Haakonsen  fra  mig;  jeg  har  for  Resten  skrevet 
et  langt  Brev  til  hende  denne  Gang.  I  gør  hinanden  Uret  I  to;  I  er 
jo  ogsaa  saa  stik  modsatte  som  vel  mulig. 

Lev  nu  vel,  min  egen  Ven,  modtag  Tusinder  af  Kys  fra  Din  egen 
Veninde  paa  Din  Mund  og  Dine  smukke  Øjne. 

Kaja, 


Til  Polens  sjælfulde  Datter! 

Du  har  skrevet,  og  Dine  Breve  saa  kloge  og  fine,  saa  opmunt- 
rende, de  var,  gød  som  nyt  Sollys  i  mit  straalende  Sind. 

Du  har  Ret,  jeg  er  virkelig  Egoist,  saa  meget  jeg  taler  om  mig 
selv;  jeg  skal  gøre  mig  Umage  for  at  skildre  Forholdene  omkring 
mig  og  søge  at  glemme  mit  eget.  —  Men  ser  Du,  Kaja,  kæreste  Ven- 
inde, jeg  maa  tale  til  Dig  denne  Gang.  Du  ved,  at  har  man  Lyst  til 
at  bebyrde  andre  med  sine  Sorger,  saa  er  Lysten  ogsaa  stor  til  at 
dele  sine  Glæder  med  dem,  som  man  elsker. 

Jeg  har  set  hende,  ikke  blot  set  hende,  men  talt  med  hende;  i 
salige  Timer,  i  uforglemmelige  Dage. 

Det  gik  saaledes  til :  Efter  Karnevalet  og  Modtagelsen  af  Dit  sidste 
Brev,  blev  jeg  mere  og  mere  alvorlig.  Jeg  flyttede  fra  det  modbyde- 
lige Pensionat,  hvor  alle  Uhumskheder  fra  Menneskenes  slette  Tanker 
og  Liderlighed  grinede  omkring  mig. 

Jeg  søgte  at  tage  mig  sammen. 

.  I  mindre  end  en  Maaned  lærte  jeg  at  tale  Fransk,  at  læse  og  del- 
vis at  skrive  det;  det  var  jo  nødvendigt,  om  jeg  nogensinde  vilde  lære 
hende  at  kende.  Lykken  fulgte  mig.  Jeg  saa  hende  daglig  i  Biblio- 
teket, hvor  jeg  studerede  flittigt.  Hun  sad  ligeoverfor  mig  og  læste; 
jeg  opdagede  snart,  at  det  var  i  zoologiske  og  geologiske  Bøger. 
Længe  talte  jeg  ikke  med  hende,  da  jeg  generede  mig  for  at  oplade 
min  Mund  paa  mit  elendige  Fransk.  Du  ved,  at  Studenterne,  og  da 
navnlig  de  kvindelige  Studenter  her  ved  Universitetet,  særlig  ynder  at 
tale  Fransk;  der  tales  dog  ogsaa  meget  Tysk  og  saa  naturligvis  Polsk 
og  Russisk. 

Da  jeg  maatte  vide  noget  om  hende,  gik  jeg  til  min  Landsmand- 
inde  Frøken  Haakonsen,  hvis  konservative  russisk-danske  Opdragelse 

altid  har  været  en  Kilde  til  Uenighed  mellem  os.  Hun  er  for  Resten 
en  brav  Pige.  Jeg  lod  Lovene  sove  for  en  Dag,  spillede  Skak  med 
hende,  var  uendelig  elskværdig,  talte  ikke  om  Politik.  Jeg  fik  meget 
at  vide:  først  at  næsten  alle  de,  der  studerede  Naturvidenskab,  gaar 
til  Forelæsning  i  Botanik  og  dernæst,  at  der  eksisterer  to  Foreninger 
af  udenlandske  Studenter  her  i  Byen.  Og  alt  tyder  jo  paa,  at  hun  er 
Udlænding,  saa  jeg  vil  sikkert  kunne  træffe  hende  der. 

I  den  nærmeste  Tid  efter  Besøget  hos  Frøken  Haakonsen,  der 
for  Resten  beder  mig  hilse  Dig,  var  jeg  med  paa  alle  Studenterballer, 
paa  det  armeniske,  det  polske,  det  russiske  o.  s.  v.,  men  uden  at 
støde  paa  hende.  Jeg  syntes,  det  var  for  nærgaaende  at  tiltale  hende 
i  Biblioteket.  Hun  smilede  altid  saa  usigelig  mildt  til  mig;  men  jeg 
vovede  det  ikke;   jeg  er  ellers  ikke  bange  af  mig;  men  denne  Gang! 

Saa  mødte  jeg  til  alle  Forelæsninger,  til  Zoologi,  Kemi,  Botanik. 
Jeg  meldte  mig  ind  i  de  to  Studenterforeninger;  der  er  en  russisk  og 
en  russisk-semitisk;  dog  den  russiske  er  ligesaa  semitisk  som  den 
anden.    Jeg  traf  hende  ikke. 

.  En  Dag  i  Botaniktimen  sad  hun  tæt  ved  mig;  kun  tre  eller  fire 
Damer  mellem  os.  Der  gik  et  Par  Dage  paa  samme  Maade.  Jeg 
vovede  stadig  ikke.  Saa  sad  hun  atter  en  Dag  ved  Siden  af  mig. 
Professoren  var  endnu  ikke  kommet.  Hun  tabte  en  Bog,  jeg  bøjede 
mig  efter  den;  hun  ledte  efter  sin  Blyant,  men  fandt  den  ikke.  Jeg 
havde  ingen  hos  mig,  aa,  hvor  uheldigt;  men  i  det  samme  gik  det  op 
for  mig,  at  jeg  kunde  bede  Frøken  Haakonsen  laane  mig  sin.  Jeg  hen 
til  hende.    Jeg  beder  om  Blyanten,  og  jeg  faar  den. 

Vi  havde  gjort  hinandens  Bekendtskab. 

Professoren  kom,  og  alt  blev  stille.  Det  var  efter  Forelæsningen. 
Jeg  forestillede  mig.  Jeg  gav  hende  et  Visitkort,  som  jeg  havde  købt 
netop  dertil.  Hun  smilede:  „Saa  rig  er  jeg  ikke;  men  kan  det  gøre 
det,  kan  jeg  sige  mit  Navn:  Verona  Mascagni".  — 

Hun  er  født  i  Alperne  ved  Genfersøens  Bred,  Faderen  var 
Italiener,  Moderen  russisk  Jødinde;  selv  er  hun  et  slaaende  Eksempel 
paa  de  mærkelige  Blandingsracer,  der  findes  saamange  af  i  Schweitz 
og  især  i  Geneve.  Hun  er  opdraget  i  Rusland  og  Geneve,  taler 
Fransk  og  Russisk,  ikke  Italiensk.  Jeg  hjælper  hende  Overtøjet  paa, 
og  følger  hende  hjem. 

Hvor  er  hun  dejlig,  henrivende  dejlig;  naar  hun  smiler,  tegner 
smaa  Mænd  og  Piger  i  Marginen  paa  sine  Bøger  under  Forelæsningen 
eller  mjaver  som  en  Kat  eller  er  vittig,  ligner  hun  en  Pige  mellem 
sytten  og  nitten.     Er  hun  alvorlig,   ser  hun  ud,   som  var  hun  tredive. 

Det  er  saa  svært  at  skildre  Personer,  og  min  Pen  er  saa  daarlig 
dertil,  derfor  kun  dette:  hun  er  fuldstændig  mørk,  ligner  mest  af  alt 
en  Murillos  Madonna,  der  har  lært  at  danse,  være  uartig  og  gammel- 
klog  til   Tider.  (Fortsættes.) 


Drengeaar 

Af  Georg  Brandes 


11. 

Til  Sommerfornøjelserne  hørte  Skovture.  De  foregik  nogle  Gange  i 
Løbet  af  den  smukke  Aarstid.  Naar  Vejret  syntes  tillidvæk- 
kende, blev  nogle  Wienervogne  lejede  for  Familien,  Slægtninge  og 
Venner,  og  en  Søndag  Formiddag  blev  i  hver  Vogn  Magasinet  pakket 
fiildt  af  gode  Sager.  Dug  og  Servietter  medtoges,  Brød,  Smør,  Æg 
og  Laks,  Pølse,  Steg  og  Kaffe  foruden  nogle  Flasker  Vin.  Saa  kørtes 
der  til  et  eller  andet  Skovløberhus,  hvor  man  for  gode  Ord  og  Be- 
taling fik  varmt  Vand  paa  Maskine,  og  der  blev  Dagens  Maaltid  krydret 
ved  den  gode  Appetit,  som  Skovluften  gav. 

Fra  en  af  disse  Ture  bevarede  Drengen  som  lille  en  pinlig  og  lærerig 
Erindring.  Næste  Dag  sagde  hans  Moder  til  ham:  Du  bar  dig  rigtig 
dumt  ad  igaar  og  gjorde  dig  til  Nar.  —  Hvorved?  —  Du  gik  hele 
Tiden  foran  de  Store,  som  spadserede,  og  sang  i  vilden  Sky.  For  det 
Første  skulde  ikke  du  gaa  i  Spidsen,  for  det  Andet  skulde  du  ikke 
forstyrre  de  Andre  ved  at  synge.  —  Disse  Ord  gjorde  et  uudsletteligt 
Indtryk  paa  ham,  fordi  han  var  sig  bevidst,  at  han  i  ingen  Henseende 
havde  villet  gøre  sig  gældende  eller  gøre  sig  vigtig.  Han  kunde  kun 
dunkelt  huske,  at  han  havde  sunget;  han  havde  gjort  det  for  sin  For- 
nøjelse, ikke  for  at  man  skulde  lægge  Mærke  til  ham. 

Han  erfor  derved,  at  man  uden  Uartighed  eller  Indbildskhed  kunde 
tage  sig  saare  ilde  ud,  begreb,  at  de  Andre,  paa  hvem  han  ikke  havde 
tænkt,  havde  set  paa  ham  med  ugunstige  Øjne,  havde  fundet  ham  be- 
sværlig og  latterlig,  hans  Moder  især,  og  han  fornam  en  dyb  Ydmygelse 
ved  Tanken. 

Efterhaanden  gik  det  op  for  ham,  at  der  ikke  var  nogen,  hvem  det 
var  vanskeligere  at  handle  til  Behag  end  hans  Moder.  Ingen  var 
sparsommere  med  Bifald  end  hun,  og  al  Følsomhed  var  hende  en 
Gru.  Hun  traadte  ham  i  Møde  som  den  overlegne  Forstand,  rettede 
og  opdrog  ham  gennem  Satire.  Tanterne  kunde  man  imponere,  aldrig 
hende.  Den  dybe  Sky  hun  havde  for  at  røbe  Følelser  eller  snakke 
om  dem,  den  Kløgt,  der  boede  bag  hendes  Pande,  det  gennemført 
Kritiske,  Skarptskuende  i  hendes  Anlæg,  det  spotske  Lune,  der  var 
saa  fremtrædende  hos  hende  især  i  hendes  Ungdom,  gjorde,  at  Dren- 
gen overfor  hende  havde  en  Fornemmelse,  der  virkede  styrkende  paa 
Karakteren,    den,    at  hun  ikke  blot  havde  en  Moders  Hjerte  for  ham, 

Det  ny  Aarhundrede  I.  3.  9 

men  at  et  saare  godt  Hoveds  to  kloge  og  prøvende  Øjne  saa  ned  paa 
ham.  Rationel,  som  hun  heh  igennem  var,  mødte  hun  hans  sværme- 
riske Tilbøjeligheder,  de  religiøse  som  de  filosofiske,  med  urokkelig 
Fornuft,  og  fristedes  han  undertiden  af  ringere  Menneskers  Overvur-. 
dering  af  hans  Evner  til  selv  at  overvurdere  dem,  var  det  hende  som 
med  ubøjelig  Fasthed  gjorde  Overbevisningen  om  hans  Væsens  Be- 
grænsning gældende.  Intet  af  hvad  der  var  svagt  i  ham  trivedes  i 
denne  Moders  Nærhed. 

Heri  laa  det,  at  han  i  Overgangsaarene  fra  Dreng  til  Yngling,  de 
Aar,  hvori  Drengen  føler  større  Trang  til  Imødekommen  end  til  Kritik 
og  til  Forkælelse  end  til  Overlegenhed,  søgte  og  fandt  Forstaaelse  lige 
saa  meget  hos  en  lidt  yngre  Søster  af  hans  Moder  som  hos  denne 
selv.  Denne  hans  Moster  var  lutter  Hjerte.  Hun  havde  et  ildfuldt, 
begejstret  Sind,  stor  Ømhed  og  Godhed,  de  livfuldeste  Følelser  for  alt 
hvad  der  fortjente  Medfølelse  og  ikke  mindst  for  ham,  og  hun  havde 
ikke  hans  Moders  kritiske  Forstand.  Hendes  Dømmekraft  kunde  om- 
taages  af  Hidsighed;  hun  kunde  undertiden  lade  sig  henrive  til  ukloge 
Skridt;  hun  havde  ikke  Moderens  Ligevægt  og  lige  saa  lidt  hendes 
Satire.  Hun  egnede  sig  da  fortræffeligt  til  Fortrolig  for  en  stor  Dreng, 
hvem  hun  lod  forstaa,  at  hun  ansaa  ham  for  fremragende  begavet.  Da 
disse  faa  Overgangsaar  var  omme,  indtog  hans  Moder  atter  fuldt  ud 
sin  Plads  i  hans  Bevidsthed,  og  Forholdet  mellem  dem  forblev  i  alt 
væsenligt  det  samme,  selv  efter  at  han  var  bleven  hende  meget  over- 
legen i  Kundskaber  og  hun  i  et  og  andet  hans  Lærling.  Det  be- 
rørte ham  derfor  stærkt,  da  mangfoldige  Aar  derefter  hans  yngre 
Broder  med  et  vist  Vemod  sagde  til  ham:  Forekommer  det  ikke 
ogsaa  dig,  at  Moder  begynder  at  blive  gammel.  —  Nej,  slet  ikke, 
svarte  han,  hvad  opfatter  du  som  Tegn  derpaa?  —  Jeg  synes,  Gud 
hjælpe  mig,  hun  begynder  at  beundre  os. 

12. 

For  den  lille  Dreng  som  for  alle  andre  Børn  var  det  store  Pro- 
blem opstaaet  om  Tilblivelsens  Hemmelighed.  Han  nøjedes  ikke  længer 
med  det  Svar,  at  Børnene  bragtes  af  Storken,  eller  med  det  næste, 
der  fremsattes  med  større  Alvor,  at  de  kom  drivende  i  Kasser,  som 
droges  op  af  Peblingesøen.  Han  pinte  som  lille  sin  Moder  med  Spørgs- 
maal  om  hvorledes  det  kunde  ses,  til  hvem  hver  enkelt  Kasse  var  bestemt. 
At  Kasserne  var  numererede,  gav  ikke  megen  Klarhed.  At  de  var 
forsynede  med  Adresser,  lød  besynderligt.  Hvem  havde  skrevet  de 
Adresser?  Han  maatte  da  nøjes  med  den  Forsikring,  at  dette  var 
noget,  han  endnu  var  for  lille  til  at  forstaa;  det  skulde  han  faa  for- 
klaret, naar  han  blev  større. 

Hans  Tanker  var  ikke  rettede  paa  det  andet  Køn.  Smaapiger  om- 
gikkes han  ikke  som  Kammerater  og  kendte  faa,  da  han  ingen  Søster 
havde.    Vel  da  han  var  otte — ni  Aar  gammel,   begyndte  en  enkelt  raa 

Og  ret  fordærvet  Skolekammerats  Tale  at  krydse  om  Kønsspørgsmaalet 
i  stygge  Udtryk  og  styggere  Aand.  Drengen  blev  haanet,  fordi  han 
ikke  vidste,  hvorledes  Dyrene  forplantede  sig,  og  at  Mennesker  for- 
plantede sig  som  Dyr. 

Han  svarte:  Mine  Forældre  har  i  hvert  Fald  ikke  baaret  sig  saa- 
ledes  ad. 

Saa  skred  Kammeraterne  med  Barndommens  Ublufærdighed  til  de 
mest  skamløse  Meddelelser,  uigengivelige,  ikke  blot  om  et  sygeligt  ud- 
viklet Driftsliv,  men  om  formelige  Forbrydelser  mod  Naturen  og  mod 
Samfundets  elementære  Love.  Der  gaves  med  andre  Ord  Drengen 
den  modbydeligste,  mest  oprørende  Forestilling  om  Alt,  hvad  der  angik 
Kønsforhold  og  Forplantning. 

Rimeligvis  besudles  for  de  fleste  Drengebørn  i  en  større  Skole  det 
store  Naturmysterium  allerede  i  den  spæde  Alder  af  Raahed  og  Last. 
Medens  i  den  græske  Oldtid  Mysteriet  var  helligt  og  Mennesket  med 
fromt  Sind  dyrkede  Naturmagten  uden  overdreven  Blu  og  uden  Skam- 
løshed, er  dette  Forhold  umuliggjort  i  et  Samfund,  hvor  gennem  tusind 
Aar  selve  Naturen  er  bleven  nedværdiget  af  Religionen,  sat  i  Forbin- 
delse med  Synd  og  Djævel,  stemplet  som  uomtalelig  og  helst,  fornegtet, 
hvor  Raaheden  derfor  tager  en  saa  meget  frygteligere  Oprejsning  og  Hævn. 
Da  der  aldrig  af  de  Voksne  taltes  om  Naturmagten  paa  en  ren  og  simpel 
Maade,  var  den  for  Børnene  bleven  det  Fordulgte.  Til  enkelte  Børn, 
hos  hvem  Driften  tidligt  havde  indfundet  sig,  var  Kundskab  om  dens 
Væsen  kommet  fra  raa  Mennesker,  og  af  dem  var  denne  Kundskab 
bleven  opfattet  med  barnlig  Frækhed.  Disse  Børn  fyldte  nu  deres 
Kammeraters  Øren  med  Uhumskheder. 

Raa  Drengen  prellede  Uhumskhederne  af.  Kun  smittedes  han  for- 
saavidt  af  de  andre  Disciples  Tone,  som  han  af  dem  lærte,  det  var 
rask  at  sige  visse  grimme  Ord.  Tolv  Aar  gammel  overraskedes  han 
en  Dag  af  sin  Moder,  som  han  stod  alene  paa  en  Trappe  og  raabte 
disse  Ord  ud  for  sig.  Han  blev  sat  i  Rette  derfor  og  gjorde  det  ikke 
mere. 

13 

Smaapiger  traf  han  næsten  kun  paa  Børnebal,  og  ingen  havde  i 
hine  tidlige  Barneaar  sysselsat  ham.  Men  tolv  Aar  gammel  fornam 
han  det  første,  stærke  Glimt  af  en  Tilværelsens  Grundmagt,  til  hvis 
Dyrker  for  Livstid  han  var  viet,  Skønheden  nemlig. 

Den  aabenbarede  sig  første  Gang  for  ham  i  Skikkelse  af  en  lille 
slank,  letfodet  Pige,  hvis  Navn  og  Person  i  al  Stilhed  spøgte  i  hans 
Hjerne  gennem  flere  følgende  Aar. 

En  af  hans  Morbrødre  boede  den  Sommer  paa  Amerikavej,  hvor 
der  den  Gang  var  ganske  landligt,  og  hvorfra  man  havde  en  smuk 
Spadseretur  over  Marken  til  et  Sted,  der  hed  Signalety  hvor  Toget  kom 
forbi  fra  Kjøbenhavns  ældste  Jernbanestation,  som  ikke  laa  paa  den 
Side  af  Vesterbro,    hvor  de  nuværende  Stationer  li^er.     Her  boede  i 

Nærheden  en  Familie,  hvis  yngste  Datter  næsten  daglig  kom  løbende 
over  til  Morbroderens  Landsted  for  at  lege  med  Husets  Børn. 

Hun  var  ti  Aar  gammel,  brun  som  en  Zigøjnerske,  hurtig  som  en 
Raa,  og  fra  hendes  Barneansigt,  fra  alt  dette  Brune,  Øjne,  Haar  og 
Hud,  fra  hendes  Smil  og  hendes  Tale  straalede,  klang  og  slog  dette 
Overvældende,  hidtil  Ukendte,  Skønheden  ham  i  Møde.  Han  var  tolv 
Aar  gammel,  hun  var  ti.  Deres  Forhold  bestod  i  at  lege  Tagfat,  ikke 
engang  alene,  men  sammen  med  andre  Børn;  han  ser  hende  endnu 
iare  afsted  i  Løb  foran  ham,  medens  de  lange  Fletninger  slaar  mod 
hendes  Midie.  Men  skønt  dette  var  Alt,  hvad  der  foregik  mellem 
dem,  havde  de  begge  en  Følelse  af  et  hemmeligt  Baand  dem  imellem. 
Dejligt  var  det  at  ses.  Hun  skænkede  ham  en  Neglike.  Hun  klip- 
pede en  Hjerterdame  ud  af  et  Kortblad  og  gav  ham  den;  han  opbe- 
yarede  den  de  næste  fem  Aar  som  en  Helligdom. 

Deri  bestod  deres  hele  Forhold,  og  mer  kom  der  aldrig  til,  end 
ikke  da  hun  tolv  Aar  gammel  en  Dag  paa  Børnebal  tilstod  den  fjorten- 
aarige,  at  hun  havde  gemt  Alt,  hvad  hun  havde  faaet  af  ham  —  Gaver 
af  lignende  Rang  som  hendes.    Men  Skønhedsindtrykket  fyldte  ham. 

En  havde  foræret  ham  nogle  udstoppede  Kolibrier,  der  sad  paa 
lakerede  Grene  under  en  Glasklokke.  Han  betragtede  dem  altid,  naar 
han  sad  i  Barnestuen  og  læste ;  de  stod  paa  det  Bogskab  der  var  hans. 
Disse  Fugle  med  deres  dejlige,  lysende,  brogede  Fjer  gav  ham  det 
første  Indtryk  af  eksotisk  Farveglans.  Alt  hvad  han  skulde  elske, 
maatte  i  lang  Tid  helst  have  noget  deraf,  noget  fremmed  og  fjernt. 

Den  lille  Pige  var  vel  dansk  af  Sprog,  men  iøvrigt  hverken  paa 
fædrene  eller  mødrene  Side  ret  dansk;  ogsaa  hendes  Navn  var  udansk. 
Hun  talte  Engelsk  hjemme  og  kaldtes  hos  Morbroderen  Mary,  skønt 
hun  af  sine  Forældre  blev  kaldt  ved  et  andet  Fornavn.  Alt  dette  gav 
hende  blot  mere  Særpræg. 

En  Gang  om  Aaret  traf  han  hende  paa  Børnebal;  hun  havde  da 
en  hvid  Kjole  paa  og  var  for  ham  væsensforskellig  fra  alle  andre 
Smaapiger.  En  Formiddag  efter  et  saadant  Bal  følte  han  sig,  fjorten 
Aar  gammel,  helt  besynderligt  tilmode,  og  med  Undren  og  Andagt 
overfor  hvad  han  foretog  sig,  betragtende  sig  som  betaget  af  en  højere, 
uforklarlig  Magt,  nedskrev  han  de  første  Vers,  han  nogensinde  havde 
formet.     De  lød: 

Unge,  dejlige,  hvidklædte  Pige, 
der  med  mig  i  Dansen  svæver  hen! 
Mine  Læber  vover  ej  at  sige 
dig,  hvor  højt  Du  elskes  af  din  Ven. 

Der  var  endnu  en  Del  Strofer  af  denne  himmelske  Poesi. 
Netop  fordi  han  saa  sjældent  traf  hende,  var  det  et  let  Jordskælv  i 
hans  Liv,    naar  det  skete.     Han  havde  vænnet  sig  til  en  saadan  Dyr- 


Drengeaar  133 

kelse  af  hendes  Navn,   at  hun  for  ham  næsten  ikke  tilhørte  Virkelig- 
heden. 

Men  da  han  seksten  Aar  gammel  traf  hende  paany  paa  et  Bal  af 
Halvvoksne,  var  Fortryllelsen  pludseligt  veget.  Hun  havde  skiftet 
Udseende,  svarede  ikke  mere  til  hans  Drømmebilled.  Naar  de  mødtes 
i  Dansen,  pressede  hun  hans  Haand,  og  dette  oprørte  ham  som  noget 
Ublufærdigt.  Hun  var  ikke  længer  en  Alf.  Hun  havde  fyldige  Skuldre, 
en  spirende  Barm,  varme  Hænder,  et  ungdommeligt  Koketteri,  noget 
der  for  ham  tog  sig  ud  som  erotisk  Erfaring.  Snart  tabte  han  hende 
helt  af  Syne.  Men  han  bevarede  en  Taknemmelighed  imod  hende  for 
det  Indtryk,  han  skyldte  hendes  ti  Aar,  dette  naturligt  Overnaturlige, 
den  tidligste  Skønhedsaabenbaring. 

14. 

Den  Person,  som  dannede  Midtpunktet  for  Skoledrengenes  Op- 
mærksomhed, var  naturligvis  Skolens  Bestyrer.  For  de  ganske  smaa 
var  Bestyreren  blot  mægtig  og  faderlig,  oven  over  det  Hele.  Saa^nart 
Kritiken  vaagnede,  gik  den  hos  de  Ildesindede  ganske  særligt  ud  over 
ham,  ondskabsfuld  og  smaalig  som  den  var,  og  gentoges  uselvstændigt. 

Da  Bestyreren  var  en  kraftig,  fyldig,  smuk,  overlegen  Mand  med 
et  vist  Præg  af  Livsglæde  og  uskyldigt  Vellevned  over  sig,  forsikrede 
de  toneangivende  Ondskabsfulde,  at  han  kun  levede  for  at  spise  og 
drikke  godt.  Dernæst  gav  den  gammeldags  Straffemaade,  de  Spansk- 
rørsslag,  som  uddeltes  af  Bestyreren  selv  inde  paa  hans  Kontor,  nogen 
Anledning  til  Misstemning.  Det  var  vel  kun  saare  dovne  og  forhærdede 
Drenge,  som  fik  en  saadan  Straf;  for  de  bedre  kom  den  end  ikke  i 
Betragtning.  Men  naar  hine  fik  Ordre  til  efter  Skoletid  at  møde  paa 
Kontoret,  og  Bestyreren  saa  tog  dem  mellem  sine  Ben,  fiigtlede  dem 
igennem  og  derpaa  ligesom  trøstende  kærtegnede  dem  med  Haanden, 
satte  dette  ondt  Blod,  og  Bestyrerens  Værdighed  led  derunder.  Var 
der  i  den  Lede,  dette  vakte,  nogen  Fornuft,  saa  var  der  i  visse  andre 
Anker,  der  rettedes  imod  ham,  slet  ingen. 

Der  herskede  den  uskønne  Skik,  at  Drengene  den  første  i  hver 
Maaned  selv  medbragte  Skolepengene,  hvorpaa  midt  i  en  eller  anden 
Time  Bestyreren  kom  ind  i  Klassen,  tog  sit  Stade  paa  Katederet  og 
flot  og  hurtigt  strøg  Femdalersedleme  ned  i  sin  store  bløde  Hat  og 
derfra  i  sine  Lommer.  En  Ulempe  herved  var  den,  at  de  ganske  en- 
kelte fattige  Elever,  der  gik  frit  i  Skole,  paa  den  Dag  udpegedes  for 
deres  Kammerater  som  dem,  der  intet  medbragte,  hvad  disse  følte 
som  Ydmygelse.  Dernæst  vakte  Synet  af  den  formentlige  Rigdom, 
Bestyreren  saaledes  kom  i  Besiddelse  af.  Uvilje  og  Spot.  Det  blev 
Tonen  at  kalde  ham  Drengegrossereren,  fordi  Skolen,  som  paa  sin 
Højde  havde  halvsjette  hundrede  Elever,  var  saa  stærkt  besøgt.  Den 
overordenlige  Tilstrømning,    der   dog   fornuftigvis  maatte  opfattes  som 

Bevis  for  Skolens  Ry,  blev  anset  for  Vidnesbyrd  om  Pengegriskhed  hos 
dens  Bestyrer. 

Endnu  maa  det  tilføjes,  at  der  i  hans  Holdning,  som  øjensynligt  og 
med  god  Grund  var  beregnet  paa  at  imponere,  var  et  og  andet,  som 
med  nogen  Ret  for  skarptskuende  Drenge  kunde  staa  som  Unatur. 
Han  kom  ahid  pludseligt  stormende;  han  raabte  altid  med  Stentor- 
stemme, og  naar  han  gav  de  ældre  Drenge  Undervisning  i  Latin,  saa 
indfandt  han  sig  vel  af  Magelighed  altid  en  god  Del  for  sent,  men  be- 
gyndte til  Gengæld,  som  gjaldt  det  om  ikke  at  forsømme  et  Sekund, 
at  udslynge  sine  Spørgsmaal  alt  paa  Dørtærskelen.  Han  yndede  Patos 
og  var  sikkert  en  Mand  med  naturlig  Varme.  Var  man  kommet  ham 
menneskeligt  nær,  vilde  han  have  vundet  megen  Hengivenhed;  thi  han 
var  en  klog  Mand  og  hans  Skikkelse  munter  og  lys.  Da  Disciplenes 
Antal  var  saa  stort,  virkede  han  nu  mere  paa  Afstand. 

15. 

Hfln  saa  lidt  som  nogen  anden  af  Lærerne  meddelte  et  Indtryk  af 
den  klassiske  Oldtid,  om  hvilken  hele  Undervisningen  i  Skolens  latinske 
Afdeling  samlede  sig.  Den  Lærer,  der  de  sidste  Aar  underviste  i  Græsk, 
gjorde  det  ikke  blot  med  Strenghed,  men  med  en  Ulyst,  ja  med  et  for- 
meligt Had  til  Klassen,  der  var  rent  ud  afskyværdigt. 

Bestyreren,  som  forstod  sig  paa  Talekunst,  gav  en  vis  Forestilling 
om  den  latinske  Digtnings  Skønhed,  medens  al  den  øvrige  Undervisning 
i  de  gamle  Sprog,  af  saa  kyndige  og  samvittighedsfulde  Mænd  den  end 
meddeltes,  var  rent  grammatikalsk.  Madvigs  Aand  rugede  over  Skolen. 
Der  var  hos  Bestyreren  imidlertid  ingen  Tvivl  om  Vergils  eller  Horatses 
Storhed,  og  derved  maatte  en  Dreng  med  Sans  for  stilistisk  Fynd  og 
metrisk  Klang  nødvendigvis  faa  en  levende  Interesse  for  disse  to  Mænds 
Poesi.  Den  Dreng  i  Klassen,  af  hvem  Bestyreren  lovede  sig  mest, 
begyndte  da  straks  i  al  Stilhed  at  oversætte  dem.  Han  fordanskede 
Æneidens  anden  og  fjerde  Bog  samt  en  Del  af  Horatses  Sange  og 
Epistler  paa  ufuldkomne  Vers. 

16. 

I  Hjemmet  havde  der  aldrig  været  Tale  om  nogen  Trosbekendelse. 
Ingen  af  Forældrene  havde  noget  Forhold  til  den  israelitiske  Religion; 
ingen  af  dem  besøgte  nogensinde  Synagogen.  Da  man  i  Mormoderens 
Hus  overholdt  de  israelitiske  Spiseregler,  havde  forskellige  Stel  til  Kød 
og  Smør  og  et  særligt  Stel  til  Paasketiden,  saa  kom  den  rettroende 
Jødedom  til  at  staa  for  Drengen  som  en  Samling  snurrige  gamle  over- 
troiske Fordomme,  der  særligt  havde  Hensyn  til  Maden.  Dens  Poesi 
var  ham  en  lukket  Bog. 

I  Skolen,  hvor  Drengen  blot  som  Tilhører  overværede  Religions- 
timerne, hørte  han  altid  Jødedommen  omtale  som  et  blot  Forstadium 
til  Kristendommen,  og  Jøderne  som  Levninger  af  et  Folk,  der  til  Straf 

for  Drabet  af  Verdens  Frelser  var  spredt  over  Jorden.  De  nulevende 
Israeliter  fremstilledes  som  Mennesker,  der  i  haardnakket  Stridighed 
og  Trods  med  forøvrigt  næsten  ufattelig  Forhærdelse  klamrede  sig  til 
et  længst  overvundet  religiøst  Ideal  af  den  strenge  Gud  i  Modsætning 
til  den  kærlige. 

Naar  han  selv  forsøgte  at  lægge  dette  til  Rette  for  sig,  plagede  det 
ham,  at  Jøderne  ikke  tog  Stilling  til  Jesus,  der  dog  saa  øjensynligt  be- 
tegnede Fremskridtet  indenfor  den  Religion,  han  udvidede  og  ufrivilligt 
sprængte.  Jesu  overnaturlige  Personlighed  forekom  ham  iøvrigt  ikke 
troværdig.  Kravet  af  Tro,  den  Fordring,  at  Fornuften  skulde  tages 
fangen,  vakte  hans  dumpe  Modstand,  og  denne  Modstand  næredes  ved 
Moderens  faste  Rationalisme,  hendes  ubetingede  Afvisning  af  ethvert- 
somhelst  Mirakel.  Da  han  ifølge  Statsloven  skulde  konfirmeres,  var 
han  saa  vidt,  at  han  saa  ned  paa  det  Forestaaende  som  paa  en  blot 
byrdefuld  Ceremoni.  Rabbinerens  Person  indgød  ham  kun  Uvilje; 
dennes  tyske  Udtale  af  Sproget  forekom  ham  modbydelig  og  latterlig. 
Det  skrækkelige  Dansk,  hvori  Lærebogen  var  affattet,  oprørte  ham,  der 
af  Naturen  havde  et  fint  Øre  for  dansk  Sprog.  Under  det  første 
Stykke,  der  mødte  Øjet  i  Bogen,  stod  et  Skriftsted  paa  følgende  Dansk: 
„Thi  Budet  er  en  Lygte  og  Læren  er  et  Lys,  og  Vej  til  Livet  er  For- 
maningens Tugt  (Sædelæren)."  Meddelelserne  om  gammeljødiske  Skikke 
og  Fester  prellede  ganske  af  paa  hans  moderne  Opdragelse.  Konfir- 
mationen bestod  efter  hans  spotske  Sammenfatning  af  Indtrykket  væsent- 
lig i,  at  man  laante  en  høj  Silkehat  af  Hattemageren  og  næste  Dag  sendte 
ham  den  i  velsignet  Tilstand  tilbage.  Den  taabelige  Sædvane  herskede 
nemlig,  at  Smaadrengene  mødte  i  høj  Hat,  saa  vanvittigt  den  end  klædte 
dem.  Med  den  paa  Hovedet  skulde  de  efter  Overhøringen  gaa  op  ad 
Trappen  til  en  Balustrade,  hvor  Præsten  ventede  dem  øverst  oppe, 
hviskede  dem  et  Par  bevægelige  Ord  i  Øret  om  Forældre  eller  Bedste- 
forældre og  velsignende  lagde  Haanden  paa  den  høje  Hat.  Da  Drengen 
skulde  aflægge  Troesbekendelsen  i  Kor  med  de  andre,  istemmede  han 
vel  det  første  Ja,  der  angik  Troen  paa  en  Gud,  men  tav  til  Spørgs- 
maalene  om  han  troede,  at  Gud  havde  aabenbaret  sig  for  Moses  og  talt 
gennem  sine  Profeter.     Han  troede  intet  deraf. 

Iøvrigt  var  han  vaklende  og  ude  af  Stand  til  at  naa  Klarhed.  Hvad 
der  forvirrede  ham,  var  den  usandfærdige  Maade,  hvorpaa  Historie- 
undervisningen, der  var  aldeles  teologisk,  havde  fundet  Sted.  Det  med- 
deltes f.  Eks.  af  Historielærerne,  ikke  blot,  at  da  Julianus  Apostata 
havde  villet  genopbygge  Templet  i  Jerusalem,  var  Ild  slaaet  op  af  Jor- 
den, men  dette  fortolkedes  som  et  Under,  der  udtrykte  den  guddom- 
melige Vilje.  Ifald  dette  var  sandt  —  og  han  evnede  ikke  at  gendrive 
det  —  saa  havde  Gud  jo  udtrykkeligt  taget  Parti  mod  Jødedommen  og 
Jøderne  som  Folk.  Dette  Folk  syntes  da  virkelig  forbandet  af  ham. 
Imidlertid  afskrækkede  Kristendommen  Drengen  grundigt  ved  sin  Sagn- 
historie,   sin    Dogmatik   og   sine  Kirkeskikke.    Jomfrufødselen,    de  tre 

Personer  i  Treenigheden,  særligt  Nadverens  Sakramente  virkede  paa 
ham  som  Rester  af  det  laveste  Oldtidsbarbari. 

Under  disse  Omstændigheder  tyede  hans  unge  Sjæl  i  sin  Trang  til 
Noget,  den  kunde  dyrke,  fra  Asiens  til  Europas  Guddomme,  fra  Palæ- 
stina til  Hellas,  og  klamrede  sig  *med  levende  Begejstring  til  den  græske 
Skønhedsverden  og  dens  Gudesagn.  Af  sin  hele  lærde  Opdragelse  ud- 
drog han  dette  Ene:  Sværmeri  for  det  gamle  Hellas  og  dets  Guder; 
de  var  hans  Guder,  som  de  havde  været  Julians.  Apollon  og  Artemis, 
Athene  og  Eros  og  Afrodite  blev  Magter,  han  i  en  ganske  anden  For- 
stand troede  paa  og  glædede  sig  over,  end  nogen  paa  Sinai  eller  i 
Emaus  aabenbaret  Gud.     De  stod  ham  nær. 

Og  under  disse  Omstændigheder  blev  Antiksalen  paa  Charlottenborg, 
hvor  han  som  Skoledreng  hørte  Høyens  Forelæsninger,  et  Sted,  han 
betraadte  med  Andagt,  og  Thorvaldsens  Museum  hans  Tempel,  saa 
ufuldkomment  det  end  gengav  Grækernes  religiøse  og  heroiske  Bevidst- 
hedsindhold.  Men  han  havde  paa  dette  Tidspunkt  ingen  anden  og 
bedre  Adgang  til  den  antike  Gudeverden  end  den,.  Museet  frembød,  og 
Thorvaldsen  og  Grækerne  smeltede  i  Fjorten-Femtenaarsalderen  for  ham 
sammen  til  Et.  Thorvaldsens  Museum  var  ham  en  straalende  Illustra- 
tion til  Homer.  Her  var  hans  Kirke,  hans  Guder,  hans  Aands  sande 
Hjemstavn. 


Kristendommen  og  den  moderne  Kultur. 

Af  V.  BrOcker. 


„r^r  du  selv  en  Kristen?  og  har  du  dine  Synders  Forladelse?"  Dei 
£2  var,  som  bekendt,  dette  personlige  Spørgsmaal,  hvori  Grundt- 
vigs Hjertekvide,  paaført  ham  ved  Forelskelsen  i  Fru  Constance 
Steensen  de  Leth,  i  December  1810  mundede  ud.  Og  Trangen  til  at 
faa  dette  Spørgsmaal  besvaret  og  til  at  komme  til  Hvile  i  Tro  paa,  at 
han  var  Kristen  og  havde  sine  Synders  Forladelse,  drev  ham  ind  i  den 
Sjælekamp,  hvis  forfærdelige  Voldsomhed  for  en  Tid  omtaagede  hans  For- 
stand. At  han,  efter  at  have  kæmpet  sig  igennem,  maatte  føle  sig  i  stærk 
religiøs  Modsætning  til  den  raadende  kirkelige  Retning:  Rationalismen, 
for  hvilken  hint  personlige  Spørgsmaal  slet  ikke  eksisterede  eller  løstes 
dog  gennem  en  simpel  Fornuft-Afgørelse  —  det  er  selvsagt.  Men  man 
fejler  meget,  naar  man  gør  dette  til  den  eneste  Faktor  i  Kampen 
mellem  Grundtvig  og  Rationalismen.  Vel  maa  den  egentlige  „Uro" 
søges  her,  men  der  er  forskellige  andre  Elementer,  der,  om  hver  for 
sig  ikke  saa  vigtige,  dog  er  af  overordentlig  Betydning. 

Oehlenschlagers  poetiske  Skrifter  af  1805  havde  oplukket  den 
poetiske  Verden  for  Grundtvig.  Han  var  blevet  sat  i  den  stærkeste  aande- 
lige  Bevægelse  og  drev  lidenskabeligt  Studier  af  Historie,  Filosofi  og  Poesi. 
Han  forham  i  alt  dette  Pust  fra  Uendelighedens  Verden,  og  af  saa  stor 
Værdi  blev  disse  aandelige  Magter  ham,  saa  han,  da  han  førtes  til  ogsaa  at 
beskue  Kristendommen  som  et  af  de  betydningsfulde  Led  i  Slægtens 
aandelige  Fremgang,  bestemte  Jesu  Religion  „som  Poesiens  og  Filosofiens 
Identitet",  og  han  udtaler,  at  „kun  Videnskabelighed,  Sans  for  Menneske- 
aandens  højere  Udvikling,  kan  give  Slægter  og  Individer  varig  Storhed.** 

Men  hvordan  stod  nu  Samtiden?  Delte  den  denne  hans  høje  Begej- 
string? Nej!  Sit  Indtryk  maa  han  1.807  skildre  saaledes:  Jeg  dølger  slet 
ikke  min  Frygt  for,  at  vi  allerede  staar  paa  et  Punkt,  der  spaar  baade 
Videnskabelighedens  og  Literaturens  Undergang."  Han  ser  nemlig,  at 
Samtiden  mer  og  mer  lægger  sig  efter  at  blive  »ret  forstandige  og 
vindskibelige  Jordborgere,  som  finder  en  reellere  Kvægelse  i  god  Mad 
og  den  ædle  Druesaft,  end  Krøniker,  Spidsfindigheder  og  Rimerier  kan 
give."  Rationalismen  tager  ikke  blot  paa  Kristendommen  tørt  og  fornuft- 
mæssigt; den  er  i  det  hele  forsumpet  i  Endelighed,  dens  Sans  for 
Livets  uendelige  Værdier  er  mat  eller  helt  udslukt.  Men  om  end 
Grundtvig,  efter  sit  kristelige  Gennembrud,  aandelig  talt  gik  i  Kloster, 
saa  havde  han  drukket  for  dybt  af  hine  rent  humane  Kildevæld,  til  at 
dette  kunde  vare  ret  længe,  og  det  bliver  da  netop  et  Element  i  hans 
Kamp  mod  Rationalismen,  at  han  føler  den  som  en  Fornægtelse  af  al 
højere  menneskelig  Stræben. 

Grundtvig  havde  været  Tilskuer  ved  Slaget  paa  Rheden  1801. 
Oehlenschlagers  Digtning  havde  aabnet  ham  Valhals  hidtil  laasede  Dør, 

Og  han  glødede  af  Begejstring  for  Nordens  Oldtid.  Saa  kom  1807  med 
sin  Ulykke  og  Fare,  og  nu  brød  Kærligheden  til  Fædrelandet  igennem 
med  saadan  Voldsomhed  i  dette  lidenskabelige,  højt  spændte  Sind,  at 
han  følte  dets  Ve  og  Vel  kræve  alle  hans  Kræfter.  Men  hvordan  var 
Udsigterne  for  dets  Fremtid?  Hans  historiske  Studier  viste  ham  her, 
at  Folkets  Sans  for  sin  Historie  og  dermed  for  en  ærefuld  Fortsættelse 
af  den  havde  været  vaagen  eller  slap  i  ligefremt  Forhold  til,  som  Kirken 
besad  aandelig  Indflydelse  i  Folket  eller  ikke.  Og  naar  han  da  nu 
saa  ud  over  Samtiden  og  saa,  i  hvilken  Grad  Sløvhed  og  Ligegyldighed 
raadede,  hvorledes  al  historisk  Sans  var  som  uddød,  da  fyldtes  han 
med  Gru.  Thi  Kirkerne  stod  tomme,  Kirken  syntes  at  have  mistet 
al  Betydning  i  Folket.  Og  hvor  laa  Skylden  for  denne  Tilstand?  I 
den  rationalistiske  Aandløshed. 

Trods  alle  fede  Fraser  om  Dyd  og  Borgerheld,  havde  Rational- 
isterne i  Virkeligheden  forraadt  Fædrelandet  i  Bestræbelsen  efter  rent 
endeligt  Velvære.  Og  naar  det  nu  truedes  af  Undergang,  da  skyldtes 
det  de  Anstrængelser,  de  havde  gjort  for  at  „rense"  Jesu  Religion, 
indtil  den  var  blevet  som  en  nøgen  Benrad  uden  Liv  og  Varme. 
Grundtvig  maatte  da  ogsaa  bekæmpe  Rationalisterne,  fordi  de  dannede 
en  Hindring  for  Fædrelandets  Blomstring  og  Folkets  Lykke. 

Da  saa  den  rationalistiske  Gejstlighed  øvede  Tvang  og  Vold  mod 
de  gudelige  Bevægelser,  der  opstod  her  og  der,  saa  maatte  Kampen 
komme,  og  den  begyndte,  som  bekendt,  i  1825  med  Grundtvigs  vold- 
somme Angreb  paa  H.  N.  Clausen. 

—  Men  samtidig  havde  Grundtvig  fundet  det  kirkelige  Stade,  som 
han  siden  bestandig  fastholdt.  Og  dette  Stade  er  ganske  bestemt  ved 
de  her  skitserede  Forudsætninger. 

Først  og  fremmest  havde  det  personlige  Spørgsmaal  stadig  drevet 
paa.  Efter  Gennembruddet  1810 — 11  havde  han  følt  sig  som  Kristen, 
i  Besiddelse  af  Syndernes  Forladelse.  Men  om  han  end  siden  hen 
fuldt  erkendte,  at  denne  Følelse  var  en  Følelse  af  Liv:  et  nyt  Liv  i 
Gud,  saa  var  han  dog  paa  denne  Tid  uklar  over,  hvorfra  han  havde 
faaet  dette  Liv.  Havde  han  vundet  det  gennem  den  udstaaede  Sjæle- 
kamp? Eller  var  det  maaske  strømmet  til  ham  fra  den  Bibel,  hvori 
han  i  1810  saa  ivrigt  og  vedholdende  havde  læst?  Det  syntes  ikke 
saa,  for  det  var  ham  dog,  som  han  forgæves  her  søgte  Møde  med 
Livet  og  den  Levende  selv.  Men  hvor  var  det  da,  at  Livskilden 
sprang,  hvorledes  komme  til  paa  første  Haand  at  øse  af  den?  Mer  og 
mer  drives  han  da  til  ud  af  sit  hele  inderste  Begær  at  spørge  efter 
noget,  som  kan  skænke  ham  umiddelbart  Samfund  med  Gud  og  der- 
med en  fuldt  afgørende  Vished. 

Men  Svaret,  han  søgte  paa  dette  Spørgsmaal,  maatte  tillige  være 
saaledes,  at  det  kunde  hjælpe  de  jævne,  ulærde  Kristne,  der  kviede 
sig  under  den  rationalistiske  Forkyndelse.  Heller  ikke  af  den  Grund 
kunde  han  blive  staaende  ved  Bibelstadet,   thi  Rationalisterne  beraabte 

sig  paa  Biblen  saa  vel  som  han,  og  der  var  ud  fra  selve  denne  ingen 
Afgørelse  mulig  af,  hvorfor  deres  Skriftfortolkning  ikke  kunde  være 
lige  saa  berettiget  som  Grundtvigs. 

Og  endelig  maatte  Svaret  være  af  den  Beskaffenhed,  at  det  helt  og 
fuldt  frigjorde  den,  der  fandt  det.  Grundtvig  havde  i  alt  for  høj  Grad 
lært  at  elske,  hvad  Historie,  Filosofi  og  Poesi  kunde  byde,  til  at  han 
kunde  nøjes  med  et  kristeligt  Stade,  hvorfra  disse  Magter  enten  maatte 
ringeagtes  eller  betragtes  med  Mistænksomhed.  Han  kunde  umuligt 
komme  til  Hvile  i  noget  som  helst  klosteragtigt,  men  maatte  tværtimod 
begære  det  frieste  Forhold  til  alt  menneskeligt,  uhindret  Brug  af  alle 
Evner  og  Kræfter  og  af  alt  menneskeligt  Aandsarbejde  til  Gavn  for 
Folkelivet,  til  Frelse  for  Fædrelandet.  Han  saa  vidt  nok  ud  til  klart 
at  se,  at  en  ny  Kulturperiode  indledtes,  og  at  det  Folk,  der  ikke  kunde 
følge  med  her,  var  dødsdømt.  Paa  den  anden  Side  var  han  vis  paa,  at 
kun  i  Kristendommen  fandtes  de  til  Bunds  fornyende  og  livgivende 
Kræfter.  Fordringen  blev  da  som  af  sig  selv:  Et  kristeligt  Stade,  paa 
hvilket  der  vindes  Lod  og  Del  i  alt,  hvad  den  historisk  givne  Kristen- 
dom har  haft  Ord  for  at  skænke  Mennesker:  Samfund  med  Gud  og 
et  Liv  i  Fred  for  Synd  og  Død.  Og  samtidig  et  Stade,  der  tillader  en 
at  omspænde  alt  menneskeligt,  hvor  højt  der  end  naas,  hvor  vidt  der 
end  favnes,  ad  hvor  mange,  hidtil  ukendte  Veje  end  den  arbejdende, 
forskende  Menneskeaand  kommer  til  at  vandre. 

Den  uhyre  Glæde,  som  fylder  Grundtvig,  da  han  har  faaet  Svaret  — 
„i  et  velsignet  Øjeblik  slaar  det  ham",  siger  han  —  viser,  at  han  med 
genial  Sikkerhed  har  fornummet,  hvor  afgørende  det  er,  i  hvilken 
Grad  det  tilbyder  ham  netop  alt,  hvad  han  har  attraaet. 

Og  derfor,  da  det  Tidsskifte,  han  har  vejret,  vilde  komme,  et  Par 
Aar  efter  —  fra  Begyndelsen  af  30'erne  —  klarligen  indtræder,  da 
paavirkes  han  mægtigt  deraf.  Thi  nu  skal  jo  det  fundne  Svar  for 
Alvor  staa  sin  Prøve:  Er  det  virkelig  muligt  at  forene  den  gamle 
Kristentro  med  et  fuldt  ud  moderne  Liv?  Vi  ser  ham  da  i  de  nærmest 
følgende  Aartier  at  være  paa  Færde  overalt,  kæmpende,  tændende, 
visende  Vej  i  de  forskelligste  Retninger.  Han  kæmper  lige  saa  ivrigt 
for  en  stor  og  fri  videnskabelig  Højskole  for  hele  Norden  som  for 
kirkelige  Spørgsmaal.  Han  arbejder  paa  at  fremme  et  Personlighedsliv 
paa  folkelig  Grund  for  Hvermand.  Han  er  ikke  i  Tvivl  om,  at  paa 
vore  Dages  Vilkaar  lykkes  dette  ikke,  uden  der  sker  en  Tilførsel  fra 
Videnskabeligheden  —  derfor  den  folkelige  Højskole  i  Sorø,  hvor  der 
ikke  skal  arbejdes  videnskabeligt,  men  hvor  der  skal  gives  en  per- 
sonlig Livsoplysning  ved  Lærere,  som  har  drukket  af  den  ægte  Viden- 
skabeligheds Kilder.  Men  lige  saa  afgørende  er  det  for  ham,  at 
Kristendommen  maa  komme  til  at  give  den  fyldigst  mulige  Indsats  — 
derfor  holder  Grundtvig  paa  Statskirkens  fortsatte  Bestaaen,  blot  at 
den  bliver  præget  af  det  rummeligste  Frisind,  saa  de  forskellige 
Aander,  under  den  indbyrdes  Kappestrid,  kan  holde  hinanden  varme 

Og  derved  gøre  hele  den  bibelske  Opdragelse,  der  tillige  gennem  lange 
Tider  har  været  den  folkelige,  saa  levende  og  frugtbar  som  mulig.  Og 
atter  vil  jo  et  saadant  Præsteskab,  under  Presset  dels  af  de  indbyrdes 
Modsætninger  og  dels  af  den  nye  folkelige  Oplysning,  med  Midtpunkt 
i  Højskolen  i  Sorø,  tvinges  til  at  støtte  sig  til  Videnskabeligheden. 

Rousseau  bemærker  et  Sted,  at  Naturen  vækker  ingen  Trang,  uden 
den  ogsaa  er  i  Stand  til  at  tilfredsstille  den.  Kulturen  derimod,  siger 
han,  vækker  en  saa  mangfoldig  Trang  i  Mennesket,  og  uden  at  kunne 
vente,  til  Betingelserne  for  Mættelse  er  skaffede  til  Veje,  stormer 
Menneskene  frem  som  med  Ulvehunger,  og  deraf  saa  megen  Nød  i 
Kultursamfundene.  Har  Rousseau  Ret  heri,  saa  er  det  jo  en  farlig  Sag 
med  Kulturen,  og  man  maa  snarere  søge  at  hindre  end  fremme  Mæng- 
dens Adgang  til  Kulturen.  Men  for  Grundtvig  eksisterer  denne  Fare 
ikke.  Han  lægger  sig  netop  i  Selen  for  at  gøre  de  mange,  ja  hele 
Folket  delagtigt  i  al  den  Trang,  som  Forholdet  til  de  store,  ideelle 
Kulturmagter  maa  vække.  Det  kommer  af,  at  han  samtidig  af  al  Magt 
arbejder  paa  at  hjælpe  det  hele  Folk  til  levende  Kristendom.  Ikke 
Kulturen  alene,  ikke  Kristendommen  alene,  men  Kristendom  og  Kultur 
i  inderligste  Forbindelse  gør  Folkets  som  den  enkeltes  Liv  paa  engang 
rigt  og  stærkt  og  sundt:  vækker  en  alsidig  Trang  og  mætter  den  tillige. 

Og  det  er  ikke  en  Eksperimenteren  ud  i  det  blaa.  Nej,  hans  egne 
Erfaringer  har  indfriet  det:  hans  Kristendom  skader  ikke  hans  Del- 
agtighed i  det  menneskelige  Aandsarbejde,  hans  Delagtighed  i  dette 
skader  ikke  hans  Kristendom.  Tværtimod!  De  kan  fortræffeligt  sammen, 
de  kan  enes  i  det  personlige,  og  det  ene  virker  da  blot  uddybende  og 
befrugtende  paa  det  andet. 

—  Naar  man  ikke  har  Øje  for  de  forskellige  Forudsætninger,  hvor- 
paa  Grundtvigs  „Opdagelse"  i  1825  hviler,  faar  man  ikke  det  rette  ud 
deraf.     Og  det  har  vist  sig  i  rigelig  Grad. 

Manges  Opfattelse  kan  udtrykkes  saaledes:  Grundtvig  blev  ivrig 
optaget  af  at  bekæmpe  den  ukirkelige  Rationalisme  og  berede  Betingelser 
for  en  kirkelig  Kristendom.  Imod  den  rationalistiske  Bibeltolkning,  der 
gjorde  den  menneskelige  Fornuft  til  sit  øverste  Princip,  satte  han  da 
en  Bibeltolkning,  hvis  øverste  Princip  var  den  apostoliske  Tros- 
bekendelse ved  Daaben.  Menigheden  var  nemlig  grundet  paa  Daaben 
og  Troen  og  ikke  paa  Skriften,  som  først  blev  forfattet  senere,  og 
derfor  maatte  Skriften  fortolkes  efter  Troeri".^  Men  hvad  den  Tro  var, 
som  Menigheden  havde  fra  Begyndelsen,  det  afgøres  af  Historien,  der 
vidner,  at  det  er  netop  denne  saakaldte  „apostoliske"  Tro,  der  har 
lydt  ved  den  kristne  Daab  alle  Dage.  Naar  Skriftfortolkningen  da 
foregaar  efter  dette  Princip,  er  der  ingen  Fare  for  Rationalisme,  og 
den  rettelig  fortolkede  Skrift  er  fremdeles  Norm  for  Menighedens  Er- 
kendelse og  Liv. 

For  andre  har  Betydningen  især  været  den,  at  man  nu  havde  faaet 
et  nemt  og  kortfattet  Udtryk  for,  hvad  der  var  Kristendom,  saa  man 

hermed  kunde  træffe  Afgørelse  af,  hvem  der  var  Kristen  og  hvem 
ikke.  De,  der  vedkendte  sig  Trosbekendelsen  til  Bogstav  og  Tøddel, 
var  de  Kristne,  de,  der  modsagde  den  paa  et  eller  andet  Punkt,  var 
rkke  Kristne.  Paa  denne  Maade  blev  Trosbekendelsen  en  ny  Dog- 
matik, der  i  Grunden  ikke  besad  andet  Fortrin  for  den  gamle,  end  at 
den  var  kortere,  men  Folk  skulde  egentlig  som  før  overhøres  i  Dog- 
matik, og  de,  der  følte  sig  i  Besiddelse  af  den  ene  saliggørende  og 
derfor  kaldede  til  at  foretage  Overhøringen,  dreves,  da  Tiden  viste  sig 
vrangvillig,  til  klikeagtigt  at  sondre  sig  af  i  en  vis  patenteret  Kristelig- 
hed. Og  endelig  var  der  dem,  som  blot  i  al  Almindelighed  lod  sig  betage 
af  Grundtvigs  Storhed  og  hans  „mageløse  Opdagelse"  og,  trods  al  Tale 
om  Kirkelighed,  blev  sekterisk  fanatiske. 

Det  vil,  efter  hvad  her  er  udviklet,  forhaabentlig  være  klart,  at  intet  af 
dette  faar  fat  paa  Kærnen.  Thi  denne  er:  alt  maa  lægges  over  i  det  per- 
sonlige. Grundtvig  spurgte  ud  af  sin  Sjæls  Dyb:  Hvorledes  faar  jeg 
Samfund  med  den  levende  Gud?  Og  Svaret,  han  fandt,  var  dette:  I  Tros- 
bekendelsen ved  Daaben  kommer  Gud  til  mig;  naar  jeg  lever  i  det 
Ord,  lever  jeg  i  Samfund  med  Gud.  I  selve  Guds  Nærværelse  hos 
mig  har  jeg  ubedragelig  Vished  for,  at  hvad  der  skilte  mig  fra  Gud, 
er  overvundet.  Og  det  Ord,  hvori  jeg  lever  dette  Liv,  maa  jeg  da 
kalde  Livets  Ord,  det  levende  Ord. 

Men  alt  dette  er  jo  af  rent  personlig  Art.  Grundtvig  kan  umulig 
tvinge  nogen  anden  til  at  se  det  samme  i  dette  Ord  som  han,  thi  han 
kan  ikke  tvinge  nogen  til  at  indrømme,  at  denne  hans  personlige  Er- 
faring er  sand.  Ingen  kan  komme  indenfor  i  hans  Sjæls  Dybder  og 
overbevise  sig  om,  at  han  virkelig  i  dette  Ord  har  Gud  hos  sig, 
levende  erfarer  hans  Nærværelse.  Det  eneste,  Grundtvig  kan  gøre, 
det  er  at  kundgøre,  at  det  er  gaaet  ham  saaledes,  og  opfordre  andre 
til,  om  muligt,  at  gøre  den  samme  Erfaring.  Og  han  kan  understøtte 
dette  sit  Vidnesbyrd  og  sin  Tilskyndelse  med  at  erklære,  at  hvad  dette 
Ord  giver  ham,  har  han  for  sit  Vedkommende  ikke  kunnet  finde  i 
noget  andet.  Men  han  kan  absolut  ikke  stille  f.  Eks.  den  Fordring, 
at  hvem  der  vil  have  Samfund  med  Gud,  være  Kristen,  maa  tro  netop 
det  samme  og  paa  samme  Maade  som  han,  thi  derved  overskærer  han 
Livsnerven  i  sit  eget,  omstyrter  alle  de  Forudsætninger,  hvorpaa  det 
hviler.  Det  er  da  et  Standpunkt,  der  principielt  afgiver  Betingelser 
for  den  mest  ubegrænsede  Rummelighed  og  Fordragelighed  og  derved 
kalder  til  Samling  og  ikke  til  Splittelse.  Mennesker  bliver  ikke  i  Kraft 
af  iheologiske  Bestemmelser  forsøgt  anbragte,  i  forskellige  Baase,  der 
bliver  ingen  Forkætrelse  mulig  for  denne  eller  hin  Anskuelses  Skyld 
—  der  er  aldeles  ikke  truffet  nogen  Afgørelse  om,  hvad  Kristendom 
er,  paa  udvortes  dogmatisk  Maade.  Enhver,  der  vil  komme  til  den 
samme  Afjgørelse  deraf,  som  Grundtvig  er  kommet  til,  har  kun  een 
Vej  at  gaa,  den  at  han  personlig  oplever  det  samme ;  og  hvem  der  har 
det,  og  hvem  der  ikke  har  det,  det  er  ikke  til  at  dømme  om  for  andre 

end  Vedkommende  selv.  —  Hvor  følgerigtigt  der  ud  herfra  maa  kræves 
Løsning  af  alle  kirkelige,  saavel  dogmatiske  som  liturgiske  Baand,  skal 
her  blot  antydes. 

Men  idet  Tyngdepunktet  saaledes  helt  er  lagt  i  det  personlige,  kan 
selvsagt  ingen  og  intet  foreskrive  noget  om,  hvad  der  ud  fra  hint  Stand- 
punkt maa  gøres  og  ikke  gøres,  skal  undlades  eller  ikke  undlades. 
Den  enkelte  bliver  i  saa  Henseende  ganske  sin  egen  Lovgiver,  thi  i 
Principet  maa  han  jo  sige  saaledes:  Jeg  kan  gøre  alt,  hvad  der  ikke 
hæmmer,  forstyrrer  eller  afbryder  mit  personlige  Samfund  med  Gud; 
jeg  maa  derimod  undlade  alt,  hvorom  dette  gælder.  Og  det  er  jo 
klart,  at  herom  lader  sig  ingen  almindelige  Regler  opstille. 

Derfor  virker  dette  Standpunkt  absolut  frigørende  til  alle  Sider. 
Der  kan  ikke  være  Tale  om  nogen  Art  af  Trældomsforhold  til  Biblen: 
Antagelse  af  dens  Undergerninger,  Samstemmighed  med  dens  Tanker, 
Lydighed  mod  dens  Moralbud  —  som  en  tvungen  Sag.  Nej,  alt  er  under- 
kastet den  personlige  Afgørelse:  hvad  kan  jeg,  hvad  maa  jeg  i  saa 
Henseende  under  Hensyn  til  mit  eget  Livssamfiind  med  Gud.  At  det 
ser  ud  for  nogle,  som  maatte  det  ethiske  Ansvar  slappes,  beror  blot 
paa  en  Miskendelse  af  Standpunktet.  Principielt  maa  det  indrømmes 
at  kunne  forholde  sig  saadan,  at  Ansvarsfølelsen  netop  skærpes,  idet 
den  bliver  af  dybeste  personlige  Art. 

Lige  saa  lidt  kan  der  være  Tale  om  nogen  pietistisk,  klosteragtig 
Afsondring  fra  „Verden",  fra  humane  Bestræbelser,  fra  den  kulturelle 
Udvikling.  Thi  her  er  slet  ingen  Anledning  til  paa  Forhaand  at  er- 
klære noget  for  Tabu,  denne  eller  hin  Bestræbelse  for  syndig.  Her 
er  ingen  Trang  eller  Fornødenhed  for  forud  givne  Opfattelser,  Meninger, 
Anskuelser,  eller  for  at  man  gennem  Undersøgelser  skal  naa  til  et  i 
Forvejen  fastslaaet  Resultat.  Hvilende  tryg  i  den  personlige  Erfaring 
kan  man  med  Ro  imødese,  hvad  Fremtiden  paa  ethvert  Punkt  vil 
bringe,  og  har  man  Evne  og  Kraft  dertil,  selv  arbejde  med.  Det 
eneste  forfærdende,  der  kunde  hændes,  var  jo  det,  om  det  skulde  blive 
godtgjort,  at  Gud  ikke  var  til,  eller  at  Gud,  selv  om  han  var,  ikke 
kunde  træde  i  Forbindelse  med  Mennesket,  men  det  ved  man,  ikke  vil 
ske,  ikke  lader  sig  gøre,  fordi  Guds  Tilværelse  og  ens  eget  Forhold 
til  ham  er  en  erfaret,  en  levende  Virkelighed  og  —  hvad  der  er,  det 
kan  ogsaa  være.  Derimod,  hvad  skulde  det  vel  gøre  en,  om  man 
blev  nødt  til  at  rette  paa  de  Meninger,  man  har  dannet  sig  om  Gud? 
Eller  til  at  erklære  visse  bibelske  Skrifter  for  uægte.  Tanker  i  dem 
vildledende.  Fremstillinger  falske  ?  At  man  faar  at  se  Verdensanskuelsen 
blive  omdannet,  gamle  Love  omstødte,  ny  opdagede  og  fastslaaede,  det 
være  sig  i  Aandens  eller  Haandens  Verden?  Eller  at  man  maa  ind- 
rømme Nødvendigheden  af,  at  visse  moralske  Værdier  omvurderes  og 
tilpasses  efter  skiftende  Tiders  Behov? 

Hvem  der  ikke  fatter  Standpunktet  og  ikke  kan  komme  bort  fra, 
at  der  dog  maa  være  visse  udvortes  Garantier  for  sandt  religiøst  Liv, 

vil  selvsagt  betegne  alt  dette  som  idel  Verdslighed,  men  det  gør  aldeles 
intet  Indtryk.  Det  skal  staa  fast,  at  her  er  med  det  religiøse  Genis 
Sikkerhed  grebet  et  Standpunkt,  hvorom  det  i  Princippet  gælder:  Her  er 
Løsningen  givet  af  det  saa  uhyre  vigtige  Spørgsmaal  om  Ening  af  det 
religiøse  og  det  moderne.  Her  er  med  eet  Slag  bortryddet  alt,  hvad 
der  skiller  den  Kristne  fra  Kulturlivet,  mens  der  dog  samtidig  er  be- 
varet Plads  for  at  faa  Del  i  det  højeste  i  Gudsforholdet. 

Men  det  er  da  klart,  at  dette  Standpunkt  hår  sin  egentlige  Værdi 
kun  for  dem,  der  har  den  omfattende  Trang:  dem,  der  paa  een  Gang 
favner  efter  det  rigeste,  alsidig  udviklede  Menneskeliv,  og  tillige  er  saa 
inderlige,  at  de  vil  have  de  personlige,  religiøse  Spørgsmaal,  hvorpaa 
de  bærer,  i  Orden.  Professor  Høffding  har  nylig*)  udtalt,  at  „selv  om 
Trangen  til  at  erkende  er  nok  saa  stærk,  saa  er  det  dog  kun  en  enkelt 
Del  af  Sjælen,  som  rører  sig  i  den,  og  Sjælelivets  andre  Sider  kommer 
til  at  henligge  uden  Udvikling.  Som  den  enkelte  kan  isoleres  fra 
Folket,  saaledes  kan  inden  for  den  enkelte  Personlighed  Sjælelivets 
Momenter  blive  sondrede  paa  unaturlig  Maade  gennem  en  enkelt  Trangs 
Fremhersken."  Hvem  maa  ikke  give  Professoren  Ret  i  dette,  og 
hvem  ser  ikke  med  ham,  at  her  er  en  Fare,  der  netop  særlig  truer 
i  vor  Tid?  Derfor  har  vi  jo  paa  den  ene  Side  en  Religiøsitet,  dér 
bliver  bestandig  mere  indestængt,  paa  den  anden  Side  en  Jagt  efter 
Erkendelse  og  stadig  mere  Erkendelse,  medens  alle  de  dybere,  inder- 
lige Sider  af  Sjælelivet  vanrøgtes. 

Her  er  da  Trang  til  Trang.  Forstaaelsen  maa  blive  almindelig  af, 
at  Mennesket  bærer  paa  en  ikke  ensidig  men  mangesidig,  ja  alsidig 
Trang,  og  denne  maa  vækkes.  Kulturmennesket  maa  føle,  at  Kulturen 
alene  virker  et  bestandigt  Slid  paa  Inderligheden;  den  eksklusivt 
religiøse  maa  forstaa,  at  han  har  ædle,  herlige  Sjælsevner,  som  kommer 
til  at  ligge  brak  og  omsider  vil  bortdø.  Hvis  nu  det  religiøse  er  Midt- 
punktet i  Inderlighedslivet,  og  hvis  den  erkendende  Forstand  er  Midt- 
punktet for  de  mere  udadgaaende  Sjælsevner,  da  kan  det  udtrykkes 
saaledes:  Kulturmennesket  maa  lære  at  trænge  til  det  religiøse,  den 
religiøse  maa  lære  at  trænge  til  omfattende,  klar  Erkendelse. 

Men  dette  lader  sig  ikke  lære,  eller  det  var  i  al  Fald  ikke  godt, 
om  det  blev  lært,  hvis  der  ikke  kan  gives  Svar  paa  det  Spørgsmaal: 
Er  det  muligt  at  ene  Religiøsitet  og  Forstandserkendelse?  Men  her  er 
det,  jeg  altsaa  ikke  ser  rettere,  end  at  dette  Svar  er  givet:  Kristendom 
og  moderne  Kultur  kan  enes,  det  er  muligt  at  have  et  fuldt  og  frit 
Forhold  til  det  moderne  Tankearbejde,  dets  Forskning  og  dets  Resul- 
tater, og  samtidig  besidde  den  Kristnes  Samfund  med  Gud. 

Her  li^er  da  en  i  Sandhed  tidsmæssig  Opgave :  dette  maa  udfoldes 
og  bringes  til  almindelig  Forstaaelse. 

Vejene  dertil   er   maaske   mange,    men   en  af  de  vigtigste  er  i  al 

♦)  I  „Tilskueren**s  Augusthefte. 

Fald  Forkyndelsens.  Kirkens  Ordførere  maa  se  til  at  fatte  det,  og 
deres  Forkyndelse  maa  præges  deraf.  De  maa  forlade  det  gamle  dog- 
matiske, de  gammeldags  Anskuelser  og  Synsmaader,  det  udslidte  Kirke- 
sprog. Forkyndelsen  maa  vise  sig  at  være  mættet  af  den  ny  Tids 
Indhold,  fortrolig  med  dens  Tanker,  den  maa  tale  et  Sprog,  som  Nu- 
tidens Kulturmenneske  forstaar  —  medens  det  dog  samtidig  kommer 
fiildt  til  sin  Ret,  hvad  et  Menneske  ejer  i  levende  Samfund  med  Gud. 

Men  ogsaa  Kulturlivet  har  sine  Forkyndere,  og  ogsaa  de  har  en 
Opgave  her.  Lad  dem  forkynde  deres  stærke  Tanker,  lad  dem  frem- 
stille deres  Forskninger,  med  de  fortrinlige  Metoder  og  de  glimrende 
og  forbavsende  Resultater.  Men  lad  det  tillige  høres,  at  alt  dette  slaar 
ikke  til,  men  at  der  er  andre  Erfaringer  at  gøre,  „Erfaringer  om,  hvad 
der  kan  holde  vort  Mod  oppe,  hvad  der  kan  styrke  vort  Haab  og 
give  os  Kraft***).  Lad  dem  ikke  glemme  at  lukke  op  for  Inderlig- 
hedens Egne  og  vise  Slægten,  at  ogsaa  der  gemmer  sig  store  umistelige 
Værdier,  som  maa  blive  deres  Ejendom,  der  skal  naa  til  et  fuldt  og  rigt 
Liv.  Langsomt  vil  det  gaa  med  en  saadan  Forkyndelses  Vækst,  endnu 
langsommere  vil  det  gaa  med  dens  Virkninger,  for  det  gaar  over  de 
flestes  Magt  at  fatte,  frembringe  og  søge  Tilfredsstillelse  for  denne 
dobbelte  Trang.  Men  at  der  vindes  noget  stort  og  betydningsfuldt,  ja 
for  Slægtens  sunde  Fremgang  og  Lykke  uundværligt,  synes  dog  alle- 
rede at  være  klart  for  adskillige.  Og  alle,  hvem  dette  gælder,  maa 
kunne  mødes  i  gensidig  Forstaaelse  og  Anerkendelse,  hvad  enten  de 
nu  i  Øjeblikket  maatte  være  at  regne  særlig  til  de  religiøse  eller  sær- 
lig til  Kulturmenneskene. 

Jeg  tror,  at  heri  maa  Grundtvigs  Betydning  for  Nutiden  ganske 
særdeles  sættes,  at  han  har  set  denne  Opgave  tidligere  og  dybere  end 
nogen  anden  herhjemme,  med  største  Iver  og  Redelighed  søgt  efter  en 
Løsning  og  fundet  en,  for  hvis  Rigtighed  unægtelig  det  synes  at  være 
en  ikke  ringe  Borgen,  at  den  satte  ham  i  Stand  til  foruden  at  være 
den  mægtige  religiøse  Personlighed  og  Høvding  samtidig  at  være  Fore- 
gangsmand paa  snart  alle  Aandslivets  Omraader.  Og  jeg  tænker,  at 
selv  de  ligefrem  irreligiøse  vil  forstaa,  at  der  er  noget  at  overveje,  før 
man  gør  sig  færdig  med  Hemmeligheden  ved  den  Mand,  der  ikke 
blev  træt  af  at  prise  det  Troens  Ord  og  samtidig  med  al  Kraft  ind- 
skærpede, at  „Videnskaberne  taaler  ingen  Slavelænker,  men  er  fri 
som  den  himmelske  Gnist,  hvorfra  de  alle  udspringer."  Det  er  aaben- 
bart,  at  den,  der  har  ført  denne  dobbelte  Tale  uden  at  føle  nogen 
indre  Splid,  maa  have  mægtet  at  forene  Religion  og  Kultur,  Kristendom 
og  sand  Videnskabelighed;  det  maa  kunne  gaa  an  at  lytte  til  hans  Er- 
faring om,  hvorledes  denne  Forening  iværksættes,  og  om,  hvad  han 
har  haft  ud  af  at  eje  begge  Dele. 

♦)  Høffding  paa  anf.  Sted. 


Tyske  Socialdemokrater. 

Af  Aage  Friis. 


Til  det  tyske  Socialdemokratis  aarlige  Partimøde  i  Dresden  i  September, 
kunde  Partiledelsen  møde  med  en  Aarsberetning,  som  den  kunde  være 
stolt  af.  Den  socialdemokratiske  Dagspresses  altid  larmende  Tale  og  over- 
drevent stærke  Ord  virker  ofte  mere  sløvende  end  overbevisende;  Aars- 
beretningens  tørre  Tal  og  Kendsgæminger  udretter  mere  og  viser  uom- 
tvistelig, hvor  dygtigt  Partiet  har  overvundet  de  Vanskeligheder,  under 
hvilke  det  i  Tyskland  maa  kæmpe  sig  fremad. 

Aarsberetningen  lærer  paany  paa  en  Maade,  der  er  overraskende  for  en 
Dansk,  som  ikke  til  daglig  følger  Forholdene  i  Tyskland,  hvorledes  Social- 
demokratiet dér  først  og  fremmest  har  at  kæmpe  mod  Statsmagten,  medens 
det  f.  Eks.  her  i  Danmark  kun  maa  kæmpe  med  ligestillede  politiske  Par- 
tier. Ligesom  i  Nordslesvig  og  i  Polen  overfor  de  ikke-tyske  Nationaliteter 
ser  de  tyske  Statsmyndigheder  og  fremfor  alt  de  preussiske  det  som  en 
naturlig  Opgave  at  bruge  deres  Magt  mod  Arbejderpartiets  Agitation;  Slag- 
ordene om  de  „samfundsomstyrtende  Tendenser**,  om  Angreb  paa  Gud,  Hjem 
og  Fædreland  o.  s.  v.  bruges  som  Motivering  for  en  direkte  Indblanding  i 
den  politiske  Kamp,  der  er  ukendt  her  i  Danmark.  Her  er  Statsmagten 
principielt  neutral ;  hvor  Embedsmænd  som  saadanne  støtter  eller  bekæmper 
et  politisk  Parti,  paatales  det  som  en  utilbørlig  Undtagelse.  I  Tyskland 
støtter  Staten  planmæssig  de  konservative  Partier  og  forfølger  Socialdemo- 
kraterne, ofte  ogsaa  de  Frisindede,  lige  til  det  hemmelige  Rum,  hvor 
Stemmesedlen  afgives.  Da  den  preussiske  Jæmbaneminister  i  Foraaret  erklæ- 
rede, at  enhver  Jæmbanemand  havde  Frihed  til  at  stemme,  som  han  vilde, 
vakte  denne,  man  skulde  tro  ret  overflødige  Udtalelse,  en  karakteristisk 
Uvilje  i  den  konservative  Presse,  der  frygtede,  at  den  vilde  styrke  Social- 
demokratiet ved  Valget.  At  erklære  sig  for  Socialdemokrat  eller  overbe- 
vises om  at  være  det,  er  i  Tyskland  Grund  nok  til  øjeblikkelig  Afskedigelse 
af  Statstjeneste ;  en  Postembedsmand  Wagner  blev  for  kort  siden  ved  Dom 
afsat,  fordi  „atheistiske  og  socialistiske  Meninger  og  Udtalelser  gjorde  ham 
uværdig  til  at  beklæde  sit  Embede**,  som  han  iøvrigt  røgtede  forsvarligt  og  som 
dog  ikke  synes  at  have  noget  med  Religion  eller  Politik  at  gøre.  Paa  ethvert 
Punkt  forfølger  Politiet  Socialdemokraterne  under  Valgagitationen ;  de  næsten 
middelalderlige  Forenings-  og  Forsamlingslove,  som  gælder  i  Preussen,  mu- 
ligger en  saa  vidtdreven  Chikane,  at  der  er  Steder,  hvor  Socialdemo- 
kraterne overhovedet  ikke  kan  faa  afholdt  Møder.  Deres  Møder  op- 
løses Gang  efter  Gang  af  Politiet  i  fuld  Bevidsthed  om  det  ulovlige  deri, 
thi  selv  om  Opløsningen  senere  underkendes  ved  Domstolene,  saa  er  Hen- 
sigten naaet:  Mødet  hindret,  medens  der  var  Brug  for  det  og  vedkom- 
mende Embedsmand  faar  kun  en  blid  Meddelelse  om  sin  „Fejltagelse". 
Økonomisk  Krig  anvendes  overfor  enhver  Næringsdrivende,  som  er  af- 
hængig af  Politi  eller  anden  Statsmyndighed  for  at  hindre  ham  i  at  støtte 

Socialdemokratiet  f.  Eks.  ved  Overladelse  af  Lokale.  Uddeling  af  socialistiske 
Opraab  forbydes,  medens  Embedsmændene  mod  Loven  selv  uddeler  de 
konservative  Partiers. 

Hvad  denne  Statsmagtens  Holdning  betyder,  sammenfatter  Partiberet- 
ningen i  tørre  Tal.  Vi  skal  nævne  et  Par  meget  talende.  Fra  August 
1902  til  August  1903  er  der  for  politiske  Forseelser,  hvoriblandt  de  mærke- 
lige Majestætsfornærmelsessager  spiller  en  stor  Rolle,  idømt  tyske  Social- 
demokrater ialt  1 4  Aars  Tugthusstraf,  36  Aars  Fængselsstraf  og  1 7000  Mark 
i  Bøder.  To  socialdemokratiske  Blade,  et  i  Kiel  og  et  i  Reuss,  fejrede  10 
Aars  Jubilæum  i  Aar;  de  ti  Aar,  der  dog  ligger  efter  Undtagelseslovene, 
havde  bragt  Kielerredaktionen  37«  Aars  Fængselsstraf  og  henimod  21000 
Mark  Bøder  og  Sagsomkostninger;  det  reussiske  Blads  Redaktion  havde 
faaet  over  5  Aars  Fængsel  og  800  Mark  Bøder.  Alle  Afekedigelseme, 
den  økonomiske  Krig,  alle  Disciplinærstraffene  der  har  ramt  Soldater,  der 
i  Tjenestetiden  røber  socialdemokratisk  Sindelag,  hvad  Befalingsmændene 
skal  føre  særlig  Opsyn  med  og  straffe  haardt,  alt  det  ligger  udenfor 
Statistiken. 

Overfor  denne  Forfølgelse,  der  anviser  Tyskland  en  meget  lav  Plads 
i  Rækken  af  Staterne  paa  den  politiske  Kulturs  Omraade,  sætter  Beret- 
ningen Fakta,  der  viser,  hvor  stor  Ret  den  frisindede  Fører,  Dr.  Barth, 
har,  naar  han  for  nylig  udtalte,  „at  ingen  Politiker,  der  er  ved  sine  fulde 
fem,  endnu  kan  tænke  paa  at  holde  Socialdemokratiet  nede  ved  Undtagelses- 
love  og  Politimidler".  Vi  nævner  ogsaa  her  kun  et  Par  Tal;  Partiets  Ind- 
tægter er  i  det  sidste  Aar  steget  med  290,000  Mark  til  628,000  Mark, 
saaledes  at  der  til  Valgagitation  kunde  anvendes  over  270,000  Mark,  eller 
68,000  Mark  mere  end  ved  Valget  i  1898.  Den  socialdemokratiske  Presses 
Tilvækst  har  været  meget  stor;  „Vorwfirts**  og  de  to  næststørste  Partiblade, 
i  Leipzig  og  Hamburg,  har  ialt  henved  150,000  Abonnenter,  et  Tal,  der 
betyder  meget  mere  end  et  tilsvarende  vilde  betyde  i  Danmark,  idet  Menig- 
mands Læselyst  og  Læseevne  er  langt  ringere  i  Tyskland  end  i  vort  af 
Højskoler,  Fagforeninger  og  gode  Provinsblade  længe  opdyrkede  Land. 
„Vorwfirts"  gav  et  Overskud  paa  72,000  Mark,  det  socialdemokratiske 
Vittighedsblad  gav  25,000  Mark. 

Stærkere  end  disse  Tal,  hvoriblandt  der  destoværre  savnes  en  Statistik 
over  de  socialdemokratiske  Kredsforeningers  Medlemsantal,  virker  Tallene 
fra  Rigsdagsvalget,  som  der  er  gjort  Rede  for  i  sidste  Hæfte  af  dette 
Tidsskrift;  vi  minder  blot  om,  at  Summen  af  socialdemokratiske  Stemmer 
var  3  Millioner  med  81  Rigsdagsmænd,  Tilvæksten  siden  1898:  900,000 
Stemmer  og  23  Mandater.  Med  Rette  kunde  den  socialdemokratiske  Parti- 
ledelse fastslaa,  at  de  konservative  Partiers  Agitation  og  Statsmagtens 
Indgriben  paany  havde  vist  sig  frugtesløse. 

Forskellige  Fænomener  siden  den  16.  Juni  maatte  forøge  Socialdemokratiets 
Styrkefølelse  før  Partimødet.  Det  lille  national-sociale  Parti,  der  havde  arbejdet 
paa  at  drage  Arbejderne  bort  fra  Socialismen,  havde  overfor  de  tre  Mil- 
lioner Stemmer  opgivet  Ævret  og  sluttet  sig  til  Dr.  Barths  „Freisinnige 
Vereinigung".  Indenfor  den  konservative  Lejr  havde  der  vist  sig  Tegn 
paa  den  mest  haabløse  Uklarhed  overfor  Spørgsmaalet  om  Socialdemo- 
kratiets Bekæmpelse.  De  ultrakonservative  havde  rettet  skarpe  Angreb  paa 
Regeringen,  fordi  den  under  Grev  Btilows  forsigtigt  afventende  Ledelse  ikke 
før  Valget  havde  udstedt  en  Parole,  der  kunde  samle  alle  borgerlige  til 
Kamp  mod  Omvæltningspartiet;  Præster  og  Generaler  opløftede  i  „Kreuz- 
zeitung**   og   „Die   Post**   Rædselsskrig  over  den  stigende  Bølge,  der  vilde 

opsluge  „Trone  og  Alter  og  al  menneskelig  Ordning".  De  rejste  Krav 
paa  Undtagelseslove  og  hastig  Ændring  i  den  almindelige  Valgret,  „thi 
Folkets  Vel  er  vigtigere  end  en  Forfatningsparagraf**.  Men  disse  klingende 
Opraab:  „til  Arbejdet  med  Haab  og  Tillid  til  Gud,  saa  at  vi  kan  bevare 
vort  gamle  kære  Preussen  og  vort  herlige  Tyskland  for  et  skrække- 
ligt Sammenbrud**,  fandt  ikke  megen  Genklang.  Erkendelsen  af  at  et  An- 
greb paa  Valgretten  kun  vil  skaffe  Socialdemokratiet  fornyet  Tilgang,  er  for 
stærk  i  besindigere  konservative  Kredse;  en  Plan  om  Organisation  af  Ar- 
bejdet for  en  Valgretsændring  blev  kvalt  i  Fødselen;  ikke  ét  positivt  For- 
slag om  en  fremtidig  konservativ  Politik  har  set  Lyset.  Derimod  begyndte 
den  sachsiske  Regering,  hvor  det  mest  indskrænkede  Landdagsvalgrets- 
system  hersker,  at  forberede  sig  paa  en  Valgretsudvidelse  efter  at  Rigsdags- 
valget  havde  givet  alle  sachsiske  Kredse  paa  en  nær  socialdemokratiske 
Repræsentanter.  Modsætningen  til  Landdagen,  hvorfra  Valgordningen  ude- 
lukkede Socialdemokraterne  helt,  er  bleven  for  truende. 

Samtidig  er  Dr.  Barth  efter  Rigsdagsvalget  traadt  stærkere  frem  med  sin 
radikale  Politik,  der  gaar  ud  paa  et  saa  nært  Samarbejde  som  muligt  mellem 
Frisindede  og  Socialdemokrater  ved  alle  Valg  for  at  bryde  den  konservativ- 
klerikale Majoritet  i  Rigsdag  og  i  Landdage.  Landdagsvalgene  i  Preussen, 
der  skal  ske  nu  i  November,  gav  hans  Politik  ny  Aktualitet.  Allerede  før 
Mødet  i  Dresden  laa  her  Muligheder  for  praktisk  Politik,  der  kunde  føre 
Socialdemokratiets  Sejr  videre. 

Partimødets  Forløb  kendes  gennem  Dagspressen.  Det  blev  en  dyb 
Skuffelse  for  alle  tyske  Socialdemokrater,  og  fuldstændig  ufrugtbart  paa 
positivt  Arbejde;  intet  viste,  at  det  var  et  sejerrigt  Parti,  der  kom  sammen 
for  at  drøfte  ny  Opgaver,  der  skulde  løses  under  det  Ansvar,  som  den  for- 
øgede Styrke  gav.  Mødet  bragte  Partiet  ind  i  et  Uføre,  som  det  endnu 
ikke  er  kommen  ud  af.  „Gud  ske  Lov  at  der  er  langt  til  næste  Valg,  og 
at  dette  Møde  ikke  holdtes  før  den  16.  Juni**,  er  nu  Omkvædet  hos  tyske 
Socialdemokrater. 

De  personlige  Mellemværender,  som  man  i  Dresden  stredes  om  Dage  i 
Rad  og  under  de  mest  ærekrænkende  Udtalelser  om  nærværende  og  fra- 
værende, blev  ikke  afgjort  der.  Kampen  fortsættes  om  Ting,  der  skulde 
synes  for  ringe  til  al  den  Ophidselse ;  Kredsforeningerne  drøfter  Partimødet, 
og  der  vedtages  de  mest  modstridende  Resolutioner.  Et  Sted  stemples 
Bebel,  der  i  Dresden  fik  at  høre,  at  han  talte  til  Massernes  sletteste  In- 
stinkter, og  hans  Venner  som  ledede  af  utøjlet  Magtbegær  og  der  prote- 
steres mod  deres  Forsøg  paa  „at  terrorisere**  Partiet;  andre  Steder  udtales 
der  Tilslutning  til  Bebel,  medens  VoUmar  og  hans  Venner  sættes  i  Ban 
og  der  lyder  Opfordring  til  efter  Bebels  Ord  at  lade  dem  „flyve  ud**  af 
Partiet.  Samtidig  fyldes  Bladene  stadig  af  Erklæringer,  hvori  Partifællerne 
i  Dresdenertonen  stempler  hinanden  som  æreløse  og  løgnagtige,  og  der  ned- 
sættes Partidomstole,  der  skal  bedømme,  hvorvidt  de  mest  angrebne  kan 
faa  Lov  til  at  blive  i  Partiet. 

Det  hele  gør  et  uhyggeligt  Indtryk.  Det  er  lidt  søgt,  naar  Bebels 
Parti  har  sagt,  at  det  netop  viste  Partiets  Styrke,  at  det  kunde  tillade 
sig  en  saadan  uhørt  Storvask,  og  at  det  kun  var  et  gavnligt  Uvejr, 
der  har  renset  Luften.  Luften  er  ikke  renset;  hvad  der  er  sket,  viser 
uomtvisteligt,  at  det  tyske  Socialdemokratis  Ledere  er  underkastet  de 
almenmenneskelige  Vilkaar,  som  den  socialdemokratiske  Presse  gæme 
vil  hæve  deres  Førstemænd  op  over.  Der  er  hos  Bebel  og  hans 
Folk,    der  har  blottet  sig  stærkest   under  Debatten,  den  samme  Partifana- 

tisme  og  Selvgodhed,  det  samme  Snæversyn  i  personlige  og  principielle 
Spørgsmaal,  som  findes  hos  andre  Partiers  Ledere;  der  er  hos  en  Del  af 
dem,  som  den  Rebelske  Kreds  angreb,  den  samme  Utilforladelighed,  Svag- 
hed eller  Mangel  paa  moralsk  Rygrad,  der  heller  ikke  er  ukendt  i  andre 
politiske  Kredse.  Debatten  om  Medarbejderskab  ved  borgerlige  Blade  og 
om  Partitaktiken  viste  en  Mangel  paa  Frisind  og  en  Intolerance,  som  var 
højst  afskrækkende. 

Vigtigere  end  alt  det  personlige  er  selvfølgeligt  det  principielle 
Spørgsmaal.  Bebel  vilde  i  Dresden  slaa  et  Slag  mod  Vollmar-Bernsteins 
Gruppe,  de  saakaldte  „Revisionister**,  hvis  Magt  over  Rigsdagsmændene  han 
frygtede,  og  maaske  vilde  han  helst  have  sprængt  dem  ud  af  Partiet.  Man 
var  gaaet  enig  til  Valg,  nu  hævdede  Bebel  pludselig,  at  man  var  i  Bund 
og  Grund  uenige,  og  han  vilde  gøre  Ende  herpaa  ved  at  slaa  „Revisio- 
nisterne" ned  med  den  Motivering,  at  de  vilde  forraade  Partiets  Program 
og  Grundsætninger.  Bebel  havde  en  stærk  Stilling  forsaavidt  som  Forslaget 
om,  at  Partiet  skulde  besætte  Vicepræsidentpladsen  i  Rigsdagen  og  paatage 
sig  de  dermed  følgende  Forpligtelser  paa  Forhaand  havde  Flertallet  imod 
sig,  og  i  sig  selv  var  ubetimeligt.  Det  var  derfor  givet,  at  den  radikale 
Politik,  særlig  da  Bebel  ikke  skyede  noget  Middel  under  Debatten,  vilde 
sejre,  hvor  stærkt  et  Indtryk  end  VoUmars  glimrende,  saglige  og  rolige 
Tale  gjorde  paa  Forsamlingen,  der  ellers  lettest  opflammes  ved  Bebels 
Blanding  af  Vid  og  Voldsomhed.  Men  Hovedformaalet,  Revisionisternes 
Udelukkelse,  naaedes  ikke,  de  drejede  taktisk  uden  om  ved  at  stemme  for 
den  Resolution,  der  efter  Bebels  Ønske  skulde  danne  det  uoverstigelige 
Skel.  Partimødet  endte  ogsaa  paa  dette  Punkt  uden  endelig  Afgørelse. 
Spørgsmaalet  vil  rejse  sig  igen. 

Man  har  i  Tyskland  taget  dette  mærkelige  Aarsmøde  højst  forskelligt. 
De  Ultrakonservative  har  selvfølgelig  jublet  over  alt  det  Smuds,  der  kom 
frem  i  Dresden;  nogle  Blade  har  lagt  en  Hovedvægt  paa  Bebels  og  andres 
stærke  Fremhævelse  af  Partiets  uforandrede  revolutionære  Karakter  og  har 
paa  Grundlag  deraf  fornyet  Opfordringerne  til  Tvangslove  mod  „denne 
Bande  lumpne  revolutionære  Karle".  Andre  Konservative  har  hilst  Dresdener- 
begivenhedeme  som  Indledning  til  Socialdemokraternes  Splittelse  og  haaber 
paa,  at  Striden  maa  fortsættes  og  slaa  Partiet  itu.  Disse  meget  letsindige 
Forhaabninger  deles  af  den  antisocialistiske  frisindede  Gruppe,  der  staar 
omkring  Eugen  Richter,  og  som  har  den  lidet  misundelsesværdige  Opgave 
at  føre  en  „Dobbeltfrontpolitik",  det  vil  sige  paa  en  Gang  bekæmpe  Reak- 
tionen og  Socialdemokratiet.  Anderledes  staar  „de  om  Barth".  Dr,  Barth 
ønsker  ikke  Socialdemokratiets  Splittelse;  han  betragter  det  som  en  Ulykke, 
hvis  det  skulde  lykkes  de  radikale  med  Bebel  i  Spidsen  at  trænge  den 
vollmarske  Fløj  ud  af  Partiet,  idet  de  radikale  dér  vil  blive  endnu  radikalere, 
og  de  maadeholdne  ialt  Fald  for  en  Tid  tabe  deres  Indflydelse  paa  Løn- 
arbejderne, Socialdemokratiets  Hovedstyrke,  der  er  modtageligst  for  Bebels 
stærke  Ord.  Dr.  Barth  haaber  derimod  paa  det,  man  i  Tyskland  kalder 
Socialdemokratiets  „Mauserung",  det  vil  sige  dets  Selvfornyelse,  dets  Skyden 
Ham  ved  gradvis  Frigørelse  fra  den  marxistiske  Dogmatisme  og  Overgang 
til  en  Politik,  der  planmæssig  bruger  den  voksende  Magt  til  politisk  Arbejde 
paa  det  bestaaende  Samfunds  Grund.  Det  er  dette  som  VoUmar  og  Bern- 
stein vil.  De  hævder,  at  det  kun  er  en  videre  Udvikling  af  det  Taktikskifte, 
som  Partiet  f.  Eks.  allerede  har  foretaget,  da  det  begyndte  at  deltage  i  Rigs- 
dagsvalgene  i  Stedet  for  blot  at  protestere  og  agiterende  afvente  den 
„Katastrofe",   der   efter  Marx'  Teorier  alene  kan  forandre  det  kapitalistiske 

Samfund;  et  Skridt  i  lignende  Retning  er  det,  naar  Socialdemokraterne  nu 
deltager  i  de  preussiske  Landdagsvalg.  Alt  sligt  er  nødvendig  Udvikling,  ikke 
Svigten  af  Partiets  Grundtanker,  hævder  Vollmar  og  Bernstein,  medens 
Bebel,  der  har  været  med  til  begge  de  nævnte  taktiske  Forandringer,  under- 
skyder „Revisionisterne**  Ønsker  om  en  langt  videregaaende  Bevægelse  i 
Retning  af  borgerlig  Politik. 

Gennem  denne  videre  Udvikling  vil,  haaber  Dr.  Barth,  Muligheden  for 
en  Samvirken  mellem  de  virkelig  liberale  og  Socialdemokraterne  tilveje- 
bringes. Han  ser  en  Sejr  for  „Revisionismen**  i,  at  Socialdemokraterne 
denne  Gang  har  besluttet  ogsaa  at  deltage  i  de  preussiske  Landdagsvalg,  og 
han  har  hele  Sommeren  igennem  maalbevidst  arbejdet  for  at  skabe  en 
Samvirken  her  med  Socialdemokratiet.  Ved  Landdagsvalget,  der  foregaar 
først  i  November,  hersker  det  preussiske  reaktionære  Treklassesystem ;  hidtil 
har  Socialdemokraterne  ikke  kunnet  opnaa  en  eneste  Repræsentant  i  Land- 
dagen, men  Dr.  Barth  mener  nu,  at  den  eneste  Vej  til  at  bryde  Reaktionen, 
der  er  endnu  stærkere  i  Preussen  end  i  Riget,  er  at  skaffe  Socialdemo- 
kraterne ind  i  Landdagen,  og  dette  er  kun  muligt  ved  en  Alliance  mellem 
Frisind  og  Socialdemokrati.  Socialdemokraterne  har  nu  forlods  erklæret,  at 
de  med  deres  Valgmænd  vil  støtte  de  Frisindede,  forsaavidt  disse  vil  gaa 
ind  paa  at  afgive  et  forholdsmæssigt  Antal  Mandater  til  dem.  I  modsat 
Fald  vil  de  socialdemokratiske  Valgmænd  „blive  staaende  med  Gevær  ved 
Fod**,  selv  om  det  skulde  skaffe  en  Reaktionær  Sejr  over  en  Frisindet. 

Spørgsmaalet  om  de  Frisindedes  Stilling  blev  endelig  afgjort  paa  den 
frisindede  Forenings  Partimøde  i  Berlin  midt  i  Oktober,  og  Dr.  Barth  satte 
sin  Politik  igennem,  støttet  af  de  Nationalsociale,  der  nylig  er  traadt  ind  i 
Partiet;  kun  faa  af  de  ældre  Liberale  vilde  ikke  gaa  med  til  Alliance  med 
Socialdemokraterne,  men  stillede  sig  paa  det  krast  antisocialistiske  Stand- 
punkt, som  Eugen  Richter  stadig  forfægter.  En  almindelig  og  ubetinget 
Valgparole  opnaaede  Barth  dog  ikke;  han  nøjedes  denne  Gang  med  en 
Resolution,  der  anbefalede  den  frisindede  Forenings  Medlemmer  overalt, 
hvor  den  ikke  selv  kunde  sætte  Mandater  igennem,  at  slutte  sig  sammen 
med  Socialdemokraterne. 

Resultatet  vil  nu  vise  sig.  Barth  har  de  frisindede  Tillidsmænd  med 
sig,  men  flere  Blade  hævder  det  dog  vistnok  usandsynlige,  at  de  menige 
Vælgere  ikke  følger  Trop.  Paa  dette  Punkt,  ligesom  ved  Krisen  indenfor 
Socialdemokratiet,  staar  man  i  Tyskland  midt  i  en  betydningsfuld  Udvikling, 
som  man  ogsaa  her  i  Landet  bør  følge.  Særlig  for  Venstre  har  Dr.  Barths 
Politik,  saaledes  som  han  udvikler  den  i  sit  Ugeskrift  „Die  Nation**,  stor 
Interesse.  I  et  Tilbageblik  paa  sit  Blads  Historie  efter  dets  tyveaarige 
Bestaaen,  sammenfattede  han  forleden  sin  politiske  Erfaring  i  en  Udtalelse 
om,  at  uden  at  der  opnaaedes  en  modus  vivendi  mellem  Frisind  og  Social- 
demokrati vilde  Liberalismen  staa  afmægtig  overfor  Reaktionen.  „Liberal 
Politik,**  skrev  han,  „kan  i  Tyskland,  som  endelig  i  alle  Lande  med  stærkt 
udviklet  Industri  kun  føres  ved  Hjælp  af  Lønarbejderstanden.  Det  er 
Alpha  og  Omega  i  enhver  politisk  Erkendelse;  ingen  Partifrase  kan  ryste 
denne  haarde  Sandhed.  En  Liberalisme,  der  for  Alvor  bryder  sig  om  at 
vinde  politisk  Magt,  tør  ikke  tillukke  sig  for  denne  Erkendelse,  og  maa 
drage  de  nødvendige  Slutninger  deraf  for  sin  praktiske  politiske  Optræden.** 


Det  norske  Venstres  Nederlag, 
dets  Grunde  og  Følger. 

Af  Gustav  Heiberg. 


Valgene  i  Norge  er  nu  afsluttede  og  Resultatet  er  blevet  et  Neder- 
lag for  den  siddende  Regjering. 

Valgkampen  i  Aar  har  havt  en  noget  anden  Karakter  end  vanlig. 

Før  har  det  konservative  Parti  maattet  nøje  sig  med  Defensivens 
vanskelige  Stilling  overfor  Venstres  maalbevidste  og  positive  Reform- 
politik. 

I  aar  har  derimod  Partierne  omtrent  været  enige  om  de  Sager, 
der  i  Virkeligheden  var  aktuelle.  Højre  har  derved  faaet  Anledning 
til  at  lade  Hovedslaget  staa  om  Personspørgsmaal,  om  hvorvidt  det 
ikke  var  paa  Tide  at  de  nuværende  Magthavere  —  og  da  særlig  den 
siddende  Regjering  —  fik  Afløsning. 

Paa  dette  Grundlag  er  det  væsentlig,  at  Højrepartiet  har  vundet 
sin  første  Sejer  siden  Parlamentarismens  Indførelse  i  Norge.  Man  har 
derfor  neppe  Ret  til  i  Valgresultatet  at  se  noget  Nederlag  for  Demo- 
kratiet eller  nogen  Sejer  for  Reaktionen. 

Valgkampen  har  iaar  været'  ført  med  en  ganske  usædvanlig  per- 
sonlig Energi.  Og  Oppositionen  har  været  ført  ikke  alene  af  det  kon- 
servative Partis  Mænd.  Meget  mere  kan  man  visselig  sige,  at  de  dyg- 
tigste Indlæg  i  Kampen  mod  Ministeriet  Blehr  er  kommet  fra  Politikere, 
som  efter  sin  Fortid  og  sit  Livssyn  hører  hjemme  i  Venstrepartiets 
Rækker. 

Der  har  allerede  i  mange  Aar  i  vide  Kredse  af  Partiet  hersket  en 
stærk  Misnøje  med  Venstres  Ledelse.  Partiets  største  Avis  „Verdens 
Gang"  har  været  en  aldrig  hvilende  Repræsentant  for  denne  Misnøje. 
Og  iaar  steg  Uviljen  paa  Grund  af  indtraadte  Begivenheder  i  den  Grad, 
at  mangfoldige  Venstremænd  fandt  at  maatte  foretrække  en  Højresejer 
fremfor  Opretholdelse  af  det  nuværende  Styre.  Herved  opstod  det 
saakaldte  „Samlingsparti**,  som  forøvrig  endnu  ikke  er  ordentlig  organi- 
seret, og  hvis  vigtigste  Programpost  var:  ned  med  Ministeriet  Blehr. 
Dette  Parti  har  naturligen  dennegang  maattet  støtte  Højre,  der  modtog 
Hjælpen  med  Tak  og  Lovord. 

Af  de  Mænd,  som  saaledes  har  hjulpet  Højre  til  Magten  kommer  i 
første  Række  Bjømstjeme  Bjørnson,  som  har  deltaget  i  Kampens  An- 
strengelser med  en  Energi,  som  var  han  en  Yngling  og  med  en  Vel- 
talenhed, som  aldrig  har  været  større. 

Videre  nævner  jeg  Brugseier  Konow  og  Skibsreder  Michelsen,  som 
begge  for  faa  Aar  siden  hørte  til  Venstres  mest  fremskudte  Mænd.    Ja 

selv  Advokat  Ludvig  Meyer,  der  indtil  fomylig  var  Socialdemokraternes 
Fører,  deltog  denne  Gang  i  Agitationen  for  at  skaffe  Højre  Magten. 

Det  Storting,  som  udgik  af  Valgene  i  Aar  1900  bestod  af  76  Ven- 
stremænd og  38  Højremænd.  Som  man  ser  kunde  da  alle  de  114  ind- 
registreres under  et  af  de  to  store  Hovedpartier. 

Heraf  maa  man  ikke  lade  sig  forlede  til  at  tro,  at  Partierne  hver 
for  sig  har  dannet  homogene  Enheder  Dette  kan  dog  til  en  vis  Grad 
siges  om  det  konservative  Parti.  Derimod  har  Venstrepartiet  lige  siden 
det  bevidst  traadte  frem  i  norsk  Politik,  været  sammensat  af  de  mest 
uensartede  Elementer.  Det  har  havt  Tilslutning  hos  Gaardbrugere  og 
Husmænd,  Middelstand  og  Arbejdere,  Det  har  i  sig  rummet  Stand- 
punkter fra  den  vageste  Liberalisme  til  den  mest  vidtgaaende  Radika- 
lisme. Det  har  havt  Tilhængere  blandt  Mænd,  der  efter  sin  Karakter 
og  sin  Samfundsopfatning  egentlig  hører  hjemme  i  et  konservativt  Parti, 
men   som   paa  Grund  af  de  særlige  Spørgsmaal,  der  har  været  oppe 

—  Forfatningsstridighederne  og  Unionskampene  —  har  fundet  at  burde 
slutte  sig  til  vort  Venstreparti. 

Denne  Venstrepartiets  Uensartethed  maa  man  læ^e  vel  Mærke  til, 
om  man  vil  gjøre  sig  op  en  Mening  om  norsk  Politik  i  de  senere  Aar, 
thi  dette  har  gjort  det  mer  og  mer  vanskelig  at  holde  Venstrepartiet 
sammen,  og  det  er  derved  drevet  længer  og  længer  ud  paa  de  falske 
Valgalliancers  og  de  falske  Valgprogrammers  farlige  Politik. 

Allerede  ved  forrige  Valg  saa  man  Tegn  til  at  det  svage  Baand,  der 
holdt  Venstrepartiet  sammen,  skulde  briste,  men  endnu  den  Gang  holdt 
det.     laar  er  det  uafvendelige  sket. 

Efter  Valgene  iaar  kan  intet  af  de  to  gamle  Partier  sige  sig  sikre 
paa  Flertal  i  Stortinget.  Der  er  nemlig  valgt  58  sikre  Højremænd  og 
48,  som  antagelig  vil  vise  sig  at  være  „rene"  Venstremænd.  Af  de 
resterende  11  (Repræsentanternes  Antal  er  nemlig  siden  sidste  Valg 
forøget  med  3)  kalder  de  5  sig  for  Socialister,  men  vil  kanske  i  de 
fleste  Spørgsmaal  vise  sig  at  staa  Venstre  nær.  Paa  den  anden  Side 
tilhører  vistnok  ikke  saa  faa  af  de  som  Venstremænd  valgte  en  Ret- 
ning, som  neppe  i  sociale  Spørgsmaal  vil  indtage  en  mindre  arbejds- 
venlig  Stilling  end  de  5  Socialister. 

De  sidste  6  Repræsentanter  tilhører  det  ovenfor  nævnte  Samlings- 
parti.  Det  er  forøvrig  ikke  usandsynlig  at  flere  af  Venstres  Mænd  vil 
slutte  sig  til  den  Politik,  som  de  6  Samlingsmænd  skulde  være  Repræ- 
sentanter for. 

Venstre  er  altsaa  ved  disse  Valg  sunket  ned  til  at  blive  en  ikke 
overvættes  stærk  Minoritet. 

Imidlertid  tror  jeg,  at  det  vil  vise  sig,  naar  den  endelige  Valgstatistik 
blir  færdig,  at  den  Forandring,  der  er  sket  i  Stortingets  Sammensæt- 
ning ikke  paa  langt  nær  vil  være  Udtryk  for  en  tilsvarende  Forandring 
i  Urvælgemes  Stemmegivning.    Vor  fortvivlet  gammeldagse  Valgordning 

—  indirekte  Valg   med  Flermandskredse  —  bevirker,  at  det  i  og  for 

sig  ikke  er  det  ringeste  i  Vejen  for,  at  et  Parti,  der  ikke  en  Gang  har 
faaet  Tilslutning  hos  Halvparten  af  Urvælgeme,  dog  faar  en  stor  Ma- 
joritet paa  Stortinget. 

Dette  er  antagelig  netop  Tilfældet  iaar.  Jeg  henviser  til  følgende 
Tal,  som  dog  forsaavidt  angaar  dette  Aars  Valg  ikke  er  bygget  paa  den 
officielle  Statistik,  og  derfor  meddeles  med  ethvert  Forbehold: 

Højre  og  Samlingspartiet,  der  tilsammen  ikke  repræsenterer  en 
Halvpart  af  de  afgivne  Stemmer  faar  —  som  man  vil  se  —  en  sikker 
Majoritet  i  Tinget. 

Videre  viser  Statistiken,  at  Højrepartiet  til  Trods  for  Tilslutningen 
fra  Samlingspartiet  kun  er  gaaet  frem  med  ca.  5000  Stemmer,  at  Ar- 
bejderne har  havt  en  Fremgang  af  14000  Stemmer  og  at  Venstrepartiet 
har  mistet  40000  Stemmer. 

Aarsagen  til  Valgresultatet  ligger  efter  dette  ikke  deri  at  Venstres 
Mænd  har  stemt  med  Højre,  men  deri  at  der  har  fundet  en  Overgang 
Sted  fra  Venstre  til  Arbejderne  og  deri,  at  en  Mængde,  som  i  1900 
stemte  med  Venstre,  iaar  har  undladt  at  stemme. 

Af  Valgresultaterne  kan  man  da  efter  min  Mening  slutte,  at  der  har 
hersket  megen  Misnøje  med  Venstres  Ledelse,  at  der  er  nye  Parti- 
dannelser i  Gjære  og  at  Arbejderpartiet  er  blevet  en  Faktor,  som  man 
maa  regne  med.  —  Grænseskjellet  mellem  vore  to  store  politiske 
Partier  har  før  været  klart  og  greit.  Partierne  har  staaet  mod  hin- 
anden i  Spørgsmaal  af  den  Art,  at  man  ikke  kom  udenom. 

Først  i  70  og  SOaarene  de  store  Forfatningsstridigheder,  der  prak- 
tisk talt  endte  med  Parlamentarismens  Indførelse.  Saa  den  videre  Ud- 
formning af  det  Demokrati,  der  i  Forfatningsstridighederne  gik  af  med 
Sejren,  og  Indførelse  af  almindelig  Stemmeret.  Endelig  kom  samtidig 
hermed  Unionsspørgsmaalene. 

Venstrepartiet  har  sejret  over  hele  Linjen.  Partiet  kan  med  Stolt- 
hed  se  tilbage  paa  en  Række  Reformer  —  i  vort  Skolevæsen,  i  vor 

Straffepleje,  i  den  militære  Organisation  — ,  Reformer,  der  har  taget 
megen  Energi,  men  som  vistnok  nu  i  det  store  og  hele  anerkjendes 
som  gavnlige. 

Endelig  satte  Venstre  Kronen  paa  Værket  ved  i  1898  at  indføre  al- 
mindelig Stemmeret  ved  Stortingsvalgene.  I  1900  udvidedes  derefter 
den  almindelige  Stemmeret  i  kommunale  Anliggender  til  ogsaa  —  dog 
med  nogen  Begrændsning  —  at  gjælde  Kvinder. 

Dermed  er  der  i  Norge  indført  et  Folkestyre,  som  ikke  kunde 
være  bygget  paa  bredere  Basis.  Der  stod  nu  kun  tilbage  at  omforme 
vort  Valgsystem,  saaledes  at  Valgene  kunde  give  et  paalidelig  Udtryk 
for  den  i  Landet  herskende  Opfatning,  og  saaledes  at  Chancerne  for  i 
Nationalsamlingen  at  faa  vore  bedste  Mænd,  blev  størst  mulig.  Det  var 
et  sørgelig  Misgreb,  at  dette  ikke  blev  gjort  samtidig  med  Stemmerets- 
reformen  ved  Indførelsen  af  direkte  Valg  med  Enmandskredse. 

laar  blev  denne  Reform  helt  ud  optaget  af  Højre  paa  dets  Program, 
mens  Venstre  endnu  ikke  fandt  Tiden  inde  til  at  gjennemføre  Reformen 
paa  Landet,  hvor  den  mest  trængtes. 

Venstres  oprindelige  indrepolitiske  Program  er  saaledes  gennem- 
ført og  hvad  der  staar  igen  har  Højre  under  Modstand  fra  Venstres 
Side  taget  paa  sine  Skuldre. 

Enhver  maatte  kunne  indse,  at  den  Dag,  da  Venstres  demokratiske 
Politik  var  ført  helt  frem  ved  Indførelsen  af  almindelig  Stemmeret,  den 
Dag  vilde  nye  Partiforskydninger  melde  sig  og  nye  Spørgsmaal  træde 
i  Forgrunden.  Venstre  havde  før  sine  bedste  Støtter  hos  Bønderne  og 
hos  de  Arbejdere  og  Smaabrugere,  der  allerede  før  havde  Stemmeret. 
Men  med  dennes  Almindeliggjørelse  maatte  det  komme  dertil,  at  Ar- 
bejderne følte  sig  sikre  i  Sadlen,  at  de  besiddende  Klasser  blev  æng- 
stelige, og  at  Arbejderne  derved  kom  til  at  danne  sit  eget  Parti,  mens 
samtidig  en  Del  af  Venstres  gamle  Tilhængere  maatte  komme  til  at 
skille  sig  ud  for  sammen  med  Højre  at  bekjæmpe  Arbejderne. 

Da  Stemmeretssagen  alt  var  ført  i  Havn,  forstod  Venstres  Ledere 
ogsaa,  at  skulde  den  her  omtalte  Partiforskydning  hindres,  saa  maatte 
Partiet  gaa  videre  i  sin  sociale  Politik.  Dette  drev  Venstres  Lands- 
møde til  før  Valgene  i  1900  at  begaa  den  Letsindighed  at  optage  paa 
Valgprogrammet :  Forsikring  mod  Erhvervsudygtighed  for  det  hele  Folk. 
Grundlaget  for  Beslutningen  var  en  Indstilling  fra  en  parlamentarisk 
Kommission,  hvilken  Indstilling  fremkom  omtrent  samtidig  med  Lands- 
mødets Afholdelse,  og  som,  saavidt  erindres,  ikke  engang  var  trykt,  da 
Beslutningen  fattedes.  Sagen  havde  før  saagodtsom  ikke  været  drøftet 
i  den  offentlige  Diskussion  og  dog  satte  Landsmødet  Sagen  op  paa 
Programmet  uden  noget  Forbehold,  saaledes  at  Partiet  var  æresfor- 
pligtet   til  at  gjennemføre  den,  hvis  det  fik  det  dertil  fornødne  Flertal. 

Senere  har  det  vist  sig,  at  Grundlaget  —  Komiteens  Indstilling  — 
var  ubrugbart,  og  der  har  derfor  i  den  nu  afsluttede  Valgperiode  ikke 
været  Tale  om  at  sætte  Sagen  igennem. 

Man  skulde  efter  dette  i  alle  Fald  have  troet,  at  Venstre  iaar  havde 
opgivet  at  sætte  Sagen  op  paa  Programmet  som  et  af  de  Spørgsmaal, 
om  hvilke  der  i  Valgperioden  skulde  træffes  Afgjørelse.  Men  nej! 
Posten  gjentages  —  om  end  i  en  noget  afdæmpet  Form.  Og  dog  vil 
neppe  nogen  alvorlig  Politiker  vove  at  tage  Ansvaret  for  nu  at  gjen- 
nemføre  denne  Sag,  der  vil  kunne  økonomisk  magtstjæle  os  for  lange 
Tider. 

Dette  med  Folkeforsikringen  er  et  af  de  bedste  Tegn  paa,  at  Ven- 
strepartiet maa  fornyes;  det  er  tydeligvis  blit  for  glad  i  at  sidde  ved 
Roret.  Det  har  i  den  senere  Tid  været  mere  om  at  gjøre  at  holde 
det  gamle  Parti  ved  Magten  end  at  drive  ærlig,  reel  Politik.  Væm- 
melsen ved  en  Politik,  der  opkonstruerer  Valgprogrammer,  hvis  væ- 
sentligste Hensigt  syntes  at  være  at  samle  Stemmer,  har  visselig  revet 
mange  af  Venstres  bedste  Mænd  bort  fra  Partiet. 

Og  saa  taabelig  som  det  var  nu  i  en  økonomisk  Depressionsperiode 
at  sætte  op  en  saadan  Sag  som  Folkeforsikringen!  Hensigten  —  at 
hindre  Arbejderne  fra  at  skille  sig  ud  —  opnaaedes  heller  ikke. 

Alle  ønsker,  at  Folkeforsikringssagen  maa  blive  Genstand  for  den 
omhyggeligste  Drøftelse,  men  først  efter  at  saa  er  skeet,  og  man  har 
faaet  Sikkerhed  for  Omkostningsspørgsmaalet,  først  da  bør  der  være 
Tale  om  paany  at  forelægge  denne  Sag  for  Vælgerne. 

Det  er  vel  heller  ikke  saa  mange,  som  har  havt  nogen  Tro  paa  at 
der  i  de  kommende  Aar  vil  blive  gjort  Alvor  af  Folkeforsikringen.  Den 
har  derfor  neppe  havt  nogen  afjgjørende  Betydning  under  Valgkampen. 
Det  har  iaar  som  ved  alle  de  senere  Valg  været  Forholdet  til  Sve- 
rige, som  har  været  mest  fremme. 

Siden  Begyndelsen  af  QOaarene  har  Venstres  Opgave  i  Unions- 
spørgsmaalene  gaaet  ud  paa  at  løse  ethvert  unødvendigt  Fællesskab. 
Maalet  har  været  en  Union,  som  i  Realiteten  kun  er  et  Forsvarsfor- 
bund.  Derfor  har  Partiet  Ijemet  Unionsmærket  med  de  svenske  Farver 
fra  vort  Flag.  Derfor  har  det  krævet  en  Opløsning  af  det  fælles  Kon- 
sulatvæsen og  af  det  fælles  Udenrigsstyre.  Og  dette  Venstres  Program 
har  gjentagne  Gange  vundet  Vælgernes  Flertal. 

Reformerne  i  Udenrigsstyret,  som  nu  helt  ud  er  i  Sveriges 
Hænder,  befinder  sig  paa  et  rent  foreløbigt  Stadium  og  har  endnu  ikke 
foranlediget  nogen  Beslutning  fra  Stortingets  Side.  Spørgsmaalets  Løs- 
ning er  ogsaa  ganske  særdeles  vanskelig,  fordi  det  paa  alle  Hold  i 
Sverige  møder  den  bestemteste  Modstand,  og  fordi  mange,  selv  i  Norge, 
mener,  at  vi  kontraktsmæssig  er  bundne  til  den  nuværende  Ordning. 
Dertil  kommer,  at  vort  Højreparti  hidtil  bestemt  har  modsat  sig  Ind- 
førelsen af  eget  norsk  Udenrigsstyre,  fordi  det  formenes  at  ville  med- 
føre Unionens  Opløsning. 

Konsulatsagen  derimod  foranledigede  i  1892,  1893  og  1894  en 
Række  Beslutninger,  som  havde  til  Hensigt  at  opsige  og  opløse  Fælles- 
skabet med  Sverige.    Men  det  lykkedes  Svenskerne,  takket  være  den 

Omstændighed,  at  vor  Konge  ogsaa  er  deres  Konge  og  takket  være 
en  lidet  loyal  Optræden  fra  det  norske  Højres  Side  —  at  hindre  os  i 
at  ordne  dette  reelt  indre  norske  Anliggende,  som  vi  selv  fandt  bedst. 
En  af  de  væsentligste  Aarsager  til,  at  Sverige  modsatte  sig  denne  Re- 
form var,  at  det  nærede  Frygt  for,  at  vi  i  Tilfælde  vilde  bruge  de  egne 
Konsuler  som  en  Sprængkile  overfor  det  fælles  Udenrigsstyre. 

Kravet  paa  egne  Konsuler  begrundedes  fra  norsk  Side  dermed,  at 
Sverige  og  Norge  i  Udlandet  har  konkurrerende  Handelsinteresser  og 
derfor  ikke  bør  repræsenteres  af  de  samme  Mænd.  Det  er  imidlertid 
ikke  denne  Sagens  Realitet  —  derom  er  Meningerne  endnu  temmelig 
delte  —  der  har  bevirket,  at  man  i  Norge  mer  og  mer  har  samlet  sig 
om  Konsulatsagen,  og  at  selv  Højre  iaar  har  sat  dens  Løsning  op  paa 
sit  Program.  Det  er  Sagens  nationale  Side,  der  har  bevirket  dette. 
Konsulatsagen  maatte  løses,  baade  for  at  faa  et  forbitrende  Strids- 
spørgsmaal  om  en  forholdsvis  uvæsentlig  Sag  ud  af  Verden,  og  fordi 
vi  ikke  længer  kan  finde  os  i,  at  Svenskerne  nedlægger  Veto  mod  rent 
indre  norske  Anliggender.  Dette  har  ogsaa  Sveriges  nuværende  kloge 
og  relativt  imødekommende  Udenrigsminister,  Hr.  Lagerheim,  forstaaet. 
Han  tog  derfor  i  Fjor  Initiativet  til  nye  Forhandlinger  om  Konsulat- 
sagens Løsning. 

Resultaterne  af  disse  Forhandlinger,  som  tilsidst  førtes  mellem  Med- 
lemmer af  begge  Rigers  Regeringer,  meddeltes  Almenheden  gjennem 
det  saakaldte  Communiqué.  Dette  Dokument  danner  det  første  Lys- 
punkt i  Unionsforviklingemes  Tragedie.  For  første  Gang  ser  vi  Re- 
geringerne komme  til  en  Enighed  ved  hver  paa  sin  Kant  at  slaa  af  paa 
sine  Standpunkter.  For  første  Gang  ser  vi  Svenskerne  opgive  sin 
golde  status-quo  Politik.  Og  vi  ser  endog  de  svenske  Forhandlere  er- 
kende det  utilfredsstillende  i  den  nuværende  Ordning  af  Udenrigsstyret. 

De  svenske  Forhandlere  udtalte  videre  med  de  norske  Haabet  om, 
at  den  Dag  ikke  maatte  være  fjern,  da  man  maatte  finde  en  tilfreds- 
stillende Ordning  af  Udenrigsstyret. 

Videre  gik  de  svenske  Forhandlere  med  paa  en  Opløsning  af  Fælles- 
skabet i  Konsulatvæsenet,  dog  under  én  Betingelse :  at  Forholdet  mellem 
Konsulerne  og  det  faktisk  bestaaende  Udenrigsstyre  ordnedes  ved  gen- 
sidige, uopsigelige  Love.  Samtidig  var  det  imidlertid  den  udtrykkelig 
udtalte  Forudsætning,  at  intet  skulde  foregribes  med  Hensyn  til  det 
faktisk  bestaaende  Fællesskab  i  Udenrigsstyret.  Lovene  gælder  altsaa 
kun  saalænge  dette  Fællesskab  bestaar,  og  kan  ikke  fra  svensk  Side 
anvendes  som  et  Ar^ment  mod  vor  Ret  til  at  opløse  dette. 

Dette  Forhandlingsresultat,  hvorved  der  var  skabt  et  Grundlag  for 
Indførelsen  af  eget  Konsulatvæsen,  hilsedes  i  de  fleste  Kredse  i  Norge 
med  Tilfredshed.  Vistnok  faldt  de  uopsigelige  Love  mange  af  Ven- 
stres Mænd  tungt  for  Brystet,  men  de  fleste  foretrak  at  sluge  disse 
Love  fremfor  at  skabe  en  Konflikt  paa  en  Sag  som  Konsulatsagen. 
Det  viste  sig  dog,   at   der  baade  inden   Regering  og  Storting  fandtes 

Mænd,  som  ikke  fandt  at  kunne  acceptere  Lovene.  Saaledes  ti^adte 
som  Følge  heraf  to  af  Regjeringens  dygtigste  Fagminislre,  Krigsmini- 
steren Hr.  Stang  og  Landbrugsministei^n  Hr.  Konow,  ud  af  Regerin- 
gen. Disse  to  Herrer  har  under  Valgkampen  staaet  som  Repræsen- 
tanter for  en  uforsonlig  Politik  overfor  Sverige.  Hr.  Siatsraad  Stang 
skal  have  sat  sig  til  Maal,  at  Norge  i  1903  skulde  staa  saaledes  rustet, 
at  vi  i  Tilfælde  da  kunde  Fremtvinge  vor  Ret  overfor  Sverige.  Det 
er  ham,  som  ved  sin  store  Energi  og  ved  sin  Autoritet  har  sat  igen- 
nem Opførelsen  af  de  meget  omtalte  Grænsefæstninger,  som  man  vist- 
nok kan  indrømme  havde  til  Hensigt  at  spærre  Svenskerne  Vejen,  om 
de  nogensinde  skulde  falde  paa 
at  realisere  det  Overfald  paa 
Norge,  som  planlagdes  i  1895. 
Hr.  Stang  er  ved  sin  Ret- 
liniethed  en  af  de  mest  sympa- 
tetiske Karakterer  i  norsk  Poli- 
tik. Man  kan  være  uenig  t 
hans  Maade  at  tage  Sagen  paa; 
man  kan  synes,  at  han  og  hans 
Meningsfæller  gaar  med  Sky- 
lapper for  Øjnene  og  at  de  i 
en  noget  overdreven  Grad  ser 
paa  Svenskerne  som  en  Oxe 
paa  et  rødt  Klæde;  men  man 
maa  i  allerhøjeste  Grad  respek- 
tere deres  Standpunkt,  som  er 
dybt  begrundet  i  Sveriges  Op- 
træden mod  os,  saalænge  Unio- 
nen har  varet. 

Det  viste  sig  altsaa  at  være 
sia»r«d  si.ng.  cn  Hdcn  Gruppe  inden  Venstre, 

som  ikke  vilde  gaa  med  paa 
det  Grundlag  for  videre  Forhandlinger  og  for  Konsulatsagens  Løsning, 
som  var  vundet  ved  Communiquéei.  Men  hele  Højre  og  den  langt 
overvejende  Del  af  Venstre  fandt,  at  denne  Chance  for  et  mindeligt 
Opgør  ikke  maalte  forspildes.  Det  skulde  da  synes  indlysende,  at  den 
tilbageværende  Del  af  Ministeriet  Blehr  kun  havde  ét  at  gøre:  Skarpt 
og  tydeligt  at  tage  Afstand  fra  den  Konow-Stangske  Gruppe  og  kraf- 
tigst mulig  at  pointere  sin  Tilslutning  til  det  vundne  Grundlag  og  sin 
Forhandlingsvenlighed. 

Dette  har  Hr.  Blehr  ikke  gjort,  og  ved  at  undlade  det  har  han 
ødelagt  de  sidste  Chancer  for  sig  og  For  sit  Parti.  Derved  kom  det 
for  den  store  Almenhed  til  at  se  ud,  som  om  Kampen  stod  for  eller 
mod  et  mindeligt  Opgør  med  Sverige,  for  eller  mod  Forhandling,  og 
som  om  dette  var  identisk  med  Valget:  for  eller  mod  Ministeriet  Blehr. 

Der  er  vel  ingen  norsk  Staismand,  som  paa  Grund  af  sin  Unions- 
politik har  havi  bedre  Kort  paa  Haanden  end  Hr.  Blehr.  Men  saa 
skal  man  ogsaa  lede  længe  efter  et  saa  slet  Spil.  Hr.  Blehr  har  været 
Chef  for  det  første  norske  Ministerium,  der  har  opnaaei  noget  ved 
Forhandlinger  med  Sverige.  Under  Valgkampen  har  det  imidlertid  fra 
Oppositionen  været  fremholdt,  at  Forhandlingsresultatet  mere  skyides 
Hr.  Statsraad  Ibsen  end  Hr,  Blehr.  Hvor  meget  sandt  der  er  heri, 
kan  kun  de,  der  er  helt  indviet  i  Forhandlingernes  Detailler  bedømme. 
For  Udenverdenen  maa  Hr.  Blehr,  som  Ministeriets  Chef,  som  den, 
der  personlig  fra  norsk  Side  har  ledet  de  afsluttende  Forhandhnger,  og 
som  den,  der  i  Tilfælde  vilde 
have  faaet  Ansvaret,  ogsaa  staa 
som  den,  der  tilkommer  Æren. 

Hr.  Blehr  er  kendt  som  en 
dygtig  Mand,  i  Besiddelse  af  et 
klart  Hoved  og  en  skarp  Intelli- 
gens, men  han  har  en  Fejl, 
som  er  saare  beklagelig  for  en 
Mand  i  hans  Stilling:  han  synes 
at  mangle  enhver  ledende 
Evne.  Man  har  i  hans  Tid  havt 
Indtryk  af.  at  det  var  Stor- 
tingsflertallet  og  ikke  Mini- 
steriet, der  regerede  Landet. 
Aldrig  har  man  fra  hans  Side 
hørt  ei  myndigt  Ord;  aldrig 
har  han  i  Tinget  sagt :  jeg 
kræver!  Før  han  tog  et 
Standpunkt  regnede  han  altid 
ud,  hvor  han  havde  Stortings- 
flertallet  henne.  Og  han  synes  snuniinisicr  Biehr. 
mere  at  have  betragtet  sig 
som  sit  Partis  første  Prokurator,  end  som  Chef  for  en  Landsregering. 

Hr.  Blehrs  Frygt  for  klart  og  bestemt  at  tage  et  Standpunkt,  viste 
sig  tydelig  ved  hans  Optræden  overfor  D'hrr.  Stang  og  Konow.  Selv 
efter  at  disses  Uenighed  i  det  af  Regeringen  selv  istandbragie  Com- 
muniqué  ved  Hr.  Stangs  klodsede  Optræden  var  bragt  for  Dagens  Lys, 
selv  efter  det  var  Hr.  Blehr  ganske  paa  det  uvisse  med,  om  deres 
Udtræden  af  Ministeriet  var  nødvendig,  eller  om  det  ikke  var  bedre 
at  give  Slip  paa  Hr.  Ibsen,  som  har  været  betragtet  som  Forhandlin- 
gernes specielle  Repræsentant  i  Regeringen,  og  som  satte  Konows  og 
Stangs  Udtræden  som  Betingelse  for  sin  Forbliven.  De  1 1  Dage,  i 
hvilke  Hr.  Blehr  betænkte  sig  paa  dette  Valg,  har  af  Oppositionen 
været  udlagt  som  ei  Tegn  paa,  at  hans  Forhandlingsvenlighed  ikke 
stak  dybt,  og  har  visselig  ikke  bidraget  saa  lidt  til  Valgresultatet. 

Tilliden  til  Ministeriets  Forhandlingsvenliglied  er  heller  ikke  blevet 
styrket  derved,  at  af  Ministeriets  øvrige  Medlemmer  iiar  kun  D'hrr. 
Ibsen  og  Gunnar  Knudsen  besiemi  taget  Afstand  fra  den  yderli^aaende 
Konow-Stangske  Gruppe. 

Ikke  alene  Ministeriet,  men  c^saa  Venstres  Pariiot^nisaiion  har 
stillet  sig  tvetydig  overfor  Forhandling^rundlaget.  Venstres  Lands- 
møde gik  udenom  Spøi^maalet  ved  ikke  at  nævne  det  paa  det  ved- 
tagne Program.  Desuden  indeholdt  dette  to  Poster,  der,  om  de  end 
ikke  direkte  strider  mod  Com- 
muniqueét,  dog  m^et  daarlig 
harmonerer  dermed.  Først  sattes 
der  op  en  Post  der  lød:  „Ar- 
bejde for  eget  norsk  Udenrigs- 
styre", til  Trods  for,  at  den  ud- 
trykkelig udtalte  Forudsætning 
for  Forhandlingerne  var,  at 
denne  Sag  skulde  hvile.  Der- 
næst har  Konsulatsagen  foaet 
Plads  paa  Progt^mmet  i  føl- 
gende Ord:  Eget  norsk  Konsu- 
latvæsen  —  gjennemført  i  kom- 
mende Valgperiode.  Altsaa :  For- 
handlingsgrundlaget nævnes  ikke 
engang,  mens  Konsulatsagen  har 
faat  en  Tilføjelse,  som,  hvis  den 
overhovedet  betyder  noget,  inde- 
holder en  Trusel  mod  den  anden 
Part  i  Forhandlingerne.  Det  er 
sifurd  ibaen.  vsnskeligt   al   Se    nogen   anden 

Begrundelse  for  denne  Post  end 
et  Forsøg  paa  ogsaa  i  Aar  at  kunne  opkonsiruere  en  Forskel  mellem 
Partierne  i  de  unionelle  Spøi^smaal.  Det  er  nemlig  i  de  senere  Aar 
disse  Spørgsmaal  og  Højres  besynderlige  Stilling  til  dem,  som  har 
været  Venstrepartiets  bedste  Støtte.  Det  var  saaledes  ved  Hjælp  af 
Unionssagen,  at  Venstre  i  1897  fik  tilstrækkeligt  Flertal  til  at  gennem- 
føre almindelig  Stemmeret.  Men  denne  Hjælp  saa  det  ud,  som  Venstre 
maatte  undvære  i  Aar.  Thi  Udenrigsministerspøi^smaalei  skulde  som 
nævnt  hvile  og  Konsulaisagen  har  Højre  i  Aar  taget  op  paa  sil  Program. 
Længe  har  det  konservative  Parti  siriiiei  imod  i  denne  Sag,  men 
endelig  har  det  da  forstaaei,  at  hvis  det  ikke  vilde  forblive  i  en 
uhjælpelig  Minoritet,  saa  maatte  det  nu  indtage  en  anden  Holdning  over- 
for Sverige  end  tidligere.  Partiets  Mænd  har  ikke  lagt  Skjul  paa,  at 
de  tror,  at  de  egne  Konsuler  realiter  vil  bringe  os  liden  Glæde.  Men 
de  har  indseet,  at  Kravet  paa  egne  Konsuler  har  faaet  en  national 
Side  derved,  at  Sverige  har  søgt  at  modsætte  sig  det,  til  Trods  for,  at 

alle  Normænd  er  enige  om,  at  dette  er  en  Sag,  som  i  Følge  Grundlov 
og  Rigsakt  kun  vedkommer  norske  Statsmyndigheder. 

Frontforandringen  i  Højres  nationale  Politik  er  naturligvis  en  Følge  af 
en  indre  Udvikling.  Man  har  længe  i  Presseudtalelser  og  af  private 
Samtaler  med  konservative  Mænd  kunnet  forstaa,  at  noget  var  i  Gære. 
Ikkedestomindre  kom  det  noget  pludselig,  da  det  konservative  Partis 
Landsmøde  i  Aar  besluttede  at  gaa  til  Valg  med  Konsulatsagen  som 
Program.  Og  jeg  tror  næppe  at  denne  Omvendelse  lige  før  Valgene 
vilde  have  hjulpet  Partiet  til  Magten,  hvis  der  ikke  var  stødt  til  saa 
mange  Momenter  af  indrepolitisk  Art,  der  gav  Partiet  Vind  i  Sejlene. 
Partiets  hidtidige  unionelle  Politik  har  nemlig  af  den  store  Almenhed 
været  mødt  med  dyb  Mistillid. 

Det  maatte  for  mange  stille  sig  som  meningsløst  at  hindre  Mini- 
steriet Blehr,  der  dog  hidtil  har  ført  Forhandlingerne  frem  til  et  gun- 
sigt  Resultat,  fra  at  fuldføre  disse  og  i  Stedet  at  sætte  i  Højsædet 
et  Parti,  som  i  Aarrækker  og  paa  en  lidet  loyal  Maade  har  modsat 
sig  Konsulatsagens  Løsning.  Det  var  heller  ikke  saa  let  at  se  bort 
fra,  at  Højre  saa  sent  som  ved  forrige  Valg  havde  paa  sit  Program 
en  Løsning  af  Udenrigsministerspørgsmaalet,  baseret  paa  fælles  Uden- 
rigsminister, en  Løsning,  som  næppe  nogensinde  kan  ventes  accepteret 
af  de  norske  Vælgere,  fordi  den  repræsenterer  en  Udvidelse  istedetfor 
en  Opløsning  af  det  Fællesskab  med  Sverige,  som  vi  har  havt  mere 
end  nok  af.  Og  det  skulde  heller  ikke  under  almindelige  Omstæn- 
digheder have  bidraget  til  at  skaffe  Højrepartiet  Sejr,  at  dets  Fører, 
Hr.  Hagerup,  paa  et  Folkemøde  udtalte,  at  hvis  Svenskerne  trods  alt 
ogsaa  denne  Gang  nægtede  at  give  os  vor  Ret  i  Konsulatsagen,  saa 
fik  vi  la  Sagen  ligge  til  der  kom  „nye  Tider  og  nye  Mænd."  Den 
Mand,  der  har  sagt  dette,  vil  vanskelig  under  Forhandlingerne  kunne 
sætte  nogen  Kraft  ind  paa  Konsulatsagens  Løsning. 

Imidlertid  —  Flerheden  af  Vælgerne  har  altsaa  fundet  at  kunne  se 
bort  fra  Højres  Fortid,  idet  de  har  havt  den  Tillid  til  Partiet,  at  det, 
naar  det  engang  har  taget  Konsulatsagen  op,  ogsaa  vil  gjøre  sit  bedste 
for  at  faa  den  gjennemført.  Dette  vil  ogsaa  Partiets  Selvopholdelses- 
drift tilsige  det.  Skuffer  det  i  denne  Henseende  Vælgerne,  vil  dets 
Flertal  hurtig  forvandles  til  en  forsvindende  Minoritet. 

Ministeriet  Blehr  bærer  —  som  man  har  seet  —  Skylden  for,  at 
en  stor  Mængde  af  dets  Partis  tidligere  Tilhængere  dennegang  sad 
hjemme  paa  Valgdagen  eller  endog  stemte  med  Højre.  Til  dette  Re- 
sultat bidrog  ogsaa  den  Omstændighed,  at  Ministeriets  indre  Politik 
næsten  paa  ethvert  Punkt  har  været  præget  af  de  samme  Fejl,  som 
har  givet  dets  Unionspolitik  sin  Karakter:  Uklarhed  og  Mangel  paa 
Ledelse.  Særlig  har  Ministeriets  Finansminister  Hr.  Sunde  været  G  jen- 
stand for  skarpe  Angreb.  Statsgjælden  er  i  hans  Tid  steget  i  en  for- 
uroligende Grad,  og  Skatterne  har  naaet  en  Højde,  som  truer  med  at 
lamme   vor  Industri.     Naar  saa  samtidig  hermed  indtræffer  en  økono- 

misk  Nedgangsperiode,  som  den  vi  nu  er  midt  oppe  i,  vil  enhver  indse, 
at  der  skal  en  overlegen  Mand  til  for  at  fylde  Finansministerens  lidet 
taknemlige  Plads.  Der  kræves  en  myndig  Mand,  som  kan  holde  igjen, 
som  kan  protestere,  naar  Lokalinteresseme  stikker  sig  frem,  som  heller 
ser  lidt  for  skeptisk  paa  Forholdene  end  omvendt.  Disse  Egenskaber 
har  man  savnet  hos  Hr.  Sunde.  Han  synes  ikke  at  have  ledet  hverken 
Regjeringens  eller  Stortingets  finansielle  Politik.  Jeg  tror,  at  mange 
af  de  Angreb,  som  er  rettet  mod  Hr.  Sunde,  maa  skrives  paa  Valg- 
agitationens Regning,  men  derom  kan  der  næppe  være  Tvivl:  Han  har 
ikke  forstaaet  Rækkevidden  af  den  økonomiske  Krise,  som  vi  nu  er 
oppe  i,  og  han  har  ikke  havt  Følelsen  af,  at  en  Finansminister  har 
Ansvaret  for  ethvert  Budget,  som  han  ikke  har  sat  sin  Stilling  ind  paa 
at  faa  forandret. 

Det  har  videre  bidraget  til  at  øge  Misnøjen  med  det  hidtidige  Regime, 
at  Stortingssessionerne  er  blit  længer  og  længer,  og  at  der  ikke  er  gjort 
noget  effektivt  for  at  forhindre  det.  Det  sidste  Storting  sad  sammen 
i  8  —  otte  —  Maaneder.  Det  vil  sige  —  vi  nærmer  os  permanente 
Storting.  For  at  faa  en  Forandring  i  dette  Forhold,  som  utvivlsomt 
har  havt  sin  Del  i,  at  Stortinget  i  de  senere  Aar  ikke  har  været  saa 
dygtig  og  repræsentativt  sammensat  som  ønskelig  kunde  være,  har 
Højrepartiet  forlangt  indført  begrændsede  Diæter  for  Stortingsmed- 
lemmer. Dette  Middel  til  at  tøile  Repræsentanternes  Snakkesalighed 
og  til  at  øge  deres  Arbejdsiver,  syntes  mig  ikke  meget  smagelig,  men 
Hensigten  er  iallefald  god.  Som  det  nu  er,  kan  ikke  en  Mand  i  prak- 
tisk Virksomhed,  som  er  bosat  udenfor  Christiania,  sidde  paa  Stortinget 
uden  at  ødelægge  sin  Forretning.  Man  maa  derfor  haabe,  at  det  vil 
lykkes  det  nye  Storting  paa  en  eller  anden  Maade  at  indskrænke  Ses- 
sionernes Længde. 

Som  en  umiddelbar  Følge  af  Valgene  indgav  Ministeriet  Blehr,  da 
Stortinget  havde  konstitueret  sig,  sin  Demissionsbegæring,  hvorefter 
Højres  Fører,  Hr.  Professor  Hagerup,  dannede  den  nye  Regjering. 

Ministeriet  Blehr  vil  næppe  blive  fulgt  til  Graven  af  nogen  stor  eller 
oprigtig  sørgende  Skare.  Tværtimod  tror  jeg,  at  selv  den  store  Mængde 
af  dem,  som  skulde  være  dets  Meningsfæller,  drager  et  Lettelsens  Suk. 
Thi  Ministeriet  og  de  Mænd,  der  sammen  med  det  har  ledet  Partiet  i 
de  senere  Aar,  har  ligget  som  en  Mare  over  alt  ungt,  over  al  Nydan- 
nelse inden  Partiet.  Disse  Mænd  har  intet  lært  og  intet  glemt;  de 
synes  at  tro,  at  de  politiske  Partiskeller  for  al  evig  Tid  maa  vedblive 
at  være  de  samme,  som  de  var  i  80-Aarene.  Og  de  har  i  en  sørgelig 
Grad  sænket  Niveauet  for  vort  offentlige  Livs  Mænd.  Det  er  disse 
Politikeres  udygtige  og  lidet  tillidvækkende  Ledelse  af  det  gamle 
Venstreparti,  der  har  bragt  Højre  til  Magten. 

En  Fraktion  af  Højre  har  i  den  senere  Tid  yndet  at  tale  om  et 
„ungt  Højre",  der  skal  have  traadt  i  Stedet  for  det  gamle  konservative 
Parti.     Og  dette  unge  Højre  har  yndet  at  fremstille  sig,  som  om  det 

i  Grunden  var  det  eneste  liberale  og  nationale  Parti  i  Landet.  Er  dette 
sandt,  er  jeg  bange  For,  at  Hr.  Statsminister  Hagerup  vil  vise  sig 
ikke  at  være  dette  Partis  Mand.  Thi  hans  Stilling  til  de  sociale  Spøi^s- 
maal  er  saadan,  at  han  næppe  nogen  Steds  vilde  blive  accepteret  som 
Liberal.  Og  hans  unionelle  Standpunkt  syntes  efier  hans  tidligere 
refererede  Udtalelse,  om  hvad  han  vil  gøre,  hvis  Forhandlingerne  brister, 
ikke  at  være  præget  af  nogen  national  Fasthed.  Det  vilde  vel  næppe 
ha  hændt  i  noget  andet  Land,  at  den  Mand,  som  paa  denne  Maade 
i  et  nationalt  Spørgsmaal  havde 
paa  Forhaand  opgivet  at  sætte 
noget  ind  paa  at  forlange  vor 
Ret  respekteret,  at  han  frem- 
deles fastholdtes  som  et  nyt 
Ministeriums  selvskrevne  Chef. 
Naar  dette  alligevel  har  været 
Tilfældet  —  til  Trods  for,  ai 
hans  Udtalelser  næppe  nyder 
Tilslutning  hos  mange  inden 
hans  eget  Parti  —  saa  maaler 
det  Graden  af  hans  Popularitet. 
Hr.  Hagerup  er  Højres  og  Sam- 
lingspariiets  store  Lys,  og  der 
har  under  Valgkampen  ikke 
været  sparet  paa  Superlativer, 
naar  det  gjaldt  at  reklamere  for 
den  Mand,  som  skulde  tage 
Arven  efter  Hr.  Blehr. 

Hr.  Hagerup    var    fra    1895 
til  1898  Chef  for  et  Koalitions-  s»«mini,«r  H.g«up- 

ministerium,  og  har  siden  Stor- 

tingsvalgei  1900  været  en  meget  dygtig  Fører  for  Oppositionen  i 
Stortinget.  Han  har  en  Arbejdskraft,  som  er  ganske  usædvanlig  og 
nyder  en  ubegrænset  personlig  Tillid. 

Den  nye  Regering  staar  overfor  mange  og  vanskelige  Opgaver. 

Først  og  fremmest  vil  den  maatte  sætte  al  sin  Kraft  ind  paa  en  til- 
fredsstillende Løsning  af  Konsulatsagen.  Communiquéet  danner  jo  kun 
et  Foreløbigt  Grundlag,  som  ikke  er  vedlaget  hverken  af  Sveriges  eller 
Norges  Nationalforsamlinger,  og  de  omtalte  gjensidige  Love  vil  visselig 
vise  sig  at  indebære  mange  Vanskeligheder.  Men  hvis  Regeringen  op- 
træder bestemt  og  kraftigt,  saa  maa  den  nu  —  om  nogensinde  —  have 
store  Chancer  for  at  bringe  Oj^øret  med  Sverige  et  godt  Skridt  frem- 
over. For  første  Gang  paa  lang  Tid  sraar  vi  her  i  Landet  enige  over 
for  Sverige;  og  Ruslands  Politik  i  Finland  har  baade  i  Sverige  og  Norge 
øget  Forstaaelsen  af,  at  vi  for  vor  egen  Skyld  maa  komme  til  Enighed 
—  i  eller  udenfor  Unionen. 

Trods  dette  nærer  jeg  mine  store  Tvivl  om,  hvorvidt  det  vil  lykkes 
at  faa  det  svenske  Førstekammer  med  paa  en  Ordning  som  skitseret: 
Communiquéet.  Skulde  dette  alligevel  hænde,  at  Sverige  ogsaa  denne 
Gang  sætter  sig  mod  vore  Krav,  da  vil  det  i  Noi^e  vække  en  Storm 
af  Indignation  og  Sverige  vil  hurtig  se  hele  vort  Land  samlet  om  Kravet : 
ud  af  Unionen.  En  saadan  Udgang  paa  Striden  vil  ikke  i  Noi^e  bli  mødt 
med  større  Sorg,  og  ogsaa  i  Sverige  hæver  der  sig  flere  og  flere  Røster, 
som  foretrækker  denne  Løsning  og  Dannelsen  af  et  Forsvarsforbund 
mellem  de  to  Riger  fremfor  en  Union,  som  er  Kilde  til  ustandselig  Kjævl. 

Videre  har  den  nye  Regjering  en  stor  og  vanskelig  Opgave  i  at 
grundlægge  en  forsigtig  og  planmæssig  økonomisk  Politik  og  derved 
gøre  sit  til  at  bringe  tilbage  Tilliden  til  vort  Finansstyre.  I  denne  For- 
bindelse vil  der  visselig  bli  Spørgsmaal  om  at  omlægge  vor  Toldpolitik  og 
end  yderligere  at  forlade  Frihandelens  Princip.  Fra  alle  Hold  rejser  der  sig 
Krav  paa  Beskyttelse,  og  det  er  næppe  rimelig,  at  den  nye  Regjering  har 
enten  Kraft  eller  Vilje  til  at  modstaa  denne  protektionistiske  Strømning. 

Efter  Valgene  har  man  kunnet  høre  Højre  hoverende  fremholde, 
at  nu  har  det  gamle  Venstreparti  definitivt  udspillet  sin  Rolle.  Hvis 
dermed  menes,  at  det  „nye*"  Højre  har  besluttet  sig  til  at  optage  og 
fortsætte  det  tidligere  Venstrepartis  unionelle  og  demokratiske  Politik, 
kan  det  jo  forsaavidt  være  ganske  ligegyldigt,  om  dette  sker  under  det  ene 
eller  det  andet  Navn.  Men  jeg  føler  mig  forvisset  om,  at  der  i  saa  Fald 
vil  opstaa  et  nyt  konservativt  Parti,  der  ligesom  det  gamle  Højreparti  vil 
bekæmpe  denne  Politik.  Men  hvis  Højre  med  sin  Spaadom  om,  at 
Venstre  som  Parti  er  færdigt,  dermed  mener,  at  de  af  dette  Parti  hævdede 
nationale  og  demokratiske  Principper  af  Vælgerne  er  opgivne,  saa  vil 
Partiet  visselig  ved  næste  Valg  komme  til  at  sande,  at  det  har  taget  fejl. 

Jeg  tror  ikke,  at  vi  her  i  Landet  er  komne  derhen,  at  vi  kan  und- 
være noget  af  de  to  borgerlige  Partier.  Did  kommer  vi  først,  naar  der 
blir  Alvor  af  Klassekampen  mellem  de  besiddelsesløse  paa  den  ene 
Side  og  Landets  øvrige  Befolkning  paa  den  anden  Side.  Og  de  be- 
siddende Klasser  har  al  Grund  til  at  frygte  den  Dag  og  gjøre  sit  til  at 
hale  den  ud.  Thi  Arbejderne  vil  i  den  Kamp  faa  Tilslutning  langt  ud 
over  Kredsen  af  de  egentlige  Arbejdere.  Saadan  som  Livsforholdene 
er  hos  os  vil  de  komme  til  at  slaa  sig  sammen  med  den  store  Skare 
af  Haandværkere,  smaa  Jordbrugere,  Husmænd  og  Fiskere,  som  har 
Interesser  tilfælles  med  Arbejderne,  men  som  i  alle  Fald  hidtil  har 
sluttet  sig  til  Venstrepartiet.  Og  Højre  og  dets  Forbundsfæller  inden 
Venstre  skal  ikke,  efter  at  vi  har  faaet  almindelig  Stemmeret  være  for 
vis  paa,  hvem  der  i  en  saadan  Klassekamp  gaar  af  med  Sejren. 

Vi  trænger  derfor  netop  et  socialt  Reformparti,  som  ikke  er 
hildet  i  socialistiske  Teorier,  men  som  kommer  de  besiddelsesløse 
Klasser  saaledes  imøde,  at  en  Klassekamp  forhindres  —  eller  i  alle  Fald 
forhales.  Udvikler  Venstre  sig  til  et  saadant  Parti  kan  det  endnu  have 
en  stor  Opgave  at  udføre  i  norsk  Politik. 


Københavnske  Plejebørn. 

Af  Søren  Hansen. 


Af  de  12,000  Børn,  som  hvert  Aar  ser  Lyset  i  København,  fødes 
i  henimod  2800  udenfor  Ægteskab.  Af  disse  uægtefødte  Børn  døer 
der  i  Aarets  Løb  henved  600,  en  Del  legitimeres  ved  Moderens  Gifter- 
maal,  en  Del  bortadopteres  eller  sættes  med  samme  Virkning  i  Pleje 
uden  Betaling,  saaledes  at  det  oprindelige  Antal  reduceres  til  mellem 
1500  og  2000,  nøjagtigere  kan  det  ikke  angives.  En  stor  Del  af  disse 
Børn  finder  et  foreløbigt  Hjem  paa  Fødsels-  og  Plejestiftelsen  eller  an* 
bringes  i  Pleje  med  Understøttelse  fra  Stiftelsen  og  under  dens  Tilsyn, 
en  Del  forsølves  af  Fattigvæsenet,  og  Resten  maa  Mødrene  selv  søi^e 
for,  med  eller  uden  Hjælp  fra  Faderen.  I  de  færreste  Tilfælde  er 
Mødrene  saaledes  stillede,  at  de  se  sig  i  Stand  til  at  beholde  og  for- 
sørge deres  Børn  paa  forsvarlig  Maade,  og  Resultatet  bliver  da  det,  at 
Hovedstadens  Befolkning  hvert  Aar  forøges  med  henved  1000  uægte- 
fødte Børn,  som  enten  sættes  i  Pleje  for  Betaling  eller  forbliver  hos 
Mødrene  under  ugunstige  Forhold. 

Ved  Lov  om  Tilsyn  med  Plejebørn  af  20.  April  1888,  ændret  og 
udvidet  ved  Lov  af  1.  Marts  1895,  blev  alle  Plejebørn  undergivne  et 
offentligt  Tilsyn  indtil  det  fyldte  Ude  Aar,  men  allerede  ved  Sundheds- 
vedtægten af  15.  Juni  1886  var  et  saadant  Tilsyn  indført  for  Køben- 
havns Vedkommende  og  henlagt  under  Sundhedskommissionen,  som 
varetager  det  med  Bistand  af  3die  Politiinspektorat,  ved  9  Kredslæger 
og  12  Tilsynsdamer.  Tilsynet  omfatter  samdige  for  Betaling  anbragte 
Plejebørn,  hvis  Antal  for  Tiden  udgør  ca.  1400.  Tilladelse  til  at  have 
Plejebørn  meddeles  af  Sundhedskommissionen  efter  forudgaaende  om- 
hyggelig Undersøgelse  af  Forholdene  i  Hjemmet;  Plejemødrene  in- 
strueres om  spæde  Børns  Ernæring  og  Pleje,  og  Børnenes  Tilstånd  og 
Behandling  kontrolleres  ved  regelmæssige  Besøg  af  Tilsynsdameme 
under  Vejledning  af  Kredslægerne. 

Fra  det  offentliges  Side  er  der  saaledes  gjort  alt,  hvad  der  med 
Rimelighed  kan  forlanges,  for  at  beskytte  de  Børn,  der  anbringes  i 
Pleje  for  Betaling,  og  i  Tilslutning  hertil  udføres  der  et  stort  og  be- 
tydningsfuldt Arbejde  af  Præmieselskabet  for  Plejemødre,  som 
med  Bistand  af  frivilligt  arbejdende  Damer  fører  Tilsyn  med  et  stort 
Antal  Plejehjem,  uddeler  Pengepræmier  og  skaffer  syge  Plejebørn  fri 
Lægehjælp  og  Medicin.  I  det  hele  er  det  vel  vanskeligt  at  paapege 
nogen  nævneværdig  Mangel  ved  Tilsynet  med  Hovedstadens  Plejebørn, 
og  det  er  hævet  over  al  Tvivl,  at  der  ved  de  her  omtalte  Foranstalt- 
ninger udrettes  særdeles  meget.  Dødeligheden  blandt  spæde  Børn  er 
siden  Indførelsen  af  Plejebørnstilsynet  gaaet  betydelig  ned,  og  ved  den 
omhyggelige  Behandling  i  de  første  Aar  faa  Børnene  en  Modstandskraft 
mod  de  ublide  Kaar,  som  Livet  senere  byder  dem,  der  ikke  kan  vur- 

deres  højt  nok,  men  det  er  ogsaa  ublide  Kaar,  der  venter  disse  uægte- 
fødte Børn,  og  Studiet  af  Plejebørnssiatistiken  afslører  Forhold,  som 
vender  Tilfredsheden  med  Samfundets  Omsorg  for  Plejebørnene  til  en 
ganske  anden  Følelse. 

I  Aaret  1902  indregistreredes  der  745  nye  Plejebørn,  men  samtidig 
udgik  der  591  tidligere  indregistrerede,  og  hvor  gik  de  hen?  En  Del 
af  dem  kom  vel  nok  i  gode  Hænder  ved  Anbringelse  paa  Børnehjem 
og  lignende  Stiftelser,  en  Del  blev  adopterede,  en  Del  blev  mere  eller 
mindre  godt  forsørgede  ved  Mødrenes  Giftermaal,  og  en  Del  havnede 
under  Fattigvæsenet,  men  Hovedmassen  af  de  591  vendte  uden  al  Tvivl 
tilbage  til  Moderen,  efter  at  have  opnaaet  tilstrækkelig  Alder  til  at  kunne 
klare  sig  selv  uden  stadigt  Tilsyn.  At  der  kom  745  Børn  under  offent- 
ligt Tilsyn,  maa  ubetinget  anses  for  et  godt  Resultat  i  Betragtning  af, 
at  der  ikke  var  mere  end  ca.  1000  nyfødte,  der  trængte  til  det,  men 
ligesaa  afgjort  er  det,  at  et  samlet  Antal  af  1400  Plejebørn  under  14 
Aar  er  meget  lidt  i  Betragtning  af,  at  der  med  et  rundt  Tal  findes 
20,000  uægtefødte  Børn  under  14  Aar  i. København. 

Det  er  ikke  her  Stedet  til  at  undersøge  disse  Tusinders  Kaar,  som 
paa  mangfoldige  Maader  søges  lindrede  ved  offentlig  og  privat  Velgøren- 
hed i  meget  stor  Omfang,  uden  at  det  derfor  er  muligt  at  værne  hele 
denne  Skare  mod  Følgerne  af  den  illegitime  Herkomst.  Vi  holde  os 
til  Plejebørnene  og  da  navnlig  til  de  591,  der  udgik. 

I  Stadslægens  Aarsberetning  for  1902  og  i  en  Afhandling  af  Kreds- 
læge Ax.  Ulrik  i  Tidsskrift  for  Sundhedspleje,  sidste  Hefte,  findes 
en  Række  højst  interessante  Oplysninger  om  den  Betaling,  der  ydes 
for  Plejebørn  her  i  København.  For  6  af  de  1425  var  der  betalt  en 
Gang  for  alle,  men  iøvrigt  ubekendt;  for  187  udgjorde  den  8  Kr.  og 
derunder  maanedligt,  for  321  mellem  8  og  12  Kr.,  for  535  mellem  12 
og  16  Kr.,  og  for  376  over  16  Kr..  Til  rigtig  Bedømmelse  af  den 
Pleje,  der  kan  ydes  for  disse  Priser,  maa  det  bemærkes,  at  der  vistnok 
forholdsvis  sjældent  er  Tale  om  nogen  rent  pekuniær  Interesse  i  disse 
Forhold.  Et  meget  stort  Antal  af  Plejemødrene  ere  barnløse  Kvinder, 
der  søge  Erstatning  herfor  i  Plejebørn,  som  de  vel  ikke  have  Raad  til 
at  modtage  uden  Betaling,  men  som  faktisk  koster  deni  mere,  end 
Plejelønnen  udgør.  I  mange  Tilfælde  kommer  Barnet  i  Pleje  hos 
Bedstemoderen,  som  da  ligeledes  nøjes  med  en  betydeligt  lavere  Pleje- 
løn, end  der  maatte  udredes,  hvis  der  kunde  være  Tale  om  at  betragte 
Plejen  som  et  Erhverv.  Et  spædt  Barn  kan  næppe  forplejes  godt  for 
mindre  end  18  til  20  Kroner,  og  det  skal  være  en  meget  dygtig  og 
sparsommelig  Plejemoder,  der  kan  tjene  paa  den  Forretning.  Det  viser 
sig  da  ogsaa,  at  Plejelønnen  gennemgaaende  er  højere  nu  end  tidligere. 
I  1888  betaltes  der  over  12  Kr.  for  42  Procent  af  samtlige  Plejebørn, 
medens  der  i  1902  betaltes  over  12  Kr.  for  64  Procent,  og  hblder  man 
sig  alene  til  Børn  under  et  Aar,  er  Stigningen  langt  større,  idet  der  i 
1888  kun  blev  betalt  over  12  Kr.  for  65  Procent,   medens  en  saadan 

Plejeløn  i  1902  betaltes  for  94  Procent  af  samtlige  Plejebørn  under  et 
Aar.  Hvor  ringe  denne  Sum  end  er  i  Forhold  til,  hvad  der  ydes,  saa 
overstiger  den  dog  altfor  ofte  Mødrenes  Evner,  og  det  fremgaar  da 
ogsaa  af  Dr.  Ulriks  Undersøgelser,  at  Antallet  af  Børn,  der  udsættes  i 
Pleje,  aftager  fra  Aar  til  Aar.  Medens  det  i  Aarene  1888,  89  og  90 
udgjorde  henholdsvis  961,  981,  og  1065,  var  det  i  Aarene  1898,  99  og 
1900,  (umiddelbart  før  Indlemmelsen  af  de  udenbys  Distrikter)  kun 
685,  627  og  635,  og  det  uagtet  det  aarlige  Antal  af  uægte  Fødsler  i 
samme  Tidsrum  er  tiltaget  med  25  Procent.  Denne  betydelige  Ned- 
gang skyldes  næppe  den  Omstændighed,  at  Børnene  nu  hyppigere  end 
før  sættes  i  Pleje  udenfor  Byen,  eller  at  de  i  stigende  Antal  anbringes 
i  Børnehjem,  men  der  er  Grund  til  at  antage,  at  ialfald  en  Del  af  Ned- 
gangen skyldes  Oprettelsen  af  de  mange  Vuggestuer,  hvor  Børnene 
kunne  anbringes  om  Dagen,  medens  Moderen  er  paa  Arbejde.  I  sani- 
tær Henseende  er  denne  Ordning  et  tvivlsomt  Gode,  da  den  udsætter 
Børnene  for  adskillige  Farer,  men  den  er  forholdsvis  billig,  og  dette 
Hensyn  spiller  selvfølgeligt  en  meget  betydelig  Rolle  for  Mødrene. 

Sikkert  er  det  imidlertid,  at  Plejebørnstilsynet  har  vanskeliggjort 
Anbringelsen  af  de  uægtefødte  Børn  for  en  overkommelig  Betaling  og 
medført,  at  de  ugifte  Mødre  nu  maa  hjælpe  sig  paa  anden  Maade. 
Spørgsmaalet  bliver  da,  om  der  fra  det  offentliges  Side  eller  ved  privat 
Velgørenhed  kan  udrettes  andet  og  mere  end  hidtil  for  at  beskytte  de 
uægtefødte  Børn,  og  den  nærmest  liggende  Løsning  vil  da  være  den, 
at  det  offendige  Tilsyn  udstrækkes  til  at  omfatte  dem  alle  uden  Hensyn 
til,  hvor  de  ere  anbragte,  en  Ordning,  der  f.  Eks.  er  gennemført  i 
Leipzig,  men  herril  er  der  at  bemærke,  at  Tilsynet  selvfølgeligt  maa 
blive  virkningsløst,  naar  man  ikke  sætter  Mødrene  eller  de  Slægtninge, 
hos  hvem  Børnene  ere  anbragte,  i  Stand  til  at  forpleje  dem  i  Overens- 
stemmelse med  de  Fordringer,  som  Tilsynet  nødvendigvis  maa  stille, 
naar  det  da  skal  være  andet  end  en  blot  og  bar  Formalitet.  Dette  vilde 
imidlertid  medføre  saa  store  Omkostninger,  at  der  næppe  for  Tiden  er 
Anledning  til  at  drøfte  Muligheden  af  en  saadan  Ordning,  ikke  mindst  fordi 
man  derved  vilde  forurette  alle  de  ægte  fødte  Børn  under  samme  Vilkaar. 

Vender  vi  os  saa  til  den  private  Velgørenhed,  maa  det  straks  frem- 
hæves, at  den  her  i  København  allerede  trækker  saa  stort  et  Læs,  at 
der  vanskeligt  kan  lægges  mere  paa  det.  De  kolossale  Summer,  der 
aarligt  udredes  i  velgørende  Øjemed  af  alle  Arter,  kommer  i  meget  stort 
Omfang  Børnene  tilgode,  og  enhver  yderligere  Appel  i  denne  Retning 
vil  være  af  tvivlsom  Virkning,  idet  den  enten  vil  blive  resultatløs  eller 
gaa  ud  over  andre,  ligesaa  berettigede  Opgaver.  En  Del  vil  der  dog 
maaske  nok  kunne  udrettes,  og  det  vil  ganske  sikkert  ogsaa  blive  for- 
søgt, men  Hovedvægten  maa  da  lægges  paa  Tilvejebringelsen  af  gode 
og  billige  Plejehjem,  i  hvilken  Henseende  der  navnlig  maa  kunne  bygges 
videre  paa  den  foran  berørte  gode  Vilje,  der  allerede  er  ril  Stede.  Mange 
af  de  Plejemødre,  der  have  Børn  i  Pleje  for  Betaling,  modtage  denne 

meget  uregelmæssigt  og  ofte  slet  ikke,  uden  at  de  derfor  sende  Børnene 
tilbage,  fordi  de  efterhaanden  komme  til  at  betragte  dem  som  deres  egne. 

I  sin  Helhed  er  Opgaven  for  Tiden  uløselig.  Under  den  bestaaende 
Samfundsorden  er  det  umuligt  at  skaffe  alle  de  ægte-  eller  uægtefødte 
Børn,  der  trænger  til  det,  en  tilfredsstillende  Pleje,  og  det  vil  derfor 
være  nødvendigt  at  begrænse  eller  omforme  Opgaven  paa  den  Maade, 
der  sikrer  det  bedst ,  mulige  Resultat  i  Øjeblikket,  da  man  ikke  kan 
vente  paa  den  ideale  Løsning,  som  Socialdemokratiet  allerede  længe  har 
havt  paa  sit  Program:  Statens  Omsorg  for  Børnene.  Ganske  vist  kan 
og  bør  Staten  allerede  nu  yde  et  klækkeligt  pekuniært  Bidrag,  men  den 
vil  vistnok  nødigt,  og  den  gør  det  ganske  sikkert  ikke,  før  der  foreligger 
et  kraftigt  privat  Initiativ,  og  et  saadant  vil  det  for  Tiden  være  vanske- 
ligt at  rejse  —  af  mange,  tildels  personlige  Grunde.  Staten  maa  som 
Betingelse  for  sin  Støtte  til  et  saadant  privat  Initiativ  kunne  forlange  en 
fastere  Organisation,  om  just  ikke  en  ligefrem  Centralisation  af  den 
herhenhørende  Del  af  den  private  Velgørenhed,  af  de  mangfoldige  smaa 
og  store  Foreninger  og  Selskaber,  som  i  den  ene  eller  den  anden  Form, 
paa  det  ene  eller  det  andet  Omraade  virker  til  Børnenes  Vel.  Men 
det  er  netop  den  private  københavnske  Velgørenheds  Styrke,  som  det 
er  dens  Svaghed,  at  den  mangler  en  saadan  samlende  Organisation,  og 
det  vil  blive  meget  vanskeligt  at  finde  den  stærke  og  kloge  Personlighed, 
der  vil  og  kan  tilvejebringe  den. 

Hvad  det  offentlige  Sundhedsvæsen  angaar,  er  der  vel  næppe  noget 
Omraade,  hvor  det  tørner  saa  haardt  sammen  med  det  store  sociale 
Hovedspørgsmaal,  som  netop  hvor  det  gælder  om  at  tilvejebringe  de 
bedste  sanitære  Vilkaar  for  Børnene,  og  indenfor  den  ved  den  social- 
politiske Situation  givne  Begrænsning  vil  det  næppe  være  muligt  at 
udrette  stort  mere  i  denne  Retning,  end  der  for  Tiden  udrettes  ved  det 
offentlige  Plejebømstilsyn.  Det  vil  under  alle  Omstændigheder  kun 
kunne  være  Smaating,  og  væsenlige  Fremskridt  vil  kun  kunne  opnaas 
ved,  at  Tilsynet  sættes  i  Stand  til  at  yde  materiel  Støtte  paa  Steder, 
hvor  dette  er  en  nødvendig  Betingelse  for  Plejebarnets  Trivsel.  For 
Københavns  Vedkommende  vilde  det  sikkert  ikke  overstige  Kommunens 
Evner,  men  ligesaa  sikkert  vilde  det  støde  mod  administrative  Vanskelig- 
heder, fordi  de  forskellige  kommunale  Væsener  ikke  vil  kunne  enes 
om,  hvem  af  dem,  der  skal  betale,  hvad  det  koster.  Det  kom  man 
nu  vel  nok  ud  over,  og  man  behøvede  heller  ikke  at  udskrive  nye 
Skatter  for  at  tilvejebringe  Midlerne,  da  det  vilde  være  fuldkommen 
tilstrækkeligt  at  afskaffe  f.  Eks.  Sygekassernes  Hospitalsrabat.  Et  For- 
slag herom  vilde  ganske  vist  rejse  et  Ramaskrig,  men  det  var  dog  nok 
værd  at  overveje,  om  ikke  Tiden  er  inde  til  en  delvis  Omlægning  af 
det  offentliges  Tilskud  til  velgørende  Formaal.  Selvfølgelig  har  Sam- 
fundet en  Forpligtelse  til  at  hjælpe  sine  syge  Medlemmer,  men  Køben- 
havns Kommune  er  i  denne  Henseende  kommen  meget  langt  ud,  og 
der  skulde  dog  ogsaa  gerne  være  lidt  tilovers  til  de  sultne  Plejebørn. 


Jonas  Lie. 

.  Novbr.  1833—6.  Novbr.  1903. 

Af  Harald  Høffding. 


Det  gaar  vist  mange  som  mig,  at  det  Torekommer  dem  helt  underligt, 
at  Jonas  Lie  nu  fylder  70  Aar.  Det  er  ikke,  fordi  hans  Bøger 
gør  et  særligt  ungdommeligt  Indtryk.  De  har  hverken  Ungdommens 
Lyder  eller  dens  Dyder.  Men  de  gør  fra  først  til  sidst  Indtrykket  af 
at  være  skrevne  af  en  Mand  i  sin  kraftigste  Alder.  Ungdomstiden  ligger 
endnu  nær  nok  til,  ai  dens  Friske  Mod,  dens  Lidenskabelighed  og  dens 
Illusioner  kan  blive  skildrede  med  Forsiaaelse  og  Sympati.  De  unge 
Skikkelsers  Glans  i  Lies  B^er  skyldes  den  Ungdomskrafl,  Manden 
kan  bevare  i  Livets  klare  Middagsstund.  Hverken  den  Vemod  eller 
den  Kritik,  Alderen  bringer,  mærkes  i  Skildringerne.  Skikkelserne  tegne 
sig  med  en  Fasthed,  en  plastisk  Kraft,  som  vidner  om,  at  de  hverken 
ere  Faniasiudtryk  for  ungdommelige  Stemninger  eller  Erindringsbilleder 
fra  Tider,  der  kun  ere  til  for  vemodig  Tilbageskuen.  Forlatteren  maa 
have  mødt  dem  paa  sin  Vej,  set  dem  med  klan  Forstaaende  Blik  og 
fortolket,  hvad  der  foregaar  i  dem,  ved  Hjælp  af  sin  egen  dybe  Følelse 
for  dei  virkelige  Liv  og  dets  indre  Kræfter.  Ved  Siden  af  den  kiare 
Plastik  er  det  den  store  Evne  til  Medfølen,  til  det.  Tyskerne  træffende 
kalder  „Einfiihlung",  der  karakteriserer  Jonas  Lie.  Sentimental  bliver 
han  aldrig,  saa  stor  Følelsesbevægetheden  end  kan  være  i  hans 
Skildringer.  Thi  Bevægelsen  i  hans  Sind  gaar  Haand  i  Haand  med  den 
formende  Evne  og  den  kunstneriske  Trang. 

Naar  jeg  tænker  tilbage  paa  Lies  Bøger,  er  det  de  enkelte  Personer 
i  dem,  der  staar  klart  for  mig  i  Erindringen,  medens  det,  der  foregaar, 

Begivenheder  og  Handlinger,  siaar  mere  utydelig.  Jeg  ser  naturligvis 
Personerne  i  forskelligt  Lys,  alt  efter  de  forskellige  Scener,  i  hvilke 
de  optræde;  men  det  er  ikke  den  fremskridende  Udvikling,  det  er  den 
føste  Foi^  paa  hven  enkelt  Stadium  af  Udviklingen,  der  siaar  klart 
for  mig;  Overgangen  træder  i  Sky^e.  Maaske  er  derie  mere  eller 
mindre  saa  med  alle  Bøger,  paa  hvis  Indhold  man  senere  hen  tænker 
tilbage;  men  det  forekommer  mig  i  ganske  særlig  Grad  at  være  Til- 
feldet  med  Lies.  Han  har  sin  Styrke  i  ai  skildre  en  Kreds  af  Men- 
nesker og  lade  os  leve  os  sammen  med  den.  „Familien  paa  Gilje"  og 
„Kommandørens  Døtre"  træder  saa  anskuelige  frem  for  os,  at  det  er, 
som  om  vi  have  levet  i  disse  Hjem. 

Det    er  ikke    lutter  Kraft  og  Harmoni,  hvad   Lie  skildrer.     Hans 
Personer  have  deres  Kampe  og  Kriser:  Skæbnen  banker  undertiden 
paa  Døren  med   tunge  Slag, 

O  og  dæmoniske  Kræfter  drive 
deres  Spil.  Den  raske  Frem- 
stormen  møder  Modstand; 
Fantasierne  afløses  af  brutal 
Virkelighed;  Sorgens  bitre 
Dage  melder  sig.  Men  Lies 
mandige  Livsopfattelse  for- 
maar  ai  lade  Hæmningen  og 
Soiren  fremtræde  som  Kræf- 
ter, der  udløse  et  saa  meget 
des  dybere  og  inderligere 
Liv.  Dette  fremtræder  ikke 
blot  indenfor  enkelte  af  Værkerne;  men  det  lægger  sig  ogsaa  for 
Dagen,  naar  vi  efterspore  Forføtierens  Udvikling  gennem  Rækken 
af  hans  Værker.  Karakteristisk  for  hans  tidligere  Tid  er  en  Bog 
som  „Gaa  paa!"  Den  forkynder  den  friske,  frejdige  Fremskriden, 
del  tapre  og  ufortrødne  Tag  i  Tingene.  Den  kom  i  sin  Tid  som  et 
frisk  Pust  —  og  den  bliver  ved  at  virke  saaledes;  jeg  har  ofte  med 
Held  anbefalet  den  til  mismodige  unge  Sjæle.  Frejdigheden  holder  sig 
gennem  Tiderne,  men  den  skifter  Form,  som  Aarene  gaa.  Det  gælder 
senere  hen  ikke  om  at  storme  løs  paany,  men  om  ai  se  sin  Grænse, 
og  se  lyst  paa  den.  Det  er  saa  henimod  den  Tid,  da  man  begynder 
at  kunne  udmaale,  hvad  man  endnu  vil  kunne  magte  at  faa  gjort.  »Naar 
Sol  gaar  ned"  fører  os  henimod  det  Punkt,  hvor  denne  Udmaaling  maa 
ske.  Der  gaar  en  frejdig  Resignation  gennem  denne  stemningsfulde 
Bog.  Lie  har  paa  sin  Vandring  ikke  sat  Noget  til  af  sin  Kraft  og  sit 
Mod,  kun  lutret  dem  gennem  Livserføring  og  gennem  den  Menneske- 
kundskab og  Menneskeforstaaelse,  den  har  bragt.  Naar  Solen  gaar  ned, 
er  det  her  kun  som  i  Juni,  hvor  Aftenrøden  mødes  med  den  nye 
Moi^enrøde.  Den  forudgaaende  Slægts  Grænser  bliver  en  ny  Slægts 
Udgangspunkt,  og  Haabet  holdes  oppe  gennem  Forvisningen  om,  at  ny 

Ungdom  staar  rede  til  at  spinde  Livets  Traad  videre.  Den  Skikkelse, 
der  efter  Læsningen  af  „Naar  Sol  gaar  ned"  vedbliver  ai  staa  tydeligst 
for  Erindringen  er  en  ung  Kvinde.  Det  er  hendes  Ungdom,  der  be- 
siraales  af  Aftensolen. 

Lies  Sol  staar  endnu  højt  paa  Himlen,  og  han  vil  endnu  længe 
kunne  nære  vor  Fantasi  og  vor  Følelse  ved  sine  af  saa  kraftig  og  dyb 
Metineskefølelse  udsprungne  Værker.  Hos  ham  hører  det  halvfjerd- 
sindstyvende Aar  endnu  til  Manddommen,  ikke  til  Oldingealderen.  — 


Det  er  kun  laa  og  fattige  Ord,  med  hvilke  j^  her  ønsker  Jonas 
Lie  til  Lykke  til  Fødselsdagen.  Men  disse  Ord  kommer  fra  en  Læser, 
som  vel  ikke  har  havt  den  Glæde  at  ■  træffe  personlig  sammen  med 
hath,  men  hvem  hans  Værkers  Friskhed  og  Klarhed  og  hans  Livs- 
opføttelses  Mandighed  og  Mildhed  have  skaffet  saa  mange  gode  og 
frugtbare  Timer  og  efterladt  saa  levende  Erindringer,  at  det  næsten  er 
ham,  som  om  han  kendte  Forfatteren  personligt.  Det  er  en  personlig 
Tak,  jeg  bringer,  men  der  er  mange,  der  ville  slutte  sig  til  den,  selv 
om  de  maaske  ville  motivere  den  paa  anden  Maade.  Kun  det,  der 
særligt  har  vakt  min  Taknemmelighed,  har  jeg  her  villet  fremhæve. 


Kantonnementet 

Af  N.  Bransager. 

Der  er  ingen  Mennesker  i  Danmark,  som  ikke  ved,  at  General 
Ltitken  blev  tagen  tilfange  Mandag  d.  5.  Oktober.  Til  Gengæld 
ved  de  Allerfleste  næppe  nogetsomhelst  andet  om  det  militære  Udbytte 
af  det  berømte  Kantonnement.  Jo,  det  er  sandt  —  saa  blev  Fæstningen 
desuden  erobret  af  Fjenderne.  Ogsaa  derom  har  Landet  faaet  Under- 
retning, skønt  alle  de  i  Sagen  implicerede  Parter  maatte  afgive  et  høj- 
tideligt Tilsagn  om  til  deres  Dødsleje  at  ville  bevare  deres  Viden  dybt 
inde  hos  sig  selv. 

Næppe  saa  almindelig  kendt  men  ganske  utvivlsomt  er  det,  at  der 
bestod  en  nær  Forbindelse  mellem  Planen  for  dette  Aars  Manøvrer  og 
Planer,  som  fra  sagkyndig  Side  tænkes  forelagt  Militærkommissionen. 
Selvom  det  nu  ingenlunde  er  gørligt  for  et  civilt  Blik  at  trænge  tilbunds 
i  disse  Planer,  tør  det  dog  nok  anses  for  givet,  at  de  forudsætter,  at 
Jylland  og  Fyn  afgiver  en  passende  Del  af  den  militære  Bedækning, 
i  Ly  af  hvilken  disse  to  Landsdele  for  Tiden  udfolder  deres  Næringsliv. 
Hvad  de  mister,  vil  komme  Sjælland  tilgode.  Paa  denne  0  tænkes 
Forsvaret  koncentreret,  og  smaa  vindskibelige  Byer  drømmer  allerede 
om  den  ny  Guldalder,  der  vil  oprinde  samtidig  med,  at  Garnisonen 
under  Piber  og  Trommer  tager  Staden  i  Besiddelse.  Og  denne  Drøm 
vinder  ny  Styrke,  naar  en  Kaptejn,  idet  han  ved  Middagen  takker  for 
glimrende  Gæstfrihed,  beder  Selskabet  drikke  paa,  at  han  om  nogle 
Aar  maa  vende  tilbage  som  Garnisonschef  i  Byen. 

Kantonnementet  har  saaledes  løftet  en  Flig  af  det  Slør,  der  skjuler 
Fremtiden,  og  har  derved  sat  fornemlig  den  sjællandske  Fantasi  i  Be- 
vægelse. Men  hvis  dette  i  de  smaa  Købstæder  har  skabt  en  Stemning 
af  Forventning  mod  Eventyr  og  nyt  Opsving  i  Erhværvslivei,  har  det 
sikkert  øvet  en  modsat  Virkning  paa  Landbefolkningen.  Der  bor  i 
denne  en  dyb  og  besynderlig  rodfæstet  Mistillid  til  det  militære  Væsen. 
Den  sjællandske  Landbefolkning  er  overhovedet  i  de  fleste  Egne  i  om- 
fattende Forstand  rationalistisk  og  lidet  troende  overfor  Miraklet  (lige- 
ledes i  vid  Betydning).  Og  just  fordi  den  er  af  den  Anskuelse,  at 
alene  Mirakeltroen  kan  tildele  Danmark  en  virkelig  militær  Opgave, 
vender  den  sig  rent  instinktmæssig  bon  fra  denne  Tanke  og  griber 
med  Paaskønnelse  de  fornuftmæssige  Indvendinger,  der  klare  og  fatte- 
lige rejser  sig  derimod.  Anelsen  om,  at  det  militære  Eventyr  herefter 
tænker  paa  at  bygge  sit  Slot  over  Sjælland,  har  været  tilstrækkelig  til 
at  gøre  Landboernes  Syn  paa  dette  Anliggende  endnu  ædrueligere,  end 
det  allerede  var. 

Men  hertil  kommer  det  mislykkede  Forløb,  det  tog  med  Ind- 
kvartering og  Forplejning.  Allerede  den  første  Meddelelse  om,  at  en 
almindelig  Bondegaard   kunde   vente  op  mod  200  Mand  til  Sengeleje, 

vakte  hos  Folk  en  Anelse  om,  at  Tæppet  skulde  gaa  op  for  en  højst 
mærkelig  Forestilling.  Overfor  den  Forbavselse,  der  kom  til  Orde  i 
den  Anledning,  fandt  Hærlederne  det  formaalstjenligt  at  udstede  en  Er- 
klæring, der  skulde  begrave  alle  Betænkeligheder  i  et  fortrøstningsfuldt 
Syn  paa  de  forestaaende  Begivenheder.  Først  fremhævedes  det,  hvilke 
Fordele  den  ny  Ordning  vilde  byde  Befolkningen.  Al  gammeldags 
Gæstfrihed  var  paa  Forhaand  umuliggjort,  og  dermed  var  Befolkningen 
befriet  for  en  Byrde,  der  tidligere  hvilede  som  en  Ekstrabeskatning  paa 
den  Egn,  hvor  Manøvrerne  udfoldedes.  Dernæst  vilde  den  planlagte 
Ordning  spare  Soldaterne  for  lange  Marscher  til  deres  Kvarterer  efter 
Øvelsernes  Afslutning.  Blev  deres  Natteleje  mindre  komfortabelt,  vilde 
de  til  Gengæld  komme  hurtigere  i  Halmen.  Og  endelig  løstes  Gaaden 
fuldstændigt  ved  den  Oplysning,  at  det  denne  Gang  var  Formaalet  at 
gøre  Manøvrerne  saa  krigsmæssige  som  muligt. 

Hvis  de  militære  Herrer  nu  havde  udvist  den  Frimodighed  paa 
Forhaand  at  tilstaa,  at  det  var  højst  sandsynligt,  det  hele  glippede  for 
dem,  vilde  de  bagefter  have  sparet  sig  selv  for  den  Mangel  paa  Beun- 
dring, der  udtrykker  Befolkningens  Mening  om  Maaden,  hvorpaa  Op- 
gaven løstes.  Det  viste  sig  nemlig,  at  de  skønne  Forsætter  fremtraadte 
i  en  højst  bedrøvelig  Virkelighed.  Det  vil  være  overflødigt,  og  skade- 
ligt for  Ens  gode  Humør,  at  gennemvandre  dette  Mislykkethedens  Land 
fra  den  ene  Ende  til  den  anden.  Det  vil  være  nok  at  tage  et  enkelt 
Træk,  der  med  typisk  Styrke  afbilder,  hvorledes  det  hele  tog  sig  ud: 
Øvelsen  holder  op  Klokken  12,  og  Mandskabet  maa  vente  i  Regn  og 
Slud  paa  en  aaben  Mark  til  Klokken  7,  før  det  laar  Besked  om,  i 
hvilken  Retning  det  skal  søge  Herbei^  for  Natten.  I  disse  syv  Timer 
viser  der  sig  ikke  Antydning  af  en  Marketender  i  Landskabet.  Han  er 
sammen  med  Trænet  holdt  tilbage  for  at  være  i  Sikkerhed,  og  han 
viser  sig  at  være  saa  forsvarlig  gemt,  at  han  er  i  fuldkommen  Sikker- 
hed for  de  forsultne  Soldater,  der  brænder  efter  at  gøre  et  forsvarligt 
Indhug  paa  hans  Beholdning.  Ud  paa  Aftenen  kommer  de  i  Kvarter. 
Værten  ved,  at  hvis  han  skal  have  sin  Gaard  belagt,  skal  han  i  hvert 
Fald  ikke  være  belavet  paa  Forplejning,  og  hans  Spisekammer  har 
følgelig  ingen  ekstra  Beholdning.  Imidlertid  har  Soldaterne  ingen  Pro- 
viant faaet  udleveret  den  Dag.  Med  Mandens  Samtykke  æder  de  ham 
ud  af  Huset.  Men  er  de  mange  i  Tallet,  mister  Maven  ikke  al  sin 
Slunkenhed,  og  næste  Dag  marscherer  de  paany  i  Krigen  uvisse  om 
deres  Skæbne,  thi  da  de  drog  afsted  Klokken  9,  havde  endnu  ingen 
Proviant  vist  sig  ad  de  Veje. 

Der  er  saa  meget  mindre  Grund  til  at  sætte  Sonden  dybere  i  dette 
Saar,  som  det  fra  alle  Sider  indrømmes,  at  det  hele  gik  paa  bedste 
Beskub.  Bag  den  officielle  Vending,  at  Soldaterne  ofte  kom  for  sent 
i  Kvarter  og  at  Trænet  ikke  blev  ført  rettidigt  frem,  skjuler  sig  den 
samme  Sandhed,  der  fra  mindre  officielle  Hold  er  udtrykt  i  nok  saa 
djærve  og  formentlig  mere  anskuelige  Vendinger,  som  f.  Eks.  at  Mand- 

skabet  bevisligt  led  Sult,  og  at  man  ikke  kunde  have  valgt  en  mere 
hensigtsmæssig  Fremgangsmaade,  hvis  Formaalet  havde  været  rationelt 
at  udmatte  Tropperne. 

At  al  denne  Elendighed  i  Forplejningen  i  Forbindelse  med  det  usa- 
lige Vejr  tilføjede  Mandskabet  Lidelser,  er  en  Selvfølge,  som  ingen 
nærmere  Paavisning  behøver.  Vi  har  Udsagn  nok  for,  hvor  vanskeligt 
det  var  for  Befalingsmændene  at  holde  Mandskabet  oppe.  „De  gør 
Dem  ingen  Forestilling  om,  hvilket  Mas  vi  har  haft,"  sagde  en  Kap- 
tejn. Og  en  Oberstløjtnant,  som  iøvrigt  paa  Hærens  Vegne  var  yderst 
mellemfornøjet  med  den  Kritik,  der  skyllede  ud  fra  Pressen,  erklærede 
dog:  „Vi  skulde  have  strøget  de  to  sidste  Dages  Øvelser."  Naar  Krigs- 
ministeren vil  hævde,  at  der  var  ingen  Ting  i  Vejen,  er  det  maaske 
heller  ikke  ubetimeligt  at  minde  om,  at  Kronprinsen  i  sin  Tale  paa 
Ringsted  Torv  motiverede  Revyens  Aflysning  ogsaa  dermed,  at  Trop- 
perne var  overanstrængte.  Man  har  villet  anføre  den  forholdsvis  ringe 
Sygelighed  blandt  Soldaterne  som  et  Bevis  paa  deres  gode  Kondition. 
Dette  er  et  højst  ufyldestgørende  Bevis.  En  rask  Mand  kan  vel  holde 
Hovedet  oppe,  selv  om  han  i  fjorten  Dage  fryser  rigeligt  og  lider  under 
uregelmæssig  og  utilstrækkelig  Forplejning.  Men  hvis  De  vil  rejse 
rundt  i  Landet  vil  De  træffe  Folk  nok,  der  holdt  Pinen  ud,  fordi  de 
hellere  vilde  hjem  end  ligge  paa  Lazarettet,  men  som  nu  gaar  rundt 
med  et  kraftigt  Eftersmæk  fra  de  bevægede  Dage.  Ingenlunde  var  det 
blot  de  Menige,  der  gav  knubbede  Ord.  Gamle  Underofficerer  bandede 
drøjt  paa,  at  det  var  den  værste  Tur,  de  havde  døjet,  og  Misfornøjelsen 
gik  højt  op  i  Officersrækken.  Det  skulde  sikkerligt  de  kunne  tale 
med  om,  som  ved  tilfulde,  hvorledes  Revyens  Aflysning  udviklede  sig 
fra  sin  første  Antydning  til  den  fuldbragte  Kendsgæming. 

Vender  man  sig  derefter  til  Befolkningen  for  at  se,  hvorledes  den 
tog  imod  alle  de  ubehagelige  Tilfældigheder,  den  mislykkede  Forplej- 
ningsplan  lod  regne  ned  over  den,  modtager  man  en  baade  hvas  og 
vel  begrundet  Besked.  Man  ser  Officerer  forsøge  at  dække  Fadæsen 
gennem  en  Fremhævelse  af,  hvilken  Gæstfrihed  den  sjællandske  Land- 
befolkning gav  Udtryk  overfor  Krigsfolket.  Hvad  er  det  I  raaber  om, 
siger  de.  Saa  I  da  ikke,  med  hvilken  Venlighed  Befolkningen  tog 
imod  os?  Dette  er  rigtigt,  men  det  kommer  ikke  Sagen  ved.  Den 
Sag  nemlig,  at  Befolkningen  følte  virkelig  Harme  over  al  den  Evne- 
løshed, hvormed  Kantonnements-Apparatet  sattes  i  Værk.  Den  sjæl- 
landske Bonde,  der  sent  paa  Aftenen  fik  sin  Gaard  fyldt  med  Soldater, 
som  havde  frosset  og  sultet  den  udslagne  Dag,  slog  sine  Døre  op  og 
bød  sit  Bord  frem  og  rettede  ikke  Bager  for  Smed.  Men  han  forbit- 
redes over  den  taabelige  Slinger,  hvori  det  hele  gik,  som  om  det  var 
en  fuld  Mand,  der  gav  Ordrer  i  Øst  og  Vest  og  først  for  sent  kom  i 
Tanke  om  det  halve  af  det,  han  skulde  have  haft  paa  det  klare  i  For- 
vejen. Tro  nu  ikke,  at  Modviljen  alene  rørte  sig  hos  saadanne  Rabu- 
lister, som  altid  er  ude  efter  Autoriteterne  og  det  bestaaende,   og  hvis 

Mening  derfor  kun  har  ringe  Vægt  overfor  et  velsindet  Publikum.  De 
midtsjællandske  Bønder,  der  gav  deres  Uvilje  Luft,  hører  ingenlunde 
til  Omvælterne.  Der  tælles  blandt  dem  mange  af  de  Mænd,  der  i 
Landbrugsminister  Ole  Hansen  ser  deres  naturlige  Fører,  men  som 
blot  ikke  indser,  at  denne  Omstændighed  skulde  forpligte  dem  til  med 
glad  Mine  at  sluge  lige  saa  mange  militære  Kameler,  som  det  behager 
Generalerne  at  drive  ud  i  Landskabet.  I  Folketinget  har  Folketings- 
mand Doose  gjort  sig  til  Talsmand  for  de  mindre  velvillige  Følelser, 
hvormed  Midtsjællænderne  har  set  deres  Enemærker  gjort  til  Skue- 
plads for  de  militære  Eksperimenter.  Og  overfor  Krigsministerens 
Tilsagn  —  paa  Foranledning  af  Folketingsmand  A.  Nielsen  —  om  en 
Undersøgelse  af  Manøvrernes  alvorlige  Fejltagelser  —  som  Berlingske 
Tidende  forsigtigt  udtrykker  sig  —  har  Hr.  Doose  fremhævet,  at  det 
redeligste  Billede  vilde  fremkomme,  hvis  man  ogsaa  tog  Befolkningens 
Erfaringer  med,  naar  Kantonnementets  Driftsregnskab  skal  gøres  op. 
Det  er  endvidere  ikke  uden  Interesse,  at  Skelskørkredsens  Folketings- 
mand, Hr.  R.  Andersen,  Tranderup,  har  henstillet,  om  ikke  Manøv- 
rene  kunde  etableres  om  Sommeren  og  altid  forlæses  til  de  jyske  Heder. 

Disse  Synspunkter  hos  Landbefolkningens  Repræsentanter  har 
sit  naturlige  Udspring  fra  denne  Befolknings  almindelige  Tvivl  om 
det  overmaade  nyttige  i  de  militære  Øvelser  overhovedet,  og  her  be- 
finder vi  os  egentlig  ved  det  springende  Punkt  i  den  hele  Affære.  Mili- 
tærvenlige Medborgere,  og  navnlig  vel  Hærens  Ledere,  forsoner  sig 
let  med  Manøvrernes  Uheldigheder,  fordi  de  naturligvis  tillæger  disse 
Forehavender  en  betydelig  Værdi.  Alt,  hvad  Mandskabet  døjede  under 
overflødige  Strabadser  og  mangelfuld  Forplejning,  omsætter  de  til  rige 
Erfaringer  for  Hærledelsen  og  tilvejebringer  saaledes  uden  Besvær  en 
ypperlig  Balance. 

Befolkningens  Flertal  har  længere  til  Trøsten.  I  det  civile  Liv  faar 
man  —  naar  en  Affære,  i  hvilken  man  handlede  paa  Andres  Vegne, 
mislykkes  mellem  Ens  Hænder  —  vanskelig  Tilgivelse  og  Tak  desuden 
blot  ved  en  Henvisning  til,  at  man  er  bleven  saa  meget  klogere  af  de 
Dumheder,  man  begik.  Det  vil  ikke  nær  altid  hjælpe,  at  man  giver 
Folk  en  Anvisning  paa,  at  fremtidigt  vil  det  gaa  meget  bedre.  Folk  vil 
snarere  foretrække  at  fritage  den  uheldige  Mand  fra  at  opleve  denne 
næste  Gang.  Og  da  Befolkningen  nu,  i  Modsætning  til  Generalerne, 
har  meget  svært  ved  at  tilskrive  disse  militære  Eksperimenter  synderlig 
Værdi,  er  det  forstaaeligt,  at  den  har  meget  mindre  let  ved  at  forsone  sig 
med  dem,  naar  de  medfører  slige  Ubehageligheder,  som  Sjællænderne  i 
dette  Efteraar  var  Vidner  til  eller  Objekter  for.  Om  Officererne  ret  vilde 
klargøre  sig  denne  Forskel  mellem  deres  egen  Tyrketro  og  Befolkningens 
Skepsis,  hvad  angaar  militære  Formaal  her  i  Landet,  vilde  de  være  i  Stand 
til  at  forstaa,  hvorfor  de  sjællandske  Bønder  tog  saa  barskt  paa  Krigslegen 
i  Oktober  og  er  saa  lidet  stemte  for  at  lade  dette  Anliggende  fredsomme- 
ligt jordfæste  under  selv  de  mest  velafvejede  officielle  Erklæringer. 


„Social-radikal."*) 

Af  H.  P.  Neisig. 


Hr.  Redaktør!  Med  Interesse  har  jeg  læst  Deres  Artikel:  „Hvad 
Valgene  betød"  i  Deres  ærede  Tidsskrifts  første  Hefte.  Det  po- 
litiske Program,  De  opstiller  ft)r  det  Parti,  som  De  mener  skal  tage 
Arv  efter  de  kjøbenhavnske  Liberale,  eller  som  vi  herude  i  Landet 
plejer  at  kalde  dem:  Høruppeme,  det  er  et  Program,  der  burde  have 
Betingelser  for  at  samle  alle  dem  i  vort  Land,  der,  uden  at  være 
bundne  af  særlige  Klasseinteresser,  ønsker  vort  Folks  Udvikling  fremmet 
i  virkelig  demokratisk  Retning.  Ingen  fordomsfri  Vælger  kan  være 
blind  for,  at  vort  Folketing  i  ren  parlamentarisk  Henseende  har  lidt  et 
føleligt  Tab  ved  de  Liberales  Nederlag  i  Kjøbenhavn,  et  Tab,  som  nok 
skal  kendes  i  kommende  Dages  Debat.  Forsaavidt  Valgets  Udfald  var 
en  Følge  af  den  bristede  Alliance  med  Socialdemokratiet,  kunde  man 
jo  beklage  denne  Bristning;  men  ellers  forekommer  det  mig  nærmest 
befriende,  fordi  denne  Alliance  jo  sandt  at  sige  kun  var  berettiget,  saa 
længe  det  gjaldt  Forfatningen.  I  en  Reformtid  vil  det  vise  sig,  at 
Socialdemokratiet  ikke  mindre  end  Agrarerne  vil  savne  Blik  for  Hel- 
heden og  falde  for  Fristelsen  til  at  drive  Klassepolitik.  Et  nyt  uafhæn- 
gigt liberalt  Parti,  der  uden  uvedkommende  Partihensyn  kan  gaa  i  Ilden 
for  et  virkeligt  frisindet  Program,  det  er  det,  Tiden  synes  nu  at  kræve. 
Venstrereformpartiet  er  et  stort  Parti;  men  er  det  stærkt,  som  det  er 
stort?  Der  er  jo  det,  der  tyder  paa  Svaghed,  f.  Eks.  de  tendensiøse 
Forsvarsudtalelser,  der  er  fremkommen  fra  ledende  Mænd  i  Partiet. 
Og  hvad  er  det,  der  gør  Partiet  svagt,  og  Gang  paa  Gang  tvinger  det 
til  at  gaa  baglæns  eller  standse  paa  Halvvejen?  Ja,  det  er  Landstinget, 
siger  man.  Det  er  jo  til  en  vis  Grad  rigtigt,  men  Partiets  brogede 
Sammensætning  har  sikkert  sin  Skyld,  og  det  er  paa  Tide,  at  Sløret 
drages  til  Side  for  den  Usandhed,  som  Venstrenavnet  dækker  over,  at 
de  122,000  Stemmer,  Partiet  ved  Valget  mønstrede,  virkelig  er  en 
Enhed,  der  føler  sig  solidarisk  med  Partiets  Politik  og  er  rede  til  at 
bære  moralsk  Ansvar  for  dets  Handlinger  og  deraf  flydende  Resultater. 
Den  Kendsgerning  lader  sig  ikke  benægte,  at  der  trindtom  i  vort  Land 
blandt  Vælgere,  der  altid  trofast  har  stemt  med  Venstre,  er  en  stigende 
Lede  ved  Partiet,  selv  om  Misnøjet  ikke  endnu  denne  Gang  var  stærkt 
nok  til  at  drive  dem  over  i  Socialdemokratiets  Vælgerkorps.  Det  synes 
en  simpel  Konsekvens  af  Venstres  „bløde"  Politik,  der  for  den  kom- 
mende Tid  allerede  er  skitseret  ved  de  militaristiske  Ministertaler,  at 
hvis  ikke  der  ved  Dannelsen  af  et  nyt  Parti  skabes  et  Tilflugtssted  for 
os,  der  annammede  vor  politiske  Børnelærdom  i  Firsernes  Dage,  og 


*)  Et  Svar  paa  denne  Artikel  vil  følge  i  næste  Hæfte. 

hos  hvem  Systemskiftet  ikke  ganske  har  udslettet  Mindet  om,  hvad  der 
dengang  kaldtes  Venstretale  og  Venstrefærd,  saa  drives  vi,  selv  om  vi 
er  aldrig  saa  vantro  overfor  den  socialistiske  Fremtidsstats  Herlighed, 
naturnødvendigt  over  i  Socialdemokratiets  Rækker,  naar  der  skal 
stemmes. 

Forsaavidt  altsaa  Hr.  Redaktør,  Deres  nævnte  Anikel  betyder,  at 
det  skal  være  en  af  „Det  ny  Aarhundredes"  Opgaver  at  samle  os,  for 
Tiden  noget  hjemløse,  Venstremænd,  der  ønsker  at  holde  igen  overfor 
den  Akkordens  Aand,  hvoraf  Venstre  i  vore  Øjne  for  Tiden  synes  at 
have  for  meget,  da  hilser  jeg  Tidsskriftets  Fremkomst  med  Glæde.  Naar 
De  proklamerer  det  nye  Parti  som  social-radikalt,  maa  jeg  dog  hen- 
stille det  Spørgsmaal  til  Overvejelse,  om  ikke  det  social-radikale  Navn 
kan  tænkes  i  Længden  at  vise  sig  lidt  besværligt.  Med  Betegnelsen 
„radikal**,  der  nu  engang  har  en  Bismag  af  utopisk  Ungdommelighed, 
følger  i  vel  høj  Grad  Forpligtelsen  til  at  arbejde  for  Idealer,  som  det 
opportunt  set  maaske  er  ørkesløst  at  fastholde;  det  forekommer  mig, 
at  „social-liberal**  kunde  være  nok  saa  brugban  til  praktisk  Politik. 

Naa,  men  Navnet  gør  maaske  mindre  til  Sagen.  Derimod  har  jeg 
en  anden  Indvending  mod  det  nye  Parti,  som  det  er  bestemt  af  Dem. 
Det  forekommer  mig  nemlig,  Hr.  Redaktør,  at  De  gør  et  saadant  Partis 
Ramme  meget  snævrere,  end  det  baade  er  nødvendigt  og  heldigt.  Som 
Særpræg  for  dem,  som  De  formentlig  har  tænkt  paa  som  hjemme- 
hørende i  Partiet,  nævner  De  ikke  alene  politisk  Enighed,  men  tillige 
et  fælles  moderne  Syn  paa  alle  Samfundslivets  og  Aandslivets  For- 
hold. Er  det  dog  ikke  at  være  alt  for  bornert?  Det  politiske  Program, 
De  opruller  i  AfekafFelse  af  Overklassestyret  i  Kommunerne  osv.  er  jo 
dog  ikke  anderledes,  end  at  mangfoldige  af  os,  der  hidtil  sluttede  os  til 
Venstre,  men  som  ingenlunde  er  enige  med  Dem  i  Deres  „moderne 
Syn  paa  alle  Samfundslivets  og  Aandslivets  Forhold**,  kan  give  det 
Tilslutning.  Politik  og  Livsanskuelse  er  dog  ikke  enstydige  Begreber, 
hvor  nøje  Sammenhæng  der  end  kan  være.  Jeg  fatter  derfor  ikke 
Kravet  om  „fælles  Syn**  i  andet  end  det  politiske,  naar  Talen  er  om 
Politik  og  politisk  Partidannelse.  I  mine  Øjne  bliver  de  Social-radikale 
efter  Deres  Bestemmelse  fuldt  saa  meget  en  Klike,  Sekt,  eller  hvad 
man  vil,  som  et  politisk  Parti.  Det  bliver  „Livssynet**,  der  skal  drage 
Grænserne  for,  hvor  Partiet  holder  op,  selv  om  man  aldrig  saa  meget 
staar  paa  samme  politiske  Stade,  men  med  en  anden  Opfattelse  af, 
hvad  der  er  „moderne**.  Overhovedet  kan  Udtrykket  „moderne  Aand**, 
som  De  lejlighedsvis  anvender  næppe  kaldes  egentlig  prægnant.  Vi  f. 
Eks.,  som  er  Kristne,  vi  mener  naturligvis  ikke,  at  Kristendommens 
Aand  er  antikveret,  men  trøster  os  til,  at  den  altid  skal  vedblive  at 
være  „moderne**  i  den  Forstand,  at  den  skal  vise  sig  at  have  Ærinde 
til  hver  ny  Slægt,  „indtil  det  sker  altsammen**,  da  det  Fuldkommen- 
hedsmaal  er  naaet,  som  vi  Kristne  finder  udtrykt  i  Bibelordet  om,  at 
Gud  skal  blive  alt  i  alle. 

Jeg  tror,  som  allerede  sagt,  der  er  god  Mening  i  et  Arbejde  for 
Dannelsen  af  et  nyt  politisk  Parti;  men  jeg  ser  ikke  rettere,  end  at 
det  maa  ske  paa  et  politisk  Grundlag  og  ikke  paa  Grundlag  af  Livs- 
anskuelse. Ogsaa  synes  det  at  briste  noget  paa  Konsekvens,  i  samme 
Øjeblik  som  der  gøres  Forsøg  med  paa  Aandsfrihedens  Grund  at 
etablere  et  Samarbejde  mellem  den  specifik  „moderne"  Retning  og  den 
grundtvigske  Retnings  Mænd,  da  at  indsnævre  det  Omraade,  det  politiske 
nemlig,  der  af  alle  synes  lettest  tilgængeligt  for  Samarbejde,  ved  en 
dogmatisk  Begrænsning,  der  kun  kan  skille. 


Et  opsigtvækkende  Foredrag  om  Tuberkulose. 

Af  ViLH.  Jensen. 


Den  berømte  tyske  Bakteriolog,  Professor  Bah  ring,  der  har  opdaget 
det  antidifteriske  Serum  og  som  i  den  Anledning  fik  Nobelpræmien, 
har  fornylig  paa  et  Naturforskermøde  i  Kassel  holdt  et  Foredrag,  i  hvilket 
han  dels  meddelte  en  Række  nye  interessante  Forsøg,  dels  paa  Grundlag 
af  disse  og  ældre  Undersøgelser  udtalte  sig  om  Muligheden  af  Vakci nation 
mod  Tuberkulose. 

Gennem  en  Række  Undersøgelser  er  det  lykkedes  Behring  at  paavise 
en  ejendommelig  fysiologisk  Forskel  paa  Tarmkanalens  Forhold  hos  nyfødte 
og  udvoksne  Dyr.  Medens  Epitelcelleme  paa  de  voksne  Dyrs  Tarmslim- 
hinde danner  et  fuldstændigt  Overtræk,  der  ikke  tillader  fremmede  Bestand- 
dele som  f.  Eks.  Bakterier  at  trænge  fra  Tarmen  ud  i  Legemet,  og  tilbage- 
holder eller  omdanner  forskellige  flydende  Stoffer  som  Bakteriegifte  og 
Serum,  synes  de  ganske  unge  Dyrs  Tarmslimhinde  ogsaa  i  sund  Tilstand 
at  være  mindre  tæt.  Den  tillader  Bakterier  at  passere  Væggen  uden  at 
de  behøver  at  fremkalde  mindste  Forandring  i  selve  Slimhinden,  og  for- 
skellige Bakteriegifte  og  Serumarter  optages  direkte  uden  at  undergaa 
nogen  Forandring,  saaledes  at  de  virker  aldeles,  som  om  de  var  indsprøjtede 
lige  i  Blodet.  For  Marsvineungers  Vedkommende  kan  man  saaledes  vise, 
at  Tuberkelbaciller,  som  indgives  dem  blandede  i  Mælk,  efter  nogen  Tids 
Forløb  findes  optagne  i  forskellige  Kirtler,  uden  at  der  ses  det  mindste 
sygelige  i  selve  Tarmvæggen,  som  de  maa  have  passeret. 

Behring  mener  nu,  at  man  ud  fra  disse  Resultater  kan  forklare  sig, 
hvorfor  en  saa  stor  Del  af  Menneskeheden  har  eller  har  haft  Tuberkulose 
eller,  som  det  med  nogen  Overdrivelse  er  sagt:  „En  lille  Smule  Tuber- 
kulose har  vi  jo  alle."  Han  antager,  at  største  Delen  af  de  tuberkuløse 
allerede  smittes  som  smaa  Børn,  idet  Tuberkelbacillerne,  med  Mælken  som 
Hovedkilde,  indføres  i  Tarmkanalen,  gaar  gennem  Barnets  Tarmvæg  og 
optages  i  forskellige  Kirtler,  hvor  de  da  senere  hos  mange  Børn  fremkalder 
den  Sygdom,  vi  betegner  som  Skrofulose  eller  Kirtelsyge.  Hos  andre 
ligger  Tuberkelbacillerne  stadig  levende,  ligesom  paa  Lur,  i  Kirtlerne  for 
først   at   finde  Mulighed  for  videre  Udvikling,  naar  Legemet,  som  f.  Eks.  i 

Opvæksten,  efter  Sygdomme  eller  stærkere  Anstrængelser  befinder  sig  i 
en  Svaghedstilstand.  I  disse  Tilfælde  sætter  de  sig  da  hos  de  voksne 
Mennesker,  oftest  i  Lungerne,  og  fremkalder  Lungetuberkulose,  ftisis.  Der- 
imod mener  Behring,  i  Modsætning  til  Flertallet  af  Nutidens  Læger,  at 
den  direkte  Smitte  ved  Indaanding  af  Tuberkelbaciller  ikke  spiller  nogen 
fremtrædende  Rolle  ved  Udviklingen  af  Brystsyge.  Nej,  den  Mælk,  Børnene 
drikker,  og  de  Tuberkelbaciller,  som  de  i  urenlige  tuberkuløse  Hjem  faar 
paa  Fingrene,  og  som  de  senere  synker,  naar  de  sutter  paa  Fingrene  eller 
tager  paa  deres  Mad,  det  er  det  vigtigste.  Behring  stiller  sig  saaledes 
bestemt  mod  Kochs  Anskuelse  om  Kvægtuberkulosens  Betydningsløshed 
for  Mennesket. 

Men  det  mest  opsigtvækkende  i  det  interessante  Foredrag  var  den 
Mulighed  den  tyske  Forsker  antydede:  at  man  kunde  vakcinere  mod 
Tuberkulose.  Foreløbig  er  dette  ganske  vist  kun  lykkedes  med  Kalve, 
men  der  aabner  sig  derved  en  —  omend  fjæm  —  Udsigt  til  det  samme 
for  Menneskets  Vedkommende. 

Behring  omtaler  »først,  at  en  Mængde  Forhold  taler  for,  at  Smitten 
breder  sig  ad  lignende  Veje  hos  Kvæget  som  hos  Mennesket,  og  dernæst, 
at  man  kan  fremkalde  Uimodtagelighed  for  Tuberkulose  hos  Kalve  ved  at 
pode  dem  med  afsvækkede,  svagere  virkende  Tuberkelbaciller  paa  lignende 
Maade,  som  man  kan  fremkalde  Uimodtagelighed  for  de  rigtige  Kopper  ved 
Indpodning  af  det  svagere  Smitstof,  Kokopperne.  Man  kan  altsaa  vakcinere 
Kalve  mod  Tuberkulose. 

Det  vil  dog  kræve  endnu  lang  Tids  Undersøgelser,  før  man  tør  begynde 
paa  Forsøg  paa  Mennesker.  Thi  om  en  af  500  Kalve  dør  af  Vakcinationen 
gør  intet,  naar  de  andre  499  opnaar  Uimodtagelighed,  men  saaledes  kan 
man  ikke  stille  sig  for  Menneskets  Vedkommende. 

Men  muligvis  kan  man  opnaa  det  samme  ad  andre  Veje,  som  Behring 
derefter  med  meget  Forbehold  antyder. 

1  Mælken  af  Køer,  som  ved  ofte  gentagne  Podninger  med  svækkede 
Tuberkelbaciller,  er  gjort  i  høj  Grad  uimodtagelige  for  Tuberkulose,  findes 
Stoffer,  som  hos  Kalve,  i  Følge  de  foran  omtalte  Særegenheder  ved  unge 
Dyrs  Tarmkanal,  uforandrede  gaar  over  i  Blodet,  og  som  fremkalder 
Uimodtagelighed,  ganske  vist  en  Uimodtagelighed,  der  ikke  holder  ret 
længe,  men  som  dog  aabner  Udsigt  til,  at  Tuberkulose vakcination  maaske 
kan  lade  sig  udføre  ved  en  samtidig  Indgift  af  den  vakcinerende  Mælk  og 
svækkede  Tuberkelbaciller.  — 

Men  alt  dette  er  foreløbig  kun  Luftslotte,  og  der  er  ingen  Anledning 
til  at  nære  for  store  Forhaabninger.  Netop  paa  Tuberkulosens  Omraade  er 
der  fremkommet  saa  mange  forhastede  Meddelelser  om,  at  nu  var  det 
frelsende  Lægemiddel  fundet,  uden  at  det  endnu  er  sket.  Man  kan  forstaa 
det,  naar  man  ved,  hvor  overordentlig  vanskelig  Studiet  af  disse  Forhold 
er,  særlig  ved  Tuberkulosen,  men  man  maa  stadig  advare  mod  at  fæste 
for  megen  Lid  til  Løfterne  om,  at  nu  kommer  Hjælpen  snart. 


Det  ny  Aarhundrede  I.  3.  \2 


Statens  Love  og  Præsternes  Samvittighed. 

Af  P.  Munch. 


Den  21.  Oktober  bragte  to  Begivenheder,  som  der  er  Grund  til  at 
sætte  Streg  under.  I  Folketinget  udtalte  Konsejlpræsidenten  sig 
skarpt  imod  den  Forandring  af  Valgkredsordningen,  som  Grundlovens 
Ord  og  Retfærdighedens  Bud  lige  uomtvistelig  kræver.  I  Højesteret 
fældedes  den  Dom,  der  frikendte  en  Præst,  som  havde  nægtet  at  op> 
fyride  sin  Embedspligt  med  den  Motivering,  at  denne  stred  mod  hans 
Præsteløfte  og  præstelige  Samvittighed. 

Konsejlpræsidentens  Udtalelse  vil  blive  modtaget  med  dyb  Be- 
klagelse Landet  over  af  alle  Venstremænd,  som  ønsker,  at  det  første 
Venstreministeriums  Skjold  maa  være  saa  blankt^ som  mulig.  De  vil 
samles  i  Ønsket  om,  at  dette  ikke  maa  blive  Regeringens  og  Rigsdagens 
sidste  Ord  i  denne  Sag.  Finansministerens  Indlæg  for  en  retfærdig 
Valgkredsordning  to  Dage  efter  og  Konsejlpræsidentens  senere  uklare 
Udtalelser  giver  al  Grund  til  at  tro,  at  dette  Ønske  vil  gaa  i  Opfyldelse. 

Højesteretsdommen  vil  blive  modtaget  med  studsende  Forbavselse, 
men  deri  vil  blande  sig  Haabet  om,  at  det  ved  denne  Dom  maa  blive 
klart  for  alle.  Kristne  som  Fritænkere,  at  nu  maa  den  bestaaende 
Sammenblanding  af  Statstjener  og  Kirketjener  i  Præstens  Person  høre 
op,  nu  m  a  a  vore  Præster  befries  for  al  Forpligtelse  til  at  optræde  som 
Statens  Embedsmænd. 

Dommens  Ord  er  disse: 

Selv  om  det  maatte  kunne  anses  for  tiltaltes  Pligt  under  Strafansvar  at  efterkomme 
det  ham  af  Ministeriet  for  Kirke-  og  Undervisningsvæsenet  givne  Paalæg  om  at  fore- 
tage den  i  den  indankede  Dom  omtalte  Vielse,  har  tiltalte  under  Hensyn  til  Ind- 
holdet af  det  ham  afkrævede  Præsteløfte  og  til  at  Folkekirkens  Stilling 
til  Spørgsmaalet  er  uklar  —  hvorved  bemærkes,  at  Staten  har  fundet  det  nødven- 
digt i  slige  Tilfælde  at  tilstede  Lempelser  fra  Ritualet  —  havt  nogen  Føje  til  at  gaa 
ud  fra  den  af  mange  af  Folkekirkens  Præster  antagne  Mening,  at  Opfyldelsen  af  Paa- 
læget var  uforeneligt  med  de  ham  ifølge  det  nævnte  Løfte  som  Kirkens  Tjener  paa- 
hvilende Pligter.  Idet  det  herefter  findes  betænkeligt  at  anse  Tiltaltes  Vægring  ved  at 
opfylde  Paalæget  som  en  forsætlig  Krænkelse  af  hans  Embedspligt,  vil  der  ikke 
kunne  paaføres  ham  Ansvar  efter  Straffelovens  $  142,  og  han  vil  derfor  være  at 
frifinde,  hvorhos  Aktionens  Omkostninger  vil  være  at  udrede  af  det  offentlige. 

Jurister  og  Teologer,  hvem  Fortolkningens  Gave  blev  givet,  faar  an- 
vende deres  Skarpsindighed  paa  at  forklare  denne  Doms  juridiske  Be- 
rettigelse og  Betydning.  For  Lægfolk  synes  den  saa  uklar,  at  der  kan 
drages  helt  modstridende  Slutninger  deraf.  Enten  er  Meningen:  Pastor 
Ifversen  har  ikke  vidst,  hvad  han  gjorde,  han  har  ikke  forstaaet,  at 
hans  Nægtelse  af  at  vie  Mureren  og  hans  Kæreste  stred  mod  hans 
Embedspligt;  han  har  altsaa  ikke  forset  sig  forsætlig,  men  af  Uvidenhed; 
derfor  straffer  vi  ham  ikke,  men  vi  lader  ham  vide,  hvad  der  er  hans 
PHgt,  og  opfylder  han  den  saa  ikke,  da  straffer  vi  ham  næste  Gang. 
Eller  Meningen  er  denne:  det  er  Præstens  Pligt  som  Statsembedsmand 

at  foretage  Vielsen,  men  over  dette  Hensyn  staar  hans  præstelige  Sam- 
vittighed. Han  har  gjort  vel  i  at  trodse  Statens  Love  for  at  følge 
Samvittighedens  Bud.  Det  er  denne  Fortolkning,  Kultusministeren,  at 
dømme  efter  hans  Udtalelser  Dagen  efter,  synes  at  ville  gøre  til  sin. 

I  første  Tilfælde  har  vi  Spillet  gaaende  forfra.  Mureren  vil  være 
der  igen  og  kræve  af  Præsten,  at  han  belært  af  Højesteret  skal  udføre 
den  Vielse,  han  før  i  sin  Uvidenhed  om  sine  Pligter  nægtede  at  have 
med  at  gøre.  Deraf  maa  vel  følge  ny  Nægtelse  og  ny  Proces,  der 
ender  med,  at  Præstens  Samvittighed  maa  bøje  sig  for  Statens  Love, 
eller  at  han  maa  gaa  af.  Venner  og  Fjender  af  Kirken  vil  lige  oprigtig 
beklage,  at  dens  Præster  tvinges  ind  i  en  saadan  Konflikt. 

I  det  andet  Tilfælde  betyder  det  enten,  at  Samvittighedens  Bud  altid 
er  skellig  Grund  til  at  bryde  Statens  Love,  eller  at  Præ^eløftet  giver 
de  Mænd,  som  aflægger  det,  den  Undtagelsesstilling,  at  deres  præstelige 
Samvittighed  vejer  tungere  end  deres  Embedspligt.  Begge  Dele  er 
umuligt.  Den  Dag,  Samvittigheden  alene  gøres  til  Rettesnor,  hører  Lov 
og  Ret  op,  og  alle  Domstole  forsvinder;  denne  Tilstand  er  forbeholdt 
det  fremtidige  Idealsamfund,  hvorom  de  dristigste  Fantaster  drømmer. 
Gennemført  i  von  Samfund  vilde  dette  betyde,  at  Soldaten  i  Sam- 
vittighedens Navn  kunde  nægte  at  gøre  sin  Pligt,  at  socialistiske  Ar- 
bejdere uanfægtet  kunde  øve  Vold  mod  Strikebrydere  osv.  osv.  Det 
er  ikke  troligt,  at  Højesteret  tager  den  Konsekvens.  Men  lige  saa 
umuligt  er  det  at  sætte  Skel  mellem  Præstens  og  den  simple  Borgers 
Samvittighed.  Vore  Præster  kan  ikke  ønske  en  saadan  Undtagelses- 
stilling,  og  Staten  kan  ikke  give  den,  til  dem,  saa  lidt  som  til  nogen 
anden  Folkegruppe. 

Højesteretsdommen  har  da  saa  langt  fra  løst  Konflikten  mellem 
Kirketjeneren  og  Statstjeneren,  at  den  tvertimod  i  al  sin  Uforstaaelighed 
blot  har  bidraget  til  at  lade  den  bestaaende  Ordnings  Umulighed  træde 
end  klarere  frem.  Den  eneste  Løsning,  som  virkelig  fjerner  Vanskelig- 
hederne, er  Adskillelsen  af  Stat  og  Kirke.  Men  mange  Aar  vil  gaa,  før 
vi  naar  saa  langt.  I  Mellemtiden  maa  de  værste  Anstødssten  fjernes  en 
for  en.  Og  den  værste  af  dem  alle  er,  at  Præsten  paa  Statens  Vegne 
stifter  Ægteskab.  Det  almindelige  borgerlige  Ægteskab,  som  det  er 
Kultusministerens  Ære,  at  han  med  saa  stor  Styrke  er  traadt  i  Skranken 
for,  maa  nu  gennemføres. 

Alle  Parter  vil  være  vel  tjent  dermed.  Det  er  en  simpel  Retfærdig- 
hedshandling  mod  alle  de  mange  ikke-troende.  Men  det  vil  ogsaa  være 
til  Held  for  Kirken  eller  i  hvert  Fald  for  Kristendommen.  Denne  kan 
kun  have  Skade  af  Konflikter  som  denne  Murersag,  og  til  største  Øde- 
læggelse for  den  vil  det  være,  om  vore  Præster  faar  et  saadant  Sam- 
vittighedsprivilegium  fremfor  alle  andre  Borgere.  Med  fuld  Ret  vil  dette 
blive  benyttet  til  at  skabe  Uvilje  mod  dem,  og  under  den  Misstemning, 
som  vokser  op  deraf,  vil  ogsaa  de  Overdrivelser,  som  løber  med  i 
Agitationens  Hede,  virke  kraftigt  med  til  at  lægge  Kirken  og  al  dens 

Gerning  for  Had.  Der  vokser  dybt  og  varigt  Nag  af  saadanne  Sager. 
Kirkens  hadefulde  Fjender,  om  den  har  saadanne,  kan  være  vel  tilfredse 
dermed.  De  andre,  der  uden  at  tro  paa  Kirkens  Lære,  nærer  Respekt 
for  den  Overbevisning,  som  saa  mange  Mennesker  har  levet  og  lever 
paa,  vil  ingen  Glæde  føle  ved,  at  en  urimelig  Ordning  af  Forholdet 
mellem  Stat  og  Kirke  bliver  Midlet  til  at  vende  Befolkningens  Sind  fra 
den  kristne  Tro.  Kun  gennem  det  Overbevisningsskifte,  som  bygger 
paa  solide  Grunde,  kan  de  ønske,  at  deres  Meninger  skal  vinde  frem. 
Den  Højesteretsdom,  som  nu  er  faldet,  er  ingen  Afgørelse,  og  den 
rummer  ingen  Sejr  for  nogen.  Den  vil  blive  Udgangspunktet  for  et 
nyt  Afsnit  af  Kampen  om  vor  Ægteskabslovgivning,  bitrere  endnu  end 
den  Kamp  derom,  som  hidtil  har  staaet.  Denne  Kamp  ender  ikke, 
før  det  almindelige  borgerlige  Ægteskab  er  ført  igennem. 


Verdens  Gang. 


MILITÆRVÆSEN 


Bør  Krigsretter  dømme  i  borger- 
lige Sager?  I  „Berlingske  Tidende^  af 
14.  Oktbr.  findes  en  Redegørelse  for  det 
Arbejde,  der  er  udført  af  en  Kommission, 
som  i  1900  nedsattes  til  at  forberede  en 
militær  Retsreform.  Kommissionen  bestaar 
af  4  OflRcerer,  Generalavditør  Steffen- 
sen, Justitiarius  Ipsen  og  Højesterets- 
assessor C.  V.  Nyholm.  De  7  Herrer 
er  med  nogle  mindre  Afvigelser  dog  i 
Hovedsagen  enige  om  en  Del  Ændringer, 
der  skulde  omforme  den  militære  Rets- 
pleje i  samme  Aand,  hvori  den  borgerlige 
tænkes  omskabt  ved  den  almindelige  Rets- 
reform.  Hvor  vidt  Reformerne  rækker 
og  hvor  stor  Enigheden  er,  ses  ikke  klart 
af  „Berlingske  Tidende'^s  korte  Redegø- 
relse, og  selve  Kommissionsbetænkningen 
foreligger  endnu  ikke  Offentligheden.  Men 
paa  et  Punkt  er  der  en  Uenighed,  der 
unægtelig  er  egnet  til  at  vække  Forbav- 
selse over,  hvor  dybt  den  gamle  militari- 
stiske Tankegang  endnu  sidder  fast  hos  vore 
OfPicerer  og  hos  dem,  der  staar  dem  nær. 
Det  er  nu  saaledes,  at  Soldater  dømmes 
af  Krigsretter  ikke  blot  for  militære  For- 
seelser, men  ogsaa  i  almindelige  borger- 
lige Sager.  Oversætter  en  Soldat  en  No- 
velle af  Maupassant,  som  Anklagemyndig- 
hederne finder  umoralsk,  saa  fælder  en 
Krigsret  Dom  i  dette  Moralproblem,  og  stjæ- 
ler en  Soldat,  er  det  atter  Krigsretten,  der 
skal  dømme. 

For  civile  Borgere,  der  ikke  er  gen- 
nemtrængt af  militaristisk  Aand,  staar 
denne  Tilstand  rent  umiddelbart  som  fuld- 


stændig urimelig.  Folketinget  havde  hele 
den  offentlige  Mening  med  sig,  da  det  i 
1896  udtalte  sig  skarpt  imod  den,  og  Høje* 
steretsassessor  Nyholm  vil  have  den  med 
sig  i  ikke  mindre  Grad,  naar  han  sit 
gamle  Standpunkt  tro,  nu  har  gjort  det  i 
Kommissionen.  Men  forbløfl'ende  er  det 
at  se,  at  ikke  blot  de  4  0fllcerer  men  og- 
saa D'hrr.  Steffensen  og  Ipsen  forsvarer 
denne  nedarvede  Besynderlighed.  De  mi- 
litære Medlemmer  paastaar,  at  den  er 
nødvendig  for  Disciplinens  Skyld.  Maaske 
var  den  det  i  1683,  da  de  gamle  Krigs- 
artikler,  der  danner  Grundlaget  for  vor 
militære  Retspleje  den  Dag  i  Dag,  blev 
givne.  Den  Gang  bestod  Hæren  af  hver- 
vede, fremmede  og  indfødte  mellem  hin- 
anden, alle  stridbare  Karle,  de  fleste  uden 
stor  Respekt  for  Lov  og  Ret.  Men  nu  i  vor 
værnepligtige  Hær!  Mon  virkelig  vore 
Soldater  er  saa  vanskelige  at  holde  Discip- 
lin imellem,  at  det  er  fornødent  at  gøre 
Hæren  til  en  Stat  i  Staten  med  særegen 
Rettergang  for  alle  dens  Medlemmer  ogsaa 
i  Spørgsmaal,  der  aldeles  intet  har  med 
Militærvæsen  at  gøre.  Det  vil  falde  svært  at 
overbevise  den  danske  Befolkning  derom. 
Den  nuværende  Krigsminister  har  gjort 
en  Del  Tilløb  til  at  lade  Modsætningen 
mellem  militære  og  civile  tracde  saa 
meget  tilbage  som  mulig.  Selv  de,  som 
frygter,  at  Hovedmaalet  dermed  er  at  be- 
rede Vejen  for  forøgede  Forsvarsforan- 
staltninger ved  lempelig  at  vinde  Befolk- 
ningens Sind,  vil  vide  ham  Tak  derfor. 
Hans  Stilling  overfor  de  to  modstridende 
Forslag,  her^  foreligger,  vil  nu  være  en 
Prøvesten   for,   hvor  meget  disse  Bestræ- 

beiser  betyder.  Det  er  sandt,  at  Krigs- 
retterne ikke  herhjemme  har  tildraget  sig 
Opmærksomhed  ved  Misbrug  af  den  Art, 
som  daglig  finder  Sted  i  Tyskland;  men 
det  er  ikke  mindre  sandt,  at  de  er  og  maa 
blive  en  højst  ufuldkommen  Form  for  Dom- 
stole, og  at  deres  Omraade  derfor  i  Rets- 
sikkerhedens Navn  maa  indskrænkes  til 
det  mindst  mulige.  Krigsministeren  vilde 
handle  klogt  og  rigtigt,  om  han  resolut  gik 
mod  sine  Officerer,  gjorde  Højesterets- 
assessor Nyholms  Forslag  til  sit  og  førte 
det  igennem  hurtigst  mulig.  Han  vilde 
handle  endnu  klogere,  om  han  hurtig  lod 
dette  følge  af  en  militær  StrafPeretsreform, 
der  afskaffede  de  barbariske  Straffe,  som 
mørk  Arrest  paa  Vand  og  Brød  og  Arrest 
i  Bøjen,  der  endnu  bestaar  i  Militæretaten, 
og  skabte  den  hele  militære  Strafferet  om 
i  moderne,  human  Aand.  P.  Af. 

Den  engelske  Hær.  Da  Transwaal 
omsider  var  besejret,  nedsatte  Englæn- 
derne en  af  deres  sædvanlige  store  Un- 
dersøgelseskommissioner for  at  komme 
paa  det  Rene  med,  hvorledes  Tilstanden 
egentlig  var  i  den  Hær,  som  havde  haft 
saa  svært  ved  at  sejre.  Efter  et  Aars 
Arbejde  har  Kommissionen  nu  afgivet  sin 
Betænkning.  Det  er  et  stort  Værk  paa 
3  Bind,  og  trods  det  Maadehold,  hvoraf 
det  er  præget,  er  Englands  Presse  nogen- 
lunde enig  om,  at  det  er  et  tungt  og  væg- 
tigt Anklageværk  mod  Englands  hele 
Krigsførelse.  De  liberale  Blade  føjer  til, 
at  det  rammer  Chamberlain  særlig  haardt. 
Værket  er  een  stor  Skildring  af  Forvirring, 
Uorden  og  Ukyndighed,  og  med  megen 
Bekymring  spørger  Englænderne  i  denne 
Tid  sig  selv,  hvorledes  det  vilde  være 
gaaet,  om  England  havde  haft  ikke  det 
lille  sydafrikanske  Folk,  men  en  StoVmagt 
til  Modstander.  Ofte  kommer  ogsaa  den 
Frygt  frem,  at  de  andre  Magter  nu  har 
faaet  saa  stærkt  et  Indtryk  af  Englands 
militære  Magtesløshed,  at  det  kan  tillade 
sig  hvad  som  helst  overfor  det. 

Beretningen  oplyser,  at  den  Styrke, 
Englænderne  anvendte  i  Krigen,  ialt  var 
450,000  Mand,  at  6000  faldt  paa  Valplad- 
sen og  16,000  døde  af  Saar  eller  Nød, 
medens  75,000  sendtes  som  syge  og  saa- 
rede  hjem  til  England.  Til  Sammenlig- 
ning kan  anføres,  at  Tyskerne  i  1870—71 
førte  1,J00,000  Mand  ind  i  Frankrig; 
29,000  faldt,  12,000  døde  af  Sygdom  og 
90,000  blev  saarede.  P.  Af. 


FREDSBEVÆGELSEN 

Voldgiftstraktaten  mellem  Frank- 
rig og  England.  Den  14.  Oktober  er 
der  mellem   Frankrig  og  England  sluttet 


en  Voldgiftstraktat.  Den  gaar  ud  paa,  at 
Stridigheder  mellem  de' to  Lande  fremtidig, 
naar  de  ikke  kan  udjævnes  ad  diplomatisk 
Vej,  skal  forelægges  den  permanente  Vold- 
giftsdomstol i  Haag,  som  oprettedes  i  1899. 
Undtagne  er  dog  Stridsspørgsmaal ,  som 
gælder  de  to  Landes  Livsinteresser,  deres 
Uafhængighed  og  deres  Ære.  Traktaten 
gælder  for  5  Aar. 

Hvad  betyder  nu  dette?  Formelt  ikke 
meget.  Clémenceau  har  ikke  Uret,  naar 
han  haanende  bemærker,  at  da  hvert  af 
de  to  Lande  altid  kan  erklære  ethvert 
Spørgsmaal  for  Æresspøi^smaal ,  bety- 
der Traktaten  kun,  at  de  skal  fore- 
lægge de  Spørgsmaal  for  Voldgiftsretten, 
som  de  kan  enes  om  at  forelægge  den, 
og  det  kunde  de  gøre  uden  Traktat.  Men 
denne  Traktat  har  en  dobbelt  symbolsk 
Betydning,  som  ikke  bør  undervurderes. 
Den  er  f^emgaaet  af  de  Bestræbelser,  som 
er  udfoldede  af  Rigsdagsmænd,  der  har 
sluttet  sig  til  Fredsbevægelsen.  I  Frank- 
rigs Deputeretkammer  findes  en  organi- 
seret Gruppe  af  disse,  der  omfatter  de 
fleste  af  Regeringspartiet  og  en  Del  andre. 
I  Sommer  gæstede  nogle  af  dem  London; 
de  modtoges  yderst  elskværdigt  af  en 
Gruppe  af  Underhusets  Medlemmer,  og 
de  Forhandlinger,  som  da  fandt  Sted  mel- 
lem de" to  Landes  Parlamentarikere,  har  bi- 
draget meget  til  det  Resultat,  som  nu  er 
naaet.  Dette  er,  hvor  begrænset  dets  juri- 
diske Betydning  end  kan  være,  en  Triumf 
for  Fredsvennerne,  et  lille  Skridt  videre 
paa  den  Vej,  der  fører  os  bort  fra  den 
brutale  Magtafgørelse  af  Stridigheder  mel- 
lem Staterne  og  frem  mod  den  retsmæs- 
sige Afgørelse,  der  indenfor  Staterne  mel- 
lem deres  Borgere  forlængst  har  afløst 
Næveretten. 

Men  dertil  kommer,  at  denne  Traktat  er 
den  officielle  Tilkendegivelse  af,  at  de 
sidste  Aars  spændte  Forhold  mellem  Frank- 
rig og  England  nu  er  afløst  af  venskabelig 
Forstaaelse.  Det  sprang  i  Øjnene  under 
Udstillingen  i  I9OO,  at  Franskmændene 
betragtede  Englænderne  med  fiildt  saa 
ublide  Følelser  som  dem,  de  nærede  over- 
for Tyskerne.  Fasshodaafteren  og  Trans- 
vaalbegivenhedeme  virkede  sammen  dertil, 
og  de  konservative,  nationalistiske  Politi- 
tikere  benyttede  ivrig  denne  Folkestem- 
ning. Nu  er  denne  aabenbart  traadt  tilbage. 
Det  er  lykkedes  de  radikale  Politikere  i 
denne  som  i  andre  Henseender  at  vende 
Stemningen. 

Men  endnu  videre  peger  denne  Traktat, 
hvortil  Initiativet,  saa  vidt  ses,  tilkom- 
mer Frankrigs  herskende  radikale  Poli- 
tikere. Den  er  et  Udtryk  for  den  betyd- 
ningsfulde Virksomhed  til  Fredens  Sik- 
ring, Frankrigs  nuværende  Regering  ud- 
folder.   Den  gaar  Haand  i  Haand  med  et 

andet  Skridt  i  fredelig  Retning,  som  er 
foregaaet  samtidig:  den  italienske  Konges 
Besøg  i  Paris.  I  alle  storpolitiske  Spørgs- 
maal,  der  rummer  Krigsfare,  udgaar  fra 
Pariserkabinettet  en  dulmende,  beroligende 
Indflydelse.  Allieret  med  Rusland,  Ven 
med  det  isolerede  England,  i  god  Forstaa- 
else  med  Triplealliancens  ene  Stat:  Italien 
og  velvillig  imødekommende  overfor  de 
to  andre:  Tyskland  saavel  som  Østrig,  er 
Frankrig  i  Øjeblikket  i  Stand  til  at  øve 
en  vidtrækkende  fredelig  Indflydelse. 
Mangfoldige  Grunde  formindsker  Aar  for 
Aar  og  Dag  for  Dag  Faren  for  en  evro- 
pæisk  Krig.  Det  radikale  Frankrigs  kloge 
Fredspolitik  hører  ikke  til  de  ringeste 
blandt  disse.  ,  P.  Af. 

FRA  NORDSLESVIG 

Landdagsvalget  i  Nordslesvig.  Den 

20.  November  skal  der  være  Landdagsvalg  i 
Preussen.  Den  12.  November  er  der  Valg- 
mandsvalg.  Valgordningen  er  en  saadan,  at 
Vælgerne  fordeles  i  tre  Klasser  i  Forhold  til 
deresindtægter,  hver  Klasse  vælger  sine 
Valgmænd  og  Valgmændene  vælger  saa 
Landdagsmændene.  Den  hele  Ordning 
giver  de  Rige  en  aldeles  overvældende 
Indflydelse,  og  den  aabner  Plads  for  en 
overmaade  vidtgaaende  Anvendelse  af  Valg- 
geometri fra  Regeringens  Side. 

For  nu  at  kunne  sammenligne  de  fore- 
staaende  Valg  med  de  sidste  Landdags- 
valg for  fem  Aar  siden,  skal  her  hidsættes 
følgende  Data: 

I  Haderslev  Valgkreds  blev  der  i  1898 
valgt  ialt  199  Valgmænd,  nemlig  33  i  Ha- 
derslev By  og  166  i  Landdistrikterne.  Af 
disse  199  Valgmænd  var  de  149  danske 
og  de  50  tyske,  saa  at  altsaa  Danskerne 
havde  et  Overskud  af  49  Valgmænd  over 
det  absolute  Flertal,  100.  I  Aar  skal  der 
i  Haderslev  By  vælges  36  og  i  Landdi- 
strikterne 171  Valgmænd,  altsaa  i  hele 
første  Valgkreds  207  eller  8  flere  etid  for 
fem  Aar  siden;  det  absolute  Flertal  er 
saaledes  denne  Gang  104,  et  Tal,  som  Ty- 
skerne, til  Trods  for  de  vældige  Valgope- 
rationer, ikke  gør  sig  mindste  Haab  om 
at  naa  tilnærmelsesvis  op  til. 

I  Aabenraa-Sønderborg  Valgkreds  blev 
der  i  1898  valgt  ialt  214  Valgmænd,  nem- 
lig i  Aabenraa  Amt  101  (deraf  i  Aabenraa 
By  22  og  paa  Landet  79)  og  i  Sønderborg 
Amt  113  (deraf  18  i  Sønderborg  By  og  95 
paa  Landet).  Af  de  samlede  214  Valg- 
mænd var  de  124  danske  (43  i  Aabenraa 
og  81  i  Sønderboi^  Amt),  og  de  90  tyske 
(58  i  Aabenraa  og  32  i  Sønderborg  Amt), 
saa  at  altsaa  Danskerne  havde  et  samlet 
Overskud  af  16  Valgmænd  over  det  abso- 
lute Flertal,  108.  Denne  Gang  skal  der  i 
Aabenraa  Amt  vælges  107  (i  Byen  26  og 


,  paa  Landet  81)  og  i  Sønderborg  Amt  120 
'  (i  Byen  20  og  paa  Landet  100)  Valgmænd^ 
i  hele  anden  Valgkreds  altsaa  tilsammen 
227,  saa  at  det  absolute  Flertal  er  114. 
Som  Følge  af  Valgmændenes  Forøgelse 
kan  altsaa  Danskerne  kun  taale  et  Tab  af 
10  Valgmænd,  men  for  at  fælde  disse  skal 
Tyskerne  ganske  vist  have  en  Tilgang  af  24. 
Fra  dansk  Side  er  i  begge  de  nordsles- 
vigske Valgkredse  de  hidtilværende  Repræ- 
sentanter blevne  opstillede  som  Landdags- 
kandidater:  Grosserer  Julius  Nielsen  paa 
Damager  for  Haderslev  og  Redaktør  H.  P. 
Hanssen-Nørremølle  i  Aabenraa  for  Aaben- 
raa-Sønderborg Valgkreds. 

Fra  tysk  Side  er  der  endnu  ikke  op- 
stillet nogen  Kandidat  i  Haderslev  Kreds. 
Men  til  Gengæld  har  der  i  Abenraa- 
Sønderborg  Valgkreds  staaet  et  heftigt 
Slag  om  to  tyske  Kandidater.  Den  29de 
August  meddelte  et  tysk  Blad  (Landraad 
V.  Uslars  Organ)  i  Aabenraa,  at  Tyskernes 
hidtilværende  Kandidat,  den  paa  Egnen 
fødte  Gaardejer  og  Amtsforstander  Jep 
Hinrichsen  i  Østerterp,  var  villig  til  atter 
at  lade  sig  opstille.  Denne  Meddelelse 
vakte  imidlertid  stor  Fortrydelse  i  den 
tyske  Forening,  hvis  Formand,  den  unge 
indvandrede  Amtsdommer  Dr.  Hahn  i 
Sønderborg,  selv  attraaede  Kandidaturen. 
Der  aabnedes  straks  fra  Embedsmands- 
partiets  Side  et  Felttog  mod  Jep  Hinrich- 
sens  Kandidatur:  det  tyske  Blad  i  Sønder- 
borg, Dr.  Hahns  Talerør,  talte  om  „en  for 
tidlig  Indgriben  fra  uvedkommende  Side^, 
det  tyske  Blad  i  Haderslev,  Hr.  Stracker- 
jans  „Grenzpost",  betegnede  Jep  Hinrich- 
sen som  en  „Tællekandidat**,  der  ikke 
kunde  regnes  med,  naar  det  blev  Alvor, 
og  Landraad  von  Uslars  Oi^an  i  Abenraa 
vilde  ^  ikke  have  Mandatet  skænket  bort 
„som*  en  Sovepost,  som  en  Hvilepost,  som 
delvis  Betaling  for  ydede  Tjenester. '^  Disse 
heftige  Udfald  til  Forsvar  for  Dr.  Hahns 
Kandidatur  kom  dog  denne  Gang  ikke  til 
at  g^vne  ham.  noget.  Ved  et  Møde  i  Graa- 
sten  den  26.  September  vedtog  nemlig 
tyske  Tillidsmænd  fra  Aabenraa  og  Søn- 
derborg Amter  med  stort  Flertal  at  opstille 
Jep  Hinrichsen  paany.  Dr.  Hahn  led  alt- 
saa et  alvorligt  Nederlag.  Men  i  danske 
Kredse  vakte  det  Tilfredsstillelse,  at  den 
indfødte,  mere  besindige  Del  af  den  tyske 
Befolkning  dog  endnu  har  Vilje  og  Evne 
til  at  hævde  sig  overfor  de  indvandrede. 

Hvad  endelig  Socialdemokraterne  an* 
gaar,  da  har  de  ikke  opstillet  nogen  Kan- 
didat i  Nordslesvig;  men  det  er  deres 
Hensigt  ogsaa  her  at  opnaa  et  størst  mu- 
ligt Antal  Valgmænd.  Overfor  Danskerne 
stiller  de  sig  saaledes,  at  hvor  ved  Om- 
valg efter  Valgmandsvalg  Socialdemokra- 
terne falder  bort,  skal  Udvalgsstemmeme 
falde  paa  de  danske  Valgmandskandidater, 

der  er  paa  Omvalg.  Paa  et  socialdemo- 
kratisk Aarsmøde  i  Husum  i  Begyndelsen 
af  September  Maaned  erklæredes  desuden 
„en  mulig  Samvirken  af  Danskere  og 
Socialister  paa  Grundlag  af  gensidig  ga- 
ranterede Mindstekrav  overfor  en  bestemt 
Gruppe  af  Valgkredse  for  tilladt/' 

Det  skal  jo  nu  vise  sig,  hvorvidt  Soci- 
aldemokraterne paa  Grundlag  af  disse 
Præmisser  den  12te  November  i  Virke- 
ligheden vil  vise  sig  i  Stand  til  at  yde 
Danskerne  en  Gentjeneste  for  den  Haands- 
rækning,  som  en  Del  af  disse  gav  dem 
i  Sommer  ved  Omvalget  til  Rigsdagen. 

N.  A. 


FRANSK  POLITIK 

Programmet  for  den  nye  franske 
RIgsdagssamling.  Den  20de  Oktober 
er  den  franske  Rigsdag  traadt  sammen. 
Dens  Arbejde  er  blevet  forberedt  gennem 
en  Kongres  af  de  Deputerede,  som  tilhører 
den  radikale  Majoritet,  og  dens  Program 
opstillet  i  en  Tale  af  Combes. 

Den  radikale  og  den  radikal-socialistiske 
Gruppe  har  siden  1901  arbejdet  paa  at 
tilvejebringe  en  fast  Organisation  og  en 
maalbevidst  Virksomhedsplan.  Deres  første 
fælles  Kongres  blev  holdt  i  Paris  1901, 
og  nu  er,  i  Midten  af  Oktober  Maaned, 
en  3dje  Kongres  blevet  afholdt  i  Marseille. 
De  Spørgsmaal,  der  skulde  drøftes,  var  i 
Forvejen  behandlede  af  særlige  Udvalg. 
Det  er  allesammen  praktiske,  aktuelle 
Spørgsmaal. 

Et  Udvalg  havde  at  gøre  Indstilling  om 
Forretningsorden,  om  Organisation  og  Pro- 
paganda. Et  andet  om  Skattereformer,  et 
tredie  om  Skolevæsenet,  et  fjerde  om  Ar- 
bejderforsikringer og  andre  sociale  Refor- 
mer, et  femte  om  Hærreformer,  et  sjette 
om  Forandringer  i  Administration  og  Rets- 
pleje, et  syvende  om  Landbrugs-  Handels- 
og  Industriforhold.  Nsesten  al  Interesse 
samlede  sig  imidlertid  om  det  første,  det 
tredje  og  syvende  Punkt. 

Hvad  det  første  Punkt  angaar,  saa  kom 
man  ikke  videre  end  til  at  høre  Resultatet 
af  de  Undersøgelser,  Udvalget  havde  det 
Hverv  at  anstille  om  Modstandernes  Or- 
ganisation. 

Overfor  Skole-  og  Kirkespørgsmaalet  var 
det  vanskeligt  at  blive  enige.  Men  et  var 
klart.  Alle  ønsker  en  fastere  og  klarere 
Politik  overfor  Kongregationsskoleme  og 
overfor  den  katolske  Kirke  end  den  Mini- 
steriet hidtil  har  fiilgt.  Man  vedtog  at  op- 
fordre Regeringen  til  at  opsige  Konkor- 
datet med  Paven  og  til  at  gennemføre  Kir- 
kens fuldstændige  Udskillelse  fra  Staten. 
Om  Skolen  vedtoges  følgende  Resolution: 
„I   enhver    Undervisningsanstalt   —   Ele- 


mentarskoler  saavelsom  Latinskoler  og 
Universiteter  —  skal  Bestyrelse  og  Lærer- 
personale udelukkende  bestaa  af  Lægfolk, 
Lærere  og  Lærerinder,  der  er  udnævnte 
af  Staten  og  forsynede  med  de  Eksamens- 
beviser og  Attester,  som  bestaaende  og 
fremtidige  Love  og  Bestemmelser  kræver. 
Stærke  Klager  fremførtes  over  de  Læse- 
og  Lærebøger,  der  benyttes  i  Folkeskolen, 
fordi  en  stor  Del  af  dem  i  Virkeligheden 
endnu  er  gennemtrængt  og  præget  af  den 
katholske  Katekismus'  Aand  og  Formler. 
Endnu  stærkere  klagedes  der  over  den 
klerikale  Aand,  som  man  paastaar  endnu 
gennemtrænger  Statens  Latinskoler.  Navn- 
lig var  man  forarget  over,  at  der  endnu 
findes  officielle  Skolepræster. 

De  radikales  Agrarpolitik  formuleredes 
ogsaa  i  en  Resolution.  Man  kræver  i 
denne  lettere  Adgang  for  uformuende  til 
at  erhverve  sig  Jord,  Skattelettelser  for 
smaa  Brug,  ny  Matrikulering,  Fremme  af 
kooperative  Foretagender,  af  Forsikring 
mod  Hagelskade  og  Kvægpest,  Ulykkes- 
forsikring og  Aldeniomsforsørgelse,  For- 
bedring og  Udvidelse  af  Landbrugsskoler 
osv.  Endelig  f^msættes  det  Ønske,  at 
det  maatte  blive  forbudt  Militære  at  bære 
Vaaben  udenfor  Øvelsestiden. 

Samtidig  med  Kongressen  i  Marseille 
har  Konseilspræsident  Combes  holdt  en 
stor  Programtale  i  Clermont. 

Først  og  fremmest  hævder  han  Nødven- 
digheden af  at  bevare  Sammenholdet  mellem 
Socialisterne  og  de  radikale  Grupper  trods 
alle  Inn-iger  fra  de  saakaldte  liberale  Re- 
publikanere, der  i  Virkeligheden  paa  alle 
afgørende  Punkter  gaar  sammen  med  de 
klerikale  og  nationalistiske  Partier.  Der- 
næst fremsætter  han  Regeringens  Program 
for  den  foreslaaede  Rig^agssamling.  Den 
Indskrænkning  af  Soldaternes  Tjenestetid 
til  to  Aar,  saaledes  at  alle  tjenestedygtige 
Værnepligtige  uden  Hensyn  til  Stand  og 
Stilling  maa  tjene  de  to  Aar,  der  er  ved- 
taget af  Senatet,  skal  straks  sættes  paa 
Dagsordenen,  og  han  anser  Deputeret- 
kamrets Tilslutning  for  givet.  Som  et  Led 
i  Kampen  mod  Kongregationsskoleme  lover 
han  Lovforslag  om,  at  der  ved  Bidrag  fra 
Stat  og  Kommune  skal  oprettes  offentlige 
Abnormanstalter  for  saadanne  aandssvage 
eller  Krøblinge,  som  tidligere  fandt  Til- 
hold i  Kongreationsanstalter,  der  forment- 
lig ofte  udbyttede  de  ulykkelige  paa  en 
uforsvarlig  Maade.  Dernæst  om  Opdra- 
gelsesanstalter for  forsømte  Børn,  om  Al- 
derdomsforsørgelse, om  Ulykkesforsikring 
osv.  Han  påaviser,  hvorledes  Statens  Op- 
gaver bliver  flere,  dens  Pligter  vokser, 
efterhaanden  som  Enkeltmands  eller  Kor- 
porationers Evne  til  at  gøre  Fyldest  paa 
disse  Omraader  viser  sig  utilstrækkelig. 
Naturligvis    omtalte    Konsejlspræsidenten 

ogsaa  Spørgsmaalet  om  Konkordatets  Op- 
hævelse osv.,  men  stadig  i  forholdsvis 
ubestemte  Udtryk.  /.  P.  J. 


KVINDEBEVÆGELSEN 

Gratis  Retshjælp  for  Kvinder.    Et 

af  de  praktiske  Udslag,  Kvindebevægelsen 
i  Tyskland  har  foaet,  er  en  Institution,  der 
har  til  Hensigt  at  yde  Kvinder  gratis  Vej- 
ledning i  juridiske  Spørgsmaal.  For  knap 
en  halv  Snes  Aar  siden,  da  Tysklands  nye 
Civillov  var  under  Forhandling,  holdt  Fru 
Kempin  —  den  Gang  den  eneste  tysk- 
talende kvindelige  Dr.  juris  —  efter  Op- 
fordring af  nogle  Kvindeforeninger  en 
Række  Foredrag  rundt  om  i  Tyskland  om 
Kvindernes  retslige  Stilling.  Paa  hendes 
Initiativ  oprettedes  1894  i  Dresden  det 
første  Bureau  for  gratis  Retshjælp  for 
Kvinder  under  Ledelse  af  Fru  Marie 
Stritt,  som  for  Øjeblikket  er  Præsident  for 
de  tyske  Kvindeforeningers  Forbund,  der 
tæller  70000  Medlemmer.  I  Løbet  af  de 
følgende  Aar  blev  der  drevet  en  ivrig 
Agitation  for  den  nye  Institution,  og  nu 
findes  rundtom  i  Tyskland  i  alt  26  For- 
eninger for  gratis  Retshjælp.  Oplysnings-' 
virksomheden  i  Bureauerne  udføres  af 
Damer,  der  for  det  meste  tilhører  Bour- 
geoisiet; da  de  i  Reglen  ikke  har  nogen 
juridisk  Uddannelse,  er  det  nødvendigt  for 
dem  i  Begyndelsen  at  spørge  Sagførere  til 


Raads  for  at  kunne  besvare  de  Spørgs- 
maal, der  rettes  til  dem;  men  da  de 
samme  Sager  stadig  gentager  sig,  faar  de 
efterhaanden  Erforing  nok  til  at  kunne 
vejlede  Klienterne  uden  Bistand  af  Sag- 
førere. Bureauet  søger  saa  vidt  mulig  at 
forlige  Parterne  og  faa  Sagerne  afgjort  i 
Mindelighed.  Lykkes  .det  ikke,  saa  -at  en 
Proces  bliver  uundgaaelig,  betaler  Bureauet 
Sagfører  for  de  ubemidlede  blandt  Kli- 
enterne. 

Bureauernes  Aarsberetninger  viser,    at 
de  f.  Ex.  i  1901   har  undersøgt  over  5000 
Sager.    Heraf  var  de   hyppigst   forekom- 
mende : 
Stridigheder  mellem  Arbejdsgivere  og 

Arbejdersker 558 

Stridigheder  mellem  Ægtefæller 550 

Gældssager 480 

Stridigheder  mellem  Værter  og  Lejere  409 
Alimentationsbidrag 299 

Bureauerne  søges  fortrinsvis  af  gifte 
Kvinder.  Størstedelen  af  Klienterne  er 
Arbejdersker,  Tjenestepiger,  Rengørings- 
koner, Butiksdamer  og  Kvinder,  der  hiar 
Pensionater  eller  udlejer  Værelser.  Kun 
faa  hører  til  de  liberale  Erhverv  (Lærer- 
inder). 

Som  Vidnesbyrd  om  den  Anseelse,  In- 
stitutionen nyder,  kan  anføres,  at  Byraadene 
i  fiere  Byer  har  stillet  et  Lokale  piaa  Raad- 
huset  til  Bureauernes  Raadighed;  nogle 
Steder  er  der  skabt  et  Samarbejde  mellem 
Retshjælpsinstitutionen  og  Fattigvæsenet. 
(„U  Revue".)  E,  Af. 

Rudolph   Tegner:     Kong    Ødipus. 

Monumental  Kunst  er  sjælden  i  Danmark, 
og  sjældnere  lykkes  den,  hvor  den  en  eller 
anden  Gang  har  været  tilstræbt.  Man  kan 
se  det  bl.  a.  i  vore  offentlige  Monumenter; 
de  kan  —  i  hvert  Tilfælde  for  nogle  en- 
keltes Vedkommende  —  have  andre  gode 
Egenskaber,  undertiden  en  egen  Veder- 
heftighed i  Følelsen,  men  de  er  ikke  mo- 
numentale, det  vil  sige:  i  Besiddelse  af 
de  enkle,  levende  Linjers  kraftige  Klarhed 
eller  Pathos. 

Følelsen  for  det  monumentale  synes  at 
ligge  i  Periferien  af  vort  Temperament. 
Eller  er  det  Landets  trange  Samfundsfor- 
hold, som  uafladelig  modsætter  sig  dens 
Indflydelse,  modarbejder  den,  svækker 
den,  latterliggør  den?  En  Kendsgerning 
er  det,   at  Følelsen  for  det  monumentale. 


det  storlinjede,  kun  træder  meget  lidt 
frem  og   i  Reglen  flnder  vanskelige  Kaar. 

Og  Kunsten,  som  skal  leve,  kan  ikke 
leve  af  at  frembringe,  hvad  ingen  vil 
modtage;  der  gives  ikke  Kunstnerne  Lej- 
lighed til  at  anvende  deres  Fantasi  paa 
monumentale  Opgaver;  Kravet  er  det  mis- 
brugte Hostrupske:  Paa  det  jævne,  paa 
det  jævne!  i  smaaborgerlig  Fortolkning: 
Vær  som  os  andre!  — 

Rudolph  Tegners  Kunst  har  fra  første 
Færd  været  en  Trods  herimod,  en  liden- 
skabelig, egensindig,  energisk  villende 
Kunst,  i  hvilken  en  stærk  monumental 
Bestræbelse  gjorde  sig  gældende,  ofte  paa 
en  meget  personlig  og  udtryksfuld  Maade, 
undertiden  famlende,  undertiden  sprængt 
af  selve  den  indre  Anspændelse,  hvormed 
Følelsen   havde   søgt  sig   Form.     Først   i 

bans  nyeste  Arbeide,  Kong  Ødipus,  et 
det  lykkedes  ham  at  skabe  en  skøn 
og  monumental  Helhed;  dansk  Skulptur 
har  længe  ikke  frembragt  et  Værk  aF 
større  plastisk  Virkning,  sf  mere  megtTuId 
Pathos. 


Datter  Antigene,  ned  ad  Slotstnppcme  for 
at  gaa  bort.  Det  er  dette  sidste  Moment, 
Tegner  har  grebet.  I  vild  Kval  har  Kong 
Ødipus  flænget  sin  Dragt  og  halvt  flaaet 
den  af  sig;  de  udrevne  Øjne  og  Trævler 
af  Kedet    omkring  dem   falder  tunge   af 


Da  Kong  Ødipus  erhrer  sin  forterde- 
lige  Skæbne  og  pludselig  ser  sig  forvandlet 
fira  lovprist  Konge  til  en  i  Blodskam  og 
Fadermord  skyldig  Forbryder,  styrter  han 
ind  i  Slottet  og  udriver  Øjnene  af  sit  Ho- 
ved, hvorefter  han  atter,  blindet,  blødeiide, 
raabende  i  sjælelig  og  legemlig  Smerte, 
kommer   ud    og    vandrer,    støttet    af   sin 


Blod  ned  over  Kinderne,  der  i  et  Nu  er 
blevne  indsunkne  og  hule.  Antigone 
sætler  sine  spæde  Skuldre  mod  Faderens 
Side  for  at  støtte  ham  og  lede  hans  Skridt, 
mens  hun  ømt  og  sorgfuldt  fører  ham  ned 
ad  Trinene. 

Værket  bæres  af  en  oprindelig  og  myndig 
Kraft   og   er  udbn  med  en  teknisk  Dri- 


Fra  Kunstens  Verden 


stigtied  og  Dygtighed,  som  viser  Kunst- 
nerens sikre  Herredømme  over  sine 
Midler.     Det   ber  have  sin  Plads  her  I 


København;  dets  almenmenneskeligejlnd- 
hold  er  stort  nok  til  at  gribe  den  Beskuer, 
der  Ikke  er  fortrolig  med  det  græske  Sagn. 
L.  C.  N. 


Sktuc  Hl  et  Hl 


Forneden  paa  Monumentet  ses  de 
danske  Skove,  hvor  Alfer,  Ellepiger  og 
Trolde  danser  og  driver  deres  Spil.  For- 
oven hæver  sig  en  gammel  Kæmpehøi. 
Heroppe  staar  Hartmann.  Inspireret  slaar 
han  ud  med  Haanden,  Kæmpehøjen  lever, 


ag   paa   hans   Vink    hvirvler    Mesterens 
Kompositioner  op  af  Højen  —  Orgeltoner, 

Troldedanse  osv.  —  i  et  brusende  Væld. 
Forneden    ses  en  Lysning  i  Skoven,  hvor 

Hartmanns  Navn  er  indridset. 


Marx  Jantzen: 

VERONA 
Forts,  fra  2.  Hefte 

Hun  lærer  mig  Fransk.  Hver  Aften  efter  Forelæsningen  i  Botanik 
følger  jeg  hende  hjem.  Paa  Vejen  til  hendes  Hjem,  der  ligger  ude  i 
en  af  Forstæderne,  gennemgaar  hun  for  mig  et  eller  andet  fransk  Læse- 
stykke,  som  jeg  har  lært  udenad  Dagen  i  Forvejen.  Nydeligt  taler 
hun  sit  Sprog,  om  man  kan  kalde  det  hendes  Sprog;  thi  hun  har  jo 
egentlig  intet. 

Det  er  første  Gang,  at  jeg  forstaar  Byron,  naar  han  fortæller,  at 
han  lærte  Spansk  i  een  Nat  af  en  Spanierinde.  Jeg  forstaar  ham; 
Verona,  af  Dine  Øjne  kunde  jeg  suge  al  Verdens  Viden  i  mindre  end 
een  Nat,  gengældte  Du  blot  min  Kærlighed! 

Det  er  et  mærkeligt  Pigebarn  i  mange  Henseender.  Der  er 
noget  ved  hende,  jeg  ikke  forstaar.  Til  Tider  synes  jeg,  at  hun  maa 
elske  mig.  Til  Tider  nærer  jeg  en  Tvivl,  som  faar  mit  Blod  til  at 
koge;  som  nu  for  nogle  Dage  siden,  da  hun  pludselig  forandrer  Plads 
og  ikke  ser  til  mig  eller  i  alt  Fald  kun  stjaalent.  Jeg  lader  som  intet; 
nu  har  jeg  endelig  lært,  at  det  dummeste,  man  kan  gøre,  det  er  at 
bryde  sig  om  Pigebørns  Nykker;  saa  erobrer  man  dem  slet  ikke;  jeg 
lader  hende  selvfølgelig  sidde,  hvor  hun  lyster.  Der  gaar  et  Par  Dage» 
nu  sidder  hun  igen  ved  min  Side;  atter  følger  jeg  hende  hjem,  og 
atter  spirer  Glædens  Blomster  i  mig. 

Vi  taler  om  den  moderne  Literatur,  hun  bliver  hæftig,  —  hun  har 
i  det  hele  let  ved  at  blive  hidsig,  men  fortryder  det  igen  lige  efter; 
hun  hører  til  de  Karakterer,  man  vinder  ved  Mildhed,  men  ogsaa  ved 
Bestemthed.  Det  sidste  har  jeg  desværre  saa  usigelig  lidet  af,  hvor- 
meget  jeg  end  stræber  derefter. 

Hun  bliver  hæftig,  nej,  mere  endnu,  lidenskabelig,  voldsom  og 
udbryder:  „Hvor  jeg  hader  hele  denne  moderne  Literatur;  det  vil  sige 
den  franske  og  dens  Efterligninger;  Skandinaviens  og  Ruslands  synes 
jeg  om,  det  er  det  eneste,  jeg  læser.  Jeg  er  træt  af  disse  svinske 
Bøger,  træt  af  at  tilsnavse  min  Fantasi,  træt  af  disse  evige  Brud,  Kær- 
lighedsbrud,  træt  af  denne  Tale  om  løjet  Kærlighed". 

Vi  taler  om  Kærlighed;  hun  bøjer  sit  Hovede  tavs  og  bedrøvet 
og  siger  saa  ganske  sagte:  „Den  første,  den  sidste  —  )eg  har  det 
efter  min  Mor,  hun  var  Idealist,  hun  elskede  kun  een  Gang  i  sit  Liv."* 
Det  kommer  mig  for,  at  hun  elsker  en,  men  at  denne  ene  ikke  er 
mig-  Ja»  jeg  tror,  hun  maa  have  en  Ven,  har  haft,  Kaja,  hører  Du, 
Kaja,  har  haft;  hun  er  ulykkelig  forelsket,  og  nu  møder  hun  den  rette, 
aa,  Kaja,  Kaja.  Jeg  vil  ikke,*"  siger  hun,  „være  egoistisk  i  min 
Kærlighed.  Det  er  ikke  saadan  at  forstaa,  at  jeg  ikke  kan  have  en 
Ven,  hvis  jeg  gifter  mig;  han,  som  jeg  elsker,  vil  have  Tiltro  til  mig, 
han  vil  ikke  være  skinsyg;  thi  han  elsker  mig,  og  min  Ven  kan  komme 
til  mig.**  Saa  ser  hun  paa  mig,  og  mit  Blik  mørknes.  Hvilken  ulidelig 
Kval,  —  vidste  jeg  blot! 

Jeg  lader  hende  forstaa,  hvor  højt  jeg  elsker  hende;  hun  ser  paa 
mig,  bliver  glad  og  et  Øjeblik  efter  urolig,  —  hvad  betyder  alt  dette? 

Eller  eksisterer  det  hele  kun  i  min  Fantasi?  Er  jeg  hende  fuld- 
stændig ligegyldig? 

Ser  Du,  Kaja,  nu  er  jeg  træt  af  denne  Historie,  jeg  skulde 
egentligt  have  skrevet  meget  mere,  fortalt  Dig  om  det  armeniske  og 
det  polske  Bal;  men  Du  faar  drømme  Dig  til  det  denne  Gang,  hvis 
Du  vil  vide  noget  om  det.  Og  nu  god  Nat  og  tusinde  Hilsener  til 
Dig,  Vanja  og  Karo  fra  Din 

EjgU. 


Kære  Kaja! 

Jeg  tænkte  det  nok,  den  lille  Slange  har  kun  gjort  Nar  ad  mig; 
hun  har  en  Galan.  Jeg  maa  til  hendes  Ros  sige,  at  saasnart  hun  op- 
dagede, at  det  var  Alvor  med  min  Tilbøjelighed  for  hende,  gjorde  hun 
alt  for  at  lade  mig  forstaa,  at  der  intet  var  at  haabe.  Hun  har  ikke 
sagt  noget  direkte  til  mig;  men  tænk  Dig,  den  lille  raffinerede  Satan 
lader  mig  en  Dag  forstaa,  at  jeg  kan  møde  hende  paa  Universitets- 
biblioteket Kl.  7  Aften.  Jeg  gaar  derop  glædestraalende.  Lige  over- 
for hende  sidder  en  blond,  ung  Herre,  som  hun  ligefrem  sluger  med 
Øjnene.  Han  er  ikke  køn;  men  har  dette  egne  dyriske  ved  sig,  der 
altid  gør  Lykke  hos  Kvinderne,  en  vis  fræk  ligegyldig  Maade  at  be- 
tragte dem  paa.  Jeg  kan  ikke  lide  ham.  Jeg  maa  dog  tilstaa,  at  jeg 
muligvis  er  meget  uretfærdig;  men  jeg  kan  nu  en  Gang  ikke  lide  ham. 
Hun  veksler  et  Par  Ord  med  mig,  sætter  sig  til  at  læse,  gør  stadig 
væk  Kur  til  Herren  lige  overfor  og  lader -mig  se  paa  det  hele.  Hel- 
digvis behersker  jeg  mig  og  ser  fuldstændig  ligegyldig  ud.  Hun  skal 
ikke  have  den  Triumf,  at  det  skulde  gøre  mig  det  ringeste  ondt.  Hun 
rejser  sig  og  gaar  hen  til  Herren,  raadspørger  ham  om  noget  i  sin 
Bog,  gaar  atter  tilbage  til  sin  Plads  og  gentager  dette  et  Par  Gange. 
Klokken  otte  gaar  hun  hjem.  Herren  hjælper  hende  Tøjet  paa  og 
følger  hende.  Det  er  jo  nydeligt,  rigtig  nydeligt.  Henad  Ni-Tiden,  alt- 
saa  en  hel  Time  senere,  gaar  jeg  ogsaa  fra  Universitetet.  Jeg  gad 
vide,  hvilken  Bog  jeg  læste  i;  det  forekom  mig  at  være  noget  for- 
skrækkeligt Vrøvl,  noget  geologisk  Nonsens.  Dagen  efter,  i  Botanik- 
timen, sidder  hun  ved  Siden  af  mig,  —  hvad  vil  hun  mig?  Jeg  vil 
slet  ikke  have  noget  at  gøre  med  hende;  nu  flytter  jeg  fra  min  Plads. 
Men  ved  Du  hvad,  Kaja,  det  er  vel  i  Grunden  bedst,  at  jeg  lader  som 
ingen  Ting;  jeg  kan  jo  altid  trække  mig  tilbage,  saadan  lidt  efter  lidt; 
jeg  vil  ikke  have,  at  hun  skal  mærke,  hvor  tosset  jeg  har  været. 

Tænk  Dig,  Kaja,  jeg  træffer  forleden  Dag,  ja  gæt,  hvem  tror  Du? 
Frøken  Haakonsen  og  den  ovenfor  omtalte  Bavian  i  ivrig  Samtale  i 
Vestibulen.  Jeg  saa,  de  kom  sammen  fra  det  geologiske  Laboratorium. 
Han  er  rimeligvis  Geolog;  naa  ja;  hvad  kommer  det  egentlig  mig  ved ; 
men  jeg  synes  kun,  det  er  underligt,  at  saadan  en  kan  gøre  Lykke 
hos  Damerne.     Ja,  Frøken  Haakonsen  maa  han  saamænd  gæme  tage 

fra  mig;  hun  er  ikke  for  køn,  dette  Mandfolk  i  Kvindeklæder.  Jeg 
har  desværre,  inden  jeg  opdagede  dette  med  Galanen,  *  inviteret  den 
lille  Verona  til  en  Tur  i  Bjergene.  Naa;  hun  skal  intet  mærke.  Frøken 
Haakonsen,  hendes  Veninde,  Verona,  jeg  og  to  Herrer,  som  jeg  ikke 
kender,  skal  gøre  Turen  i  Fællesskab.  Den  ene  af  Herrerne  bliver 
nok  den  oven  omtalte.  Det  er  Frøken  Haakonsen,  der  har  sagt  mig, 
at  hun  vil  have  den  lyse  Herre,  jeg  saa  hende  sammen  med  forleden 
Dag,  med  paa  Turen.  Han  skal  være  en  aldeles  eminent  Bjergbestiger. 
Det  kan  jo  være  morsomt  at  se,  hvorledes  det  spænder  af.  Jeg  har 
for  Resten  tænkt,  det  er  bedst,  at  jeg  en  Gang  ved  Lejlighed  atter 
giver  Verona  en  Buket.  Jeg  vil  ikke  have,  hun  skal  tro,  det  er  fordi 
jeg  er  dødelig  forelsket  i  hende,  at  hun  har  faaet  de  forrige;  men  kun 
fordi  jeg  kender  hende,  og  saa  fordi  hun  er  en  Dame.  Jeg  forærede 
i  Dag  en  anden  ung  Dame  en  dejlig  Rose,  medens  Verona  saa  paa 
det.  I  Morgen  sætter  jeg  mig  paa  en  anden  Plads;  nej,  jeg  tror,  jeg 
bliver  siddende;  Verona  flytter  sig  nok,  jeg  har  det  paa  Fornemmelsen; 
det  er  ikke  værd  at  gøre  formeget  ud  af  hende.  Og  saa  nok  om 
hende.    Jeg  skal  senere  fortælle  Dig,  hvordan  Turen  spænder  af. 

Jeg  har  forfærdelig  travlt  i  Dag;  jeg  skal  hen  og  spise  til  Middag 
i  den  russiske  Forening  og  derefter  op  i  Laboratoriet  og  arbejde,  saa 
jeg  maa  slutte  mit  Brev.  Jeg  skal  en  af  de  følgende  Gange  ofre  Dine 
Ord  om  Anarkismen  en  længere  Omtale,  kun  ikke  i  Dag;  jeg  er  i 
Grunden  saa  nervøs  i  den  senere  Tid. 

Jeg  har  modtaget  de  danske  Aviser  og  nogle  danske  Bøger  i  Dag. 
Det  er  dog  noget  jammerligt  Vrøvl.  Jeg  gider  snart  ikke  længer  læse 
dem.  Mord,  Selvmord,  vamle  Kærlighedsdramaer,  Skraal  uden  Hand- 
ling, uh  ha  — .     Og  hvilken  Literatur!  Danmark,  Din  Stjerne  daler! 

Jeg  sender  Dig  hermed  nogle  af  de  nyeste  Bøger. 

Men  nu  maa  jeg  slutte,  jeg  ser  fra  mit  Vindue,  at  Verona  gaar  til 
Middag.     Farvel,  Kaja,  til  Lykke  med  Hvalpene. 

Ejgil 


Kære  Ejgil! 

De  har  glædet  mig.  Dine  sidste  Breve.  Hvor  Du  kaster  Dig  ind  i 
mange  romantiske  Forhold !  Det  er  godt  at  se,  at  Du  begynder  at  tage 
paa  Livet  som  en  Mand.  Ret  beset  er  jo  Kærlighedens  Sorger  uskønne,, 
kun  Sorger  over  sig  selv. 

Jeg  synes,  Ejgil,  Du  skulde  se  at  skabe  Dig  en  Veninde  i  den  lille 
Verona;  mange  skønne  Timer  kan  Du  faa  sammen  med  hende.  Elsker 
hun  en  anden,  saa  søg  Din  Lykke  i  hendes  Lykke. 

Du  siger,  at  Du  ikke  hører  til  dem,  Kvinderne  bliver  forelskede  i,, 
men  til  dem,  som  enkelte  fine  Kvinder  gerne  taler  med.  Sig  mig,  Ejgil, 
hvad  vil  Du  helst,  være  som  disse  Mænd,  hvem  alle  Kvinder  falder  for 

Fode  i  afmægtig  Sanserus,  men  for  hvem  ingen  Kvinde  nogensinde 
aabnede  sit  Hjerte  og  lagde  sin  Sjæl  blot;  eller  vil  Du  være  som  de 
enkelte,  de  fiaa,  der  kun  erobrer  Sjælene,  for  hvem  Sejren  er  vanskelig, 
men  naar  den  kommer  er  af  de  Sejre,  der  bringer  Solskin  over  dem, 
der  overvindes.    Vælg,  Ejgil!  er  Valget  saa  vanskeligt? 

Du  gør  Dit  Land  Uret,  naar  Du  ser  saa  mørkt  paa  det;  for  mig  er 
det  et  af  de  bedste  Lande,  jeg  kender.  Dog  maa  jeg  indrømme,  at  der 
var  en  Gang,  da  jeg  saa  derpaa  med  samme  Øjne  som  Du.  Det.  var, 
inden  jeg  lærte  Danmark  at  kende.  Den  Gang  vilde  Danmarks  Inter- 
esse for  Polen,  dets  Forhold  og  Sæder  have  forbavset  mig  ikke  saa 
lidet;  ti  jeg  anede  ikke,  at  man  i  Dit  Fædreland  vidste  noget  om  os; 
vi  er  som  alle  undertrykte  Folk  og  Mennesker  vante  til  Ligegyldighed 
og  Glemsel. 

Endnu  mere  har  jeg  ladet  mig  vildlede  ved  Danskernes  Sympati  og 
Begejstring  for  Alexander  den  Tredies  Person,  for  denne  Kejser,  der 
netop  personificerede  den  raa  Stormagt,  den  brutale  Kraft,  han,  som 
helst  vilde  slukke  alt  Lys,  som  forbød  alle  Bønders  og  Arbejderes  Børn 
i  hele  Rusland  at  gaa  i  Latinskole  og  udstedte  mange  andre  lige  saa 
afskyelige  Love.  Jeg  troede,  at  Danskerne  netop  holdt  med  Rusland. 
Mit  Bekendtskab  med  de  danske  og  mit  Ophold  i  København  bragte 
mig  i  den  Henseende  en  stor  og  overmaade  behagelig  Overraskelse. 

Du  finder  saa  mange  Fejl  i  de  danskes  Karakter  og  deres  Sædvaner, 
men  det  synes  mig,  at  Du  kun  vil  se  Pletter  paa  Solen. 

Jeg  kender  ikke  de  politiske  Forhold  i  Danmark;  men  saavidt  jeg 
har  gjort  Bekendtskab  med  det  danske  Folk  personlig  og  igennem 
Bøger,  synes  jeg,  at  det  er  det  mest  ideale  Folk  .i  Evropa. 

Et  Folk,  som  kun  tænker  paa  at  fremme  Ro,  Orden  og  Velstand, 
aandelig  Kultur  og  personlig  Frihed,  og  for  hvilket  dette  i  høj  Grad  er 
lykkedes,  maa  være  det  lykkeligste  Folk  paa  Jorden.  Gid  alle  de  store 
Riger  vilde  efterligne  det. 

Vilde  Stormagternes  Herskere  tænke  en  Smule  mindre  paa  at 
tyrannisere  deres  Undersaatter,  da  vilde  de  ikke  behøve  at  holde  Skarer 
af  Mennesker  til  at  pine  dem,  som  allerede  med  deres  sidste  Kræfter 
og  de  største  Anstrængelser  trækker  Læsset,  da  vilde  vi  aldrig  have 
Krige  som  nu  i  Syd-Afrika  eller  i  Kina;  ti  hvert  Folk  vilde  have  nok 
at  bestille  i  sit  eget  Hjem  i  Stedet  for  at  bringe  Ødelæggelser  over 
andre  Lande  og  søge  Hæder  og  Berømmelse  deri. 

Maaske  vilde  ogsaa  Danmark  efterligne  andre  Folk,  om  det  var 
stort  og  mægtigt;  men  hvis  saa  er,  da  er  det  dets  Lykke,  at  det  er 
lille,  men  uafhængigt,  at  det  kan  udvikle  sig  roligt  indenfor  sit  eget 
Omraade  i  Stedet  for  at  søge  Erobringer  ude  i  den  vide  Verden. 

Vi  Polakker  har  saa  meget  at  beundre  og  misunde  hos  de  danske. 
Tit  har  jeg  sagt,  at  hvis  jeg  ikke  var  født  Polak,  vilde  jeg  ønske  at 
være  dansk. 

Jeg  holder  af  Livet,  som  det  er  i  Danmark,  hvor  hvert  Menneske, 


Fra  den  revolutionære  Studenterverden  i  Geneve.  191 

Mand  som  Kvinde,  arbejder,  hvor  ingen  skammer  sig  ved  sit  Arbejde, 
men  hvor  enhver  er  et  nyttigt  Medlem  af  Samfundet,  hvor  en  Skomager 
kalder  sig  Skomager  og  en  Skræder  Skræder!  Hos  os  er  det  ander- 
ledes; her  er  Navne  som  Skomager,  Brygger,  Apoteker  Navne,  der 
bringer  Skam,  og  man  fortier  helst  sin  Stilling,  medens  man  des  ivrigere 
hruger  Æres-  og  Adelstirier. 

Men  nok  om  det;  Du  ved,  at  naar  det  drejer  sig  om  Dit  Fædrelands 
Lovprisning,  er  jeg  uudtømmelig. 

Du  skrev  en  Gang  for  længere  Tid  siden  til  mig  om  Frøken 
Haakonsen.  Det  er  morsomt,  at  Du  finder,  at  hun  i  den  Grad  besidder 
den  danske  Karakter,  at  Du  vilde  ønske  hende  ikke  saa  lidt  mere 
russisk.  Jeg  selv  kan  ikke  rigtig  dømme  om  det,  hun  er  jo  blot  født 
af  danske  Forældre  i  Rusland,  hvor  hun  er  blevet  opdraget,  og  hun 
taler  vist  bedre  russisk  end  dansk.  Jeg  var  glad  ved  at  høre,  at  hun 
traf  Dig  i  Schweitz.  Du  kan  jo  være  hende  til  Hjælp  mange  Gange. 
Jeg  tror  ikke.  Du  skal  være  bange  for,  at  hun  snart  forlader  Geneve. 
Saavidt  jeg  kender  hende,  er  hun  energisk  og  ved,  hvad  hun  vil.  I 
flere  Aar  har  hun  arbejdet  haardt  baade  Dag  og  Nat  for  at  naa  sit 
Maal;  hun  vilde  ikke  nøjes  med  sin  Kontorløn,  skønt  den  var  temmelig 
stor.  Hun  har  været  Lærerinde,  Oversætterinde,  alt  for  at  samle 
Penge  til  at  studere  Medicin.  Tit  beunder  jeg  hendes  Udholdenhed 
og  undrer  mig  over,  at  hendes  Kræfter  forslaar  til  atten  Timers  Arbejde 
daglig.  Da  hun  nu  forlod  sin  Moder  lige  efter  sin  eneste  lille  Søsters 
Død,  saa  kan  Du  være  sikker  paa,  at  hun  ikke  vil  vende  tilbage,  før 
hun  kan  blive  ved  sine  Studier  i  Moskva.  Det  vilde  være  en  skrækkelig 
Inkonsekvens,  som  jeg  ikke  tror  hende  i  Stand  til;  hun  opgiver  ikke 
den  Plan,  hun  saa  længe  har  drømt  om. 

Jeg  har  haft  ikke  saa  lidt  travlt  i  den  senere  Tid;  Skolen  optager 
mig  saa  meget,  især  i  denne  Tid,  hvor  det  mest  af  alt  gælder  om  at 
skaffe  Børnene  Mad.     Uden  det  kan  de  dog  intet  lære. 

Vi  laver  al  Maden  her  paa  Gaarden,  den  gamle  Vanja  og  jeg;  jeg 
skal  hilse  Dig  fra  hende;  hun  holdt  saa  meget  af  Dig,  det  gamle  Skind! 
Nu  skal  jeg  ned  i  Køkkenet  og  koge  Mælk  til  Troldene,  som  Du  siger; 
de  er  saa  forfrosne  i  Dag. 

Hvor  jeg  længes  efter  Dit  Fædreland,  Ejgil;  husker  Du  den  Aften, 
vi  gik  langs  Havet  ved  Tidsvildehegn.  Stjernerne  skinnede,  og  Morilden 
brændte,  saa  Skummet  lyste  i  lange  blaalige  Ildstriber,  medens  Bølgerne 
ilede  mod  Land. 

Her  lever  jeg  i  denne  stille,  jævne,  grimme  Egn,  som  jeg  lidt  efter 
lidt  er  bleven  vant  til,  Ejgil,  men  som  det  er  mig  umuligt  at  beundre. 

Vi  har  kun  store  gamle  Skove  og  nogle  Søer,  som  ligger  dybt  inde 
i  Mosestrækninger,  saa  det  næsten  er  umuligt  at  komme  til  dem.  Hvem 
der  vil  se  Rusland,  skal  komme  her  om  Vinteren.  Vore  Vintre  er 
dejlige  i  stille  Vejr.  Naar  Solen  skinner  paa  de  vældige  Snemasser, 
tager  det   sig  straalende  ud.    Vi  har  ikke  nogen  Blæst,   aldrig  Regn 

om  Vinteren,  og  Snemasserne  vokser  og  vokser  bestandig,  saa- 
ledes  at  hen  imod  Foraaret  ligger  Marken  meget  dybt  under  Vejen, 
som  ligner  en  høj  Jæmbanevold.  Det  er  dejligt  at  gøre  Udflugter  til 
Skoven  i  denne  Tid,  naar  de  store  Graner  er  helt  hvide  af  Sne.  Hvor 
det  er  højtideligt  at  høre  Sneen  falde  fra  Grenene;  det  er  den  eneste 
Støj,  som  afbryder  Stilheden.  Eller  hvor  betagende  det  er  at  se  Solens 
Straaler  brydes  i  de  talløse  Istapper,  der  hænger  ned  fra  alle  Grene 
og  Kviste. 

Jeg  elsker  Naturen,  Landet,  det  frie,  og  for  mig  rummer  den 
grimmeste  Egn  tusinde  Gange  flere  Skønheder  end  den  smukkeste  By 
med  sin  Støj,  sin  Banalitet,  sine  praFende  Butiker.  I  mere  end  to,  tre 
Uger  kan  jeg  ikke  udholde  Byen,  jeg  keder  mig  der,  en  Følelse,  som 
jeg  aldrig  har  paa  Landet.  Kunde  vi  alle  sammen  bo  paa  Landet,  føre 
et  jævnt  og  tarveligt  Liv  og  arbejde  hver  for  sig,  hvor  vilde 
Menneskene  da  blive  lykkelige. 

Til  Slut,  Ejgil:  Jeg  ser,  at  det  med  Verona  lader  til  at  blive  alvor- 
ligt, maaske  mere  alvorligt  end  Du  selv  tror.  Lykkelige  Ven,  Du  er 
endnu  i  den  Alder,  hvor  man  elsker  uden  Beregning,  elsker  fordi  man 
elsker. 

Skriv  til  mig;  skriv  tit  om  hende,  jeg  synes  godt  om  hende;  udgyd 

dit  Hjerte  for  mig;  intet  letter  Sindet  mere  end  at  faa  Lov  til  at  tale. 

•    Svarer  jeg  Dig  ikke  altid,  saa  bryd  Dig  ikke  om  det;  jeg  er  saa 

optaget  af  Arbejde;  jeg  længes  efter  at  høre  om  Verona,  jeg  elsker 

hende  snart  lige  saa  meget  som  Du. 

Tusinde  Hilsener  fra  Din 

Kaja. 


Kære  Kaja! 

Det  var  i  de  Dage,  da  jeg  flk  at  vide  at  hun,  til  hvem  jeg  havde 
sat  hele  mit  Livs  Haab,  at  hun  var  elsket  og  elskede,  at  alt  i  denne 
Verden  syntes  mig  saa  usigelig  lidet  værd. 

En  underlig  Skæbne  synes  at  følge  mig;  det  er,  som  skulde  jeg 
ikke  faa  en  eneste  af  de  Kvinder,  der  kaster  deres  Øjne  paa  mig,  eller 
som  jeg  elsker. 

Jeg  følte  det  som  en  Uret  af  Gud;  da  rasede  jeg  imod  ham,  og  jeg 
følte,  at  de  gamles  Gud  ikke  er  til. 

Først  gik  jeg  dybt  i  Rette  med  ham  og  i  Rette  med  mig  selv. 
Forstaa  mig!  Jeg,  der  har  levet  saa  frit  et  Liv  og  suget  Næring  af 
Frihedens  skønneste  Blomster,  har  egentlig  aldrig  troet  paa  nogen  Gud. 
Han  syntes  mig,  hvis  han  var  til,  kun  en  Slave  mellem  Slaver. 

De  stolte  Aander,  de  frie  og  mægtige,  vil  ikke,  kan  ikke  bøje  sig 
for  en  Slave,  selv  for  den  første  af  Slaverne.  (Fortsættes.) 

17. 

Han  havde  i  flere  Aar  været  Duks  i  sin  Klasse,  da  der  i  Klassen 
blev  indsat  en  Dreng,  som  var  fulde  tre  Aar  ældre  end  han  og 
med  hvem  det  var  ham  umuligt  at  kappes,  saa  overlegen  var  den  Ny- 
indmeldte  ham  i  Kundskaber  og  Modenhed.  Snart  ordnede  Forholdet 
sig  saaledes,  at  den  nye  Dreng  bestandig  blev  Duks,  han  selv  ufravige- 
ligt Nr.  2. 

Det  var  dog  saare  langt  fra,  at  han  følte  dette  som  en  Genvordighed ; 
dertil  optog  Sebastian  ham  altfor  meget.  Den  Beundring,  han  som 
mindre  havde  følt  for  de  Drenge,  der  udmærkede  sig  ved  Muskelstyrke, 
kom  nu  til  Udbrud  overfor  Overlegenhed  i  Kundskaber  og  Intelligens. 
Sebastian  var  høj,  mager,  men  noget  leddeløs  af  Bygning,  med  store 
blaa  Øjne,  der  udtrykte  Godhed  og  Forstand;  han  sad  inde  med  en 
fuldendt  Dygtighed  i  alle  Skolens  Fag  og  forstod  som  modnere  af  Aar  at 
slutte  sig  til  det  Rette,  hvor  han  ikke  positivt  vidste  det.  Grunden  til, 
at  han  saa  sent  var  bleven  sat  til  Studeringerne,  maatte  vistnok  søges 
i  hans  Forældres  smaa  Kaar.  De  havde  ment  ikke  at  have  Raad  til 
at  lade  ham  følge  den  Vej,  hans  Evner  anviste  ham.  Men  nu  havde 
Bestyreren,  som  det  paa  Betalingsdagene  viste  sig,  ladet  ham  gaa  frit  i 
Skole.  Mellem  de  trøjeklædte  Kammerater  gik  han  med  lange  Frakker, 
hvis  Skøder  slog  ham  om  Benene. 

Nr.  2  maatte  beundre  Nr.  1  for  den  Sikkerhed,  hvormed  han  tum- 
lede sig  i  de  græske  Aorister,  i  hvis  Labyrinter  han  selv  tidt  gik  vild, 
og  for  det  Greb,  han  havde  paa  at  løse  matematiske  Problemer.  Han 
havde  desuden  udstrakt  Læsning  i  Skønliteratur  og  et  næsten  voksent 
Menneskes  Smag  med  Hensyn  til  Bøger,  paa  en  Tid,  da  den  yngre 
endnu  holdt  ved  Beundringen  for  P.  P.s  Romaner  og  var  ude  af  Stand 
til  at  opdage  det  Ukunstneriske  og  Uægte  i  denne  folkelige  Redegørelse 
for  Søheltes  Bedrifter.  Saasnart  han  fik  Øjnene  op  for  den  Andens 
Fremmelighed,  aabnede  han  ham  sit  Hjerte,  skænkede  ham  sin  fulde 
Fortrolighed  og  fandt  i  denne  Ven  en  Kilde  til  Kundskab  og  Udvikling, 
hvortil  det  blev  ham  en  daglig  Trang  at  ty. 

Da  det  ved  Skoleaarets  Ende  viste  sig,  at  Klassen  ved  en  Tilstrøm- 
ning af  Nyindmeldte  blev  for  stor,  saa  en  Deling  var  ønskelig,  følte 
han  det  som  et  formeligt  Slag,  da  Sebastian  og  han  ved  Delingen,  som 
den  iværksattes  mellem  Disciple  med  lige  og  ulige  Numre,  kom  til  at 

tilhøre  forskellige  Klasser.  Han  foretog  endog  det  usædvanlige  Skridt 
at  henvende  sig  til  Bestyreren  med  en  Bøn  om  at  maatte  komme  paa 
Parti  med  Sebastian,  men  fik  Afslag. 

Saa  let  finder  imidlertid  Barndommen  sig  i  en  ny  Situation,  at  under 
det  Aar,  som  fulgte,  hvori  han  selv  gik  ret  livligt  frem,  fornam  han 
ikke  blot  intet  Savn,  men  den  ældre  Kammerat  gik  i  Glemme  for  ham. 
Og  da  ved  det  ny  Skoleaars  Begyndelse  de  to  sideløbende  Klasser  i  Anled- 
ning af  nogle  Udmeldelser  blev  slaaede  sammen  paany,  saa  han  atter 
iandt  sig  som  Nr.  2  med  den  tidligere  Ven  ved  sin  Side,  viste  det  sig, 
at  Forholdet  mellem  dem  var  helt  forandret,  ja  saa  grundigt,  at  Rollerne 
var  byttede  om.  Havde  tidligere  den  yngre  hængt  ved  den  ældres 
Læber,  saa  hang  nu  den  ældre  ved  den  yngres.  Havde  tidligere  den 
ældre  vist  den  yngre  en  Halvvoksens  Interesse  for  et  Barn,  saa  var  den 
yngre  nu  altfor  opfyldt  af  sit  eget  til  at  attraa  andet  hos  den  ældre  end 
en  Tilhører,  naar  han  fremstillede  sit  Indres  formentlige  Rigdomme  og  de 
vidtudskuende  Fremtidsplaner,  i  hvilke  hans  Ærgerrighed  røbede  sig  som 
grænseløs.  Han  behøvede  nu  kun  en  Ven  i  den  Forstand,  hvori  Hehen 
i  de  franske  Tragedier  behøver  en  Fortrolig,  og  naar  han  nu  som  før 
sluttede  sig  helt  og  fuldstændigt  til  den  anden,  var  det  af  denne  Grund. 
Vistnok  havde  denne  Anden  stadigt  et  betydeligt  Forspring  i  Kund- 
skaber, saa  der  var  meget  at  indhente  Oplysning  om  hos  ham;  ellers 
havde  Venskabet  vistnok  ikke  holdt;  men  dette  Forsprings  Betydning 
var  forsvindende,  forsaavidt  Sebastian  fra  nu  af  frivilligt  underordnede 
sig  aldeles,  ja  ved  sin  redebonne  Anerkendelse  af  den  yngres  Evner 
mer  end  nogen  anden  bidrog  til  at  gøre  ham  sig  disse  Evner  bevidst 
og  styrke  en  Selvfølelse,  der  efterhaanden  antog  overordenlige  Former. 

18. 

Denne  Selvfølelse  havde  i  sin  Umodenhed  en  dobbelt  Karakter. 
Den  var  ikke  i  første  Linje  nogen  Tro  paa  at  sidde  inde  med  usæd- 
vanlige Kræfter,  men  barnagtigt  en  Tro  paa  at  være  den  Udkaame> 
den,  hvem  af  hemmelighedsfulde  Grunde  Alt  maatte  lykkes.  Troen 
paa  en  personlig  Gud  var  efterhaanden  ganske  afbleget  for  ham,  og 
der  kom  Tider,  hvor  han  med  Drenge-Overbevisning  til  Vennen  beteg- 
nede sig  som  „Ateist**;  hans  Forhold  til  de  græske  Guder  havde  jo 
aldrig  været  andet  end  en  Personliggørelse  af  de  ideale  Magter,  han 
omfattede  med  Sværmeri.  Men  paa  sin  Lykkestjerne  troede  han.  Og 
han  hypnotiserede  Vennen  med  denne  sin  Tro,  smittede  ham,  saa  denne 
talte,  som  viede  han  sit  Liv  til  den  andens  Tjeneste,  og  overhovedet,, 
saa  vidt  dette  for  en  Skoledreng  lod  sig  gøre,  levede  og  aandede  ude- 
lukkende for  Vennen,  der  nu  paa  sin  Side  følte  Tilfredsstillelse  ved  at 
have  til  ubetinget  Troende  og  Beundrer  den,  hvem  han  af  alle  de 
Mennesker,  han  kendte,  paa  sin  Side  satte  højest,  den,  hvis  Synskres 
forekom  ham  videst  og  hvis  Kundskabsfylde  var  størst;  thi  den  overgik 
paa  mange  Omraader  endog  Lærernes  ikke  lidet. 

19. 

Under  disse  Omstændigheder  slog,  da  han  var  femten  til  seksten 
Aar  gammel,  en  Bog  ned  i  hans  Sind,  som  man  skulde  tro  maatte 
li^e  uendeligt  over  hans  Alder,  Lermontofs  Vor  Tids  Helt  i  Xavier 
Marmiers  franske  Oversættelse.  Dens  Indhold  skulde  synes  saa  lidet 
som  muligt  egnet  for  en  Skoledreng,  der  aldrig  havde  oplevet  noget, 
som  havde  Ijemeste  Lighed  med  Verdensmands-Oplevelser,  mindst 
som  dem,  hvis  Udslag  de  Stemninger  er,  som  fylder  Romanen.  Lige 
fuldt  gjorde  denne  Bog  Ravage  i  hans  Indre.  For  første  Gang  i  sit 
Liv  traf  han  i  en  Bog  en  Hovedperson,  der  ikke  var  i  al  Almindelighed 
en  Helt,  Krigshelt  eller  Søhelt,  som  man  burde  beundre  og  om  muligt 
efterligne,  men  i  hvem  han  med  umaadelig  Sindsbevægelse  troede  at 
finde  sig  selv,  sig  selv! 

Ganske  vist  havde  han  aldrig  handlet  som  Petsjérin  eller  været  i 
Situationer  som  Petsjérins.  Aldrig  havde  nogen  Kvinde  elsket  ham  og 
endnu  længer  var  han  fra  at  have  ladet  nogen  Kvinde  ved  Lidelser 
undgælde  for  sin  Kærlighed  til  ham.  Aldrig  var  nogen  gammel  Ven 
kommen  ham  med  Gensynsglæde  i  Møde  og  var  saa  ved  Ligegyldighed 
og  Kulde  fra  hans  Side  smerteligt  blevet  erindret  om,  hvor  lidet  han 
betydede  i  Vennens  Eksistens.  Petsjérin  var  færdig  med  Livet;  han 
havde  end  ikke  begyndt  at  leve.  Petsjérin  havde  tømt  Nydelsernes 
Bæger;  han  havde  aldrig  smagt  en  Draabe  deraf.  Petsjérin  var  blaseret 
som  en  glimrende  russisk  Gardeofficer;  han  forventningsfuld  som  en 
uanselig  Skoledreng  i  Kjøbenhavn.  Ikke  desto  mindre  havde  han  den 
fortumlende  Fornemmelse  af  for  første  Gang  i  sit  Liv  at  have  truffet  sit 
inderste,  ham  selv  endnu  ubevidste  Væsen  forstaaet,  fortolket,  gengivet, 
forstørret  i  dette  uharmoniske  Værk  af  den  russiske  Digter,  der  var 
blevet  bortrevet  saa  ung. 

20. 
Vistnok  var  der  i  Forholdet  til  den  ældre  Ven  (i  Rollernes  Om- 
bytning og  den  saa  ny  Overlegenhedsfølelse  overfor  denne)  det  første 
Element,  hvoraf  den  Fantasiskikkelse  var  vokset,  som  han  troede  at 
genfinde  hos  Lermontof.  Det  Væsenlige  herved  var  imidlertid  ikke 
den  forholdsvis  tilfældige  Skikkelse,  i  hvilken  Drengen  formente  at  gen- 
finde sig  selv,  men  at  hvad  man  dengang  kaldte  Refleksionen  var  vaagnet 
i  ham,  Selvbetragtningen,  Selvbevidstheden,  der  jo  maatte  vaagne  engang 
som  alle  andre  Drifter  vaagner,  naar  deres  Tid  er  der.  Denne  Selv- 
beskuelse var  dog  ingenlunde  nogen  naturlig  eller  blivende  Form  for 
hans  Væsen,  tvertimod  en  Form,  hvori  han  følte  sig  ilde  tilpas  og  som 
han  snart  kom  til  at  afsky.  Altsom  Grubleriet  over  hans  eget  Selv  i 
disse  Overgangsaar  steg  og  steg  hos  ham,  følte  han  sig  ulykkeligere  og 
mere  usikker.  Det  naaede  naturnødvendigt  sin  Højde,  da  det  gjaldt 
om  at  vælge  en  udvortes  Livsstilling  og  om  at  anlægge  en  Fremtid  mere 
end  om  at  følge  et  Kald.  Men  saa  længe  denne  Selvbetragtning  varede, 
havde  han  den  pinefulde  Fornemmelse  af  at  føle  sit  eget  Øje  iagttagende 

hvile  paa  sig  som  et  fremmed,  Fornemmelsen  af  at  være  Tilskuer  til 
sin  egen  Optræden,  Tilhører  til  sin  egen  Tale,  en  virkelig  Dobbelt- 
gænger, der  dog  engang  maatte  blive  én,  ifald  han  skulde  kunne  leve. 
Efter  med  en  Kammerat  at  have  aflagt  et  Besøg  ho$  Kaalund,  der  da 
var  Fængselslærer  i  Vridsløselille  og  viste  de  unge  Mennesker  Fængslet 
og  dets  Celler,  anvendte  han  gerne  for  sig  selv  om  sin  Tilstand  det 
Billed,  at  han  led  som  Fangen  i  Cellen,  der  ser  det  spejdende  Øje  bag 
Glughullet  i  Døren.  Han  havde  tidligere  i  Malmøfængslet  bemærket, 
hvorledes  Fangerne  havde  forsøgt  at  tiismøre  eller  overkradse  disse 
Glas  med  en  Art  Raseri,  saa  det  flere  Steder  var  umuligt  at  se  der- 
igennem. Han  var  anlagt  til  at  leve  og  handle  naivt,  uvilkaarligt,  ud 
af  hele  sit  Væsen.  Den  Spaltning,  Selvbeskuelsen  forudsætter,  var 
ham  derfor  en  Rædsel;  al  Tvedelthed,  al  Dualisme  ham  fra  Grunden 
af  imod,  saa  det  var  ingen  Tilfældighed,  at  hans  første  Optræden  som 
Skribent  blev  Angreb  paa  en  Delthed  og  Dobbelthed  i  Livssynet  og 
selve  Titlen  paa  hans  første  Skrift  Stempling  og  Afvisning  af  en  Dua- 
lisme, Derfor  fik  han  først  Ro  i  sit  Sind,  blev  først  sig  selv,  da 
Selvbetragtningen  og  dermed  den  indre  Spaltning  langt  om  længe  ophørte. 

21.  / 

Og  saa  intensiv  den  aandelige  Tilstand  end  var,  der  her  er  antydet, 
varig  var  den  ikke.  Barnlig  og  barnagtig  var  den  jo  i  Kraft  af  hans  Aar; 
de  modnere  Udtryk  som  her  er  anvendte  om  den,  er  stadig  paa  Nippet 
til  at  forvanske  dens  Fremtræden.  Troen  paa  hans  Lykkestjerne  holdt 
sig  neppe  et  Par  Aar  uanfægtet.  Den  var  i  sin  Barnagtighed  mægtigt 
bleven  styrket,  da  han  femten  Aar  gammel  ved  første  Del  af  Afgangs- 
eksamen fik  Udmærkelse  i  alle  sine  Fag,  og  der  blev  voldt  den  et 
frygteligt  Afbræk,  da  han  sytten  Aar  gammel  kun  fik  Megetgodt  i  fem 
Eksamensfag,  saa  Hovedkarakteren  Udmærkelse  lige  knebent  blev  naaet. 
Ligheden  med  Petsjérin  kom  ham  af  Hænde,  saasnart  han  efter  at 
have  overstaaet  en  uharmonisk  og  ufrugtbar  Halvforelskelse  eller  Kvart- 
forelskelse, som  han  drengeagtigt  havde  opplukket  for  sig  selv  under 
indbildsk  og  kunstlet  Grubleri,  opdagede  sit  eget  Væsens  Grundsimpelhed 
og  afrystede  det  fremmede  Fysiognomi  som  en  Maske.  Troen  endelig 
paa  hans  egen  ubegrænsede  Overlegenhed  og  den  Ærgerrighed  uden 
Maal  og  Maade,  hvori  denne  Tro  havde  givet  sig  Udslag,  faldt  plud- 
selig sammen,  da  han  atten  Aar  gammel  for  første  Gang  selvstændigt 
søgende  sin  Vej  og  prøvende  Aandeme  lærte  den  virkelige  Aandsover- 
legenhed  hos  store  Skribenter  at  kende.  Særlig  satte  i  denne  Henseende 
den  tidligste  Læsning  af  Kierkegaards  Hovedværker  Tidsskel  i  hans  Liv. 
Han  følte  Ansigt  til  Ansigt  med  den  første  store  Aand,  der  ligesom 
mødte  ham  personligt,  sin  hele  virkelige  Ringhed,  forstod  med  Et,  at 
han  endnu  hverken  havde  levet  eller  lidt,  følt  eller  tænkt,  og  at  Intet 
var  uvissere  end  det,  om  han  engang  med  Tiden  vilde  udvise  Evner. 
Det  Visse  var,  at  hans  nuværende  Status  syntes  at  beløbe  sig  til  Ingenting. 

22. 

I  hine  Drengeaar  svælgede  han  imidlertid  i  Forestillinger  om  til- 
kommende Storhed,  som  endnu  ikke  havde  lidt  noget  Knæk.  Og  han 
var  ikke  i  nogen  Tvivl  om,  paa  hvilket  Omraade  han  som  voksen 
skulde  udmærke  sig;  alle  hans  Instinkter  drog  ham  til  Literaturen.  De 
danske  Stilopgaver,  der  i  Skolen  blev  givne,  optog  hans  Tanker  fra 
Uge  til  Uge;  han  gjorde  sig  den  største  Umag  med  dem,  overvejede 
Spørgsmaalene  fra  saa  mange  Sider,  han  formaaede,  og  stræbte  at  give 
sine  Stile  god  Form.  Ubevidst  søgte  han  Udtryk,  der  indeholdt  slaa- 
ende  Modsætninger;  han  attraaede  malende  Ord  og  velklingende  Sætnings- 
bygning. Skønt  han  endnu  ikke  kendte  Ordet  Stil  i  anden  Betydning 
end  den,  det  har  i  Sammensætningen  Stilebog,  attraaede  han  en  vis 
Stil  og  var  ikke  langt  fra  af  lutter  Uerfarenhed  at  forfalde  til  Manér, 
saa  en  satirisk  Lærer  til  hans  Sorg  en  Dag  mindede  ham  om  J.  L.  Hei- 
bergs  Ord:    „Udtrykkets   Salvelse,   der   smøres  tykt   over  Tankernes 

Halvelse.« 

23. 

Haand  i  Haand  med  den  praktiske  Indøvelse  i  Sprogets  Behandling 
gik  i  de  danske  Timer  Fremstillingen  af  Nationalliteraturens  Historie, 
og  denne  gaves  forstandigt  og  ganske  lærerigt  af  Læreren  Hr.  Driebein, 
som  vistnok  var  en  af  Datidens  mange  Heibergianere  uden  at  han  dog 
derfor  i  mindste  Maade  ijernede  sig  fra  hvad  man  kunde  kalde  Lite- 
raturhistoriens  Ortodoksi.  Protestantismen  fik  Ret  overfor  Katolicismen, 
den  unge  Oehlenschlager  overfor  den  ældre  Baggesen,  Romantiken 
overfor  Rationalismen,  Oehlenschlager  som  nordisk  Digter  Ret  overfor 
en  vis  Bjørnson,  der  sagdes  at  ville  være  mere  nordisk  end  han. 

Ingen  anerkendt  Storhed  blev  i  Hr.  Driebeins  Fremstilling  Genstand 
for  ringeste  Anfægtelse.  —  Og  i  hans  Kursus  som  i  Thortsens  Literatur- 
historie  stansede  den  Literatur,  der  kunde  betragtes  som  tilhørende 
Historien,  med  det  Aar  1814. 

Den  Orden,  hvori  Drengen  i  sin  private  Læsning  havde  lært 
Literaturens  Værker  at  kende,  var  denne:  Ingemann,  Oehlenschlager, 
Grundtvig,  Poul  Møller,  af  hvilke  han  til  Jul  og  Fødselsdage  havde 
faaet  mange  Bøger  til  Foræring.  Hos  Morfaderen  slugte  han  desuden 
snart  Heibergs  Vaudeviller.  Han  læste  som  Barn  selvfølgelig  uden 
Kritik,  modtagende  og  nydende.  Men  da  han  nu  i  Skolen  hørte  om 
Baggesens  Optræden  mod  Oehlenschlager,  altsaa  erfor,  at  der  i  hin  Tid 
fandtes  forskellige  Retninger  i  Literaturen  og  havde  været  forskellige 
Meninger  om,  hvilken  der  var  at  foretrække,  læste  han  med  Lidenskab  et 
Bind  udvalgte  Digte  af  Baggesen,  som  han  en  Jul  havde  faaet,  og  Sprog- 
behandlingen her  fængslede  ham  i  højeste  Grad  ved  sin  Smidighed  og 
den  lette  Samtaletone.  Da  han  nu  en  Dag  ogsaa  fik  Hertz's  Genganger- 
breve  i  Hænde  og  Foredraget  her  næsten  tiltalte  ham  endnu  mere,  mær- 
kede han  sig  først  i  sit  stille  Sind,  senere  mere  bevidst  draget  til  Form- 
skolen i  den  danske  Literatur,  og  nød  det,  paa  dette  Punkt  at  føle  sig 

som  Kætter.  Thi  at  nære  Velvilje  for  den,  der  havde  forgrebet  sig 
paa  selve  Oehlenschlager,  var  som  at  holde  med  Loke  mod  Thor. 
Poul  Møllers  Samlede  Skrifter  havde  han  faaet  til  sin  Konfirmation  og 
læst  atter  og  atter  med  saadant  Sværmeri,  at  han  næsten  sled  Siderne 
op  og  end  ikke  oversprang  en  Linje  af  de  ham  dog  ret  uforstaaelige 
filosofiske  Partier.  Men  lige  saa  megen  Glæde  som  Poul  Møllers  Vers 
beredte  Hertz's  lyriske  Digte  ham,  da  han  i  et  laant  Eksemplar  lærte 
dem  at  kende.  Og  der  kom  et  Par  Aar,  hvor  det  Smidige  og  Ynde- 
fulde, den  fuldkomne  Beherskelse  af  Sprog  og  Verseform  blev  det 
dyrebareste  for  ham,  indtil  ved  hans  Indtræden  i  Syttenaarsalderen 
med  en  heftig  Reaktion  det  Lødige,  Magtfulde,  Storladne  syntes  ham 
alene  værdifuldt.  Fra  Hertz  gik  hans  Sympati  da  til  Christian  Winther, 
fra  Baggesen  til  Homer,  Æschylos,  Bibelen,  Shakespeare,  Goethe.  En  af 
hans  første  Gerninger  som  Student  var  at  læse  Bibelen  helt  igennem 
paa  Dansk  og  Odysseen  paa  Græsk. 

24. 

Dog  endnu  var  den  begyndende  Modenheds  Aar  ikke  komne,  og 
hans  Sjæleliv  personligt,  ikke  sagligt.  Det  kastede  derfor  et  Gærings- 
element  i  hans  Sind,  da  han  en  Dag  fik  et  Eksemplar  af  Heine's  Buch 
der  Lieder  tillaans.  Hvad  der  her  betog  ham  var  først  Foreningen  af 
Sværmeri  og  Vid,  saa  den  kortfattede,  fyndige  Form,  dernæst  de 
Steder,  hvori  det  skildres,  hvorledes  Digteren  og  hans  Elskede,  ude  af 
Stand  til  at  overvinde  den  Sky,  som  binder  deres  Tunge,  ufrivilligt 
leger  Skjul  med  hinanden  og  gaar  tabt  for  hinanden;  thi  han  følte,  at 
heller  ikke  han  vilde  være  i  Stand  til  at  finde  det  naturlige  og  simple 
Udtryk  for  sine  Følelser,  ifald  det  med  ham  kom  saa  vidt.  Om  Heines 
Personlighed,  om  Digterens  historiske  Stilling,  politiske  Retning  eller 
Betydning  vidste  Drengen  endnu  intet;  han  opsøgte  i  disse  Kærligheds- 
digte særligt  de  Vers,  hvor  heftig  Selvfølelse  og  blaseret  Overlegenhed 
over  den  hver  Gang  givne  Situation  giver  sig  Udtryk,  fordi  dette  faldt 
ind  i  den  Petsj6rin-Tone,  der  siden  Læsningen  af  Lermontofs  Roman 
var  Dominanten  i  hans  Sind.  Efter  sin  Vane  i  disse  Aar,  da  han  endnu 
ikke  kunde  tænke  paa  at  købe  de  Bøger,  der  behagede  ham,  afskrev 
han  af  Buch  der  Lieder  Alt,  hvad  han  syntes  bedst  om,  for  at  kunne 
læse  det  paany. 

25. 

Til  hele  dette  Liv  i  kunstnerisk  Attraa  og  Søgen,  i  Indtryk  udenfra, 
som  modtoges  med  et  Drengesinds  Friskhed  og  Letbevægelighed,  men 
især  i  Selvforskning  og  Selvopdagelse,  var  den  ældre  Kammerat  det 
opmærksomste  Vidne  og  ved  sin  hele  Holdning  mere  end  et  blot 
Vidne.  Han  kom  med  Udtryk  og  Vendinger,  der  steg  den  Yngre  til 
Hovedet  og  gjorde  ham  indbildsk.  Sebastian  kunde  sige  til  ham:  „Det 
er  ikke  for  dine  Evner,  det  er  for  din  Begejstring,  at  jeg  vurderer  dig. 
Alle   andre   Mennesker,   jeg   kender,    er   Maskiner   uden    Sjæl,    i   det 

Højeste  fulde  af  affekterede  Floskler,  som  den,  der  har  ki^et  bag 
Kulisserne,  ler  af;  men  hos  dig  er  der  en  Ideens  Fylde,  som  er  for 
stor  til  at  du  kan  blive  lykkelig.*'  En  Ideens  Fylde,  det  var  Datidens 
Udtryk  for  et  højst  ypperligt  aandeligt  Indhold.  Intet  Under  da,  at 
den  Yngre  følte  sig  smigret. 

Og  der  var  paa  én  Gang  hos  den  ældre  Ven  det  Skarpsyn  for  den 
Yngres  aandelige  Tilstand,  som  gennemskuende  indsaa  dens  Umodenhed, 
og  den  klippefeste  Tro  paa  en  Fremtid  for  ham,  som  han  trods  sit 
Hovmod  trængte  til  at  finde  hos  Den,  der  kendte  ham  bedst  og  i 
Dannelse  tydeligst  var  ham  overisen.  Da  den  Yngre  en  Dag  havde 
meddelt  Kammeraten,  at  han  nu  følte  sig  „mere  moden  og  klar  paa 
sig  selv",  svarte  denne  med  fuld  Sikkerhed,  at  dette  jo  vistnok  var 
højst  glædeligt,  ifald  det  virkelig  forholdt  sig  saaledes,  men  det  anede 
ham  desværre,  at  Vennen  tog  fejl  og  befandt  sig  i  en  Illusion.  „Derfor,** 
tilføjede  han,  „er  jeg  ikke  mindre  forvisset  om,  at  du  snart  kommer  i 
en  Krise,  vil  overvinde  alle  Hindringer  og  naa  det  i  Nutiden  næsten 
gigantiske  Maal,  du  stræber  efter.**  Samme  Maal  var  iøvrigt  kun  lidet 
bestemt,  gik  i  Almindelighed  ud  paa  at  gøre  sig  kraftigt  gældende  og 
hidføre  store  Forandringer  i  Aandens  Verden,  uvist  af  hvad  Art. 

Imidlertid  blev,  altsom  Vennerne  nærmede  sig  den  Tid,  da  de  skulde 
være  Studenter  og  den  yngre  altsaa  nærmede  sig  den  voksne  Alder, 
som  den  ældre  trods  sin  beskedne  Stilling  som  Skolediscipel  længe 
havde  tilhørt,  Sebastian  mere  og  mere  ulykkelig.  Han  havde,  som 
han  udtrykte  sig,  sat  sig  i  Hovedet  at  blive  den  andens  Melanchton, 
Men  nu  følte  han  i  Kraft  af  et  indre  Sammenbrud,  som  den  yngre 
ikke  begreb,  at  den  Tid  var  forbi,  hvor  han  kunde  være  noget  for  sin 
Ven ;  det  forekom  ham,  at  han  havde  forsømt  Erhvervelsen  af  de  Kund- 
skaber og  den  Dannelse,  som  udkrævedes  dertil,  og  han  gjorde  sig 
levende  Bebrejdelser  derfor.  Jeg  har  ikke  været  for  dig  i  fjerneste 
Maade,  hvad  jeg  kunde  have  været**,  udbrød  han  en  Dag,  og  uden  at 
røbe  det  led  han  af  Skinsyge  og  tænkte  med  Uro  og  Ængstelse  paa 
den  Tid,  da  en  større  Kres  ved  Optagelsen  paa  Universitetet  vilde  aabne 
sig  for  Vennen  og  han  selv  blive  overflødig. 

Frygten  var  urimelig,  forsaavidt  den  Yngre,  naiv  i  sin  Egenkærlighed 
som  i  sin  Tillid,  vedblev  at  give  ham  sin  fiilde  Fortrolighed  og  til 
Gengæld  stadigt  søgte  hans  Hjælp,  hvor  der  mødte  ham  filologiske  eller 
matematiske  Vanskeligheder,  han  ikke  formaaede  at  klare  alene. 

Men  neppe  var  den  yngre  efter  sin  første  Udenlandsrejse,  med  en 
Maaneds  bevægede  Ophold  i  Goteborg,  vendt  tilbage  til  Kjøbenhavn; 
neppe  havde  han  fire  Uger  som  Rus  hørt  filosofiske  Forelæsninger  og 
deltaget  i  de  unge  Studenters  kammeratlige  Samliv,  før  det  truede 
Forhold  mellem  de  to  saa  uensartede  Venner  naaede  et  Vendepunkt. 
Anledningen  var  ubetydelig,  ja  ussel. 

En  Dag,  da  den  Yngre  før  en  Forelæsning  stod  med  nogle  Kamme- 
rater i  Høresalen,  kom  en  Rus  ilende  hen  til  dem  og  spurgte:  Er  det 

sandt,  hvad  Sebastian  siger,  at  han  er  det  Menneske  i  Verden,  for 
hvem  De  har  størst  Agtelse?  —  Svaret  lød:  Er  det  ham  selv,  der  siger 
det?  —  Ja.  —  Og  i  Lede  over,  at  den  Anden  havde  brugt  en  saadan 
Ytring,  der  vel  i  Fortrolighed  kunde  være  faldet,  til  at  stadse  med 
overfor  Vildfremmede,  kom  de  Ord  ham  paa  Læben:  „Aa,  han  er  jo 
gal",  et  Udbrud,  i  hvilket  efter  Sprogbrug  blandt  unge  Mennesker 
Glosen  „gal"  visselig  ikke  skulde  forstaas  efter  Ordlyden,  men  som 
selvfølgelig  var  ilde  betænkt. 

Samme  Aften,  som  hin  Ytring  var  falden,  modtog  den  Yngre  fra 
den  Ældre  et  kort  Brev,  hvori  der  om  end  i  yderst  høflige  Former 
opsagdes  ham  Huldskab  og  Troskab;  Brevet,  i  hvilket  Tiltaleformen 
De  havde  afløst  det  vante  Du,  var  undertegnet:  Deres  „gale"  og 
„fjantede",  men  ærbødige  Sebastian. 

Indtrykket  paa  Modtageren  var  yderst  pinligt;  men  et  hos  ham  tidligt 
udviklet  Hang  til  altid  at  godkende  en  Afgørelse,  og  en  lidenskabelig 
Uvilje  mod  at  genoptage  nogetsomhelst  Forhold,  der  fra  den  anden 
Parts  Side  med  fuldt  Forsæt  var  brudt,  bevirkede,  at  han  intet  Øjeblik 
tænkte  paa  at  rokke  den  her  tilkendegivne  Beslutning,  og  lod  Billetten 
uden  Svar.  Hermed  var  Sagen  imidlertid  ikke  til  Ende,  og  de  næste 
Maaneder  bragte  ham  ikke  faa  utaalelige  Øjeblikke,  ja  Timer,  idet 
Sebastian,  hvis  Eksistens  saa  længe  havde  kreset  om  hans,  og  som  nu 
øjensynligt  var  ude  af  Stand  til  helt  at  slippe  ham,  ved  alle  Lejligheder 
krydsede  hans  Vej  og  plantede  sig  i  hans  Nærhed,  ja  en  Aften  ved  et 
Studentergilde  endog  skaffede  sig  en  Stol  udenfor  Stolerækken  ved 
Bordet,  anbragte  sig  lige  overfor  ham  og  tilbragte  en  Del  af  Natten 
med  at  stirre  ham  ufravendt  ind  i  Ansigtet.  Som  rimeligt  var,  følte 
han  sig  i  højeste  Grad  opirret  derover. 

Tre  Maaneder  var  gaaede  hen,  da  der  en  Dag  kom  et  Brev  fra 
Sebastian,  og  dette  fulgtes  med  Ugers  eller  Maaneders  Mellemrum  af 
adskillige  andre.  Det  var  gribende,  med  en  Slags  Galgenhumor  glim- 
rende skrevne  Breve,  som  udtrykte  Lidenskab  og  gav  Fortvivlelse 
Luft.  For  allerførste  Gang  traadte  her  Lidenskaben  det  unge  Menneske 
i  Møde,  men  en  Lidenskab,  der  uden  at  have  noget  naturstridigt  eller 
sensuelt  Element,  dog  som  stammende  fra  et  Væsen  af  samme  Køn, 
vakte  hans  levende  Uvilje,  ja  Modbydelighed. 

Sebastian  skrev:  Jeg  følte  det  som  et  Bedrag  at  modtage  saa  meget 
af  dig  uden  at  kunne  give  dig  Noget  igen;  jeg  syntes,  det  var  en 
Nederdrægtighed  at  omgaas  dig;  jeg  tror  da  at  have  handlet  fuldkommen 
rigtigt  i  at  bryde  med  dig.  Dog  sandt  er  det,  jeg  behøvede  vel  ikke 
at  have  gjort  det.  Omstændighederne  og  Tiden  havde  snart  bevirket 
Bruddet."  .Og  i  Følelsen  af,  at  deres  Veje  nu  delte  sig,  fortsatte  han: 

Hic  locus  est,  partes  ubi  se  via  findit  in  ambas. 
Dextera,  quæ  Ditis  magni  sub  moenia  tendit, 
Hac  iter  Elysium  nobis;  at  læva  malorum 
Exercet  poenas  et  ad  impia  Tartara  mittit. 

Jeg  kan  for  Øjeblikket  ikke  slaa  mig  selv  ihjel;  saasnart  det  bliver  mig 
muligt,  skal  jeg  gøre  det." 

Eller  Sebastian  skrev :  „  I  den  sidste  Tid,  vi  omgikkes,  var  jeg  ikke 
rigtigt  klog,  naar  jeg  talte  med  dig;  jeg  manglede  al  Ligevægt  overfor  dig; 
thi  jeg  var  mig  bevidst,  at  du  spildte  din  kostbare  Tid  ved  at  tale  med 
niig»  og  var  tillige  nedtrykt  af  Sorg  over  at  vi  maatte  skilles.  Jeg 
forsøgte  da  at  gøre  dig  vred  ved  at  lade  som  jeg  tvivlede  om  dine 
Evner,  ved  at  affektere  Ligegyldighed  og  Haan;  men  det  var  Hundens 
Bjæf  mod  Maanen.  Jeg  maatte  skille  os  ad  saaledes,  som  det  skete. 
At  jeg  skulde  være  saa  barnagtig  at  bryde  mig  om  en  Fornærmelse  af 
dig,  kan  du  ikke  selv  tro.  Jeg  kan  egentlig  ikke  angre  det;  thi  jeg 
kunde  ikke  længere  være  dig  til  nogen  Nytte;  det  mener  du  vist  ogsaa 
selv;  men  jeg  kan  ikke  undvære  dig;  min  Kærlighed  til  dig  er  det 
eneste  Livskraftige  i  mig;  dit  Liv  har  pulseret  i  mit." 

Undertiden  endte  Brevene  med  Udbrud  af  et  Slags  fortvivlet  Lune, 
f.  Eks.:   „Vale!  (Fanfare!  Kolbøtter  af  Bajazzo!)" 

Men  hvad  enten  Sebastian  anslog  den  alvorlige  eller  den  desperate 
Tone,  det  var  nu  hans  saa  mangeaarige  Kammerat  umuligt  at  genoptage 
Omgangen  med  ham.  Han  kunde  ikke  komme  over  det  Skete,  og 
han  kunde  ikke  have  en  Ven,  der  var  skinsyg,  naar  han  talte  med 
Andre.  Fra  han  var  vaagnet  som  aandeligt  Individ,  var  al  Skinsyge 
blevet  ham  en  Afsky;  men  Skinsyge  hos  et  mandligt  Væsen  paa  et 
andet  mandligt  Væsen  oprørte  ham  formelig.  Han  indsaa  Sebastians 
store  Fortrin,  ærede  hans  Karakter,  beundrede  hans  Kundskabsfylde; 
men  han  kunde  ikke  mere  omgaas  med  ham,  ikke  engang  gaa  ved 
hans  Side  ned  ad  Gaden.  Alle  de  inderlige  og  smukke  Breve  prellede 
af  mod  denne  Uvilje.  Noget  i  hans  Sind  var  blevet  stenhaardt  som  en 
Plante,  der  pludselig  forstenes  i  Mineralvand. 

Der  gik  seks  Aar,  før  Barndomsvennerne  atter  traf  hinanden.  De 
mødtes  da  i  simpel  og  oprigtig  Hengivenhed.  Den  gamle  Lidenskab 
hos  Sebastian  var  forlængst  usporligt  forbi;  han  begreb  den  selv  neppe 
mere.  Og  om  end  paa  Afstand  og  uden  nærmere  Forbindelse  vedblev 
de  at  tænke  paa  hinanden  med  Velvilje  og  udvekslede  nu  og  da  deres 
Tanker,  til  Døden  faa  Aar  efter  bortrev  den  Ældre,  før  han  endnu 
havde  naaet  fiild  Mandsalder  og  opfyldt  et  eneste  af  de  Løfter,  hans 
højtbegavede  og  arbejdsomme  Ungdom  havde  givet. 

Blandt  nordiske  Italiafarere  er  det  næsten  en  Trossætning,  at  Italien 
som  et  Kunstens  Land  udelukkende  hører  Fortiden  til.  Denne 
Slutning  drages  dels  af,  at  Antikens,  Renaissancens  og  Barokkens  Kunst 
er  det,  der  fredes  om  og  fremvises  og  beskrives  i  lærde  Værker,  dels 
deraf,  at  hvad  der  ses  hos  Kunsthandlere  som  Regel  er  rosenfarvede 
Kopier  af  gamle  Værker  —  et  ganske  bestemt  lille  Antal  —  eller  fæle 
Genrebilleder.  Begge  Dele  fabrikeres  imidlertid  udelukkende  for  Tu- 
risternes Skyld  og  regnes  lige  saa  lidt  af  Italienerne  som  af  fremmede 
Kunstelskere  for  Kunst. 

Men  at  tro,  at  Italien  staar  heh  udenfor  moderne  Kunstrørelser,  er 
en  Misforstaaelse.  Selv  paa  religiøst  Omraade  frembringes  der  nu  og 
da  smukke  Ting,  som  man  af  og  til  kan  træffe  paa  i  Kirkerne.  Men 
kirkelig  Kunst  er  dér  som  andetsteds  kun  lidet  i  Overensstemmelse 
med  Tidsaanden.  De  fremmeste  Aander  hører  helt  andre  Retninger 
til.  De  søgende,  de  der  arbejder  fremad,  er  enten  udelukkende  Kunst- 
nere, eller  ogsaa  er  de  stærkt  betagne  af  sociale  Rørelser.  Deres  Kunst 
bliver  naturnødvendig  verdslig.  Det  er  ikke  mange  Mesterværker,  der 
frembringes;  det  har  det  til  ingen  Tid  været.  Men  enkelte  indtager 
dog  en  smuk  Plads,  ogsaa  i  Evropas  moderne  Kunst. 

I  Paris  fandtes  paa  Verdensudstillingen  Aar  1900  et  stort  tredobbelt 
Billede  (en  Triptych),  der  maatte  tiltrække  sig  Opmærksomheden,  selv 
i  denne  uhyre  Vrimmel  af  Kunstværker,  hvor  det  var  saare  vanskeligt 
for  det  enkelte  Værk  at  gøre  sig  gældende,  end  sige  at  blive  hædret. 
At  man  først  stansede  ved  det,  kom  vel  noget  af  det  sorte  Flor,  der 
hang  over  det,  og  af  en  Paaskrift,  der  meldte,  at  Maleren  var  død 
under  Udførelsen  af  disse  Billeder,  som  han  havde  bestemt  til  Udstil- 
lingen. 

Man  kom  tilbage  til  dem,  ikke  en  men  flere  Gange.  Man  frastødtes, 
og  man  fængsledes.  Snart  blev  man  helt  fortryllet.  Dette  var  Land- 
skabsmaleri fra  helt  ny  Egne;  og  fordi  Egnen  var  ny,  var  Tekniken, 
Malemaaden  ny.  Her  fandtes  netop  dette,  som  vil  vise  sig  og  maa 
vise  sig,  hver  Gang  Kunsten  finder  et  nyt  Emne,  at  der  maa  skabes 
en  ny  Teknik  til  at  fremstille  det. 

Ingen  havde  før  malt  Naturen  fra  en  Højde  af  8000  Fod  over 
Havet.    Der  var  ganske  vist  dem,  der  havde  taget  Skitser  i  Bjergegne, 

men  det  var  Folk,  der  kom  fra  Lavlandene  og  drog  tilbage  til  dem, 
for  dér,  i  anden  Luft  og  andet  Lys,  at  udføre  Billedet.  Disse  var  Stu- 
dier af  Højalperne,  malet  i  Højderne  af  en  Mand,  der  havde  indlevet 
sig  i  den  Natur,  hvor  Hjertet  banker  hurtigere  end  i  Dalene,  hvor 
Hjernen  er  som  i  Flammer  og  dog  saa  velsignet  kold  —  i  den  Natur, 
hvor  Nietzsche  skrev  sine  største  Ting.  Der  var  i  disse  Billeder  et 
Lys  saa  ubeskrivelig  klart,  og  det  var,  som  man  aandede  en  Luft,  der 
kølede  og  rensede  ens  Lunger.  Der  var  ikke  Harmoni,  der  var  knap 
nok  Smag,  men  der  var  Øvre-Engadins  Storladenhed,  Skønhed,  Lys 
og  Alvor. 

Saa  man  til,  hvorledes  det  var  gjort,  viste  det  sig,  at  Olien  var  lagt 
meget  tykt  paa,  men  ikke  jævnt.  Farverne  lagt  paa,  hver  for  sig,  i 
ren  Tilstand,  uden  at  være  blandede  paa  Paletten,  sat  paa  i  smalle 
Aase,  og  Mellemrummene  var  udfyldt  med  Komplementfarverne.  Det 
var  Beskuerens  Øje,  der  skulde  blande  Farverne,  ikke  Kunstnerens 
Haand.  Malemaaden  bevirkede  sikkert  Lysets  Intensitet,  og  der  var 
et  I  skælvende  Liv  over  Billederne,  der  forøvrigt  var  mer  eller  mindre 
ufierdige,  som  genkaldte  Naturen  selv.  — 

Giovanni  Segantini  blev  født  Aar  1858  i  Arco,  i  Sydtyrol.  Hans 
Moder  døde.  da  han  var  fire  Aar,  og  hans  Fader  drog  da  med  ham 
til  Milano,  hvor  en  Søn  havde  en  lille  Forretning,  i  hvilken  hans  Søster 
var  ham  behjælpelig.  Forretningen  gik  imidlertid  daarligt,  og  Faderen 
og  den  voksne  Søn  rejste  til  Amerika  og  lod  aldrig  siden  høre  fra  sig. 
Søsteren  blev  nu  Drengens  Støtte;  men  hun  maatte,  for  at  skaffe  Brø- 
det, tage  Fabriksarbejde. 

Saa  sad  Barnet  alene  hjemme  og  saa  ud  i  en  snever  mørk  Gaard. 
Hans  tidligste  Erindringer  knyttede  sig  til  en  Dag,  han  fandt  noget 
Papir,  som  han  rev  i  Stykker  og  lod  falde  som  Snevejr  ned  i  Gaarden. 
Han  jublede  over  de  hvide  Sneflokke;  men  Gaardmanden  skændte  og 
klagede  til  Søstren,  der  straffede  ham.  Saa  sad  han  der  hjemme,  med 
Udsigt  til  den  mørke  Gaard,  uden  Selskab,  uden  nogen  Tidsfordriv,  og 
han  fortvivlede.  Nu  var  han  altid  lukket  inde;  mens  Faderen  havde 
været  der,  havde  denne  taget  ham  med  ud  at  spasere,  og  det  havde 
været  Glæde.  En  Dag  havde  han  vist  ham  en  af  Milanos  Porte  og 
forklaret,  at  gennem  den  gik  Vejen  til  Frankrig,  hvorfra  Napoleon  var 
kommen  ned  over  Alperne,  de  hvide  Tinder,  som  kunde  ses  langt 
borte.  Og  han  sad  i  sin  mørke  Gaard  og  længtes  efter  Frankrig;  der 
maatte  han  til.  Han  længtes  og  længtes,  og  tilsidst  kunde  han  ikke 
længer  holde  det  ud.  Han  forlod  den  mørke  Gaard,  gik  ud  ad  By- 
porten —  hen  ad  Landevejen,  gik  og  gik.  Det  blev  Uvejr  med  Torden 
og  Lyn,  og  han  satte  sig  under  et  Træ  ved  Vejkanten.  Der  faldt  han 
i  Søvn.  Han  blev  vækket  af  nogle  fremmede  Mennesker;  da  var  han 
dyngvaad.  De  satte  ham  op  paa  en  Karre  og  tog  ham  med  til  deres 
Bondegaard  og  var  gode  imod  ham.  Han  bad  saa  bønlig  om  ikke  at 
blive   sendt  tilbage  til  Søstren,  og   de   lovede   at   beholde   ham,    hvis 

han  kunde  tjene  sin  Føde.     Han  blev  sat  til  at  vogte  Svin.     Han  var 
da  syv  Aar  gatnmel. 

Hos    de   gode  Mennesker  blev  han  nogle  Aar.     Ved  Fjortenaars- 

alderen  er  han  alter  i  Milano  og  er  kommen  ind  paa  Akademiet,  Hvad 
han  dér  lærte  aF  sit  Kunsthaandværk,  lader  sig  ikke  bestemme.  Et 
lærte  han:  en  grænseløs  Foragt  for  Akademier  og  akademisk  Opdra- 
gelse. Han  led  Nød.  Men  at  en  ung  Mand  lider  lidt  Nød,  er  ingen 
stor  Ulykke.     Det  vigtigste  var,  at  han  arbejdede. 

Og  en  Dag  forlod  han  atter  Milano  for  at  søge  ud  i  Bjergene. 
Først  boede  han  en  Stund  ved  Byen  Como;  men  der  var  ham  for 
lavt.  Med  sin  Hustru  drog  han  —  24  Aar  gammel  —  op  i  Brianza- 
distriktet,  den  bjergfulde  Halvø,  rig  og  frugtbar,  fyldt  af  prægtige  Villaer 
og  af  fattige  trællende  møjsomme  Bønders  Hytter.  Der  fandt  Segantini 
sig  selv. 

Han  var  en  Digtersjæl,  der  elskede  Lyset,  drømte  i  Tusmørket  og 
foldede  sig  helt  ud  i  Maaneskinnet. 

Han  havde  levet  Bymenneskets  Liv,  set  med  Byens  Øjne  og  gaaet 
Byen  til  Haande  med  sin  Kunst.  Han  havde  malet  Genrebilleder,  som 
ikke  havde  hjemme  andre  Steder  end  i  Kunsthandlervinduer.  Nu  blev 
Bystøvet  vasket  ud  af  hans  Øjne.  Han  var  jo  et  fattigt  Landbarn, 
kendte  det  fattige  trælsomme  Landliv,  hvor  haardt  Arbejde  de  syv  Dage 
i  Ugen  for  ringe  Løn  og  daarlig  Føde  i  en  skøn  yppig  Natur,  de  ikke 
ser,  fylder  Bøndernes  Liv,  mens  primitive  Følelser,  de  ikke  selv  gør 
sig  rede  for,  svagt  forgylder  det. 

De  Aar,  han  levede  her,  var  han  optaget  af  at  finde  Udtryk  for 
Følelse  og  Stemning.  Han  gør  vel  Studier,  uafladelig,  af  alt  der  er 
om  ham ;  men  han  maler  ikke  Tingene  eller  Landskabet  for  deres  egen 
Skyld,  men  for  den  Forbindelse,  hvori  de  staa  til  levende  Skabninger. 
Hans  Horisont  er  snever;  det  bliver  den  i  Dalene  mellem  disse  Høje. 
Men  derfor  vokser  Inderligheden.  Han  bliver  Bondelivets  Maler,  maler 
Køer  og  Faar,  særlig  de  sidste  ganske  vidunderligt.  Saadan  en  Flok 
Faar,  hvor  Dyrene  vandrer  afeted,  tæt  pressede  ind  mod  hverandre, 
idet  Lyset  fra  Sol  eller  Maane,  helst  den  Egns  straalende  og  dog  lidt 
disede  Maaneskin,  falder  paa  de  brede,  bløde  Ry^e  og  paa  Vejen, 
hvor  Skyggerne  af  Ben  og  de  lange  Ører  tegner  sig  sort,  er  uover- 
træffelig stemningsfuld.  Og  saa  den  unge  Vogterske,  der  gaar  ved  Siden, 
træt,  med  bøjet  Hoved. 

Hans  Mennesker  er  altid  bøjet  fremad,  de  bærer  altid  en  Byrde, 
selv  om  det  er  en,  der  ikke  ses.  Han,  der  havde  kæmpet  sig  frem 
til  et  højere  Liv,  end  det  han  havde  Udsigt  til,  og  gik  med  den  ran- 
keste Ryg,  følte  for  dem,  der  maatte  gaa  bøjede  og  aldrig  kunde  se 
opad. 

Han  følte  ogsaa  med  dem.  Den  dybeste,  primitiveste  af  alle  Fø- 
lelser, Moderfølelsen,  laa  særlig  ham,  der  altid  havde  savnet  en  Moder, 
paa  Sinde.  Der  er  hverken  Føleri  eller  Symbolik,  kun  stemningsfuld 
Fremstilling.  Det  kan  ikke  nægtes,  at  helst  skal  man  have  Billedets 
Titel,  hvad  der  for  mange  Tart  pour  Tart  Folk  er  en  stor  Fejl;  men 
har  man  Titlen,  er  Stemningen  fremkaldt  i  samme  Nu.  „To  Mødre"! 
en  Kvinde,  der  ved  Aftentid  driver  Faareflokken  hjem;  hun  bærer  sit 
lille  Barn  paa  Armen;  det  har  sit  lille  Hoved  paa  hendes  Skuldre;  og 
umiddelbart  bag  hende  gaar,  lidt  skilt  fra  Flokken,  et  Faar  med  sit 
Lam.  —  Endnu  skjønnere  er  Tanken  ført  videre  i  et  andet  Billede: 
„En  til".  Vogtersken  driver  Flokken  hjemad  i  Regn  og  Slud.  Da  fødes 

paa  Vejen  et  Lam.  Pigen  tager  det  op  paa  sine  Arme,  varmer  det  ind 
mod  sit  Bryst  og  st^er  at  skærme  det  nyfødte  mod  Regnen  med  sin 
opspændte  Paraply.  Moderfaaret  gaar  ved  Sideti  og  ser  op,  med  Tillid 
og  med  Længsel. 

Javist,    saadan    et  Emne    er  saa   simpelt,  kunde  end(^  blive  ækelt 


sentimentalt  eller  skabagtigt.  Hos  en  Digter,  der  har  det  Fra  første 
Haand,  fiardi  det  er  en  Del  af  hans  egen  Sjæl,  bliver  det  en  Hymne.  — 
,To  Forældreløse"  —  en  ung  Bondepige,  der  sidder  Foran  Skorstenen 
med  sin  lille  Broder  paa  Skødet  og  knuger  ham  ind  til  sig  —  mere 
er  der  ikke  —  ganske  simpelt  —  men  Kunstneren  har  den  herligste 
Evne  til  at  faa  Beskueren  til  at  digte  med. 

af  en  saadan  Art,  at  Gengivelserne  kun  giver  et  meget  svagt 


*)  Seganiinis  Kunst  e 
Indtryk  at  den. 

Han  samler  ligesom  alle  sine  Studier  fra  den  Tid,  af  Faar,  af  Men- 
nesker, af  Følelser  og  Naturstemninger  i  et  Solnedgangsbillede :  „Ave 
Maria  a  Trasbordo".  En  lille  Sø  i  et  fladt  Landskab;  noget  fra  Bred- 
den en  Landsby,  hvis  Kirketaam  som  en  Silhuet  staar  frem  paa  den 
lyse  Himmel,  mens  Klokkerne  ringer  til  Ave.  Paa  Søen  er  der  en 
tung  bred  Baad,  stuvet  fuld  af  Faar,  hvis  brede  uldne  Rygge  lyser  i 
Aftenskæret;  et  Par  stikker  Hovederne  ud  for  at  naa  Vandet,  men 
Forsøget  synes  at  mislykkes;  de  staar  for  tæt  pressede.  For  i  Baaden 
sidder  en  Mand  ludende  over  Aarerne.  I  Bagstavnen  sidder  en  ung 
Moder  bøjet  over  sit  Barn;  hendes  Pande  berører  dets.  Der  er  den 
fuldstændigste  Aftenstilhed  over  Billedet;  det  var  umuligt,  noget  Ord 
kunde  bryde  den;  kun  Klokkernes  Lyd  faar  Luften  til  at  skælve, 
faar  Vemodens  Lykke  til  at  lægge  sig  for  en  Stund  over  Alnaturen. 

Mulig  er  Billedet  noget  paavirket  eller  inspireret  af  Millets  „Angelus". 
Segantini  kendte  ingen  af  Millets  Billeder,  men  vel  Reproduktionen  af 
dem.  Mulig  er  der  Paavirkning.  Men  der  er  Aandsslægtskab  mellem 
de  to  Malere,  der  arbejdede  under  nogenlunde  ens  Vilkaar.  Let  kan 
den  samme  Aftenstemning  fremkalde  den  samme  Fantasi.  Millets  Bil- 
lede er  langt  det  mest  monumentale  af  de  to;  der  er  en  dyb  Vemod  i 
det;  men  Tanken  bag  det  er  Livets  uophørlige  Tryk;  de  to  Mennesker 
er  Trælle  af  Arbejdet  og  Slidet  —  kan  de  et  Øjeblik  lade  det  hvile^ 
er  det  for  at  være  Trælle  af  Kirken.  Der  er  intet  Øjebliks  fri  Men- 
neskefølelse hos  de  to  Mennesker,  hvem  intet  andet  Baand  holder 
sammen  end  Trældommens.  Naar  Klokkerne  hører  op  at  ringe,  fort- 
sættes Markarbejdet.  Segantinis  Billede  er  lysere,  mere  menneskeligt. 
Klokkerne  her  bringer  ikke  Menneskene  til  blot  at  bøje  Hovedet  under 
et  andet  Aag.  De  kalder  til  Hvile.  Menneskene  faar  fri  en  Stund. 
Den  unge  Kvinde  kan  mod  Aftentid  glemme  Besværet  for  Lykken. 
Baaden  er  som  et  Baand,  der  binder  Mand  og  Kvinde  og  Barn  og  de 
troskyldige  Faar  sammen. 

Segantini  var  den  sjældne  Fugl  blandt  Italienere,  der  elskede  Dyr. 

Billedet  er  fra  1882,  da  Kunstneren  var  25  Aar.  Det  blev  sendt 
til  Milano  for  at  udstilles,  men  blev  afvist.  Derefter  blev  det  sendt  til 
Amsterdam,  hvor  det  blev  hædret  med  en  Guldmedaille.  — 

I  Brianzadistriktet  havde  han  ikke  Ro  paa  sig.  Han  flyttede  fra 
Sted  til  Sted.  Han  saa  paa  Menneskene  som  Digter;  men  han  vilde 
se  paa  Naturen  som  Maler.  Han  sad  Aften  efter  Aften  og  stirrede  paa 
Solnedgangen  for  at  fylde  sin  Sjæl  med  Drømme  og  sine  Øjne  med 
Lysets  Skiften.  Han  følte  som  saa  mange,  med  hvem  han  ikke  stod 
i  Forbindelse,  at  moderne  Kunst  stræbte  efter  at  fange  Lyset,  enten 
det  blændende,  skælvende  Lys  eller  det  skiftende  eller  Modsætningen 
mellem  Lyset  i  det  Fri  og  den  forholdsvise  Dunkelhed  under  Tag.  En 
Række  af  Billeder,  hovedsagelig  malede  for  Lysvirkningernes  Skyld, 
danner  Overgangen  til  hans  anden  Periode. 

Han   begyndte   at   trættes   af  den  lille  bjergrige  Halvø  ved  Como 

Søens  sydlige  Ende.  Der  var  ligesom  ikke  Alburum  nok.  Den  store 
vide  Horisont  manglede  ham,  Motiverne  slap  op  eller  han  kunde  ikke 
længere  finde  dem.  Han  frygtede  for  at  gentage  sig.  Og  Lyset  var 
ikke  intenst  nok. 

Han  og  hans  Hustru  begav  sig  paa  Vandring  for  at  søge  i  Alperne. 
De  kom  til  ubekendte  Dale  og  gik  over  berømte  Passer.  Vejen  førte 
dem  til  Engadin,  til  en  lille  skjult  Landsby,  Livigno,  i  en  Højde  af 
6000  Fod.  Der  vilde  de  slaa  sig  ned,  men  maatte  hurtigt  fortrække. 
De  havde  ikke  hørt  Messe  Dagen  efter  de  kom,  og  Beboerne  stillede 
sig  fjendtligt  overfor  dem.  Det  var  maaske  dog,  som  det  skulde  være. 
Segantini  var  dog  maaske  endnu  ikke  moden  til  at  male  i  de  Højder. 
De  gik  videre,  kørte  over  Julierpasset,  og  da  de  kom  til  en  lille  fattig 
Landsby,  Savognino,  i  en  Højde  af  3600  Fod,  besluttede  han  straks  at 
slaa  sig  ned  der. 

Det  skulde  ikke  synes  noget  for  Fantasien  opmuntrende  Sted  — 
ved  første  Øjekast.  Der  var  saa  fattigt.  Der  vokser  ikke  andet  end 
Græs  og  Naaletræer  paa  Fjeldskraaningerne.  Der  er  én  lang  snever 
stinkende  Gade.  Husene  er  snavsede  udvendig  og  indvendig.  Befolk- 
ningen er  tung  og  har  ingen  anden  Tanke  end  Dagens  Slid.  En  Gang 
om  Dagen  kommer  der  Deligence  fra  oven,  og  en  Gang  fra  neden. 
Det  er  alt  det  Bud,  der  kommer  fra  Verden. 

Dog  —  Stedet  ejer  en  storladen  Skønhed.  Tre  mægtige  Fjeld- 
skraaninger  slutter  en  stor  Dal  inde.  Udsigten  er  saaledes  bestemt  be- 
grænset, men  er  dog  umaadelig.  En  Fjeldvæg  standser  Øjet  og  Tanken 
brat,  en  Skraaning  paa  flere  tusind  Fod  fører  Fantasien  videre.  Den 
grønne  Skraaning  synes  paa  den  store  Afstand  ubrudt;  men  den  er 
det  i  Virkeligheden  ikke,  den  har  Terrasser,  og  den  har  navnlig  frem- 
springende Punkter.  Paa  saadanne  ligger  smaa  brune  Landsbyer  tæt 
om  et  hvidt  Kirketaarn  med  Kalot.  Og  de  skinner  i  Solen,  synes 
ligesom  at  samle  Solens  Straaler  paa  sig.  Og  de  ikke  blot  synes,  men 
de  gør  det.  Thi  de  lægges  med  Omhu  dér,  hvor  Solen  kommer  først 
om  Morgenen  og  gaar  sidst  om  Aftenen.  Skyggetiden  er  saa  lang  og 
Vintren  er  saa  kold.  Sneen  li^er  fast  fra  November  til  Marts.  Naar 
den  saa  forsvinder,  som  var  det  et  Lagen,  der  blev  trukken  op  ad 
Fjeldsiden,  mylrer  Blomsterne  frem.  Og  dybt  nede  i  en  Kløft  buldrer 
den  unge  Rhin. 

Lyset  er  saa  skarpt  og  klart  her  paa  Nordsiden  af  Alperne,  som 
Maleren  aldrig  havde  set  det  i  Norditalien.  Og  her  blev  han  Lysets 
Maler.  Han  gjorde  den  Opdagelse,  at  Øjet  ikke  blot  ser  saa  langt 
men  saa  skarpt  og  nøjagtigt  i  disse  Egne.  Fjerne  Enkeltheder,  som 
vil  undslippe  selv  Fotografiapparatet,  vil  mærkes  af  Øjet.  Bjergene, 
sete  fra  disse  Højder,  tager  sig  ganske  anderledes  ud,  sete  fraoven  end 
nede  fra  Dalene,  hvor  de  ellers  altid  bliver  malet  fra.  Herfra  ses  de 
som  Masser,    og  Enkelthederne  forsvinder.     Men  oppe  i  Højden  ses 

hvert  Græsstraa,   hver  lille  Forvittring  i  Stenen,  hver  Knast  og  hvert 
Hul,  og  det  fordrer  altsammen  at  komme  med. 

Og  Segantini  tog  det  med.  Og  nu  var  det,  han  udarbejdede  sin 
særlige  impressionistiske  Teknik,  som  han  allerede,  da  han  gik  paa 
Akademiet  i  Milano,  uden  at  ane,  hvor  den  beskæftigede  Malerne  i 
Frankrig,  havde  prøvet  sig  frem  med.  Han  sætter  Farverne  paa  Lær- 
redet uden  at  blande  dem,  omtrent  som  var  de  smaa  Stumper  Sejl- 
garn, og  lægger  saa  Komplementfarveme  ind  mellem  dem.  Fladen 
bliver  stribet,  men  Virkningen  i  Retning  af  Liv  og  skælvende,  tindrende 
Lys  er  overordenlig. 

Og  saa  malede  han  ikke  Bjergene  fra  neden  op.  Han  anbragte  sig 
saaledes  —  og  det  kunde  han  her  i  Højden  -r  at  han  fik  til  Forgrund 
et  Plateau,  derefter  føles  et  uhyre  Svælg,  hvorpaa  Billedet  sluttes  af 
en  Kres  af  Bjergkæmper,  der  ved  deres  Fjernhed  er  i  Højde  med 
hans  Øjne. 

Han  malede  nu  Landskaberne  for  deres  egen  Storheds  Skyld  og 
for  Lysets  Styrke.  De  blev  storladne,  fordi  han  gengav,  hvad  han  saa 
—  saa,  som  ingen  før  havde  set.  Menneskene  var  nu  bleven  en  Bi- 
ting for  ham.  Han  studerede  dem  og  Dyrene,  mere  nøgternt  end  før, 
uden  at  digte  Følelse  ind  i  dem.  Det  er  et  træls  Liv,  Menneskene 
fører  i  de  Egne,  fattigt  paa  Glæden.  Der  er  uendelig  langt  fra  dem 
til  Italienernes  Elskværdighed,  der  vaagner  til  Liv,  saa  snart  Trykket 
lettes  lidt.  Disse  Schweizere  bøjes  altid  under  Presset  af  Naturens 
Magt.  Den  overvælder  dem,  gør  dem  saa  smaa  og  værgeløse.  De 
fylder  ikke  i  de  store  Omgivelser.  Det  fandt  Segantini  Udtryk  for. 
Han  brugte  dem.  ikke  blot  som  Staffage,  men  gjorde  dem  ofte  til  en 
meget  betydende  Del  af  Billedet,  ja  gav  jævnlig  dette  Navn  efter  dem, 
der  figurerede  derpaa.  Og  dog,  de  synes  saa  intet  imod  den  store 
Natur,  der  synes  alt. 

Tilsidst  blev  dog  denne  trykkende  Nøgternhed  ham  for  trang.  Han 
længtes  efter  stærkere  Lys,  større  Klarhed.  Og  saa  flyttede  han  op  i 
selve  Engadin,  den  højeste  af  civiliserede  Mennesker  beboede  Dal  i 
Europa.  Seks  tusind  Fod  over  Havet  ligger  Dalbunden,  og  den  lukkes 
inde  af  Bjerge,  der  hæver  sig  tre  til  fem  tusinde  Fod  over  den.  Ni 
Maaneder  Vinter  og  tre  Maaneder  ikke  Sommer,  siger  de  vittige. 

Om  Vintren,  naar  Solen  skinner,  og  det  gør  den  daglig  i  Maaneder 
med  ganske  korte  Mellemrum,  flyttes  Gamle  og  Syge  og  Børn  ud  i 
Sneen  og  indaande  en  Luft  saa  styrkende,  at  Døden  næsten  ikke  kan 
faa  Bugt  med  nogen.  Da  ligger  Sneen  i  mange  Fods  Tykkelse  som 
en  hvid  tindrende  haard  Flade,  uden  Vintren  igennem  at  forandre 
Farve.  Og  Somren,  hvilken  Skønhed!  Der  strækker  sig  gennem  den 
lange  Dal  en  Rad  af  glasklare,  grønne  Søer  i  Enge  med  et  Blomster- 
flor som  i  en  hollandsk  Have,  og  Blomsterne  har  Farver,  saa  mættede, 
saa  rene,  som  man  først  ser  dem  igen  paa  Sicilien.  Og  Bjergene,  der 
rammer   det  hele  ind,  har  et  Bælte  af  den  lyse  Lærk  og  den  mørke 

Gran,  og  derover  det  korte  Græs  og  derefter  den  graa  Sten  og  saa 
Tinderne  belagt  med  den  evige  Sne.  Hist  og  her  aabnes  der  Indblik 
til  Sidedale,  der  afsluttes  af  en  Kres  af  hvide  Tinder,  mellem  hvilke 
Isfloder  vældigt  skyder  sig  ned  til  selve  Dalbunden,  kantede  af  Grønt 
og  Blomster. 

Dalens  Beboere  er  velhavende,  tildels  meget  rige.  Tusinder  af  Tu- 
rister kommer  derop  hver  Sommer,  og  finder  en  Mængde  store  Ho- 
teller. Disses  Værter  har  Hoteller  og  Cafeer  over  den  ganske  Verden 
og  drager  gennem  mange  Traade  Guld  til  Dalen  og  lader  nødig  noget 
af  det  slippe  bort  derfra.  I  en  kort  Tid  af  Somren  udfoldes  her  den 
kostbareste  Luksus,  og  det  hjerteløseste  Storstadspublikum  flokkes  her. 
Men  inde  i  Sidedalene  lever  en  Befolkning,  der  maa  kæmpe  haardt 
for  Tilværelsen.  De  lever  dér  tavse  og  tvære  i  Ensomhed  Sommer  og 
Vinter. 

Turister  havde  her  været  i  Tusindvis,  Dilettanter  sidder  mange  Ste- 
der i  Dalen,  nu  endog  om  Vinteren,  og  maler.  Men  Kunsten  havde 
ikke  vovet  sig  ind  i  den  Herlighed.  Ingen  Pensel  kunde  gengive  det 
Lys  eller  Bjergene  med  den  nøjagtige  Klarhed,  hvormed  Øjet  ser  dem. 
Segantini  havde  forberedt  sig  til  Opgaven  ved  Trinvis  at  stige  op  mod 
den. 

Han  slog  sig  ned  ved  den  sydvestlige  Ende  af  Dalen,  hvor  denne 
ender  ganske  brat  med  Udsigt  ned  i  en  Kløft.  Foroven,  i  Maloja, 
lejede  han  en  Villa,  og  der  kunde  han  have  det  ganske  ensomt  de  ti 
Maaneder  af  Aaret.  Foroven  er  der  slet  ingen  Vegetation,  i  Kløften 
under  hans  Fødder  den  rigeste;  ad  den  Vej  naas  Italien  i  et  Par  Timer. 
Han  havde  fra  sit  Vindu  den  herligste  Udsigt  over  den  store  grønne 
Silser  Sø  i  dens  Ramme  af  Bjerge.  Og  ved  Vintertid  den  hvide  Flade 
rammet  ind  af  de  hvide  Takker  og  Tinder,  der  stod  op  imod  en  Him- 
mel, saa  klar  og  blaa,  som  aldrig  Italiens  er  klar  og  blaa.  Saa  er  der 
kun  de  to  Farver,  tindrende  hvidt  og  ultramarin.  Og  selv  Skyggerne 
paa  Sneen  i  Solens  Skin  er  ultramarin.  Men  hen  mod  Solnedgang 
kommer  der  en  Farve  til ;  da  læ^er  der  sig  et  blegrødt  Skær,  en  Farve 
som  la  France  Rosens,  over  alle  Tinder  og  Toppe,  og  Himlen,  der 
ligger  om  den,  er  hvidblaa.  Den  røde  Farve  svinder  jo  snart,  og 
Bjergene  staar  saa  underlig  døde  med  et  hvidgraat  Liglagen  om  sig. 
Indtil  mulig  Maanen  kommer  op  over  Dalen.  Da  forgaar  Ens  Sind 
og  Sans. 

Han  sad  Aften  efter  Aften  med  Næsen  trykket  mod  Ruden.  Om 
Dagen  var  han  ude  at  male.  Ikke  fra  Dalens  Bund.  Altid  maatte  han 
tilvejrs,  helst  ind  i  Sidedalene,  hvor  Naturen  er  vældigst  og  Menne- 
skene er  som  Fnug,  som  Orme  overfor  den.  Hans  Lærreder  var  an- 
bragt i  Jemkasser,  der  blev  transponeret  af  flere  Mand  hen  til  Stedet, 
hvor  han  vilde  spænde  dem  op.  Var  Dagens  Arbejde  endt,  blev 
Kassen  laaset  af  og  rolig  lod  han  den  ligge.  Der  var  ingen  Fare  for 
andet  end  Vejret  i  de  Egne.    Selv  var  han  tæt  hyllet  ind  i  Pelsværk 

Og  havde  et  Jemhylster  med  Gløder  i  om  sig.  Der  kan  ved  Vinter- 
tid, i  de  Højder,  naar  Solen  skinner  og  der  ingen  Blæst  er,  være 
sommervarmt;  men  blæser  det  eller  er  Solen  ikke  fremme,  er  der  For- 
færdelig koldt.  Intet  Vejr  afholdt  ham  fra  at  staa  ude.  Farven  frøs, 
idet  den  blev  sai  paa  Lærredet;  men  hans  Teknik  var  delte  ikke  til 
stort  Besvær. 

Intetsteds    er  man  saa  vaagen  som  i  Engadin,  intetsteds  føler  man 
sig  saa  kraftig,  let  og  uovervindelig  som  der.     Der  syntes  Nietzsche 


at  høre  sine  bedste  Værker  blive  hviskede  til  ham.  Man  gaar  som  i  en 
Rus  deroppe.  Segantini  blev  Digter  der.  Han  havde  jo  været  det 
før;  men  da  havde  han  kun  gengivet,  hvad  han  saa  med  sine  legemlige 
Øjne  og  derpaa  følte  i  sit  Hjerte.  Nu,  i  disse  mægtige  Omgivelser, 
der  var  større  end  nogen  Fantasi  kunde  drømme  sig  dem  til,  saa  han 
Syner.  Han  var  lykkelig  gift  og  havde  fire  Børn,  Fra  hans  Ungdom 
af  havde  Moderforholdet  beskæftiget  ham  saa  stærkt.  Dengang  var  det 
Ømheden.  Nu  havde  han  maaske  heroppe  i  Sæsonen  set  disse  mo- 
derne Kvinder,  der  enten  ikke  vil  have  Børn  eller  forsømmer  dem,  de 
har  laaet.  Han  maler  et  Billede;  Lussuria.  Det  er  de  golde  Kvinder, 
de,  der  for  et  vellystigt  Livs  Skyld  ingen  Børn  har;  de  svæver  hen 
over  uhyre  Snemarker,  jagede  frem  og  tilbage  af  den  isnende  Vind. 
Eller    han    maler   gentagne  Gange  de  onde  Mødre.     Op  af  Snefladen 

hæver   sig  nøgne  Træer.     I   hvert  saadant  Træ  sidder  et  Barn  —  og 

nu   maa  Mødrene   søge   rundt   fra  Træ  til  Træ  for  at  finde  hver  sit 

Barn.     Og  naar  det  er  funden,  holder  Træet  hende  fast  ved  Haar  og 

Lemmer,   mens  Barnet   kommer   frem  fra  en  Gren  og  suger  hendes 

i  Bryst,  og  den  isnende  Vind  gennemblæser  hende. 

Segantini   blev  Symbolist  i  Midten  af  Halvfemserne,  paavirket  vel 
I  dels  af  franske  Malere,  om  hvem  han  læste  i  Tidsskrifter,  dels  af  Dante. 

Det  var  og  blev  Landskaberne,  der  blev  det  væsentlige  i  disse  Billeder. 
Symboliken  er  uklar  og  ganske  uforstaaelig  uden  Forklaring. 

Der  mangler  desuden  Harmoni  mellem  Figurer  og  Landskab.  Han 
havde  studeret  Mennesker,  de  fattige  Bønder,  ved  deres  Arbejde,  under 
Hvilen,  og  saa  i  deres  Sorg.  Han  kendte  dem  ud  og  ind,  og  deres 
Smule  Sjæleliv  fandt  Udtryk  i  deres  Legemer.  Til  sine  symbolske 
Billeder  skulde  han  have  Fantasiskabninger,  noget  i  Retning  af  den 
„store  Kunst",  og  han  opdigtede  disse  Kvinder,  da  han  ingen  Modeller 
havde.  Til  Omgivelserne  behøvede  han  intet  udover  Naturen,  da  ingen 
Fantasi  kunde  skabe  noget  større.  Saaledes  delte  han  sig  i  to.  Natura- 
listen og  Symbolisten,  og  han-  fik  ikke  de  to  smeltede  sammen. 

Om  han  kunde  have  skabt  virkelig  Poesi  ad  den  Vej,  er  det  umuligt 
afsige.  Han  voksede  stadig,  fordi  han  arbejdede  paa  sin  Vækst.  Han 
hørte  ikke  til  de  Malere,  der  mener,  at  en  Maler  skal  male,  og  i  sin 
Fritid  skal  han  gøre  Kommers.  Hans  Sjæl  var  opladt  for  alle  aande- 
lige  Rørelser.  Han  læste  meget  og  fulgte  i  sin  Ensomhed  med  paa 
mange  Omraader.  Han  havde  sent  lært  at  læse  og  skrive,  men  han 
skrev  særdeles  indtagende  Breve  og  evnede  at  fremstille  Opfattelsen  af 
sin  egen  Kunst.  Han  var  meget  uklar  i  sin  Opfattelse  af  sociale  Spørgs- 
maal,  men  de  interesserede  ham  levende. 

Han  fik  sine  Impulser  fra  Frankrig  og  derhen  længtes  han.  Han 
havde  jo  alt  som  syvaars  Dreng  begivet  sig  paa  Vejen  dertil,  fra  Mi- 
lano, den  eneste  store  By,  han  endnu  som  fyrretyveaarig  havde  set.  I 
Paris  havde  han  Beundrere,  der  skrev  om  ham  i  Tidsskrifter  og  Blade, 
og  dér  hang  adskillige  Billeder  af  ham  i  private  Huse.  Verdensud- 
stillingen 1900  beskæftigede  hans  Fantasi.  Dér  vilde  han  slaa  det  store 
Slag. 

Først  tænkte  han  paa  et  Panorama,  der  skulde  vise  og  forherlige 
Engadin.  Udgifterne  blev  beregnede  til  halvanden  Million  Francs  — 
og  dem  skød  Beboerne  sammen,  dels  fordi  de  var  komne  til  at  be- 
tragte ham  som  Dalens  Hæder,  dels  vel  for  den  Reklame,  det  vilde 
have  været.  Men  der  maatte  regnes  om  —  og  Beregningen  førte  til 
tre  Millioner.  Da  opgav  han  den  Plan  at  bemale  4400  Kvadratmeter 
„med  Højalpemes  Harmonier,  sammensatte  af  Lyd  og  Farver*.  Han 
malede  i  Stedet  det  store  tredobbelte  Billede,  Triptych,  som  ikke  blev 
færdigt. 

Det  skulde  bestaa  af  fire  Landskaber  og  nogle  symbolistiske  Me- 
dailloner.    Til   de  sidste  findes  kun   Kartonerne,  ligesaa  til  et  Maane- 

skinsstykke  fra  St.  Moriis,  der  skulde  anbringes  over  Hovedbilledet. 
Dette  og  et  Sidebillede  blev  næsten  Færdige,  det  andet  Sidebillede,  el 
Vinterlandskab,  mangler  desværre  m^et.  Men  de  var  en  Pragt  at 
skue,  i  al  Fald  for  den,  der  var  fonrolig  med  Egnen,  de  skulde  gen- 
give. Maleren  vilde  samle  al  den  Viden  og  Kunnen,  han  havde  sparet 
op  i  fjorten  Aar,  og  vise  Engadin  ved  Morgen  og  Aften,  Dag  og  Nat, 


ved  Sommer  og  Vinter.  For  at  naa  sit  Maal  boede  han  paa  Schafberg, 
i  en  Højde  af  over  8000  Fod,  i  et  lille  Skur,  indrettet  til  Hyrder  i 
den  korte  Sommertid.  Derfra  havde  han  hele  Dalen  for  sig,  under 
sig,  og  hans  Øje  var  i  Jævnhøjde  med  Tinderne.  Symbolik  var  der 
jo  gaaet  i  ham.  Derfor  kaldte  han  Billederne  Livet,  Naturen  og  Døden. 
Livet  er  et  Morgenlandskab;  i  en  Krc^  sidder  en  ung  Moder  bøjet 
over  sit  Barn,  og  Mænd  og  Kvinder  gaar  ranke  til  Arbejde,  Kvæget 
er  glad    og  vaagent  —  som  han  kunde  male  et  Lam,  der  dier!  man 

synes,  man  ser  den  lille  Hale  dirre  i  Fryd.  Døden  er  et  Vinterland- 
skab; en  Slæde  holder  udenfor  et  lille  Hus,  ud  fra  hvilket  en  Ligkiste 
bringes.     Denne  Staffage  er  kun  anlagt. 

Midtbilledet,  Naturen,  er  et  af  de  dejligste  Landskaber,  der  vist 
nogensinde  er  malet.  Her  er  Mennesker  og  Dyr  smeltet  saa  fuld- 
stændig sammen  med  Naturen,  som  det  ikke  var  lykkedes  ham  at  gøre 
det  siden  hans  Ave  Maria,  malet  forten  Aar  før.  Det  er  henimod 
Aften.  Solen  er  gaaet  bag  Bjergrækkeme,  der  danner  Baggrunden.  Den 
største  Del  af  Billedet  ligger  derfor  i  dyb  Skygge.  Bjergkammen  gaar 
som  en  sort  takket  Silhuet  over  den  største  Del  af  Baggrunden.  Kun 
i  det  ene  Hjørne  er  der  snedækkede  Toppe,  som  vender  Skraaningeme 
ud  af  Billedet  og  belyses  stærkt  gennem  usete  Dalfører.  Paa  det 
grønne  Plateau,  der  danner  Forgrunden,  er  hvert  Græsstraa,  hver 
Blomst,  hver  Sten,  hver  Lavning  og  Forhøjning  gjort  rede  for.  En 
Mand  og  en  Kvinde  driver  Hjorden  hjem ;  de  er  bøjede  af  Træthed 
efter  den  lange  Dag  og  har  ingen  Forbindelse.  Hele  Aftenstemningen 
og  Stilheden  er  vidunderligt  gengivne.  Og  saa  den  Himmel,  der  udgør 
to  Trediedele  af  Billedets  Højde;  hvilken  klar  Solnedgangspragt  uden 
en  Sky.  Her  er  Alpeverdenen  givet  i  al  sin  Herlighed  og  betagende 
Vælde  og  kolde  Ufølsomhed.  Og  Menneskene,  som  intet  betyder  i 
denne  Storhed  og  er  det  eneste,  der  lider  og  føler. 

Hvad  der  kan  indvendes  mod  Billedet  er  hans  Teknik.  Den  staar 
vidunderligt  sin  Prøve  i  alt,  hvad  der  angaar  det  landskabelige.  Men 
den  kunde  ikke  anvendes  til  Mennesker  og  Dyr.  Havde  han  imidlertid 
brugt  en  anden  Malemaade  til  dem,  hvad  han  jævnligt  har  gjort  i  tid- 
ligere Arbejder,  var  Billedets  fuldendte  Harmoni  for  saa  vidt  bleven 
brudt.  Hvad  han  valgte,  var  maaske  det  rigtigste.  Han  var  nær  ved 
Fuldkommenheden;  men  han  naaede  den  heller  ikke  i  dette  Værk. 

Han  havde  haft  Billederne  nede  for  at  arbejde  paa  dem  i  sit  Atelier; 
men  de  skulde  gøres  færdige  i  Højden.  I  September  Maaned,  hvor 
Luften  jo  er  ubegribelig  klar,  lod  han  dem  bringe  derop.  Selv  gik  han 
derop  i  en  Snestorm;  han  havde  kun  en  Dreng  med  sig,  han  havde 
kun  Hyrdeskuret  at  søge  Ly  i  og  sove  i.  Han  blev  syg,  og  ti  Dage 
efter  var  han  død,  28.  September  1899.  — 

Segantini  var  fuldtud  et  moderne  Menneske,  idet  han  saa  paa  Livet 
med  den  største  Alvor,  følte  saa  stærkt  for  dem,  der  laa  under  for 
dets  Tryk,  og  skildrede  dem  med  objektiv  digterisk  Sandhed.  Men 
han  var  tillige  helt  igennem  Maler,  og  havde  som  saadan  den  store 
maleriske  Glæde  ved  Farver  og  Linier  og  den  rent  kosmiske  Opbyg- 
ning af  et  Landskab.  Han  søgte  at  smelte  de  to  Synsmaader  sammen. 
Helt  naaede  han  det  vel  ikke ;  men  hans  sidste  store  Billede,  Naturen, 
viste,  at  han  var  nær  ved  Maalet. 


Naar  Kvinder  gaar  til  Valg. 

Af  Kaja  Geelmuyden. 


Ifølge  Lov  af  29.  Mai  1901  er  norske  Kvinder  over  25  Aar,  som  enten 
selv  eller  gjennem  Formuesfællesskab  med  Ægtefælle  har  betalt  Skat 
efter  en  Indtægt  af  400  Kr.  i  Byerne,  300  Kr.  paa  Landet,  stemme- 
berettigede og  valgbare  i  Kommunen. 

Da  dette  Lovforslag  blev  vedtaget  i  Norges  Storthing,  kom  det  vist- 
nok som  en  Overraskelse  for  de  fleste.  Den  Lunkenhed,  der  stadig 
var  bleven  udvist  overfor  denne  Sag  i  Nationalforsamlingen  —  trods 
alle  smukke  Løfter  fra  Venstrepartiets  Side  —  havde  forlængst  betaget 
Kvinderne  enhver  Illusion  med  Hensyn  til  Politikernes  Følelse  af,  hvad 
der  skyldtes  dem  som  en  Ret;  og  Loven  var  sandsynligvis  heller  ikke 
denne  Gang  bleven  til  Virkelighed,  om  ikke  en  Del  Høirerepræsen- 
tanter  havde  støttet  Forslaget  —  enkelte  af  virkelig  Retfærdigheds- 
følelse, andre  fordi  de  fandt  det  beleiligt  som  en  Modvægt  mod  den 
samtidig  foreslaaede  og  vedtagne  almindelige  Stemmeret  for  Mænd. 

Ikke  saasnart  var  imidlertid  Loven  bleven  et  Faktum,  før  Kvin- 
derne fik  føle,  at  de  havde  feaet  en  før  uanet  Værdi.  De  repræsen- 
terte  jo  nu  hver  en  Stemme  og  var  blevet  en  Magt,  som  maatte 
regnes  med.  Alle  Partier  tog  sig  kjærligt  af  dem  og  vilde  lede  dem 
ind  paa  den  rette  Vei  —  for  at  erhverve  sig  mest  mulig  af  denne  Til- 
væxt  til  Vælgermassen.  Venstre  mindede  om,  hvad  de  skyldte  Frem- 
skridtspartiet, som  altid  havde  taget  sig  af  deres  Sag.  Høire  talte 
smukke  og  dannede  Ord  om  Kvindens  formildende  og  velgjørende  Ind- 
flydelse ned  gjennem  Tiderne  og  haabede  meget  af  hendes  Retsindig- 
hed —  den  de  dog  lovlig  længe  havde  fundet  at  kunne  undvære.  Alle 
var  nogenlunde  enige  om  at  „ønske  det  nye  Element"  velkommen  i 
det  offentlige  Liv. 

Det  viste  sig  dog  snart,  at  Kvinderne  selv  var  bedre  forberedte,  end 
man  skulde  tro,  og  var  tilbøielige  til  at  tage  Sagen  i  sin  egen  Haand. 
Der  var  ikke  lang  Tid  til  at  betænke  sig  paa,  da  Kommunevalg  skulde 
afholdes  allerede  om  Høsten.  Landet  rundt  blev  der  af  Kvindesags- 
og  Stemmeretsforeninger  tillyst  Møder  og  Foredrag  til  Veiledning  for 
Kvinderne   med  Hensyn  til  deres  nye  Rettigheder  og  deraf  følgende 

Pligter;  disse  Møder,  der  oftest  var  besøgt  til  Trængsel,  blev,  takket 
være  den  Række  udmærkede  Foredragsholdersker,  vi  er  saa  lykkelige 
at  eie,  af  stor  Interesse.  Selv  de  Kvinder,  der  før  havde  forholdt  sig 
ligegyldige  eller  endog  modvillige  overfor  Stemmeretsspørgsmaalet,  blev 
nu  grebne  af  Iver  efter  at  belæres  og  belære,  og  Diskussionen  gik  iv- 
rigt, hvorsomhelst  man  kom  sammen. 

Mange  af  de  mere  selvstændig  tænkende  Kvinder  følte  liden  Lyst 
til  uden  videre  at  slutte  sig  som  en  Hale  til  et  eller  andet  af  de  vel 
indexercerede  politiske  Partier.  De  troede,  man  derved  kun  vilde 
opnaa  at  øge  disse  Partiers  Stemmetal,  og  ikke  at  bringe  noget  „nyt 
Element"  ind  i  det  offentlige  Liv  —  hvad  der  efter  deres  Mening  nok 
kunde  trænges.  For  alle  disse  var  det  en  velkommen  Efterretning,  at 
„Kvindestemmeretsforeningen"  i  Kristiania  paa  et  Møde  havde  besluttet 
at  rette  en  Henvendelse  til  Kvinderne  om  at  betænke  sig,  før  de  ved 
det  forestaaende  Kommunevalg  bandt  sig  til  noget  politisk  Parti,  og 
samtidig  vedtaget  at  opstille  en  egen,  upolitisk  og  programløs  Valgliste, 
hvortil  man  vilde  søge  dygtige  og  hæderlige  Mænd  og  Kvinder  uden 
Hensyn  til  politisk  Farve.  —  Noget  senere  nedsattes  en  Arbejds- 
komite  paa  20  Medlemmer  —  alle  Kvinder  —  forat  udarbejde  en  saa- 
dan  Liste. 

Denne  Beslutning  vakte  saameget  større  Opmærksomhed,  som 
nævnte  Forening  inden  sin  Bestyrelse  og  sin  Midte  talte,  foruden  den 
over  hele  Landet  velkjendte  Fru  Ragna  Nielsen,  de  fleste  af  de  Kvinder, 
hvem  den  almindelige  Opinion  i  Hovedstaden  udpegede  som  de  første, 
der  burde  indvælges  i  Kommunestyret  —  Kvinder  baade  af  Højre  og 
Venstre,  og  som  de  forskjellige  Partistyrer  havde  haabet  at  faa  paa 
sine  Valglister.  —  Naar  man  nu  først  skulde  have  Kvinder,  vilde 
man  jo  gjerne  have  de  mest  repræsentative.  —  Denne  Selvstændighed 
kom  derfor  meget  paatvers  og  blev  strax  angrebet  og  harcelleret  af 
Partiernes  Ledere  og  Aviser  —  fra  først  af  dog  forholdsvis  mildt  og 
forsigtigt,  idet  man  fandt  Tanken  om  et  Forsøg  paa  Sammenslutning 
af  Partierne  i  Kommunestyret  ideel,  om  end  ugjennemførlig. 

Paa  et  af  Foreningen  „Hjemmenes  Vel"  sammenkaldt  Massemøde 
blev  Kvindestemmeretsforeningens  Tanke  klart  og  koncist  udredet  i  et 
indledende  Foredrag  af  Fru  Ragna  Nielsen.  Hun  fremholdt,  hvorledes 
det  i  de  senere  Aar  opstaaede  Programvæsen  —  eller  Uvæsen  —  var 
blevet  til.  Det  gjaldt  at  finde  stadig  nye  Midler  til  at  skaffe  et  Parti 
Stemmer  og  derigjennem  Partilederne  Magt  og  Anseelse  —  saa  fandt 
man  paa  at  stille  op  Sager,  bestandig  flere  og  flere,  et  helt  Program, 
som  kunde  stikke  godtroende  Vælgere  i  Øinene  og  lokke  dem  paa 
Limpinden.  —  I  Politiken  er  Partier  et  nødvendigt  Onde;  men  i  et 
Kommunestyre  er  de  unødige,  der  kommer  det  ikke  an  paa,  hvilke 
Meninger  en  Person  har  om  Unionspolitiken,  men  paa  samme  Persons 
Dygtighed  og  Indsigt  i  de  Sager,  der  paa  Forhaand  er  givne  i  Kom- 
munen.    En  Bys  Gadereguleringer  og  Kloakvæsen,    Kirker  og  Skoler 

Og  fremfor  alt  dens  økonomiske  Trivsel  har  samme  Interesse  for 
Skatteborgere  af  Høire,  som  for  dem  af  Venstre.  Kvinderne,  som 
endnu  ikke  har  lært  at  holde  en  Slags  Moral  for  det  private  Liv  og 
en  anden  for  det  offentlige,  kunde  have  Øie  for  mangt  og  meget  i 
Kommuneforvaltningen,  som  undgaar  Mænd;  der  kunde  ogsaa  være 
mange  Sager  af  speciel  Interesse  for  dem  at  bringe  frem  i  Tidens  Løb. 
Men  hvis  de  nu  begyndte  med  at  lade  sig  opsluge  af  de  forlængst 
sammenarbeidede,  fast  sluttede  Mandsorganisationer,  vilde  deres  selv- 
stændige Syn  og  Meninger  snart  knuses  og  druknes  i  Partiinteressen, 
der  gjør  baade  blind  og  døv.  —  Hvad  Foredragsholderen  vilde  opfordre 
alle  Kvinder  til,  var  at  tænke  og  vælge  selv,  før  de  bandt  sig  til 
noget  Parti. 

En  anden  af  de  store  Kvindeforeninger,  Landskvindestemmerets- 
foreningen,  udtalte  gjennem  sin  Formand,  Statsraadinde  Qvam,  en  stærk 
Dadel  over  denne  Taktik.  Det  blev  inden  denne  Forening  foreholdt 
Kvinderne,  at  de  kun  gjennem  Partierne  kunde  haabe  at  opnaa  noget, 
og  at  de  inden  disse  maatte  arbeide  for  at  gjøre  sine  specielle  Inte- 
resser og  Meninger  gjældende.  Formanden  troede  heller  ikke,  at  Kvin- 
derne allerede  nu  kunde  have  den  Indsigt  og  Erfaring,  og  heller  ikke 
de  Pengemidler,  som  skulde  til  forat  bringe  noget  Resultat  ud  af  et 
eget  Valgarbejde  paa  denne  korte  Tid.*) 

Tanken  om,  at  Kvinder  skulde  arbejde  for  upolitiske  Kommune- 
valg var  imidlertid  udkastet  og  blev  optaget  paa  mange  Steder.  I 
Bergen  stødte  man  paa  samme  Fænomen,  som  i  Kristiania  —  at  Kvin- 
dernes bedste  Repræsentanter  nægtede  at  binde  sig  ved  Partiprogram- 
merne. Senere  gik  uafhængige  Mænd  og  Kvinder  der  sammen  igang 
med  Arbeide  for  en  upolitisk  Valgliste;  trods  megen  Modbør,  og  trods 
at  Arbeidet  blev  altfor  sent  iværksat,  opnaaede  man  ogsaa  at  faa  en 
saadan  istand  og  at  faa  den  repræsenteret  ved  Valget.  —  I  Kristians- 
sand  samlede  en  hel  Del  Kvinder  sig  om  en  saakaldt  „  privat  **  upolitisk 
Liste  —  en  Blandingsseddel,  der  indeholdt  Navne  fra  de  øvrige  Par- 
tiers Valglister.  —  De  fleste  Steder  blev  dog  Ideen  atter  opgivet,  til- 
dels fordi  man  fandt  Tiden  for  kort,  vel  ogsaa  manglede  Mod  til  at  be- 
gynde at  arbeide  for  noget  saa  nyt.  Det  var  bekvemmere  at  henvende 
sig  til  de  færdige,  indarbeidede  Partier  og  kun  faa  disse  til  at  optage  de 
Kvinder,  man  ønskede,  paa  sine  Lister. 

I  Løbet  af  Sommeren  og  Høsten  bragte  Frk.  Gina  Krogs  Tidsskrift 
„Nylænde"  en  Række  udmærkede  Artikler  om  kommunale  Valg  og 
Kommuneanliggender,  hvori  bl.  a.  Valgloven  og  det  indviklede  For- 
holdstalsvalgsystem   blev  greit  og  anskuelig  forklaret.     Disse  Artikler 


*)  Det  kan  i  denne  Forbindelse  bemærkes,  at  Kvindestemmeretsforeningens  Arbejds- 
komite  ved  en  fornuftig  gjennemført  Økonomi  opnaaede  at  klare  sig  med  de  smaa 
Bidrag,  Foreningens  Medlemmer  ydede.  Dens  Valgarbeide  kostede  ca.  V«o  —  en 
Tyvendedel  —  af  den  Sum,  et  af  de  store  politiske  Partier  brugte. 

blev  ivrig  studeret  af  gamle  og  unge  —  ogsaa  af  Mænd;   det  viste  sig 

nemlig,  at  de  fleste  af  disse,  naar  deres  Kvinder  i  nybagt  lyer  bad  sine 

Herrer  og  Mestere  om  Oplysning  i  et  eller  andet  Punkt,    maatte  be- 

kjende   den   lyksaligste  Uvidenhed   om  baade  Kumulation  og  Navne- 

j  overførsler  og  mange  andre  intrikate  Spørgsmaal.      „Hvorfor  skulde 

i  jeg  bryde  mit  Hoved  med  sligt,"  sagde  en  velkjendt  gammel  Hæders- 

'  borger  forarget   —    „derfor  har  jeg  et  Partistyre   —   for  at  det  skal 

J  tænke  for  mig,**  —  At  Partistyreme  var  til  for  at  tænke  —  i  sin  egen 

j  Retning,   og  ugenert  lagde  alting  ud  i  Favør  af  deniie  Retning,    fik  de 

I  upartiske  blandt  Kvinderne  snart  Øinene  op  for;  de  saa,  at  de  fik  stole 

paa  sig  selv,  og  de  gik  grundig  tilværks.  Oplysende  Foredrag  blev 
holdt,  og  flere  Steder  oprettede  de  før  Valget  egne  Oplysningskontorer 
til  Veiledning  i  de  rent  praktiske  Spørgsmaal.  At  de  herunder  sam- 
vittighedsfuldt afholdt  sig  fra  at  øve  Paatryk  paa  nogens  Meninger,  blev 
overalt  anerkjendt. 

Eftersom  Valget  nærmede  sig,  og  Partiagitationen  tog  den  sæd- 
vanlige Fart,  blev  ogsaa  Angrebene  stadig  skarpere  paa  „Kvindelisten** 
i  Kristiania,  ligesom  paa  de  upolitiske  Lister  overhovedet,  der  for- 
mentlig ansaaes  som  en  Følge  af  Kvindernes  Optræden.  Der  sammen- 
kaldtes Massemøder  baade  af  Høire-  og  Venstrekvinder,  hvori  det 
fremholdtes  for  Tilhørerinderne  som  deres  helligste  og  eneste  Pligt  at 
stemme  med  det  Parti,  som  havde  sammenkaldt  Mødet  —  eller  ialt- 
fald,  om  galt  skulde  være,  med  Modpartiet;  men  for  Guds  Skyld  ikke 
med  „de  upolitiske**  eller  „Kvinderne**,  der  nu,  trods  sin  Stilfærdighed, 
;  var  blevet  de  farligste  af  alle.    —    Hvori  deres  Farlighed  bestod,    fik 

I  man  ikke  saa  nøie  Rede  paa.  —  Høirekvinderne  havde  i  Kristiania  og 

Trondhjem  valgt  Mænd  til  at  tale  Skriftens  Ord  for  sig;  ellers  holdt 
man  sig  i  Regelen  til  sine  egne  kvindelige  Foredragsholdere. 

Kvindestemmeretsforeningens  Arbeidskomite  (der  paa  Grund  af  sit 
Antal  populært  kaldtes  „Tyvekomiteen**  eller  „Tyvekvindeme**)  arbeidede 
imidlertid  roligt  videre,  uden  at  lade  sig  anfægte  af  Spaadomme  om,  at 
den  ikke  vilde  faa  en  eneste  Mand  af  Betydning  paa  sin  Liste,  og 
ikke  Stemmer  nok  til  at  opnaa  en  eneste  Repræsentant.  Heller  ikke 
lod  den  sig  friste  af  direkte  Tilbud  om  at  „vinde  Stemmer**  ved  at 
indgaa  Kompromis  med  andre  Foreninger.  Dens  stadig  gjentagne 
Grundsætning  var:  Vi  arbeider  for  det,  som  vi  finder  at  være  det 
rette,  og  paa  den  Maade,  som  vi  anser  for  den  rette;  vi  vil  hverken 
agitere  eller  indlade  os  paa  Forhandlinger.  Opnaar  vi  intet  dennegang, 
begynder  vi  paa  igjen  næste  Gang.  —  Denne  Grundsætning  forblev 
den  hele  Tiden  tro,  trods  at  Fristelsen  til  at  svare  skarpt  paa  alle  de 
uvittige  Angreb  ofte  var  meget  stærk  —  saameget  mere  som  Komiteen 
indbefattede  de  bedste  og  mest  øvede  Stridskræfter  blandt  Kvinderne. 
Uagtet  der  fra  Begyndelsen  af  greit  nok  var  gjort  Rede  for  Komi- 
teens Hensigt,  indeholdt  Aviserne  stadig  halvt  og  helt  haanlige  Spørgs- 
maal om,    hvad   „Damerne**  egentlig  mente  at  opnaa  med  sit  Arbeide 

—  Spørgsmaal,  som  fort  væk  gjentoges,  om  de  blev  aldrig  saa  klart 
besvarede.  Takket  være  dette  Forhold  var  der  kommet  adskillig  For- 
virring i  mange  Menneskers  Begreber  om  den  upolitiske  Liste,  —  hvad 
der  vel  ogsaa  var  Meningen.  Enkelte  troede,  den  udelukkende  skulde 
opstille  Kvinder  til  Valg  —  andre,  at  man  vilde  finde  lutter  farveløse 
Personer,  saadanne,  som  intetsomhelst  Standpunkt  havde!  —  Efter  Op- 
fordring holdt  saa  Kvindestemmeretsforeningens  Formand,  Frk.  Anne 
Holsen,  et  offentligt  Foredrag  om  Kvindernes  upolitiske  Liste  og  dens 
Hensigt  —  et  Foredrag  saa  klart,  sagligt  og  formfuldendt,  at  det  vandt 
selv  Modstanderes  Anerkjendelse.  Det  vakte  ikke  saa  liden  Opsigt  og 
blev  Dagen  efter  i  sin  Helhed  trykt  som  Tillæg  til  „Verdens  Gang**. 
Dette  Blad  havde  den  hele  Tid,  i  Modsætning  til  andre  politiske  Aviser, 
forholdt  sig  meget  velvilligt  overfor  Kvindestemmeretsforeningens  Be- 
slutning og  Arbeide  og  stillet  sine  Spalter  til  Raadighed  for  den  upo- 
litiske Idés  Tilhængere  —  noget,  som  dog  kun  i  ringe  Grad  blev  be- 
nyttet, da  Kvinderne,  som  før  nævnt,  principmæssig  ikke  vilde  drive 
Agitation. 

Da  samtlige  Valglister  blev  offentliggjorte,  viste  det  sig  til  almindelig 
Forbauselse,  at  Kvindernes  indeholdt  en  hel  Række  velkjendte  og  an- 
seede Mandsnavne  —  deriblandt  enkelte,  som  de  politiske  Partier  for- 
gjæves  havde  henvendt  sig  til.  At  den  havde  de  bedste  kvindelige 
Repræsentanter,  vidste  man  jo  før.  Nu  blev  Partierne  for  Alvor  bange 
for  at  miste  Stemmer,  og  det  groveste  Skyts  kom  frem.  De  sidste 
Dage  før  Valget  og  selve  Valgdagen  indeholdt  Aviserne  de  voldsomste 
Opraab  om  at  vogte  sig  for  for  den  saakaldte  upolitiske  Kvindeliste, 
denne  „glubende  Ulv",  (den  blev  virkelig  benævnt  saa  i  „Aftenposten"), 
der  af  Venstre  blev  betegnet  som  en  foragtelig  Høires  Haandgjænger, 
medens  Høire  mørkt  og  truende  kaldte  den  „intet  andet  end  en  maskeret 
Venstreliste".  Det  hjalp.  Trods  de  mange  uventede  Beviser  paa  Sympathi, 
Kvinderne  i  sit  Arbeide  havde  mødt,  ikke  mindst  blandt  Mænd,  fik 
Listen  ved  Valget  kun  to  Repræsentanter  —  rigtignok  to  af  sine  ypper- 
ligste kvindelige  Debattanter,  nemlig  Fru  Ragna  Nielsen  og  Frk.  Anne 
Holsen.  Suppleanter  blev  to  af  de  andre  Kvinder,  man  havde  haabet 
at  faa  ind.  Forsaavidt  blev  Resultatet  hilset  med  Glæde  af  alle  Kvinder, 
hvad  Parti  de  saa  havde  stemt  med;  men  det  beklagedes  meget,  at 
ingen  af  Listens  udmærkede  Mandsnavne  naaede  op  til  at  blive  valgt.  — 

Det  modsatte  Tilfælde  indtraf  paa  Tromsø,  hvor  et  Parti,  der  kaldte 
sig  „det  uafhængige  Venstre",  havde  faaet  Kvinder  til  at  opstille  og 
undertegne  en  Valgliste  —  hvorfra  saa  ved  Valget  alle  Kvindenavne 
blev  strøget,  saa  kun  Mænd  kom  ind. 

Overhovedet  viste  det  sig,  at  Venstrepartiet  hele  Landet  over  i  stor 
Udstrækning  havde  strøget  Kvinderne  af  sine  Lister,  hvad  der  vakte 
baade  Forbauselse  og  Indignation.  I  flere  Byer  kom  ikke  en  eneste 
Kvinde  ind  paa  Venstres  Liste,  uagtet  der  kun  var  én  Mening  om 
netop  de  der  opførte  Kvinders  Dygtighed  og  Skikkethed  for  det  offent- 

lige  Liv.  —  Det  værste  Slag  var,   at  det  samme  var  Tilfteldet  i  selve 
I  Hovedstaden.     Vistnok  havde  her  baade  Høire  og  Venstre  paa  Grund 

af  Kvindernes  Særliste  maattet  sætte  tildels  nye  og  uprøvede  Kvinde- 
navne paa  sine  Lister;  men  Venstres  indeholdt  dog  et  Par  gode  Navne, 
og  den  hensynsløse  og  uforklarlige  Strygning  vakte  megen  Forbitrelse 
mod  Partiet. 

Høire  var  gjennemgaaende  mere  høflig  mod  sine  Damer.  Det 
store  Tros  af  adstadige  Høireborgere  forandrede  intet  paa  sine  Lister, 
de  slugte  dem  hele,  med  Kvinder  og  alting  —  men  saa  havde  de  og- 
saa  for  det  meste  faaet  pene,  dannede  Damer,  der  aldrig  havde  gjort 
større  Spræl  og  ikke  kunde  forarge  nogen. 

Kvinderne  udgjorde  ved  Kommunevalget  i  1901   noget  over  Vs  ^f 
Vælgermassen;  af  633,487  Stemmeberettigede  var  de  231,064  Kvinder. 
i  Af  disse  var  18,971   personlig  skattelagte,    noget  over  Halvdelen  paa 

I  Landet,  Resten  i  Byerne. 

i  Fremmødet  ved  Valget  var  blandt  Landskvinderne  de  fleste  Steder 

daarligt,  gjennemsnitlig  kun  9,^  %.  Interessen  var  liden;  paa  Landet 
er  man  jo  gjeme  tilbøielig  til  at  se  med  Mistro  paa  alt  nyt.  I  henved 
Vs  af  Heredeme  blev  ingen  Stemmer  afgivet  af  Kvinder. 

I  Byerne  var  Fremmødet  derimod  fordetmeste  ganske  godt,  gjen- 
nemsnitlig 48  ^/o  (af  Mænd  stemte  i  Byerne  gjennemsnitlig  57  ^/o).  I 
mange  af  de  mindre  Byer  var  de  stemmeberettigede  Kvinders  Del- 
tagelse endnu  meget  stærkere,  lige  op  til  80 — 90  7o»  ^  enkelte  af  de 
større  derimod  temmelig  daarlig. 

Af  de  valgte  12,428  Repræsentanter  var  de  98  Kvinder,  deraf  86  i 
j  tilsammen  27  Byer  og  kun   12  i  Herederne.     I  1  By  (Kristianssand) 

i  valgtes  7    Kvinder,    i   5  Byer  6,    i   de   øvrige  fra  5 — 1.     I  33  Byer 

*  valgtes  ingen  kvindelige  Repræsentanter.     Til  Suppleanter  valgtes  160 

I  Kvinder,  deraf  105  i  Byerne  og  55  i  Heredeme. 

Kvinderne  staar  i  den  officielle  Valgstatistik  opført  med  egne  Lister 
kun  i  Kristiania  og  et  enkelt  Landsogn,  hvor  de  dog  fik  for  fiaa  Stemmer 
til  at  erholde  nogen  Repræsentant.  Imidlertid  havde,  som  før  nævnt. 
Kvinder  alene  undertegnet  baade  „det  uafhængige  Venstres"  Liste  paa 
Tromsø  og  den  private  upolitiske  Liste  i  Kristianssand.  Denne  sidste 
skyldtes  det  formentlig,  at  der  i  Kristianssand  valgtes  det  største  Antal 
j  kvindelige  Repræsentanter,    uagtet  Kvinderne  dersteds  kun  mødte  faa- 

tallig  frem.     Man  havde  der  ogsaa  opført  et  Par  Socialister  paa  den 
4  upolitiske  Liste,  —  noget,  man  ellers  undgik. 

i  Kristianiakvinderne  havde  kaldt  sin  Liste  „den  upolitiske  Liste".  Dette 

maatte  i  sidste  Øieblik  forandres,  da  Valgstyret  fandt  det  stridende  mod 
Loven  at  betegne  Listen  med  et  Adjektiv,  hvorfor  Navnet  blev  for- 
andret til  „Kvindestemmeretsforeningens  Liste".  Dette  blev  naturligvis 
øieblikkelig  benyttet  af  Modstandere,  der  gjorde  det  om  til,  at  Listen 
var  befunden  ikke  at  være  upolitisk  nok!  —  I  Bergen  blev  der  ingen  Ind- 
vendinger gjort  mod  Benævnelsen  upolitisk  Liste. 

Gjennemgaaende  stemte  vistnok  Kvinderne  dennegang  med  sine 
Partier,  eller  rettere  med  de  Partier,  hvortil  deres  valgvante,  mand- 
lige Omgivelser  regnede  sig.  Det  er  jo  altid  kun  et  Faatal,  der  evner 
at  opgjøre  sine  egne  Meninger  om  offendige  Affærer  og  Personer;  og 
Partiernes  ihærdige  Agitation  gjør  ogsaa  i  sidste  Øieblik  sit  til  at  drive 
Stemmekvæget  ind  i  de  gamle  Rækken  Dog  havde  Kvinder,  der  el- 
lers stemte  med  politiske  Partier,  i  ganske  stor  Udstrækning  benyttet 
sig  af  Navneoverførselsretten  til  at  stemme  paa  de  andre  Listers 
Kvindenavne,  naar  disse  havde  en  særlig  samlende  Kraft.  Dette  var 
ogsaa  Aarsagen  til,  at  de  kvindelige  Navne  paa  den  upolitiske  Liste  i 
Kristiania  fik  flere  Stemmer  end  de  mandlige. 

Høire  fik  de  fleste  Steder  stor  Majoritet  ved  Valgene,  hvad  der 
mentes  ikke  mindst  at  skyldes  Kvindernes  Deltagelse.  Konservative 
Hædersborgere,  hvem  kvindelig  Stemmeret  nogle  Maaneder  før  havde 
været  en  Gru  og  en  Vederstyggelighed,  spadserte  nu  yderst  fornøiede 
til  Valgurnen  med  sine  Ægtehalvdele,  der  enten  de  vilde  eller  ei  skulde 
hjælpe  til  at  holde  de  frygtelige  Socialister  Stangen.  Socialisterne  og 
deres  Tragten  efter  andres  Gods  var  nemlig  det  Skræmmebillede, 
Høirepartiet  overalt  opstillede  forat  bringe  vildfarende  Sjæle  ind  paa 
den  sikre  Vei.  —  Høireaviserne  var,  efterat  Valgets  Udfald  var  blevet 
bekjendt,  ogsaa  særdeles  galante  mod  Damerne  og  takkede  for  god 
Hjælp.  Det  modsatte  var  Tilfældet  med  Venstrebladene.  „Dagbladet" 
i  Kristiania  gav  saaledes  udelukkende  Kvinderne  Skylden  for  det  daar- 
lige  Udfald  for  Partiet  og  trøstede  sig  selv  og  sine  Læsere  med,  at  ved 
Storthingsvalgene,  hvor  Kvinderne  ikke  var  med,  der  skulde  nok  alt 
gaa  godt! 

Enkelte  Steder  paa  Vestlandet,  hvor  Eftervirkningerne  af  den  pieti- 
stiske Bevægelse  endnu  spores,  undlod  Arbeidsklassens  Kvinder  næsten 
ganske  at  stemme  af  religiøse  Grunde. 

Om  Socialisternes  Kvinder  er  at  mærke,  at  de  overalt  unddrog 
sig  Samarbeide  med  de  andre  Kvinder  og  kun  vilde  arbeide  sammen 
med  sit  Parti.  Dette  fik  forøvrig,  trods  alle  Spaadomme, .  ingensteds 
nogen  stærk  Repræsentation  ved  Valgene. 

Spørges  der,  om  der  allerede  nu  kan  mærkes  nogen  Virkning  af 
Kvindernes  Deltagelse  i  det  offentlige  Liv,  saa  maa  Svaret  ubetinget 
blive  ja.  Ikke  netop  saa  at  forstaa,  at  nogen  Kvinde  hidtil  har  gjort 
Revolution  i  Kommunestyrerne,  eller  (maaske'  paa  en  enkelt  Und- 
tagelse nær)  bragt  frem  større  Sager,  der  ikke  ligesaagodt  kunde 
være  bragt  frem  af  Mænd.  —  Mangesteds  forholder  de  sig  foreløbig 
endnu  passive,  idet  de  synes,  de  har  meget  at  lære  i  rent  formel  Hen- 
seende. I  Bergen  holder  Kvinderne  private  Møder  forud  for  hvert 
Bymøde,  hvor  de  saa  gjennemgaar  de  foreliggende  Sager  til  gjensidig 
Nytte  og  Belæring.  En  kvindelig  Kommunerepræsentant  i  en  af  de 
større  Byer  skriver:  Hvad  jeg  i  Møderne  først  og  fremmest  har  lært, 
er  at  tie;  for  det  Ordgyderi,  som  der  bedrives,  er  over  alle  Grænser 

væmmeligt.  Ingen  Kvinde  har  endnu  forsyndet  sig  paa  dette  Punkt; 
derfor  blir  vi  hørt  paa,  naar  vi  engang  siger  noget." 

I  et  Landsogn  —  Eidsvold  —  hvor  der  er  en  sserlig  dygtig  Kvinde 
med  i  Kommunestyret,  var  denne  indvalgt  i  en  Komité  paa  5  Med- 
lemmer, der  havde  at  vælge  et  af  flere  Alternativer  til  en  Veilinje. 
Skjøni  hun  i  Komitéen  blev  ganske  alene  med  sin  Mening,  fik  hun  i 
Heredsstyret,  efter  en  varm  Debat,  to  Trediedele  af  Stemmerne  for 
„sin"  Linje  —  et  noksaa  bemærkelsesværdigt  Resultat  paa  Landet. 

1  Kristiania  med  sin  forholdsvis  fiaatallige  kvindelige  Repræsentation 

—  kun  6  af  84  (2  Høit^,  2  upolitiske  og  2  Socialister)  er  man  saa 
heldig  i  Fru  Ragna  Nielsen   at  have  en  Repræsentant,    hvis  energiske 

Personlighed  og  utrættelige  Ar- 
beidskraft  allerede  Forlængst 
har  været  anerkjendt  og  skattet 
af  alle  Partier.  Hun  blir  ogsaa 
stærkt  benyttet,  og  hendes 
klare,  pi^kiiske  Bhk  og  ufor- 
færdede Kritik  øver  alt  nu  en 
mærkbar  Indflydelse  —  ikke 
mindst  i  økonomiske  Spørgs- 
maal,  hvor  hun  har  skudt  en 
Bresche  i  det  tilvante  System 
at  tale  om  Økonomi  istedetfor 
at  gjennemføre  den  praktisk  i 
Detaljen.  Hendes  Kritik  bl.  a. 
over  det  kostbare  System  med 
de  kommunale  Middelskoler  og 
Paavisning  af  deres  Konse- 
kvenser har  vakt  stor  Opmærk- 
somhed, og  —  selvfølgelig  — 
ogsaa  megen  Irritation  paa  en- 
kelte Hold,  efter  det  saare  gjængse  Princip,  at  vistnok  maa  der  spares 
i  den  offentlige  Forvaltning,  saadan  i  det  ubestemte  store  og  hele  taget, 

—  men  Sparsomheden  faar  værs'go  holde  sig  væk  fra  de  Omraader, 
der  berører  mine  egne  personlige  Interesser! 

Men  den  hovedsagelige  Virkning  af  kvindelig  Stemmeret  ligger  dog 
i  andre  Ting.  I  den  større  Respekt,  der  nu  vises  Kvinders  Arbeide 
og  deres  personlige  Meninger,  specielt  i  de  Kredse,  hvor  del  før  var 
utænkeligt  at  indrømme  dem  nogensomhelst  officiel  Indflydelse,  og  hvor 
idethele  alt,  hvad  der  gik  ind  under  „Kvindesag"  varsom  en  rød  Klud. 
1  mere  frittænkende  Kredse  har  jo  norske  Kvinder  alt  i  mange  Aar 
været  anseede  som  Mændenes  jævnbyrdige  og  ligestillede  Arbeids- 
kammerater  —  ialfald  i  Theorien.  —  I  den  videre  Udstrækning,  hvori 
Kvinder  nu  vælges  til  forskjellige  Hverv,  lønnede  som  ulønnede,  hvor 
deres  særlige  Evner  og  Anlæg  kan  komme  til  sin  Ret.     Og  ikke  mindst 

i  den  Rygstøtte,  det  giver  de  mange  rettænkende,  men  forsagte  blandt 
Kvinderne  at  se,  at  en  af  deres  Lige  nu  offentlig  kan  vedkjende  sig  og 
kjæmpe  for  sit  Kjøns  Opfatning  af  mange  sociale  og  moralske  For- 
hold, hvor  denne  Opfatning  afviger  fra  den  gjængse  og  vedtagne  — 
ganske  vist  fremdeles  ofte  uden  at  blive  hørt,  men  dog  uden  at  vække 
den  Haan  og  Spot,  der  før  omtrent  altid  mødte  de  saakaldte  Kvind- 
folkesynsmaader. 

I  Skole-  og  Fattigstyrer,  i  Værgeraad  og  Sygehustilsyn,  i  alslags 
forskjellige  Komiteer  og  Kommissioner  —  saagar  i  Reguleringskommis- 
sioner  er  nu  Kvinder  indvalgt,  og  intetstedsfra  hører  man  andet  end 
gode  Ord  om  Samarbeidet  mellem  de  to  Kjøn. 

Paa  et  Møde  i  Drammen  udtalte  en  kvindelig  Foredragsholder  før 
Valget:  „Vi  kommer  til  det  offentlige  Liv  med  vore  enkle  Begreber 
om  ret  og  galt.  Lad  os  ikke  skamme  os  over  dette  vort  naive  Stand- 
punkt." —  Det  Haab,  man  havde  om,  at  Kvinderne  skulde  dømme 
efter  sin  Samvittighed,  tvers  gjennem  alle  Partihensyn,  synes  hidtil  at 
have  holdt  Stik,  iallald  for  deres  Vedkommende,  som  har  en  Over- 
bevisning. Og  vi  tror  ikke,  nogen  angrer  eller  beklager  at  have 
sluppet  dem  ind  i  det  offentlige  Liv* 


Højskolens  Efteraarsmøder. 

Af  I.  P.  Jacobsen 


Naar  de  to  Tusind  unge  Piger,  der  i  Maj,  Juni  og  Juli  har  nydt  Høj- 
skolernes lette  Sommerkost,  søger  tilbage  hver  til  sin  Egn  for  at 
hjælpe  til  med  Høsten  paa  de  Marker,  hvor  Sæden  lagdes  i  Muld,  da  de 
drog  bort,  —  da  begynder  Højskolelærernes  Ferie. 

I  August  Maaned  lægger  Høsten  Beslag  paa  alle  Kræfter  og  Interesser 
hos  den  Befolkning,  der  ellers  søger  til  Højskolen  eller  kalder  Højskolens 
Mænd  ud  til  sig.  I  denne  Maaned  har  da  Højskolelærerne  Ro  til  at  søge 
Fornyelse  og  Berigelse  til  det  kommende,  alvorlige  Vinterarbejde. 

Men  naar  Komet  er  kommet  i  Hus  og  Landboernes  Sind  efter  den 
overstandne  Møje  er  opladt  og  velvilligt,  —  og  naar  Højskolens  Mænd  i 
Høstmaaneden  har  forfrisket  og  beriget  sig  med  ny  Indtryk,  ny  Ideer, 
ny  Viden,  saa  mødes  Parterne  igen.     Saa  kommer  Efteraarsmødeme. 

Fra  gammel  Tid  var  September,  den  Maaned  da  Grundtvig  blev  født 
og  i  hvilken  han  døde.  Vennemødernes  og  Mindefesternes  Tid  for  Grundt- 
vigs Venner  og  Tilhængere.  Efterhaanden  som  flere  og  flere  er  draget 
ind  under  Højskolernes  Paavirkning,  er  disse  Sammenkomster  blevet  tal- 
rigere og  spredt  ud  over  hele  Landet.  Efterhaanden  har  de  ogsaa,  nød- 
vendigvis, maattet  forandre  Karakter.  Saalidt  som  Højskolens  bedste  Mænd 
paa  noget  andet  Omraade  ynder  stædig  Vedhængen  ved  gamle  Livsformer, 
saalidt  har  man  paa  dette  Omraade  bevaret  de  gamle  Vennemøders  Ordning 
som  en  stivnet  Kultusform.  Efteraarsmødeme  er  som  en  Essens,  et  fortættet 
Kraftuddrag  af  selve  Højskolens  Hverdagsvirksomhed,  at  indtage  i  Løbet  af  to 
Dage.  De  har  gennemgaaet  en  Udvikling,  der  nogenlunde  svarer  til  den 
Højskolemes  egen  Arbejdsmaade  er  undergaaet.  Kundskabsmeddelelsens 
solidere  Hverdagskost  har  mere  og  mere  fortrængt  Opbyggelighedens  lettere 
Søndagsretter  der,  nydte  i  for  stor  Mængde,  efterhaanden  blev  for  vamle 
og  søde.  Den  Historiker  der,  forhaabentlig  snart,  giver  os  en  Skildring  af 
den  sidste  Menneskealders  i  hele  vor  Historie  enestaaende  Dygtiggørelses- 
arbejde,  af  den  aandelige  og  materielle  Grøde-  og  Væxttid,  der  har  gjort 
Flertallet  af  Danmarks  Mænd  og  Kvinder  til  bevidste  Medarbejdere  ved 
Menneskelighedens  Udvikling,  vil  i  Referater  af  Efteraarsmødemes  Fore- 
drag saaledes  som  de  foreligger  fra  Aar  til  Aar  i  Provindspressen  og  del- 
vis i  Højskolens  Fagpresse,  finde  et  højst  oplysende  og  forholdsvis  over- 
kommeligt Materiale.  Det  vil  fortælle,  hvorledes  saavel  Bevidsthedsform 
som  Bevidsthedsindhold  hos  den  Kres  af  Mennesker,  der  er  knyttet  til  Høj- 
skolen, efterhaanden  har  forandret  sig. 

En  stor  Del  af  de  henved  Hundrede  Højskoler  eller  højskolelignende 
Undervisningsanstalter  der  nu  findes  i  Danmark  afholder  et  Efteraarsmøde 
i   September    eller   Oktober  Maaned,   alt   eftersom  Høsten  har  været  tidlig 

eller  senere.  I  Aar  f.  Eks.  er  det  først  i  Oktober  Maaned,  der  har  kunnet 
være  Tale  om  at  faa  Folk  samlet  sammen.  Man  risikerer  sludfuldt  Vejr, 
daarligt  Føre  og  mørke  Aftener,  men  Efteraarsmødernes  Trofaste  behøver 
ikke  Asfalt  og  elektrisk  Lys  for  at  vove  sig  ud,  naar  de  mener,  der  er 
noget  godt  at  høre. 

Men  det  er  ikke  længer  blot  Højskoler  alene,  der  samler  lyttende 
Skarer  om  Oplysningens,  Andagtens  og  Skæmtens  Ord. 

I  Løbet  af  en  Snes  Aar  har  der  Landet  over  rejst  sig  otte  Hundrede 
„Forsamlingshuse".  Medens  „ Missionshusene "^  er  stængte  for  alt,  hvad 
der  ikke  hører  „Guds  Rige"*  til,  er  disse  Forsamlingshuse  helligede  alt 
menneskeligt.  De  kan  med  fuld  Sandhed  kaldes  „Folkets  Huse**.  Her 
stævner  Husbond  og  Tjenestefolk,  Gaardmænd  og  Husmænd  sammen  til 
Drøftelse  af  alle  mulige  Ting.  Her  holdes  Andelsmejeriets  Generalforsam- 
linger, politiske  Møder,  Afholdsmøder,  Høstgilder,  Gymnastik,  Dans  o.  s.  v. 
Medens  tidligere  alt  sligt  var  henvist  til  Kroens  „Sal**  med  de  røgsværtede, 
nøgne  Vægge,  den  klamme,  indelukkede  Luft  og  den  rødglødende  men  dog 
afmægtige  Kakkelovn,  byder  nu  Forsamlingshusene,  byggede  som  Aktie- 
eller Andelsforetagender  med  en  gennemsnitlig  Bekostning  af  en  4000  Kr., 
et  venligt,  hyggeligt  Tilflugtssted  for  alle  de  sociale  Livsytringer,  der  ikke 
kan  rummes  indenfor  et  Hjems  fire  Vægge  eller  kan  udfolde  sig  under 
aaben  Himmel.  Den  store  Sal,  der  rummer  100  å  200,  i  sjældne  Tilfælde 
flere,  Mennesker,  er  malet  i  lyse  Farver;  ligesaa  Træbænkene  og  Taler- 
stolen. Paa  Væggene  hænger  Portrætter  af  Grundtvig,  Fjord,  Dalgas,  Ho- 
strup, Berg,  Bjørnson,  undertiden  Hørup  og  Ibsen  og  forskellige  mere  lokale 
Berømtheder;  ved  festlige  Lejligheder  er  der  Flag,  Blomster  og  Grønt.  Alt 
tyder  paa,  at  her  kan  alt  menneskeligt.  Alvor  og  Gammen,  udfolde  sig. 
Her  holdes  ogsaa  Efteraarsmøder. 

Talere  og  Tilhørere  er  lige  interesserede.  De  første  har,  forsaavidt  de 
er  Højskoleforstandere  eller  -lærere  bl.  a.  den  meget  naturlige  og  fuldt 
berettigede  Hensigt  at  virke  for  Tilgang  til  deres  respektive  Skoler,  deres 
Tale  er  Propaganda  i  dobbelt  Forstand.  Og  Tilhørerne  har  deres  naturlige, 
praktiske  Krav.  De  vil,  som  alle  Mennesker,  opbygges,  underholdes  og 
belæres;  de  vil  dygtiggøres,  og  paa  en  behagelig  Maade. 

I  det  store  og  hele  er  Efteraarsmødeme  undergaaet  en  ikke  ringe  For- 
andring. Det  hjertelige  Bavl  og  det  opbyggelige  Drøvtyggeri,  der  for 
mange  gode  Mænd  ofte  var  en  Anstødssten  ved  grundtvigske  Folkemøder, 
hører  mere  og  mere  Fortiden  til.  Genren  er  vel  ikke  uddød.  Jeg  har 
set  og  hørt  paa  en  af  dens  typiske  Repræsentanter,  saadan  en  rigtig  hjerte- 
lig Mandsling  med  det  ejegode  stillestaaende  Smil  om  den  skægkransede 
Mund.  Han  talte  i  to  stive  Klokketimer.  Det  begyndte  med  en  Skildring 
af  de  4  Evangelister,  og  med  forbavsende  Skarpsindighed  paaviste  han 
dybe  Overensstemmelser  og  Paraleller  mellem  dem  og  de  4  Temperamenter, 
de  4  Stadier  i  Menneskelivet,  de  4  Aarstider,  de  4  Verdensaldre  o.  s.  v. 
Det  var  ganske  i  Stil  med  de  indremissionske  Lægprædikanter.  Men  han 
er  gammel  og  Typen  uddør.  Sagtens  har  han  og  den  gjort  sin  Gavn 
i  sin  Tid.  Nu  viser  Bevægelsen  i  en  anden  Retning.  I  Aar  har  f.  Eks. 
de  to  københavnske  Doktorer,  Edv.  Lehmann  og  Starcke,  der  ganske  vist 
begge  har  en  Del  Karaktertræk  fælles  med  Højskolens  Mænd,  været  ude 
i  Landet.  Ved  andre  Lejligheder  har,  som  bekendt,  adskillige  Universitets- 
lærere været  Højskolens  Gæster.  En  Del  Valgmenighedspræster  —  deri- 
blandt saa  ypperlige  Kræfter  som  Malling  og  Briicker  —  og  andre  grundt- 
vigske Præster,    foruden    nogle   ledige  Theologer,    tager   ogsaa   Ordet  ved 

Efteraarsmøderne.  Iblandt  dem,  navnlig  i  den  sidste  Kategori,  er  der  vel 
en  Del  af  den  Slags  Alvidenhedspræster,  der  intet  har  lært  og  derfor  kan 
alt,  og  som  frejdigt  behandler  historiske,  økonomiske,  sociale  og  natur- 
videnskabelige Problemer,  foruden  hvad  der  hører  ind  under  det  opbygge- 
lige. Lad  os  se  paa  Programmerne  for  de  forskellige  Typer  af  Efteraars- 
møder. 

Særslev  Højskole. 
1ste  Dag.    a.    Forstanderen  byder  Velkommen. 

b.  Højskoleforstander  Stevns:    De   nordamerikanske    Fristaters    Kulturud- 

vikling. 

c.  Forfatteren   Anton  Andersen:    Christian   VI*   Rejse  til  Norge   1733  (en 

ypperlig  Skildring  af  Datidens  Kultur,  bygget  paa  den  bevarede  Skibs- 
journal m.  m.) 

d.  Professor  la  Cour:    Den  engelske  Videnskabsmand  Michael  Faraday. 
2den  Dag.    a.    Højskoleforstander  Stevns :    Fortsænelse  af  Foredraget  første  Dag. 

b.  Professor  la  Cour:   Om  Elektricitet.    (Foredraget  varede  i  to  Timer). 

c.  Klaus  Berntsen:    Om  Kirkelovene. 

Ved  dette  som  ved  alle  andre  Efteraarsmøder  afsynges  før  og  efter 
Foredragene  Sange  og  Salmer  af  Grundtvig,  Ploug,  Hostrup,  Bjørnson. 
Men  hvilken  ypperlig  Emnesamling  —  og  hvilket  ypperligt  Publikum.  Hvor 
i  Verden  træffer  man  en  Forsamling,  der  har  Lyst  og  Evne  til  at  høre 
timelange  Foredrag  af  den  Art,  og  hvor  træffer  man  Talere,  der  er  i  Stand 
til  at  forme  deres  Ideer  og  Viden  saaledes,  at  det  er  muligt  at  fastholde 
Interessen  hos  Tilhørerne. 

Efteraarsmødet  i  Kolding  Højskolehjem  havde  et  lignende  Præg  — 
maaske  lidt  mere  „  verdsligt  **,  idet  alt  opbyggeligt  Apparat  var  udeladt. 
„Kristeligt  Dagblad**  har  da  ogsaa  ladet  en  „gammel  Grundtvigianer**  græde 
over  dette  Møde  som  et  Eksempel  paa  den  sædelige  Fordærvelse  og  reli- 
giøse Lunkenhed,  Højskolen  befordrer.  Mødet  var  besøgt  af  500  Mennesker. 
Programmet  var: 

1ste  Dag.    a.   Højskoleforstander   Bredsdorff:    Bismarck  (et  dygtigt  Foredrag  om  end 

pienet  af  den  traditionelle  nationalistiske  Begrebsforvirring  om  1864.) 
b  Valgmenighedspræst  Vilh.  Malling  oplæser  sit  eget  Skuespil  „Formaaende 
Venner**. 

2den  Dag.    a.    Pastor  Briicker :    Velkomsnale. 

b.  Dr.   Starcke:   Om    Forholdet   mellem   de   Voksne   og   den   opvoksende 

Slægt. 

c.  Højskoleforst.  H.  Hostrup:   Skuespilleren  Michael  Wiehe. 

d.  Forfatteren  Jacob  Knudsen:   Oplæsning  af  „Det  gamle  Hjem**. 

Paa  Vejstrup  Højskole  er  Programmet  mere  blandet. 
Emnerne  er  følgende,  —  jeg  anfører  dem  saaledes  som  de  fulgte  efter 
hinanden : 

„Hvo  som  har  Øren  at  høre  med,  han  høre**.  —  Om  den  rette  Vurderingsmaade  hos 
den  enkelte  saavel  som  hos  et  Folk.  —  Paulus.  —  Engelsk  Universitetsungdom.  — 
Om  Tuberkulosens  Behandling  og  Sanatorier  (af  en  Læge).  —  „Nutiden  mangler 
Haab**.  —  Sibbem.  —  Den  rige  Mand  og  Lazarus.  —  Om  Guds  Visdom.  —  Oplæs- 
ning. — 

Mødet  varede  i  3  Dage. 

Man  forbavses  over  Tilhørernes  Appetit  og  over  den  Lethed,  hvormed 
man  gaar  fra  det  ene  Emne  til  det  andet. 

Jeg  skal  endnu  anføre  Programmet  for  et  Qerde  Efteraarsmøde  paa  en 
mindre  Højskole  i  Nordjylland.  Her  har  Præsterne  Ordet,  og  de  holder 
sig  til  det  opbyggelige.  1ste  Præst  taler  om  Ordet  Menighed.  2den  Præst 
om  Simon  Peter.  Derpaa  Gudstjeneste  med  Altergang,  og  efter  dette 
taler  atter  en  Præst  over  Emnet:  Menneskets  dobbelte  Natur;  tilsidst  er 
der  Oplæsning. 

Over  alle  Efteraarsmøder  hviler  et  ejendommeligt  hjemligt-hyggeligt 
Præg.  Man  forstaar  hinanden,  de  fleste  kender  hinanden.  Menighed  og 
Familie  eller  Kristendom  og  Folkelighed,  som  de  selv  ynder  at  sige.  Der 
er  lidt  af  hvert.     Ikke  for  intet  synges  overalt  Programsangen: 

Et  jævnt,  et  muntert,  virksomt  Liv  paa  Jord 

som  det  jeg  vilde  ej  med  Kongers  bytte, 

opklaret  Gang  i  ædle  Fædres  Spor 

med  lige  Værdighed  i  Borg  og  Hytte  — 

med  Øjet,  som  det  skabtes,  opadvendt 

lysvaagent  for  alt  stort  og  skønt  hemeden 

men  med  de  dybe  Længsler  velbekendt,  I 

kun  fyldestgjort  af  Glans  fra  Evigheden. 

...  Ét  saadant  Liv  jeg  ønsked  al  min  Æt 

og  pønsed  paa  med  Flid  at  forberede. 

Og  naar  min  Sjæl  blev  af  sin  Grublen  træt, 

den  hviled  sig  ved  Fadervor  at  bede. 

Have-Byer 

Af  Adolph  Jensen. 


For  3  Aar  siden  udkoin  der  i  England  en  lille  Bog  med  den  lidt  mærke- 
lige Titel:  „I  Morgen,  en  fredelig  Vej  til  virkelig  Reform."  Forfatteren 
var  Mr.  Ebenezer  Howard;  Navnet  er  nu  adskilligt  bedre  kendt  end  den- 
gang. Bogen,  der  snart  blev  udsolgt,  er  senere  optrykt  flere  Gange, 
senest  under  Titelen  „Garden  Cities  of  to  Morrow"  (Fremtidens  Have- 
byer), og  —  hvad  der  har  større  Interesse  —  Mr.  Howards  dristige  Planer 
har  rimelig  Udsigt  til  at  blive  virkeliggjorte,  om  end  foreløbig  i  beskeden 
Maalestok. 

Den  ledende  Ide  er  i  Korthed  følgende. 

Trods  de  store  Anstrængelser,  der  i  vore  Dage  gøres  for  at  modarbejde 
de  sociale  og  hygiejniske  Ulæmper  ved  Livet  i  de  store  Byer,  har  Er- 
faringen vist,  at  det  forslaar  uforholdsmæssig  lidt.  Man  kan  vel  med 
uhyre  Ofre  hist  og  her  tilvejebringe  et  „Luftbælte"  igennem  overbebyggede 
og  overbefolkede  Bydele,  men  de  Fordele,  der  derved  vindes,  ere  ofte 
delvis  illusoriske  og  i  hvert  Fald  dyrt  købte.  Eller  man  kan  ved  Fast- 
sættelse af  fornuftige  Bebyggelsesplaner  for  de  nye  Territorier,  der  ind- 
drages under  Byens  Omraade,  forhindre  en  altfor  hensynsløs  Udnyttelse 
af  Grunden,  men  Byen  vokser  dog  bestandig,  Aar  efter  Aar  lægges  nye 
Ringe  udenom  de  ældre.  Det  er  alt  sammen  kun  Lapperi,  Ondet  maa 
afhjælpes  paa  mere  radikal  Vis.  Hr.  Howard  ser  i  den  store,  sammen- 
byggede By  en  Uting,  som  man  maa  komme  bort  fra  i  Fremtiden,  men 
det  kan  ikke  ske  paa  anden  Maade  end  ved  at  bygge  helt  nye  Byer,  der 
fra  første  Færd  indrettes  efter  rationelle  Principer. 

Grundformen  i  Mr.  Howards  Byplaner  er  Cirklen;  de  Skitser,  der 
findes  i  hans  Bog,  ser  ved  første  Øjekast  ud  som  Edderkoppespind.  Ved 
nærmere  Undersøgelse  vil  man  finde,  at  disse  cirkulære  Bebyggelses- 
planer ere  udarbejdede  med  stor  Omhu  og  under  Hensyntagen  til  de 
mange  forskelligartede  ofte  modstridende  Krav,  der  maa  stilles  til  Idealet 
af  en  moderne  By.  Det  er  ikke  muligt  her  at  give  en  udtømmende  Be- 
skrivelse af  Enkelthederne.     Om  Hovedprincipet  kun  dette. 

Byen,  der  ikke  maa  have  over  60,000  Indbyggere,  tænkes  opført  paa 
et  Areal  af  6000  acres,  hvoraf  dog  kun  de  1000  acres  udlægges  til  egentlig 
Bebyggelse,  medens  Resten  anvendes  som  Landbrugsareal,  til  Gartnerier  o.  1. 
Centrum  dannes  af  en  rund  Park  af  4 — 5  acres  Udstrækning,  begrænset 
af  en  Ring  af  offentlige  Bygninger  som  Raadhus,  Bibliotek,  Museer,  Teater, 
Hospitaler  osv.  Udenom  denne  Ring  følger  en  endnu  større  Park,  som 
paa  den  udvendige  Side  begrænses  af  en  med  Glastag  overdækket  Prome- 
nade, hvor  der  findes  Butikker,  Udstillingslokaler  osv.,  og  hvor  der  kan 
indrettes  Vinterhaver  o.  lign.  Rundt  om  disse  centrale  Anlæg  bygges  Be- 
boelseshusene i  5  brede,  cirkelformede  Gader;  den  midterste  tænkes  som 
en  prægtig,  træbevokset  Avenu,  og  her  opføres  Stadens  Kirker,  Skoler  o.  1. 
Den  yderste  Ring  afgiver  Plads  for  Fabriker,  Lagerhuse,  Markedspladser 
m.  m.,  alt  sammen  i  nær  Forbindelse  med  Byens  Ringbane.  Paa  tværs 
tænkes  Byen  gennemskaaret  af  6  brede  Bulevarder,  ligesom  de  forskellige 
cirkulære  Gader  forbindes  ved  mindre  Veje  med  passende  Mellemrum. 

Byen  maa  ikke  udvides  udover  de  én  Gang  fastslaaede  Rammer,  og 
der  maa  ikke  bygges  nogen  ny  By  indenfor  en  bestemt  Afstand  fra  Centret. 
Men  Mr.  Howard  tænker  sig,   at   en   saadan  Stad  som   den  her  beskrevne 

efterhaanden  vil  blive  omgiven  med  andre  Havebyer,  maaske  noget  mindre 
end  Centralbyen,  men  opførte  efter  ganske  lignende  Principer.  Forbindelsen 
mellem  disse  „Forstæder"  indbyrdes  og  med  Centralbyen  sker  ved  et 
internationalt  Jernbanesystem,  hvis  Grundform  er  en  Cirkelbane  med 
Diagonallinjer. 

Dette    er  Grundtrækkene  af  Planens    tekniske  Side.     Nu    dens  øko- 
nomiske og  sociale. 

Havebyen  med  dens  tilhørende  Landbrugsareal  udgør  en  Kommune, 
der  selv  er  Ejer  af  al  Grund.  Byggepladser  og  Jord  udlejes  af  Kommunen 
med  de  nødvendige  Servituter,  hvoriblandt  den,  at  der  ikke  maa  holdes 
Butik  eller  drives  Detailhandel  andetsteds  end  i  de  før  omtalte  Basar- 
bygninger (Meningen  hermed  er  at  udelukke  den  uøkonomiske  Mellemhandel). 
Lejemaalene  saavel  for  Butikker  som  for  Byggegrunde  og  Agerjord  skal 
ordnes  paa  saadan  Maade,  at  Kommunen  sikrer  sig  største  Parten  af 
Grundenes  Værdistigning.  Grundværdiernes  „Socialisering*'  er  altsaa  et 
Hovedmoment  i  Mr.  Howards  Plan,  men  iøvrigt  paatvinges  der  ikke  Kom- 
munen eller  dens  Beboere  noget  som  helst  socialt,  politisk  eller  religiøst 
Program.  Herved  adskiller  Foretagendet  sig  fra  de  talrige  socialistiske 
eller  kommunistiske  Samfund,  der  fra  Tid  til  anden  ere  grundlagte  (navn- 
lig i  Amerika),  og  som  i  det  ydre  ofte  have  stor  Lighed  med  de  Ho- 
wardske „Garden  Cities*. 

Planen  blev  fra  først  af  mødt  med  stor  Sympati  i  den  engelske  Presse, 
men  med  lige  saa  stor  Mistillid  til  dens  praktiske  Brugbarhed  hos  de  Folk, 
fra  hvem  den  økonomiske  Støtte  skulde  komme.  Man  indrømmede,  at 
her  var  opbygget  et  smukt  og  tiltalende  Luftkastel,  men  heller  ikke  mere. 
Mr.  Howard  tabte  dog  ikke  Modet;  han  søgte  gennem  en  ihærdig  Agitation 
at  vække  Interesse  for  sit  Forehavende  i  de  videst  mulige  Kredse,  og  han 
skaffede  sig  den  bedste  sagkyndige  Bistand  til  at  underbygge  den  hele 
Plan  med  solide,  uangribelige  Beregninger  og  Overslag.  Lidt  efter  lidt 
vandt  han  Terræn  ogsaa  hos  de  formaaende  Mænd  i  det  praktiske  Liv,  og 
han  6k  dannet  et  Selskab,  der  ikke  blot  tæller  Hundreder  af  Englands 
fineste  Navne,  men  som  allerede  nu  raader  over  en  Kapital,  der  i  hvert 
Fald  er  stor  nok  til  at  sætte  Sagen  i  Gang.  Saa  kom  desuden  Tilfældet 
til  Hjælp.  Londons  Grevskabsraad  besluttede  at  anlægge  nye  Arbejder- 
kolonier langt  borte  fra  Kæmpebyens  Røg  og  Smuds,  men  man  erkendte, 
at  Planen  var  uudførlig,  hvis  ikke  Fabrikeme  flyttedes  med.  Under  For- 
handlingerne oplystes  det,  at  flere  store  Fabrikanter  som  f.  Eks.  George 
Cadbury  (bekendt  Chocolade-Firma)  og  W.  H.  Lever  („Sunlight  Soap**) 
allerede  havde  foretaget  Volten  og  flyttet  baade  Fabrik  og  Arbejdere  ud 
paa  Landet.  Her  var  jo  i  Virkeligheden  Howards  Ide  bleven  realiseret, 
og  de  nævnte  Fabrikanter  er  da  ogsaa  indtraadte  i  Selskabet,  hvis  For- 
maal  de  støtter  ikke  alene  moralsk  med  deres  Navn,  men  ogsaa  ved  Teg- 
ning af  store  Beløb  som  Garanti-Kapital. 

I  Virkeligheden  er  man  nu  kommen  saa  vidt,  at  man  staar  i  Begreb 
med  at  gaa  over  til  Planens  praktiske  Udførelse;  saa  vidt  vides,  er  der 
allerede  købt  Grund,  og  Planerne  til  Bebyggelse  af  den  første  Sektion 
(Ottendedel)  af  en  cirkulær  Haveby  er  fuldt  færdige. 

Naturligvis  vil  der  løbe  meget  Vand  i  Stranden,  før  Mr.  Howards  Ide 
kan  virkeliggøres  i  større  Omfang;  men  det  Pioner- Arbejde,  der  nu  fore- 
tages, fortjener  utvivlsomt  Opmærksomhed  som  det  dristigste  og  mest 
radikale  Forsøg  paa  at  løse  det  Dag  for  Dag  mere  brændende  Bolig-  og 
Bebyggelsesspørgsmaal. 

en  moderne  Lægevidenskab  vilde  aldrig  have  naaet  saa  høj  en  Ud- 
vikling, som  den  har  faaet  særlig  i  den  sidste  Menneskealder,  om 
den  ikke  i  saa  stor  Udstrækning  havde  benyttet  Forsøg  paa  Dyr. 

Det  fremgaar  klarest,  naar  man  ser  paa  Forskellen  i  vort  Kendskab 
I  til  Sygdomme,  der  kan  overføres  paa  Dyr  og  studeres  paa  disse,  og 

saadanne,  der  ikke  kan  indpodes  paa  Dyr. 

Medens  saaledes  Tuberkulose,  Kolera,  Pest,  Difteri  og  mange 
flere  Sygdomme,  der  uden  stor  Vanskelighed  kan  podes  paa  et  eller 
flere  af  vore  almindeligst  anvendte  Forsøgsdyr,  Kaniner,  Marsvin,  Rot- 
ter og  Mus,  er  saa  godt  kendte  i  deres  Aarsags-  og  Smitteforhold,  at 
man  endog  for  de  flestes  Vedkommende  gennem  Forsøg  paa  Dyr  er 
naaet  til  at  finde  Vakcine  eller  Serum  imod  dem,  er  Forholdet  et  helt 
andet,  naar  Talen  er  om  Mæslinger,  Skarlagensfeber,  Skaalkopper, 
Syfilis  osv.  Her  kender  vi  hverken  Aarsagen  eller  de  nærmere  Betin- 
gelser for  Sygdommens  Udvikling. 

For  Kræftens  Vedkommende  er  der  gjort  talrige  Forsøg  paa  at 
overføre  Svulster  fra  Mennesker  til  Dyr.  Disse  Forsøg  havde  dog  paa 
Forhaand  kun  ringe  Udsigt  til  at  lykkes.  Man  vidste  nemlig  fra  en 
Række  andre  Forsøg,  at  det  er  umuligt  at  overføre  levende  Væv  fra 
en  Dyreart  til  en  anden,  medens  det  let  kan  lade  sig  gøre  fra  et  Dyr 
til  et  andet  af  samme  Art.  I  Kirugien  benyttes  det  nu  til  Dags  meget 
ofte  at  dække  over  store  Saar,  der  kun  langsomt  vilde  hele,  med  sund 
Hud  enten  fra  andre  Steder  hos  den  Syge  selv  eller  fra  et  andet 
Menneske.  Operationen,  som  kaldes  en  Transplantation,  foretages  paa 
den  Maade,  at  den  velrensede  sunde  Huds  øverste  Lag  skrælles  af  med 
en  skarp  Kniv  og  overflyttes  paa  Saaret,  hvor  Hudlappen  vokser  fast 
og  fremkalder  Heling  langt  hurtigere,  end  det  ellers  vilde  ske.  Man 
har  forsøgt  at  anvende  Hud  af  andre  Dyr  og  har  ogsaa  mellem  Dyrene 
indbyrdes  forsøgt  lignende  Transplantationer,  men  disse  er  kun  lykkedes, 
naar  begge  Forsøgsdyrene  var  af  samme  Art. 

Der  var  derfor  kun  meget  ringe  Sandsynlighed  for,  at  Menneskets 
Kræftceller  vilde  vokse,  naar  de  overførtes  til  Dyr,  og  det  kunde  egent- 
lig kun  tænkes  under  den  Forudsætning,  at  Kræften  var  foraarsaget  af  en 
Snylter,  der  kunde  trænge  ind  i  Dyrets  Celler  og  fremkalde  Kræft. 
Men  en  saadan  Snylter  synes,  som  vi  har  set  i  en  tidligere  Artikel, 
ikke  at  findes. 

Ikke  desmindre  har  man  dog  kunnet  gøre  Forsøgene.  Kræftsvulster 
forekommer  nemlig  ikke  alene  hos  Mennesket,  men  er  iagttaget  hos  en 
Mængde  andre,  især  tamme  Pattedyr.  Hos  Hunden  er  den  forholdsvis 
hyppig,  ligesaa  hos  Mus  og  Rotter,  sjældnere  hos  Katte  og  Svin.  Hos 
vilde  Dyr  er  den  ikke  iagttaget;   selv  i  zoologiske  Haver  forekommer 

den  meget  sjælden  hos  Dyrene,  tiltrods  for,  at  disse  ofte  her  kan  opnaa 
en  høj  Alder,  hvad  der  ogsaa  hos  Dyrene  synes  at  være  en  Betingelse 
for  Kræftens  Optræden. 

Af  de  mange  i  de  medicinske  Tidsskrifter  foreliggende  Meddelelser 
om  Overførelse  af  Kræft  maa  imidlertid  et  stort  Antal  udskydes  som 
mangelfuldt  oplyste  og  helt  fejlagtige.  Dette  gælder  især  saadanne 
Tilfælde,  hvor  der  efter  Indpodningen  af  en  Svulst  er  fremkommet  en 
Svulst  af  en  helt  anden  Slags  eller  simpel  Betændelse,  der  kun  ved 
den  mest  overfladiske  Undersøgelse  kunde  opfattes  som  en  Svulst. 

Man  maa  ligeledes  være  forsigtig  med  at  drage  Slutninger  af  For- 
søg paa  Overførelse  af  Kræft  fra  Hund  til  Hund,  da  Kræft  forekommer 
saa  almindeligt  blandt  Hundene,  at  det  ikke  altid  er  til  at  afgøre,  om 
den  fundne  Svulst  er  indpodet  eller  en  tilfældig  opstaaet. 

Derimod  er  det  med  Sikkerhed  lykkedes  at  overføre  Kræft  fra  Rotte 
til  Rotte  og  fra  Mus  til  Mus. 

For  Rotternes  Vedkommende  ligger  Forsøgene  allerede  15  Aar  til- 
bage i  Tiden.  De  foretoges  af  en  Mand  ved  Navn  Hanau,  som  hos 
en  Rotte  fandt  et  Kræftsaar  paa  Kønsorganerne.  Smaastykker  af  Svulsten 
indpodedes  paa  to  andre  Rotter  og  fremkaldte  Dannelsen  af  nye  Kræftsaar. 

Dernæst  fandt  en  Franskmand,  Morau,  en  Kræftsvulst  hos  en  Mus. 
Forsøg  paa  Indpodning  af  Svulststykker  paa  andre  Mus  lykkedes,  og  i 
Løbet  af  4 — 5  Maaneder  udviklede  der  sig  Knuder,  der  tilsidst  dræbte 
Dyrene  under  lignende  Forgiftningssymptomer,  som  indtræder  hos 
Menneskene.  I  5  Aar  overførtes  Svulsten  uden  Afbrydelse  fra  Mus  til 
Mus,  derimod  kunde  den  trods  gentagne  Forsøg  ikke  indpodes  paa 
andre  Dyrearter,  end  ikke  saa  nærstaaende  som  Rotter. 

De  vigtigste  og  mest  indgaaende  Undersøgelser  over  en  saadan  fra 
Mus  til  Mus  overført  Kræftsvulst  er  Løbet  af  de  sidste  Par  Aar  fore- 
tagne her  i  Byen  paa  Landbohøjskolen  af  Professor  C.  O.  Jensen. 

Professoren  havde  i  en  længere  Aarrække  uden  Held  anstillet  Forsøg 
med  Overførelse  af  Svulster  fra  Dyr  til  Dyr.  Da  fandt  han  ved  Nyt- 
aarstid  1901  hos  en  hvid  Mus  en  Svulst  i  og  under  Huden,  omtrent 
saa  stor  som  en  Hasselnød.  Et  Stykke  af  denne  Svulst  blev  revet  ud 
i  en  Morter  og  indsprøjtet  under  Huden  paa  5  andre  Mus.  Hos  de 
3  af  disse  udviklede  der  sig  i  Løbet  af  et  Par  Maaneder  store  Svulster, 
og  fra  disse  kunde  de  føres  videre  og  er  indtil  nu  i  Løbet  af  3  Aar  gaaet 
fra  Mus  til  Mus  i  22  Led.  Omtrent  14  Dage  efter  Indpodningen  frem- 
kommer paa  Indpodningsstedet  en  lille  rundagtig  Knude.  I  de  første 
Uger  vokser  den  langsomt,  men  senere  langt  hurtigere,  og  i  Løbet  af 
3  Maaneder  kan  den  blive  saa  stor,  at  den  vejer  mere  end  selve  Musen; 
saaledes  vejede  i  et  Tilfælde  Musen  14  Gram,  Svulsten  20  Gram.  Den  er 
da  saa  stor,  at  den  hindrer  Musen  i  at  rejse  sig,  hvis  den  falder  omkuld. 

Svulstens  Forhold  til  Omgivelserne  er  ret  ejendommelige.  Det  er 
ikke  saaledes,  at  der  efter  Indpodningen  af  nogle  af  Kræftcellerne 
under  Huden  fremkommer  kræftagtige  Forandringer  i  denne,  men  det 

er  selve  de  indpodede  Celler,  som  b^ynder  at  vokse,  og  som  alene 
danner  den  nye  Svulst.  Derfor  fremkommer  der  heller  ingen  Svulst, 
hvis  man  knuser  det,  der  skal  indpodes,  saa  stærkt,  at  alle  Cellerne  gaar 
i  Stykker.  En  Betingelse  for,  at  Indpodningen  skal  slaa  an,  er  at  der 
er  hele  velbevarede  Svulstceller  tilbage. 


Der  er  med  andre  Ord  ikke  Tale  om  nogen  Infektion,  d.  v.  s. 
Smitte  lil  det  sunde  Dyrs  Celler,  men  kun  om  en  Overførelse,  en 
Transplantation  af  Celler,  der  fbrmaar  at  trives  og  udvikle  sig  hos 
et  andet  Dyr  af  samme  Art. 


•)  Ved  en  Feiliagelse  var  Billederne  lil  den  tidligere  Artikel  om  Kræft  blevet  vendt  forken. 

Der  er  foretaget  en  stor  Mængde  Forsøg  paa  at  finde  en  mulig 
Snylter,  uden  at  dette  dog  er  lykkedes.  Trods  talrige  mikroskopiske 
Undersøgelser,  Anvendelsen  af  en  Mængde  Farvemaader  og  Udsaaning 
paa  en  Mængde  af  de  Næringsstoffer,  man  ellers  anvender  til  Bakterier 
og  Gærsvampe,  er  der  ingen  Bakterier  fundet.  Professor  Jensen  har 
ogsaa  tænkt  sig  Muligheden  af  en  usynlig  Bakterie  som  Aarsag,  men 
Forsøg  paa  at  paavise  en  saadan  slog  ogsaa  fejl. 

Det  er  ikke  alle  de  podede  Mus,  der  angribes  ved  første  Indpod- 
ning, i  Gennemsnit  kun  Halvdelen.  Den  Halvdel,  som  ikke  angribes, 
synes  at  være  i  Besiddelse  af  en  medfødt  Uimodtagelighed,  ti  naar  en 
Mus  først  engang  er  podet  uden  Anslag,  lykkes  det  heller  ikke  senere. 
Om  Musenes  Alder  spiller  nogen  Rolle  i  denne  Henseende,  omtales 
ikke  i  Prof.  Jensens  Meddelelse,  men  det  er  jo  næppe  rimeligt.  De 
angrebne  Dyr  dør  alle,  dels  af  fremkomne  Saardannelser,  dels  af  en 
Forgiftning  i  Lighed  med  den,  man  iagttager  hos  Kræftpatienter.  Den 
indpodede  Kræft  adskiller  sig  dog  fra  den  naturligt  forekommende 
blandt  andet  derved,  at  den  ikke  giver  Anledning  til  Aflæggere,  Meta- 
staser, andre  Steder  i  Kroppen;  den  holder  sig  paa  Podestedet. 

Den  oprindelige  Svulst  fandtes,  som  nævnt,  hos  en  hvid  Mus,  og 
det  er  hos  hvide  Mus,  de  fleste  Indpodninger  er  foretagne.  Svulsterne 
lader  sig  dog  ogsaa,  omend  med  nogen  Vanskelighed,  overføre  paa  den 
almindelige  graa  Mus,  men  derimod  ikke  paa  de  andre  prøvede  Muse- 
arter, Markmus,  Rødmus  og  Hasselmus. 

At  den  heller  ikke  kan  overføres  til  Rotter,  Kaniner,  Marsvin,  Geder  og 
Ænder  er  efter  det  ovenfor  anførte  om  Transplantatio  nikke  saa  mærkeligt. 

Professor  Jensen  har  ogsaa  anstillet  en  Række  interessante  Forsøg 
over  den  Modstand,  som  Kræftcellerne  har  overfor  ydre  Paavirkninger, 
hvad  der  maaske  kunde  faa  Betydning  for  Behandlingen  af  Kræft 
eller  give  Fingerpeg  i  Retning  af  en  mulig  Snylters  Art. 

Det  har  vist  sig,  at  Svulsten  kunde  ligge  i  Laboratoriet  i  12  Dage, 
ja  i  Isskab  endog  i  18  Dage  uden  at  tabe  sin  Ævne  til  at  kunne  over- 
føres paa  nye  Mus.  Det  vil  med  andre  Ord  sige,  at  de  levende  Svulst- 
celler, der  betingede,  at  Svulsten  kunde  slaa  an,  var  i  Stand  til  at 
holde  sig  levende  udenfor  Dyrets  Legeme,  uden  at  Næringsstoffer  til- 
førtes gennem  Blodet  i  12  eller  endog  18  Dage.  Skønt  dette  lyder 
utroligt,  kender  man  dog  andre  dyriske  Vævceller,  der  overgaar  dem. 
Saaledes  kan  Cellerne  i  de  Hudlapper,  man  anvender  til  Transplantation 
paa  aabne  Saar,  holdes  levende  i  indtil  22  Dage.  Ved  højere  Tempe- 
ratur er  Modstandsevnen  langt  svagere.  Allerede  efter  en  Dags  Ophold 
i  Legemsvarme  (37®  C.)  udenfor  Organismen  er  Cellerne  døde,  og  ved 
46®  dræbes  de  allerede  paa  5  Minutter.  Derimod  kan  Svulstcellerne 
taale  Afkøling  til  under  Frysepunktet  i  over  en  halv  Time  uden  at 
lide  paaviseligt  derved.  Lys  virker  meget  stærkt,  blot  2  Minutters  Be- 
lysning fra  en  af  de  Lamper,  som  anvendes  ved  Finsens  Behandling 
af  Lupus,  hindrer,  at  Kræften  kan  slaa  an. 

Men  det  interessanteste  og  betydningsfuldeste  er  knyttet  til  de  med 
disse  Mus  anstillede  Helbredelses  fors  øg.  Disse  gaar  ud  fra  den 
nyeste  Tids  Erfaringer  om  de  ejendommelige  Cellegifte,  der  kan  dannes, 
naar  man  hos  et  eller  andet  Dyr  indsprøjter  Celler  af  en  vis  Art. 
Sprøjter  man  f.  Eks.  røde  Blodlegemer  fra  en  Hest  ind  i  Bughulen  hos  en 
Kanin,  erhverver  Kaninens  Blodserum  den  mærkelige  Egenskab,  at 
hvor  det  kommer  i  Berøring  med  Hesteblodlegemer,  opløses  disse, 
derimod  f  Eks.  ikke  Menneskeblod  og  Museblod.  Sprøjter  man  der- 
imod Menneskeblod  ind  paa  en  Kanin,  erhverver  dennes  Serum  Ævnen 

\  til  at  opløse  Menneskeblodlegemer  og  kun  disse,  en  Iagttagelse  man  i 

Retsmedicinen  har  anvendt  til  at  afgøre,  om  Blod,  som  er  fundet  paa 

j  en  Forbryders  Klæder,  stammer  fra  et  Menneske  eller  ej. 

I  Men  man  kan  ikke  blot  lave  Serum,  der  virker  giftigt  paa  Blod- 

j  legemer;  hvis  man  f.  Eks.  poder  en  Kanin  med  Leverceller  af  et  Mar- 

svin, erhverver  Kaninblodet  en  skadelig  Indvirkning  paa  Marsvinelever; 
hvis  man  sprøjter  Marsvin  med  en  saadan  Kanins  Serum,  svinder 
Leveren  ind,  og  Marsvinet  dør  tilsidst  deraf.  Lignende  særlige  (specifike) 
Gifte  kan  man  fremstille  for  Nyrevæv,  Hjærnevæv  osv. 

Alle  disse  den  nyeste  Tids  Opdagelser  er  byggede  paa  Erfaringer 
hentede  fra  Bakteriologien,  hvor  lignende  Forhold  gør  sig  gældende 
efter  Indpodning  af  visse  Bakterier,  hvad  der  igen  har  ført  til  den 
moderne  Serumterapi. 

Ud  fra  disse  Erfaringer,  har  Professor  C.  O-  Jensen  i  længere 
Tid  behandlet  to  Kaniner  med  Indsprøjtning  af  knust  Svulstmasse.  Han 
har  aareladt  disse  Kaniner,  har  ladet  Blodet  løbe  sammen  og  har  taget 
det  udenom  Blodkagen  samlede  klare  Serum,  som  han  derefter  har 
benyttet  til  Forsøg  i  Haab  om,  at  det  skulde  have  en  skadelig  Virkning 
paa  Svulstvævet  og  derigennem  en  gavnlig  paa  Musen, 

Hos  tre  Mus,  hvor  Svulsten  allerede  havde  begyndt  at  udvikle  sig, 
indsprøjtedes  med  forskellig  Tids  Mellemrum  gentagne  Gange  smaa 
Mængder  Serum  med  det  Udfald,  at  Svulsten  i  Stedet  for  at  vokse  til 
den  tidligere  nævnte  Størrelse,  stadig  svandt  ind  og  tilsidst  kun  kunde 
paavises  som  en  ganske  lille  fast  Knude. 

Hos  fire  andre  Mus,  hvor  Svulsten  ved  Begyndelsen  af  Serumind- 
sprøjtningen var  betydelig  større,  var  Udfaldet  mere  tvivlsomt,  men  ogsaa 
her  synes  dog  det  indsprøjtede  Serum  at  have  virket  skadeligt  for  Svulsten. 

I  Spørger  man  nu,   om  disse  Forsøg  har  nogen  Betydning  ud  over 

den  rent  videnskabelige,  maa  Svaret  foreløbig  lyde  meget  forbeholdent. 
Som  ovenfor  nævnt  var  ikke  alle  Forsøgene  lige  vellykkede,  og  selv 
om  man  antager,  at  det  skulde  lykkes  for  Musenes  Vedkommende  at 
finde  et  Serum,  som  med  Sikkerhed  bringer  Svulsterne  til  at  svinde, 
er  Vejen  lang,  inden  man  kan  tænke  paa  at  førsøge  at  behandle  Menne- 
sker paa  samme  Maade. 

Professor  Jensen  tager  i  sine  Meddelelser  om  Forsøgene  alle  mulige 
Forbehold  og  gør  opmærksom  paa  de  Vanskeligheder,  som  Sagen  frem- 


Kræftindpodninger  hos  Dyr  235 

byder.  Først  og  fremmest  vil  det,  hvis  man  tænker  sig  at  gaa  frem  paa 
samme  Maade  for  Menneskets  Vedkommende,  være  overordentlig  vanske- 
ligt at  skaffe  en  tilstrækkelig  stor  Mængde  Kræftsvulster  til  Fremstil- 
lingen af  det  nødvendige  Serum;  desuden  maatte  man  finde  paa  nye 
Fremgangsmaader  til  at  gøre  dette  tilstrækkelig  stærkt,  ti  hvis  det  skulde 
indsprøjtes  i  samme  Forhold,  som  paa  Musene,  skulde  hver  Indsprøjt- 
ning paa  det  syge  Menneske  være  omkring  ^^^o  ^f  Legemsvægten  eller 
omtrent  P/a  Pot  Serum  ad  Gangen. 

Men  selv  om  Vejen  er  lang,  er  dog  nu  det  første  Skridt  gjort  paa 
den  Bane,  der  forhaabentlig  fører  til  Kræftens  Helbredelighed  uden 
Operation,  som  nu  er  det  eneste  og  ofte  saa  usikre  Middel. 

Man  har  ganske  vist  ogsaa  efter  Forslag  fra  en  berømt  ældre  dansk 
Læge  forsøgt  at  behandle  Kræft  ved  Frysning,  saaledes  at  man  fryser 
Svulsten  paa  det  Sted,  hvor  den  sidder,  ved  Hjælp  af  let  flygtige  Stoffer 
som  Chloræthyl,  der  anvendes  i  Kirugien  til  smaa  Operationer  til  at 
fryse  Huden,  der  derved  bliver  følesløs.  Men  selv  om  man  vil  antage, 
at  det  virkelig  forholder  sig  saaledes,  som  det  er  angivet  af  Opfinderen, 
at  enkelte  vistnok  særlig  egnede  Tilfælde  af  Kræft  er  blevne  bedrede, 
ja  maaske  endog  helbredede,  kan  denne  Behandlingsmaade  dog  ikke 
siges  at  have  store  Fremtidsudsigter. 

Noget  Lignende  gælder  Behandlingen  med  Røntgenstraaler.  Der 
foreligger  i  den  medicinske  Fagpresse  flere  Meddelelser  om,  at  Kræft- 
svulster er  fuldstændig  svundne,  efter  at  have  været  udsatte  for  Rønt- 
genstraalernes  Indvirkning  i  kortere  eller  længere  Tid. 

Disse  Meddelelser  maa  dog  optages  med  nogen  Forsigtighed.  Det 
er  kun  undtagelsesvis,  at  Diagnosen  er  stillet  ved  mikroskopisk  Under- 
søgelse, og  i  flere  af  dem  fremkommer  det  udmærkede  Resultat  efter 
saa  kort  Tids  Bestraaling,  at  man  netop  paa  Grund  af  det  eventyrlige 
bliver  mistroisk. 

Endnu  mere  eventyrlige  lyder  Beretningerne  om  det  vidunderlige 
Metal  Radium.  De  mærkelige  Straaler,  der  udgaar  fra  dette,  ligner  i 
mange  Henseender  Røntgenstraalerne,  men  er  langt  stærkere  virkende. 
Dette  skal  ogsaa  gælde  om  Virkningen  overfor  Kræftsvulster.  1  Gram 
Radium,  der  indesluttet  i  et  Glasrør  holdtes  i  kort  Afstand  fra  en 
Svulst  i  10  Minutter,  bragte  allerede  Lindring,  og  efter  en  Uges  Forløb 
var  Bedringen  betydelig.  I  et  andet  Tilfælde,  som  behandledes  to  Gange 
med  et  Par  Dages  Mellemrum,  var  Virkningen  ligeledes  forbavsende. 

Desværre  blev  ingen  af  Tilfældene  behandlede  færdig,  da  vedkom- 
mende Læge  havde  laant  Røret  med  Radium,  som  er  overordentlig  dyrt. 

Fremtiden  vil  maaske  bringe  den  Bekræftelse  at  disse  Forsøgs  Be- 
tydning, som  endnu  stærkt  tiltrænges.  Desværre  kender  den  moderne 
Terapi  saa  mange  Eksempler  paa  forhastede  og  overdrevne  Meddelelser 
om  nye  Lægemidlers  vidunderlige  Virkninger,  at  man  nødsages  til  at 
forholde  sig  tvivlende,  indtil  grundige  og  paalidelige  Undersøgelser 
foreligger. 

Forsvarsspørgsmaalet  er  aktuelt;  det  er  indenfor  Venstre,  at  Forsvaret 
vil  blive  et  Modsigelsens  Tegn,  og  allerede  paa  nærværende  Tids- 
punkt lader  Modsætningerne  sig  paavise.  Vi  har  de  forsvarsvenlige 
Venstremænd,  Folk,  som  aldrig  har  villet  afvæbne,  og  som  kun  har 
ventet  paa,  at  Højre  skulde  gaa  af  for  at  kunne  tage  fat  paa  Sagens 
Ordning.  J.  C.  Christensen  er  typisk  for  denne  Retning.  Vi  har  de 
forudsætningsløse  Venstremænd :  Fortiden  slaas  der  en  Streg  over ; 
der  er  bleven  talt  meget  pro  et  contra  om  Forsvaret;  men  den  hele 
Forhandling  var  præget  af  Partilidenskaben,  og  det  er  nu  alle  fædre- 
landssindede Mænds  Pligt  at  overveje  Sagen  rent  objectivt.  Deres 
Bannerfører  er  Statsrevisor  A.  Nielsen.  Og  vi  har  sluttelig  de  princip- 
faste Venstremænd;  dermed  mener  jeg  alle  dem,  som  ustandselig  vil 
en  „klækkelig''  Nedsættelse  af  Militærudgifterne  som  politisk  Maal,  og 
som  i  Hjertet  ønsker  det  hele  Militærvæsen  reduceret  in  absurdum. 
„Politiken''  og  enkelte  radikale  Folketingsmænd  vil  jeg  her  nævne  som 
Foregangsmænd.  Den  store  menige  Venstrehær  er  endnu  ikke  delt, 
og  ingen  ved  vel,  hvordan  denne  Delingslinie  nærmere  vil  tage  sig  ud. 
Hvad  der  foreligger,  er  ligesom  tre  Bannere,  hvert  omgivet  af  en  lille 
propaganderende  Skare,  der  anraaber  Hæren  om  Tilslutning.  —  Ingen 
af  de  nævnte  tre  Standpunkter  forekommer  mig  imidlertid  at  være 
virkelig  forudsætningsløse,  farvede  som  de  er  af  gamle  Højrefølelser, 
opportune  politiske  Hensyn  og  gammel  Doktrinarisme.  Vil  man  danne 
sig  en  selvstændig  Opfattelse,  maa  man  gøre  sig  klar  af  dem  alle  tre. 
For  et  Menneske,  der  politisk  set  er  kommet  til  Verden  ved  QOemes 
Slutning,  svirrer  det  i  Luften  med  Slagord  og  Skræmmebilleder  og 
særlig  i  Forsvarssagen,  hvor  han  vil  møde  Forhaandssvar  af  negativ 
og  positiv  Natur,  der  be^e  vil  være  ham  lige  utilfredsstillende.  Det 
danske  Folk  vil  forekomme  ham  at  være  et  altfor  besindigt,  og  et 
politisk  set  altfor  demokratisk  Folk,  til  at  han  kan  tro  paa,  at  et 
Forsvar  skulde  kunne  bevirke  en  Forvandling  som  den,  der  fra  yderste 
Venstre  altid  tales  om:  Forvandlingen  fra  sund  Fornuft  til  Svimmel- 
heden i  Militarismens  Heksedans.  Og  paa  den  anden  Side,  det  at 
vedblive  at  give  c.  20  Millioner  Kroner  ud  om  Aaret  til  Militærvæsen 
uden  anden  Plan  og  højere  Mening  end  den  at  følge  visse  elementære 
Følelsers  Bud  eller  visse  opportune  politiske  Krav,  vil  forekomme  ham 
forkasteligt.   —    Nej,   følgende   Grundsætning   vil   paatvinge   sig   ham : 

*)  Holdt  som  Foredrag  i  Studentersamfundet  17.  Oktbr. 

uden  Udenrigspolitik  intet  Forsvar,  det  vil  sige:  før  vi  har  gjort  os 
klart,  hvilken  vor  Stilling  er  i  Forhold  til  Udlandet,  hvad  der  trues, 
og  hvem  der  truer  osv.,  før  vi  altsaa  er  blevne  enige  om  en  bestemt 
udenrigspolitisk  Adresse  for  det  Forsvar,  vi  etablerer,  før  er  der  ingen 
fornuftig  Mening  i  det  hele.  Men  tillige :  paa  dette  Punkt  bør  Kampen 
staa  og  det  forudsætningsløst,  ikke  blot  bag  Kulisserne,  men  netop  ude 
i  Befolkningen;  thi  kun  ad  denne  Vej  kommer  vi  ud  af  de  store 
Følelsers  Fangarme  og  ind  paa  en  rationel  Overvejelses  Grund.  — 

Vort  nuværende  Forsvar  o:  Københavns  Befæstning,  vor  Hær  og 
vor  Flaade  i  deres  nuværende  Skikkelse  skyldes  Højres  Regeringer. 
Højre  bygede  Københavns  Befæstning  i  den  isolerede  Neutralitets 
Tegn;  Tyskland  var  Fjenden,  man  indlod  sig  ikke  med  de  mod  Tysk- 
land, Italien  og  Østrig  allierede  Magter  Frankrig  og  Rusland  og  fast- 
holdt en  beskeden  og  tilbagetrukken  Stilling  i  den  europæiske  Koncert. 
Men  man  maa  derfor  ikke  tro,  at  Højre  gjorde  sig  beskedne  Fore- 
stillinger og  Forhaabninger  med  Hensyn  til  vort  Forhold  til  Udlandet, 
tværtimod,  man  har  fra  Højres  Side  talt  højt  og  kækt  om  at  bevare 
Selvbestemmelsesretten,  om  en  fælles  skandinavisk  Politik  og  om 
Generhvervelse  af  Nordslesvig,  saaledes  som  det  dristigst  er  udtalt  af 
J.  F.  Scavenius  i  hans  Bog:  Danmark  og  det  danske  Folks  Fremtid*). 

Under  Venstres  Regimente  bevarer  vi  som  bekendt  status  quo  paa 
Forsvarsvæsenets  Omraade,  men  kun  indtil  videre ;  den  store  Drøftelse 
forestaar  eller  er  endnu  kun  begyndt,  hvorudaf  den  afgørende  Beslut- 
ning skal  fremgaa.  Lad  os  da  undersøge,  hvilke  Forestillinger  og 
Forhaabninger  man  fra  et  Venstrestandpunkt  rettelig  bør  nære,  og 
hvilke  Konsekvenser  der  følger  deraf.  Min  Besvarelse  ser  saaledes  ud : 
Vort  Maal  udadtil  maa  først  og  fremmest  være  at  bevare  den  danske 
Stats  Selvstændighed;  men  dernæst  bør  det  være  enhver  dansk  Regerings 
Pligt  af  Hensyn  til  den  danske  Nationalitets  Fremtid  aldrig  at  tabe  Nord- 
slesvig af  Sigte.  Idealet  er  for  mig  —  som  for  alle  andre  —  „en  klog 
Politik",  som  man  siger;  men  en  klog  Politik  kalder  jeg  ikke  den,  der 
foregriber  eller  udelukker  en  Generhvervelse  af  Nordslesvig  eller  en 
Ændring  i  Tilstanden  dernede,  der  kan  sikre  Danskhedens  Bevarelse. 
Og  jeg  lader  paa  ingen  Maade  haant  om  Tanken  om  et  samlet  Norden, 
ogsaa  jeg  ser  i  den  politiske  Skandinavisme  et  Ideal,  der  var  værd 
at  faa  realiseret;  men  jeg  vil  hævde,  at  den  gamle  Skandinavisme 
med  dens  overmodige  Front  imod  to  Stormagter  er  død  og  borte 
og  umulig  at  fremmane  paany,  og  det  navnlig  af  den  Grund,  at  Sverrig, 
Nordens  Hovedmagt,  ikke  vil  indlade  sig  med  den.  Sverrigs  Forsvars- 
væsen  er  udviklet  med  en  saadan  Energi  og  i  et  saadant  Omfang  i  de 
allersidste  Aar,  at  der  ikke  lades  nogen  Tvivl  tilbage  om  Sverrigs  Op- 
fattelse af  dets  udenrigspolitiske  Stilling.  Og  med  Hensyn  til  Norge 
tror  jeg,  at  ingen  for  Alvor  vil  paastaa,  at  dette  Lands  Rustninger 
udelukkende  skulde  være  rettede  mod  Sverrig;  en  saa  vanvittig  Tanke 
som  at  paaføre  Sverrig  Krig  tror  jeg   ikke,  at  nogen  norsk  Regering 

noget  Øjeblik  vil  vove  at  realisere.  Tilbage  bliver  da  den  Tanke,  som 
fra  dansk  Side  er  fremsat  bl.  a.  i  1899  af  Generalløjtnant  Bahnson  i 
en  lille  Afhandling  i  „Dansk  Tidsskrift",  at  de  tre  nordiske  Lande 
skulde  kunne  finde  hinanden  i  et  Neutralitetsforbund.  Det  er  en 
særdeles  tiltalende  Tanke;  men  man  maa  overfor  den  pege  bl.  a.  paa 
den  Modtagelse,  Adolf  Hedins  Forslag  om  de  tre  nordiske  Rigers 
principielle  og  vedvarende  Neutralitet  fik  i  den  svenske  Rigsdag  i 
Foraaret  1899;  det  er  fra  svensk  Side  bestemt  fremhævet,  at  det  var 
den  politiske  Skandinavisme  i  Forslaget,  som  skræmmede  og  umulig- 
gjorde dets  Gennemførelse'^);  og  jeg  for  mit  Vedkommende  ser  heri 
en  Bekræftelse  af  de  Ord,  Godsejer  F.  Oldenburg  udtalte  i  1881:  kun 
over  Tydskland  gaaer  Veien  til  Skandinavismen  —  om  den  ellers 
findes').  Man  kunde  med  god  Grund  have  gentaget  dem  i  1899,  og 
der  er  sikkert .  al  Anledning  til  at  understrege  dem  nu  i  1903.  — 
Konsekvensen  af  ah  dette  er  een  eneste:  Tyskland  maa  bort- 
elimineres af  vore  Fjenders  Tal.  Tyskland  er  vor  traditionelle 
Fjende  og  den  eneste  Stormagt,  med  hvem  vi  har  et  kritisk  Mellem- 
værende, og  Tyskland  betegner  den  største  Fare  for  vor  Bestaaen,  da 
det  som  ingen  anden  Magt  kan  ramme  os  hurtigt  og  dødeligt.  Og 
dernæst  opnaar  vi  absolut  intet  i  den  slesvigske  Sag  imod  Tyskland; 
thi  det  vilde,  som  allerede  Kriiger  udtalte  i  den  tyske  Rigsdag  1877, 
betyde  „en  bitter  Ydmygelse"  for  Tyskland,  om  det  skulde  tvinges  til 
sligt  af  en  anden  europæisk  Magt,  og  det  er  en  Eventualitet,  som  det 
er  urimeligt  at  regne  med.  Vi  maa  drive  Udenrigspolitik  overfor 
Tyskland  med  det  ovenfor  angivne  Maal,  og  vi  kan  gøre  det  med 
adskillig  Udsigt  til  ikke  at  komme  til  at  staa  alene. 

Tilbage  staar  det  at  gøre  Rede  for,  hvad  dette  fører  til  for  For- 
svarets Vedkommende.  Jeg  belyser  det  bedst  ved  en  Sammenstilling 
af  to  Standpunkter,  som  er  fremkomne  i  den  nyeste  Tid,  og  som  be^e 
konkluderer  i,  at  Tyskland  bør  ophøre  at  være  vor  Fjende,  og  at  vi 
tilmed  ad  udenrigspolitisk  Vej  bør  sikre  os  Tysklands  Venskab.  Jeg 
tænker  paa  Bladet  „Politiken"  og  Dr.  Østrup,  saaledes  som  hans  Stand- 
punkt foreligger  i  hans  Artikel  i  Tilskueren  for  1901*).  Forudsætnin- 
gerne for  de  to  Standpunkter  er  meget  forskellige,  og  særlig  med  Hen- 
syn til  det  materielle  Forsvar.  For  „Politiken"  er  dette  Afsind  og 
statsfarligt  Apparat;  for  Dr.  Østrup  en  naturnødvendig  Ting,  om  hvis 
Berettigelse  det  ikke  falder  ham  ind  at  disputere.  Men  hvad  de  er 
enige  om,  det  er  som  sagt,  at  vor  udenrigspolitiske  Stilling  o:  Hen- 
synet til  Bevarelsen  af  den  danske  Stats  Selvstændighed  og  til  Nord- 
slesvig kræver,  at  vi  indtræder  i  Venskab  med  Tyskland,  eller  med 
andre  Ord,  der  hersker  Enighed  mellem  de  to  Parter  om  Fremgangs- 
maaden  og  de  Fordele,  der  er  at  opnaa  ved  denne  Fremgangsmaade : 
Udenrigspolitik  i  Berlin  paa  den  ene  Side  og  Sikring  af  vor  Bestaaen 
som  selvstændig  Stat  og  Indrømmelser  med  Hensyn  til  Nordslesvig 
paa  den  anden  Side.     Det  Punkt,  hvor  Uenigheden  kommer  frem,  er 

Betalingen  fra  dansk  Side.  Begynder  vi  med  Dr.  Østrup,  da  er  det 
for  ham  en  militær-politisk  Alliance  —  helst  med  den  mindst  mulige 
Afhængighed  for  os  selvfølgelig  — ,  der  paalægger  os  visse  militære 
Opgaver  som  f.  Eks.  at  forsvare  København  mod  Tysklands  Fjender, 
eller  for  at  sige  det  helt  kort,  som  medfører  Byrden  af  et  virkeligt 
Forsvar  i  Forstaaelse  med  Tyskland.  „Politiken"  derimod  vil,  ialtfeld 
saavidt  jeg  kan  se,  have  det  hele  væsentlig  gratis,  og  det  er  ubetinget 
en  afgørende  Svaghed.  Thi  det  er  jo  dog  klart,  at  Udenrigspolitiken 
maa  føre  til  et  Gensidighedsforhold.  Vi  maa  paa  en  eftertrykkelig 
Maade  lægge  vort  udenrigspolitiske  Sindelag  for  Dagen  overfor  Tysk- 
land ;  men  det  kan  ikke  ske,  ved  at  vi  afvæbner  eller  indskrænker  vort 
Forsvar  til  et  Minimum.  At  afvæbne  vilde  naturligvis  være  særdeles 
behageligt  for  os;  men  det  vilde  formentlig  udelukke,  at  vi  gjorde  Tysk- 
land nogen  Nytte  til  Gengæld;  thi  ingen  vil  vel  finde  den  Betaling  til- 
strækkelig, at  et  afvæbnet  eller  realiter  afvæbnet  Danmark  lader  sin 
Gesandt  i  Berlin  gøre  Opvartning  paa  højeste  Sted  for  at  forsikre 
Tyskland  om  vore  fredelige  Hensigter.  Vi  maa  tværtom  være  beredte 
til  at  ofre  og  risikere,  ofre  pekuniært  for  at  kunne  opfylde  den  mili- 
tære Opgave,  der  stilles  os,  og  risikere  kulturelt  ved  den  gennem  Til- 
nærmelsen naturligt  forøgede  Paavirkning  fra  tysk  Side,  saadan  som 
Dr.  Østrup  er  beredt  til  at  gøre  det,  kun  mener  jeg  i  bestemt  Mod- 
sætning til  denne  Forfatter,  at  vi  saavel  i  svensk  som  i  fransk  Kultur 
bør  søge  en  Støtte  til  Opretholdelse  og  Udvikling  af  vor  egen. 

Mit  Standpunkt  er  altsaa  dette:  1)  intet  Forsvar  uden  Udenrigs- 
politik, 2)  vor,  politiske  Stilling  er  en  saadan,  at  en  Tilnærmelse  til  Tysk- 
land er  nødvendig;  men  skal  den  føre  til  Betryggelse  og  virkelig  Fordel, 
vil  den  utvivlsomt  kræve  et  Forsvar  i  Forstaaelse  med  Tyskland,  3) 
vi  skal  slaa  ind  paa  denne  Vej,  fordi  det  tillige  er  den  eneste  Vej, 
ad  hvilken  vi  kan  opnaa  Indrømmelser  med  Hensyn  til  en  Grænseregu- 
lering i  Nordslesvig,  og  ad  hvilken  der  er  Mulighed  for  at  komme 
Sverrig-Norge  politisk  nærmere. 

Dette  er,  kunde  jeg  sige,  mit  Banner.  Og  naar  jeg  nu  skal  finde 
en  Plads  til  det  indenfor  dansk  Politik  og  bestemtere,  indenfor  Ven- 
stre, da  er  jeg  ikke  i  Tvivl  om,  at  den  er  i  de  Forudsætningsløses 
Rækker;  thi  i  deres  Haand  ligger  Afgørelsen.  Lad  være,  at  de  i  Øje- 
blikket kun  ser  deres  Opgave  i  at  forberede  den  offentlige  Mening  paa 
at  acceptere  et  Forsvar,  hvilket  vil  sige  saa  meget  som,  at  de  i  Øje- 
blikket kun  gaar  de  „forsvarsvenlige"s  Ærinde;  det  er  endog  mere  end 
muligt.  Men  sejrer  disse,  da  er  det  ikke  alene  opportune  politiske  Hen- 
syn, som  bevirker  det,  men  navnlig  den  Omstændighed,  at  det  erkendes, 
at  man  kan  være  Tilhænger  af  et  Forsvar,  vel  at  mærke,  naar  man 
indser  dets  Nytte,  og  endda  være  en  god  og  redelig  Venstremand.  Det 
maa  nemlig  vel  erindres,  at  Forudsætningsløshed  i  denne  Sag  kan  være 
en  reel  og  redelig  Ting.  Sættes  den  i  Forbindelse  med  f.  Eks.  Stats- 
revisor A.  Nielsen  eller  Venstrereformpartiets  Politikere  i  det  hele,  faar 

den  let  et  odiøst  Præg;  thi  den  vil  for  snart  sagt  de  fleste  af  dem 
betyde  en  Svingning;  men  det  er  en  Svingning,  som  kun  er  utiltalende, 
naar  den  ikke  vedgaas,  og  kun  er  forkastelig,  naar  den  ikke  grundig 
motiveres.  Og  for  os  unge  stiller  Sagen  sig  endnu  simplere.  For  os 
betyder  Forudsætningsløsheden  egentlig  kun  det  at  være  uenig  med 
Ungdommens  Mand  Vi^o  Hørup,  og  en  saadan  Uenighed  er  jeg  for 
min  Del  stedt  i,  fordi  Hørups  Standpunkt  i  denne  Sag  synes  mig  saa 
historisk  bestemt.  Med  1864  tabte  Hørup  al  Tillid  til  det  militære 
Væsen,  og  at  opretholde  det  blev  derfor  for  ham  kun  Dumhed  og 
moralsk  Fordærvelse,  Forsvar  blev  for  ham  identisk  med  Militarisme, 
og  i  Militarismen  saa  han,  som  bekendt,  den  store  Fjende.  Men  man 
kan  se  anderledes  paa  1864.  For  mig  ligger  Hovedfejlen  ved  1864  i 
Udenrigspolitiken,  og  for  mig  er  Forsvar  og  Militarisme  ikke  identiske. 
Derfor  er  jeg  Tilhænger  af  et  nytttigt  Forsvar,  og  derfor  kunde  jeg 
ønske,  at  vi  lod  Betragtningen  af  vor  Stilling  til  den  os  omgivende  ydre 
politiske  Verden  være  det  bestemmende  i  vore  Overvejelser  for  og 
imod  Forsvaret;  thi  kun  paa  denne  Maade  kan  vi  naa  til  en  tvingende 
Besvarelse  af  Spørgsmaalet  om  Muligheden  af  et  nyttigt  Forsvar.  Og 
jeg  har  slaaet  til  Lyd  for  den  ovenfor  fremsatte  udenrigspolitiske  An- 
skuelse tiltrods  for  dens  iøjnefaldende  Vanskeligheder:  at  den  vil  være 
en  Forargelse  for  mange,  at  den  rummer  en  stor  national  og  politisk 
Risiko  m.  m.,  fordi  det  forekommer  mig,  at  det  er  den  eneste,  som 
kan  bringe  tilfredsstillende  Resultater  i  de  for  Danmark  mest  magtpaa- 
liggende  Anli^ender. 

Det  er  denne  min  Opfattelse  af  Forholdet  mellem  Forsvar  og  Uden- 
rigspolitik, jeg  som  Student  i  en  Kreds  af  Studenter  har  villet  fremsætte 
netop  nu,  da  Afgørelsen  forestaar. 


Henvisninger:  ')  udk.  1894,  se  Kapitel  VIL,  særlig  p.  95  og  101.  •)  Valfrid 
Spångberg:  Adolf  Hedin  [Verdandis  Smaaskrifter  100]  p.  76  ff.  *)  C.  v.  Haller:  Stra- 
tegi og  Politik,  p.  269.  Kapitel  VI.:  Tyskland  og  Danmark  anbefales  interesserede  til 
Gennemlæsning  og  Overvejelse.  *)  For  „Politiken"s  vedkommende  henvises  eksempelvis 
til  Lederne  V3-O2  og  V»-03.  Dr.  Østrups  „handelspolitisk  Omvej"  i  Tilskueren  for 
1902  tør  jeg  ikke  indlade  mig  med. 


Uroen  i  Venstre. 

Af  P.  Munch. 

Hr.  Skolebestyrer  H.  P.  Neisig  har  i  forrige  Hæfte  skrevet  en 
Artikel,  hvis  Udgangspunkt  er  mine  Udtalelser  i  første  Hæfte  om 
Valgenes  Betydning.  Den  første  Del  af  hans  Artikel  er  et  Udtryk  for 
den  Misfornøjelse  med  Ministeriets  Politik,  som  Dag  for  Dag  vokser 
blandt  gamle  Venstremænd,  og  som  hos  mange  af  dem  har  skabt  en 
stærk  Længsel  efter  et  nyt  Parti,  der  helt  og  fiildt  kan  tage  Arven 
op  efter  Firsernes  Venstre,  Bergs  og  Hørups  Venstre.  Hr.  Neisig  har 
Ret.  Der  findes  en  saadan  voksende  Misstemning.  Straks  efter  Minister- 
skiftet luede  Mistilliden  op  overfor  Kongetog  og  Kanonbevilling.  Den 
Gang  veg  den  for  en  Tid  for  den  hørupske  Betragtning,  at  Danmarks 
Grundlov  var  vel  den  Stads  og  de  fem  Millioner  værd.  Men  Mis- 
tilliden vedblev  at  ulme,  og  i  Løbet  af  det  sidste  Aarstid  er  den  vokset 
og  vokset  ustandselig.  Hvor  man  færdes  blandt  Venstremænd,  i  Pro- 
vinserne som  i  København,  møder  man  atter  og  atter  Ærgrelsen  og 
Bedrøvelsen  over  Venstreministeriets  Færd.  Af  og  til  kommer  den  til 
Udbrud  i  Pressen,  og  det  ikke  mindst  i  Venstres  Provinspresse,  men  helt 
anderledes  hvasse  og  talrige  er  dog  Udtalelserne  Mand  og  Mand  imellem. 
Og  netop  i  dette  Efteraar  har  Venstres  Ministre  i  ganske  sjælden 
Grad  haft  det  Uheld  at  faa  Stemningen  mod  sig  næsten  hver  Gang, 
de  talte  eller  handlede.  Det  begyndte  med  Kultusministerens  Tale  i 
Ringkøbing  om  et  Forsvar,  der  skulde  koste  Blod.  Indholdet  af  Talen 
var  ikke  synderlig  forskellig  fra,  hvad  han  før  havde  sagt;  men  nægtes 
kunde  det  ikke,  at  der  over  den  laa  en  helt  anden  Tone  end  over 
gammel  Venstretale  om  dansk  Militærvæsen;  mangfoldige  skræmmedes 
op  i  Frygt  for,  at  dette  betød,  at  Højres  gamle  Forsvarspolitik  nu 
havde  sejret  i  Ministeriet;  Frygten  er  siden  forøget  ved  Krudttaarns- 
historien  som,  afklædt  det  hele  personlige  Kævl,  i  det  mindste  betyder 
dette,  at  Krigsbestyrelsen  ganske  rolig  indretter  sig  paa  Bevarelsen  af 
Københavns  Befæstning.  Derpaa  fulgte  saa  Krigsministerens  Udtalelser 
om  Hørup,  demonstrativt  understregede  af  Justitsministeren.  Læser  man 
med  en  Smule  historisk  Sans  de  to  Ministres  Udsagn  og  de  værdige  og 
kloge  Svar  i  „Politiken"  og  „Østsjællands  Folkeblad"  fra  dem,  der 
stod  Hørup  nær,  er  Sagen  klar  nok.  Hørup  har,  da  Ministeriet 
dannedes,  samlet  al  sin  Tanke  om  den  Sejr,  som  var  vundet  i  Forfat- 
ningssagen;  han  har  ønsket  et  Par  Aars  Ro  til  at  befæste  Parlamen- 
tarismen, før  det  næste  store  Stridsspørgsmaal,  Militarismen,  der  kunde 
dele  efter  nye  Linjer,  toges  op.  Med  Tilfredsstillelse  har  han  set  denne 
Sag  for  en  passende  Tid  vel  forvaret  i  en  Kommission,  og  til  sin 
elskværdige  militære  Kollega  har  han  ladet  Ord  falde  om,  at  de  skrappeste 
af  de  Ukvemsord,  han  har  anvendt  om  vore  Officerer  og  vort  Forsvars- 
væsen,   maatte  forstaas  ud  fra  den  historiske  Situation,  hvori  de  faldt. 

Det  ny  Atrh undrede  I.  4.  16 

Krigsministeren  har  saa  lullet  sig  ind  i  Forhaabninger  om  den  Omven- 
delse, han  saa  inderlig  gerne  vilde  se.  Han  har  haft  Uret  deri.  Intet 
Øjeblik  har  Hørup  tvivlet  om,  at  naar  Afgørelsens  Tid  kom,  da  vilde 
han,  —  om  han  levede  — ,  i  eller  uden  for  Ministeriet,  blive  den 
Klippe,  hvorpaa  alle  Forsøg  paa  at  genoptage  Højres  Forsvarspolitik 
strandede.  Til  megen  Fortræd  og  til  ingen  Nytte  har  det  været,  at 
Krigsministeren  nu  har  aabenbaret  for  det  undrende  Folk  de  Illusioner, 
han  har  næret  om,  at  det  skulde  lykkes  ham  at  omvende  Hørup.  Det 
har  givet  Hørups  Fjender  Lejlighed  til  at  stemple  ham  som  en  Mand, 
der  fornægtede  sit  Livs  største  Gerning,  saasnart  Ministertaburetten 
vinkede,  og  det  har  dybt  harmet  Hørups  Venner,  at  der  skulde  bydes 
hans  Modstandere  denne  Mulighed  for  et  nyt  Forsøg  paa  at  sætte  en 
Plet  paa  hans  Navn.  Og  samtidig  har  det  atter  øget  Frygten  for,  at 
Ministeriets  Veje  i  Forsvarssagen  vil  blive  de  samme  som  Højres. 
Der  er  mange,  som  vil  underskrive  det  Advarselsord,  Redaktør 
Svarre  i  den  Anledning  har  skrevet:  „Hvis  Venstre  forsøgte  af  ny 
„taktiske"  Grunde  at  gaa  Højres  gamle  Forsvarsvej,  saa  vilde  det 
snart  fiaa  at  se,  hvor  denne  „Taktik"  førte  hen." 

Til  dette  har  sluttet  sig  Forbavselsen  over  Kultusministerens  svage 
Optræden  overfor  den  Præst,  som  rolig  nægter  at  opfylde  sin  Embeds- 
pligt. Saa  stor  er  denne  Forbavselse,  at  „Venstres  Folkeblad"  har  kunnet 
skrive  om  den  Minister,  til  hvem  Tilliden  i  det  danske  Bondefolk  var 
og  endnu  er  langt  større  end  til  nogen  anden,  de  ikke  blide  Ord:  „Der 
indtræffer  i  enhver  ledende  og  ansvarlig  Politikers  Tilværelse  Øjeblikke, 
hvor  det  er  nødvendigt  for  ham  at  sætte  meget  eller  alt  i  Vove.  Det  har 
ikke  saa  meget  at  sige,  om  han  sejrer  eller  taber;  at  han  gør  den  store 
Indsats  er  tilstrækkeligt  til  at  opretholde  Respekten  for  hans  Navn. 
Men  det  kan  hænde,  at  han,  hvis  han  ikke  vover  den,  slaar  sig  selv 
død  i  den  offendige  Mening." 

Og  meget  mere  er  kommet  til.  Der  er  Konsejlpræsidentens  Tale 
mod  den  Valgkredsordning,  som  det  Retfærdighedsinstinkt,  der  hos 
mange  skærer  tværs  igennem  Klasseinteresseme,  skaber  talrige  Til- 
hængere ogsaa  blandt  dem,  hvis  Magtstilling  den  vil  formindske.  Kun 
halvvejs  er  det  uheldige  Indtryk  deraf  afbødet  ved  de  senere  Udtalelser; 
først  den  Dag,  da  Forslaget  om  den  ny  Valgkredslov  foreligger  fra 
Ministeriet,  vil  Tilliden  være  genskabt.  Der  er  Justitsministerens 
ubegribelige  Blasfemisag  og  hans  „raske",  altfor  raske  Tale  om  „læster- 
lige Prygl".  De  mange,  for  hvem  det  synes  en  Forsmædelse,  om 
Samfundet  ved  Uddeling  af  slige  Prygl  skal  stille  sig  paa  lige  Fod  med 
Bøllerne,  fortørnes  derved;  de  andre,  som  tror  Pryglene  nødvendige, 
finder  dog,  at  de  er  en  sørgelig  Nødvendighed,  der  ikke  burde  omtales 
af  Landets  Justitsminister  i  den  Tone. 

Smaat  og  stort  imellem  hinanden,  alt  er  det  i  dette  Efteraar  blevet 
vendt  mod  Ministeriet,  lige  ned  til  Damekupéhistorien.  Der  tales  meget 
ondt  om  Ministrene,  sjælden  godt.  Det  gælder  i  Bybefolkningen,  og 
det  gælder,  om  end  i  mindre  Grad,  i  en  Del  af  Landbefolkningen. 

Ministeriet  har,  i  hvert  Fald  for  en  Tid,  faaet  den  offentlige  Mening 
mod  sig.  Ikke  blot  den  Del  af  den  offentlige  Mening,  som  er  Højres 
(^  Socialdemokraternes.  Ikke  blot  den  Del  af  den,  som  skabes  af 
de  ligeglade  og  ubestemmelige,  som  alle  Dage  flyder  omkring  udenfor 
eller  mellem  Partierne.  Men  ogsaa  en  god  Del  af  den  offentlige 
Mening  indenfor  Venstre.  Der  i  dette  nogen  Uret;  meget  af  Kritiken 
hører  til  den  Overfladekritik,  som  de,  der  staar  udenfor,  altid  fristes 
til  at  rette  mod  Magthaverne.  I  al  Stilhed  har  Ministeriet  paa  mangt 
et  Punkt  gjort  ikke  lidet  godt,  som  fortjener  Paaskønnelse  og  Tak, 
noget  ad  Lovgivningens  Vej,  mere  i  Administrationen.  Men  dette  for- 
hindrer ikke,  at  det  bliver  Misgrebene  alene,  der  bestemmer  Opfat- 
telsen, naar  først  Mistilliden  er  opstaaet,  og  dette  er  i  stort  Omfang  sket. 

1  Virkeligheden  er  dette  trist,  trist  for  Landets  Skyld.  Efter  en 
Menneskealders  Forfatningskamp  mod  en  Regering,  som  havde  den 
offentlige  Mening  mod  sig,  burde  vi  i  det  mindste  i  nogle  Aar  haft  en 
Regering,  der  dristig  gik  i  Lag  med  Reformarbejdet,  stærk  ved  Befolk- 
ningens Tillid,  baaret  frem  af  Folkestemningen.  Alle,  som  forstaar,  at 
det  er  vigtigere,  at  vi  nu  tager  det  vundne  i  Besiddelse  og  plukker  Sejrens 
Frugter,  end  at  vi  kævles  om  Personer  og  laver  nye  Partier,  klamrer 
sig  endnu  til  Forhaabningen  om,  at  Ministeriet  vil  vise  det  fornødne 
Handlemod.  Atter  er  Forslaget  om  borgerligt  Ægteskab  forelagt,  og 
før  disse  Linjer  læses  er  forhaabendig  dertil  kommet  et  Forslag  om 
den  kommunale  Valgordning  helt  præget  af  Venstres  gamle  Tankegang. 
Dette  er  godt,  men  det  er  ikke  nok.  Andre  Forslag  bør  følge  efter 
om  en  retfærdig  Valgkredsordning,  om  Præsternes  Udfrielse  af  Stillingen 
som  Statsembedsmænd  ved  Fritagelse  for  at  føre  Fødsels-  og  Dødslister 
o.  s.  V.,  og  først  og  sidst  Forslag  om  sociale  Reformer,  der  lader  forstaa, 
at  Ministeriet  har  gjort  op  med  sig  selv,  hvor  stor  en  Del  af  Arbejder- 
kravene, det  kan  gaa  med  til.  Og  alt  dette  maa  lægges  frem  paa  saadan 
Vis,  at  det  giver  Befolkningen  det  Indtryk,  at  nu  er  det  Alvor.  Det  maa 
fremtræde  som  Ministeriets  Program;  der  maa  en  Gang  lyde  et:  Vi  vil. 

Sker  dette,  da  vil  det  endnu  være  muligt  at  vende  Opmærksom- 
heden fra  de  mange  smaa  Ting,  der  nu  som  Tusind  Naalestik  vendes 
mod  Ministeriet,  til  de  store  Spørgsmaal,  hvor  det  vil  have  Befolk- 
ningen med  sig.  „Venstres  Folkeblad"  siger  om  Kultusministeren ;  „Vi, 
som  har  Tillid  til  Kultusministerens  folkelige  Frisind  og  sunde  Handle- 
kraft, vil  ikke  opgive  Haabet  om,  at  han  i  dette  Spørgsmaal  vil  lægge 
ogsaa  Borgernes  Frihed  en  klar  og  aaben  Vej.**  Tusinder  af  Venstre- 
mænd vil  endnu  gøre  disse  Ord  til  deres  overfor  hele  Ministeriet  og 
hele  dets  Politik,  men  det  gaar  ikke  an  at  sætte  deres  Haabs  Styrke 
paa  en  altfor  haard  og  langvarig  Prøve. 

Der  vil  maaske  være  ledende  Venstremænd,  som  trækker  paa 
Skulderen  og  rynker  paa  Næsen  ad  disse  Øjeblikkets  Stemninger:  „Pyt, 
nogle  idealistiske  Akademikere  og  nogle  gnavne  Krakilere  rundt  om; 
de  betyder  intet."     De  vil   i  saa  Fald  tage  Fejl.     Denne  Stemning  er 

vokset  op  helt  spontant,  uorganiseret  og  planløs,  men  netop  dette  vidner 
om,  at  den  er  rundet  af  den  Art  instinktmæssige  Følelser,  som  af  og 
til  bryder  tvérs  igennem  alle  Hensyn  og  Grunde.  Den  truer  ikke  nu 
Venstres  Rigsdagsmænd  med  Fald,  men  der  kan  af  den  lidt  efter  lidt 
skabes  en  Lede  ved  Partiet,  som  i  Løbet  af  nogen  Tid  virker  lam- 
mende, opløsende  og  ødelæggende.  Derfor  vil  de,  som  har  Indflydelsen, 
handle  klogt  i  at  komme  denne  Stemning  i  Møde,  og  uklogest  af  alt 
vilde  det  være  at  prøve  paa  det  ugørlige:  at  slaa  Bevægelsen  ned.  — 
Hr.  Neisig  har  da  Ret,  naar  han  skildrer  Misstemningen,  og  det  er 
yderst  rimeligt,  at  han  og  andre  lader  denne  komme  aabenhjertig  til 
Orde,  saa  tit  Ministeriet  griber  Fejl.  Men  han  gaar  videre;  han 
j  kræver  et  nyt  Parti.     Deri  synes  det  mig,  at  han  ikke  har  Ret.     Et 

nyt  Parti  skabes  ikke  let  paa  smaa  Misgreb,  selv  paa  en  hel  Samling 
deraf,  og  ikke  heller  paa  det  negative,  at  en  Regering  ikke  gennemfører 
noget  videre;  det  paakræves  end  ikke,  fordi  nogle  Ministre  holder  nogle 
Taler,  der  lader  ane,  at  de  en  Gang  i  Fremtiden  vil  gøre  noget  meget  galt. 
Ingen  kan  tvivle  om,  at  den  Dag,  Regeringen  forelagde  et  Forsvars- 
forslag,  der  indeholdt  Københavns  Befæstning  og  de  nuværende  Ud- 
gifters Bevarelse  eller  blot  en  af  Delene,  da  vilde  det  nye  Parti  være 
der  samme  Dag  og  samme  Time.  Om  Regeringen  vilde  samles  næsten 
hele  Højre,  de  moderates  Hovedstyrke  og  en  ubestemmelig  Del  af 
Venstre,  hvis  Modstand  mod  Højres  Forsvarspolitik  hovedsagelig  har 
været  bestemt  af  dens  provisoriske  Karakter.  Men  mod  dem  vilde  staa 
Skarer  af  andre  Venstremænd,  hvis  Modstand  mod  Fæstningspolitiken 
er  skabt  af  dyb  Overbevisning  om  de  Farer,  den  rummer  for  dette  lille 
magtesløse  Land.  Den  Dag,  det  nye  Forsvarsprogram  laa  paa  Bordet,  da 
vilde  de  byde  dets  Talsmænd  Slag  over  hele  Linjen,  paa  Land  som  i  By. 
Men  denne  Tid  er  ikke  kommet,  og  det  er  ingenlunde  saa  sikkert 
at  den  kommer.  Derfor  tror  jeg  ikke,  at  der  nu  bør  dannes  et  nyt 
Parti,  og  derfor  har  jeg  i  min  af  Hr.  Neisig  omtalte  Artikel  ikke  talt 
om  et  saadant.  Den  Gruppe,  jeg  betegnede  med  Ordet  „de  Social- 
radikale", var  ikke  et  nyt  Parti  men  den  københavnske  Fløj  af  Hørup- 
peme,  som  længe  har  haft  sit  Særpræg  indenfor  Venstre.  Paa  dem 
passer  det,  at  de  knyttes  sammen  ved  „et  fælles  moderne  Syn  paa 
alle  Samfundslivets  og  Aandslivets  Forhold."  Men  intet  Øjeblik  er  den 
Bornerthed  faldet  mig  ind,  at  der  skulde  være  noget  i  Vejen  for,  at 
denne  Gruppe  arbejdede  sammen  med  andre  med  et  andet  Livssyn  til 
Fremme  af  fælles  politiske  og  sociale  Formaal.  Den  har  gjort  det 
under  Forfatningskampen,  og  den  kan  gøre  det  nu,  en  Tid  endnu  i 
det  mindste  med  hele  Venstre.  Skulde  det  saa  siden  ske,  at  en  Del 
af  Venstre  kom  Højres  Veje  for  nær,  saa  vilde  dog  sikkert  og  let 
Samarbejdet  bevares  mellem  alle  de  Dele  af  Partiet,  som  blev  dets 
politiske  og  sociale  Traditioner  tro,  uden  Hensyn  til  Livssynet,  uden 
Hensyn  til  deres  forskellige  Meninger  om  Religionen  og  om  „den 
moderne  Literaturs"  Betydning. 


Verdens  Gang. 


STAT  OG  KIRKE 

Borgerligt   Ægteskab   i  Udlandet. 

II.  Det  fakultative  valgfri  borger- 
lige Ægteskab,  hvor  enhver  har  frit 
Valg  mellem  kirkelig  og  borgerlig  Ægte- 
forening, findes  nu  i  England.  I  dette 
Land  herskede  fra  Middelalderen  den  mest 
vidtgaaende  Uorden  paa  Ægteskabsstif- 
telsens  Omraade.  Staten  øvede  ingen 
Kontrol;  strengt  taget  kunde  Ægteskab 
stiftes  alene  ved  Parternes  Samtykke,  om 
det  end  blev  anset  for  mere  regelmæssig, 
at  det  foregik  i  Overværelse  af  en  Præst 
eller  i  det  mindste  en  Fredsdommer.  1653 
prøvede  Cromwell  at  tilvejebringe  ord- 
nede Tilstande  ved  at  indføre  tvungent 
borgerligt  Ægteskab,  men  dette  stred  alt 
for  stærkt  mod  engelske  Vaner  til  at 
kunne  føres  igennem,  og  endnu  i  100  Aar 
bestod  den  traditionelle  Forvirring. 

De  mest  barokke  Misbrug  fandt  Sted. 
Saaledes  Fleet-Ægteskaberneo:  Ægte- 
skaber, som  stiftedes  af  Præster,  der  sad 
i  Gældsarrest  i  Fleetfængslet.  Gældsarrest 
var  yderst  almindelig  i  de  Tider  i  Eng- 
land, og  det  var  Skik,  at  Skyldnerne  ikke 
blot  maatte  underholde  sig  selv  i  Fæng- 
slerne ved  Tiggeri  fra  de  tilgitrede  Fæng- 
selsvinduer  eller  paa  anden  besynderlig 
Vis,  men  ogsaa  give  Fængselsdirektørerne 
Sportler  af  det,  de  saaledes  fik  ind.  Blandt 
disse  Gældsfanger  var  ikke  faa  Præster, 
og  mange  af  dem  opholdt  Livet  ved  at  vie 
Ægtepar,  der  foretrak  et  Fleet-Ægteskab  i 
al  Hemmelighed  for  et  af  de  sædvanlige 
Ægteskaber.  Det  paastaas,  at  en  Fleet- 
Præst  i  Løbet  af  31  Fangeaar  stiftede 
36000  hemmelige  Ægteskaber.  Ligeledes 
tog  Værtshusholderne  i  deres  Sold  saa- 
danne  forkomne  Præster;  Plakater  i  Værts- 
husvinduerne underettede  Folk  om,  at 
der  kunde  man  let  blive  viet,  og  det 
hændte  forbigaaende  at  blive  overraskede 
med  Spørgsmaalet:  „Sir,  kunde  De  ikke 
have  Lyst  til  at  blive  gift?" 

Følgen  af  disse  Forhold  blev  mangfoldige 
Stridigheder  og  Processer,  og  i  1753  greb 
Regeringen  derfor  omsider  ind.  Det  blev 
nu  fastsat,  at  gyldigt  Ægteskab  kun  kunde 
stiftes  af  Præster,  som  tilhørte  den  angli- 
kanske Statskirke  samt  af  Jødernes  og 
Kvækernes  Gejstlige;  Katoliker,  Puritanere 
o.  s.  V.  maatte  da  finde  sig  i  at  blive  viet 
af  anglikanske  Præster.  For  at  slippe  der- 
for eller  for  at  undgaa  den  lovbefalede 
Bekendtgørelse  i  Forvejen  greb  mange 
til  den  Udvej  at  lade  sig  vie  i  Skotland, 
hvor  den  gamle  Ordning  stadig  bestod, 
hvilket  ikke  forhindrede,  at  disse  Ægte- 
skaber var  fuldgyldige  i  England.  Et  sær- 
ligt   Ry    som    Hjemsted    for    hemmelige 


Ægteskaber  fik  den  lille  skotske  Landsby 
Gretna-Green,  der  laa  bekvemt  tæt 
ved  Englands  Grænse.  Her  viedes  blandt 
mange  andre  en  Række  af  Englands  be- 
rømteste Politikere.  Vielsen  foretoges  af 
Fredsdommeren ;  Sagnet  fortæller,  som  det 
synes  med  Urette,  at  det  i  lang  Tid  var 
en  Smed. 

Først  i  den  store  Reformtid  efter  1830 
kom  der  mere  Orden  i  Englands  Ægte- 
skabslovgivning.  1836  gennemførte  den 
liberale  Reformator  J.  Russell  efter 
haarde  Kampe  en  helt  ny  Ordning,  der 
siden  er  bleven  nogenlunde  uændret.  Der 
er  nu  tre  Slags  Ægteskaber.  Ægteskabet 
kan  1)  stiftes  af  en  anglikansk  Præstø 
men  der  skal  dog  sendes  Besked  derom  til 
Statsmyndighederne,  saa  det  kan  blive 
optaget  i  disses  Protokoller,  2)  eller  det 
kan  stiftes  hos  en  Præst  af  en  af  de  andre 
Kirker,  men  i  saa  Fald  skal  en  Stats- 
embedsmand  være  til  Stede  som  Vidne  og 
indføre  det  i  sine  Bøger,  3)  eller  det  kan 
endelig  stiftes  hos  Statsembedsmændene. 
Enhver  har  frit  Valg  mellem  de  tre  Frem- 
gangsmaader.  Der  er  saaledes  bevaret  en 
vis  forret  for  Statskirken,  men  de  udenfor- 
staaende  er  dog  nogenlunde  tilfredsstillede. 
Alligevel  vedblev  mange  ogsaa  efter  den 
Tid  at  foretrække  Gretna-Green-Ægte- 
skaberne,  indtil  disse  i  1856  omsider  blev 
forbudt. 

I  Skotland  er  derimod  den  nedarvede 
Tilstand  stadig  nogenlunde  bevaret.  Ægte- 
skaberne kan  foregaa  efter  gammel  Skik 
paa  de  forskelligste  Maader.  Naar  de  ikke 
bekendtgøres  i  Forvejen,  er  de  uregel- 
mæssige, og  der  er  Straf  for  en  saadan 
Ægteskabsstiftelse,  men  Ægteskabet  er 
alligevel  fuldgyldigt.  Paa  lignende  Vis  er 
det  ordnet  i  de  nordamerikanske 
Fristater.  I  nogle  af  dem  kan  Ægte- 
skab indgaas  ganske  formløst  ved  de  to 
Parters  Samtykke,  andre  Steder  skal  visse 
Former  iagttages ;  alle  de  forskellige  Sekters 
Præster  kan  vie  Folk.  Meget  hyppigt  er 
det,  at  Folk,  som  vil  giftes,  fra  en  Stat 
med  strenge  Regler  tager  over  Grænsen 
til  en  Nabostat,  hvor  det  gaar  mindre 
strengt  til.  En  lignende  Frihed  findes  i 
Rusland.  Staten  blander  sig  ikke  i 
Ægteskabernes  Stiftelse.  Hver  religiøs 
Retning  kan  lade  Vielsen  foretage  paa  sin 
Maade,  og  de  Ikke-Kristne,  der  findes  ad- 
skillige Steder,  kan  slutte  deres  Ægte- 
skaber med  hvilke  Ceremonier,  de  ønsker, 

^  P.  Af. 

ARB^DERBEVÆGELSEN 

Venstre  og  Socialdemokratiet  i 
Sverige.    Den  15.  Oktober  har  en  aiPSve- 

riges  Venstrepolitikere,  Valfrid  Spång- 
berg,  i  Stockholms  „frisindede  Klub^ 
holdt  et  Foredrag  om  Venstres  Stilling  til 
Arbejderbevægelsen.  Han  protesterede  hvast 
mod  den  Opfattelse,  at  Lønkampene  er 
en  Sag  mellem  Arbejdsgivere  og  Arbejdere, 
som  Venstre  ikke  kan  blande  sig  i;  han 
hævdede  i  Stedet,  at  det  er  en  Samfunds- 
opgave, som  Venstre  maa  tage  op,  at  hæve 
Arbejdernes  Løn  ud  over  det  ødelæggende 
Minimum,  den  endnu  befinder  sig  paa. 
Særlig  ivrig  krævede  han,  at  Venstrepressen 
paa  alle  mulige  Maader  skulde  støtte  Fag- 
foreningerne i  deres  Kamp  for  bedre 
Kaar.  I  Tilslutning  dertil  paaviste  han 
med  mange  Tal,  at  det  svenske  Venstre 
skylder  Arbejderne  en  meget  stor  Del  af 
sine  Mandater  ogsaa  paa  Landet.  Det 
meget  interessante  Foredrag  fulgtes  af  en 
livlig  Diskussion,  og  det  er  siden  udgivet 
som  Piece  (Demokratiets  Konsolide- 
ring, A.  Bonniers  Forlag,  Stockholm.  50 
Øre.)  P.  Af. 


Den  russiske  Regering  og  Verdens- 
opinionen.  I  sidste  Hæfte  af  det  finske 
Tidsskrift  „Nordisk  Revy"  findes  en 
lille  Artikel  om  den  Maade,  hvorpaa 
Italiens  Socialdemokrater  hindrede  den 
russiske  Kejsers  Besøg  i  Rom.  Det 
hedder  der:  „Verdenshistorien  har  i  disse 
Dage  haft  noget  nyt  at  antegne.  Verdens- 
kulturen, Menneskehedens  Kultur  har 
gjort  et  betydningsfuldt  Skridt  fremad  og 
sat  Foden  i  Jorden  med  et  Eftertryk, 
som   vil   komme   til   at  genlyde  gennem 


Tiderne.  Ruslands  enevældige  Tsar,  til- 
syneladende Jordens  mægtigste  Monark, 
har  et  frit  Folk  forbudt  at  betræde  dets 
Jord.  Og  Tsaren  har  adlydt  Forbudet. 
Det  er  Socialisterne,  Repræsentanterne 
for  vor  Tids  største  Samfundsbevægelse, 
der  fuldt  maalbevidst  og  konsekvent  ar- 
bejder for  Individernes  og  Menneskehedens 
Frigørelse,  som  har  udført  dette  Storværk.*' 
Det  fortælles  dernæst,  hvorledes  den  inter- 
nationale socialistiske  Kongres  i  Bryssel  i 
Juli  vedtog  at  iværksætte  et  stort  Felttog 
gennem  Landene  for  at  vende  den  offentlige 
Mening  mod  Tsaren.  Resultatet  deraf  blev 
talrige  Møder  med  skarpe  Angreb  paa  det 
russiske  Regimente  rundt  om  i  Stor- 
stæderne og  nu  endelig  den  Protest  fra  de 
italienske  Socialister  mod  Tsarbesøget,  som 
Tsaren  er  veget  tilbage  for.  „Nordisk 
Revy"  slutter  sin  Omtale  deraf  med 
Ordene:  „Nu  sidder  Tsaren  i  Darm- 
stadt omgivet  af  Detektiver  og  Spioner  i 
Hundredvis,  af  guldgallonerede  Officerer, 
Hofmænd*  og  Lakejer  i  en  Uendelighed. 
Men  de  har  ikke  kunnet  hindre,  at  han 
er  bleven  brændemærket  som  aldrig  før 
nogen  Monark  og  forsmædelig  tvunget  til 
at  vige  for  frie  Mænds  retmæssige  Harme 
overfor  ham  og  hans  Regering$system. 
Dermed  er  Tidens  Dom  over  ham  beseglet. 
Intet,  som  han  eller  hans  Ministre  kan 
sige  eller  gøre,  kan  ændre  den,  saalænge 
hansRegeringssystem  ikke  ændres.  Folkene 
har  dømt.  Deres  Dom  er  i  Færd  med 
at  udføres.  Nikolaj  II  af  Rusland  staar 
overfor  Udvisning  fra  den  civiliserede 
Verden." 

P.  Af. 


Fra  Videnskabens  Verden. 


Theodor  Mommsen,  som  døde  den  1. 
Novbr.,  var  en  af  Tysklands  aandelige 
Stormænd,  den  mest  fremragende  af  alle 
Nutidshistorikere.  Mommsen  er  født  indenfor 
Danmarks  Grænser,  idet  han  kom  til 
Verden  1817  i  den  lille  By  Garding  i 
Eiderstedt;  men  Familien  var  tysk,  og 
under  sine  Studier  i  Kiel  blev  Mommsen 
fyldt  af  slesvigholstenske  Idealer.  Han 
kom  til  at  høre  til  Fyrrernes  unge  Tyskland, 
der  med  Jubel  hilste  Revolutionerne  i 
1848;  selv  vendte  han  i  dette  Aar  skynd- 
somst tilbage  til  sit  Fødeland  og  blev  i 
nogle  Maaneder  Redaktør  af  den  i  Kiel 
udkommende  „Schleswig-holsteinische  Zei- 
tung".  Udfaldet  af  Bevægelsen  bragte 
ham  bitter  Skuffelse;  Slesvig  og  Holsten 
atter  underlagt  den  danske  Konge,  rundt 


om  i  Tyskland  en  Reaktion,  der  ogsaa 
ramte  Mommsen  rent  personlig;  nylig  ansat 
som  Professor  i  Leipzig  blev  han  afskediget 
1850. 

I  de  følgende  Aar  levede  Mommsen  i 
Schweiz.  Han  havde  allerede  den  Gang 
et  smukt  Navn  som  Kender  af  Roms 
Historie;  fra  Jura  var  han  efterhaanden 
gaaet  over  til  Filologi;  under  fleraarige 
Rejser  i  Italien  havde  han  samlet  Ind- 
skrifter og  paa  dette  Grundlag  skrevet  lærde 
Undersøgelser  om  Italikemes  ældste  Sprog. 
Saa  udkom  i  1854  hans  Rom  is  c  he 
Geschichte,  og  gjorde  paa  een  Gang 
hans  Navn  berømt.  Det  gammel- 
kendte og  saa  ofte  behandlede  Emne  var 
her  underkastet  en  fuldstændig  Omstøbning. 
Mommsens  Sprogstudier  tillod  ham  at  give 

Roms  Historie  en  Baggrund  i  hele  Italiens, 
hvis  kulturhistoriske  Udvikling  nøje 
opredtes;  mens  han  nærede  den  største 
Mistillid  til,  hvad  de  romerske  Krønike- 
skrivere fortalte  om  Roms  Fortid,  stolede 
han,  Juristen,  mere  paa,  hvad  de  romerske 
Antikvarer  oplyste  om  deres  Stads  gamle 
Foriktning.  Paa  den  Maade  blev  hans 
Fremstilling  af  Roms  Historie  helt  for- 
skellig fira  hans  Forgængeres,  men  hvad 
der  vandt  Bogen  dens  store  Læsekreds,  var 
dog  noget  andet.  Mommsen  skildrede  denne 
(jerne  Fortid  saa  levende,  at  den  derved 
kom  Læserne  helt  ind  paa  Livet;  og  end 
mere,  han  forstod  den  ud  fra  de  Bevægelser, 
der  rørte  sig  i  hans  egen  Samtid.  Med 
Lidenskab  tog  han  selv  Parti  i  Roms 
indre  Kampe,  angreb  Romernes  ,Junkere*' 
og  „Klerikale*^,  spottede  deres  liberale 
Førere,  der  var  lige  saa  rige  paa  Fraser  som 
fattige  paa  Handledygtighed.  Det  sociale 
Spørgsmaal,  hvis  Betydning  først  Februar- 
revolutionen ret  havde  bragt  for  Dagen, 
genfandt  han  i  det  gamle  Roms  Historie; 
den  lovpriste  republikanske  Forfatning  blev 
for  Mommsen  kun  et  Forsøg  og  et  mislykket 
Forsøg,  og  den  naturlige  Sluming  derpaa 
blev  da,  at  Folket  frivilligt  afstod  al  sin 
Magt  til  den  højeste  Tillidsmand,  Cæsar. 
Dette  Mommsens  Hovedværk,  der  siden 
har  oplevet  mange  Oplag,  førte  ham  tilbage 
til  Tyskland;  i  1858  blev  han  Professor 
ved  Berlins  Universitet  og  snart  den 
ledende  Mand  indenfor  Oldtidsstudiet. 
Hans  hele  Opfattelse  af  Roms  Historie 
havde  vakt  ny  Interesse  for  den  romerske 
Kejsertid,  hvori  man  nu  ikke  mere  kunde 
se  blot  de  døende  Rester  af  Republikken, 
og  især  paa  dette  Omraade  skete  nu  de 
største  Fremskridt.  Under  Mommsens 
Ledelse  udgav  Berlinerakademiet  den 
vældige  Samling  af  latinske  Indskrifter, 
og  i  hans  andet  Hovedværk,  den  romerske 
Statsret,  ft-emtraadte  Kejsertidens  Forfaming 
i  helt  ny  Belysning.  Selve  den  romerske 
Historie  blev  derimod  ikke  straks  fortsat; 
et  fjerde  Bind,  der  skulde  skildre  de  tid- 
ligere Kejsere,  var  omtrent  færdigt,  da 
Manuskriptet  ødelagdes  ved  en  Ildebrand 
i  Mommsens  Hus,  og  først  i  1885  udkom 
femte  Bind,  der  fremstillede  de  romerske 
Provinser  i  Kejsertiden.  Men  hvor  for- 
skelligt var  dette  ikke  fra  de  tre  første 
Bindj  Den  ungdommelige  Lidenskab  var 
afløst  af  den  modneste  Overlegenhed,  al 
Partitagen  var  forsvundet,  hele  Skildringen 
et  Mønster  paa  objektiv  Historiefremstilling. 
Det  samme  gælder  om  de  talløse  større 
og  mindre  Undersøgelser,  som  Mommsen 
off^entliggjorde  i  sit  lange  Forskerliv;  i  hver 
Linie  mærker  man  Mesterhaanden.  Og 
dog  er  den  Lidenskab  der  ogsaa,  som  saa 
tydelig  mærkede  Mommsens  Person,  og 
saas  i  hans  furede  Ansigtstræk,  der  om- 
rammedes af  lange  bølgende  Lokker;  men 


den  er  behersket;  den  flammer  ikke  vildt 
op,  men  gennemgløder  alt,  hvad  han  skrev. 
Mommsen  bevarede  sin  Aandsfriskhed  til 
det  sidste,  ligeledes  sin  levende  Interesse 
for  alt,  hvad  der  rørte  sig  i  hans  Samtid; 
man  vil  mindes,  at  han  endnu  for  faa 
Maaneder  siden  søgte  ved  et  offentligt 
Sendebrev  at  vende  Englændernes  Mis- 
stemning overfor  Tyskerne.  Hans  Død  er 
et  Tab  for  Frisindet  i  Tyskland,  som  han 
støttede  ved  sin  store  Autoritet. 

Kr.  Erslev. 

Føhnvlnde.  De  fleste  har  vistnok  hørt 
Tale  om  Føhnvindene,  der  blæser  i  Alperne, 
særlig  i  den  kolde  Tid.  De  er  mærkvær- 
dige ved  at  være  meget  varme  og  tørre 
Vinde;  de  blæser  hyppigst  paa  No^siden 
af  Alperne  og  er  Søndenvinde.  I  Geografl- 
timeme  lærte  man,  —  hvad  der  ogsaa 
var  Meteorologernes  Mening,  —  at  disse 
Vinde  stammede  fra  Sahara,  derfor  var  de 
varme  og  tørre.  Det  har  nu  imidlertid 
vist  sig,  at  der  ogsaa  blseser  Føhnvinde 
andre  Steder.  I  Grønland  er  de  ret  hyp- 
pige. I  Angmagsalik  i  Østgrønland  paa 
c.  65®  n.  Br.  blæser  der  Føhnvinde,  som 
medfører  stor  Temperaturstigning,  baade 
fra  Vest  og  Nordvest  —  altsaa  fra  særlig 
kolde  Egne;  de  er  endog  saa  hyppige, 
at  selv  i  de  koldeste  Maaneder  med  Mid- 
deltemperatur flere  Grader  under  0°  kom- 
mer Temperaturen  som  oftest  nogle  Gange 
over  O®  paa  Grund  af  Føhnen.  Selv  disse 
Føhnvinde  tilskrev  man  „med  en  til  Vished 
grænsende  Sandsynlighed*'  varm  og  tør 
Luft,  som  paa  en  eller  anden  mærkelig 
Maade  var  ført  derop  fk^  Ækvatoregnene. 

Da  man  imidlertid  for  nogle  Aar  siden 
i  Alperne  begyndte  at  anstille  Undersøgelser 
af  Temperaturforholdene  op  ad  Bjergsiderne, 
viste  det  sig,  at  Føhnvinden  slet  ikke  var 
varm  og  tør  højt  oppe  paa  Bjei^ene,  men 
først  blev  det  i  Dalen,  med  andre  Ord,  at 
den  slet  ikke  havde  disse  Egenskaber 
oprindeligt.  Forklaringen  om  Afstamningen 
fhi  Sahara  maatte  da  folde  bort.  Direktør 
Adam  Paulsen  har  i  en  større  Artikel  i 
„Fysisk  Tidskrift"  forklaret,  hvorledes  de 
meteorologiske  Forhold  er,  der  betinger  en 
Føhn,  og  disse  skal  i  Korthed  omtales  her. 
Vi  tager  Alperne  som  Exempel. 

Føhnvinde  kan  opstaa,  naar  der  er  lavt 
Lufttryk  et  Stykke  Nord  for  Alperne  og 
højt  Lufttryk  Syd  for  dem.  Det  lave  Luft- 
tryk suger  Luft  til  sig,  og  der  vil  derfor 
blæse  en  Vind  fra  Syd  til  Nord  ud  fra 
Dalene  paa  Alpernes  Nordside;  disse  suger 
da  igen  Luft  til  sig  Syd  fra  Alperne;  en 
Del  søger  til  gennem  Passerne,  en  anden 
Del  gaar  over  Bjærgkammene  og  søger 
nedad  langs  Nordsiden  af  Bjergene;  der 
gaar  altsaa  en  Luftstrøm  opad  paa  Sydsiden, 
en  anden  nedad  paa  Nordsiden.  Nu  er 
det  imidlertid  saaledes,  at  naar  Luft  flyttes 

højt  oppe  fra  ned  mod  Jorden,  bliver  den 
presset  noget  sammen  ved  at  komme  dybere 
ned  i  Atmosfæren,  hvor  der  er  større  Tryk; 
men  derved  opvarmes  den.  Derimod  vil 
Luft,  der  stiger,  afkøles,  fordi  den  faar 
mere  Plads  at  brede  sig  paa,  da  den 
kommer  under  lavere  Tryk;  hvis  Luften, 
der  stiger,  indeholder  Vanddamp,  vil  denne 
fortættes  og  blive  til  Vand,  der  falder  ned 
som  Regn.  Derimod  vil  Vanddampen  i 
den  Luft,  der  falder,  blive  opvarmet  og 
derved  blive  vanskeligere  at  fortætte;  den 
bliver  „tør". 

Herefter  vil  det  forstaas,  hvorfor  det 
hyppigt  regner  paa  Sydsiden  af  Alperne, 
naar  der  i  Dalene  paa  Nordsiden  blæser 
en  varm  og  tør  Føhnvind. 

Endvidere  vil  det  forstaas,  at  en  Føhn- 
vind kan  dannes  paa  ganske  lignende 
Maade  ved  andre  Bjærges  Sider,  og  at 
man  ikke  behøver  at  tage  sin  Tilflugt  til 
Saharas  varme  og  tørre  Luft  for  at  forklare, 
at  der  kan  falde  en  varm  Vind  ned  fra 
Grønlands  isdækte  Bjærgland  til  de  lavt 
liggende  Strækninger  ved  dets  Fod. 

K.  Af. 

»Rotteserum«.  I  Dagbladene  har  der 
i  den  senere  Tid  gentagne  Gange  været 
reklameret  for  et  Middel  til  Udryddelse 
af  Rotter  og  Mus  under  Navnet  „Ratin" 
eller  Rotteserum.  Ved  Serum  forstaar 
man  det  klare  Blodvand,  der  samler 
sig  uden  om  Blodkagen,  naar  Blod  størkner 
(koagulerer).  Det  omtalte  Middel  har 
ikke  noget  hermed  at  gøre.  Det  er  en 
Kultur  af  en  Bakterie,  som  ved  Fodring 
skal  være  i  Stand  til  at  dræbe  Rotter  og 
Mus. 

En  saadan  Anvendelse  af  Bakterier  er 
ingenlunde  noget  nyt.  Allerede  i  1891 
havde  den  bekendte  tyske  Bakteriolog, 
Professor  Løffler,  Opdageren  af  Difteri- 
bacillen, fundet  en  Bakterieform,  Muse- 
tyfusbacillen,  som  ved  Fodring  af  Mus 
dræbte  disse.  Denne  Bakterieform  be- 
nynede  han,  til  hvem  man  efter  Anbefaling 


af  Pasteur  havde  henvendt  sig,  i  Anledning 
af,  at  Musene  i  Thessalien  havde  taget  i 
den  Grad  Overhaand,  at  Agerdyrkning  var 
næsten  umuliggjort,  i  det  store  til  Ud- 
ryddelse af  Musene.  Han  tog  med  flere 
Kulturer  af  Bakterierne  ned  til  Thessalien, 
hvor  han  saaede  dem  ud  paa  forskellige 
Steder  i  store  Beholdere  med  Bouillon, 
og  disse  Kæmpekulturer  hældtes  paa  Brød, 
som  fordeltes  i  Musehullerne  spredt  over 
store  Landstrækninger.  Musene,  som  aad 
Brødet,  blev  smittede  og  døde;  de  blev 
ædt  af  deres  Kammerater,  der  derved 
smittedes,  og  saaledes  udbredtes  Smitten 
fra  Mus  til  Mus,  og  Millioner  af  dem 
døde,  saaledes  at  Agerdyrkningen  aner 
kunde  optages. 

Senere  forsøgtes  uden  Held  noget  lig- 
nende overfor  de  overhaandtagende  Kaniner 
i  Avstralien  og  paa  flere  Steder  i  Evropa 
mod  Mus.  Desuden  har  lignende  Kul- 
turer været  dyrkede  og  solgte  bl.  a.  i 
Frankrig  (Danysz),  i  København  (le  Dous) 
og  nu  i  denne  Tid  fra  et  Laboratorium  i 
Aalborg  under  Navnet  „Ratin". 

Intet  af  de  senere  Forsøg  har  hidtil 
været  saa  vellykket,  som  Løfflers  første 
i  Thessalien. 

Betingelserne  for,  at  en  saadan  Kultur 
af  Bakterier  kan  anvendes,  er,  at  den  ved 
Fodring  kan  dræbe  Mus  og  Rotter,  at  den 
dernæst  ved  Smitte  kan  bredes  fra  det 
ene  Dyr  til  det  andet,  at  den  er  uskadelig 
for  andre  Dyr  end  de  nævnte  Gnavere, 
særlig  for  Husdyr,  Fugle  og  Mennesker, 
og  at  den  kan  holde  sig  virksom  i  for- 
holdsvis lang  Tid.  Særlig  denne  sidste 
Vanskelighed  har  det  været  svært  at  komme 
ud  over.  For  at  holde  sig  virksomme 
maa  Bakterierne  hyppigt  indpodes  paa 
fangne  Rotter  og  Mus. 

Om  den  her  nævnte  nye  Form  opfylder 
disse  forskellige  Betingelser,  og  om  den  i 
det  praktiske  Liv  vil  vise  sig  bedre  end 
de  foregaaende,  kan  endnu  ikke  siges  med 
Sikkerhed,  men  forskellige  foreliggende 
Meddelelser  tyder  derpaa.  V.  J. 

ENGELSK   LITERATUR 

Mrs.  Humphrey  Ward:  Lady  Rose's 
Daughter.  —  Den  berømte  engelske 
Forfatterinde  Mrs.  Ward  er  i  sine  senere 
Bøger  mere  og  mere  kommet  bort  ft^a  at 
stille  Problemer  —  religiøse,  politiske  eller 
sociale  —  i  Midtpunktet  af  Handlingen  og 
søger  i  Stedet  alene  at  interessere  ved  at 
skildre  Charakterer  og  deres  Brydning 
med  hinanden.  Saaledes  i  „Marcella''  og 
„Eleanor*^    og    i    endnu    højere    Grad    i 


hendes  sidste  Bog.  Hovedpersonen  er  her 
en  Kvinde,  en  Datter  af  en  adelig  Dame 
(Lady  Rose),  der  har  forladt  sin  Mand  for 
at  leve  sammen  med  en  lidt  gaadefuld 
Person,  hun  havde  forelsket  sig  i.  Lady 
Roses  Datter  skildres  som  ualmindelig 
velbegavet  og  indtagende,  men  noget 
principløs  —  uden  Religion,  verdslig,  ikke 
saa  lidt  intrigant  og  ikke  helt  sanddru. 
Hun  stilles  sammen  med  en  Mand  af  en 
helt  anden  Slags:  en  bundærlig,  noget  tung 
Natur,    stærkt   religiøst   interesseret  uden 

Dogmatik,  men  med  et  vist  Hang  til  en 
næsten  munkeagtig  Verdensflugt.  Han 
redder  hende  i  sidste  Øjeblik  fra  at  begaa 
en  uoprettelig  Dumhed  og  gifter  sig  derpaa 

—  pro  formå  —  med  hende;  tilsidst 
lykkes  det  ham  virkelig  at  vinde  hende. 
Desværre  er  Bogens  sidste  Parti,  hvor 
Kampen  mellem  de  to  og  den  dybere 
Naturs  Sejr  over  den  mere  overfladiske 
skulde  fremstilles,  blevet  alt  for  afsnubbet; 
det  er  som  om  det  havde  oversteget  For 
fatterindens  Kræfter  at  gøre  Rede  for  det 
der  egentlig  skulde  være  Hovedsagen. 
Man  kommer  saaledes  heller  ikke  rigtig 
til  at  tro  paa  hans  Sejr  og  hendes  Over- 
givelse. Til  Gengæld  er  Bogens  første 
Partier  ypperlige;  en  enkelt  Scene,  mellem 
Heltinden  og  den  Mand  hun  prøver  at 
løbe  bort  med,  hører  til  det  bedste  Mrs 
W.  har  skrevet.  Det  engelske  high-life, 
hvori  Bogen  helt  og  holdent  bevæger  sig, 
er  livfuldt  og  morsomt  skildret,  med 
Sympathi,  men  uden  Snobberi;  et  Par 
Bifigurer  —  en  dygtig  ubetydelig  Hertug 
og  hans  Kone,  der  er  bundforskellig 
fra  ham  og  dog  passer  udmærket  til  ham 

—  er  fortrinlig  tegnede  med  faa  Streger. 

—  For  dem  der  holder  af  „en  god  Roman" 
af  den  gamle  Slags,  underholdende  og  dog 
ikke  uden  Originalitet  og  Stof  til  Efter- 
tanke, er  Mrs.  Wards  Bog  i  høj  Grad  at 
anbefale. 


*  ♦ 


FRANSK  LITERATUR 

Félicln    Champsaur:     L'Arriviste 

(Albin  Michel.  1902).  En  Bog  fuld  af 
brutal  Energi,  en  glimrende  komponeret 
Roman  med  Tyveri,  Mord  og  Spænding, 
et  Sædemaleri  af  Nutidens  Frankrig  med 
hensynsløs  Forstørrelse  af  dets  Grimhed, 
skrevet  i  en  broget,  bølgende  og  voldsom 
Stil.  „Arriviste"  er  et  uoversætteligt  Ord. 
Det  betyder  „Manden  der  naar  frem" ;  det 
er  ikke  komisk  som  Ordet  „Parveny";  det 
er  stærkere  end  „Stræber";  et  dansk  Ud- 
tryk som  „Manden  med  de  gode  Albuer" 
ejer  ikke  Tusinddelen  af  den  alt  ned- 
trampende Kynisme,  der  ligger  i  det 
franske  Ord.  Champsaurs  Helt,  Hr. 
Barsac,  er  absolut  paa  den  anden  Side  af 
baade  godt  og  ondt.  Med  fuldstændig  Lige- 
vægt i  Sjælen  bruger  han  alle  Midler, 
alle.  Han  er  den  radikale  Politiker,  der 
forkynder  socialistiske  og  anarkistiske  Evan- 
gelier, han  myrder  en  dejlig  Kvinde  for 
at  vinde  en  Formue,  han  knuser  sin  bedste 
Ven  og  sin  Elskerinde.  Men  han  naar 
ogsaa  f?em.  Et  kulørt  Billede  sidst  i  Bogen 
lader  os  se  ham  som  Republikkens 
kommende  Præsident. 

Champsaur  henviser  i  Forordet  til,  at  hans 
Roman  med  dens  kynisk  egoistiske  Dom- 
mere  og   bestikkelige    Politikere  afbilder 


det  Samfund,  hvor  Therese  Humbert  har 
spillet  sin  store  Komedie.  Den  viser  os 
Frankrig  paa  Vrangen.  Ved  Siden  deraf 
er  den  næsten  lige  saa  godt  komponeret 
som  „Greven  af  Monte  Christo".  Den 
egner  sig  imidlertid  ikke  til  Læsning  for 
Konfirmander.  Den?  Billeder  —  for  den 
er  efter  ny  fransk  Skik  selvfølgelig  illu- 
streret —  er  lige  saa  usnærpede  som 
Teksten.  J.  O, 

Capltalne  Danrit:  La  guerre  fatale, 
France  —  Angleterre.  (Flammarion. 
1903).  Dette  er  en  stor  Krigsroman  paa 
tre  Bind.  Den  beskriver  den  „uundgaaelige" 
Fremtidskrig  mellem  Frankrig  og  England, 
en  Krig  som  —  naturligvis  —  ender  med 
Frankrigs  Sejr.  Men  det  vilde  ikke  være 
gaaet  saaledes,  hvis  ikke  Frankrig  havde 
haft  sine  udmærkede  Undervandsbaade, 
som  i  de  franske  Tordenskjolders  Hænder 
gør  de  mærkværdigste  Mirakler,  saa  at 
den  engelske  Flaade  bliver  fuldstændig 
lammet  og  den  franske  Hær  kan  lande  i 
England,  indtage  London  og  tvinge  det 
britiske  Rige  til  den  mest  ydmygende  Fred. 
Gennem  alle  disse  rystende  Begivenheder 
slynger  sig  en  herlig  Roman  med  en  Helt 
af  vidunderlig  Tapperhed  og  fk^nsk  Patrio- 
tisme, en  Heltinde  —  irsk  —  af  lige 
saa  vidunderlig  Dejlighed  og  Had  til 
England,  Pligtkollisioner,  sort  Forræderi 
osv.  osv.  Denne  lange  Historie  vilde  vel 
knap  være  værd  at  omtale,  hvis  det  ikke 
var  for  to  Tings  Skyld.  Den  første  er 
dens  Agitation  for  Undervandsbaaden  som 
det  ypperste  Forsvarsmiddel  imod  de  store 
Panserskibe;  man  kan  ikke  lade  være  at 
tænke  sig,  at  der  maaske  er  noget  sandt 
deri,  naar  man  husker,  at  den  norske 
Admiral  Børresen  i  „Verdens  Gang"  i 
fuldt  Alvor  har  raadet  Norge  til  at  lægge 
sig  efter  „sous-marins".  Det  andet  er 
Bogens  kraftige  Vidnesbyrd  om,  hvilket 
fanatisk  Had  til  England  der  lever  i 
Frankrig,  især  da  i  dets  militære  og 
nationalistiske  Krese.  —  Som  næsten  alle 
franske  Bøger  er  den  fortræffeligt  skrevet. 

J.  O. 


NYE  DANSKE  BØGER 

Jakob  Knudsen:  S  i  n  d  (Nordiske  For- 
lag 1903).  Dette  er  en  Bog  om  Stor- 
bønder og  Proprietærer  fra  Egnen  om- 
kring Limfjorden,  saaledes  som  de  var 
en  lille  Menneskealder  tilbage  i  Tiden. 
Der  er  „Sind"  i  dem;  stift  og  stædig 
staar  de  paa  deres  virkelige  eller  ind- 
bildte Ret,  hvad  enten  Troen  paa  den 
farves  religiøst  eller  blot  bygges  paa 
deres  eget  stærke  Krav  om  altid  at  faa 
deres  Vilje  frem.  De  lever  i  Processer, 
mistror  og  hader  Øvrigheden,  der  synes 

dem  en  Samling  af  Bedragere;  de  holder 
mest  af  at  tage  deres  Ret  selv.  Sorg 
og  Bedrøvelse,  tit  store  Ulykker  skabes 
af  dette  „Sind**,  der  er  deres  Stolt- 
hed og  behersker  dem  med  Tvangs- 
tankens Magt.  Ganske  ypperligt  skildrer 
Jakob  Knudsen  disse  Mennesker  med 
den  paalideligste  Kundskab  til  deres 
hele  Sjæleliv.  Kun  Slutningen  med  dens 
Brand  og  Drab  synes  i  sin  Voldsomhed 
at  føre  over  i  de  sjeldne  Undtagelses- 
tilfælde. 

P.  Fr.  Rist:  Lasse  Månsson  fra 
Skaane.  (Nordiske  Forlag  1903).  En 
Roman  bygget  paa  grundige  historiske 
Studier,  baaret  af  varm  og  tiltalende 
Følelse,*  præget  af  klog  Tænkning  og 
skrevet  knapt  og  energisk  som  faa  andre. 
Den  fortæller  om  de  Krigens  Aar  fra 
1657—60,  da  Svenskerne  lagde  Dan- 
mark øde  og  bragte  Ulykker  over  det 
danske  Folk,  som  Nutidsmennesker  for- 
gæves søger  at  danne  sig  en  Forestil- 
ling om;  den  giver  det  mest  levende 
Indtryk  af  den  Elendighed,  Landets 
Ulykker  bragte  de  enkelte  Mennesker. 

Breve  fra  Julius  Lange.  Efterslæt 
udgv.  af  P.  Købke.  (Nordiske  Forlag 
1903).  Det  er  en  lille  Brevsamling  paa 
72  Sider,  som  fuldstændiggør  den  Sam- 
ling af  Breve  fk^  Julius  Lange,  som  ud- 
sendtes forrige  Aar.  De  spænder  over 
Aarene  fra  1864  til  96;  deres  Interesse 
skyldes  de  nye  Bidrag,  de  give  til  For- 
staaelse  af  deres  Forfatters  ejendomme- 
lige, saa  tiltalende  Personlighed ;  fine  og 
muntre,  kloge  og  overlegne  i  deres  Be- 
dømmelse af  alt  og  alle,  Forfatteren  selv 
ikke  undtagen,  er  disse  Breve,  som  alle 
Langes  Breve  er  det. 

Carl  Fischer  Hansen:  Fra  Amerika. 
(Gyldendal  1903).  Det  er  en  Bog  med 
positive  Oplysninger  om  de  nordameri- 
kanske Staters  Befolkning,  Politik,  Rets- 
og  Religionsforhold,  Skolevæsen  og 
Literatur,  Forretningsliv  osv.  Den  er 
ganske  let  læselig,  klar  og  velordnet, 
og  den  gør  i  det  hele  et  paalideligt 
Indtryk.  — 

Bøger  udkomne  '^^/g  til  ^^/lo. 

Almanak.  Sprogforeningens  for  1904.  — 
Hagerup.    85  Øre. 

An  dræ  P. :  Andræ  og  Fællesforfatningen 
af  2.  Oktbr.  1855.  —  Nordiske  Forlag. 
5  Kr. 

Bang  G.:  Den  socialistiske  Fremtidsstat. 
(Videnskabeligt  Folkebibliotek.  Stu- 
denter-Samfundsrække  Nr.  1.)  —  Gyl- 
dendal.   Indb.  1  Kr. 

C.  Behrens:  En  tysk  Digter.  Chri- 
stian Dietrich  Grabbe.  Hans  Liv  og 
Digtning.  —  Gyldendal.    5  Kr. 

Bloch  O.:  Om  Døden.     En  almenfattelig 


Fremstilling.    2  Dele.  —  Nordiske  For- 
lag.    10  Kr. 
Bu  11  L  B.:    Folkelivsbilleder.     1.  Hæfte. 

—  Nordiske  Forlag.    25  Øre. 
Dangaard   C.   E. :    Herregaardsfolk.    — 

Pio.    4,50  Kr. 

Drachmann  A.  B.:  Fra  den  romerske 
Kejserrid.  Kulturbilleder.  (Videnskabe- 
ligt Folkebibliotek.  Folkeuniversitetets 
Række  Nr.  1.)  —  Gyldendal.  Indb. 
1  Kr. 

Frenssen  G.:  Fra  Landsbykirken.  Ud- 
valgte Prædikener,  oversat  ved  S.  Leh- 
mann. —  Gyldendal.    3,50  Kr. 

Ge  i  jer  s  tam  G.:  Niels  Tufvesson  og 
hans  Moder.  Oversat  ved  V.  Holm.  — 
Pio.    3,50  Kr. 

Gnudtzmann  A. :  Randa  Dige.  For- 
tælling. —  Gyldendal.    2,75  Kr. 

—  I  Blinde.  Skuespil.  —  Gyldendal. 
75  Øre. 

Gorki  M. :  Foma  Gordéjef.  Oversat  ved 
I.  Weihe.  —  Gyldendal.    3,50  Kr. 

Jacobsen,  J.:  Tæjelownssjow.  Øjebliks- 
billeder i  Jydsk  Mundart.  —  Jydsk  For- 
lag.    1,50  Kr. 

Juel-Hansen  N.:  Familje  og  Samfund. 
Gyldendal.    4,50  Kr. 

Kjær  S.:  For  to  hundrede  Aar  siden. 
Fru  Hille  Trolle.  Monsieur  Niels  Mad- 
sen.    Pio.    3,25  Kr. 

Larsen  L.:  Halvmennesker.  Gyldendal. 
2,75  Kr. 

L  e  m  c  h  e  G. :  Edwardsgave.  Dæmrings- 
tider.    Nordiske  Forlag.    5,50  Kr. 

Levetzow  C:  Lysbilleder.  Skitser.  — 
Gyldendal.    2  Kr. 

Linderberg  F. :  Kristendommen  og  den 
sociale  Udvikling.  I.  Oldtidens  sociale 
Tilstande  og  Kristendommens  Gennem- 
brud. —  Lehmann  og  Stage.    3  Kr. 

Lundbye  S.:  Hemhutismen  i  Danmark. 
Det  attende  Hundredaars  indre  Mission. 
Schønbei^.    3  Kr. 

Nielsen  Z. :  Maagen.  Illustreret  af  K. 
Larsen.    Nordiske  Forlag.    3,50  Øre. 

Olsen  F. :  Postvæsenet  i  Danmark.  1711 
—1808.  —  Frimodt.    4,50  Kr. 

Pontoppidan  H.:  Lykke-Per.  Hans 
Rejse  til  Amerika.  —  Nordiske  Forlag. 
3,25  Kr. 

Pontoppidan  M:  Taler  til  Ungdommen. 
Ny  Række.  —  Gyldendal.    3,50  Kr. 

Rist  P.  F. :   Lasse  Månssen   fra  Skaane. 

—  Nordiske  Forlag.    3,50  Kr. 
Rørdam  V.:  Karneval.  —  Nordiske  For- 
lag: 3,50  Kr. 

Schandorph  S.:  Romaner.  Udg.  for 
Folket.     1.  Hæfte.     Gyldendal.    25  Øre. 

Statistik  Danmarks:  Statistiske  Med- 
delelser. 4.  R.  XIII.  Bd.  6.  Hæfte. 
Folketingsvalgene  1903.  —  Gyldendal. 
60  Øre. 

Ussing  H.:  Den  Ifversenske  Sag.  — 
Bethesda.    50  Øre. 


Marx  Jantzen  : 

VERONA 

Forts,  fni  3.  Hæfte 

Side  192.  Fra  den  revolutionære  Studenterverden  i  Geneve.  251 

Tidligere,  naar  Sorgen  kom  til  mig,  skulde  jeg  ligesom  have  nogen 
at  kaste  den  over  paa,  nogen  at  tale  til,  som  var  mig  umiddelbar  nær, 
og  saa  steg  Aarhundreders  Fordomme  og  Gudsdrømme  op  i  mig;  det 
blev  Gud,  jeg  talte  til,  ham  jeg  bad  til,  og  det  nyttede  mig  ikke,  at  jeg 
filosoferede  ham  bort;  han  var  i  mig. 

Men  saa  kom  nu  denne  Sorg  til  de  mange  andre,  der  havde  gjort 
mit  Sind  saa  saarbart,  og  mit  Hjærte  begyndte  at  sørge.  Gud!  det  er 
umuligt,  at  Du  vil  knuse  den.  Du  elsker,  hører  Du,  hører  Du  det!  er 
Du  god,  saa  hjælp  mig  denne  Gang;  ti  Fødtes  Kærligheden  nogensinde 
skøn  og  ren.  Fødtes  den  ikke  renere  end  nu.  Og  jeg  bad;  men  han 
hørte  mig  ikke.  Usle,  elendige  Guddom,  AFgud!  var  Du  til,  da  var 
det  Dig,  der  trængte  til  min  Hjælp,  og  ikke  mig,  der  behøvede  din. 

Tvivlen  steg  op  i  mit  Sind;  men  eFter  Tvivlen  kom  Sejren,  den 
stolte,  uden  Gud,  men  derFor  ikke  mindre  skøn  og  ren. 

Kaja!  det  er  uværdigt  at  græde  over  Kærlighedens  Sorger,  og  det 
er  endnu  mere  uværdigt  at  lade  den,  man  elsker,  se  sin  Sorg. 

Hvad  er  Last!  Er  det  Last,  naar  jeg  drikker  et  Bæger  Vin,  eller 
er  det  Last,  naar  jeg  drikker  ti,  hvis  mit  Legeme  og  mit  Sind  kan 
taale  det;  hvad  gør  det  da,  om  jeg  Fester  til  den  lyse  Moi^en  og 
tømmer  nok  saa  mange  Pokaler.  Eller  er  den  lastefuld,  som  drikker 
kun  et  eneste  Bæger,  men  som  ikke  engang  kan  taale  det? 

Er  det  Dyd,  naar  jeg  elsker  kun  tn  Kvinde,  Last  hvis  jeg  elsker 
ti;  men  hvis  nu  denne  ene  hader  og  afskyer  mig,  og  jeg  kun  gør  hende 
ulykkelig  med  min  Kærlighed,  og  de  ti  er  lykkelige  og  elsker  mig  og 
elskes  aF  mig?    Hvad  er  da  Last,  og  hvad  er  Dyd? 

Er  to  lykkelige,  der  fandt  hinandens  Kærlighed,  mere  dydige  end 
en  ulykkelig,  der  aldrig  Fandt  nogens  og  i  sin  Fortvivlelse  fløj  Fra  Favn 
til  Favn? 

Kaja,  kæreste  Veninde!  hvor  er  mit  Væsens  Kærne?  Det  er,  som 
om  ah  ramler  For  mig;  hvad  jeg  troede  Før,  tror  jeg  ikke  nu.  Hvad 
er  Sandhed  ?  Det,  hvorpaa  jeg  troede,  eller  det,  hvorpaa  jeg  tror,  eller 
er  der  nye  Sandheder,  som  jeg  vil  komme  til  at  tro  paa  en  Gang  i  Tiden, 
eller  er  det  Løgn  altsammen? 

Det  kan  synes  underligt,  at  jeg  spørger  Dig  om  air  dette,  og  endnu 
mere  underligt,  at  mine  Tanker  er  i  en  saadan  Forvirring;  men  det  er 
saa  svært  at  samle  sig,  naar  man  har  elsket  saa  meget  og  lidt  saa 
usigeligt. 

Der  staar  skrevet,  at  det  en  Synd  at  elske  den  Kvinde,  der  er  en 
anden  Mands  Ejendom;  men  der  er  en  Røst,  der  raaber  i  mig,  at  dette 
er  den  mest  modbydelige  aF  alle  Løgne. 

Kaja!  jeg  elsker  hende,  som  jeg  ved,  er  en  anden  Mands  Ejendom, 
hvis  da  et  Menneske  kan  ejes  aF  nogen?  —  Og  jeg  elsker  hende  med 
hele  min  Sjæls  Styrke,  og  Kaerlighedens  Kilder  rinder  med  evige  Væld. 
Hvis  en  vidunderlig  dejlig  Blomst  voksede  i  min  Have,  hvor  kunde  jeg 

nænne  at  dræbe  den?  hvor  kan  jeg  da  nænne  at  dræbe  den  Blomst, 
som  spirer  i  mit  Hjærte  saa  foraarsfrisk,  saa  duftende? 

Kaja!  hvis  jeg  vidste,  at  hun,  som  jeg  elsker,  blev  lykkelig  med  ham, 
hun  tilbeder,  skulde  da  min  Kærlighed  være  som  Solens  Straaler,  der 
fryder  sig,  naar  Sommerfuglen  drikker  Honning  af  Blomsternes  Kroner? 

Hvad  er  Kærlighed?  Hvad  er  Dyd?  Er  det  Kærlighed  at  gøre 
en  anden  lykkelig  —  at  dræbe  sig  selv  i  vanvittig  Lidenskab,  gøre  en. 
eller  anden  Ulykke,  saadan  som  det  sker  i  næsten  alle  vore  moderne 
Bøger,  saa  har  jeg  aldrig  følt  den;  og  dog,  der  har  været  Øjeblikke, 
hvor  jeg  har  følt  den,  følt  den  mægtigste  Lyst  til  at  myrde  hende,  jeg 
elsker,  tvinge  hende,  haane  hende,  spotte  hende;  men  heldigvis  har 
det  kun  været  Øjeblikke. 

Er  det  Dyd  at  dræbe  Kærligheden  i  sig  —  Kærligheden  til  det 
skønne  det  uopnaaelige?     Da  kender  jeg  ikke  Dyd. 

Og  mit  Hjærte,  Kaja,  er  som  den  dybeste  Sorg,  en  Nat  uden 
Stjærner;  alle  de  lyse  Stjæmer  i  mit  Sind  er  med  en  sidste  fortvivlet 
Opblussen  dalet  ned  og  slukket  i  Sorgens  Hav,  vemodigt  som  Stjæmeskud. 

Men  ser  jeg  hende,  taler  jeg  med  hende,  da  opbyder  jeg  al  min 
Kraft,  for  at  hun  intet  skal  mærke;  med  tørre  Taarer  græder  mine 
Øjne,  Smil  uden  Sol  er  paa  mine  Læber. 

Hvad  er  Kærlighed?  randt  den  fra  Sorgens  eller  fra  Jublens  Kilder? 

Min  Sjæl,  den  tørster,  Kaja,  den  tørster  efter  at  elske!  — 

Hils  alle  Troldene  ovre  i  Din  Skole;  det  glæder  mig,  at  Dine  Børn 
er  saa  søde.  —  Ja,  hvad  kan  vi  to  stakkels  Væsener  gøre  for  Polen 
og  mod  al  den  Uret,  som  begaas;  jeg  især,  der  er  saa  svag  af  Karakter. 

Men  somme  Tider,  Kaja,  da  blusser  det  op  i  mig,  da  faar  jeg  Lyst 
!|  til   at   løfte  Skatten    frem   af  Mørket   og   svinge  Sandhedens  mægtige 

ijit  Fakkel  over  mit  Hoved.     Da  synes  det  mig,  at  det  er  bedre  at  gaa  i 

i;j|  Stykker  paa  et  gigantisk  Arbejde  end  vorde  stor  blandt  Trælle;   men 

tro  mig  ikke,  der  er  Trælleblod  i  mig,  af  Slaveæt  er  jeg  vokset,  jeg 
er  et  Dyr,  —  aa,  Kaja,  Kaja,  hvorfor  fødtes  jeg  med  saa  store  Krav, 
men  med  saa  ringe  Vilje  og  med  Evner,  der  intet  magtede. 

EjgU. 


»i! 

Kære  Ejgil! 
Jeg  vilde  ønske,  at  jeg  var  i  Sonjas  Sted  og  studerede  ved  Universi- 
tetet i  Geneve;  jeg  vilde  ønske  det  for  Din  Skyld,  Ejgil,  at  jeg  kunde 
<  I  være  hos  Dig  til  Hjælp  og  Trøst.    Jeg  forstaar  ikke  rigtig  Forholdet 

]  j\  mellem  Verona  og  ham,  den  ubekendte;  at  hun  ikke  elsker  Dig  men 

I  nok   synes   godt   om   Dig,  det  lader  det  jo  til.     Kanske  det  hele  er 

Komediespil,  og  at  Verona  kun  morer  sig  med  Jer.  Jeg  kender  de  unge 
Piger,  de  holder  nok  af  at  have  to  Herrer  liggende  for  deres  Fødder, 

holde  dem  indesluttede  i  deres  Edderkoppespind  og  lade  dem  baske 
med  Vingerne  efter  eget  Behag.  Hvor  I  er  dumme,  Ejgil,  naragtige, 
I  forelskede  Mandfolk;  men  det  er  nu  engang  Jeres  Natur. 

Det  er  et  mærkeligt  Træf,  at  Sonja  kender  den  lyse  Herre.  Jeg 
tænker  —  naa,  det  kan  være  det  samme,  lad  os  nu  ikke  opholde  os  mere 
ved  dette  men  gaa  til  andre  Æmner;  skriv  snart  om  Bjærgturen,  jeg 
glæder  mig  meget  til  at  høre  om  den. 

Du  gør  Uret,  synes  jeg,  overfor  de  danske  Aviser  og  den  danske 
Literatur,  der  er  udkommet  i  den  senere  Tid,  ved  at  sige,  at  de  er 
Beviser  paa,  hvor  alt  i  Danmark  paa  Kunstens  og  Literaturens 
Omraade  gaar  tilbage.  Man  kan  jo  ikke  forlange,  at  enhver  lille  For- 
tælling og  hvert  Aars  Bøger  skal  være  Mesterværker.  Jeg  har  netop 
megen  Fornøjelse  af  at  læse  Bøger  paa  Dit  Modersmaal,  fordi  jeg 
derved  lærer  et  interessant  og  sympatetisk  Folk  at  kende. 

Men  jeg  glemmer  rent  at  fortælle  Dig,  hvordan  det  gaar.  Der  er  en 
Jammer  herovre,  Vinteren  ligger  endnu  over  Landet,  og  Elendigheden 
vokser  for  hver  Dag. 

Jeg  begynder  snart  at  blive  ond,  Ejgil,  jeg  kunde  næsten  ønske  at 
begaa  en  eller  anden  skrækkelig  Gerning  mod  dem,  der  er  Skyld  i 
disse  uudholdelige  Tilstande.  Fangetransporten  af  unge  Studenter, 
mandlige  og  kvindelige  mellem  hinanden,  kom  i  Gaar  forbi  Gaarden 
paa  Vej  til  Siberien.  Hele  Gaarden  var  i  Oprør,  og  der  blev  gjort  alt 
for  at  lindre  de  fangnes  Nød.  Alle  vore  Forraad  af  Levnedsmidler  er 
udtømte,  og  de  forslog  saa  lidet,  saa  forfærdelig  lidet.  Jeg  kan  ikke 
holde  ud  at  tænke  derpaa  længere,  disse  skrækkelige  Billeder  faar 
mig  til  at  fare  op  af  Søvne.  Og  saa  tænke  sig,  at  man  maa  holde 
gode  Miner  med  Bødlerne,  der  pisker  de  ulykkelige  frem;  aa,  det  er 
frygteligt. 

Der  var  en  ung  Pige,  et  rent  Barn,  som  jeg  især  havde  ondt  af; 
hun  marcherede  mellem  to  Kosakker,  tænk  Dig  to  —  to  Kosakker  til 
at  holde  Vagt  over  en  ung  Pige;  hun  saa  elendig  ud,  men  ikke  en 
Taare  strømmede  fra  hendes  dejlige  Øjne,  der  straalede  som  i 
Feber.  Jeg  kunde  ikke  holde  det  Syn  ud,  jeg  gav  Kosakkerne  Penge 
og  fik  en  særlig  Tilladelse  til  at  hjælpe  den  lille  Pige  og  give  hende 
Proviant  og  Forplejning,  medens  Transporten  opholdt  sig  her.  Kun 
nogle  Timer  fik  hun  Hvile;  saa  maatte  hun  afsted  igen  paa  den  ende- 
løse Vandring.     Hun  er  Datter  af  en  rig  Godsejer. 

Jeg  kan  ikke  holde  ud  længere  at  skrive  om  alt  dette,  det  er  lige 
ved  at  gøre  mig  vanvittig,  jeg  kunde  næsten  — ;  ja,  Ejgil,  undertiden 
forstaar  jeg,  at  Du  er  Anarkist;  men  saa  synes  jeg  atter,  at  det  er  en 
daarlig  Udvej,  der  ikke  hjælper.  Og  hvad  skulde  alle  mine  Skolebørn, 
hvis  jeg  ogsaa  gik  den  Vej,  den  samme  som  Fangetransporten. 

Solen  skinner  over  Ruslands  Jord,  men  der  er  ingen,  som  fryder 
sig  over  dens  Straaler;  alle  mine  tusinde  Kys  og  Hilsener  til  Dig  og 
Sonja.  Kaja. 

Kære  Kaja! 

Bjærgturen  er  endt,  og  jeg  sidder  nu  og  grunder  over  Menneskenes 
underlige  Leg  med  hverandre.  Det  var  ganske  rigtig  ham,  den  lys- 
haarede  Herre,  Sonjas  og  Veronas  Bekendt,  Herren  fra  Biblioteket, 
der  skulde  med  paa  Turen. 

Hans  Navn  er  Alexander  Dmitrii;  køn  er  han  ikke,  men  han  er 
kraftig,  har  et  kækt  livsglad  Udseende  og  et  blondt  Overskæg,  som  nok 
kunde  forklare,  at  han  fanger  Damernes  Interesse  i  saa  høj  en  Grad, 
saa  blødt,  sanseligt  blødt  er  det.  Jeg  synes  ikke  om  ham;  maaske 
kommer  min  Uvilje  mod  ham  blot  af,  at  Verona  er  dødelig  forelsket 
i  ham,  eller  maaske  er  det,  fordi  han  aldrig  kan  se  En  lige  ind  i 
Øjnene;  hans  vandblaa  Øjne  søger  altid  bort,  de  flakker  om  uden  at 
fæste  sig  ved  noget  bestemt  Punkt. 

Et  er  sikkert,  og  det  er,  at  baade  Sonja  og  Verona  er  forelskede  i 
ham.  I  Turen  deltog  foruden  mig,  Verona,  Sonja,  Dmitrii  og  en  Veninde 
af  Sonja;  vi  gik  op  paa  Saléve,  op  ad  en  meget  besværlig  Vej.  Saléve 
er  et  lille  Bjærg,  ikke  langt  fra  Geneve.  Det  saa  at  sige  luder  over 
Byen. 

Alexander  Dmitrii  tog  ikke  det  mindste  Hensyn  til  Verona;  han 
var  noget  nær  uforskammet  overfor  hende;  hun  gjorde  sig  alligevel  al 
Umage  for  at  behage  ham,  men  til  ingen  Nytte.  Sonjas  Stjæme 
straalede,  og  det  maa  siges,  at  hun  var  glad;  Dmitrii  halp  hende,  hvor 
Vejen  var  besværlig,  gik  foran  hende,  naar  Stierne  var  for  smalle,  bar 
hende  i  sine  Arme  over  de  vanskeligste  Steder  og  løftede  hende  over 
Stenafsatseme;  man  skulde  have  troet,  at  det  var  to  forlovede. 

Jeg  forstaar  ikke  Verona,  at  hun  under  disse  Forhold  i  det  hele 
taget  gider  have  noget  at  gøre  med  Dmitrii;  hun  var  afvekslende 
rasende  og  ulykkelig  og  holdt  sig  det  meste  af  Tiden  til  mig,  der  var 
saa  elskværdig  mod  hende  som  vel  mulig,  men  ikke  lod  til  at  kunne 
trøste  hende.  Sonjas  Veninde  svævede  som  den  forsonende  Aand 
mellem  alle  Parter,  men  det  lykkedes  hende  ikke  at  skabe  nogen 
munter  Stemning  blandt  os,  Alexander  Dmitrii  og  Sonja  undtagne;  de 
morede  sig  fortræffelig.  Der  var  nær  hændt  en  Ulykke  under  Bestig- 
ningen af  Bjærget.  Jeg  kom  til  at  støde  til  nogle  løse  Sten,  der  rullede 
ned  i  Dybet.  De  var  lige  ved  at  ramme  Verona  og  Sonjas  Veninde, 
der  befandt  sig  neden  under  mig;  heldigvis  rullede  de  forbi;  men 
tænk  Dig,  Kaja,  jeg  kom  til  at  ligge  saaledes,  at  hvis  jeg  rørte  mig 
det  mindste,  vilde  jeg  rive  en  stor  Mængde  Grus  og  Stene  løs,  som 
uden  Tvivl  vilde  dræbe  de  to  Piger,  der  med  Besvær  kravlede  op  ad 
Klipperne.  Jeg  maatte  ligge  aldeles  stille  og  holde  paa  de  vaklende 
Jordmasser  i  flere  Minuter,  det  var  en  pinlig  Stilling;  først  da  Pige- 
børnene var  i  Højde  med  mig,  kunde  jeg  give  slip;  Du  kan  tro,  jeg 
trak  Vejret  dybt  og  lettet,  da  jeg  uden  Fare  kunde  lade  en  Lavine  af 
Grus  og  Sten  rulle  ned  i  Dybet. 

Paa  Vejen  n^d  ad  Bjærget  forsvandt  Sonja  og  Dmitrii  flere  Minuter 

inde  i  Kratskoven;  de  havde  skudt  Genvej,  og  da  vi  skulde  hjem, 
foregav  de  at  have  tabt  noget  inde  mellem  Træerne,  en  Bjærgstok, 
tror  jeg,  det  var;  den  maatte  naturligvis  ogsaa  hentes  af  dem  alene, 
medens  vi  ventede  paa  dem. 

Forsaavidt  var  alt  godt;  jeg  havde  jo  frit  Spillerum  med  Verona; 
men  hun  havde  kun  een  Tanke,  og  den  var  Dmitrii;  mig  benyttede 
hun  til  om  muligt  at  vække  Dmitriis  Skinsyge,  og  det  lykkedes  ikke; 
en  dum  Rolle  var  det,  den  jeg  spillede.  Nej,  ved  Du  hvad,  Kaja,  jeg 
forstaar  mig  ikke  paa  disse  Pigebørn,  jeg  gider  ikke  have  mere  med 
dem  at  gøre;  jeg  tror  aldrig,  jeg  gifter  mig,  jeg  er  træt  af  al  denne 
Kærlighedens  Komedie,  alvorlig  træt. 

Hvad  skal  nu  egentlig  alt  dette  sige?  Min  forrige  Kæreste,  dette 
lille  lyshaarede  nordiske  Pigebarn,  som  Du  ved  havde  de  uskyldigste 
Øjne,  og  som  Du  troede  var  en  ren  Engel,  gør  sig  al  den  Umage, 
hun  kan,  for  at  erobre  mig;  det  lykkes  hende,  og  ikke  saa  snart 
er  det  lykkedes,  og  vi  er  blevet  forlovede,  saa  tager  hun,  der  saa 
tit  forsikrede  mig,  at  jeg  var  den  eneste  paa  den  ganske  Jord,  som 
hun  elskede  og  nogensinde  havde  elsket,  sig  fjorten  Dage  efter  For- 
lovelsen en  Elsker  og  slaar  op  med  mig.  Var  det  nu  endda  det  hele, 
men  saa  opdager  jeg,  at  hun  har  haft  en  Sværm  af  Elskere  forud  for 
niig,  og  saa  havde  hun  dog  de  uskyldigste  Øjne,  rene  Barneøjne;  men 
jeg  tror  ikke  paa  de  uskyldige  Barneøjne,  og  nu  er  jeg  træt,  Kaja, 
jeg  gider  ikke  fortælle  mere  om  den  Tur,  den  var  rigtig  styg,  fæl, 
kedelig! 

Naar  Du  spørger  mig  om  alle  de  Attentater  og  Mord,  som  Anar- 
kisterne gør  sig  skyldige  i,  og  ikke  forstaar,  at  Teorier,  der  giver  sig 
Udslag  i  slige  gruftilde  Gæminger,  kan  hyldes  af  fine  og  ædle  Sjæle, 
saa  vil  jeg  blot  svare  Dig  med  dette:  kan  Du  sige  mig,  hvorledes  ædelt 
tænkende  Aander  kan  tro  paa  Kristendommen,  paa  Teorier,  der  har 
givet  sig  Udslag  i  grufulde  Autodaféer,  i  de  skændigste  Krige?  Kan 
Du  endvidere  sige  mig,  hvorledes  ædelt  tænkende  Sjæle  kan  tro  paa 
et  Menneske,  en  Gud,  som  de  kalder  ham,  om  hvem  det  siges,  at 
han  er  død  for  vore  Synder,  at  han  har  taget  vore  Forbrydelser  paa 
sin  Samvittighed?  Hvorledes  kan  han  det?  Jeg  for  mit  Vedkommende 
kunde  ikke  tænke  mig  at  være  saa  satanisk  slet,  at  jeg  vilde,  at  nogen 
skulde  dø  for  mine  Synder;  har  jeg  syndet,  skal  jeg  selv  lide,  jeg  og 
ingen  anden. 

Jorden  har  været  styret  i  Aartusinder  i  Troen  paa  denne  Gud,  og 
den  er  blevet  saadan,  som  Du  nu  ser  den.  Kaja,  det  er  paa  Tide,  at 
vi  Mennesker  tager  Styret;  uden  Gud.  Ejgil, 


Kære  Kaja! 
Jeg  har  været  hos    Frøken    Sonja    Haakonsen   i    Dag,   vi   spillede 
Skak,  og  som  sædvanlig  tabte  hun. 

Hun  var  i  meget  daarligt  Humør;  lidt  efter  lidt,  medens  vi  spillede, 
sivede  Aarsagen  til  det  slette  Humør  ud. 

Hun  og  Alexander  Dmitrii,  som  jeg  i  sin  Tid  antog  for  at  være 
Veronas  Kæreste,  har  forleden  Nat  været  ude  paa  en  Vandring  ganske 
alene.  De  har  sammen  besteget  Mole,  et  temmelig  højt  Bjæt^,  der 
som  en  kegleformet  Top  hæver  sig  i  nogen  Afstand  fra  Geneve  inde 
mellem  Alperne. 

De  steg  op  om  Natten  og  var  paa  Toppen  ved  Solopgang. 

Sonja  viste  mig  et  Fotografi  af  Dmitrii  og  hende  selv;  begge  var  i 
Bjærgdragt  med  Alpestok  og  Bjærgsæk.  De  havde  ladet  sig  fotografere 
sammen  i  en  lille  Landsby  tæt  ved  Mole.  De  saa  lykkelige,  meget 
lykkelige  ud,  som  de  stod  der  og  betragtede  hinanden  paa  Fotografiet. 

Jeg  stjal  et  Eksemplar  fra  hende,  hvilket  jeg  sender  Dig  sammen 
med  Brevet.  Døm  nu  selv;  din  dydige,  konservative  Sonja  paa  Natte- 
vandring med  en  Anarkist! 

Men  saa  kom  Skandalen.  Sonja  gaar  forleden  Dag  efter  Bjæi^- 
turen  op  til  Verona,  der  havde  faaet  det  hele  at  vide,  mærkelig  nok 
ikke  af  Dmitrii,  men  af  andre.  Dmitrii,  siger  Sonja,  har  slet  ikke 
været  hos  Verona  den  sidste  Uge. 

Verona  var  rasende.  Hvad  der  er  foregaaet  mellem  de  to  unge 
Damer,  ved  jeg  ikke;  men  Sonja  siger,  at  Verona  var  en  ren  Furie; 
hun  bebrejdede  rasende  hende,  Sonja,  at  hun  gik  paa  Nattevandring 
med  Dmitrii. 

Egentlig  maa  jeg  give  Sonja  Ret  i,  at  det  jo  ikke  vedkommer 
Verona.  Verona  er  jo  ikke  blevet  forestillet  for  nogen  af  os  som 
Dmitriis  Kæreste;  men  man  ved  ikke,  om  Verona  skulde  have  nogen 
dybere  Grund  til  sit  Raseri;  der  er,  synes  det  mig,  noget  fordægtigt 
ved  Dmitrii  og  hele  den  Maade,  paa  hvilken  han  omgaas  Verona. 

Jeg  har  talt  med  Verona,  den  lille  Stakkel,  hun  er  helt  ulykkelig; 
jeg  har  ondt  af  hende,  Kaja;  jeg  ved  jo,  hvad  det  vil  sige  at  være 
ulykkelig  forelsket,  naar  man  er  tyve  Aar.  Men  at  hun  kan  blive  ved 
at  holde  af  denne  Dmitrii;  ja,  Kaja,  jeg  har  desværre  ikke  meget  at 
skulle  have  sagt,  jeg  har  selv  været  ligesaa,  skal  vi  sige  dum. 

Verona  vil  gerne  forsone  sig  med  Sonja.  Hun  siger,  at  hun  var 
hidsig,  og  at  hun  fortryder  det,  men  at  Sonja  gaar  af  Vejen  for  hende 
og  ikke  vil  tale  med  hende. 

Jeg  har  ikke  vist  Verona  Fotografiet;  jeg  nænnede  ikke  at  gøre 
hende  mere  ulykkelig,  men  egentlig  er  det  jo  dumt. 

Ser  Du,  Kaja,  skulde  jeg  faa  Verona,  det  kunde  jo  nu  alligevel 
tænkes,  vil  jeg  sejre  uden  Rænker,  uden  at  sætte  Splid  mellem  nogen 
af  Parterne.  Bliver  Verona  min,  bliver  hun  det  kun,  hvis  hun  af  egen 
I 'Il  Drift  kommer  i  mine  Arme.     Sejrer  jeg,  vil  jeg  sejre  helt! 

.  J  J  (Fortsættes.)  EjglL 

Af  Georg  Brandes 


1. 

Sin  anden  Skoledrenge-Kærlighed  fik  han  i  de  sidste  Maaneder  før 
han  skulde  blive  Student.  iDen  var  naturlig  nok  som  Udslag  af 
den  Higen  mod  det  andet  Køn,  der  endnu  aldrig  næret  fandtes  i  Dren- 
gens Sind;  men  den  udmærkede  sig  ikke  ellers  netop  ved  Naturlighed. 
Den  havde  sine  Udgangspunkter  dels  i  hans  Trang  til  Oplevelser,  dels 
i  hans  Hang  til  at  prøve  sine  Kræfter,  men  var  som  Elskov  rodløs, 
forsaavidt  den  hverken  havde  Rod  i  hans  Hjerte  eller  i  hans  Sanser. 

Genstanden  var  paany  en  ung  Pige  fra  et  andet  Land.  Hendes 
Navn  og  Person  havde  været  ham  bekendt  fra  hans  trettende  Aar.  De 
to  Børn  havde  endog  udvekslet  Hilsener,  omfattet  hinanden  med  Nys- 
gerrighed, ja  ønsket  sig  en  Lok  af  hinandens  Haar.  Deres  første  Møde 
havde  altsaa  en  romantisk  Baggrund.  Da  han  erfor,  hun  skulde  komme 
til  Danmark,  var  han  som  ved  et  Tilfælde  tilstede  paa  Toldboden,  og 
saa  hende  i  Ankomstens  Øjeblik. 

Hun  var  nøjagtigt  jævnaldrende  med  ham,  saa  uden  egenlig  Skønhed 
meget  godt  ud  og  havde  sjældent  smukke  Øjne.  Gennem  Slægtninge 
af  hende,  som  han  kendte,  søgte  han  Tilnærmelse  og  kom  uden  Vanske- 
lighed i  Berøring  med  den  unge  Pige.  Tilbud  om  at  vise  hende 
Museer  og  Gallerier  i  Kjøbenhavn  blev  gjorte  og  modtagne.  Saa  knap 
hans  Tid  end  var  umiddelbart  før  Studentereksamen,  dette  nye  Bekendt- 
skab opfyldte  ham  saa  stærkt,  at  han  ofrede  ligegyldigt  hvor  meget  af 
denne  kostbare  Tid  derpaa.  Da  Pigebarnet  ved  Sommertid  kom  til  at 
bo  i  Nærheden  af  Charlottenlund,  medens  hans  Forældre  havde  Land- 
ophold meget  nærmere  Byen,  gik  han  næsten  daglig  frem  og  tilbage 
til  Skoven  i  det  uvisse,  dog  sjældent  svigtende  Haab  om  at  faa  hende 
at  se.     Undertiden  roede  han  hende  i  en  Baad  omkring  i  Sundet. 

Saa  simpel  og  ligefrem  den  Tiltrækning,  han  følte,  kunde  synes, 
saa  lidet  simpel  var  den  umodne  Roman,  han  byggede  over  den. 

Det  var  som  sagt  ikke  hans  Sanser,  der  drog  ham.  Splittet  og 
delt,  som  han  netop  dengang  var,  syntes  en  blot  aandelig  Forelskelse 
ham  ganske  naturlig;  man  kunde  forelske  sig  sanseligt  i  en  ganske 
anden  Kvinde.  Han  attraaede  end  ikke  et  Kys,  mindre  et  Favntag, 
var  overhovedet  for  uerfaren  til  at  tænke  paa  Sligt. 

Det  ny  Aarh  und  rede  I.  5.  17 

Naale  betegner  Troppebevægelser,  Indtagelse  eller  Opgiven  af  en  befæstet 
Stilling. 

Denne  tidlige,  utilfredsstillende,  kun  i  uegenlig  Forstand  erotiske  Op- 
levelse havde  saa  den  mærkelige  Virkning,  at  han  for  de  næste  syv 
Aar  forblev  ligegyldig  og  uimodtagelig  for  Erotik,  saa  han  kom  til  ufor- 
styrret af  Kvinder  og  Lidenskaber  helt  at  fordybe  sig  i  den  Verden  af 
forskelligartet  Forskning,  der  nu  aabenbarede  sig  for  ham. 

2. 

En  Skolekammerat,  der  nærede  levende  Interesse  for  Astronomi  og 
havde  retledet  ham  under  Beskuelsen  af  Nathimlen,  tegnede  i  de  Dage 
et  meget  stort  og  godt  Stjernekort  til  ham.  Ved  Kortets  Hjælp  gen- 
fandt han  de  Stjerner,  han  kendte,  og  udvidede  sin  Kundskab. 

Samme  Kammerat  tog  ham  undertiden  med  op  paa  Observatoriet 
til  den  gamle  Professor  d*Arrest  —  en  vis  og  fin  Mand  —  og  han  saa 
for  første  Gang  Stjernehimlen  gennem  Kikkert.  Han  havde  vel  i  Skolen 
lært  Astronomi,  men  manglede  alle  Evner  til  at  vinde  virkelig  Indsigt. 
Nu  fik  han  Stjernebillederne  og  visse  enkelte  Stjerner  kær;  de  blev 
natlige  Vidner  til  hans  Sorger  og  Glæder  Livet  igennem;  Synet  af  dem 
trøstede  ham  stundom  under  Forladthedsfølelsen,  naar  han  var  ene  i 
fremmed  Land.  Lyren,  Svanen  og  Ørnen,  den  nordlige  Krone  og 
Bootes,  Kusken  og  Hyiader  og  Pleiader  og  blandt  Vinterens  Billeder 
Orion,  alle  disse  tindrende  Grupper,  som  Menneskeslægten  Aartusinder 
igennem  med  sine  Øjne  har  søgt,  ogsaa  for  ham  blev  de  fjerne  Venner. 
Og  de  Tanker,  som  Skuet  af  de  talløse  Kloder  uvilkaarligt  og  ufravige- 
ligt meddeler,  fødtes  ogsaa  i  ham  —  Tanker  om  Jordens  Lidenhed  i 
vort  Solsystem  og  vort  Solsystems  i  Verdens-Altet,  om  umaadelige  Af- 
stande —  saa  store  at  Stjerner  kan  være  gaaede  til  Grunde  i  vor  Barn- 
dom, hvis  Straaler  med  Lysets  Hast  rammer  vore  Øjne  nu  —  om 
umaadelige  Tidslængder,  i  hvilke  et  Menneskeliv,  ja  et  heh  Folks  Leve- 
tid forsvinder  som  Draaber  i  Havet.  Og  medens  han  i  Skolen  kun 
havde  lært  Astronomi  som  Fag  fra  den  matematiske  Side,  erfor  han 
nu  Spektralanalysens  Resultater,  der  viste  ham,  hvorledes  menneskelig 
Genialitet  hos  Bunsen  og  Kirchhoff  havde  tilintetgjort  Afstanden  mellem 
Jorden  og  Solen,  og  indsaa  samtidigt  Usandsynligheden  af  at  den  jordiske 
Kulturs  Udbytte  nogensinde  lod  sig  meddele  til  andre  Kloder,  som  jo 
ogsaa  Jorden  endnu  aldrig  havde  modtaget  Kulturmeddelelser  fra  nogen 
Stjerne. 

Denne  Omstændighed  i  Forening  med  Visheden  om  Jordens  gradvise 
Afkøling  og  engang  forestaaende  Død  gav  ham  det  afgørende  Indtryk 
af  alt  Jordelivs  Endelighed  og  af  det  blot  Foreløbige  i  alt  Fremskridt. 

I  Følelsen  af  at  de  paa  en  Gudstro  byggede  Religioner  stod  for 
Fald,  havde  Europa  længe  heldet  til  Fremskridtets  Religion  som  til 
den  sidste.     Nu  indsaa  Ynglingen,   som  løftede  sit  Blik  mod  Stjeme- 

t  himlen   og   frydede   sig  ved  sine  Yndlingsstjerner  Sirius  i  Den  store 

Hund  eller  Vega  i  Lyren  eller  Altair  i  Ørnen,  at  den  glippede,  ogsaa 

denne  sidste  Religion. 

3. 

i  I  Skolen  havde  Drengen  kendt  en  Snes  Jævnaldrende  og  mellem 

I  ^  dem  nødvendigvis  fundet  faa,  der  betydede  noget  for  ham.     Blandt  de 

i  Goder,  den  fri  Stilling  som  Student  medførte,  var  ogsaa  dette,  at  man  paa 

én  Gang  kom  i  Berøring  med  ensartet  uddannede  Jævnaldrende  i  Hundre- 

I  devis.    De  unge  Mennesker  gjorde  paa  Forelæsninger  og  ved  Gilder  Be- 

kendtskab med  hverandre,  nærmede  sig  hinanden  eller  følte  sig  frastødte, 
og  Valgslægtskab  eller  Tilfældigheder  knyttede  dem  saa  sammen  parvis 

;  og  i  Grupper  for  kortere  eller  længere  Tid. 

En  Yngling,  i  hvem  Attraaen  efter  aandelig  Berigelse  var  Hoved- 
lidenskaben, maatte  nødvendigvis  indlade  sig  med  mange  af  de  Jævn- 
aldrende for  at  lære  dem  at  kende,  for  udvortes  og  indvortes  at  opleve 
saa  meget  som  muligt  og  derigennem  udvikle  sig  selv. 

{  Med  mange  af  Kammeraterne  var  faa  Samtaler  nok  til  Godtgørelse 

af  at  frugtbart  Samkvem  ikke  lod  sig  oprette.  En  god  Del  glatte  eller 
kølige  eller  altfor  almindelige  unge  Studenter  kom  han  i  flygtig  Berø- 
ring med,  uden  at  deres  Væsen  paa  nogen  Maade  greb  ind  i  hans  eller 
hans  i  deres.   Men  saa  var  der  ogsaa  enkelte,  der  i  adskillige  Maaneder 

:  sysselsatte  ham  stærkt. 

Den  første  var  typisk  for  Studenterverdenen  da.  Vilsing  var  fra 
Jylland,  høj,  mørk,  hverken  køn  eller  grim,  paafaldende  derved,  at  han 
var  skaaren  for  Tungebaandet  som  ingen  anden.  Han  skyldte  sin  Al- 
menyndest den  Omstændighed,  at  han  ved  Studentersoldene  kunde 
rejse  sig  op  naarsomhelst  og  med  rivende  Hurtighed  holde  en,  tilsyne- 
ladende idetmindste,  ganske  uforberedt  Tale,  en  Vrøvletale,  som  det 
kaldtes,  hvori  lystige  Fordrejelser,  lyriske  Udtalelser,  spydige  Sidehug 
til  Højre  og  Venstre,  overraskende  Indfald  og  raske  Udfald  var  sam- 
menvævede til  et  Hele,  der  i  sin  Overlegenhed  udæskede  den  sunde 
Sans  paa  en  underholdende  Maade. 

Udgangspunktet  var  f.  Eks.  en  eller  anden  Travesti  af  Sibbern's 
snurrige  Begrebsbestemmelse  af  Livet,  som  Alle  dengang  skulde  kunne 
udenad  til  Eksamen.     Den  lød: 

Livet  overhovedet  er  en  af  en  indre  Kilde  kommende  og  med  en  indre  Drift  sig 
fremarbejdende,  producerende  og  under  en  evindelig  Veksel  af  Stof  reproducerende, 
organiserende  og  individualiserende  Virksomhed  og  Virksomhedsproces,  der,  idet  den 
ved  et  vist  Materiale  eller  Substrat  konstituerer  sig  et  vist  Udvortes,  hvori  den  aaben- 
barer  sig,  tillige  konstituerer  sig  selv  som  den  i  dette  sit  Udvortes  subsisterende  Virken 
og  Stræben,  om  hvilken  der  da  fremdeles  kan  spørges,  hvorvidt  deri  en  Sjæl  kan  siges 
at  leve  og  subsistere,  som  det  i  en  saadan  Leven  fremtrædende  levende  Væsen. 

Man  kan  let  forestille  sig,  til  hvilket  henrivende  Gallimathias  dette 
barbariske  Skema  kunde  give  Anledning,  naar  Soldet  eller  Kærligheden, 
Kvinden  eller  Drukkenskaben  defineredes  i  denne  Stil,  og  dertil  knyt- 

tedes  lystige  Angreb  paa  tidligere,  mindre  frejdige  Talere,  der  efter 
Vilsings  Udtryk  mindede  om  den  bly  Forglemmigej,  forsaavidt  i  deres 
Minespil  læstes:  Forglem  mig  ej;  ogsaa  jeg  var  Taler. 

Vilsing,  der  allerede  havde  været  Student  i  nogle  Aar,  viste  en  Rus 
Opmærksomhed  blot  ved  at  attraa  hans  Bekendtskab  og  søge  hans 
Selskab.  Han  var  husvant  i  Studenterforeningen,  stod  i  Kammeratskabs- 
forhold  til  de  Toneangivende,  var  en  gerne  hørt  Taler.  Det  var  en 
Art  Nedladenhed  fra  hans  Side  at  søge  en  lige  fra  Skolen  undsluppen 
ung  Fyr,  der  vilde  være  sunket  i  Jorden,  ifald  han  skulde  have  holdt 
Tale,  og  som  ikke  havde  en  eneste  Forbindelse  i  de  ældres  Kres. 

Vilsing  var  en  i  Stemninger  opløst  ung  Mand,  der  som  mang- 
foldige dengang,  som  den  Albrecht,  der  er  Hovedpersonen  i  Schan- 
dorph's  Uden  Midtpunkt  paa  en  enkelt  Formiddag  kunde  spille  i  alle 
Regnbuens  Farver.  Han  hengav  sig  og  tog  sig  tilbage,  viste  sig  hjertelig, 
inderlig,  fortrolig,  optaget  af  øm  Bekymring  for  den  yngre  Ven  og  ved 
næste  Sammentræf  saa  flygtig  og  kold,  som  mindedes  han  neppe  at 
have  set  ham  før;  thi  imens  var  han  bleven  betaget  af  Ærgrelse  over 
sin  altfor  store  Imødekommenhed  og  vilde  hævde  sig  som  den,  der  ret 
vel  kendte  sit  eget  Værd. 

Han  imponerede  sin  yngre  Tilhører  ved  at  aabenbare  sig  ikke  just 
som  Verdensmanden,  men  som  den  stærkt  søgte  Selskabsmand.  Han 
meddelte,  hvor  meget  han  blev  indbudt,  og  hvorledes  han  gik  fra  ét 
Selskab,  ét  Bal  til  et  andet,  hvad  der  forekom  den  Yngre  med  hans 
Higen  efter  Oplevelser  misundelsesværdigt.  Men  mere  slog  det  ham 
dog  hvad  Vilsing  fortalte  om  den  Yndest,  han  nød  hos  det  andet  Køn. 
Med  én  ung  Pige  —  en  yndig  Pige!  —  var  han  forlovet,  en  anden 
elskede  ham  og  han  hende;  dog  det  var  endda  den  ringeste  af  hans 
erotiske  Triumfer;  overalt  hvor  han  viste  sig,  sejrede  han.  Og  Beviser 
forelaa.  Thi  en  Dag,  da  han  havde  trukket  den  yngre  Ven  med  sig 
op  paa  sit  Kammer,  blændede  han  ham  ved  ud  for  hans  Øjne  at  ryste 
en  Vrimmel  af  broderede  Sofapuder,  Trøstere,  Cigarfuteraler,  Tændstik- 
beholdere, hæklede  Punge,  baldyrede  Veste  osv.,  Gaver  fra  de  forskel- 
ligste kvindelige  Væsener.  I  hver  en  Skuffe,  han  drog  ud,  laa  saa- 
danne  Foræringer;  over  Stole  og  paa  Knager  hang  de. 

Den  yngre  var  ung  nok  til  at  føle  en  vis  Agtelse  for  en  Mand,  der 
var  i  den  Grad  efterstræbt  af  det  smukke  Køn,  om  han  end  fandt  hans 
Aabenmundethed  vel  stor.  Det  første,  ejer  gav  denne  Følelse  et  Grund- 
stød, var  dog  ikke  Tvivl  om  Fortællingernes  Sandhed  eller  Gavernes 
Ægthed,  men  den  Omstændighed,  at  en  efter  den  anden  af  Kammera- 
terne, naar  den  første  Kølighed  i  Bekendtskabet  var  overvunden> 
ufravigeligt  fandt  et  gunstigt  Øjeblik  til  den  fortrolige  Meddelelse  at  — 
han  vidste  ikke  selv  at  forklare  Grunden,  men  en  Kendsgerning  var  det 
—  hvor  han  end  viste  sig,  blev  alle  Kvinder  sært  betagne  ved  Synet 
af  ham;  han  maatte  have  noget  ved  sig,  der  erobrede  dem,  ham  selv 
ubevidst.   Da  endelig  en  Aften  den  mest  skrutryggede  af  Kammeraterne^ 

en  Ungersvend,  hvis  blonde  Overskæg,  der  uregelret  spirende  lignede 
en  gammel  brugt  Tandbørste  mer  end  noget  andet,  betroede  Vennen, 
ogsaa  han,  at  han  vidste  ikke,  hvori  det  laa  eller  hvorpaa  det  egentlig 
beroede,  men  han  maatte  have  noget  ved  sig  osv.,  —  da  brast  Troen 
paa  Vilsings  Særegenhed  og  Beundringen  ogsaa  for  ham. 

Det  var  nu  langt  fra,  at  Vilsing  iøvrigt  betragtede  sig  som  en  sanselig 
Djævel.  Han  gav  sig  ikke  som  kold  og  fræk,  men  som  inderlig  og  sjæl- 
fuld. Han  studerede  Teologi  og  nærede  intet  andet  Ønske  end  det  at 
ende  som  Præst.  Han  svingede  stadigt  mellem  Ruelse  og  Selvglæde, 
Overmod  og  Anger,  nød  det  at  være  et  saare  godt  Hoved,  en  uimod- 
staaelig  Bedaarer  og  en  sand  Kristen.  Det  forekom  ham,  at  han  i  Russen, 
hvem  han  havde  hævet  ud  af  Vrimlen  og  givet  Plads  ved  sin  Side,  fandt  et 
jævnbyrdigt  eller  endnu  bedre  Hoved,  og  dette  tiltrak  ham;  han  mødte 
hos  den  anden  en  Uerfarenhed  og  Uverdslighed,  saa  stor,  at  den  Under- 
legenhed, han  efter  sin  Paastand  fornam  i  Evner,  rigeligt  opvejedes 
ved  den  Overlegenhed,  han  her  nød  hos  sig  selv  saavel  i  selskabelige 
Færdigheder  som  i  Evne  til  at  behandle  Kvinder. 

Det  syntes  altsaa,  som  om  adskillige  væsenlige  Betingelser  for  en 
varigere  Sammenslutning  mellem  de  to  var  tilstede.  Men  ved  den  første 
Samtale  dem  imellem,  i  hvilken  den  ældre  værdigedes  at  interessere  sig 
for  den  yngres  Livsanskuelse,  fik  Forholdet  en  Rift,  der  udvidede  sig 
til  en  Revne.  Forfærdet  sprang  Vilsing  tilbage,  da  han  erfor,  hvorledes 
denne  Grønskolling  saa  paa  Livet  og  Menneskene  og  hvad  han  betrag- 
tede som  sin  Ret:  „Du  ligger  i  det  Onde,  og  din  Attraa  gaar  ud  paa 
det  Onde;  jeg  har  ikke  Tid  og  Lyst  nu  til  at  udvikle  en  hel  Kristologi, 
men  hvad  du  vrager,  er  Idealet;  hvad  du  vurderer,  er  Fanden  selv. 
Min  Gud,  min  Gud,  hvor  bekymret  jeg  er  for  dig;  jeg  vilde  give  mit 
Liv  for  at  frelse  dig.  Dog  nok  derom  nu;  i  Øjeblikket  har  jeg  ikke 
Tid;  jeg  skal  i  Middagsselskab  hos  Assessor  Lassen.'' 

Det  var  deres  sidste  alvorlige  Samtale.  Den  yngre  blev  ikke  frelst. 
Den  ældre  gav  ikke  sit  Liv.  Han  foretog  ved  Sommertid  en  Ferie- 
rejse, undgik  ved  sin  Tilbagekomst  den  yngre,  og  snart  saas  de  aldrig 
mere. 

4. 

Den  Grundsynsmaade,  ved  Antydningen  af  hvilken  Vilsing  blev  i 
den  Grad  opskræmt,  bar  i  sin  Form  Vidnesbyrd  om  en  saadan  Umoden- 
hed, at  den  alene  kunde  gøre  Indtryk  paa  en  Yngling,  hvis  Umoden- 
hed trods  hans  Aar  var  endnu  jstørre.  At  fremstille  den  med  Klarhed 
er  neppe  muligt ;  dertil  var  den  i  sig  selv  ikke  klar  nok.  Men  det  hang 
saaledes  sammen  med  den: 
I  Den    Selvbetragtning   og   energiske   Selvfordybelse,    hvortil    Skole- 

disciplen  i  de  sidste  Aar  havde  hengivet  sig,  blev  endnu  mere  haard- 
nakket  ved  hans  Frigørelse  fra  Skoletvangen  og  frie  Udtræden  blandt 
de  Voksne.  Han  brugte  sin  Frihed  i  Kjøbenhavn  og  paa  de  Smaa- 
rejser,  han  fik  Tilladelse  til  at  foretage,  saaledes,  at  han  læskede  sin 

heftige  Livstørst  ved  at  føle  intensivt  og  ved  atter  og  atter  at  gennem- 
gruble  det  Følte,  dernæst  saaledes,  at  han  kastede  sig  ud  i  ivrig  og 
opmærksom  Læsning  af  al  den  Skønliteratur  fra  de  forskelligste  Lande 
og  Tider,  hvorom  han  havde  hørt,  men  som  han  endnu  ikke  kendte 
af  Selvsyn. 

Gennem  det  meget,  han  levede  og  læste,  iagttog  og  fornam, 
forholdt  han  sig  stadig  til  sig  selv  i  den  Forstand,  at  han  fremfor 
Alt  derigennem  søgte  Klarhed  over,  hvad  Art  Væsen  han  i  sit  eget 
Jeg  havde  for  sig.  Han  spurgte  sig,  hvem  han  var.  Han  søgte  at 
finde  det  hemmelighedsfulde  Ord,  der  løste  den  Uklarhedens  For- 
tryllelse, hvori  han  befandt  sig,  og  besvarede  ham  Grundspøi^smaalet, 
hvad  han  var.  Og  her  slog  fra  hans  Grublerier  og  hans  Læsning 
endelig  det  Ord  ham  i  Møde,  der  syntes  ham  det  træffende,  skønt 
det  nutildags  neppe  kan  høres  uden  at  fremkalde  et  Smil,  Ordet: 
dæmonisk. 

Dæmonisk  var  han,  og  naar  han  gav  sig  dette  Svar,  forekom  det 
ham,  som  havde  han  oplyst  sit  Væsen.  Han  mente  dermed,  som  han 
dengang  forklarede  det  for  sig  selv,  at  for  ham  stod  ikke  Valget 
mellem  Godt  og  Ondt  som  for  Andre;  thi  det  Onde  interesserede  ham 
ikke.  For  ham  gjaldt  det  ikke  om  et  Valg,  men  om  en  Udfoldelse 
af  hans  Jeg,  der  havde  sin  Retsgrund  i  sig  selv. 

Det,  han  kaldte  det  Dæmoniske,  havde  første  Gang  udenfor  hans 
eget  Sind  mødt  ham  i  Lermontofs  Helt.  Petsjérin  maatte  handle  i 
Medfør  af  sin  Natur,  som  besat  af  sit  eget  Væsen.  Han  selv  følte  sig 
paa  en  lignende  Maade  besat.  Hos  Platon  havde  han  truffet  Ordet 
Daimon  og  Daimones;  Sokrates  beraaber  sig  paa,  at  ved  Dæmoner 
forstaas  Guder  eller  Gudernes  Børn.  Han  selv  følte  sig,  ogsaa  han, 
som  et  af  Gudernes  Børn.  I  alle  de  store  Sagnskikkelser  fra  Middel- 
alderen mødte  ham  Trækket  af  guddommelig  Besathed,  særligt  i  de 
to,  der  helt  havde  betaget  Digterne  i  det  nittende  Hundredaar,  Don 
Juan  og  Faust.  Den  første  var  Sindbilledet  paa  Tryllemagt  over  Kvin- 
derne, den  anden  paa  den  Kundskabstørst,  der  bliver  til  Herredømme 
over  Menneskeverdenen  og  Alnaturen.  Hos  Kammeraterne,  hos  Vil- 
sing,  hos  de  andre,  selv  hos  den  Skrutryggede  med  det  mislykkede 
Overskæg,  havde  han  erfaret,  hvorledes  Don-Juan  Typen,  der  for- 
drejede Hovederne  paa  dem,  endnu  den  Dag  idag  beherskede  Ung- 
dommens Sind;  han  selv  begreb  helt  vel  den  Trolddom,  som  dette 
Skønhedsideal  af  elementær  Uimodstaaelighed  maatte  udøve;  men 
Fausttypen  stod  ham  med  hans  Kundskabstørst  mere  nær.  Dog 
Hovedsagen  for  ham  var,  at  han  i  de  første  store,  helt  moderne 
Digtere,  han  havde  lært  at  kende,  Byron  og  dennes  aandelige  Efter- 
kommere, Lermontof  og  Heine,  genfandt  netop  det  Grundtræk,  han 
kaldte  dæmonisk ,  Selvegenhedsdyrkelsen  som  hensynsløs  Friheds- 
kærlighed. 

Stadigt   rugede   han  over  dette  Begreb  om  det  Dæmoniske,   som 

j  fyldte  ham.     Han  nedlagde  sine  Tanker  derom  i  sin  første  større  Af- 

handling  (der  iøvrigt  er  gaaet   tabt)    Om   det  Dæmoniske,    som    det 
viser  sig  i  den  menneskelige  Karakter.    Latterligt  forekom  det  ham, 
da  en  Dag  en  Jævnaldrende,  et  godt  Hoved,  kritiserede  dette  Arbejde 
i  ^  ud  fra  den  Paastand,  at  der  overhovedet  slet  ikke  gaves  noget  Dæ- 

monisk. Han  anede  da  ikke,  at  25  Aar  senere  Relling  i  Vildanden 
skulde  give  Kammeraten  Ret  med  disse  fyndige  Ord:  Hvad  Fanden 
vil  det  sige  at  være  dæmonisk!     Det  er  jo  bare  noget  Sludder. 


I  ■ 


«  I 


n 
•  ■       • 


5. 

Paa  det  Dæmoniskes  Regning  kom  paa  dette  Tidspunkt  ogsaa  den 
blandede  Tiltrækning,  en  fremmed  ung  Student  udøvede  paa  ham,  og 
det  Samkvem,  der  udspandt  sig  mellem  dem.  Kappers  var  født  et- 
steds i  Vestindien,  var  Søn  af  en  velhavende  tysk  Fabrikant  og  var 
bleven  opdraget  i  en  nordtysk  By.  Uvist  af  hvad  Grund  ønskede 
Faderen,  at  han  skulde  studere  ved  Kjøbenhavns  Universitet  og  der 
tage  den  juridiske  Eksamen.  Der  var  farvet  Blod  i  hans  Aarer,  om 
end  stærkt  fortyndet,  vel  en  Ottendedel  eller  saa.  Han  var  høj  og 
slank,  lidt  ranglet  i  Holdning  og  Gang,  bleg  af  Lød  med  mørke  Øjne 
og  Negerhaar.  Ansigtet  var  ikke  smukt,  men  overmaade  klogt,  og 
dets  Udtryk  narrede  ikke,  thi  det  unge  Menneske  var  forbavsende 
intelligent. 

Han  var  bleven  sat  i  Huset  hos  en  højt  anset  Familie  i  Kjøben- 
havn,  hos  en  fremragende  Videnskabsmand,  godmodig  og  upraktisk, 
der  ikke  egnede  sig  til  Mentor  for  saa  uregelret  en  Yngling.  Han  stak 
af  blandt  de  indfødte  Russer  ved  sin  elegante  Dragt  og  sin  verdens- 
borgerlige Dannelse,  og  var  saa  lærenem,  at  han  efter  ikke  ret  mange 
Ugers  Ophold  talte  Dansk  næsten  uden  en  eneste  Fejl,  kun  med  ud- 
præget fremmed  Betoning,  der  imidlertid  gav  hvad  han  sagde  en  vis 
Ynde.  Hans  overordenlige  Forstand  overraskede  hverken  ved  Om- 
fang eller  ved  Dybde;  men  den  var  hurtigere  end  nogen  anden  For- 
stand, hans  kjøbenhavnske  Kammerat  nogensinde  havde  mødt,  og  den 
var  saa  skarp,  at  han  syntes  udmærket  anlagt  for  Jurisprudensen. 

Kappers  tilbragte  næsten    hele  sin  Dag  drivende  om  paa  Gaderne 

i  Samtale    med   Kammerater;    altid  var  han  rede  til  en  Spadseretur; 

,  aldrig  saa  man  ham  arbejde  eller  hørte  man  ham  tale  om  sit  Arbejde. 

Ikke  destomindre  indstillede  han.    Udlændingen,    der  lige  akkurat  var 

Sproget  mægtig,  sig  efter  kun  et  halvt  Aars  Forløb  —  uden  altsaa  at 

have  hørt  Forelæsningerne  til  Ende  —  til  den  filosofiske  Eksamen  og 

i  tog   den    med   Udmærkelse  i  alle  tre  Fag;   ja  Rasmus  Nielsen,   som 

eksaminerede  ham  i  Propædeutik,  blev  saa  begejstret  over  denne 
Fremmedes  hurtige  og  kloge  Svar,  at  han  gav  ham  Særdeles  udmærket 
godt,  en  Karakter,  som  ikke  eksisterte. 

Lige  saa  fremragende  syntes  hans  Begavelse  paa  det  juridiske  Felt. 
Naar    han    med   danske  Studiefæller   stillede   om  Morgenen  hos  den 

juridiske  Manuduktør,  kunde  han  vel  stundom  være  noget  træt  og 
slap,  men  oftere  lagde  han  et  naturligt  Greb  paa  at  behandle  juridiske 
Spørgsmaal  for  Dagen,  og  en  Virtuositet  i  at  fremdrage  hvert  enkelt 
Spørgsmaals  forskellige  Sider,  som  højligt  maatte  overraske  hos  en 
Begynder. 

Han  var  en  rent  formel  Begavelse  af  ualmindelig  Styrke,  sad  inde 
med  netop  de  Evner,  ved  hvilke  i  Oldtiden  Sofisterne  tog  sig  ud. 
Han  var  selv  en  ung  Sofist  og  samtidigt  en  sand  Komediant,  der  ind- 
rettede sin  Optræden  ganske  efter  Den,  med  hvem  han  talte,  vandt 
deii  Paagældende  ved  at  slaa  ind  i  hans  Tone  og  vise  den  Side  af  sit 
Væsen  ud,  ved  hvilken  han  bedst  kunde  behage  den  anden.  Udrustet 
med  Evnen  til  at  mystificere  og  blænde  sine  Omgivelser,  yderst  skarp- 
sindig, smidig  og  tom  forstod  han  at  sætte  Tanker  i  Bevægelse  og 
fængsle  ved  livlig,  fordomsfri,  ofte  paradoks  Underholdning.  Snart  var 
han  koldere,  snart  mere  fortrolig;  han  forstod  at  eftergøre  Hjertelighed 
og  at  smigre  ved  tilsyneladende  Beundring. 

Overfor  en  ung  Student  som  hans  daglige  Omgangsven,  der  lige 
var  kommen  ud  af  Skolen,  ganske  uerfaren  i  alt  verdsligt  Liv  og  særlig 
i  Kvindekapitlet,  men  hos  hvem  han  sporede  gode  Evner  og  en  højt 
spændt  Idealisme,  affekterede  han  asketiske  Livsvaner.  Overfor  andre 
Kammerater  viste  han  sig  som  den  overmaade  letsindige  og  ud- 
svævende Rigmandssøn,  han  var;  ja  enkelte  af  de  skikkeligste  og 
ynkeligste  morede  han  sig  med  at  indføre  i  Lastens  stakkels  Huler  og 
lade  dem  gøre  sig  til  Gode  dér  paa  hans  Bekostning. 

Aandelig  interesseret  som  han  var,  fremkom  han  straks  efter  det 
første  Sammentræf  med  det  Forslag,  at  man  burde  stifte  en  „viden- 
skabelig" Forening,  bestaaende  af  ganske  faa  Russer,  der  ved  ugenlige 
Møder  skulde  oplæse  en  Afhandling,  som  en  af  dem  havde  forfattet, 
hvorpaa  to  Medlemmer,  der  i  Forvejen  havde  gennemlæst  Afhand- 
lingen, skulde  underkaste  den  hver  sin,  forud  nedskrevne  Kritik.  Der- 
efter almindelig  Drøftelse  af  Æmnet.  Alt,  hvad  der  angik  det  planlagte 
Selskab,  blev  ægte  Kappersk  drevet  med  en  Hemmelighedsfuldhed,  som 
gjaldt  det  en  Sammensværgelse,  og  med  Former,  som  drejede  det  sig 
om  en  diplomatisk  Aktion. 

Der  blev  udarbejdet  Love  for  Selskabet,  endda  det  kun  kom  til  at 
bestaa  af  fem  Personer,  og  der  førtes  en  udførlig  Protokol  over  dets 
Møder.  Blandt  Medlemmerne  var  den  senere  som  Redaktør  og  For- 
fatter bekendte  V.  Topsøe,  dengang  en  forsigtig  og  fripostig  Rus,  hvis 
Valgsprog  var:  Det  er  Protektion,  vi  Mennesker  skal  leve  af.  Han 
oplæste  i  Selskabet  en  Afhandling  Om  det  Ydre,  angaaende  hvorledes 
man  burde  klæde  sig,  føre  sig,  rede  og  sætte  sit  Haar,  som  røbede 
Iagttagelsesevne  og  smaasatirisk  Hang.  Blandt  dem,  der  lidenskabeligt 
søgte  Optagelse,  men  aldrig  opnaaede  den,  var  en  ung  Student  med 
smukt  Ydre  og  ikke  ringe  Videbegærlighed,  men  paatrængende  og  dum^ 
for  hvem  den  af  de  Unge,  der  stadigt  saa  sit  Genbillede  i  Lermontofs 

•  Petsjérin,  nærede  heftig  Ringeagt  af  den  besynderlige  Grund,  at  han 
I  forekom  ham  i  Et  og  Alt  at  genkalde  Petsjérins  taabelige  og  indbildske 
!                           Modstander,  Gruchnitski.   En,  der  opfordredes  til  Deltagelse  i  Selskabets 

Bestræbelser,  men  som  gav  Afslag,  var  Vilsing.     Hvad  jeg  har  imod 
1  den  Slags  Foreninger,   sagde  han,   er  den  Selvbehagelighed,   de  giver 

]  Anledning  til;  det  eneste  Stof,  jeg  havde  Lyst  til  at  behandle,  var  hvor- 

i  ledes  den  moderne  Don  Juan  maa  tænkes;  men  det  kan  jeg  ikke,  da 

j  jeg  vilde  komme  til  at  berøre  saa  meget  af  mit  eget  Liv. 

i  Det  var  i  dette  Selskab,  at  Afhandlingen  om  det  Dæmoniske  blev 

I  oplæst,    og  Kappers   var  den,   der  med  sin  udviklede   Forstand  ikke 

vilde  indrømme  Tilværelsen  af  nogetsomhelst  saadant. 
I  De  regelbundne  Møder  holdt  sig  iøvrigt  kun    et    halvt  Aars  Tid; 

I  Apparatet   var   for   stort   og  besværligt   i  Forhold  til  Udbyttet.     Dog 

*.  omgikkes  Kappers  og  hans  nærmeste  Kammerater  ikke  derfor  mindre. 

Vel  en  halvanden  Aars  Tid  i  Alt   vedblev   den   glimrende  Vestindier 

•  at  drive  sine  juridiske  Studier  og  fortsætte  sit  lystige  Liv  i  Kjøbenhavn. 

Men   efterhaanden   standsede  Studierne,    mens   det  glade  Levned  tog 

•  mere  Tid  i  Beslag.  Han  boede  nu  for  sig  selv  i  en  Lejlighed,  der  til 
;                           en  Begyndelse  var  ret  elegant,    men  efterhaanden  blev  mere  øde,    alt 

som  Møblerne  solgtes  eller  gik  til  Pantelaaneren.  Efter  Møblerne 
fulgte  Bøgerne,  og  da  ogsaa  Schou's  Forordninger  var  gjorte  i  Penge, 
hørte  det  juridiske  Studium  op  af  sig  selv.  Da  Bogskabet  var  tømt, 
kom  Turen  til  Klædeskabet  og  Linnedskabet,  indtil  en  Efteraarsdag 
i  1861  den  Udsending  fra  Faderen,  som  denne  havde  sendt  til  Kjøben- 
havn for  at  komme  under  Vejr  med  Sønnens  virkelige  Status,  fandt 
denne  siddende  i  Skjorte,  uden  Frakke  eller  Bukser,  indhyllet  i  sin 
elegante  Pels  paa  Gulvet  i  sin  Salon,  hvor  ikke  engang  en  Stol  var 
bleven  levnet.  Paa  Spørgsmaalet,  hvorledes  det  vaf  kommet  saa  vidt 
med  ham,  svarte  han:  Det  er  den  Forbandelse,  der  følger  den  far- 
vede Race. 

Saa  blev  der  da  indløst  et  Sæt  Klæder  til  Kappers  junior,  hvorpaa 
han  hurtigst  muligt  bortførtes  til  den  By  i  Tyskland,  hvor  Faderen 
var  bosat,  og  hvor  Sønnen  nu  forklarede  til  hvem  der  vilde  høre  det, 
at  han  noget  vel  pludselig  havde  maattet  forlade  Kjøbenhavn  „paa 
Grund  af  Duel  med  en  meget  højt  staaende  Herre". 


r 


Ungarn. 

Af  R.  Besthorn. 


Jeg  frygter  stærkt  for,  at  jeg  bliver  Ungarns  sidste  konstitutionelle 
Ministerpræsident,"  sagde  Baron  Desider  Banffy  de  Losoncz  for 
fem  Aar  siden. 

Baron  Banffy  har  aldrig  forstaaet  at  vælge  sine  Ord,  men  „den 
store  Haiduk",  som  respektløse  Oppositionsmænd  kaldte  den  Mand, 
der  stod  i  Spidsen  for  Ungarns  Regering  fra  Januar  1895  til  Februar 
1899,  har  Ord  for  at  være  Ungarns  modigste  Mand,  og  der  hørte  da 
ogsaa  Mod  til  at  udslynge  en  saa  ildevarslende  Frase  imod  det  store 
liberale  ungarske  Parti,  der  ansaa  sig  selv  for  et  Mønsterparti  og 
Frantz  Josephs  magyariske  Rige  for  et  parlamentarisk  Mønsterland,  og 
varsle  den  ungarske  Forfatnings  Undergang. 

Baron  Banffy  blev  ikke  Ungarns  sidste  konstitutionelle  Minister- 
præsident, men  der  er  dog  maaske  blandt  de  magyariske  Politikere, 
som  for  fem  Aar  siden  med  overlegne  Miner  afviste  den  over  sin 
parlamentariske  Modgang  forbitrede  Ministerpræsidents  Advarsel,  adskil- 
lige, som  i  den  sidste  Tid  med  bange  Anelser  har  ihukommet  Banffys  Ord. 

I  13 — 14  Aar  førte  Kejser  Frantz  Joseph  en  lykkelig  Regering.  Det 
saa  ud,  som  om  Skæbnen  vilde  raade  Bod  paa  de  store  Ulykker,  der 
havde  hjemsøgt  det  habsburgske  Rige  i  den  første  Snes  Aar  af  hans 
Regering,  som  om  Forliget  af  1867,  der  forvandlede  Kejserdømmet 
Østerrig  til  det  østerrigsk-ungarske  Dobbeltmonarki,  vilde  give  dette 
Riges  Hersker  Oprejsning  for  1849,  for  1859  og  selv  for  1866. 

De  nationale  Modsætninger  gjorde  sig  ganske  vist  stadigt  stærkt 
gældende  i  Monarkiets  cisleitbanske  Del,  men  her  fritog  Kejserens 
kloge  og  smidige  Fosterbroder,  Grev  Taaffe,  Monarken  for  alle  Rege- 
ringssorger;  i  Ungarn  herskede  Deaks  Elev,  Koloman  Tisza,  med 
uindskrænket  Magt,  støttet  paa  en  stærk  Majoritet.  Denne  Majoritet 
var  ganske  vist  skabt  ved  hensynsløst  Valgtryk  og  blev  holdt  sammen 
ved  en  ligefrem  fænomenal  Anvendelse  af  Grundsætningen:  „Den,  der 
har  Korset,  signe  sig  selv",  men  netop  derfor  var  den  en  ganske  over- 
ordentlig vel  disciplineret  og  paalidelig  Majoritet.  Paa  det  udenrigs- 
politiske Omraade  tog  Magyarerne  ligeledes  Ledelsen,  og  hvor  haardt 
det  end  kunde  være  for  den  Overvundne  fra  Sadowa  at  sætte  sit  Navn 
under  den  Andrassy-Bismarckske  Alliancetraktat,  forsonede  den  habs- 
burgske Hersker  sig  med  den  „preussiske"  Alliance,  da  den  sikrede 
ham  Frugterne  af  Andrassys  Politik:  Annektionen  af  Bosnien  og  Her- 
zegowina.  Frantz  Joseph  havde  derved  naaet  sit  Maal:  i  Henseende 
til  Landomraade  at  genoprette  de  Tab,  som  Østerrig  havde  lidt  ved 
hans  Generalers  Nederlag. 

De  tyske  Østerrigere  nærede  dybt  Had  til  „de  sporeklirrende  Hai- 

j  dukker",  som  behagede  at  kalde  deres  germanske  Med-Habsbui^ere  „de 

*  tyske    Hundsfotter",    og   Hadet   var  gensidigt.     Men    Magyareme   og 

\  Tyskerne    var   enige   om,   at  de  i   Fællesskab  maatte  bekæmpe  „den 

slaviske  Fare"  baade  paa  det  storpolitiske  og  paa  det  cis-  og  translei- 
I  thanske  Omraade,  og  de  var  ikke  mindre  enige  om,  at  de   vilde   dele 

m  

^  Herredømmet  i  det  habsburgske  Rige.     Forliget  af  1867,  der  var  ud- 

j  arbejdet  af  Magyareren  Deak  og  af  Tyskeren  Beust,  svarede  til  Magy- 

arernes  og  Tyskernes  Ønsker.  Saa  længe  alt  gik  godt  under  Taaffes  og 
Tiszas  Ledelse,  var  Tyskerne  og  navnlig  Magy årerne  tilfredse;  da  de 
var  de  to  bedst  raabende  Nationer  i  „Cis"  og  „Trans",  havde  Kejser 
Frantz  Joseph  forholdsvis  rolige  Dage  —  han  var  i  et  hvert  Tilfælde 
fri  for  Ministerkriser. 

Denne  Idyl  varede,  til  Grev  Taaffe  snublede  over  sin  egen  Valglov, 
og  Koloman  Tisza  i  Tide  trak  sig  tilbage  for  de  Storme,  han  havde 
fremkaldt  ved  sit  og  sit  Partis  altfor  griske  Regimente,  i  Haab  om  at 
vebblive  at  være  den  virkelige  Magthaver  i  Transleithanien  bag  Kulis- 
serne. Dermed  begyndte  baade  i  Cisleithanien  og  i  Transleithanien  de 
parlamentariske  Kriser,  som  i  de  sidste  Aar  i  stadigt  højere  Grad  har 
skaffet  baade  Østerrig  og  Ungarn  den  triste  Lod,  at  blive  „interessante 
Lande". 
}  I   Østerrig   danner  Modsætningen   mellem  Tyskere   og  Czeker  og 

den  deraf  fremgaaede  bøhmiske  Sprogkamp  Kærnepunktet  i  den  Ud- 
vikling eller  Mangel  paa  Udvikling,  der  flere  Gange  har  truet  med  at 
sprænge  Forfatningen.  Ogsaa  i  Transleithanien  mærkes  der  stærke 
nationale  Modsætninger;  men  paa  det  Omraade  har  Magyarerne,  skønt 
de  kun  udgør  en  Minoritet  (S^ji  Million  af  197^  Million  Indbyggere),  for- 
maaet  at  hævde  deres  absolute  Overlegenhed.  Grundene  til  de  ungarske 
Kriser,  som  efterhaanden  er  blevne  mindst  lige  saa  ondartede,  som  de 
østerrigske,  skyldes  Fortidsskygger,  der  stadigt  træder  mellem  Kossuths 
Mænd  og  den  Hersker,  som  med  de  russiske  Hæres  Hjælp  slog  de 
tapre  Magyarer  til  Jorden  og  straffede  deres  Oprør  med  Sværd  og 
Galge.  Magyarerne  er  utvivlsomt  et  politisk  begavet  Folk.  De  forstod  at 
vurdere  de  store  Fordele  ved  den  fremtrædende  Stilling  ikke  blot  i  det 
habsburgske  Monarki,  men  ogsaa  i  den  evropæiske  Politik,  som  de 
havde  erhvervet  ved  Forliget  af  1867,  og  de  bøjede  sig  i  næsten 
en  halv  Menneskealder  uden  Indvendinger  for  det  herskende  Tisza- 
Partis  Oportunisme.  Magyarerne  forstod,  at  deres  Magt  og  Herlighed 
beroede  paa,  at  man  ikke  talte  for  højt  om  Heltene  fra  49,  som  havde 
proklameret  det  habsburgske  Dynastis  Afsættelse. 

Alt  gik  godt  i  Ungarn,  til  Tisza  og  hans  Partis  Magt-  og  Penge- 
begærlighed havde  fremkaldt  saa  stor  Misstemning,  at  andre  kunde 
gøre  sig  Haab  om  at  komme  til  Fadet.  Da  det  Tidspunkt  kom,  fandt 
de  Misfornøjede  en  højtbegavet  Fører,  den  unge  Grev  Apponyi,  der 
snart  erhvervede  sig  et  grundfæstet  Ry  som  den  første  Taler  i  det  paa 
oratoriske  Talenter  saa  overordentligt  rige  Ungarn. 

Man  vil  i  de  politiske  Programmer,  som  den  altid  veltalende,  altid 
fuldendte  politiske  Gentleman,  Grev  Apponyi  har  opstillet  og  Forsvaret, 
vanskeligt  finde  noget  stort  Principspørgsmaal,  der  kunde  begrunde  hans 
Opposition  mod  det  gammelliberale  Tisza-Partis  Regimente;  men  netop 
deri  laa  hans  og  iøvrigt  ogsaa  de  andre  ungarske  Oppositionsmænds 
Styrke. 

Oa  der  Først  Frembød  sig  en  Mulighed  for  at  rejse  Opposition  mod 
det  herskende  liberale  Parti,  behøvede  de  oppositionslystne  Politikere 
ikke  at  lede  eFter  Programmet;  det  var  givet.  Alle  Magyarer  dyrkede 
i  deres  Hjerter  de  store  Minder  Fra  Ungarns  Frihedskamp  —  der  var 
i  det  mindste  ingen,  som  vovede  offentlig  at  fomegte  Kossuth  og  hans 


Tt'rtii 


i  Rigidigibygnine. 


Medkæmpere ;  men  det  herskende  liberale  Parti  søgte  af  opportunistiske 
Hensyn  overfor  Monarken  saa  vidt  muligt  at  trænge  disse  Følelser  i 
Bagrunden.  Det  var  da  en  Selvfølge,  at  OppositionsFøreme  søgte  at 
undergrave  det  herskende  Partis  Stilling  ved  at  opstille  et  rent  nationalt 
Program,  (^  det  var  ligeledes  en  SelvFølge,  at  de  vilde  opnaa  størst 
Virkning  ved  at  spille  paa  de  nationale  Miliiærsirenge.  Programmets 
Enkeltheder  kom  aF  sig  selv:  særlige  Emblemer  (^  særlige  Militær- 
instituler  for  den  ungarske  Hær,  magyariske  Officerer  og  magyarisk 
Kommandosprog. 

Den  store  Kolomans  Autoritet  var  tilsyneladende  endnu  urokket,  da 
det  nationale  Genfærd  fra  49  lyslevende  stod  op  aF  Graven  og  viste 
Oppositionsførerne  den  rette  Vej. 

I  Aaret  1852  havde  Frantz  Joseph  paa  St.  Georgs-Pladsen  i  Buda- 
pest ladet  rejse  et  Mindesmærke  For  General  Hentzi,    som    med  stor 

Tapperhed  havde  forsvaret  Ofen  og  var  falden  i  Kampen  mod  Gørgeys 
langt  overl^ne  Styrke.  Magyareme  hadede  ganske  naturligt  dette 
Mindesmærke;  de  hadede  det  saa  meget  mere,  fordi  de,  om  end  uden 
tilstrækkelig  Grund,  ansaa  Hentzi  for  en  Landsforræder,  og  fordi 
Mindesmærket  var  rejst  ikke  paa  den  faldne  kejserlige  Generals  Grav, 
men  midt  i  deres  Hovedstad.  Da  Kommandanten  i  Pest,  General  Janizki 
i  1886  paa  Aarsdagen  for  Stormen  paa  Ofen  lod  henlægge  Kranse  paa 
de  ved  den  Lejlighed  faldne  Østrigeres  Grave,  brød  Stormen  løs. 
Magyareme  følte  sig  som  det    habsburgske  Monarkis  Herrer,    og   de 


mente  nu  at  kunne  tillade  sig  at  give  deres  nationale  Følelser  Luft. 
Det  lykkedes  Tisza  at  dæmpe  de  oprørte  Bølger,  men  det  nationale 
Saar  var  brudt  op,  c^  det  blev  ikke  mere  helt  lægt.  Den  liberale 
Majoritet  hindrede  uoverlagte  Skridt  fra  Rigsdagens  Side,  men  de 
kommunale  Myndigheder  greb  enhver  Lejlighed  til  at  hævde  Minderne 
fra  Ungarns  store  Tid.  Den  gamle  Kossuth,  der  levede  i  Exil  i  Turin, 
blev  udnævnt  til  Æresborger  i  Budapest,  en  Gade  blev  opkaldt  efter 
ham,  og  i  Aaret  1887  nedsalte  Honvedforeningemes  Centraludvalg  en 
Komité,  der  skulde  samle  Penge  for  at  rejse  et  Mindesmærke  for  de 
Ungarere,  som  faldt  ved  Stormen  paa  Ofen  den  21.  Maj  1849. 

Da  Diktatoren  fra   1849  blev  valgt  til  Æresborger  i  Budapest,    var 
Koloman  Tisza  ikke  mere  Ungarns  Ministerpræsident.    Han  havde  fri- 

villigt  trukket-  sig  tilbage,  men  han  var  stadigt  det  liberale  Partis  virke- 
lige Leder,  og  han  søgte  at  hævne  sig  paa  „de  Sorte  i  Hofburg",  der 
allerede  den  Gang  ansaas  for  at  være  det  magyariske  Overherredømmes 
værste  Fjender,  og  maaske  ogsaa  at  bane  sig  Vej  tilbage  til  Minister- 
præsident-Paladset ved  at  rejse  et  Slags  Kulturkamp. 

Den  overvejende  Del  af  Ungarns  Befolkning,  henved  10  Millioner, 
hører  til  den  romersk-katholske  Kirke,  4^1^  Million  er  græsk-katholske, 
omtrent  3^/4  Million  er  Protestanter.  Protestanterne  er  saaledes  i  poli- 
tisk Henseende  i  endnu  langt  højere  Grad,  end  Magyarerne  i  national 
Henseende,  i  Mindretal  i  Ungarn;  men  den  herskende  Klasse  i  det 
herskende  Parti,  den  lavere  Landadel  er  for  en  stor  Del  protestantisk, 
og  selve  Koloman  Tisza  var  den  evangelisk-reformerte  Kirkes  Over- 
kurator. Tisza  benyttede  denne  Stilling  til  at  rejse  Kampen  mod  de 
Klerikale,  og  ogsaa  for  ham  som  Oppositionsfører  laa  Oppositions- 
programmet  lige  for  Haanden.  Det  er  en  Selvfølge,  at  der  i  et  Land 
som  Ungarn  indgaas  mange  blandede  Ægteskaber,  og  at  Spørgsmaalet 
om,  til  hvilken  Kirke  Børnene  af  disse  Ægteskaber  skal  høre,  derfor 
spiller  en  stor  Rolle.  I  Aaret  1868  ordnedes  Forholdet  saaledes,  at 
Drengene  skulde  følge  Faderens,  Pigerne  Moderens  Religion;  men  de 
katholske  Gejstlige,  der  førte  Kirkebøgerne,  omgik  ofte  denne  Bestem- 
melse, idet  de  simpelthen  undlod  at  give  deres  protestantiske  Kolleger 
Meddelelse  om  Børnenes  Fødsel  og  søgte  at  faa  disse  „døbte  bort"  fra 
den  protestantiske  Kirke. 

Paa  Grundlag  af  dette  „Wegtaufungs"-Spørgsmaal  rejste  Tisza  og 
hans  Mænd  en  Kamp  om  nye  Kirkelove,  og  de  fandt  en  mægtig  Støtte 
i  de  skandaløse  Masse-Skilsmisser,  der  hørte  til  Dagens  Orden  og  ikke 
blot  begunstigedes,  men  ligefrem  fremkaldtes  ved,  at  der  i  Ungarn 
eksisterede  syv  forskellige  Ægteskabslove. 

Paa  Grundlag  af  disse  Misforhold  aabnede  Tisza  og  hans  Mænd  en 
stor  Kulturkamp.  Tiszas  Efterfølger,  Grev  Szapary  blev  i  November 
1892  det  første  Offer  for  denne  Kamp.  Hans  Efterfølger,  Alexander 
Wekerle  gennemførte  sammen  med  de  Liberales  mest  energiske  og 
mest  hensynsløse  Mand,  den  højtbegavede,  altid  kolde  og  klare  Jurist, 
Justitsminister  Szilagyi,  de  vigtigste  af  det  liberale  Partis  Kirkelove; 
men  Kampen  mellem  de  Klerikale  og  „Belials  Sønner",  som  man  i  de 
katholske  Kredse  kaldte  Medlemmerne  af  „Talenternes  Ministerium"  og 
særligt  Wekerle  og  Szilagyi,  havde  været  frygtelig.  Wekerle  sejrede, 
men  han  bebudede  i  selve  det  Øjeblik,  da  han  i  December  1894 
meddelte  det  ungarske  Parlament,  at  Kongen  af  Ungarn  endelig  havde 
sanktioneret  de  af  Parlamentet  vedtagne  Kirkelove,  sit  og  Ministeriets 
snarlige  Fald,  og  Wekerle  vidste,  hvad  han  sagde.  Jeg  vil  ikke  lade 
mig  aftvinge  mere  af  det  Ministerium",  havde  Frantz  Joseph  sagt,  og 
allerede  den  14.  Januar  1895  fik  Ungarn  en  ny  Ministerpræsident, 
Baron  Banffy. 

Det  har  siden  Banifys  Fald  været  Mode  i  Ungarn  at  omtale  ham 

som  en  Politiker  af  tvivlsomt  Værd,  højest  af  anden  Rang.  Det  bør 
dog  billigvis  indrømmes  „Ungarns  modigste  Mand",  der  tillige  er  en -af 
dets  stærkeste  Mænd,  at  han  har  hævdet  Magten  i  hele  fire  Aar,  at 
han  kraftigt  gennemførte  Resten  af  de  Tisza'ske  Kirkelove  og  fældede 
selve  Grev  Kalnoky  i  Kampen  med  „Hofburg"-Partiet,  og  at  han  ved 
Valgene  skaffede  det  liberale  Parti  et  vældigt  Flertal,  ganske  vist  ved 
et  dertil  svarende  ikke  mindre  vældigt  Valgtryk. 

Stor  og  mægtig  herskede  den  kæmpemæssige  Baron  BanflFy  over 
Ungarn,  og  det  liberale  Regeringspartis  Mænd  tiljublede  ham,  hvor  han 
viste  sig.  Men  ogsaa  hans  Svagheds-Time  kom,  og  da  den  kom,  var 
Faren  stor,  og  Fjendernes  Skare  talrig  og  forbitret.  Oppositionspartierne 
nærede  noget  mere  end  almindeligt  politisk  Had  til  Banflfy,  der  nær 
havde  knust  hele  Oppositionen  i  sit  Valgmaskineri,  og  da  Oppositionen 
først  fik  Vind  i  Sejlene,  var  den  farlig.  Grev  Apponyi  var  ganske,  vist 
saa  vel  af  Hensyn  til  Monarken  som  ifølge  sin  egen  Karakter  utilbøjelig 
til  yderliggaaende  Skridt,  men  Uafhængighedspartiet  var  med  til  alt,  og 
det  havde  faaet  en  Fører  med  et  farligt  Navn,  den  store  Kossuths 
ældste  Søn,  Frantz  Kossuth,  der  efter  Faderens  Død  var  draget  til 
Ungarn,  havde  søgt  og  faaet  ungarsk  Borgerret,  og  var  bleven  modtaget 
med  stor  Begejstring  som  sin  Faders  Søn. 

Magyareme  og  Ungarns  ledende  Mænd  var  bleven  for  overmodige 
ved  deres  Held,  og  det  var  næsten  utroligt,  hvad  de  vovede  at  byde 
Rigets  formentlig  daarligere  Halvdel.  Man  fik  et  klart  Begreb  om 
dette  Overmod,  naar  man  læste  de  Artikler,  der  under  Kampen  om 
Kirkelovene  fremkom  i  „Pest.  Lloyd",  hvis  Redaktør,  Dr.  Falk  selv 
er  en  af  Ungarns  ledende  Politikere.  „De  østerrigske  Polakkeres, 
Ultramontanes  og  Judenfresseres  Demonstrationer"  —  hed  det  i  en  af 
disse  Artikler  („Pest.  Lloyd"  for  9.  Maj  1895),  der  tydeligt  nok  skyldtes 
Falks  egen  ofte  glimrende,  men  ofte  ogsaa  næsten  utroligt  hensynsløse 
Pen  —  „gjør  ikke  større  Indtryk  paa  os,  end  Frøers  Kvækken  i  Maane- 
skin  .  .  .  Det  nuværende  Østerrig  er  os  saa  fremmed,  som  skiltes  det 
fra  os  ikke  ved  den  Smule  Grænseflod,  men  ved  et  Verdenshav." 
Og  den  ungarske  Ministerpræsident  optraadte  ganske  i  Falk's  Stil 
overfor  sine  østerrigske  Kolleger. 

Da  Grundlaget  for  den  dualistiske  østerrig-ungarske  Stat,  „Forliget 
af  1867",  der  kun  galdt  for  ti  Aar  ad  Gangen,  atter  skulde  fornyes,  afviste 
Banffy  næsten  haanligt  den  østerrigske  Ministerpræsident,  Grev  Badenis, 
fuldt  berettigede  Fordring  om,  at  Ungarn  skulde  forpligte  sig  til  at  be- 
tale en  højere  „Quote"  o:  et  større  Bidrag  til  de  fælles  Rigsudgifter, 
og  Banffy  bidrog  sin  Del  til  at  styrte  Badeni.  Paa  lignende  Maade 
optraadte  Banffy  overfor  Badenis  Efterfølgere  Gautsch  og  Grev  Thun. 
Kejseren  maatte  selv  gribe  ind  for  at  bevæge  Banffy  først  til  midler- 
tidigt at  forny  Forliget,  derefter  til  at  tillade  Grev  Thun  at  bruge  den 
østerrigske  Forfatnings  14.  Paragraf — „Provisorieparagraffen"  —  til  at 
hindre  den  dualististiske  Forfatnings  Sprængning,  Banffy  gav  kun  efter 

mod  at  faa  „Quoten"  fornyet  paa  de  gamle  Vilkaar,  men  alligevel  gav 
han  ved  Forliget  med  Thun  i  Ischl  (August  1898)  de  ungarske  Chau- 
vinister Anledning  til  at  stemple  ham  som  Forræder  mod  Ungarns 
nationale  Sag.  Skønt  Overenskomsten  blev  hemmeligholdt,  havde 
Apponyi  dog  faaet  temmelig  Sikkerhed  for,  at  Banfiy  efter  Kejserens 
bestemte  Forlangende  havde  lovet,  at  de  bestaaende  østerrigsk-ungarske 
Handels- og  Toldtraktater,  hvis  der  ikke  inden  1.  Januar  1903  opnaaedes 
en  forfatningsmæssig  Overenskomst,  skulde  forblive  i  Kraft,  til  Parla- 
menterne i  Wien  og  i  Budapest  havde  vedtaget  en  ny  fælles  Ordning. 
Banflys  Indrømmelse  blev  stemplet  som  Forræderi  mod  Ungarn,  og 
Oppositionen,  der  fik  Støtte  i  en  ny  Hentzi-Monument-Affære,  rejste 
en  hensynsløs  Obstruktionskamp  i  det  ungarske  Deputeretkammer. 

Ved  Nytaar  1899  stod  Banfly  uden  Finanslov.  Han  trodsede  Stor- 
men og  udstedte  en  provisorisk  Finanslov,  men  denne  „Ex  lex-Til- 
stand",  som  den  kaldes  i  den  mærkelige  ungarske  politiske  Jai^on,  frem- 
kaldte en  Spaltning  i  Flertallets  Rækker,  og  tilsidst  lod  Kejseren  Banfly 
falde  og  overdrog  i  Februar  1899  Koloman  Szell  at  danne  et  nyt  Kabinet. 

Deaks  Plejesøn,  Bankdirektør  og  Godsejer  Koloman  Szell  var  en 
stor  Forretningsmand,  og  hans  Præmietyre  fra  Ratot  var  og  er  vidt 
berømte  i  Ungarn;  Szell  optraadte  ogsaa  paa  den  politiske  Arena  som 
Forretningsmand  i  stor  Stil.  Han  opnaaede  Forlig  med  Oppositionen 
ved  at  love  den,  at  han  ikke  vilde  bruge  Valgtryk,  og  han  bevægede 
Medlemmerne  af  Nationalpartiet  og  deres  Fører,  Grev  Apponyi,  der  blev 
Deputeretkammerets  Præsident,  til  at  træde  ind  i  det  liberale  Parti. 

I  næsten  halvfjerde  Aar  gik  Alt  derefter  godt  i  Transleithanien  — 
men  saa  kom  der  et  nyt  Militærspørgsmaal.  Den  østerrigske  General- 
stabschef forlangte  en  betydelig  Forøgelse  af  Rekrutkontingentet,  Kejseren 
støttede  bestemt  denne  Fordring,  og  Szell  gav  efter,  vistnok  i  det  stille 
Haab,  at  Lovforslaget  vilde  strande  paa  det  østerrigske  Rigsraads  Mod- 
stand. Men  den  Beregning  slog  fejl,  og  Szell  besluttede  da  at  gennem- 
føre Rekrutloven  med  den  største  Energi;  da  han  i  Oktober  1902  fore- 
lagde Rekrutloven  for  Parlamentet,  forlangte  han,  at  den  skulde  ved- 
tages, før  Deputeretkammeret  gav  sig  til  at  behandle  Finansloven.  Det 
var  et  tveægget  Sværd,  og  det  vendte  sig  mod  Ministerpræsidenten  selv. 
Uafhængighedspartiet  førte  Kampen  med  sejg  Obstruktion,  Szell  fik 
hverken  Rekrutlov  eller  Finanslov,  han  maatte  lige  som  Banffy  gribe 
til  „Ex  lex-Forholdsregler",  og  da  Oppositionen  holdt  ud,  og  Gene- 
ralstaben bittert  beklagede  sig  over,  at  den  ikke  kunde  udskrive  Re- 
kruter, maatte  Szell  den  14.  Juni  1903  indgive  sin  Dimission. 

Forholdene  i  Ungarn  antog  hurtigt  Karakteren  af  et  fuldstændigt 
Kaos.  Oppositionen  førte  Kampen  under  Løsenet:  „en  national  ungarsk 
Hær,"  og  det  liberale  Parti  vovede  ikke  at  optage  Kampen  mod  denne 
populære  Fordring.  Da  Koloman  Tisza's  Søn,  Grev  Stefan  Tisza  — 
han  har  arvet  Grevetitlen  og  sin  store  Formue  efter  sin  Onkel,  Grev 
Ludvig  Tisza  —  forgæves  havde  forsøgt  at  danne  et  Kabinet,  henvendte 

Frantz  Joseph  sig  til  Kroatiens  Ban,  Grev  Khuen-Hédervåry, 
der  stod  ret  fremmed  overfor  Forholdene  i  Ungarn,  og  tilstod  ham 
Fuldmagt  til  at  gøre  Uafhængighedspartiet  store  Indrømmelser.  Det 
lykkedes  da  ogsaa  Grev  Khuen  at  opnaa  et  Forlig  med  Frantz  Kos- 
suth  og  at  danne  et  Kabinet,  men  Uafhængighedspartiet  svigtede  sin 
Fører,  Grev  Khuens  Stilling  blev  yderligere  rokket  ved  et  Forsøg,  som 
en  af  hans  aristokratiske  Venner  gjorde  paa  at  bestikke  Oppositions- 
mænd og  Oppositionsblade,  og  i  August  maatte  Ministeriet  Khuen  ind- 
give sin  Dimission. 

Nu  brast  Kejserens  Taalmodighed.  Han  gjorde  ikke  noget  Skridt 
til  at  danne  et  nyt  Kabinet,  og  han  udstedte  den  16  September  en 
Armébefaling,  hvori  han  erklærede,  at  han  aldrig  vilde  opgive  de  Rettig- 
heder og  den  Myndighed,  som  var  tilsikret  Hærens  øverste  Krigsherre, 
og  at  Hæren  skulde  vedblive  at  være,  hvad  den  var:  fælles  og  ensartet. 
Men  Frantz  Joseph  havde  aabenbart  undervurderet  den  nationale  Be- 
vægelse i  Ungarn,  dg  da  denne  Bevægelse  antog  betænkelige  Former, 
overdrog  Kejseren  den  22.  September  Grev  Khuen  at  danne  et  nyt 
Kabinet  og  medgav  ham  en  egenhændig  Skrivelse,  der  søgte  at  svække 
Virkningen  af  Armébefalingen.  Men  Grev  Khuen  var  aabenbart  træt 
af  Kampen.  Magyareme  fordrede,  at  han  skulde  desavuere  den  øster- 
rigske  Ministerpræsident,  Hr.  v.  Koerber,  der  den  23.  September 
triumferende  havde  meddelt  det  østerrigske  Deputeretkammer,  at  han  var 
bleven  bemyndiget  til  at  erklære,  at  den  østerrigske  Regering  ogsaa 
fremtidig  skulde  beholde  sin  Indflydelse  paa  alle  Rigsanli^ender.  Grev 
Khuen  tog  da  ogsaa  Ordet  i  det  ungarske  Deputeretkammers  Møde 
den  29.  September,  men  i  Stedet  for  at  desavuere  Hr.  v.  Koerber 
erklærede  Khuen,  at  han  eventuelt  som  ungarsk  Ministerpræsident 
vilde  optræde  paa  lignende  Maade  overfor  Østerrig,  som  Koerber  var 
optraadt  overfor  Ungarn.  Grev  Apponyi  benyttede  den  almindelige 
Forbitrelse,  som  denne  Udtalelse  fremkaldte,  til  at  styrte  Grev  Khuen, 
der  skyndte  sig  med  at  forlade  Kamret  og  paany  indgav  sin  Dimission. 

Ungarn  stod  nu  uden  Finanslov,  uden  Ministerpræsident  og  uden 
Regeringsflertal.  Situationen  var  fortvivlet,  men  det  liberale  Parti  søgte 
at  skabe  en  ny  Basis  for  en  Regering  ved  at  overdrage  et  Nimands- 
udvalg,  hvori  Partiets  mest  ansete  Mænd  havde  Sæde,  Udarbejdelsen 
af  et  militært  Program.  Frantz  Joseph  afventede  Udfaldet  af  disse 
Forhandlinger.  Den  18.  Oktober  erfarede  man,  at  Nimandsudvalget 
havde  fuldført  sit  „Elaborat".  Det  blev  foreløbig  hemmeligholdt,  og 
Finansminister  Lukacs,  der  nød  Kejserens  særlige  Tillid,  rejste  til 
Wien  for  at  forelæse  det  for  Monarken.  Kejseren  afviste  Forslagene 
og  kaldte  derefter  Grev  Stefan  Tisza,  og  ham  lykkedes  det  endelig 
at  tilvejebringe  et  Forlig.  Kejseren  akcepterede  de  væsentligste  Punkter 
i  Nimandsudvalgets  Forslag,  der  gaar  ud  paa  en  næsten  ftildstændig 
Magyarisering  af  Hæren.  Til  Gengæld  gik  Udvalget  ind  paa  at  aner- 
kende, at  Kejserens  Ret  til  at  bestemme  Kommando-  og  Tjenestesproget 

i  Armeen  beror  ikke  paa  Monarkens  „forfatningsmæssige  Rettigheder", 
som  det  hed  i  Udvalgets  første  „Elaborat",  men  paa  hans  „Majestæts- 
rettigheder".  Dette  Forslag  blev  vedtaget  af  det  liberale  Parti,  og  der- 
efter dannede  Grev  Stefan  Tisza  et  nyt  Kabinet. 

Et  magert  Forlig  er  jo  ofte,  ogsaa  i  Politik,  bedre  end  en  fed  Proces, 
men  det  kan  ikke  nægtes,  at  det  Tisza'ske  Forlig  for  Kronens  Ved- 
kommende er  meget  magert.  Det  ser  i  Øjeblikket  (Midten  af  Novem- 
ber) ud,  som  om  det  vil  lykkes  Grev  Tisza  atter  at  bringe  Sammen- 
hold i  de  liberale  Rækker  og  at  føre  Ungarn  ud  af  den  nuværende 
„Ex  lex-Tilstand".  Men  den  nu  afsluttede  ungarske  Krise,  der  har 
varet  over  et  Aar,  har  utvivlsomt  efterladt  dybe  Misstemninger  hos 
Ungarns  Hersker,  og  den  har  dybt  rystet  det  regerende  liberale  Partis 
Prestige.  Krisen  har  yderligere  uddybet  Kløften  mellem  Translei- 
thanien  og  Cisleithanien,  hvor  Hadet  til  Magyarerne  er  vokset  stærkt, 
samtidigt  med,  at  Respekten  for  det  magyariske  Regeringsparti  er  bleven 
stærkt  svækket  ved  det  sidste  Aars  Begivenheder  i  Ungarn. 


Kantonnementet. 

Af  J.  Lembcke. 

Den,  der  har  læst  Hr.  N.  Bransagers  saare  kvikt  skrevne  Artikel  i 
dette  Tidsskrifts  3.  Hefte,  og  som  iøvrigt  sidder  inde  med  det 
fornødne  Kendskab  til  Forholdene,  vil  hurtigt  være  paa  det  rene  med 
to  Ting.  Den  ene  er,  at  Forfatteren  af  hele  sit  Hjerte  hader  alt  dansk 
Militærvæsen  og  gerne  saa  en  forsvarlig  Pæl  rammet  igennem  det; 
den  anden  er,  at  hans  Kendskab  til  militære  Forhold  er  et  saadant, 
som  kan  forudsættes  hos  en  intelligent  Lægmand,  det  vil  sige  ikke 
solidt  nok  til  at  beskytte  Indehaveren  mod  Misforstaaelser.  Jeg  tror 
at  der  er  Grund  til  at  mærke  sig  disse  to  Omstændigheder,  naar  man 
ønsker  at  bedømme  det  varmtfølte  lille  Indlæg  retfærdigt.  Naar  man 
nemlig  —  som  Hr.  Bransager  —  antager  „at  alene  Mirakeltroen  kan 
tildele  Danmark  en  virkelig  militær  Opgave",  naar  man  med  andre 
Ord  regner  alle  vore  Forsvarsforanstaltninger  for  Narrestreger,  da  er 
det  fuldt  forstaaeligt,  at  det  koger  i  En  ved  Tanken  om  den  Byrde 
disse  Foranstaltninger  paalægger  Landet,  og  det  er  kun  naturligt  at 
man  giver  sine  Følelser  Luft,  hver  Gang  man  tror  at  se  en  ny  Sten 
blive  lagt  til  Læsset,  og  at  man  kalder  Vagten  ud,  hver  Gang  man 
skønner,  at  „Fjenden"  er  ifærd  med  at  vinde  fremad. 

Jeg  ser  ikke  rettere  end,  at  Hr.  Bransagers  Artikel  maa  opfattes  som 
et  saadant  AUarmskud,  og  da  det  samtidigt  er  min  bestemte  Overbevis- 
ning, at  der  i  nærværende  Tilfælde  aldeles  ikke  er  nogen  Grund  for 
Modstanderne  af  „Mirakeltroen"  til  at  fylke  sig,  maa  det  maaske  være 

mig  tilladt  at  fremsætte  et  Par  Bemærkninger  i  Sagen  og  dertil  knytte 
en  kort  Redegørelse  for  de  meget  omtalte  Øvelsers  Betydning  for 
Hærens  Kampdygtighed. 

Det  tør  antages,  at  denne  sidste  Udvikling  ikke  vil  interessere  min 
ærede  Modpart,  men  der  findes  jo  da  en  Del  Mænd  her  i  Landet, 
der  holde  paa,  at  saa  længe  vi  have  en  Hær,  skal  den  ogsaa  være  i 
Stand  til  at  gøre  Gavn,  og  det  er  da  deres  Opmærksomhed,  jeg  paa 
det  Punkt  gør  Regning  paa. 

For  at  kunne  gennemføre  mit  lille  Program,  maa  jeg  have  Lov  til 
at  sige  nogle  Ord  om  krigsmæssige  Øvelser  i  Almindelighed.  Da  vi 
for  godt  og  vel  tyve  Aar  siden  gik  over  fra  Lejrøvelser  til  Kantonne- 
mentsøvelser,  var  det  et  ubetinget  Fremskridt.  Uddannelsen  i  Lejren 
ved  Hald  var  paa  sin  Vis  god.  Det  var  en  Eksercerskoleuddannelse 
under  de  bedst  mulige  Vilkaar,  men  heller  ikke  stort  mere.  Lejren 
var  en  ideal  Garnisonsby  og  Heden  en  smuk  Erstatning  for  Nørre- 
fælled;  men  i  Garnisonen  og  paa  Fælleden  uddanner  man  kun  Re- 
kruter. Førernes  Uddannelse  kan  under  saadanne  Forhold  kun  blive 
ensidig,  for  Stabene  er  der  ikke  megen  Virksomhed,  og  Mandskabet 
lærer  ikke  at  finde  sig  til  Rette  med  de  Krav,  som  Feltlivet  stiller  til 
en  vis  Selvvirksomhed  ogsaa  fra  dets  Side,  saaledes  navnlig  ved  prak- 
tisk Arrangement  i  Kvarter  og  Bivuak,  ved  Tilberedning  af  Forplejning 
og  ved  Brødposens  Forsyning. 

Det  kan  maaske  interessere  i  denne  Sammenhæng  at  høre,  at  en 
anset  udenlandsk  Militærforfatter  lægger  en  god  Del  af  Skylden  for 
Englændernes  mangelfulde  taktiske  Optræden  i  Boerkrigen  over  paa 
den  Omstændighed,  at  de  vedblivende  uddanne  deres  Tropper  i  Lejre, 
ligesom  Franskmændene  gjorde  indtil  1870.  laltfald  maa  denne  Ud- 
talelse have  Krav  paa  mindst  lige  saa  stor  Interesse,  som  den  Hr. 
Bransager  tillægger  en  dansk  Folketingsmands  nys  fremsatte  Forslag 
om  atter  at  forlægge  vore  Manøvrer  til  de  jyske  Heder,  hvilket  for- 
nuftigvis betyder  Tilbagevenden  til  Lejrsystemet.  Under  den  Form, 
hvorunder  Kantonnementsøvelseme  lige  til  iaar  afholdtes,  bød  de  væsent- 
lig bedre  Betingelser  for  Førernes  Uddannelse  end  det  tidligere  System. 
Det  var  nu  bleven  muligt  at  henlægge  Øvelserne  til  de  Egne,  hvor 
der  er  Rimelighed  for  at  vor  Hær  vil  komme  til  at  optræde  i  Krigstid, 
Operationerne  kunde  føres  gennem  vekslende  Terræn,  og  man  havde  det 
i  sin  Haand  at  kunne  opstille  de  to  Partier  saa  langt  fra  hinanden,  at 
der  blev  Rum  til  Udførelsen  af  Rytteriets  Efterretningstjeneste.  To 
store  Mangler  var  der  dog  ogsaa  paa  det  Omraade  ved  den  valgte 
Indkvarteringsmaade.  Partiførerne  vidste  altid  paa  en  Prik,  hvor  Mod- 
partens Batailloner  havde  ligget  om  Natten  og  hvor  de  skulde  ligge 
næste  Nat,  hvilket  naturligvis  urimeligt  lettede  dem  deres  Opgave ;  her- 
til kom  saa  at  Stabene  ingen  Øvelse  fik  i  krigsmæssig  Underbringeise 
af  Tropper  og  tilsvarende  Omsorg  for  deres  Forplejning.  For  Mand- 
skabets Vedkommende   var   Overgangen    til   Kantonnementsøvelser   af 


Kantonnementet  277 

denne  Art  kun  en  tvivlsom  Vinding.  Det  viste  sig  hurtigt  at  del 
Initiativ,  som  den  nye  Underbringelsesmaade  m.  m.  skulde  udvikle  hos  det, 
nærmest  ytrede  sig  som  Behændighed  til  at  skubbe  hele  Byrden  over 
paa  Kvarterværterne.  Provianten  ledsaget  af  Kokke  gik  jo  hver  Dag 
•  i  Forvejen  til  de  nye  Kvarterer,  ofte  tvers  gennem  Øvelsesterrænet, 
hvor  Toget  vakte  adskillig  Forstyrrelse,  men  det  lykkedes  som  oftest 
Kokkene  at  faa  Kvarterværtens  Husstand  til  at  overtage  hele  Tilbered- 
ningen, og  i  mange  Tilfælde  ordnedes  Sagen  saaledes,  at  Kvarterværten 
beværtede  sin  Indkvartering  med  Mad  af  Husets  Beholdning,  medens 
han  selv  modtog  Naturalforplejningen  som  delvis  Erstatning.  Hermed 
var  Døren  aabnet  for  et  Trakteringssystem,  der  førte  til  at  Kvarter- 
værten ansaa  sig  forpligtet  til  ogsaa  at  levere  Aftensmad,  Morgenmad 
og  i  mange  Tilfælde  endda  en  Frokostpakke  til  hver  Mand,  naar  Ind- 
kvarteringen drog  af  Gaarde.  Mandskabet  fandt  sig  selvfølgelig  hurtig 
tilrette  i  al  denne  Gæstfrihed  og  lærte  at  betragte  den  som  noget,  der 
hørte  sig  til.  Der  kunde  vist  anføres  adskillige  Eksempler  paa,  at  Ind- 
kvarteringen endog  er  ankommen  uden  Brød,  fordi  Mandskabet,  der 
selv  skal  bære  dette,  havde  foretrukket  at  skille  sig  af  med  det  i  skøn 
Tillid  til,  at  Kvarterværten  nok  præsterede  det  ogsaa. 

Det  behøver  ikke  nogen  nærmere  Paavisning,  at  dette  Forhold  set 
fra  Uddannelsens  Standpunkt  var  lidet  tilfredsstillende  samtidigt  med 
at  det  var  vanskeligt  at  faa  ændret,  saa  længe  der  anvendtes  spredt 
Kantonnement.  For  Befolkningen  turde  Systemet  have  været  ret 
byrdefuldt.  Alt  i  alt  var  der  kun  Grund  til  at  søge  Formen  for  Øvel- 
serne afløst,  og  om  den  Retning,  hvori  Afløsningen  skulde  gaa,  kunde 
der  fornuftigvis  ikke  være  Tvivl.  Vil  man  opdrage  Førere,  som  Lan- 
det kan  være  tjent  med,  vil  man  sikre  sig,  at  enhver  kan  gøre  Fyldest 
paa  sin  Plads  i  Krigstid,  er  der  kun  een  Vej  at  gaa,  man  maa  med 
passende  Mellemrum  sætte  hele  Apparatet  i  Gang  under  Forhold,  der 
nærme  sig  de  i  Krigen  forekommende  saa  meget  som  muligt,  man  maa 
altsaa  samle  større  Styrker  til  virkelig  krigsmæssigt  anlagte  Øvelser. 

Da  Krigsministeriet  iaar  bestemte  sig  til  at  bringe  Efteraarsøvelserne 
ind  under  en  ny  Form,  var  det  ikke  noget  dumdristigt  Spring  ud  i 
Eksperimentet.  Det  valgte  System  har  i  en  Række  af  Aar  været  an- 
vendt i  andre  Hære  og  er  befundet  godt,  at  det  ogsaa  der  har  havt 
sine  Børnesygdomme  at  overstaa,  er  der  næppe  Tvivl  om,  men  der 
er  ikke  gjort  Væsen  deraf,  antagelig  fordi  man  i  de  paagældende  Lande, 
hvor  Alvoren  i  Krigsforberedelsen  er  større  end  her,  tager  mindre 
blødsødent  paa  den  Slags  Ting,  og  maaske  ogsaa,  fordi  man  der  ikke 
plejer  at  benytte  Forsvarets  Anliggender  i  den  politiske  Agitations 
Tjeneste. 

Efter  at  Programmet  for  Øvelserne  var  fastslaaet,  maa  det  vel 
kaldes  ret  naturligt,  at  det  fra  rette  Vedkommendes  Side  søgtes  gjort 
klart  for  Beboerne  i  de  Egne,  der  berørtes  af  Øvelsen,  hvorledes  Ind- 
kvarteringen tænktes  iværksat,    hvad  der  herved  var   at   iagttage  for 

Kvarterværterne  og,  hvad  der  laa  til  Grund  for  Ønsket  om  at  bryde 
med  den  tilvante  Indkvarteringsmaade.  Den  tilsvarende  Bekendtgørelse 
kan  kort  gengives  saaledes:  Indkvarteringen  vil  iaar  ske  med  korteste 
Varsel,  den  enkelte  Vært  vil  faa  adskillig  flere  at  huse  end  tidligere, 
men  der  forlanges  kun  Tag  over  Hovedet,  Liggehalm  og  Brændsel  til 
Madkogning.  Den  ny  Indkvarteringsmaade  forsøges  i  Hærens  Interesse, 
den  vil  bl.  a.  væsentlig  forkorte  de  Marcher,  Afdelingerne  maa  fore- 
tage efter  endt  Dagsøvelse,  den  formenes  ogsaa  at  ville  bringe  Kvarter- 
værterne  Fordel  ved  at  gøre  en  Ende  paa  Trakteringssystemet.  Den 
Betragtning,  at  naar  der  anbringes  150  Mand  i  Lade  og  Lo  paa  en 
Bondegaard,  maa  det  dog  vel  blive  indlysende  for  alle,  at  der  ikke 
kan  paahvile  Kvarterværten  fjerneste  Pligt  til  nogen  særlig  Ydelse,  tør 
vist  kaldes  ret  sund,  og  det  fejler  neppe  at  den  ogsaa  i  det  Hele  og 
Store  har  holdt  Stik.  Jevnsides  med  Bekendtgørelsen  udgik  der  fra 
Øvelsesdivisionen  Instruktioner  til  de  vedkommende  Batailloner  o.  s.  v. 
Det  paalagdes  herved  Befalingsmændene  at  tage  Lejligheden  i  Kvar- 
teret, som  den  kunde  falde,  Officerernes  Ret  til  Bespisning  paa  Ankomst- 
dagen ophævedes,  det  bestemtes  at  Kogning  overalt,  hvor  Dagstid  og 
Vejrlig  tillod  det,  skulde  ske  paa  fri  Mark,  hvorved  udtrykkelig  ogsaa 
tænktes  paa  at  volde  saa  lidt  Ulejlighed  i  Kvartererne  som  muligt.  Af- 
delingerne fik  derhos  Ordre  til  at  sørge  for,  at  Mandskabet  ikke  skilte 
sig  ved  det  udleverede  Brød,  at  det  havde  Adgang  til  at  indkøbe  Smør 
og  Paalæg,  og  at  der  hver  Morgen  blev  leveret  det  en  varm  Drik  paa 
Statens  Regning.  Som  Forplejningstræn  tildeltes  der  hver  Bataillon 
o.  s.  V.  4  Proviantvogne.  Da  Spørgsmaalet  om  Mandskabets  Ernæ- 
ring under  Øvelserne  ses  at  være  bleven  grundigt  misforstaaet,  bl.  a. 
af  Hr.  Bransager,  er  der  maaske  Anledning  til  at  skænke  det  en  kort 
Omtale. 

I  Felten,  og  altsaa  ogsaa  ved  feltmæssige  Øvelser,  er  Forplejnings- 
tjenesten ved  en  Bataillon  ordnet  som  følger.  Paa  Proviantvognene 
køres  Bestanddelene  til  Dagens  Hovedmaaltid  (Kød,  Flæsk  og  Ærter 
o.  s.  V.),  Proviantvognene  følge  ikke  Bataillonen,  men  marchere  sam- 
lede efter  hele  Kolonnen  og  paaregnes  først  at  naa  Tropperne  efter  at 
disse  ere  komne  i  Kvarter.  Hver  Mand  bærer  Rugbrød  for  1 — 2 
Dage,  Smør  og  Paalæg  samt  en  fyldt  Feltflaske.  Ved  Kompagniets 
Foranstaltning  indkøbes  paa  Stedet  Kartofler  o.  a.  1.  til  Forbedring  af 
Middagsportionen,  og  det  kan  ogsaa  være  overdraget  Kompagniet  at 
sørge  for  varm  Morgendrik  ved  Indkøb  af  Mælk,  Kaffe  o.  s.  v.  Marke- 
tenterens  Køretøjer  komme  kun  i  Betragtning  som  rullende  Høker- 
butik (Smør,  Paalæg,  01,  Tobak  o.  s.  v.),  de  marchere  med  Proviant- 
vognene og  have  ikke  nogensomhelst  Mission  hos  Tropperne,  før  disse 
komme  i  Kvarter.  Misforstaaelsen  af  deres  Opgave  skriver  sig  fra 
Øvelser  ved  Garnisonen,  hvor  de  beklageligvis  undertiden  faa  Lov  til 
at  spille  en  for  stor  Rolle,  saaledes  at  Soldaterne  let  faa  den  Tro,  at 
de  altid  have  en  rullende  Restaurant  i  Hælene.    Det  tør  ikke  betvivles. 

at  det  inden  Udrykningen  iaar  overall  er  bleven  sagt  til  Mandskabet, 
at  det  maatte  slette  Begrebet  Marketendervogn  af  sin  Bevidsthed  und- 
tagen som  Udsalgssted,  hvorfra  det  om  Aftenen  og  i  den  tidlige  Morgen 
kunde  forsyne  Brødposen. 

Jeg  er  hermed  færdig  med  Omtalen  af,  hvad  der  fra  oven  har 
været  anordnet  for  at  sikre  Øvelsernes  uforstyrrede  Forløb  med  sam- 
tidig Hensyntagen  til  at  gøre  saa  lidt  Ulejlighed  i  Kvartererne  som 
muligt,  og  skal  nu  gaa  over  til  Udførelsen.  Det  er  jo  den,  der  skal 
have  været  saa  forskrækkelig  slet.  Ja,  mon  det  ikke  er  bedre  at  op- 
sætte sin  Dom  desangaaende  til  der  foreligger  en  virkelig  Redegørelse 
for,  hvad  der  er  foregaaet?  Den  Kritik,  der  er  fremkommet  i  Dags- 
pressen, er  vist  lidt  for  letbenet,  og  de  spredte  Klager  for  stærkt  til- 
satte med  Overdrivelse,  til  at  man  kan  tage  dem  helt  alvorligt.  Vil 
man  have  et  Eksempel  paa,  hvor  let  man  kan  komme  til  at  udtrykke 
sig  misvisende,  naar  Blodet  er  varmt,  kan  man  finde  det  hos  selve 
Hr.  Bransager.  Jeg  sigter  til  den  lille  Episode,  der  indledes  med  Be- 
mærkningen „Det  vil  være  overflødigt  og  skadeligt  for  Ens  gode  Humør 
at  gennemvandre  dette  Mislykkethedens  Land  fra  den  ene  Ende  til  den 
anden.  Det  vil  være  nok  at  tage  et  enkelt  Eksempel,  der  med  typisk 
Styrke  afbilder,  hvorledes  det  hele  tog  sig  ud."  Eksemplet  er  kort 
givet  dette.  Øvelsen  standser  Kl.  12.  Mandskabet  venter  i  Slud  og 
Regn  til  Kl.  7  paa  Ordre.  Ingen  Marketender  viser  sig.  Soldaterne 
sulter,  de  kommer  ud  paa  Aftenen  i  Kvarter.  Der  kommer  ingen 
Proviantvogn.  De  spiser  Manden  ud  af  Huset.  Endnu  næste  Morgen 
ingen  Proviantvogn. 

Eksemplet  er  øjensynligt  hentet  fra  den  5.  Oktober.  Hvor  Historien 
er  passeret,  ved  jeg  ikke,  men  drager  ikke  paa  nogen  Maade  Rigtig- 
heden af  de  anførte  Data  i  Tvivl.  Næst  at  minde  om,  at  Marketenderen 
ikke  havde  noget  at  gøre  ude  i  Terrænet  og  at  Soldaterne  vare  for- 
pligtede til  at  have  deres  Brødposer  forsynede,  er  der  Anledning  til  at 
oplyse  følgende  om  den  almindelige  Situation  den  5.  Oktober:  Øvelsen 
afbrødes  midlertidig  Kl.  ca.  12,  men  genoptoges  senere.  En  Del  af 
Styrken  forblev  dog  herunder  i  sin  Beredskabsstilling.  Af  de  18  Fod- 
folksbatailloner,  der  deltog  i  Øvelsen  fik  ingen  Ordre  for  Natten  senere 
end  Kl.  574,  og  ingen  af  dem  modtog  sit  Provianttræn  senere  end  lOV« 
Aften.     Kl.  6 — 8  var  den  almindelige  Tid. 

Det  misvisende  i  Hr.  Bransagers  Fremstilling  bestaar  selvfølgelig  i, 
at  Læseren  vanskeligt  undgaar  det  Indtryk,  at  saaledes  gik  det  i  det 
Hele  til  den  Dag  og  maaske  ogsaa  de  andre  Dage.  Som  det  vil  frem- 
gaa  af  ovenstaaende  er  dette  kun  delvis  rigtigt  for  den  5.  Oktobers 
Vedkommende,  og  for  saavidt  angaar  de  andre  Dage,  er  der  ikke  af 
Forfatteren  ført  Skygge  af  Bevis  for  Berettigelsen  til  at  drage  dem  ind 
under  det  „typiske"  Eksempels  Virkningsomraade,  hvormed  ikke  skal 
være  sagt,  at  der  ikke  hist  og  her  kan  være  gaaet  noget  itu  ogsaa  paa 
de  Dage.     Indrømmelsen  af  Skildringens  delvise  Rigtighed  gælder  den 

lange  Pavse  i  Operationerne  den  5.  Oktober.  Uden  at  komme  ind 
paa  en  Bedømmelse  af  dennes  Nødvendighed,  er  der  maaske  Anledning 
til  at  bemærke,  at  den  taktiske  Situation  meget  vel  kan  kræve,  at  Trop- 
perne staar  i  Beredskabsstilling  i  5  Timer  og  derover.  For  Uddannelsens 
Skyld  vil  man  naturligvis  under  Fredsøvelser  stræbe  at  undgaa  saa 
lange  Pavser,  der  virker  sløvende  paa  Befalingsmænd  og  Mandskab, 
men  det  er  vist  ogsaa  fra  det  Standpunkt,  at  Sagen  nærmest  maa  ses, 
da  Anstrengelsen  ved  at  staa  i  Beredskab  jo  ikke  er  særlig  stor.  Det 
er  ikke  min  Sag  kritisk  at  gennemgaa  Divisionsøvelserne  for  at  mod- 
bevise eller  bekræfte  Rigtigheden  af  en  i  meget  stor  Almindelighed 
holdt  Anklage.  Det  ligger  derimod  nær  for  mig  at  anføre,  hvad  jeg 
med  min  Bataillon  har  oplevet  under  disse  Øvelser,  og  jeg  skal  da 
nedenstaaende  anføre  de  Data,  der  i  denne  Forbindelse  har  Interesse. 

Vio-  Bataillonen  forblev  i  sit  Kantonnement  fra  den  foregaaende  Dag. 
Den  havde  Forposter  ude  til  Mørkets  Frembrud.  Proviantvognene 
var  ved  Kompagnierne. 

*/,o.  Meddelelse  om  at  Fremrykningen  var  standset  og  Ordre  til  at 
gaa  i  Kvarter  samt  udstille  Forposter  modtaget  Kl.  3*^  Eftm. 
Kvartererne  naaet  Kl.  3*^    Proviantvognene  indtraf  samtidigt. 

^/iQ.  Øvelsen  standset  Kl.  10  Fmd.   Ordre  til  at  gaa  i  Kvarter  modtaget 
Kl.    11    Fmd.     Kvarteret   naaet    Kl.    1^2   Eftm.     Proviantvognene 
naaede  Kvarteret  før  Bataillonen    undtaget   1,  der  var  kørt  vild, 
men  som  indtraf  i  upaaklagelig  god  Tid. 

ViQ.  Rastdag. 

^/iQ.  Fremrykningen  standset  Kl.  1 1  **  Fmd.  Ordre  til  at  gaa  i  Kvarter 
modtaget  Kl.  4**  Eftm.  Kvarteret  naaet  ca.  Kl.  6.  Proviantvognene 
indtraf  ca.  6V2. 

*/io.  Øvelsen  standset  Kl.  4^^  Eftm.  Ordre  til  at  gaa  i  Kvarter  mod- 
taget ca.  Kl.  4**.  Kvartererne  naaedes  Kl.  7 — 8  Eftm.  Proviant- 
vognene indtraf  næsten  samtidigt. 

For  samtlige  6  Dage  gælder,  at  Sundhedstilstanden  var  fortrinlig  (af 
632  Underkorporaler  og  Menige  afgik  4  som  syge).  Til  Overanstren- 
gelse mærkedes  intet. 

Ligesom  jeg  ikke  kan  indrømme  Hr.  Bransager  Ret  til  af  et  enkelt 
nærmere  angivet  Træk  at  konstruere  et  BjUede,  der  skal  forestille 
Kantonnementsøvelserne,  saaledes  kan  jeg  selvfølgelig  heller  ikke  for- 
lange, at  en  enkelt  Bataillons  ret  lykkelige  Livsførelse  under  de  samme 
Øvelser,  skal  gælde  for  typisk.  Jeg  vil  kun  henlede  Opmærksomheden 
paa  det  lidet  sandsynlige  i,  at  Skoven  kan  have  været  saa  fuld  af 
Røvere,  som  der  siges,  naar  man  dog  kan  vandre  6  Dage  rundt  i  den 
uden  at  opleve  noget  særligt  ubehageligt. 

Det  er  nu  ikke  min  Mening  at  hævde,  at  alt  under  Kantonnementet 
iaar  er  gaaet  glat.  Det  vilde  være  taabeligt  blot  at  vente  sligt,  naar 
man  betænker,    at  det  var  et  nyt  System,   der  førtes  ud  i  Livet  og 


Kantonnementet  •  28 1 

ganske  særligt,  naar  man  derhos  er  bekendt  med  den  nuværende  Hær- 
ordnings alvorlige  Mangler.  Det  er  Gang  paa  Gang  fra  militær  Side 
med  al  ønskelig  Styrke  gjort  gældende,  at  de  Vilkaar,  der  af  Loven  ere 
satte  for  Fodfolkets  Uddannelse,  ere  slette,  og  at  de  paa  den  alvorligste 
Maade  truer  Vaabnets  Feltdygtighed. 

laar  foreligger  der  noget,  der  nærmer  sig  til  et  Bevis  i  den  Retning 
og  lad  os  være  glade  over,  at  det  er  tilvejebragt  i  Fredstid,  og  mens 
der  endnu  er  Tid  til  at  skride  ind.  Hvorfra  stammer  vel  al  den  Tale 
om  Soldater,  der  har  sultet  om  Dagen  og  siden  efter  gjort  saa  vældige 
Indhug  paa  den  medlidende  Kvarterværts  Spisekammer?  Først  og 
fremmest  fra  Soldater,  der  virkelig  har  sultet,  men  ganske  simpelt, 
fordi  de  ikke  har  lystret  Ordren  om  at  have  deres  Madpose  i  Orden, 
og  dertil  maaske  har  skilt  sig  ved  deres  Brød  i  letsindig  Tro  paa,  at 
det  var  en  Spøg  med  den  Marketender,  som  ikke  skulde  komme.  Naar 
den  Slags  Folk  kommer  i  Kvarter,  er  det  naturligvis  særligt  pinligt  for 
dem,  dersom  Maden  ikke  straks  kan  være  rede,  og  de  fylde  da  Huset 
med  deres  Klager  og  afsende  mørktfarvede  Epistler  til  Hjemmet.  Det 
er  sikkert,  at  man  her  staar  overfor  en  Fejl  i  Folkenes  Opdragelse, 
men  den  Fejl  kan  man  roligt  føre  tilbage  til  Hærloven,  der  gør  det 
særdeles  vanskeligt  at  faa  uddannet  routinerede  Befalingsmænd  med  et 
skarpt  Blik  for  de  mange  praktiske  Smaating,  det  kommer  an  paa  ved 
Soldateropd  ragelse. 

At  Kantonnementsapparatet  hist  og  her  har  arbejdet  trangt  er  over- 
maade  sandsynligt,  men  naar  man  dog  paa  nogenlunde  nært  Hold  har 
haft  Lejlighed  til  at  se  det  i  Virksomhed,  er  det  ganske  vist  med 
Undren,  at  man  spørger  om,  paa  hvilket  Materiale  Hr.  Bransager  støtter 
den  BedøQimelse,  der  udtrykkes  i  Bemærkningen  om,  at  alt  „gik  paa 
bedste  Beskub",  for  netop  at  vælge  det  sirligste  af  de  benyttede  Udtryk. 

Jeg  tror,  at  der  mellem  Hærens  Befalingsmænd  er  god  Enighed  om, 
at  Øvelserne  iaar  har  været  meget  lærerige;  vi  har  alle  følt,  hvor  det 
skortede  os  eller  vore  Undergivne  paa  Erfaring  og  haaber  kun  paa,  at 
der  maa  blive  Lejlighed  til  yderligere  at  forøge  denne.  Hr.  Bransager 
antyder,  at  i  det  civile  Liv  bliver  man  jaget  af  Gaarde,  naar  en  betroet 
Gerning  mislykkes  for  En ;  det  er  muligt,  at  civile  Medborgere  er  hen- 
viste til  efterhaanden  at  erhverve  sig  den  for  deres  Stilling  nødvendige 
Dygtighed  under  et  saadant  omflakkende  Levned,  i  Hæren  er  Princippet 
vanskeligt  anvendeligt,  da  man  ikke  kan  faa  øvede  Kræfter  undtagen 
ved  at  give  dem  man  har,  noget  at  øve  sig  paa. 

Hr.  Bransager  omtaler  endnu  et  Forslag  af  Hr.  Doose,  om  at  tage 
Befolkningens  Erfaringer  med,  naar  Kantonnementets  Driftsregnskab 
opgøres.  Det  er  ubetinget  en  god  Tanke.  Ved  Forhandling  mellem 
Repræsentanter  for  Kvarterværterne  paa  den  ene  Side  og  Hæren  paa 
den  anden  Side,  kunde  antagelig  mangen  Misforstaaelse  klares  og  Vejen 
banes  for  den  bedst  mulige  Samvirken  i  Fremtiden. 

Et  internationalt  Møde< 

Af  Marcus  Rubin. 


I  den  næstsidste  Uge  af  September  holdt  en  Forening,  der  hedder 
det  internationale  statistiske  Institut,  Møde  i  Berlin.  Foreningen 
holder  Møde  hvert  andet  Aar,  og  det  var  det  niende  i  Rækken. 

Allerede  for  halvtredsindstyve  Aar  siden  begyndte  man  at  holde 
internationale  statistiske  Møder;  Statistiken  var  den  Gang  ung  og  havde 
Ungdommens  Tro  paa  sig  selv,  Liberalismen  var  i  Vækst,  og  man 
ventede  store  Ting  af  Ord  og  Taler,  af  lærde  Mænds  Henvendelser  til 
Regeringerne,  af  den  Pression,  Professorer  og  Bureaudirektører,  Haand 
i  Haand  dannende  Kæde  gennem  Landene,  kunde  øve  til  Udjævning 
af  det  forskelligartede  hos  Nationerne  og  til  Dannelse  af  noget  ens- 
artet. 

Men  man  led  store  Skuffelser.  Der  blev  vel  gjort  meget  Arbejde, 
og  Statistiken  har  disse  Kongresser  at  takke  for  mange  vidtrækkende 
Impulser.  Men  Regeringerne  rettede  sig  kun  meget  delvis  efter  de  af 
Kongresserne  stillede  Krav;  der  var  let  Adgang  til  Kongresserne,  som 
blev  stedse  mere  besøgte  under  megen  Spisning  og  Festivitet,  men 
deres  Indflydelse  blev  snarere  formindsket  end  forøget,  det  internatio- 
nale sank  efterhaanden  i  Kurs,  og  for  femogtyve  Aar  siden  endte  den 
første  Serie  af  de  statistiske  Kongresser. 

Saa  en  halv  Snes  Aar  efter  dannedes  det  internationale  Institut. 
I  dette  optages  man  kun  med  kvalificeret  Majoritet,  alene  Med- 
lemmer og  enkelte  Indbudne  faar  Adgang,  og  et  Møde  tæller  som  Regel 
ikke  over  hundrede  aktive  Deltagere.  Det  betragtes  af  mange  som  en 
stor  Ære  at  være  Medlem  af  Institutef,  og  det  attraas  ivrigt.  Men  er 
end  de  formelle  Betingelser  naturligvis  ens,  er  de  reelle  højst  forskel- 
lige. Dersom  man  er  Direktør  for  et  statistisk  Statsbureau,  og  dersom 
man  tilhører  en  lille  Nation,  gøres  der  ingen  Vanskelighed.  Men  for 
en  tysk  eller  fransk  Videnskabsmand  er  Sagen  saa  besværlig,  at  man 
trods  den  ene  Afstemning  efter  den  anden  ikke  naar  frem  —  de  kvali- 
ficerede Majoriteter  er  ikke  til  at  tilvejebringe,  thi  de  to  Nationer  stem- 
mer kun  trevent  paa  hinanden.  Trods  al  Internationalitet  er  der  gaaet 
en  Art  Nationalisme  i  Institutet. 

Delingen  er  mellem  Tyskere  og  Tysk-Østrigere  paa  den  ene  Side, 
Franskmænd  og  Russere  paa  den  anden,  og  til  den  sidste  Gruppe 
slutter  sig  hyppigst  Italienere,  Angelsakser,  Skandinaver  og  Slaver, 
eller  de  holder  sig  nevtrale.  Naturligvis  kommer  de  berømteste  Navne 
ind,  og  andre  slipper  med  ved  Kompromis,  men  megen  Tid  spildes 
med  politisk  Rivalisering,  og  den  nevtrale  maatte  kalde  det  for  Nar- 
agtighed, hvis  han  ikke  opdagede,  at  der  ofte  er  en  god  Portion 
lidenskabeligt  Alvor  bag. 

Det  er  første  Gang,   Institutet  holdt  Møde  i  Berlin,  thi  Bismarck 

var  det  ikke  bevaagent  —  det  var  internationalt,  af  vestevropæisk  Ud- 
spring og  med  fransk  som  officielt  Hovedsprog  — ,  og  Preusserne  holdt 
sig  tilbage.  Men  tilsidst  forstod  de,  at  de  fraværende  faar  Uret,  og 
saa  fik  de  den  tyske  Regering  til  at  udstede  en  Indbydelse  —  der  na- 
turligvis ikke  kunde  afslaas,  om  end  Begejstringen  for  Berlin  hos 
mange  var  begrænset  — ,  og  nu  fandt  Mødet  Sted. 

Det  forløb  fortræffeligt.  Myndigheder  og  Private  havde  ofret  meget 
baade  i  Tid  og  Penge,  for  at  alt  skulde  blive  saa  godt,  saa  lærerigt  og 
saa  festligt  som  andre  Steder.  Nogen  Hoffest,  som  ellers  har  været 
Reglen,  var  man  ikke  indbudt  til,  og  maaske  kunde  man  endnu  spore 
en  vis  Kølighed  fra  de  øverste  Regioner;  men  ingen,  der  mødte  frem 
uden  Mistænksomhed,  har  med  Rette  kunnet  beklage  sig,  og  Stemnin- 
gen var  ved  Dagens  Arbejde  og  Aftenernes  rigelige  Adspredelser  fre- 
delig, nu  og  da  hjertelig.  Det  gik  saa  vidt,  at  man  ved  Festen  paa 
Raadhuset  sluttede  med  Marseillaisen  —  den  eneste  Nationalsang,  som 
den  Aften  blev  spillet  —  mens  alle  rejste  sig,  og  en  anden  Dag  holdt 
den  navnkundige  tyske  Professor  Adolf  Wagner  en  Takke-Tale  til 
Franskmændene,  fordi  de  var  mødt  saa  talrigt  —  en  Tale,  der  var 
godt  ment,  om  end  dog  en  sartere  Takt  maaske  havde  sparet  sig  den. 
Noget  andet  er,  at  da  Tysk  og  Engelsk  er  tilladte  Sprog  ved  Siden  af 
Fransk,  og  da  Tyskerne  hovedsagelig  anvendte  deres  Modersmaal,  har 
Franskmænd  og  Italienere  m.  fl.,  der  ikke  forstaar  to  sammenhængende 
Ord  paa  Tysk,  siddet  døvstumme  ved  en  Del  Møder.  I  det  hele  for- 
volder Sprogforskelligheden  selv  hos  et  saa  oplyst  Selskab  større  Vanske- 
ligheder, end  man  paa  Forhaand  tror.  Kun  Russerne  kan  med  Sand- 
hed synge  vor  morsomme  Vise-Linie  „for  den,  der  nu  kan  alle  Sprog, 
er  det  sgu  lige  fedt**;  ellers  kan  endog  de  lærde  Tyskere  komme  i 
Vildrede,  naar  en  Franskmand  jager  paa,  som  om  vi  alle  var  fødte 
Gallere,  og  iøvrigt  gør  naturligvis  enhver  den  Erfaring,  at  kun  det 
Sprog  man  taler  hjemme,  er  man  virkelig  hjemme  i. 

Det  er  morsomt  at  komme  til  Institutets  Møder,  thi  vi  kender  alle 
paa  Forhaand  hinanden  gennem  trykte  Arbejder  og  Korrespondance, 
og  der  er  en  ikke  ringe  Charme  i  den  Hilsen,  man  veksler  efter  hver 
to  Aars  Forløb,  mødende  i  den  ene  eller  den  anden  af  Evropas  Hoved- 
stæder, og  hvor  man  saa  tilbringer  en  Uge  sammen,  diskuterende 
lærde  og  kuriøse  Materier,  Videnskab  og  Politik,  offentlige  og  private 
Forhold  — r  thi  ogsaa  solide  private  Venskaber  kan  stiftes,  og  hyppigt 
har  man  lært  hinandens  Familie  at  kende  — ■  saa  kommer  efter  et 
intenst  Samliv  Afskedsaftenen  og  det  sidste  Haandslag:  paa  Gensyn 
om  to  Aar  (jiæste  Gang  i  London),  og  efter  et  å  to  Døgns  Forløb  er 
atter  hver  ved  sin  daglige  Dont,  fra  Rom  til  Christiania  —  enkelte 
efter  godt  en  Uges  Forløb  hinsides  Atlanterhavet. 

Det  er  morsomt  at  komme  sammen,  fordi  intet  i  Verden  kan 
erstatte  Ordet.     I    et   Kvarters   Samtale   kan   man   faa   et    Indtryk   af 

dette  eller  hint,  ingen  Læsning  vilde  kunne  give.  En  Aften  sad  jeg 
med  tre  andre  ved  et  Bord;  mine  Bordfæller  var  en  Kroater,  en  Ru- 
mænier  og  en  Bulgarer,  sidstnævnte  den  nylig  afgaaede  Udenrigs- 
og  Premierminister  Ivantchoff.  Det  var  seks  Aar  siden,  vi  var  truffet 
sammen  (i  St.  Petersborg)  og  kommet  hinanden  ret  nær.  Hvor  var 
han  glad  ved  at  være  sluppet  fri  og  igen  være  Privatmand,  thi  det  er 
jo  ingen  ren  Spas  at  være  Minister  i  Bulgarien,  hvis  Politik  han  dra- 
stisk fremstillede  ved  at  lade  Hænderne  rulle  hurtig  rundt  om  hin- 
anden for  at  angive  Kolbøttebevægelsen:  snart  op,  snart  ned,  med  uaf- 
brudt Fare  for  ved  en  fejl  Manøvre  at  brække  Halsen.  Det  er  svært 
at  være  Minister  i  et  Land,  som  skal  rejse  sig  efter  et  halvt  Aartusin- 
des  Mishandling,  og  det  er  kun  en  ringe  Trøst,  at  man  imens  har 
ladet  den  øvrige  Verden  gøre  Kulturarbejdet,  „saa  at  man  nu  straks 
kan  gaa  til  Elektricitet,  med  Overspringning  af  Petroleum  og  Gas.** 
Utrættelig  var  han  baade  sidst  og  nu  i  at  spørge  mig,  hvordan  man 
bar  sig  ad  med  at  udføre  for  halvandet  hundrede  Million  Francs  Smør 
om  Aaret  —  hvordan  lære  Bulgarerne  det! 

Morsomt  er  det  af  fremragende  Englænderes  egen  Mund  at  erfare 
deres  Mening  om  Chamberlain,  der  aabenbart  imponerer  selv  erklærede 
Modstandere,  og  af  indflydelsesrige  Russere*  at  høre  den  „Forklaring** 
paa  Ruslands  Optræden  i  Finland,  at  det  er  de  svenske  Finner,  der 
gør  Spektaklerne,  medens  de  egentlige  Finner  er  saare  glade  ved  For- 
holdene — ,  en  Forklaring,  man  straks  efter  forelægger  tilstedeværende 
Finner  og  faar  forsynet  med  Randgloser,  der  hverken  er  beregnede  paa 
eller  egnede  til  at  bringes  tilbage.  Eller  at  høre  en  Tysker  udvikle  for 
en  Hollænder,  at  det  eneste  fornuftige,  Holland  kunde  gøre,  var  at 
gaa  ind  under  Tysklands  Protektion  —  for  at  dets  Kolonier  skal  und- 
gaa  Boerrepublikernes  Skæbne  — ,  og  Hollænderen  bede  Tyskeren 
spare  sin  Veltalenhed,  mens  Tid  er;  eller  at  høre  en  Ungarer  i  snæ- 
vert Selskab  forklare,  at  „objektivt  set"  er  der  intet  at  bebrejde  Habs- 
burgeme,  der  af  Oprindelse  og  Natur  er  og  maa  være  tyske  og  derfor 
nu  og  stedse  uskikkede  til  at  være  Konger  af  Ungarn,  eller  høre  en 
Østriger  —  under  lydelig  Tilslutning  fra  Bøhmere,  Ungarere  og  Kroater 
etc.  —  i  et  Sektionsmøde  udtale,  at  „da  den  foreslaaede  Forholds- 
regel ikke  vil  kunne  føres  ud  i  Livet  uden  ved  Lov,  og  da  man  som 
bekendt  ikke  kan  faa  Love  gennemførte  i  Østrig  eller  Ungarn,  kan 
Forslaget  ikke  betragtes  som  praktikabelt.  ** 

Men  hvordan  gik  det  nu  med  Arbejdet  —  med  Statisiiken?  Ja, 
enhver  véd  jo  udenad,  at  noget  direkte  videnskabeligt  Udbylte  faas  der 
ikke  i  den  Slags  Møder,  thi  videnskabelige  Sandheder  bliver  hverken 
til  ved  mundtlige  Debatter  eller  ved  Afstemning.  Forskningens  Vej 
er  ensom  og  trang  og  ikke  Selskabsrejsers. 

Alligevel  er  Møderne  nyttige,  ogsaa  faglig  set.  Den,  der  er  lydhør, 
vil  under  Diskussionerne  ikke  sjældent  faa  fat  i  en  Bemærkning,   der 

er  Summen  af  langvarig  Hjemme-Overvejelse  hos  Taleren,  og  som  kan 
virke  lysgivende  og  befrugtende  paa  Tilhøreren;  nu  og  da  vil  ogsaa  et 
Foredrag,  der  i  resumerende  Form  gengiver  udførlige  Undersøgelser 
—  som  man  ellers  ikke  vilde  have  haft  Tid  eller  Lejlighed  til  at  sætte 
sig  ind  i  —  bringe  nyt  og  lærerigt  Stof  til  Huse;  det  personlige  Sam- 
kvem giver  Lejlighed  til  paa  en  nem  Maade  at  diskutere  et  og  andet 
Spørgsmaal  af  Interesse  og  letter  dernæst  i  høj  Grad  de  senere  skrift- 
lige Forbindelser;  men  endelig,  og  ikke  mindst,  giver  Møderne  Anled- 
ning til  Frembringelse  af  en  hel  lille  Litteratur  —  Komitébetænkninger  og 
Enkeltmands  Afhandlinger  — ,  til  hvilken  Initiativet  ofte  er  udgaaet  fra 
selve  Møderne,  og  som  ellers  ikke  vilde  have  set  Lyset. 

Jeg  har  liggende  foran  mig  vel  over  30  Afhandlinger  af  saadan  Art: 
om  den  rette  Maade  at  beregne  Landenes  Areal  paa,  om  Sammenlig- 
ning af  Befolkninger,  som  har  forskellig  Aldersfordeling,  der  indvirker 
forskelligt  paa  Dødeligheden,  om  Befolkningernes  Gruppering  efter  Næ- 
ringsveje, særlig  —  i  vor  Tid  —  efter  Fordelingen  i  Storvirksomheder 
og  Smaavirksomheder,  om  Dødsaarsagerne  og  om  de  store  Byers 
Dødelighed,  om  Sammenligning  af  Fortids-  og  Nutidspriser,  om  Frem- 
gang eller  Tilbagegang  i  Lønarbejdernes  Vilkaar  og  om  Aarsageme  dertil, 
om  Muligheden  af  ved  Hjælp  af  Skatteresultater  at  udmaale  Befolk- 
ningernes økonomiske  Lagdeling,  om  Aktieselskaber,  om  international 
Sparekassestatistik  og  Sparekasselovgivning,  om  Muligheden  af  at  godt- 
gøre, hvorvidt  Toldbeskatningen  hviler  paa  den  udenlandske  Importør 
eller  paa  det  paagældende  Lands  egen  Befolkning,  om  Befolkningernes 
Vandringer  fra  Land  til  Land  og  indenfor  hvert  enkelt  Lands  Grænser, 
om  den  ydre  Fremstilling  —  i  Talkolonner  eller  grafisk  —  af  Statistikens 
Resultater  etc.  etc. 

Man  ser  af  de  her  nævnte  Eksempler,  at  det  snart  er  Statistikens 
Metoder,  der  er  gjorte  til  Genstand  for  Undersøgelse,  snart  omfattende 
Spøi^maal  fra  Befolkningernes  fysiske,  økonomiske  eller  sociale  Liv, 
man  har  søgt  statistisk  at  belyse. 

I  visse  Maader  er  man  naaet  vidt,  og  dog  kan  der  herske  den 
største  Usikkerhed  endog  paa  de  mest  elementære  Omraader.  Hvor 
stort  er  Landenes  Areal?  Hvor  stort  er  Danmarks,  Frankrigs,  Evropas 
Areal?  Ja,  hvad  er  for  det  første  Evropa?  Hører  Island  med  dertil, 
Novaja  Semlja  osv.  — ,  er  Evropa  et  politisk  eller  geografisk  Begreb? 
Men  dernæst:  har  de  forskellige  Lande  i  Opgivelsen  af  Arealerne  reg- 
net Vandarealeme  med,  og  i  hvilken  Udstrækning  —  hører  Flodgebe- 
teme  med,  er  „Forstranden"  en  Del  af  Landet,  hører  den  Del  af  Havet, 
Staten  har  Højhedsret  over,  med  til  „Landet"  osv.  De  forskellige 
Lande  beregner  Arealet  paa  forskellig  Maade,  ja  indenfor  Landene 
selv  er  der  uensartede  Opgivelser.  I  Danmark  faar  man  ét  Areal, 
dersom  man  maaler  med  Matrikelkontorets  Opmaalinger  til  økonomisk 
og  fiskal  Brug,  et  andet,  dersom  man  læ^er  Generalstabens  Opmaa- 
linger til  Grund.    (En  Udligning   af  denne  Forskel   er  Genstand    for 

omfattende  og  ret  kostbare  Beregninger,  der  i  de  senere  Aar  er  foretagne 
herhjemme,  efter  det  statistiske  Bureaus  Initiativ).  —  Spørgsmaalet  gav 
Anledning  til  livlige  Diskussioner  paa  Mødet,  men  nogen  Enighed  om, 
endsige  nogen  Fællesskab  i  Beregningsmaaden  er  endnu  ikke  opnaaet. 

Et  andet  Spørgsmaal:  hvor  gamle  bliver  Menneskene?  Man  véd 
det  ikke,  fordi  de  ældgamles  Alder  er  det  vanskeligt  at  konstatere,  og 
des  vanskeligere,  jo  lavere  en  Befolkning  staar  kulturmæssigt.  Det 
viser  sig  atter  og  atter,  at  Antallet  af  de  meget  gamle  paa  Folketællings- 
skemaerne  bliver  at  reducere,  naar  hver  enkelt  Opgivelse  prøves  — , 
og  saalænge  der  her  hersker  Uvidenhed,  løber  enhver  Dødelighedstavle 
ud  i  det  ganske  uvisse.  Paa  Mødet  forelaa  en  Undersøgelse  om  „de 
hundredeaarige  i  Rusland"*.  I  denne  udtales  det,  at  for  60  russiske 
Guvemementer,  med  en  Befolkning  af  88  Millioner  Mennesker,  havde 
det  vist  sig,  at  der  —  efter  stærk  Reduktion  af  Folketællingslisternes 
Antal  —  blev  4118  tilbage,  som  man  mente  var  paaviseligt  mindst 
hundrede  Aar  gamle.  Der  gøres  i  Afhandlingen  Rede  for  disse 
Ældgamles  Fordeling  paa  de  forskellige  Nationaliteter  og  Samfunds- 
klasser i  Rusland,  og  der  angives,  hvormange  af  dem  der  har  været 
vante  til  at  bruge  Tobak,  hvormange  Alkohol,  hvordan  Forældrenes 
Forhold  var  i  saa  Henseende  o.  a.  m.  De  41 18  af  88  Millioner  betyder 
46  pr.  Million  —  38  pr.  Million  Mænd,  56  pr.  Million  Kvinder  — ,  og 
af  det  hele  Antal  skulde  91  være  over  120  Aar  gamle.  Jeg  tilstaar,  at 
Tallene  ikke  synes  mig  tillidsindgydende,  og  jeg  vilde  have  foretrukket, 
om  det  var  nord-  eller  vestevropæisk  Statistik,  der  havde  kunnet  kon- 
statere et  saadant  Antal  Metusalemmer.  Forholdsvis  set  skulde  der  være 
117  Mennesker  i  Danmark  paa  mindst  100  Aar,  deraf  nogle  Stykker 
paa  mindst  120  Aar — ??  Men  ingen  tør  nægte  Muligheden  af,  at 
der  under  mindre  „moderne"  Porhold  end  vore,  og  dog  med  nogle 
af  de  moderne  Hjælpemidler  overfor  Sygdom  og  Nød,  kan  leves  læn- 
gere, end  det  har  kunnet  konstateres  i  de  egendige  Kulturstater,  og 
Spørgsmaalet  om,  hvorlænge  et  Menneske  kan  leve,  staar  endnu  aabent. 

Fra  et  helt  andet  Omraade  end  Areal  og  Befolkning  skal  jeg  frem- 
<lrage  et  Emne:  Sammenligning  af  Priser  før  og  nu.  Mangfoldige  Ar- 
bejder er  gjorte  af  alle  Landes  Statistikere  for  at  faa  fastslaaet,  hvad 
Værdien,  Købeevnen  af  en  vis  Sum  Penge  har  været  til  forskellige 
Tider.  Hvis  man  f.  Eks.  kan  konstatere,  at  en  vis  Gruppe  Varer  — 
helst  de  til  det  elementære  Livsunderhold  nødvendige  —  i  en  vis  Tids- 
alder gennemsnitlig  kostede  1,  men  at  de  i  Dag  koster  4,  saa  regnes 
Pengene  nu  fire  Gange  saa  lidt  værd  som  da.  I  og  for  sig  er  det 
overordentlig  vanskeligt  at  faa  sligt  konstateret  —  og  selvfølgelig  desto 
vanskeligere,  jo  længere  man  gaar  tilbage  — ,  og  selv  om  Materialet  kan 
skaffes  tilstede,  er  den  rette  Metode  til  Bearbejdelse  deraf  meget 'om- 
disputeret. Men  om  end  et  fyldigt  Talmateriale  forelaa  bearbejdet  paa 
bedst  mulige  Maade,  om  vi  end  vidste,  at  en  Arbejder  i  Dag  har 
en  ni  Gange  saa  stor  Løn  som  for  nogle  Aarhundreder  siden,    men  at 

han  paa  Grund  af  Prisforskellen  dog  kun  kan  købe  tre  Gange  saa 
meget  Kom,  har  vi  saa  noget  præcist  Udtryk  for  Forskellen  i  hans 
materielle  Velvære?  Nej,  Vanskelighederne  her  beror  paa,  at  Kravene 
til  Livet  i  de  forskellige  Tidsaldre  er  saa  forskellige.  „Livets  Dyrhed" 
lader  sig  ikke  angive  i  enkelte  Formler  eller  Tal.  Enhver  vil  forstaa 
det,  naar  han  sammenligner  et  Pengebeløbs  forskellige  Betydning  i 
Mariager  og  i  København,  i  Vestjylland  og  i  Taarbæk,  i  Californien 
og  hos  os.  Sammenligningerne  kan  ikke  standse  med  den  rent  ydre 
Angivelse  af,  hvad  et  Pund  af  det  ene  eller  af  det  andet  koster  —  og  selve 
denne  Sammenligning  vokser  i  Vanskelighed,  jo  flere  Artikler  der  skal 
medtages,  og  jo  mere  Spørgsmaalet  bliver  om  de  faktiske  Detailpriser 
paa  hvert  Sted  — ,  man  maa  endvidere  tage  Hensyn  til  den  Andel,  Be- 
folkningen paa  de  forskellige  Steder  og  til  de  forskellige  Tider  har  i 
offentlige  Goder,  samt  det  Omfang,  hvori  den  har  sit  Forbrug  igen- 
nem Naturalhusholdning  eller  igennem  Køb  og  Salg;  men  fremfor  alt 
øges  Vanskelighederne,  naar  det  skal  afgøres,  hvormeget  hver  Tid  og 
hvert  Sted  kræver  som  Forbrugsnorm  (Leve-Niveau)  af  hver  enkelt 
Vare  eller  Tjenesteydelse  for  enhver  Samfundsklasse.  —  Det  hele 
Spørgsmaal  om  Indtægtsforskydningen  mellem  Samfundsklasserne  i  vor 
Tid  og  om  Forandringerne  i  Indtægternes  absolute  og  relative  Stør- 
relse fra  Fortid  til  Nutid  var  Genstand  for  rigeligere  Behandling  ved 
dette  Møde  end  ved  noget  tidligere.  Men  vi  staar  kun  ved  Begyn- 
delsen af  disse  besværlige  Undersøgelser,  hvor  megen  Ukyndighed 
hidtil  har  faaet  Lov  til  vel  frit  at  tumle  sig. 

—  Det  vil  forstaas,  at  jeg  ikke  har  til  Hensigt  at  foretage  en 
Gennemgang  af  hele  den  Række  Spørgsmaal,  der  drøftedes  paa  Mødet, 
med  eller  uden  forud  indsendte  Betænkninger;  ud  af  Mængden  har  jeg 
kun  rent  eksempelvis  ovenfor  fremdraget  et  Par  Stykker  og  lige  an- 
tydet, hvad  de  drejede  sig  om.  Imidlertid  vil  det  findes  naturligt,  at 
jeg  til  Slutning  omtaler  det  Emne,  i  hvilket  Danmark  var  særlig  impli- 
ceret. 

Paa  Mødet  i  Budapest,  for  to  Aar  siden,  viste  Institutet  mig  den 
Tillid  at  overdrage  det  danske  statistiske  Statsbureau,  i  Forening  med 
en  Komité,  at  gøre  Forslag  til: 

1)  Skemaer  til  Brug  for  statistiske  Redegørelser  om  Befolkningsfor- 
hold m.  m.  i  Lande  udenfor  Kulturstaterne.  Saadanne  Skemaer  fore- 
lagde jeg  for  nærværende  Møde;  de  var  af  forskelligt  Omfang,  afpas- 
sede efter  Mulighederne  for  kun  at  faa  summmariske  eller  at  faa 
videregaaende  Oplysninger  i  det  paagældende  Territorium,  og  Meningen 
er,  at  de  skal  bruges  som  Model  af  Avtoriteter,  geografiske  Selskaber, 
Missionsselskaber ,  enkelte  Rejsende  etc,  der  har  Lejlighed  til 
etnografiske  Forskninger,  og  hvis  Erfaringer,  Undersøgelser  —  eller 
Tællinger  —  det  gælder  om  at  faa  i  ensartede  og  brugelige  Former. 

2)  Skemaer  til  Brug  for  statistiske  Redegørelser  om  Vielser,  Fødsler, 
Dødsfald  og  Vandringer  i  alle  Lande;  for  Kulturlandenes  Vedkommende 

skal  Skemaerne  udfyldes  ensartet  af  de  bestaaende  statistiske  Bureauer 
som  Grundlag  for  en  aarlig  fortsat  international  Statistik  over  Befolk- 
ningens Bevægelse. 

De  forelagte  Udkast  vandt  Mødets  Tilslutning,  og  man  ønskede,  at 
Bearbejdelsen  af  de  under  2)  angivne  Skemaer  og,  om  nødvendigt,  til- 
lige af  det  under  1)  omhandlede  Materiale  skulde  ske  ved  et  af  de 
bestaaende  Statsbureauer.  Man  besluttede  endvidere  først  at  spørge 
Danmark,  om  det  vil  paatage  sig  dette  Arbejde,  men  forud  maa  Insti- 
tutet  sikre  sig,  at  det  af  de  forskellige  Landes  Regeringer  kan  faa  til- 
sagt Bidrag  til  Udgifternes  Bestridelse.  Det  vil  derfor  have  ret  lange 
Udsigter,  inden  den  foreli^ende  Sag  kan  træde  ud  i  Livet,  om  det  i 
det  hele  sker.  Men  paa  Forhaand  har  vi  altsaa  ydet  vort  Arbejds- 
Bidrag  dertil  og  maa  herefter  forholde  os  afventende. 


De  Meza  i  1864 

Af  Leo  Tscherning. 


(Farvel  til  Medborgere). 

Da  Krigen  i  1864  brød  ud,  blev  Generalløjtnant  de  Meza  af  Mini- 
steriet sat  som  Overgeneral  for  den  aktive  Hær,  der  allerede  da 
havde  indtaget  Stillingen  ved  Dannevirke. 

Som  kommanderende  General  i  København  og  med  det  Navn,  han 
havde  fra  den  første  slesvigske  Krig,  var  det  naturligt,  at  man  valgte 
ham  til  denne  vanskelige  Post,  om  man  end  kunde  være  bange  for, 
at  hans  fremrykkede  Alder  (han  var  72  Aar  gi.)  og  nervøse  og  inde- 
sluttede Væsen,  skulde  gøre  ham  mindre  kvalificeret.  P.  V.  Grove 
beklager  sig  netop  herover  i  et  af  sine  Breve  til  „Dagbladet",  (se 
P.  V.  Grove  „Fra  Dannevirke  til  Dybbøl",  C.  A.  Reitzels  Forlag. 
1864.  Side  59).  Han  skriver  saaledes:  „Hs.  Eks.  de  Meza  viste  sig 
aldrig  for  Soldaterne.  Kun  en  eneste  Gang  under  mit  Ophold  i 
Slesvig,  saa  jeg  Overgeneralen  udenfor  sin  Bolig.  Det  var  under  Af- 
færen ved  Bustrup.  Da  kom  han  uden  Kappe  gaaende  hen  ad  Gaden 
i  Friederichsberg  og  begav  sig  formodentlig  ad  Bustrup  til.  At  General 
de  Meza  er  en  modig  Mand,  har  han  vist,  men  hans  Nervøsitet  og 
Tilbageholdenhed  gøre  intet  godt  Indtryk,  og  det  var  at  ønske,  at 
Overgeneralen  noget  mere  end  hidendtil  vilde  vise  sig  for  Soldaterne." 

De  Mezas  Svoger,  Oberst  A.  F.  Tscherning,  nærede  ogsaa  store 
Betænkeligheder  med  Hensyn  til  hans  Kvalifikationer,  i  Særdeleshed 
fordi  han  vidste,  at  de  Meza  i  sin  Tid  havde  hørt  til  dem,  der  ivrede 
for  Dannevirkes  Befæstning,  (de  Meza  var  i  1851 — 57  Formand  i  Be- 
fæstningskommissionen),  og  nu  rimeligvis  vilde  anse  det  for  sin  Pligt 
at  holde  Stand  til  det  yderste  ved  den  gamle  Vold. 

Tscherning  nærede  da,  som  altid  før,  kun  ringe  Tanker  om  vor 
Forsvarsevne,  men  indrømmede  dog,  at  de  Meza  var  den  eneste,  man 
kunde  betro  Overkommandoen,  den  eneste,  der  havde  det  store  Over« 
blik,  og  de  mange  Aars  praktiske  Erfaring.  Saa  rejste  General  de 
Meza  da  kort  efter  Jul  over  til  Hæren,  med  sin  krigsministerielle  Be- 
faling til  frem  for  alt  at  skaane  Hæren  til  senere  Brug,  og  allerede 
6.  Februar  1864  ansaa  han  det  for  nødvendigt  at  lade  Hæren 
trække  sig  tilbage. 

I  København  rejste  der  sig  en  uhyre  Misstemning,  der  snart  ingen 
Grændser  kendte. 

Ministeriet  med  Monrad  i  Spidsen  tog  straks  Afstand  fra  de  Meza, 
Misstemningen  vendte  sig  straks  mod  Kongefamiljen,  og,  da  han  kom 
til  Byen,  mod  General  de  Meza. 

Den  Eftermiddag,  Efterretningen  om  Tilbagetoget  fra  Dannevirke 
naaede  til  København,  foer  det  som  en  Løbeild  gennem  Byen,  og  paa 
Kaféer  og  i  de  større  Butikker  samledes  Folk,  og  i  Munden  paa  hin- 
anden skreg  de  paa  Forrædere  og  Overløbere,  der  skulde  stenes  og 
stilles  for  Krigsret. 

To  af  Oberst  Tschernings  Døtre,  som  tilfældig  var  ude  den  Efter- 
middag for  at  gøre  Indkøb,  kom  saaledes  ind  hos  Warburgs  paa 
Amagertorv,  hvor  de  fandt  en  større  Forsamling  af  københavnske 
Damer,  der  med  afdøde  Prof.  Rovsings  Hustru  i  Spidsen  lod  det 
regne  ned  med  Skældsord  over  Forræderen  de  Meza,  der  havde  aabnet 
sit  Land  for  Fjenden. 

De  unge  Piger,  der  saaledes  fik  den  sørgelige  Efterretning  at  vide, 
prøvede  ved  at  gøre  opmærksom  paa,  at  det  var  deres  Onkel,  man 
omtalte  saa  skammeligt,  at  standse  de  vrede  Damers  Udgydelser,  men 
saaledes  havde  Fanatismen  faaet  Overhaand,  at  man  end  ikke  tog  de 
simpleste  Høflighedshensyn,  og  i  meget  nedtrykt  Stemning  tog  de  saa 
hjem  paa  Østerbro  til  de  intet  anende  Forældre. 

.  Mere  og  mere  gav  Folkets  Misstemning  sig  Udslag,  ja  man  und- 
saa  sig  ikke  en  Gang  for  at  spytte  ind  i  Vognen  til  Prinsesserne, 
da  de  kørte  til  Frue  Kirke,  og  allehaande  Planer  var  oppe  om  at 
demonstrere  ved  de  Meza's  Ankomst  til  København,  da  man  havde 
erfaret,  at  han  og  Oberst  Kauffmann  var  kaldt  tilbage  fra  Hæren. 

Oberst  Tscherning  tog  derfor  til  Roskilde  for  at  tage  mod  de  Meza, 
satte  ham,  der  intet  anede,  og  som  kom  i  den  Tro,  at  det  hele  kun 
drejede  sig  om  en  kort  Forklaring  og  Redegørelse  af  hans  Beslutning, 
ind  i  Situationen,  fik  ham  overtalt  til  at  staa  af  ved  en  af  de  nærmeste 
Stationer  før  København,  for  saaledes  at  undgaa  Skandale  og  ube- 
mærket at  køre  med  Vogn  til  sin  Bopæl. 

Snart  stod  dog  Stillingen  klart  for  de  Meza.  Ministeriet  vilde,  eller 
turde  for  Befolkningens  Skyld,  ikke  rense  ham  for  de  Beskyldninger, 
der   rejstes  offentlig  mod   ham.     Forgæves  beraabte  han  sig  paa  sin 

Instruks  og,  trods  Generalstabens  Ønske,  blev  de  Meza  efter  en  læn- 
gere Konference,  den  28.  Februar  afsat  som  Overgeneral. 

Oberst  Kauffmann  vendte  tilbage  til  Hæren,  medens  de  Meza 
orblev  i  København,  som  kommanderende  General  paa  Sjælland. 

Nu  kom  de  bitreste  Dage,  denne  Mand  maaske  nogen  Sinde  har 
levet,  endnu  bitrere,  fordi  han  vidste  sig  uretfærdigt  behandlet,  mis- 
kendt og  forhaanet  af  det  Folk,  han  havde  ofret  sine  bedste  Tanker 
og  Kræfter. 

Bladene  faldt  over  ham  med  Smædeartikler,  Folk  spyttede  af  ham, 
naar  han  gik  paa  Gaden,  og  en  saa  uskyldig  Ting,  som  tre  smaa 
Digte,  der  blev  solgte  ved  en  Basar  til  Fordel  for  de  faldnes  Efter- 
ladte, og  som  tog  ham  i  Forsvar,  fik  et  Blad  til  at  kaste  sig  over 
den  ulyksalige  anonyme  Forfatter. 

Alt  dette  bidrog  til  at  de  Meza,  der  i  Forvejen  som  Enkemand 
uden  Børn  eller  anden  nærmere  Familie,  havde  levet  meget  stille  og 
ensomt,  nu  helt  trak  sig  tilbage,  og  kun  yderst  sjeldent  viste  sig 
offentlig  eller  omgikkes  nogen. 

Kort  efter  Krigen  fik  han  sin  Afsked,  og  blev  udnævnt  til  virkelig 
General,  hvilket  han  var  meget  krænket  over,  da  han  mente,  man 
skyldte  at  gøre  ham,  der  alt  var  Storkors,  til  Ridder  af  Elefanten,  da 
han  jo  dog  altid  var  bleven  kaldt  General. 

Længe  skulde  han  imidlertid  ikke  græmme  sig,  thi  han,  der 
allerede  længe  havde  været  svagelig,  blev  et  halvt  Aars  Tid  efter  al- 
vorlig syg  og  døde  saa  den  16.  Septb.  1868,  før  man  endnu  havde 
gjort  ham  Afbigt  for  den  Tort,  han  havde  lidt. 

De  sidste  Maaneder  levede  han  ganske  for  sig  selv,  modtog  saa  at 
sige  ingen,  ikke  en  Gang  hans  Husholderske  kom  ind  til  ham,  og  da 
Kongen  ytrede  Ønske  om  at  hilse  paa  ham,  nægtede  han  paa  det  be- 
stemteste at  modtage  ham. 

Med  fuld  militær  Honnør  blev  saa  General  de  Meza  begravet,  og 
nu  er  hans  Minde  for  længst  renset  for  enhver  Plet,  men  —  og  her 
kommer  jeg  til  det,  som  disse  Linier  skyldes  — ,  det  Forsvar,  han 
selv  havde  tænkt  sig  at  føre,  saa  aldrig  Dagens  Lys. 

Af  forskellige  Papirer  fremgaar  det  tydeligt,  at  han  har  arbejdet  paa  at 
samle  et  Materiale  til  sit  Selvforsvar,  men  om  det  er  Sygdom  eller 
Venners  Raad,  der  har  afholdt  ham  fra  at  tage  til  Orde  offentiig,  skal 
jeg  lade  være  usagt,  kun  anser  jeg  det  som  en  Pligt  overfor  den  Af- 
døde, da  jeg  tilfældig  er  kommen  i  Besiddelse  af  efterfølgende  Brev, 
at  lade  det  komme  offentlig  frem  nu. 

Til  nærmere  Forklaring  af  dette  Dokuments  Tilstedeværelse,  skal 
jeg  tillade  mig  at  afskrive  følgende,  som  Oberst  Tschernings  Hustru 
har  skrevet  ved  en  Afskrift  af  selve  Brevet,  og  som  tilligemed  Origi- 
nalen til  dette  er  i  min  Besiddelse. 

Der  staar  som  følger: 

Denne  Hilsen  til  Medborgere  havde  Meza  i  Løbet  af  Sommeren  skrevet, 
ladet  Lieutenant  Dalberg  omskrive  og  derpaa  leveret  til  Fru  Holstebro, 
med  Begjæring  om  at  hun  ville  sørge  for  den  blev  ofTenliggjort.  Hun  har 
leveret  den  til  Tscherning,  der  meener  at  den  ikke  egner  sig  til  at  ofPent- 
liggjøre.  Dalberg  mener  det  samme,  nu  skal  General  Hegermann  afgive 
sin  Erklæring  derover,  den  vil  rimeligvis  ikke  blive  offentliggjort,  jeg  har 
derfor  afskrevet  det  for  at  det  dog  ikke  skal  gaa  ganske  tabt.  Jeg  stemmer 
nemlig  for  at  den  skal  trykkes,  jeg  indrømmer  det  svagt  i  mange  Punkter 
men  jeg  holder  det  for  en  hellig  Pligt,  at  bringe  en  Afdøds  sidste  Hilsen 
til  dem  han  har  paalågt  at  bringe  sit  sidste  Lev  vel,  selv  om  Alder,  Syg- 
dom og  Sindslidelse  har  noget  omtaaget  hans  Sands,  jeg  holder  det  for  en 
dobbelt  hellig  Pligt  ligeoverfor  denne  Afdøde,  der  blev  saa  miskjendt  saa 
ilde  Handlet  for  sit  Livs  bedste  Gjerning;  han  der  i  det  sidste  Øjeblik  bar 
sit  Hoved  saa  høit,  i  Tillid  til,  at  Sandheds  Erkjendelsen  ville  nok  komme; 
han  hvis  Sjæl  var  forpiint  indtil  Døden  over  at  han  ikke  engang  kunne 
gaa  en  lille  Spadseretour  uden  at  blive  udskjældt,  haanet  og  spottet;  jeg 
har  kjendt  ham  med  sine  mange  Svagheder  sine  Latterligheder,  sine  Feil, 
men  jeg  har  virkelig  sørget  over  at  hans  Liv  skulle  slutte  saaledes,  thi 
han  havde  mange  smukke  Sider  i  sin  Karacteer,  en  vis  Ridderlighed,  et 
uforfærdet  Mod,  en  poetisk  Følelse  for  Naturen,  for  det  skjønne  i  Livet, 
en  trofast  Vedhængen  ved  de  faae  han  havde  betragtet  som  Venner,  en 
barnlig  Glæde  over  at  man  viste  ham  smaae  Opmærksomheder  saasom 
sende  ham  nogle  Blomster  m.  m.  Hans  bitreste  Smerte  har  vist  været 
den,  at  det  blev  Hansen  som  han  betragtede  som  sin  eneste  Ven,  der 
afskedigede  ham  og  ikke  fremlaa  en  Lov  om  forøget  Pension.  —  Gud 
være  Lovet,  hans  sidste  Timer  vare  dog  smertefri  og  stille  døde  han  med  sin 
Hustrues  Elisabeths  Navn  paa  Læberne.  Gud  velsigne  ham  i  hans  Grav,  for 
hver  Søn,  hver  Hosbond  og  kjer  Ven  der  vendte  tilbage  til  sine  ængstlig 
ventende  Kjære,  heller  end  en  gaa  til  Grunde  i  en  frugtesløs  Kamp  ved 
Dannevirke;  den  vanvittige  Krig  har  kostet  meget  for  meget  Blod,  har 
skudt  et  Saar  som  aldrig  kan  læges.  — 

Eleonore  Tscherning. 

Efterfølgende  Brev  er  saa  blevet  liggende  upaaagtet  mellem  en  Del 
andre  Papirer,  og  de  eneste,  der  sandsynlig  kan  give  nærmere  Op- 
lysninger herom,  ere  Hs.  Eks.  General  Kauffmann  og  Hs.  Eks. 
General  Dahlberg,  de  to,  der  som  Stabschef  og  Adjudant  stod  de  Meza 
nær  i  64. 

Saaledes  lyder  det: 

Til  Medborgere. 
Landsmænd  og  Medborgere  af  alle  Klasser  og  Stænder!  Man  har 
skammeligt  ført  Eder  bag  Lyset  med  Hensyn  til  den  sande  Sammenhæng 
af  min  Hærførelse  i  Begyndelsen  af  1864!  Disse  Ord  til  Eder  skulle 
ingen  Undskyldning,  ingen  Retfærdiggjørelse  indeholde;  jeg  behøver 
dem  ikke;  min  Sag  er  og  vil  altid  blive  reen  og  klar  for  alle  dem, 
der  elske  Sandhed  og  Retfærd.  Men  jeg  kan  ei  ønske  Andet,  end  at  I 
erkjende  Sandheden,  og  siger  Eder  den  her  som  sidste  Farvel  fra  den, 
der  stedse,  saavel  i  1864  som  i  1848 — 49  og  50  varmt  elskede  Armeen, 
Eder  og  sit  Fædreland,  og  ansaae  det  for  sin  Stolthed  og  Lykke,  i  en  og 
samme  uadskillelige  Ihærdighed  at  omfatte  alle  tre. 

Tvende  mod  mig  personlig  ildesindede  Blade,  der  fandt  Gjen- 
lyd  i  andre  af  de  lettroende,  som  I  mest  læste,  have  villet  gjøre  min 
Redelighed,  mit  Fædrelandssind  og  min  Befalingsmandsevne  mistænkelige, 
fordi  de  selv,  enten  virkeligt  eller  forstilt  satte  Danmarks  Ære  og 
Bestand  i,  kun  at  indeholde  dansktalende  Undersaatter  og  fordi  de  des- 
uden omgikkes  med  den  alt  i  og  for  sig  selv  brødefulde  Hensigt,  at  bringe 
Danmark  i  en  uopnaaelig  Forbindelse  med  en  nordlig  Nabostat;  hvorimod 
jeg  i  1864  som  tidligere,  ikke  kunde,  heller  ikke  nogensinde  vil  kunne 
opgive  Ideen  om,  at  det  for  os  er  og  bliver  saavel  en  Æres  som  en  Selv- 
stændighedssag  at  fastholde  vor  Ret  til  Hertugdømmerne  indtil  Elben, 
der  i  Aarhundreder  var  vor  retmæsige  Rigsgrændse.  Hvorledes  kunde  I 
ogsaa  efter  mindste  fornuftige  Eftertanke  troe,  at  den  samme  Anfører,  der 
i  de  første  tre  Felttog  med  saa  megen  Glæde  og  Lykke  besad  Eders  hele 
Fortrolighed  og  Tillid,  i  et  senere  kunde  ville  svigte  disse?  kunde  ville 
svigte  Eders,  Armeens  og  Fædrelandets  velforstaaede  Tarv?  svigte  sin  egen 
Samvittighed,  Ære  og  Berømmelse?     Det  er  i  Sandhed  næppe  tænkeligt! 

Overveier,  tænker  grundigt  efter,  raadspørger  ikke  mere  hine  Blade, 
men  hører  Krigskyndige,  ægte  patriotiske  sandhedskjærlige  Medborgeres 
Mening  og  de  ville  alle,  saaledes  som  det  fra  saa  mange  Steder  i  Udlandet, 
saavel  fra  militaire  som  ved  andre  Organer  alt  i  saa  rigt  Maal  er  sket, 
erklære,  at  jeg  vilde  handlet  ligesaa  daarligt  som  pligtstridigt, 
ved  med  vor  Hær  at  have  dvælet  6  Timer  længere  ved  Dannevirkes  For-* 
skandsninger,  end  jeg  netop  gjorde,  og  Tilbagetoget  til  en  af  selve  Krigs- 
ministeriet alt  for  længe  siden  forudset  og  paapeget  vigtigere  og 
holdbarere  Stilling  var  ligesaa  betimelig,  som  den  udførtes  heldigt 
under  saa  sjeldent  vanskelige  Omstændigheder,  saa  at,  hvis  Krigen  var 
bleven  fortsat  i  samme  Aand,  vilde  Danmark  endnu  have  staaet  mellem 
Europas  Stater  med  uformindsket  Udstrækning,  med  Krigshæder  og  uden 
at  være  undergaaet  en  vanærende  og  ydmygende  og  farlig  Armeformind- 
skelse. Ikke  var  det  mig  der  havde  bygget  Dannevirkes  usammen- 
hængende Volde  til  at  være  en  indbildt  Fæstning,  ikke  mig  der  havde 
prist  den  som  en  saadan  eller  anerkjendt  den  som  andet  end  et  Mod- 
standsværn  af  ubestemt  Varighed  og  saameget  kortere  hvis  Angreb  skete 
under  en  streng  dets  Forsvarsevne  nødvendigvis  svækkende  Vinters  Med- 
virkning, og  mange  men  forgjæves*)  Advarsler  havde  jeg  fra  Tid  til  anden, 
inden  Felttogets  Udbrud  sendt  Krigsministeriet  mod  Nedsendelse  af  saa 
svært  Skyts  og  saa  mange  opprovisionerende  Depoter  i  selve  Linien.  Men 
vel  var  det  mig  der  trods  alle  disse  Misligheder,  overtog  et  Komando, 
hvis  Førelses  Natur  saa  let  —  det  indsaa  jeg  fuldkomment  i  sine  Følger 
kunde  mistolkes;  overtog  den,  fordi  den  ikke  blot  maatte  overtages  af 
Nogen,  men  overtages  af  En,  der  havde  Mod  til,  ligeoverfor  Uforstandiges 
og  Ildesindedes  forvirrede  Raab,  at  frelse  Armeen  og  opbevare  den  til  for- 
nuftigere Virksomhed  end  den  fastsatte  Forbliven  paa  en  uholdelig  Operations- 
linie, som  man  havde  udgivet  for  uindtagelig,  tilbød,  og  jeg  skal 
uanseet  al  den  Forfølgelse,  ja  offentlige  Spot  og  Ydmygelse,  for  hvilke 
dette  Skridt  i  Løbet  af  mere  end  et  Aar  daglig  har  udsat  mig,  ingensinde 
fortryde  det. 

Det  kan  umuligt  være  min  Hensigt,   her  omstændeligt   at  ville  drøfte 


*)  Rent  krigsvidenskabelig  Interesse  vil  det  vel  have,  nærmere  at'*undersøge  den 
Korrespondance  de  Meza  sigter  til,  hvor  han  har  omtalt  og  kritiseret  Dannevirke 
som  Befæstning,  men  her  bør  Fagmænd  træde  til. 

de  taabelige  Beskyldninger  eller  de  om  idel  Krigsukyndighed  vidnende  An- 
klager, der  med  saa  megen  Selvtillid  have  været  rettede  imod  mig.  Min 
Hensigt  med  disse  faa  Ords  Henvendelse  til  Eder,  Medborgere,  er  alene 
den,  maaske  endnu  i  de  sidste  Øjeblikke  af  min  snart  fuldendte  Tilværelse 
at  vække  Eder  til  en  Overvejelse,  der  muligt  maatte  kunne  begrunde  vel- 
villige Efterspørgsler  og  Raadpleininger  med  saa  sande  Danske  som  jeg 
selv  tør  rose  mig  af  at  være,  før  I  begaae  den  uforsvarlige  Handling,  at 
bryde  Staven  over  den,  hvis  Tro  og  Kærlighed  for  Fædrelandet  aldrig 
svigtede.     Og  dermed  mit  sidste  Farvel. 

Ch.  Julius  de  Meza. 


Doktordisputatsen 

Af  Thorkild  Rovsing. 


Da  det  lægevidenskabelige  Fakultet  for  kort  Tid  siden  saa  sig  nød- 
saget til  for  en  Gangs  Skyld  at  nægte  en  Doktorand  Doktorgraden 
efter  det  mundtlige  Forsvar,  paafulgte  der  en  Række  besynderlige  og 
hæftige  Eksplosioner  i  Dagspressen.  Det  var,  som  om  Fakultetet  ved 
sin  Handling  havde  bragt  en  Gnist  til  et  længe  ophobet  Fængstof,  der 
da  under  en  Række  mere  eller  mindre  voldsomme  Detonationer 
futtede  af.  Det  var  først  en  Række  af  de  heftigste  Angreb  paa  Fakultetet 
for  dets  Adfærd  i  dette  Tilfælde:  det  var  ikke  blot  et  Brud  paa  de  hidtil 
gældende  Principer,  ifølge  hvilke  enhver,  hvis  Afhandling  var  antaget 
til  at  forsvares,  eo  ipso  ogsaa  fik  Doktorgraden,  men  det  var  noget, 
„der  ikke  kan  gaa  an",  en  Handling,  „der  altid  maa  opskræmme  hele 
Samfundet",  en  „uværdig  Leg  med  Menneskelykke,**  ja  Montanus  i 
„Politiken**  tog  endog  ikke  i  Betænkning  at  kalde  det  „den  reneste 
Overlistelse**  af  Doktoranden,  hvem  Opponenten,  Prof.  Bock,  vel 
vidende  om  en  slemme  Fejl  i  hans  Bog  havde  lokket  op  til  den 
offentlige  Handling,  for  „da  han  saa  havde  ham,  at  slaa  ham  ned**. 

Men  det  blev  ikke  herved,  det  er  som  en  længe  næret  Uvilje 
mod  Doktordisputats-Væsenet  bryder  ud  i  Lue  ved  denne  Lejlighed. 
Montanus  i  „Politiken**  fremstiller  i  mange  vittige  Ord  Disputatshand- 
lingen som  en  latterlig,  tom  og  forældet  Formalitet,  der  efter  det  nu 
indtrufne  Tilfælde  absolut  maa  forlanges  afskaffet.  Dr.  phil.  W.  Sørensen 
paakalder  i  „Nationaltidende**  Regeringens  Indskriden  for  at  umulig- 
gøre Gentagelser  af  dette  Tilfælde. 

Til  disse  slutter  sig  —  dog  kun  delvist  —  en  udmærket  Kollega 
indenfor  et  andet  Fakultet,  Professor,  Dr.  phil.  Holger  Petersen, 
der  vel  ikke  vil  have  Handlingen  afskaffet,  men  ganske  væsenriigt  for- 
andret, for  at  hindre  „den  uværdige  Leg  med  Menneskelykke**,  som 
efter  hans  Mening  har  fundet  Sted  ved  den  Afgørelse,  det  medicinske 
Fakultet  har  truffet  i  det  Tilfælde,  der  har  givet  Anledning  til  den  hele 
Storm.    Dertil  kommer  nu,  at  adskillige  af  de  paagældende  Forfattere  be- 


Doktordisputatser  295 

nytte  Lejligheden  til  at  udtale  deres  summariske  Foragt  for  de  medi- 
cinske Doktorafhandlinger,  som  de  synes  at  mene  de  andre  Fakulteters 
underlegne.  I  hvert  Fald  maa  det  vel  tydes  saaledes,  naar  Dr. 
Sørensen  siger:  „En  medicinsk  Doktorgrad  staar  ikke  i  nogen  synderlig 
høj  Kurs". 

For  Fakultetet  som  saadant  var  det  naturligvis  af  nærliggende 
Grunde  umuligt  at  tage  til  Genmæle  imod  disse  besynderlige  Angreb, 
men  ogsaa  for  det  enkelte  Fakultetsmedlem,  der  kunde  have  Lyst  til 
for  egen  Regning  at  værge  sit  Fakultet  og  Disputatsinstitutionen,  var 
det  ganske  uoverkommeligt  at  indlade  sig  paa  den  Række  af  Pole- 
miker i  de  forskellige  Blade,  der  vilde  udfordres  for  at  slaa  hvert  en- 
kelt Angreb  tilbage. 

Paa  den  anden  Side  kunde  det  let  opfattes  som  en  stiltiende  Ind- 
rømmelse af  de  saa  unisont  fremsatte  Angreb  og  Anskuelser,  hvis  disse 
fik  Lov  at  staa  ganske  uimodsagte,  og  jeg  har  derfor  ment  det  rigtigt 
nu,  da  Angrebene  synes  afsluttede  og  Sindene  ere  komne  noget  til  Ro, 
at  søge  Ørelyd  for  en  kort  Paavisning  af  det  meget  uretfærdige  i 
Angrebet  paa  Fakultetet  for  dets  Handlemaade  i  dette  enkelte  Tilfælde, 
og  dernæst  for  et  Forsvar  af  Doktordisputatserne  i  Almindelighed  i 
deres  nuværenhe  Form,  hvilken  jeg  i  Modsætning  til  de  Herrer,  der 
have  udtalt  sig  i  Dagspressen,  finder  saare  heldig  og  vel  værd  at 
bevare.  Hvad  nu  først  Angrebene  paa  det  medicinske  Fakultet  for  dets 
Handlemaade  i  det  foreliggende  Tilfælde  angaar,  da  er  det  kun  altfor 
let  at  paa  vise  deres  fuldkomne  Mangel  paa  Berettigelse.  De  er  nemlig 
alle  som  en  baserede  paa  den  ganske  fejlagtige  Forudsætning,  at  Næg- 
telsen af  at  tildele  Doktoranden  Graden  motiveredes  af  en  alvorlig  Fejl 
i  Afhandlingen,  som  af  den  ene  Opponent,  Prof.  Bock,  først  var  op- 
daget i  Tiden  mellem  Afhandlingens  Antagelse  og  den  munddige 
Handling.  Ud  fra  denne  Forudsætning  er  det,  at  Montanus  i 
„Politiken"  beskylder  Fakultetet  og  særlig  Prof.  Bock  for  at  have 
overlistet  Doktoranden,  at  Dr.  J.  og  Dr.  phil.  Sørensen  i  „National- 
tidende" og  Dr.  Hertz  i  „København"  fordømmer  Fakultetet. 

I  Virkeligheden  forholder  Sagen  sig  saaledes,  at  denne  Fejl  ikke 
har  spillet  nogen  som  helst  Rolle  for  Afgørelsen. 

Jeg  er  ikke  berettiget  til  her  i  Detaillerne  at  meddele  Fakultetets 
Motivering,  men  saa  meget  kan  jeg,  der  som  Dekanus  ledede  Hand- 
lingen, sige,  at  ingen  af  Fakultetet  —  Prof.  Bock  inklusive  —  i  fjer- 
neste Maade  havde  tænkt  paa  Muligheden  af  det  sørgelige  Resultat, 
den  mundtlige  Handling  fremtvang.  De  Mangler,  som  denne  ganske 
uventet  aabenbarede  hos  Doktoranden  i  Retning  af  Modenhed  og  Selv- 
stændighed, vare  af  en  saa  almindelig  og  fundamental  Art,  at  det  straks 
stod  de  tilstedeværende  Fakultetsmedlemmer  klart,  at  det  var  i  højeste 
Grad  tvivlsomt,  om  det  vilde  blive  forsvarligt  og  muligt  at  underskrive 
den  Erklæring  om,  „at  Forsvaret  havde  været  fyldest- 
gørende",   som  er  den  nødvendige  Betingelse   for,  at  Fakul- 

tetet  kan  ansøge  Ministeriet  om  Tilladelse  til  at  konferere 
Doktoranden  Doktorgraden. 

Efter  de  nøjeste  Overvejelser,  efter  indgaaende  mundtlige  Forhand- 
linger og  paafølgende  skriftlig  Votering  kom  Fakultetet  til  det  Resultat, 
at  det  var  umuligt  at  underskrive  den  nævnte  Erklæring  og  uforeneligt 
med  Universitetets  Værdighed  at  konferere  den  paagældende  Doktor- 
graden og  den  dermed  følgende  Ret  til  at  docere  ved  Universitetet. 

Som  det  heraf  vil  ses,  har  det  medicinske  Fakultet  ikke  blot  været 
i  sin  gode  Ret,  men  har  simpelthen  været  nødsaget  til  at  handle,  som 
det  gjorde.  De  Forudsætninger,  hvorpaa  Angrebene  paa  Fakultetet 
have  været  baserede,  have  saaledes  været  ganske  løse  og  fejlagtige,  og 
det  er  vel  tilladt  at  udtale  en  Forundring  over,  at  de  meget  ærede  An- 
gribere ikke  have  gjort  mindste  Forsøg  paa  at  skaffe  sig  Underretning 
om  Rigtigheden  af  deres  Forudsætninger,  inden  de  fremstillede  Fakul- 
tetet i  en  saa  odiøs  Belysning. 

Det  vil  tillige  af  det  ovenanførte  være  klart,  at  det  er  en  stor  Mis- 
forstaaelse,  naar  Montanus  og  mange  med  ham  mene,  at  det,  der  her 
er  sket,  betegner  en  ny  Kurs,  et  revolutionært  Brud  med  den  op- 
rindelige og  hidtidige  Opfattelse  af  den  munddige  Handling.  At  det  i 
Virkeligheden  aldrig  har  været  Meningen,  at  den  skulde  være  en  tom 
og  betydningsløs  Formalitet  uden  Indvirkning  paa  den  endelige  Afgørelse, 
fremgaar  jo  tydeligt  nok  deraf,  at  en  af  Fakultetets  Medlemmer  under- 
skreven Erklæring  om,  at  „Forsvaret  har  været  fyldestgørende",  er  den 
nødvendige  Betingelse  for,  at  Fakultetet  overhovedet  kan  indgaa  til 
Kultusministeriet  med  Ansøgning  om  Tilladelse  til  at  konferere  Doktor- 
anden Doktorgraden. 

Misforstaaelsen  finder  imidlertid  en  saare  naturlig  Forklaring  dels  i 
Publikums  Ubekendtskab  til  Disputatsregulativet,  dels  og  navnlig  i  den 
Omstændighed,  at  det  selvfølgeligt  og  heldigvis  hører  til  de  største 
Sjældenheder,  at  en  Mand,  der  har  forfattet  et  Arbejde,  der  findes 
antageligt  til  at  forsvares,  ved  Forsvarshandlingen  røber  uanede  Mangler, 
der  gør  det  uforsvarligt  at  tildele  ham  Doktorgraden.  Naar  saa  dette 
en  Gang  indtræffer,  virker  det  paa  Grund  af  sin  Sjeldenhed  som  noget 
revolutionært,  som  et  Brud  paa  hidtil  gældende  Regler,  hvad  det  dog 
mindst  af  alt  er.  Det  er  i  saa  Henseende  interessant  og  oplysende 
at  se,  hvorledes  ganske  den  samme  Misforstaaelse  og  Ophidselse  imod 
det  paagældende  Fakultet  gjorde  sig  gældende,  da  forrige  Gang  —  for 
snart  en  Menneskealder  siden  —  et  lignende  Tilfælde  indtraf  i  det 
naturvidenskabelige  Fakultet. 

Medens  der  saaledes  ikke  kan  diskuteres  om,  at  det  lægeviden- 
skabelige Fakultet  i  det  foreliggende  Tilfælde  har  været  i  fuld  Overens- 
stemmelse med  den  gældende  Ordning  af  Disputatserne  og  dens  Aand, 
er  det  jo  et  helt  andet  og  aabenbart  ret  omdisputabelt  Spørgsmaal, 
hvorvidt  denne  Ordning  er  heldig  og  værd  at  bevare  eller  om  den, 
som  paastaaet  fra  saa  mange  Sider,  er  antikveret  og  værdiløs. 

Modstanderne  af  vor  Disputatsordning  kunne  vi  dele  i  de  radi- 
kale, der  vil  have  den  mundlige  egentlige  Disputatshandling  afskaffet 
—  repræsenteret  af  „Montanus"  i  de  sidste  Dages  Litteratur  — ,  og 
de  moderate,  repræsenteret  af  Prof.  Holg.  Petersen,  der  ikke  ønsker 
den  afekaffet,  men  i  væsendig  Grad  omformet.  Da  jeg  nu  befinder 
mig  i  den  Situation  at  være  en  absolut  Tilhænger  af  Disputatserne  i 
deres  nuværende  Form  og  ofte  har  ærgret  mig  over  den  almindeligt 
udbredte  Ringeagtning  af  denne  Institution,  der  efter  min  Mening  hører 
til  de  bedste,  mest  ansporende,  befrugtende  og  tidssvarende  af  Universi- 
tetets Indretninger,  griber  jeg  gæme  de  tilkastede  Handsker  og  Lejlig- 
heden til  at  lægge  et  godt  Ord  ind  for  den  saa  haardt  og,  efter  min 
Mening,  saa  uretfærdig  forfulgte  Disputatshandling. 

Repræsentanten  for  de  radikale  —  Hr.  Montanus  —  giver  først  en 
Skildring  af  en  Doktordisputats,  saaledes  som  han  anser  den  for 
typisk,  idet  han  i  saare  humoristiske  Vendinger  fremstiller  Handlingen 
som  den  dummeste,  forargeligste  Komedie.  Professorerne,  der  forud 
har  billiget  Bogens  Indhold  —  tilmed  ved  en  Erklæring  paa  Titel- 
bladet, staar  nu  frem  og  angriber  stort  og  smaat  i  Bogen,  hvad  der 
synes  ham  ganske  meningsløst,  da  de  selv  har  erklæret  det  for  rigtigt. 
Den  kloge  Doktorand  holder  sin  Mund,  thi  der  skal  „en  ganske  usæd- 
vanlig grov  Kæft"  for  at  kunne  hamle  op  med  Professoren,  der  ikke 
blot  er  en  øvet  Debattør,  men  altid  er  ganske  overlegen,  fordi  „han 
har  forberedt  sig  grundigt  og  i  Reglen  læser  op  af  et  Papir**  osv.  osv. 
Der  er  for  Montanus  kun  et  Tilfælde,  hvor  denne  gamle  Form  kan 
have  nogen  Betydning,  nemlig,  naar  en  af  Tilhørerne  træder  op  og 
beviser,  at  den  foreliggende  Bog  er  et  Plagiat,  Men  i  99  af  100  Til- 
fælde burde  Professorerne  kunne  vide  dette  i  Forvejen,  saa  at  der  i 
Virkeligheden  slet  ikke  er  Grund  til  at  bevare  Institutionen.  Naar 
man  har  læst  dette,  undrer  man  sig  blot  over,  at  Hr.  Montanus  ikke 
for  længe  siden  har  slaaet  et  Slag  for  Afskaffelsen  af  Disputatsen,  men 
først,  da  det  endelig  en  Gang  viser  sig  evident,  at  Disputatserne  ikke 
er  lutter  Komedie,  farer  op  og  raaber,  at  nu  m a a  de  virkelig  afskaffes. 

I  Virkeligheden  faar  man  da  ogsaa  det  Indtryk,  at  Montanus 
egentlig  ikke  har  noget  imod  en  Doktordisputats  i  al  dansk  Gemyt- 
lighed, „den  fra  Fædrene  nedarvede  Spøg**,  hvor  man  skimter  „Cham- 
pagneglasset, der  hæver  sig  over  Festbordets  krydrede  Dampe**.  Men 
han  kan  ikke  udstaa,  at  der  er  Mulighed  for  at  falde  igennem  til  den 
Eksamen.  Denne  efter  min  Mening  urimelige  Opfattelse,  ønsker  jeg 
først  at  gaa  lidt  nærmere  ind  paa,  saa  meget  mere,  som  Professor 
H.  Petersen  i  endnu  stærkere  Ord  gør  sig  til  Talsmand  for  den. 
Medens  Montanus  nøjes  med  at  sige,  at  det  er  en  Skam  for  Doktor- 
anden at  blive  vraget  efter  Handlingen,  bruger  Prof.  P.  Udtryk  som 
„Straffedom**  og  mener,  at  det  vil  kunne  være  fuldstændig  ødelæg- 
gende for  hans  Livsbane  —  i  langt  højere  Grad  end  det  at  falde 
igennem  til  en  Embedseksamen. 

Det  forekommer  mig  virkelig,  at  vi  her  er  ude  i  det  urimelige.  At 
lade  en  Mand  definitivt  falde  igennem  til  en  Embedseksamen,  er  i 
Virkeligheden  noget  ganske  anderledes  indgribende  og  alvorligt.  Det 
skærer  absolut  Mandens  Livsbane  over,  som  han  igennem  en  Række 
af  Aar  og  med  megen  Bekostning  har  beredt  sig  til.  Men  at  nægtes 
en  Doktorgrad!  Det  er  dog,  som  det  ligger  i  selve  Ordet,  kun  en 
Grad,  man  hindres  i  at  stige,  det  er  et  Forsøg  paa  at  hæve  sig  op  i 
de  særlig  udmærkedes  Række,  der  mislykkes.  Intet  andet.  Ingen  vil 
tvivle  paa,  at  en  Mand,  fordi  han  ikke  findes  egnet  til  at  docere  ved 
Universitetet,  meget  godt  kan  være  en  dygtig  Læge,  Lærer,  Sagfører 
osv.,  og  der  vil  ofte  ligge  en,  pekuniært  set,  •nok  saa  tilfredsstillende 
Bane  aaben  for  ham. 

Langt  bedre  kunde  man  sammenligne  Doktordisputatsen  med  Prøven 
for  Højesteret.  Der  søger  man  ogsaa  om  Tilladelse  til  at  procedere. 
Efter  Ansøgernes  vita  anteacta  afelaas  eller  gives  nu  Tilladelsen.  Na- 
turligvis er  det  behageligere  at  blive  afvist  i  Stilhed  end  at  falde  efter 
tilstaaet  Procedure.  Men  dette  hænder  dog  som  bekendt  ikke  saa 
sjældent.  Hvem  vil  angribe  Højesteret,  fordi  den  efter  moden  Over- 
vejelse vrager  Manden?  Hvem  vil  paastaa,  at  hans  Liv  er  ødelagt? 
Slaget  er  for  denne  vel  nok  saa  haardt  som  for  en  vraget  Doktorand, 
og  kan  vistnok  gribe  nok  saa  meget  ind  i  hans  praktiske  Løbebane, 
men  her  som  der  gælder  det,  at  man  maa  vove  for  at  vinde.  Hvis 
enhver  var  sikker  paa  summus  honor  —  den  højeste  Hæder,  naar 
han  blot  rakte  efter  den,  saa  gik  dog  vist  en  stor  Del  af  Charmen  bort. 

Jeg  kan  derfor  ikke  se  rettere  end,  at  det  er  et  fortræffeligt,  for 
ikke  at  sige  et  nødvendigt  Led  i  den  Prøve,  der  giver  Adgang  til 
Universitetets  Lærestole,  at  Aspiranterne  træde  offentlig  frem  ved  en 
mundlig  Handling.  Hvis  der  kun  var  Tale  om  muligvis  at  gribe  en 
Doktorand  i  et  Plagiat,  saa  var  den  mundlige  Handling  sikkert  ikke 
værd  at  holde  paa.  Men  netop  det  Tilfælde,  der  har  rejst  denne 
Diskussion,  viser,  at  man  kan  faa  ganske  andre,  meget  vigtige  Oplys- 
ninger om  Doktorandens  Modenhed  og  Værdighed  til  at  docere,  som 
Gennemlæsningen  af  hans  Arbejde  ofte  ikke  kan  give.  Under  en 
Diskussion  af  hans  Arbejde  med  ham  faar  man  ganske  anderledes 
Lejlighed  til  at  prøve  om  det  Arbejde,  han  har  gjort  Rede  for  i  sin 
Bog,  virkelig  tilbunds  er  hans  eget,  man  faar  et  Indtryk  af  hans  Evne 
til  at  udtrykke  sig  mundligt,  af  hans  kritiske  Sands  eller  Mangel  paa 
saadan  osv.  Skulde  der  her  gøres  Forandring,  maatte  det  vel  snarere 
være  en  Udvidning  af  den  mundlige  Prøve  med  en  eller  to  Forelæs- 
ninger for  yderligere  at  dokumentere  Mandens  Evne  til  at  docere  sit 
Fag.  Hænder  det  da  af  og  til,  at  en  Mand  viser  fundamentale  Mang- 
ler, ja  saa  maa  han  virkelig  kasseres.  En  Prøve,  der  ikke  giver 
Mulighed  fcrr  at  vrage,  er  en  Absurditet,  og  Hensynet  til  Universitetets 
Ære  og  Tarv  maa  dog  sandelig  gaa  langt  forud  for  Hensynet  til  mulig 
at  bedrøve  den  Mand,  der  frivilligt  indstiller  sig  til  Prøven. 

Men  den  offentlige  Disputatshandling  har  ved  Siden  af  at  være  et 
nødvendigt  Led  i  Doktorandens  Prøvelse  andre  meget  betydningsfulde 
Fordele  og  Virkningen  Den  sikrer  for  det  første  en  indgaaende  og 
retfærdig  Bedømmelse  af  det  foreli^ende  Arbejde  i  langt  højere  Grad 
end,  hvis  det  hele  indskrænkedes  til  Antagelse  eller  Forkastelse  efter 
Gennemlæsning.  Dette,  at  Professorerne  ved  den  offentlige  Handling 
fuldstændig  maa  kunne  beherske  det  paags^ldende  Tema  overfor  Doktor- 
randen, der  i  aarevis  særlig  har  beskæftiget  sig  med  dette,  og  tillige 
overfor  specielt  kyndige  Tilhørere,  der  muligvis  ville  optræde  som 
Opponenter,  tvinger  dem  til  et  grundigt  og  intensivt  Studium  ikke  blot 
af  selve  Afhandlingen,  men  af  hele  det  Felt,  paa  hvilket  det  bevæger 
sig.  Kort  sagt,  denne  offentlige  Handling  sikkrer  i  videst  mulig  Om- 
fang en  samvittighedsfuld  og  retfærdig  Bedømmelse,  udelukker  eller 
giver  dog  Anledning  til  at  ramme  Nepotisme  og  Partiskhed,  bryder, 
som  Prof.  Holger  Petersen  saa  træffende  bemærker,  Professorernes 
Enevælde.  Netop  af  denne  Grund  paastaar  jeg,  at  denne  Disputatsform 
—  saa  gammel  den  end  er  —  dog  er  i  højeste  Grad  tidssvarende,  til- 
fredsstillende Tidens  demokratiske  og  frisindede  Fordringer,  dens  Trang 
til  aaben  og  offentlig  Færd.  Ikke  blot  er  der  her  givet  saavel  Dok- 
toranden som  enhver  i  Spørgsmaalet  sagkyndig  Lejlighed  til  offentlig 
at  imødegaa  og  korrigere  en  uberettiget  eller  ensidig  Kritik  fra  Profes- 
sorernes Side,  men  tillige  gives  der  jo  enhver,  der  maatte  anse  sig  og 
sine  Arbejder  for  angrebne  eller  oversete  i  Doktorandens  Arbejde 
Lejlighed  til  at  rehabilitere  sig  eller  paatale  sin  Ret,  en  Lejlighed,  der, 
som  bekendt,  ofte  benyttes. 

At  Ordningen  af  vore  Disputatser  er  fortræffelig  og  betryggende, 
naar  den  *  benyttes  rigtigt,  er  der  saaledes  ingen  Tvivl  om.  Spørgs- 
maalet bliver  da,  om  den  benyttes  rigtigt  eller  om  den  misbruges  til 
Opførelse  af  slige  ynkelige  Komedier,  som  Montanus  skildrer  os  som 
Typen  for  en  Doktordisputats. 

Jeg  tør  her  kun  svare  for  de  medicinske  Disputatser,  som  jeg 
igennem  mange  Aar  nøje  har  fulgt,  men  kan  da  ogsaa  for  disses  Ved- 
kommende forsikkre,  at  Hr.  Montanus  tager  ganske  fejl.  Hans  Frem- 
stilling af  den  uhyre  ulige  Kamp  mellem  den  overlegne  sejrssikre 
Opponent  og  den  stakkels  Doktorand,  der  i  Mangel  af  „en  grov 
Professorkæft"  ganske  maa  forstumme,  er  i  højeste  Grad  vildledende. 
Professorernes  Overlegenhed  skulde  først  bero  paa,  „at  de  har  for- 
beredt sig  grundigt".  Ja  naturligvis  har  Professoren,  saavidt  hans 
iøvrigt  stærkt  optagne  Tid  tillader  ham  det,  flittigt  studeret  Doktorandens 
ofte  enorme  Opus  i  de  14  Dage,  der  ere  ham  beskaame  til  at  ud- 
arbejde sin  Opposition.  Men  Doktoranden,  der  har  skrevet  Bogen, 
som  kan  den  saa  at  sige  udenad,  som  har  beskæftiget  sig  i  Aarevis 
med  det  foreliggende  Spørgsmaal,  er  han  ikke  i  en  ganske  anderledes 
Grad  forberedt?  Jo  naturligvis,  og  er  Spillet  i  saa  Henseende  ulige, 
er  det   langt   i    Doktorandens   Faveur,    men   sikkerlig   opvejes   denne 

Ulighed  i  Betingelserne  for  en  stor  Del  ved  Professorernes  større 
Øvelse  i  skarp  videnskabelig  Tænkning  og  i  at  debattere,  skøndt  med- 
fødte Anlæg  i  sidstnævnte  Retning  ofte  her  giver  Doktoranden  endnu 
et  Plus  overfor  en  Professor,  der  maaske  mangler  denne  Vuggegave. 
Naar  Montanus  dernæst  søger  Professorernes  Overlegenhed  i,  „at  de  i 
Reglen  læser  op  af  et  Papir",  kan  jeg  kun  smile  over  denne  Naivetet. 
Jeg  har  kun  én  Gang  set  en  Opponent  læse  sin  Opposition  op  —  han 
gik  selvfølgelig  fuldstændig  fra  Koncepterne  første  Gang  Doktoranden 
afbrød  ham,  og  saaledes  vil  det  sikkert  gaa  enhver,  der  vilde  indlade 
sig  paa  noget  saa  farligt.  Montanus  behøver  ikke  at  have  saa  megen 
Medlidenhed  med  de  stakkels  Doktorander.  Naturligvis  skal  de  føles 
paa  Tænderne  og  kritiseres,  men  som  Regel  sker  dette  med  tilbørlig 
Hensynsfuldhed,  og  det  bedste  Bevis  for,  at  de  i  det  Store  og  Hele 
ikke  have  noget  at  beklage  sig  over,  er  vel  den  livlige  Tilstrømning  af 
Mænd,  der  ønsker  at  gennemgaa  denne  Skærsild. 

Montanus  mener  nu  endvidere,  at  den  hele  officielle  Oppositions- 
handling  er  ganske  meningsløs,  da  Professorerne  forud  har  billiget 
Bogens  Indhold  ved  en  Erklæring  paa  Titelbladet.  Hertil  maa  nu 
svares,  at  en  saadan  Inkonsekvens  i  Virkeligheden  slet  ikke  foreligger, 
hverken  formelt  eller  reelt.  Thi  den  omtalte  Fakultetserklæring  lyder 
jo  kun  paa  „at  Afhandlingen  er  antagen  til  at  forsvares  offentlig",  hvilket 
jo  dog  er  noget  ganske  andet  end  at  Fakultetet  i  et  og  alt  skulde  billige 
Bogens  Indhold.  Det  er  idethele  en  højst  mærkværdig  Misforstaaelse, 
at  det  afgørende  for  Antagelsen  af  en  Disputats  skulde  være,  at 
alt,  hvad  der  staar  i  den,  er  rigtigt.  En  stor,  flittig  Afhandling  uden 
en  eneste  paaviselig  Fejl  kan  være  ganske  uantagelig  som  Doktor- 
disputats ligesaavel,  som  en  Afhandling  med  store  Fejl  og  Mangler  kan 
være  uafviselig.  Det  afgørende  er  nemlig  om  den  indeholder  noget 
virkelig  godt,  nyt  og  selvstændigt.  En  Doktorafhandling  skal  være  en 
moden  Mands  selvstændige  Arbejde  og  indeholde  hans  eget,  paa  selv- 
stændige Erfaringer,  byggede  Syn  paa  et  endnu  uløst  eller  omstridt 
Spøi^smaal.  Det  er  saare  hyppigt,  at  en  Professor  paa  ingen  Maade 
kan  afvise  et  Arbejde,  hvis  Conclusioner  og  Syn  paa  Spøi^smaalet  er 
ganske  forskelligt  fra  hans  eget;  thi  ofte  staar  jo  i  videnskabelige 
Spøi^smaal  Opfattelse  mod  Opfattelse,  uden  at  det  endnu  er  muligt 
bestemt  at  afgøre,  hvilken  der  er  den  rette,  ja  det  er  vist  næppe  for 
meget  sagt,  at  netop  de  dygtigste,  de  originaleste  og  modneste  Arbejder 
er  de,  der  mest  give  Anledning  til  Diskussion,  altsaa  ved  Handlingen 
til  den  livligste  Opposion  ogsaa  fra  de  Mænd,  der  have  antaget  Afhand- 
lingen til  at  forsvares. 

Jeg  kan  derfor  aldeles  ikke  slutte  mig  til  Prof.  Holger  Petersens 
Ændringsforslag,  ifølge  hvilke  de  af  Fakultetet  udnævnte  fcensorer 
skulde  rette  de  Fejl,  der  fandtes  i  Afhandlingerne,  inden  de  gik  i  Trykken 
for  derpaa  ved  Handlingen  at  optræde  ikke  som  Critici  eller  Opponenter, 
men  som  Anbefalere  for  Afhandlingen,  hvorimod  de  fra  Tilhører- 

pladsen  optrædende  Videnskabsmænd  skulde  benævnes  Opponenter  og 
da  tvinges  til  at  være  Angribere.  Jeg  tør  spaa,  at  dette  vilde  give  en 
højst  uheldig  Sceneforandring:  det  vilde  hurtig  blive  til  en  Kamp  imellem 
Anbefalerne  og  Opponenterne  fra  Auditoriet,  under  hvilken  Doktor- 
anden ganske  vilde  forsvinde  bag  Ryggen  af  sine  Anbefalere,  der  jo 
have  overtaget  hele  Ansvaret  for  Afhandlingens  Indhold.  Men  det  var 
jo  dog  ikke  Meningen,  at  Doktordisputatsen  skulde  være  en  Prøvelse 
af  Professorerne. 

Man  kan  rette  en  Examensstil,  der  skal  genfortælle  Lærebøgernes 
Indhold,  men  man  kan  ikke  rette  paa  et  selvstændigt  videnskabeligt 
Arbejde,  inden  man  antager  det  —  thi  saa  er  det  ikke  længere  Doktor- 
andens, men  Professorens  — ,  og  hvem  siger,  at  Professorerne  altid 
har  Ret?  Nej,  jo  mere  man  tænker  over  Sagen,  jo  mere  maa  man 
beundre  den  heldige  Haand,  der  skabte  den  gamle  Disputatsordning,  der 
smidigt  føjer  sig  efter  de  nye  Tiders  Krav. 

Endnu  bør  fremhæves,  at  Handlingen  tillader  Censorerne  at  sætte 
Skel  imellem  de  mere  og  de  mindre  betydelige  Arbejder.  Medens  en 
blot  og  bar  Antagelse  og  dermed  følgende  Grad  graat  i  graat  giver 
samme  Stempel  for  de  ypperlige  og  de  akkurat  antagelige,  har  Oppo- 
nenten det  her  i  sin  Magt  offentlig  at  dosere  Anerkendelsen  nøje  efter 
Arbejdets  Værdi.  Det  glemmes  ikke,  naar  Opponenterne  ved  Hand- 
lingen offentlig  har  stemplet  et  Arbejde  som  genialt,  eller  dog  ypperligt 
—  det  velfortjente  Ry  af  en  „smuk  eller  glimrende  Handling"  det 
spredes  og  hefter  for  stedse  ved  den  paagældende. 

Dernæst  har  Disputatserne  en  stor  Betydning  for  de  unge,  viden- 
skabeligt interesserede  Studenter  og  Kandidater,  der  her  har  Lejlighed 
til  at  belæres  ved  skarp,  kritisk  Belysning  af  Arbejder,  som  de  forud 
har  haft  Lejlighed  til  at  studere.  Mange  af  de  Bemærkninger,  de  her 
høre  fremsatte,  vil  komme  dem  til  gode,  naar  de  selv  skulle  tage  fat. 

Af  egen  Erfaring  tør  jeg  sige,  at  Disputatserne  ogsaa  er  af  stor 
Betydning  for  Professorerne  selv.  De  fleste  Disputatser  tager  deres 
Emner  paa  nyvundne  Gebeter  af  Videnskaben,  ja  i  Medicinen  er  det 
neppe  for  meget  sagt,  at  i  de  sidste  af  saa  stor  Begejstring  og  Arbejds- 
iver prægede  Decennier,  har  saa  at  sige  ethvert  nyt  og  vigtigt  Spøi^smaal 
fundet  en  Bearbejder.  De  Professorer,  under  hvis  Fag  disse  Emner 
høre,  tvinges  derved  til  meget  intensivt  at  følge  med  i  de  nye  Strøm- 
ninger, de  faar  ikke  Lov  at  forbene  og  sætte  sig  til  Ro  i  forældede 
Anskuelser. 

Til  Slutning  endnu  kun  et  Par  Ord  i  Anledning  af  de  ringeagtende 
Ord,  Dr.  W.  Sørensen  har  fremsat  om  den  medicinske  Doktorgrad, 
der  efter  hans  og  vistnok  manges  Mening  „ikke  staar  i  nogen  synderlig 
høj  Kurs.""  Der  maa  vel  her  underforstaas :  i  Sammenligning  med  de 
andre  Fakulteters  Doktorgrader.  Jeg  tror,  at  dette  er  en  uberettiget 
Paastand,  en  Misforstaaelse,  der  maaske  skyldes,  at  man  fra  de  medi- 
cinske Doktordisputatsers  store  Antal  slutter  sig  til  en  ringere  Kvalitet. 

Jeg  tror  ikke,  at  vore  Disputatser  i  det  store  og  hele  staar  tilbage  for 
de  andre  Fakulteters.  Det  være  langt  fra  mig  at  nægte,  at  der  nu  og 
da  slipper  Afhandlinger  igennem,  som  burde  være  forkastede,  men  det 
hænder  sikkert  procentvis  med  samme  Hyppighed  for  de  andre  Fakul- 
teter. Ser  jeg  tilbage  paa  de  sidste  to  Decenniers  medicinske  Doktor- 
disputatser, maa  jeg  sige,  at  de  fleste  af  dem  ere  Arbejder  af  blivende 
Betydning,  og  et  ikke  ringe  Antal  af  dem  har  været  banebrydende  paa 
deres  Felt  og  nævnes  med  største  Hæder  i  Udlandet. 

Det  store  Antal  af  medicinske  Disputatser  tror  jeg  kun  kan  opfattes 
som  en  Følge  af  den  enorme  og  lykkelige  Udvikling,  Lægevidenskaben 
har  haft  i  de  sidste  Aartier,  og  som  et  glædeligt  Bevis  paa  en  stærk  og 
begejstret  Iver  hos  de  yngre  danske  Læger  for  at  arbejde  med  paa 
dens  mægtige  Nybygninger. 


En  ny  Ægteskabslov. 

Af  Ellen  Key. 


Denne  Afhandling  er  sidste  Kapitel  i  en  Bog  af  Ellen  Key:  Li fs linjer,  der  i 
Maanedens  Løb  vil  udkomme  paa  svensk.  Forfatterinden  har  vist  „Det  ny  Aarhundrede"" 
den  Imødekommenhed  at  tillade,  at  dette  Kapitel,  der  i  Tilslutning  til  Bogens  Tanke- 
gang indeholder  positive  Forslag  om  en  ny  Ægteskabslovgivning,  trykkes  i  Tidsskriftet 
samtidig  med  Bogens  Udgivelse  i  Sverige.  Det  gengiver  i  Hovedtrækkene  Indholdet  af 
et  Foredrag  af  Ellen  Key,  som  hun  i  dette  Foraar  har  holdt  i  Studenterforeningerne  i 
Stockholm,  Upsala,  Gøteborg  og  Kristiania,  og  som  der  har  vakt  den  største  Interesse. 

I. 

Af  det  foregaaende  fremgaar,  at  den  ideale  Form  for  Ægteskabet  maa 
i  være  den  fuldstændig  frie  Forening  mellem  en  Mand  og  en  Kvinde,  som 
ved  deres  gensidige  Kærlighed  vil  skabe  Lykke  for  hinanden  og  for  Slægten. 

Men  da  Udviklingen  ikke  gaar  i  Spring,  kan  man  kun  gøre  sig  Haab 
om,  at  hele  Samfundet  naar  dette  Ideal  gennem  Overgangsformer.  Disse 
maa  bevare  den  gamle  Forms  Egenskab :  at  være  et  Udtryk  for  Samfundets 
Opfattelse  af  Kønsforholdet  og  saaledes  udgøre  en  Støtte  for  de  uudviklede  — 
men  samtidig  være  fri  nok  til  at  fremme  en  fortsat  Udvikling  af  Nutidens 
dybere  Forstaaelse  af  Kærligheden. 

Nutidsmennesket  kræver  Selvbestemmelsesret  i  den  Forstand,  at  det 
ikke  anerkender,  at  nogen  guddommelig  eller  menneskelig  Myndighed  kan 
skrive  Love,  som  binder  dets  Frihed.  Men  det  indrømmer  Nødvendigheden 
af  Love,  der  indskrænker  Friheden,  naar  disse  baner  Vejen  for  en  mere  fuld- 
kommen Tilfredsstillelse  af  Individernes  Krav  og  for  en  større  Frihed  til  at 
bruge  sine  Kræfter.  Kendskabet  til  vort  Følelseslivs  nuværende  Stand- 
punkt maa  blive  Udgangspunktet  for  en  moderne  Ægteskabslov,  ikke 
nogle  abstrakte  Teorier  om  „Familiens  Ide"  eller  retsvidenskabelige  Hen- 
syn til  Ægteskabets  „historiske  Oprindelse".  Da  Samfundet  er  en  Or- 
ganisme, som  opstaar  ved  at  Mennesker  slutter  sig  sammen  for  at  tilfreds- 
stille deres  Fornødenheder  og  udnytte  deres  Evner,  maa  det  være  i  stadig 

Udvikling,  efterhaanden  som  der  opstaar  nye  Fornødenheder  og  udvikles 
nye  Kræfter.  Dette  er  sket  paa  Kærlighedens  Omraade,  især  efter  at  de 
Følelseskrav  og  Sjælskræfter,  som  tidligere  næredes  af  og  knyttedes  til 
Religionen,  er  begyndt  at  næres  af  og  knyttes  til  Kærligheden.  Denne 
bliver  saaledes  selv  mere  og  mere  Religion  og  en  Religion,  som  fordrer 
nye  Former  for  at  kunne  udøves. 

Men  medens  Individualisten  kun  kan  lade  sig  nøje  med  fuld  Frihed  for 
Kærligheden,  tvinger  Samfundsfølelsen  ham  dog  foreløbig  til  at  fordre  en 
ny  Ægteskabslov,  da  Flertallet  endnu  ikke  er  modent  til  en  fuldstændig 
Frihed. 

Samfundsfølelsen  og  Individualismen  har  lige  god  Grund  til  at  forkaste 
Ægteskabet  i  dets  nuværende  Form.  Dette  paatvinger  Mennesker,  som 
sjælden  er  ideale,  en  saa  nøje  Sammenslutning,  at  kun  en  ideal  Lykke 
gør  det  muligt  at  finde  sig  deri.  Det  løser  sin  første  Opgave  —  den  at 
beskytte  Kvinden  —  paa  en  for  hendes  Værdighed  som  Menneske  yderst 
nedværdigende  Maade.  Det  løser  sin  anden  Opgave  —  den  at  beskytte 
Barnet  —  højst  ufuldstændigt.  Det  løser  sin  tredje  Opgave  —  at  fastslaa 
et  Ideal  for  Kønsforholdet  —  saaledes  at  dette  Ideal  hindrer  Sædelighedens 
fortsatte  Udvikling. 

Hvad  er  —  praktisk  set  —  Ægteskabets  Værdi  for  Kvinden? 

At  den  nuværende  Lov  tvinger  Manden  til  at  forsørge  Hustruen  samt 
de  indenfor  Ægteskab  fødte  Børn  og  at  den  ved  Mandens  Død  sikrer  hende 
og  de  ægte  Børn  deres  Arveret.  Men  disse  økonomiske  Fordele  betaler 
hun  med  den  Ret  over  sine  Børn,  sin  Ejendom,  sit  Arbejde  og  sin  Person, 
som  hun  havde  som  ugift.  Selv  hvor  der  er  Ægteskabspagt,  kan  Manden 
—  som  Formynder  og  Forvalter  af  Hustruens  Ejendom  —  forøde  baade  den  og 
det,  hun  tjener  ved  eget  Arbejde;  han  kan  nægte  hende,  hvad  hun  per- 
sonlig behøver,  kan  forbyde  hende  Udøvelsen  af  et  Arbejde  eller  ,  sælge 
Redskaberne,  der  behøves  dertil. 

Som  juridisk  Person  ligestilles  hun  med  sine  umyndige  Børn:  Manden 
handler  paa  hendes  Vegne;  en  Del  af  de  medborgerlige  Rettigheder,  hun 
havde  som  ugift,  kan  hun  nu  slet  ikke  udøve,  andre  kun  med  Mandens 
Samtykke. 

Hvad  Børnene  angaar,  saa  lader  Loven  de  Børn,  der  er  født  udenfor 
Ægteskab  fuldstændig  retsløse,  bortset  fra  et  utilstrækkeligt  Alhnentations- 
bidrag,  hvis  Faderen  da  ikke  ogsaa  sværger  sig  fri  for  dette.  For  den  nye 
Slægts  Velfærd  sørger  Loven  kun  meget  ufuldstændig  ved  at  indskrænke 
Retten  til  Ægteskab  ved  visse  Slægtskabsgrader,  forbyde  Ægteskab  i  visse 
Sygdomstilfælde  og  fastslaa  17  Aar  for  Kvinden  og  21  Aar  for  Manden  som 
lovlig  Ægteskabsalder. 

Sluttelig  binder  Ægteskabet  Hustruen  til  Manden  og  ham  til  hende  der- 
ved, at  Skilsmisse  ikke  kan  opnaas  af  en  af  dem  uden  den  andens  Sam- 
tykke, med  mindre  visse  Misforhold  eller  Forbrydelser  kan  bevises.  Selv 
naar  Ægtefællerne  er  enige  om  Skilsmisse,  medfører  denne  en  Række 
for  begge  Parter  pinlige  Ceremonier  og  ringe  Garanti  for  Børnenes  Vel- 
færd. Nægter  Manden  Skilsmisse,  kan  Kvinden  —  ved  ovennævnte,  ofte 
umulige  Bevispligt  —  tvinges  til  at  blive  hos  en  Mand,  hun  foragter,  da 
hun  kun  derved  kan  beholde  sine  Børn  og  faa  sit  Underhold.  Selv  om 
Manden  ikke  længere  er  i  Stand  til  at  skaffe  hende  dette;  selv  om  han 
har  forødt  hendes  Formue,  hvormed  det  skulde  bestrides,  ja  selv  om  Hu- 
struen ved  sit  Arbejde  underholder  baade  ham,  sig  selv  og  Børnene,  be- 
holder han  dog  stadig  samme  Myndighed  over  hende  og  dem! 

Den  ugifte  Kvinde  derimod,  som  gav  sin  Kærlighed  „frit"  —  det  vil 
sige  uden  lovmæssig  Erstatning  i  Form  af  Forsørgelsesret  —  beholder  fuld 
Myndighed  over  sine  Børn,  saavel  som  personlig  Frihed,  Selvbestemmelsesret, 
Ansvar  og  Borgerret.  Hun  beholder  m.  a.  O.  alt  det,  der  giver  hende  en 
menneskeværdig  Stilling  i  Samfundet  —  men  mister  Samfundets  Agtelse  og 
økonomisk  Tryghed!  Den  gifte  Kvinde  derimod  taber  alt  det,  der  har  Be- 
tydning for  et  myndigt  Samfundsmedlem,  men  —  faar  Samfundets  Agtelse, 
Arveret  og  Underhold! 

Samfundet  har  sandelig  ikke  gjort  det  let  for  Kvinden  at  opfylde  sin 
„naturlige  Opgave!"  At  hun  dog  —  under  det  ene  eller  det  andet  af  disse 
Alternativer  —  stadig  gerne  gør  det,  taler  for,  at  det  maa  være  hendes 
Naturs  stærkeste  Krav!  Bliver  andre  Krav  stærkere,  —  som  de  allerede 
nu  er  det  hos  mange  Kvinder,  —  da  bliver  begge  Vilkaarene  uantage- 
lige! Og  da  Nutidens  Kvinder  endnu  mindre  kan  nøjes  med  de  to  andre 
Yderligheder  —  livsvarig  Askese  eller  Prostitution  —  er  en  ny  Ægteskabs- 
ordning blevet  et  Livsvilkaar  for  dem.  — 

Den  gældende  Ægteskabslov  er  en  geologisk  Formation,  med  Aflejringer 
fra  forskellige,  nu  afsluttede  Kulturperioder.  Kun  vor  egen  Kultur  har  kun 
sat  faa  og  betydningsløse  Spor  deri. 

Vor  Tid  har  indset,  at  Kærligheden  bør  være  Ægteskabets  sædelige 
Grundlag.  Og  Kærligheden  hviler  paa  Ligestillethed.  Men  Ægteskabsloven 
er  stiftet  i  en  Tid,  da  Kærlighedens  Betydning  endnu  ikke  var  anerkendt. 
Den  hviler  derfor  paa  den  Ulighed,  som  findes  mellem  en  Hersker  og  en 
Undersaat. 

Vor  Tid  har  givet  den  ugifte  Kvinde  Adgang  til  Selverhverv,  Myndighed 
og  borgerlige  Rettigheder.  Men  Ægteskabsloven  stammer  fra  en  Tid,  da 
alle  Kvinder  manglede  alt  dette.  Den  gifte  Kvinde  har  saaledes  nu  efter 
denne  Lov  en  Stilling,  som  danner  en  skærende  Modsætning  til  den 
Uafhængighed,  som  den  ugifte  Kvinde  efterhaanden  har  naaet. 

Vor  Tid  har  forrykket  den  ældgamle  Arbejdsfordeling,  at  Hustruen  pas- 
sede Børnene,  Manden  skaffede  Opholdet.  Men  Ægteskabsloven  gaves  i 
en  Tid,  da  denne  Ordning  var  i  fuld  Kraft,  saaledes  at  det  blev  næsten 
umuligt  for  Kvinden  at  faa  Beskyttelse  for  sig  og  sit  Barn  undtagen  i 
Ægteskabet.  Nu  har  Samfundet  begyndt  et  skabe  et  saadant  Værn  for 
ugifte  Mødre  og  den  Opgivelse  af  Friheden,  hvormed  Hustruen  køber  den 
Beskyttelse,  Ægteskabet  giver,  viser  sig  ikke  blot  bestandig  mere  uværdig, 
men  ogsaa  unødvendig. 

Vor  Tid  har  mere  og  mere  indset  hvert  Barns  Betydning  som  et  nyt 
Medlem  af  Samfundet  og  hvert  Barns  Ret  til  at  vokse  op  under  sunde 
Vilkaar.  Men  Ægteskabsloven  stiftedes  paa  en  Tid,  da  dette  ikke  var  gaaet 
op  for  den  menneskelige  Bevidsthed ;  da  det  uægte  Barn  ansaas  for  værdi- 
løst, om  det  end  var  nok  saa  ypperligt,  det  ægte  for  værdifuldt  om  det 
end  var  nok  saa  arvelig  belastet. 

Vor  Tid  har  mere  og  mere  indset  det  personlige  Valgs  Værdi  for  Sæde- 
ligheden. Den  godkender  som  virkelig  etisk  kun  den  Handling,  som  ud- 
springer af  personlig  Prøvelse  og  er  i  Overensstemmelse  med  den  enkeltes 
Samvittighed. 

Men  Ægteskabsordningen  skabtes,  da  denne  Individets  Suverænitet  knap 
anedes  end  mindre  anerkendtes,  da  Samfundsmagten  bandt  Sjælene,  da 
Tvangen  var  Samfundets  eneste  Middel  til  at  naa  sine  Maal.  Ægteskabet 
blev  de  Tøjler,  hvormed  Slægtsdriften  tæmmedes  eller  m.  a.  O.  —  Natur- 
driften forædledes  til  at  tjene  Samfundsformaal. 

Nu  er  Kærligheden  udviklet,  den  menneskelige  Personlighed  er  udviklet, 
de  kvindelige  Evner  er  frigjorte. 

Som  Følge  af  Kvindernes  nuværende  Selvvirksomhed  og  Selvbestem- 
melsesret udenfor  Ægteskabet,  maa  dette  nødvendigvis  sikre  den  gifte  Kvinde 
samme  Handlefrihed  som  den  ugifte,  gennem  fuld  Myndighed  over  Person 
og  Ejendom.  Som  Følge  af  Individets  Uvilje  mod  at  tvinges  ind  under  reli- 
giøse Former,  som  ikke  har  Betydning  for  ham  selv,  bør  Ægteskabets  lov- 
lige Form  være  borgerlig.  Som  Følge  af  Individets  Krav  om  personligt 
Valg  ved  de  Handlinger,  der  har  personlig  Betydning  for  det,  maa  Ægte- 
skabets Fortsættelse  —  lige  saa  vel  som  dets  Indgaaelse  —  bero  paa  begge 
Ægtefællerne  saaledes,  at  der  bliver  fri  Skilsmisse.  Og  dette  saa  meget 
mere,  som  det  ligger  i  Nutidens  Renhedsbegreb,  at  Tvang  paa  dette  Om- 
raade  er  Fornedrelse.  —  Disse  er  de  Krav,  det  moderne  Menneske  stiller 
til  Formerne  for  Ægteskabet,  for  at  dette  kan  være  et  Udtryk  for  den  per- 
sonlige Vilje  og  fremme  Personlighedens  Vækst.  Det  nuværende  Ægteskab 
medfører  derimod  Former,  som  er  blevet  meningsløse  og  derfor  modbyde- 
lige, og  bringer  lovmæssigt  Ægtefællerne  i  en  Stilling  til  hinanden,  som 
ideelt  set  er  lige  saa  meget  under  Nutidsmandens  Værdighed  som  under 
Nutidskvindens. 

Medens  saaledes  Personligheds^  og  Kærlighedsbegrebets  Udvikling  har 
medført  disse  Krav  om  udvidet  Frihed  for  Individerne*  indenfor  Ægteskabet, 
rejser  derimod  Solidaritetsbegrebet  og  Evolutionismen  Krav  om  store  Ind- 
skrænkninger i  de  enkeltes  Frihed.  Bevidstheden  om  hvert  nyt  Individs 
Ret :  at  Livet  for  ham  skal  blive  af  virkelig  Værdi  —  saavel  som  om  Sam- 
fundets Ret:  at  de  nye  Liv  skal  blive  værdifulde  for  det  —  har  medført 
Bestræbelsen  for  at  modvirke  Ægteskaber,  som  kan  blive  farlige  for  Bør- 
nene, saavel  som  for  at  beskytte  Børnene,  baade  naar  der  ikke  indgaas 
Ægteskab,  og  naar  et  saadant  opløses. 

De  økonomiske  Forhold  har  indenfor  det  nuværende  Samfund  en  Betydning 
for  Ægteskabet,  som  føles  des  mere  fornedrende,  jo  mere  dette  bygges  paa 
Kærlighedens  Grund. 

Ægteskaber,  som  indad  til  er  opløste,  bevares  nu  ofte,  fordi  begge 
Ægtefæller  vilde  faa  daarligere  økonomiske  Forhold  efter  Skilsmissen. 
Manden  kan  eller  vil  ikke  yde  Hustruen  noget  til  Underhold;  han  kan 
maaske  ikke  frigøre  hendes  Formue,  som  han  har  sat  i  sin  Virksomhed; 
maaske  har  han  opbrugt  den;  Hustruen  har  ved  Ægteskabets  Indgaaelse 
forladt  et  Arbejde,  som  hun  nu  maaske  ikke  kan  faa  igen,  saa  at  hun  ikke 
kan  underholde  sig  selv  o.  s.  v.  i  det  uendelige. 

Men  selv  lykkelige  Ægteskaber  lider  under  den  underordnede  Stilling,  som 
Hustruen  har  saavel  i  økonomisk  som  i  retslig  Henseende.  Saavel  i  det 
lykkelige  som  i  det  ulykkelige  Ægteskab  er  det  derfor  af  stor  Betydning, 
at  Hustruen  vedbliver  at  raade  over  sin  egen  Ejendom  og  over  det  hun  selv 
erhverver;  at  hun  kan  forsørge  sig  selv,  for  saa  vidt  som  hun  kan  forene 
dette  med  sine  Moderpligter,  og  at  hun  bliver  forsørget  af  Samfundet  i 
hvert  Barns  første  Leveaar.  Lignende  Forslag  er  fremkomne  baade  fra 
socialistisk  og  fra  anden  Side,  f.  Eks.  fra  Almquist,  E.  de  Girardin  og  i 
Tilslutning  til  dem  Knut  Wicksell,  dog  ikke  i  den  nedenfor  antydede  Form. 

En  Kvinde  bør  kunne  gøre  Fordring  paa  denne  Understøttelse,  hvis  hun 
kan  godtgøre 

at  hun  er  myndig; 

a  t  hun  har  aftjent  sin  kvindelige  Værnepligt  ved  en  etaarig  Uddan- 
nelse i  Bamepleje  samt  almindelig  Sundheds  —  og  om  muligt  —  Sygepleje ; 

at  hun  selv  plejer  eller  skaffer  anden  jævngod  Pleje  til  Barnet; 
a  t  hun  mangler  personlig  Formue  eller  Arbejdsindtægt  til  at  kunne 
bestride  sit   eget  og  Halvdelen   af  Barnets  Underhold  eller  at  hun  har 
frasagt  sig  Arbejdet  for  at  kunne  passe  sit  Barn. 

De  som  ikke  vil  underkaste  sig  de  nævnte  Vilkaar,  har  ikke  Ret  til  dette 
Underhold,  som  selvfølgelig  ikke  kan  blive  større,  end  hvad  der  kræves  til 
Livets  Ophold,  og  som  kun  undtagelsesvis  strækker  sig  ud  over  Barnets 
tre  første  og  vigtigste  Leveaar. 

De  der  kom  til  at  give  Afkald  paa  denne  Hjælp,  blev  saaledes  i  Reg- 
len de  velhavende  eller  de  som  vilde  hellige  sig  til  eget  Erhverv  og  derfor 
helt  —  eller  efter  det  første  Aars  Forløb  —  kunde  frasige  sig  denne  Sam- 
fundshjælp. Ordningen  vilde'  da  komme  til  at  opfylde  sin  Hensigt  i  de 
Samfundsklasser,  hvor  nu  Moderens  Arbejde  ude  af  Huset,  paa  Land  som 
i  By,  frembyder  lige  store  Farer  for  hende  og  Børnene.  Udgiften  til  denne, 
den  vigtigste  af  alle .  Forsvarsskatter  burde,  som  andre  saadanne  paalignes 
progressivt  og  saaledes  ramme  de  rige  mest,  men  de  ugifte  i  samme  Grad 
som  de  gifte.  Tilsynet  burde  udøves  af  et  Udvalg  for  Bamepleje  i  hver 
Kommune  med  flere  eller  færre  Medlemmer  efter  Kommunens  Størrelse, 
men  altid  saaledes  at  ^/g  var  Kvinder  og  Vs  Mænd.  Disse  skulde  uddele 
Understøttelsen  og  ikke  blot  føre  Tilsyn  med  de  spæde  Børns  Pleje,  men 
ogsaa  med  de  ældres.  Den  Moder,  som  vanrøgtede  sit  Barn,  skulde  miste 
Understøttelsen  efter  at  være  advaret  tre  Gange,  og  Barnet  tages  fra  hende. 
Det  sidste  skulde  ogsaa  gælde  andre  Forældre,  som  legemlig  eller  aandelig 
mishandler  eller  vanrøgter  deres  Børn. 

Moderens  Underhold  skal  altid  betales  med  samme  Beløb  pr.  Aar,  men 
for  hvert  Barn  skal  hun  desuden  have  Halvdelen  af,  hvad  dets  Underhold 
koster,  indtil  det  Antal  af  Børn  er  naaet,  som  Samfundet  anser  som  det 
ønskværdigste.  Fødes  der  flere  Børn,  bliver  det  Forældrenes  egen  Sag  at 
sørge  for  disse.  Enhver  Fader  maa  fra  hvert  Barns  Fødsel  betale  den 
anden  Halvdel  af  dets  Underhold  indtil  18-Aarsalderen.  Det  nuværende 
Samfund  yder  Manden  Hjælp  til  Familjeforsørgelse  paa  den  Maade  at  der 
af  Hensyn  til  denne  Udgift  gives  højere  Lønninger  og  Alderstillæg;  men 
disse  oppebærer  han,  hvad  enten  han  er  ugift  eller  gift,  barnløs  eller  Fa- 
miljefader.  Naar  man  understøttede  Moderen,  vilde  derimod  Nødvendigheden 
af  ulige  Løn  for  samme  mandlige  og  kvindelige  Arbejde  ophøre,  og  Under- 
støttelsen kom  da  virkelig  til  at  tjene  det  for  Samfundet  betydningsfulde 
Formaal:  Barnets  Opfostring. 

Den  nuværende  Ordning  opretholder  derimod  den  raaeste  af  alle  Uret- 
færdigheder, Adskillelsen  mellem  ægte  og  uægte  Børn;  den  fritager  ugifte 
Fædre  for  deres  naturlige  Ansvar;  den  driver  ugifte  Mødre  til  Barnemord, 
i  Døden,  ind  i  Prostitutionen. 

Alle  disse  Forhold  vilde  ændres  ved  en  Lov,  som  fastslog,  at  enhver 
Moder  under  visse  Betingelser  har  Ret  til  at  underholdes  af  Samfundet  i 
de  Aar,  da  hun  bærer  Samfundets  vigtigste  Byrde;  at  hvert  Barn  har  Ret 
til  Underhold  af  begge  sine  Forældre,  til  Navn  efter  begge  og  —  i  det 
Omfang  hvori  Arv  bibeholdes  —  til  Arv  efter  begge. 

Nu  da  Moderen  stedse  hyppigere  helt  eller  delvist  maa  være  Familje- 
forsørger  lige  saa  godt  som  Manden,  er  det  allerede  af  den  Grund  retfær- 
digt, at  hun  deler  Myndigheden  over  Børnene  med  ham.  Men  da  hun  des- 
uden har  lidt  mere  for  dem  og  følgelig  elsker  dem  højere  og  forstaar  dem 
bedre  —  og  saaledes  i  Reglen  ikke  alene  har  gjort  mest  for  dem,  men 
ogsaa  betyder   mest  for   dem  —  er  det   ligeledes   retfærdigt,   at   Forholdet 

vendes  om,  saaledes  at  Moderen  faar  den  højeste  lovlige  Myndighed,  me- 
dens hun  nu  maa  nøjes  med  den  Magt,  Faderen  indrømmer  hende! 

Naar  Manden  ikke  skal  bære  Byrden  som  Familjeforsørger  alene,  kan 
han  virkelig  opfylde  sin  Pligt  som  Opdrager.  Han  kan  faa  Tid  til  at  ud- 
vikle sine  Egenskaber  i  denne  Retning,  og  naar  Faderomsorgen  og  Fader- 
kærligheden vokser,  kan  Moderen  lettes  for  den  Opdragerpligt,  som  nu 
ofte  helt  overvælder  hende,  efterhaanden  som  dette  Ansvar  bliver  bestandig 
mere  bevidst  og  Opgaven  stadig  sværere  under  hendes  voksende  Trang  til 
personlig  Handlefrihed.  Moderen  og  Barnet  vilde  da  ikke  udelukkende 
være  henvist  til  Mariden  for  at  faa  det  fornødne  til  Livets  Ophold  og  de 
vilde  ikke  kunne  komme  til  at  staa  aldeles  hjælpeløse  paa  Grund  af  Man- 
dens Uduelighed  eller  Forfald.  Men  han  kom  dog  vedblivende  til  at  bære 
sin  Del  af  Ansvaret,  og  Familien  blev  stadig  afhængig  af  Faderen  og  hans 
frivillige  Arbejde  med  Hensyn  til  Erhvervelsen  af  de  Goder,  som  gør 
Livet  behageligt,  medens  han  dog  lettedes  for  de  ofte  ulidelige  Byrder, 
under  hvilke  hans  aandelige  Faderværd  og  hans  Familjelykke  nu  i  saa  høj 
Grad  lider.  Det  er  langt  fra,  at  Flertallet  af  Mænd  —  som  visse  Kvinder 
paastaar  —  udelukkende  har  været  Egoister  — ;  utallige  af  dem  har  baaret 
og  bærer  endnu  store  Byrder  ikke  alene  for  Hustru  og  Børn,  men  ogsaa 
for  andre  kvindelige  Slægtninges  Underhold.  Og  desuden  har  den  raadende 
Samfundsordning  egget  Fædrene  til  at  trælbinde  sig  end  mere  ved  Arbejdet 
for  at  skabe  sine  Børn  en  særlig,  begunstiget  Stilling.  Den  nuværende 
Faderret  og  Faderpligt  er  umiddelbart  knyttet  sammen  med  Arveretten,  en 
af  vort  Samfunds  største  Farer.  Arveretten  har  ofte  den  Følge,  at  den 
uduelige  faar  en  ledende  Stilling,  medens  den  dygtige  faar  en  underordnet ; 
den  begunstiger  de  degenereredes  Mulighed  for  at  forplante  Slægten,  navnlig 
hvis  Forældrene  dør  tidlig,  skønt  netop  de  er  mindst  egnede  dertil.  Den 
træder  i  Vejen  for  de  dygtige  i  denne  som  i  alle  andre  Retninger,  hvor 
Fødsel  i  Fattigdom  hemmer  den  Udvikling  og  den  Udfoldelse  af  de  per- 
sonlige Evner,  som  Rigdommen  aabner  Adgang  til.  Paa  den  anden  Side 
udvikler  Fattigdommen  den  naturlige  Begavelse,  for  saa  vidt  som  den  an- 
spænder Kræfterne,  medens  det  hører  til  Arvtagernes  Ulykker,  at  de  sjæl- 
den føler  den  Spænding,  som  skaber  Energi  og  Handlelyst. 

Det  er  kun  de  stærkeste  eller  fineste  Naturer,  som  bliver  stærkere  og 
Bnere  gennem  de  Fordele  og  den  Ansvarsfølelse,  den  Rigdom  medfører, 
som  vindes  ved  Arv.  I  det  store  og  hele  vilde  Samfundets  produktive 
Kræfter  mangfoldiggøres  opad  saa  vel  som  nedad,  hvis  Rigdom  blev  per- 
sonlig i  Ordets  fuldeste  Forstand,  kom  til  at  afhænge  af  hvert  Menneskes 
Indsats  af  brugbare  Evner.  Men  Brodden  vilde  blive  taget  af  Erhvervsbegæret, 
dersom  Muligheden  for  at  forøge  sin  Rigdom  begrænsedes,  og  man  ikke 
blev  tvunget  til  at  samle  Rigdomme  for  at  betrygge  sine  Børns  Tilværelse. 
En  saadan  ny  Ordning  vilde  gøre  det  unødvendigt,  at  Staten  ydede  Løn- 
ningstillæg  til  Børnenes  standmæssige  Opdragelse.  Thi  hvis  alle  Børn  blev 
ligestillede,  derved  at  Samfundet  bestred  alt  —  fra  Skolematerialet  til  Studie- 
og  Rejsestipendierne  —  for  fuldstændig  at  udvikle  Individernes  legemlige 
og  sjælelige  Kræfter,  en  Udvikling  hvorved  en  virkelig  Overgang  fra  den 
ene  Klasse  til  den  anden  kunde  Bnde  Sted,  idet  der  kun  toges  Hensyn  til 
Evnerne;  naar  alle  saaledes  havde  samme  Stilling,  i  det  Øjeblik  da  de 
traadte  ind  hver  paa  sit  Arbejdsomraade ;  naar  alle  havde  samme  Mulighed 
for  der  at  faa  Brug  for  sine  særegne  Evner,  naar  alle  fik  Midler  til  at 
udvikle  disse;   naar  Samfundet  som  Ret  —  ikke  af  Naade  —  gav  enhver 

arbejdende  fuld  Pleje  under  Sygdom  og  fuldt  Underhold  i  Alderdommen, 
da  vilde  Iveren  for  at  begunstige  sine  egne  Børn  paa  de  andres  Bekost- 
ning, forsvinde.  Den  Fader,  hvis  Energi  skaffede  ham  en  Stilling,  som 
i  hans  Levetid  gjorde  hans  Børns  Livsvilkaar  gunstigere  end  andres,  kunde 
da  virkelig  —  og  til  alles  bedste  —  lade  sine  Børn  faa  den  ejendommelige 
Udvikling  og  Forfining,  som  f.  Eks.  Hjemmets  rigere  Kultur  kan  skænke. 
Men  han  kunde,  -^  naar  Arveretten  ophævedes  eller  i  det  mindste  blev 
stærkt  indskrænsket  og  beskattet  —  ikke  fritage  dem  fra  gennem  Indsats 
af  egne  Kræfter  varigt  at  sikre  sig  de  Værdier  af  højere  eller  lavere  Art,  som 
de  havde  lært  at  skatte  i  Hjemmet,  og  naar  Forskellen  mellem  de  ægte  og  uægte 
Børn  i  enhver  Henseende  ophævedes,  da  vilde  Faderhjemmet  som  i  den 
klassiske  Oldtid  eller  i  vor  nordiske  Fortid  hyppigere  end  nu  kunne  komme 
til  at  huse  Børn  af  mere  end  een  levende  Moder;  stundom  endogsaa  et 
Moderhjem  Børn  af  mere  end  een  levende  Fader.  I  begge  Tilfælde  vilde 
man  opnaa  en  Hensyntagen  til  Børnenes  Rettigheder,  som  vilde  lade  Nu- 
tidens Behandling  af  de  uægte  Børn  langt  bag  sig!  (Forts«nes.) 


Elisabeth  Hostrup. 

5.  Okt.  1832.  —  10.  Novbr.  1903. 
Af  A.  G.  0.  Hauch. 

„/^^hristiane  Georgine  Elisabeth  Hauch,  født  d.  5.  Okt.  1832,  om 
V^  Morgenen  Kl.  2  (født  noget  før  Pleiademe  gik  igennem  Meridianen. 
Menkar  var  netop  gaaet  derigennem)."  Saaledes  lyder  den  Optegnelse, 
som  Digteren  Hauch  har  indført  i  en  gammel  Familiebibel  om  sit  tredje 
Barns  Fødsel.  Om  den  astronomiske  Tilføjelse,  hvorved  der  synes  at 
være  stillet  et  Horoskop,  indeholder  en  Spaadom,  iaar  staa  hen.  Men 
en  Forudanelse  kunde  man  fristes  til  at  tro  ledede  til  Valget  af 
Barnets  Fornavne.  Christiane  Georgine  Elisabeth,  Øhlenschlægers 
Hustrus  Navn^  var  det,  den  lille  Pige  fik.  Tiden  skulde  vise,  at  det 
ikke  blot  var  i  Navn,  hun  kom  til  at  ligne  sin  Gudmoder. 

Som  Barn  tegnede  hun  ikke  til  at  blive  fremtrædende.  Ved  Siden 
af  sine  to  mørkhaarede  Søstre  tog  den  lille  lyshaarede  Pige  sig  ud 
som  en  Blyantstegning  imellem  to  Oljemalerier  med  stærke  Farver, 
men  i  det  stille,  blide  Ansigt  opdagede  en  skarpere  Iagttager  Træk, 
som  vidnede  om  Karakter  og  Vilje.  Der  blev  i  de  Tider  sjælden 
gjort  synderligt  for  Pigebørns  Undervisning;  mens  Faderen  var  ansat  i 
Sorø,  lededes  de  tre  Søstres  Uddannelse  af  en  „Guvernante**,  hvis 
Kundskaber  ikke  rakte  langt.  Da  Elisabeth  var  lidt  over  tretten  Aar, 
flyttede  Familien  til  Kiel,  hvor  hun  naturligvis  lærte  Tysk;  ellers  hørte 
Undervisningen  omtrent  op.  Paa  egen  Haand  læste  hun  ikke  m^et; 
et  Bogmenneske  blev  hun  "aldrig. 

Saa  kom  Oprøret  1848,  og  over  Hals  og  Hoved  blev  Hauchs  nødt 

til  at  forlade  Kiel  og  vende  tilbage  til  Danmark.  De  fik  Bolig  paa 
Frederiksberg  Slot,  og  her  levede  hun  sine  Ungdomsaar.  Omtrent  et 
Aarstid  efter  begyndte  Hostrup  at  komme  i  Familien,  og  det  varede 
ikke  længe,  førend  han  hørte  til  dens  kæreste  Gæster.  Han  havde 
lettere  ved  at  slutte  sig  til  Kvinder  end  til  Mænd,  og  baade  Moderen 
og  de  tre  unge  Piger  fattede  han  snart  Venskab  for;  han  gav  sig  mere 
hen  og  spøgede  mere  utvungent  med  dem,  end  han  plejede  i  Mænds 
Selskab.  Til  at  begynde  med  saa  det  ud,  som  om  hah  stillede  sig  i  det 
fortroligste  Forhold  til  den  yngre  Søster  Marie.  Hun  var  livligere  og 
læste  mere,  og  siden  hun  paa  Theatret  havde  set  „Eventyr  paa  Fod- 
rejsen", var  hun  en  entusiastisk  Beundrer  af  Hostrup  som  Digter. 
Alligevel  blev  han  snart  klar  over,  at  det  var  Elisabeth,  som  var  mest 
for  ham.  1854  blev  de  forlovede,  og  den  29.  Juni  1855  viede  Grundtvig 
dem  i  Frederiksberg  Slots  Kapel. 

Den  Familie,  Hostrup  nu  var  bleven  knyttet  til,  var  i  meget  for- 
skellig fra  hans  Natur.  Hostrup  var  i  Anlæg  og  Tilbøjeligheder  ægte 
dansk.  Han  „tog  det  med  Ro",  holdt  sig  „paa  det  jævne".  Han 
havde  en  vis  Utilbøjelighed  til  at  aabne  sig  for  andre,  meddele,  hvad 
der  laa  paa  Bunden  af  hans  Sjæl,  og  kunde  derfor  til  Tider  synes 
indesluttet  og  tør.  Han  var  mild  og  overbærende  imod  alle;  naar  han 
saa  andres  Fejl,  tog  han  det  humoristisk.  Det  komiske  havde  han 
fra  Barndommen  et  aabent  Øje  for,  men  han  brugte  ikke  denne  Evne 
til  at  hæve  sig  paa  andres  Bekostning;  tværtimod,  naar  han  opdagede 
den  komiske  Side  hos  Mennesker,  forhøjede  det  hans  Interesse  for 
dem,  „det  forekom  ham  da,  at  han  kom  til  at  holde  mere  af  dem". 

Den  Slægt,  han  havde  giftet  sig  ind  i,  havde  noget  ikke-dansk, 
noget  fremmed  i  sin  Natur.  Hos  Hauch  selv  viste  dette  sig  i  den 
lyriske  Pathos,  som  Hostrup  omtaler  i  sine  Erindringer,  og  som  han 
siger  „var  min  egen  mere  tørre  Natur  noget  fremmed,  men  som  dog 
ofte  rev  mig  med,  da  han  i  denne  kunde  sige  meget  dybt  og  træffende." 
Hos  den  øvrige  Familie  viste  dette  fremmede  Element^  sig  i  den  Iver 
og  Varme,  hvormed  enhver  forfægtede  sin  Overbevisning,  den  flam- 
mende Indignation,  hvormed  de  rejste  sig  mod  det  smaalige  og  lave. 
En  Samtale  kunde  da  udarte  til  en  Storm,  der  rejste  høje  Bølger,  og 
udenforstaaende  saa  tit  med  Forundring  paa  al  denne  Ivrighed,  som 
de  ikke  begreb.  Kritikken  —  den  kom  fra  Moderen  —  var  stærkt 
udviklet  ikke  blot  overfor  andre  Mennesker,  men  overfor  Slægtens 
egne  Medlemmer.  Thi  der  herskede  en  udpræget  Individualisme; 
enhver  vilde  være  sig  selv,  sig  selv  alene,  vilde  have  sine  egne  Me- 
ninger, ikke  pynte  sig  med  laante  Fjer.  Det  var  dem  umuligt  at  gaa 
op  i  et  Parti;  hver  fægtede  paa  egen  Haand. 

Den  milde,  elskværdige  Hostrupske  Humor,  som  ikke  holdt  sig  op 
over  andre,  men  med  et  lunt  Smil  sagde:  saadan  er  vi  Mennesker, 
havde  Slægten  ikke.  I  Faderens  Natur  havde  Følelsen  for  det  dybe, 
alvorlige   og   fantasifulde   ikke    levnet    Plads   for  Lunet,    hvilket   ikke 

betyder,  ai  han  ikke  havde  Sans  derfor  hos  andre;  han  kunde  more 
sig  ypperligt  over  sand  Humor,  men  selv  besad  han  ikke  denne  Evne. 
Moderens  Blik  for  del  komiske  var  mere  Satirens  skarpe  Øje  for 
andres  Svagheder.  Hun  var  dog  ikke  uden  Vanne;  isser  overfor 
ringere  stillede,  simple  Folk,  Børn  —  eller  overfor  Dyr  —  kom  der 
noget  blødt  og  fint  forstaaende  frem  hos  hende,  men  naar  Børnene 
blev  store,  stillede  hun  større  Fordringer,  saa  vaagnede  Kritikken. 

Var  der  saaledes  store  Forskelligheder  imellem  Hostrup  og  Hauchs, 
saa  var  der  dog  ogsaa  mange  Punkter,  hvor  de  harmonerede,  tænkte  Gg 
følte  ens.     Hos  be^e  Parter  var  der  en  stor  Kærlighed  til  alt  ægte 


menneskeligt  og  en  Modfølelse  imod  alt  Snobberi,  den  slaviske  Bøjen 
sig  for  den  tomme  Konveniens,  blot  fordi  den  er  Konveniens.  Hvor 
Talen  var  om  Poesi,  var  der  i  det  hele  Sympati;  dog  var  der  hos 
Hauchs  mere  Kendskab  til  og  Beundring  for  fremmede  Landes  Digtere 
end  hos  Hostrup,  der  overvejende  kendte  og  læste  dansk  Poesi,  skønt 
han  naturligvis  ikke  var  upaavirket  af  Shakespeare,  mindre  af  Goethe, 
de  to  Digtere,  som  Hauch  og  hans  Hustru  elskede  højest. 

I  Adam  Homo  tales  der  om  Dobbeltheden  i  Sjælen,  en  Ydersjæl  og 
en  Indersjæl.  Den  Forskel,  der  var  imellem  Hauchs  Slægt  og  Hostrup 
laa  mest  i  Ydersjælen,  den,  hvor  der  „boer  Anlæg,  Evner,  Kon,  hvad 
man  det  betroede  Pund  benævner".  I  Indersjælen,  hvor  det  boer, 
„som  udgør  Livets  egentlige  Kræfter",  var  der  mere  Overensstemmelse. 


■■  Elisabeth  Hostrup  3 1 1 

Elisabeth  Hauch  havde  fra  Faderen  arvet  hans  store  Mod  og  Ret- 
færdighedsfølelse, det  dybe  alvorlige  Sind,  trangen  til  at  samle  sine 
Kræfter  om  et  Centrum,  en  Sag,  for  hvilken  hun  var  i  Stand  til  at  oft'e 
alt.  Det  blev  af  stor  Betydning  for  hende,  at  hun  tidlig,  allerede  inden 
Forlovelsen  havde  lært  Grundtvig  at  kende.  Det  var  igennem  Hostrups 
Paavirkning,  at  hun  blev  en  af  de  stadige  Tilhørerinder  af  Grundtvig 
i  Vartov  Kirke,  thi  i  Hjemmet  havde  man  tidligere  kun  sjælden  hørt 
dennes  Navn  nævne.  Den  gamle  aandelige  Stridsmand,  der  vel  var  Digter, 
men  stillede  Digtekunsten  i  et  højere  Formaals  Tjeneste  —  heri  var  der 
noget,  hvormed  hun  følte  sig  i  Slægt;  hun  var  selv  et  Daadsmenneske 
og  Digtekunsten  stod  for  hende  mere  som  et  Middel  end  et  Maal.  Og 
saa  var  der  hos  Grundtvig  den  store  Kærlighed  til  Livet,  det  aandelige 
Liv,  og  hans  stærke  Fremhævelse  af  det  menneskeliges  Ret;  hans  Ord 
herom  slog  ned  i  hende  og  blev  bestemmende  for  hendes  hele  Udvik- 
ling. Hun  var  i  det  hele  Familiens  positive  Pol;  hun  havde  mindre 
af  den  opløsende  Kritik,  mere  af  den  sammenholdende,  forbindende 
Evne.  Hun  elskede  sin  Slægt,  fordi  hun  fandt,  der  var  Liv  og  Varme 
i  den,  og  jo  ældre  hun  blev,  desto  mere  vendte  hun  med  Kærlighed 
sit  Blik  tilbage  til  den  Rod,  af  hvilken  hun  var  udsprungen. 

Det  blev  ovenfor  antydet,  at  det  ikke  var  for  intet,  at  hun  bar  sine 
Fornavne.  Enhver,  som  holder  af  Hauchs  Digte,  vil  mindes  det  skønne 
Digt,  han  skrev  ved  Christiane  Oehlenschlægers  Død: 

Andre  troe,  det  er  nok, 

Naar  et  Suk,  en  flygtig  medlidende  Taare, 

De  ofre  til  Næstens  Sorg. 

Dig  dog  syntes  kun  lidt 

En  magtesløs  Graad, 

Men  med  Tungen  skærpet  til  Kamp, 

Med  Løvemod  i  Barmen, 

Med  Begejstringens  Ild 

I  den  blussende  Kind 

Stred  du  for  Sandhed  og  Ret. 

Og  mangen  Gang  har  du  trodset 

Den  faldende  Regn 

Og  den  iskoldtstormende  Østvind; 

Kun  lidet  agted  du  den, 

Og  lidet  den  end  koldere  Vind 

Fra  Spotterens  Læbe, 

Naar  det  gjaldt  at  kæmpe  for  Menneskers  Vel. 

Ofte  du  banked 

Paa  de  mægtiges  Døre, 

Ej  for  dig  selv,  men  for  den, 

Der  uskyldig  mod  Vanheld  stred; 

Aldrig  den  Gang  var  dig  tung. 

Der  bragte  den  trængende  Hjælp, 

Og  tidt  har  du  vakt  med  et  dristigt  Ord 

Af  Søvne  den  slumrende  Retfærd. 

Havde  du  levet  i  Tider, 

Hvor  det  gjaldt 

Med  ubøjet  Sind 

At  bøje  sin  Nakke  for  Staalet, 

At  besegle  sit  Ord  med  sit  Hjerteblod, 

At  ofre  sit  Liv  for  den  elskedes  Frelse, 

Da  var  du  vandret  til  Graven 

Med  dristig  Fod, 

Og  som  Heltinde 

Havde  sildige  Slægter  dig  prist. 

Den,  som  har  kendt  Elisabeth  Hostrup,  vil  finde  mange  Træk  i 
dette  Digt,  der  er  som  skrevne  om  hende. 

Ogsaa  hun  stred  med  Løvemod  i  Barmen,  med  Begejstringens  Ild 
for  Sandhed  og  Ret.  Hun  agtede  heller  ikke  den  kolde  Vind  fra  Spot- 
terens Side,  naar  det  gjaldt  at  kæmpe  for  Menneskers  Vel.  Ogsaa  hun 
kunde  have  ofret  Liv  og  Blod  for  en  Sag. 

Ogsaa  de  Ord,  hvormed  Digtet  fortsættes,  passer  jo  paa  hende: 

Heller  ikke  nu  vil  du  glemmes; 

Thi  en  ædel  Digter 

Valgte  dig  fremfor  alle  vort  Lands 

Guldlokkede  Piger. 

Og  bandt  sin  Skæbne  til  din; 

Og"  længe  stod  du  ved  hans  Side, 

Trofast  med  skærmende  Blik, 

Vaagende,  værgende. 

Kæmpende,  aldrig  hvilende, 

Naar  det  gjaldt  dine  elskedes  Vel. 

Det  er  som  Hostrups  Hustru,  at  hun  har  Krav  paa  at  mindes. 
Christiane  Oehlenschlæger  havde  noget  !,ligefrem  genialt  i  sin  Natur; 
hun  havde  sin  Hegerske  Slægts  Evne  til  at  finde  det  rammende  Ord, 
det  malende  Udtryk  for  Tanken.  En  saadan  Evne  besad  Elisabeth 
Hostrup  ikke.  Men  hun  fik  en  Betydning  for,  en  Indflydelse  paa 
Hostrup,  som  Fru  Oehlenschlæger  aldrig  fik  paa  sin  Mand,  fordi  denne 
ikke  satte  hende  saa  højt,  som  Hostrup  satte  sin  Hustru.  I  sine  Erin- 
dringer siger  han:  „Skønt  jeg  i  halvsyvende  Aar  var  bleven  kaldet 
Enkemand,  var  det  dog  i  Virkeligheden  først  nu,  at  jeg  lærte  Ægte- 
skabet at  kende,  og  jeg  tror  ikke,  at  Rigdommen  i  dette  dybe  og  dejlige 
Menneskeforhold  er  bleven  varmere  følt  og  paaskønnet  end  af  mig. 
Fem  og  tyve  Aar  efter  paa  vor  Sølvbryllupsdag  skrev  jeg  til  min  Hustru : 

Saa  gik  tyve  Aar  og  fem, 
leved  jeg  i  fler  end  dem? 
Paa  de  andre  ligger  Taagen, 
er  det  vist,  at  jeg  var  vaagen? 
Eller  fandt  i  Livets  Elv 
først  med  dig  jeg  ret  mig  selv? 

Og  saaledes  var  det  i  Virkeligheden,  saa  dei,  der  stedse  havde 
været  mig  Livssagen,  det  at  leve  et  Fuldt  personligt  og  varmt  Liv, 
hvori  jeg  altid  havde  Hjærtet  med,  det  kom  jeg  i  deite  Forhold  nær- 
mere, end  nogensinde  før". 

Skøntiere  har  ingen  Mand  talt'  til  sin  Hustrus  Pris,  og  Elisabeth 
fortjente  denne  Ros.  Da  Hostrup  lærte  hende  at.  kende,  befandt  han 
sig  i  en  Krisis.  Denne  var  først  af  religiøs  Natur  og  havde  nær  Føn 
til,  at  han  havde  trukket  sig  tilbage  Fra  det  Hauchske  Hus  og  havde 
hengivet  sig  til  en  mørk  Askese  under  Paavirkning  aF  Søren  Kierke- 
gaard. Dengang  var  det  den  yngre  Søster  Marie,  der  med  Djærvhed 
gblæste  Djævelskabet  bort".     Hostrup  kom  tilbage  og  blev  snart  efter 


forlovet  med  Elisabeth.  Men  der  var  tillige  en  digterisk  Krisis.  Han 
havde  med  „Drøm  og  Daad"  slaaet  ind  paa  en  ny  Vej,  det  alvorlige 
Skuespil,  et  Forsøg  i  Retning  af  Shakespeares  Lystspil.  Der  laa  vist- 
nok heri  nogen  Paavirkning  aF  Familien  paa  Frederiksbei^  Slot;  en 
Scene  deri,  den,  hvori  Claudio  ligesom  vil  fravriste  den  unge  Pige 
Tilstaaelsen  af  sin  Kærlighed,  er  ligefrem  en  Efterligning  af  en  Scene 
i  ei  dengang  meget  omtvistet  Stykke,  Jacobsens  „Trolddom",  en  Scene, 
som  Fru  Hauch  elskede  meget  og  ofte  talte  om.  Hostrup  var  ikke 
heldig  med  sit  Forsøg;  det  manglede  Originalitet,  og  det  klædte  ham 
ikke  at  tale  med  en  Røst,  som  ikke  var  hans  egen.  Denne  nye  Krisis, 
som  han  nu  kom  i,  omtaler  han  ikke  selv,  men  den  er  derfor  ikke 
mindre  sikker.  Dei  tilfredsstillede  ham  ikke  som  tidligere  at  skrive 
Komedier,  han  havde  Trang  til  at  forlade  den  lystige  Skæmt  og  tale 
om     e   alvorl^  Tanker,   han   var  opiyldt   af,   men  han  havde  ikke 

fundet  sin  Form.  Dette  mislykkede  Forsøg  vakte  Ængstelse  og  Tvivl 
i  hans  Sind,  og  heraf  kom  han  først  ud  ved  sit  Ægteskab. 

Det  var  for  mange  af  hans  personlige  Venner  og  Elskerne  af  hans 
Komedier  en  Skuffelse,  da  han  blev  Præst  og  foreløbig  sagde  Farvel 
til  Poesien.  Og  der  var  mange,  som  med  en  vis  Bitterhed  tilskrev 
hans  Hustru  denne  Indflydelse.  Men  Sagen  var  snarere  den,  at  hvis 
Hostrup  ikke  var  bleven  gift,  saa  vilde  han  mismodig  have  opgivet  at 
skrive  for  lange  Tider,  og  at  det  var  det  lykkelige  Ægteskab,  som  gav 
ham  Mod  og  Lyst  til  et  nyt  Forfetterskab,  der  for  ham  selv  og  mange 
andre  ikke  Rk  mindre  Værd  end  hans  tidligere  Arbejder:  hans  alvor- 
lige Digte,  hans  Prædikener,  hans  folkelige  Foredrag. 

Der  kom  til  sidst  en  Tid,  da  han  atter  skrev  Dramaer.  Naaede 
de  ikke  saa  højt  som  de  tidligere,  saa  indeholdt  dog  ogsaa  disse  ypper- 
lige Ting,  f.  Eks.  den  fortræffelige  Satire  over  Bureaukratiet  („Proto- 
kollerne") i  „Karens  Garde".  Baade  i  dette  Stykke  og  i  „Eva«  er  det 
en  klog,  varmtfølende  og  ejendommelig  Kvinde,  hvorom  alt  drejer  sig, 
og  det  er  sin  Hustru,  han  her  har  tænkt  paa.  Hovedtanken  i  „Eva", 
Moderens  Ligeret  med\Manden,  hvor  det  gælder  Børnene,  er  en  af 
de  Tanker,  Elisabeth  Hostrup  altid  varmt  forfægtede. 

Kvindens  Ret  var  hende  en  Livssag,  dog  ikke  saaledes,  som  det 
almindelig  opfattes.  Hun  ønskede  ikke  —  i  alt  Fald  ikke,  da  hun 
blev  ældre  —  at  Kvinden  skulde  optage  de  samme  Arbejder  som 
Manden.  Men  hun  hævdede  med  Varme,  at  Kvinden  som  Hustru, 
som  Moder  og  i  hvilken  anden  Gerning,  hun  virkede,  burde  være 
jævnbyrdig  med  Manden,  havde  en  Vilje,  som  ikke  skulde  kues  under 
et  mandligt  Enevælde,  men  skulde  have  fuld  Ligeret  med  Mandens, 
og  at  hendes  Indskud  i  Menneskelivets  Udvikling  fuldtud  maatte  regnes 
lige  saa  højt  som  Mandens.  Og  om  Elisabeth  Hostrups  Optræden  i 
Sædelighedssagen  gælder  det  samme;  hendes  inderste  Sjæl  oprørtes 
over,  at  samme  Forbrydelse  bedømmes  saa  forskelligt,  eftersom  det  er 
en  Mand  eller  en  Kvinde,  der  har  begaaet  den. 

Naar  hun  optraadte  offentlig  for  at  forsvare  sine  Idealer,  havde  hun 
en  ikke  ringe  Veltalenhed,  og  det  var  ikke  uden  Grund,  at  Bjørnson, 
da  hun  engang  havde  holdt  en  Tale  for  at  takke  ham,  i  sit  Svar  be- 
gyndte: „Dette  er  den  dejligste  Tale,  som  nogensinde  er  bleven  holdt 
til  mig". 

„Men  eet  jeg  kender, 

Som  paa  Jord  du  savned, 

Et  Blik  af  den  valmuebekransede  Aand, 

Den  i  sig  selv  hvilende, 

Der  lærte  Stjernen  at  skinne  med  dæmpet  Ildblik."* 

Paa  det  lange  Sygeleje  kom  denne  Fred.  Hun  talte  med  Ro  om 
sin  Død  og  udtalte  den  Forvisning,  som  hun  altid  havde  bevaret,  at 
Livet  er  stærkere  end  Døden,  og  at  Døden  ikke  formaar  at  røve'det, 
som  er  det  sande  Liv. 

Som  Hostrups  Hustru  vil  hun  blive  mindet,  som  den  der  gjorde 
hans  halve  Liv  helt".     I  sit  sidste  Leveaar  skrev  han  til  hende: 

Jeg  har  faaet  en  Ven  for  Livet, 
bedre  blev  der  ingen  givet, 
hun  har  fyldt  min  Vaar  med  Blommer 
og  bragt  Solskin  til  min  Sommer, 
var  min  Fælle  tro  i  Striden, 
er  min  Trøst  i  Skumringstiden ; 
alting  har  hun  med  mig  delt, 
hun  har  gjort  mit  Halvliv  helt. 


Verdens  Gang. 


DANSK  POLITIK 


Den  kommunale  Valgret  i  Dan- 
mark og  i  Udlandet.  Danmark  har  hid- 
til hørt  til  den  Gruppe  af  Stater,  hvor  den 
kommunale  Valgretsordning  var  længst 
tilbage.  Hvis  det  Forslag,  Regeringen  nu 
har  forelagt,  føres  igennem,  vil  dette  for- 
andres; Danmark  vil  vel  ikke  have  gjort 
noget  overvældende  Spring,  der  fører  det 
frem  foran  de  andre  Stater,  men  det  vil 
dog  naa  op  mellem  de  fremmeligste. 

Videst  er  Norge  naaet;  der  er  i  Kom- 
munerne almindelig  Valgret  for  Mænd,  og 
desuden  har  Kvinderne  Valgret,  blot  de 
selv  eller  deres  Mænd  betaler  en  ganske 
ringe  Skat;  desuden  anvendes  Forholdstals- 
valg. I  Frankrig  er  der  almindelig  Valg- 
ret, men  kun  for  Mænd  og  uden  Forholds- 
tal; i  England  er  der  Valgret  for  Kvinder 
saa  vel  som  for  Mænd,  men  kun  for  dem, 
der  selv  betaler  Skat  og  ligeledes  uden 
Forholdstalsvalg;  en  moderne  Ordningaf  lig- 
nende Art  som  i  disse  tre  Lande  findes  des- 
uden i  Svejts,  Nordamerika,  Avstralien  o.  s.  v. 
Fælles  for  hele  denne  Gruppe  af  Stater 
er,  at  Valgretten  i  Princippet  ydes  det 
voksne  Menneske  som  Menneske,  om 
end  dette  Princip  ingenlunde  er  konse- 
kvent gennemført  endnu.  Valgretten  er 
overalt  lige. 

1  skarp  Modsætning  dertil  staar  Lande, 
som  Prøjsen,  Belgien  og  Sverige.  I 
Prøjsen  deles  Vælgerne  i  Klasser  efter 
deres  Skatteindtægt,  og  de  riges  Mindretal 
behersker  ganske  Valgene;  i  Belgien  har 
Vælgerne  fra  1  til  4  Stemmer  hver,  efter 
Skatteindtægt  og  Eksaminer;  i 'Sverige  har 
hver  Vælger  et  Stemmetal,  der  staar  i 
Forhold  til  hans  Skatteindtægt;  1000  Kr.'s 
Skat  giver  10  Gange  flere  Stemmer  end 
100  Kr.  Dog  er  der  visse  Grænser  for 
det  Stemmetal,  en  enkelt  kan  have.  Den 
Grundbetragtning,  man  i  disse  Lande  gaar 
ud  fra  er,  at  Samfundet  er  et  Aktieselskab, 
hvor  enhver  skal  have  Indflydelse  i  For- 


hold til  den  Skat,  han  betaler.  De,  som 
er  begunstigede  ved  Rigdom  og  store  Ind- 
tægter skal  ydermere  begunstiges  ved 
særlig  stor  Indflydelse  paa  deres  Kom- 
munes Styrelse.  Det  er  den  gammeldags 
nedarvede  Opfattelse,  der  nu  trænges  til- 
bage i  Land  efter  Land. 

Danmark  har  hidtil  med  sin  Deling  af 
Vælgerne  i  almindelige  Vælgere  og  højst- 
beskattede  Vælgere  hørt  til  denne  sidste 
Gruppe.  Hvis  Regeringens  Forslag  ved- 
tages, vil  det  komme  til  at  høre  til  den 
første.  Det  vil  faa  en  Valgret  omtrent 
som  den  engelske,  og  det  vil  dertil  føje 
den  Fordel  at  have  Forholdstalsvalg. 
Teoretisk  set  kunde  man  ønske  Regeringens 
Forslag  endnu  bedre.  Skatteydelsen  som 
Valgretsbetingelse  er  en  Rest  af  Aktie- 
selskabsbetragtningen,  hvis  Berettigelse 
ikke  er  indlysende.  Udelukkelsen  af  Ty- 
ende, selv  om  det  betaler  Skat,  er  det  ikke 
muligt  at  se  nogen  anden  Grund  for,  end 
at  den  samme  Urimelighed  fra  gammel 
Tid  findes  i  Grundloven,  og  endelig  vilde 
det  være  rimeligt  at  give  ogsaa  gifte  Kvin- 
der, hvis  Mænd  betaler  Skat,  samme  Valg- 
ret, som  om  de  selv  betalte  den;  Skatte- 
byrden tynger  jo  nøjagtig  lige  saa  meget 
paa  Konen  som  paa  Manden,  og  det  er 
ganske  vilkaarligt,  at  Loven  udnævner 
Manden  alene  til  at  være  Skatteyder.  Men 
af  disse  uheldige  Punkter  i  Forslaget 
kan  der  vel  i  det  højeste  være  Tale 
om  at  f^a  det  sidste  ændret.  Det  var 
vel  ikke  helt  umuligt,  at  dette  af 
Landstingets  Højre  kunde  blive  opfattet 
som  en  Indrømmelse  i  Haab  om,  at  netop 
de  gifte  Kvinder  skulde  tilføre  Højre  tal- 
rige Stemmer.  Som  Frøken  Geelmuydens 
Artikel  i  forrige  Hefte  viser,  er  dette  jo  i 
betydelig  Grad  sket  i  Norge,  og  det  norske 
Højre  har  helt  vel  vidst  at  drage  Fordel 
deraf. 

Imidlertid,  kan  man  end  sige,  at  For- 
slaget kunde  have  været  endnu  mere 
fuldkomment,  er  der  dog  al  mulig  Grund 

til  at  være  Regeringen  taknemmelig  fbr 
det,  som  det  er,  og  at  ønske  den  Held 
til  dets  Gennemførelse.  Det  er  et  stort 
og  dristigt  Skridt  fremad.  P.  Af. 


RETSPLEJE 

Pryglestraffen  bedømt  af  General- 
direKtøren  for  Sveriges  Fængsels- 
væsen. I  en  Samtale  med  en  Med- 
arbejder ved  Stockholmerbladet  „Dagens 
Nyheder*'  har  Generaldirektøren  for  det 
svenske  Fængselsvæsen  Wieselgren 
udtalt  følgende: 

„Gang  efter  Gang  kommer  Fængsels- 
prædikanterne  i  deres  Aarsberetninger  til- 
bage til  et  efter  deres  Mening  ønsk- 
værdigt Forslag:  at  der  ved  Lov  skal  fast- 
sættes Legemsstraf  for  Voldsmænd. 

Selv  stiller  jeg  mig  yderst  tvivlende  i 
dette  Spøi^maal,  der  jo  er  meget  vanske- 
ligt. Legemsstraffen  havde  vist  ikke  nogen 
forædlende  Indflydelse,  da  den  tidligere 
fandtes  i  Sverige.  Sagen  er  nu  blevet 
særlig  aktuel  derved,  at  den  danske  Justits- 
minister i  disse  Dage  i  Folketinget  har 
fremlagt  Forslag  om  en  saadan  Straf  — 
indtil  27  Slag  for  voksne  Mænd  enten 
som  Tillægsstraf  eller  som  eneste  Straf. 

Ejendommelig  nok  er  Tilbagefaldspro- 
centen  for  yngre  Voldsmænd  i  Danmark, 
for  hvilke  denne  Straf  allerede  flndes  be- 
stemt i  Loven,  meget  stor:  over  50  Pro- 
cent. Her  i  Sverige  er  Spøi^maalet 
blevet  bragt  paa  Bane  i  Rigsdagen  —  en 
af  Forslagsstillerne  er  det  bekendte  Med- 
lem af  første  Kammer  for  Gøteborg  Dr. 
Leman.  StrafPelovskomiteen  har  nu 
Sagen  til  Behandling.  Efter  hvad  jeg  tror 
at  vide,  er  Flertallet  af  Komiteen  ikke 
for  et  Forslag  om  Legemsstraf.  Indenfor 
Fængselsverdenen  er  Meningerne  ret  delte. 
Fangerne  prygler  jo  af  og  til  hinanden,  og  om 
Pryglene  kommer  fra  Myndighederne  eller 
fra  Kammeraterne  spiller  ingen  Rolle  for 
Fangerne,  thi  Prygl  virker  i  disse  i  og  for 
sig  meget  forskellige  Tilfælde  ikke  syn- 
derlig forskellig.  Resultatet  bliver  blot, 
at  Fangen  fatter  Nag  til  Myndighederne. 
Pryglenes  Betydning  er  ikke  opdragende, 
men  blot  en  Anvendelse  af  den  mosaiske 
Sædelæres:  Øje  for  Øje." 


„Venstres  Folkeblad**  om  Prygle- 
straffen. I  en  større  Artikel  i  „Venstres 
Folkeblad"  hedder  det :  „Rækker  man  først 
PryglestraflTen  en  lille  Finger,  lurer  Faren 
paa  hele  Haanden.  Ikke  blot  vil  der 
blive  bestandig  flere  Prygl  til  Bøllerne, 
men  hvem  sikrer  os  desuden,  at  Prygle- 
straffen  ikke  tvinger  sig  ind  i  andre  For- 
hold. Forleden  stod  en  Mand  frem  paa 
Sogneraadsforeningemes  Delegeretmøde  og 
antydede  for  fuldt  Alvor  som  sin  Opfat- 


telse, at  den  ny  Bøllelov  passende  kunde 
udstrækkes  til  Alimentanter  —  Fædre  til 
uægte  Børn  —  der  ikke  præcist  opfyldte 
deres  Forpligtelser.  Barbarismen  ligger 
lurende  i  os  med  Aarhundreders  Vægt  og 
Magt.  Tro  ikke,  at  det  er  vanskeligt  at 
kalde  den  frem  til  Sejr  over  nyere  Tiders 
højere  Opfattelse  af  menneskelige  Vilkaar 
og  disses  Forhold  til  sociale  Tilstande. 

Det  er  da  vor  Opfattelse,  at  Justits- 
ministerens ny  Lovforslag  betegner  en 
Indrømmelse  til  Barbariet.  Vi  har  ærlig 
talt  ikke  megen  Fidus  til  de  saakaldte 
praktiske  Folks  Anskuelse  om  det  nød- 
vendige og  gavnlige  i  at  fylde  vor  Straffe- 
ret med  flere  Prygl.  Vi  tror  meget  sna- 
rere, at  disse  Medborgeres  Praksis  staar 
i  Forbindelse  med  Levninger  af  bestialske 
Instinkter,  en  forbenet  Opfattelse  af  Aar- 
sager  og  Virkninger  i  menneskeligt  og 
socialt  Liv  og  manglende  Forstaaelse  af, 
hvorledes  man  grund  forbed  rer  et 
Menneske  eller  et  Stykke  Samfund,  der 
lider  ilde  og  opfører  sig  vanartet.^ 


Social  Undervisning  for  Skoleung- 
dommen. Sveriges  højere  Skoler  har 
længe  haft  Undervisning  i  Samfundskund- 
skab, men  af  en  underlig  tør,  skematisk 
Karakter.  I  Løbet  af  det  sidste  Aar  er 
der  i  de  stockholmske  højere  Privatskoler 
gjort  et  Forsøg  paa  at  gaa  videre,  og  det 
synes  at  være  lykkedes  i  høj  Grad.  11  af 
Stockholms  større  Læreanstalter,  Drenge- 
skoler, Pigeskoler  og  Fællesskoler  imellem 
hinanden  har  i  Fællesskab  foranstaltet  en 
Række  Forelæsninger  over  brændende 
Samfundsspøi^maal.  For  Skoleaaret  1903— 
04  er  planlagt  21  Forelæsninger  over  12 
forskellige  Emner.  Blandt  Emnerne 
træffes:  Sveriges  Kommunalforfatning;  Sve- 
riges Fattiglovgivning;  Stockholms  Fattig- 
væsen; den  private  Velgørenhed  i  Stock- 
holm; Fattigfolks  Børn;  Arbejdet  for 
Folkeoplysning;  Spørgsmaalet  om  egne 
Hjem;  den  svenske  Kvindebevægelses 
Historie ;  den  svenske  Kvindes  Retsstilling. 
Blandt  Foredragsholderne  er  der  dels 
Videnskabsmænd  og  Politikere,  dels  Damer. 
Foredragene  synes  at  have  vakt  sær- 
deles stor  Interesse  hos  Tilhørerne.  „Et 
Livsens  Brød  for  Ungdommen**  kaldes  de 
i  „Goteborg  Handels-  og  Sjofarts-Tidning"*, 
og  dette  Blad  anbefaler  med  stor  Iver  at 
følge  Eksemplet  i  Gøteborg.  Maaske  var 
der  Grund  til  det  ogsaa  i  København. 

P.  Af. 


Højskolens      Efteraarsmøder.       1 

Cand.  mag.  I.  P.  Jakobsens  Artikel  „Høj- 
skolens Efteraarsmøder**  flndes  forskellige 
Fejl  og  Fejltagelser,  som  bør  rettes. 
Man  hører  jævnligt  Vers  citerede  fejl. 


E>et  kan  jo  nogenlunde  undskyldes  med 
mangelfuld  Hukommelse  og  sligt.  Men 
naar  man  skriftligt  citerer,  burde  man 
gere  sig  den  Ulejlighed  at  citere  rigtigt. 
I  de  12  Linier  af  Grundtvigs  Digt  Undes 
to  Fejl.  Først  den  mindre  VEesentlige : 
„Et  jævnt,  et  muntert,  virksomt  Liv  pas 
Jord",  i  Stedet  for  „Et  jævnt  og  muntert, 
virksomt  Liv  paa  Jord".  JWen  dernæst  den 
frygtelige :  „Med  Øjet,  som  det  skabtes,  op- 
advendt", i  Stedet  for  „himmelvendt". 

At  Hr.  Jakobsen  har  hen  det  nævnte 
Foredrag  om  de  4  Evangelister,  betvivler 
jeg  ikke,  men  det  er  a^ort  en  Fejltagelse 
al  sige  derom :  „Det  var  ganske  i  Stil  med 
de  indremissionske  Lægprædikanter".  Den 
Art  af  „Aandrighed"  er  disse  ganske  frem- 
mede for,  som  Regel  da,  og  jeg  tvivler 
endogsaa  stærkt  om,  at  der  er  en  eneste, 
som  virkelig  kan  henregnes  til  dem,  der 
er  i  Stand  til  eller  vil  holde  et  Foredrag 
af  den  An.  Skulde  det  være  Tilfældet, 
da  maa  det  være  en  af  de  faa,  der  ikke 
har  kunnet  holde  sig  ganske  fri  for 
„Smitte"  af  det  mere  gammeldags  grundt- 
viganske. 

Medet  i  Kolding  faar  en  baade  fejlagtig 
o^  mangelhild  Beskrivelse  og  Omtale. 

Selvfélgelig  blev  min  „Velkomsttale" 
ikke  holdt  2den  Dag  men  Iste.  Dernæst 
var  ikke  alt  „opbyggeligt  Apparat"  udeladt. 
Men  Cand.  Jakobsen  har  udeladt,  at  Valg- 
menighedspræst P.  Boisen  holdt  et  op- 
byggeligt Foredrag  om  Paulus,  at  Forht- 
leren  Jakob  Knudsen  holdt  Foredrag  om 
„selskabelig  Dannelse",  og  at  Hejskole- 
lærer —  ikke  Højskoleforstander,  en  saa- 
dan  lindes  ikke  —  Bredsdorff,  foruden 
det  nævnte  Foredrag  om  Bismarck,  holdt 
Foredrag  om  J.  P.  Jakobsen  (Digteren). 

Hvis  de  Bereminger,  Cand,  J.  giver  om 
de  andre  Efteraarsmøder,  er  ligesaa  fulde 
af  Fejl,  saa  er  hans  Artikel  ikke  bleven 
synderiig  vejledende,  men  alt  tyder  paa 
lidt  fer  hunigi  besørget  Arbejde.  I  samme 
Retning  tyder  ogsaa,  at  ikke  engang  For- 
fatteren i  „Kristeligt  Dagblad"  kan  faa 
Lov  at  blive  nævnt  med  sit  for  hans  sød- 
lige Tilstand  dog  saa  betegnende  Navn : 
„En  bedrevet  Grundtvigianer",  men  uden 
videre  af  Cand.  J.  faar  det  omdebt  til  det 
langt  mindre  karakteristiske  „En  gammel 
Grundtvigianer".  K  Brucker. 

De  Rettelser,  Pastor  Briicker  mener  at 
maatte  foretage  i  min  Artikel,  synes  ham 
væsentlige,  medens  jeg  for  mit  Vedkom- 
mende ikke  indser,  at  Artiklen  —  maaske 
bonset  fra  Udeladelsen  af  Foredraget  om 
Paulus,  som  dog  ikke  herer  til  hvad  der 
ellers  forstaas  ved  opbyggeligt  Apparat  ved 
Mederne  —  blot  med  en  eneste  Toddel 
eller  Tanke  har  faaet  nogen  virkelig 
Ændring  ved  Pastor  B.'s  Korrektur. 


ENGELSK    POLITIK 

Chamberlaln    I    Karrlkatur.      Den 

Kamp  om  Frihandel  og  Beskyttelse,  som 
for  Tiden  udfægtes  i  England,  føres  højst 
naturlig  ogsaa  gennem  Karrikaturer.     For 


Chamberlain  kæmper  een  Gruppe  af  Kani- 
katurtegnere,  mod  ham  en  anden.  En  af 
hans  Beundrere  Harry  Furniss  har 
samlet  50  Tegninger  i  et  Bind  til  1  Shilling. 
De  fremstiller  Chamberiain  som  Bokser 
og  viser  ham   sejrrig   overfbr  alle    Mod- 

standerne.  Flertallet  af  Karrikaturtegneme 
retter  dog  deres  Angreb  mod  Ctiamber- 
lain,  og  i  Spidsen  For  dem  siaar  „Wesi- 
minster  Gaiettes"  Tegner  F.  C.  Could. 
Gennem  lange  Tid^  bar  han  I  Karrikatur- 
tegningens  Form  kæmpet  for  det  liberale 
Parti,   tro.mod  dets  Grundsæminger,  selv 


Klasse  Vælgere  et,  den  anden  det  mod- 
satte, hvorledes  han  stadig  gaar  fira  sit  Pro- 
gram og  ændrer  det,  saasnart  han  op- 
dager, at  det  ikke  er  egnet  til  at  Fange 
Vælgere  paa  i  den  Form.  Et  af  Bille- 
derne med  Navnet  Josefs  Dram"  viser 
os  Chamberlain  sovende.   Over  hans  Seng 


da  Partiet  var  tarveligst.  Det  paostaas,  at 
Chamberlain  omfatter  sin  Samling  af  de 
Tegninger,  hvori  Gould  har  haanet  ham, 
med  samme  Interesse  som  sin  Orchidée- 
samling.  Snart  spotter  Gould  Balfour,  den 
ubestemte  vankelmodige,  der  dog  ah  id 
ender  med  at  lystre  Chamberlain,  snart 
viser  han,  hvorledes  denne  lover  den  ene 


hæver  sig  en  mægtig  Statue  af  ham.  Paa 
den  staar  skrevet:  Chamberlain.  Han  gav 
Folket  dyrt  Brød. 

Vi  gengiver  her  et  Par  Billeder,  hen- 
tede fra  forskellige  Karrikatunegnere.  Det 
ene  fra  „Westminster  Gazette"  skyldes 
Gould.  P.  M. 


Ny  Literatur. 


Fransk  Lyrik.  I  Frankrig  har  de  den 
ejendommelige  Skik,  at  Kultusministeren 
af  og  til  modtager  Rapporter  om  Poesiens 
Stilling.  Det  er  ganske  vist  ikke  ofte,  at 
dette  sker  —  sidste  Gang  var  i  1867  og 
Forfatteren  var  Théophile  Gautier  — ,  men 
Ideen  er  ikke  ilde  og  kunde  tænkes  op- 
taget i  Danmark.  Lader  man  nemlig 
Blikket  glide  hen  over  den  Række  Under- 
støttelser, der  uddeles  af  vort  Kultusmini- 
sterium, kan  man  ikke  frigøre  sig  for  den 
Tanke,  at  en  fornuftig  „Rapport"  kunde 
henlede  Ministeriets  Opmærksomhed  paa 
visse  literære  Fænomener  og  aflede  dets 
Opmærksomhed  fra  visse  andre,  hvorved 
den  kunstneriske  Retfærdighed  ikke  vilde 
lide.  Den  franske  Rapport  fra  1867  til 
1900  er  nu  udkommet.  Det  er  et  mægtigt 
Skrift  af  CatuUe  Mendés,  558  Sider  i 
kolossalt  Format,  pragtfuldt  Tryk,  dejligt 
Papir,  et  .temmelig  enestaaende  Værk  i  en 
Tid,  hvor  „Boghaand værket"  er  ved  at 
gøre  Bøgerne  ulæselige. 

Det  er  maaske  den  mindst  officielle 
Rapport,  der  nogensinde  er  afgivet  til  en 
Embedsmand.  GatuUe  Mendés  har  skrevet 
en  Afhandling,  der  mest  af  alt  minder  om 
en  meget  veltalende  og  meget  vittig  Mands 
Monolog  i  en  Kreds  af  Venner.  Afsnit, 
Oversigt,  Indledning  og  Afslutning  —  sligt 
kender  han  intet  til.  Han  gennemgaar 
hele  den  franske  Lyrik  og  lader  sig  be- 
væge af  Emnet,  snart  er  han  lystig,  snart 
henflyder  han  i  Rørelse,  Stilen  er  altid 
beundringsværdig,  fordi  den  er  spillende 
af  Liv.  Man  skal  vel  vogte  sig  for  at 
lære  af  Mendés,  han  er  bevidst  partisk  og 
ret  overfladisk,  men  hans  Bereming  er 
^  rig  paa  Impulser,  overlegen  og  dybt  per- 
sonlig. Den  har  da  ogsaa  vakt  megen 
Røre  i  Frankrig,  de  forskellige  Partier 
har  plukket  de  Steder  ud,  der  passede 
dem,  og  brugt  dem  som  Vaaben. 

Størst  Betydning  i  literaturhistorisk  Hen- 
seende har  naturligvis,  hvad  Mendés 
skriver  om  Pamasset  og  dets  Digtere, 
hans  egne  Samtidige  og  Venner,  som  han 
17  Aar  gammel  samlede  om  sin  Revue 
fantaisiste.  Hvad  der  følger  efter  af 
fransk  Lyrik  forholder  han  sig  køligt  til, 
og  det  har  heller  ikke  manglet  paa 
Svar  fra  Symbolisterne  (f.  Eks.  en  for- 
træfl'elig  Artikel  af  Stuart  Merrill  i  La 
Plume).  Før  han  naar  til  Rostand  gen- 
finder Mendés  egentlig  ikke  sin  Be- 
gejstring, Rostand  er  Victor  Hugos  Fort- 
sætter. Og  Hugo  er  jo  for  Mendés  det 
guddommelige  Toppunkt  af  fransk  Lyrik. 
Ved  Omtalen  af  Hugo  svinger  han  sine 
henrykte  Udbrud  helt  op  i  den  syvende  Him- 
mel, den  vildeste  Lovprisning  fra  Mesterens 
egen  Tid  gentages  her  midt  i  det  literære 


Frankrig,  der  kun  paa  Festdagene  finder 
sig  foranlediget  til  at  anerkende  ham. 
Det  er  morsomt  at  genfinde  denne  gamle 
romantiske  Tone,  selv  om  Stuart  Merrill 
har  ganske  Ret  i,  at  hvad  Mendés  skriver 
ikke  er  Kritik  men  Hysteri. 

Til  Rapporten  er  knyttet  en  meget 
værdifuld  Fortegnelse  over  de  vigtigste 
franske  Lyrikere  i  det  19de  Aarhundrede. 
Fortegnelsen  er  340  Sider  stor  og  nævner 
769  Digtere,  idet  alle,  der  blot  har  udgivet 
nogle  Vers,  er  tagne  med,  selv  om  det 
iøvrigt  er  paa  hel  anden  Vis,  de  har  haft 
Betydning  (Dumas  fils,  Daudet,  Maupas- 
sant,  Zola  o.  s.  v.).  Foruden  Liste  over 
Forfatternes  Værker  indeholder  Forteg- 
nelsen en  Mængde  Udtalelser  af  samtidige 
Kritikere,  saaledes  at  Mendés  Partistand- 
punkt her  har  en  fuldstændig  Modvægt. 
Et  meget  pudsigt  Indtryk  gør  det  f.  Eks., 
naar  Mendés  aftrykker  en  Række  af  Sar- 
ceys  Udskældinger  af  hans  egne  Skuespil. 
769  Lyrikere  —  og  der  kommer  dagligt 
nye!  I  en  saadan  Trængsel  trænger  man 
til  at  faa  en  Mand  under  Armen,  der  kan 
vise  En  til  Rette.  En  vittigere  og  ung- 
dommeligere Ledsager  end  den  62aarige 
Mendés  finder  man  ikke  for  Øjeblikket  i 
Frankrig.  P.  L. 


Gladstone  og  Dronning  Victoria 
om  Danmark  i  1864.  Der  er  nylig  i 
England  udkommet  en  Bog  om  Gladstone 
af  hans  gamle  Kampfælle  JohnMorley. 
Det  er  et  mægtigt  Værk  paa  omtrent 
2000  Sider,  og  det  bygger  paa  Breve, 
Dagbogsoptegnelser  og  et  enestaaende  per- 
sonligt Kendskab.  Intet  Under  da,  at 
denne  ypperlige  Skildring  af  Englands 
ædleste  og  mest  helstøbte  Politiker  i  det 
19.  Aarhundrede  har  vakt  en  overordentlig 
Opsigt  i  England,  end  større  fordi  den 
fremkommer  i  det  Øjeblik,  da  Chamber- 
lain  fører  den  hidsigste  Kamp  mod  hele 
det  politiske  og  økonomiske  Frihedsprincip, 
der  bar  al  Gladstones  Gerning.  Vi  skal 
ved  Lejlighed  vende  tilbage  til  dette  Værk. 
Her  skal  blot  fremdrages  de  Oplysninger, 
det  giver  om  Englands  Holdning  overfor 
Danmark  i  1864.  Disse  stemmer  nøje 
med,  hvad  der  i  Forvejen  vidstes,  men  de 
giver  fuldt  saa  paalidelig  og  præcis  Kund- 
skab derom,  som  man  hidtil  havde.  I  sin  Dag- 
bog for  6.  Oktbr.  1863  skildrer  Gladstone 
hvorledes  Dronning  Victoria  da,  ganske 
kort  før  Krigen,  udtalte  sig  om  det  slesvig- 
holstenske Spørgsmaal.  Hun  var  stærkt 
optaget  af  det  og  hævdede  kraftig  sin  af- 
døde Mand,  Prins  Alberts  slesvigholstenske 
Anskuelser.  „Hun  talte  derom  med  dyb 
AlvQr"  siger  Gladstone,  „og  sagde,  at  hun 

betragtede  det  som  en  Sag,  han  havde 
testamenteret  hende**.  Anderledes  stod 
Prinsen  af  Wales;  om  ham  siger  Glad- 
stone  under  8.  Juli  1864  lige  ved  den  Tid, 
da  Danmark  maatte  bekvemme  sig  til  den 
baarde  Fred:  ,,Han  viste  lidt  dansk  Sinde- 
lag". Om  Ministeriet  oplyser  Morley, 
støttet  til  Optegnelser  af  Gladstone,  at 
Palmerston  og  Russell  under  Krigen  ofte 
var  ivrige  for  at  gribe  ind  til  Fordel  for 
Danmark,  og  at  de  fandt  Støtte  hos  nogle 
af  Ministeriets  andre  Medlemmer.  Glad- 
stone  derimod  var  afgjort  imod  |  Krig,  og 
Dronningen  stod  bestemt  paa  samme  Side. 
Morley  benytter  Lejligheden  til  i  meget 
skarpe  Ord  at  hævde,  at  det  vilde  have 
været  en  overordentlig  Dumhed  af  Eng- 
land at  prøve  paa  at  hjælpe  Danmark,  da 
det  dog  ikke  havde  Magt  til  at  befri  det. 
Det  vilde  blevet  til  Tab  for  England  og 
til  ringe  Gavn  for  Danmark. 

Endelig  findes  der  i  et  Par  Breve  fra 
Gladstone  til  Dronning  Victoria  fra  Sept. 
1883  en  Skildring  af  Gladstones  Rejse  til 
København.  Den  indeholder  intet  mærke- 
ligt. Gladstone  blev  indbudt  til  Fredens- 
borg, hvor  der  netop  var  stor  Forsamling 
af  fyrstelige  Personer,  og  disse  gæstede 
ham  siden  paa  hans  Skib.  Hans  Indtryk 
af  Selskabet  var  meget  behageligt  Ejen- 
dommeligt er  det  for  øvrig  at  se  de  i  For- 
men saa  ydmyge  Vendinger,  hvormed  han 
henvender  sig  til  Dronningen.       P.  Af. 

Overgangsaar 

Af  Georg  Brandes 


6. 

Hans  første  Erfaringer  med  Hensyn  til  akademiske  Venskabsfor- 
bindeiser  fik  ham  i  senere  Aar  til  at  smile,  naar  han  saa  tilbage 
paa  dem.  Men  hans  Bekendtskabskres  var  efterhaanden  bleven  saa 
stor,  at  der  nødvendigvis  af  den  maatie  udvikle  sig  nye  Venskaber. 

Et  af  de  unge  Mennesker,  som  var  Medlem  af  Kappers'  „viden- 
skabelige" Forening  og  den,  hvem  Vestindieren  uden  Affektation  havde 
sluttet  sig  nærmest  til,  var  en  Yngling,  hvis  Fader  nød  stor  Anseelse 
og  til  hvem  der  derfor  blev  lagt  Mærke;  han  var  ikke  høj,  lidt  tung- 
fodet  og  en  Smule  magelig,  havde  smukke  Øjne,  varme  Følelser,  ikke 
ringe  Dannelse,  et  godt  Hoved  uden  synderlig  Oprindelighed,  var  lidt 
skødesløs  i  Klædedragt  som  i  andet. 

Faderen  var  den  i  sin  Ungdom  som  Universitetsprofessor  og  liberal 
Politiker  bekendte  C.  N.  David,  senere  Chef  for  det  statistiske  Bureau 
og  Medlem  af  Rigsraadet.  Som  Ungdomsven  af  Johan  Ludvig  Heiberg 
havde  han  været  dennes  dramaturgiske  Medarbejder  ved  Den  flyvende 
Post  Som  Yngling  havde  han  skrevet  mange  Vers  i  Datidens  Stil, 
dette  f.  Eks.: 

Trods  al  Verden  ydmyg  hylder 
Vins  og  Kysses  Herlighed, 
Ingen,  hvad  dem  Jorden  skylder, 
bedre  end  Studenten  véd, 
Derfor  han,  naar  Skæbnen  klikker, 
Kys  af  Næstens  Pige  taer, 
og  paa  Borg  han  Vinen  drikker, 
naar  han  ingen  Penge  har. 

Han  havde  ogsaa  senere  nu  og  da  hjulpet  Heiberg  med  et  Vaudeville- 
Kuplet.  Saaledes  er  den  følsomme  Sang  af  Kong  Salomon  og  Jørgen 
Hattemager:  „Min  Herre,  vid  De  staar  paa  Danmarks  Grund"  i 
Virkeligheden  ikke  af  Heiberg,  men  af  David. 

Nu  dannede  han  i  Forening  med  Bluhme  og  nogle  andre  ældre 
Politikere  en  konservativ  Fronde  overfor  de  Nationalliberales  Politik. 
En  Dag,  da  de  to  unge  Mennesker  sad  i  Sønnens  Værelse  og  udar- 
bejdede Love  for  den  af  fem  Personer  bestaaende  Rusforening,  kom 
den  gamle  Herre  gennem  Stuen  og  spurgte:  Hvad  skriver  De  paa? 
—  Paa  Love  for  en  Forening;  de  skulde  helst  være  færdige  med  det 
Samme.  —  Det  var  Ret.     Saadan  en  Grundlov  kan  godt  skrives  lidt 

ekspedit.  Der  er  saamæn  ikke  blevet  anvendt  stort  mere  Omtanke  og 
Umag  paa  den,  vi  har  hertillands. 

Det  var  dog  ikke  de  Nationalliberales  indre  Politik,  han  havde  mest 
imod  —  han  var  kun  meget  utilfreds  med  Valgloven  —  men  det  var 
deres  Holdning  overfor  Tyskland.  Saa  tit  man  gjorde  Skridt  hénimod 
Slesvigs  Indlemmelse,  udbrød  han:  Vi  gør,  hvad  vi  højtideligt  har  lovet 
ikke  at  gøre.  Hvor  kan  man  være  saa  barnagtig  at  tro,  det  vil  gaa 
godt! 

Sønnen,  der  havde  modtaget  politisk  konservative  Indtryk  i  Hjem- 
met, var  en  livsglad,  men  noget  forlegen  ung  Mand,  der  undertiden 
dulgte  sin  Usikkerhed  under  en  Sorgløshed,  der  heller  ikke  var  ham 
fremmed.  Bag  ham  stod  hans  Familie,  i  hvilken  han  gæstfri  indførte 
dem  af  Kammeraterne,  han  syntes  om,  og  saa  borgerlig  denne  Familie 
end  ved  Afstamning  var,  tilhørte  den  dog  Landets  fornemste  Krese  og 
udøvede  sin  Tiltrækningskraft  gennem  Sønnen. 

Den  Rus,  hvem  Ludvig  David  nu  ivrigst  søgte,  havde  kendt  ham  i 
mange  Aar,  forsaavidt  de  havde  været  Skole-  ja  Klassekammerater,  endda 
David  var  adskilligt  ældre.  Men  den  yngre  havde  aldrig  følt  nogen 
egenlig  Sympati  for  ham  som  Dreng,  snarere  følt  sig  frastødt.  Heller 
ikke  havde  David  nogensinde  i  deres  Skoledrengetid  gjort  Tilnærmelser 
overfor  ham,  havde  havt  andre  nærmere  Venner.  Nu  derimod  viste 
han  sig  hjertelig  i  sin  Holdning  og  anerkendte  i  stærke  Ord  den  Yngres 
Evner  og  Flid;  selv  blev  han  i  Hjemmet  ofte  drillet  med,  at  det  skortede 
ham  paa  Fliden. 

C.  N.  David  var  den  første  offenlige  Personlighed,  Russen  lærte  at 
kende  og  i  hvis  Hjem  han  blev  indført.  I  den  gamle  Politikers,  senere 
Finansministers  Hus  nød  han  en  Aarrække  igennem  sjælden  Gæstfrihed. 

7. 

Politisk  havde  han  hidtil  kun  været  svagt  interesseret.  Naturligvis 
havde  han  som  Dreng  med  Opmærksomhed  fulgt  Krimkrigen,  som  den 
franske  Onkel  under  et  Besøg  havde  kaldt  Kampen  for  Civilisation 
mod  Barbari,  endda  den  var  en  Kamp  for  Tyrkiet;  nu  fulgte  han 
som  Rus  med  Spænding  det  italienske  Felttog  og  Oprørene  mod  øster- 
rigske  Hertuger  og  neapolitanske  Bourboner;  men  Danmarks  indre 
Politik  havde  lidet  fængslende  for  ham.  Straks  som  han  kom  til 
Universitetet,  følte  han  sig  under  Paavirkning  af  Aander  som  Poul 
Møller,  J.  L.  Heiberg,  Søren  Kierkegaarjl  i  adskillig  Afstand  fra  den 
Tro  paa  Folkemagten,  som  da  allevegne  blev  forkyndt.  Dette  var  dog 
ikke  stort  mere  end  en  Stemning,  som  ikke  udelukkede,  at  han  følte 
sig  i  Samklang  med  hvad  den  Gang  kaldtes  Frisind.  Skønt  han  ikke 
sjældent  var  harmfuld  over  den  nationalliberale  og  skandinavistiske 
Terrorisme,  der  ved  lystige  som  ved  alvorlige  Sammenkomster  i 
Studenterforeningen  kom  til  Orde,  var  hans  Følelser  i  den  udenrigske 
Politik   overfor   Sverig-Norge   som  overfor  Tyskland  de  samme,   der 


næredes  af  hele  den  studerende  Ungdom.  Han  skyldte  hverken  Sverig 
eller  Norge  nogen  aandelig  Ber^lse;  men  hans  Hjene  drog  ham  heil 


til  Svenskere  og  Nordmænd,  og  i  Chrisrian  Richardts  dejlige  Sang  ved 
Nordisk  Højtid  Januar  1860  For  Sverig  og  Norge  fandt  han  Udtrykket 
for  de  ganske  broderlige   Følelser,   han  i  sit   Brysi  husede   for  de  to 


nordiske  Nabofolk.  Skønt  han  omvendt,  saa  ringe  hans  Kundskabs- 
forraad  endnu  var,  allerede  havde  modtaget  et  betydeligt  Indtryk  af 
tysk  Kultur,   havde  den  tyske  Almenheds  stedse  fjendtligere  Holdning 


324  Georg  Brandes 

overfor  Danmark  og  den  allerede  dengang  fra  Tyskland  truende  Krigs- 
fare i  Forbindelse  med  Barndomserindringerne  fra  Krigen  1848 — 50 
bevirket,  at  han  i  det  daværende  Tyskland  kun  saa  Fjendelandet.  Et 
heftigt  Sværmeri,  han  seksten  Aar  gammel  havde  følt  for  en  dejlig  tysk 
lille  Pige,  gjorde  ingen  Forandring  heri. 

8. 

De  gamle  Mænd,  der  tilraadede  største  Forsigtighed  overfor  det 
tyske  Forbunds  uopfyldelige  Krav  og  nærede  dyb  Mistillid  til  den  Hjælp, 
der  kunde  ventes  fra  Europa,  blev  lagte  for  Had  i  den  herskende 
Presse.  Som  Helstats-Mænd  gjaldt  de  for  unationale  og  som  saakaldte 
Reaktionære  for  frihedsfjendske.  Den  unge  Rus,  som  nu  blev  indført 
i  en  af  disse  politisk  saa  ilde  berygtede  Føreres  Hus,  havde  trods  sin 
Ukyndighed  idetmindste  den  Kultur  i  Politik  som  i  andet,  at  han 
skelnede  skarpt  imellem  det,  han  nogenlunde  kunde  overskue,  og  det, 
han  ikke  forstod  sig  paa;  han  havde  Dannelse  nok  til  at  regne  danske 
Forfatningsspørgsmaal  til  det  sidste,  og  saaledes  traadte  han  uden  ringeste 
Fordom  over  Tærskelen  i  et  Hus,  hvorfra  der  efter  de  politisk  Ret- 
troendes Opfattelse  udgik  en  fordærvelig,  om  end  heldigvis  magtesløs 
politisk  Vranglære. 

Det  var  dog  langtfra,  at  denne  traadte  ham  nær.  Den  gamle  Konfe- 
rensraad  lukkede  i  sin  Families  Skød  aldrig  Munden  op  om  Politik. 
jVIen  det  Indtryk,  han  gjorde  af  overlegen  Forstand  og  Menneskekund- 
skab, var  tilstrækkeligt  til  at  stille  ham  i  et  andet  Lys  end  det,  hvori 
han  fremtraadte  i  Fædrelandet,  det  Blad,  hvis  Synsmaader  ellers  blindt 
antoges  af  den  studerende  Ungdom.  Og  end  mere  rokkedes  Troen 
paa  Bladets  Skøn,  da  den  unge  Student  en  Dag  der  i  Huset  fik  selve 
Reaktionens  Chef,  Geheimeraad  Bluhme,  at  se,  og  sad  som  ubemærket 
Tilhører  i  en  Krog,  medens  denne  talte.  Han  talte  meget,  skønt  ligesom 
Husets  Herre  slet  ikke  om  sin  offenlige  Virksomhed,  Som  Statsmand 
af  den  gamle  Skole  udtrykte  han  sig  med  udsøgt  Høflighed  og  et  yist 
Ceremoniel,  titulerede  f.  Eks.  bestandig  Husets  Frue  Deres  Naade. 
Men  af  den  Affektation,  som  Fædrelandet  anklagede  ham  for,  var  der 
ikke  noget  Spor.  Og  hvad  der  gjorde  et  dybt  Indtryk  paa  Ynglingens 
Sind,  det  var  det  Dansk,  som  den  gamle  Herre  talte,  det  skønneste 
Dansk.  Han  fortalte  om  sine  Rejser  i  Indien  —  han  havde  i  sin 
Tid  været  Guvernør  i  Trankebar  —  og  man  saa  for  sig  Ganges' 
Bredder  og  de  hvide  Kvindeskarer,  der  strømmede  til  for  af  religiøse 
Grunde  at  bade  sig  i  Floden. 

Aldrig  gik  de  Ord  Ynglingen  af  Minde,  med  hvilke  Bluhme  rejste 
sig  for  at  gaa.  Han  sagde:  Tør  jeg  bede  Dem  laane  mig  de  engelske 
Blaabøger  paa  et  Par  Dage;  det  kunde  jo  være,  der  fandtes  Et  og 
Andet  deri,  som  vore  Aviser  ikke  har  fundet  det  passende  at  meddele 
os.  —  Det  gav  et  Sæt  i  Ynglingen  ved  disse  Ord.  For  første  Gang 
gik  det  op  for  ham,  om  end  blot  som  Mulighed,  at  Pressen  forsætligt. 


i  den  Hensigt  at  vildlede,  kunde  fortie  Kend^erninger,  der  havde  Krav 
paa  almen  Opmærksomhed. 


Sønnen  i  Huset  havde  i  sin  Tid  bedt  ham  læse  Ovids  Elegier  med 
sig,  og  det  var  det  nærmere  Bekendtskabs  Udgangspunkt.  I  Byen,  om 
Vinteren,  var  de  to  unge  kun  sjældnere  sammen  med  Familien.  Men 
anderledes  ved  Sommenid.  Konferensraaden  havde  opført  et  Landsted 
t  Rungsted  paa  en  Grund,  som  tilhørte  hans  Broder,  der  var  Land- 
mand, Ejer  til  Rungstedgaard,  Rungstedlund  og  Folehavegaard,  en  foi^ 
standig   og    praktisk    Herre.     I  denne  Villa,   der  var  smuktbeli^ende 


med  Udsigt  over  Havet,  blev  Sønnens  Ven  jævnlig  indbudt  lil  at  til- 
bringe nogle  Sommerdage,  ja  undeniden  en  hel  Maaned  ad  Gangen. 
Fra  først  af  var  han  naturligvis  Familien  ligegyldig;  den  tog  kun  mod 
ham  for  Sønnens  Skyld;  men  efterhaanden  vandt  han  Fodfæste.  Den 
smukke,  kloge  og  muntre  Frue  (født  Bramsen)  tog  sig  moderligt  af  hans 
Ungdom,  og  de  unge  Døtre  viste  ham  en  Velvilje,  han  var  dem  tak- 
nemmelig for. 

Husets  Herre  fortalte  undertiden  en  og  anden  Anekdote  f.  Eks. 
denne  om  Heibergs  overgivne  Streger  som  ung.  Naar  han  tog  i  Skoven 
og  blev  sullen,  plejede  han  at  skaffe  sig  Levnedsmidler  fra  Magasinerne 
paa  de  Wienervogne,  der  holdt  ved  Klampenborg,  medens  Herskaberne 
spadserede  i  Dyrehaven  og  Kuskene  sad  paa  en  Beværtning.  En  Dag 
havde  han   sammen  med  Møhl  og  David  saaledes  bemægtiget  sig  en 

Stor  Lagkage;  de  unge  Mennesker  havde  sat  vel  Halvdelen  af  den  til- 
livs og  atter  anbragt  den  i  Magasinet,  da  Familien  vendte  tilbage  til  sin 
Vogn,  opdagede  Heiberg,  hvem  den  kendte,  og  nu  indbød  de  Unge 
paa  et  Stykke  Kage  og  et  Glas  Vin.  Da  man  til  sin  Skræk  opdagede 
den  Ødelæggelse,  der  var  anrettet  paa  Lagkagen,  vilde  Familien  selv 
intet  have  af  den,  og  de  alt  forud  stoppede  Ransmænd  blev  nu  tvungne 
til  at  dele  Resten  af  Kagen  imellem  sig. 

Der  hørtes  tidt  smuk  Musik  i  Villaen;  undertiden  blev  Russen  op- 
fordret til  at  læse  højt  og  gjorde  da  sit  Bedste  ved  Valg  af  gode,  mindre 
kendte  Ting  og  omhyggelig  Oplæsning.  Samlivet  i  fri  Luft  bragte  ham 
nogle  Glimt  af  det  Sjældne,  saa  heftigt  Attraaede,  stille  Tilfredshed. 
Men  det  var  især  ene  med  Naturen,  at  han  var  helt  veltilpas. 

Et  løsrevet  Dagbogsblad  fra  hine  Dage  viser,  hvorledes  han  følte 
uprøvede  Kræfter  gære  i  sit  Væsen: 

Paa  Vejen  hemed  var  Himlen  broget  med  vældige,  mangefarvede  Skyer.  Jeg  drev 
i  Skoven  idag  mellem  Eg  og  Bøg  og  saa  Solen  forgylde  Blade  og  Stammer,  lagde  mig 
ned  under  et  Træ  med  min  græske  Homer  og  læste  første  og  anden  Bog  af  Odysseen. 
Gik  frem  og  tilbage  paa  Kløvermarken,  svælgede  i  Kløver,  indaandede  den  og  sugede 
Blomsternes  Saft.  Jeg  har  den  gamle,  herlige  Udsigt  fn  mit  Vindu.  Hele  Havet  i  al 
dets  Fladhed  bevægede  sig  ind  imod  mig  og  hilste  mig,  da  jeg  kom.  Det  brusede  og 
skummede  mildt.  Hveen  laa  klart  for  mit  Blik.  Nu  rusker  Blæsten  udenfor  mit 
Vindu,  Søen  er  vild,  den  mørke  Himmel  har  et  Skær  af  Maanen  .... 

Østenvind  og  Regn.  Gik  ad  Vallerød  til  i  den  stærke  Blæst.  Himlen  blev  klar; 
en  mørkerød  Farveplet  betegnede  Solens  Sted  under  Synskresen.  Maanen  er  nu  hur- 
tigt staaet  op,  er  fra  rød  bleven  gul  og  ser  dejlig  ud.  Jeg  beruser  mig  i  Naturansku- 
else.  Gaar  til  Folehave  og  føler  mig,  som  Guderne  hos  Homer,  lethenlevende  .... 

Jeg  kan  aldrig  blive  søvnig  i  den  fri  Natur  en  stormfuld  Aften.  Hvilte  mig  lidt, 
stod  op  Kl.  4,  gik  i  Stormskridt  ad  frygteligt  opblødte  Veje  til  Humlebæk,  til  Gurre 
Ruiner  og  Sø,  gennem  Skoven  til  Fredensborg  Have,  tilbage  til  Humlebæk  og  tog  derfira 
med  Dampskibet  herhjem  til  Rungsted.  Gik  saa  op  paa  Højen.  Landskabets  stille 
Skønhed.  Følelse  af,  at  Naturen  hæver  selv  den  Sunkne  til  renere  Egne.  Tog  Odysseen, 
og  gik  ad  Markvejen  til  Stenbordet;  kølig  og  frisk  Luft,  Harmoni  og  Herlighed  over 
Naturen.  „Vildt  flyver  Høg".  Gik  op  i  Hørsholm  solbeskinnede  Skov,  saa  paa  det 
sørgmodige  Udtryk  i  Hestenes  og  Faarenes  Ansigter  .... 

Jeg  slog  Smut  og  gav  de  Andre  Gaader  at  gætte.  En  Kone  kom  og  bad  om  lidt 
Hjælp  til  hendes  Mands  Begravelse;  han  havde  faaet  saa  let  en  Død.  (Hun  siges  at 
have  slaaet  ham  ihjel  med  en  Træsko).  Sad  under  en  Kæmpebyge  paa  Rungstedlund; 
havde  saa  en  herlig  Kørsel  efter  den  umaadelige  Regn  op  til  Folehave  og  derpaa  til 
Hørsholm.  Alt  var  dejligt  og  frisk  som  i  et  fortryllet  Land.  Hvilken  Friskhed!  Kirken 
og  Træerne  spejlede  sig  i  Søen.    Mit  Skjoldmærke  er  tre  Lykkeærter. 

Til  Vedbæk  og  tilbage.  Vi  skulde  ro  en  Tur.  Fruen  gik  ind  derpaa,  men  da  vi 
vel  havde  faaet  en  stor,  tung  og  kluntet  Baad,  var  de  alle  ængstelige.  Saa  knak  Lud- 
vigs Aaretold  og  han  faldt  bagover.  Det  var  naturligt;  thi  han  roede  alt  for  dybt.  Saa 
tog  jeg  begge  Aareme  og  roede  ene  dem  alle.  Det  var  trættende  at  ro  den  tunge 
Baad  med  saa  mange;  men  Havet  var  saa  usigelig  dejligt,  Aftenen  blikstille.  Sølv- 
stænk paa  Vandet  synlige  for  den  opmærksomme  og  indviede  Naturens  Elsker.  Krus- 
ning af  Vestenvinden  ('/(>/'l).  Gravede  Grus  og  gik  op  til  Folehave.  Plukkede  Blom- 
ster og  Jordbær;  mine  Fingre  lugter  endnu  saa  godt  af  Jordbær 

Gik  saa  ud  ved  Nattetid.  Min  Fantasi  rejste  sig  omkring  mig.  Sommernat,  men 
vinterkoldt,  Skyerne  bunkede  i  Synskresen.  Sæt,  jeg  der  i  Stormen  og  Kulden  og 
Mørket  mødte  en,  jeg  véd.     Hen  over  Komet  hviskede  eller  hvislede  Vinden  et  Navn. 

Bølgerne  slog  et  lille  kort  Slag  mod  Kysten.  Kun  Havet  er  Natur,  Landet  paa  tusinde 
Maader  af  Menneskehænder  berøvet  sit  Naturpræg;  men  Havet  er  nu  som  for  Aar- 
tusinder  siden.  En  stærk  Taage  steg.  Birkene  bøjede  deres  Hoveder  og  sov  ind.  Men 
jeg  kan  høre  Græsset  gro  og  Stjernerne  synge. 

Efterhaanden  blev  Forholdet  til  Ludvig  David  stedse  hjerteligere,  og 
denne  viste  sig  som  en  trofast  Ven.  Da  det  et  Par  Aar  efter  at  Ven- 
skabet var  stiftet,  saa  temmelig  mørkt  ud  for  den  yngre  af  Vennerne, 
idet  hans  Fader  som  Købmand  havde  lidt  store  Tab  og  ikke  mere 
kunde  støtte  ham  i  den  Grad  som  før,  indbød  Ludvig  David  ham  til 
helt  at  flytte  hen  i  Forældrenes  Lejlighed  og  blive  boende  der  som 
Søn  af  Huset  —  et  Tilbud,  han  vel  åfelog,  men  som  rørte  ham  dybt, 
især  da  han  erfor,  at  Tilbudet  ikke  var  gjort,  før  hele  Familien  var 
hørt  derom. 

10. 

I  November  Maaned  1859,  netop  paa  samme  Tid,  som  Kappers* 
„videnskabelige"  Forening  blev  stiftet,  foreslog  en  Kammerat  ved  Navn 
Grønbek,  der  var  fra  Falster  og  kendt  med  Historikeren  Caspar  Palu- 
dan-Miillers  Familie,  Russen  Indtrædelse  i  et  andet  lille  Selskab  af 
unge  Studenter,  til  hvem  Grønbek  saa  op  paa  Grund  af  deres  ganske 
ualmindelige  menneskelige  og  boglige  Dannelse. 

Russen  havde  i  Datidens  eneste  Samlingssted  for  Studenter,  den 
gamle  Studenterforening  i  Boldhusgade,  der  altid  fremstilledes  i  et  poe- 
tisk Lys,  ikke  fundet  hvad  han  søgte.  Livet  der  var  slapt,  og  Lørdags- 
soldene  bragte  daarlig  Punsch,  mest  daarlige  Taler  og  kun  en  sjælden 
Gang  smukke  Viser.  Nu  var  han  vel  lige  bleven  Medlem  af  ét  ungt 
Selskab,  men  han  afviste  aldrig  Udsigten  til  lærerige  Bekendtskaber, 
og  Intet  var  ham  for  meget.  Han  slog  da  med  Fornøjelse  til,  og  blev 
en  Aften  sent  i  November  indført  i  den  af  Grønbek  lovpriste  Forening, 
der  ikke  kaldte  sig  „videnskabelig"*,  ikke  havde  andet  Formaal  end 
'  Selskabelighed  og  samledes  paa  Ehlers*  Kollegium  hos  en  ung  filologisk 
Kandidat,  Frederik  Nutzhorn. 

Spændt  som  han  var  paa  noget  Overordenligt,  blev  han  meget 
skuffet.  Foreningen  viste  sig  at  være  ganske  løs  og  ubestemt.  De 
Tilstedeværende,  Værten,  en  vis  Jens  Paludan-Miiller,  Søn  af  Historie- 
skriveren, en  vis  Julius  Lange,  Søn  af  Professoren  i  Pædagogik,  og 
nogle  andre,  modtog  ham,  som  havde  de  ventet  paa  ham,  for  at  den 
Nyankomne  skulde  bringe  Foreningen  paa  Fode;  de  talte,  som  skulde 
han  nu  gøre  Alt  for  at  underholde  dem,  og  som  om  de  selv  intet  gad 
gøre;  de  syntes  magelige,  næsten  træge.  Først  læste  man  skiftevis 
noget  højt  af  Bjørnsons  Arne,  der  da  var  ny;  saa  fulgte  en  treven 
Samtale.  Nutzhorn  vrøvlede,  Paludan-Muller  snøvlede,  Julius  Lange 
alene  lod  af  og  til  en  humoristisk  Bemærkning  falde.  Modsætningen 
var  slaaende  mellem  denne  Nutzhorns  Bande,  der  tog  Selskabeligheden 
med  Ro,  og  Kappers*  Kres,  i  hvilken  der  skulde  arbejdes  og  drøftes 
af  yderste  Evne.  Banden  forekom  ved  Sammenligningen  yderst  flegmatisk. 

Ved  de  følgende.  Møder  ændredes  det  første  Indtryk.  Russen  op- 
dagede under  Samtalen  med  disse  unge  Mænd  først  og  fremmest  sin 
egen  Uvidenhed  i  politisk  Historie  og  Kunsthistorie;  dernæst  forekom 
han  sig  selv  i  Sammenligning  med  dem  gammel  i  Meninger  som  i 
Vaner.  De  var  f.  Eks.  alle  Republikanere,  medens  Republikanisme  i 
Danmark  hidtil  havde  staaet  for  ham  som  ungdommelig  Galskab.  Der- 
næst havde  de  ingen  borgerlige  Vaner.  Efter  et  Sold  henad  Juletid, 
der  udmærkede  sig  ved  en  nydelig  Sang  af  Julius  Lange,  foreslog  de, 
at  man  nu  Kl.  12  Nat  skulde  gaa  til  Frederiksborg.  Og  den  Art  Ekstra- 
vagancer begik  de  ikke  sjældent. 

Dog  var  det  først  ved  Skærsommertid  1860,  at  han  ret  smeltede 
sammen  med  denne  nye  Kres  og  følte  sig  hjemme  i  den.  Den  var 
bleven  udvidet  med  enkelte  fortræffelige  Kammerater,  nuværende  Høje- 
steretsassessor Harald  Paulsen,  en  tapper  Yngling,  der  ikke  var  bange 
for  at  binde  an  med  hvilkensomhelst  Bølle  i  en  Hulvej,  daværende 
stud.  theol.  Troels  Lund,  den  senere  saa  ansete  Historiker,  der  altid  var 
fin,  selvbehersket,  tænksom  og  passeligt  spydig,  i  Huggetimeme  stor  i 
Finter,  og  daværende  stud.  jur.  Emil  Petersen  (død  1890  som  Afde- 
lingschef for  Jernbanerne),  sagtmodig,  sværmerisk,  yderst  pligtopfyldende, 
med  et  udpræget  lyrisk  Hang. 

Da  de  en  Aften  kort  før  St.  Hans  var  tagne  til  Vedbæk,  havde 
hentet  Emil  Petersen  i  Tryggerød  og  nydt  den  henrivende  Egn,  brødes 
de  ude  i  Vandet  ved  Skodsborg  og  holdt  saa  et  Aftensmaaltid, 
hvor  under  Laget  Lystigheden  steg  først  til  Vildskab,  saa  til  Henryk- 
kelse. De  holdt  Taler  og  sang,  raabte  deres  Indfald  i  Munden  paa 
hverandre,  greb  saa  hinanden  om  Livet  og  dansede,  til  de  ikke  kunde 
mere  for  Træthed.  Saa  drak  de  alle  Dus  og  gik  i  Flok  ind  til  Byen, 
hvor  de  efter  Midnat  trommede  paa  Beværtningernes  Døre  for  at 
komme  ind  et  Sted,  hvor  de  kunde  faa  Kaffe.  Med  Et  forstod  de 
hinandens  Art  og  Værd  tilfulde;  en  broderlig  Følelse  forenede  dem, 
og  de  forblev  Venner  for  Livet.  Rigtignok  var  det  Liv,  der  var  be- 
skaaret  flere  af  dem,  kort,  Jens  Paludan-Miiller  faldt  som  bekendt  ved 
Sankelmark  halvfjerde  Aar  efter;  Nutzhorn  havde  endnu  kun  halvsjette 
Aar  at  leve  i.  Af  de  andre  er  Emil  Petersen  og  Julius  Lange  døde. 
Men  hvad  enten  de  levede  længe  eller  kort,  saa  hverandre  ofte  eller 
sjældent,  de  forblev  hjerteligt  forbundne.  Ingen  Misforstaaelse  eller 
Misstemning  fik  nogensinde  Raaderum  imellem  dem. 

11. 

Blandt  de  Udflugter,  den  unge  Student  foretog  her  i  Danmark,  var 
der  en  til  Sønderjylland  i  Juli  1860. 

Der  var  kommet  en  Opfordring  til  Studenterne  om  at  møde  ved 
en  Fest,  der  i  Slutningen  af  Juli  skulde  afholdes  i  Angeln  til  Styrkelse 
af  det  sparsomme  danske  Element  i  denne  tysksindede  Egn.  Det  var 
ikke  mange,  der  ønskede  at  være  med;  men  adskillige  af  dem  havde 
smukke    Stemmer  og  kunde  med   Følelse   foredrage  de  fædrelandske 

Sange,  af  hvis  Virkning  man  lovede  sig  noget  til  at  røre  Angelboernes 
og  især  deres  Kvinders  Hjerter.  Adskillige  endnu  levende  blandt  Stu- 
denternes dengang  anerkendte  Førere  var  med. 

Sejladsen  fra  Korsør  til  Flensborg  foregik  en  sjælden  Sommernat; 
man  opgav  de  Sovepladser,  man  havde  sikret  sig,  og  Forblev  hele 
Natten  paa  Dækket  ved  en  Bolle  Punsch.  Stjernerne  skinnede  klan. 
Skibet  skar  hunigi  gennem  det  stille  Vand,  smukke  Sange  blev  sungne, 
højtsiemte  Taler  holdte.  En  enkelt  Tale  blev  hvisket,  den  for  den  endnu 
da  almenyndede  General  de  Meza, 
der  sad  t  Kahytten,  forstyrret  i 
sin  Nattesøvn,  med  sine  hvide 
Handsker  og  krusede  Kniplings- 
manchetter  og  med  en  hvid  og 
rød  Nathue  paa.  Han  var  for  de 
Unge  den  Mand,  som  under  Slaget 
ved  Fredericia  ikke  havde  for- 
trukket en  Mine,  og  da  det  var 
endt,  stilfærdigt  havde  sagt  paa 
sit  Dansk-Fransk:  Resyliatet  er 
meget  satisfactorisk. 

Fjendtlige  og  haanlige  Blikke 
fra  Vinduerne  i  Flensborg  oplyste 
snart  de  Rejsende  om,  at  danske 
Studenterhuer  ikke  var  velsete  der. 
Derimod  viste  de  Angler  Bønder 
sig  overmaade  elskværdige.  Festen, 
der  varede  hele  Dagen  og  sluttede 
med  Dans  c^  Fyrværkeri,  var  vel- 
lykket, og  et  ungt  Menneske,  der 
havde  sviret  om  Natten,  rejst  om 

Dagen  og  danset  Aftenen  bort  med  smukke  Piger,  maaite  med  sine 
fortumlede  Sanser  sent  paa  Natten  se  Festpladsen  i  et  romantisk  Skær. 
som  han  stod  der  alene,  omgivet  af  flammende  Fakler,  mens  Fyrværkeriet 
spruttede  og  knitrede  omkring  ham.  Nogle  Studenter  sad  paa  Marken 
omkring  brændende  Begkranse;  en  gammel  Angelbonde  holdt  Ilden 
vedlige,  syngende  danske  Sange,  Ganske  henrykt,  med  Taarer  i  Øjnene, 
gik  han  omkring,  trykkede  de  Unge  i  Haanden  og  lakkede  dem,  fordi 
de  var  komne.     Det  var  sært  højtideligt  og  smukt. 

Da  den  unge  Student  Dagen  efter  paa  Vejen  fra  Flensborg  steg  ud 
ved  Egebæk  Station  for  at  gaa  lil  Idsted,  viste  det  sig,  at  tre  andre 
unge  Mennesker  havde  havt  samme  Tanke,  saa  de  alle  fire  fulgtes  ad. 
Det  var  unge  Mænd  af  en  Støbning,  han  ikke  før  var  truffet  paa. 
Deres  Følemaade  og  Udtryksmaade  var  ham  ny.  Alle  talte  de  Hjertets 
Sprog  og  røbede  øjeblikkeligt,  at  de  tilbad  hve'randre,  syntes  kraftige, 
aabne  Naturer  med  et  fælles  Præg.  Det  var  de  tre  senere  Højskole- 
mænd  Ernst  Trier,  Nørregaard    og  Baagøe.     Trier  var  den  varmeste 

Og  rundeste,  venlig  og  imødekommende  mod  en  Fremmed,  gjorde  Ind- 
tryk af  en  vis  Kløgt,  var  varsom  i  sine  Domme  om  Personer.  Baagøe, 
høj  og  mandig,  syntes  en  kraftig,  romantisk  Karakter,  viste  stor  Mod- 
tagsomhed  for  Naturindtryk  og  syntes  med  sit  Talent  for  Tegning  ud- 
rustet med  ikke  almindelig  Kunstsans;  han  var  beskeden  og  mild  i 
sine  Domme.  Nørregaard,  en  indtagende  Personlighed,  varm  og  ivrig, 
ikke  saa  klog  som  Trier,  ikke  saa  varsom  i  sine  Udtalelser,  lagde 
djærv,  tung  Alvor  for  Dagen,  syntes  uden  Sans  for  Skemt  eller  Menings- 
ytringer ad  Omveje.  Han  var  de  andres  øjensynlige  Yndling;  de  til- 
talte ham  med  Navnet  Tusindfryd!  og  gav  paa  Spørgsmaalet,  hvorfor 
han  kaldtes  saaledes,  Forklaringen:  fordi  han  er  Tusinders  Fryd.  Det 
som  undrede  den  Nytilkomne  en  Smule,  var  kun,  at  Nørregaard  ingen 
Indsigelse  nedlagde  mod  at  benævnes  saadan. 

Trier  kom  i  Hede,  da  Talen  faldt  paa  Skønliteratur  og  hvad  man 
dengang  kaldte  det  Æstetiske.  Der  gaves  i  Literaturen,  sagde  han, 
en  Retning,  som  lod  haant  om  Moralen;  det  var  den  mest  forkastelige 
Retning  af  alle;  han,  Trier,  kendte  en  Biskopsøn,  der  hyldede  den. 
Han  udtalte  sig  dernæst  med  Uvilje  om  den  Heibergske  Skole,  hævede 
paa  dens  Bekostning  Digtere  som  Hauch,  Ingemann  og  Grundtvig.  Nyt 
for  hans  Tilhører  var  det  Eftertryk,  han  lagde  paa  disse  sidste  Digteres 
Folkelighed  (som  han  skelnede  skarpt  fra  Popularitet);  han  hævdede, 
hvor  stor  Gavn  de  gjorde  ved  at  deres  Ting  kunde  være  i  Menigmands 
som  i  de  Dannedes  Hænder.  Saare  snevert  forekom  dog  hans  Syn, 
naar  han  vilde  udlede  det  Indtryk,  Kierkegaards  Enten — Eller  havde 
gjort,  af  „Brynde"  hos  Bogens  Læsere;  men  hvad  der  var  sundt  og 
friskt  i  hans  Ord  kunde  ikke  andet  end  tækkes  og  vinde. 

I  rask  Gang  naaede  den  lille  Flok  Idsteds  skønne  Hede  dannet  af 
Lyngtuer,  hvis  røde  Blomster  saa  dejlige  ud  i  Belysning  af  den  ned- 
gaaende  Sol.  Man  lejrede  sig  paa  den  Høj,  hvor  Baudissin  havde 
holdt  med  sin  Stab,  og  de  unge  Grundtvigianere  sang: 

Sejr  i  din  Haand,  Sejr  i  din  Fod, 
Sejr  i  alle  dine  Ledemod! 

Saa  oplæste  Baagøe  Hammerichs  Skildring  af  Idstedslaget,  medens  hver 
i  sin  Fantasi  saa  Hærmasseme  rykke  frem  og  støde  paa  hinanden  som 
netop  ti  Aar  før. 

Tiden  var  knap,  hvis  man  den  Aften  skulde  komme  under  Tag. 
Klokken  9  havde  man  endnu  to  Mil  til  Slesvig.  Man  gik  den  første 
Mil  med  en  Fart,  som  var  ny  for  den  yngste.  De  første  tre  Fjerding- 
vej tilbagelagdes  hver  i  et  Kvarter,  den  sidste  i  tyve  Minutter.  Da 
de  ankom  til  Hotellet,  stod  den  fra  Krigen  berømte  Madam  Essel- 
bach  i  Døren  med  Hænderne  i  Siden  som  paa  sit  Portræt,  mønstrede 
de  Kommende  med  kloge,  skarpe  Øjne  og  udbrød:  Das  ist  Ja  das 
junge  Danemark,  I  Stuen  sad  Officerer  og  spillede  Kort.  Ritmester 
Sommer  lovede  de  unge  Mennesker  at  vise  dem  Gottorp  næste  Morgen 
Kl.  6;  de  kunde  saa  i  Forvejen  se  en  Udsigt  over  hele  Byen  fra  Hersterberg. 

Ritmesteren,  der  i  Aarene  efter  Krigen  var  saa  udsat  for  Angreb  i 

Bladene  og  med  hvis  Udtryk  „min  jomfruelige  Klinge"  der  blev  gjort 
saa  mange  Løjer,  viste  de  Unge  den  prægtige  Kirke  og  derefter  Slottet, 
der  helt  var  skamferet  som  Kaserne.  Han  optraadte  som  Faderen  for 
sit  Regiment,  bar  sig  ad  som  Poul  Møllers  Kunstner,  berømmede  glad 
de  Dygtige,  men  talte  haardt  til  de  Flygtige,  uddelte  ustanseligt  Ros  og 
Dadel,  snakkede  Dansk  til  Soldaterne,  Plattysk  til  Kokkepigen  og  Højtysk 
til  den  lille  Slotsjomfru,  gjorde  Gæsterne  opmærksomme  paa  den  strenge 
Orden  og  Renlighed  i  Staldene.  Han  beklagede  bittert,  at  en  vis 
Premierløjtnant,  han  viste  dem,  som  1848  havde  kastet  sin  Kokarde  i 
Rendestenen  og  var  løbet  over  til  Tyskerne,  nu  var  indsat  i  Regimentet 
over  tapre  Sekundløjtnanter,  der  havde  vundet  deres  Kors  i  Krigen. 

Her  skiltes  Russen  fra  sine  grundtvigske  Fæller.  Da  han  ved  Hjem- 
komsten fortalte  Julius  Lange  om  dem,  sagde  denne:  Brave  Folk,  der 
bærer  deres  Hjerter  i  Knaphullet  som  Dekoration! 

Snurrigt  var  det  Rejseselskab,  han  fik  for  Resten  af  sin  Udflugt. 
Det  var  den  senere  Finansborgermester  Borup  og  den  da  allerede  ved 
„Dagbladet**  ansatte  Journalist  Falkman  (egenlig  Petersen).  Lidet  anede 
han  da,  at  hans  daværende,  lidt  plumpe  Rejsefælle  senere  skulde  ud- 
vikle sig  til  den  Cato,  der  ønskede  Ibsens  Gengangere  „anbragt  i  den 
Kalkgrube,  hvor  Sligt  alene  hører  hjemme",  og  skulde  skrive  Artikler  i 
hundredevis  mod  ham  selv.  Han  havde  jo  heller  ikke  ved  Bekendtskabet 
med  Topsøe  havt  nogen  Anelse  om,  at  denne  med  Tiden  vilde  blive 
hans  haardnakkede  Forfølger.  Uden  just  at  være  stærkt  ungdommelig, 
var  den  svære,  firskaame  Borup  ung.  Falkman  skrev  med  godt 
Humør  til  Bille  lange  Beretninger  om  Sønderjylland,  som  hans  yngre 
Rejsefælle  rettede  for  ham.  Borup  og  Falkman  udbrød  jævnlig,  saa- 
snart  denne  aabnede  Munden:  Blot  ikke  serafisk! 

Sammen  kørte  de  til  Glticksborg,  saa  Feltlejren  der,  og  spiste,  da 
de  intet  havde  faaet  siden  Morgenkaffen  Kl.  5,  en  Steg  paa  seks  Pund, 
de  tre.  De  overnattede  i  Flensborg  og  kørte  næste  Dag  i  Vogn  til 
Graasten  ad  en  dejlig  Vej  mellem  skovbevoksede  Bakker.  Det  blev 
en  øsende  Regn,  og  man  sad  i  Dødstaushed,  sysselsat  med  at  svøbe 
sig  ind  i  Hestedækkener.  Da  Regnen  efter  en  Times  Tid  holdt  op  og 
man  bedede  i  en  Kro,  gjorde  den  tvungne  Taushed  Plads  for  den 
vildeste  Lystighed.  De  tre  unge  Fyre  —  den  tilkommende  Finans- 
borgermester som  de  andre  —  dansede  ind  i  Stuen,  hoppede  omkring 
som  vilde  Mennesker,  spildte  Mælk  over  sig.  Sofaen  og  Opvartnings- 
pigen; valsende,  leende  sprang  de  saa  atter  ud  af  Døren  og  op  i  Vognen, 
efter  at  have  overøst  Pigen  med  Fireskillinger. 

Fra  Graasten  begav  de  sig  til  Sønderborg.  De  ældre  lagde  sig  efter 
Maaltidet  til  at  sove.  Den  yngre  gik  op  i  Dybbølmølle.  Da  han  kom  tilbage, 
fandt  han  paa  en  Bakke  paa  Aissiden  en  Bænk  med  smuk  Udsigt  over  til 
Sønderjylland.  Han  lagde  sig  paa  Ryggen  paa  Bænken  og  saa  op  i 
Himlen  og  ud  over  det  henrivende  Landskab.  De  lyse  Marker,  om- 
givne af  de  høje,  mørke  Hegn,  der  giver  de  sønderjyske  Landskaber 
deres  Præg,  tog  sig,  sete  fra  det  højtliggende  Punkt,  ganske  dejlige  ud. 

Der  behøvede  ikke  at  være  anden  Forskel  imellem  den  Paavirk- 
ning,  Folkehøjskolen  øver  paa  sine  Lærlinge,  og  den  Under- 
visning, som  den  lærde  Skole  giver  sine  Elever,  end  den,  der  har  sin 
Grund  i,  at  Folkehøjskolen  er  mere  populær,  den  lærde  Skole  mere 
videnskabelig.  Folkehøjskolen  vilde  under  alle  Omstændigheder  be- 
vare et  Forspring  i  Retning  af  Liv  og  Folkelighed;  den  lærde  Skole 
et  Fortrin  paa  Grund  af  dens  grundigere  Saglighed,  dens  mere  om- 
fattende Viden. 

Faktisk  er  dog  Forskellen  mellem  Folkehøjskolen  og  den  lærde 
Skole  en  anden  og  langt  betydeligere.  For  en  30  Aar  siden  var  For- 
skellen allerede  meget  skarp  og  meget  væsenlig.  I  Løbet  af  de  sidste 
30  Aar  er  een  Forskel  ganske  vist  bleven  hævet,  men  en  ny  er  bleven 
sat,  som  ikke  er  af  mindre  Betydning,  om  end  af  anden  Art.  —  Da 
det  nu,  fremfor  nogen  anden  Enkeltmand,  er  Georg  Brandes,  som 
i  Løbet  af  de  sidste  30  Aar  har  reformeret  den  lærde  Skole  her- 
hjemme, medens  Folkehøjskolen  væsenlig  er  bleven  sig  selv  lig,  — 
vil  det  være  rimeligt  at  betragte  den  omhandlede  Forskel  (mellem  de 
to  Skoler)  før  denne  Mands  Fremtræden  og  efter  samme.    Altsaa: 


I.     Den  lærde  Skole /ør  1870  —  og  Folkehøjskolen. 

Jeg  mindes  meget  tydeligt  det  Øjeblik  i  mit  eget  Liv,  da  Paavirk- 
ningen  fra  Folkehøjskolen  og  fra  den  lærde  Skole  mødtes  hos  mig. 
Jeg  mindes  meget  tydelig  det  overordenlig  stærke  Indtryk  af  For- 
skel, som  dette  Møde  frembragte. 

Jeg  har  som  Barn  og  halvvoksen  modtaget  maaske  den  mest  ud- 
prægede, mest  levende  Højskoleundervisning,  der  nogensinde  er  given. 
Jeg  formoder  dette,  ikke  blot  fordi  min  Fader,  af  hvem  jeg  modtog 
den,   hørte  til   Højskolens  første  Mænd  og  ivrigste  Tilhængere,    men 

*)  Ved  Udtrykket  „den  lærde  Skole"  (eller  „Lærdommen")  vil  jeg  i  denne  Af- 
handling, hvor  ikke  Sammenhængen  fordrer  den  snævrere  Betydning  af  Ordet,  have 
forstaaet:  Universitetet,  Latinskolen,  den  akademiske  Verden  under  eet. 
Med  Udtrykket  „Folkehøjskolen"  betegner  jeg  ikke  blot  denne  Skole  med  dens 
Lærere  og  Elever,  men  tillige  dens  Publikum,  Højskoleverdenen,  „Højskolefolket". 

fordi  han  talte  til  sine  Børn,  der  levede  af  hans  Ord.  —  Det  ejen- 
dommelige ved  denne  Undervisning  var  dette:  at  alt,  hvad  jeg  hørte  • 
om,  blev  en  Del  af  mit  eget  Liv,  —  igennem  den  Følelse,  som  blev 
mig  bibragt,  af  Aarsagssammenhæng,  historisk  Sammenhæng  imellem 
det  Store,  som  berettedes,  og  saa  mit  eget  det  Smaa,  mig  selv.  Der 
var  for  mig  noget  ligesaa  mulighedsfuldt  og  skæbnesvangert  ved  at 
høre  om,  at  Alexander  den  Store  virkelig  kom  af  Sted  til  Asien,  og 
det  med  den  Hensigt  at  erobre  Perserriget,  som  ved  at  høre  —  hvad 
der  samme  Dag  blev  mig  meddelt  —  at  der  nede  ved  Brohovedet  var 
fanget  en  Haj  (en  Haa),  som  nu  var  bundet  ved  Halen  i  et  Reb,  og 
kunde  drages  op  af  Vandet  til  Beskuelse  af  hvem  der  vilde.  —  Thi 
dette,  at  Grækenland  og  Persien  saaledes  stødte  sammen,  —  hvilken 
Betydning  kunde  det  ikke  vise  sig  at  have  haft  og  at  faa  for  hele  Ev- 
ropa,  for  Danmark,  for  mig;  og  det,  at  der  virkelig  optraadte  Hajer  i 
Limfjorden,  —  hvor  nær  bragte  det  En  ikke  til  det  Mærkelige,  det 
Store,  —  og  hvilke  Muligheder  aabnede  det  ikke,  —  om  ikke  andre, 
saa  den,  at  man  kunde  blive  ædt  under  Badning. 

Jeg  husker  en  Beretning  af  en  af  mine  Meddisciple  ved  denne 
Undervisning,  som  jeg  for  Resten  godt  kunde  gøre  til  min,  da  jeg  har 
oplevet  noget  ganske  lignende:  Min  Moder  fortalte,  efter  Genesis,  om 
de  første  Begivenheder  i  Menneskeslægtens  Liv.  Min  Kammerat  lagde 
Mærke  til  —  alt  som  Skoledagene  gik  —  at  Helten  døde,  og  hans 
Søn  levede  efter  ham,  og  naar  han  var  bleven  En  ret  kær,  saa  døde 
han,  og  hans  Søn  begyndte  et  nyt  Liv,  som  ogsaa  fordrede  Tilhørerens 
Interesse,  o.  s.  fr.  —  Han  kjendte  ikke  dette  fra  andre  Fortællinger, 
og  spurgte,  hvorlænge  denne  Historie  kunde  blive  ved.  —  Den  ender 
aldrig,  svarede  min  Moder.  —  Ender  den  aldrig?  —  Nej,  for  den 
bliver  ved  endnu.  —  Min  Kammerat  saa  sig  omkring,  —  maaske  har 
det  svimlet  lidt  for  ham.  —  Ja,  Du  er  jo  ogsaa  med  i  den,  sagde  min 
Moder. 

Det  var  denne  besynderlige  Fornemmelse  af  selv  at  være  ude  i 
Historiens  Strøm,  saa  at  det  altsammen  angik  En  selv,  som  Ens  Op- 
hav og  som  Ens  Fortsættelse,  som  ogsaa  jeg  kendte  saa  godt. 

At  denne  Undervisning,  væsenlig  seet,  ikke  var  noget  særligt  for 
mine  Forældre  og  deres  Børn,  men  at  den  med  Rette  kan  kaldes 
„grundtvigsk  Højskoleundervisning"  —  det  har  jeg  senere  igennem  et 
mangeaarigt  og  grundigt  Kendskab  til  den  danske  Folkehøjskole 
faaet  bekræftet.  Det  ejendommelige  for  denne  har  altid  været,  at 
Eleverne  ikke  hørte  om  andet,  end  hvad  der  havde,  eller  hvad  der 
gennem  Undervisningen  fik,  personlig  Interesse  for  dem.  —  Jeg  ved 
nok,  at  paa  adskillige  Højskoler  er  dette  sunket  ned  til  at  blive  en 
vel  selvfølgelig  Ting,  idet  Undervisningen  dér  bestaar  i  en  temmelig 
godtkøbs  Meddelelse  af  moralske  Selvfølgeligheder,  Husraad,  der  skal 
være  hentede  fra  det  selvoplevede  Hverdagsliv,  og  som  i  hvert  Fald 
heller   ikke    peger   ud    over   det   mest    Hverdagslige.    —    Men   i   Al- 

mindelighed  er  det  sikkert  dog  endnu  Tilfældet,  at  Eleverne  gennem 
Højskoleundervisningen  bliver  personlig  interesserede  i  Livet  over- 
hovedet, særlig  seet  fra  historisk  Synspunkt.  —  Grundtvig  har  jo  ud- 
kastet et  Billede  af  hele  Slægtens  Historie,  der  i  sine  Grundtræk 
ganske  ligner  et  rigt  og  stærkt  bevæget  enkelt  Menneskelivs  Forløb. 
Der  er  baade  Begyndelse  med  store  Muligheder,  der  er  Fald  og  Kamp 
med  stærk  dramatisk  Stigning,  og  der  er  Sejr  og  Afslutning  i  Herlig- 
hed i  dette  Menneskehedens  Drama,  som  han  opruller  for  sine  Lær- 
linge, og  hvori  hver  enkelt  af  dem,  som  af  alle  andre  Mennesker,  faar 
sin  Rolle  at  spille,  bevidst  eller  ubevidst,  med  eller  mod  sin  Vilje.  — 
Og  hvis  nu  nogen  vilde  indvende  mod  dette  Billede  af  Menneske- 
slægtens Levnedsløb,  som  Grundtvig  har  tegnet  efter  bibelske  For- 
billeder og  efter  de  historiske  Undersøgelser  og  Iagttagelser,  han  selv 
havde  gjort,  —  at  det  ikke  er  korrekt,  saa  vil  jeg  slet  ikke  her  ind- 
lade mig  paa  en  Diskussion  af  dette  Spørgsmaal,  fordi  det  ikke  direkte 
kommer  Sagen  ved.  Korrekt  eller  ikke  korrekt  i  denne  Forstand  an- 
gaaende  en  historisk  Oversigt  vil  Menneskene  jo  tilmed  altid  strides 
om.  Derimod  maa  alle  indrømme,  at  en  historisk  Undervisning,  der 
gør  sine  Lærlinge  personlig  interesserede  i  Livets,  i  Verdens  Gang, 
giver  dem  virkelig  Almeensans  —  er  langt  at  foretrække  for  en  hvilken 
som  helst  Historieundervisning,  der  ikke  gør  dette,  men  lader  dem 
ligegyldige  ved  det  hele. 

Det  var  efter  at  have  modtaget  denne  grundtvigske  Højskoleunder- 
visning fra  den  tidligste  Barndom,  at  jeg  i  den  halvvoksne  Alder  første 
Gang  lærte  den  lærde  Skoles  Undervisningsmaade  at  kende.  Hvad 
der  her  mødte  mig,  forekom  mig  straks  at  være  det  klare  Vanvid. 
At  dette  Vanvid  fordredes  ved  Eksamen,  og  saaledes  paa  en  vis  Maade 
blev  fornuftigt  for  Eksaminanden,  vidste  jeg  endnu  intet  om.  Alle 
Fremtoninger  indenfor  Latinskolen  syntes  mig  at  mangle  ratio  sufficiens 
saavel  for  deres  Opstaaen  som  for  deres  Eksistens.  Det  var  mig 
som  en  Spøgelseverden  det  hele.  Læreren  sad  og  fortalte  eller 
hørte;  Eleverne  sad  og  hørte  eller  fortalte,  og  hverken  Lærere  eller 
Elever  havde  mindste  Interesse  for  det,  der  blev  fortalt  eller  hørt; 
det,  de  talte  om,  kom  øjensynlig  slet  ikke  deres  eget  Liv  ved,  kunde 
aldrig  faa  nogen  Indflydelse  derpaa.  Mest  mærkeligt  var  det  at  høre 
Ting,  som  jeg  kendte  fra  min  tidligere  Skolegang,  behandlede  paa 
denne  nye  Maade.  Det  var  som  at  høre  sin  Slægt  omtalt  af  Vild- 
fremmede, der  hverken  kender  den  eller  En  selv. 

Jeg  interesserede  mig  meget  for  Sprog,  og  efterhaanden  opdagede 
jeg,  at  der  var  adskillige  af  de  sproglige  Oplysninger,  som  her  med- 
deltes mig,  der  godt  kunde  sættes  i  Forbindelse  med,  hvad  jeg  før 
vidste,  og  derigennem  faa  Interesse.  Men  fra  Lærerens  Side  kom  de 
til  mig  som  Billinger  og  Stumper  uden  Værd  i  sig  selv,  og  uden  For- 
bindelse med  en  Helhed,  der  kunde  give  dem  Værd. 

Paa  Historiens  Omraade   opgav   jeg  ganske  at  faa  nogen  levende 

Sammenhæng  bragt  til  Veje  imellem,  hvad  jeg  nu  lærte,  og  hvad  jeg 
tidligere  havde  hørt.  Det  var,  som  om  der  ikke  var  foregaaet  andet 
i  Verden  end  dumme  Løjer  og  Tilfældigheder  —  efter  denne  Frem- 
stilling, 1  hvert  Fald  intet,  som  kom  os  Nulevende  ved. 

Det  var  mit  første  Indtryk  af  den  lærde  Skole;  og  det  holdt  sig, 
ogsaa  efter  at  jeg  havde  lært  Universitetet  at  kende.  Den  lærde  Skoles 
Væsen,  i  de  Aar  som  gik  umiddelbart  forud  for  Brandes'  Indflydelse, 
var  efter  mit  Skøn  ganske  negativt,  det  var  den  infameste  For- 
sømmelse af  alt  menneskeligt.  —  Man  skylder  selvfølgelig  at  gøre 
Undtagelser.  Og  jeg  skal  da  —  for  at  undgaa  unyttig  Strid  om  Navne 
—  gerne  indrømme,  at  Professor  Schmidt-Phiseldeck  var  en  udmærket 
Filosof,  der  i  høj  Grad  vidste  at  fange  de  Unges  Interesse;  at  Pro- 
fessor Pødenphant  i  disse  Aar  ligefrem  fornyede  Danmarks-Historien, 
saa  at  Fremtidens  Forskere  altid  maa  vende  tilbage  til  hans  grund- 
læggende Arbejder,  endelig  at  Professor  Dodenkop  for  en  Stund  hæ- 
vede Teologien  til  en  virkelig  Videnskab;  ogsaa  ude  i  Provinsen  sad 
selvfølgelig  baade  den  og  den  nidkære  Skolemand,    der  saa  langt  fra 

at  ...  .  tværtimod   stedse  vidste  at Men  disse  Undtagelser 

forandrer  dog  ikke  Sagen,  det  almindelige  Indtryk :  at  den  lærde  Skole 
i  Danmark  i  hine  Aaringer  var  den  infameste  Forsømmelse  af 
alt  menneskeligt. 

Man  indvende  ikke  herimod,  at  Resultaterne  gendriver  denne  Paa- 
stand; at  en  saa  daarlig  Undervisning  kunde  ikke  frembringe  alle  de 
smukke,  dannede  Embedsmænd,  vi  har  siddende  rundt  i  Landet  som 
Præster,  Herredsfogder,  Læger,  ogsaa  fra  disse  Aaringer.  Denne  Ind- 
vending har  i  Virkeligheden  intet  paa  sig;  thi  den  lærde  Skole  har 
aldrig  formaaet  personlig  at  præge  sine  Elever.  Embedsmændene  har 
deres  aandelige  Præg  fra  deres  respektive  Barndomshjem,  ikke  fra 
Skolen.  Man  ser  det  ved  det  teologiske  Fakultet,  hvor  saa  mange 
Bondesønner  studerer;  de  er  Bønder  ligesaa  fuldt  efter,  som  før  de 
gik  igennem  Maskinen  (naar  bortsees  fra  en  vis  Forkvakling  hos  ad- 
skillige af  dem);  og  med  Embedsmandssønnerne  forholder  det  sig  paa 
ganske  tilsvarende  Maade.  Den  danske,  dannede  Præstetype  (som  for- 
øvrigt  i  vore  Dage  bliver  sjældnere  og  sjældnere)  stammer  ikke  fra 
Skolen,  men  fra  Præstegaardene.  Det  er  det  aldrig  trykkende  Arbejde, 
som  dog  hindrer  sløvende  Lediggang;  det  sikrede,  gode  Udkomme, 
som  tillader  Hengivelse  til  alle  poetiske  Stemninger  og  til  uforstyrret 
Dyrkelse  af  den  æsthetiske  Litteratur;  det  er  Følelsen  af  og  Pligten 
til  at  være  velanseet  Bedsteborger;  det  er  den  religiøse  Følelse,  som 
vel  ofte  er  mindre  dyb,  men  dog  altid  dyb  nok  til  at  trøste  over  de 
Kyllingesorger,  man  selv  maa  lave  sig,  for  at  faa  dem.  Det  er  alt 
dette  —  men  aldeles  ikke  den  lærde  Skole  —  der  har  frembragt  den 
smukke,  men  lidt  flove  Type:  Præstegaardsmennesket.  Naturligvis 
bliver  for  Mændenes  Vedkommende  Præget  udformet  og  beriget  ved 
Samlivet  med   Kammerater  i  København  fra  lignende  Barndomshjem. 

Her  uddannes  Studentertypen;  og  dette  Samliv  har  paa  levende  Maade 
paavirket  mangen  Bondestudent,  givet  ham  en  Udvikling,  som  han 
ikke  havde  kunnet  faa  hjemme,  men  som  den  lærde  Skole  heller  slet 
ikke  kunde  give  ham. 

Folkehøjskolebevægelsen  tog  først  Fart  i  Tredserne.  Over  for  en 
lærd  Skole  som  den  daværende  havde  den  selvfølgelig  let  Spil  i  Kappe- 
striden ' —  ikke  om  Eksaminer,  men  om  Menneskesjæle.  —  Naar  de 
unge,  teologiske  Kandidater  kom  fra  Universitetets  skamløse  Ked- 
sommelighed ud  paa  Landet,  da  slog  Højskolens  friske,  frodige  Luft 
dem  i  Møde.  —  Jeg  har  hørt  slige,  teologiske  Kandidater  paa  den 
naiveste  Maade  give  til  Kende,  hvilken  aandelig  Elendighed  de  kom 
fra,  —  ved  selve  den  Ros,  som  de  udtalte  over  det  nye,  de  nu  stødte 
paa.  Med  Forundring  og  Glæde  saa  de  Mennesker,  der  læste  hi- 
storiske Værker  ikke  for.  nogen  Eksamens  Skyld,  men  fordi  de  havde 
Lyst  til  at  lære  Historien  at  kende.  De  udtalte  Beundring  over  disse 
Bønder,  som  kunde  høre  Foredrag  paa  Foredrag  om  rent  aandelige, 
ja,  teologiske  Ting;  de  kom  med  til  Gilder,  hvor  Samtalen  drejede  sig 
om  lignende  Spørgsmaal,  og  hvor  man  sang  Salmer  og  Sange  uden 
Spor  af  anden  Hensigt  end  den  at  glæde  sig.  De  traf  Præster  der- 
ude paa  Landet,  der  talte  om  Kristendom,  ganske  som  man  ellers 
kunde  tale  om  noget,  man  havde  oplevet,  som  var  hændt  En,  —  og 
uden  engang  at  bryde  sig  om,  hvilke  dogmatiske  Paragrafer  disse  Op- 
levelser maatte  henføres  under.  —  Saa  varede  det  selvfølgelig  ikke 
længe,  inden  disse  samme  akademiske  Tomhjerner  følte  sig  kaldede  til 
at  lede  og  oplyse  de  Bønder,  af  hvem  de  havde  lært,  hvad  aandeligt 
Liv  overhovedet  var;  men  een  Ting  var  de  dog  gerne  vedblivende 
villige  til  at  indrømme:  at  under  Bevægelsen,  de  havde  gjort  fra 
Universitetet  til  Folkehøjskolen  —  der  havde  de  haft  lyst  for  og 
mørkt  bag  —  ligesom  i  Eventyrene. 

Saaledes  altsaa  for  dem,  som  i  hin  Tid  kom  fra  den  lærde  Skole 
til  Højskolen.  For  mig  og  Ligestillede,  der  gjorde  Bevægelsen  den 
modsatte  Vej,  var  Indtrykket  naturligvis  ogsaa  det  modsatte.  —  Jeg 
har  omtalt  det.  —  Uden  Interesser  og  uden  Interesse  var  de  Figurer, 
som  drev  En  i  Møde  under  denne  Fart.  Deres  Kundskaber  var  lige- 
gyldigt Nips;  de  havde  dem  hængende  paa  sig  som  Dingeldangel  til  at 
gøre  sig  vigtig  med  overfor  unge  Damer  og  mindreaarige  Mands- 
personer. —  Der  har  maaske  heller  aldrig  levet  et  saa  goldt  akademisk 
Slægtled  som  det,  der  dryssede  Tiden  hen,  fra  Hegel  endte,  til  Brandes 
begyndte. 

Undtagelser  ad  libitum!  —  Undtages  maa  jo  bl.  a.  de,  som  for- 
beredte den  nye  Tid. 

II.     Den  lærde  Skole  efter  1870  —  og  Folkehøjskolen. 

Brandes  egentlige  „Fremtræden"  finder  jo  først  Sted  i  1871,  og 
der  kan  vel  ikke  være  Tale  om  nogen  omfattende  Indflydelse  fra  hans 

Side  i  den  akademiske  Verden  før  maaske  1880.  Alligevel  han  var 
der  jo,  og  hans  Virksomhed  sporedes  paa  mange  Steder.  —  Jeg  levede 
som  Dreng  ovre  i  lylland  i  en  meget  afsides  Egn,  men  har  dog  saa 
tidlig  som  1872  hørt  om  Brandes  og  hans  Tale,  og  det  saaledes,  at 
jeg  tydelig  fornam:  her  var  en  ny  Livsmagt,  en  Verdensmagt,  et  helt 
nyt  Billede  af  Verden.  Dette  var  ikke  blot  en  Række  Forelæsninger, 
som  var  holdt  ved  Universitetet  sidst  forgangne  Semester,  —  men  det 
var  en  ny  Aarstid,  det  var  Høststormene,  der  var  brudt  løs  over  Evropa, 
og  nu  ogsaa  havde  naaet  Danmark. 

Længe  havde  for  min  Bevidsthed  Brandes  og  den  lærde  Skole  slet 
intet  med  hinanden  at  gøre,  skønt  jeg  dog  vidste,  at  Brandes  havde 
holdt  sine  Taler  paa  Universitetet.  Men  der  kunde  for  mig  ikke 
findes  nogen  større  Modsætning  end  den  mellem  de  Kandidater  og 
Studenter,  jeg  kendte,  med  deres  Uvidenhed  og  deres  personlige  Lige- 
gyldighed for  den  Smule,  de  vidste,  —  og  saa  dette  nye,  hidsige, 
voldsomme  Aands-Uvejr,  som  med  Brandes  slog  mig  i  Møde. 

Efterhaanden  opdagede  jeg  dog,  at  den  lærde  Skole  og  Brandes 
ikke  blot  kom  hinanden  ved,  men  at  Forskellen  mellem  ham  og  de 
ældre  Akademikere  kun  var  den,  som  altid  findes  mellem  Dygtigheden 
og  Udueligheden;  at  hans  Tale  var  det  virkelige,  akademiske  Fore- 
drag, selvfølgelig  ikke  fordi  den  var  fritænkersk,  men  fordi  den  var 
levende,  fremført  af  en  Mand  i  Aande. 

Fra  det  Øjeblik  Brandes  fremtraadte  paa  Universitetet  i  1871,  var 
her  til  Lands  de  to  levende  Aandsmagter  begge  komne  til  Stede,  som 
senere  har  kæmpet  mod  hinanden,  og  nu  til  Dags  er  i  Færd  med 
aandelig  at  dele  Folket  imellem  sig. 

Det  varede  dog  længe,  inden  de  to  Modstandere  fandt  hinanden. 
Som    man  i  de  norske  Bondefortællinger  læser  om,    at  der  til  et  og 

samme  Bryllup  ventes  to  store  Slagskæmper  som  Gæster, og 

nu  er  de  allerede  begge  komne,  men  den  ene  er  ude  paa  Tunet,  den 
anden  færdes  endnu  inde  i  Stuerne,  de  har  ikke  opdaget  hinanden 
endnu,  —  saaledes  her.  Han  inde  i  Stuerne  er  kommen  i  Kortspil 
med  nogle  Gamlinge,  er  kommen  i  Strid  med  dem,  og  kan  dog  ikke 
faa  Brug  for  sine  Kræfter  derinde.  —  Han  ude  paa  Tunet  er  bleven 
lidt  døsig  af  de  mange  Gildedage,  han  har  gennemlevet;  han  har  sat 
sig  paa  en  Sten,  sidder  og  drømmer  og  stirrer  frem  for  sig. 

Man  maa  sige,  at  det  varede  længe,  inden  den  ved  Brandes  refor- 
merede lærde  Skole  (lad  os  for  Kortheds  Skyld  sige:  „Den  nye 
Lærdom")  opdagede  Folkehøjskolen;  opdagede,  at  den  i  den  grundt- 
vigske Højskole  havde  sin,  for  Øjeblikket  eneste,  kampberedte  Mod- 
stander her  til  Lands. 

Man  vil  maaske  spørge:  er  det  danske  Kirkesamiiind  ikke  den  nye 
Lærdoms  egentlige  Modstander?  —  Men  det  kan  man  foreløbig  ikke 
sige.  Det  danske  Kirkesamiiind  er  i  en  saa  jammerlig  Forfatning  for 
Øjeblikket,  hæmmet   og  skæmmet,  som   det   er,    af  sine  egne   „Med- 

lemmer",  saa  at  det  ikke  under  eget  Navn,  eller  direkte,  kan  tage 
Kampen  op  med  nogen  som  helst  udenfor  staaende  aandelig  „Retning". 
Der  er  derværre  kun  altfor  megen  sand  Komik  i  en  Replik  som 
denne  (jeg  troer  hos  Gustav  Wied):  „Min  Onkel  —  ja,  han  er,  reve- 
renter talt,  Præst."  —  Noget  andet  er,  at  f.  Eks.  Højskolens  bedste 
Mænd  intet  vilde  være,  hvis  de  ikke  stod  i  levende  Forbindelse  med 
den  danske  Kirke;  hentede  deres  aandelige  Kraft  fra  den. 

—  Den  nye  Lærdom  laa  i  adskillige  Aar  og  kivedes  med  den 
gamle  do.  inde  i  København.  Den  førte  en  forbitret  Kamp  med  National- 
liberalismen (som  dog  i  Virkeligheden  dengang  var  saa  lidet  arts- 
forskellig  fra  den  nye  Lærdom,  —  Forskellen  kun:  Uduelighed  — 
Dygtighed),  og  med  Højre  som  politisk  Parti,  —  hvad  der  ogsaa  i 
Længden  vil  vise  sig  ganske  meningsløst.  Den  nye  Lærdom  er  jo 
intet  politisk  Parti. 

Jeg  tror  nok,  at  Folkehøjskolen  noget  tidligere  opdagede,  at  den  i 
den  nye  Lærdom  havde  sin  store,  fremtidige  Modstander. 

I  Halvfjerdserne  og  Begyndelsen  af  Firserne  var  jeg  en  ganske 
uselvstændig,  men  derfor  ikke  mindre  følsom  —  jeg  mener:  fint- 
mærkende —  Fornemmer  af  de  Bevægelser  og  Indtryk,  som  gik  igennem 
det  grundtvigske  Samfund.  Og  netop  Uselvstændigheden  gør  mine 
Fornemmelser  til  mere  end  mine  egne,  til  Samfundets.  —  Gang  paa 
Gang  husker  jeg,  at  man,  med  Kamp-Iver  eller  med  Ængstelse,  følte 
sig  mindet  om,  at  Modstanderen  var  kommen  til  Gaarde,  selv  om  han 
endnu  holdt  sig  derinde  i  Stuerne  —  i  Hovedstaden. 

Selve  Brandes'  Optræden  paa  Universitetet  i  Vinteren  1871 — 72 
gjorde  vist  ikke  noget  videre  Indtryk  paa  Højskolekredsen;  det  var 
kun  enkelte  indenfor  den,  som  lagde  Mærke  dertil.  —  Men  da  Ven- 
dingen med  Bjørnson  skete  („Signalforandring**  m.  m.  i  1872),  vakte  det 
meget  stor  Opsigt,  dels  Sorg,  dels  Harme.  Det  grundtvigske  Kirke- 
samftmds  Vogtere  —  eller  rettere:  Pladshunde  —  foer  lige  straks  løs 
paa  ham.  De  havde  da  ogsaa  det  Held  at  faa  bandlyst  en  Stund  ft-a 
disse  Kredse  en  aandfuld  og  stor  Mand,  i  Sammenligning  med  hvem 
deres  egen  Middelmaadighed  tog  sig  temmelig  lurvet  ud,  og  som  de  i 
hvert  Fald  mente  bedst  at  kunne  overvinde  nu  ved  at  hindre,  at  han 
overhovedet  kom  ind  paa  Kamppladsen.  —  Men  Vendingen  hos 
Bjørnson  ansaa  man  i  Almindelighed  Brandes  for  at  være  Skyld  i. 
Ogsaa  Ibsen  mentes  at  være  falden  for  den  samme  Djævels  Fri- 
stelser. 

Det  værste  var  vel  „Maskepiet"  mellem  det  øvrige  Venstre  og 
Evropæeme  i  „Morgenbladet" ,  og  den  dermed  følgende  „falske 
Alliance"  i  Politiken.  Disse  Begivenheder  gav  ikke  blot  det  grundt- 
vigske Samfund  en  meget  levende  Fornemmelse  af  den  nye  Magt,  som 
var  kommen  til  Landet.  De  blev  Aarsagen  til,  at  det  grundtvigske 
Samfund  spaltedes,  idet  vel  Flertallet  holdt  paa  Alliancen  („Politik  er 
eet.    Kristendom    noget  andet".  —  „Hvorfor   skulde  jeg   ikke  kunne 

bruge  en  vantro  Skomager  til  at  sy  mine  Støvler?"),  medens  en  Del 
brød  ud  af  Vennelaget  og  blev  til  „Gammelgrundtvigianere**  —  ogsaa 
kaldet  „Surmulere". 

Samtidig  kommer  Drachmanns  og  Jacobsens  Bøger,  der  læses  af 
adskillige  grundtvigske  Unge,  —  hvilket  volder  Tvist  i  Familierne  og 
Diskussioner  i  Bladene.  Paa  Højskolerne  var  Drachmann  og  Jacobsen 
Kontrabande;  Ibsen  og  Bjørnson  blev  det  —  troer  jeg  —  efter  „En 
Fallit"  og  „Samftmdets  Støtter"  omtrent,  —  eller  man  saa  dog  her- 
efter paa  deres  Produktion  med  Ligegyldighed.  Indtil  da  havde  deres 
Værker  været  nogle  af  de  mest  yndede,  baade  til  Læsning  og  som 
Foredragsemner.  Der  blev  holdt  utallige  Foredrag  over  Bjørnsons 
Fortællinger,  „Amljot  Gelline",  —  over  „Kongsemnerne".  Fra  Midten 
af  Firserne  bliver  Bjørnson  og  Ibsen  dog  atter  overordenlig  meget  læst 
og  drøftet  paa  Højskolerne,  og  der  bliver  af  og  til  holdt  Foredrag  baade 
om  dem  og  de  danske  realistiske  Digtere. 

Hvad  der  i  lang  Tid  bidrog  til,  at  Kampen  alligevel  ikke  ret  brød 
ud  imellem  Folkehøjskolen  og  den  nye  Lærdom,  var  maaske  nok  den 
politiske  Grund,  at  Brandesianeme  foreløbig  var  de  eneste  af  Intelli- 
gensen og  Overklassen  i  København,  der  sluttede  sig  til  Venstre.  Dette 
har  jo  senere  forandret  sig.  Venstre  kan  nu  faa  Tilhæng  nok  af  „In- 
telligens" og  af  Overklasse,  der  giver  alt  aandeligt,  lige  saa  vel  Grundtvig 
som  Brandes,  en  god  Dag.  Venstre  behøver  ikke  længere  af  politiske 
Grunde  at  slutte  Alliance  med  den  nye  Lærdoms  Mænd.  — 

Saa  staar  nu  Folkehøjskolen  og  den  lærde  Skole  atter  overfor  hin- 
anden og  imod  hinanden;  men  Forholdene  og  tildels  disse  Skoler  selv 
har  forandret  sig  meget  siden  1870.  —  Folkehøjskolen  staar  nu  som 
Sjælen  i  det  sejrende  politiske  Parti,  støttet  af  Folkets  store  Flertal, 
begunstiget  paa  enhver  Maade,  materielt  sikret.  —  Den  lærde  Skole 
(Universitetet,  Latinskolen,  den  akademiske  Verden)  er  bleven  fornyet 
ved  Brandesianismen,  har  en  betydelig  aandelig  Indflydelse,  men  meget 
ringe  politisk  Magt.  Thi  det  sejrende  Venstre  kan  undvære  sine  gamle 
Allierede,  baade  Socialisterne  og  Brandesianeme.  Og  der  vil  lige  saa 
sikkert  udbryde  en  politisk  Strid  mellem  disse  sidste  og  det  sejrende 
Venstre,  som  den  aandelige  Strid  allerede  er  udbrudt  mellem  den 
lærde  Skole  og  Folkehøjskolen. 

Naar  jeg  siger,  at  Brandesianismen  har  fornyet  den  lærde  Skole, 
da  mener  jeg  ikke  just  dermed,  at  Flertallet  af  Akademikerne  her  i 
Landet  skulde  være  Brandesianere;  nien  jeg  mener,  at  de  Akademikere, 
som  ikke  enten  har  sluttet  sig  til  Højskole-Siden,  eller  i  de  store 
Livsspørgsmaal  er  væsenlig  enige  med  Brandes  (hvad  enten  de  saa 
kalder  sig  Brandesianere  eller  ej),  de  har  kun  syindende  Betydning 
her  i  Landet,  de  er  en  bortdøende  Slægt. 

Den  Mangel,  som  den  lærde  Skole  led  under  før  1870:  at  dens 
Lærdom  intet  havde  med  Livet  at  gøre  og  derfor  ikke  greb  sine 
Elever,  —  er  nu  hævet.     Det  er  ikke  længer  den,   der  danner  For- 

skellen  mellem  den  lærde  Skole  og  Folkehøjskolen.  Har  den  grundt- 
vigske Højskole  i  sit  „historiske  Syn"  en  Betragtning  af  Tilværelsen, 
der  forener  den  Enkelte  med  det  Hele,  gør  ham  levende  interesseret 
i  Verdens  Gang,  —  saa  har  den  lærde  Skole  i  „Udviklingstanken**, 
der  vel  er  Darwins,  men  fik  Indpas  her  i  Landet  ved  Brandes,  en 
Lære,  der  udretter  det  samme  paa  sin  Maade,  gør,  at  hvert  lille  Træk 
i  den  Enkeltes  Liv  faar  Interesse,  fordi  de  store  Verdenslove;  spejler 
sig  deri,  saa  at  det  enkelte  overalt  bliver  et  levende  Symbol  paa  det 
store  Hele. 

Af  Kampen  mellem  Folkehøjskolen  og  den  lærde  Skole  vil  begge 
Parter  kunne  lære  en  hel  Del,  naar  blot  ikke  Folkehøjskolen  maa 
kvæles  i  sit  eget  fede  Flæsk  (thi  det  er  vanskeligt  at  bære  gode  Dage) 
og  argumentere  for  meget  med  sin  materielle  Overvægt,  —  og  naar 
den  lærde  Skole  kan  lade  sin  forbandede  Studentervigtighed  fare,  der 
sidder  enhver  Akademiker  i  Blodet  lige  saa  vel  nu  som  i  Montani  Dage. 

Hvad  angaar  selve  det  videnskabelige  Arbejde,  ja,  da  maatte 
sikkert  Folkehøjskolen  baade  anerkende  den  lærde  Skoles  Metode  som 
den  ene  rette,  og  gennemgaaende  vel  ogsaa  bygge  paa  de  faktiske  Resul- 
tater, som  den  lærde  Skole  ved  sine  Granskninger  kom  til.  —  Den 
lærde  Skole  kunde  derimod  af  Folkehøjskolen  lære  Folkelighed  i 
Formen;  stadig  mindes  om,  at  naar  man  ikke  skriver  for  Mennesker, 
saa  har  man  slet  ingen  at  skrive  for. 

Men  med  Hensyn  til  det,  som  ligger  udenfor  den  videnskabe- 
lige Gransknings  Omraade,  med  Hensyn  til  det  Evige,  —  burde 
den  lærde  Skole  for  sin  egen  Skyld  lære  af  Folkehøjskolen  at  holde 
Sindet  aabent,  uafgjort,  modtageligt.  Thi  paa  dette  Punkt  findes  i  Al- 
mindelighed en  Fanatisme  indenfor  den  lærde  Skole,  som  kun  er  Und- 
tagelse paa  Folkehøjskolen. 

Jeg  ved  vel,  at  der  findes  Troende,  hvis  Tro  ingenlunde  betegner  et 
Forhold  til  det  Evige,  til  Altet;  men  tværtimod  er  en  sjælelig  Glassur,  der 
gør  deres  Sind  hermetisk  lukket  mod  al  Tilgang  overhovedet.  — 
Men  der  findes  —  og  især  i  Højskoleverdenen  —  baade  Troende  (jeg 
selv  regner  mig  til  disse),  for  hvem  noget  (ad  mirakuløs  Vej)  er  sik- 
kert og  fastslaaet,  andet  ubestemt,  —  og  Halvtroende,  for  hvem  alt 
dette  Evige  er  nærmest  Haab  og  Ønske;  og  om  begge  Slags  Men- 
nesker gælder  det,  at  deres  Sind  er  aabent,  modtageligt,  staar  i  et 
aandende  Forhold  til  det  Evige,  —  ligesom  vi  alle  til  Luften,  hvori  vi 
lever. 

Indvendig  glasserede,  lufttætte  Beholdere  er  derimod  i  Almindelighed 
de  akademiske  Sjæle  i  vore  Dage,  —  alt,  det  Evige  vedrørende,  be- 
stemt, afgjort  —  i  negativ  Retning,  —  færdigt!  —  Og  denne  Færdighed 
er  naaet  ved  at  skyde  disse  Sager  ind  for  „Forstandens  Domstol". 
Thi  da  Forstanden  i  Evigheds-Såger  altid  snakker  runden  om,  bavler 
sit:  ja — nej,  ja — nej,  saa  slutter  man  deraf,  at  selve  det  Evige  er  Snak 
og  Bavl. 

Hvilken  Forskel  paa  denne  akademiske  Sjæle-Glasserthed  og  saa 
Tilstanden  f.  Eks.  i  den  shakespeareske  Sjæleverden,  hvor  alt  er  uaf- 
gjort, rigt,  aabent,  modtageligt.  Hvilken  Forskel  f.  Eks.  paa  Hamlet 
og  en  moderne,  dansk  Akademiker.  Og  dog  skal  Hamlet  være  en 
særlig  dansk  Skikkelse. 

Der  er,  overfor  det  Evige,  en  himmelvid  Forskel  paa  at  leve  med 
et  indholdsrigt  og  grødeftildt  „Maaske",  —  og  saa,  sit  Liv  igennem, 
at  staa  og  gentage  et  forstokket  og  fanatisk  „Nej!" 

Denne  Afgjorthed  i  negativ  Retning  kan  vel  i  mange  Tilfælde  have 
dybere  religiøs,  eller  rettere  antireligiøs,  Aarsag.  Til  Dels  kan  den 
ogsaa  bero  paa  en  Overtro,  arvet  fra  den  lærde  Skoles  gamle  Tid.  — 
Skønt  nemlig  den  lærde  Skole  er  bleven  fornyet  ved  Brandesianismen, 
lever  der  dog  overmaade  megen  gammel  Overtro  i  den  endnu.  Ikke 
blot  Eksamensovertro  —  saaledes  som  det  viser  sig  f.  Eks.  ved  den 
„folkelige  Universitetsundervisning",  til  Glæde  for  unge,  nybagte  Cand. 
mag.'er,  og  til  Sorg  for  Provinsbyernes  Publikum;  men  en  Overtro 
paa  Videnskabeligheden  af  alt,  hvad  den  lærde  Skole  mener,  paa 
Videnskabeligheden  af  den  akademiske  Verdens  offentlige  Mening. 
Der  kunde  være  noget  berettiget  heri,  saa  længe  man  ved  Universitetet 
kun  beskæftigede  sig  med  lutter  Enkeltundersøgelser  og  Smaapuslerier, 
uden  Helheds-Syn,  aandeligt  Overblik.  —  Men  det  passer  aldeles  ikke 
i  vore  Dage,  hvor  den  lærde  Skole  har  taget  selv  de  højeste  Spørgs- 
maal  op  til  Besvarelse.  —  Gør  man  nemlig  det,  da  vil  et  bestemt 
Svar  altid  blive  uvidenskabeligt,  om  det  saa  er  aldrig  saa  negativt. 

Paa  dette  Punkt  maa  vore  Dages  Akademikere  se  at  blive  lige 
saa  fornuftige  som  Folkehøjskolens  Mænd;  de  maa  indse,  at  de  store 
Livsspørgsmaal  afgøres  ikke  —  hverken  til  Ja  eller  Nej  —  med  For- 
standen alene.  Der  skal  hele  Personligheden  til;  det  er  en  Hjertesag. 
—  Det  bliver  heller  ikke  Forstanden,  der  i  Striden  angaaende  selve 
Livets  Værd  bærer  Sejren  hjem ;  det  bliver  den  stærkeste  Personlighed, 
det  modigste  Hjerte. 

Det  er  ikke  saa  mærkeligt,  at  det  Stof,  hvis  Navn  staar  over  disse 
Linier,  har  vakt  Opmærksomhed  ogsaa  udenfor  Fysikernes  og 
Kemikernes  Kreds.  Det  er  vel  først  og  fremmest  de  endnu  dog  ret 
faa  Forsøg  paa  ved  dets  Hjælp  at  angribe  Fjenden  „Kræft",  der  har 
vakt  Interesse,  men  selv  om  disse  ikke  var,  er  det  i  høj  Grad  rime- 
ligt at  følge  det  nye  Stof  med  Opmærksomhed,  da  det  maaske  er  be- 
stemt til  paa  mange  Maader  at  revolutionere  vor  Naturopfattelse. 
Foreløbig  har  det  nemlig  vist  sig,  at  dette  Stof  —  ligesom  forresten 
en  Del  andre  —  kan  udsende  3  forskellige  Slags  Straaler  med  mærke- 
lige Egenskaber,  kan  afgive  en  saakaldet  „Emanation**,  der  ligner  en 
Luftart,  samt  at  det  uden  selv  at  være  varmt  kan  afgive  til  Omgivel- 
serne i  en  Time  en  Mængde  Varme,  der  kan  smelte  en  Ismængde 
noget  større  end  Vægten  af  Stoffet  selv,  og  alt  dette  uden  at  tage  saa 
meget  af  i  Vægt,  at  det  kan  eftervises.  Vi  skal  se,  hvorledes  et  saa- 
dant  Stof  er  fundet  og  noget  nærmere  betragte  Straalernes  Virkning 
og  deres  og  Emanationens  Egenskaber  samt  Ejendommeligheder  ved 
Varmeudviklingen. 

I  Aaret  1896  fandt  den  franske  Kemiker  Becquerel,  at  et  Stof, 
som  indeholdt  et  sjældent  Metal,  Uran,  kunde  paavirke  en  fotografisk 
Plade,  ligesom  Lyset  gør  det.  Han  tog  en  Plade,  der  oven  i  Købet 
var  beskyttet  med  sort,  lystæt  Papir  og  pakkede  den  ind  sammen  med 
et  eller  andet  Metalstykke  og  lidt  af  Uranfprbindelsen.  Metalstykket 
laa  mellem  Uranet  og  Pladen;  det  viste  sig  da  efter  nogle  Timers 
Forløb,  at  Pladen  var  paavirket  udenom  Metalstykket,  saa  at  der  Stod 
som  et  Slags  Skyggebillede  af  det  paa  Pladen.  Det  fremgik  heraf,  at 
der  udgik  en  Art  Straaler  fra  Stoffet,  som  kunde  gaa  igennem  Papir, 
men  ikke  gennem  Metal,  og  isom  kunde  virke  paa  Pladen.  Han  fandt 
den  samme  Egenskab  hos  en  Del  andre  Stoffer,  som  alle  indeholdt 
Uran,  men  som  ellers  var  forskellige,  og  mente  da,  at  de  omtalte 
Straaler  var  knyttede  til  Uranet.  Tillige  viste  han,  at  Luften  i  Nær- 
heden af  disse  Stoffer  var  anderledes  end  ellers;  den  kunde  lade 
Elektricitet  gaa  igennem  sig,  hvad  Luft  ellers  ikke  kan.  Straaleme 
kunde  altsaa  gøre  Luften  ledende  for  Elektricitet,  og  denne  Evne  hos 
dem  giver  det  letteste  Middel  til  at  finde  dem.     Et  Stof,  der  udsender 

saadanne  Straaler,  kaldes  radioaktivt,  og  man  havde  nu  altsaa  to 
Kendetegn  til  at  finde,  om  et  Stof  havde  denne  Egenskab. 

Flere  Fysikere  og  Kemikere  begyndte  nu  at  søge  efter  radioaktive 
Stoffer,  og  det  viste  sig  snart,  at  Radioaktivitet  ikke  blot  var  knyttet 
til  Uran.  Efter  meget  og  møjsommeligt  Arbejde  lykkedes  det  Fransk- 
manden Curie  og  hans  polskfødte  Hustru  at  fremstille  to  Stoffer,  der  var 
i  langt  højere  Grad  radioaktive  end  dem,  man  hidtil  havde"  kendt.  De 
fremstillede  dem  af  et  Mineral  Begblende  fra  Erzgebirge  og  kaldte 
dem  Radium  og  Polonium ;  de  kan  endnu  ikke  fremstilles  rent,  d.  v.  s. 
helt  befriet  fra  Ledsagelse  af  andre  Stoffer,  men  deres  Virkning  — 
især  Radiets  —  er  mange  Tusind  Gange  stærkere  end  det  fferst  af 
Becquerel  ftmdne  Stofs.  Der  medgaar  nogle  Tusind  Pund  af  Mineralet 
Begblende  til  at  fremstille  nogle  faa  Hundrede  Kvint  af  det  radio- 
aktive Stof.  Dets  Pris  er  da  ogsaa  overdentlig  høj,  indtil  c.  20000 
Kr.  pr.  V5  Kvint. 

Det  stærkest  virkende  radioaktive  Stof  er  Radium,  og  der  arbejdes 
med  det  i  alle  Lande.  Blandt  dem,  der  har  naaet  de  betydningsfuldeste 
Resultater,  er  stadig  Ægteparret  Curie;  Professor  Rutherford  fra 
Kanada  har  ligeledes  gjort  betydningsfulde  Undersøgelser. 

Radium  udsender  som  sagt  3  Slags  Straaler,  a-,  b-  og  c-Straaler, 
der  viser  helt  forskellige  Egenskaber.  De  har  meget  forskellig  Evne 
til  at  gennemtrænge  andre  Stoffer;  a-Straalerne  standses  lettest;  der- 
næst b-Straalerne ;  c-Straalerne  gaar  igennem  de  fleste  Ting.  Som  Eks- 
empel kan  nævnes,  at  Rutherford  fandt,  at  de  Tykkelser  af  Aluminium, 
som  de  tre  Straalearter  er  gaaet  igennem,  naar  Halvdelen  af  dem  er 
standset,  er  henholdsvis  0,ooo5»  0»o5  ^8  8  Centimeter.  c-Straalerne  er 
meget  lidt  kendte;  a-  og  b-Straalerne  er  særligt  undersøgte;  de  kan 
skelnes  fra  hinanden  bl.  a.  ved,  at  de  vel  begge  kan  flyttes  ved  en 
Magnet,  men  paa  forskellig  Maade.  De  fleste  af  Radiumstraalerne  er 
a-Straaler;  de  har  stærk  Evne  til  at  gøre  Luften  ledende,  mens  det 
væsentlig  er  b-Straalerne,  der  har  fotografisk  Virkning;  de  har  i  det 
hele  ofte  kemiske  Virkninger  af  lignende  Art  som  Lysets.  Begge 
Straalearter  kan  virke  paa  levende  Organismer  —  væsentlig  dog 
a-Straalerne.  Bakterier  dræbes  ved  dem;  de  kan  virke  paa  Øjet 
gennem  Hjemeskallens  Ben;  lægges  et  lukket  Rør  med  Radium  paa 
Tindingebenet,  faar  Øjet  et  Lysindtryk.  Selv  Folk  med  Stær  faar  et 
saadant;  hos  dem  er  Nethinden  oftest  ubeskadiget;  kun  Øjelinsen  er 
uigennemsigtig;  dette  generer  ikke  Radiumstraalerne,  der  kan  trænge 
ind  i  Øjet  baade  ad  den  og  andre  Veje. 

Det  er  hændet  først  Becquerel  og  senere  andre,  at  Radiumstraaler 
har  foraarsaget  Saar  paa  Huden  indenfor  en  Lomme,  hvor  Radiet  op- 
bevaredes i  lukket  Kasse.  Partier  omkring  fastere  Dele,  som  Negle 
og  Knogler,  angribes  let  hos  Folk,  der  arbejder  med  radioaktive  Stoffer. 
Det  er  efter  alt  dette  ikke  utroligt,  naar  der  tillægges  Curie  den  Yt- 
tring,    at  han  ikke  vilde  have  Mod  til  at  være  i  Stue  sammen  med  et 

Kilogram  (2  ^)  rent  Radium,  da  det  sikkert  vilde  ødelægge  hans  Syn 
og  Hud  og  rimeligvis  slaa  ham  ihjel.  Denne  store  Virkning  paa  or- 
ganisk Væv,  som  er  nærmere  undersøgt  paa  Dyr,  har  ført  til,  at  man 
i  enkelte  inoperable  Tilfælde  af  Kræft  og  paa  Lupus  har  forsøgt 
Radiumstraalemes  Virkning  og  mener  at  have  set  heldbringende  Virk- 
ninger deraf. 

Ved  at  lade  Straaleme  paavirke  af  en  Magnet,  er  det  lykkedes  at 
vise,  at  a-Straaleme  bestaar  af  lette  smaa  Dele  ladede  med  positiv 
Elektricitet,  som  slynges  ud  med  en  saa  uhyre  Hastighed,  at  de  kunde 
gaa  4000  Mil  i  Sekundet,  hvis  intet  standsede  dem ;  b-Straaleme  skyldes 
ligeledes  elektrisk  ladede  Smaadele,  men  de  er  langt  mindre  end 
a-Straalernes  og  ladede  med  modsat  Elektricitet.  Hvor  lidet  de  smaa 
Dele  vejer,  kan  skønnes  af,  at  det  ikke  sikkert  er  lykkedes  at  paavise 
Vægttab  af  Radium,  skøndt  det  rimeligvis  ogsaa  svinder  paa  anden 
Maade. 

Det  er  jo  allerede  en  svimlende  Tanke,  at  der  fra  en  Stump  Ra- 
dium stadig  udsendes  Smaadele  med  saadanne  Hastigheder,  at  en  udskudt 
Kanonkugle  synes  at  være  i  Hvile  i  Sammenligning  med  dem,  og  dog  udgaar 
der  endnu  mere  derfra.  Der  er  tillige  den  saakaldte  Radiumemanation,  der 
paa  mange  Maader  ligner  en  Damp-  eller  Luftart;  den  uddrives  stærkere 
fra  Radiet,  naar  det  opvarmes,  mindre  stærkt,  naar  det  afkøles;  den 
udsender  selv  a-Straaler,  efter  at  den  har  forladt  Radium;  skilles  den 
derefter  fra  dette,  vil  dens  straalende  Evne  lidt  efter  lidt  tabe  sig.  Den 
gør  de  Legemer,  den  træffer,  radioaktive  for  en  Tid.  Folk,  der  om- 
gaas  meget  med  radioaktive  Stoffer,  bliver  det  selv;  man  kan  ikke, 
naar  man  beskæftiger  sig  meget  med  dem,  være  i  Nærheden  af  elek- 
triske Legemer,  uden  at  de  udlader  sig,  da  man  gør  Luften  ledende 
omkring  dem.  Emanationen  kan  bringe  visse  Legemer,  som  den  sætter 
sig  paa,  til  at  udsende  et  svagt  Lys;  dens  Vej  gennem  Rør  kan  derfor 
ses,  naar  man  er  i  et  mørkt  Værelse.  Man  har  prøvet  at  behandle 
den  paa  næsten  alle  mulige  Maader,  ved  Ophedning,  ved  at  lade  den 
gaa  igennem  en  Masse  forskellige  kemiske  Vædsker,  men  intet  af  alt 
dette  standser  den  eller  berøver  den  dens  Radioaktivitet.  Hvis  den  er 
en  Luftart,  maa  det  derfor  være  én,  der  nødig  gaar  sammen  med  andre 
Ting;  saadanne  har  man  i  de  nyopdagede  Luftarter  Argon  og  Helium, 
og  maaske  er  Emanationen  i  Slægt  med  dem.  Sendes  den  gennem 
Rør,  der  holdes  afkølede  til  200^,  standses  den,  og  man  kan  paa 
Rørets  Lysning  se,  at  den  sidder  i  den  Del  af  Røret,  der  er  i  det 
kolde ;  ved  Opvarmning  af  Røret  kommer  den  løs  igen.  Den  er  trods 
alt  dette  til  Stede  i  saa  smaa  Mængder,  at  det  hidtil  ikke  har  været 
muligt  at  paavise,  at  den  vejer  noget. 

Endnu  staar  tilbage  at  omtale  det,  der  næsten  er  det  mest  for- 
bavsende: Radiums  Evne  til  vedblivende  at  udstraale  Varme.  Varme 
er  en  Form  af,  hvad  vi  kalder  Enei^,  d.  e.,  den  kan  udføre  Arbejde. 
Hundredaarig   dyrekøbt  Erfaring  har  lært  Menneskeheden,   at  Energi 

ikke  opstaar,  uden  at  den  samme  Energimængde  forsvinder  andensteds; 
og  nu  viser  det  sig  pludselig,  at  et  Gram  (^6  Kvint)  af  Radium  — 
foruden  de  elektrisk  ladede  Dele,  der  ogsaa  repræsenterer  Energi  — 
i  en  Time  udstraaler  en  overordentlig  stor  Varmemængde,  uden  at  vi, 
som  vi  er  nødt  til  ved  vor  Ild  eller  vort  Lys,  maa  give  det  Energi  i 
Form  af  Brændsel,  Elektricitet  eller  andet.  Det  er  ikke  fordi  nogen 
tror,  at  det  er  „Trolderi"  d.  v.  s.,  at  nogen  mener,  at  denne  Enei^  op- 
staar,  uden  at  der  samtidig  forsvinder  en  anden  Energimængde,  men 
Spørgsmaalet  er  blot  det  meget  vanskelige:  hvor  sker  det?  Herpaa 
svares  der  forskelligt;  de  fleste  —  især  Rutherford  —  søger  Aarsagen 
i  en  stadig  Omdannelse  af  Radiet  selv,  som  man  mener  at  kunne  spore ; 
andre,  som  f.  Eks.  Mdme.  Curie,  søger  Aarsagen  i  Radiets  Evne  til  at 
optage  og  omdanne  hidtil  ukendte  Straaler  i  Universet.  Efter  de  For- 
andringer, man  har  kunnet  spore,  vil  et  Gram  Radium  kunne  vedlige- 
holde sin  Virksomhed  i  flere  tusind  Aar  og  i  den  Tid  udvikle  en  svim- 
lende Energimængde.  —  Det  er  et  almindeligt  Fænomen  i  Naturen,  at 
Varmemængder  opstaar  paa  Grund  af  kemiske  Processer.  Nu  viser 
det  sig  for  de  hidtil  undersøgte  Stoffer,  at  kemiske  Processer  hører  op 
ved  Temperaturer  omkring  -r-  250^  C.,  og  altsaa  ophører  ogsaa  de 
Varmeudviklinger,  der  ledsager  dem.  Radiets  Evne  til  at  udvikle 
Varme  bliver  derimod  snarest  større  ved  -r-  250  ^  C.  Altsaa  kan  det  ikke 
være  en  kemisk  Virksomhed  af  sædvanlig  Art,  der  er  Skyld  i  Var- 
mens Opstaaen.  — 

De  her  omtalte  Stoffer  er  nu  ikke  de  eneste  radioaktive;  de  er  det 
blot  i  saa  langt  højere  Grad  end  andre.  Det  er  ellers  saaledes,  at 
Radioaktivitet  er  i  Færd  med  at  blive  kendt  som  en  almindeligt  fore- 
kommende Egenskab.  Nylig  falden  Regn,  Luft,  der  strømmer  ud  af 
Jorden,  Blade  af  Planter,  ja  de  fleste  Ting  i  Solskin  viser  Radio- 
aktivitet. Tingen  rykker  os  altsaa  nær  paa  Livet,  saa  at  der  er  Grund 
nok  for  os  til  at  interessere  os  for  Radium  og  dets  Fæller. 


Statens  Love  og  Præsternes  Samvittighed. 

Nogle  Bemærkninger  af  cand.  juris  K.  Rafn  med  Svar  af  P.  Munch. 


Hr.  Redaktør!  Den  Modtagelse,  Højesteretsdommen  i  den  Ifversenske 
Sag  har  faaet,  den  Forskellighed,  der  har  gjort  sig  gældende  i  Op- 
fattelsen af  den  korte  Doms  Indhold  og  Betydning,  er  i  Virkeligheden 
et  højst  interessant  Eksempel  paa  „Fordommes""  Evne  til  at  tilsløre  en 
i  og  for  sig  klar  Sag.  Forud  for  Dommen  havde  saa  godt  som  alle 
dannet  sig  den  bestemte  Mening,  at  nu  vilde  man  af  Højesteret  faa 
Afgørelse  af  Spørgsmaalet,  om  Præsten  virkelig  havde  været  berettiget 
til  at  nægte  at  opfylde  sin  Overordnedes  Befaling.  For  de  kirkeligt 
sindede  blev  dette  Spørgsmaal  uden  videre  gjort  ensbetydende  med 
Spørgsmaalet,  om  Guds  Lov  skulde  staa  over  den  verdslige  Lov;  for 
Modstanderne  blev  det  i  Kraft  af  en  tilsvarende  Følelsesekspansion 
til  Spørgsmaalet,  om  Præstesamvittigheden  skulde  staa  over  Statens 
Love.  Dommen  faldt.  Den  afgjorde  ikke  Spørgsmaalet  om  Præstens 
Pligt  til  at  adlyde  sin  Overordnedes  Ordre.  Men  Forventningen  om, 
at  en  saadan  Afgørelse  vilde  komme,  havde  været  saa  stærk,  havde 
med  en  elementær  Følelses  Magt  bredt  sig  saa  eneraadende  ud  over 
Bevidstheden,  at  selv  de  meget  klare  Hoveder  stirrede  sig  blinde  paa 
Domsindholdet.  Dommen  forekommer  dem  uklar  og  at  rumme  Mulig- 
heden for  helt  modstridende  Forstaaelser.  En  kort,  koncis  Udtalelse, 
hvis  logiske  Indhold  man  under  andre  Omstændigheder  (o:  saafremt 
den  stærke  „Fordom"  ikke  havde  været)  vilde  have  opfattet  i  en 
Haandevending,  bliver  nu  pludselig  uforstaaelig. 

Der  har  i  „Det  ny  Aarhundrede"  været  fremhævet  2  mulige  For- 
staaelser af  Dommen.  1)  Den  lader  Præsten  vide,  at  hans  Pligt  var 
at  lyde  den  ham  givne  Befaling,  men  frifinder  ham  for  denne  Gang,  da 
han  antages  ikke  at  have  forstaaet  sin  Pligt  og  derfor  ikke  at  have 
forset  sig  forsætlig.  2)  Dommen  udtaler,  at  det  er  Præstens  Pligt  som 
Statsembedsmand  at  adlyde  Befalingen,  men  frifinder  ham,  fordi  Hen- 
synet til  hans  præstelige  Samvittighed  berettiger  ham  til  at  bryde  Sta- 
tens Love. 

Begge  disse  Forstaaelser  ere  i  Virkeligheden  efter  Dommens  Ud- 
tryk i  lige  Grad  logisk  umulige.  Fælles  for  begge  Forstaaelser  er 
nemlig  Antagelsen  af,  at  Dommen  erklærer  det  for  Præstens  Pligt  at 
lyde  den  ham  givne  Befaling.  Dommen  indledes  imidlertid  udtrykkelig  med 

det  hypotetiske  „selv  om  det  maatte  kunne  anses  for  tiltaltes  Pligt 
etc",  hvilket  hverken  for  Lægmænd  eller  Jurister  kan  betyde  noget 
som  helst  andet  end,  at  dette  Spørgsmaal  ikke  afgøres  i  den 
foreliggende  Sag  —  og  hvorfor  ikke?  Fordi  Afgørelsen  deraf 
simpelt  hen  er  overflødig,  idet  Tiltalte,  selv  om  Spørgsmaalet  besvaredes 
paa  den  for  ham  ugunstigste  Maade,  maatte  frifindes  af  den  straks  efter 
nævnte  subjektive  Grund  (at  han  ikke  antages  med  Forsæt  at  have 
villet  krænke  sin  Embedspligt). 

Nu  vil  man  maaske  sige,  at  selv  om  det  ikke  netop  for  det  fore- 
liggende Tilfældes  Skyld  var  nødvendigt  at  afgøre  Spørgsmaalet  om 
Præstens  Forpligtelse  til  at  lyde  den  givne  Befaling,  er  det  dog  højst 
uheldigt  og  urigtigt,  at  Højesteret  ikke  har  afgjort  det  nævnte  Spøi^- 
maal.  Thi  nu  er  Forholdet  jo  det,  at  Publikum  stadig  er  i  Tvivl 
derom,  og  at  Mureren  nu  paany  kan  komme  frem  med  Begæring  om 
at  blive  viet  af  Ifversen,  hvoraf  kan  følge  en  langvarig  Procedure,  der 
kunde  have  været  sparet. 

Disse  Indvendinger  bero  dog  paa  en  Misforstaaelse  af  Domstolens 
Opgave.  Domstolens  Opgave  er  den  og  kun  den  at  besvare  det  en- 
kelte konkrete  Spørgsmaal,  som  er  forelagt  den,  altsaa  i  dette  Til- 
fælde: bør  Ifversen  straffes  efter  Straffelovens  §  142?  Det  Ja  eller 
Nej,  der  udtales,  skal  motiveres  ved  Angivelsen  af  den  strængt  for- 
nødne Begrundelse  —  ikke  mere,  thi  Domstolens  Opgave  er 
ikke  at  give  almindelig  Retsbelæring,  hvilket  er  den  juridiske 
Videnskabs  Sag.  Naar  dette  erindres,  vil  det  let  ses,  at  Højesteret  har 
handlet  fuldstændig  korrekt  ved  at  begrænse  sin  Motivering  til  det 
strængt  fornødne,  og  gaar  man  ved  Betragtningen  af  Dommen  ud  fra 
Straffelovens  §  142,  om  hvis  Anvendelighed  Højesteret  jo  er  spurgt, 
vil  man  derhos  finde  Dommens  Svar  overmaade  klart.  Strfl.'s  §  142 
byder  at  straffe  den  Embedsmand,  „som  nægter  ....  at  opfylde,  hvad 
der  er  ham  lovlig  befalet."  Til  Anvendelsen  af  denne  §  kræves  der 
efter  Loven  2  Ting:  1)  at  den  givne  Befaling  var  lovlig,  2)  at  Næg- 
telsen af  at  opfylde  den  var  forsætlig.  Højesterets  Svar  for  Ifversens 
Vedkommende  er  kort  og  godt  dette:  Selv  om  den  Ifversen  givne 
Befaling  var  lovlig  (hvad  vi  iøvrigt  ikke  skulle  udtale  os  om),  selv 
om  altsaa  den  ene  Hovedbetingelse  for  at  straffe  ham  var  forhaanden, 
saa  har  i  alt  Fald  den  anden  Betingelse,  Forsæt,  ikke  været  til 
Stede,  og  derfor  maa  han  frifindes.  Spørger  man  saa,  hvorfor 
Ifversen  ikke  antages  at  have  haft  det  Formaal  at  krænke  sin  Embeds- 
pligt, svarer  Højesteret,  at  han  efter  Indholdet  af  sit  Præsteløfte  og 
Folkekirkens  uklare  Stilling  til  Sagen*)  har  haft  nogen  Føje  til  at 
gaa  ud  fra,  at  den  ham  givne  Befaling  var  ulovlig  (som  stridende  mod 
hans  kirkelige  Pligter),  og  den,  der  har  næret  en  saadan,  efter  Om- 

*)  og  —  kunde  man   tilføje   —   Folkekirkens   efter    Grundloven    uklare  Forhold 
til  Staten. 

stændighederne  forsvarlig  Tvivl  om  den  givne  Befalings  Lovlig- 
hed, kan  ikke  siges  forsætlig  (o:  med  Bevidsthed  om  sin  Hand- 
lings Retsstridighed)  at  have  villet  sidde  en  lovlig  Befaling  over- 
hørig. 

Efter  det  anførte  forekommer  Dommen  mig  ikke  blot  klar  (og  de 
paastaaede  Uklarheder  at  hidrøre  fra,  at  man  har  ventet  og  krævet 
Svar  paa  mere  end,  hvad  det  var  Domstolens  Opgave  at  udtale  sig 
om),  men  det  synes  mig,  at  selv  Lægmænd  maa  kunne  se,  i  hvor  høj 
Grad  den  skifter  Sol  og  Vind  lige  mellem  tiltaltes  og  Statsmagtens 
berettigede  Interesser.  Dommen  er  slet  ikke  en  Afgørelse  af,  at  Statens 
Love  skulle  kunne  brydes  under  Paaberaabelse  af  den  specielt  præste- 
lige eller  den  almenmenneskelige  Samvittigheds  Bud  (Straffeloven  har 
i  §  42  en  udtrykkelig  Bestemmelse  om,  at  en  saadan  Paaberaabelse 
ikke  kan  udelukke  Anvendelsen  af  Straf),  men  den  afgør  et  enkelt  af 
den  Flerhed  af  Tilfælde,  hvor  Statsmagten  bringer  Individet  i  en  Kon- 
flikt, for  hvis  rette  Løsning  Ansvaret  ikke  uden  videre  kan  lægges  over 
paa  Individet.  Den  Ifversenske  Sag  drejede  sig  ingenlunde  om  Pligten 
til  at  lyde  Statens  Love,  men  om  Pligten  til  under  Strafansvar  at 
lyde  Overordnedes  Befalinger.  Enhver  véd  (men  mange  have 
glemt),  at  denne  Pligt  ikke  er  eller  kan  være  ubetinget,  ja,  at  man 
endog  kan  blive  straffet  paa  det  alvorligste  for  at  adlyde  sine  Over- 
ordnedes Befalinger.  Efter  Grundlovens  §  43  —  for  at  nævne  et  Eks- 
empel —  anses  man  saaledes  skyldig  i  Højforræderi,  hvis  man 
adlyder  nogen  Befaling,  der  sigter  til  at  antaste  Rigsdagens  Sikkerhed 
eller  Frihed.  Embedsmændenes  Pligt  til  under  Strafansvar  at  adlyde 
en  Befaling  gælder  kun,  hvor  Befalingen  er  lovlig,  men  om  Befalingen 
er  lovlig  eller  ulovlig,  kan  være  et  saare  vanskeligt  Spørgsmaal  at  af- 
gøre. Højesteret  har  frifundet  Ifversen  for  hans  Nægtelse  af  at  lyde 
Befalingen,  fordi  han  har  næret  en  efter  det  foreliggende  forsvarlig 
Tvivl  om  Befalingens  Lovlighed,  og  Straffeloven  kræver,  at  han 
skal  have  været  sig  Nægtelsens  Retsstridighed  bevidst.  Er 
det  saa  svært  at  se,  at  denne  Dom  —  rent  bortset  fra  den  utvivl- 
somme juridiske  Forsvarlighed  —  er  retfærdig  og  humant  nødvendig? 
Hvis  Befalingen  havde  gaaet  ud  paa,  at  Ifversen  i  Ord  eiler  Ger- 
ning skulde  fornægte  en  af  de  3  Troens  Artikler,  var  der  vist 
ikke  mange,  der  vilde  have  tvivlet  om,  at  Befalingen  var  ulovlig,  og 
at  I.  ikke  burde  straffes  for  at  nægte  Opfyldelsen  af  en  saadan 
Befaling.  Men  mellem  en  saadan  Befaling  og  den  Ifversen  virkelig 
givne  Befaling  er  der  ingen  Væsens-,  men  kun  en  Gradsforskel,  og 
man  vil,  naar  man  gaar  fra  Grad  til  Grad,  nok  med  Højesteret  finde, 
at  den  givne  Befaling  endnu  hører  til  dem,  om  hvis  Lovlighed  en 
samvittighedsfuld  Præst  kunde  nære  en  ikke  ganske  ugrundet  Tvivl, 
ja  ved  hvis  Opfyldelse  han  endog  kunde  risikere  at  gøre  sig  skyldig  i 
en  Slags  Højforræderi  mod  den  Kirke,  som  han  af  Staten  er  sat  til  at 
tjene.     Det   synes  at  maatte  erkendes,    at  der  ikke  bør  tages  mindre 

Hensyn  til  de  Samvittighedskollissioner,  en  kirkelig  Embedsmand  kan 
komme  i,  end  de,  der  opstaa  for  os  andre,  og  at  Forræderi -er  en  ilde 
Ting  at  kommanderes  til,  hvad  enten  det  er  mod  Folkerepræsentationen 
eller  mod  Folkekirken.  K.  Rafn. 


„Det  ny  Aarhundrede^s  Læsere  vil  sikkert  ligesom  dets  Redaktør 
vide  Hr.  Rafti  Tak  for  han  klare  og  rolige  Indlæg. 

Af  de  to  Forstaaelser  af  Dommens  indviklede  Ord,  som  jeg  nævnede 
som  mulige,  har  han  foretrukket  den,  som  jeg  sammentrængte  i  Ordene: 
„Pastor  Ifversen  har  ikke  vidst,  hvad  han  gjorde,  han  har  ikke  for- 
staaet,  at  hans  Nægtelse  af  at  vie  Mureren  og  hans  Kæreste  stred  mod 
hans  Embedspligt;  han  har  altsaa  ikke  forset  sig  forsætlig,  men  af 
Uvidenhed,  derfor  straffer  vi  ham  ikke".  Men  Hr.  Rafn  føjer  dertil: 
Højesteret  har  kun  sagt,  at  Pastor  Ifversen  ikke  forstod,  at  han  brød 
sin  Embedspligt;  det  Spørgsmaal,  om  han  virkelig  har  brudt  den,  om 
Ministerens  Befaling  var  lovlig,  har  Højesteret  skudt  fra  sig  med  den 
hypotetiske  Sætning:  „Selv  om  det  maatte  kunne  .  .  .  ."  Det  skyldes 
„Fordomme",  en  forudfattet  Mening,  siger  han,  naar  den  store  Mængde 
af  Befolkningen  har  læst  dette  som  en  Anerkendelse  af,  at  det  var 
Præstens  Pligt  at  lyde  i  det  givne  Tilfælde.  Hr.  Rafn  har  vistnok  Ret; 
den  offentlige  Mening,  der  fandt  Præstens  Pligt  saa  aldeles  uomtvistelig, 
har  med  Urette  troet,  at  Højesterets  Dom  i  det  mindste  paa  dette 
Punkt  var  klar  og  afgørende.  Højesteret  har  fulgt  sin  vante  Skik. 
Den  er  gaaet  udenom  Hovedspørgsmaalet,  det  betydningsfulde  Princip- 
spørgsmaal. 

Men  det  synes  mig,  at  Hr.  Rafn  har  saa  aldeles  Uret,  naar  han  forsvarer 
denne  Højesterets  Adfærd.  Han  hævder,  at  det  ikke  er  Domstolenes  Op- 
gave at  give  almindelig  Retsbelæring;  det  maa  overlades  den  juridiske 
Videnskab,  siger  han.  Denne  Tankegang  staar  for  mig  som  en  af  de 
Fagfordomme,  der  saa  ofte  er  meget  farligere  end  de  sædvanlige 
Publikumsfordomme.  Den  juridiske  Videnskab  kan  udforme  Fremtids- 
idealerne, men  dens  Dyrkere  har  ingen  som  helst  Adkomst  til  med 
bindende  Magt  at  afgøre,  hvad  der  nu  er  Ret  og  til  at  belære  Regering 
og  Folk  derom.  Dette  er  ikke  blot  Domstolenes  Ret,  men  det  er 
deres  Pligt.  Landets  Borgere  kan  forlange  af  Landets  højeste  Dom- 
stol, at  den  ikke  ængstelig  gaar  udenom,  saa  snart  der  foreligger  et 
betydningsfuldt  Spørgsmaal  for  den,  men  at  den  giver  klar  Besked  om 
Lovens  Forstaaelse,  saa  at  enhver  ved,  hvad  han  har  at  rette  sig  efter. 
Og  dertil  kommer,  at  naar  Højesteret  saaledes  gaar  udenom,  saa  virker 
dens  Dom  oftest  alligevel  som  en  Afgørelse  af  Principspørgsmaalet, 
men  blot  en  Afgørelse,  som  Højesteret  ikke  har  villet  tage  Ansvaret 
for.     Ogsaa  denne  Gang  er  det  gaaet  saaledes.     Følgen  af  denne  Dom 

er  jo  blevet,  at  Kultusministeren,  med  Paaberaabelse  af  Højesteret,  har 
optraadt,  som  om  hans  tidligere  Befaling  var  kendt  ulovlig  og  derfor 
har  nægtet  at  gentage  den.  Højesterets  Dom  er  gaaet  udenom 
Murerens  Ret  til  at  blive  viet,  men  den  praktiske  Følge  er,  at  han 
ikke  bliver  viet.  Dommen  virker  i  Praksis  som  en  Dom,  der  sagde: 
Pastor  Ifversen  har  Ret,  Mureren  kan  ikke  forlange  at  blive  viet.  Paa 
den  Maade  forflygtiges  Ansvaret  baade  hos  Domstol  og  Minister,  og 
Borgerne  bliver  uklare  over,  hvad  der  er  Lov,  o:  saadan  Adfærd 
skaber  Retsusikkerhed  i  Landet. 

Hr.  Rafn  føjer  endelig  til  sine  juridiske  Betragtninger  nogle  mere 
filosofiske,  der  ikke  synes  mig  helt  at  stemme  med  de  første.  Det 
Hensyn  til  Samvittigheden,  han  først  som  Jurist  har  afvist,  skyder  han 
her  frem  igen.  Dommen  er  retfærdig  og  human,  siger  han,  fordi  den 
tager  Hensyn  til  Præstens  Samvittighedskollissioner.  Dertil  er  at  sige, 
at  det  er  en  fortræffelig  Ting  at  tage  varsomt  paa  Folks  Samvittighed, 
og  at  det  er  udmærket  at  lade  Naade  gaa  for  Ret,  men  vel  at  mærke, 
naar  ikke  nogen  andens  Ret  krænkes  derved.  Og  hvis,  —  som 
Højesteret  i  hvert  Fald  forudsætter  Muligheden  af,  —  Mureren  har 
gyldig  Adkomst  til  at  blive  viet  af  Pastor  Ifversen,  saa  maa  hans  Ret 
ikke  krænkes,  for  at  Præsten  kan  undgaa  nogle  Samvittighedskollissioner, 
som  han,  da  han  overtog  sit  Embede,  maatte  vide,  at  han  gik  ind  til. 
Det  er  i  saa  Henseende  ganske  lige  meget,  om  man  har  mest  Sympathi 
for  den  standhaftige  Murer  eller  for  den  med  klassiske  Laurbær  og 
moderne  Telegrammer  hædrede  Martyrpræst.  For  Loven  maa  de 
være  lige. 

Min  Tankegang  kan  sammenfattes  i  følgende:  Statens  Borgere  kan 
kræve  af  Højesteret: 

at  den  til  Vejledning  for  Regering  og* Borgere  klart  og  utvetydig 
afgør  de  Principspørgsmaal,  som  forelægges  for  den. 

at  den  ikke,  samtidig  med  at  den  tager  Hensyn  til  En,  gør  Uret 
mod  en  Anden. 

at  den  begrunder  sine  Afgørelser  i  klare  og  letfattelige  Ord,  saa  at 
ogsaa  Lægfolk  kan  føle  sig  overbevist  om  deres  Berettigelse. 

Intet  af  disse  Krav  opfylder,  saa  vidt  jeg  formaar  at  se,  den  Højeste- 
retsdom, som  nu  er  fældet.  P.  Munch. 


Viggo  Hørups  Barndomshjem. 

Af  Emma  Hørup. 


Landsbyen  Torpmagle  ligger  paa  den  smalle  Landstrimmel,  der  under 
^  Navnet  Halsnæs  strækker  sig  fra  Frederiksværk  mod  Nordvest 
mellem  Isefjords  og  Kattegats  Vande.  Skolen  laa  i  Udkanten  af  Lands- 
byen, hvor  tre  Veje  stødte  sammen.  Den  ene  førte  mod  Syd  til  Kirke- 
byen Thorup,  den  mod  Vest  gik  gennem  Landsbyen  til  Egnens  største 
Gaard,  Grønnæssegaard,  hvis  lave  Engdrag  strakte  sig  ned  lige  til  Ise- 
fjord,  men  mod  Nord  gik  Vejen  til  Kattegat,  hvis  Vand  man  kunde  se 
glitre  i  Solen  fra  Skolens  Gavlvindue.  Haven  vendte  mod  Nord,  men 
skærmedes  mod  den  barske  Vind  af  en  høj  Bakke,  der  hed  Galgebakken. 
Her  havde  for  mange  Aar  siden  en  Morder  lidt  sin  Straf  paa  selve 
Stedet,  hvor  han  havde  øvet  sin  Misgerning;  men  det  Mord  talte  man 
den  Gang  ikke  gerne  om  i  Skolen,  thi  det  var  Skolemesters  egen 
Tjenestepige,  der  var  bleven  myrdet,  og  oven  i  Købet  med  den  fred- 
sommelige Mands  egen  Brødkniv.  Intet  Under,  at  hans  unge  Kone, 
som  han  først  for  kort  Tid  siden  havde  hjemført,  fandt  Stedet  uhygge- 
ligt og  intet  højere  Ønske  havde  end  at  komme  bort  fra  den  „Udørk", 
som  hun  kaldte  det,  et  Ønske,  der  blev  opfyldt,  da  Skolemester  havde 
holdt  50  Aars  Jubilæum,  og  de  som  et  meget  gammelt  Ægtepar  flyttede 
til  Frederiksberg,  hvor  hun  døde  som  fire  og  halvfemsindstyveaarig. 

Haven  var  ikke  synderlig  stor,  men  en  af  Formændene  havde  be- 
plantet den  med  ualmindelig  gode  Frugttræer,  navnlig  nogle  Pigeoner, 
hvis  fine  Smag,  man  aldrig  glemmer,  og  hvis  Mage  man  sjælden  finder. 
Men  for  Sommergæsterne  var  der  fuldt  op  af  Stikkelsbær,  Ribs,  Kirse- 
bær og  Sommerpærer,  Herligheder,  Københavner-Børn  nød  i  fuldt 
Maal,  thi  i  Haven  som  i  Fadeburet  var  alt  tilladt  Sønnerne  og  deres 
Ferie-Fremmede,  intet  var  forbudt.  Her  i  Skolen  modtog  man  sine 
Gæster  med  aabne  Arme,  bragte  dem  ethvert  tænkeligt  Offer,  paalagde 
dem  ingen  Forpligtelse,  ikke  engang  den  rimelige  at  møde  til  bestemt 
Tid  ved  Maaltiderne,  skønt  denne  ubundne  Frihed  i  ikke  ringe  Grad 
forøgede  Husmoderens  Arbejde,  og  naar  Ferien  var  udløben,  saa  fulgte 
Vært  og  Værtinde  dem  til  Dørs  med  Taarer  i  Øjnene. 

Men  paa  den  Tid  havde  Galgebakken  tabt  sin  Uhygge!  fra  Toppen 
saa  man  ud  over  et  meget  afvekslende  Landskab:  store  Moser  med 
Tørveskruer  og  blanke  Vandhuller,    der  laa  i  Solskinnet,    melankolske 

Og  hemmelighedsfulde;  smilende  Smaaskove,  der  ligesom  samlede  sig 
til  Storskoven,  ud  over  hvilken  man  saa  Iseljords  krusede,  blinkende 
Vand,  paa  den  anden  Kant  Kattegattet  med  sine  kaade,  hvid  top- 
pede Bølger  og  sin  taktfaste  Brænding,  hvis  Brusen  man  altid  kunde 
høre,  naar  man  lagde  Øret  til  Jorden,  men  som  i  Storm  kunde  stige 
til  en  tordnende  Drønen. 

Ud  til  Kattegattet  gik  sædvanlig  Turen,  enten  til  den  flade  Øststrand 
med  Sandbund,  hvor  man  kunde  gaa  i  Vandet,  eller  hyppigst  til  Nord- 
stranden, hvor  man  i  Blæstvejr  kunde  ligge  i  Marhalmen  mellem  de  høje 
Klitskrænter  ved  Spodsbjerg  Fyr  og  se  ud  over  den  bestandig  veks- 
lende Havflade;  eller  man  kunde  besindigt  eller  i  kaade  Spring,  efter- 
som Humøret  var,  sætte  ned  ad  Skrænten,  til  man  naaede  Havstokken, 
og  spadsere  langs  den  til  Sølagers  vidunderlig  skønne  Banker.  Lige- 
overfor laa  Rørvig  med  sine  røde  Tage  og  blanke  Ruder;  her  havde 
Familien  mange  Venner,  og  med  gunstig  Vind  kunde  man  i  en  almindelig 
Fiskerbaad  naa  derover  i  en  Timestid;  men  paa  Hjemturen  maatte  man 
krydse,  og  det  kunde  hænde,  at  man  først  naaede  Skolen  langt  over 
Midnat.  Saadanne  Ture  faldt  ikke  i  Skolemesters  Smag;  skulde  han 
sejle,  maatte  det  være  paa  Iseijords  mere  stilfærdige  Vande,  og  helst 
holdt  han  sig  i  Nærheden  af  de  store  Stene,  saa  han  i  Nødsfald  kunde 
redde  sig  i  Land.  Men  styre  et  Par  Heste  forstod  han,  og  paa  en  af 
Familiens  store  Dage  kunde  man  se  tre  Vogne  fulde  af  Gæster  med 
Faderen  og  de  to  Sønner  som  Kudsk  hver  paa  sin  Vogn  rulle  ud  af 
Skoleporten.  Det  var  altid  en  Heldagstur,  der  begyndte  tidlig  om 
Morgenen,  og  Maalet  var  enten  Tidsvilde  med  Helenes  Grav  eller 
Jægerspris,  Hillerød,  Fredensborg.  Den  friske  Luft  jog  Søvnen  af 
Øjnene,  Humøret  blev  straalende,  Sang  og  Latter  lød  fra  Vognene, 
medens  Kudsken  med  sikker  Haand  styrede  de  kraftige  Bønderheste. 
Thi,  naturligvis.  Skolemester  selv  holdt  ingen  Heste,  han  fik  dem  hos 
Bønderne,  og  det  var  det  gode  Forhold,  der  bestod  mellem  dem  og 
Lærerfamilien,  der  gjorde  det  muligt  for  denne  at  lade  to  Sønner  studere 
og  føre  Huset,  som  de  gjorde,  med  de  smaa  Indtægter  af  Kaldet. 

Thorup  Sogn  hørte  til  dem,  som  senere  Venstre-Politikere  kaldte 
de  døde  Pletter.  Der  gik  ikke  Politik  i  det,  før  Sønnen  Viggo  Hørup 
stillede  sig  som  Kandidat  i  Kredsen  og  som  Venstremand,  saa  kom 
Partidelingen  og  med  den  det  politiske  Liv.  Den  ældre  Slægt,  Lærer 
Hørups  Samtidige,  var  faamælte  og  gammeldags  Bønder,  saa  gammel- 
dags, at  der  var  ikke  mange  af  dem,  der  ikke  havde  set  „noget  pusle 
i  Stalden,"  eller  „fornemmet  et  eller  andet  Varsel".  Det  var  hyggelige, 
stilfærdige  Mænd  og  Kvinder,  tarvelige  i  deres  Vaner,  taktfulde  og  be- 
skedne; de  var  endnu  glad-forbavsede  over  de  gode  Tider,  forsigtige 
med  deres  Ord  og  Penge,  som  de  dog  ikke  lagde  paa  Kistebunden, 
men  betroede  til  Sparekassen. 

Den  yngre  Slægt,  Politikeren  Hørups  Samtidige  og  Skolekamme- 
rater, var  værre  ferne  end  Fædrene;  de  gode  Tider  varede  endnu,  de 

var  velhavende  uden  at  være  synderlig  oplyste,  og  deres  Ærgerrighed 
var  at  komme  i  Lag  med  Købstadboerne,  hvis  Dragt  og  Levemaade 
fristede  dem.  Men  i  Byen  fandt  de  ingen,  der  vilde  omgaas  dem, 
uden  de  Smaa-Handlende  og  Smaa-Haandvserkere,  der,  vandrede  ind 
fra  Landet,  havde  faaet  fast  Fod  i  Byen,  og  som  nu  uden  Selvstæn- 
dighed og  uden  Kritik  fulgte  den  finere  Del  af  Boi^erskabet  og  Em- 
bedsstanden (^  lystrede  enhver  Ordre,  der  kom  fra  den  Kant. 

Lærer  Hørup  var  en  stiiførdig  Mand  med  et  sindigt  Væsen  og  et 
klart  Hoved.  Han  forstod  straks  at  tale  med  sine  Bønder,  glide  ind  i 
deres  Sor^r  og  Glæder,    trøste   og   raade  dem,   og  han  vandt  snart 


deres  Fortrolighed  saaledes,  som  aldrig  nogen  Præst  formaaede  at 
vinde  den.  Det  varede  heller  ikke  længe,  inden  de  tog  ham  til  deres 
officielle  Raadgiver  og  valgte  ham  ind  i  Sogneraadet,  og  som  Formand 
ledede  han  i  mange  Aar  Sognets  Anliggender. 

Saa  glat  gik  det  ikke  med  Madammen  og  Bønderne.  Hun  var  en 
født  Drachmann,  og  med  andre  Dyder  og  Lyder  havde  hun  arvet 
Slægtens  Tunghørhed,  en  Svaghed,  der  tog  sørgeligt  til  med  Aarene. 
Hendes  Væsen  var  temmelig  stift;  hun  hilste  altid  med  en  ceremoniel 
Bøjning  og  konverserede  med  gammeldags  sirlige  Lader,  der  kunde 
forekomme  de  unge  lidt  komiske,  men  som  alligevel  imponerede  hendes 
landlige  Omgang;  desuden  lærte  de  snart  at  sætte  Pris  paa  hende.  Hun 
forstod  at  føre  Hus  og  lavede  udmærket  Mad;  selv  hendes  tarveligste 
Retter  havde  den  Smag,  som  en  kræsen  Gane  synes  om,  og  Madlavning 
var  for  hende  ikke  det  kedsommelige  Pligtarbejde,  som  de  fleste  Hus- 

mødre  smøger  af  sig,  saasnart  Forholdene  tillader  det;  det  var  hendes 
Livs  Gerning,  og  hun  slap  den  ikke,  før  hun  kom  op  i  Halvfemserne, 
og  Øjnene  svigtede  hende.  Maaske  hang  dette  noget  sammen  med 
hendes  Gæstfrihed;  den  var  hendes  Religion,  i  den  opfyldte  hun  baade 
Loven  og  Profeterne,  og  hun  gjorde  ingen  smaalig  Forskel;  maaske 
var  hendes  Kniks  lidt  dybere  og  hendes  Smil  lidt  mere  kunstlet  overfor 
de  fine  Gæster;  men  Maden  var  den  samme,  og  den  husmoderlige 
Omhu  ikke  mindre,  naar  det  gjaldt  en  stakkels  ensom  Slægtning  eller 
en  af  Omegnens  fattige  Lærerinder.  En  saadan  Husmoder  vinder  Hjer- 
terne, især  de  landlige,  og  der  er  ingen  Tvivl  om,  at  hendes  veldækkede 
Bord  i  ligesaa  høj  Grad  som  hans  Kløgt  og  Indsigt  gav  dem  en  ledende 
Stilling  blandt  Egnens  Beboere,  en  Stilling,  som  de  skiftende  Præste- 
fruer end  ikke  prøvede  at  rokke  ved. 

For  Bønderne  besad  hun  imidlertid  en  anden  og  mere  værdifuld 
Egenskab:  hun  var  lidt  af  en  Doktor.  Som  Enke  beklædte  hendes 
Moder  i  mange  Aar  en  Stilling  som  Overstuekone  paa  Fredriks  Hospital, 
hvad  man  vel  nu  vilde  kalde  Over-Sygeplejerske.  Hun  boede  paa 
Hospitalet  og  havde  gerne  en  af  Døtrene  hos  sig  for  at  hjælpe  hende 
med  at  passe  Patienterne.  Her  lærte  den  senere  Skolelærerkone  mange 
Ting,  og  medens  Broderen  —  Professor  Drachmann  —  studerede, 
førte  hun  Hus  for  ham  og  hørte  alle  de  Sygehistorier,  som  han  og 
hans  Venner  bragte  hjem  fra  Hospitalet.  Men  i  en  Egn,  hvor  der  er 
over  en  Mil  til  Lægen,  og  hvor  Vejene  undertiden  er  ufremkommelige 
—  Vandet  kunde  ofte  om  Vinteren  staa  alénhøjt  over  Vejen  fra  Frede- 
riksværk til  Halsnæs  —  der  sætter  man  Pris  paa  et  Menneske,  der  i 
en  snever  Vending  kan  give  et  godt  Raad,  lægge  et  ordentligt  Bind  om, 
sætte  et  Lavement  og  slaa  et  vaadt  Haandklæde  om  en  hoven  Hals. 
Det  kunde  hun  altsammen,  hun  stod  sig  godt  med  Lægen,  var  forsigtig 
og  heldig,  og  saa  forlangte  hun  ingen  Penge.  —  Men  de  velhavende 
Bønder  betalte  hende  ved  Højtiderne,  idet  de  fyldte  hendes  Spisekam- 
mer saa  rigeligt,  at  der  var  nok  til  megen  Gæstereren. 

Dog  Tiderne  skifter;  Fædrene  kom  paa  Aftægt,  og  Sønnerne  fik 
Gaardene;  det  var  Skolelærerens  Elever  og  Sønnens  Skolekammerater. 
Saasnart  de  var  stærke  nok,  fik  de  Læreren  ud  af  Sogneraadet,  og  da 
Sønnen  stillede  sig  som  Folkethingskandidat  i  Kredsen,  stemte  de  fleste 
mod  ham  og  gav  Højre  deres  Stemmer;  Venstre  bestod  jo  kun  af 
simple  Folk,  og  de  vilde  høre  til  de  fine. 

Fra  dette  Hjem,  saaledes  som  det  formede  sig  i  Opadgaaende,  kom 
Sønnerne  til  Latinskolen,  den  ældste  —  han  døde  30  Aar  gammel  som 
praktiserende  Læge  paa  Frederiksberg  —  til  Frederiksborg,  den  yngste 
til  København.  Blandt  hans  efterladte  Papirer  findes  enkelte  fragmen- 
tariske Indtryk  fra  den  Tid,  men  hvad  enten  han  taler  om  Kamme- 
raternes Tyranni,  om  den  grønne  Ostemad,  der  udgjorde  Størsteparten 
af  den  Skolemad,  som  det  beskedne  københavnske  Spisekammer  for- 
synede ham  med,  eller  om  „de  kære  Velyndere",  som  han  kaldte  sine 

københavnske  Fættere  og  Kusiner,  saa  gør  han  det  med  en  saadan 
Overlegenhed,  en  saadan  Ironi,  at  man  forstaar,  at  han  af  Familien 
kaldtes  „Drengen  med  det  spodske  Smil".  Hos  Kammeraterne  satte 
han  sig  snart  i  Respekt  ved  sin  legemlige  Styrke  og  sin  skarpe,  klare 
Forstand,  og  baade  som  Dreng  og  ungt  Menneske  besad  han  den  Tavs- 
hedens Selvbeherskelse,  der  Ibrmaar  at  holde  selv  Skoledrenge  tre 
Skridt  fra  Livet. 


Digte  og  Optegnelser  fra  Hørups  Ungdom 


Ved  Emma  Hørup. 


Havets  Brusen, 

Som  liden  Purk  jeg  leged  Forundret  jeg  mig  rejste 

paa  Grøften  ved  vort  Hus,  og  stirred  rundt  omkring, 

jeg  ejed  store  Gaarde  men  stod  jeg  op,  jeg  hørte, 

af  Stene  og  af  Grus.  igen  slet  ingen  Ting. 


Af  Køer  og  Faar  og  Heste 
jeg  havde  Rigdom  nok, 
fra  Stranden  man  dem  kørte 
paa  Vejen,  Flok  i  Flok. 


Alt  laa  som  før  i  Solen, 
varmt  glimred  Mark  og  Høj, 
en  Høstvogn  langsomt  kørte 
i  Stubben  uden  Støj. 


Jeg  havde  nylig  flyttet 
og  slaaet  Kvæget  fast 
og  tøjret  dem  forsvarlig, 
de  løb  ej  bort  i  Hast. 


Men  lagde  saa  jeg  Øret 
igen  mod  Grøften  ned, 
da  toned  Jorden  atter, 
saa  sær  jeg  blev  derved. 


Omhu  var  jo  nødvendig, 
det  vidste  hver  en  Knøs, 
for  Fluerne  var  slemme, 
og  Kvæget  slog  sig  løs. 


Jeg  laa  der  stærkt  bevæget  — 
at  det  var  Aanders  Kvad, 
jeg  troede  fast  og  lytted 
halv  bange  og  halv  glad. 


Jeg  havde  saa  adstadig 
lagt  mig  ved  Grøften  ned 
og  holdt  nu  vaagent  Øje 
med  min  Besætnings  Fred. 


Hvor  tidt  jeg  laa  i  Grøften 
med  Øret  fuldt  af  Sang! 
mens  Drømme  tæt  sig  flokked 
og  Længsler  vidt  sig  svang. 


Da  hørte  jeg  —  jeg  aldrig 
før  hørte  slig  en  Lyd  — 
det  var,  som  Jorden  toned 
i  Smerte  og  i  Fryd. 


Og  Grøften  og  dens  Aander 
end  hvile  i  min  Sjæl, 
de  vaagne,  vil  jeg  glemme 
min  Barndom  og  mig  selv. 


Der  lød  en  mægtig  Brusen, 
saa  stærk  og  dyb  og  fiild, 
det  var  som  Aander  droge 
med  Sang  igennem  Muld. 


Og  hører  jeg  dig  bruse, 
mit  tonende  Hav, 
da  stiger  Drøm  og  Længsel 
som  Toner  af  sin  Grav. 


23* 

Havet. 


Hil  dig  mit  Hav!  her  kaster  jeg  Anker,  Derude  vil  Himlen  sig  rødmende  bøje 

Sjælen  hilser  dig  glad.  synke  ned  i  din  Favn; 

Barndommens  Drømme  stiger  som  Tanker  derude  skal  Bølgen,  den  kæmpende  høje 

frem  af  Erindringens  Bad.  stille  sit  evige  Savn. 

Støjen  og  Tumlen  og  Menneskelarmen,  "«^'  ^vor  den  bruser,  hvor  højt  den  sig  ^ 

Livets  urolige  Trav  „    i^  „  i  ,  ^^^'^' 

*  w       •    r™#  «,«««  uz^^^A^  Do..^^^  Kraften  og  Kampen  er  smuk! 

taber  sig  nemt,  mens  higende  Barmen  ^  ^         .        ^  .        ^      ^ 

,      j  *      • '    ij«„  opad  den  stiger,  den  standser,  den  bæver, 

aander  det  evige  Hav.  ^  j        .       «  , 

styrter  saa  ned  med  et  Suk. 

Kæmper  du  end  med  Skum  paa  din  Bølge,  Aldrig  dog  trættet,  atter  den  stævner 

mandigt  stridende  frem?  udad,  fremad  og  op. 

Tanken  du  binder,  og  Øjet  maa  følge  sank  den  i  Dybet,  altid  den  evner 

dig  ud  til  dit  vinkende  Hjem.  at  rejse  sin  skummende  Top. 

Brusende  Bølge!  jeg  kender  din  Stemme 
i  Kamplarmen  lyder  et  Suk; 
synkende,  brudt,  vil  Dybet  dig  gemme, 
—  dog  Kraften  og  Kampen  er  smuk! 


Her  sidder  jeg  da  i  Skolestuen  ved  Katedret,  hvor  jeg  har  maattet 
flygte  hen  for  at  undgaa  den  Omhu,  hvem  intet  er  ligegyldigt,  hvad  jeg 
foretager  mig.  —  Ude  i  Haven  suser  Vinden  i  de  gamle  Piletræer  de 
gamle  Melodier,  de  gamle  Erindringer  fra  de  unge  Dage;  hvor  tidt 
lyttede  jeg  ikke  til  dem,  hvor  forskelligt  talte  de  ikke  til  mig.  Det  var 
den  stærke,  hemmelighedsfulde  Brusen,  der  fyldte  Sjælen  med  For- 
jættelser og  sære  Løfter  for  Fremtiden,  der  bar  ud  i  Livet  og  gav 
Mod  paa  Livet  og  fangede  Fantasien  for  at  give  den  Fart,  Vindens 
Fart,  hvormed  Fantasien  gennemflyver  Stemningens  uendelige  Mangfol- 
dighed. Ja,  Livet  var  skønt  den  Gang,  thi  det  var  jo  kun  Drømmen 
om  Livet. 

Atter  jeg  ligger  herhjemme  og  stirrer  Gamle  Erindringer  vinkende  ile 

ud  i  den  varme,  den  vaarlige  Luft,  bort  med  de  hvide,  de  vaarlette  Skyer: 

rundt  mig  Violernes  sødeste  Duft,  Drenge-Længsler  og  Eventyr 

over  mig  Luften  af  Lærkeslag  dirrer!  Lykke-Syner  i  Skyerne  smile. 

Hastigt  det  skifter  og  svinder  og  svømmer, 
drag  kun  med  Vinden,  I  Slotte  af  Luft; 
hos  mig  imellem  Violernes  Duft 
det  sødeste  Eventyr  hvisker  og  drømmer. 


Fra  Studentertiden. 


Ved  den  megen  kvindelige  Halvdannelse  er  man  bleven    forstemt 
over  for  kvindelig  Dannelse  i  det  hele;  de  smaa  Piger  fra  Provinserne 

er  si^ne  i  Pris.  Af  Misfornøjelse  med  de  blege,  interessante  Hoved- 
stadsbørn, der  véd  al  Ting  halvt  (^  forstaar  lidt  af  hvert,  forlanger  man 
en  rødmusset  -Uvidenhed,  der 
ikke  engang  aner  n(^et.  Man 
forlanger,  at  de  smaa  Piger  skal 
være  som  Liljerne  paa  Marken, 
der  ikke  tænke  og  ikke  begære, 
der  hverken  er  nysgerrige  eller 
misfornøjede,  og  som  fremfor 
alt  ikke  løber  bort,  men  stille 
og  lykkeligt  har  nok  i  Glæden 
over  Livet.  Og  hvor  fredeligt 
er  ikke  Liljernes  Liv  om  Dagen, 
naar  Safleme  sagte  stiger  fra 
'  Roden  til  Knoppen,  mens  Solen 
skinner,  ogVarmen  farver  Blom- 
sterne! Hvor  fredeligt  er  ikke 
Liljernes  Liv  om  Natten,  naar 
Safterne  størkner,  naar  Bægeret 
folder  sig  sammen  som  en  blu- 
færdig Natkappe  om  det  uskyl- 
dige Blomsteransigt,  medens 
Maanen    skinner   dæmpet ,    og  »»"f  '<•<«  siudem. 

ingen  slemme  Drømme  bringer 

de  stakkels  Børn  til  at  fare  op  med  et  Skrig  for  at  lægge  Hovedet 
paa  Puden  med  et  Suk.  Saadan  skal  de  unge  Kvinder  staa  i  Livets 
Blomsterbede,  medens  Blodet  sagte  strømmer  fra  Hjertet  til  Hovedet 
uden  at  vække  Uro  hverken  i  Hovedet  eller  Hjertet. 


Mit' Navn  er  ikke  for  intet  „Cousin";  i  dette  Øjeblik  rumle  Tan- 
kerne af  Sted  i  gulmalede  Postvogne,  over  rædsomme  Købstadbrostene 
for  at  følge  Kusinernes  hoppende  Skare  i  de  stille  Præstegaarde,  i  de 
hy^Iige  Herregaarde.  Jeg  ser  dem  i  Tykmælksiiden  vifte  om  i  Haverne 
som  levende  Blomster,  der  for  Varme  ikke  har  kunnet  staa  stille  I 
Bedene,  men  er  sluppne  løs  og  nu  vimser  fra  Gærde  til  Gærde,  hele 
Haven  rundt  og  er  saa  frie.  saa  frie!  Aa,  disse  grønne  Tyllsblomster, 
disse  lyserøde,  disse  himmelblaa  Blomster  i  Gaze  alle  med  den  gule 
Straahat  paa  de  blonde  Lokker,  sandelig  i  Tykmælksiiden.  ja  blot  jeg 
tænker  paa  denne  frodige  Tid.  jeg  føler  mig  selv  som  et  Blomster, 
som  et  langstilket,  spættet  Nellikekarlfolk  i  Turistdragi,  og  i  denne 
Dragt  elsker  jeg  ikke  andet  end  mine  Kusiner.  Hvor  er  den  hidsige, 
forbitrede  Kamp  paa  de  haarde  Stene,  Kampen  mellem  en  mod  alle 
om  at  faa  Piads  og  komme  frem?  hvor  er  Æi^errigheden,  og  hvor  er 

Sorgen?  Hører  jeg  den  ikke  græde  sine  strideste  Taarer  derhenne 
mellem  Jasminerne,  Fordi  en  Flig  af  Silkesjalet  blev  hængende  paa 
Stikkelsbærbusken?  eller  maaske  sidder  den  udenfor  Havegærdet  som 
et  pjaltet  Barn  med  en  Tiggerpose;  nuvel,  en  Rundtenom  er  en  kraftig 
Ting  til  at  tørre  Taarer  og  mildne  Sorgen,  og  fra  Haven  til  Fadeburet 
er  kun  et  lille  Løb,  om  det  end  er  lidt  kedeligt  at  løbe.  Nej,  her  er 
Fred  og  Glæde  og  Sindets  Ligevægt.  Dersom  jeg  nogen  Sinde  gifter 
mig,  bliver  det  i  Tykmælkstiden  og  med  nogle  af  mine  Kusiner;  skønt 
paa  den  anden  Side  har  ogsaa  Vinteren  sin  Tillokkelse,  naar  Tykmæl- 
ken er  bleven  til  Knapost,  og  Sviblerne  og  Kusinerne  er  flyttet  ind 
bag  Vinduesruderne.  Da  er  det  Literaturens  og  den  fornuftige  Sam- 
tales Tid. 


Hjemme !  (stakkels  Pige),  det  har  du  da  aldrig  forstaaet.  Ja,  du  skal 
nu  ikke  le  saa  sikkert;  jeg  ved  nok,  du  kalder  dette  Kompleks  af  en 
Lejlighed,  nogle  Mennesker  og  en  Række  Sædvaner  for  et  Hjem;  men 
saadan  er  det  ikke  ment.  Nej,  det  er  denne  inderlige  Sammensmelt- 
ning med  Luft,  Jord,  Vand,  Skov,  saa  at  de  bliver  en  Del  af  vort 
Væsen,  saa  man  finder  sig  selv  igen  deri.  Men  at  finde  sig  selv  i  en 
Stenby,  nej,  i  en  By  kan  man  ikke  have  noget  Hjem.  Du  kan  altsaa 
(stakkels  Pige)  ikke  forstaa,  hvordan  jeg  har  det  i  Dag;  selv  den  nøgne 
Jord  ser  mild  og  tillokkende  ud.  Derinde  giver  dejorden  et  Stenpanser 
paa,  men  det  er  derfor,  de  brave  Københavnere  saa  tidlig  sætte  Skorpe? 


Opgørelse. 

Det  keder  tilsidst,  naar  man  hører  det  tidt,  Og  Skoven,  baade  ved  Nat  og  Dag, 

hvor  uhyre  meget  man  skylder,  hvad  der  lever  i  Træernes  Kroner, 

jeg  gad  dog  en  Gang  se  sort  paa  hvidt,  dybe,  sukkende  Aandedrag, 

for  hvormeget  Regningen  fylder.  stærke,  gribende  Toner.  — 

Nej  tys!  det  er  ikke  den  hellige  Gæld,  Tys!  en  Skygge  skrider  forbi, 

ej  min  første,  frejdige  Glæde,  et  Billed  svæver  mig  fore, 

den  klinger  saa  frisk  som  et  Piskesmæld  jeg  hører  igen  det  fortvivlede  Skrig, 

hen  over  Sneen  i  Slæde.  det  er  ham,  den  ensomme  store. 


Ej  dig,  min  store,  min  klingende  Strand 
med  Vidder  for  Øje  og  Øre, 
alt,  hvad  af  Toner  jeg  nogen  Tid  kan, 
flk  først  hos  Havet  jeg  høre. 

O,  Danmark!  din  bløde,  din  drømmende  Sø 
med  Spillet  og  Farven  og  Glansen, 
med  bølgende  Duft  af  nyslaaet  Hø, 
kælende  vækker  du  Sansen. 


Jeg  sidder  igen  ved  det  svævende  Lys, 
øde  og  halvmørkt  er  Kamret 
med  flagrende  Skygger  og  Aandegys 
i  alle  Kroge  det  jamred. 

Ak,  den,  der  er  bøjet,  ham  tynger  du  mer, 
og  den,  der  til  Døden  er  jaget, 
ham  vinker  du  fremad,  og  haanligt  du  ler, 
aa,  jeg  har  det  til  Guderne  klaget! 


Digte  og  Optegnelser  af  Hørup 

Stærkere  dog  end  den  brusende  Strand, 
større  end  Søen  og  Skoven 
staar  for  mit  Sind  den  ensomme  Mand 
med  det  uhyre  Kast  imod  oven. 


Mægtige  Skygge!  du  fare  i  Fred, 
sælsomt  i  Natten  frister  din  Stemme, 
dog,  der  du  peger,  jeg  følger  ej  med, 
ud  over  Livet  brister  mit  Nemme. 


Under  Eksamens-Studiet. 


Ja,  de  kan  sagtens  tale  om  at  bestille  noget;  jeg  lusker  mig  til  at 
sidde  en  halv  Time  hver  Eftermiddag  og  glo  dumt  paa  Væggen,  det  er 
min  Ferie  og  Forfriskning,  saa  gaar  Møllen  igen:  Klipklap!  Argumenter 
for  og  bag:  det  synes  —  det  skønnes  —  det  formenes! 


Om  Aftenen. 


Lad  andre  spæge  det  syndige  Kød 
og  finde  Tilværelsen  slet, 
jeg  drikker  dybt  af  den  ældgamle  Mjød, 
som  en  Hedning  jeg  æder  mig  mæt. 


Hej  Kvinde !  frem  med  det  skummende  Krus ! 
—  Drikken  er  gammel  og  sød! 
Tevand  —  Kvinde,  i  hele  dit  Hus 
kun  Tevand  og  Smørrebrød! 


I  Guder!  hvad  er  et  Menneskes  Sind? 
jeg  æder  mig  dog  ikke  mæt; 
kristeligt  spænder  jeg  Bæltet  ind. 
Gu'  er  Tilværelsen  slet. 


Lød  Dødens  Bud  i  denne  Stund, 
og  gid  det  —  naar  det  lyder  — 
maa  sprænge  Livets  faste  Grund 
rask,  som  naar  Isen  bryder. 

Lød  Dødens  Bud  i  dette  Nu, 
mens  højest  Hjertet  banker 
med  lyse  Længsler  i  min  Hu 
og  Sjælen  fuld  af  Tanker. 

leg  skulde  slynge  dog  min  Arm 
om  alt,  hvad  mig  blev  givet, 
og  sende  Takken  høj  og  varm 
til  Guderne  for  Livet. 

Jeg  skulde  fra  den  dunkle  Plet, 
hvor  Skæbnens  Kaar  mig  satte, 
højt  løfte  Mindets  tunge  Net 
og  mange  dyre  Skatte. 

Jeg  har  dog  været  med  saa  vidt 
som  de,  der  langvejs  fore, 
og  har  paa  mørke  Grænser  stridt 
med  Tankelivets  store. 


Jeg  fik  dog  stundom  Sejersbud 
fra  Aandens  fjærne  Riger 
og  stundom  Magt  at  vove  ud, 
hvor  Mængden  bange  viger. 

Ja  selv  i  Livets  golde  Vaar, 
hvor  ingen  Blomster  blinked, 
mildt  Mindet  om  de  yngste  Aar 
mig  Haab  i  Møde  vinked. 

Og  altid  vaaged  Længslens  Lyst 
og  Savnets  tunge  Vinge, 
at  Sjælen  ingen  Tid  fandt  Trøst 
i  Larmen  blandt  det  ringe. 

Men  førs)  og  sidst,  naar  Tanken  gaar 
hen  over  svundne  Dage, 
hver  Stemning  fra  de  sunkne  Aar 
staar  duftende  tilbage. 

Hver  Stemning,  som  i  Solens  Glans 
steg  højt  med  Havets  Brænding, 
og  den,  der  fulgte  Bølgens  Dans 
og  yndefulde  Vending 

Hvert  Suk,  hver  Klang  i  Skov  og  Sø,  Hver  Stemning  gennem  Luft  og  Vand, 

naar  Lys  og  Skygger  skifte,  hvori  min  Sjæl  har  gynget, 

naar  Sorger  vaagne  for  at  dø  hvert  Pust  fra  Havets  friske  Strand, 

og  nye  Længsler  vifte.  der  har  mit  Liv  forynget. 

Hver  Stemning  i  Naturens  Skød,  I  Stemning  banked  varm  og  ung 

der  klinged  dybt  og  længe,  al  Glæden  i  mit  Hjerte, 

der  holdt  min  Tanke  varm  og  blød  i  Stemning,  om  end  mørk  og  tung, 

og  klared  Sjælens  Strænge.  jeg  løste  Livets  Smerte. 

Kom  derfor  Dødens  Bud  i  Dag 
<>g  tog,  hvad  mig  blev  givet, 
jeg  skulde  følge  uden  Nag 
med  Sang  og  Tak  for  Livet. 


Enhver  er  forpligtet  at  lægge  sin  Maalestok  paa  andre,  paa  alt,  sin 
og  ingen  andens. 

Enhver  er  forpligtet  mod  sig  selv  til  at  dømme  alle.  Jeg  dømmer 
ikke  en  Slyngel  for  hans  Skyld,  men  for  min  egen. 

Min  Dom  er  gyldig,  min  og  ingen  andens.  Jeg  dømmer  alle  og 
eksekverer  Dommene  paa  mig  selv.  Dersom  en  andens  Dom  er  gyl- 
dig —  hvad  kommer  det  mig  ved?  Fordringen  er  ikke  Handling,  men 
Erkendelse.  Hvad  jeg  kan  sætte  igennem  i  Verden,  er  afhængigt  af 
Verden,  kun  hvad  der  er  afhængigt  af  mig,  kun  det  kan  være  en  For- 
dring til  mig. 

Der  skal  hverken  dømmes  mildt  eller  strengt,  der  skal  dømmes 
rigtigt.  Hvem  taler  om  Eksekution?  Jeg  er  ikke  al  Verdens  Bøddel. 
Dommer,  Dommer  skal  jeg  være! 


Om  Pryglestraffen. 


Foredrag  —  med  nogle  Tilføjelser  —  holdt  ved  Dansk  Kriminalistforenings  Møde  den 

26.  November  1903,  sammenkaldt  i  Anledning  af  det  af  Regeringen  forelagte  Lovforslag 

om  Anvendelse  af  Legemsstraf  m.  m.  af  Politiinspektør  Aug.  Goll. 


Den  foregaaende  Taler  har  talt  om  Pryglestraffen  nærmest  fra  et 
humant-retligt  Standpunkt.  Jeg  skal  særlig  betragte  den  fra  et 
positivt-praktisk  Standpunkt.  Gør  Pryglestraffen  Nytte  eller  gør  den 
det  ikke?    Det  er  Spørgsmaalet. 

Lad  os  da  først  bringe  paa  det  rene,  hvem  det  er,  der  efter  Forslaget 

skal  have  Prygl*).  Det  er  Personer,  som  har  gjort  sig  skyldig  i  Voldtægt 
eller  Forsøg  derpaa  overfor  en  ikke-løsagtig  Kvinde,  Personer,  der  har 
haft  legemlig  Omgang  med  eller  gjort  Forsøg  derpaa  overfor  Pigebørn 
under  12  Aar  —  i  begge  Tilfælde  dog  kun  som  Tillæg  til  den  iøvrig 
forskyldte  Straf.  Endelig  —  og  det  er  Hovedbestemmelsen  —  kan 
Personer,  der  have  gjort  sig  skyldig  i  Vold  mod  sagesløs  Person, 
idømmes  Prygl  som  Enestraf  eller  som  Tillægsstraf,  naar  Volden  for 
den  angrebne  har  medført  betydelige  Smerter  eller  et  længere  Sygeleje 
eller  for  længere  Tid  gjort  ham  uskikket  til  Arbejde. 

Hvem  er  det  nu,  der  begaar  disse  Forbrydelser?  I  Lovforslagets 
Motiver  nævnes  som  Gærningsmændene  „Bøllerne",  særlig  i  de  store 
Byer  o:  i  Kjøbenhavn,  og  i  Rigsdagen  har  Forslaget  hidtil  stadig  sejlet 
under  dette  Flag.  „Bundfaldets"  Forbryderiskhed,  dets  Raahed  og 
Ondskabsfuldhed,  Usikkerheden  i  Kjøbenhavns  Gader  osv.,  det  var 
den  flatterende  Baggrund,  hvorpaa  Pryglestraffen  sprang  frem  som  den 
deus  ex  machina,  der  med  et  Trylleslag  forandrede  alt,  skabte  Lys  i 
Mørket.  En  nøjere  Undersøgelse  af  det  statistiske  Materiale,  hvorpaa 
Lovforslaget  er  bygget  og  hvis  Mangler  allerede  den  foregaaende  Taler 
havde  dvælet  ved,  særlig  at  det  slet  ikke  angiver,  hvormange  Overfald 
paa  sagesløs  Person,  der  er  foregaaet  her  i  Landet,  samt  om  disse 
er  stegne,  men  kun  omhandler  Vold  i  Almindelighed,  der  naturligvis  i 
langt  de  fleste  Tilfælde  har  en  Anledning**)  —  en  nøjere  Undersøgelse 
af  dette  Materiale,  siger  jeg,  vil  nu  snart  godtgøre,  at  langt  de  fleste 
Voldsforbrydelser  overhovedet  slet  ikke  begaas  i  Byerne,  men  paa 
Landet.  I  1886—90  er  saaledes  af  1081  Voldsforbrydelser  kun  de 
406  begaaede  i  Byerne,  de  675  paa  Landet,  og  i  1891 — 95  falder  af 
1282  Voldsforbrydelser  kun  424  paa  Byerne  858  paa  Landet.  Endnu 
betænkeligere  bliver  Landets  Stilling  i  Modsætning  til  Byernes,  naar 
man  spørger,  hvor  den  i  Motiverne  fremhævede  stærke  Stigning  i 
Voldsforbrydelsernes  Antal  falder.  Thi  tog  man  alene  Hensyn  til 
Folkemængdens  Tilvækst  i  Tyveaaret  1876 — 1895  skulde  Voldsforbry- 
delserne i  Byerne  være  stegne  med  ca.  50  ^j^,  paa  Landet  med  ca. 
9  %,  altsaa  uden  at  Forbryderiskheden  forholdsvis  kunde  siges  at 
være  stegen.  Men  i  Stedet  for  viser  en  nærmere  Analyse  af  Moti- 
vernes Statistik,  at  Voldsforbrydelserne  i  Byerne  i  disse  Aar  kun  er 
stegen  med  187©  —  altsaa  en  relativ  Nedgang  i  Forbryderiskheden  — 
men  paa  Landet  med  47  7o  —  altsaa  baade  absolut  og  relativt  en 
meget  betydelig  Stigning  i  Forbryderiskheden***). 


*)  Revselsen,  der  skal  bestaa  i  Slag  paa  Ryggen,  maa  ikke  overstige  27  Slag.  Red- 
skabets Art  bestemmes  ved  kgl.  Anordning,  men  af  Justitsministeren  er  det  udtalt, 
at  det  skal  være  Rotting  o:  Spanskrør. 

♦♦)  Af  flere  af  de  tilstedeværende  Dommere  oplystes  det  under  Mødet,  at  Vold  paa 
sagesløs  Person  var  et  for  Retterne  forholdsvis  sjældent  forekommende  Tilfælde. 

***)  Statistiken  for  det  følgende  Femaar  er  endnu  ikke  offentliggjort,  og  har  derfor  ikke 
kunnet  tages  i  Betragtning. 

De  vil  altsaa  se,  mine  Herrer,  hvor  overmaade  korrekt  Motiverne 
udtrykke  sig,  naar  de  siger,  at  Folkemængdens  Vækst  „end  ikke  inde- 
holder noget  væsenligt  Bidrag"  til  Forklaring  af  Voldsforbrydelsernes  For- 
øgelse, thi  der,  hvor  Folkemængden  er  taget  stærkt  til,  er  der  en  for- 
holdsvis Nedgang,  der,  hvor  den  ikke  er  taget  til,  eller  dog  kun  i 
ringe  Grad,  en  stærk  Stigning. 

Voldtægtsforbrydelsen  er  i  endnu  langt  højere  Grad  en  Land- 
forbrydelse —  i  1891 — 96  falder  saaledes  af  samtlige  149  Til- 
fælde ikke  mindre  end  126  paa  Landet,  kun  23  paa  Byen  —  og 
Stigningen  falder  her  aldeles  udelt  paa  Landet,  idet  Byens  Voldtægts- 
forbrydelser i  Tyveaaret  1876—95  slet  ikke  er  stegne,  medens  Landets 
er  voksede  med  ikke  mindre  end  60  ^/q.  —  I  Virkeligheden  er  det 
kun  den  særlige  Sædelighedsforbrydelse  mod  Børn,  der  med  nogen 
Ret  kan  kaldes  en  specifik  Byforbrydelse,  men  i  hvor  høj  Grad  <^ 
hvorledes  Stigningsprocenten  her  forholder  sig,  derom  oplyser  Stati- 
stiken  desværre  netop  intet.  Sikkert  er  det  i  hvert  Fald,  at  disse 
Forbrydelser  kun  undtagelsesvis  skyldes  Bøller  i  egentlig  Forstand. 

Naar  jeg  har  gjort  opmærksom  paa  dette,  at  de  Forbrydelser,  der 
vil  danne  det  overvejende  Flertal  af  dem,  for  hvem  Pryglestraffen  skal 
kunne  anvendes,  Vold  og  Voldtægtsforbrydelserne,  i  saa  forholdsvis 
ringe  Grad  er  Byforbrydelser,  saa  er  det  egentlig  ikke  som  en  Indven- 
ding mod  selve  Lovforslaget,  for  dette  er  jo  ligelig  rettet  mod  By  og 
Land,  men  jeg  siger  det,  for  at  det  kan  blive  slaaet  fast,  at  Rets- 
sikkerheden ikke  hverken  absolut  eller  forholdsvis  er  ringere  i  Byen 
end  paa  Landet,  og  at  de  Bøller,  man  paa  Rigsdagen  saa  stærkt 
dolerede  over,  for  den  allerstørste  Del  er  Landbøller.  D*Hrr.  Landbo- 
repræsentanter maa  altsaa  være  klare  over,  at  binder  de  dette  Ris,  saa 
binder  de  det  i  langt  højere  Grad  til  deres  egen  Bag  end  til  vor.  Men 
om  D*Hrr.  nu  vil  finde,  at  Pryglene  netop  ogsaa  er  den  bedste  Straf 
for  Folk  paa  Landet,  det  maa  jo  blive  deres  egen  Sag.  I  Folketinget 
er  det  blevet  benægtet,  og  efter  min  ringe  Erfaring  fra  en  8  Maa- 
neders  Virksomhed  som  Herredsfoged  paa  Landet  maa  jeg  sige,  at  jeg 
vilde  have  anset  det  for  en  blodig  Synd,  om  de  Tjenestekarle, 
Husmands-  og  Gaardmandssønner,  som  paa  et  Marked  havde  slaaet 
en  tilfældig  Forbipasserende  en  drøj  Lussing,  skulde  have  haft 
Prygl.  Dertil  var  deres  Sorg  og  Ulykke  for  stor  den  næste  Dag, 
naar  de  saa  sig  i  Konflikt  med  Justitsen,  altfor  gribende.  Og  ganske 
det  samme  gælder  de  Voldsmænd,  som  i  Byerne  hører  til  de  „bedre" 
Folk,  eller  i  hvis  Liv  Voldsforbrydelsen  dog  udgør  et  isoleret 
Fænomen  —  Folk,  der  ingenlunde  er  saa  sjældne,  som  man 
tror  —  jeg  skulde  mene,  de  udgør  omtrent  20  Vo  ^f  det  hele  Antal. 
Men  den  foregaaende  Taler  hår  jo  ogsaa  udtalt  en  meget  stærk  Tvivl 
om,  at  Pryglestraffen  overhovedet  nogen  Sinde  vilde  blive  anvendt  paa 
„bedre"  Folk  eller  disses  Børn   —   en  Tvivl,    hvortil  jeg  ganske  kan 

slutte  mig,  men  som  egentlig  ikke  stiller  Pryglestraffen  højere  i  mit 
Omdømme. 

Det  skal  jeg  nu  imidlertid  ikke  komme  nærmere  ind  paa.  Jeg  skal 
holde  mig  til  dem,  Lovforslaget  særlig  har  for  Øje,  nemlig  Bøllerne. 
Er  der  Grund  til  at  tro,  at  man  ved  Prygl  kan  faa  dem  til  at  lade 
være  med  at  øve  Vold?  Ja,  mine  Herrer,  jeg  har  i  en  tidligere 
Stilling  indenfor  Kjøbenhavns  Politi  ca.  2000  Gange  pryglet  disse 
Bøller,  medens  de  var  smaa  eller  dog  ganske  unge,  og  det  viste  sig 
dengang,  at  Pryglene  var  den  virkningsløseste  af  alle  Straffe.  Ingen 
anden  Straf  naar  den  Tilbagefaldsprocent  som  Pryglestraffen.  Af  en 
af  mig  udarbejdet  Statistik,  som  findes  indlemmet  i  det  9de  nordiske 
Juristmødes  Forhandlinger  for  1899,  vil  De  se,  at  Tilbagefaldsprocenten 
naar  over  55  7o»  hvor  andre  Straffe  højst  naar  27 — 35  ^u.  Spørgs- 
maalet  bliver  nu,  om  den  vil  virke  bedre  paa  disse  Bøller,  naar  de 
bliver  store.  Ja,  jeg  synes,  man  maa  kunne  vende  Spørgsmaalet  om 
og  sige:  Hvorfor  i  Alverden  skulde  den  virke  bedre?  Naar  den 
ubarmhjærtige  Afskrækkelse,  som  Pryglene  indeholder,  ikke  en  Gang 
kan  gøre  noget  blivende  Indtryk  i  Barnets  bløde  og  modtagelige  Sind, 
hvorfor  skulde  den  saa  gøre  det  i  Bøllens  haarde  og  uimodtagelige 
Sind?  Naar  Indtrykket,  hvor  dybt  det  end  er,  saa  hurtig  udviskes  hos 
Barnet,  hvorfor  skulde  det  saa  bevares  der,  hvor  det  kun  gør  et  svagt 
og  forbigaaende  Indtryk?  Jeg  ved  nok,  at  en  fremragende  dansk 
Fængselsmand ,  som  er  bleven  citeret  i  Folketinget,  hævder,  at 
de  kjøbenhavnske  Bøller  viser  sig  som  de  største  Pjalte,  naar 
de  skal  have  Prygl,  viser  sig  i  højeste  Grad  ømme  for  deres 
Skind;  men,  mine  Herrer,  jeg  tror,  at  man  skal  være  lidt  varsom 
med  at  slutte  for  meget  deraf.  Bøllen  har  en  Moral  overfor  sine 
Kammerater,  en  anden  overfor  Samfundet  og  dets  Repræsentanter. 
Overfor  Kammeraterne  gælder  det  om  at  vise  sig  som  en  Mand,  overfor 
Samfundet  gælder  det  om  at  være  klog  og  snedig.  I  saa  Henseende 
bør  man  huske  paa,  hvad  Amerikaneren  Josiah  Flynt,  der  har  tilbragt 
Aar  blandt  Forbrydere  som  deres  Kammerat  og  Ligemand,  siger: 
Forbryderne  er  ofte  adskilligt  bedre  Hoveder  end  de,  der  faar  at 
gøre  med  dem.  I  hvert  Fald  er  det  noget,  som  jeg  ofte  har  hørt, 
baade  paa  første  og  anden  Haand,  at  de  Folk,  der  skal  have  Prygl, 
mener,  at  de  slipper  læmpeligere,  at  der  slaas  mindre  haardt,  naar  de 
rigtig  jamrer  sig,  end  naar  de  tager  Slagene  som  en  Mand.  Og  er  det 
rigtigt  —  og  efter  min  Erfaring  er  det  rigtigt  —  saa  falder  ethvert 
Bevis  bort,  som  skulde  hentes  fra  deres  Pjaltethed,  for  er  det  klogt  at 
skrige,  er  det  klogt  at  være  pjaltet,  saa  skriger  de,  saa  er  de  pjaltede 
—  det  kan  man  være  vis  paa. 

Og  ser  man  bort  herfra,  saa  tror  jeg,  at  den  Grund,  som  vistnok  for 
Børnenes  Vedkommende  er  den  afgørende  for  Pryglenes  ringe  Virk- 
ning, ogsaa  slaar  til  for  Bøllernes,  endda  nok  saa  godt.  For  Børnenes 
Vedkommende  er  Grunden  utvivlsomt  den,   som  en  saa  fremragende 

Kender  af  Strafferetsplejen  som  den  tyske  Fængsejsmand  Krohne, 
saa  træffende  har  sagt:  Vi  vil  aldrig  kunne  naa  til  at  prygle  disse 
Mennesker  saaledes,  at  det  paa  nogen  Maade  kan  komme  op  imod 
hvad  de  saa  længe  har  været  vant  til  fra  Hjem,  Værksted  og 
blandt  Kammerater.  Og  det  stemmer  fuldstændig  med  min  Erfaring, 
og  vil  vist  være  klart  for  enhver,  naar  de  ser  den  glade  Bevægelse, 
med  hvilken  saadan  en  Fyr  efter  Eksekutionen  knapper  sine  Bukser 
eller  tager  sin  Trøje  paa.  Hele  hans  Adfærd  er  et  levendegjort:  Naa, 
Gudskelov,  var  det  ikke  værre.  Og  i  endnu  højere  Grad  maa  det 
gælde  om  Bøllen,  som  maaske  hver  eneste  Dag  i  sin  Stamknejpe, 
paa  Fælleden,  i  sine  Sammenstød  med  Politiet  faar  Knubs,  mod  hvilke 
dem,  der  her  er  Tale  om,  er  rene  Bagateller.  Hvorfor  tror  man  over- 
hovedet, at  de  Folk,  hvis  Liv  og  Vaner  netop  udsætter  dem  for  flest 
Prygl,  mest  Molest,  skal  være  de  mest  modtagelige  for  de  Prygl,  en 
ligegyldig  Arrestbetjent  tildeler  dem? 

Jo,  siger  den  nys  omtalte  Fængselsmand,  de  kjøbenhavnske  Bøller 
bliver,  naar  de  har  faaet  Prygl,  de  behageligste  og  omgængeligste 
af  alle  Fanger.  Ja,  mine  Herrer,  den  foregaaende  Taler  har  allerede 
gjort  opmærksom  paa,  hvor  lidet  man  kan  slutte  fra  Prygl  som 
Disciplinærstraf  til  Prygl  som  offentlig  Straf.  Og  jeg  finder  det 
rettest  at  gøre  opmærksom  paa,  at  den  Slutning  drager  Fængsels- 
manden  selv  slet  ikke.  Han,  hvis  Udtalelser  faldt  ved  det  samme 
Juristmøde,  til  hvilken  min  tidligere  nævnte  Statistik  blev  afgiven, 
siger  selv: 

„Et  stort  Fortrin  ved  Pryglestraffen  er  det,  at  den  eksekveres  saa 
hurtig  og  kan  ramme  saa  hurtig.  Det,  mener  jeg,  er  en  nødvendig 
Betingelse  for,  at  den  i  det  hele  taget  skal  virke,  og  derfor  tror  jeg 
ikke,  at  den  er  heldig,  hvor  der  skal  gaa  en  længere  Undersøgelse  og 
Dom  i  Forvejen  —  saa  har  den  tabt  sin  umiddelbare  Virkning  ved 
disse  Forberedelser." 

Men  nu  er  det  netop  uundgaaelig  nødvendigt,  naar  Pryglestraffen 
skal  anvendes  udenfor  Fængslet,  at  den  omgærdes  med  saa  mange 
Garantier  som  muligt  —  det  er  netop  ogsaa  en  tydelig  Bestræbelse  i 
Lovforslaget.  Der  vil  gaa  langvarige  Forhør,  Aktion  og  meget  ofte 
Appel,  det  vil  sige  Maaneder,  ja  halve  Aar,  imellem  Forbrydelsen  og 
Straffens  Eksekution,  men  da  er  den  netop,  efter  hvad  de  hørte, 
Fængselsmanden  mente,  „ikke  heldig". 

Dertil  kommer  den  overordentlige  Hensyntagen  til  den  individuelle 
Forbryder,  der  kan  tages  i  Fængslet,  hvor  man  kender  ham  ud 
og  ind,  i  Modsætning  til  Domstolene,  der  kun  kender  ham  flygtigt 
—  et  Moment,  som  ogsaa  vedkommende  Fængselsmand  stærkt 
fremhæver  er  af  afgørende  Betydning,  da  to  Fanger,  som  har  begaaet 
nøjagtig  samme  Forbrydelse,  kan  være  saare  forskellige  i  Karakter  og 
Tænkemaade,  og  derfor  meget  ulige  egnede  til  Prygl.  Endelig  er  det 
indlysende,  at  den  Ubehagsfølelse,  som  Pryglene  fremkalder,  i  Fængslet 

kan  holde  sig  ren  og  ublandet,  Fordi  der  netop  mangier  de  to  Hoved- 
faktorer, som  udenfor  ganske  forflygtiger  den,  nemlig  Kammeraternes 
Selskab,  som  man  skal  imponere,  og  Alkoholen,  som  driver  den 
besindige  Overilelse  ud  og  aabner  Plads  for  alle  Slags  øjeblikkelige 
Impulser.  Det  er  derfor  ganske  uberettiget  at  ville  slutte  fra  Pryglenes 
Virkning  i  Fængslet  paa  de  Forbrydelser,  som  alene  kan  begaas  i 
Fængslet ,  nemlig  Disciplinærforseelserne ,  til  Pryglenes  Virkning 
udenfor  Fængslet  paa  de  Forbrydelser,  der  begaas  udenfor  Fængslet, 
som  Vold  og  Voldtægt.  For  mig  er  denne  Forskel  saa  afgørende,  at 
jeg,  som  af  mit  hele  Hjerte  er  en  Modstander  af  Pryglestraffen  udenfor 
Fængslet,  ikke  tør  udtale  en  ubetinget  Fordømmelsesdom  over  den 
indenfor  Fængslet. 

Maaske  vil  man  sige:  Det  er  heller  ikke  saa  meget  de  konkrete 
Prygl,  som  skal  hjælpe,  det  er  Frygten  derfor,  allerede  det,  at  man 
kan  faa  Prygl,  vil  afskrække  mange  af  dem,  som  endnu  ikke  har 
faaet  Prygl.  Ja,  mine  Herrer,  det  er  ganske  det  samme  Argument  som 
i  sin  Tid  blev  brugt  til  Fordel  for  Gendarm  provisoriet,  da  der  ikke 
kom  noget  Oprør.  Saa  sagde  man  netop,  ja  men  tænk,  hvordan 
det  vilde  være  gaaet,  hvis  vi  ikke  havde  faaet  det.  Den  Slags  Argu- 
menter er  jo  ganske  hen  i  det  blaa;  de  kan  hverken  bevises  eller 
modbevises.  Men  jeg  skal  dog  bemærke,  at  jeg  netop  overfor  de  her 
omhandlede  Forbrydelser  tillægger  det  endog  særlig  ringe  Vægt.  Volds- 
forbrydelser er  nemlig  Alkoholismens  Børn,  den  kroniske  saa  vel  som 
den  akute  Alkoholismes.  Ferri  har  paavist,  at  Voldsforbrydelser  i 
Italien  tiltog  betydelig  i  Antal  i  gode  Vinaar,  aftog  i  slette.  Marambat 
ved  Sainte-Pélagie  Fængslet  har  fundet,  at  88  ^/o  af  dem,  der  dømtes 
for  Overfald,  var  Alkoholister.  Og  Kriminalretsassessor  Schou  har 
udregnet,  at  af  de  i  1902  ved  5te  Kriminalkammer  for  Vold  arreste- 
rede Personer  var  der  af  25  kun  en  eneste,  hvis  Forbrydelse  ikke  var 
Resultatet  af  kronisk  eller  akut  Alkoholisme.  Men  naar  saa  er,  hvorfor 
tror  man  da,  at  man  bedre  kan  kurere  dette  Udslag  af  Alkoholisme 
med  Prygl  end  alle  andre,  ødelagte  Hjem,  forsømte  Børn,  Tyverier 
for  at  faa  Penge  til  Drikkevarer  m.  v.  Vi  staa  da  ved  Indgangen  til 
det  store  Alkoholspørgsmaal,  Tidens  vanskeligste  og  største.  Det  kan 
dog  virkelig  ikke  løses  blot  med  Ordet:  Prygl.  —  Det  samme  gælder 
til  en  vis  Grad  Sædelighedsforbrydelserne,  der  antages  for  ca.  55  7o 
Vedkommende  direkte  eller  indirekte  at  skyldes  Alkohol,  men  iøvrigt 
bæres  disse  Forbrydelser,  som  al  pervers  Kønsdrift,  frem  af  dunkle, 
fortærende  Lidenskaber.  Og  at  Pryglene  her  skulde  være  Hjælpe- 
middel, det  er  dog  vist  en  lidt  vel  overfladisk  Betragtning. 

I  hvert  Fald  er  den  Rolle,  som  Alkoholen  spiller  for  Voldforbrydelserne 
for  mig  saa  afgørende,  at  jeg  egentlig  bedre  kunde  forstaa,  om  man 
mente,  at  Prygl  var  det  rette  Middel  overfor  Tyveri  og  Bedrageri. 
Naturligvis  ikke  saadanne  Tyverier,  hvor  en  fattig  Fader  stjæler  et 
Stykke  Tøj,   eller   en  sulten  Stakkel  tager  Varer   i   en  andens  Navn, 

men  det  professionsmæssige  Tyveri,  Lommetyve,  Skiltetyve,  Cyletyve 
og  det  professionsmæssige  Bedrageri,  Plattenslageriet  i  videre  For- 
stand, netop  fordi  disse  Forbrydelser  i  langt  højere  Grad  begaas  i 
ædru  Tilstand,  da  Tanken  om  Farer  og  Lidelser  er  ganske  anderledes 
præsent.  Og  det  forekommer  mig  at  være  den  største  Selvmodsigelse, 
hvori  Pryglestraffens  Tilhængere  gør  sig  skyldig,  at  de  konstant  hævder, 
at  overfor  Tyveri  er  den  slet,  overfor  Vold  er  den  god.  Spørgsmaalet 
maa  jo  dog  i  alle  Tilfælde  være  det  samme,  nemlig  om  Pryglestraffens 
umiddelbare  Afskrækkelse  udenfor  Fængslet  er  noget,  man  kan  bygge 
paa  eller  ej.  Og  benægter  man  det  i  det  ene  Tilfælde,  med  hvilken 
Ret  antager  man  det  saa  i  det  andet?  Og  naar  det  nu  bl.  a.  ved  min 
tidligere  nævnte  Statistik  er  godtgjort,  at  Pryglestraffen  overfor  Tyverier 
er  den  sletteste  af  alle  Straffe,  hvorfor  skulde  den  saa  være  den  bedste 
af  alle  Straffe  overfor  Vold  ?  Kan  Pryglene  ikke  afskrække  ædru  Tyve, 
hvorfor  saa  drukne  Voldsmænd?  Jeg  tror  ikke,  at  nogen  kan  give 
noget  fyldestgørende  Svar  herpaa,  undtagen  det,  som  er  det  rigtige,  at  al 
Tale  om,  at  Pryglestraffen  skulde  være  egnet  til  at  betrygge  mod  Volds- 
forbrydelser, kun  er  Fjer,  der  ere  laante  for  at  dække  over  Virkeligheden, 
som  er  en  Had-  og  Hævnfølelse,  der  lurer  hos  alle  Samfundets  Med- 
lemmer, men  som  vi  forlængst  er  kommen  bort  fra  at  bygge  vor 
Strafferet  paa. 

Jeg  kommer  derved  ind  paa  det,  som  for  mig,  og  vistnok  for 
alle  os,  hvem  den  moderne  Strafferets  Principer  er  gaaede  over  i 
Blodet,  er  den  dybere  Grund  til,  at  vi  ikke  paa  nogen  Maade  kan 
forsone  os  med  Pryglestraffen,  selv  om  dens  Virkningsløshed  ikke 
ogsaa  af  andre  Grunde  var  os  klar.  Det  er,  at  Pryglestraflfen  er  et 
kulturelt  Tilbageskridt,  og  et  Tilbageskridt,  som  indeholder  den  størstepare. 
Det,  der  er  det  kulturelle  Fremskridt,  det  er  at  hæve  Samfund  og  Individ 
fra  det  lavere  Standpunkt  til  det  højere;  det,  der  betegner  det  kulturelle  Til- 
bageskridt, er  at  støde  ned  fra  et  højere  til  et  lavere,  eller  fra  et  lavt  til  et 
endnu  lavere.  Hele  vor  moderne  Strafferet  er  trods  alle  Mangler  og 
Ufuldkommenheder  bygget  op  paa  Haabet  om  og  Troen  til,  at  det 
skal  kunne  lykkes  os  at  hæve  Forbryderen  fra  det  lave  Standpunkt, 
hvorpaa  han  staar,  til  et  højere.  Pryglestraffens  Opgave  overfor 
voksne  Individer  er  at  deklassere,  brændemærke,  støde  nedad,  mærke 
Personen,  saa  at  han  fremtidig  er  hjemfalden  til  Haan  og  Foragt  for 
enhver.  Justitsministeren  har  jo  ogsaa  i  Tinget  sagt,  at  Offentligheden 
skal  have  fuldt  Kendskab  til  de  Tilfælde,  hvori  Straffen  bliver  ekse- 
kveret. Dermed  er  for  stedse  Samfundsbommen  slaaet  ned  for  disse 
Mennesker.  Kendte  og  udpegede  vil  det  være  dem  umuligt  at  komme 
na  noget  Sted,  intet  Fængselsselskab  vil  kunne  gøre  noget  for  dem; 
det  er  en  Pariaklasse,  som  intet  andet  Samfund  kan  finde  end  deres  eget. 
Og  at  heri  ligger  den  allerstørste  Fare  for  Forbrydelsens  Vækst  og 
Udvikling,  ved  enhver  Kriminalist.  Han  ved,  at  det  er  fra  disse  smaa 
Samfund  af  Desperados,  at  det  uhyggelige  Fænomen,  la  grande  crimi- 

nalité,  kaster  sin  sorte  Skygge.  Men  ikke  blot  den  Fare  er  der.  Der 
er  endnu  den  store  Fare,  at  Samfundet,  naar  det  en  Gang  har  lagt 
Hænderne  i  Skødet  overfor  nogle  af  disse  Mennesker,  naar  det  først 
overfor  enkelte  har  svigtet  sin  kulturelle  Opgave  og  har  stødt  dem  ud, 
at  dette  Princip  saa  skal  brede  sig,  ikke  fordi  det  er  godt,  men  fordi 
det  er  slet,  —  og  det  slette  nu  engang  altid  har  lettere  ved  at  brede 
sig  end  det  gode  —  fordi  det  er  saa  uendelig  langt  lettere  at  puffe  ned 
end  at  hæve  op.  Pryglestraffen  bringer  et  fjendtligt  Element  ind  i 
Strafferetten,  en  Sygdoms-Bakterie,  der  meget  let  vil  angribe  ogsaa  de 
sunde  Væv.  Og  det  er  ingen  Trøst,  at  det  hele  kun  er  et  Forsøg. 
Ja,  det  er  næsten  det  værste  ved  det  hele.  For  lad  os  tænke  os,  at 
Voldsforbrydelser  i  de  5  Aar  virkelig  tager  af  —  vi  har  maaske  faaet 
Børneloven  i  den  Tid  —  hvad  vil  saa  Pryglestraffens  Tilhængere  sige : 
Der  kan  I  se,  hvor  udmærket  Prygl  er.  Lad  os  dog  nu  være  reso- 
lute,  lad  nu  dem,  der  begaar  Hærværk,  Indbrud,  de  professionelle 
Skilte-,  Cykle-  og  Lommetyve,  de  professionelle  Plattenslagere,  faa 
samme  Bekomst.  Det  er  jo  dog  inkonsekvent,  det  ved  vi  jo,  at  blive 
staaende  ved  Voldsmændene.  —  Eller  Voldsforbrydelserne  er  ikke  taget 
af,  men  taget  til.  Saa  vil  man  ikke  sige:  De  Prygl  dur  ikke,  lad  os 
afskaffe  dem.  Men  man  vil  sige:  De  Prygl,  vi  giver,  er  for  lidt,  de 
bider  ikke  nok,  vi  maa  give  flere  og  værre  Prygl.  —  I  begge  Tilfælde 
glider  vi  atter  et  Stykke  tilbage  i  Udvikling,  i  Kultur.  Og  vil  De  sige, 
at  det  er  usandsynligt,  at  Udviklingen  vil  gaa  den  Vej,  saa  vil  jeg 
dertil  svare:  Hvilken  Usandsynlighed  var  for  blot  2 — 3  Aar  siden 
større,  end  den,  at  en  Pryglelov  nu  skulde  ligge  paa  det  danske  Folke- 
tings Bord  med  Udsigt  til  Vedtagelse?  Og  er  den  Usandsynlighed 
bleven  til  Virkelighed,  saa  ser  jeg  ingen  Hindring  for  at  opstille  nye 
Usandsynligheder.  De  vil  blive  Sandsynligheder  og  Fakta,  før  vi  aner 
det.  Og  derfor  siger  jeg  uden  Betænkning:  Med  dette  Lovforslag  er 
vi  begyndt  paa  den  Skraaplan,  som  man  naaede  Bunden  af  i  det  18. 
Aarhundrede,  og  som  den  Gang  endte  med  den  største  Fiasko,  Straffe- 
retten har  oplevet.  Da  pryglede  man,  saa  det  kunde  forslaa,  hud- 
flettede, kagstrøg,  lod  Folk  miste  deres  Hud  under  enstemmig  Til- 
slutning fra  det  honnette  Borgerskab,  medens  Forbrydelserne  steg  og 
steg,  indtil  endelig  „Teoretikerne"  tog  Affære,  satte  Strafferetten  om 
paa  en  anden  Basis,  og  proklamerede  Forbedringen  som  Straffens 
Opgave.  I  over  100  Aar  har  man  saa  vandret  paa  den  Bane  med 
stedse  stigende  Held,  hvorfor  saa  pludselig  bryde  af  og  slaa  ind  paa 
en  Vej,  som  alt  en  Gang  har  ført  ud  i  Uføret? 

Det  er  klart,  at  skal  den  Vej  betrædes,  maa  der  meget  vægtige 
Argumenter  til.  Men  Pryglestraffens  Tilhængere  ere  i  Virkeligheden 
ikke  meget  stærke  i  Argumenter.  De  har  én  Streng,  som  de  stadig 
spiller  paa,  det  er,  at  Pryglene  har  Bøllerne  Respekt  for.  At  det 
er  en  Paastand,   som  skulde  bevises,    og  ikke  selv  noget   Bevis,   er 

klart.     Og  saa  siger  de,  at  Folkestemningen  kræver  det.     Og  endelig 
er  der  det  berømte  Tilfælde  med  garrotters  i  England. 

Om  garrotters  hedder  det  sig  konstant,  at  da  England,  o:  London, 
engang  i  60'erne  var  stærkt  plaget  af  en  Forbryderbande,  der  overfaldt 
enlige  Aftenvandrere  ved  bagfra  at  gribe  dem  om  Halsen,  og,  naar 
Vejret  var  gaaet  fra  dem,  udplyndre  dem,  saa  indførte  man  Prygle- 
straffen,  og  det  hjalp  saa  godt,  at  i  Løbet  af  kort  Tid  al  garrotting  var 
ophørt.  For  det  første  ser  De  nu  let,  at  her  er  Tale  om  noget  ganske 
andet  end  Vold  mod  sagesløse  Personer,  det  er  netop  Tyve  i  videre 
Forstand,  man  her  har  brugt  Pryglene  overfor,  ikke  almindelige  Volds- 
mænd. Men  dernæst  hænger  det  ganske  anderledes  sammen  med 
disse  garrotters  og  disse  Prygl.  I  Efteraaret  1862  grasserede  Garrotteme 
i  London,  og  Befolkningen  var  ude  af  sig  selv  af  Skræk.  Naturligvis 
svælgede  Aviserne  i  de  forefaldne  Tilfælde,  og  tilskrev  bl.  a.  ogsaa 
Garrotterne  en  Mængde  Overfald  og  Udplyndringer,  som  de  faktisk 
intet  som  helst  havde  at  gøre  med,  men  Ondet  var  alligevel  betydeligt. 
Det  lykkedes  Londons  Politi  i  Novbr.  1862  at  fange  Banden  —  efter 
nogles  Sigende  ved  at  sætte  sig  i  Forbindelse  med  de  fra  Fængslerne 
betinget  løsladte  Personer,  Folk  med  „ticket-of-leave",  som  det  hedder, 
og  true  dem  med,  at  deres  ticket  vilde  blive  inddraget,  hvis  de  ikke 
skaffede  Banden  i  Politiets  Hænder.  I  samme  Maaned  blev  de  tagne: 
27  Personer  sattes  under  Tiltale,  og  21  af  dem  blev  overbeviste  og 
dømte.  I  den  paafølgende  Januar  Maaned  lykønskede  en  højtstaaende 
Embedsmand,  the  recorder,  Juryen  til,  at  Garrotting  var  ophørt  i  London, 
og  først  i  Juli  1863,  altsaa  adskillig  Tid  efter,  at  Forbrydelsen 
var  ophørt,  blev  Prygleloven  for  garrotters  forelagt  i  Parla- 
mentet. Den  har  altsaa  ingen  Ære  for  Garrotters  Overvindelse.  Og 
i  1875,  da  Regeringen  foreslog  Underhuset  en  udvidet  Anvendelse  af 
Pryglestraffen,  stødte  den  paa  en  saa  vægtig  Modstand,  at  Forslaget 
toges  tilbage  uden  Afstemning,  ja. endog  uden  Forsøg  paa  Forsvar. 
Bl.  a.  anførtes  imod  den,  netop  hvad  jeg  nys  har  sagt,  at  Garrotteme 
var  forsvundne  før  Indførelsen  af  Loven  1863,  og  at  efter  Lovens  Ind- 
førelse de  Forbrydelser,  hvorpaa  den  er  anvendelig,  netop  havde  til- 
taget, medens  omtrent  alle  andre  var  aftagne.  —  Det  er  Argumenterne 
fra  England. 

Saa  er  der  Folkestemningen.  Ja,  Folkestemningen  kan  være 
meget  god,  men  netop  i  Strafferetten  er  det  dog  almindelig  anerkendt, 
hvor  farligt  det  er  at  bygge  paa  Folkestemningen,  der  kan  svinge  fra 
den  yderste  Strenghed  til  den  forkasteligste  Mildhed.  Og  er  det  nu 
saa  sikkert  med  denne  Folkestemning?  Man  anfører  som  et  slaaende 
Bevis  den  store  Voldtægtsadresse  ifjor.  Ja,  mine  Herrer,  jeg  kan 
naturligvis  ikke  svare  for,  hvad  de  182,000  Kvinder,  som  underskrev 
den,  har  tænkt  sig.  Men  da  jeg  selv  har  redigeret  Adressen  og  givet 
den  den  Form,  den  fik,  idet  jeg  var  Raadgiver  for  de  Kvinder,  der 
satte  Sagen  i  Gang,  saa  kan  jeg  med  fuldkommen  Sikkerhed  sige,  at 

der  var  ingen  af  dem,  der  mente,  at  saadanne,  jeg  kunde  fristes  til  at 
sige,  Lapperier  som  en  Dragt  Prygl,  skulde  kunne  raade  Bod  paa  det 
sociale  Onde,  de  vilde  bekæmpe.  Det  var  ganske  anderledes  radikale 
og  gennemgribende  Reformer,  de  den  Gang  havde  i  deres  Tanker,  saasom 
en  Reform  af  Landpolitiet,  af  Underdommernes  Kompetence,  Adgang  til 
livsvarig  Indespærring  o.  1.  Saa  det  Argument  imponerer  mig  ikke. 
Og  det  kan  jo  være,  at  den  Folkestemning,  der  iøvrigt  paaberaabes, 
ikke  er  stort  mere  paalidelig  end  denne.  I  hvert  Fald  var  det  jo  ikke 
utænkeligt,  at  et  Møde  som  dette  og  flere  af  samme  Slags  kunde  iaa 
den  vendt. 

Saa  er  der  Respekten.  Bøllerne  respekterer  ikke  Fængsel,  men 
Pryg,  siges  der.  Jeg  sætter  derimod  den  stik  modsatte  Paastand: 
Bøllerne  respekterer  ikke  Prygl,  men  Fængsel.  Det  første  har 
hele  mit  Foredrag  gaaet  ud  paa  at  paavise,  det  skal  jeg  ikke 
atter  komme  ind  paa,  det  sidste  skal  jeg  derimod  ofre  et  Par 
Ord.  Josiah  Flynt,  som  jeg  før  nævnte,  skildrer  i  sine  Oplevelser, 
der  anses  for  et  saa  vigtigt  Indlæg  i  den  moderne  Strafferet,  at  det 
store,  ansete  Zeitschrift  fiir  die  gesamte  Strafrechtswissenschaft  har  op- 
trykt det  uden  Kommentar,  med  stor  Anskuelighed  den  Rædsel,  som 
Forbryderne  nærer  for  Indespærringen,  den  skrækkelige  Lidelse,  den 
er  for  deres  ubændige  Frihedstrang,  og  han  udtaler,  at  en  af  Grundene 
til,  at  Forbryderne  i  Reglen,  efter  at  den  første  Ungdom  er  forbi,  oftest 
allerede  i  Slutningen  af  30ne,  opgiver  Forbrydelsen  og  slaar  sig  paa 
mindre  farefulde  Erhverv,  er,  at  de  pludselig  midt  i  deres  Forbryder- 
Arbejde  angribes  af  en  Nervelidelse,  der  ytrer  sig  ved  Skælven  i  en 
saadan  Grad,  at  de  ikke  kan  gaa  videre,  og  som  kommer  over  dem 
netop  ved  Tanken  om  Paagribelsen  og  Indespærringen,  der  truer  dem. 
Han  anbefaler  derfor  ubetinget  Frihedsstraf  og  lange  Frihedsstraffe. 
Naar  vi  her  hjemme  er  kommen  ind  paa  denne  Sætning,  at  Bøllen 
ikke  har  Respekt  for  Fængsel,  saa  er  Grunden  den,  at  vi  har  som  vor 
første  og  hyppigste  Straf  Fængsel  paa  Vand  og  Brød  i  ganske  kort 
Tid,  og  den  har  de  ganske  rigtig  ingen  Respekt  for.  Hvorfor  i  Alverden 
beholder  vi  denne  elendige  Straf,  som  kun  gør  Fortræd?  Men  byt  de  5 
Dage  Vand  og  Brød  om  med  Fængsel  eller  Tvangsarbejde  i  1  Md.,  de  10 
Dage  med  Fængsel  eller  Tvangsarbejde  i  2  Maaneder  og  bliv  ved  paa 
den  Maade;  lad  Straffene  faa  den  Varighed,  de  skal  have,  saa  at  de 
danner  Perioder  i  Forbryderens  Liv,  ikke  blot  Episoder,  og  De  skal 
faa  at  se,  at  der  er  Respekt  nok.  Og  spørg  saa  en  Bølle,  som  skal 
have  f.  Eks.  blot  3  Maaneders  Fængsel  eller  Tvangsarbejde,  hvad  han 
helst  vil  have,  de  3  Mdr.  eller  slippe  med  6  Uger  og  saa  i  Stedet  for 
Resten  faa  en  Dragt  Prygl,  saa  skal  De  se,  han  vælger  det  sidste  blot 
for  at  slippe  ud  tidligere.  Saa  ringe  er  Respekten  for  Pryglene,  saa 
stor  for  Fængslet.  —  Dette  er  da  den  første  Reform,  jeg  vil  anbefale 
Afskaffelse  af  Fængsel  paa  Vand  og  Brød,  i  det  mindste  for  de 
her    omhandlede    Forbrydelser,    Vold    mod    sagesløs    Person.     Der- 

næst  mener  jeg,  at  Tvangsarbejde  bør  kunne  idømmes  alleredej  for 
første  Gang  begaaet  Vold  mod  sagesløs  Person,  naar  den  iøvrigt 
er  begaaet  under  skærpende  Omstændigheder,  og  den  bør  i  Gen- 
tagelsestilfælde kunne  anvendes  ikke  blot  som  nu  indtil  Vs  Aar,  men 
lige  til  2 — 3  Aar.  Endelig  burde  Adgangen  til  at  slutte  disse  Sager  med 
Vedtagelse  af  en  Bøde  være  afskaaret;  —  det  er  en  Ret  for  Dom- 
stolene, som  efter  min  Erfaring  er  farlig  og  kan  misbruges.  —  Naar 
dette  blev  ordnet,  tror  jeg,  at  vi  var  tilstrækkelig  hjulpne.  Og  hvad 
Voldtægt  og  Misbrug  af  Børn  angaar,  saa  er  jeg  ganske  enig  med  den 
foregaaende  Taler  i  det  ganske  meningsløse  i,  at  idømme  en  Dragt 
Prygl  som  Tillæg  til  Strafarbejde,  maaske  i  mange  Aar.  Her  er  Loven 
stræng  nok,  det  gælder  kun  om  at  overholde  den.  —  Men  selve 
Bøllespørgsmaalet  var  ikke  dermed  løst.  Her  er  et  Omraade,  hvor 
vi  før  eller  senere  vil  blive  nødte  til  at  tage  fat,  som  andre 
Lande  har  maattet  gøre  det  overfor  Forbryderbærmen  i  de  store 
Byer.  Vi  maa  gaa  tilbage  til  Aarsagerne  til  dette  sociale  Onde,  og  gør 
vi  det,  saa  vil  vi  finde,  at  det  er  Lediggang  og  Arbejdsskyhed,  som 
skaber  Bøllen.  Den  brouiilerer  ham  med  hans  Hjem  og  hans  Slægt, 
driver  ham  ud  blandt  de  daarlige  Kammerater,  ind  i  Alkoholismen  og 
Forbrydelsen.  En  virksom  Løsgængerilov  vil  da  blive  det  bedste 
Palliativ  ogsaa  mod  Voldsforbrydelserne.  Og  en  saadan  Lov  er  f.  Eks. 
den  af  Herredsfoged  Krabbe  under  Folketingsforhandlingerne  nævnte 
svenske  Løsgængerlov  af  1885,  som  tillader  at  anvende  Tvangsarbejde 
indtil  3  Aar  for  Personer,  som  undlader  efter  Evne  at  forsørge  sig 
ærlig  og  tillige  fører  et  saadant  Levned,  at  deraf  opstaar  Fare  for  den 
almindelige  Sikkerhed,  Orden  og  Sædelighed.  Giv  os  en  saadan  Lov,  m.  H., 
og  vi  skal  i  Løbet  af  faa  Aar  have  renset  Byen  for  Alfonserne,  Bøllerne, 
de  professionelle  Voldsmænd  saavelsom  de  professionelle  Tyve,  2  Kate- 
gorier, som  ingenlunde  er  saa  adskilte,  som  man  tror.  For  at  faa  en 
Mening  om,  hvorledes  en  saadan  Lov  vilde  virke,  har  jeg  gjort  op, 
hvor  mange  af  dem,  der  i  1902  blev  dømt  for  Vold  og  Legemsbeska- 
digelse, der  kunde  antages  at  ville  blive  blive  ramte  deraf,  og  jeg  fandt, 
at  ikke  mindre  end  71  7o  ^^  vore  Voldsmænd  var  professionelle 
Tyve,  Betlere,  Løsgængere  og  Dagdrivere.  Og  er  vi  først  af  med  dem, 
saa  vil  de  øvrige  Voldsmænd  næppe  volde  stort  Besvær.  Jeg  tror 
derfor,  vi  snart  skulde  spore  Virkningerne  af  en  saadan  Lov  ligesom 
i  Sverig,  hvor  baade  Tyverierne,  Voldsforbrydelserne,  Bondefangeriet 
osv.  skal  være  gaaede  stærkt  ned  siden  Lovens  Gennemførelse. 

Ja  nu  skal  jeg  ikke  lægge  Beslag  paa  Deres  Opmærksomhed  længere. 
Jeg  skal  sammenfatte,  hvad  jeg  har  sagt,  i  følgende  Sætninger: 

Pryglestraffen  er  overfor  dem,  i  hvis  Liv  Forbrydelsen  kun  er  et 
isoleret  Fænomen,  overflødig; 

Pryglestraffen  er  overfor  de  professionelle  Forbrydere  —  Bøllerne 
—  virkningsløs; 

Pryglestraffen  bringer  et  kulturfjendtligt  Element  ind  i  Strafferets- 

plejen,  der  er  egnet  til  at  virke  nedbrydende  paa  de  gennem  mere  end 
et  Aarhundrede  vundne  Fremskridt; 

Pryglestraffen  kan  som  Skærpelsesmoment  fuldt  ud  og  bedre  er- 
stattes af  andre  Forholdsregler,  der  holder  sig  indenfor  den  bestaaende 
Strafferets  Rammer; 

Pryglestraffen  er  ude  af  Stand  til  at  løse  Spørgsmaalet  om  Behand- 
lingen af  Alfonserne  og  de  professionelle  Forbrydere,  blandt  hvilke 
de  professionelle  Voldsmænd  for  langt  den  største  Del  er  at  søge, 
idet  hertil  kræves  ganske  andre  og  langt  mere  vidtgaaende  Foranstalt- 
ninger. 

Og  saa  skal  jeg  blot  slutte  med  følgende:  Jeg  vil  ikke  uden  videre 
underskrive  Krohnes  bekendte  Ord:  Pryglestraffen  er  en  Straf,  som 
ikke  fortjener  at  diskuteres  af  alvorlige  Mænd.  Men  jeg  vil  sige: 
Pryglestraffen  er  en  Straf,  som  ikke  egner  sig  til  at  diskuteres  i  et 
Land  med  Danmarks  Kultur  og  Retsudvikling. 

Danmark. 

Valgret    og    Pryglestraf.    —  Justitsministeren    og    Venstres   Samfundsopfattelse.    — 
Akademikere  og  Bønder.  —  Det  københavnske  Venstres  Sprængning.  —  Sogneraad  og 

Husmænd.  —  Menighedsraad. 

Den  politiske  Interesse  har  i  November  samlet  sig  om  to  Regerings- 
forslag,  det  ene  godt,  det  andet  slet. 

Det  første  er  Forslaget  om  en  ny  kommunal  Valgretsordning:  Afskaffelse 
af  de  højstbeskattedes  Forret,  Valgret  og  Valgbarhed  for  skatteydénde 
Kvinder,  Forholdstalsvalg  og  hemmelig  Afstemning.  Baade  Venstre,  de 
Moderate  og  Socialdemokraterne  sluttede  sig  uforbeholdent  til  det.  I  en 
stort  anlagt  og  vægtig  Tale  understregede  Vilhelm  Lassen  stærkt,  at 
den  Tvivl,  som  for  to  Aar  siden  fandtes  i  Venstre  overfor  dette  Forslag, 
nu  er  forsvundet,  og  i  en  rolig  og  maadeholden  Tale  viste  Hørdum,  at 
Socialdemokraterne  ikke  vil  lægge  Lovens  Gennemførelse  Hindringer  i 
Vejen  ved  i  Utide  at  benytte  dens  Mangler  til  Agitation.  Derimod  staar 
Højre  og  de  Frikonservative  nu  vaklende,  og  deres  Ordførere  taler  og 
skriver  i  hver  sit  Verdenshjørne.  Nogle  af  dem  vil  intet  give  fra  sig  af 
den  Magtstilling,  Valgretsprivilegiet  nu  giver  dem  i  Amtsraad  og  Sogneraad, 
medens  andre  dog  vil  nøjes  med  at  faa  sikret  de  Højstbeskattede  en  vis 
Repræsentation  gennem  Forholdstalsvalg  og  saa  opnaa  Ret  for  de  Højst- 
beskattedes Mindretal  til  at  nægte  Gennemførelsen  af  nye  Foranstaltninger. 
Dermed  kan  de  Højstbeskattede,  som  nu  sidder  inde  med  alle  de  Goder, 
den  gamle  Ordning  har  skænket  dem,  sagtens  være  tilfredse;  men  for 
Venstre  vil  det  være  ganske  umuligt  saaledes  at  lamslaa  det  hele  danske 
Kommunestyre  blot  for  at  sikre  de  Rigestes  Mindretal  deres  nuværende 
Begunstigelser. 

24* 

Paa  to  Punkter  har  der  rejst  sig  stærke  Krav  om  Ændringer.  Ordførere 
for  de  tre  Partier,  Svend  Høgsbro,  Hørdum  og  H.  L.  Møller,  har  alle 
krævet,  at  gifte  Kvinder,  hvis  Mænd  betaler  Skat,  skal  have  samme  Valg- 
ret som  de  ugifte,  der  selv  betaler  Skatten.  Kravet,  der  er  selvindlysende 
rigtigt,  har  sejret  i  Folketinget,  men  Landstinget  staar  tilbage.  Danske 
Kvinder,  der  i  Fjor  uoverlagt  underskrev  den  Adresse,  som  har  sat  en 
uventet  Frugt  i  Prygleforslaget,  og  den  Ægteskabsadresse,  som  bidrog  til 
Bevarelsen  af  de  forunderlige  Lovtilstande,  under  hvilke  Tilfældet  Ifversen 
vil  blive  en  stadig  hyppigere  Besynderlighed,  har  her  en  Lejlighed  til  at 
rejse  et  Retfærdighedskrav,  hvis  Gennemførelse  vil  være  til  varig  Gavn 
baade  for  dem  og  Landet.  Intet  vil  bedre  værne  dem  imod  slige  Adresse- 
overilelser  end  den  forøgede  Indsigt,  der  uvægerlig  vil  blive  Valgrettens 
Følge.  Spørgsmaalet  er  stort.  Faar  alle  Kvinder  Valgretten,  bliver  det  vel 
omkring  500,000;  bliver  det  kun  dem,  der  personlig  betaler  deres  Skat, 
bliver  det  kun  en  meget  ringe  Del  deraf.  Af  stor  Betydning  er  det  der- 
næst, at  Folketinget  med  dristigt  Frisind  har  vedtaget  ogsaa  at  give  skatte- 
ydende  Tjenestefolk  Valgret.  — 

Langt  mere  end  Valgretsforslaget  har  dog  Forslaget  om  Pryglestraf 
bevæget  Sindene.  Det  første  var  kendt  og  ventet,  og  Folk  tror  ikke  stort 
paa,  at  det  slipper  gennem  Landstinget.  Det  andet  kom  overraskende,  og 
Uvisheden  om  dets  Skæbne  skaber  Spænding  og  Interesse. 

Dette  Forslag  gør  ikke  Justitsministeren  Ære,  og  den  Tale,  hvori  han 
begrundede  det,  er  ham  til  megen  Skam.  Hr.  Alberti  sagde  deri:  „Man 
vil,  siger  det  ærede  Medlem  for  Københavns  5te  Valgkreds  (Borgbjerg), 
ikke  krænke  Folk  i  deres  inderste  menneskelige  Værdighed.  Nu  vil  jeg 
nok  spørge,  om  de  Karle  har  nogen  menneskelig  Værdighed,  som  kan 
krænkes"  .  .  .  ,Jeg  for  min  Del  har  ingen  Medfølelse  med  Voldsmænd  og 
Bøller,  naar  de  kommer  til  en  haard  og  streng  Straf.  *"  Den  haarde  Bedste- 
borger- og  Farisæertankegang,  som  disse  Ord  er  Udtryk  for,  gaar  stik  imod 
den  humane,  demokratiske  Samfundsopfattelse,  som  altid  var  Venstres. 
Altid  har  Venste  erkendt,  at  den  Raahed,  som  findes  i  Samfundets  nederste 
Lag,  bærer  Samfundet  selv  sin  Del  af  Skylden  for,  fordi  det  gav  disse  Men- 
nesker slette  Vilkaar  at  vokse  op  under  og  slette  Vilkaar  at  leve  under. 
Altid  har  det  erkendt,  at  Midlet  ikke  var  at  rase  mod  dem  med  haarde  Straffe 
under  Slagordet:  „I  faar,  hvad  der  tilkommer  Jer**,  men  at  hæve  dem  til 
bedre  Kaar,  og  saalænge  dette  endnu  ikke  er  lykkedes,  kun  at  anvende  den 
allermest  nødvendige  Straf  som  et  Nødmiddel,  med  Beklagelse  af  Nødven- 
digheden og  med  dyb  Medlidenhed  med  dem,  der  saaledes  lider  paa  Grund 
af  Samfundsforholdene. 

Lag  efter  Lag  er  det  ad  denne  Vej  lykkedes  at  hæve,  saa  de  Tugtemidler, 
man  i  gammeldags  Naivitet  eller  Brutalitet  havde  troet  var  de  ene  frel- 
sende, har  vist  sig  ganske  ufornødne.  Skulde  man  da  overfor  vore  Dages 
Proletariat,  det  forholdsvis  faatallige  Bundfald,  der  endnu  findes,  vende  til- 
bage til  disse  Tugtemidler,  ved  at  sætte  disse  Mennesker  udenfor  Sam- 
fundet, nægte  dem  Menneskeværd  og  stemple  dem  gennem  en  særlig  van- 
ærende Straf? 

Justitsministeren  har  krævet  det,  men  det  taler  til  Venstres  Ære,  at 
overfor  dette  Krav  brast  Partibaandene.  En  Række  af  Venstretalere  sagde 
i  Folketinget  i  bestemte  Ord,  at  dertil  vilde  de  ikke  være  med,  og  en  Række 
af  Venstreblade  har  sagt  det  samme,  nogle  i  adskillig  hvassere  Ord. 

Ogsaa  i  Højre  har  dette  Forslag  sprængt  Partirammeme.  Udsigterne 
for   det    er    i    dette  Øjeblik    ganske  ubestemmelige.     Dets  Tilhængere   er 

mange  og  mægtige,  men  dets  Modstandere  er  ogsaa  talrige,  og  deres  Iver 
er  stor.  For  Forslaget  er  alle  de,  i  hvem  den  gamle  naive  Hævnfølelse 
endnu  hersker  med  al  den  Magt,  hvormed  disse  Instinkter,  nedarvede 
gennem  Aartusinder,  omtaager  Menneskers  Tanke  og  sløver  deres  Følelse, 
og  desuden  en  god  Del  ubetænksomme,  som  er  revet  med  af  den  Overtro 
om  Samfundets  Magtesløshed  overfor  Bøllernes  Hærskarer,  som  i  den  sidste 
Tid  har  bredt  sig  som  en  Art  Epidemi  over  Landet.  Mod  det  er  alle  de, 
hvis  Følelse  er  saa  varm,  og  hvis  Tanke  er  saa  klar,  at  det  bliver  dem 
muligt  at  betvinge  de  Hævninstinkter,  som  heller  ikke  hos  dem  er  helt 
udryddede.  — 

Under  den  Diskussion,  som  dette  Prygleforslag  har  givet  Anledning  til, 
er  pludselig  et  gammelt  Spøgelse  dukket  op:  den  forlængst  afdøde  akade- 
miske Nationalliberalisme.  Forklaringen  er  denne:  Kriminalistfore- 
ningen, der  omfatter  Dommere,  Fængselsmænd,  juridiske  Videnskabsmænd 
o.  s.  V.  har  paa  et  Møde,  hvortil  Rigsdagsmændene  var  indbudt,  under- 
kastet Forslaget  en  sønderlemmende  Kritik.  Punkt  for  Punkt  paavistes  det, 
at  det  er  lige  slet  i  Begrundelse,  Affattelse  og  Tankegang.  Under  denne 
Diskussion  hændte  det  Kriminalretsassessor  C.  Ussing  at  sige  nogle  bitre 
Ord  om  Forskellen  i  vore  Lovgiveres  Interesse  for  Svineopdfætning  og 
for  Børnepleje.  Ordene  gav  Anledning  til  en  ganske  uoverlagt  Demon- 
stration af  et  Dusin  Rigsdagsmænd,  som  sikkert  siden  selv  har  fortrudt 
denne. 

Dette  Optrin  er  af  en  Del  Blade,  som  aabenbart  gør  Regning  paa 
Menneskenes  sletteste  Instinkter,  blevet  benyttet  til  et  Bondefangeri  af 
plumpeste  Art.  De  har  talt  vidt  og  bredt  om  det  nationalliberale  Efterslæt 
og  om  det  akademiske  Hovmod,  og  de  har  med  mistænkelig  Iver  ind- 
prentet vore  Bønder,  at  noget  saadant  skulde  de  ikke  lade  sig  byde. 

Dertil  er  at  sige,  at  der  i  dette  Øjeblik  kun  er  en  Stand  i  Danmark, 
som  kan  staa  i  Fare  for  at  komme  til  at  genoptage  de  Nationalliberales: 
Vi  alene  vide.  Denne  Stand  er  Bondestanden,  thi  saadant  Hovmod  trives 
kun,  hvoi  Magten  er,  og  ingen  anden  Stand  har  nu  en  Magt,  der  blot  kan 
sammenlignes  med  den,  vore  Bønder  raader  over.  Dette  er  den  Fare,  som 
det  nu  gælder  for  den  herskende  Bondestand  om  at  undgaa.  Derfor  tjener 
de  Mænd  den  kun  slet,  som  frister  den  med  krybende  Smiger,  til  at  gøre 
de  gamle  Misgreb  om  igen.  Og  glædeligt  er  det,  at  vor  Bondestands 
politiske  Indsigt  og  aandelige  Kultur  er  saa  udviklet,  at  der  kun  er  ringe 
Fare  for,  at  den  skal  falde  for  Fristelsen. 

Derimod  har  baade  Bønder  og  andre  Mennesker  kun  Grund  til  at 
glædes  ved,  at  vore  Kriminalister  i  denne  Sag  er  traadt  frem  med  saa  stor 
Styrke,  uden  at  bekymres  fordi  de  som  Embedsmænd  kom  til  at  gaa  mod 
dem,  der  sidder  inde  med  Magten.  Det  vilde  kun  være  glædeligt,  om 
vore  Sagkyndige  ogsaa  paa  andre  Omraader  ret  tit  vilde  følge  dem.  Paa 
mangt  et  Omraade:  Skolens,  Retsplejens,  Sundhedsplejens,  Socialøkonomiens 
o.  s.  V.  er  det  saa,  at  de  Mænd,  der  daglig  sysler  dermed  som  Fagmænd, 
ofte  iler  langt  forud  for  det  øvrige  Folk.  De  daarligste  blandt  de  Sag- 
kyndige bliver  Rutinemennesker,  der  hænger  ved  alle  slette  Vaner  endnu 
mere  end  andre,  men  de  bedste  af  dem  skaber  sig  ved  egne  Erfaringer  og 
ved  Kendskab  til  de  klogeste  og  dristigste  Fremskridtstanker,  der  tænkes 
ude  i  Verden,  det  fordomsfri  og  handlemodige  Sind,  hvori  de  Tanker,  som 
fører  fremad,  spirer. 

Dette  er  ikke  saaledes  at  forstaa,  at  Rigsdagsmænd  og  Vælgere  skal 
give  sig  Sagkundskaben  i  Vold;   de  Sagkyndiges  Avtoritet  bør  ikke  række 

en  Tomme  længere  end  deres  Grunde;  blandt  dem  findes  jo  paa  næsten 
ethvert  Omraade  ikke  blot  Mænd  med  de  bedste  og  mest  fordomsfri  An- 
skuelser, men  ogsaa  med  de  sletteste  og  mest  vanebundne.  Men  i  hvert 
Spørgsmaal  bør  vi  andre  med  særlig  Opmærksomhed  lytte  til  de  Grunde, 
de  Sagkyndige  fører  i  Marken,  og  det  lige  meget  enten  disse  Sagkyndige 
er  Akademikere,  der  taler  om  et  Emne,  de  forstaar  sig  paa,  eller  Bønder, 
der  taler  om  Ting,  som  de  ved  Besked  om. 

Ethvert  Forsøg  paa  at  sammensmelte  i  Bevidstheden  Sagkundskab  og 
akademisk  Indbildskhed  og  sætte  dette  op  som  en  Modsætning  til  Folkets 
sunde  Sans,  ethvert  Forsøg  paa  at  genopvække  det  nationalliberale  Spøgelse 
og  bruge  det  som  Middel  til  atter  at  vække  vor  Bondestands  Mistænksom- 
hed er  af  det  Onde.  — 

Sammen  med  disse  to  omstridte  Regeringsforslag  bragte  November 
Maaned  ikke  faa  andre.  Der  var  Forslaget  om  en  Kommission  til  Overvejelse 
af  Kristiansborgs  Genopførelse,  som  vedtoges  til  den  15de  November, 
som  en  Høflighedsbevisning  ved  Kongens  40  Aars  Regeringsjubilæum.  Der 
var  Forslag  om  Københavns  Personbanegaard,  som  drøftedes  med  en 
lidt  kølig  Velvilje,  om  Forbedringer  i  Folkeskoleloven  og  om  en  samlet 
Ordning  af  Statens  Udlaansvirksomhed.  Der  var  endelig  Forslaget 
om  Ændringer  i  Huéimandsloven,  ved  hvilke  det  er  Formaalet  at  gøre 
de  nye  Husmandsbrug  saa  store,  at  det  virkelig  bliver  muligt  at  leve  af 
dem.  Fra  en  Værdi  af  4000  Kr.  skulde  man  gaa  til  5000  Kr.  Det  er 
et  Fremskridt,  men  langt  mindre  end  det.  Husmændenes  Foreninger  kræver; 
de  vil  gaa  til  6  eller  7000  Kr. 

Alle  disse  Forslag  er  i  November  drøftede  i  Folketinget.  Landstinget 
har  af  større  Spørgsmaal  beskæftiget  sig  med  et  Forslag  om  Forholdstals- 
valg ved  Valg  af  Valgmænd  i  de  større  Byer  ved  Landstings  valgene  og 
med  Retsreformen.  Det  har  foretaget  saa  store  Ændringer  i  denne  sidste, 
at  Udsigterne  for  denne  Reform,  der  ikke  omfattes  med  særlig  Varme  af 
hele  Folketingets  Venstre,  foreløbig  synes  smaa. 

Den  Gæring,  som  længe  har  fundet  Sted  blandt  menige  Venstremænd, 
har  i  November  ført  til  det  københavnske  Venstres  Sprængning. 
Egentlig  er  dog  dette  et  stort  Ord  at  bruge  om  det,  som  her  er  sket.  Det 
indskrænker  sig  til  følgende:  Nederlagene  ved  Aarets  Valg  havde  frem- 
kaldt Bekymring  indenfor  den  liberale  Vælgerforenings  mest  moderate 
Kredse.  De  klagede  sig,  man  forhandlede  om  Midler  til  at  tilfredsstille 
dem,  og  under  disse  Forhandlinger  kom  Tanken  frem  om  at  prøve  paa  at 
faa  ogsaa  de  mere  eller  mindre  ubestemmelige  Venstremænd  med,  som  i 
Tidens  Løb  havde  forladt  den  liberale  Vælgerforening,  nogle  i  Forligs- 
politikens  Dage,  andre  senere.  Forsøgene  mislykkedes.  Hos  Flertallet  af 
den  liberale  Vælgerforenings  Medlemmer  er  Tilliden  til  den  nuværende 
Regering  ikke  ubegrænset.  Det  er  en  Livsbetingelse  for  Foreningen  at 
bevare  og  tydelig  understrege  sin  Handlefrihed  overfor  Regeringen.  Dette 
kunde  ikke  forenes  med  de  Krav  om  næsegrus  Underkastelse  under  denne, 
som  de  moderate  stillede.  Dertil  kom  dyb  personlig  Mistillid.  Følgelig 
mislykkedes  Forsøget,  og  de  moderate  forlod  den  liberale  Vælgerforening. 
De  har  næppe  Vi  o  ^^  dennes  Medlemmer  med  sig,  men  de  kan  vel  desuden 
faa  en  Del  Medlemmer  blandt  de  indifferente,  som  de  sidste  Aars  Socialist- 
forskrækkelse har  skræmmet  op.  For  den  liberale  Vælgerforening  turde 
disse  Begivenheder  blive  Begyndelsen   til   en  ny  energisk  Virksomhed.  — 

Ogsaa  ude  i  Landet  har  November  været  en  ret  bevæget  Maaned. 
Husmændenes      nye      energiske     Foreninger     har     afsluttet     Rækken 


November  375 

af  deres  Repræsentantmøder.  Efter  de  tidligere  sjællandske  og  fynske 
Møder  er  nu  fulgt  et  jydsk  i  November.  Overalt  var  Kravene  de  samme: 
gennemgribende  Ændringer  i  Husmandsloven,  Ret  for  Husmandsforeningerne 
til  selv  at  forvalte  Statsbevillingerne  til  Husmandsbrugets  Fremme,  og  Æn- 
dring af  Tyendeloven  med  Afskaffelse  af  Husbondens  Prygleret.  Endelig 
forhandlede  man  om  Udvidelse  af  Foreningernes  lille  dygtig  ledede  Blad 
„Husmanden".  — 

Midt  i  November  samledes  Delegerede  fra  Sogneraadsforeningerne. 
874  af  Danmarks  omtrent  1 100  Sogneraad  er  samlede  i  24  Sogneraads- 
foreninger,  hvis  Repræsentanter  af  og  til  mødes  for  at  drøfte  Spørgsmaal  af 
fælles  Interesse.  I  Aar  drøftedes  med  særlig  Iver  Pladsmangelen  paa  vore 
Sindssygeanstalter.  Det  oplystes,  at  i  1902  har  Oringe  maattet  afvise  102, 
Middelfart  159,  Aarhus  115.  Med  megen  Vrede  talte  man  om  de  Alimen- 
tanter, som  ikke  betaler  deres  Bidrag,  og  som  Sognene  derfor  maa  betale 
for.  Der  var  endog  en  vred  Mand,  som  fablede  om  Pryglestraf  for  dem 
og  en  misfornøjet  Proprietær,  som  klagede  over,  at  man  ogsaa  overfor 
de  uægte  Børn  i  vor  Tid  gik  „for  vidt  i  Humanitet". 

I  mange  af  Sognene  er  der  i  denne  Tid  Sogneraadsvalg.  Interessen 
er  betydelig,  men  synderlig  Modsætning  mærkes  ikke.  Kun  hist  og  her 
opstilles  og  undertiden  vælges  socialdemokratiske  Lister.  — 

Ikke  mindre  er  man  optaget  af  at  forberede  Valgene  til  Menigheds- 
raadene.  Meget  almindelig  opstilles  tre  Lister:  de  høj  kirkeliges,  Grundt- 
vigianernes, Indre-Missions.  Den  ikke  kirkelig  interesserede  Del  af  Befolk- 
ningen synes  overalt  at  holde  sig  tilbage.  Ret  ofte  træffer  man  Kvinder 
mellem  Kandidaterne. 

Norge  og  Sverige, 

Den  norske  Regerings  Vanskeligheder,  —  Forholdstalsvalg  i  Sverige.  —  Skandi- 
navisk Toldforbund. 

Norges  nye  Regering  har  ikke  danset  paa  Roser  i  sin  første  Maaned. 
Med  stor  Forventning  modtoges  Hagerups  Ministerium  langt  ud  over 
Højre;  nu  fik  man  en  myndig  Fører,  nu  skulde  der  komme  Orden  i  alt, 
først  og  fremmest  i  Finanserne.  Men  allerede  nu  melder  Skuffelserne  sig. 
Den  nye  Finansminister  Kild  al  har  haft  en  højst  uheldig  Debut.  Han 
sendte  hurtig  efter  sin  Tiltræden  Finansudvalget  en  Meddelelse  om,  at  der 
i  hans  Forgængers  Opgørelse  var  en  Fejl  paa  over  2  Millioner,  men  faa 
Dage  efter  maatte  han  tilstaa,  at  det  var  ham,  der  havde  taget  fejl.  Og 
medens  der  saaledes  er  budt  Oppositionen  en  ypperlig  Angrebsbasis,  skændes 
Regeringens  Organer  i  Pressen,  de  to  Højreblade:  „Morgenbladet"  og  „Aften- 
posten" og  Venstrebladet  „Verdens  Gang"  ret  livlig  indbyrdes.  — 

I  Sverige  har  man  i  de  sidste  Aar  med  megen  Iver  drøftet  Indførelse 
af  almindelig  Valgret  til  Andetkammer.  Der  er  nu  en  saa  høj  Census,  at 
Sverige  næst  Ungarn  har  den  mest  indskrænkede  Valgret,  som  findes  i 
nogen  af  Evropas  civiliserede  Stater.  Kun  7  af  hver  100  Indbyggere  har 
Valgret  (i  Danmark  17,  i  Frankrig  28).  Selv  Højre  indrømmer,  at  Valg- 
retten maa  udvides  og  er  nogenlunde  villig  til  at  gaa  til  almindelig  Valg- 
ret. Men  det  vil  saa  have  Gat-antier  mod  den.  Nu  har  det  som  en  saadan 
foreslaaet  Forholdstalsvalgmaaden.  Hovedmassen  af  Venstre  og  hele 
Socialdemokratiet  afviser  bestemt  <iette.  Forholdstalsvalg  er  kun  retfærdigt, 
siger  de,  naar  der  ikke  findes  et  Førstekammer,  som  beherskes  af  det 
højstbeskattede  Mindretal;  men  et  saadant  har  Sverige  i  den  mest  ud- 
prægede Grad.  — 

Tanken  om  en  skandinavisk  Toldunion  er  i  de  sidste  Dage  af 
November  blevet  diskuteret  baade  i  Stockholms  og  Kristianias  national- 
økonomiske Foreninger.  I  Stockholm  ivrede  Direktør  Palme  for  en  saa- 
dan  Union.  Skønt  han  selv  var  Frihandelsmand,  mente  han  det  dog  for- 
nødent at  bygge  den  paa  protektionistisk  Grundlag.  Med  megen  Føje 
indvendtes  det  mod  ham,  at  der  var  ligesaa  lidt  Udsigt  til  at  faa  den 
danske  Toldpolitik  protektionistisk  som  til  at  bringe  Frihandelen  Sejr  i 
Sverige  og  Norge.  Lignende  Indvendinger  mødte  i  Kristiania  Foredrags- 
holderen Overretssagfører  Just  Lund  fra  København. 

Frankrig. 

Kampen  mod  den  katolske  Kirke,  —  Staten  og  Arbejderne,  —  Revanche  eller 
Afvæbning.  —  Dreyfusaffæren.  —  Familjen  Humberts  Papirer. 

Frankrigs  Rigsdag  har  i  November  haft  en  af  sine  store  Maaneder.  Det  er 
en  aandelig  Tilfredsstillelse  af  sjelden  Rang  at  følge  franske  Rigsdagsfor- 
handlinger,  naar  store  Spørgsmaal  staar  paa  Dagsordenen.  Der,  hvor  Jaurés 
og  Clemenceau,  Waldeck-Rousseau  og  Leon  Bourgeois  fører  Ordet,  er  der 
højere  til  Loftet  og  videre  til  Væggene  end  i  nogen  anden  Rigsdagssal  i 
vore  Dage.  Her  brydes  Tidens  store  Ideer,  baame  frem  af  Mænd,  som  i 
Tankens  Klarhed,  Følelsens  Styrke,  Viljens  Dristighed  og  Ordets  Kunst  i 
Øjeblikket  ikke  har  jevnbyrdige  andet  Steds.  Den  franske  Rigsdags  store 
Dage  er  Festdage.  De  Ord,  hvori  Tidens  bedste  og  klogeste  Tanker  faar 
Form,  holder  Rigsdagsmænd  og  Tilhørere,  Mænd  og  Kvinder  i  samme  lyt- 
tende Spænding,  river  dem  hen  i  samme  Begejstringsrus.  Paa  slige  Dage 
fristes  man  til  at  glemme,  at  der  er  andre  Dage,  hvor  smaa  Personers 
smaalige  Intriger  og  taabelige  Kævl  i  denne  samme  Rigsdag  udarter  til 
de  barnagtigste  Spektakelscener. 

Maaneden  prægedes  af  Striden  indenfor  Regeringspartiet  om  Midlerne 
mod  den  katolske  Kirke.  De  konservative  Partier  synes  næsten  at 
have  opgivet  Evret  for  at  afvente  Udfaldet  af  Striden  mellem  dem,  der  vil 
fare  med  Lempe  og  dem,  der  vil  slaa  haardt.  Den  katolske  Renæssance, 
man  kunde  have  ventet  paa  Grund  af  Skolelukninger  og  Ordensopløsninger, 
har  ikke  fundet  Sted.  Det  er  aabenbart,  at  der  i  Folkets  Flertal  lever 
saa  dyb  en  Uvilje  mod  Ordenerne,  at  den  bryder  tvers  gennem  alle  Mod- 
bevægelser. 

Men  om  Midlerne  mod  Kirken  er  der  Uenighed.  Waldeck-Rousseau 
vil  ikke,  at  man  nu  skal  gaa  videre,  end  han  selv  gik.  Han  kræver,  at 
man  skal  skelne  mellem  gode  og  slette  Ordener;  de  gode,  som  bøjer  sig 
for  Loven  og  ikke  agiterer  mod  Republiken,  skal  man  lade  i  Fred.  Combes 
og  de  fleste  med  ham  derimod  hævder,  at  alle  Ordener  er  lige  tankefor- 
dærvende,  lige  statsfarlige.  Derfor  maa  ingen  af  dem  holde  Skole  og  op- 
drage en  Del  af  Frankrigs  Ungdom  til  Fjendskab  mod  Staten.  De  radi- 
kaleste vil  have,  at  Staten  skal  tage  al  Art  Undervisning  i  sin  Haand; 
Clemenceau  derimod  og  med  ham  Combes  vil  hævde  Undervisningens 
Frihed  og  Privatskolens  Ret,  men  vel  at  mærke  med  den  Undtagelse,  at  det 
forbydes  Ordensmedlemmerne  at  undervise. 

November  Maaneds  Politik  formede  sig  som  en  Styrkeprøve  mellem 
Waldeck-Rousseau  og  Combes.  Den  endte  med  Waldeck-Rousseaus 
Nederlag. 

Straks  i  Maanedens  Begyndelse  brød  Striden  ud.  Regeringsmajoriteten 
bestaar  af  4  Grupper  i  Deputeretkammeret  og  2  i  Senatet.  De  4  er :  de  Radi- 
kale, de  Social-radikale,  Socialdemokraterne  og  Den  republikanske  Forening, 

ialt  350  mod  Oppositionens  c.  240  Moderate,  Monarkister  og  Nationalister. 
De  to  Senatsgrupper  er:  „Det  demokratiske  Venstre"  og  „Den  republi- 
kanske Forening",  tilsammen  godt  180  mod  knap  120  moderate  og  kon- 
servative. De  to  Grupper,  der  betegnes  som  ,Den  republikanske  Forening", 
er  Majoritetens  hejre  Flaj,  og  deres  Fører  er  Waldeck-Rousseau. 

Combes  vilde  nu  samle  Delegerede  for  alle  de  6  Grupper  for  at  aftale 
en  fælles  Taktik.  De  gik  alle  med  saa  nær  som  „Den  republikanske 
Forening"  i  Senatet.  1  denne  tog  Waldeck-Rousseau  til  Orde;  han  prote- 
sterede mod  en  saadan  Politik,  hvor  Partiførerne  spillede  Regering,  og 
Ministeriet  blev  deres  Haandlangere.  Ministeriet  skulde  selv  tage  Ledelsen. 
Gruppen    fulgte  sin  Ferer,    og  der  blev  intet  af  de  fælles  Forhandlinger. 


Den  Politik,  som  man  herhjemme  har  kaldt  „Bundtmagerloftets"  Politik  var 
forhindret. 

Men  mere  opnaaede  Waldeck-Rousseau  heller  ikke.  A^orelsen  faldt  i 
Senatet  under  Forhandlingen  om  en  ny  Lov  for  de  lærde  Skoler.  Først 
fbrkastede  man  de  mest  radikales  Krav  om,  at  Staten  skulde  overtage  al  Under- 
visning, efter  en  glimrende  Tale  af  Clemenceau  mod  Statens  Ret  lil  at 
lænkebinde  Individets  Frihed.  En  principfast  Radikal  havde  hentet  sine 
Argumenter  for  Statens  Eneret  fra  Aristoteles;  Clemenceau  svarede,  at 
mens  han  herte  derpaa,  havde  det  Navn,  han  havde  paa  Læberne,  været 
Ignatius  Loyola.  ,Vi  har  guillotineret  Kongen!  Leve  Staten  med  Kongemagt! 
Vi  har  fældet  Paven,  leve  Staten  med  Pavemagt!"  udbrød  han  spottende. 
„1  frygter  Katolicismen,  skønt  den  er  ved  at  bukke  under  for  Fornuftens 
Angreb.  Husk  Bjørnen  i  Eventyret,  der  dræbte  Manden  og  Fluen  paa  en 
Gang.  Saaledes  vil  1  dræbe  Fremskridt  og  Liv  i  Undervisningen."  Med 
stort  Flertal  forkastedes  derefter  Forslaget  om  Statens  Eneret. 

Saa  kom  den  20.  November  Afgørelsen  ved  Afstemningen  om  et  For- 

slag,  der  gik  ud  paa  at  bevare  Undervisningsfri heden  i  Almindelighed,  men 
nægte  Ordenerne  Undervisningsret.  Det  begyndte  med  en  stor  Debat 
mellem  Combes  og  Waldeck-Rousseau.  Rolig  men  hvast  angreb  denne 
sidste  den  Førsteminister,  han  næsten  selv  havde  indsat.  Da  de  sluttede, 
var  Spændingen  paa  sit  højeste,  Resultatet  ikke  til  at  Forudse.  Saa  greb 
Clemenceau  Ordet.  I  en  knap  og  vægtig  Tale  lagde  han  Waldeck-Rousseau 
paa  Sinde,  at  han  selv  havde  fen  Republikanerne  ind  paa  denne  Vej;  det 
var  Konsekvenserne  af  hans  Politik,  Combes  nu  drog.  Derefter  stemte 
man,  og  med   147  Stemmer  mod   136  sejrede  Regeringen. 

For  den,  der  ser  til  paa  Afstand,  synes  det,  som  om  Waldeck-Rousseaus 
Politik  vilde  været  den  bedste,  fordi  de  mildeste  Midler  altid  er  de  bedste 


i  aandelige  Kampe.  Men  det  Nag,  den  katolske  Kirke  har  vidst  at  paa- 
drage  sig  i  Frankrig,  er  aabenbari  saa  stærkt,  at  det  ikke  længere  er 
muligt  at  holde  Stemningen  tilbage.  Eet  Haab  lader  dog  Diskussionen  til- 
bage, om  at  det  maa  lykkes  at  verdsliggøre  den  franske  Slat  uden  al 
krænke  den  aandelige  Frihed.  Det  rummes  i  det  Krav,  Clemenceau  har 
rejst,  og  det  Løfte,  Combes  har  givet,  om  en  Politik,  der  fører  til  den 
fulde  Adskillelse  mellem  Stat  og  Kirke.  Det  er  at  haabe,  at  naar  dette 
Forslag  næste  Aar  sættes  paa  Dagsordenen,  det  da  kan  føres  igennem 
under  Bevarelse  af  Friheden  for  begge  Parter.  - — 

Det  andet  Spørgsmaal,  som  atter  og  atter  volder  Frankrigs  radikale, 
med  Socialdemokraterne  allierede  Regering  Besvær,  er  Forholdet  til  Ar- 
bejderne. Lige  i  Slutningen  af  Oktober  var  det  kommet  til  et  hidsigt 
Sammenstød  mellem  Politi  og  Arbejdere  i  Paris.  Arbejderne  holdt  et  stort 
Protestmøde  paa  Arbejderbørsen  mod  Fæslekontoremes  Virksomhed,  og  det 
endte  med  et  Slagsmaal  med  Politiet,  som  kostede  adskillige  Saarede. 
Resultatet   blev   en   stor  Debat  i  Kamret;  Jaurés   talte  med  Maadehold  Ar- 

bejdernes  Sag,  Combes  dadlede^Politiets  Brutalitet;  derefter  besluttedes  det  at 
fremskynde  Behandlingen  af  en  Lov  om  Fæstekontorernes  Ophævelse,  som 
allerede  forelaa,  og  denne  vedtoges  faa  Dage  efter.  Mod  Deltagerne  i 
Kampen  gaar  man  frem  med  største  Mildhed. 

Ligeledes  har  Regeringen  grebet  ind  i  Striden  mellem  Nordfrankrigs 
Vævere  og  Fabrikanterne  efter  en  gribende  Tale  af  Jaurés,  som  rev  For- 
samlingen med  til  en  Udtalelse  til  Fordel  for  Arbejderne  med  alle  Stemmer 
mod  to.  En  parlamentarisk  Kommission  nedsattes  efter  hans  Forslag  til 
Overvejelse  af,  hvorledes  Staten  kunde  hjælpe  de  elendig  stillede  Textil- 
arbejdere.  — 

Med  megen  Iver  har  Deputeretkamret  endelig  drøftet  fransk  Udenrigspoli- 
tik. Socialisternes  Krav  om,  at  Frankrig  skal  give  Stødet  til  en  almindelig 
Afvæbning  er  atter  blevet  mødt  med  Nationalisternes  Raab  paa  Revanche. 
Det  sidste  lyder  hulere  for  hver  Gang;  alle  ved,  at  ingen  Fremtidsmulighed 
knytter  sig  til  det;  det  første  vinder  frem  saa  tit  Jaurés  taler  dets  Sag 
med  Forstaaelse  af  de  Følelser,  der  rejser  sig  mod  det,  det  taber  Terræn 
saa  ofte  en  af  Socialdemokraterne  uforstaaende  raser  mod  disse  Følelser. 
Eet  praktisk  Skridt  fremad  mod  Fredspolitiken  har  November  bragt.  140 
engelske  Rigsdagsmænd  har  ved  et  Besøg  i  Paris  gengældt  de  franske 
Parlamentarikeres  Sommerbesøg  i  London,  og  har  under  megen  Jubel  fejret 
Afsluttelsen  af  Voldgifts  traktaten  mellem  de  to  Lande.  Faa  Dage  før 
Mødet  fandt  Sted  var  det  i  Deputeretkamret  blevet  oplyst,  at  baade  Holland, 
Sverige,  Norge  og  Danmark  havde  gjort  Frankrig  Tilbud  om  lignende  Trak- 
tater, Danmark  i  mere  vidtgaaende  Form.  — 

Endelig  har  November  bragt  Genoptagelsen  af  baade  Dreyfusaffæren  og 
Humbertaffæren.  Lige  i  Maanedens  Slutning  meddelte  Regeringen,  at 
Dreyfus'  Sag  vilde  blive  underkastet  en  ny  Undersøgelse.  Det  betyder 
vel,  at  man  nu  mener  at  kunne  føre  de  afgørende  Beviser  ikke  blot  for,  at 
han  er  ulovlig  dømt,  men  ogsaa  for  hans  Uskyldighed.  Lykkes  dette,  da  vil 
denne  endelige  Sejr  for  Fornuftens  og  Rettens  Talsmænd  overfor  de  uover- 
lagte nationalistiske  Folkestemninger  være  af  den  allerstørste  folkeopdragende 
Betydning.  Til  megen  Nytte  har  Kampen  om  Dreyfus  allerede  været 
Frankrig,  end  nyttigere  vil  det  være,  om  der  nu  naas  fuld  Klarhed. 

Derimod  er  Humbertaffæren  ikke  stort  andet  end  Folkeforlystelse. 
Deputeretkamret  har  efter  Processen  nedsat  et  Udvalg  til  at  undersøge 
Svindlerfamiliens  Papirer.  Med  megen  Højtidelighed  aabnes  daglig  nye 
Pakker,  og  de  nationalistiske  Udvalgsmedlemmer  tror  hvert  Øjeblik  at  have 
gjort  et  prægtigt  Fund,  men  snart  viser  det  sig  at  være  en  Fejltagelse,  og 
Latteren  slaar  sammen  om  dem.  Man  har  fundet  en  Mængde  Indbydelser 
til  og  fra  ansete  Politikere,  men  intet  af  Interesse.  Kun  den  elegante 
Stræber  Deschanel  har  atter  maattet  se  Latteren  vendt  mod  sig  som  i 
sin  Tid,  da  han  holdt  Kirkebryllup.  Man  har  fundet  Breve,  der  røber 
Ægteskabsplaner  mellem  ham  og  Eva  Humbert,  Fotografier  af  de  to  sammen 
o.  s.  V.     Han  nægter  standhaftig  det  hele. 

England. 

Chamberlains  Agitation.  —  Hans  Valgnederlag, 
I  England  gaar  Chamberlains  Agitation  sin  Gang.  Den  67aarige 
Politiker  maa  selv  bære  Dagens  Byrde.  Næsten  alle  de  Mænd,  som  har 
Folkets  Øre,  er  mod  ham ;  de  vender  op  og  ned  paa  hans  Statistik,  gen- 
driver hans  Teorier  og  spotter  med  hans  mange  Omvendelser.  Det  synes 
med  Held.   Ved  7  Suppleringsvalg  har  i  de  sidste  Maaneder  Tilhængere 


og  Modstandere  af  Chamberlam  staaet 
mod  hinanden.  I  disse  Kredse  er  den 
konservative  Majoritet  paa  3500  ved 
forrige  Vaig  bievet  forvandlet  til  en 
liberal  Majoritet  paa  2100.  Samtidig 
har  Byraads valgene  rundt  om  i 
Landet  bragt  Fremgang  for  Tilhængerne 
af  Kommunesocialismen,  Nederlag  for 
deres  konservative  Modstandere.  I 
London,  hvor  de  konservative  har  53 
Rigsdagsmænd  mod  8  Liberale,  har 
nu  de  Liberale  faaet  Flertal  i  16  af 
de  28  Kommuneraad  i  Byen. 

Tyskland. 
Landdagsvalg.  —  Socialdemokratiet  og 
Venstre.  —  De  nordslesvigske  Valg. 
1  Tyskland  er  efter  Sommerens 
Rigsdagsvalg  fulgt  de  prejsiske  Land- 
dagsval  g.  Disse  foregaar  gennem 
Valgmænd,  der  vælges  paa  en  saadan 
Maade ,  at  den  rigeste  Tiendedel 
af  Vælgerne  faar  de  to  Tredjedele 
af  Valgmændene.  Dette  Valgs  Inter- 
esse bestod  deri,  at  Socialdemokraterne 
alligevel  prøvede  at  trænge  ind  i 
Landdagen.  Det  mislykkedes.  De  fik 
ingen  Steder  Valgmænd  nok  til  at 
kunne  sejre  alene,  og  de  Frisindede 
nægtede  overalt  at  hjælpe  dem.  Til 
Gengæld  hjalp  Socialdemokraterne  saa 
heller  ikke  de  Frisindede,  og  Følgen  blev,  at  det  konservative  Junkerpani 
og  det  klerikale  Centrum  beholdt  hele  deres  gamle  Flertal.  Dr.  Barth, 
Føreren  for  den  moderne  social-Iiberale  Fløj  af  de  Frisindede,  siger  derom : 
„Desværre  maa  det  tilstaas,  at  den  tyske  Liberalisme  ikke  har  vist  sig  den 
politiske  Situation  voksen.  De  Reaktionære  har  faaet  det  Indtryk,  at 
Liberalismens  Kamp  mod  Reaktionen  kun  føres  med  Træsabler."  En  aaben 
Alliance  med  Socialdemokratiet  er  det  eneste,  som  kan  indgyde  de  Reak- 
tionære Respekt,  hævder  han. 

Landdagens  Sammensætning  blev  følgende: 

Konservative 147  (-)-  4)  Barths  Frisindede 8  (-^  2) 

Frikonservative 53  (-7-  4)  Polakker 13 

Centrum 98  (-v-  O  Danske 2 

De  Nationalliberale 80  (+  5)  Udenfor  Panleme 9 

Richters  Frisindede 23  (^  2) 

I  Nordslesvig  sejrede  som  sædvanlig  de  to  danske  Kandidater,  men 
med  formindsket  Flertal.  Ved  forrige  Valg  var  der  i  de  to  Kredse  273 
danske  Valgmænd  mod  140  tyske,  denne  Gang  252  mod  182.  Tilbage- 
gangen skyldes  hovedsagelig  nye  tyske  Valgmanøvrer. 

Italien.  —  Østrig-Ungam. 
I  Italien  sluttede  i  Begyndelsen  af  November  Ministerkrisen  med  Dan- 
nelsen af  et  Ministerium  Giolitti.     Giolitti  har  hidtil  staaet  et  Stykke  til 

Venstre  for  sin  Forgænger  Zanardelli,  og  han  nyder  Ry  som  Italiens  dygtigste 
Politiker.  Han  forsøgte  først  at  danne  et  udpræget  radikalt  Ministerium, 
om  mulig  med  en  Socialdemokrat  som  Medlem.  Det  lykkedes  ikke,  og 
han  omgav  sig  da  med  en  Kreds  af  ret  farveløse  Personligheder.  Mini- 
steriets Stilling  svækkedes  paa  Forhaand  ved,  at  der  mod  nogle  af  Med- 
lemmerne rettedes  stærke  Anklager  for  Delagtighed  i  de  Svindleraffærer, 
der  saa  hyppig  spiller  en  Rolle  i  italiensk  Politik.  En  af  de  angrebne, 
Finansministeren  Rosano  skød  sig,  men  Ministeriet  holdt  sammen  alligevel. 
I  Østrig-Ungarn  fortsattes  i  sidste  Halvdel  af  November  den  Strid, 
som  er  skildret  i  forrige  Hæfte.  Den  ungarske  Ministerpræsident,  Tisza,  og 
den  østrigske,  Kørber,  har  holdt  hvasse  Taler  mod  hinanden,  men  foreløbig 
har  dette  ikke  formildet  den  nationalistiske  Opposition  mod  Tisza. 

Nordamerika, 

I  Nordamerikas  forenede  Stater  har  der  været  en  Række  Valg,  der 
har  bragt  en  lille  Forskydning  til  Fordel  for  det  demokratiske  Parti  uden 
at  true  Republikanernes  Herredømme.  I  New- York  stod  et  haardt  Slag 
mellem  Tammanypartiet  og  Fusionisterne.  Det  første  staar  Demokraterne 
nærmest;  Storkapitalisterne  leder  det,  Proletariatet  danner  Hovedmassen  af 
dets  Vælgere;  i  den  Tid  Partiet  raadede,  blev  det  berygtet  ved  den  mest 
storstilede  Korruption,  man  endnu  havde  kendt.  Ved  sidste  Valg  slog 
Fusionisterne  dem.  Det  er  Republikanere,  gamle  velstillede  puritanske 
Slægter.  De  har  styret  hæderlig  men  aristokratisk,  og  de  har  irriteret  Befolk- 
ningen ved  Lukning  af  Forlystelsessteder  og  ved  streng  Adfærd  mod  de 
indvandrede  Fattigfolk.  Skønt  Fusionisterne  havde  næsten  hele  Pressen 
med  sig,  sejrede  Tammany  med  315,000  Stemmer  mod  251,000. 

Ellers  har  Interessen  i  de  forenede  Stater  mest  været  samlet  om  en 
Række  Sammenbrud  af- de  store  „Trusts"  og  om  Revolutionen  i  Panama, 
hvorved  denne  lille  Stat  er  løsrevet  fra  Venezuela.  Det  betyder,  at  de  for- 
enede Stater  faar  Magten  paa  Panamatangen  og  kommer  til  at  gennemføre 
Panamakanalen. 

Balkanhalvøen,  —  Rusland  og  Østasien. 

I  Makedonien  har  November  bragt  lidt  mere  Ro.  En  ny  Reform- 
note  fra  Rusland  og  Østrig  er  „i  Principet"  blevet  antaget  af  Tyrkiet.  Op- 
standens Fører  Boris  SarafofP,  som  man  saa  ofte  har  troet  død,  er  paany 
dukket  op  og  er  i  Sofia  bleven  modtaget  med  største  Jubel,  men  ved  de 
bulgarske  Valg  opnaaede  Oppositionen,  der  er  stemt  for  Indgriben  i  Make- 
donien, kun  43  Rigsdagsmænd,  mod  det  forsigtige  Regeringspartis  146. 

I  Østasien  har  Konflikten  mellem  Rusland  og  Japan  November 
igennem  været  staaende.  Englænderne  har  gjort  et  Modtræk  mod  Rusland 
ved  at  blande  sig  i  Tibets  Forhold,  men  afgørende  Begivenheder  har  ikke 
fundet  Sted.  I  Rusland  selv  er  Processen  i  Anledning  af  Jødemyrderieme 
i  Kischineif  begyndt.  Den  virker  som  en  storstilet  Afsløring  af  næsten 
utrolige  Grusomheder.  Under  Czarens  Ophold  i  Darmstadt  har  26  lands- 
forviste Finner  forgæves  søgt  at  overrække  ham  en  værdig  og  indtrængende 
Adresse,  som  de  derpaa  har  offentliggjort. 

Et  Folketheater.  Et  nyt  Theater  i 
Paris  —  der  i  Forvejen  har  nogle  Snese 
—  hvem  skulde  bryde  sig  om  det  uden 
Direktøren  og  den  Pengemand,  der  staar 
bagved?  Og  dog  er  dette  ny  Theater  ikke 
uden  almen  Interesse,  ogsaa  for  Folk  der 
ikke  har  den  Lykke  at  bo  i  Paris.  Det 
gamle  Program  for  ethvert  nyt  Foretagende : 
Billigt  og  godt,  har  i  dette  Tilfælde  ogsaa 
visse  nye  Elementer.  Det  er  unægtelig 
billigt,  at  af  Theatrets  1800  Pladser  koster 
de  800  hver  70  og  de  1000  hver  35  Øre. 
Og  hertil  kommer  en  Ordning,  der  betegner 
et  fuldstændigt  Brud  med  en  gammel  Vane 
(der  sagtens  beror  paa  en  højtidelig  Op- 
fattelse af  Theatrets  høje  og  alvorlige  Kald) : 
ligesom  Cirkusdirektørerne  har  indført  den 
Skik  at  give  Børn  i  Følge  med  Voksne 
fri  Adgang,  saaledes  giver  Direktøren  for 
det  ny  Folketheater,  Hr.  Henri  Beaulieu, 
Børn  mellem  6  og  12  Aar  fri  Adgang, 
naar  deres  Forældre  er  med.  Han  anfører 
mange  smukke  Grunde  for  denne  Revolu- 
tion i  Theatervanerne ;  den  vigtigste  —  at  et 
Arbejderpar  ikke  af  Hensyn  til  Børnene 
enten  skal  lade  sig  afholde  fra  at  gaa  i 
Theatret,  eller,  hvis  de  gaar  der,  stadig 
generes  af  Bekymringer  for  de  Smaa  der- 
hjemme —  er  baade  human  og  forretnings- 
mæssig. Human  for  Resten  i  mere  end 
én  Forstand.  Højst  sandsynligt  vil  nemlig 
dette  Forhold  i  nogen  Grad  modvirke  en 
Vane,  der,  hvor  den  findes,  er  ganske 
ødlæggende.  Naar  Manden  er  kommen 
hjem  og  har  spist  sammen  med  Familien, 
søger  han  Adspredelse.  Han  har  ikke 
Raad  til  at  gaa  i  Theatret  —  men  paa 
Caféen  kan  han  dog  altid  træffe  Folk, 
spørge  Nyt,  drøfte  Situationen.  Saa  sidder 
han  paa  Caféen  og  destillerer  sin  Franc, 
mens  Konen  sidder  hjemme  med  Bør- 
nene. Hendes  eneste  Kulturkilde  er 
Kirken  —  og  saa  de  andre  Koner  i  Kvar- 
teret, der  er  nøjagtig  ligesaa  uvidende  som 
hun.  Et  Theaterbesøg,  der  koster  Mand 
og  Hustru  og  Barn  nøjagtig  2x35^  70 
Øre,  synes  overkommelig  en  Gang  om 
Ugen  og  i  mere  end  én  Retning  at  være 
at  foretrække  for  den  traditionelle  Maade 
at  tilbringe  Tiden  paa. 

Ganske  vist,  det  kommer  jo  noget  an 
paa,  i  hvilken  Grad  det  andet  Led  i  Pro- 
grammet: Løftet  om  et  godt  Theater, 
realiseres.  Men  ogsaa  her  synes  Direk- 
tøren at  være  paa  gode  Veje.  Han  an- 
fører selv  som  sin  Opgave  at  optage  Kon- 
kurrencen med  de  smaa  Boulevard-Theatre, 
hvis  forholdsvis  billige  Priser  lokker  Smaa- 
borgere  og  Arbejdere  hen  at  se  paa  nogle 
aandssvage  eller  liderlige  Melodramer  og 
Vaudeviller.  Imod  disse  Theatres  Reper- 
toire opstiller  han  —  foreløbigt  —  Skue- 


spil af  Zola,  Clémenceau,  Tolstoj,  Haupt- 
mann,  Anatole  France,  Brieux,  G.  Courte- 
line  o.  s.  v. 

Dette  „Folketheater"  er  et  nyt  Led  i 
det  store,  maalbevidste  Civilisationsarbejde, 
som  tænkende  indflydelsesrige  Fransk- 
mænd har  sat  i  Gang  -^  ét  af  de  ædle 
Sædekorn,  der  lægges  i  den  Jord,  der  er 
gødet  af  Dreyfusprocessens  Uhumskheder. 

/.  P.  J. 

C.  RIickert:  Mit*  dem  Tornister. 
Feldzugserinnerungen  eines  Infanteristen 
aus  dem  Jahr  1870.  (Neuer  Frankfurter 
Verlag,  Frankfurt  a.  M.  Tilsendt  gennem 
Siegfr.  Michaelsens  Efterfølger,  E.  Møller. 
Kbhvn.) 

Disse  Felttogserindringer  fra  1870  er 
vidt  forskellige  fra  de  sædvanlige  tyske. 

De  allerfleste  Breve  eller  Optegnelser 
fra  den  fransk-tyske  Krig  bærer  Præg  af 
det  ubændige  Sejersovermod,  den  hadske 
Dom  over  Fjenderne  og  den  „Schlachten- 
freudigkeit"  og  grove  Krigsglæde,  der  lyser 
ud  af  Bismarcks  og  Flertallet  af  de  ledende 
tyske  Officerers  og  Diplomaters  Erin- 
dringer. Her  er  det  en  menig  Soldat,  der 
fortæller  sine .  Indtryk,  og  de  er  af  en 
anden  Art.  Forfatteren,  i  1870  en  ling 
Polytekniker,  gik  med,  begejstret  for  Tysk- 
lands Enhed,  den  han  haabede  skulde 
vindes  gennem  Krigen.  Han  var  pligt- 
opfyldende og  modig  og  bar  uden  Klage 
alle  Strabadser;  i  Kampene  ved  Metz 
mistede  han  det  ene  Ben.  Men  hans 
Glæde  over  Tysklands  Sejr  trænger  ikke 
hans  menneskelige  Sorg  over  Krigens 
Elendighed  tilbage.  Han  skildrer  Reversen 
af  den  straalende  Medaille,  som  det 
moderne  Tyskland  gerne  vil  opforgylde 
ved  nye  Sejre  i  Europa  eller  hinsides 
Verdenshavet.  Han  fortæller  om  den 
uendelig  ringe  Begejstring  for  „Kampen 
for  Fædrelandet,"  der  i  Virkeligheden 
herskede  blandt  de  menige  Soldater; 
jævnt  og  stilfærdigt  viser  han  i  det  enkelte, 
hvad  Krigen  egentlig  er,  og  hvorledes  dens 
Lidelser  trænger  Begejstringen  og  Ideali- 
teten tilbage.  Han  fortæller  lidenskabsløst 
men  med  egen  gribende  Varme  om  Op- 
levelserne paa  de  haarde  Marcher  og  paa 
Slagdagene;  hans  Fortælling  om  den  Nat, 
da  han  haardt  saaret  laa  og  ventede  paa 
Døden  i  en  Skov  udenfor  Metz,  eller  hans 
Beretning  om  Livet  i  de  improviserede, 
rædselsfuldt  usunde  Feltlazaretter  gør  i  al 
sin  Jævnhed  en  gribende  Virkning.  Til 
sidst  drager  han  Linjer  fra  Krigen,  der 
skabte  Tysklands  Enhed  ned  til  Nutiden, 

og  spørger  om  Resultaterne  for  Tyskland. 
„Krigen  er  en  Svøbe  for  Menneskeheden, 
•der  med  Nødvendighed  maa  føre  til 
Ukultur,  til  Forraaelse  af  Masserne.  Hvad 
der  træder  frem  i  Manges  tapre  Gæminger 
og  Selvfornægtelse,  i  Enkeltes  geniale 
Storhed,  udjævner  langt  fra  de  Skader, 
som  en  nok  saa  humant  ført  Krig  paa  alle 
Omraader  tilføjer  det  fredelige  Kultur- 
arbejde. Og  dette  ikke  blot  ved  den 
•direkte  Ødelæggelse  af  de  materielle 
Goder,  paa  hvis  Frembringelse  mange 
Slægter  og  hele  Folkeslag  har  arbejdet 
ofte  Aarh undreder  igennem,  men  langt 
mere  ved  at  tilbagetrænge  virkelig  frede- 
lige og  sædelige  Ideer  ogsaa  hos  de 
Klasser,  der  „ve^  Dannelse  og  Besiddelse" 
^r  Krav  paa  at  ville  lede  Massernes 
Skæbne". 

Det  er  sjældent  at  høre  en  saadan 
Dom  over  Krigen  1870—1871  af  en  Tysker, 
•der  personlig  ser  tilbage  paa  Krigen  med 
Tilfredshed,  idet  han  vurderer  den  etiske 
Fordel,  han  har  haft  af  sin  egen  Deltagelse 
langt  højere  end  den  Ulykke,  der  gjorde 
ham  til  invalid.  Han  giseder  sig  over  selv 
^t  have  hjulpet  med  til  og  have  ofret 
noget  for  Tysklands  politiske  Genfødelse, 
men  han  ser  klart  hvilke  politisk-moralske 
Ulykker,  den  sejrrige  Krig  har  bragt  over 
•det  reaktionære,  kampglade  og  klerikale 
Tyskland.  A.  F, 


Arnold  Møller:  Sundhed  og  Livs- 
nydelse. Studentersamfundets  Række 
Nr.  2.    (Gyldendalske  Boghandels  Forlag). 

I  en  særdeles  velskreven  og  klar  Frem 
stilling  giver  Forf.  en  Skildring  af  Men- 
neskets Udvikling  fra  en  usammensat 
Slimcelle  til  et  fuldt  udviklet,  tænkende, 
følende  og  villende  Individ.  Han  gennem- 
gaar  udførligt  Stofskiftet  og  Nervesystemet 
og  viser  i  et  Kapitel  om  Sundhed  og  Syg- 
dom bl.  a.,  hvoriedes  Naturen  ved  Smerte- 
og  Ømhedsfomemmelser  og  paa  forskellige 
andre  Maader  allarmerer  Individet  om,  at 
der  er  noget  galt  paa  Færde,  saa  snart  det 
befinder  sig  i  en  sygelig  Tilstand,  samtidig 
med  at  den  selv  arbejder  paa  at  faa  Bugt 
med  Sygdommen.  Bogen  slutter  med  et 
Afsnit  om  Oiiganismens  Livsfølelse  og 
Livsnydelse,  hvori  Forfatteren  fremhæver, 
hvor  afgørende  det  legemlige  Befindende 
er  for  den  sjælelige  Tilstand.  Ved  Om- 
talen af  kunstige  Nydelsesmidler 
nævner  Forf.  særlig  Alkoholen  og 
skildrer,  hvorledes  Individet  lader  sig 
skufTe  af  dens  øjeblikkelig  oplivende  og 
lystbringende,  men  i  Længden  under- 
gravende Virkning.  —  Det  er  sikkert  en 
overmaade  nyttig  Bog,  som  bør  have  en 
stor  Udbredelse,  idet  den  bringer  fyldigt 
Kendskab  til  det  menneskelige  Legeme 
og  dets  Funktioner,  som  altfor  mange  er 
uvidende  om. 


VIDENSKABELIGT 
FOLKEBIBLIOTHEK 

Poul  la  Cour:  Tidens  Naturlære. 

Folkeuniversitetsrække    Nr.   2.     (Gylden- 
•dalske  Boghandels  Forlag.) 

Det  andet  af  Folkeuniversitetsrækkens 
Smaaskrifter  er  en  Afhandling  af  Poul 
la  Cour  om  „Tidens  Naturlære". 
Forf.  gør  Rede  for,  hvorledes  man  allerede 
fra  gammel  Tid  har  lagt  Solens  og 
Maanens  Bevægelse  til  Grund  ved  Maa- 
ling  af  Tiden  og  for  Kalendersystemets 
Udvikling.  Derpaa  giver  han  en  interes- 
sant Fremstilling  af  Urets  Historie  fra  de 
gamle  ufuldkomne  og  dog  i  al  deres 
Simpelhed  saa  sindrige  Sand-  og  Vandure 
til  vor  Tids  næsten  fuldkomne  Krono- 
metre og  Kronografer.  Endelig  dvæler 
Forf.  ved  Forskellen  mellem  Rum— Skrift 
—  f.  Eks.  skrevne  og  trykte  Bogstaver  — 
og  Tid— Skrift  —  f.  Eks.  Talen.  1  Til- 
slutning hertil  giver  han  en  Beskrivelse 
af  Tale-  og  Høreorganeme,  af  Telegrafi  og 
Telefonering.  Fremstillingen  er  som  sæd- 
vanlig hos  denne  Forf.  klar  og  saa  letfattelig, 
at  selv  en  Læser  med  meget  faa  fysiske 
Forudsætninger  vil  kunne  have  meget 
Udbytte  af  den. 


Gyldendals  Bibllothek   for  Børn. 

Redigeret  af  Knud  V.  Rosenstand.  Det 
er  Hensigten  med  dette  nye  „B  i  b  1  i  o  t  h  e  k 
for  Børn"  at  skabe  en  systematisk 
Række  af  gode  Børnebøger,  i  hvilke  der 
vil  blive  lagt  særlig  Vægt  paa,  at  Sprog 
og  Indhold  afpasses  efter  Børnenes  Tarv. 
Med  de  3  foreliggende  Bøger  synes  Redak- 
tøren at  have  gjort  en  heldig  Begyndelse.  I 
den  ene  findes  en  forkortet  Bearbejdelse  af 
H.  C.  Andersens  „Mit  Livs  Eventyr",  som 
dog  næppe  vil  more  Børnene  i  samme 
Grad  som  de  rigtig  gode  gamle  „Andersens 
Eventyr".  I  den  anden  fortælles  jævnt 
og  tiltalende  om  „kloge  og  trofoste  Dyr". 
Den  tredje  er  en  Bearbejdelse  af  en  en- 
gelsk Historie  Julerose";  den  er  fortalt 
naturligt  og  uden  Sentimentalitet.  —  Det 
er  Meningen  hvert  Aar  at  udgive  3  eller 
4  saadanne  smaa  Bøger  indeholdende  *)  en 
Livsskildring  af  en  berømt  Mand  eller 
Kvinde,  ')  et  Udvalg  af  gamle  Eventyr, 
')  en  Rejsebeskrivelse  eller  en  Fortælling 
om  Dyr  eller  om  Opfindelser,  *)  en  original 
Fortælling  eller  en  Fordanskning  af  en 
god  udenlandsk  Børnebog.  —  De  smaa 
meget  billige  Bøger  er  særdeles  smukt 
udstyrede. 

12. 

E>et  laa  ikke  for  ham  at  se  lyst  paa  Eksistensen.  Hans  Natur  var 
altfor  spændt  dertil,  i  uafbrudt  Stræben.  Skønt  han  vel  nu  og  da  følte 
det  umiddelbare  Velvære  ved  at  aande  frit,  se  Solen  skinne  og  fornemme 
Vindens  Susen  og  altid  følte  en  Fryd  ved  at  staa  i  den  første  Ungdom, 
laa  der  dog  saa  meget  Tungsind  i  hans  Væsen  og  en  saadan  Uvilje 
mod  at  give  sig  hen  i  nogensomhelst  Illusion,  at  naar  han  saa  ind  i 
sig  selv  og  gjorde  sig  Rede  for  sit  Liv,  fornam  han  det,  som  havde 
han  aldrig  én  Dag  i  sit  Liv  været  glad.  Han  kendte  ikke  Glæden  i 
dagvis,  næppe  i  timevis,  kun  en  øjeblikkelig  Henrykkelse  under  Sam- 
liv med  Kammerater  ved  et  Gilde,  under  Samkvem  med  en  Ven,  under 
Indtrykket  af  Naturskønhed  eller  kvindelig  Ynde,  og  —  som  den  Lykke 
at  blive  aandeligt  beriget  —  under  Læsning  af  et  Digt,  Syn  af  et  Skue- 
spil eller  Fordybelse  i  et  Kunstværk. 

Følelsen  af  at  beriges  var  desværre  under  Samlivet  med  Omgivelr 
serne  saare  sjælden  hos  ham.  Næsten  stadigt  havde  han  under  Sam- 
talerne med  fremmede  Mennesker  den  stik  modsatte  Fornemmelse, 
som  oprørte  ham,  den,  at  han  blev  aandeligt  udsuget,  presset  som  en 
Citron,  og  mens  han  aldrig  kedede  sig,  naar  han  var  alene,  led  han  i 
Andres  Selskab  paa  en  overvældende  Maade  af  Kedsomhed.  Ja,  han 
kedede  sig  i  den  Grad  ved  de  Besøg,  hvormed  han  overhobedes  af 
Kammerater  og  Bekendte,  der  hensynsløst  tog  hans  Tid  for  at  slaa 
nogle  Timer  ihjel,  at  han  formelig  fortvivlede  derover;  han  var  for  ung 
til  haardnakket  at  kunne  negte  sig  hjemme.  En  saadan  Plads  optog 
efterhaanden  Forestillingen  om  den  Kedsomhed,  hvorunder  han  led 
næsten  ved  al  Selskabelighed,  at  han  digtede  et  ikke  helt  ilde  (des- 
værre tabt)  Eventyr  om  Kedsomheden  over  et  Motiv,  som  han  adskil- 
lige Aar  senere  saa  anderledes  anvendt  i  Sibberns  bekendte  Skrift 
fra  Aaret  2135.  Eventyret  blev  læst  højt  for  Nutzhoms  Bande  og 
vandt  dens  Bifald. 

Men  skønt  han  saaledes  ingenlunde  kunde  kaldes  livsglad,  var  der 
i  Kraft  af  hans  overstrømmende  Ungdom  i  ham  bestandig  noget  over- 
stadigt, der,  saasnart  Samkvem  med  andre  bragte  ham  ud  af  Ligevægt, 
føltes  som  Overgivenhed,  og  fik  ham  til  at  udbryde  i  Latter. 

For  sin  rent  ustyrlige  Lattermildhed  var  han  bekendt,  og  ikke 
netop  fordelagtigt  bekendt,  blandt  sine  Kammerater.  Han  havde  et 
yderst  aarvaagent  Blik  for  det  Latterlige,  og  impulsiv  som  han  endnu 
var,  var  det  ham  ikke  muligt  at  nøjes  med   et   Smil.      Ikke   ganske 

sjældent  kunde  han  paa  en  Spadseretur  gennem  Byens  Gader  le 
ustanseligt  en  hel  Gade  igennem.  Der  var  Tider,  hvor  han  var  ude 
af  Stand  til  at  lægge  Baand  paa  denne  Latter;  han  lo  som  et  Barn; 
og  det  var  ham  ubegribeligt^  at  Folk  kunde  gaa  saa  adstadige,  saa  inder- 
ligt højtidelige  omkring.  Saa  En  ham  blot  stift  i  Øjnene,  kom  han  til 
at  le.  Koketterede  en  ung  Pige  en  Smule  med  ham,  kunde  han  le 
hende  lige  op  i  Ansigtet.  En  Dag  gik  han  ud  og  saa  to  fulde  Sjovere 
i  en  Droske,  hver  med  sin  Ligkrans  paa  Skødet;  han  maatte  le;  han 
mødte  en  gammel  Laps,  han  kendte,  og  denne  havde  to  Frakker  paa, 
af  hvilke  den  ene  hang  ned  under  den  anden;  han  maatte  le  ogsaa 
deraf.  Undertiden,  naar  han  gik  eller  stod  i  sine  egne  Tanker, 
var  han  yderlig  adspredt,  svarte  mekanisk  eller  talte  i  en  T,one, 
der  kun  lidet  passede  til  Ordene;  mærkede  han  det  saa  selv, 
maatte  han  le  højt  af  sin  egen  Adspredthed.  Det  kunde  hænde  ham, 
at  han  i  fint  Aftenselskab,  indført  af  Husets  Søn  i  en  ham  fremmed 
stiv  Familie,  hvor  Samtalen  ved  Bordet  gik  trægt  med  Enstavelsesord, 
kom  til  at  le  saa  voldsomt,  at  alle  betragtede  ham  med  Forbauselse 
eller  Vrede.  Og  det  kunde  hænde  ham,  at  etsteds,  hvor  noget  Sørge- 
ligt, der  berørte  de  Nærværende,  kom  paa  Tale,  Erindringen  om  noget 
Pudsigt,  han  samme  Dag  havde  oplevet  eller  hørt,  dukkede  saa  beta- 
gende op  i  ham,  at  han  fik  de  for  Omgivelserne  ufattelige  og  kræn- 
kende Latteranfald,  som  det  var  ham  umuligt  at  trænge  tilbage.  Ved 
sørgelige  Festhandlinger  plagede  Angsten  for  at  komme  til  at  le  ham 
saaledes,  at  hans  Opmærksomhed  uvilkaarligt  fæstede  sig  paa  alt,  hvad 
det  gjaldt  om  ikke  at  tænke  paa,  og  efter  nogen  Tids  indre  Kamp 
pladskede  han  da  ud  i  Latter.  Særligt  harmelig  var  denne  Tilbøje- 
lighed for  ham,  hvor  Latteren  greb  forstyrrende  for  Andre  ind  i  noget, 
det  var  hans  egen  Lyst  og  Vilje  at  føre  igennem.  Saaledes  ødelagde 
han  ved  sin  Latter  de  første  Prøver  paa  Sofokles'  græske  Filoktetes, 
som  en  lille  Gruppe  Studerende  efter  Julius  Langes  Opfordring  vilde 
opføre.  Enkelte  udtalte  Græsken  besynderligt,  andre  havde  glemt  deres 
Rolle  eller  spillede  slet  —  og  det  var  nok  til,  at  han  fik  et  Latter- 
anfald, der  neppe  lod  sig  standse.  Saaledes  lo  han  meget  ofte,  ganske 
forpint  over  at  maatte  le,  i  Virkeligheden  tungsindig  til  Mode  og  med 
Hovedet  fuldt  af  Bekymring;  han  maatte  da  mindes  Ørvarodd,  der 
hos  Oehlenschlager  ikke  ler,  naar  han  er  glad,  men  skoggerler,  naar 
han  er  hjertegreben. 

Latteranfaldene  var  i  Virkeligheden  et  Udslag  af  hans  pure  Ung- 
dom; med  al  sin  Grublen  var  han  i  mange  Maader  forbleven  et  Barn; 
han  lo,  som  Drenge  og  unge  Piger  ler  uden  at  kunne  holde  op,  særlig 
naar  de  ikke  maa.  Men  denne  generende  Egenskab  hos  ham,  hen- 
ledede hans  Tanker  paa  selve  Latterens  Væsen;  han  stræbte  at  gøre 
sig  Rede,  hvorfor  han  lo,  og  hvorfor  man  lo,  overvejede  efter  Evne, 
hvorpaa  det  Komiske  beroede,  og  hvori  det  bestod,  nedlagde  saa  Fru  g- 

terne  af  sine  Overvejelser  i  sin  anden  større  Afhandling  Om  Latteren, 
der  er  gaaet  tabt. 

Da  han  nærmede  sig  sit  tyvende  Aar,  holdt  Latteranfaldene  ganske 
op.  Jeg  har,  skrev  han  da,  set  ind  i  hint  Sukkenes  Rige,  paa  hvis 
Tærskel  jeg  —  som  Parmeniskos  overfor  det  trofoniske  Orakel  —  paa 
en  Gang  har  glemt  at  le. 

13. 

Imidlertid  var  han  fyldt  sit  attende  Aar  og  Valget  af  en  Livsstilling 
maatte  træffes.  Men  hvad  duede  han  til?  Hans  Forældre  ønskede 
som  de  øvrige  af  hans  Slægtninge,  paa  hvis  Dom  han  satte  Pris,  at 
han  skulde  gaa  den  juridiske  Vej;  man  mente,  han  vilde  kunne  blive 
en  dygtig  Advokat;  men  selv  holdt  han  sig  tilbage,  hørte  i  det  første 
Studenteraar  endnu  ikke  en  eneste  juridisk  Forelæsning.  I  Juli  1860, 
efter  at  han  havde  taget  den  filosofiske  Eksamen  (med  Udmærkelse  i 
alle  Fag),  trængte  Spørgsmaalet  paa.  Om  han  vilde  kunne  udfolde 
betydeligere  Evner  som  Forfatter,  var  det  ham  umuligt  at  afgøre.  Kun 
det  var  han  klar  over,  at  med  en  underordnet  Stilling  i  Literaturen 
vilde  han  ikke  lade  sig  nøje;  saa  hundrede  Gange  heller  være  Byfoged 
i  Korsør.  En  indre  Stemme  sagde  ham,  at  han  vilde  naa  frem  som 
Skribent.  Han  opfattede  det,  som  var  der  for  Tiden  Dødsstilhed  i 
Europas  Skønliteratur,  men  som  om  mægtige  Kræfter  rørte  sig  i  det 
Stille.  Han  mente,  at  et  nyt  Opsving  forestod.  I  August  1860  skrev 
han  for  sig  selv:  „Vi  Danske  vil  med  vor  nationale  Kultur  og  vort 
Kendskab  til  fremmede  Literaturer  staa  vel  væbnede,  naar  dét  literære 
Gjallerhom  igen  lyder  ovec  Verden  og  kalder  den  fyrige  Ungdom  til 
Kamp.  Det  er  min  sikreste  Overbevisning,  at  den  Tid  vil  komme,  og 
at  jeg  selv  her  i  Norden  vil  blive  om  ikke  den,  som  fremkalder  den, 
dog  saare  virksom  dertil.** 

Et  af  de  første  Værker,  han  som  Rus  havde  gennemlæst,  var 
Goethes  Digtning  og  Sandhed  og  dette  Levnedsløb  havde  gjort  et 
umaadeligt  Indtryk  paa  ham.  I  sit  barnagtige  Sværmeri  besluttede  han 
at  læse  alle  de  Bøger,  Goethe  dér  nævner,  at  han  i  sin  Ungdom  har 
læst,  og  saaledes  begyndte  og  fuldendte  han  en  Gennemlæsning  af 
Winckelmanns  samtlige  Værker,  af  Lessings  Laokoon  og  øvrige  kunst- 
arkæologiske Undersøgelser,  studerede  med  andre  Ord  Kunsthistorie 
og  Kunstfilosofi  fra  først  af  i  Fremstillinger,  der  fra  den  senere  Forsk- 
nings Synspunkt  var  ganske  forældede,  om  end  i  sig  selv  og  for  deres 
Tid  værdif\ilde  nok.  Goethes  Levned  betog  ham  en  Tidlang  saadan, 
at  han  genfandt  Bogens  Figurer  allevegne.  En  gammel  Lærer,  han 
tidligt  om  Morgenen  gik  til,  for  at  indvinde  den  Kundskab  i  Engelsk^ 
som  Skolen  ikke  havde  meddelt  ham,  mindede  ham  f.  Eks.  levende 
om  den  gamle  Danselærer  hos  Goethe,  og  hans  Indtryk  bestyrkedes, 
da  han  erfor,  at  ogsaa  denne  havde  to  smukke  Døtre.  Vigtigere  var 
det,    at   Bogen   vakte   en   rastløs  Kundskabstrang  i  hans  Indre,   paa 

samme  Tid  som  han  i  sit  Sind  optog  et  Billede  af  Goethes  monu- 
mentale Personlighed  og  en  Paavirkning  af  hans  Alsind. 

Imidlertid  drev  Forholdene  i  hans  Hjem  til  nu  uden  videre  Vaklen 
at  begynde  et  Fagstudium.  De  Udsigter,  Literaturen  bød,  var  altfor 
fjerne.  Til  Naturvidenskaberne  havde  han  intet  Anlæg;  det  Logiske  i 
hans  Evner  syntes  lettere  at  kunne  trænge  ind  i  Retsvæsenet;  det 
juridiske  Studium  blev  da  valgt  og  begyndt. 

Universitetsforelæsningerne,  som  de  holdtes  af  Professorerne  Aagesen 
og  Gram,  var  forfærdelige;  de  bestod  i  en  langsom,  søvnig  Dikteren. 
En  dødelig  Kedsomhed  rugede  altid  i  Høresalene.  Særligt  var  Aagesen 
uudholdelig ;  intet  Menneskeligt  kom  til  Orde  naar  han  dikterte.  Gram  var 
en  imødekommende,  velvillig  Personlighed,  men  neppe  stod  han  paa 
Katedret  før  det  var,  som  sagde  ogsag  han:  Jeg  er  et  Menneske,  alt 
Menneskeligt  er  mig  fremmed. 

Studiet  maatte  da  drives  ved  Hjælp  af  Manuduktør,  og  den,  hvem 
han  i  Forening  med  Kappers,  Ludvig  David  og  nogle  andre  valgte,  Otto 
Algreen-Ussing,  var  som  Vejleder  baade  dygtig  og  elskværdig.  Der  skulde 
endnu  gaa  henved  fem  Aar,  før  denne  Mand  og  hans  mere  evnestærke 
Broder,  Frederik,  i  Anledning  af  den  kongetro  og  konservative  August- 
forenings Dannelse  blev  forfulgte  og  latterliggjorte  som  reaktionære  af 
den  herskende  Presses  Redaktører,  der  blot  et  Par  Aar  senere  afslørede 
sig  som  tifold  mere  reaktionære  end  de.  Faderen,  den  bekendte 
Politiker  Algreen-Ussing,  havde  som  ung  Oppositionsmand  under 
Christian  den  Ottende  staaet  ved  Davids  Side.  Sønnerne  var  gode 
Hoveder  og  ypperlige  Jurister  be^e  to,  men  Otto  ligefrem  begejstret 
for  Jurisprudensen;  i  hans  Mund  var  Jurist  „det  Første,  et  Menneske 
kan  være." 

Det  lykkedes  ham  dog  ikke  at  meddele  sin  Begejstring  for  Juraen 
til  den  yngste  af  sine  Elever.  Denne  gjorde  sig  Flid,  men  der  var  i 
Stoffet  kun  lidet,  der  vakte  hans  Interesse.  Christian  den  Femtes  Danske 
Lov  fængslede  ham  udelukkende  ved  sin  Sprogform,  ved  de  anskuelige 
og  fyndige  Udtryk,  der  nu  og  da  anvendtes.  Som  naar  det  hed: 
„Abild-  og  Kaal-Have  og  Tofte,  som  maa  indhegnis,  skal  hver  Mand 
sig  selv  hegne  med  sit  Gierde"  eller  naar  det  hed:  „Optinger  Mand 
for  nogen  Sag  ustokket,  ublokket  og  unødt,  da  er  hånd  pligtig  til  det 
at  efterkomme,  som  hånd  udlovet  haver."  Ellers  var  det  stærkeste 
Indtryk,  han  i  hine  Timer  modtog,  det  af  den  overlegne  Skarpsindighed 
i  Anders  Sandøe  Ørsteds  Lovfortolkning.  Naar  Ynglingen  havde  læst 
og  atter  læst  et  Lovsted,  der  forekom  ham  let  fatteligt  og  kun  til  at 
forstaa  paa  en  eneste  Maade,  hvor  kunde  han  da  andet  end  undres  og 
overvældes,  naar  Læreren  foredrog  Ørsteds  Fortolkning,  der  paaviste, 
at  Loven  var  jammerligt  affattet  og  kunde  udlægges  paa  tre  eller  fire 
forskellige,  hinanden  modsigende  Maader!  Men  dette  blev  saare  hyppigt 
af  Ørsted  ganske  uigendriveligt  godtgjort. 

I  sin  Uimodtagelighed  for  de  juridiske  Enkeltheder  og  sin  Interesse- 

løshed  overfor  den  positive  Ret,  kastede  han  sig  da  nu  med  des  større 
Lidenskab  over  hvad  man  i  gamle  Dage  havde  kaldt  Naturretten,  og 
fordybede  sig  atter  og  atter  i  Retsfilosofi. 

14. 

Paa  samme  Tid  som  det  juridiske  Studium  saaledes  begyndtes,  an- 
lagdes et  filosofisk  og  æstetisk  Studium  efter  en  stor  Maalestok.  Dagen 
inddeltes  fra  Morgen  til  sildig  Nat,  og  der  var  Tid  til  Alt,  til  de  gamle 
og  nyere  Sprog,  til  de  juridiske  Timer  hos  Manuduktøren,  til  de  filo- 
sofiske Forelæsninger,  som  Professorerne  H.  Brochner  og  R.  Nielsen 
paa  Universitetet  holdt  for  Viderekomne,  og  til  selvstændig  Læsning  af 
videnskabelig  og  historisk  Art. 

En  af  Lærerne  fra  hans  Skoletid,  en  grundigt  lærd  Filolog,  nu- 
værende Dr.  Oscar  Siesbye,  tilbød  ham  uden  Vederlag  Undervisning, 
og  ved  hans  Hjælp  blev  Æschylos,  adskillige  Tragedier  af  Sofokles  og 
Euripides,  et  og  andet  af  Pindar  og  Platon,  Komedier  af  Plautus  og 
Terents  omhyggeligt  læste.  Og  denne  Videnskabsmands  Interesse 
indskrænkede  sig  ikke  til  Undervisningen,  men  omfattede  den  unge 
Students  Personlighed  og  Stræben  i  det  Hele. 

Frederik  Nutzhorn  læste  Edda  og  Nibelungenlied  med  ham  i  Grund- 
sprogene; med  Jens  Paludan-Muller  gennemgik  han  det  Ny  Testamente 
paa  Græsk,  med  Julius  Lange  Sofokles,  Horats  og  Ovid,  lidt  af  Aristo- 
teles og  Theokrit.    CatuUus,  Martial  og  Cæsar  læste  han  alene. 

Dog  egenlig  Inspiration  kom  der  først  over  hans  Studier,  da  han 
nærmede  sig  sit  nittende  Aar.  Af  Filosofi  havde  han  da  kun  tilegnet 
sig  et  og  andet  af  Søren  Kierkegaard.  Men  nu  begyndte  han  et 
samvittighedsfuldt  Studium  af  Heibergs  filosofiske  Skrifter  og  arbejdede 
redeligt  paa  at  sætte  sig  ind  i  dennes  spekulative  Logik.  Altsom 
Heibergs  Prosaiske  Skrifter  kom  ud  i  Udgaven  af  1861,  blev  de 
granskede  med  den  yderste  Agtpaagivenhed.  Heibergs  Død  i  1860 
havde  berørt  ham  som  en  Sorg;  han  elskede  og  dyrkede  Heiberg  som 
Tænker.  Den  formelle  Klarhed  og  indre  Dunkelhed  i  den  Heibergske 
Tillempning  af  Hegels  Lærdomme  gav  en  vis  kunstnerisk  Tilfreds- 
stillelse, paa  samme  Tid  som  den  fremkaldte  en  Anstrengelse  for 
virkelig  at  forstaa. 

Men  efter  Sagens  Natur  kunde  Heibergs  filosofiske  Livsgeming  for 
den  Studerende  ikke  blive  andet  end  en  Indførelse  i  Hegels  Tankegang 
og  en  Indledning  i  Mesterens  egne  Værker.  Den  unge  Student  vidste 
ikke  af,  at  Europa  nu  ved  Aaret  1860  forlængst  over  disse  Arbejder 
var  gaaet  over  til  Dagsordenen.  Med  lidenskabelig  Attraa  efter  at|naa 
til  Sandhedserkendelse  gav  Ynglingen  sig  i  Kast  med  Systemet,  begyndte 
med  Encyclopædien,  læste  de  tre  Bind  Æstetik,  Retsfilosofien,  Historiens 
Filosofi,  Aands-Fænomenologien,  atter  Retsfilosofien,  Religionsfilosofien, 
endelig  Logiken,  Naturfilosofien  og  Aandsfilosofien  i  en  sand  Rus  af  Er- 
kendelsesglæde.  En  Dag,  da  en  ung  Pige,  han  følte  sig  draget  til,  havde 

bedt  ham  komme  og  sige  hende  Farvel  umiddelbart  før  hendes  Bort- 
rejse, glemte  han  Timen,  Rejsen,  Aftalen  og  hende,  over  sin  Hegel. 
Da  han,  gaaende  op  og  ned  af  sit  Gulv,  kom  til  at  trække  Uhret  op 
af  Lommen,  opdagede  han,  at  han  havde  forsømt  sit  Stævnemøde  og 
at  den  unge  Pige  nu  længst  maatte  være  rejst. 

Hegels  Retsfilosofi  havde  en  Fortryllelse  for  ham  som  juridisk 
Student,  dels  paa  Grund  af  den  Overlegenhed,  hvormed  det  Substan- 
tielle i  Hegels  Aand  fremtraadte  her,  dels  paa  Grund  af  Bogens  ud- 
æskende Holdning  overfor  vedtagne  Meninger  og  Udtryk,  idet  for 
Hegel  her  „Moraliteten"  næsten  bliver  det  eneste  Forkastelige.  Dog 
mest  henrev  ham  Æstetiken.  Den  var  letfattelig  og  dog  vægtig,  over- 
strømmende rig. 

Atter  og  atter  følte  han  sig  under  Læsningen  af  Hegels  Værker 
henrevet  ved  at  se  en  ny  Tankeverden  aabne  sig  for  ham.  Og  naar 
hvad  der  længe  havde  været  ham  uforstaaeligt,  efter  haardnakket 
Grublen  tilsidst  blev  ham  klart,  følte  han,  hvad  han  selv  kaldte  „en 
unævnelig  Salighed**.  Hegels  forud  for  Erfaringen  opførte  Tanke- 
system, hans  tyske  med  vilkaarligt  dannede  Kunstord  overlæssede  Stil 
fra  Anno  1810,  der  skulde  synes  at  maatte  aiiskrække  en  Yngling  fra 
et  andet  Land  og  en  anden  Tid,  betydede  for  ham  kun  Vanskeligheder, 
som  det  var  en  Fornøjelse  at  overvinde.  Selve  det  Hegelske  var  ham 
tilmed  ikke  Hovedsagen.  Hovedsagen  var  denne:  Han  lærte  en 
verdensomspændende  Aand  at  kende ;  han  blev  indviet  i  et  Forsøg  paa 
at  fatte  Altet,  der  halvvejs  var  Visdom,  halvvejs  Poesi;  han  fik  Indblik 
i  en  Metode,  der  om  end  videnskabeligt  utilfredsstillende  og  allerede 
da  forladt  af  Forskerne,  var  frugtbar  og  beroede  paa  aandfuld  Opfattelse 
af  Sandhedens  Væsen ;  han  følte  sig  sat  i  en  stor  Aandshøvdings  Skole, 
og  i  denne  Skole  lærte  han  at  tænke. 

Vistnok  havde  han  kunnet  faa  Indvielsen  i  en  Skole,  som  var 
oprettet  paa  mere  moderne  Grundlag;  vistnok  havde  han  sparet  megen 
Tid  og  mange  Omveje,  om  han  var  bleven  indført  i  en  Erfaringsfilosofi, 
eller  om  Skæbnen  havde  sat  ham  i  en  Skole,  hvor  Historien  blev 
opfattet  mere  kildekritisk,  om  end  mindre  aandfuldt,  og  hvor  Agtelsen 
for  Enkeltpersonligheden  var  større.  Men  som  Skolen  var,  drog  han 
i  ethvert  Tilfælde  af  den  al  den  Gavn,  den  kunde  gøre  hans  Jeg,  og 
han  fornam  sig  med  Henrykkelse  i  mægtigt  fremskyndet  aandelig  Frem- 
gang. Det  gjorde  derfor  intet  synderligt  Skaar  i  hans  Fornemmelse 
af  at  være  naaet  til  videnskabelig  Indsigt,  da  han  erfor,  hvad  han  ikke 
fra  først  af  havde  vidst,  at  hans  Lærere,  Hans  Brochner  saa  vel  som 
Rasmus  Nielsen,  var  enige  om  ikke  at  blive  staaende  ved  den  tyske 
Filosof,  var,  som  det  hed,  „komne  ud  over  Hegel". 

Paa  den  Højde,  hvortil  Studiet  af  Filosofien  havde  løftet  ham, 
forstod  han  nu,  at  de  Spørgsmaal,  hvormed  han  var  kommen  til  Viden- 
skaben, var  urigtigt  stillede,  og,  selv  uden  at  besvares,  faldt  bort.  Ord, 
der  i  Aartusinder  havde  fyldt  Menneskehedens  Sind,  Gud,  Uendelighed, 

Tanke,  Natur  og  Aand,  Frihed  og  Formaal,  alle  disse  Ord  fik  en  anden, 
dybere  Mening,  stempledes  med  et  nyt  Præg,  fik  ny  Værdi,  og  de 
lutrede  Forestillinger,  de  nu  udtrykte,  modsattes  hinanden  og  indgik 
Forbindelser  med  hinanden,  indtil  Verdensaltet  saas  gennemtrukket  med 
et  Net  af  Tanker  og  hvilende  deri. 

Fra  denne  Højde  tog  da  det  Smaa  og  Dagligdags,  som  sysselsatte 
Menneskevrimlen,  sig  jammerligt  ud.  Hvad  betydede  f.  Eks.  Kævlet  i 
Rigsdag  og  Rigsraad  i  et  lille  Land  som  Danmark  i  Sammenligning 
med  Frihedsideens  naturnødvendige,  ved  Aandslove  bestemte  Kæmpe- 
gang gennem  Verdenshistorien,  som  den  fremtraadte  hos  Hegel!  Og 
især,  hvad  betydede  Avisernes  Døgnsladder,  der  opfyldte  saa  mange 
Samtidiges  Sind,  i  Sammenligning  med  den  Ynglingen  aabnede  Mulighed 
til  et  Liv  i  evige  Ideer,  med  dem  og  for  dem! 

15. 

Dybere  endnu  fornam  han  Indvielsen,  da  han  fra  Hegel  gik  tilbage 
til  Spinoza  og  første  Gang  læste  Ethica  med  Andagt  og  Begejstring. 
Her  stod  han  ved  den  panteistiske  Filosofis  Ophav  i  den  nyere  Tid. 
Her  var  Filosofien  endnu  tydeligere  Religion,  idet  den  erstattede 
Religionen.  Var  Metoden  her  end  saare  kunstig,  rent  matematisk,  saa 
havde  Filosofien  her  en  oprindeligere  Aandsforms  Tiltrækning,  virkede 
omtrent  som  primitiv  Malerkunst  jævnført  med  udviklet.  Selve  Sprog- 
brugen Gud  eller  Naturen  havde  en  betagende  Mystik.  Det  Kapitel  i 
Værket,  der  er  helliget  Lidenskabernes  Naturhistorie,  overraskede  og 
berigede  ved  sin  simple  og  dybe  Forklaring  af  de  menneskelige  Sjæls- 
tilstande. Og  skønt  Kampen  mod  Overtroens  Livsbetragtning  her 
førtes  med  afvisende  Skarphed,  medens  den  i  moderne  Filosofi  kun 
underforstodes,  var  det  som  om  Tankerne  her  gik  ad  stillere  Veje. 

Hos  Hegel  havde  det  udelukkende  været  Tankernes  Omfang  og 
Tænkningens  Fremgangsmaade  som  festholdt.  Hos  Spinoza  var  det 
anderledes.  Hans  Personlighed  drog,  det  store  Menneske  i  ham,  et 
af  Historiens  største.  En  ny  Type  var  indtraadt  i  Verdenshistorien 
med  ham;  han  var  den  over  Jordelivet  hævede  stille  Tænker,  mindende 
om  Jesus  ved  Karakterens  Renhed  og  Styrke;  Jesu  Modsætning  som 
Naturdyrker,  Nødvendighedsdyrker  og  Panteist.  Hans  Lære  var  Grund- 
laget for  den  nye  Tids  Tro.  Han  havde  paa  en  Gang  været  Helgen 
og  Hedning,  oprørsk  og  from. 

Da  Grundtvig  sidste  Gang  havde  Ordet  paa  Rigsdagen,  sagde 
han:  „I  hvor  høj  Pris  jeg  end  sætter  paa  Hjærtet  baade  hos  Enkeh- 
mand  og  hos  hele  Folkefærd,  har  jeg  dog  det  Skøn,  at  Tingstedet 
er  ikke  Stedet  til  Hjærteudgydelser;  saa  jeg  heller  ikke  har  for 
Skik  at  præke  paa  Tinge  eller  at  holde  Tinge  i  Kirken". 

Den  Sans  for  klare  Skel,  som  disse  Ord  vidner  om,  genfindes  i 
følgende  Linjer  af  „Skolen  for  Livet":  „Da  Menneskelivet  i  al  sin 
Mangfoldighed  dog  lader  sig  henføre  til  tre  Hovedretninger:  den  gude- 
lige,  den  borgerlige  og  den  videnskabelige,  saa  kan  man  ogsaa 
tænke  sig  tre  Slags  Skoler  for  Livet,  Kirkeskolen  nemlig,  Borgerskolen 
og  den  lærde  Skole,  der  naturligvis  maa  have  samme  Forskellighed, 
som  det  tilsvarende  Liv." 

Ved  „Borgerskolen"  tænker  han  paa  en  dansk  Højskole,  hvis 
Maal  er  at  hjælpe  Landet  til  oplyste  og  nyttige  Borgere.  Da  den,  der 
vil  udrette  noget  til  Gavns,  maa  vogte  sig  vel  for  at  blande  alt  i  en 
Pærevælling,  maa  ogsaa  hver  Skoleart  holde  sig  paa  sin  egen  Plads  og 
fremfor  alt  se  at  blive  dygtig  i  Brugen  af  sine  egne  Midler.  Gang  efter 
Gang  fremhæver  han,  at  i  Højskolen  bør  Undervisningen  samle  sig  om 
Modersmaalet,  Fædrelandets  Historie,  Folkesangen,  Fædrelandets  Ud- 
seende og  Fylde,  Folkets  Næringsveje  og  Hjælpekilder,  dets  Statsfor- 
fatning og  Lovgivning.  Han  glemmer  dog  ikke  af  tilføje:  „Hermed  er 
slet  intet  udelukket  af  den  folkelige  Kundskabskreds,  men  kun  lige* 
som  indstreget,  hvad  der  maa t te  findes  for  at  gøre  den  tilsigtede  Nytte 
og  give  Anstalten  sit  ejendommelige  Præg,  som  den  ikke  faar  ved,  hvad 
den  har  til  fælles  med  Universitetet,  men  ved,  hvad  den  har  for  sig 
selv. " 

Lige  saa  lidt  som  Grundtvig  vilde  have  en  Folkehøjskole,  der  kun 
var  et  grumset  Aftryk  af  den  lærde  Skole,  lige  saa  Ijæmt  var  det  fra 
hans  Tanker,  at  Folkehøjskolen  maatte  blive  en  Kirke,  hvor  det  op- 
byffielige  fyldte  Timerne,  eller  en  Kirkeskole,  hvor  kristelig  Oplysning 
i  snævrere  Forstand  var  Hovedsagen.  Men  det  maa  ikke  overses,  at 
han  ingenlunde  tænkte  sig  som  en  sund  Tingenes  Tilstand,  at  der 
skulde  være  et  svælgende  Dyb  paa  hver  sin  Side  af  Højskolen  med 
den  lærde  Skole  til  venstre  og  Kirkeskolen  til  højre. 

Det  ses  af  det  ovenstaaende,  at  han  kunde  hentyde  til  det,  Høj- 
skolen har  til  fælles  med  Universitetet,  og  enhver,  som  kender  blot  en 
lille  Smule  til  Grundtvigs  Skoletanker,  véd,  at  han  mangfoldige  Gange 
har  ytret,  at  folkelig  Oplysning  og  Kristendom  ingenlunde  kunde  være 
hinanden  uvedkommende.  Enkelte  af  disse  Ytringer  skal  her  frem- 
drages : 

1824  skriver  han  i  Fortalen  til  „Nyaarsmorgen":  Nu  længes  jeg 
ret  efter  en  lille  Kreds  af  venlige  Medarbejdere,  der  stoler  paa  Herren 
og  stirrer  stadig  paa  det  store  Maal,  han  sikkert  vil  skal  naas,  Op- 
livelsen af  Nordens  Helteaand  til  kristelige  Bedrifter  paa 
en  med  Tidens  Tarv  og  Vilkaar  passende  Bane". 

1850  spaaede  han: 

„Om  hundrede  Aar  er  den  danske  Bonde 
langt  bedre  oplyst  om  de  bedste  Ting, 
end  nu  Professorerne  om  det  onde 
og  om  alle  Tyskeres  Bukkespring; 
han  kender  vor  Jord  i  sin  bedste  Dragt, 
han  kender  den  himmelske  Godheds  Magt." 

I  hans  Brev  fra  1854  til  Peter  Larsen  i  Dons  staar  der:  „De 
har,  min  Ven,  saaledes  vistnok  Ret  i,  at  hverken  Gudsfrygt  eller  Fædre- 
landskærlighed er  Skolesager,  da  det  ikke  er  noget,  man  kan  lære  sig 
til,  eUer  give  Folk  ind  med  Skeer;  men  det  er  ligefuldt  kun  en  daarlig 
Skole,  hvor  man  enten  taber  disse  Hjertesager  af  Syne  eller  stiller  dem 
i  et  skævt  Lys,  saa  baade  maa  alle  gode  Skolemestre  selv  forstaa  og 
ved  deres  hele  Fremstilling  af  Menneskelivets  Vilkaar  og  rette  Brug 
lade  deres  Lærlinger  mærke,  at  hvor  Menneskehjertet,  som  er  hele 
Menneskelivets  Kilde,  aldeles  fattedes,  der  var  menneskelig  Oplysning 
aldeles  umulig." 

1856  digtede  han  Sangen:  „Hvad  Solskin  er  for  det  sorte  Muld." 
Den  25.  Juli  det  nævnte  Aar  blev  den  brugt  ved  Indvielsen  af  en 
Børneskole  i  S  jol  te,  og  d.  3.  Novbr.  næstefter  lød  den  ved  Indvielsen 
af  Marielyst  Højskole.     Det  første  Sted  sang  man: 

„Nu  sejre  Lysets  den  gode  Sang 
i  hele  Danmark  og  her  i  Sjolte." 

Og  det  sidste  Sted: 

„Oprind  da  over  Ma'rielyst 
Oplysningssol  med  din  Moiigenrøde." 

Men  begge  Steder  mindede  Sangeren  Folk  om,  at  til  den  Oplys- 
ning, „som  er  „langt  mere  værd  end  det  røde  Guld",  hører:  „sin  Gud 
og  sig  selv  at  kende." 

Medens  Grundtvig  mange  Gange  udførligt  har  udtalt  sig  om,  ved 
hvilke  Midler  det  danske  skulde  søges  udviklet  hos  Højskolens  Ung- 
dom, savner  man,  saa  vidt  jeg  véd,  hans  udførlige  og  klare  Paavisning 
af  den  Fremgangsmaade,  der  maatte  være  at  anbefale,  naar  en  „Hjerte- 
sag" som  Gudsfrygt  skal  stilles  i  det  rette  Lys  for  den  samme  Ungdom. 
Men  han  har  tit  hentydet  til,  at  de  unge  først  og  sidst  skulde  oplyses 
om  dem  selv.  Den  Opgave,  han  dermed  stiller  Skolen,  vilde  han 
aldeles  afgjort  ikke  finde  løst,  hvor  der  kun  gives  Oplysning  om  folkelige 
Forhold.  Hans  Ord  peger  i  Retning  af  det  sykologiske,  deri  indbefattet 
ethiske  og  religiøse  Spørgsmaal. 

II 

Grundtvig  naaede  ikke  at  iaa  sine  Højskoletanker  fra  Trediverne  og 
Fyrrerne  virkeliggjorte  ved  Oprettelsen  af  en  stor  Folkehøjskole  i 
Sorø.  Var  den  kommen  i  Stand,  vilde  den  sikkert  have  givet  en  om- 
fattende dansk  Oplysning  for  den  fremmeligste  Ungdom  i  Landet. 
Men  Skolen  vilde  tillige,  maatte  Grundtvig  have  raadet,  have  indrettet 
sig  paa  at  virke  til  Fremme  af  religiøst  og  kristeligt  Liv.  Paa  hvilken 
Maade?  Den,  der  kender  hans  Skrift  kun  saa  nogenlunde,  kan  ikke 
blive  helt  forlegen  for  Svar  paa  Spørgsmaalet. 

For  det  første  vilde  Grundtvig  have  fundet  Fremstillingen  af  Fædre- 
landets Historie  aldeles  forfejlet,  hvis  den  ikke  indeholdt  et  religiøst 
Syn  i  Henseende  baade  til  det  henrundne  og  det  kommende.  I  For- 
talen til  „Mundssmag  af  Danmarks  Krønnike  til  levende 
Skolebrug"  skriver  han:  „Danmarks  Fare  og  Frelse,  i  Niels  Ebbe- 
sens, Frederik  den  tredjes  og  Frederik  den  sjettes  Tid, 
anbefaler  jeg  for  Resten  til  særdeles  Opmærksomhed,  da  den  sikre 
Efterretning  derom  ikke  blot  i  sig  selv  maa  vække  alle  Dannemænds 
Deltagelse,  men  kaster  ogsaa  historisk  Lys  paa  „de  underfulde  Kaar, 
Danmark  fik  af  høje  Norner"  og  „skal  til  Graven  bære"."  I  Lighed 
med  det  her  sagte  sang  han  senere  til  Fædrelandet: 

„—din  Ven  sidder  fast  i  det  høie, 
over  dig  vaager  Forsynets  Øje. 
Lad  kun  Lovsang  afløse  din  Klage; 
thi  end  lever  den  gamle  af  Dage". 

Atter  senere  skriver  han  i  „Ledetraad  gennem  Højnordens  Historie" : 
„Saafremt  Stammerne  i  Højnorden  vil  i  Nyaarstiden  blive  sig  selv  og 
Kæmpeaanden  tro,  da  vil  deres  Folkeliv  nyde  al  den  Beskærmelse  og 
Understøttelse,  som  Kristendommen  kan  yde  Folk  og  Riger  af  denne 
Verden,  som  under  den  sin  Frihed  og  fremmer  dens  timelige  Øjemed." 
Og  „da  Kæmpeaanden  altid  tager  Kæmpeskridt,  vil  Hindringerne  for 
det  højnordiske  Folkelivs  fri  og  glædelige  Udvikling,  hvor  mange  de  er, 
baade  let  og  snart  kunne  overvindes,  og  at  de  vil  blive  overvundne, 
derfor  borger  det  „Forsyn",  der  aabenbart  gennem  Tidernes  Løb  har 
indfredet  og  forberedt  Højnorden  til  en  folkelig  Højskole  i  Kæmpestil 
for  Menneskelivets  historiske  Oplysning  og  Forklaring." 

Dernæst  bør  man  mærke  sig,  at  naar  Grundtvig  skrev  om  „Skolen 
for  Livet",  lagde  han  stærk  Vægt  paa  „Vekselvirkningen"  mellem 
Lærere  og  Lærlinger."  Han  maa  jo  da  have  ønsket,  at  Samtaler 
skulde  have  en  ikke  ringe  Plads  paa  Højskolen.  Men  hvor  Ungdom- 
men faar  Lejlighed  til  at  udveksle  Tanker  og  Spørgsmaal  med  sine  Vej- 
ledere, vil  ethiske  og  religiøse  Forhold  komme  stærkt  frem.  Unge 
Mennesker  ønsker  tit  en  Haandsrækning  for  at  kunne  klare  for  sig, 
hvad  de  „skal  tro  og  gøre". 

Endelig  tør  man  ogsaa  sige,  at  selv  om  Grundtvig  ikke  har  nævnt 
„Sjælelæren"  som  et  Fag,  der  nødvendig  maatte  tages  op  i  Højskolen, 
vilde  han  sikkert  have  fundet  det  i  sin  gode  Orden,  at  den  kom  ind 
dér,  saafremt  en  duelig  Lærer  var  ved  Haanden.  Men  Sjælelæren 
blev  af  Grundtvig  sat  i  saa  nær  Forbindelse  med  Menneskelivet  i  hele 
sin  Fylde,  saa  hvor  den  blev  fremstillet,  som  han  kunde  ønske  det, 
maatte  nødvendigvis  det  religiøse  tages  med. 

Søger  man  at  samle,  hvad  der  ligger  i  det  her  udviklede,  kommer 
man  til  den  Slutning,  at  Grundtvig  ikke  i  Trediverne  eller  Fyrrerne 
eller  Begyndelsen  af  Halvtredserne  tænkte  sig,  at  ligefrem  opbyggelige 
Foredrag,  snart  nærmest  ethiske,  snart  nærmest  religiøse  og  snart  nær- 
mest folkelige,  skulde  optage  en  stor  Part  af  Folkehøjskolens  Tid.  Det 
kom,  som  vi  nu  skal  se,  til  at  gaa  anderledes,  end  han  havde  tænkt. 


III 

Ludvig  Schrøder  har  sagt,  at  Skolens  Opgaver  ligger  dér,  hvor 
Elevernes  Trang  mødes  med  Lærerens  Evner.  Det  er  Lærerne  og 
Eleverne,  der  tilsammen  afgør,  hvorledes  en  Skole,  der  udvikler  sig 
paa  naturlig  Maade,  vil  blive.  Den  Mand,  der  prægede  den  danske 
Folkehøjskole  dybest  fra  1851  til  sin  Død  1870,  ja  længe  efter,  var  saa 
helt  i  sin  egen  Stil  og  kom  frem  paa  saa  sent  et  Tidspunkt,  at  ham 
havde  Grundtvig  slet  ikke  regnet  med,  naar  han  skrev  og  talte  og  sang 
om  „Skolen  i  Soer**.  Og  de  Lærlinge,  der  fyldte  de  fleste  Pladser 
paa  Højskolens  Bænke,  var  heller  ikke  lidt  forskellige  fra  dem,  den 
store  paatænkte  Sorøskole  var  beregnet  paa  at  modtage.  Manden  var 
Christen  Mikkelsen  Kold,  og  Lærlingerne  var  ikke  alenede  mest 
begavede  og  opvakte  danske  Ungersvende,  men  ogsaa  mindre  begavede 
og  opvakte,  og  dertil  kom  fra  1862  af  en  stor  Skare  af  unge  Kvinder, 
hvis  Opvakthed  og  Begavelse  ligeledes  var  meget  forskellige. 

Kold  har  sagt:  „For  at  vi  kan  udvikles  i  Kærlighed,  maa  vi  leve  i 
Samfund.  Vi  trænger  til  at  leve  i  Samfund  med  nogle,  vi  kan  elske, 
og  som  elsker  os  igen.  Der  er  sørget  godt  for,  at  vi  kan  modtages 
af  et  Samfund,  naar  vi  fødes  til  Verden,  nemlig  Hjemmets  Samfund. 
Her  udvikles  Kærlighedsspireme  hos  det  lille  Barn.  Det  har  let  ved 
at  finde  sig  til  Rette  i  dette  lille  Samfund,  men  et  større  kan  det  endnu 
ikke  magte."  Bag  disse  Ord  ligger  der  stærke  Minder  fra  Kolds  egen 
Barndomstid.  Han  svarede  D.  G.  Monrad,  da  denne  spurgte  ham 
om  Planen  for  hans  Skole:  „Da  jeg  var  18  Aar,  lærte  jeg  at  elske 
Gud  og  min  Næste,  og  det  var  jeg  saa  glad  ved,  at  jeg  dengang  be- 
sluttede at  anvende  min  Tid  og  mine  Kræfter  til  at  hjælpe  min  Næste 
til  Rette  med  det  samme.  Og  det  er  egentlig  det.  Skolen  vil  lære 
Folk,  at  elske  Gud,  sin  Næste  og  sit  Fædreland."  Men  Spirerne  til 
den  Kærlighed,  der  blev  Drivkraften  i  Kolds  Skolegerning,  blev  tidlig 
nedlagt  i  hans  Sind  af  hans  Moder,  som  var  en  gudfrygtig  Kvinde  med 

usædvanlig  stærk  Sans  for  det,  der  fremmer  Samfundets  Vel.  Og 
Spirerne  fandt  Næring  under  forskellige  Oplevelser. 

Nogen  Tid  efter  at  Kold  var  bleven  Elev  paa  Snedsted  Semi- 
narium, hørte  han  ovre  i  Salling  et  varmt  Vidnesbyrd  af  Lægprædi- 
kanten Peter  Larsen  Skræppenborg  om,  at  „Vorherre  elsker 
Menneskene".  Han  fandt  her  en  Trossandhed,  som  blev  en  bærende 
Magt  i  hans  Liv.  Senere  blev  han  greben  af  det  inderlig  danske  Sinde- 
lag i  Ingemanns  historiske  Romaner  og  hans  Digt:  „Valdemar  den  store 
og  hans  Mænd""  og  fik  Haab  om,  at  „hvad  Danmark  var,  kan  det  atter 
blive;  thi  end  er  Fædrenes  Aand  i  Live.** 

Blandt  de  „gudelige  Forsamlingsfolk**  paa  Mors  og  under  et 
Ophold  i  Sønderjylland  grundfæstes  hans  Livsanskuelse.  Da  han  ikke 
kan  læmpe  sit  Syn  paa,  hvorledes  Religionsundervisningen  for  Børn 
bør  være,  eller  sin  danske  Tankegang  efter  Myndighederne  sønden  for 
Kongeaaen,  forlader  han  Valpladsen  dér  med  de  Ord:  „Det  er  da  ogsaa 
forskrækkeligt.  Jeg  har  hidtil  kunnet  komme  igennem  Verden  næsten 
uanfægtet  med  alle  mine  Lyder  og  Udyder,  og  de  var  mange.  Men 
jeg  skal  netop  stoppes  paa  Grund  af  de  to  eneste  Ting,  der  er  værd 
at  nævnes  hos  mig,  nemlig  Kærlighed  til  Gud  og  til  mit  Fædreland.** 

Det  er  nødvendigt  for  den  rette  Forstaaelse  af  Kolds  Virksomhed 
som  Højskolemand,  at  der  agtes  vel  paa  de  Kendsgerninger:  at  hans 
kristelige  Vækkelse  kommer  før  end  hans  folkelige,  og  at  han  havde 
lettere  ved  at  finde  Mennesker,  der  var  sig  stærkt  bevidste  som  Kristne, 
end  ved  at  finde  stærkt  nationalt  vakte  Mennesker.  Det  falder  godt  i 
Traad  hermed,  at  han  begynder  sin  Højskolegerning  i  en  Præstegaard 
(Ryslinge),  og  at  han  siden  bygger  sin  Skole  i  Kertemindeegnen,  hvor 
det  gudelige  Forsamlingsrøre  havde  sat  dybe  Spor.  De  mest  lydhøre 
blandt  hans  Elever  kom  gennemgaaende  fra  de  Egne,  hvor  det  gudelige 
Forsamlingsfolk  havde  hjemme,  og  hvor  den  grundtvigske  kirkelige 
Oplysning  havde  fundet  sine  bedste  Venner  blandt  Bønderne.  Ethisk- 
religiøs  Tale  fandt  aabne  Øren  blandt  disse  Elever.  Og  Kold  gjorde  den 
Opdagelse,  at  ogsaa  den  Part  af  vort  Folk,  der  havde  været  udenfor  det 
kristelige  Livsrøre,  lod  sig  lettest  paavirke  af  samme  Slags  Undervis- 
ning. Han  har  sagt:  „Vore  Bønder  sov  i  sin  Tid  ind  med  Næsen 
over  Bibelen;  dér  vil  man  finde  dem,  naar  de  igen  skal  vækkes  op, 
og  dér  maa  man  altsaa  søge  dem.** 

Nu  er .  der  gaaet  en  Menneskealder  siden  Kolds  Død.  Men  de 
Baand,  han  knyttede  mellem  sin  Gerning  og  kirkeligt  interesserede 
Kredse  omkring  i  Landet,  har  fremdeles  en  mægtig  Betydning. 

Den  danske  Højskoles  nære  Forhold  til  kristeligt  Liv  ses  den  Dag 
i  Dag  af  flere  let  efterviselige  Kendsgerninger.  Adskillige  af  dens  For- 
standere og  Lærere  er  theologiske  Kandidater,  og  ved  mange  af  Skolerne 
medvirker  Mænd,  der  er  Sogne-,  Valgmenigheds-  eller  Frimenigheds- 
præster.  Et  lille  Replikskifte,  som  nylig  er  faldet,  kan  ogsaa  kaste  Lys 
over  Forholdet.    Under  et  stærkt  besøgt  Efteraarsmøde  paa  en  af  vore 

Højskoler  sagde  Stedets  Sognepræst  til  Forstanderen:  „Der  hviler  et 
stort  Ansvar  paa  Højskolens  Mænd  for  Tiden.  I  har  Folks  Øren  nu 
om  Dage.  Se,  hvor  de  myldrer  ind  i  Salen!"  Forstanderen  svarede: 
„Tak  for  Paamindelsen !  og  glem  ikke,  at  af  Mødets  seks  Talere  er  de 
tre  Præster!" 

At  Højskolerne  i  Kolds  Dage  og  adskillige  Aar  derefter  i  stort  Om- 
fang har  virket  med  andre  Midler,  end  Grundtvig  fra  første  Færd  af 
havde  ønsket,  er  utvivlsomt.  Foredraget  fik,  som  Præsten  Otto  Møller 
skrev  for  25  Aar  siden  i  sit  ypperlige  Skrift:  „Den  danske  Højskole  i 
Sorø,"  en  eneherskende  Plads.  Og  med  Rette  gjorde  han  opmærksom 
paa,  at  den  „Vekselvirkning",  Grundtvig  afgjort  lagde  megen  Vægt  paa 
og  ventede  stort  Udbytte  af,  kræver  andre  Evner  sat  i  Virksomhed 
end  dem,  der  kræves  under  det  oplivende  Foredrag.  Verdens- 
historien, Bibelhistorien  og  de  nordiske  Myther  fik  Lov  at 
brede  sig  overmaade  vidt,  fordi  de  tillod  Lærerne  at  drage  alle  mulige 
Forhold,  særlig  vedrørende  Ethik  og  Religion,  ind  i  Talen  paa  en 
vækkende  og  oplivende  Maade.  Men  meget  af  „det  ægte  danske" 
mistede  derved  en  Del  af  sin  retmæssige  Plads.  Ikke  mindst  gik  det 
ud  over  Undervisningen  i  dansk  Statsforfatning  og  Lovgivning  og  i 
dansk  Erhvervsliv. 

Med  hvilke  Øjne  saa'  Grundtvig  paa  det  Spor,  Kold  førte  Højskolen 
ind  paa?  Han  glædede  sig  over,  at  Folkeoplysningsarbeidet  blandt 
Ungdommen  paa  Landet  var  kommet  i  Gang,  og  han  saa'  vel,  at  det 
indslaaede  Spor  var  i  god  Overensstemmelse  med  det  Trin,  Folket 
stod  paa.  Men  han  har  ikke  rettet  paa  sine  Skoletanker  fra  Trediverne 
og  Fyrrerne. 

IV 

I  Løbet  af  den  sidste  Snes  Aar  har  Højskolen,  kan  man  trøstig  sige, 
nærmet  sig  Grundtvigs  oprindelige  Tanke  om  den  adskilligt.  Kund- 
skabsmeddelelsen,  særlig  om  alt  det,  han  kaldte  „det  ægte  danske",  er 
traadt  mere  i  Forgrunden,  end  den  var  før.  Elevernes  Selvarbejde  og 
Samtaler  mellem  dem  og  Lærerne  er  komne  til  at  spille  en  større 
Rolle  end  før.  Alt  i  alt  kan  det  siges,  at  sammenhængende  Oplysning 
er  i  Færd  med  paa  saa  godt  som  alle  grundtvigske  Højskoler  at  afløse 
Brugen  af  spredt  Oplivelses-  og  Vækkelsesstof,  og  at  der  lægges  større 
Vægt  paa  den  selvstændige  Tilegnelse  nu  end  tidligere. 

Vil  dette  saa  sige,  at  Forholdet  til  det  religiøse  samtidig  dermed  er 
blevet  et  fjærnere  og  køligere  end  før,  og  at  det  herefter  mere  og 
mere  vil  udvikle  sig  i  Retning  af  det  fjæme  og  kolde? 

Paa  dette  Spørgsmaal  maa  der  svares  Nej.  Ganske  vist  er  Høj- 
skolegerningen „fri  Næring".  Det  er  da  meget  muligt,  at  der  kan 
fremstaa  Højskoler,  som  stiller  sig  ligegyldigt  overfor  Kirken  eller  endog 
i  Modsætningsforhold  til  den,  og  det  kan  være  rimeligt,  at  enkelte  saa- 
danne  Skoler  kan  samle  Elever,  særlig  fra  de  større  Byer.   Men  mange 

Og  Store  bliver  disse  Skoler  næppe.  Min  og  mange  Højskolelæreres 
Erfaring  gennem  ikke  £aa  Aar  gaar  i  Flugt  med  den  Udtalelse  af  en 
dansk  Kritiker:  „det  religiøse  ligger  vistnok  særlig  nær  for  det  danske 
Folkegemyf*.  Udviklingen  medfører,  at  der  kan  holdes  Skole  paa 
anden  Maade,  end  Kold  gjorde  det;  men  Folkenaturens  egen  Art  og 
Tidernes  Krav  gør  det  umuligt  at  sætte  de  ethisk-religiøse  Spørgsmaal 
hen  i  en  upaaagtet  Krog.  Stiller  Læreren  dem  ikke  selv^  saa  stiller 
Eleverne  dem,  og  de  kræver  ubønhørligt  Svar.  Det  bliver  da  Lærerens 
Sag  at  komme  Spørgeren  i  Møde  uden  at  spilde  Tiden  eller  forbruge 
den  i  saa  stort  Omfang,  at  „det  ægte  danske"*  lider  derunder. 

Samtaler  med  Eleverne  og  Undervisning  i  Læren  om  det  menne- 
skelige Legeme  og  om  det  menneskelige  Sjæleliv  kan  og  vil  medføre 
en  Oplysning,  som  støtter  Kristendommen,  uden  at  der  tales  ligefrem 
opbyggeligt.   Og  om  den  rent  historiske  Fremstilling  gælder  det  samme. 

I  største  Hast  og  ved  Eksempler  valgte  i  Flæng  skal  her  gives 
nogle  Vink, 

En  Elev  spørger:  „Kan  man  være  Darwinist  og  Kristen?" 

Læreren:  „Lad  os  gaa  ud  fra,  at  der  er  opdaget  rent  naturlige 
Aarsager,  ved  hvilke  Slægter  og  Familier  af  almindelige  Dyr  er  blevet 
frembragte.  Og  lad  os  endvidere  gaa  ud  fra,  at  Mennesket  ved  sin 
Bygning  ikke  staar  Dyrene  fjærnere,  end  disse  indbyrdes  staar  hin- 
anden. Saa  er  den  Slutning  tilladelig,  at  Mennesket  kan  skylde  sin 
Oprindelse  til  de  samme  rent  naturlige  Aarsagen  En  Mulighed  er 
imidlertid  ikke  det  samme  som  en  Nødvendighed.  En  Mulighed  som 
den  nævnte  med  Hensyn  til  Menneskets  Afstamning  udelukker  ikke 
den  Mulighed,  at  Mennesket  er  frembragt  uafhængigt  af  Udviklingen 
indenfor  Dyreverdenen." 

Eleven:  Ja,  men  hvis  det  nu  var  bevist,  at  Mennesket  har  sin 
Plads  paa  Dyrenes  Stamtavle?" 

Læreren:  „Det  er  ikke  bevist.  Der  er  solide  Videnskabsmænd, 
som  vel  hylder  Udviklingslæren,  men  paastaar,  at  Udviklingsmulig- 
hederne har  langt  snævrere  Grænser  end  dem,  Darwinisterne  trækker. 
Men  lad  os  kun  gaa  ud  fra,  at  Mennesket  bevisligt  nedstammer  fra  en 
uddød  Dyreart.  Hvad  saa?  Dermed  er  jo  intet  bevist  om,  at  ikke  en 
personlig  Gud  staar  bagved  Udviklingsaarsagerne.  Vi  har  endda  Lov 
til  at  antage,  at  han  er  første  Aarsag". 

Eleven:  „Nej,  det  er  sandt  nok.  Men  naar  der  nu  siges,  som  jeg 
hørte  for  nogen  Tid  siden,  at  Dyrenes  Hjærnefunktioner  og  Menneskets 
er  de  samme,  akkurat  de  samme,  blev  der  sagt,  er  saa  da  Mennesket 
mere  end  et  Dyr?" 

Læreren:  „Slutter  man  af  den  anførte  Kendsgerning,  at  Mennesket 
kun  er  et  Dyr,  saa  bærer  man  sig  ikke  synderlig  klogere  ad,  end 
hvis  man  sagde:  Dyrene  har  Hoveder,  det  har  Mennesket  ogsaa,  altsaa 
er  Mennnesket  kun  et  Dyr!  Hoveder  og  Hjærner  er  Redskaber;  hvor 
højt  en  Skabning  staar,  beror  ikke  først  og  fremmest  paa  dens  legem- 

lige  Redskaber  eller  de  kemiske  Virksomheder  i  disse,  men  paa  det 
indre  Liv,  der  er  knyttet  til  disse  Redskaber,  og  paa  de  Forbindelser, 
dette  Liv  kan  knytte.  Videnskaben  kan  ikke  give  Bevis  imod,  at  det 
Liv,  der  har  Menneskehjærnen  til  Redskab,  kan  have  Samfund  med  en 
personlig  Gud.  En  Engelskmand,  husker  jeg  ret,  har  sagt:  „Det  er 
ikke  mig,  der  grunder  Menneskets  Værdighed  paa  dets  store  Taa,  eller 
antyder,  at  vi  er  fortabte,  hvis  Abehjæmen  er  bygget  som  vor."  Disse 
Ord  fortjener  at  overvejes." 

I  en  Samtaletime,  der  føjede  sig  til  et  Par  sykologiske  Foredrag, 
spurgte  en  Elev:  „Kan  Mennesker,  der  ikke  tror  paa  en  personlig  Gud, 
indrømme,  at  der  er  noget  til,  som  hedder  Synd?"  Læreren  gav  et 
Svar,  som  i  sammentrængt  Skikkelse  kan  gengives  saaledes:  Ja,  det 
kan  de  rigtignok.  Der  er  mange  saadanne  Mennesker,  som  ikke  alene 
indrømmer,  at  der  er  Synd  til,  men  ogsaa  godt  kan  underskrive  meget 
af  det,  jeg  forleden  Dag  sagde,  da  jeg  gav  en  Udvikling  af  de  tre  Sæt- 
ninger, som  I  maaske  husker:  Synd  føles  som  Skilsmisse  mellem 
Synderen  og  dem,  der  er  syndet  imod.  Synd  er  Gift,  idet  den  slapper 
Kræfterne  og  volder  Opløsning  af  Sammenhængen  i  det  enkelte  Menneske 
eller  i  Slægten.  Synden  føles  som  Skyld,  som  Paadragelse  af  Gæld. 
Derimod  kan  den,  der  ikke  tror  paa  en  personlig  Gud,  selvfølgelig 
heller  ikke  finde,  at  Kristendommens  Raad  mod  Skilsmissen,  Giften  og 
Gælden  har  noget  paa  sig.  Dette  er  jo  imidlertid  noget  helt  andet  end 
at  benægte  Syndens  Tilværelse." 

Under  en  „fri"  Samtaletime,  i  hvilken  det  var  tilladt  at  spørge  om 
alt  mellem  Himmel  og  Jord  uden  Hensyn  til  nogen  foregaaende  Under- 
visning, fremkom  Spørgsmaalet :  „Var  der  ikke  enkelte  dygtige  Guld- 
magere i  gamle  Dage,  som  virkelig  kunde  lave  Guld?"  Svaret  gik  ud 
paa,  efter  at  Læreren  først  gennem  Spørgsmaal  havde  forvisset  sig  om, 
at  Eleverne  kendte  Forskel  paa  Grundstoffer  og  sammensatte  Stoffer: 
Vi  ved  slet  ikke  hvad  et  Grundstof  er,  vi  kan  ikke  skabe  saa  meget 
som  det  mindste  Stofgran,  og  vi  kan  heller  ikke  tilintetgøre  saa  meget 
som  et  Fnug  af  Stof.  Det  er  en  Gave  til  os,  som  vi  indenfor  visse 
Grænser  kan  bruge.  Derefter  blev  en  lignende  Betragtning  gjort  gæl- 
dende overfor  Naturkræfterne,  Livskraften,  Tiden  og  Rummet.  Be- 
tragtningen blev  afsluttet  med  de  Ord:  „Der  skrives  meget  om,  hvad 
vi  véd,  og  hvad  vi  kan.  Det  er  ikke  ilde  engang  imellem  at  overveje, 
hvad  vi  ikke  véd,  og  hvad  vi  ikke  kan,  og  at  der  er  meget,  som  vi 
kan  have  den  gode  Brugs  Glæde  af,  uden  at  denne  kan  forenes  med 
den  fulde  Forstaaelsens  Glæde". 

Henry  George  har  sagt,  at  „Mennesket  er  det  eneste  Dyr,  hvis 
Ønsker  stiger,  efterhaanden  som  de  naas;  medens  alle  andre  Dyrs 
Tarv  er  ensartede  og  faste,  tilfredsstilles  Mennesket  aldrig".  Den  Sand- 
hed, som  her  er  udtalt,  og  som  kunde  siges,  uden  at  Mennesket  blev 
nævnt  som  et  Dyr,  vil  det  falde  naturligt  for  en  Lærer  at  fremdrage 
paa  Højskolen,  hvad  enten  hans  Fag  er  Literaturhistorie  eller  Verdens- 

historie.  Det  lader  sig  nemlig  ikke  nægte,  at  gennem  hele  Menneske- 
historien klinger  Gang  efter  Gang  den  Tone,  som  en  lille  Sanger  har 
udtrykt  i  Linjerne: 

„Verden  ejer  ingen  Lyst, 
som  kan  fyide  dette  Bryst.^ 

Dante  og  Goethe  har  vidnet  direkte  om,  at  Evighedslængsleme 
hører  Menneskenaturen  til,  og  man  kan  ikke  læse  J.  P.Jacobsens 
„Niels  Lyhne"  eller  Henrik  Pontoppidans  „Lykke  Per"  uden  at 
høre  et  indirekte  Vidnesbyrd  om  det  samme.  Og  det  er  Verdenshisto- 
riens Udsagn,  at  hver  Gang  de  timelige  Herligheder  var  til  Stede  i 
rigt  Maal,  og  mange  fristedes  til  at  lade  sig  nøje  med  dem  alene,  saa 
var  der  Aander,  og  de  hørte  ikke  til  Slægtens  ringeste,  som  hævdede 
stærkt,  at  tusende  Døgne,  „gyldne  for  Kød",  kommer  ikke  op  mod  en 
Dag,  fyldt  med  Evighedens  Glæde. 

Endelig  skal  det  nævnes,  at  naar  Naturhistorie  og  Naturlære  bliver 
taget  op  til  mere  fyldig  Behandling,  end  det  sker  nu  paa  de  fleste 
Højskoler,  vil  ogsaa  disse  Fag,  uden  at  Læreren  har  nødig  at  henfalde 
til  Prædikeri,  medføre  et  og  andet,  som  gaar  i  Retning  af  det  religiøse. 
Kan  Videnskaben  ikke  nægte  Muligheden  af,  at  Gud  er  første  Aarsag, 
saa  kan  den  heller  ikke  afvise  Tanken  om,  at  Naturen  rummer  Hen- 
sigt og  Formaal. 


Johannes  Jørgensen  har  fortalt  en  Lignelse  om  en  Edderkop, 
som  strandede  med  sin  Traad  i  Toppen  af  et  Træ.  Men  Stedet  be- 
hagede, den  ikke  rigtig,  og  med  en  rask  Beslutning  spandt  den  sig  en 
ny  Traad  og  firede  sig  ned  i  en  Tjørnehæk.  Her  var  der  nok  af 
strittende  Skud  og  Kviste,  hvorimellem  et  Net  kunde  udspindes.  Og 
Edderkoppen  gav  sig  til  Arbejdet,  idet  den  lod  Traaden  ovenfra,  ad 
hvilken  den  var  kommen  ned,  bære  Nettets  øverste  Hjørne.  Tiden  gik 
saa.  En  Dag,  da  den  var  i  slet  Lune,  traf  den  paa  Traaden  fra  oven, 
som  den  lige  med  ét  syntes,  den  ikke  kendte.  Den  vidste,  hvor  alle 
de  andre  Traade  gik  hen.  Men  denne  ganske  ubegribelige  Traad  gik 
ingen  Steder  hen  —  det  vil  sige,  den  løb  lige  ret  op  i  Luften.  Det 
forekom  Edderkoppen,  at  her  var  der  en  dum,  unyttig  Traad. 

„Væk  med  dig,"  sagde  Edderkoppen,  og  i  et  eneste  Bid  knækkede 
den  Traaden  midt  over. 

I  det  samme  gav  Vævet  efter  —  hele  det  kunstfærdige  Nætværk 
styrtede  sammen  —  og  da  Edderkoppen  kom  til  sig  selv,  laa  den  mel- 
lem Tjømebladene  med  Nettet  som  en  lille  vaad  Klud  over  Hovedet. 
I  et  eneste  Øjeblik  havde  den  tilintetgjort  hele  sin  Herlighed  —  fordi 
den  ikke  forstod  Nytten  af  Traaden  ovenfra." 

Den  danske  Folkehøjskole  har  vel  ændret  sin  Undervisning  adskil- 
ligt i  Tidernes  Løb;  men  dens  Arbejdere  har,  saa  vidt  vides,  alle  haft 
Ærbødighed  for  Traaden  ovenfra.     Der  er  gode  Udsigter  til,  at  Høj- 

skolen  ogsaa  i  Fremtiden  vil  lade  sin  Gerning  bære  af  den  Tro,  at 
kun  hvor  denne  Traad  holdes  i  Agt  og  Ære,  vil  Menneskelighed  og 
Danskhed  kunne  holdes  oppe  i  Slægt  efter  Slægt,  saa  længe  Verden 
staar.  Der  er  —  med  andre  Ord  —  Udsigt  til,  at  det  frie  venskabe- 
lige Forhold,  der  hidtil  har  bestaaet  mellem  Højskolen  og  Kirken, 
fremdeles  vil  bestaa. 

Jeg  har  med  velberaad  Hu  givet  denne  Afhandling  et  saadant  Ind- 
hold, at  den  passende  kunde  være  Indledning  til  et  Ordskifte. 


Vestindiens  Betydning  for  dansk 

Naturforskning. 

Af  Th.  Mortensen  og  F.  Børgesen. 


Der  vil  kunne  strides  om,  hvorvidt  det  var  klogt  og  rigtigt, 
at  vi  beholdt  vore  vestindiske  Øer.  Men  klogt  eller  ej,  nu  har  vi 
besluttet  at  beholde  dem,  og  ved  den  Beslutning  har  vi  med  det  samme 
forpligtet  os  til  at  gøre  alt  muligt  for  at  ophjælpe  Øerne,  og  det  baade 
for  Øernes  og  vor  egen  Skyld.  Vi  maa  for  Fremtiden  have  mere 
Gavn  og  Ære  af  disse  Kolonier  end,  hvad  de  mange  Aars  Underskud 
hidtil  har  repræsenteret.  Det  turde  da  kunne  paaregne  nogen  Inter- 
esse, netop  nu  da  denne  Sag  er  paa  Dagsordenen,  naar  her  paavises, 
hvorledes  Vestindien  kan  faa  overordentlig  stor  Betydning  for  den 
naturvidenskabelige  Forskning  og  derved  blive  til  stor  Ære  for  Dan- 
mark. —  Det  er  ganske  vist  ikke  Paavisning  af  en  ny  Indtægtskilde 
( —  omend  sligt  ikke  er  udelukket  — ),  hvilket  jo  for  Tiden  er  det  mest 
brændende  Spøi^smaal;  men  den  Sag,  her  skal  fremdrages,  vil  kunne 
blive  af  saa  stor  videnskabelig  Betydning,  at  det  alene  for  dens  Skyld 
vilde  være  forsvarligt  at  beholde  Kolonierne,  selv  om  de  aldrig  skulde 
blive  nogen  Indtægtskilde  for  Landet.  \ 

De  vestindiske  Øers  Beliggenhed  er,  set  fra  en  Naturforskers 
Standpunkt,  rentud  ideal:  i  det  tropiske  Bælte  (paa  18^  nordlig 
Bredde),  midt  ude  i  Oceanet,  paa  en  Højderyg,  der  adskiller  to  mæg- 
tige Havdyb,  det  atlantiske  og  det  caraibiiske.  Kun  ca.  20  danske  Mil 
Nord  for  St.  Thomas  findes  Atlanterhavets  største  Dyb  (saa  vidt  hidtil 
kendt),  lidt  over  4000  Favne,  og  ca.  7  Mil  Syd  for  St.  Croix  sænker 
det  caraibiske  Hav  sig  ned  til  en  Dybde  af  over  2000  Favne.  Men  ind 
imellem  St.  Thomas  og  St.  Croix  strækker  sig  en  stor  Arm  af  Atlan- 
terhavs-Dybet, adskilt  fra  den  caraibiske  Havbugt  ved  en  smal  Ryg  mel- 
lem St.  Croix  og  Porto  Rico ;  den  største  Dybde  paa  denne  Ryg  er  900 
Favne.    Afstanden  mellem  St.  Thomas  og  St.  Croix  er  kun  9  danske 

Mil,  altsaa  ikke  saa  langt  som  fra  Sjællands  Nordspids  til  Anholt. 
Denne  Strækning  indtages  da  af  et  Bassin  med  alle  Dybder  fra  Strand- 
bredden ned  til  over  2500  Favne.  Kun  IV»  Mil  Noiil  for  St.  Croix 
finder  man  allerede  en  Dybde  paa  2000  Favne. 

i  Løbet  af  de  sidste  tre  Aartier  af  forrige  Aarhundrede  er  der  af 
de  fleste  civiliserede  Nationer  gjort  storartede  Undersøgelser  over  de 
store  Havdybs  physiske  og  biologiske  Forhold,  og  overordentlig  vigtige 
Resultater  er  naaede.  Ogsaa  Danmark  indtager  en  ærefuld  Plads  i 
Rækken  af  de  Nationer,  der  har  optaget  denne  Opgave.  „Ingolf''-Eks- 
pÆdilionen  undersøgte  i  1895—96  Havet  omkring  Island  og  Grønland 
og  høstede  et  rigt  Udbytte,  som  nu  er  under  Bearbejdelse  (flere  store 


Dybdekon  over  Farvandet  omkring  de  vestindiske  Øer. 

T.llcre  ingiver  Dybdm  i  Fivn«. 

Arbejder  derover  er  allerede  publicerede).  Et  af  de  vigtigste  Resultater 
var  Paavisningen  af.  at  det  store  kolde  Havdyb  Nord  for  Island  har 
en  ganske  anden  Fauna  end  det  egentlige  Allanierhavs-Dyb  Syd  for 
Island,  i  Overensstemmelse  med  den  store  Forskel  i  Vandets  Tempe- 
ratur ved  Bunden:  under  O*  (indtil  ^  1,"^)  i  det  nordlige  Dyb.  over 
O*  {ca.  1—3'*)  i  Atlanierhavsdybet.  En  undersøisk  Højderyg  mellem 
Færøerne  og  Island  og  mellem  Island  og  Grønland  danner  Grænsen 
mellem  disse  to  Havdyb.  Det  vil  her  være  af  Interesse  at  lægge 
Mærke  til,  at  den  største  Dybde,  „Ingolf"-Ekspeditionen  fandt  i  det 
nordlige  Atlanterhav,  var  1870  Favne  (i  Davis-Sirædet),  altsaa  ikke 
nær  saa  stor  en  Dybde,  som  der  findes  kun  et  Par  Mil  Nord^for  St. 
Croix. 

Saadanne  Undersøgelser  er  naturligvis  meget  bekostelige,  da  store, 
sødygtige  Skibe  er  nødvendige  for  Arbejdet  ude  paa  det  store  Ocean. 
Og  trods  alle  Anstrengelser  kan  det,  i  alt  Fald  foreløbig,  kun  blive 
stykkevis  Arbejde.  Afsætter  man  paa  Kortet  alle  de  Stationer,  hvor 
der  er  gjort  Dybhavsundersøgelser,  bliver  det  tilsammen  kun  en  over- 
ordentlig lille  Del  af  Havbunden,  der  er  undersøgt.  Det  Faktum,  at 
man  stadig  finder  ny,  mærkelige  Dyreformer  fra  Dybet,  og  at  mange 
af  disse  kun  er  tagne  i  enkelte  Eksemplarer,  viser  tilstrækkelig,  hvor 
langt  vi  er  fra  at  have  et  grundigt  Kendskab  til  de  store  Havdybs 
Fauna. 

Det  viser  sig  ved  Undersøgelsen  af  mindre  Farvande,  hvor  man  let 
kan  anvende  alle  mulige  Fiskeredskaber,  at  et  enkelt  Redskab  langtfra 
giver  et  paalideligt  Billede  af  hele'  Faunaen  paa  det  undersøgte  Sted. 
De  Redskaber,  man  kan  fange  Fiskene  med,  tager  kun  meget  lidt  med 
af  de  Dyr,  der  sidder  fast  paa  Bunden  eller  endog  lever  helt  nede  i 
Dyndet.  Vil  man  have  fuld  Oplysning  om  Faunaen  paa  et  eller  andet 
Sted  i  Havet,  maa  man  anvende  Vaad,  Ruser,  Kroge  o.  s.  v.  til  at 
fange  Fiskene  med.  Trawl  til  at 
tage  Dyrene  paa  Bunden  og  Skraber 
til  at  tage  dem,  der  lever  helt  ned- 
gravede i  Bunden.  Dertil  kommer 
saa  Faunaen  i  de  forskellige  Vand- 
lag fra  Bunden  til  Overfladen,  som 

«  j  j  En  Dybhavsflsk  (Gastrostomus  Bairdii). 

Igen    maa   undersøges    med    andre  s,«rkt  formindsket. 

Apparater.    Endvidere  skal  Vandets 

Temperatur  og  Saltholdighed  i  de  forskellige  Vandlag  undersøges.  Alt 
dette  kan  let  nok  gøres  i  mindre  Farvande  paa  lavt  Vand.  Men  paa 
de  store  Havdybder,  hvor  det  tager  næsten  en  hel  Dag  at  gøre  et 
eneste  Fisketræk,  vil  det  næsten  være  uoverkommeligt  og  kræve  meget 
store  Omkostninger. 

En  saadan  grundig  og  planmæssig  Udforskning  af  Havet  er  en 
Opgave,  som  maa  blive  optagen  engang;  men  det  vil  sikkert  vare 
længe,  før  der  bliver  taget  fat  derpaa  —  dertil  bliver  Udgifterne  for 
store.  En  Begyndelse  kan  dog  uden  større  Bekostning  gøres  allerede 
nu  —  og  netop  Danmark,  der  gennem  den  berømte  Naturforsker 
Otto  Fr.  Muller  har  faaet  Æren  for  de  første  Undersøgelser  af  Hav- 
bundens Dyreliv,  bør  have  den  Ære  at  -være  Banebryder  ogsaa  paa 
Dybhavsforskningens  Omraade.  Vi  har  nemlig  i  vore  vestindiske  Kolo- 
nier et  Sted,  der  er  som  indrettet  af  Naturen  selv  til  dette  Formaal. 

Om  man  vilde  udsøge  sig  det  bedste  Sted  paa  hele  Jorden  for  saa- 
danne Ungersøgelser,  vilde  Resultatet  vistnok  blive,  at  man  netop  valgte 
Farvandet  mellem  St.  Thomas  og  St.  Croix.  Der  er  vel  adskillige 
Steder,  hvor  de  store  Havdybder  gaar  ret  nær  ind  ind  til  Land  (Japan, 
forskellige  Steder  i  det  malayiske  Archipel,  nogle  Sydhavsøer,  Meksicos 
Vestkyst  ved  Acapulco),  men  intet  Sted  gaar  Dybet  saa  nær  til  Land, 

al  man  som  her  kun  skal  1500  Alen  fra  Land  for  ai  finde  over  100 
Favne  og  kun  ca.  l'/j  Mil  for  at  finde  langt  over  2000  Favnes  Dybde. 
Delte  giver  dei  Fonrin,  at  det  er  unødvendigt  at  holde  et  stort,  kost- 
bart Skib  til  ai  gøre  Undersøgelserne  fra.  Man  skal  ikke  langt  ud  paa 
Oceanet,  men  kan  li^e  i  Læ  af  Land  og  arbejde.  Skibet  skal  da  ikke 
være  særlig  indrettet  paa  at  kunne  trodse  Storm  og  Uvejr  paa  Havet, 
det   skal   blot    være   stori    nok    til    at   kunne    rumme    de    til    Under- 


søgelserne   nødvendige    Apparater,      En    almindelig    Fiskekutter    vilde 
sikkert  være  stor  nok. 

En  overordentlig  stor  Fordel  er  det,  at  man  ikke  behøver  at  ligge 
ude  paa  Søen  og  undersøge  Fangsten,  men  straks  kan  gaa  i  Land 
dermed,  hvor  Undersøgelsen  kan  foregaa  under  de  gunstigste  Forhold. 
Det  vil  være  let  at  Faa  friskt  og  levende  Materiale  af  Dyreformer,  som 
Videnskabsmændene  ellers  kun  har  Adgang  til  at  studere  i  mere  eller 
mindre  slet  konserveret  Tilstand  —  friskt  i  alt  Fald,  levende  naturligvis 
kun  forsaavidt  Dybhavsdyrene  i  det  hele  tagei  kan  Faas  levende  op;  adskil- 
lige af  dem  er  døde,  naar  de  kommer  op  til  Overfladen,  idei   de  ikke 

kan  laale  den  enorme  Forandring  af  Trykket;  Fiskene  F.  Eks.,  kommer 
ofte  op  med  Øjnene  pressede  ud  af  Hovedet  og  Maven  ud  af  Munden. 
Faa  Steder  i  Verden  kan  maale  sig  med  Vestindien  i  Rigdom  paa 
Dyre-  og  Planteliv  (kun  Farvandene  ved  Japan  synes  at  v£ere  endnu 
rigere).  Den  berømte  amerikanske  Naturforsker  Alexander  Agassiz,  der 
har  været  Leder  af  flere  store  amerikanske  Dybhavsexpediiioner,  siger 
i  sin  Skildring  af  HBlake''-Expeditionen  (der  gjorde  Undersøgelser  i  de 
vestindiske  Farvande,  det  caraibiske  Hav,  den  mexikanske  Bugt  og  den 
vestlige  Del  af  Atlanterhavet  langs  Nordamerika):  „Vi   kan  trøstig  sige. 


at  Rigdommen  paa  Liv  paa  de  mange  gunstige  Lokaliteter  i  Oceanet 
langt  ovei^aar  de  rigeste  Landdistrikters  Rigdom  paa  Dyr.  Den  tættest 
befolkede  tropiske  Urskov  kan  ikke  maale  sig  i  Rigdom  paa  Dyre-  og 
Planteliv  med  et  marint  Distrikt  som  et  Koralrev"  eller  de  continentale 
Skraaninger  ved  ca.  500  Favnes  Dybde.  Blandt  saadanne  Steder  „fæno- 
menale ved  deres  Rigdom"  nævnes  netop  den  stejlt  skraanende  Kyst 
udfor  Frederikssted  paa  Si.  Croix.  (Hvad  Plantelivet  paa  Koralrevene 
angaar,  er  det  vel  nok  en  Overdrivelse,  at  det  skulde  ovet^a  de 
tropiske  Urskove  i  Rigdom;  tværtimod  er  det  en  bekendt  Sag,  at 
Tangvegetationen  (Algerne),  der  jo  udgør  den  overvejende  Del  af  Havets 

Planievæxt.  er  langt  kraftigere  udviklet  i  de  kolde  end  i  de  tropiske 
Have;  men  til  Gengæld  er  Ansrigdommen  sikkert  langt  stortå  i  de 
varmere  og  tropiske  Have). 

En  Mængde  ejendommelige  Dyre-  og  Planteformer,  som  det  vil  være 
af  allerstørste  Interesse  at  faa  nøjere  studeret  —  baade  biologisk, 
anatomisk  og  udviklingshistorisk  —  findes  i  de  vestindiske  Farvande. 
Blandt  Dyrene  kan  nævnes:  stilkede  Søliljer  (Pentacrinus)  og  deti 
mærkelige  Holopus,  hvis  nærmeste  Slægtning  er  en  i  Faxekalken 
forekommende  uddød  Sølilje  {Cyathidium),  de  mærkværdige  blød- 
skallede  Søpindsvin  (Echinothurider),  hvis  Opdagelse  paa  den  første 
Dybhavs-Expedition  (den  engelske  „Porcupine''-Expedilion)  vakte  saa 
stor  Opsigt,  idet  man  hidtil  kun 
kendte  nogle  ufuldstændige  Lev- 
ninger af  saadanne  Former  fra 
Kridtformationen;  den  ejendommelige 
Blæksprutte,  Spirula  (med  en  mær- 
kelig, i  Kamre  inddelt  Skal,  helt 
omsluttet  af  Huden),  som  ligeledes 
har  sine  nærmeste  Slægtninge 
blandt  forlængst  uddøde  Former.  1 
det  hele  taget  er  den  vestindiske 
Fauna  særlig  interessant,  fordi  den 
omfatter  mange  saadanne  Dyre- 
former, der  nu  staar  som  enlige 
Repræsentanter  for  Grupper,  der  i 
Fortiden  var  meget  talrige,  men 
nu  er  uddøde  paa  ganske  enkelte 
Undtagelser  nær.    Af  Planterne   bør 

Ciulerpi  ncemosi  kiybtnd«  pu  en  Koniblok.  "  -      ,       , 

lomireni  halv  siørreiK    F  B.  fol.).  nævncs:    talrige  Former  af  de  højst 

interessante  Røralger  (Siphoneer), 
f.  Ex.  den  mærkelige  penselformede  Penicillus  (hvis  Udvikling  er 
ganske  ukendt),  den  kaktusagiige  Halimcda,  Valonia,  der  ligner  store, 
opblæste  Bolde,  Caulerpa  og  et  Utal  af  andre  Former.  Dertil  kommer 
Landplanterne ,  der  frembyder  overmaade  m^ei  af  stor  Interesse 
(Mangroven  f.  Ex.). 

At  der  maatte  indrettes  et  Laboratorium  i  Land  med  Arbejdslokaler, 
Akvarier  og  fornødne  Instrumenter  etc,  er  en  Selvfølge,  og  at  der 
maatte  være  Adgang  ogsaa  for  fremmede  Videnskabsmænd  til  at  studere 
der,  er  vel  lige  saa  selvfølgeligt  —  og  der  kan  ikke  være  Tvivl  om, 
at  der  vilde  komme  mange.  Det  Materiale,  her  kan  bydes  til  Under- 
søgelse, er  saa  rent  vidunderligli  at  det  maa  friste  enhver  Naturforsker. 
—  En  stor  Fordel  er  det,  at  Adgangen  til  Øerne  herfra  nu  ved  den  nye 
Dampskibslinie  bliver  let  og  bekvem.  —  Der  kan  ikke  være  Tvivl  om, 
at  et  saadant  marint  Laboratorium,  dygtig  og  energisk  ledet,  vilde  blive 
et  af  Centrerne  for  de  biologiske  Havforskninger. 

De  Opgaver,  der  vilde  komme  til  at  foreli^e,  er  overoitlentlig  store 
og  talrige;  de  kan  ikke  videre  udvikles  her,  det  kati  egetitlig  Først  gøres 
paa  Stedet;  men  det  kan  i  al  Korthed  siges  at  være  Udforskningen  af 
det  store  Havdybs  og  det  tropiske  Havs  Biologi.  Dertil  maatte  natur- 
ligvis knyttes  hydrografiske  Undersøgelser.  Havets  Biologi  kan  i  det 
hele  taget  ikke  studeres  uden  i  Forbindelse  med  Hydrografien.  Her 
i  Golfstrømtnens  Hjemsted  og  paa  Grænsen  mellem  de  to  store  Have, 
Atlanterhavet  og  dei  caraibiske  Hav,  vilde  de  tilmed  have  usædvanlig 
stor  Interesse.  Et  Spørgsmaal  af  mere  praktisk  Interesse  vilde  være 
Undet^øgelse  af  Fiskeriet  <%  Muligheden  af  at  gøre  det  til  en  Indtægts- 


kilde af  Betydning.  Det  maa  vel  anses  for  sandsynligt,  at  der  her, 
midi  i  det  uendelige  Ocean,  vil  være  uudtømmelige  Rigdomme  af  Fisk 
og^  andre  økonomisk  vigtige  Dyr  (Hummer-Arter,  Østers  osv.).  Med 
Rette  har  den  vestindiske  Kommission  sat  Undersøgelser  over  Fiske- 
rierne paa  Programmet.  Det  vilde  være  naturligt  at  stille  det  som  en 
af  de  første  og  vigtigste  O^aver  for  en  eventuel  biologisk  Station  i 
Dansk  Vestindien.  En  af  de  vigtigste  Opgaver  for  de  botaniske  Under- 
søgelser vil  være  at  afgøre,  hvor  langt  Plantevæksten  gaar  ned  i  Havet. 
I  vore  Farvande  gaar  Planterne  kun  ned  til  c.  20  Favne,  i  Middelhavet 
til  meget  mere  end  den  dobbelte  Dybde;  formodentligt  gaar  de  endnu 
dybere  ned  i  Troperne,  hvor  Lyset  er  saa  meget  stærkere.  Men  ikke 
alene  Havet  byder  Opgaver  for  en  saadan  Station;  ogsaa  Landføunaen 
og  fremfor  aii  Floraen  byder  meget  af  Interesse.  Særlig  maa  nævnes 
Mangrovevegetationen,    hvis    ejendotnmelige    Livsbetingelser    og    hele 

Biologi  i  høj  Grad  trænger  til  at  undersøges  paa  Stedet.  Formentlig 
vilde  der  ogsaa  blive  Opgaver  af  praktisk  Betydning  at  tage  fat  paa  for 
Botanikerne. 

Tanken  om  at  indrette  et  videnskabeligt  Laboratorium  i  Dansk  Vest- 
indien er  ikke  ny.  L.  Agassiz,  Fader  til  den  ovenfor  omtalte  Alexander 
Agassiz  og  meget  mere  berømt  end  denne  (og  med  meget  mere  Grund 
berømt),  havde  allerede  set,  hvor  udmærket  disse  Øer  egner  sig  til 
Studiet  af  det  tropiske  Havs  Dyreliv.  Han  traf  (1871)  i  den  daværende 
Guvernør,  Kammerherre  Bille,  en  Mand,  der  nærede  levende  Interesse 
for  Planen  og  Forstaaelse  af  dens  Betydning.  Det  blev  da  ogsaa  fore- 
slaaet  Regeringen  at  oprette  en  zoologisk  Station  paa  St.  Thomas,  ud- 
styret med  det  fornødne  Local-Museum,  Bibliothek  etc,  ved  hvilken 
man  tænkte  sig  to  yngre  danske  Naturforskere  ansatte.  Spørgsmaalet|blev 
af  Kultusministeriet  forelagt  det  naturvidenskabelige  Facultet,  som  over- 
drog bl.  a.  Prof.  Ørsted  at  udtale  sig  derom.  „Det  tør  vel  antages,  at 
Facultetet  har  udtalt  sig  anbefalende  om  Forslaget,"  siger  Prof.  Liitken. 
(Zoologiske  Stationer.  Tidsskr.  for  populære  Fremstillinger  af  Natur- 
vidensk.  5.  Række,  4.  Bind  1877).  Men  det  kom  ikke  videre.  Nu 
turde  det  være  den  rette  Tid  til  at  kalde  Sagen  til  Live  paany,  og  for- 
haabentlig  lykkes  det  nu  at  faa  gjort  Alvor  deraf. 

Næsten  alle  civiliserede  Nationer  har  nu  Laboratorier,  indrettede  til 
Studiet  af  Havets  Dyre-  og  Planteliv;  Danmark  er  snart  det  eneste  Land 
i  Europa,  der  mangler  et  saadant  Laboratorium.  Vel  har  vi  en  ud- 
mærket biologisk  Station  for  Studiet  af  Fiskeriet,  men  den  har  væsent- 
lig praktisk  Formaal,  og  den  yder  ikke  og  kan  ikke  yde  de  nødven- 
dige Hjælpemidler  til  Studiet  af  de  talrige  videnskabelige  Opgaver,  som 
ikke  staar  i  Forbindelse  med  Fiskerierne.  Vi  har  ogsaa  et  biologisk 
Kursus  for  unge  naturhistoriske  Studerende,  som  er  til  overordentlig 
stor  Nytte.  Men  et  videnskabeligt  Laboratorium  for  Studiet  af  Havets 
Dyre-  og  Planteliv  mangler  vi.  Forøvrigt  er  de  danske  Farvande 
ret  fattige  i  iaunistisk  og  floristisk  Henseende,  og  det  vilde  være  ret 
vanskeligt  her  at  finde  et  rigtig  godt  Sted  for  et  saadant  Labora- 
torium. Til  Gengæld  er  Vestindien  omtrent  det  bedste  Sted,  der 
kunde  findes  dertil  i  hele  Verden;  ved  Oprettelsen  af  et  videnskabeligt 
Laboratorium  her  vilde  Danmark  med  et  Slag  komme  i  første  Række 
paa  dette  vigtige  Omraade. 

Det  bedste  Sted  for  Laboratoriet  vilde  sikkert  være  paa  Nordsiden 
af  St.  Croix,  ved  Christiansted.  Her  er  den  nemmeste  Adgang  til  det 
dybe  Hav  (lige  udenfor  Koralrevet  er  der  allerede  over  100  Favne), 
og  i  den  lige  Øst  for  Byen  liggende  Lagune  er  der  en  herlig  Mangrove 
med  rig  Algevegetation  og  rigt  Dyreliv;  her  vil  baade  zoologiske  og 
botaniske  Interesser  være  forenede. 

Om  det  skulde  blive  for  dyrt  straks  at  udruste  dette  Laboratorium 
med  alt  nødvendigt  til  de  Dybhavsundersøgelser,  som  her,  i  al  Fald 
senere,  maa  blive  en  af  Hovedopgaverne,  kunde  man  foreløbig  meget 

vel  nøjes  med  mindre.  Faunaen  ved  Kysten  og  paa  Skraaningen  ned 
mod  Dybet  er  saa  umaadelig  rig  (Skraaningerne  huser  endda  det  aller- 
rigeste Dyi^liv,  meget  rigere  end  selve  det  store  Havdybs  Dyreliv), 
at  den,  i  Forening  med  Fiskeriundersøgelserne,  vil  afgive  tilstrækkelige 
Opgaver  for  en  lang  Tid.  Saa  kunde  Undersøgelserne  jo  efterhaanden 
udvides  til  ogsaa  at  omføtte  Dybet,  naar  der  blev  bedre  Raad  til  at 
ofre  mere  paa  denne  Sag.  Udgifterne  til  et  saadant  Laboratorium 
vilde  vel  højst  beløbe  sig  til  ca.  12000  Kr.  aarlig,  men  der  vilde 
naturligvis  blive  en  større  Udgift  straks  til    Indretning  af  Laboratoriet 


og  Anskaffelsen  af  Skib  og  den  fornødne  Udrustning.  Utvivlsomt 
kunde  en  af  de  større  af  Toldkrydserne,  som  jo  nu  skal  sælges, 
direkte  omdannes  til  Undersøgelses-Skib  for  Laboratoriet.  Der  vilde 
kun  behøve  at  indlægges  Motor  til  Indhaling  af  Fiskeredskaberne,  og 
en  Hjælpeskrue  for  at  sikre  Skibets  Arbejdsdygtighed  i  stille  Vejr. 
Da  Staten  i  Forvejen  ejer  disse  Skibe,  vilde  det  være  en  meget  nem 
og  billig  Maade  at  faa  Skib  til  Laboratoriet.  Den  Pris,  der  kan  ventes 
for  Toldkrydserne  ved  den  nærforestaaende  Auktion,  er  næppe  saa 
stor,  at  den  kan  spille  nogen  Rolle.  Det  turde  vel  ogsaa  være  rime- 
ligt at  Formode,  at  Orlogsskibene  under  deres  Besøg  i  Vestindien  kunde 
yde  nyttig  Hjælp  til  Undersøgelserne,  særlig,  hvor  det  gælder  Under- 
søgelser længere  bone  fra  Laboratoriet.    —    Hvis  dette  lod  sig  ordne, 

hvad  der  vel  næppe  kunde  være  noget  til  Hindring  for,  vilde  Opret- 
telsen af  Laboratoriet  blive  lidet  bekostelig.  Nogen  flot  Bygning  be- 
høves jo  paa  ingen  Maade,  Hovedsagen  vil  være  at  faa  gode  Arbejds- 
lokaler. Maaske  kunde  man  ad  privat  Vej  skaffe  de  nødvendige 
Midler  til  Stationens  Oprettelse  og  Udrustning;  i  saa  Fald  vilde  det 
kun  være  det  aarlige  Budget  det  kom  til  at  dreje  sig  om.  Alt  i  alt 
kan  vi  ikke  se  andet,  end  at  dette  maa  være  en  meget  vigtig  Opgave 
for   Danmark. 

Af  danske  Videnskabsmænd  er  der  i  den  nyere  Tid  gjort  en  Del 
Studier  over  de  vestindiske  Øers  Planteverden/  og  en  botanisk  For- 
søgsstation er  oprettet.  For  Zoologiens  Vedkommende  staar  det  der- 
imod sørgeligt  til.  Nogen  mere  indgaaende  Undersøgelse  af  Dyrelivet 
i  Farvandene  omkring  vore  vestindiske  Øer  er  aldrig  foretagen. 
Kun  Prof.  Ørsted  har  paa  et  lille  Besøg  paa  Øerne  gjort  nogle  inter- 
essante biologiske  Iagttagelser.  Langt  vigtigere  Bidrag  er  ydede  af 
Apotheker  Riise,  som  har  gjort  rige  Indsamlinger  af  de  paa  lavt  Vand 
levende  Dyr.  Disse  Samlinger,  som  er  i  Zoologisk  Museums  Besid- 
delse, har  afgivet  Materialet  til  vigtige  videnskabelige  Arbejder  af  ældre 
danske  Zoologer:  Mørch,  Reinhardt  og  især  Prof.  Ltitken.  Danmark 
har  saaledes  leveret  meget  vigtige  Bidrag  til  Kundskaben  om  Vestindiens 
Natur.  Men  i  en  lang  Aarrække  er  der  nu  aldeles  intet  gjort  fra 
dansk  Side,  bortset  fra  nogle  mindre  Indsamlinger  (ligeledes  af  Kystdyr), 
som  Mag.  Chr.  Levinsen  har  foretaget  for  nogle  Aar  siden.  Der  er 
fra  dansk  Side  aldrig  gjort  Undersøgelser  over  Livet  paa  de  større 
Dybder,  og  af  de  umaadelige  naturhistoriske  Skatte,  her  findes,  ejer 
vort  Museum  kun  ganske  lidt,  som  vi  har  faaet  fra  den  amerikanske 
„Blake"-Expedition.  —  Det  turde  da  være  paa  Tide,  at  der  blev 
taget  fat  paa  de  talrige  vigtige  Opgaver,  her  ligger  og  venter  paa  os. 
Foruden  det  øvrige  forhaabentlig  rige  Udbytte,  vi  nu  tør  vente  at  faa 
af  vore  vestindiske  Kolonier,  bør  vi  ogsaa  udnytte  den  uudtømmelige 
Rigdomskilde,  her  ligger  saa  let  tilgængelig  for  den  naturvidenskabelige 
Forskning. 


Det  kjøbenhavnske  Bølleonde. 

Af  C.    USSING. 

Hr.  Dr.  Munch!  Medfølgende  tilstilles  Dem  i  Gensvar  paa  Deres 
Anmodning  til  mig  om  for  Deres  Læsere  at  gentage,  hvad  det  var  for 
7  Mangler  ved  vor  nuværende  Lovgivning,  som  efter  min  Mening 
væsenligt  bidrog  til  Bølleondet  her  i  Byen,  og  som  jeg  fremdrog  ved 
sidste  Kriminalistmøde. 

Ved   Kriminalistmødet   udtalte   jeg   det  Overraskende   i,    at  Bølle- 

uvæsenet  i  Kjøbenhavn  dog  ikke  var  værre,  end  det  i  Virkeligheden 
er,  da  dog  alle  Lovforanstaltninger  eller  Mangler  i  Lovene  samle  sig 
om  at  gøre  Kjøbenhavn  frem  for  alle  Nordevropas  Storbyer  til  et 
sandt  Eldorado  for  Bøller.  Det  er  ikke  Lovgivningen,  men  Byens 
Kultur,  der  staar  saa  højt,  eller  rettere,  der  gaar  saa  dybt  ned  i  Sam- 
fundslagene, som  hindrer  Bølleuvæsenet  fra  at  brede  sig  mere  end 
det  gjør.  I  saa  Henseende  pegede  jeg  paa  7  Mangler  i  vor  Lovgiv- 
ning, de  Punkter,  som  De  har  været  saa  god  at  spørge  mig  om. 

Nr.  1.  Løsgængerilovgivningen.  Det  at  streife  arbejdsløs 
omkring  uden  at  kunne  oplyse,  at  man  er  i  Besiddelse  af  Midler  til 
sit  Underhold  eller  i  det  Mindste  søger  lovligt  Erhverv  —  det  kaldes 
Løsgængeri,  og  det  er  strarbart  paa  Landet  og  i  de  os  omgivende 
Lande;  men  her  i  Kjøbenhavn  —  saa  vel  som  i  Kjøbstæderne  —  er 
det  lovligt.  Dette  beror  paa  en  Fortolkning  af  L.  ^/g  1860  §  1,  som 
jeg  ikke  skal  gaa  i  Rette  med,  men  da  Fortolkningen  allerede  var  fast- 
slaaet  i  1880,  havde  der  været  rig  Lejlighed  til  at  forandre  dette  For- 
hold, som  selvfølgelig  trækker  hele  Landets  Bærme  ind  til  det  kjøben- 
havnske Fristed  for  alle  Driverter.  Se  herom  Politispektør  Madsens 
Udtalelser  ved  Kriminalistmødet  April  1903. 

Nr.  2.  Værtshuslovgivningen.  Den  alt  for  frie  Adgang,  der 
i  en  Aarrække  her  i  Byen  har  været  til  at  oprette  Beværtninger,  Be- 
værtninger som  kunde  startes  uden  Kapital  og  uden  Foruddannelse  af 
Enhver,  som  havde  Ulyst  til  andet  Arbejde,  og  den  derved  skabte 
Konkurrence  mellem  alle  disse  Beværtere,  der  kæmpede  for  Huslejen 
og  Føden,  har  ført  alt  for  mange  af  disse  Beværtere  ind  paa  en  For- 
retningsgang af  den  aller  mest  samfundsskadelige  Art.  Til  den,  om  jeg 
saa  maa  sige,  Rovdrift  i  Beværterfaget,  som  jeg  tænker  paa,  er  det 
nødvendigt  at  have  hængende  i  Beværtningen  eller  drivende  rundt 
4)m  Beværtningen  en  Stab  af  løse  og  ledige  Personer,  rede  til  at 
komme  til  og  lade  sig  traktere,  naar  en  Kunde  i  Beværtningen  skulde 
blive  saa  beskænket,  at  han  begynder  at  blive  flot.  Thi  hvad  kan  det 
hjælpe  Værten,  at  Kunden  bliver  spendabel,  naar  der  ingen  er  at 
spendere  paa? 

Og  denne  Situation,  at  en  Beruset  begynder  at  traktere  til  højre  og 
venstre  paa  ham  aldeles  ukendte  Personer,  det  er  en  Situation,  som 
indtræffer  langt  oftere,  end  Læserne  af  dette  aner,  det  er  en  saa 
dagligdags  Situation,  at  Bærmen  i  vid  Maalestok  kan  bygge  sin  Eksistens 
derpaa.  Folk,  der  tilfældigvis  have  faaet  udbetalt  en  større  Sum  end 
netop  den  daglige  Arbejdsløn,  have  en  indgaaet  Tilbøjelighed  til  at  høj- 
tideligholde Begivenheden  med  en  lille  Svir,  forinden  de  bringe  Pen- 
gene i  Behold;  og  de  Folk,  der  blive  svirende  i  Glæden  over  deres 
mange  Penge,  faa  under  Rusen  Tilbøjelighed  til  at  prale  af  Pengene 
og  blive  spendable.  Saa  er  det,  Hjælpehæren  træder  til,  og  enhver 
vil  kunne  forudse  Udviklingen  hos  alle  disse  Døgenigte,  hvis  daglige 
Beskæftigelse  det  er  paa  Værtshusene  at  hjælpe  de  fulde  Folk  af  med 

deres  Penge.  De  begynde  med  at  lokke,  gaa  over  til  at  presse,  derfra 
til  at  stjæle,  rane  og  røve  Pengene  fra  de  Berusede,  de  gaa  fra  Værts- 
husene op  og  indfange  de  Drukne  paa  Gaden,  og  de  ende  med  ogsaa 
at  tage  til  Takke  med  ædru  Folk.  Naar  der  ikke  endnu  foregaar 
særlig  mange  Røverier  paa  ædru  Folk  paa  vore  Gader,  beror  det 
dels  paa  den  større  Risiko  ved  at  anfalde  ædru  Folk,  der  under  en 
Retssag  vil  kunne  vidne  om,  hvad  der  er  foregaaet,  dels  paa,  at  Bøllerne 
ikke  behøve  at  overfalde  Ædru,  da  der  er  Arbejdsmark  nok  for  dem  i 
alle  de  Berusede.  Hele  vor  Værtshuslovgivning  eller  Mangel  paa 
Værtshuslovgivning  har  gjort  Tilværelsen  let  for  Bøllerne  i  vor  Hoved- 
stad og  har  gjort  visse  Beværtninger  til  ligefremme  Varmebede  for  Ud- 
klækning af  Bøller,  Pengeafpressere,  Bondefangere  osv. 

3.  Soutenørvæsenet.  I  de  fleste  Lovgivninger  er  Soutenør- 
væsenet forbudt.  Nu  ved  jeg  meget  vel,  at  Loven  kan  forbyde  det 
saa  meget  den  vil;  det  vil  vedblive  at  eksistere  trods  Loven.  Men 
det  har  den  allerstørste  Betydning  for  den  Maade,  Soutenøren  ses 
paa  af  Folket,  om  det  er  en  lovlig  eller  en  ulovlig  og  af  Politiet  for- 
fulgt Stilling.  Her  i  Byen  er  der  Samfundslag,  hvor  Soutenøren  ikke 
er  langt  fra  at  nyde  en  vis  Agtelse,  den  Agtelse  som  saa  let  kommer 
til  at  omgive  enhver  Stilling,  hvor  Fortjenesten  er  stor  og  Arbejdet 
ringe,  og  i  den  Henseende  nærmer  Soutenørstillingen  sig  jo  en  Del 
til  Partikulierstillingen.  Bordelinstitutionen  var  tidligere  den  eneste 
Hæmsko  paa  Soutenørvæsenet.  Det  er  vistnok  godt,  at  man  er 
kommen  bort  fra  Bordelinstitutionen;  men  da  man  bortkastede  den, 
var  man  sig  bevidst,  at  man  med  den  bortkastede  det  sidste  Baand 
paa  Soutenørerhvervet,  hvilket  nu  er  Genstand  for  fuldstændig  fri 
Næring.  Prostitutionen  er  ikke  fri  Næring;  den  hemmelige  Prostitu- 
er strafbar:  men  Principalen  i  Forretningen,  Soutenøren,  er  altid  straffri. 
Hvad  dette  nu  vil  sige  for  den  almindelige  Moral  i  Samfundets  dybe 
Lag,  og  hvorledes  Bøllehæren  rekrutteres  gennem  Soutenørvæsenet, 
det  kan  enhver  sige  sig  selv. 

4.  De  professionelle  Tyve.  Den  professionelle  Ty v *)  straffes 
her  i  Landet  omtrent  paa  samme  Maade  som  den  tilfældige  Tyv. 
Den  Omstændighed,  at  han  ikke  blot  nu  har  begaaet  et  bestemt  Ty- 
veri, men  har  levet  et  Liv,  som  han  kun  kunde  have  levet,  hvis  han 
var  Tyv  af  Profession,  den  Omstændighed  tæller  ikke  stort.  Og  hvis 
den  Professionelle  lever  i  Overflod  og  stærk  Konsum,  og  han 
ikke  kan  gøre  Rede  for,  hvorfra  han  faar  Pengene,  men  man  paa  den 
anden  Side  ikke  kan  pege  paa  et  bestemt  Par  Buxer  og  en  bestemt 
Sølvske,  han  har  stjaalet,  saa  gøres  der  ham  ingenting.  Det,  man 
skulde  forfølge,  var  det  Liv,  han  lever,  og  som  med  Nødvendighed 
forudsætter  og  fører  til  Tyveri;    men  man   nøjer  sig  med  at  forfølge 

*)  En   kort  Betegnelse   for   alle   Ejendomskrænkere,   derunder  Bedragere,    Pengeaf- 
pressere, Røvere  osv. 

det  enkelte  bestemte  Tyveri,  man  kan  overbevise  ham  om,  og  der  kan 
gaa  mange  Aar  i  Herlighed  og  Glæde  for  ham,  inden  man  finder  et 
saadant.  Det  har  jeg  videre  udviklet  i  Kriminalistforeningens  Aprils- 
møde  1903.  Selvfølgelig  rekrutteres  Bøllehæren  i  høj  Grad  af  de 
professionelle  Tyve. 

5.  Børnesagen.  Det  private  Initiativ  har  i  vidt  Omfang  taget 
sig  af  de  vanskelige  Børn  til  Konfirmationsalderen,  men  det  erklærer 
sig  magtesløst  for  Tiden  fra  det  Ude  til  det  18de — 20de  Aar.  Her 
maa  Staten  træde  til.  Der  er  her  Tale  om  den  allermest  kritiske 
Alder,  hvor  det  skal  aljgøres,  om  Barnet  vil  gaa  Bøllevejen  eller  Lov- 
lydighedens Vej,  hvor  han  ikke  længer  beskæftiges  i  Skolen  og  er  for 
ung  til  Mands  Arbejde.  Det  er  „Bøllefrøet ''s  Alder;  men  stadig  vente 
vi  paa  Lovgivningsmagtens  Aktivitet  her. 

6.  Den  offenlige  Politiret.  Naar  Gadefreden  skal  bevares, 
er  det  af  største  Vigtighed,  at  Redskaberne  ere  i  Orden,  deriblandt 
ikke  mindst  den  offenlige  Politiret.  Politibetjenten  er  naturligvis  det 
første  Redskab,  der  maa  spøi^es  om,  men  som  det  nedenfor  skal  an- 
tydes, afhænger  ogsaa  hans  Autoritet  og  Prestige  i  høj  Grad,  ja  maaske 
ogsaa  af  og  til  hans  Opførsel  af,  hvorledes  den  offenlige  Politiret 
virker.     Men  her  er  øjensynlige  Fejl. 

Da  man  indføne  den  offenlige  Politiretsprocedure,  troede  man  til 
en  Begyndelse  at  indføre  et  lille  Stykke  af  den  paatænkte  store  Rets- 
reform.  Retten  skulde  være  offentlig;  men  man  undlod  to  Ting,  som 
ere  aldeles  nødvendige  for  en  værdig  og  hensigtsmæssig  offenlig 
Politiret.  Man  undlod  1)  at  løse  Dommernes  gamle  Bevis- 
bundethed; og  man  undlod  2)  at  gøre  Bevisoptagelsen  og 
Domsafsigelsen  mundtlig. 

1 )  Efter  vore  Proceslove  er  to  Vidner  Bevis,  et  Vidne  ikke  Bevis ; 
Dommeren  kan  ikke  vælge,  hvem  han  vil  tro.  En  Præsts  og  en  Bølles 
Vidneforklaring  er  omtrent  ligegod;  det  kommer  mere  an  paa  Vid- 
nemes  Kvantitet  end  paa  deres  Kvalitet,  og  det  er  forstaaeligt  nok, 
saalænge  den  dømmende  Dommer  ikke  er  den  samme  som  den 
Dommer,  der  taler  med  Vidnerne  og  personlig  føler  dem  paa  Tæn- 
derne. Den  offenlige  Politiret  er  omtrent  den  eneste  Ret,  hvor  kun 
den  Dommer  skal  dømme,  der  administrerer -Retten ;  Dommen  afsiges 
i  den  offenlige  Politiret  af  Enedommer  og  den  appelleres  ikke. 
Det  var  altsaa  muligt  her  at  overlade  ganske  til  Dommerens  Skøn, 
hvilke  Vidner  han  vil  tro  og  hvilke  ikke;  og  enhver  formel  Regel  om, 
hvornaar  der  er  Bevis  nok  til  at  dømme  og  hvornaar  ikke,  kan  kun 
virke  til  at  sløve  hans  Opmærksomhed  og  hans  Ansvarsfølelse.  Naar 
de  formelle  Regler  om  Bevis  ere  i  Orden,  kommer  det  jo  ikke  ham 
ved,  om  de  in  casu  rammer  Sandheden;  og  ere  de  ikke  i  Orden,  saa 
vedrører  det  ikke  ham,  om  Manden  er  skyldig  alligevel;  den  bevis- 
bundne Dommer  gaar  efter  sine  Former. 

Men  nu  kommer  det,  som  jeg  vil  betone.     Den  frie  Bevisbedøm- 

melse  vilde  i  høj  Grad  baade  højne  Politibetjentenes  Ansvarsfølelse 
i  Retten  og  deres  Prestige  paa  Gaden. 

Politibetjentene  ere  jo  dog  de  hyppigste  Vidner  i  Politiretten.  Jeg 
er  overbevist  om,  at  de  i  det  Store  og  Hele  gør  deres  Bedste  for  at 
afgive  korrekte  Vidneforklaringer,  men  den  bundne  Bevisbedømmelse 
gør,  hvad  den  kan,  for  at  udviske  Vidnernes  Ansvarsfølelse.  Det,  at 
Bøllens  og  Betjentens  Forklaringer  ere  lige  gode,  selv  om  Dommeren 
føler  sig  overbevist  om,  at  Betjentens  Forklaring-  er  sand  og  Bøllens 
usand,  det  sløver  Vidnets  Ansvarsfølelse.  Hvis  han  vidste,  at  hans 
Vidneforklaring,  selv  om  han  var  Enevidne,  kunde  blive  bestemmende 
for  Sagen,  saafremt  Dommeren  troede  paa  den  —  det  vilde  skærpe 
hans  Ansvarsfølelse,  og  Fristelsen  til  at  smøre  tykt  paa  vilde  blive 
mindre.  Som  Forholdene  nu  efe,  afhøres  Betjenten  først  foreløbigen 
under  den  mundtlige  Forligsforhandling ;  han  er  som  en  Slags  Part  i 
en  Handel.  Bøllen  staar  og  lyver  paa  sin  Side  mod  Betjenten,  og  et 
vist  Handelsinstinkt  kan  føre  Betjenten  til  paa  sin  Side  at  lægge  paa 
i  Bevidsthed  om,  at  i  hans  Egenskab  af  Enevidne  kan  Dommeren 
ikke  tro  ham  ubetinget  og  i  Haab  om  under  Forhandlingerne  om  den 
mindelige  Bøde  dog  at  kunne  faa  vejet  nogle  af  Bøllens  Løgne  op. 
Ved  den  frie  Bevisbedømmelse  af  Vidnerne  vil  det  nøgterne,  varsomme, 
sagtmodige  Vidne  have  mest  Chance  for  at  gøre  Indtryk  paa  Dom- 
meren, og  disse  Egenskaber  vil  der  derfor  blive  lagt  Vind  paa.  Dom- 
meren i  den  offenlige  Politiret  erhverver  sig  hurtigt  Personalkundskab 
baade  blandt  Bøllerne  og  blandt  Betjentene;  i  mangfoldige  Sager  vil 
han  være  orienteret  med  Hensyn  til,  hvem  han  skal  tro,  og  det  vilde 
ikke  blot  være  til  Gavn,  om  den  Spektakelmager,  der  bestandig  kom- 
mer igen  og  bestandig  skyder  Skylden  fra  sig  over  paa  andre,  om  han 
blev  stækket  ved  at  mærke,  at  hans  Nej  ikke  længer  er  lige  saa  godt, 
som  en  rolig  og  skikkelig  Mands  Ja;  men  det  vilde  ogsaa  være  til 
Gavn,  om  Betjentene  erfarede,  at  den  Betjent,  der  bestandig  kommer 
i  Konflikter  og  bestandig  bliver  sigtet  for  Myndighedsmisbrug,  at  hans 
Ja!  ikke  længer  er  lige  saa  godt  som  hans  rolige,  støtte  Collegers  Ja!, 
mod  hvem  der  sjældent  rejses  Klage. 

Den  frie  Bevisbedømmelse  vil  altsaa  højne  Betjentenes  Ansvars- 
følelse og  Paalidelighed  som  Vidner  i  Retten,  men  hvad  der  her 
særlig  maa  lægges  Vægt  paa,  den  vil  i  uhyre  høj  Grad  øge  hans 
Prestige  paa  Gaden,  thi  den  vil  med  et  Slag  i  ah  Væsenligt  gøre 
det  af  med  alle  de  mange  Forulempelser,  som  Betjentene  nu  ere  ud- 
satte for  i  Enerum.  I  Enerum  er  der  i  Virkeligheden  med  vor  nu- 
værende Bevisbundethed  frit  Slag  paa  Betjenten,  thi  Betjenten  er  kun 
ét  Vidne,  og  for  at  dømme  kræves  to.  Hvad  det  derfor  vil  sige  for 
Betjenten,  ja  for  hele  Gadefreden,  om  Dommeren  kunde  nøje  sig 
med  Enkeltvidne,  naar  han  fandt  det  betryggende,  det  kan  man  sige 
sig  selv.  Fra  det  Øjeblik  vilde  der  være  Risiko  forbunden  med  Over- 
fald i  Enerum,    og  mangfoldige  Overfald  sker  netop,    fordi  Bøllen  er 

eller  tror  at  være  uset  af  andre  og  derfor  har  Ryggen  fri.  Ligesom 
Gadebelysningen  i  sin  Tid  gjorde  det  af  med  de  natlige  „Meuchel- 
mord",  saaledes  vil  en  fri  Bevisbedømmelse  gøre  Enerumsforbrydel- 
serne  risikable,  og  i  Pøbelens  Øjne  hæve  Gadebetjentens  Prestige  og 
Betydning,  idet  han  stiger  fra  halvt  Bevis  til  muligvis  fuldkommen 
fældende  Bevis  mod  enhver  Urostifter.  Her  har  vi  for  en  stor  Del 
Hemmeligheden  ved  den  Respekt,  som  omgiver  den  engelske  Politi- 
betjent. 

Dertil  kommer  de  indirekte  Virkninger  af,  at  ét  Vidne  aldrig  er 
nok.  Der  er  jo  ogsaa  sorte  Faar  blandt  Betjente,  og  disse  have  lært 
en  Del  Procedure  i  den  offenlige  Ret.  Myndighedsmisbrug  fra  deres 
Side  ville  de  altid  kunne  lyve  sig  fra,  naar  de  blot  sørger  for  at  begaa 
dem  i  Enrum.  Selv  om  det  var  Kapellanen  ved  selve  Frue  Kirke, 
Betjenten  havde  skubbet  eller  rusket.  Kapellanens  Ed  vil  dog  ikke 
være  nok  til  at  fælde  Betjenten,  hvis  intet  andet  Bevis  haves.  Men 
heri  ligger  en  Fristelse  for  Betjenten  —  ikke  overfor  den  skikkelige 
og  lovlydige  Mand,  men  overfor  den,  som  generer  ham  —  en  Fristelse 
til  at  tage  sig  selv  til  Rette  i  Enerum.  Dette  kan  maaske  i  det  enkelte 
Tilfælde  have  gavnlige  Virkninger,  men  er  dog  en  højst  uheldig  Vej  at 
komme  ind  paa.  Saadan  Selvtægt  ender  altid  med  at  udarte,  og  vil  i 
Længden  gøre  Politiet  forhadt;  og  det,  der  paa  Gaden  mest  af  alt  skal 
hæve  Betjentens  Prestige  —  nemlig  den  store  lovlydige  Masses  Sympati 
og  Støtte  —  vil  komme  til  at  mangle. 

Indførelse  af  fri  Bevisbedømmelse  vil  altsaa  have  den  største  Be- 
tydning for  Gadefreden,  medens  en  bunden  Bevisbedømmelse  er 
demoraliserende,  og  dette  i  særlig  Grad  naar  Retsforhandlingen  fore- 
gaar  offenlig;  thi  det  er  sandelig  ikke  sundt  for  den  offenlige  Rets 
Bøllepublikum  at  se,  hvor  meget  det  er  muligt  at  lyve  sig  fra. 

2)  Foruden  Dommerens  Bevisbundethed  nævnede  jeg  som  en  Anke 
mod  vor  nuværende  Politiretsprocedure,  at  Bevisoptagelsen  og  Doms- 
afsigelsen skal  foregaa  skriftlig,  uagtet  Dommeren  er  Enedommer  og 
Dommen  ikke  appelleres.  Dette  unyttige  Omsvøb  gør  det  nemlig 
ganske  umulig  at  afsige  Dom  i  de  offenlige  Politiretssager.  Der  er 
ofte  henved  Hundrede  om  Dagen;  men  hvis  Skriftlighed  skulde  an- 
vendes, kunde  man  næppe  naa  at  arbejde  sig  igennem  en  Fjerdedel  af 
dem.  Dommeren  nøjer  sig  derfor  med  en  kort  mundtlig  Afhøring  og 
„foreslaar"  derefter  Tiltalte  „frivillig"  at  vedtage  en  Bøde,  og  Tiltalte 
gaar  som  Regel  „frivillig"  ind  paa  Bødevedtagelsen  af  Frygt  for  ellers 
at  blive  dømt  til  højere  Straf.  Den  overvejende  Del  af  Sagerne  afgøres 
saaledes  ved  en  mindelig  vedtagen  Bøde  og  ikke  ved  Dom ;  Domme- 
rens sidste  Ord  er:  „vil  De  vedtage  10  Kr.  i  Bøde?"  og  ikke:  Jeg 
idømmer  Dem  10  Kr.  i  Bøde." 

Men  denne  Form  er  hverken  betryggende  eller  værdig.  Den 
er  ikke  betryggende,  fordi  den  udvisker  Ansvaret;  den  tilslører,  hvor 
Ansvaret  i  Virkeligheden  ligger.     Har  ikke  den  Sigtede  selv  vedtaget 

Bøden?  har  han  altsaa  ikke  selv  erklæret  sig  skyldig?  Har  Dom- 
meren gjort  andet  end  at  spørge,  om  Tiltalte  var  villig  til  Bødeved- 
tagelsen? Kan  ikke  Dommeren  rolig  vadske  sine  Hænder?  Det  er 
klart,  at  Formen  i  ganske  anden  Grad  vil  være  betry^ende,  naar  den 
peger  paa  den,  der  i  Virkeligheden  har  Ansvaret;  altsaa,  hvis  det  hed: 
„jeg  dømmer  Dem"  og  ikke:  „vil  De  vedtage?" 

Men  Bødetilbudet  er  heller  ikke  nogen  værdig  Form,  netop  fordi 
den  ikke  er  fuldt  ud  ærlig.  Som  Regel  vedtager  Tiltalte  nemlig  kun  i 
Mindelighed,  førdi  han  føler  sig  tvungen  til  at  underkaste  sig  Domme- 
rens Anvisning,  hvis  han  ikke  vil  udsætte  sig  for  større  Ubehagelig- 
heder. Bødetilbudet  virker  faktisk  som  en  Dom;  men  da  er  det  ogsaa 
det  værdigste  at  tilstaa,  at  det  er  en  Dom. 

Disse  sidste  Betragtninger  have  ganske  vist  fjernet  os  en  Del  fra 
vort  egentlige  Emne  —  nemlig  Gadefreden  —  men  det  maa  hævdes 
som  en  Ting  ikke  uden  Vigtighed  lige  overfor  alle  de  løse  Eksistenser, 
der  er  deri  offenlige  Politirets  Publikum,  at  dens  Procedure  bør  frem- 
træde i  en  saa  værdig  og  respektindgydende  Form  som  mulig,  fast  og 
uden  denne  forsigtige  Lirken  sig  frem,  som  disse  Bødetilbud  fra  Dom- 
merens Side  i  Virkeligheden  er. 

De  heromhandlede  Bagatelsager  bør  navnlig  for  Publikums  — 
Vidnernes  —  Skyld  behandles  summarisk,  uden  al  for  stor  Grundighed 
og  Vidtløftighed,  og  Fejl  i  disse  Sager  indtræffer  derfor  i  alle  Lande; 
men  Formen  for  Sagernes  Afgørelse  kan  ved  at  rette  de  omtalte  Fejl 
gøres  langt  mere  betryggende  end  for  Tiden  og  langt  mere  værdig; 
den  kan  desuden  i  en  ganske  anden  Grad  end  nu  er  Tilfældet  afskære 
Haabet  hos  Urostifterne  om  i  Retten  at  lyve  sig  fri  for  sine  For- 
seelser, og  den  kan  i  en  ganske  anden  Grad  end  nu  hævde  Politiets 
Autoritet  paa  Gader  og  Stræder,  hvilket  Alt  vil  virke  heldbringende 
paa  Gadefreden. 

Se  herom  nærmere  mit  Foredrag  i  Juridisk  Forenings  Aarbog 
for  1901. 

7.  Tvangsarbejdsanstalter.  Heller  ikke  dette  Redskab  er  i 
Orden,  idet  der  navnlig  mangler  de  behørige  disciplinære  Midler  i  An- 
stalterne. Legemlig  Straf  er  formentlig  ganske  nødvendig  i  en  Tvangs- 
arbejdsanstalt  ;  men  da  næppe  enhver  Slags  Tvangsarbejdsfange  behøver 
at  staa  under  Rottingen,  kunde  man  maaske  gaa  den  Vej  at  indrette 
to  Straffe  —  Tvangsarbejde  af  1ste  og  af  2den  Klasse,  der  ikke  ad- 
skilte sig  i  andet  end,  at  den  sidste  Straf  skulde  idømmes  Personer, 
med  en  vis  nærmere  bestemt  Fortid  og  var  forbunden  med  Rotting 
som  diciplinært  Straffemiddel. 

8.  Et  ottende  Punkt  maa  jeg  maaske  tilføje.  Alle  vide,  hvilken 
stor  Procent  de  uægte  Børn  levere  til  Byens  Bærme.  Det  er  natur- 
ligvis ikke  deres  Egenskab  af  uægte  Børn,  der  gør  det,  men  deres 
Egenskab  af  Plejebørn,  Børn,  der  gaar  for  Lud  og  koldt  Vand  uden 
et   egenligt   Hjem.     For   saadanne    Børn    er    Opdragelsesbetingelserne 

særlig  ugunstige  i  en  stor  By.  Selv  om  Plejebørns  Opdragelse  ogsaa 
bliver  forsømt  paa  Landet,  vil  Omgivelserne  der  dog  altid  være  sundere 
for  dem;  og  saalænge  der  kan  findes  Plejehjem  paa  Landet,  paadrager 
Moderen  sig  et  stort  Ansvar  ved  at  sætte  Barnet  i  Pleje  i  den  store 
By.  Om  Lovgivningsmagten  her  kunde  gribe  ind,  er  et  Spørgsmaal, 
jeg  ikke  har  gennemtænkt.  Lovgivningen  er  jo  begyndt  at  give  Regler 
for  Plejeforholdet,  og  den  Omstændighed,  at  Fødselsstiftelsen  trækker 
de  fødende  Kvinder  fra  Landet  ind  til  Byen,  synes  at  tiltrænge  en 
Modvægt,  der  fik  de  fødte  Børn  ud  paa  Landet  igen,  —  til  Gavn  for 
Børnene  og  til  Supplering  af  den  knappe  Arbejdskraft  paa  Landet. 

Men  selv  om  Lovforbud  mod  at  sætte  uægte  Børn  i  Pleje  i  store 
Byer  vilde  være  en  altfor  drakonisk  Foranstaltning,  vilde  meget  mere 
end  nu  kunne  gøres  for  ad  Frivillighedens  Vej  at  faa  dem  ekspederet 
ud  paa  Landet.  Politiinspektør  Stephensen,  der  har  med  Plejefor- 
holdene her  i  Byen  at  gøre,  har  henledet  min  Opmærksomhed  paa 
det  vigtige  i,  at  der  oprettedes  et  Slags  Kontor  for  Stiftelsen  af  Pleje- 
forhold, der  kunde  bringe  By  og  Land  i  Forbindelse  med  hinanden 
0^  virke  hen  til  Børnenes  Anbringelse  paa  Landet.  Og  adskilligt 
kunde  vel  ogsaa  gøres  af  det  Offentlige  for  at  favorisere  om  ikke 
helt  at  paabyde  saadan  Anbringelse.. 


Pastor  Ifversen  og  Retsreformen. 

Af  Ernst  Møller. 
I. 

Forvirringen, 

Faa  Ting  har  man  anset  for  mere  uomtvistelige  end  dette,  at  Præster 
ligesom  andre  Embedsmænd  maa  være  pligtige  at  udføre  de  Embeds- 
handlinger, der  henlægges  til  dem,  altsaa  bl.  a.  alle  Vielser  af  Folke- 
kirkens Medlemmer,  som  Loven  tillader  eller  paabyder  i  vedkommende 
Sogn.  Men  Pastor  Ifversen  lagde  sin  Samvittighed  og  Guds  Lov  i 
den  ene  Vægtskaal,  sin  Embedspligt  og  den  verdslige  Lov  i  den  anden 
Vægtskaal,  fandt  at  Balancen  ikke  kunde  holdes,  og  forkyndte  og 
hævdede  fast  og  urokkeligt,  at  han  ikke  vikle  fravige  Samvittighed  og 
Guds  Lov.  Fra  dette  Øjeblik  stod  der  ved  hin  Selvfølge  nogle  kraf- 
tige Spørgsmaalstegn,  der  vakte  Røre  og  Lidenskab  indenfor  kirkelige 
Kredse.  At  et  Spørgsmaal  ikke  er  det  samme  som  et  Tvivlsmaal,  at 
Pastor  Ifversens  Kaldsfælle  og  foresatte,  kgl.  Konfessionarius  Paulli  var 
med  til  al  dømme  ham,  nyttede  intet.  For  Pasor  Ifversens  Venner 
fandtes  der  dog  et  Tvivlsmaal,  og  med  Iver  og  Spænding  imødesås  de, 

hvorledes  Højesteret  vilde  afgøre  det  Spørgsmaal,  om  den  Præst,  der 
ønsker  at  blive  i  sit  af  Staten  lønnede  Embede,  skal  udføre  enhver 
Embedsgeming  i  Overensstemmelse  med  Statens  Love,  altsaa  ogsaa  en 
Embedsgerning,  som  han  ikke  selv  kan  forene  med  sin  Samvittighed 
eller  med  sin  Opfattelse  af  Guds  Lov. 

Saa  faldt  Højesterets  Dom,  som  frifandt  Pastor  Ifversen  for  Straf 
paa  Grund  af  manglende  Forsæt.  I  Glæden  over  Resultatet  troede 
hans  Venner,  at  nu  stod  Guds  Lov  over  Statens  Lov  og  Embedspligt, 
men  snart  rokkedes  dog  Illusionen  om,  at  dette  er  Dommens  Mening. 
I  Virkeligheden  staar  der  heller  ikke  et  eneste  Ord  i  Dommen,  der. 
gaar  ud  paa,  at  Pastor  Ifversen  ikke  er  pligtig  at  vie  Mureren  eller  at 
udføre  den  ham  af  Kultusministeriet  givne  Ordre  i  saa  Henseende. 
Men  Højesteretsdommen  har  dog  i  alle  Tilfælde  haft  den  Virkning,  at 
dette  Spørgsmaal  nu  for  langt  flere  er  blevet  et  Tvivlsmaal.  Højeste- 
retsdommen læses  paa  højst  forskellig  Maade,  og  dens  sikre  Følge  er, 
at  der  vil  blive  en  stor  Væxt  i  Præsternes  Samvittighed.  Flere  og 
flere  Nægtelser  vil  kunne  ventes,  og  det  kirkelige  Anarkis  Aasyn  hæver 
sig  allerede  stærkt  over  Horizonten.  Allerede  nu  har  endog  en  Daabs- 
attest  ikke  kunnet  udfærdiges  i  den  foreskrevne  humane  Form,  uden 
ved  at  Stiftsprovst  PauUi  som  en  Over-I fversen  har  maattet  overtage 
Udfærdigelsen. 

Striden  om  Forholdet  mellem  Stat  og  Kirke  synes  altsaa  nu  at  blive 
akut.  Ogsaa  i  kirkelige  Kredse  er  der  Uro,  og  om  en  Løsning  af 
Knuden  vil  opnaas  hos  Lovgiverne,  er  mere  end  tvivlsomt.  Selv  med 
Hensyn  til  de  nærmeste  Hjælpemidler  —  valgfrit  eller  tvungent  borger- 
ligt Ægteskab  —  staar  Anskuelserne  skarpt  mod  hinanden,  og  hvad 
skal  man  gøre  med  Daabsattesterne?  Mere  og  mere  vender  derfor 
Tankerne  sig  mod  Højesteret.  Atter  og  atter  faar  man  det  Spørgsmaal : 
hvor  er  det  muligt,  at  Landets  højeste  Domstol  kan  udtale  sig  saa 
uklart  og  ufuldstændigt,  at  der  som  Følge  af  dens  Afgørelse  spredes 
Forvirring  i  et  saa  vigtigt  Forhold? 

En  saadan  kritisk  Stemning  har  sin  Kilde  i  og  vil  atter  foraarsage 
adskillig  Misforstaaelse,  men  lader  sig  ialt  Fald  ikke  tie  ihjel.  Bedre 
turde  det  derfor  være  at  søge  at  gøre  sig  Rede  for,  hvorfor  Dommen 
har  skabt  Usikkerhed  i  Stedet  for  Klarhed.  Tilfældet  er  ikke  saa  sær- 
egent, som  Almenheden  tror,  og  skyldes  naturligvis  mindst  af  alt 
bristende  Ævne  eller  svigtende  Vilje  hos  Højesterets  Medlemmer.  Aar- 
sagen  ligger  dybere,  og  naar  dette  først  indses,  vil  med  Aarsagen  tillige 
Midlet  til  dens  Fjærnelse  træde  klart  for  Dagen,  og  Pastor  Ifversen 
kan  da  maaske  blive  den,  der  kan  hjælpe  en  paatrængende  Reform 
frem.  Med  dette  for  Øje  tør  jeg  her  prøve  at  kaste  lidt  Lys  over 
Forholdet  mellem  Pastor  Ifversens  Sag  og  Retsreformen. 

II. 

Dommens  Indhold. 

De  Kendsgerninger,  som  forelaa  til  Paakendelse  i  Pastor  Ifversens 
Sag,  var  faa  og  simple.  „Mureren"  og  hans  forlovede  havde  i  Medfør 
af  kgl.  Bevilling  Ret  til  at  komme  i  Ægteskab  med  hinanden;  som 
Medlemmer  af  Folkekirken  kunde  de  kun  vies  kirkelig,  og  Vielsen 
henhørte  under  Pastor  Ifversens  Sogn.  Der  blev  vel  efter  Konfliktens 
Opstaaen  aabnet  dem  Mulighed  for  at  blive  viet  ved  en  fremmed  Præst, 
men  ingen  anden  Præst  end  Pastor  Ifversen  kunde  være  pligtig  at  vie 
dem;  desuden  havde  de  selv  forgæves  søgt  en  anden  Præst,  og  Rege- 
ringen anviste  dem  heller  ikke  nogen,  som  vilde  overtage  Vielsen. 
Gennem  Henvendelse  til  Kultusministeriet  blev  det  fastslaaet,  at  de 
forlovede  opfyldte  Betingelserne  for  at  blive  Ægtefolk,  og  der  var  der- 
for fra  Kultusministeriet  givet  Ifversen  Tilhold  om  at  foretage  Vielsen. 
Pastor  Ifversen  fastholdt  derimod  sin  Vægring,  der  var  støttet  ikke 
paa  at  Mureren  er  fraskilt,  men  derpaa,  at  Mureren  i  Separationstiden 
havde  staaet  i  Forhold  til  den  Kvinde,  hvortil  han  nu  ønskede  at  vies 
efter  at  have  opnaaet  Skilsmisse  tillige  med  Bevilling  til  at  ægte  denne 
Kvinde.  Efter  denne  fortsatte  Vægring  lod  Ministeriet  Ifversen  tiltale 
til  Straf. 

Den  Paragraf  i  Straffeloven,  om  hvis  Anvendelse  der  saaledes  blev 
Tale  (§  142)  sætter  Straf  for  den  Embedsmand,  „som  nægter  eller  for- 
sætlig undlader  at  opfylde,  hvad  der  er  ham  lovlig  befalet",  hvorved 
det  (i  Følge  Straffelovens  §  43)  er  underforstadet,  at  ogsaa  Nægtelsen 
kun  straffes,  hvis  den  er  forsætlig. 

Skønt  der  altsaa  anlagdes  en  Straffesag,  var  der  imidlertid  i  Virkelig- 
heden ingen,  der  ønskede  Straf  over  Ifversen.  Kunde  Mureren  blive 
gift  uden  at  tigge  sig  en  Præst  til,  vilde  hans  Formaal  være  opnaaet. 
Straffesagen  var  alene  en  Form,  under  hvilken  Ministeriet  søgte  fast- 
slaaet, at  Ifversen  er  pligtig  at  vie  Mureren  (og  alle  andre  i  lige  Til- 
fælde). Dette  Spøi^maal  og  intet  uden  dette  bar  man  altsaa  frem  for 
Højesteret.  Hvis  nu  Højesteret  med  en  for  alle  umiskendelig  Tydelig- 
hed havde  slaaet  fast,  at  om  end  Ifversen  efter  det  foreliggende  er  plig- 
tig at  vie  Mureren,  vilde  han  ikke  kunne  straffes,  saa  vilde  alt  være 
afgjort:  Mureren  gift,  Ifversen  frifunden,  fuld  Klarhed  over  Præstens 
Pligt  som  Embedsmand,  mere  kunde  man  ikke  forlange.  Selv  de,  der 
en  Stund  har  glædet  sig  over  den  faktiske  Frihed,  som  Præsterne  nu 
kan  nyde,  indtil  ny  Dom  foreligger,  vil  dog  vist  efter  moden  Over- 
vejelse finde,  at  Klarhed  strax  —  baader  alle  bedst. 

Højesteret  har  imidlertid  ikke  direkte  udtalt  sig  om  Ifversens  Pligt. 
Men  indirekte  viser  Dommen  meget. 

Præmisserne  er  saalydende: 

„Selv  om  det  maatte  kunne  anses  for  Tiltaltes  Pligt  under  Strafansvar  at  efter- 
komme  det  ham  af  Ministeriet  for  Kirke-  og  Undervisningsvæsenet  givne  Paalæg 

om  at  foretage  den  i  den  indankede  Dom  omtalte  Vielse,  har  Tiltalte  under  Hen- 
syn til  Indholdet  af  det  ham  afkrævede  Præsteløfte  og  til,  at  Folkekirkens  Stilling 
til  Spørgsmaalet  er  uklar  —  hvorved  bemærkes,  at  Staten  har  fundet  det  nødven- 
digt i  slige  Tilfælde  at  tilstede  Lempelser  fra  Ritualet  —  haft  nogen  Føje  til  at 
gaa  ud  fra  den  af  mange  af  Folkekirkens  Præster  antagne  Mening,  at  Opfyldelsen 
af  Paalæget  var  uforenelig  med  de  ham  ifølge  det  nævnte  Løfte  som  Kirkens  Tjener 
paahvilende  Pligter.  Idet  det  herefter  findes  betænkeligt  at  anse  Tiltaltes  Vægring 
ved  at  opfylde  Paalæget  som  en  forsætlig  Krænkelse  af  hans  Embedspligt,  vil  der 
ikke  kunne  paaføres  ham  Ansvar  efter  Straffelovens  §  142,  og  han  vil  derfor 
være  at  frifinde,  hvorhos  Aktionens  Omkostninger  ville  være  at  udrede  af  det 
offentlige." 

Til  Forstaaelse  af  disse  Præmisser  maa  først  fremhæves  følgende. 
En  Vurdering  af  en  Handlings  Strafbarhed  rejser  navnlig  følgende 
Spørgsmaal:  a)  er  Handlingen  ulovlig  (eller  retsstridig)?  b)  falder  den 
ind  under  et  Straffebud  (det  i  Sagen  paakaldte  Straffebud)?  c)  er  Hand- 
lingen at  tilregne  Gærningsmanden  ?  Det  bliver  da  den  naturlige  Følge- 
række, at  Spørgsmaalene  stilles  og  afgøres  i  nys  nævnte  Orden.  Man 
maa  klare  sig,  hvori  det  retsstridige  og  strafbare  skal  bestaa,  forinden 
man  kan  se,  om  dette  kan  tilregnes.  Men  Situationen  kan  dog  ogsaa 
forme  sig  saaledes,  at  Dommerne  ikke  er  helt  sikre  paa  og  derfor  for 
Tiden  helst  vil  lade  være  at  afgøre,  om  en  Handling  som  den  føre- 
lidende  falder  ind  under  Forbrydelsens  Omraade.  Hvis  de  da  finder, 
at  om  end  Handlingen  er  retsstridig  og  strafbar,  kan  den  i  alt  Fald 
ikke  under  de  givne  Forhold  tilregnes  den  tiltalte,  vil  de  kunne  nøjes 
med  at  udtale  dette,  henskydende  altsaa  de  to  Hovedspørgsmaal  til 
til  Aiigørelse  ved  en  senere  Lejlighed.  Men  da  en  saadan  Dom  først 
og  alene  algør,  hvad  der  egentlig  og  tankeret  skulde  afgøres  sidst,  maa 
den  udtrykkelig  fremhæve  denne  Forskydning  af  Æmneme,  hvis  det  er 
Meningen  alene  at  afgøre  Tilregneligheden.  Ellers  maa  en  Dom,  som 
frikender  af  Tilregnelighedshensyn,  antages  at  have  forudsat  og  altsaa 
fastslaaet  Handlingens  Retsstridighed  og  Strafbarhed. 

At  Pastor  Ifversens  Handlemaade  er  retsstridig,  nægtes  ikke  af 
Højesteret..  Hvad  der  henstilles  som  tvivlsomt  er  kun  dette,  om  der 
til  Pligten  er  knyttet  et  Strafansvar  i  Tilfælde  af  Overtrædelse.  Selve 
Pligtens  Exisiens  maa  derimod  forudsættes  som  selvfølgelig  og  uomtvistelig. 
Det  er  altsaa  Pastor  Ifversens  Pligt  at  vie  Mureren,  følgelig  saa  meget 
mere  hans  Pligt  at  efterkomme  den  af  Kultusministeren  givne  Ordre. 
Hvis  Ifversen  sagsøges  hertil,  maa  han  blive  dømt.  At  dette  er  Meningen 
vil  forøvrigt  ogsaa  kunne  ses  paa  anden  Maade.  Det  udtales  senere  i 
Dommen,  at  Ifversen  har  haft  „nogen  Føje"  til  at  forudsætte,  at  Op- 
fyldelsen af  Paalæget  er  uforenelig  med  de  ham  i  Følge  Præsteløftet 
som  Kirkens  Tjener  paahvilende  Pligter.  Men  Udtrykket  „nogen  Føje*^ 
kan  ikke  bruges,  uden  naar  en  urigtig  Opfattelse  undskyldes;  hvis 
derimod  Ifversens  Mening  deles  af  Højesteret,  har  han  Føje  eller  fuld 
Føje    for   sin  Opfattelse,   og  han  maa  da  frifindes,  fordi  Nægtelsen  er 

lovlig,  Og  ikke  fordi  der  næres  Betænkelighed  ved  at  tiltro  ham  Forsæt 
til  at  tilsidesætte  en  lovlig  Ordre. 

Medens  der  altsaa  ikke  tør  antages  inden  for  Højesteret  at  have 
raadet  Tvivl  om,  at  Pastor  Ifversen  er  pligtig  at  vie  Mureren,  har  Fler- 
tallet derimod  ment,  at  han  ikke  i  det  foreliggende  Tilfælde  burde 
straffes.  Men  ved  Begrundelsen  af  Frifindelsen  synes  Meningerne  atter 
at  have  delt  sig,  idet  nogle  formentlig  har  holdt  paa,  at  Nægtelsen  i 
det  hele  taget  ikke  falder  ind  under  Straffeloven,  andre  har  stemt  for 
manglende  Forsæt. 

For  Lægfolk  og  —  det  kan  tilføjes  —  for  mange  Jurister  med  er 
det  ikke  let  at  forstaa,  at  Ifversen,  naar  han  er  pligtig  at  vie  Mureren, 
uden  Strafansvar  kan  nægte  at  følge  Ministeriets  Ordre  til  at  foretage 
Vielsen.  Dette  synes  nødvendigvis  at  være  en  Nægtelse  af,  hvad  der 
er  ham  lovlig  befalet.  Desværre  giver  Dommen  heller  ikke  det  mindste 
Fingerpeg  paa  dette  Punkt.  Man  er  altsaa  henvist  til  at  gisse  sig  til, 
hvad  Meningen  kan  være.  Jeg  vover  da  den  Gistanke  at  der  i  Højeste- 
ret har  hævet  sig  Røster  for  følgende  Opfattelse.  En  Præst  har  ved 
sit  ved  Bekendtgørelse  af  2.  September  1870  hjemlede  Præsteløfte  „for 
den  alvidende  Guds  Aasyn"  bl.  a.  lovet  at  udføre  alt  i  Overensstem- 
melse med  Folkekirkens  Forskrifter,  der  bl.  a.  øses  af  de  hellige  og 
symbolske  Bøger,  saa  vel  som  overhovedet  paa  dette  Grundlag  at  for- 
kynde Guds  Ord  rent  og  purt  og  stræbe  efter  at  danne  og  dueliggøre 
sig  til  sit  hellige  Embede  og  beflitte  sig  paa,  som  det  sømmer  sig  en 
Ordets  Tjener,  at  foregaa  Menigheden  med  et  godt  Exempel.  Kan  nu 
en  Mand,  der  saaledes  har  en  ejendommelig  religiøs  Gæming  at  ud- 
føre, være  pligtig  i  denne  sin  Gærning  at  følge  en  hvilken  som  helst 
Opfattelse,  som  en  maaske  helt  verdslig  Kultusminister  godtager  som 
Kirkens  Lære,  muligvis  endog  uden  ethvert  Samraad  med  kirkelige 
Myndigheder  eller  uden  at  meddele  Præsten  nogen  som  helst  Motive- 
ring? Eller  maa  Præsten  dog  ikke,  naar  hans  religiøse  Opfattelse  af- 
viger fra  Ministerens,  i  alt  Fald  have  en  Adgang  til  at  se  Striden  oplyst 
og  paakendt  paa  behørig  Maade  ved  Domstolene?  Naturligvis  kan 
disse  ogsaa  repræsentere  verdslige  Anskuelser,  men  der  er  i  alt  Fald 
sikret  et  indgaaende  Drøft  og  en  alsidig  Undersøgelse.  Efter  en  saadan 
Tankegang  bliver  Forholdet  det,  at  om  end  Ministerens  Ordre  efter  sit 
Indhold  er  lovlig  —  ogsaa  efter  Rettens  senere  udtalte  Opfattelse  — 
er  Ministerens  Meningstilkendegivelse  dog  ikke  forbindende  for  Præsten, 
saa  længe  Ministerens  Stade  ikke  er  godkendt  af  Domstolene.  Finder 
derimod  Domstolene,  at  Ministeren  har  Ret,  saa  bliver  hans  Ordre 
derved  fastslaaet  som  lovlig,  og  den  maa  da  for  Fremtiden  opfyldes. 

Efter  denne  Tankegang  vil  det  altsaa  være  muligt,  at  Ordren  kan 
være  lovlig  (d.  v.  s.  efter  sit  Indhold)  men  at  Præsten  dog  ikke  under 
Strafansvar  har  været  pligtig  at  følge  Ordren.  Der  gives  herved  Præster 
en  Undtagsstilling.  En  administrativ  Embedsmand  maa  bøje  sig  for  sin 
foresattes  Retsopfattelse,  men  Præsten  afgør  selv,  hvad  han  anser  for 

sin  Pligt,  i  alt  Fald  indtil  Domstolenes  Aigørelse  foreligger.  En  saadan 
Lære  vil  ikke  være  uden  Fare,  idet  den  vil  aabne  Adgang  til  Strid  og 
Anarki.  Men  den  har  Formentlig  heller  ikke  i  nogen  Maade  vundet 
et  Flertal  i  Retten  for  sig.  Var  dette  nemlig  Tilfældet,  maatte  Dommene 
positivt  have  udtalt,  at  Ordren  trods  Lovligheden  af  dens  Indhold  ikke 
kunde  forbinde  Ifversen  eller  hindre  ham  i  selv,  som  Ordets  Tjener,  at 
tage  Stilling  til  Spørgsmaalet.  Derfor  søger  Dommen  —  næst  at  an- 
tyde det  formentlige  Mindretals  Opfattelse  som  en  Mulighed  —  Fri- 
findelsen alene  i  sin  Betænkelighed  ved  at  slaa  fast,  at  Ifversen  har 
handlet  med  Forsæt  eller  med  fuld  Forstaaelse  af,  at  han  handlede 
mod  sin  retlige  Pligt. 

Denne  sidste  Afgørelse  fra  Højesterets  Side  har  juridisk  set  stor  Inter- 
esse. Straffelovens  §  42  siger,  at  „Ukyndighed  om  Straffeloven  eller  den 
urigtige"  (d.  V.  s.  den  efter  Lovens  Opfattelse  urigtige)  „Formening,  at 
den  ved  Loven  forbudne  Handling  efter  Samvittighedens  eller  Religionens 
Bud  er  tilladt  eller  endog  befalet,  udelukker  ikke  Anvendelse  af  Straf.  "^ 
Det  har  altid  været  den  almindelige  Mening,  at  herefter  skulde  der 
ved  Strafskyldens,  altsaa  ogsaa  ved  Forsættets,  Bedømmelse  bortses  fra 
egenlige  Retsvildfarelser  eller  moralske  eller  religiøse  Anskuelser,  og  det 
har  derfor  paa  mange  Jurister  virket  som  en  al  Jura  sprængende 
Bombe,  at  Højesteret  har  kunnet  tage  Hensyn  til  Pastor  Ifversens 
urigtige  Formeninger  om  hans  Pligt  som  Kirkens  Tjener.  I  Virkelig- 
heden savner  man  ogsaa  i  Dommen  enhver  Vejledning  med  Hensyn 
til,  hvorledes  Retten  forener  sin  Frifindelse  af  Pastor  Ifversen  med 
Straffelovens  §  42.  Men  uden  dette  aner  man  ikke,  hvilken  Række- 
vidde Dommen  har.  Kun  dette  synes  sikkert  at  være  fastslaaet,  at  en 
Retsvildfarelse  kan  komme  i  Betragtning,  naar  den  ikke  repræsenterer 
en  vilkaarlig  individuel  Særmening,  men  dels  er  foranlediget  ved  Lov- 
givningens Uklarhed,  dels  gør  sig  gældende  hos  mange  Personer  i 
samme  Stilling  og  Forhold.  I  saadanne  Tilfælde  skal  altsaa  den  enkelte 
ikke  kunne  rammes  ved  Straf;  han  bør  ikke  straffes,  men  først  under- 
vises enten  ved  Domstolene  eller  ved  ny  og  klarere  Lovgivning.  Dette 
er  baade  rimeligt  og  humant,  og  det  eV  altid  tiltalende  at  modtage  Ret- 
færdighedens og  Mildhedens  Manna  i  Stedet  for  Lovens  Stene.  Men 
Jurister,  der  skal  følge  Højesterets  Opfattelse,  har  dog  en  ikke  ringe 
Interesse  i  at  faa  at  vide,  om  der  derefter  bliver  noget  tilbage  af  Straffe- 
lovens §  42,  eller  om  de  fremtidig  helt  kan  frigøre  sig  herfor,  naar 
Spørgsmaal  er  om  Forsæts  Tilstedevær. 

Foreløbig  kan  Resultatet  af  Dommen  næppe  siges  at  være  meget 
undervisende.  En  nøje  Analyse  af  Dommen  .  bærer  vel  hen  til,  at 
Højesteret  anser  for  selvfølgelig  Pastor  Ifversens  Pligt  til  at  følge  Ordren 
og  foretage  Vielse.  Men  det  kan  ikke  undre,  at  den  store  Almenhed, 
særlig  i  et  Spørgsmaal,  hvori  Lidenskaben  ulmer,  ikke  kan  følge  med. 
Selv  Hr.  Ifversen  har  i  den  ovenfor  berørte  Affære  med  Daabsattesten 
øjensynlig   misforstaaet  Dommen,    og   det  vil  i  alt  Fald  vel  fremdeles 

findes  betænkeligt  at  forudsætte,  at  han  i  saa  Henseende  har  handlet 
mod  bedre  Indsigt  i  Dommens  Resultat.  Med  Hensyn  dernæst  til 
Dommens  juridiske  Indhold  ses  det  vel,  at  der  dels  antydes  en  Tvivl 
i  én  Retning  (om  Handlingens  Strafansvar),  dels,  i  det  givne  Tilfælde, 
frifindes  som  Følge  af  ikke  fuldt  oplyst  Forsæt,  men  om  de  juridiske 
Tanker,  der  bærer  denne  Tvivl  og  dette  Resultat,  vides  intet,  skønt 
Resultatet  som  sagt  har  været  opsigtvækkende  i  juridiske  Kredse. 
Dommen  er  for  saa  vidt  mere  et  Frifund  end  en  Frifindelse. 


III. 

Hemmelig  Votering. 

Men  hvorfor  giver  Højesteret  os  saadanne  Karader?  spørges  der 
almindelig;  hvorfor  kan  Retten  ikke  sige  klart  og  tydeligt,  hvad  den 
mener  om  hvert  enkelt  Punkt  i  Sagen?  hvorfor  faar  Landet  og  Bor- 
gerne, naar  de  bærer  et  brændende  Spørgsmaal  ind  til  Højesterets  Af- 
gørelse, kun  øget  Forvirring  med  tilbage?  Ingen  Lægmand  forstaar,  at 
Højesterets  Mening  skal  fremsættes  saa  dulgt.  For  os  Jurister  stiller 
Sagen  sig  noget  anderledes.  Vi  ved  af  daglig  Erfaring,  at  vi  i  Alminde- 
lighed kun  faar  meddelt  Rettens  Standpunkt,  sjælden  i  alt  Fald  en 
egentlig  juridisk  Begrundelse.  Fremkalder  f.  Eks.  en  Handlings  Straf- 
barhed juridiske  Tvivlsmaal,  faar  man  i  Reglen  kun  at  vide,  at  tiltaltes 
Forhold  vil  være  at  henføre,  henholdsvis  ikke  kan  henføres  under  den 
paakaldte  Paragraf  i  Straffeloven,  ikke  derimod  nogen  nøjere  juridisk 
Redegørelse  for  dette  Standpunkts  Grunde,  skønt  Kundskab  herom  kan 
have  den  største  Interesse  ved  Spørgsmaalet  om  Præjudikatets  Række- 
vidde. Derfor  følges  tidt  de  faldne  Domme  af  Forundring,  Strid  og 
Usikkerhed  ligesom  i  Ifversens  Sag,  der  altsaa  kun  tjener  til  at 
aabne  ogsaa  Lægfolks  Øjne  for  de  uheldige  Følger  af  et  bestaaende 
System. 

Men  hvorfor  bliver  Dommene  da  saa  lidet  oplysende?  Selvfølgelig 
ikke  fordi  Dommerne  ikke  skulde  kunne  udtrykke  sig  klart  og  tyde- 
ligt, saa  at  Præjudikatets  Indhold  og  Rækkevidde  uomtvistelig  slaas 
fast.  Selv  den  Fare,  der  knytter  sig  til  en  kort  Motivering,  kender 
Dommerne  fra  Horats  (man  stræber  at  være  kort  og  bliver  dunkel!), 
og  denne  Fare  vil  altsaa  let  kunne  undgaas.  Men  Aarsagen  maa  alene 
søges  deri,  at  man  her  i  Landet  kun  kender  hemmelig  Votering. 

For  Højesterets  Vedkommende  havde  man  indtil  1856  end  ikke 
Adgang  til  at  faa  Domsgrunde  meddelt,  men  det  blev  da  ved  en  Lov 
af  8.  Marts  s.  A.  fastsat,  at  Højesteret  i  hver  enkelt  Sag  enten  skal 
skriftlig  meddele  Domsgrundene  eller  afholde  offentlig  Stemmegivning, 
i  sidste  Fald  med  Adgang  til  en  forudgaaende  Raadførsel  inden  lukkede 
Døre.  Som  man  ser,  var  det  et  stærkt  Brud  med  Fortiden,  og  under 
saadanne  Omstændigheder  er  der  jo  altid  en  Tilbøjelighed  til  Varsom- 
hed, altsaa  med  andre  Ord  til  at  vælge  det  mindst  vidtgaaende  af  de 

to  Valgæmner.  Det  blev  da  strax  en  fast  Praxis  aldrig  at  votere  of- 
fentlig, og,  med  sin  sædvanlige  Respekt  for  trufne  Afgørelser,  har 
Højesteret  aldrig  senere  frigjort  sig  for  denne  Praxis. 

Som  Forholdet  saaledes  historisk  har  udviklet  sig,  er  den  hemme- 
lige Votering  en  delvis  Arv  fra  Enevælden,  en  Frugt  af  et  halvt  Skridt 
i  en  ny  Retning.  Heraf  er  det  en  Følge,  at  ligesom  man  tidligere 
overhovedet  intet  maatte  kende  til  Højesterets  Grunde,  saaledes  faar 
man  nu  kun  at  vide,  hvad  Højesteret  mener  at  kunne  meddele  om 
Rettens  eller  Flertallets  Standpunkt,  intet  derimod  om  de  overstemte 
Dommeres  Særstandpunkter,  og  efterhaanden  avler  denne  Praxis  ogsaa 
sin  Teori.  Naar  der  rejses  Spørgsmaal  om  hos  os  at  indføre  offentlig 
Votering,  der  er  kendt  i  flere  andre  Lande,  f.  Eks.  ved  Norges  Højesteret 
og  i  England,  plejer  Modstandere  at  indvende,  at  det  vilde  virke  svækkende 
paa  faldne  Dommes  Autoritet.  Hvis  Dommerne  voterer  for  Offentlig- 
heden, vil  det  blive  aabenbart,  naar  der  i  Retten  maatte  være  delte 
Meninger  om  Resultatet;  man  vil  da  baade  tælle  og  veje,  og  hvis  man 
skulde  finde,  at  de  bedste  Hoveder  er  i  Mindretallet,  vil  Dommen 
kun  blive  agtet  derefter.  Naar  derimod  Uenigheden  og  Stemmefor- 
delingen holdes  hemmelig,  vil  Dommen  fremtræde  som  „Rettens"  Dom; 
den  vil  altsaa  bæres  af  „Rettens"  Autoritet  og  vinde  en  dertil  svarende 
Anerkendelse. 

Den  Opfattelse,  som  denne  Teori  gengiver,  sætter  sikkert  for  megen 
Tillid  til  ret  udvortes  Midler.  Selvfølgelig  vil  Domme  som  andre 
menneskelige  Handlinger  kunne  møde  Kritik,  og  Dommes  Autoritet 
maa  altsaa  i  sidste  Instans  hvile  paa  deres  egen  Værdi.  Men  for- 
øvrigt vil  det  i  det  enkelte  Tilfælde  let  kunne  vides,  at  der  har  været 
Splittelse  i  Retten.  Allerede  Voteringens  Længde  kan  være  et  uom- 
stødeligt Kendetegn,  og  paa  flere  Maader  vil  et  og  andet  kunne  sive 
ud  om  Stemmegivningen,  særlig  i  opsigtvækkende  Sager.  Hvis  der 
blot  staar  en  Aasynkender,  naar  Dommerne  forlader  den  aandelige 
Kampplads,  vil  dette  sikkert  være  mere  end  tilstrækkeligt.  Men  under 
alle  Omstændigheder  turde  det  ogsaa  i  sig  være  betænkeligt  at  bygge 
Retsplejen  .paa  en  Fiktion  om  Enighed  ved  at  lade  de  Dommere,  der 
som  Flertal,  maaske  endda  som  et  knebent  Flertal,  har  aljgjort  Trætten, 
maskere  sig  som  „Retten"  (d.  v.  s.  hele  Retten).  Den  Paastand  klinger 
i  alt.  Fald  neppe  godt,  at  Retsplejen  i  nogen  Henseende  skulde  have 
en  Fiktion  fornøden. 

Men  om  end  der  saaledes  strax  kan  rejses  væsentlige  Indvendinger 
imod  hin  Teori,  saa  er  det  i  alt  Fald  givet,  at  paa  dette  Punkt  har 
Tilhængere  af  Systemet  søgt  Forsvaret  for  Voteringens  Hemmelighed, 
og  om  end  den  virkelige  Forklaring,  som  antydet,  turde  ligge  i  et  historisk 
Kompromis,  er  der  dog  i  hin  Praxis  en  Tendens  til  at  holde  Stemme- 
splittelse  og  Særmeninger  dulgte  for  Almenheden.  Men  skal  dette  op- 
naas,  skal  Dommen  fremtræde  som  „Rettens"  Resultat,  maa  Præmis- 
serne  i   alle  Tilfælde  søge  at  fremstille  en  Fællesmening.    Men  dette 

kan  kun  opnaas  ved,  naar  Stemmesplittelse  foreligger,  at  sige  saa  lidt 
som  muligt  eller  at  udtrykke  sig  svævende,  hvor  en  mere  præcis 
Motivering  vilde  afsløre  Uenigheden.  Og  som  altsaa  efter  Omstæn- 
dighederne Klarhed  og  Bestemthed,  ja  al  egentlig  Begrundelse  maa 
ofres,  saaledes  kan  der  komme  Vansker  frem,  som  svarer  til  Cirklens 
Kvadratur. 

Jeg  er  uden  al  Kundskab  om,  hvorledes  Stemmerne  faktisk  er  faldne 
i  Pastor  Ifversens  Sag.  Men  som  ovenfor  omtalt  lader  Præmisserne 
formentlig  skinne  igennem,  at  nogle  Medlemmer  af  Retten  med  Hensyn 
til  Handlingens  Strafbarhed  har  rejst  en  Tvivl,  som  ikke  er  godkendt 
af  Rettens  Flertal.  Da  en  saadan  Særmenings  Antydning  imidlertid  er 
ret  usædvanlig,  tør  visse  Medlemmer  af  Flertallet  forudsættes  at  have 
lagt  stærk  Vægt  paa  at  faa  den  fremhævet,  og  dette  kan  næppe  sjælelig 
forklares  uden  gennem  den  Gistanke,  at  de  ikke  eller  dog  ikke  rigtig 
har  kunnet  følge  det  øvrige  Flertal  i  dets  Antagelse  af  et  ikke  fuldt 
oplyst  Forsæt.  Hermed  er  der  altsaa  en  ikke  ringe  Mulighed  for,  at 
Flertallet  ikke  er  naaet  til  Frifindelse  uden  i  Følge  forskellige  Sær- 
meninger. Men  hvorledes  end  Stemmegivningen  faktisk  maatte  have 
stillet  sig,  kan  man  i  alt  Fald  i  den  angivne  Situation  lettelig  tænke  sig 
en  aldeles  uovervindelig  Stemmesplittelse. 

Jeg  forestiller  mig  f.  Eks.  Voteringen  saaledes.  Sex  Dommere 
stemmer  for  Domfældelse,  tre  Dommere  for  Frifindelse,  fordi  Ordren 
ikke  kan  forlanges  fulgt  under  Strafansvar,  medens  de  under  en  mod- 
sat Forudsætning  ikke  kan  anse  Handlingen  for  uforsætlig  af  Hen- 
syn til  Pastor  Ifversens  religiøse  Stemninger,  endelig  fire  Dommere 
for  Frifindelse  paa  Grund  af  uoplyst  Forsæt.  I  saa  Fald  vilde  der 
foreligge  et  Flertalsresultat  (Frifindelse)  fremgaaet  af  to  Særmeninger, 
hver  kun  repræsenteret  af  et  Mindretal  indenfor  Højesteret.  Selvfølgelig 
maa  i  saadanne  Tilfælde  Ifversen  gaa  fri,  da  der  er  Flertal  for  dette 
Resultat.  Den  eneste  logiske  Maade,  hvorpaa  Resultatet  da  kunde  be- 
grundes, vilde  være  gennem  en  alternativ  Affattelse,  f.  Eks.  saaledes, 
at  Ifversen  frifindes,  fordi  der  enten  ikke  til  Ulydigheden  i  sligt  Til- 
fælde er  knyttet  Strafansvar,  eller  det  i  alt  Fald  findes  betænkeligt  at 
statuere  Forsæt.  Men  ved  en  saadan  alternativ  Dom  vilde  jo  Illusionen 
om  „Rettens"  Dom  ret  aabenbart  briste,  og  der  maa  derfor  tilveje- 
bringes en  fælles  Motivering  af  et  Resultat,  der  skyldes  forskellige  Op- 
fattelser. Dette  er  Cirklens  Kvadratur.  Der  er  derfor  næppe  anden 
Udvej  aaben  end  at  antyde  det  ene  Mindretals  Opfattelse  som  en  Tvivl 
og  iøvrigt  sluttelig  i  alt  Fald  at  henvise  til  det  større  Mindretals  Næg- 
telse af  Forsæt.  Hvert  Mindretal  af  Flertallet  har  da  faaet  sit,  og 
„Rettens"  Dom  haves  dog. 

En  Stemmesplittelse  af  uovervindelig  Natur  er  næppe  sjælden. 
Man  kan  i  alt  Fald  i  Højesteretsdomme  møde  Motiveringer,  som  lader 
enhver  kyndig  se,  at  de  maa  skyldes  forskellige,  til  Tider  indbyrdes 
modsigende,  i  alt  Fald  vanskelig  forenelige  Tankegange.     Forklaringen 

vil  da  i  Almindelighed  være  at  søge  deri,  at  Pennen  røber  en  virkelig 
Stemmespittelse.  Er  det  fælles  Resultat  Udslag  af  forskellige  Syns- 
maader,  maa  ethvert  Mindretal  indenfor  Flertallet  ønske  at  faa  sin  Sær- 
mening med,  og  (Jer  maa  da  indflettes  forskellige  Begrundelser  med 
det  fornødne  Offer  af  fuld  Stringens.  For  dem,  der  ikke  har  Øje 
for  den  sande  Aarsag  til  en  saadan  Domsaffattelse,  vil  Dommen  kunne 
blive  en  Kilde  til  Tvivl  og  Misforstaaelse,  og  dette  er  saa  meget  far- 
ligere, som  de  Slutninger,  der  i  saa  Tilfælde  drages  om  „Rettens"  Op- 
fattelse i  mangt  og  meget  bliver  afgørende  for,  hvad  der  faktisk  prak- 
tiseres som  Ret,  indtil  en  ny  Højesterets  Dom  i  Henhold  til  Kendskab 
til  de  virkelige  Domvoteringer  kommer  til  et  Resultat,  der  tilsyneladende 
omstøder  eller  fraviger  det  tidligere  Præjudikat. 

Overfor  saa  lidet  heldige  og  dog  uundgaaelige  Følger  af  Princippet 
om  „Rettens"  Dom  tør  man  altsaa  visselig  spørge,  hvorfor  denne  Fik- 
tion skal  opretholdes.  Hvad  Skade  var  der  sket,  om  i  Ifversens  Sag 
de  enkelte  Dommeres  Stade  var  bleven  bekendt?  Sæt  endog  at 
Stemmesplittelsen  havde  været  som  nys  henkastet.  Hvad  Skade  vilde 
der  da  være  sket,  om  hele  Landet  vidste,  at  Frifindelsen  skyldtes  en 
Forening  af  Særmeninger,  hvoraf  ingen  har  Flertal  i  Retten?  Ingen 
Skade,  men  kun  de  uberegnelige  Fordele,  som  altid  følger  af  fuld  og 
aaben  Sandhed,  her  altsaa  navnlig  fuld  Klarhed  og  fuld  Retssikkerhed 
hele  Landet  over. 

Fra  alle  Sider  turde  det  altsaa  vise  sig,  at  Fiktionen  om  „Retten"s 
Dom  ætser  saa  skarpt  og  saa  dybt,  at  den  æder  sig  selv  op.  Sand- 
heden kan  ikke  skjules  og  Fiktionens  Ulæmper  ikke  undgaas. 


IV. 
OfFentlig  Votering  og  »Retsref ormen«. 

Offentlighed  og  Mundtlighed  i  Retsplejen  er  et  af  de  store  Løfter, 
som  skal  indfries  ved  en  Reform.  Selvfølgelig  maa  det  da  først  og 
fremmest  være  Opgaven  at  føre  disse  Principper  igennem  der,  hvor 
Afgørelsen  ligger,  altsaa  ved  Domsvoteringen,  og  offentlig  Votering  har 
derfor  ogsaa  været  et  gammelt  Venstrekrav.  Des  mærkeligere  er  det 
da,  at  Venstres  Justitsminister  forelægger  og  Folketinget  vedtager  et 
Reformforslag,  der  netop  svigter  paa  dette  saare  vigtige  Punkt. 

Dette  er  imidlertid  kun  et  enkelt  Træk  af  den  højst  ejendommelige 
Foreteelse,  som  vi  her  i  Landet  kalder  „Retsreformen".  Den  har 
ligget  saa  ofte  og  saa  længe  i  Kommission,  at  den  næsten  ansaas  for 
en  afdød,  og  det  er  deraf  en  Følge,  at  man  kun  med  megen  Varsom- 
hed har  turdet  lade  den  komme  frem.  Derfor  har  der  ikke  som  ellers, 
naar  en  stor  Reform  føres  frem,  staaet  fygende  Drøft  og  Strid.  Nej, 
alt  har  været  stille  som  i  en  Sygestue,  fra  hvilken  ingen  Bulletiner 
udgaar,  og  da  endelig  Patienten  kunde  bæres  over  i  Landstinget,  var 

Glæden  i  Folketinget  saa  stor,  at  man  mente  selv  at  kunne  udnævne 
Begivenheden  til  et  „historisk*  Øjeblik. 

Alt  dette  har  sin  Forklaring  langt  tilbage  i  Tiden.  Da  Trætheden 
ved  Visnepolitiken  kom  op,  blev  det  Fra  visse  Sider  hurtigt  Løsenet 
at  faa  Reformer,  ikke  bestemte  Reformer,  men  „Reformer"  i  al  Al- 
mindelighed og  særlig  „Retsreformen"  ligeledes  ud  i  det  blaa.  Hørup 
søgte  vel  at  stemple  de  moderate  som  „Reformidioter",  men  han  gik 
selv  sammen  med  Berg  i  et  Venstre-Reform-Parti,  som  har  taget 
Raabet  paa  „Retsreformen"  i  Arv  efter  de  moderate.  Derfor  fandt  den 
nuværende  Justitsminister  det  baade  klogest  og  stemmende  med  Par- 
tiets Ønske  at  forelæse  „Retsreformen".  Saaledes  kom  da  omsider 
det  „historiske"  Øjeblik  da  den  havnede  i  Landstinget,  efter  at  der  fra 
Justitsministerens  og  Folketingets  Side  var  foretaget  en  Revision,  der 
væsentligst  bestod  i  at  imødekomme  eller  videreføre  visse  Forslag  fra 
Kommissionens  Mindretal. 

I  „Retsreformen"  fandtes  imidlertid  ikke  offentlig  Votering,  og  der- 
med var  altsaa  dette  Reformkravs  Skæbne  afjgjort.  Men  nu  da  Lands- 
tinget har  aflivet  flere  af  de  vigtigste  Punkter  i  Reformen,  nu  da  det 
altsaa  bliver  nødvendigt  at  føre  en  Kamp,  nu  begynder  man  at  indse, 
at  det  just  ikke  er  „Retsreformen",  som  det  gælder  at  føre  igennem, 
men  at  man  maa  samle  sig  om  væsentlige  gode  og  praktiske  For- 
bedringer og  sætte  al  Kraft  ind  paa  at  sætte  disse  igennem,  selv  om 
„Retsreformen"  dermed  skulde  sprænges. 

Under  disse  Omstændigheder  kan  saa  maaske  Pastor  Ifversen  stifte 
den  fornødne  Nytte.  Han  har  fremsat  Spørgsmaal,  forvandlet  dem  til 
Tvivlsmaal,  nægtet  at  vie  og  at  lyde  Ministerens  Ordre,  set  Ministeren 
gøre  offentlig  Afbigt  for  at  have  havt  Uret,  gjort  sin  Provst  til  Haand- 
skriver  og  spredt  Forvirring  over  hele  Linjen  i  Forholdet  mellem  Stat 
og  Kirke.  Men  hans  Betydning  for  en  Rettergangsbedring  bør  næppe 
blive  mindre.  Hans  Sag  har,  som  paavist,  gjort  det  indlysende  for 
alle  og  enhver,  at  Klarhed  og  Retssikkerhed  kun  kan  opnaas  ved 
offentlig  Votering,  samt  medført  at  al  Tale  om  „Rettens"  øgede  Autoritet 
i  Kraft  af  Hemmelighedssystemet  ikke  længere  vil  kunne  finde  Øre 
paa  samme  Maade  som  hidtil.  Men  hermed  er  den  offentlige  Voterings 
Fordele  endda  ikke  udtømte. 

„Retsreformen"  turde  i  visse  Henseender  have  en  ret  doktrinær  Karak- 
ter. Den  har  flere  Principper,  som  noget  sættes  paa  Spidsen,  uden  at  det 
nøje  prøves,  om  Ordningens  praktiske  Værdi  svarer  til  Princippets 
Glans,  eller  om  vi  ikke  efter  de  bedste  storeuropæiske  Mønstre  slaar 
større  Rettergangs-Brød  op  end  et  lille  Lands  økonomiske  og  juridiske 
Kræfter  kan  magte.  Grundloven  har  for  at  styrke  Dommernes  Uaf- 
hængighed af  Regeringen  foreskrevet  den  dømmende  Magts  Adskillelse 
fra  Forvaltningen  efter  de  Regler,  der  fastsættes  ved  Lov.  For  at 
fyldestgøre  denne  Tanke  skal  man  i  Underinstansen  helt  igennem  have 
to  Embedsmænd,  en  Dommer  og  en  administrativ  Embedsmand.  Tanken 

er  køn,  men  har  ikke  for  megen  Kærne.  De  underordnede  Embeds- 
mænd vil  dog  altid  med  Hensyn  til  deres  Forfremmelse  se  hen  til 
Regeringen  og  paa  den  anden  Side  vil  Adgangen  til  Appel  baade  stive 
dem  af  i  anden  Retning  og  gøre  det  ret  umuligt  for  Regeringen  at  øve 
et  Tryk  i  Domsanliggender.  Adskillelsen  af  Retspleje  og  Forvaltning 
i  første  Instans  turde  altsaa  være  af  forholdvis  mindre  Interesse  og 
næppe  de  store  Udgifter  værd,  som  den  koster.  Her  trykker  altsaa 
Retsreformens  Sko  i  ikke  ringe  Grad.  Men  i  Stedet  for  aabent  at  sande 
dette  og  tage  Reb  i  Princippernes  Sejl  har  man  søgt  en  ret  genial 
Udvej.  For  at  mindske  Omkostningerne  skal  de  stedlige  Retskredse 
helst  gøres  store,  men  ved  en  Række  Anliggender,  under  hvilke  vigtige 
Retsspørgsmaal  og  Retshandlinger  fremkommer  til  Paakendelse,  og  som 
derfor  efter  deres  Natur  er  en  Del  af  Retsplejen,  vil  man  i  altfor  høj 
Grad  komme  til  at  føle  praktiske  Ulæmper  ved  de  lange  Veje  i  store 
Retskredse.  Dette  gælder  om  Arrester,  Exekutioner,  Auktioner  og  des- 
lige Udslag  af  Rettens  Tvang,  altsaa  overhovedet  ved  alle  Tvangsmaal 
foruden  ved  en  Del  andre  Retshandlinger.  Altsaa  staar  man  i  et  slemt 
Tveføre:  store  Retskredse  og  dog  korte  Veje  bl.  a.  ved  alle  hine  Tvangs- 
maal. Men  Folketinget  er  ikke  i  Forlegenhed,  men  skiller  sig 
af  med  disse  højst  vigtige  Retsplejeakter  ved  at  erklære  dem  for 
administrative!  Saa  hører  de  jo  altsaa  under  Forvaltningen!  Man 
mindes  uvilkaarlig  Historien  om  den  græske  Filosof,  der  foreslog 
Ateneme  at  erklære  Æslerne  for  Heste,  hvad  de  dog  var  for  fornuf- 
tige til  at  gøre.  Men  hin  Vedtagelse  i  Folketinget  gaar  jo  netop  ud  paa 
noget  tilsvarende,  og  det  har  været  Landstinget  forbeholdt  at  følge 
Atenerne  ved  her  at  gaa  imod  Folketinget. 

Saa  megen  Ømhed  har  man  altsaa  for  Dommernes  Uafhængighed, 
at  Pengene  sidder  løse,  medens  man  paa  den  anden  Side  lader  sund 
Sans  og  Forstand  tage  sig  en  Lur,  en  saa  forsvarlig  Lur,  at  man  heller 
ikke  er  vaagen,  naar  det  gælder  et  andet  og  vigtigere  Spørgsmaal, 
nemlig  dette,  hvorledes  vi  faar  de  bedste  Dommere.  Det  er  nemlig 
et  nyt  genialt  Træk  i  „Retsreformen",  at  dette  saa  at  sige  ligger  uden- 
for Overvejelse.  Maaske  har  man  tænkt  sig,  at  dette  maa  overlades 
til  Justitsministerens  Omsorg,  og  dette  kan  til  en  vis  Grad  heller  ikke 
være  anderledes.  Men  netop  naar  man  gaar  til  en  mundtlig  Rettergang, 
vil  der  ogsaa  være  meget,  som  kan  og  maa  gøres  ad  Lovgivningens 
Vej.  Saaledes  kan  man  selvfølgelig  ikke  blive  ved  med  som  hidtil  at 
lade  Kancelliet  være  den  væsentligste  Planteskole  for  de  højere  Dom- 
mere. Man  maa  sørge  for,  at  de  unge  Jurister,  hvad  netop  den  mundt- 
lige Rettergang  gør  muligt,  ret  hurtig  kommer  til  at  gøre  et  virkeligt 
og  selvstændigt  Arbejde  i  Retsplejen  bl.  a.  ved  som  Hjælpedommere 
at  gaa  til  Haande  ved  Munddrøftet  i  Sagerne  og  ved  Paakendelsen. 
Men  herpaa  tænkes  der  ikke.  Hjælpedommere  kendes  der  f.  Eks. 
intet  til,  og  desuden  har  man  helt  forsømt,  hvad  godt  en  offentlig 
Votering  ogsaa  vil  kunne  bringe  i  saa  Henseende,  skønt  disse  Goder 
ikke  er  til  at  undervurdere. 

Naar  der  falder  en  Dom,  som  vækker  Opsigt  eller  Misstemning  i 
videre  Kredse,  saa  hører  man  idelig  Folk  udbryde  som  saa:  „hvem  er 
de  Herrer?  hvem  kender  dem?  Hr.  N.  N.,  saa  Hr.  N.  N.  og  saa  og 
saa  og  stedse  Hr.  N.  N.".  Naar  undtages  det  mindre  tækkelige  Sæde 
i  den  offentlige  Politiret,  hvor  Retsplejen  paa  Grund  af  Sagernes 
Mængde  maa  foregaa  i  ikke  fuldt  værdige  Former,  viser  vore  Dommere 
sig  jo  heller  aldrig  offentlig  i  deres  Gærning;  selv  i  de  Domstole,  hvor 
vi  har  mundtlig  Sagførelse,  forsvinder  de,  naar  det  gælder,  i  det  hemme- 
lige Rum,  og  ud  kommer  kuri  et  noget,  hvori  al  Individualitet  paa  det 
omhyggeligste  er  fjærnet.  Hvor  helt  anderledes  der,  hvor  man  har 
offentlig  Votering.  Der  følges  Dommernes  Gærning  af  Folkets  Tanker, 
der  jo  altid  med  saa  stor  Iver  sysler  med  den  offentlige  Retspleje; 
Dommernes  Intelligens  og  Retsind  lever  i  Folket;  de  store  Dommere 
beundres  og  elskes.  Enhver  ved,  i  hvilken  Grad  dette  er  Tilfældet 
med  de  engelske  Dommere.  At  præge  Folkets  Tanker  og  Fantasi  ved 
Intelligens  og  Retsind,  det  er  da  ogsaa  for  en  Dommer  en  anderledes 
stor  Opgave  end  kun  at  afgøre  saa  og  saa  mange  Sager  om  Aaret. 
En  saadan  Opgave  maa  være  .dragende  for  unge  danske  Dommere 
eller  Dommeræmner,  der  derfor  burde  virke  for,  at  de  kan  faa  Adgang 
til  at  tjene  deres  Sporer  paa  denne  Vis  i  Stedet  for  som  nu  fortrinsvis 
ved  deres  Arbejde  for  Tilstaaelser. 

Men  naar  saaledes  først  gennem  offentlig  Votering  vore  Dommere 
fuldt  ud  vil  opnaa  det  Virkefang  og  den  Ære,  der  kan  tilkomme  dem, 
saa  vil  det  forstaas,  at  dermed  vil  man  tillige  opnaa  en  Selvstændighed 
og  en  Uafhængighed,  der  helt  og  fuldt  stiller  det  i  Skygge,  som  man 
maatte  kunne  opnaa  ved  et  saa  udvortes  og  ringe  Middel  som  lidt  ydre 
Urørlighed  af  Regeringen.  Naar  under  offentlig  Votering  en  dansk 
Dommer  ved  sin  Gærning  maatte  blive  kendt,  skattet  og  vurderet  af 
Folket  paa  samme  Maade  som  en  Dommer  i  England,  vilde  han  ind- 
tage en  Position,  som  faktisk  vilde  gøre  ham  urørlig  af  Øjeblikkets 
Regering.  Naar  Tiden  for  en  saadan  Dommers  Indtrædelse  i  Højesteret 
er  forhaanden,  vil  ingen  Regering  vove  at  forbigaa  ham  af  Partihensyn. 
Under  hemmelig  Votering  er  dette  derimod  forholdsvis  lettere,  da  man  jo 
altid  kan  snakke  sig  fra  den  Skæbne,  der  rammer  en  af  Folket  ukendt 
N.  N.  Men  samtidig  med,  at  der  for  Dommerne  kan  vindes  en  smuk 
og  fast  Position  gennem  offentlig  Votering,  vil  ogsaa  Ansvaret  for 
Dommergærningen  blive  til  Virkelighed.  Kærner  og  Avner  vil  af  sig 
selv  skille  sig  fra  hinanden,  og  naar  Tiden  til  Forfremmelse  er  inde, 
vil  som  berørt  egne  Gærninger  have  udpeget  den,  der  skal  avancere. 

Som  altid  viser  det  sig  altsaa  ogsaa  her,  at  Offentlighedens  Lys  og 
Luft  skaber  større  aandelig  Sundhed  og  derfor  mere  sand  Avtoritet, 
end  man  kan  kunstle  frem  ved  Hjælp  af  en  Hemmelighedskur.  Men 
Vigtigheden  heraf  kan  ikke  overses.  Her  gælder  det  om  intet 
mindre  end  at  lægge  Roden  til  den  hele  Retsplejes  Vækst.  Som  Roden, 
saa  ogsaa  Frugterne. 

Heldigvis  er  imidlertid  denne  Sandhed  saa  jævn  og  ligefrem,  at  der 
til  at  gribe  den  og  indse  dens  fulde  Vægt  ikke  vil  kræves  mere  end, 
at  den  sunde  Sans  oplades.  Vi  kender  alle  Historien  om  Dejokes. 
Et  Steds  i  Medien  sad  han  som  Dommer  og  vakte  Landet  over  Opsigt 
ved  sin  Retfærdighed  og  sin  Livsvisdom.  Gode  Borgeres  Tanker 
vandrede  til  Dejokes,  vandt  Hustyrke  og  Trøst;  gik  saa  tilbage  til 
Landets  Tilstand  og  fandt  Æmner  for  Sorg  og  Fortvivlelse,  men  vandt 
atter  Rejsning  i  Sjælen  ved  Tanken  paa  Dejokes.  Saaledes  gik  det 
længe.  Men  saa  en  Dag  holdt  Statsvognen  for  hans  Dør,  og  under 
Folkets  Jubel  togede  han  ind  til  Hovedstaden  for  at  blive  Landets 
Konge.  Retfærdigheden  paa  Tronen  —  det  havde  Mederne  indset  — 
er  det  mest  fornødne,  langt  mere  fornødent  og  langt  bedre  end 
mange  Love. 

Vi  er  imidlertid  desværre  ikke  i  Medien.  Hos  os  foregaar  hverken 
Forberedelsen  til  Dommerhvervet  eller  selve  Dommergærningen  for 
alles  Øjne;  om  Retfærdighedens  Gærninger  eller  om  Livsvisdom  kan 
der  altsaa  intet  spørges.  Det  faste  Grundlag  for  den  juridiske  Løbe- 
bane kommer  derfor  til  at  ligge  i  den. første  Ungdom;  en  Jurist  gælder 
for  det  samme  som  en  juridisk  Kandidat.  løvrigt  udfolder  alt  sig  ret 
stereotypt.  Først  altsaa  en  Eksamen  i  Lovkyndighed,  der  med  Fare 
for  Sundheden  (den  saakaldte  Juristsyge"*)  kan  opnaas  uden  andre 
Aandsævner  end  Flid,  derefter  Tjeneste  i  Ministerialkontorerne  (i  flere  af 
disse  Aar  ret  underordnede  og  uselvstændige  Ekspeditioner)  og  saa  des- 
uden et  vist  Antal  Aarringe.  Hermed  bliver  man  saa  Dommer,  sædvanlig 
paa  en  Tid  (ved  Begyndelsen  af  Fyrrerne),  da  Karakteren  er  fuldt 
udviklet  og  sjælelige  Nydannelser  kun  sjældne.  Noget  forskelligt  kan 
Forholdene  stille  sig,  navnlig  som  Følge  af  særlige  Sysler  eller  Studier, 
og  desuden  vil  i  alt  Fald  de,  der  i  en  forholdsvis  ung  Alder  gaar  til 
Kriminalretten,  faa  et  tidligere  Fremstød  og  en  stærkere  og  livligere 
Berøring  med  forskellige  Mennesker  og  med  faktiske  Forhold.  Men 
Livsbanen  er  dog  i  det  hele  ret  ensformet  og  vel  meget  administrativ, 
og  om  nogen  egenlig  Forskole  til  Dommerhvervet  er  der  ikke  Spørgs- 
maal.  Det  er  først  som  Dommer,  at  Dommeren  hos  os  maa  udvikle 
sig  til  sin  Livsgærning.  At  dette  System  har  sine  Mangler,  er  neppe 
til  at  overse  og  turde  forøvrigt  ogsaa  være  almindelig  anerkendt. 
Naturligvis  kan  vi  trøste  os  med,  at  Naturen  visselig  staar  over  Op- 
tugtelsen, og  at  vi  uagtet  Systemets  Brøst  alligevel  har  gode  Dommere. 
Men  dette  er  ingen  Grund  til  at  opgive  Tanken  om  et  bedre  System 
og  endnu  bedre  Dommere.  Vi  har  da  ogsaa  Øjne,  som  kan  aabnes, 
sund  Sans,  som  kan  vækkes,  og  der  er  derfor  Haab  om,  at  man 
ogsaa  i  Rettergang  vil  finde  noget,  som  er  det  mest  fornødne. 

Saa  lader  vi  da  en  Dag  spænde  for  Ekvipagen  for  at  hente  vore 
Dejoker.  Men  det  maa  da  ikke  glemmes,  at  kun  den  Vej  er  farbar, 
som  hedder:  offentlig  Votering. 


En  ny  Ægteskabslov. 

Af  Ellen  Key. 


II. 

Intet  Forhold  viser  bedre  end  Ægteskabet,  hvorledes  Sæder  og  Følelser 
kan  ile  Aarhundreder  forud  for  de  Love,  under  hvis  Beskyttelse  de  har 
udformet  sig. 

Mange  Mænd  viser  nutildags  deres  Hustruer  en  Finfølelse  og  giver 
dem  en  Handlefrihed,  som  gør,  at  disse  lykkelige  Hustruer  er  uvidende 
om,  at  de  —  retslig  3et  —  kun  har  denne  Frihed  af  Mandens  Naade. 
Det  er  først,  naar  Forholdene  ikke  er  lykkelige,  at  Hustruen  opdager,  at 
hele  den  lovlige  Magt  er  lagt  i  dens  Haand,  som  har  Loven  paa  sin  Side^ 
baade  hvis  han  vil  bruge  Magten  alene  med  Udelukkelse  af  sin  Hustru^ 
og  hvis  han  vil  misbruge  den  til  Skade  for  hende  og  Børnene. 

At  de  gifte  Mænd  trods  disse  Forhold  saa  ofte  frivillig  giver  deres 
Hustruer  lige  Myndighed  i  Hjemmet  og  overfor  Børnene,  er  det  bedste 
Bevis  paa  Følelsernes  Magt  til  at  værne  om  store  Værdier!  Og  at 
Mændene,  trods  disse  Ægteskabslove,  er  blevet  stedse  mere  hensynsfulde, 
taler  lige  saa  meget  til  Ære  for  dem,  som  det  er  en  Ære  for  fyrstelige 
Personer,  naar  det  —  trods  alle  Vanskeligheder  —  lykkes  dem  at  blive 
Mennesker.  Ligesom  disse  bedre  end  andre  kan  undskyldes,  naar  de  mis* 
bruger  deres  Stilling,  saa  gælder  det  samme  om  Ægtemanden,  der  maa 
passe  godt  paa,  hvis  aldrig  et  jeg  vil  skal  blive  Slutningsargumentet  i  en 
Meningsstrid  mellem  ham  og  Hustruen.  Ti  end  ikke  den  ømmeste  Kærlig- 
hed kan  hindre  Herskerfølelsen  i  at  blusse  op  overfor  ihærdig  Modstand 
fra  hendes  Side  paa  et  eller  andet  Punkt. 

For  de  fleste  Mænd  —  og  desmere  jo  lavere  de  iøvrigt  staar  —  er 
dog  den  nugældende  Ægteskabslov  stadig  den  store  Hindring  for  Udviklingen 
til  større  Menneskelighed.  At  have  Hustru  og  Børn  i  sin  Magt  gør  den 
onde  til  en  Bøddel  og  den  lavsindede  til  en  Usling.  Der  er  ingen  Over- 
drivelse i  Stuart  Mills  Ord:  at  saalænge  Familien  bygges  paa  Love,  som 
strider  mod  de  første  Grundsætninger  for  det  øvrige  Samfundsliv,  saalænge 
begunstiger  Loven,  hvad  man  modarbejder  paa  andre  Omraader  gennem 
Opdragelse  og  Civilisation:  Styrkens  Ret  i  Stedet  for  Personlighedens. 
Overalt,  i  Moral  som  i  Politik,  gør  man  nu  gældende,  at  ikke  et  Men- 
neskes Køn  eller  Stand,  men  dets  personlige  Værd,  skal  være  bestemmende 
for  den  Agtelse,  det  bør  nyde;  at  kun  dets  Handlinger  og  Fortjenester  bør 
være  Grundlaget  for  dets  Magt  og  Myndighed.  Men  den  bestaaende  Ægte- 
skabsordning omstyrter  hele  denne  Nutidens  statsretslige  Grundsætning,  og 
derfor  er  Personlighedsprincippet  hidtil  kun  i  rent  ydre  Henseende  blevet 
gennemført  indenfor  Samfundet. 

At  Loven  endnu  bevarer,  hvad  Livet  har  begyndt  at  omskabe,  er  som 
sagt  af  forholdsvis  ringe  Vægt  i  de  Tilfælde,  hvor  Loven  —  i  Ordets  gode 
Betydning  —  er  et  dødt  Bogstav.  Men  den  direkte  Fare  for  de  enkelte 
og  den  indirekte  Fare  for  Samfundet  bliver  større  jo  slettere  den  er,  der 
sidder  inde  med  Magten,  uden  at  have  nogen  Modvægt,  jo  mindre  ideelt 
det  Samliv  er,  indenfor  hvilket  denne  Autoritet  bliver  afgørende.  Og  selv 
der,  hvor  Forholdet  er  godt,  føles  Mandens  Myndighed  overfor  den  moderne 
Kvinde  stedse  mere  tyngende,  jo  mere  hun  bliver  sig  bevidst,  at  hun  kun 

gennem  fuldstændig  Ligestillethed  kan  naa  et  indholdsrigt  Samarbejde  med 
Manden  paa  alle  Omraader. 

Det  er  denne  stærke  Uvilje,  som  de  moderne  Kvinder  føler  mod  at 
være  afhængige,  der  bl.  a.  gør,  at  mange  af  dem,  selv  naar  de  ikke  be- 
høver det,  ønsker  i  det  mindste  at  kunne  være  selverhvervende  ogsaa 
efter  Ægteskabet. 

Forholdene  paa  Arbejdsmarkedet  har  hidtil  støttet  dette  deres  Ønske. 
Men  det  kan  dog  kun  være  et  Tidsspørgsmaal,  naar  de  ugifte  Kvinder  be- 
gynder at  fortrænge  de  gifte  —  gennem  de  for  dem  gunstigere  Konkurrence- 
vilkaar  —  efter  at  Lovgivningen  er  begyndt  at  gribe  ind  i  de  herskende 
Misforhold,  hvor  Hustruen  nedtrykker  Mændenes  Løn,  Børnene  Forældrenes, 
og  hvor  Følgen  bliver  Hjemmets  Vanrøgt  og  Børnenes  fysiske  og  moralske 
Ødelæggelse. 

Men,  naar  de  gifte  Kvinders  Arbejde  bliver  indskrænket  ved  lovbestemt 
„Moderbeskyttelse**,  særlig  hvis  dette  sker  i  det  Omfang,  som  ovenfor  er 
foreslaaet,  og  hvis  desuden  gifte  saavel  som  ugifte  beskyttes  ved  Fast- 
sættelse af  Minimalløn,  8  Timers  Arbejdsdag  samt  Forbud  mod  Arbejde 
om  Natten  og  i  visse  sundhedsfarlige  Industrier,  da  vil  Mødrene,  naar 
Børnene  er  ude  over  den  spæde  Alder,  kunne  hellige  sig  til  Erhvervs- 
arbejde paa  bestandig  flere  Omraader.  Dette  bliver  i  endnu  højere  Grad 
Tilfældet,  dersom  de  ved  Fælleshjem  kan  fritages  for  Madlavning,  og  et 
godt  Fællestilsyn  med  Børnene  under  Mødrenes  Fraværelse  kan  blive 
muligt.  Men  det  heldigste  for  Børnene  —  især  hvis  disse  ved  For- 
bud mod  Arbejde  vindes  tilbage  fra  Erhvervslivet  for  Hjemmet  og 
Skolen  —  turde  dog  være,  at  de  gifte  Kvinder  gennem  Mændenes  for- 
højede Løn  kunde  fritages  for  Erhvervsarbejde  udenfor  Hjemmet,  medens 
deres  Hjemmearbejde  derimod  fik  Karakter  af  Selvforsørgelse.  Dette  vilde 
i  egentligste  Forstand  blive  Tilfældet  ved,  at  Mødrene  fik  den  omtalte  Løn 
af  Samfundet  for  Barnets  Opfostring.  I  en  saadan  Bamepleje,  der  blev 
betalt  af  Samfundet,  vilde  de  fleste  finde  den  Overensstemmelse  mellem 
deres  Virksomhed  og  deres  Evner,  som  udgør  den  virkelige  Arbejdsglæde. 
Ti  der  er  næppe  Tvivl  om,  at  Hustruen  nu  i  sit  Hjemmearbejde,  selv  om 
det  er  besværligt,  i  Reglen  faar  mere  Anvendelse  for  sine  særlige  Anlæg 
og  derved  en  rigere  Tilfredsstillelse  end  Manden,  som  ofte  træller  —  ikke 
i  det  Arbejde,  han  har  valgt,  men  i  det  han  har  kunnet  faa. 

Men  det  som  til  Trods  herfor  nu  gør  Kvinderne  stadig  mere  uvillige 
overfor  Hjemmearbejdet  og  stedse  hyppigere  faar  dem  til  at  forlade  dette 
for  Arbejde  udenfor  Hjemmet,  er,  at  de  udfører  det  huslige  Arbejde  under 
Vilkaar,  der  er  dem  uværdige. 

Først  og  fremmest  vil  Kvinderne  stadig  bestemtere  kræve  de  Lettelser 
i  Hjemmearbejdet,  som  man  allerede  hist  og  her  begynder  at  gennemføre. 
Dette  vil  dog  ikke  blive  almindeligt,  førend  Kvinderne  i  højere  Grad  be- 
gynder at  bruge  deres  Evner  til  at  udtænke  de  mest  formaalstjenlige  og 
hensigtsmæssige  Former,  dels  for  arbejdsbesparende  Samvirken,  dels  for 
Udførelsen  af  det  Hjemmearbejde,  som  dog  altid  bliver  tilbage.  Og  dette 
kan  hun  fremdeles  først  begynde  paa,  naar  hun  har  skaffet  sig  virkelig 
Sagkundskab  i  Spørgsmaal  om  Forbruget  og  hvad  der  ellers  hører  til  at 
styre  et  Nutidshjem.  Dette  bliver  saameget  des  nødvendigere,  som  Tyende- 
spørgsmaalet  om  kort  Tid  vil  udvikle  sig  saaledes,  at  Kvinderne  i  alle 
Klasser  kun  faar  Valget  imellem  Selvarbejde  i  Hjemmene  eller  disses  fuld- 
stændige Opløsning.  Saavel  det  kvindelige  Hjemmearbejde  som  Børneplejen 
vil    kun   kunne   lettes   for  samtlige  Kvinder,  saafremt  de  dannede  enes  om 


En  ny  Ægteskabslov  433 

at  stille  nye  og  større  Krav  til  Boligerne  saavel  som  til  Redskabernes  Hen- 
sigtsmæssighed og  Skønhed.  De  vilde  derved  ikke  blot  fremme  deres  eget 
Arbejde  men  ogsaa  fremkalde  en  højere  Kultur,  saavel  paa  Arkitekturens 
som  paa  Industriens  Omraade. 

Men  dette  er  ikke  nok,  for  at  Hjemmearbejdet  skal  kunne  genvinde  sin 
Værdighed. 

Dette  sker  først,  naar  Samfundet  yder  Kvinden  en  saadan  Vurdering  af 
hendes  Hjemmearbejde,  at  denne  ophæver  den  Følelse,  hun  nu  har  af  at 
blive  underholdt  af  Manden  for  at  udføre  et  underordnet  Arbejde,  et  Ar- 
bejde, som  ikke  faar  den  Paaskønnelse,  der  af  Nutiden  uvilkaarlig  opfattes 
som  Maalestok  for  et  Arbejdes  økonomiske  Værdi:  Betalingen  i  Penge. 

Den  nugældende  Ægteskabsordning  indførtes  paa  en  Tid,  da  Kvinden 
ikke  havde  noget  væsentligt  Forsørgelsesmarked  udenfor  Hjemmet,  da  dettes 
Indtægter  hovedsagelig  bestod  i  Naturalier,  og  Hustruen  derfor  var  uund- 
værlig for  Tilberedelsen  af  disse.  Hendes  Husførelse  indeholdt  en  stor 
nationaløkonomisk  Værdi,  og  under  disse  Forhold  var  Sameje  naturligt. 
Husmoderen  fik  desuden  den  Gang  —  som  Leder  ved  Tilberedelsen  af  de 
Varer,  hun  forædlede  fra  Raamateriale  —  en  Handlefrihed  og  en  Myndighed, 
som  hun  nu  ganske  naturligt  mangler  i  sine  egne  og  i  Mandens  Øjne. 
Det  hjælper  ikke,  at  hun  har  lovmæssig  Ret  til  at  ^blive  underholdt  af 
Manden  i  Overensstemmelse  med  hans  Stand  og  Vilkaar.  Ti  naar  hendes 
Opgave  ofte  kun  bestaar  i  at  forlange  Penge  af  ham  og  skrive  op,  hvor- 
ledes de  er  udleveret  til  Kokkepigen  og  Syersken,  føler  hun  med  Rette, 
at  hun  faar  sit  Underhold  paa  en  ydmygende  Maade.  Hverken  indirekte 
eller  direkte  er  det  ved  hendes  Arbejde,  at  Maden  kommer  paa  Bordet 
eller  Klæderne  paa  Kroppen,  eftersom  Manden  alene  fortjener  de  Midler, 
som  hun  holder  Hus  med  —  eller  ikke  holder  Hus  med. 

Derfor  gribes  Hustruerne  stedse  mere  af  Lyst  til  personligt  Erhverv. 
De  ser,  hvorledes  Mændene  udvikles  ved  at  gaa  op  i  en  Arbejdsopgave, 
gennem  den  Udholdenhed,  den  Samlen  og  Anspændelse  af  Evnerne,  som 
dette  fordrer.  Og  Kvinden  mener  nu,  at  kun  Fag- Uddannelsen  kan  give 
hende  samme  Energi,  kun  den  direkte  Indtægt  samme  Bevidsthed  om  Ar- 
bejdsduelighed.  Men  der  findes  et  andet  Middel,  som  kunde  give  disse 
Fordele  uden  dog  at  drive  Kvinderne  ud  af  Hjemmene,  nemlig  at  deres 
Faguddannelse  og  deres  Arbejde  paa  Husførelsens  og  Børneplejens  Om- 
raader  blev  ligesaa  alvorlig  som  paa  alle  andre  Omraader.  Først  i  Følelsen 
af  sit  Hjemmearbejdes  nye  Værdighed  vilde  Hustruen  kunne  fordre,  at 
dette  økonomisk  vurderedes  som  ethvert  andet  dygtigt  Arbejde. 

Naar  Hustruerne  taler  om  Ydmygelsen  ved  at  modtage  deres  Underhold 
af  Mændene  —  medens  de  som  ugifte  bestandig  hyppigere  har  forsørget  sig 
selv  —  bliver  Mændene  stedse  dybt  idealistiske.  De  taler  smukt  om 
Hustruernes  betydningsfulde  Opgave,  om  Kærlighedens  udjævnende  Magt, 
indtil  man  spørger  en  eller  anden  Mand:  om  Kærligheden  kunde  gøre  det 
behageligt  for  ham,  i  Stedet  for  at  have  sine  egne  Indtægter,  at  nødes 
til  at  udbede  sig  af  sin  Hustru,  hvad  hun  maatte  anse  for  nødvendigt  til 
deres  fælles  eller  hans  særlige  Brug?  Trods  Bevidstheden  om  selv  at  have 
medbragt  Rigdom  eller  trods  Visheden  om  at  give  en  stor  Arbejdsindsats  i 
Hjemmet,  er  det  en  utaalelig  Plage  for  Hustruen  at  bede  om  Penge.  Ti 
Manden  har  ofte  inderst  inde  samme  Følelse  som  hun:  at  Arbejde  kun 
betyder  Erhverv  udenfor  Hjemmet,  medens  Forvaltningen  af  Indtægterne 
—  trods  dennes  overordentlige  Betydning  for  de  arbejdendes  Styrke,  Hel- 
bred, Trivsel  og  derved  indirekte  for  hele  Samfundshusholdningen  —  under- 

kendes  mere  og  mere.  Til  Dels  beror  denne  Mandens  Opfattelse  netop 
paa,  at  Kvinderne  ikke  har  erhvervet  den  Forstaaelse  af  den  moderne  Hus- 
førelse, som  behøves  for  at  styre  Huset  godt,  og  at  det  saaledes  ofte  er 
med  Rette,  at  Manden  mener,  at  Hustruen  hverken  arbejder  eller  sparer, 
men  kun  ødsler. 

Alle  disse  „Fornemmelser**  samler  sig  efterhaanden  i  Forbindelse  med 
de  stedse  tilbagevendende  Pengesorger  til  et  Explosionsstof,  som  bliver 
uundgaaeligt  selv  i  den  smukkeste  Kærlighédsharmoni,  og  —  som  har  en 
satanisk  Magt  til  at  forstyrre  Harmonien! 

Hvor  rørende  idealistisk  den  unge  Kvinde  end  er  før  Ægteskabet  i 
dette  Spørgsmaal;  hvor  tillidsfuldt  hun  end  overgiver  sin  Fortjeneste  til 
Manden  —  efter  nogle  Aars  Ægteskab  har  Erfaringerne  gjort  hende  til 
fuld  Realist!  Hvor  lykkelig  hun  end  har  været,  mindes  hun  dog  mere 
end  een  Stund,  hvor  hun  bittert  har  maattet  savne  den  Handlefrihed,  en 
selvstændig  Indtægt  givef ;  f.  Eks.  naar  Manden  har  nægtet  hende  —  til 
dette  eller  hint  ideelle  Øjemed  —  at  bruge  de  Midler,  som  hun  dog  i 
mange  Tilfælde  selv  har  medbragt,  og  hvorledes  dette  maaske  for  første 
Gang  for  Alvor  ijæmede  dem  fra  hinanden. 

Utallige  kærlige  Mænd  har  ved  saadan  Optræden  faaet  en  Hustru,  der 
selv  var  formuende,  til  at  angre  sit  Giftermaal,  og  givet  en,  som  ikke  har 
haft  Formue,  en  ydmygende  Fornemmelse  af  at  være  nødt  til  at  optræde 
som  Tiggerske. 

En  Mand  kan  gerne  le  ad  eller  spotte  disse  Hustruens  „sarte"  For- 
nemmelser; hun  har  dem  nu  en  Gang  og  —  de  er  i  det  store  og  hele 
altid  finere  og  sartere  end  hans!  Fornemmelserne  bliver  nu  —  efter  nogle 
Aars  Ægteskab  —  saa  stærke  hos  de  fleste  Hustruer,  at  de  ikke  paa 
nogen  Maade  kan  snakkes  bort,  men  at  de  kun  kan  tilfredsstilles  ved  en 
ny  Ordning.  Ti  Hustruen  ved,  at  kun  Vittighedsbladene  har  Glæde  af 
saadanne  Scener,  hvor  hun  første  Aar  kæler,  andet  Aar  græder,  tredje  Aar 
skænder  sig  til  Sommerhatten. 

Kvindernes  Afhængighed  kan  kun  ophæves  derved,  at  hendes  Hjemme- 
arbejde vurderes  økonomisk.  Denne  Vurdering  er  let,  naar  hun  for- 
lader et  lønnet  Arbejde  for  de  hjemlige  Pligter,  ti  Opfyldelsen  af  disse  bør 
i  det  allermindste  anses  for  at  være  lige  saa  meget  værd,  som  det,  hendes 
Selverhverv  før  har  indbragt  hende.  Findes  der  ingen  saadan  Værdimaaler, 
da  bør  hun  have  den  samme  Betaling,  som  en  fremmed  Person  under 
lignende  Forhold  vilde  faa  i  Løn  og  Underhold. 

Derved  vilde  Hustruen  kunne  bestride  sine  personlige  Udgifter,  sin 
Del  af  den  fælles  Husholdning  og  af  Børnenes  Underhold,  naar  Samfundets 
Bidrag  hertil  ophørte,  men  Ægtefællerne  enedes  om,  at  Hustruens  Arbejde 
indenfor  Hjemmet  var  saa  meget  værd,  at  hun  hellere  burde  passe  det  end 
søge  Fortjeneste  ved  Arbejde  ude  af  Huset. 

Gennemførelsen  af  denne  Ordning  vilde  ikke  medføre  nogen  Omvælt- 
ning i  de  nuværende  Forhold.  Hustruen  skulde  forvalte  Husholdnings- 
kassen, som  begge  bidrog  til,  men  hun  vilde  sikkert  da  bedre  løse  den 
Opgave  at  faa  den  til  at  forslaa  til  de  fælles  Udgifter!  Hun  vilde  have 
fuld  Frihed  til  at  formindske  eller  give  Afkald  paa  Bidraget  til  sine  person- 
lige Udgifter,  ligesom  Manden  til  efter  Behov  og  Evne  at  forøge  det.  Den 
direkte  økonomiske  Vurdering  af  hendes  Hjemmearbejde  vilde  forandre 
Mandens  og  hendes  egen  Agtelse  derfor  og  derved  give  Hustruen  dels  en 
Selvstændighedsfølelse,  som  selv  de  samvittighedsfulde  nu  mangler,  dels  en 
Pligtfølelse,  som  hos  de  mindre  samvittighedsfulde  vil  trænge  til  at  forøges. 

Ti  den  gængse  Ordning  begunstiger  ikke  alene  Mandens  Husbondsmagt 
men  ogsaa  visse  Hustruers  Uduelighed.  Men  at  en  lille  Gruppe  Over- 
klassekvinder nu  slet  ikke  arbejder  i  Hjemmet;  at  en  Mængde  andre  ar- 
bejder slet,  dette  bør  ikke  bringe  den  Kendsgerning  i  Forglemmelse,  at 
utallige  Kvinder  indenfor  Hjemmene  nedlægger  store  Summer  af  Arbejds- 
kraft uden  at  kunne  gøre  retslige  Krav  gældende  paa  en  selvstændig  Ind- 
tægt, der  svarer  til  deres  Arbejde.  Dette  gælder  ikke  alene  Hustruerne 
men  ogsaa  Hjemmenes  Døtre,  som  ofte  slider  fra  Morgen  til  Aften,  men 
som  dog  nødes  til  at  modtage  alt,  hvad  de  personlig  behøver,  som  en  Gave 
af  Forældrene,  og  som  derved  kommer  til  at  savne  Midler  til  alt,  hvad 
Forældrene  anser  for  unødvendigt!  Det  samme  gælder  om  Hustruen  over- 
for Manden.  Som  ugift  havde  hun  —  hvadenten  hun  var  Husjomfru  eller 
havde  Statsansættelse,  var  Fabriksarbejderske  eller  Kontorist  —  Mulighed 
f6r  til  en  vis  Grad  at  tilfredsstille  sine  egne  Interesser.  Naar  hun  er  gift, 
maa  hver  Gave,  hun  giver  bort,  hvert  Bidrag,  hun  yder  til  et  eller  andet 
almennyttigt  Formaal,  hver  Bog  hun  køber,  hver  Fornøjelse  hun  bereder 
sig  selv,  tages  af  Mandens  Penge.  Hustruen,  som  i  Landmandens  Hus 
maaske  sparer  Tusinder  —  saavel  ved  Paapasselighed  som  ved  direkte  Ar- 
bejdsydelse  —  har  dér  tit  ikke  en  Krone  til  sin  Raadighed! 

Denne  Afhængighed  driver  nu,  som  sagt,  Hustruer  og  Døtre  ud  af 
Hjemmene  til  Virksomheder,  som  ofte  ikke  økonomisk  erstatter  Tabet  af 
deres  Arbejde  i  Hjemmet.  Men  de  kan  simpelthen  ikke  finde  sig  i  at 
undvære  den  personlige  Indtægt,  som  har  faaet  en  stedse  større  Værdi  for 
dem,  alt  som  deres  Handlefrihed  iøvrigt  er  vokset  og  deres  Fornødenheder 
i  forskellige  Henseender  forøget  —  fremfor  alt  gennem  større  Dannelse  og 
stigende  Samfundsinteresser. 

Kvindens  nuværende  ulønnede  Hjemmearbejde  er  en  forældet  Over- 
levering fra  tidligere  Tiders  Husholdnings-  og  Produktionsvilkaar,  ligesom 
fra  den  kirkelige  Lære  om,  at  Kvinden  skabtes  til  Mandens  Medhjælp  og 
han  til  hendes  Hoved! 

Kvinderne  har  derved  faaet  daarligere  Hoveder,  end  Naturen  har  givet 
dem,  og  —  Mændene  derigennem  en  værdiløsere  Hjælp,  end  Livet  har  til- 
tænkt dem. 

Først  naar  en  ubestikkelig  Realisme  selv  indenfor  Familien  fastslaar 
den  Grundsætning:  at  begge  Parter  beholder  deres  Hoved  for  sig  selv,  og 
at  enhver  Arbejder  er  sin  Løn  værd,  faar  Idealismen  fuldt  Raaderum  inden- 
for den  tvangløse  Gavmildheds  store  og  smukke  Omraade,  under  den  gen- 
sidige Hjælps  fine  Frivillighed. 

Medens  det  ovenfor  sagte  gælder  alle  Kvinder,  som  vil  arbejde  t 
Hjemmet  behøver  det  jo  ikke  at  gælde  dem,  som  ved  Hjælp  af  medbragt 
Formue  kan  bestride  deres  Udgifter  til  Husholdningen  saavel  som  til  Børnene 
og  som  til  Gengæld  vil  være  fri  for  Besværlighederne  ved  Arbejdet  i 
Hjemmet. 

Al  Gaaen  paa  Akkord  med  Hensyn  til  den  gifte  Kvindes  Ejendomsret 
—  saasom  tvungen  Ægtepagt  o.  1.  —  forvikler  kun  Spørgsmaalet  i  det  uende- 
lige. Klar  og  simpel  bliver  Sagen  først,  naar  —  som  i  Rusland  allerede 
fra  Katharina  II's  Tid  —  Hustruen  simpelthen  beholder  sin  egen  Formue, 
Loven  bør  fastslaa  den  store  Grundsætning:  at  begge  Ægtefæller  ejer  .hver 
sit,  og  at  de,  som  vil  indføre  en  anden  Ordning,  kontraktmæssig  maa  be- 
stemme i  hvilken  Grad,  de  vil  have  Fælleseje.  Kun  det,  at  Særeje  gen- 
nemføres som  almindelig  Grundregel,  kan  skabe  de  nye  og  klare  Rets- 
begreber, som  Nutiden  fordrer.  Særeje  stiller  to  Individer  overfor  hinanden,, 

saaledes,  at  de  kan  samarbejde  med  samme  Frihed,  som  Broder  og  Søster 
eller  to  Venner  har.  Begge  Ægtefæller  bevarer  fuld  Bestemmelsesret  og 
fuldt  Ansvar.  Hver  af  dem  overlader  kun  til  den  anden  at  handle  for  saa 
vidt  som  den  ene  gennem  sine  Egenskaber  har  vundet  den  andens  Tiltro. 
De  tager  Hensyn  til  hinanden  ved  Planlæggelsen  af  fælles  Foretagender, 
og  ingen  af  dem  kan  blive  inddraget  i  saadanne  uden  egen  Overvejelse. 
Tredjemands  Ret  bliver  under  denne  Ordning  lige  saa  godt  beskyttet,  som 
naar  Søskende  eller  Venner  arbejder  sammen  og  bor  sammen.  Ti  Ægte- 
fællernes indbyrdes  Aftaler  maa  af  Hensyn  dertil  have  samme  Offentlighed 
som  andre  lignende  mellem  Forretningskompagnoner.  Man  behøver  ikke 
■at  spilde  Ord  for  at  bevise  det  uhyre  moralske  Fortrin,  en  saadan  Ord- 
ning af  Formuesforholdene  vil  have  fremfor  den  nugældende,  .som  sikkert 
nok  har  „særlig  Interesse  for  Mandens  Kreditorer"  (Anna  Wicksell),  men 
som  forøvrigt  ikke  burde  kunne  finde  en  eneste  tænkende  Forsvarer! 

(Fortsættes.) 


Herbert  Spencer. 

27.  April  1820  —  8.  Decbr.  1903. 

Af  C.  N.  Starcke. 


For  50  Aar  siden  kredsede  endnu  Menneskenes  Tanker  om  det 
gaadefulde  i  al  den  Orden  og  Hensigtsmæssighed,  som  findes  i  Til- 
værelsen. Jo  stærkere  Opfattelsen  af  den  mekaniske  Virkemaade  i  den 
døde  Natur  var  blevet,  desto  dybere  følte  man  Brodden  i  det  Problem, 
som  hele  den  levende  organiske  Verden  syntes  at  stille.  Hvorledes 
bliver  der  Plads  for  et  System  af  Formaal  og  Midler  i  en  Verden, 
som  kun  kender  til  blinde  mekaniske  Aarsagsrækker?  Til  Enhed  i 
Verdensopfattelsen  var  det  umuligt  at  naa,  saalænge  de  Principper,  ud 
fra  hvilke  man  søgte  at  forklare  de  forskellige  Hovedgrupper  af  Fæno- 
mener, syntes  saa  radikalt  modsatte,  som  Tilfældet  er  med  en  mekanisk 
og  en  teleologisk  Betragtning.  Utallige  var  de  Forsøg,  der  i  Tidernes 
Løb  var  blevet  gjort  paa  at  forene  disse  Betragtningsmaader ;  ikke  blot 
saaledes  som  det  sker  til  daglig  i  vor  Bevidsthed,  hvor  vi  lever  Livet 
paa  lidt  af  hvert  efter  som  det  passer  os,  uden  at  lægge  synderlig 
Mærke  til  Modsigelserne,  eller  i  det  mindste  uden  at  lade  os  genere 
synderlig  af  dem;  nej  man  havde  stadig  søgt  en  Forsoning,  der  kunde 
bestaa  den  nøjeste  Eftertankes  Prøve.  Men  stadig  var  disse  Forsøg 
glippede,  og  omkring  Aar  1800  var  det  endelig  kommet  dertil,  at  man 
indsaa,  det  maatte  være  Slut  med  dem.  Kun  en  eneste  Vej  havde 
Videnskaben,  ad  hvilken  den  kunde  komme  frem,  kun  i  samme  Grad 
som  Verden  kunde  opfattes  som  et  System  af  mekanisk  virkende  Aarsager, 
vilde  det  være  muligt  at  erkende  den.  Hvis  der  findes  Fænomener, 
som  ikke  lader  sig  forklare  paa  den  Maade,  da  er  vor  Stræben  efter 

ai  udstrække  vor  Erkendelse  til  alle  Tilværelsens  Fi^mtoninger  tom  og 
Frugtesløs.  Kants  afgørende  Undersøgelser  henviste  ethvert  Forsøg  paa 
ai  forestille  sig  Verdensgangen  som  styret  af  en  Magt,  der  i  Lighed 
med  vor  Aand  arbejder  efter  forudlagte  Planer,  til  Drømmens  Verden, 
og  Aug.  Comte  paaviste,  at  en  saadan  Bestræbelse  til  alle  Tider  har 
staaet  i  Sammenhæng  med  Uvidenheden,  og  kun  beroliger  den  søgende 
Aand  ved  tomme  Ord.  Og  Comte  paaviste  ikke  blot,  at  al  Verdens- 
opfattelse og  Naturforklaring  begynder  med  en  naiv  Teleologi  og  ender 
med  en  eksakt,  positiv,  mekanisk  Analyse,  han  mente  ogsaa  at  kunne 
paavise,  at  alle  Fænomener  kan  forklares  ad  positiv  Vej,  saa  Erken- 
delsesarbejdet  ikke  behøver  at 
resignere  paa  noget  afgørende 
Punkt. 

1  denne  sidste  Henseende 
havde  Comte  dog  taget  fejl;  der 
var  mange  Fænomener,  som 
man  kun  syntes  at  kunne  laa 
ind  under  en  mekanisk  For- 
klaring ved  at  øve  en  utilbørlig 
Vold  mod  dem,  eller  ved  helt  at 
skyde  dem  tilside.  Den  Psyko- 
logi, som  knyttede  sig  til  Comtes 
Forskning,  var  ensidig.  Den 
tænkte  sig  Individets  Sjæl  som 
en  tom  Tavle,  hvis  Indhold  blev 
bestemt  af  de  Erfaringer,  hvert 
Individ  kom  til  at  gøre.  At 
man  ad  Opdragelsens  Vej  skulde 
kunne  bestemme  ethvert  Menne- 
skes Evner  og  Karakter,  syntes 
saa  afgjort  at  stride  mod  de  aller-  H«ben  S(«ii«r. 

elementæreste  Erfaringer,  at  det 

maaite  vække  Mistro  til  selve  det  videnskabelige  Princip,  en  saadan 
Psykologi  byggede  paa. 

Og  saa  Værdierne!  hvorledes  skulde  det  blive  muligt  at  paavise  et 
brugeligt  Skelnemærke  mellem  Godt  og  Ondt?  Udvikling  og  Frem- 
gang er  Ord.  som  findes  paa  hver  Mands  Læber  og  betyder  noget, 
der  staar  i  Sammenhæng  med  det  Haab,  hvorpaa  han  lever,  og  med 
den  Tillid,  der  bærer  hans  Stræben.  Hvad  kunde  nu  saadanne  Ord 
betyde,  naar  den  gamle  teleologiske  Opføttelse  blev  skudt  tilside.  At 
Frøkornet  udvikler  sig,  naar  det  spirer  og  vokser  op  til  Plante  {^ 
sætter  Blomst  og  Frugt,  men  derimod  ikke,  naar  det  visner  eller  for- 
tæres af  en  Fugl,  det  syntes  man  at  kunne  forsiaa,  saalænge  man 
opfattede  det  som  en  god  Forklaring,  at  Gud  i  Frøkomet  havde  ned- 
lagt et  Anlæg,    givet  det  en  Bestemmelse,    der  oplyldtes  ved  Væksten, 

men  derimod  tilintetgjordes  ved  Opløsningen.  Men  i  en  mekanisk 
Verdensorden  kunde  der  ikke  være  Tale  om  saadanne  Anlæg  eller 
Forudbestemmelser ,  og  det  maatte  da  anses  for  at  være  lige  værdi- 
fuldt for  Frøkomet,  enten  det  spirede  og  voksede  eller  blev  spist  af  en 
Fugl. 

Det  er  overfor  alle  disse  afgørende  Problemer,  at  vi  i  vore  Dage 
staar  anderledes,  som  Følge  af  de  Tanker,  Herbert  Spencer  for  50  Aar 
siden  satte  ind  i  Verden,  og  som  han  indtil  det  aller  sidste  arbejdede 
paa  at  gennemføre  og  gennemklare.  Som  alle  store  grænseflyttende 
Tanker  er  Spencers,  naar  vi  nu  ser  tilbage  til  den,  simpel  og  ligetil. 
Hvad  vi  alle  saa  godt  har  kendt  i  denne  eller  hin  Forbindelse,  giver 
haft  blot  en  almen  Rækkevidde.  Vi  har  alle  set,  at  alt,  hvad  der  ud- 
vikler sig,  gaar  over  fra  simplere  og  mere  ensartede  Tilstandsformer 
t^i  sammensatte  og  mere  uensartede.  For  Spencer  bliver  denne  For- 
del baade  det  afgørende  Kendemærke  paa  Udvikling  og  Midlet  til  at 
fprstaa  Udviklingen  som  en  nødvendig  Tildragelse  i  den  mekaniske 
Yei^densorden.  Dermed  er  Muligheden  bragt  tilveje  for  baade  at  drage 
ail^  hine  Fremtoninger,  som  tidligere  syntes  at  kræve  en  Formaals- 
vlrken  for  at  forstaas,  ind  under  en  mekanisk  Forklaring,  og  for  ikke 
Mot  at  bevare  Værdiernes  Verden  uskadt,  men  endogsaa  give  den  en 
større  og  fastere  Underbygning, 

Paa  et  enkelt  Omraade  havde  den  positive  Forskning  allerede 
før  Spencer  naaet  til  at  forstaa  Verden  som  en  Verden  i  Udvikling. 
Dfet  astronomiske  Verdenssystem,  som  var  blevet  fremstillet  af  Kepler 
og  Newton,  havde  man  først  tilfulde  forstaaet,  da  det  lykkedes  at  føre 
dets  imponerende  Orden  tilbage  til  simple  mekanisk  virkende  Aarsager, 
og  for  Kant  havde  Muligheden  af  paa  saa  stort  et  Omraade  at  give  en 
mekanisk  Forklaring  af  Verdensordenen  været  af  væsenlig  bestem- 
mende Indflydelse.  En  tilsvarende  Opfattelse  af  vor  Jords  Bygnings- 
historie  blev  det  Grundlag,  hvorfra  Spencer  kom  til  at  gaa-ud.  Geolo- 
logiens  Forsøg  paa  at  forklare  Jorden  som  opbygget  ved  de  samme 
Kræfter,  der  styrer  den  i  vore  Dage,  gjorde  Spencer  opmærksom  paa 
den  Betydning,  som  det  har  at  regne  med  de  smaa  Fremskridt  og  de 
lange  Tidsrum.  Mange  af  de  Indvendinger,  der  kunde  rejses  mod  den 
tidligere  prøvede  mekaniske  Forklaring  af  forskellige  Fænomener,  kunde 
føres  tilbage  dertil,  at  disse  Fænomener  ikke  kunde  forklares  som  op- 
staaede  paa  en  Gang  eller  i  et  kort  Tidsrum;  ved  at  regne  med  den 
gradvise  Opbygning  gennem  ofte  umaadelig  lange  Tidsrum,  vilde  m^et 
være  forstaaligt,  som  ellers  maatte  anses  for  ubegribeligt. 

Med  disse  og  tilsvarende  Undersøgelser  blev  Spencer  tidlig  fortrolig. 
Fra  sit  Hjem  i  Derby  var  han  vant  til  at  iagttage,  hvad  der  foregik 
omkring  ham  og  til  at  tænke  over  det  paa  sin  egen  Maade.  Hans 
Fader  var  Skolemand  og  bestemt  Modstander  af  den  sædvanlige  Under- 
visning, der  kræver  bestemte  Lektier  lært  udenad. 

Da  Spencer   omsider   kom    i  Skole,   var  han    derfor   ikke   nogen 

tilfredsstillende  Elev;  men  samtidig  med,  at  han  stod  tilbage  for  sine 
Kammerater  i  Kundskaber  og  havde  ondt  ved  at  være  rolig  og  op- 
mærksom i  Timerne,  var  han  en  ivrig  og  tænksom  Iagttager  af  Naturen 
omkring  ham.  Særlig  drev  han  paa  egen  Haand  ivrige  zoologiske  Studier, 
og  fra  disse  Studier  fik  han  efter  sit  eget  Udsagn  de  første  Ideer  om 
den  store  Udviklingslov.  Al  organisk  Udvikling,  som  den  viser  sig  i 
det  enkelte  Dyrs  Vækst  fra  Kim  til  fuldfærdigt  Individ  og  i  vor  Op- 
fattelse af  Dyreklassernes  indbyrdes  Trinrækker,  bærer  nemlig  det 
tydelige  Kendemærke,  at  der  finder  en  Overgang  Sted  fra  ensartede 
Tilstande  til  sammensatte.  Hvad  vi  kalder  Død,  Tilbagegang,  Afbry- 
delse af  en  organisk  Udvikling,  er  omvendt  en  Tilbagevenden  til  mere 
ensartede  Former. 

Spencer  ansaas  ikke  af  sine  Slægtninge  for  egnet  til  at  gaa  til 
Universitetet,  og  det  var  Meningen  at  anbringe  ham  i  Skolegerningen. 
Men  kun  et  Aarstid  forblev  den  unge  Mand  i  en  saadan  Stilling.  Han 
søgte  og  fik  derefter  Ansættelse  paa  Kontoret  hos  en  Civilingeniør, 
der  skulde  anlægge  Banen  fra  London  til  Birmingham.  Han  var  den 
Gang  kun  17  Aar  gammel,  og  den  Retning,  hans  Studier  nu  fik,  faldt 
godt  i  Traad  med  hans  Barndoms  Interesser.  I  8  Aar  medvirkede  han 
ved  saadanne  store  Ingeniørarbejder,  men  saa  maatte  han  til  at  søge 
en  ny  Levevej,  fordi  der  indtraadte  en  Krise,  hvorved  Jernbanebyggeriet 
for  en  Tid  standsedes.  Enkelte  smaa  Afhandlinger  af  teknisk  Art,  som 
han  i  den  forløbne  Tid  havde  skrevet,  førte  ham  til  nu  at  forsøge  at 
tjene  sit  Brød  ad  denne  Vej.  Fra  sit  Hjem  i  Derby  sendte  han  Ar- 
tikler til  forskellige  Tidsskrifter,  og  saaledes  grundlagdes  hans  Forfatter- 
virksomhed. Hans  Intereser  udvidede  sig  fra  de  tekniske  Omraader 
til  Emner  af  mere  almentilgængelig  Art. 

Fra  sit  Barndomshjem  havde  han  modtaget  stærke,  men  uensartede 
religiøse  Paavirkninger ;  hans  egne  religiøse  Forestillinger  var  tidlig 
blevne  ubestemte,  løste  fra  enhver  som  helst  dogmatisk  Iklædning. 
Derimod  havde  han  faaet  en  stærk  Interesse  for  politiske  Spøi^smaal. 
13  Aar  gammel  var  hans  videre  Oplæring  bleven  betroet  til  hans 
Onkel,  der  var  Sognepræst  i  Nærheden  af  Bath,  og  denne  Mand 
havde  været  ivrig  optaget  af  den  store  Kamp  for  Korntoldens  Afskaf- 
felse. I  den  gjaldt  det  netop  først  og  fremmest  om  at  overvinde  den 
Modstand,  som  udsprang  af  Troen  paa,  at  man  kan  ordne  et  Samfund 
ved  Love  og  Anordninger,  og  i  Stedet  bane  Vej  for  den  Over- 
bevisning, at  Samfundet  vokser  frodig;st,  naar  man  hæmmer  dets 
Vækst  saa  lidt  som  mulig  ved  kunstige  og  vilkaarlige  Indgreb  fra 
Statsmagtens  Side. 

Spencers  første  store  Værk  saa  Lyset,  da  han  var  30  Aar  gammel, 
og  medens  han  endnu  sad  midt  i  sin  journalistike  Skribentvirksomhed. 
Social  Statics  1850  har  netop  sit  Emne  i  denne  Opfattelse,  at  Sam- 
fundet er  at  sammenligne  med  en  Organisme,  der  har  sine  naturlige 
Livsbetingelser,  som  ingen  Lovgivning  formaar  vilkaarlig  at  ændre.    Al 

Udvikling  og  Omdannelse  sker  ved  en  indre  Vækst,  og  denne  Vækst 
tager  Tid,  den  kan  ikke  skabes  ved  Love  fra  den  ene  Dag  til  den 
anden.  Det  gælder  for  Samfundet  som  for  Organismen,  at  dets  Livsytringer 
er  desto  mangfoldigere  og  fuldkomnere,  jo  mere  sammensat  dets  Byg- 
ning er.  Jo  flere  forskellige  Organer  et  Legeme  besidder,  desto  mere 
ordnede  og  indbyrdes  afhængige  er  de;  jo  mere  ensartede  Delene  er, 
desto  mere  selvstændige  er  de  over  for  hinanden.  Og  saaledes  for- 
holder det  sig  ogsaa  med  Kultursamfundet.  Opdragelsens  og  Lovgiv- 
ningens Arbejde  paa  at  sikre  Individets  og  Samfundets  Bestaaen  ved 
at  støbe  de  enkelte  i  samme  Form  og  give  dem  en  ensartet  Uddannelse 
og  ensartede  Virkevilkaar  er  derfor  saa  langt  fra  til  Gavn,  at  det  tvært- 
imod maa  kaldes  kulturfjendtligt.  Spencers  store  Forfattervirksomhed 
begyndte  saaledes  med,  at  hele  den  store  Del  af  Fænomenverdenen, 
hvor  det  er  Værdimaalet,  som  maa  blive  det  afgørende,  og  som  tidligere 
netop  derfor  var  blevet  stillet  i  den  skarpeste  Modsætning  til  de  Om- 
raader,  Naturvidenskaben  kan  magte,  indordnedes  under  almindelige 
biologiske  Synspunkter;  og  den  klare  og  bevidste  Formaalsvirksomhed 
fremstilledes  som  uendelig  fattigere  paa  Muligheder  end  den  ubevidste 
blinde  Vækst,  som  finder  Sted,  naar  Samfundslivets  Kræfter  faar  Frihed 
til  at  søge  deres  egne  Veje. 

Denne  Udviklingslov,  den  stigende  Koncentrations  og  Differentiations- 
lov,  samler  nu  Spencers  udelte  Opmærksomhed.  I  en  lille  Afhandling 
fra  1852  ser  han  Udviklingen  som  uafhængig  af  særlige  organiske 
.  formaalsvirkende  Kræfter;  Udviklingen  er  blot  Resultatet  af  Organis- 
mernes uensartede  Paavirkning  af  en  Mangfoldighed  af  forskellige  ydre 
Forhold  gennem  lange  Tidsrum.  Syv  Aar  før  Darwins  store  Værk 
om  Arternes  Oprindelse  udkom,  havde  Spencer  saaledes  paavist  de 
Synspunkter,  ud  fra  hvilke  en  videnskabelig  Forstaaelse  af  den  orga- 
niske Verden  bliver  mulig.  Men  hans  Studier  vendte  sig  i  de  følgende 
Aar  til  et  Omraade,  der  i  endnu  højere  Grad  end  det  biologiske  voldte 
Forstaaelsen  Vanskeligheder.  Med  saa  stor  Iver  kastede  han  sig  over 
psykologiske  Studier,  at  hans  Helbred  tog  varig  Skade  deraf,  men  til 
Gengæld  blev  det  Værk,  han  i  1855  offentliggjorde  som  Principles  of 
Psychology  (Sjælelivets  Hovedlove)  af  epokegørende  Betydning. 

Individets  Sjæleliv,  påaviser  han,  er  helt  og  holdent  underkastet  den 
almindelige  Udviklingslov.  Overalt  træffer  vi  en  Samling  af  simplere 
Elementer  og  Overgang  fra  simplere  til  mere  sammensatte  Tilstande. 
Men  denne  Udvikling  foregaar  ikke  paa  bar  Bund  i  hvert  enkelt  Indi- 
vid. Det  er  en  Slægtsudvikling,  vi  maa  regne  med;  i  de  tidligere 
Slægters  Erfaringer  og  Udvikling  bliver,  det  nye  Individ  delagtig  gen- 
nem arvelige  Anlæg.  Paa  utallige  Omraader  viser  denne  Udviklings- 
lære sig  i  Stand  til  at  give  en  Forklaring,  hvor  man  tidligere  stod 
ganske  hjælpeløs;  hvad  der  ikke  kan  forstaas  som  opstaaet  ved  Indi- 
videts egne  Erfaringer,  behøver  ikke  at  skyldes  mystiske  teleologiske 
medfødte  Anlæg,    men    kan    forklares  som  det  nedarvede  Resultat  af 

foregaaende  Slægters  Erferinger.  Individet  bliver  ikke  længere  isoleret, 
det  har  sin  brede  Sammenhæng  i  Slægten  og  bliver  selv  delagtig  i 
Bestemmelsen  af  Fremtidens  Slægter.  Anvendelsen  af  de  Evner,  man 
har,  bliver  ikke  længere  en  Sag,  der  kun  vedrører  en  selv  og  de  nær- 
meste Omgivelser,  men  den  bliver  tillige  af  den  største  Interesse  for 
de  kommende  Slægter. 

Tanken  om  Udviklingen  som  en  Verdenslov,  der  staar  i  Sammen- 
hæng med  alt  det,  vi  ellers  gaar  ud  fra  i  vor  Forsken,  var  nu  modnet 
og  traadte  klart  frem  for  Spencers  Bevidsthed.  1857  fremstillede  han 
dette  i  en  lille  mesterlig  Afhandling  Progress,  its  law  and  cause  (Frem- 
skridtet, dets  Lov  og  Aarsag).  Og  kort  efter  udstedte  han  Indbydelse 
til  Subskription  paa  et  Værk,  som  i  en  Række  Bind  skulde  gennem- 
føre denne  Opfattelse  paa  de  forskellige  Videnskabers  Omraade.  For 
at  blive  i  Stand  til  at  hellige  dette  Værk  alle  sine  Kræfter  søgte  han, 
anbefalet  af  Mænd  som  Stuart  Mill,  Huxley,  Tyndall  og  fl.,  at  opnaa 
Statsunderstøttelse,  men  uden  Held.  Henvist  til  egne  Kræfter  gav  han 
sig  i  Kast  med  den  uhyre  Opgave,  og  trods  Sygdom  og  økonomiske 
Vanskeligheder  er  det  lykkedes  ham  at  føre  den  til  Ende.  Midt  under 
Udarbejdelsen,  da  han  havde  tilsat  alt  hvad  han  ejede,  medens  hans 
Bøger,  trykt  i  smaa  Oplag,  henlaa  næsten  usolgte,  maatte  han  bekendt- 
gøre, at  han  ikke  kunde  fortsætte.  Stuart  Mill  tilbød  ham  at  bære 
Omkostningerne;  men  Spencer  vilde  ikke  tage  mod  hans  Tilbud.  Uvil- 
kaarlig  kommer  man  ved  denne  Lejlighed  til  at  mindes,  hvorledes 
Spencers  franske  Forgænger  Aug.  Comte  stillede  sig  under  tilsvarende 
Forhold.  Comte  var  saa  opfyldt  af  Forestillingen  om  sin  Gernings 
Betydning,  at  han  betragtede  det  som  sine  Venners  Pligt  at  give  ham 
den  fornødne  Støtte.  Spencer  havde  neppe  mindre  Forstaaelse  af  sit 
Værks  Betydning;  men  han  saa  helt  anderledes  paa  Sammenhængen 
mellem  dette  og  sin  egen  personlige  Uafhængighed.  Imidlertid  ydedes 
der  ham  rundt  om  fra  England  og  Amerika  tilstrækkelig  Støtte  til  at 
fortsætte  Udgivelsen.  Og  omsider  vendte  Lykken  sig.  Hans  Bøger 
solgtes  i  store  Oplag,  og  han  selv  hædredes  fra  alle  Sider.  Ydre  Hæders- 
bevisninger, Titler  eller  sligt  afslog  han  stadig ;  han  vedblev  at  leve  som 
Privatmanden  Herbert  Spencer. 

I  delte  store  systematiske  Værk  er  det  første  Bind  helliget  Paavis- 
ningen  af  det  almindelige  Grundlag  for  vor  Erkendelse,  dennes  Natur 
og  Grænser.  For  at  tynges  saa  lidt  som  mulig  af  de  religiøse  Pro- 
blemer, der  for  ham  er  uden  al  videnskabelig  Værdi,  fremhæver  han 
med  den  største  Skarphed,  at  Erkendelsen  kun  angaar  Fænomenernes 
Verden;  kun  det  relative,  forholdsbestemte  kan  vi  erkende;  det  abso- 
lutte er  et  „unknowable"  (uforstaaeligt),  som  vi  ikke  skal  søge  at  ud- 
forske, fordi  det  ligger  uden  for  det  Omraade,  Erkendelsen  i  Følge  sin 
Natur  har  med  at  gøre.  For  det  relatives  Verden  gælder  derimod  med 
fuld  Sikkerhed  den  store  Lov,  som  udspringer  af  Energisætningen,  at 
der  altid  maa  finde  en  Overgang  Sted  fra  Ensartethed  til  Uensartethed, 

fra  Spredthed  til  Samlethed  og  fra  Kaos  til  Orden.  Ensbetydende  med 
stadigt  Fremskridt  er  denne  Udvikling  ikke;  Samling  og  Opløsning  gaar 
Haand  i  Haand,  og  Udviklingen  kan  føre  til  en  saa  stærk  Samling, 
og  Delene  kan  miste  deres  Selvstændighed  i  en  saadan  Grad,  at  Livets 
Kilder  udtørres. 

I  de  følgende  Bind  om  Biologi,  Psykologi  og  Sociologi  gives  saa  brede, 
stærkt  i  det  enkelte  gaaende  Paavisninger  af  Udviklingens  Vilkaar  og 
Forløb.  Disse  Værker  er  ved  deres  Bredde  og  Tørhed  ofte  trættende 
at  arbejde  sig  igennem.  Derimod  har  Spencer  samtidig  i  en  Mængde 
mindre  Afhandlinger  (4  Bind  Essays)  udtalt  sig  om  en  Række  af  de 
vigtigste  Spørgsmaal,  som  optager  os  Kulturmennesker;  og  disse  Af- 
handlinger lader  ofte  den  almindelige  Læser  i  langt  højere  Grad  for- 
staa,  hvor  dybt  denne  Udviklingslære  griber  ind  i  vor  Opfattelse  af  de 
Forhold,  som  berører  vor  Livsførelse  stærkest. 

Kulturlivets  store  Opgave  er  at  skabe  det  rigest  mulig  udviklede 
Samfund  med  de  fleste  Betingelser  for  Individernes  Livslykke.  At  bøje 
og  tildanne  Individerne  saaledes,  at  de  bliver  egnede  til  Samfundslivet, 
er  den  ene  Side  af  Opgaven;  den  anden  er  at  uddanne  Samfundet 
saaledes,  at  det  bliver  i  Stand  til  at  lade  Individet  leve  efter  sin  Natur 
og  finde  Lykken  deri.  Det  er  den  store  Forsoning  mellem  Individets 
personlige  Lykketrang  og  dets  Indordning  under  Slægtens  Formaal, 
som  det  gælder  om  at  opnaa.  Spencer  stiller  sig  her  paa  en  Gang 
resigneret  og  fortrøstningsfuld.  At  Individets  Natur  vil  kunne  om- 
dannes saaledes,  at  det  ikke  søger  anden  Tilfredsstillelse  end  den,  som 
ogsaa  stemmer  med  Slægtens  Tarv,  nærer  han  ingen  Tvivl  om.  Men 
det  vil  ikke  ske  i  en  Hast.  Udviklingen  er  langsom  og  smertefuld. 
Men  gennem  denne  Udvikling  skabes  og  virkeliggøres  Værdiernes 
Verden,  og  PrincippernQ  for  vor  ethiske  Livsførelse  er  given  i  denne 
vor  Naturs  Sammenhæng  med  Slægten.  For  nogle  Naturer  falder  det 
allerede  let  og  selvfølgeligt  at  forme  deres  personlige  Liv  i  Samklang 
med  Vilkaarene  for  Slægtens  Fremgang;  for  andre  falder  det  svært, 
og  Tugt  og  Smerte  følger  den  genstridige  Natur. 

Af  Spencers  enkelte  Smaaskrifter  kan  vi  danne  os  en  Forestilling 
om,  med  hvilken  Grundstemning  Spencer  selv  betragter  Livet.  I  en 
Opsats  som  Man  versus  the  state  (Individ  og  Stat)  faar  man  et 
levende  Indtryk  af  den  Ironi,  hvormed  han  ser  paa  de  Forsøg,  Men- 
neskene gør  paa  at  tvinge  den  sociale  Udvikling  ind  i  de  Spor,  de  i 
deres  Kortsynethed  anser  for  de  rette.  Af  de  talrige  Love,  som 
Parlamentet  ofrer  Tid  og  Kraft  paa  at  gennemføre,  faar  de  aller  fleste 
kun  et  stakket  Liv;  enten  gaar  de  virkningsløse  hen,  eller  de  maa 
efter  kortere  eller  længere  Tids  Forløb  tilbagekaldes.  Det  er  Livet, 
som  det  rører  sig  i  de  enkelte  Borgeres  Kamp  for  Tilværelsen,  der 
bærer  Samfundet  frem. 

I  Bogen  om  Opdragelse  træder  der  os  imøde  en  Glæde  over  Livet, 
en  Tro  paa  dets  Magt  og  en  Forstaaelse  af  dets  Formers  Mangfoldighed, 

der  virker  som  lidt  af  en  Aabenbaring  paa  den,  som  rundt  om  sig  ser 
Opdragelsen  ledet  af  en  Bekymring,  der  viser  den  dybeste  Mistro  til 
Barnets  Anlæg  og  den  snevreste  Begrænsning  i  Opfattelsen  af,  hvor- 
ledes et  Menneske  skal  være.  Evnen  til  at  elske  saaledes,  at  man 
intet  forlanger  for  sig  selv,  men  finder  sin  Glæde  i  at  være  med  til  at 
gøre  Livet  lyst  for  de  andre,  er  den  største  kulturbærende  Magt,  men 
der  er  langt  frem,  inden  denne  bliver  fælles  Eje.  Den  findes  endnu 
kun  hos  nogle  faa,  og  i  disses  Hænder  burde  vi  betro  vore  Børns 
Opdragelse.  De  fleste  af  vore  Opdragere  vil  forme  Barnet  til  en  ny 
Udgave  åf  dem  selv  og  føler  mere  Glæde  over  deres  egen  Myndighed 
end  over  alt  det,  der  vokser  frem  i  Barnet.  Maaske  er  der  intet, 
som  stærkere  eller  i  alt  Fald  med  mere  direkte  Adresse  til  os  alle, 
lader  Skellet  træde  frem  mellem  den  gamle  Tid  og  den  nye  Tid,  som 
vokser  frem  i  Læ  af  Spencers  Tanker.  Det  gælder  ikke  blot  om  at 
stille  Kravene  til  de  unge,  men  at  skabe  Motiverne  til  at  efter- 
komme dem;  det  gælder  ikke  om  at  binde  den  unge  til  det  Samfund, 
han  skal  leve  i,  ved  at  slaa  ned  paa  alt  det  i  ham,  som  synes  os  at 
fjerne  ham  fra  de  kendte  Veje.  Nej,  det  gælder  at  vide,  at  vil  du 
binde  et  Menneske  til  dig,  saa  forstaa  hans  Længsler  og  skærm  hans 
naturlige  Stræben.  Møder  Samfundet  den  unge  som  den  Magt,  der 
skærmer  h^hi  og  skaber  Tilfredsstillelse  for  den  dybeste  Trang  i  ham, 
saa  bøjer  han  sig  ogsaa  i  Hengivenhed  ind  under  det.  Hans  Dygtighed 
forøges,  fordi  den  Kraft,  han  besidder,  ikke  spildes  i  Retninger,  der  er 
den  fremmed,  og  hans  Karakter  bliver  ædlere,  fordi  Kærligheden  til 
Samfundet  fylder  ham  stærkere  og  paa  en  inderligere  Maade. 

Vil  man  have  en  Maalestok  for  den  Magt,  hvormed  Spencers  Tanker 
brød  ind  i  gamle  tilvante  Forestillinger  og  fuldstændig  omskabte  Be- 
vidsthederne, kan  man  finde  den  i  den  Betydning,  disse  Tanker  har 
haft  for  Danmark  i  den  sidste  Menneskealder. 

Omtrent  samtidig  med  det  store  aandelige  Gennembrud,  som  knytter 
sig  til  Georg  Brandes  første  Forelæsninger  i  1871,  blev  gennem  Høffdings 
Værker  og  J.  P.  Jacobsens  Oversættelse  af  Darwins  Bøger  de  Spen- 
cerske Ideer  kendt  herhjemme.  Det  blev  Livsfrejdigheden  i  Spencers 
Lære,  som  her  med  et  Slag  bragte  Grøde  over  alt.  De  manges  Lykke 
blev  Maalet.  Troen  paa  Slægtens  Velfærd  som  Maalestokken  for  alt 
Individets  Arbejde  blev  den  bærende  Kraft  for  hele  vor  Udvikling. 

Den  Lethed,  hvormed  et  lille  Folk  som  vort  kan  gennemarbejdes 
i  Modsætning  til  en  af  de  store  Nationer,  giver  i  mange  Henseender 
den  Udvikling,  som  vi  har  gennemgaaet,  en  typisk  Betydning.  I  Eng- 
land selv,  i  Frankrig  og  Tyskland  er  de  Spencerske  Ideer  endnu  neppe 
trængt  ud  i  det  brede  Folk,  og  deres  Fremtrængen  hos  de  ledende 
Kredse  kan  hvert  Øjeblik  staa  Fare  for  at  møde  Modstand  gennem 
det  Tilhold,  som  de  gamle  transscendente  og  supranaturalistiske  Fore- 
stillinger har  i  de  brede  Folkelags  Bevidsthed  og  Instinkter.  Men  her- 
hjemme  er  der  snart  ikke  en  Skolelærer  paa  Landet,  som  ikke  paa 

Seminariet  har  faaet  sin  Andel  i  de  Spencerske  Tanker,  snart  ikke  et 
Menneske,  som  ikke  i  sin  Avis  eller  sin  Forening  har  set  de  ham 
nærmest  liggende  Samfundsspørgsmaal  og  Grundlaget  for  alt,  hvad  der 
giver  hans  eget  Liv  Rygrad  og  Glans,  stillet  i  Forbindelse  med  Ideer, 
som  skyldes  Spencer.  Enten  Spencers  Navn  er  nævnet  eller  ej,  enten 
man  i  det  enkelte  er  enig  med  ham  eller  ej,  hele  Aanden  i  den  offent- 
lige Debat,  de  ledende  Synspunkter,  man  gaar  ud  fra,  det  er  de  Spen- 
cerske. Det  er  Velfærdsmoralen  og  Troen  paa  Individets  sociale  Grund- 
bestemmelse. Ligefra  Kampen  for  Folkets  politiske  Selvstyre  til 
Modstanden  mod  Pryglestraffen  kan  man  se  den  samme  Tro  gøre  sig 
gældende.  Troen  paa,  at  det  ikke  er  Tvang,  men  Udvikling,  ikke  Regeren, 
men  Organiseren,  det  kommer  an  paa. 

I  enhver  Videnskab  forskes  der  i  vore  Dage  paa  Grundlag  af 
Spencers  Tanker;  i  enhver  politisk  Forsamling  arbejdes  der  under 
Indflydelse  af  den  offentlige  Mening,  som  Spencers  Skrifter  har  vakt. 
Kun  iaa  Mennesker  har  set  deres  Livs  Gerning  krones  med  saa  stort 
Held.  Og  dog  vilde  Spencer  selv  med  et  let  Smil  møde  den,  som 
vilde  tro,  at  vi  nu  er  stort  længere  fremme  end  før  hans  Tid.  Det  er 
heller  ikke  derfor,  vi  bør  være  Spencer  Tak  skyldig,  at  han  har  bragt 
os  saa  særlig  langt  et  Stykke  Vej  frem.  Hvad  han  har  gjort  er  at 
dreje  Vejsporet  en  Kende,  og  en  Gang  om  mange  Aar  vif  det  kunne 
måales,  hvor  langt  det  Maal,  denne  nye  Vej  fører  os  til,  ligger  fra  det, 
som  vi  ad  den  gamle  Vej  vilde  være  kommet  til. 

Doktordisputatser.  Hr.  Professor  Dr. 
med.  Thorkild  Rovsing  har  i  sin  Artikel 
„Doktordisputatser*'  i  nærværende  Tids- 
skrift citeret  en  Udtalelse  af  mig  paa  en 
Maade,  som  jeg  slet  ikke  kan  vedkende 
'nig-  Jeg  har  ganske  vist  talt  om,  at  „al 
uværdig  Leg  mod  Menneskelykke**  maa 
forhindres,  men  jeg  har  ikke  insinueret, 
at  det  medicinske  Fakultet  har  gjort  sig 
skyldig  i  nogen  saadan  Leg.  Jeg  har  over- 
hovedet ikke  angrebet  det  medicinske  Fa- 
kultet, men  kun  den  bestaaende  Disputats- 
ordning. Denne  finder  jeg  nemlig  i  Mod- 
sætning til  Prof.  Rovsing  i  flere  Punkter 
mindre  heldig;  jeg  ønsker  —  vistnok  i 
Overensstemmelse  med  de  fleste  Universi- 
tetslærere —  den  mundtlige  Handling  be- 
varet, men  tror  ikke,  at  dette  i  Længden 
vil  være  muligt,  hvis  der  ikke  indføres  et 
Antal  Ændringer  i  den  nu  brugelige  For- 
retningsgang. Mine  Forslag  i  denne  Ret- 
ning synes  Prof.  Rovsing  heller  ikke  at 
have  vurderet  rigtigt;  jeg  skal  derfor  tillade 


mig  her  at  gentage,  at  mine  Ønsker  gaar 
ud  paa,  1)  at  Afgiften  til  Universitetet  be- 
tales straks  ved  en  Afhandlings  Indlevering 
uden  Hensyn  til  Afhandlingens  videre 
Skæbne,  for  at  den  ikke  som  nu  skal  tage 
sig  ud  som  et  Honorar  for  den  mundtlige 
Handling;  2)  at  Benævnelsen  „offlciel 
Opponent**  afløses  (om  ikke  just  af  Ordet 
„Anbefaler**,  saa  dog)  af  et  nevtralt  Udtryk 
som  „Censor**  (hvilket  Udtryk  Prof.  Erslev 
har  foreslaaet  mig);  3)  at  man  i  Tilfælde, 
hvor  Doktorandens  Forsvar  ikke  kan  findes 
tilfredsstillende,  giver  ham  Lejlighed  til 
endnu  en  Gang  at  forsvare  sig  under  Ude- 
lukkelse af  Offentligheden,  førend  man 
deflnitivt  kasserer  Disputatsen;  4)  at  man 
udtrykkelig  formulerer  temmelig  vidtgaa- 
ende  Forpligtelser  for  Doktoranden  til  at 
indrette  sit  Manuskript  bekvemt  og  i  Over- 
ensstemmelse med  Bedømmelseskomiteens 
Ønsker  samt  til  at  give  Møde  for  Bedøm- 
melseskomiteen. 

Holger  Pedersen. 

Nilens  Regulering.  For  nylig  er  der 
i  Tyskland  begyndt  aE  udkomme  et  teknisk 
Tidsskrift  „Die  Welt  der  Teknik", 
udgivet  aF  polyteknisk  Selskab  i  Berlin. 
(Tilsendt  af  Siegfred  Mictiaelsen's  Efierf., 
Einar  Møller,  København).  De  forelig- 
gende Hefter  viser,  at  Tidsskriftet  er  smukt 
udstyret  og  vil  behandle  en  Mængde  for- 
skellige tekniske  Emner. 

I  et  af  Hefterne  Findes  en  interessant 
Artikel  om  Nilens  Regulering.  Som  be- 
kendt har  Nilens  Oversvemm eiser  i  mange 
Tider  haft  en  aligørende  Indflydelse  paa 
Landets  Frugtbarhed,   saa  at  endogsaa  de 

In- 


vandet  i  Mellem-  og  Øvre^Ægypten. 
geniøren  Wilcocks  fremkom  med  et  ror- 
slag  om  at  opføre  en  kæmpemæssig  Dæm- 
ning ved  Assuan.  Straks,  da  dette  Forslog 
blev  offentliggjort,  vakte  det  stort  Børe 
blandt  dem,  der  interesserer  sig  for  Lev- 
ninger fra  Oldtiden;  thi  Gennemførelsen 
af  Planen  vilde  medføre,  at  Øen  „Ptiilæ", 
der  er  berømt  for  sine  mange  Bygninger 
fra  Oldtiden,  vilde  blive 'sat  under  Vand. 
Arctisologeme  i  Tyskland.  Frankrig  og 
England  protesterede  mod  Wileocks  Projekt. 
Del  ægyptiske  Ministerium  indrømmede, 
ai  der  var  noget  berettiget  i  Protesten, 
men  hævdede,  at  det  var 
meget  vanskeligt  at  fbrene 
Htnsynei  til  Videnskaben 
med  Ægyptens  økonomiske 
Inreresser.  Efter  Bereg- 
ningen vilde  der  nemlig 
ved  Gennemførelsen  af 
Projekiei  indvindes  et 
siort  Stykke  Ørkenland,  og 


aarlige  Skatter  blev  besiemie 
i  Forhold  til  Oversvømmel- 
sernes Starte  Ise.  Iden  nyere 
Tid  saa  vel  som  i  det  gamle 
Ægyptens  Tid  har  man  der- 
for forsagt  ad  kunstig  Vej 
a[  bestemme  disse  Over- 
svømmelsers Art  og  Om- 
fang. 1  Midten  af  fnrrige 
Aarhundrede  lod  Kediven 
Mehemed  Ali  opfore  en 
Dæmtiiag  i  Nil-Deltoel  ved 
Kairo  fbr  ved  Hjælp  aF  det 
opdæmmede  Vand  at  kunne 
overrisle  og  derved  fhigt- 
bargøre  Jorden.  Men  Forsøget  mislykkedes, 
da  Dæmningen  ikke  var  tilstrækkelig  solid. 
Først  da  Englænderne  havde  bemægtiget 
sig  Ægypten,  begyndte  de  en  planmæssig 
(^  efTektiv  Regulering  af  Nilstrømmen. 
Dygtige  Ingeniører  blev  tilkaldt  fra  Indien, 
og  ved  Lov  blev  Nilvandet  og  samtlige 
Kanaler  og  Bassiner  erklæret  for  Statens 
Ejendom  og  lagt  ind  under  Ministeriet 
fbr  offentlige  Arbejder.  Mehemed  Alis 
Dæmning  blev  sat  i  brugbar  Stand,  og  der 
opførtes  endnu  en  Dæmning  ved  Damiette. 
Resultatet  af  disse  Bestræbelser  visie  sig 
i  de  følgende  Aar  ved  en  forøget  Udførsel 
fra  Nil-Deltaet  af  Kom,  Bomuld  og  Sukker, 
samt  ved  en  stærk  Stigning  i  Statspapirerne. 
Man  begyndte  nu  ogsaa  at  regulere  Ni|. 


Ptni  at  øen  Philc  hr  Opdidnninten. 

Jordens  Frugtbargøreise  vilde  medføre  en 
ganske  betydelig  Indtægt  For  Landet.  Resul- 
tatet blev,Bt  Planen  kun  delvisgennemførtes, 
saa  at  den  Højde,  hvortil  Vandet  opdæmme- 
des,  blev  betydelig  mindre  end  paatænkt. 
Herved  opnaaede  man,  at  kun  en  Del  af 
„Philæ"  blev  sat  under  Vand  og  tillige, 
at  nogle  Templer  i  Nubien.  som  ligeledes 
havde  været  truede,  ikke  naaedes  af  Van- 
det. Hosstaaende  Bitleder  viser  „Philæ" 
før  og  efter  Opdæmningen.  Som  det  ses. 
er  en  Del  af  Mindesmærkerne  skaanede; 
det  er  dog  rimeligvis  kun  et  Tidsspørgs- 
maal,  naar  Hensynet  til  den  gamle  ægyp- 
tiske Kultur  maa  vige  for  Hensynet  til  de 
nulevende  Menneskers  praktiske  Inter- 
esser.    Man   arbejder  stadig  videre  paa 

Reguleringen  af  Nilen  og  tiar  endog  til 
Hensigt  at  foretage  lignende  Arbejder  ogsaa 
i  Sudan.  .  E.  M. 

Statena  Love  og  Prcsternes  Sam- 
vittighed. Hr.  Redaktør!  Ved  Deres  Svar 
i  fbrrige  Hefte  er  der  opnaaet  Enighed  om 
det  faktiske  Indhold  af  Oominen  i  den 
Ifversenske  Sag  (dette  var  For  mig  Hoved- 
opgaven), men  der  er  blevet  el  Par  Diver- 
genspunkter tilbage,  som  jeg  nma  ønske  i 
al  Korthed  at  sige  et  Par  Ord  om.  Red. 
mener  fi'emdeles,  al  Højesteret  burde 
have  a^jort  „Prineipspergsmaalet"  om 
Præstens  Pligt  til  ai  vie  Mureren.  Jeg 
maa  herimod  indvende,  at  da  dette  Princip- 
spørgsmaals  Besvarelse  ikke  her  har  været 
nødvendig  for  at  afgøre  den  mod  1. 
rejste  kriminelle  Sag,  er  Besvarelsen 
med  fuld  Føje  henvist  tit  den  civile  Sag, 
hvor  Spørgsmaalef  hører  hiemme,  nemlig 
den  Sag,  som  Mureren  straks  fra  første 
Færd  kunde  og  burde  have  anlagt  mod 
Præsten  for  at  taa  denne  under  en  daglig 
Mulkt  tilpligtet  at  foretage  Vielsen.  At 
forlange,  at  Højesteret  —  for  at  redressere 
Murerens  Fejl  og  iøvrigt  til  Belæring  for 
Regering  og  Folk  —  skulde  afgøre  det 
civile  Spargsmaal  (som  Retten  maaske  end 
ikke  anser  for  tilstrækkelig  belyst  i  den 
Fene  Prooedure)  i  Præmisserne  til  Dommen 
i  den  kriminelle  Sag  ~  det  forekommer 
mig  at  være  et  stærkt  Stykke.  lait  Fald 
er  det  en  given  Sag,  at  paa  den  besiaa- 
ende  Lov  af  8.  Marts  1836  om  Højesterets 
Forpligtelse  til  „at  angive  de  Gmnde, 
hvorpaa  dens  Domme  ere  byggede"  kan 
el  saadant  Forlangende  ikke  støttes.  At 
del  heller  ikke  har  været  tilsigtet  ved 
L.  * ,  1856,  at  Højesteret  i  sine  Præmisser 
skulde  gaa  udover  det  Itl  Konklusionens 


fer  OpdiEninliit««. 

Begrundelse  strængt  nødvendige,  kan 
enhver,  der  interesserer  sig  for  Sagen,  læse 
sig  lil  i  Rigsdagsforhandlingeme  om  denne 
Lov,  og  hvis  dette  findes  for  vidtlafHgt,  er 
Sagen  omhyggelig  behandlet  og  belyst  i  2 
meget  læseværdige  Artikler  af  Redaktøren 
for  Ugeskrift  for  Retsvæsen,  Hajesterets- 
sagforer  O.  1.  Levison,  se  Aargangen  1878 
Pag.  306—17  og  Pag.  353—58,  til  hvilke 
jeg  skal  henvise. 

De  af  mine  tidligere  Bemærkninger,  der 
af  den  ærede  Red.  betegnes  som  „mere 
filosofiske'',  ere  blevne  misfors laaede,  og 
det,  der  støttes  paa  denne  Misforstaaelse 
maa  derfor  falde  bori.  Den  „Samvittigheds- 
kollision",  som  jeg  mener,  at  Hajesterer 
med  Føje  har  taget  Hensyn  til,  er  selv- 
følgelig ikke  den  af  mig  selv  i  Henh.  t. 
Strfl.  S  42  atviste  Sam  vittigheds  paa  beraa- 
belse,  men  derimod  den  Kollision,  som 
Statsmagten  har  bragt  Præsten  i 
ved  farsi  —  gennem  PræsieløFtet  —  ar 
paalægge  ham  1)  Pligt  overfor  Staten  til  i 
Ord  og  Gerning  at  følge  „Guds  Ord  renr 
og  purt,  saaledes  som  det  findes  i  de 
profetiske  og  apostoliske  Sktifler  og  i  vor 
danske  evangel  i  sk- lutherske  Folkekirkes 
symbolske  Bøger",  og  siden  at  paalægge 
ham  2)  Pligten  lil  at  foretage  en  Vielse, 
som  han  har  Grund  til  at  anse  for  stridende 
mod  den  førstnævnte  Pligt.  Foretager  han 
Vielsen,  risikerer  han  at  krænke  Pligi 
Nr.  1,  foretager  han  ikke  Vielsen,  risikerer 
han  at  krænke  Pligt  Nr.  2.  Tager  han 
Hatten  op,  faar  han  Prygl;  tager  han  den 
ikke  op,  faar  han  ogsaa  Prygl.  Højesteret 
har  ikke  fundet  dette  groteske  Prygl e- 
system  I  sin  Orden,  og  jeg  vægrer  mig 
ved  at  tro,  at  den  ærede  Redaktion  ved 
nøjere  Overvejelse  vedblivende  vil  dadle 
Hfliesieret  herfor,  K.  Rafn. 

Jof  Højesterets  Adfærd  synes  mig  ved- 
blivende i  høj  Grad  dadelværdig  paa  begge 
de  to  omstridte  Punkter.  Naturligvis  er 
Højesteret  ikke  juridisk  forpligtet  til  at 
afgøre  Spørgsmaalet  om  Murerens  Ret  til 
at  blive  viet  under  denne  Sag,  men  den 
er  det  m  o  r  a  1  s  k.  Og  mente  Retten  virkelig, 
at  dertil  hørte,  at  Mureren  anlagde  civil 
Sag  mod  Præsten,  saa  kunde  den  i  det 
mindste  have  sagt  dette  saa  klart,  som 
Hr.  Rafn  nu  siger  det.  Det  er  og  bliver 
forkasteligt,  at  vor  øverste  Domstol  i  sine 
Begrundelser  siger  saa  lidt  som  mulig  og 
i  saa  dunkle  og  skruede  Ord,  at  Jurister 
saa  vel  som  Lægfolk  bagefter  maa  over- 
veje og  diskutere  og  strides  i  det  uende- 
lige om,  hvad  der  vel  kan  have  været 
Rettens  Mening.  Orakelsvarene  fn  Delfl 
burde  ikke  være  Mønster  for  vore  Domme. 
Men  dernæst  synes  det  mig  lidet  rimeligt, 
naar  Hr.  Rafn  forlanger,  at  Mureren  straks 
selv  skulde  have  anlagt  civilt  Søgsmaal. 
Det  var  dog  ikke  uforstaaeligt,  at  han  fore- 
løbig slog  sig  til  Ro  med,  at  Kultusmini- 
steren havde  befalet  Præsten  at  foretage 
Vielsen. 


Hr.  Rafn  har  Ret  i,  at  Staten  bringer 
Præsterne  i  en  „Samvittighedskollision*' 
ved  paa  en  Gang  at  afkræve  dem  Præste- 
løftet og  som  Statens  Embedsmænd  paa- 
lægge dem  Pligter,  som  strider  mod  det. 
Personlig  finder  jeg,  at  det  er  i  samme 
Grad  forargeligt,  at  Staten  gør  dette,  og 
at  Præsterne  finder  sig  deri,  at  de  Landet 
over  Aar  ud  og  Aar  ind  bliver  ved  at 
tale  og  handle  i  Strid  med  det  Løfte,  de 
aflægger.  Men  de  gør  dette  med  fuld 
Bevidsthed,  de  paatager  sig  Pligten  dertil 
vel  vidende,  hvad  det  er,  de  gør.  Siden 
Kierkegaards  Tid  er  det  umuligt  for  en 
teologisk  Kandidat  at  være  uvidende  om, 
af  hvad  Art  den  Stilling  er,  som  han  gaar 
ind  til  som  Præst  og  Statstjener.  Derfor 
maa  Præsterne  selv  tage  Følgerne  af  det 
Kompromis,  hvormed  de  indvier  deres 
Præstegerning.  Og  for  at  Pastor  Ifversen 
kan  undgaa  en  af  de  Samvittighedskon- 
flikter, han  og  andre  Præster  i  utallige 
Tilfælde  stedes  i,  maa  man  ikke  krænke 
Murerens  Ret  som  Statsborger  til  at  blive 
viet  paa  lovlig  Vis. 

P.  Munch. 

FRANSK  LITERATUR 


LIteraturkrisen  !  Frankrig.  Den 
Inye  Tendensliteratur.  Det  store  franske 
Tidsskrift  „La  Revue"  har  fornylig  i  to 
Numre  bragt  Resultaterne  af  en  Enquete,  som 
en  af  dets  Medarbejdere  har  foranstaltet 
over  den  franske  Literaturs  Salgsvilkaar 
for  Tiden.  Spørgsmaalene  er  rettede  til 
Forlæggere,  Boghandlere  og  Redaktører. 
Svarene  er  temmelig  ensartede.  Der  er 
Enighed  om,  at  der  er  en  vis  Tilbagegang; 
et  Udtryk  for  den  er  det  f.  Eks.,  at  medens 
der  i  1899  udførtes  franske  Bøger  for  14 
Millioner,  er  der  i  1900  udført  for  kun 
lOVj  Million,  i  1901  dog  for  1P;V  Det 
antages,  at  der  er  en  lignende  Tilbage- 
gang i  Salget  i  Frankrig  selv. 

Som  Grund  angiver  Forlæggerne  nogen- 
lunde enstemmig,  at  der  har  været  en 
almindelig  økonomisk  Krise,  og  i  saa- 
danne  Tider  er  Bogkøbet  det,  Folk  stærkest 
indskrænker.  Dernæst  Overproduktionen; 
Forlæggerne  tager  for  Konkurrencens 
Skyld,  slet  og  godt  imellem  hinanden; 
Publikum  ved  ikke,  hvad  de  skal  købe  i 
den  uendelige  Bogoversvømmelse  og  lader 
saa  helt  være.  Desuden  klager  de  fleste 
Forlæggere  over,  at  Forfatterne  skriver  be- 


standig mere  kunstig  og  uforstaaelig,  og 
at  Aviserne  ikke  længere  skænker  Bøgerne 
den  gamle  Opmærksomhed.  Og  endelig 
er  Bøgerne  udsat  for  en  stedse  heftigere 
Konkurrence  fra  Tidsskrifterne  og  Aviserne, 
der  ved  Hjælp  af  Avertissementerne  er  i 
Stand  til  at  bringe  Stoffet  langt  billigere. 
Fuldt  saa  megen  Interesse  har  dog  Op- 
lysningerne om,  hvilke  Bøger  det  er,  der 
rammes  af  Tilbagegangen.  Alle  er  enige 
om,  at  det  ikke  er  de  videnskabelige  og 
oplysende.  Disse  købes  bestandig  mere. 
Ikke  heller  dé  Bøger,  der  i  filosofisk 
eller  agitatorisk  Form  drøfter  Tidens  om- 
stridte Spørgsmaal.  De  bliver  flere  og 
flere  og  sælges  bedre  og  bedre.  Det  er 
derimod  Skønliteraturen,  Tilbagegangen  har 
ramt,  og  først  og  fremmest  den  rene 
Underholdningsliteratur,  og  den  Literatur, 
hvis  Valgsprog  er  „rart  pour  Fart".  De 
Romaner,  som  nu  sælges  i  Frankrig,  er 
saadanne,  som  er  Indlæg  i  Øjeblikkets 
politiske  og  sociale  Spørgsmaal.  Det  er 
Tendensliteraturen.  De  Forfattere,  som 
læses,  er  dem,  der  vil  noget.  Denne 
Iagttagelse  er  af  største  Interesse.  Der  er 
efter  DreyfusafPæren  foregaaet  et  stort 
Omslag  i  fransk  Literatur.  Mange  Forfat- 
tere, som  nys  stod  ligegyldige  overfor  Sam- 

fundslivet,  har  nu  kastet  sig  ind  i  dets 
Kampe.  Zola  og  Anatole  France 
paa  den  ene  Side,  Bourget,  Maurice 
Barres,  Coppée  paa  den  anden,  og 
mange  flere  fandt  deres  Plads  i  forreste 
Række  paa  Kamppladsen.  Paa  Teatret 
har  B  r  i  e  u  X  med  stort  Held  fulgt  samme 
Vej.  Det  er  yderst  glædeligt,  at  Forlæg- 
gerne nu  kan  oplyse,  at  denne  Svingning 
i  Literaturen  har  fundet  fuld  Tilslutning 
i  Publikum.  P,  Af. 

16. 

Dog  medens  Ynglingen  saaledes  rent  intellektuelt  stræbte  at  trænge 
ind  i  saa  mange  af  Aandens  Riger,  han  formaaede,  og  at  underlægge 
sig  ét  Omraade  efter  et  andet,  var  det  langt  fra,  at  han  slog  sig  til  Ro 
ved  det  aandeligt  Indvundne  eller  følte  sig  i  uanfægtet  Besiddelse  deraf. 
Samtidigt  med  at  han  tilfredsstillede  sin  Attraa  efter  Indsigt  eller 
Kundskab  og  glimtvis  nød  sin  højeste  Lykke  i  Erkendelsesglæden, 
foregik  der  en  stedse  heftigere  indre  Kamp  i  hans  Følelsesliv. 

Alt  som  hans  Væsen  groede  i  ham  og  han  langsomt  udløstes  af 
den  Splittethed,  hvori  han  som  Bevidsthed  havde  været  stedt;  jo 
mere  han  med  andre  Ord  blev  enkelt  og  stræbte  efter  at  være  ægte 
og  sand,  des  mindre  følte  han  sig  som  blot  Enkeltvæsen,  men  som 
forbunden  med  Menneskeheden,  et  Led  i  Kæden,  et  Organ  for  Altet. 
Selve  den  filosofiske  Panteisme,  han  fordybede  sig  i,  modarbejdede  jo 
Individualismen  hos  ham,  lærte  og  fremstillede  alle  Væseners  Forening 
i  den  gudopfyldte  Natur.  Dog  det  var  ikke  fra  Panteismen,  at  Krisen 
stammede  i  hans  indre  Liv;  det  var  Følelsens  Kilder,  der  nu  sprang 
op  og  stadigt  rindende  fyldte  hans  Sjæl.  Menneskekærlighed  greb  og 
betog  ham,  overskyllede  og  frugtbargjorde  de  Agre  i  hans  indre  Verden, 
som  havde  ligget  brak,  og  denne  Menneskekærlighed  udmundede  i  en 
omfattende  Medlidenhed. 

Den  fyldte  ham  efterhaanden  saadan,  at  han  næsten  ikke  kunde 
udholde  Tanken  paa  de  Lidende,  de  Fattige,  de  Undertrykte,  dem, 
hvem  der  sker  Uret.  Altid  foresvævede  ham  Billeder  af  dem,  og 
stadigt  syntes  det  ham  Pligt  at  virke  for  dem,  og  forsmædeligt  at  nyde, 
naar  saa  mange  maatte  savne  og  martres.  Tidt,  naar  han  gik  ned  ad 
Gaderne  ved  Aftentid,  rugede  han  saaledes  over  disse  Tanker,  at  han 
Intet  saa  af  det,  der  foregik  omkring  ham,  men  føhe,  hvorledes  al  hans 
Hu  drog  ham  til  dem,  som  led. 

Han  havde  blandt  sine  nærmeste  Slægtninge  Mænd  med  varmt 
Hjerte  og  hjælpsomt  Sind.  Den  Mand,  hvem  hans  Moders  yngre  Søster 
havde  ægtet,  havde  i  den  Grad  Hjertet  paa  rette  Sted,  at  han  ikke  saa 
eller  hørte  om  Nød,  før  han  greb  i  Lommen,  endda  han  havde  lidet 
at  give  af.  Hans  Farbroder  var  helt  gaaet  op  i  Filantropi,  stiftede  den 
ene  velgørende  Stiftelse  eller  Forening  efter  den  anden,  havde  ualminde- 
ligt Greb  paa  at  bevæge  sine  velhavende  Medborgere  til  at  gennemføre 
hans  Planer,  og  udviste  ved  Lægningen  af  disse  et  næsten  genialt  Blik 
og  en  praktisk  Sans,  der  overraskede  des  mere,  fordi  hans  Forstand 

Det  ny  Aarhundrede  1.  8.  29 


450  Georg  Brandes 

ellers  var  ganske  uden  Skarphed  og  hans  Ræsonnement  om  abstrakte 
Spørgsmaal  forvirret.  Men  Ynglingen  følte  hverken  som  den  ene  eller 
den  anden  af  de  to.  Hans  Følelse  var  ikke  saa  letvakt  som  den  førstes, 
var  ikke  godlidende  og  hurtigtvirkende  som  hans.  Den  lignede  heller 
ikke  den  andens,  som  blot  var  Samhu  med  de  ugunstigt  stillede  uden 
det  ringeste  Element  af  Oprør  mod  de  Forhold  eller  de  Mennesker, 
som  var  Skyld  i  Elendigheden;  hans  Farbroder  var  evigt  fornøjet  med 
Tilværelsen,  som  den  var,  saa  et  kærligt  Forsyns  Ledelse  allev^ne, 
og  var  fuldt  og  fast  overtydet  om,  selv  at  blive  ført  og  fremmet  af 
dette  Forsyn,  der  særligt  sørgede  for,  at  hans  til  Menneskevelfærd 
sigtende  Foretagender  sattes  i  Værk.  Nej,  hans  Følelse  var  helt  ander- 
ledes artet.  Intet  laa  ham  Tjernere  end  dette  stundom  rent  barnagtige 
Gladsyn.  Han  kunde  ikke  nøjes  med  at  gøre  Enkeltes  Lidelse  vitterlig 
og  om  muligt  afhjælpe  den;  han  søgte  dens  Aarsager  i  Raahed  og  Uret. 
Han  kunde  da  ikke  heller  genfinde  Sporene  af  Verdensstyrelsens 
Finger  i  en  Vrimmel  af  Sammentræf,  *  Samtaler,  Avisartikler  og  kloge 
Mænds  gode  Raad,  der  ah  tilsammen  fik  sit  Udslag  i  Stiftelsen  af  en 
Forening  for  Syersker  eller  i  Opførelsen  af  et  Sygehjem  til  Mod- 
arbejden  af  den  Elendighed,  Verdensstyrelsen  selv  havde  afstedkommet. 
Barn  var  han  ikke  mere,  og  i  den  Forstand  barnlig  havde  han  aldrig 
været.  Men  hans  Hjerte  blødte  ikke  desmindre  af  Medynk  med  Sam- 
fundets Ulykkelige.  Han  indsaa  endnu  ikke  Nødvendigheden  af  den 
Egenkærlighed,  der  er  Selvhævdelse,  og  han  følte  sig  trykket  og  pint 
af,  hvad  han  i  sin  forholdsvis  fordelagtige  Stilling  som  Ikke-Proletar 
havde  forud  for  mange  Andre. 

Dog  hertil  sluttede  sig  en  anden  Stemning  med  andre  Tilskyndelser. 
Han  følte  en  Drift  til  at  optræde  som  Forkynder  for  Omverdenen, 
for  de  Tankeløse  og  Haardhjertede.  Han  skrev  under  stærk  indre 
Bevægelse  en  opbyggelig  Tale  Den  gavnlige  Angest  Han  begyndte  at 
betragte  det  som  sin  Pligt,  saasnart  han  dertil  havde  Evne,  at  gaa  ud 
i  Byen  og  præke  paa  hvert  Gadehjørne,  ligegyldigt  om  han  som  en 
saadan  Lægprædikant  vilde  møde  Ligegyldighed  og  høste  Spot. 

Det  tiltalte  ham  at  handle  saaledes,  fordi  det  for  ham  stod  som 
det  Vanskeligste,  og  fordi  han,  ungdommeligt  forskruet,  ikke  havde  andet 
Kendemærke  for  Pligten  end  dens  Vanskelighed.  Han  behøvede  blot  at 
opdage  noget,  der  syntes  ham  Ret,  og  da  at  sige  til  sig  selv:  Men  det 
tør  du  ikke  gøre!  før  Alt,  hvad  der  var  i  ham  af  ungdommelig  Kraft 
og  Dristighed,  af  dybere  Æresfølelse  og  Stolthed,  af  Lyst  til  at  binde 
an  med  det  tilsyneladende  Uovervindelige,  strømmede  til,  og  overfor 
dette:   Du  tør  det  ikke,  vilde  godtgøre  ham,  at  han  turde  det. 

Da  det  Vanskeligste  nu  foreløbig  syntes  ham  at  være  Selvfomeg- 
telse.  Ydmyghed,  Askese,  saa  løb  en  Tid  lang  hele  hans  Sjæleliv  ud 
deri.  Netop  paa  dette  Tidspunkt  —  han  var  19  Aar  gammel  —  var 
Familiens  økonomiske  Stilling  kritisk  og  han  som  ganske  fattig  Student 
henvist  til  sig  selv.     Han  havde  altsaa  ikke  meget  af  Verdens  Goder 

at  forsage  eller  give  Afkald  paa.  Fra  en  smuk  Bolig  i  Kronprinsens- 
gade  var  hans  Forældre  flyttede  hen  i  en  meget  mindre  god  Lejlighed 
i  den  højst  uanselige  Laksegade;  her  fik  han  sig  et  Tagkammer  af 
beskedent  Omfang  med  Udsigt  til  Hustage  ved  Dag  og  Stjerner  ved 
Nat.  Stille  var  Nætterne  ikke,  forsaavidt  Nabohusene  genlød  af  Skrig 
og  Hvin  fra  stakkels  Kvinder,  som  de  sent  hjemvendende  Mænd  eller 
Kærester  gennempryglede  i  Drukkenskab.  Men  aldrig  før  havde  han 
følt  sig  saa  løftet,  saaledes  henrykt,  ja  salig,  som  paa  dette  Kammer. 
Hans  Dage  gled  hen  i  Ekstase,  han  fornam  sig  indviet  til  Stridsmand 
i  den  Højestes  Tjeneste.  Han  anstillede  Prøver  med  sit  Legem  for 
at  tasL  det  helt  i  sin  Magt,  spiste  saa  lidt  som  muligt,  sov  saa  lidt  som 
muligt,  lagde  sig  mangen  Nat  udenfor  sin  Seng  paa  det  blotte  Trægulv 
for  at  vænne  sig  til  den  Haardførhed,  hvorfor  han  havde  Brug.  Han 
stræbte  at  døde  den  vaagnede  ungdommelige  Sanselighed  i  sig,  og  fik 
efterhaanden  fuldt  Herredømme  over  sig,  saa  han  kunde  være,  hvad 
han  vilde  være,  et  villigt  og  kraftigt  Redskab  i  Kampen  for  Sandhedens 
Sejr.  Og  nu  styrtede  han  sig  paany  ud  i  Studier,  med  en  Lidenskab 
og  en  Lyst,  saa  han  intet  savnede,  men  Maaned  efter  Maaned  følte 
sig  baaren,  tagende  til  i  Kundskab  som  i  Aandskraft,  voksende  fra 
Dag  til  Dag. 

17. 

•  Dog,  denne  Sindstilstand  krydsedes  af  en  anden.  Det  religiøse 
Gennembrud  i  hans  Sind  kunde  ikke  forblive  uplumret,  stillet  som 
han  var  i  et  Samfund,  der  var  gennemfuret  af  religiøse  Strømninger; 
udgaaet  som  han  var  af  den  europæiske  Menneskehed,  der  i  Aar- 
tusinder  havde  været  gennempløjet  af  religiøse  Forestillinger.  Alt  hvad 
der  kan  ligge  som  Atavisme,  som  Gengangeri  fra  Fortidens  Tænke- 
og  Følemaader,  dulgt  i  den  Enkeltes  Sind,  rykkede  nu  til  Undsætning 
for  de  ængstende  religiøse  Følelsesindtryk,   der  kom  til  ham  udenfra. 

Det  var  ikke  hans  Venners  Holdning,  der  gjorde  Indtryk  paa 
ham.  Alle  hans  nærmere  Venner  var  rettroende  Kristne;  men  de 
Forsøg  som  adskillige  af  dem,  Julius  Lange,  Jens  Paludan-Muller,  havde 
iværksat  paa  at  omvende  ham,  var  prellede  fuldstændigt  af  paa  hans  langt 
fremmeligere  Sind.  Han  var  gjort  af  meget  haardere  Malm  end  de, 
og  deres  Omstemningsforsøg  naaede  hos  ham  ikke  indenfor  Huden. 
Til  at  sætte  hans  Sind  i  Svingning  udkrævedes  en  Aand,  hvem  han 
følte  sin  overlegen;  en  saadan  fandt  han  ikke  hos  dem.  Den  mødte 
ham  i  S.  Kierkegaards  filosofiske  og  religiøse  Skrifter,  i  Værker  som 
Sygdommen  til  Døden  for  Eksempel. 

Brydningen  i  hans  Indre  begyndte  svagt,  da  han  nærmede  sig  sit 
nittende  Aar.  Udgangspunktet  var  dette:  Et  stod  for  ham  som  for- 
nødent: at  leve  i  og  for  Ideen;  det  var  Datidens  Udtryk  for  det 
Højeste.  Alt,  hvad  der  rejste  sig  som  fjendtligt  mod  Ideen,  var  hjemfaldet 
til  at  gennempiskes  med  Spot  eller  til  at  fældes  med  Harme.    Og  han 

nedskrev  en  Dag  dette  Udbrud:  „Heine  græd  over  Don  Quijote,  Jo, 
han  var  den  rette.  Blodige  Taarer  kunde  jeg  græde,  naar  jeg  tænker 
paa  den  Bog."*  Men  det  gjaldt  om  at  naa  til  fuld  Klarhed  over  hvad 
der  maatte  forstaas  ved  Ideen.  For  Heiberg  havde  de  Udannede  været 
de  ideløse.  Men  det  var  ham  utvivlsomt,  at  Dannelsen  ingen  Maale- 
stok  afgav.  Og  han  fandt  ingen  anden  Maalestok  for  Idébetagetheden 
end  Redebonhed  til  at  bringe  Ofre.  Hvis  jeg,  sagde  han  til  sig  selv, 
viser  mig  mindre  opofrende  end  en  af  de  Uslinger,  jeg  bekæmper, 
saa  hjemfalder  jeg  selv  til  berettiget  Spot.  —  Men  var  Opofrelsen 
Maalestokken,  saa  var  jo  Jesus,  som  Overleveringen  lærte  det.  Idealet; 
thi  hvem  havde  været  selvopofrende  som  han! 

Her  var  et  Skraaplan,  der  førte  ind  i  det  kristelige  Følelsesliv,  og 
et  Aarstid  derefter,  da  han  nærmede  sig  sit  tyvende  Aar,  var  han  ad 
dette  Plan  naaet  til  at  føle  sig  i  væsenlig  Overensstemmelse  med  den 
kristelige  Følemaade,  forsaavidt  hans  Liv  var  asketisk  og  hans  søgende, 
stræbende,  uafbrudt  arbejdende  Aand  ikke  blot  fandt  Hvile,  men  Hen- 
rykkelse i  Bønnen,  og  fik  Løftelse  og  Ild  ved  Forestillingen  om  at 
være  skærmet  og  hjulpet  af  „Gud". 

Dog  netop  som  han  skulde  fylde  sit  tyvende  Aar,  brød  Krisen  ud 
paany,  og  under  hele  den  første  Halvdel  af  dette  følgende  Aar  varede 
den  med  uafbrudt  Voldsomhed.  Var  han  paa  det  nuværende  Stadium 
af  sin  Udvikling  Kristen  eller  ikke?  Og  dersom  ikke,  var  det  da 
Pligt  for  ham  at  blive  Kristen? 

Den  Tanke,  der  først  opstod  hos  ham,  var  denne:  Det  koster  stor 
Anstrengelse,  stadig,  undertiden  minutlig,  at  opnaa  det  sædelige  Selv- 
herredømme, og  om  dette  end  ikke  behøver  at  medføre  Selvtilfredshed, 
end  mindre  bør  gøre  det,  det  medfører  dog  Fornemmelsen  af  dette  Selv- 
herredømmes Værdi.  Hvor  sært  da,  at  Kristendommen,  som  opfordrer 
til  Erhvervelsen  deraf,  samtidigt  hævder  det  som  ligegyldigt  for  den 
aabenbarede  Gud,  om  Mennesket  har  levet  sædeligt  eller  ikke,  siden 
Tro  eller  Ikke-Tro  skal  være  det  ene  afgørende  for  den  saakaldte 
Frelse ! 

Den  næste  Tanke,  der  indfandt  sig,  var  denne:  Kun  hos  Kierke- 
gaard, i  dennes  Lære  om  Paradokset,  fremtræder  Kristendommen  saa- 
ledes  begrebsbestemt,  at  den  ikke  lader  sig  forveksle  med  nogensomhelst 
anden  aandelig  Retning.  Men  naar  Valget  skal  træffes  mellem  Pante- 
isme og  Kristendom,  saa  opstaar  det  Spørgsmaal,  om  Kierkegaards 
Lære  ogsaa  virkelig  er  den  historiske  Kristendom  og  ikke  snarere  en 
begrebsmæssig  tillempet,  og  dette  Spørgsmaal  maa  besvares  ben^- 
tende,  da  det  er  muligt  at  tilegne  sig  den  uden  at  have  noget  Forhold 
til  Aandens  Aabenbarelse  i  en  Dues  Skikkelse,  til  Røsten  fra  Skyerne, 
overhovedet  til  den  hele  Stab  af  Undere  og  Dogmer. 

Den  næste  Tanke  igen  var  denne:  Panteismen  sætter  ikke  Menne- 
sket noget  enkelt,  ubetinget  Formaal.  Den  Ikke-Troende  tilbringer 
Livet  i  Interesse  for  de  mange  Formaal,  Mennesket  som  Menneske 

har.  Panteisten  vil  da  have  vanskeligt  ved  at  leve  helt  etisk.  Der 
gives  mange  Tilfælde,  hvor  man  ved  at  gaa  udenom  det  strengt  Etiske 
ikke  skader  Nogen,  kun  tager  Skade  paa  sin  Sjæl.  Her  vil  den  Ikke- 
Troende  have  ondt  ved  at  bekvemme  sig  til  for  den  upersonlige  Sand- 
heds Skyld  at  gøre  Skridtet,  medens  den  Gudfrygtige  bevæges  af  sin 
lidenskabelige  Angst  for  at  krænke  Gud. 

Saaledes  kastedes  han  i  sin  Grublen  frem  og  tilbage. 

18. 

Hvad  han  særlig  frygtede  for,  det  var,  at  hvis  han  naaede  til  Sand- 
hedens Erkendelse,  det  da  blev  Mangel  paa  Mod,  der  hindrede  ham  i,, 
afgørende  at  tilegne  sig  den.  Der  udkrævedes  jo  Mod,  saavel  til  at 
paa  tage  sig  de  Byrder,  der  fulgte  med  at  være  Kristen,  som  til  at 
paatage  sig  dem,  der  fulgte  med  at  være  Panteist. 

Overfor  Kristendommen  skelnede  han  da  skarpt  mellem  Fejgheden, 
der  gøs  tilbage  for  at  forsage,  og  Tvivlen,  der  satte  selve  det  Spørgs- 
maal  under  Drøftelse,  om  Forsagelsen  var  Pligt.  Og  det  var  ham 
klart,  at  paa  Vejen  til  Kristendommen  maatte  Tvivlen  overvindes  før 
Fejgheden  —  ikke  modsat  som  Kierkegaard  i  Til  Selvprøvelse  har  paa- 
staaet,  hvor  han  siger,  at  ingen  af  Martyrerne  har  tvivlet. 

Men  hans  Tvivl  lod  sig  ikke  overvinde.  Kierkegaard  havde  hævdet, 
at  kun  for  Syndsbevidstheden  var  Kristendommen  ikke  Rædsel  eller 
Vanvid.  For  ham  var  den  stundom  begge  Dele.  Han  sluttede  deraf, 
at  han  ikke  havde  Syndsbevidsthed,  og  fandt  dette  bekræftet,  naar  han 
saa  ind  i  sig  selv.  Thi  saa  heftigt  han  end  i  dette  Tidsrum  bebrejdede 
sig  og  fordømte  sine  Fejl,  de  stod  dog  altid  for  ham  som  Svag- 
heder, der  burde  bekæmpes,  eller  som  Mangler,  hvorpaa  der  kunde 
bødes,  aldrig  som  Synder,  der  krævede  Tilgivelse  og  til  Opnaaelsen  af 
denne  Tilgivelse  en  Frelser.  At  Guden  var  død  for  ham  som  hans 
Frelser,  vidste  han  aldeles  ikke,  hvad  vilde  sige;  det  var  en  Fore- 
stilling, han  aldrig  havde  kunnet  tænke  noget  ved.  Og  han  spurgte 
sig  selv,  om  vel  Beboerne  af  en  anden  Stjerne  vilde  kunne  begribe, 
at  paa  Jorden  gjaldt  det  Fornuftstridige  for  den  højeste  Sandhed. 

19. 

Overfor  Panteismen  var  han  ligeledes  paa  sin  Post  imod,  at  det, 
der  holdt  ham  tilbage  fra  at  gribe  den,  blev  Mangel  paa  Mod  istedenfor 
Overbevisning  om  dens  Usandhed.  Den  forekom  ham  sand :  Alt  syntes 
gennemtrængt  og  baaret  af  en  Fornuft,  der  ikke  havde  menneskelige 
Formaal  for  Øje  og  ikke  arbejdede  med  menneskelige  Midler,  en  gud- 
dommelig Fornuft.  Naturen  kunde  kun  forstaas  ud  fra  sine  højeste 
Former;  det  Ideale,  der  aabenbarede  sig  i  Menneskeverdenen  paa 
dennes  højeste  Trin,  var  efter  Mulighed  og  Anlæg  tilstede  i  de  første 
levende   Kim,   ja   i    Urtaagen,    før   den   sondrede   sig  i   Organisk   og 

Uorganisk.  Den  hele  Natur  var  i  sit  Væsen  guddommelig,  og  han 
følte  sig  i  sit  Indre  som  en  Naturfrom. 

Men  denne  samme  Natur  var  ligegyldig  for  Menneskets  Ve  og  Vel. 
Den  lød  sine  Love  uden  Hensyn  til  om  der  gik  Mennesker  i  Løbet  der- 
ved; den  syntes  grusom  i  sin  Kulde;  den  sørgede  for  at  Arten  holdtes 
vedlige,  men  Enkeltvæsenet  laa  den  ikke  paa  Hjerte. 

Nu  var  han  jo  imidlertid  som  alle  andre  europæiske  Menneskebørn 
bleven  opdraget  med  Forestillingen  om  den  Enkeltes  Udødelighed,  en 
Forestilling  som  bl.  a.  var  et  Udtryk  for  den  umaadelige  Betydning, 
den  Evigheds- Betydning ,  der  tillagdes  hver  enkelt.  Jo  stærkere 
Følelse  den  Enkelte  havde  af  sit  Selv,  des  heftigere  klamrede  han 
sig  naturnødvendigt  til  denne  Forestilling:  han  kunde  ikke  tilintetgøres. 
Men  for  ingen  Yngling  kunde  denne  Forestilling  være  dyrebarere  end 
for  en,  der  følte  Livet  pulsere  i  sig,  som  havde  han  tyve  Liv  i  sig,  tyve 
andre  for  sig.  Det  var  ham  umuligt  at  forestille  sig,  han  kunde  dø, 
og  en  Aften  forbausede  han  sin  Lærer,  Professor  Brochner,  ved  Til- 
staaelsen  deraf.  Hvorledes,  sagde  Brochner,  er  det  Alvor?  De  kan 
slet  ikke  tænke  dem,  at  De  engang  skal  dø!  Hvilken  Ungdom!  De 
er  da  meget  forskellig  fra  mig,  som  altid  har  Døden  for  Øje.  — 

Dog  selv  om  Livsfølelsen  i  ham  var  saa  stærk,  at  han  ikke  kunde 
forestille  sig  sin  Død,  han  vidste  jo  sikkert,  at  hans  Jordeliv  som  alle 
andre  Menneskers  vilde  gaa  til  Ende.  Men  des  stærkere  følte  han 
sig  overtydet  om,  at  Alt  umuligt  kunde  være  forbi  dermed;  Døden 
kunde  ikke  være  nogen  Afslutning,  den  kunde,  som  Religionerne  for- 
kyndte og  som  det  attende  Aarhundredes  Deisme  lærte,  kun  være 
Overgangsøjeblikket  til  en  ny  fyldigere  Eksistens.  Paa  Belønning  og 
Straf  efter  Døden  kunde  han  ikke  tro;  det  var  middelalderlige  Fore- 
stillinger, hvorover  han  længst  var  kommen  ud.  Men  selve  Udøde- 
lighedsdrømmen  kunde  han  ikke  slippe.  Og  han  stræbte  at  bevare 
den  i  Kraft  af  Læren  om  Umuligheden  af  Nogets  Forsvinden.  Stoffets 
Kvantitet  blev  jo  altid  den  samme;  Energien  bestod  under  enhver 
Forvandling. 

Dog  han  indsaa,  at  dette  ikke  kunde  berolige  med  Hensyn  til  den 
Form,  vi  kalder  Individualitet.  Hvad  nyttede  det  Alexander,  at  hans 
Støv  tilstoppede  et  Spundshul,  eller  Shakespeare,  at  Romeo  og  Julie 
spiltes  i  Chicago!  Saa  tyede  han  da  til  Lignelser  og  Billeder.  Hvem 
kunde  vide,  om  ikke  Sjælen,  som  paa  Jorden  havde  været  blind  for 
det  andet  Livs  Beskaffenhed,  ved  Døden  undergik  den  Operation,  som 
aabnede  dens  Øjne!  Hvem  kunde  vide,  om  ikke  Døden,  som  Sibbern 
havde  antydet  det,  var  at  ligne  ved  en  Fødsel !  Som  Fosteret  i  Moders 
Liv,  ifald  det  var  sig  bevidst,  maatte  tro,  at  Fødselens  Omvæltning 
J)etydede  Tilintetgørelse  for  det,  medens  det  dog  nu  først  vaagnede  til 
et  nyt  og  uendelig  rigere  Liv,  saaledes  var  det  maaske  for  Sjælen  i 
Dødens  frygtede  Øjeblik 

Men  da  han  forelagde  sin  Lærer  disse  sine  Lignelser  og  de  For- 

haabninger,  han  knyttede  til  dem,  fik  han  dem  afviste  som  intet- 
sigende og  modtog  den  simple  Redegørelse,  han  ikke  kunde  negte 
sin  Tilslutning,  at  der  var  intet,  som  tydede  paa  fortsat  Liv  for  den 
Enkeltes  Jeg  efter  Døden,  tvertimod  talte  Alt  derimod. 

Saa  forstod  han  da,  at  i  hvad  han  kaldte  Panteismen  havde  den 
Enkeltes  Udødelighed  ingen  Plads.  Og  et  langsomt  indre  Arbejde  be- 
gyndte for  at  tilkæmpe  sig  Forsagelse  med  Hensyn  til  den  Enkeltes 
Betydning  og  Værdi.  Mangen  Samtale  blev  ført  med  hans  livstrætte 
og  helt  igennem  resignerte  Lærer  derom.  Denne  paastod  stadigt,  at 
den  Enkeltes  Attraa  efter  personlig  Vedvaren  slet  ikke  var  andet  end 
et  Udslag  af  Forfængelighed.  Han  stillede  den  da  ogsaa  gerne  i 
et  komisk  Lys.  Og  han  fortalte  følgende  Anekdote.  Han  plejede  at 
spadsere  ved  Sommeraftentid  i  Filosofgangens  Allé  (den  nuværende 
Vestervoldgade).  Der  havde  han  jævnlig  paa  Bænkene  truffet  en  fire 
fem  gamle  Herrer,  som  paa  samme  Tid  foretog  deres  Aftenvandring; 
efterhaanden  havde  de  gjort  Bekendtskab  og  var  komne  i  Snak  med 
hverandre.  Det  viste  sig  da,  at  de  gamle  Herrer  var  Lysestøbere, 
som  havde  trukket  sig  tilbage  fra  deres  Forretning,  og  nu  havde  saare 
vanskeligt  ved  at  faa  Tiden  til  at  gaa.  De  kedede  sig  i  Grunden  altid 
og  gabede  hvert  Øjeblik.  Disse  Mænd  havde  kun  ét  Æmne,  hvortil 
de  med  Lidenskab  vendte  tilbage,  deres  Haab  om  personlig  Udødelighed 
gennem  alle  Evigheder.  Og  Brochner  morede  sig  over,  at  de,  som 
ikke  vidste,  hvordan  de  i  dette  Liv  skulde  faa  blot  en  Søndag  Aften 
slaaet  ihjel,  gik  op  i  Lidenskab  for  efter  Døden  at  faa  en  endeløs  Tid 
at  udfylde.  —  Hans  Discipel  skimtede  da  ogsaa  selv  det  Barokke  i  at 
ville  vare  Millioner  Aarhundreder,  hvad  endda  intet  var  i  Sammen- 
ligning med  Udødelighed. 

20. 

Det  var  Ynglingen  trods  Alt  en  haard  Tale,  at  for  den  panteistiske 
Livsbetragtning  traadte  den  enkeltes  Opsugelse  i  det  store  Hele  istedenfor 
den  fortsatte  personlige  Eksistens,  som  attraaedes  af  Selvet.  Dog  hvad 
der  end  mere  skræmmede  ham  tilbage,  var  dette.  Den  guddommelige 
Alnatur  lod  sig  hverken  røre  eller  omstemme  ved  Bønner.  Men 
bede  maatte  han.  Fra  sin  tidligste  Barndom  af  havde  han  i  Angst 
og  Nød  været  vant  til  at  vende  sit  Sind  mod  en  højere  Magt,  først 
formende  sine  Savn  og  Ønsker  i  Ord,  senere  uden  Ord  samlende  sig 
i  Andagt.  Det  var  en  fra  Forfædre  i  mange  hundrede  Led  nedarvet 
Trang,  den  at  anraabe  om  Hjælp  og  Trøst.  Sletternes  Nomader, 
Ørkenens  Beduiner,  jernklædte  Krigere,  fromme  Præster,  farende 
Sømænd,  rejsende  Købmænd,  Borgeren  i  Byen  som  Bonden  paa 
Landet,  alle  havde  de  i  Aartusinder  bedet,  og  fra  Urtiden  af  havde 
Kvinderne,  de  Hundrede  og  atter  Hundrede  af  Kvinder,  fra  hvilke  han 
nedstammede,  samlet  hele  deres  Væsen  i  Bøn.  Det  var  rædselsfuldt, 
aldrig  mere  at  kunne  bede  .  .  . 

Aldrig  at  kunne  folde  sine  Hænder,  aldrig  at  kunne  rette  Blikket 
t)pad,  men  leve,  tilmuret  foroven,  ene  i  Verdensaltet! 

Var  der  intet  Øje  i  Himlen,  som  fulgte  den  Enkelte,  intet  Øre,  der 
opfattede  hans  Klage,  ingen  Haand,  der  skærmede  ham  i  Fare,  saa 
var  han  stedt  som  paa  en  øde  Steppe,  hvor  Ulvene  hylte. 

Og  skræmmet  prøvede  han  paany  den  Vej  til  religiøs  Beroligelse, 
han  nys  havde  skønnet  ufarbar  —  indtil  Kampen  i  hans  Indre  omsider 
stilnede  af,  og  han  forsagende  tvang  sin  Følelse  til  at  bøje  sig  for 
hvad  hans  Tanke  havde  godkendt  som  Sandhed. 


Vore  Børns  Religionsundervisning. 

Af  Thalia  Risom,  født  Rothe. 

Hvilke  religiøs-etiske  Forestillinger,  vi  ønsker,  skal  komme  til  at 
danne  Grundlaget  for  vore  Børns  fremtidige  Livsbetragtning,  er  et 
Spørgsmaal,  som  sikkert  er  levende  hos  mange  Forældre,  stærkest 
maaske  hos  Mødrene,  og  da  især  hos  dem,  hvem  ikke  Hverdagslivets 
Optagethed  eller  ydre  Autoriteters  Bud  har  kunnet  sløve,  og  som  ikke 
finder  Tryghed  i  at  lade  deres  Børn  oplære  i  de  gængse  Forestillinger. 
—  Efterat  et  Barns  første  Leveaar  er  forløbne  i  sorgløs  Ubevidsthed, 
kommer  det  Øjeblik,  da  den  aandelige  Paavirkning  af  det  ligesom 
deles  i  to  Dele,  hvoraf  Hjemmet  og  Skolen  tager  hver  sin.  I  Hjemmet 
er  Frøet  lagt  og  Spirerne  brudt  frem  til  større  Kundskab  om  Livet 
og  Verden,  Skolen  udvikler  dem  videre.  Maalet  er,  at  Barnet  ved 
egen  Iagttagelse  og  Opfattelse  skal  naa  til  selvstændig  Forstaaelse  af 
de  Foreteelser,  som  lidt  efter  lidt  aabner  sig  for  det  i  den  legemlige 
som  i  den  aandelige  Verden,  hvori  det  lever. 

Undervisningens  Opgave  maa  i  alle  Fag  blive  at  fremhjælpe  Bar- 
nets Tanker  paa  en  saadan  Maade,  at  de  fra  den  oprindelige  usammen- 
hængende, ubestemte  Ensartethed,  kan  udformes  til  den  sammenhæn- 
gende bestemt  udprægede  Forskellighed,  hvoraf  det  udviklede  Menneskes 
Tankeverden  bestaar.  Dette  er  Skolens  Opgave;  for  alle  Kundskabs- 
grenes  og  Færdigheders  Vedkommende  sættes  det  som  Maal.  Kun  et 
eneste  Fag  synes  undtaget:  den  dogmatiske  Religionsundervisning,  som 
meddeles  efter  et  af  Staten  foreskrevet  System. 

To  forskellige  Livsopfattelser  kan  udvikles  hos  Barnet:  enten  en 
y,  positiv  religiøs ""f  der  hviler  paa  en  formentlig  guddommelig,  aabenbaret 
Villie,  eller  en  „naturlig",  der  lader  Trosmeninger  være  en  fri  Sag,  og 
som  bygger  paa  et  historisk,  konfessionsløst  Grundlag. 

Hvis  et  Barn  gennem  Skoleaarene  faar  en  konfessionsløs  Religions- 
undervisning, hvor  Fortællinger  fra  den  historiske  Virkelighed  veksler 

med  andre  af  fentastisk-mystisk  Art,  og  hvis  disse  forklares  ganske 
naturligt  som  sindbilledlige  Udtryk  for  den  vaagnende  Mennesketankes 
Forsøg  paa  at  vinde  Forstaaelse  af  Verden  og  af  Menneskelivet  op  gennem 
Tiderne,  saa  stemmer  en  saadan  Forklaring  godt  med  den  Fornuft, 
Barnet  raader  over.  Alle  de  sælsomme,  med  Virkeligheden  uforenelige 
Begivenheder,  som  Bibelhistorien  fortæller  om,  vil  af  sig  selv  indflettes 
i  den  Sagnets  og  Mytens  Verden,  som  drager  Barnet;  de  blive  kære 
og  forstaaelige  som  aandelige  Billeder  fra  Menneskehedens  Barndomstid ; 
netop  derfor  vil  de  uden  Vanskelighed  optages  i  den  barnlige  Fore- 
stillingskreds. —  Giver  man  derimod  Børnene  en  dogmatisk-religiøs 
Undervisning,  ved  hvilken  alle  Biblens  Fortællinger  gøres  til  historisk 
Virkelighed,  til  Begivenheder,  bestemte  af  en  guddommelig  Villie,  og 
lærer  man  dem  tillige,  at  de  Begreber  om  Godt  og  Ondt,  Gud  og 
Verden,  som  hine  fjerne  Tiders  Mennesker  var  i  Besiddelse  af,  er 
gyldige  for  alle  Slægter  til  alle  Tider,  saa  vil  uafvendeligt  Tvivlen 
komme.  Og  om  end  det  bløde  Barnesind  kan  lade  sig  paatvinge  An- 
skuelser, som  er  i  Strid  med  dets  Forstaaelse,  saa  lider  det  herved  en 
Uret,  som  sent  eller  aldrig  forvindes. 

Denne  sidste  Vej  er  Skolen  gaaet  i  sin  Religionsundervisning.  Den 
trodser  derved  den  for  alle  andre  Fag  gældende  Regel,  at  man  maa 
arbejde  sig  forsigtigt  frem  fra  de  konkrete  Enkeltheder  til  Forstaaelse 
af  Helheden.  I  Religionsundervisningen  fremstilles  tværtimod  en  Verdens- 
opfattelse og  et  Sædelighedsbegreb  i  en  fuldtfærdig  en  Gang  for  alle 
affattet  Troslære,  som  Barnet  har  at  antage,  hvad  enten  det  begriber 
den  eller  ikke,  og  uden  at  der  stilles  nogen  Fordring  til  Eftertanke. 
Hvortil  skulde  vel  ogsaa  de  barnlige  Spørgsmaal  nytte,  naar  en  fyldest- 
gørende Forklaring  ikke  kan  gives;  det  hele  hviler  jo  paa  Forestil- 
lingen om  en  saakaldet  „overnaturlig  Guddomsmagt**,  som  kan  og 
vil  bryde  den  faste  Tingenes  Orden,  selve  de  Tilværelsens  Love, 
som  Barnet  ellers  oplæres  til  at  anerkende  og  underordne  sig  i  Ærefrygt 
og  Beundring.  Forlanger  vi,  at  det  lille  Barn  i  de  første  Skoleaar 
skal  kunne  danne  sig  Forestillinger,  som  har  mindste  Værdi,  om  en  usynlig 
overnaturlig  Verden  foruden  om  den  synlige  naturlige,  hvori  det  kan 
have  Besvær  nok  med  at  firde  sig  tilrette,  saa  afpasser  vi  ikke  det,  der 
skal  læres,  efter  Alder  og  Udvikling.  Vi  maa  da  nøjes  med  at  haabe 
paa,  at  hvad  der  i  de  yngre  Aar  ikke  kan  fattes,  senere  vil  komme 
til  at  staa  i  et  andet  Lys,  og  at  det,  som  i  Bameaarene  antages  ube- 
tinget i  Kraft  af  Skolens  Autoritet,  med  Tiden  vil  vinde  den  selv- 
stændige   Forstaaelse,  som  i  Øjeblikket  mangler. 

Altsaa  udvikles,  som  det  nu  gaar,  Begreberne  om  det  højeste  i 
Livet  ikke  trinvis  for  vore  Børns  Bevidsthed,  men  Resultaterne  af 
Andres  Tænkning  indpodes  dem  vanemæssig.  Ligeoverfor  Opfattelsen 
af  Tilværelsen  som  den  lovbundne  Enhed,  hvor  Aarsag  og  Virkning  i 
den  store  Sammenhæng  aldrig  har  været  brudt,  sætter  Skoleundervis- 
ningen   Forestillingen    om    en    overnaturlig    Indgriben,    der    egentlig 

unyttiggør  Menneskets  Søgen  efter  Forklaring  af  Aarsageme  til  Virk- 
ninger og  Fænomener  i  Naturen,  og  lader  Barnets  Tanker  uhjælpeligt 
splittes  i.  Uforklarlighedens  Taage.  Hvis  alvorlige  Forældre  tænkte 
over,  hvad  det  vil  sige,  at  deres  Børns  formentlige  Retledere  gradvis 
berøver  Børnene  Evne  og  Frihed  til  at  søge  og  finde  selv,  hvad  der 
passer  til  hver  Enkelts  ejendommelige  Tankesæt,  og  med  klart  Overlæg 
fratager  dem  den  glade  Følelse  af  at  øve  egne  aandelige  Kræfter,  og 
ikke  udelukkende  bygge  paa  en  tillært  Overbevisning,  da  vilde  de 
fyldes  af  Bekymring.  Og  hvis  Forældrene  søgte  at  lukke  op  for  deres 
Børns  inderste  Tankegemme,  da  vilde  de  finde,  at  der  hos  Mange  var 
fremvokset  sygelige,  vantrevne  religiøse  Forestillinger,  som  havde  Rod 
i  en  med  sig  selv  splidagtig  Undervisning.  Om  man  end  kan  ind- 
rømme, at  en  saadan  bliver  meddelt  i  god  Tro,  og  efter  bedste  Over- 
bevisning, saa  røver  den  dog  Barnets  Aandsudvikling  det  rene  klare  Lys, 
hvortil  den  trænger,  og  afstumper  den  for  en  Tid,  maaske  for  bestan- 
digt. —  Lærte  vi  derimod  vore  Børn  endnu  mere,  end  det  nu  sker  i 
Skolerne,  at  kende  og  interessere  sig  for  Livets  mangfoldige  ejendommelige 
Former,  selv  de  uanseligste,  lærte  vi  dem  at  lukke  Øje  og  Øre  op  for, 
hvad  de  kunde  høre  og  se  i  Naturen,  at  elske  Planter,  Dyr  og  Menne- 
sker og  alle  skønne  Kunstelementer  som  Musik,  Maleri,  Skulptur,  da 
vilde  saadanne  Børn  med  vaagne  Sanser  gennem  naturlig  Udvikling 
naa  til  siden,  naar  Tiden  kom  dertil,  at  fordre  Indhold  i  alle  disse  For- 
mer. Den  unge  Mand  eller  Kvinde  vilde  uden  Hjælp  af  bibelske 
Læresætninger  finde  og  forstaa  den  sjælelige  Skønhed,  der  er  i  gode 
Bestræbelser  og  Sæder,  og  blive  i  Stand  til  at  erkende,  hvad  der  for 
enhver  maa  komme  til  at  staa  som  godt,  sandt  og  ret,  ifølge  den  etiske 
Lov,  der  kan  udvikle  sig  i  ethvert  Menneskes  Samvittighed  under  Fø- 
lelsen af,  at  vi  taler  og  handler  under  eget  Ansvar,  med  vor  inderste 
Overbevisning  som  højeste  Myndighed.  For  de  Mennesker,  der  vælger 
den  humane  Etik  dl  Fører  paa  deres  Livsvej,  bliver  der  højt  til  Loftet 
i  den  store  Samfundsstue ;  over  dem  hvælver  sig  den  frie  Himmel,  og 
der  er  ubegrænset  Vokserum  for  Alle. 

En  Oplæring,  der  fra  den  barnligste  Opfattelse  af  alle  Enkeltheder 
udvikler  Barnet  til  Forstaaelse  af  Godheden  som  Livets  altomfattende 
Magt,  vil  bringe  større  Lykkefølelse  end  den,  som  bliver  de  Unge 
til  Del  nu,  da  deres  Aandsliv  fængsles  i  en  dogmatisk  religiøs  Lære- 
bygning, selv  om  denne  er  den  stolteste,  som  Menneskenes  Kløgt  og 
Snille  i  Tidernes  Løb  har  kunnet  rejse.  Kunde  vi  dog  naa  til  at  have 
for  stor  Ærefrygt  for  det  saakaldte  „Guddommelige"  i  Livet  til  at  ville 
bibringe  vore  Børn  Forestillinger  om  en  Gud  med  menneskelige  Egen- 
skaber over  eller  udenfor  Verdensaltet,  en  Gud,  som  vilkaarligt  griber 
ind  i  Verdensstyrelsen  —  og  bryder  isønder  sine  egne  Love.  Guds- 
begrebet, som  end  ikke  det  udviklede  Menneske  kan  fatte,  forlanger  vi,  at 
Bamehjernen  skal  kunne  rumme,  og  vi  blues  ikke  ved  at  lade  Barnet 
i  sine  Forestillinger  danne  Afgudsbilleder  af  en  Gud,  der  som  Biblens 


Vore  Børns  Religionsundervisning  459 

mange  Gange  kommer  til  at  staa  for  menneskelig  Fornuft  som  hævn- 
gerrig, blodtørstig  og  uretfærdig.  Lad  det  lille  Barn  gaa  fri  for  at 
danne  sig  Forestillinger  om  Guds  Væsen  under  Lærebogens  Form;  alt 
saadant  hører  ikke  hjemme  i  Barnets  Verden. 

Oplades  derimod  for  Barnets  Forsiaaelse  Allivets  Fænomener  i 
deres  Udviklings-,  Omdannelses-,  og  Opløsningsprocesser,  lærer  vi  det, 
hvorledes  intet  Stof,  ingen  Kraft  eller  Bevægelse  gaar  tilspilde  i  Na- 
turens store  Husholdning,  men  kun  omsættes  i  andre  Former,  til  andet 
Arbejde,  saa  vil  den  Unge  af  sig  selv  finde  den  dybe  Kilde,  hvorfra 
alle  Fænomener  udvælde,  finde,  at  Tilværelsen  maa  have  en  Kærne, 
selv  om  denne  bliver  et  Mysterium  for  os;  de  vil  forstaa,  at  bag  de 
Love,  der  kan  udforskes,  er  der  noget  uudgrundeligt  hemmeligheds- 
fuldt, at  Enheden  og  Lovbundetheden  er  underfuld.  De  vil  forstaa,  at 
endog  det,  de  ikke  kan  faa  at  vide,  hører  med  til  Naturens  lovbundne 
Nødvendighed,  og  netop  en  saadan  Tanke  kan  bringe  den  Ro  over  et 
Menneske,  som  lader  Tvivl  og  Grublen  ophøre,  og  lader  det  afvente 
det  Liv,  som  følger  efter,  saa  roligt  som  efter  Nattens  Mørke  den 
paafølgende  Dag. 

Kunde  de  Unge  faa  bestandig  større  Interesse  for  at  skaffe  sig 
Kundskab  til  Naturen  og  Menneskelivet  i  den  Verden,  de  lever  i,  ret  faa 
Kærlighed  til  Livets  Tilskikkelser,  lære  sig  at  bære  de  onde  som  de  gode, 
ja  selv  Lidelsen  i  Frivillighed,  uden  Tanke  om,  at  denne  kunde  være 
en  Straf  fra  Gud,  og  hver  Dag  søge  at  fremelske  Lykke  omkring  sig, 
da  maatte  Storheden  i  et  saadant  Ideal  og  en  saadan  Stræben  kunne 
blive  en  Religion,  der  var  mægtig  nok  til  at  opløfte  og  udvide  deres 
Hjerter.  Den  vilde  i  sig  indeholde  en  Livsvisdom,  som  de  kunde  følge 
og  leve  efter,  og  som  ingen  ydre  Magter  kunde  fratage  dem.  Sundere, 
lykkeligere  aandelige  Tilstande  vilde  herved  fremblomstre  for  den  unge 
Slægt,  end  ved  den  religiøse  Morallære,  som  hidtil  er  bleven  dem  til 
Del,  hvor  man  lærer  Barnet,  at  Arvesynden  vil  føre  det  mod  haabløs 
Tilintetgørelse,  saafremt  det  ikke  frelses  i  Troen  paa,  at  Forsoning  med 
den  vrede  Gud  kun  er  mulig  ved  et  ædelt  uskyldigt  Menneskes  Lidelse 
og  Død,  eller  andre  lignende  sørgelige  menneskeopfundne  Lærdomme. 

Fordelen  ved  en  saadan  Fremtidens  Oplæring  i  Religion  vilde  da 
blive  den,  at  Børnene  blev  fri  for  at  lære  som  absolut  Sandhed 
Biblens  barnligt  naive  Beretninger,  hvis  eneste  Forklaring  er  en  naturlig 
Mangel  paa  Viden  hos  de  Tiders  Forfattere.  Disse  Beretninger  vilde 
indskrænkes  til  det,  de  er:  mere  eller  mindre  smukke  Forvildelser  af 
menneskelig  Fantasi,  ufuldkomne  famlende  Tankeforsøg,  kun  forstaaelige 
ud  fra  de  Forudsætninger,  hvorunder  de  ere  blevne  til.  —  Lad  de 
Unge  komme  til  at  kende,  forstaa  og  se  alt  i  den  moderne  Tolerances 
Lys,  der  borttager  Grænser  og  ophæver  Forskel  mellem  Troende  og 
Vantro,  Salige  og  Fordømte,  og  lad  dem  ikke  kende  anden  Frygt  for 
Straf  eller  Haab  om  Belønning  end  det,  der  naturligt  opstaar  i  deres 
egen  Samvittighed.    Naar  Begrebet  Synd   bliver  ens  med  det  Uftild- 

komne,  hvorfra  hvert  Menneske  har  Evne  til  at  frigøre  sig  ved  op- 
mærksom Selvopdragelse,  da  bortfalder  dette  Ords  Betydning  i  kristelig 
Forstand,  og  dermed  tillige  Trangen  til  et  Guds-  eller  Idealmenneskes 
Opstaaen  som  Forsoner  for  denne  Synd. 

Paa  et  saadant  etisk-humant  Grundlag  synes  Hjem  og  Skole  som 
opdragende  Faktorer  i  vore  Børns  Liv  at  maatte  kunne  mødes,  og  en 
saadan  Tankes  Gennemførelse  skulde  ikke  længer  synes  at  være  nogen 
Utopi.  At  der  findes  saa  mange  forskellige  Religioner  med  derfra 
afvigende  Sekter  rundt  om  paa  Jorden,  maa  kunne  vække  Forstaaelsen 
af,  at  ikke  en  enkelt  af  disse  bøF  være  priviligeret  fremfor  alle  andre, 
men  at  retfærdigvis  enhver  af  de  Retninger,  hvori  Menneskeaanden 
higer  frem  for  at  finde  sit  dybeste  Livsindhold,  bør  have  fri  Udviklings- 
mulighed og  fuld  Ligeberettigelse.  I  Statens  Interesse  er  det,  at  dens 
vordende  Borgere  og  Borgerinder  gennem  Skolerne  oplæres  i  Tidens 
højeste  Viden  paa  alle  Omraader,  og  hvis  Religionen  bortfaldt  som 
Skolefag,  vilde  den  derved  indvundne  Tid  kunne  anvendes  dels  til 
kulturhistorisk  Arbejde,  dels  til  at  give  de  Unge  retledende  Oplys- 
ninger om  en  borgerlig  Moral,  hvorved  de  kunde  blive  bedre  rustet 
til  al  møde  Vanskeligheder,  naar  de  træder  ud  i  det  Liv,  der  virkelig 
leves,  end  ved  mange  Aars  Indterpen  af  en  saakaldt  kristelig  Moral,  som 
de  ser  ikke  følges.  De  sande  og  sunde  Elementer  i  Kristendommen 
falder  sammen  med  det  almindeligt  Humane,  og  dette  vil  af  sig  selv 
fastholdes,  om  end  alle  dertil  knyttede  Dogmer  bortfalder.  Tænke  vi 
os  Dogmetroens  Magt  over  Barnesindet  begrænset,  for  tilsidst  helt 
at  løsnes,  medens  andre  Led  i  Oplysningens  Kæde  føjedes  ind  i 
Stedet  for,  saasom  større  Naturkundskab,  Forfatningslære,  Samfunds- 
moral osv.,  saa  kunde  endelig  den  konfessionelle  dogmatiske  Religions- 
lære afløses  af  en  human  etisk  Retledning,  og  en  saadan  blive  den 
store  stærke  Enhed,  hvori  Forældre  af  alle  Trosbekendelser  kunde 
ønske  deres  Børn  opdragne  i  Skolerne. 

Imidlertid,  en  saadan  Omformning  af  de  bestaaende  Tilstande  maa  vel 
betragtes  som  et  Fremtids  Ideal,  fjernere  eller  nærmere  ved  sin  Virkelig- 
gørelse. Men  indtil  den  Tid  kommer,  da  den  Enkeltes  religiøse  Mening 
bliver  en  privat  Sag,  der  lige  saa  lidt  som  Kærlighed  og  andre  Følelser 
lader  sig  støbe  i  en  foreskreven  Form,  indtil  Stat  og  Kirke  skilles  saa- 
ledes,  at  vore  statsborgerlige  Forpligtelser  ikke  kommer  til  at  krydse 
vof  religiøse  Tro,  maa  de  Forældre,  som  har  tænkt  denne  Sag  igennem, 
ligeoverfor  Skolerne  atter  og  atter  frimodig  tilkendegive  deres  Uvilje  mod 
den  bestaaende  Ordning.  Om  end  Statsmagten  endnu  tiltvinger  sig  Herre- 
dømmet over  den  menneskelige  Samvittighedsfrihed  i  religiøs  Henseende, 
ved  en,  om  ikke  helt  obligatorisk,  saa  dog  af  den  offentlige  Mening  stærkt 
begunstiget  Skoleoplæring,  kan  den  ulykkelige  Virkning  af  disse  skæve 
Forhold  indskrænkes  en  Del,  ved  at  Forældrene  selv  taler  aabent  med 
Børnene  om   denne  Sag  og  giver   dem  Ret  til  at  bruge  deres  Fornuft 

Og  dømme  selv.  Allerede  nu  vil  en  ensidig  Indsnevring  af  Ungdom- 
mens aandelige  Synskreds  delvis  kunne  undgaaas,  naar  der  ved  Over- 
gangen til  de  modnere  Aar  gives  Børnene  en  orienterende  Vejledning 
til  en  omfattende  Forstaaelse  af  de  forskellige  Religioners  Historie, 
fra  Oldtidens  dunkle  Forestillinger  op  til  det  højeste  Trin  af  Nutidens 
Viden.  Paa  denne  Maade  vil  fremhjælpes  et  videre  Syn  paa  Menneske- 
livets mangehaande  Foreteelser,  og  en  sand  Aandsfrihed. 

Naar  engang  Institutionen  Folkekirke  er  ophævet,  vil  enhver 
ulykkelig  Konflikt  mellem  den  individuelle  Opfattelse  og  Statens  For- 
dringer bortfalde.  Hjemmene  vil  da  trygt  sende  deres  Børn  til  Skolerne 
i  Tillid  til,  at  der  kun  tilstræbes  sand  Oplysning  under  den  humane 
Dannelses  forædlende  Paavirkning.  Og  den  evangelisk-lutherske  Kirkes 
Stilling  vilde  i  Virkeligheden  kun  vinde  ved  en  Adskillelse  fra  Staten» 
hvorved  ethvert  Spor  af  Hykleri  gennem  officiel  Tvang  vilde  forsvinde. 
De  Unge  maa  lære  at  forstaa,  at  saalænge  et  Menneskes  religiøse  Tro 
holder  sig  indenfor  et  individuelt  Følelsesomraade,  har  Samfundet 
ingen  Ret  til  at  gribe  ind  deri,  hvad  enten  Folk  saa  er  Kristne,  Jøder, 
Katoliker  eller  Tilhængere  af  et  hvilketsomhelst  andet  Trossamfund, 
eller  i  Naturalismen  finder  Tilværelsens  højest  mulige  Forklaring, 
De  maa  forstaa,  at  der  ingen  absolut  Maalestok  gives  for  mo- 
ralsk Vurdering,  at  de  moralske  Idealer  ere  forskellige  efter  Sted 
og  Tid,  Forhold  og  Livsbetingelser,  og  at  de  maa  gennemløbe  en  lang 
Udvikling,  forinden  de  gennem  ydre  Paavirkninger  fra  Hjem  og  Skole 
vokser  sig  frem  til  at  blive  den  Bærekraft,  hvormed  enhver  stræber  at 
udfylde  Afstanden  mellem  Ideal  og  Virkelighed.  —  For  at  naa  et  saa- 
dant  Maal  maa  de  Unge  styrkes  ved  fra  Barndomstiden  at  lære  de 
store  Personligheder  at  kende,  som  er  optraadte  paa  den  historiske 
Skueplads,  de  i  stor  Stil  gode,  kloge  og  geniale  Mennesker,  de  Enkelte, 
i  hvem  det  aandelige  Fremskridt  spirede,  og  som  har  gennembrudt 
de  træge,  dorske,  trodsige  Tankeformer,  som  Menneskenes  Flertal  har 
vanskeligt  ved  at  arbejde  sig  bort  fra.  Taknemmelige  mod  disse  Slæg- 
tens Store,  der  har  gjort  Vejen  friere  og  lysere  for  de  Efterfølgende, 
vil  vi  holde  vore  Børn  saadanne  ædle  Mennesker  i  Tanke  og  Erin- 
dring, lære  dem  at  ære  og  elske  disse  Banebrydere  for  det  gode  i 
Verden,  fremfor  at  indterpe  dem  som  moralske  Idealer  eller  som 
absolut  Sandhed  Ijeme  Tiders  tvivlsomme  religiøse  Fantasibygninger. 
—  Maatte  man  en  Gang  forstaa,  hvor  afgørende  vore  Børns  Religions- 
undervisning er,  hvorledes  den  kan  komme  til  at  præge  deres  frem- 
tidige Liv,  og  maatte  vor  Tanke,  Følelse  og  Vilje,  disse  tre  tilsammen, 
udgøre  det  aandelige  Adelsmærke,  hvorunder  vi  lærte  dem  den  smuk- 
keste og  maaske  højeste  Kunst  i  Livet,  det  ene  Store,  „at  leve  ret". 

For  at  et  Livssyn  skal  være  ægte,  maa  det  prøves  gennem  Er- 
faring, og  Betingelsen  for,  at  de  Unge  i  aandelig  Vækst  og  Udvikling 
kan  hæve  sig  højt  over  Dyrets  blot  tillærte  Standpunkt,   er,   at  de  i 

fuld  Frihed,  og  under  eget  Ansvar  vælger  ud  fra  det  ædleste  i  deres 
eget  Væsens  Dyb  den  Livsopfattelse  og  den , Morallære,  hvorefter  de 
vil  styre  deres  Færd  i  Livet. 


Mælk  og  Mælkekontrol 

Af  St.  Friis. 


Under  ovenstaaende  Titel  og  i  Form  af  en  Række  Forelæsninger  har 
Professor  C.  O.  Jensen  ved  Veterinær-  og  Landbohøjskolen  udgivet 
en  Bog,  der  i  sin  Art  er  enestaaende,  fordi  den  her  og  i  Udlandet  er  det 
første  Værk,  der  giver  en  samlet  Fremstilling  af  de  Afsnit  af  Fysiologi, 
Kemi,  Pathologi,  Bakteriologi,  M'ælkerilære  osv,  der  tilsammen  danne  Grund- 
laget for  vore  hygieiniske  Bestræbelser  paa  Mælkeproduktionens  og  Mælke- 
handelens Omraade.  Men  ved  Siden  heraf  har  Bogens  Fremkomst  netop 
nu  sin  store  Aktualitet,  fordi  det  synes  som  om  vi  her  i  Danmark  paa  det 
paagældende  Omraade  er  ved  at  komme  ind  i  en  cul  de  sac,  som  det 
kan  have  sin  Vanskelighed  at  Bnde  ud  af  igen,  dels  fordi  Vejene  gaar 
gennem  saa  mange  Forhandlingsled  dels  fordi  disse  mulig  ikke  alle  er 
ganske  paa  det  rene  med  Sagens  store  Betydning. 

Mælk  og  Kød,  vore  to  vigtigste  animalske  Næringsmidler,  har  i  hygi- 
ejnisk Henseende  faaet  en  højst  forskellig  Behandling  her  i  Landet.  Me- 
dens Kødkontrollen  mere  og  mere  vinder  Indgang  og  fuldkommengøres, 
har  Spørgsmaalet  om  et  hygieinisk  regelbundet  Tilsyn  med  Mælk  fra  det 
ofPendiges  Side  ført  en  ret  uænset  Tilværelse,  i  hvert  Tilfælde  har  det  i 
ingen  af  Skandinaviens  Byer  hidtil  givet  noget  efterfølgelsesværdigt  Resultat. 
Det  er,  som  om  Kødkontrollen,  der  ganske  burde  være  Mælkekontrollen  side- 
ordnet, har  opslugt  det  oifendiges  Interesse  eller  maaske  formenes  at  have 
lagt  for  stort  Beslag  paa  det  offendiges  Hjælpemidler  til,  at  man  har  turdet 
binde  an  med  Mælkekontrollen.  Dette  er  saa  meget  mærkeligere,  som 
den  Fare,  der  er  knyttet  dl  Nydelsen  af  Mælken,  er  langt  betydeligere, 
tildels  fordi  denne  langt  hyppigere  nydes  i  raa  Tilstand,  og  fordi  Mælken 
udgør  det  væsendigste  Næringsmiddel  i  Barnealderen,  netop  den  Livs- 
periode, hvor  Faren  for  Infekdoner  gennem  Fordøjelseskanalen  er  langt 
større  end  i  den  voksne  Alder.  Det  har  i  Aarenes  Løb  ikke  manglet  paa 
alvorlige  Opfordringer  fra  saavel  Dyrlægernes  som  Lægernes  Side  til  det 
offendige  om  at  tage  denne  Sag  under  Overvejelse,  men  hiddl  er  det  her 
i  Skandinavien  ikke  lykkedes  at  vinde  fuld  Lydhørighed  for  Berettigelsen 
af  en  saadan  gennemført  Kontrol,  hvortil  for  en  ikke  uvæsendig  Del,  i  de 
sidste  Aar,  Kochs  Udtalelser  i  London  1901,  vel  nok  har  bidraget  sit. 

Hvad  betinger  da  Fordringen  om  Mælkekontrol? 

Paa  Mælkens  lange  Vej  fra  den  bliver  produceret  til  den  bliver  kon- 
sumeret møder  den  en  Række .  Faktorer,  der  hver  for  sig  kan  give  Anled- 
ning dl  skadelig  Inflydelse.  Antydningsvis  skal  blot  fremdrages  Fodringen, 
Røgten  og  Plejen  af  Køerne,  Staldens  Indretning  og  Rensning,  Malknin- 
gens Udførelse,  Sieningen  af  Mælken,  Afkølingen,  Opbevaringen  paa  Pro- 
dukdonsstedet,    Transporten    paa    Vogn,   Jæmbane    eller    Dampskib,    atter 

Transporten  paa  Vogn  til  Salgsstedet,  Opbevaringen  her  og  sluttelig  Salget 
paa  Stedet  eller  Transporten  omkring  til  alle  Kunderne  med  Afhældning, 
Aftapning  osv.  paa  Gaderne,  Pasteurisering  m.  m.  m.  —  Den  skadelige 
Paavirkning  der  paa  denne  Vej  kan  tilføres  Mælken,  kan  i  det  væsenlige 
henføres  til 

1.  Sygdom  hos  det  mælkeydende  Dyr. 

2.  Sygdom  hos  Personer,  der  paa  en  eller  anden  Vis  kan  komme  i 
Berøring  med  Mælken. 

3.  Renlighedsforholdene  saavel  i  Stalden  som  under  Malkningen,  Trans- 
porten og  i  Mejeriet. 

4.  Foderet  samt 

5.  De  forskellige  Pasteuriseringsmetoder. 

Under  hver  af  disse  5  Afdelinger  kan  der  atter  anføres  mangfoldige 
Forhold,  som  alle  i  større  eller  mindre  Grad  have  Betydning  for  Mælkens 
Anvendelighed  som  sundt  og  godt  Næringsmiddel  for  Mennesket,  Forhold, 
som  Pladsen  her  ikke  tillader  at  komme  ind  paa,  men  som  saavel  enkeltvis 
som  samlede,  i  fuldeste  Maal  berettiger  Befolkningens  Krav  om  det  ofPent- 
h'ges  Overvaagen  af  Mælkehandelen. 

Det  er  langt  hyppigere  end  man  tror,  at  den  menneskelige  Sundhed 
tager  Skade  af  usund  Mælk  og  fremfor  alt  gælder  dette  om  det  spæde 
Barn.  Det  er  en  af  det  sociale  Livs  sørgelige  Kendsgerninger,  at  et  saa 
stort  Procentantal  af  de  nyfødte  dør  i  det  første  Leveaar.  I  Tyskland  dør 
saaledes  gennemsnitlig  en  Fjerdedel,  ja  i  mange  Egne  gaar  endog  Halv- 
delen til  Grunde  i  det  første  Leveaar.  Her  hjemme  har  Sygekasseinspektør 
Dr.  Sørensen  i  sin  Tid  (1885)  beregnet,  at  af  1000  levende  fødte  Børn 
dør  i  København  322,  i  Provinsbyerne  229  og  paa  Landet  180  i  det  første 
Leveaar,  dette  bliver  25  pCt. ,  altsaa  noget  lignende  som  i  Tyskland. 
Politilæge  Søren  Hansen  har  foretaget  en  lignende  Beregning,  hvorved 
det  har  vist  sig:  I  Kjøbenhavn  er  Dødeligheden  blandt  Børn,  under  1  Aar 
gaaet  ned  fra  28.7  pCt.  af  samtlige  levende  i  Tiaaret  1880—89  til  21.4 
pCt.,  i  Tiaaret  1890 — 99.  I  Provinsbyerne  (med  Handelspladserne)  er  den 
gaaet  ned  fra  18.1  til   17.4  pCt. 

Lægernes  Erfaringer  pege  alle  i  Retning  af,  at  det  er  Ernæringen,  det 
skorter  paa,  idet  den  Næring,  der  bydes  Barnet,  ofte  ikke  -er  dette  tjenligt. 
Under  de  nuværende  ejendommelige  Kulturforhold,  hvor  Kvinderne  ofte 
ikke  kunne  og  hyppig  ikke  ville  give  deres  Børn  Die,  trods  det  natur- 
stridige heri,  bliver  kunstig  Opamning  mere  og  mere  almindelig,  og  det 
gælder  da  om,  under  Henvisning  til,  hvad  de  tidligere  omtalte  statistiske 
Oplysninger  antyder,  at  finde  en  tjenlig  Erstatning  for  Modermælken.  Ko- 
mælken  er  da  efterhaanden  med  Rette  traadt  i  Stedet  for  denne;  men  selv 
om  man  i  Principet  er  enig  om,  at  Komælken  er  den  bedste  Erstatning 
for  Kvindemælken,  saa  er  Komælken  —  saaledes  som  den  oftest  føres  i 
Handelen  —  utvivlsomt  ikke  egnet  til  Næring  for  spæde  Børn,  hvorfor 
den  da  ogsaa  maa  bære  sin  og  det  ikke  den  mindste  Del  af  Skylden  for 
den  store  Dødelighed  blandt  disse. 

Vi  kommer  derefter  naturligt  til  Spørgsmaalet:  Hvad  bør  der  foretages 
til  en  betryggende  Ordning  af  Mælkekontrollen?  Denne  har  hidtil  været 
rettet  paa  en  kemisk  Undersøgelse  af  Mælken,  for  derigennem  at  konsta- 
tere, om  denne  var  forfalsket,  enten  derved  at  den  var  berøvet  en  Del  af 
Fløden  eller  var  tilsat  Vand  eller  andet  fremmed  Stof.  Selvfølgelig  er 
dette  ikke  uden  Betydning  og  bør  ogsaa  fremtidig  danne  et  Led  i  Mælke- 

kontrollen,    men  det  er  dog  af  underordnet  Værd   sammenlignet  med  den 
Kontrol,  der  bør  føres  med  alle  de  Forhold,  som  ovenfor  er  fremdragne. 

Den  første  Fordring  maa  da  være  den,  .at  Mælken  hidrører  fra  sunde 
Køer,  og  da  naturligvis  først  og  fremmest  ^  Køer,  der  ikke  lider  af  Syg- 
domme, der  som  Tuberkulose,  Mund-  og  Klovesyge,  Miltbrand,  Hydrofobi 
bevislig  direkte  kan  overføres  paa  Mennesker,  men  ogsaa  Infektionssyg- 
domme hos  Kvæget,  som  kan  blive  sundhedsskadelige  dels  paa  Grund  af 
de  i  Mælken  indeholdte  Bakterier  dels  fordi  Mælkens  kemiske  Beskaffenhed 
er  undergaaet  væsentlige  Forandringer,  saaledes  som  Tilfældet  er  ved 
Lungesyge,  forskellige  Feberlidelser,  Yverbetændelser  m.  m. 

Til  at  paase  disse  Forhold  og  samtidig  føre  Tilsyn  med  Køernes  Op- 
stalding,  deres  Røgt,  Fodring,  Malkning  m.  m.,  maa  der  kræves  et  stadigt 
tilbagevendende  Dyrlægetilsyn  som  efter  de  indvundne  Erfaringer  mindst  bør 
Bnde  Sted  hver  14de  Dag.  Samtidig  bør  der  gives  bestemte  Regler  for 
Mælkens  Opbevaring,  Transport,  Forhandling  m.  m.,  for  Pasteuriseringens 
Udførelse,  for  Sundhedstilstanden  blandt  det  med  Mælken  beskæftigede 
Personale  osv.,  altsammen  Forhold,  som  hidtil  mere  eller  mindre  er  ladet 
ganske  upaaagtet  fra  det  offentliges  Side.  Spørger  man  da  nu,  hvorfor 
man  ikke  er  naaet  videre  end  her  antydet,  saa  maa  der  svares,  at  det 
utvivlsomt  skyldes,  at  man  overalt  i  Danmark  har  ventet  paa,  at  Kjøben- 
havn,  der  paabegyndte  Kødkontrollen  i  Norden,  ogsaa  skulde  indføre  Kon- 
trol med  Mælkehandelen,  men  Kjøbenhavn  har  ladet  vente  grumme  længe 
paa  sig.  Læserne  vil  maaske  vide,  at  et  saakaldet  „  Mælkeregulativ  "*  for 
Kjøbenhavn  i  flere  Aar  har  været  under  Forhandling  i  Københavns  Kom- 
munalbestyrelse efter  at  det  i  Foraaret  1901  var  indsendt  af  Københavns 
Sundhedskommission,  hvor  det  ligeledes  i  længere  Tid  havde  været  gjort 
til  Genstand  for  en  indgaaende  Behandling.  Regulativet  blev  i  ret  ændret 
Skikkelse  vedtaget  af  Kommunalbestyrelsen  og  derefter  indsendt  til  Justits- 
ministeriet, hvis  Sanktion  ikke  blev  opnaaet.  Ministeriet  har  ønsket  Re- 
gulativet ændret,  tildels  i  Ovsrensstemmelse  med  Sundhedskommissionens 
Forslag.  Nu  er  Regulativet  atter  sendt  tilbage  til  Borgerrepræsentationen, 
hvor  det  har  været  til  Behandling,  men  hvor  Meningerne  om  det  synes 
meget  delte. 

Under  disse  Omstændigheder  maa  ethvert  Bidrag  til  at  fremhjælpe 
denne  Sag  mødes  med  Glæde,  og  Fremkomsten  af  Professor  Jensens 
ovenfor  nævnte  Bog  vil  sikkert  bidrage  til  at  klarlægge  tvivlsomme  Spørgs- 
maal.  Her  er  ikke  Stedet  at  komme  ind  paa  en  indgaaende  Omtale  af 
denne  Bog  og  dens  mange  gode  Sider.  Da  det  er  Forelæsninger,  holdte 
for  Veterinærstuderende,  er  det  indlysende,  at  store  Dele  af  Bogen  er  af 
den  Beskaffenhed,  at  de  ikke  er  skrevne  for  det  store  Publikum,  men 
mange  Kapitler,  og  da  navnlig  den  Del,  der  handler  om  den  offentlige 
Kontrol  med  Produktion  og  Salget  af  Mælk,  kan  med  Nytte  læses  af 
enhver,  der  interesserer  sig  for  Emnet,  og  man  maa  i  det  Hele  være  For- 
fatteren taknemmelig  fordi  han  har  foranlediget  Mælkehygiejnen  doceret 
paa  Veterinærskolen  og  nu  har  udgivet  sine  Forelæsninger. 

Naarsomhelst  den  praktisk^  Udøvelse  af  Mælkehygiejnen  maatte  paa- 
kræves, staar  vore  Dyrlæger  derfor  nu  rede  til  at  varetage  den  —  maatte 
det  ikke  vare  for  længe. 


Om  Telegrafonen. 

Af  J.  Herm.  Christensen. 

En  populær  og  blot  nogenlunde  udtømmende  Fremstilling  af  Tele- 
grafonens  Principper  og  Anvendelser  kan  næppe  siges  at  være  givet 
hidtil,  i  al  Fald  ikke  for  et  dansk  Publikum.  Det  er  derfor  med  Glæde, 
jeg  efterkommer  Redaktionens  Opfordring  til  at  prøve  paa  at  give  en 
saadan.  —  Saa  meget  mere  er  Tiden  dertil  belejlig,  som  Telegrafonen 
nu  er  rede  til  at  træde  ud  i  det  praktiske  Liv  og  tilfredsstille  dets 
Behov. 

Førend  vi  gaar  over  til  at  betragte  selve  Telegrafonen,  turde  det 
være  praktisk  at  repetere  et  Par  Smaating  fra  Fysikken,  udfra  hvilke 
en  Forstaaelse  let  tilegnes.  Det  drejer  sig  her  om  Fænomener,  som 
er  Grundlaget  for  saa  at  sige  hele  Nutidens  Elektroteknik,  Fænomener, 
som  beror  paa  den  berømte  Opdagelse  af  vor  Landsmand,  H.  C.  Ørsted, 
at  en  Magnetnaal  og  en  elektrisk  Strøm  gensidigt  virker  paa  hinanden. 

Det  vil  være  bekendt  for  de  fleste,  at  en  Jærnstang,  som  man 
sender  en  elektrisk  Strøm  omkring,  bliver  magnetisk.  Har  man  lagt 
Strømlederen  flere  Gange  i  isolerede  Viklinger  om  Jærnstangen,  saa 
vokser  den  frembragte  Magnetisme  indtil  en  vis  Grænse  med  Viklin- 
gernes Antal  og  med  Strømmens  Styrke.  Det  tør  ogsaa  'anses  for 
bekendt,  at  det  netop  er  dette  Forhold,  som  betinger  Telefonens  Virke- 
maade.  Naar  man  taler  til  et  Telefonapparat  (Mikrofonen),  sender 
man  derved  en  elektrisk  Strøm  af  varierende  Styrke  gennem  Telefon- 
ledningen. Denne  Strøm  gaar  i  Modtagerens  Høretelefon  i  mange 
Viklinger  omkring  en  Magnet,  hvis  Styrke  forandrer  sig  efter  Strøm- 
mens Styrke.  Bliver  nu  Magneten  stærkere,  saa  tiltrækker  denjæm- 
pladen  (Membranen)  mere,  bliver  den  svagere,  tiltrækker  den  mindre, 
og  Membranen  kommer  saaledes  i  Svingninger,  som  svarer  til  Af- 
senderens Tale,  og  som  af  Modtagerens  Øre  opfanges  som  Tale. 

Og  ligesom  Forandringer  i  en  elektrisk  Strøm  virker  til  at  frem- 
kalde Forandringer  i  Magnetisme,  saaledes  finder  ogsaa  det  omvendte 
Sted.  Lægger  man  en  isoleret  Metaltraad,  hvis  Ender  er  forbundne, 
saa  at  der  dannes,  hvad  man  kalder  en  sluttet  Strømkres,  i  Viklinger 
om  en  Jærnstang,  og  forandrer  man  paa  en  eller  anden  Maade  Jæm- 
stangens  Magnetisme,  saa  opstaar  der  elektriske  Strømme  i  Metal- 
traaden.  Og  disse  Strømmes  Styrke  svarer  nøje  til  de  magnetiske 
Forandringers  Størrelse. 

Endvidere  maa  vi  huske  Jærnets  og  Staalets  forskellige  Forhold 
overfor  en  magnetisk  Paa  virkning.  Magnetiserer  man  en  blød  Jærn- 
stang —  enten  ved  at  stryge  med  en  Magnet,  eller  ved,  som  førnævnt, 
at  sende  en  elektrisk  Strøm  omkring  den  —  saa  bliver  Jæmet  for- 
holdsvis meget  magnetisk,  men  den  frembragte  Magnetisme  forsvinder 
næsten  fuldstændigt,  saasnart  Magnetiseringen  hører   op.     Anderledes 

med  en  Stang  af  Staal.  Denne  har  ligesom  Jærnstangen  Evne  til  at 
optage  Magnetisme  ved  magnetisk  Paavirkning;  men  den  optagne 
Magnetisme  afgives  vanskeligt  igen.  En  Staalstang  kan  beholde  sin 
Magnetisme  næsten  uforandret  gennem  lange  Tider. 

For  nu  at  komme  nøjere  ind  paa  selve  Telegrafonens  Princip, 
kan  vi  tænke  os  følgende  Eksperiment  (Fig.  1).  En  Staahraad 
(Klavérstreng  A  B)  er  spændt  ud  over  en  Plan.  Omkring  en  lille 
tilspidset  Jærnstang  (Jærnkernen)  er  lagt  Viklinger  af  en  tynd  over- 
spunden  Kobbertraad.  Sender  man  elektriske  Strømme  af  varierende 
Styrke  gennem  denne  Traad,  saa  forandrer  Jærnkernen  stadig  sin 
Magnetisme,  der  varierer  med  Strømmens  Styrke.  Lader  man 
samtidig  Jærnkernens  Spids  glide  hen  ad  Staahraaden,  saa  med- 
deler den  tildels  sin  Magnetisme  til  Staalet  —  efterlader  saa  at  sige 
magnetiske  Mærker  under  sit  Løb.  Den  Magnetisme,  som  bagefter 
findes  paa  et  givet  Punkt  af  Staaltraaden,  svarer  til  den,  som  Jærn- 
kernen havde  netop,    da   den  befandt  sig  paa   dette  Punkt.     Og  da 


witi 


Fig.  1. 

Staalet  holder  paa  sin  Magnetisme,  er  disse  Mærker,  som  selvfølgelig 
er  usynlige  og  i  det  hele  taget  umiddelbart  set  upaaviselige,  varige. 
Den  vekslende  Magnetisme  i  Jærnkernen  og  den  vekslende  Strøm- 
styrke i  Kobbertraaden  har  med  andre  Ord  „skrevet  sig  ned"  paa 
Staaltraaden. 

Hvis  man  nu  igen  fører  Jærnkernen  med  Kobberviklingerne  om- 
kring henover  Staaltraaden,  saa  at  den  gaar  samme  Vej  som  før,  saa 
vil  nu  Staalets  magnetiske  Mærker  virke  paa  Jærnkernen,  der  saa- 
ledes  stadig  forandrer  sin  Magnetisme.  Og  samtidig  vil  der,  efter 
den  Smule  Fysik,  vi  før  repeterede,  gaa  dertil  svarende  elektriske 
Strømme  gennem  Kobbertraaden. 

Og  saa  er  vi  nu  ved  Telegra fonen.  For  de  elektriske  Strømme, 
vi  lod  nedskrive  paa  Staaltraaden,  kan  være  dem,  som  vi  frembringer 
ved  at  tale  til  en  Telefon.  I  Stedet  for  at  lade  disse  Strømme  gaa 
til  Høretelefonen  lader  vi  dem  her  gaa  i  Viklinger  omkring  Jærn- 
kernen, og  de  magnetiske  Mærker,  vi  faar  nedskrevne  paa  Staaltraaden 
svarer  nøje  til  vor  Tale.  Vil  vi  nu  afhøre  Talen,  saa  sætter  vi  kun 
Kobberviklingerne  i  Forbindelse  med  Høretelefonen,  i  Stedet  for  som 
før  med  Mikrofonen,  og  fører  Jærnkernen  med  samme  Hastighed  som 
før  henover  Staaltraaden.  —  I  Jærnkernens  Viklinger  og  i  Høretele- 

fonen  kommer  der  da  elektriske  Strømme,  som  svarer  lil  vor  Tale 
og  gengiver  den.  — 

Ved  Forsøg  kan  man  overbevise  sig  om,  at  den  samme  nedskrevne 
Tale  kan  afhøres  Gang  efter  Gang  uden  at  svækkes,  og  i  Virkelig- 
heden er  Holdbarheden  ubegrænset.  Et  Telegrafonapparat,  som  var 
bleven  aFhøn  10000  Gange,  havde  saaledes  sin  Tale  staaende  fuldt 
saa  kraftigt  og  tydeligt  som  straks  efter  Nedskrivningen. 

Hvis  man  paa  den  anden  Side  ikke  har  Interesse  af  at  bevare 
den  nedskrevne  Tale  længer,  saa  kan  man  i  Løbet  af  et  Par  Se- 
kunder fuldstændigt  udviske  den,  saa  at  der  kan  optages  ny  Tale.  — 
Denne  Udviskning  sker  ved  at  føre  en  passende  kraftig  Magnet  hen- 
over Skrifigrunden  (her  den  udspændte  Siaaltraad).     Den  magnetiske 


Skrift  forsvinder  da  hildstændigt,  og  der  kan  straks  optages  ny.  Men 
ligesaa  let,  som  det  er  ad  denne  —  magnetiske  —  Vej  at  viske  Talen 
ud,  ligesaa  vanskeligt  —  ja  umuligt  —  er  det  ad  en  hvilken  som 
helst  anden  Vej,  medmindre  man  ødelægger  selve  Staaiet.  Den  tele- 
grafonisk  nedskrevne  Tale  er  saaledes  af  overordentlig  Holdbarhed 
overfor  tilfældige  Paavirkninger.  — 

Et  Telegrafonapparat,  hvor  Skriftgrunden  kun  udgøres  af  en  ud- 
spændt Staahraad,  kan  naturligvis  ikke  optage  ret  megen  Tale  paa 
en  Gang.  Jærnkemen  maa  nemlig  under  Talen  (og  Afhøringen)  be- 
væge sig  i  Forhold  til  Staaltraaden  med  en  vis  mindste  Fart,  for  at 
Talen  skal  blive  tydelig  og  kraftig.  —  Ogsaa  er  Formen  ubekvem.  — 
De  første  Apparater,  som  byggedes,  havde  Staaltraaden  liggende  i 
mange  Spiraler  omkring  en  Tromle;  men  selv  disse  Apparater  — 
som  dog  fra  Pariserudstillingen  hjembragte  et  „Grand  Prix"  —  kunde 
kun  rumme  omtrent  eet  Minuts  Tale.    —    For   saadanne  Apparater, 

hvor  man  stadig  bruger  en  Staaliraad  som  Skriftgrund,  er  Typen  nu 
det  saakaldte  Spoleapparai.  som  Figurerne  2  og  3  viser,  set  fra 
forskellig  Side.  — 

Den  Traad,  der  tjener  til  at  optage  Talen,  er  her  lagt  op  om  to 
Spoler,  og  eftersom  en  Omstiller  paa  Apparatet  slaas  til  den  ene  elier 
den  anden  Side,  løbet*  Traaden  over  paa  den  ene  eller  den  anden 
Spole.  Midt  imellem  Spolerne  har  den  føromtalte  Jæmkeme  med 
Kobberviklingeme  omkring  (Skrivemagneten)  sin  Plads.  Medens  vi 
altsaa  ved  Forsøget  ovenfor  lod  Traadett  ligge  last  og  bevægede 
Skrivemagneten,  bærer  vi  os  nu  modsat  ad.  Her  er  det  Traaden, 
som  føres  hurtigt  forbi  Magneten,  men  Resultatet  bliver  naturligvis 
det  samme.    Da  man  føar  en  noget  større  Virkning  ved  at  bruge  to 


Skrivemagneter  i  Stedet  for  een,  er  her  to  saadanne,  hver  paa  sin 
Side  af  Traaden  og  lidt  forskudte  for  hinanden.  Det  er  meget  snildt 
indrettet  saaledes,  at  Udviskningen  af  den  gamle  Tale  sker  samtidig 
med  Nedskrivningen  af  den  ny,  idet  Traaden  nemlig  passerer  to  Ud- 
viskemagneter før  Skrivemagneterne.  Naar  man  afhører,  sættes  Ud- 
viskemagneterne selvfølgelig  ud  af  Virksomhed. 

Spolerne  drives  ved  disse  Apparater  af  en  elektrisk  Motor,  som 
har  sin  Plads  indeni  Kassen.  Dér  findes  tillige  det  meste  af  den 
Mekanisme,  som  Apparatet  forøvrigi  forlanger,  Føringsmekanismen  for 
Magnetholderen,  som  maa  kunne  bevæges  paa  tværs,  Bremse  o.  s.  v. 
Spolerne  er  paa  det  her  viste  Apparat  aftagelige  (den  ene  er  i  Pig.  2 
taget  af  og  ligger  tilhøjre).  Paa  Figurerne  ses  endvidere  en  Mikrofon 
liggende  paa  Bordet  til  at  tale  i,  og  to  Høretelefoner. 

Disse  Spoieapparater  kan  jo  bygges  i  en  næsten  ubegrænset  Stør- 
relse og  til  at  optage  en  næsten  ubegrænset  lang  Tale.  De,  som  for 
Tiden  er  fremme,  og  hvoraf  Fig.  2  og  3  er  Fotografier,  kan  optage 
omtrent  3  Kvarters  Tale  og  er  dog  langtfra  af  uhandelig  Størrelse 
(sml.  Telefonhøreapparaterne  ved  Siden  af).  Staaltraadens  Diameter 
er  kun  c.  0,3  mm.  og  dog  er  Gengivelsen  af  Talen  overordentlig  klar 
og  tydelig. 

Een  Slags  Anvendelse  af  Telegrafonen  melder  sig  straks  for  Tanken 
og  er  vistnok  tillige  den,  som  mest  har  været  paa  Tale  mellem  Folk. 
Den  nemlig,  at  sætte  et  Telegrafonapparat  i  Forbindelse  med 
Telefonen,  saa  at  det  optager  Besked,  naar  ingen  er  hjemme,  for 
saa  siden  at  give  den  modtagne  Besked  fra  sig  igen.  Og  ganske 
sikken  tør  denne  Anvendelsesform  ikke  underkendes,  for  Telegra- 
fonen er,  og  har  ved  Forsøg  vist  sig  at  være,  en  udmærket  Mod- 
tager, selv  for  en  Besked  langvejsfra.  Saaledes  er  der  for  ganske 
nylig  forsøgsvis  bleven  talt  til  en  Telegrafon  i  Berlin  fra  Strassburg, 
en  Afstand  af  godt  100  danske  Mil,  og  Talen  stod  ganske  klart  og 
forstaaeligl  paa  Apparatet.  Saa  klar  var  Talen,  at  de  100  Mil  tyde- 
ligvis ikke  var  Grænse  for  Apparatets  Brugbarhed, 

Det  føromtalte  Spoleapparat  kan  sættes  saaledes  i  Forbindelse  med 
Telefonen,  at  det  gaar  i  Gang,  saasnart  der  ringes  op.  For  den,  der 
taler,  melder  det  sin  Tilstedeværelse  ved  at  give  en  eller  anden  Lyd 
fra  sig  et  Par  Sekunder  —  en  Knurren  f.  Eks.  —  hvilket  samtidig 
fortæller  ham,  at  der  ingen  er  tilstede  til  at  tage  mod  Besked,  hvor- 
for Telegrafonen  altsaa  er  spændt  paa.  Man  kan  saa  enten  indrette 
det  saaledes,  at  Apparatet  standser,  naar  der  bliver  ringet  af,  eller, 
simplere,  saaledes,  at  det  gaar  en  vis  Tid  —  f.  Eks.  2  Minutter  — 
og  saa  standser.  Ringes  der  saa  op  igen,  gaar  det  naturligvis  atter  i 
Gang. 

Kommer  Ejeren  nu  hjem  og  vil  vide,  hvilke  Meddelelser  Tele- 
grafonen har  til  ham,  saa  flytter  han  først  en  Omstiller  lidt  tilvenstre, 
hvorpaa  Spolerne  gaar  den  modsatte  Vej  af  den,  de  gik,  da  der  blev  talt, 
og  fører  Traaden  tilbage  til  det  Punkt,  hvor  Meddelelserne  begynder. 
Flytter  han  nu  igen  Omstilleren  tilhøjre  og  holder  Telefonen  for  Øret, 
saa  faar  han  —  medens  Spolerne  nu  igen  løber  den  rigtige  Vej  — 
at  høre,  hvad  der  er  tak  til  Telegrafonen. 

I  Forbindelse  med  Telefonen  kan  Telegrafonen  ogsaa  benyttes  som 
et  Slags  Vidne.  Modtager  en  Forretningsmand  en  Besked,  som  han 
vil  bevare  Ord  til  Ord,  eller  en  Ordre,  som  det  maaske  har  Betyd- 
ning for  ham  at  have  et  Bevis  for,  saa  spænder  han  blot  sit  Tele- 
grafonapparat paa,  og  Manden,  han  taler  med,  skal  nok  siden  lade 
være  at  gaa  fra  sit  Ord.  Ikke  blot  har  nemlig  Modtageren  faaet  det 
sagte  opnoteret  paa  sin  Telegrafon;  men  man  vil  kunne  kende  Man- 
dens Stemme,  høre  den  Betoning,  han  har  givet  Ordene,  og  den  Vægt, 
han  har  lagt  paa  det  ene  eller  det  andet.    I  Virkeligheden  vil  en  An- 

vendelse  af  Telegrafonen  af  denne  eller  lignende  Art  sikken  Faa  sin 
store  Betydning  indenfor  Forretningsverdenen.  — 

Men  Telegrafenen  byder  sig  til  paa  andre  Omraader  ogsaa.  Paa 
Kontorer,  hvor  der  skal  dikteres  en  Del  Breve,  har  man  ofte  en 
Stenograf,  som  i  en  Fart  skriver  ned,  hvad  der  skal  skrives.  Siden 
bliver  det  saa  skrevet  paa  Skrivemaskine.  Har  man  nu  en  Telegra- 
fbn  i  Huset,  bliver  Stenografen  overHødig.  Brevene  dikteres  nemlig 
til  dette  Apparat,  og  Dikteringen  kan  ske  saa  hurtigt,  man  vil  — 
Telegrafonen  skal  nok  optage  det.  Naar  Brevene  nu  skal  skrives, 
spænder  den  skrivende  Telefonerne  for  Ørerne,  Apparatet  sæiies  i 
Gang  til  Afhøring,  men  langsommere,  saa  ai  man  kan  følge  med  paa 


Skrivemaskinen.  —  Skulde  det  endda  ske,  at  man  ikke  faar  Fat  paa 
et  Ord  eller  en  Sætning,  saa  kan  man  blot  ved  at  trykke  paa  en 
Knap  føre  Traaden  saa  langt  tilbage,  at  det,  man  er  usikker  paa,  gen- 
tages. —  Telegrafonen  er  i  saadanne  Tilfælde  en  aldeles  ideal  Stenograf.  — 

Det  forstaar  sig,  at  hverken  den,  der  dikterer  til  Telegrafenen, 
eller  den,  der  hører  fra  den,  behøver  ai  have  Apparatet  ved  Siden 
af  sig.  Dette  kan  gerne  altid  have  sin  Plads  i  en  hvilken  som  helst 
Krog  af  Lejligheden  —  for  den  Sags  Skyld  ogsaa  godt  i  en  anden 
By,  om  saa  skulde  være  —  naar  blot  der  fører  Ledninger  til  og  fra. 
Paa  et  Kontor,  hvor  Telegrafonen  anvendes  i  det  hernævnte  Øjemed, 
vil  man  altsaa  dels  have  Ledninger  til  Chefen,  for  at  han  kan  diktere, 
dels  til  Afskriverne,  for  at  de  kan  høre,  og  ved  en  simpel  Om- 
stiller kan  Apparatet  indstilles  til  det  første  eller  sidste  Sted.  — 

Hidtil   har  vi   nærmest    holdt    os    Telegrafen -Spoleapparaiet   for 

Øje.  —  Af  lige  saa  sior  Betydning  og  i  flere  Retninger  ai  foretrække 
—  ogsaa  til  Diktatbrug  —  er  imidlertid  de  saakaldte  TelegraFon- 
Pladeapparaier.  — 

De  fleste  vil  kende  —  i  al  Fald  af  Omtale  —  en  Grammophon. 
Man  vil  da  vide,  at  dette  Apparat  kan  optage  Tale,  Sang,  Musik  o.  s._v. 
paa  en  Ebonitplade  og  siden  gengive  det.  Pladen  drives  rundt  ved 
Hjælp  af  et  Urværk,  og  Optagelsen  af  Talen  sker  derved,  at  en  Stift 
paa  en  Glasmembran  sætter  mere  eller  mindre  dybe  Mærker  i  Pladen, 
alt  efter  Talens  Art.  Dette  Apparat  kan  man  gaa  ud  fra,  naar  det 
gælder  om  at  blive  klar  over  Telegrafon-Pladeapparatets  Virkemaade. 

Man  tænke  sig  Ebonitpladen  erstattet  af  en  Staalplade,  hvis  Frem- 


drivning  kan  ske  ved  væsentligt  samme  Urværk,  som  ved  Grammo- 
phonen.  —  Skriveapparatet  (og  Afhøreapparatet)  var  før  Glasskiven 
med  Stiften  paa,  men  er  her  en  Telegrafon  magnet,  den  nu  noksom 
omiahe  Jærnkerne  med  Kobberviklinger  om.  1  Stedet  for  at  tale  ind 
i  en  stor  Tragt,  taler  man  her  til  en  Mikrofon  og  hører  i  en  almin- 
delig Telefon.  Principet  er  ganske  som  ved  Spoleapparatet,  kun  at 
Skriftgrunden  her  er  en  Staalplade  i  Stedet  for  en  Staaltraad,  og 
Skriveapparatet  een  Magnet  i  Stedet  for  to.  Talen  bliver  svagere 
end  ved  Spoleapparatet,  men  dog  klar  og  tydelig.  Figurene  4  og  5 
viser  et  saadant  Pladeapparat  i  lidt  forskellige  Stillinger. 

Den  Stang,  som  i  Fig.  4  ses  liggende  foran  Apparatet,  medens  den 
i  Fig.  5  er  fastspændt  i  Laaget,  er  en  Staalmagnet  til  Udviskning.  Ved 
at  føre  den  henover  Staalpladen,  der  drejes  rundt  af  Urværket,  visker 
man  Talen  ud  paa  et  Øjeblik. 


472  J-  Herm.  Christensen 

At  Skriftgrunden  her  er  tynde  Staalplader,  som  let  kan  transpor- 
teres fra  Sted  til  Sted,  er  i  mange  Henseender  et  Gode.  Først  som 
nævnt  til  Diktatbrug,  idet  den,  der  dikterer  Brevene,  har  sit  eget 
Apparat  med  tilhørende  Plader,  som  han  dikterer  ned  paa.  Derefter 
sendes  disse  Plader  ned  til  Afskriveren,  sættes  der  paa  et  ganske 
tilsvarende  Apparat  og  afhøres.  —  En  lille  Plade,  hvis  Tværsnit  kun 
er  5  Tommer,  kan  rumme  et  ret  antageligt  Forretningsbrev.  Forøvrigt 
konstrueres  disse  Apparater  for  Tiden  i  en  større  Type,  til  Plader, 
som  er  fire  Gange  saa  store,  og  som  kan  optage  indtil  ti  Minuters 
Tale,  naar  begge  Pladens  Sider  anvendes.  Saadanne  større  Apparater 
drives  hidtil  ligesom  Spoleapparatet  ved  Elektricitet. 

Imidlertid  aabnes  der  for  disse  Pladeapparater  langt  videre  Mulig- 
heder. Det  er  saaledes  klart,  at  den  tynde  Staalplade,  som  kun  vejer 
ca.  8  Kvint,  ligefrem  kan  benyttes  til  Forsendelse  med  Posten, 
og.  træde  i  Stedet  for  det  skrevne  Brev.  Modtageren  har  da  den 
Fordel  ikke  blot  at  faa  den  givne  Meddelelse  udtrykt  i  Afsenderens 
Ord,  men  ogsaa  med  Afsenderens  egen  Stemme  og  Tonefald.  Et 
almindeligt  Brev  kan  som  bekendt  misforstaas,  fordi  man  ikke  ved, 
udfra  hvilken  Stemning  og  i  hvilket  Humør  Afsenderen  har  skrevet. 
Et  telegrafonisk  Brev  vil  derimod  ikke  kunne  misforstaas,  fordi  nemlig 
Indholdet  faas  i  den  rigtige  Tone  og  med  Eftertrykket  paa  de  rigtige 
Steder.  For  Forretningsmænd  vil  det  tidt  være  en  Fordel  at  benytte 
den  Slags  Breve,  fordi  de  giver  Sikkerhed,  og  for  Venner  vil  det 
være  kærkomment  at  faa  lidt  mere  af  Vennen  selv  end  det  alminde- 
lige Brev  giver.     For  ikke  at  tale  om  Kærestefolk.  — 

Paa  det  telegrafoniske  Brev  kan  Skriften  (Talen)  ikke  udviskes 
ved  nogensomhelst  Behandling  undtagen  en  Magnetisering,  med 
mindre  man  tilføjer  selve  Staalet  Overlast.  —  Brevet  kan  sendes  saa 
langt,  det  skal  være,  og  opbevares,  saa  længe  man  vil,  uden  at  Talen 
taber  i  Tydelighed  eller  Styrke.  Men  hvis  man  paa  den  anden  Side 
ingen  Interesse  har  af  at  bevare  Indholdet  længer,  kan  man  blot  ved 
en  simpel  Overgang  med  Udviskemagneten  fjerne  det  nedskrevne, 
og  Pladen  er  saa  færdig  til  at  optage  ny  Tale.  —  Mellem  to,  som 
korresponderer  i  Ny  og  Næ,  kan  saaledes  den  samme  Plade  vandre 
frem  og  tilbage  et  utalligt  Antal  Gange  og  gøre  det  ud  for  ligesaa 
mange  Stykker  Brevpapir. 

Fig.  6  viser  to  telegrafoniske  Breve,  hvoraf  det  ene  er  lagt  i  en 
almindelig  Konvolut,  medens  det  andet  har  Frimærke  og  Adresse 
klæbet  paa  selve  Staalpladen.  For  at  Pladen  i  sidste  Tilfælde  ikke 
skal  ruste,  kan  man  have  den  overtrukken  med  en  tynd  Hinde  af 
ædelt  Metal,  f.  Eks.  Guld;  men  antagelig  vil  man  tiest  benytte  den 
første  Forsendelsesmaade. 

En  Anvendelse  af  Telegrafonen,  som  ventelig  ikke  vil  blive  af 
mindst  Betydning,  er  til  Studiet  af  fremmede  Sprog.  Dels  for 
Videnskabsmanden,    som    vil    lære  Dialekter  at   kende,    sammenligne 

dem  og  studere  dem.  Men  mest  for  den  almindelige  Undervisning  i 
Hjemmet  eller  i  Skolen  eller  maaske  allermest  paa  Kursus,  hvis  For- 
maai  er  i  Hast  at  bibringe  Eleven  Kendskab  til  det  fremmede  Sprogs 
Lydejendommeligheder,  Talefald  osv.  Tydeligvis  er  i  de  senere  Aar 
Tendensen  i  det  hele  taget  gaaei  bort  fra  at  lære  Eleven  Sprogene 
paa  en  død,  for  Virkelighedens  Behov  saare  upraktisk  Maade.  Man 
ønsker  nu  hunigst  at  gøre  ham  fortrolig  med  Sprogenes  Liv,  Sprogene 
som  de  tales,  og  anvender  til  det  Maal  snart  Lydskriftssystemer,  snart 
Undervisning  af  indfødte  Lærere.  Og  man  kan  forudse,  at  Telegra- 
fonen her  vil  vise  sig  som  et  ligesaa  behageligt  som  praktisk  Hjælpe- 
middel. 

Paa  et  Telegrafonapparat  kan  man  have  staaende  vanskelige  Ord, 
særegne  Vendinger  og  hele  Fortællinger  i  det  Sprog,  som  skal  læres, 
og  Eleven  kan  faa  det  gentaget  Gang  efter  Gang  med  de  samme  Ord 
og  i  samme  Udtale.     Han  kan  selv  prøve  at  gentage  det  samme  paa 


Apparatet  og  derefter  sammenligne,  hvorledes  hans  Tale  staar  til  den 
rigtige.  —  Og  dette  er  af  stor  Værdi,  for  i  Virkeligheden  er  det  for- 
underligt, hvor  lidt  man  kender  sin  egen  Stemme,  og  hvor  vanskeligt 
man  har  ved  ai  afgøre,  om  ens  egen  Udtale  af  det  fremmede  Sprog 
er  blot  nogenlunde  rigtig. 

At  der  er  Trang  til  et  Hjælpemiddel  af  denne  An  ved  Sprog- 
undervisning, ses  deraf,  at  den  Edisonske  Fonograf  allerede  har  vundet 
sig  et  betydeligt  Felt  paa  dette  Omraade.  Men  skal  man  her  vælge 
mellem  Fonografen  og  Telegrafonen,  da  er  der  ikke  Tvivl  om,  at 
Telegrafonen  har  de  fleste  Fordele  paa  sin  Side.  Dels  fordi  Talegen- 
givelsen er  langt  bedi^  og  fri  for  enhver  Bilyd,  dels  fordi  Telegrafo- 
nens  Tale  saa  let  kan  udviskes  igen  og  give  Plads  for  en  ny,  saa 
snart  man  ønsker  det.  Dels  endelig,  fordi  et  Telegrafonapparat  uden 
at  tage  megen  Plads  op,  kan  bygges  til  at  optage  en  hel  Times 
Tale  og  mere,  medens  Fonografen  altid  maa  nøjes  med  faa  Minutter. 
At  Fonografen  taler  gennem  en  Tragt  ud  i  Stuen,  medens  Telegrafonen 
høres  i  et  Telefon  høreapparat,  er  vel  et  Plus   til  den  første,  naar  det 

drejer  sig  om  Undervisning  for  en  hel  Klasse  ad  Gangen,  men 
snarest  et  Minus,  naar  det  gælder  den  enkelte. 

Endnu  maa  nævnes  den  saakaldte  Telefonavis.  Hensigten  med 
denne  er  at  faa  sendt  en  og  samme  Meddelelse  ud  til  f.  Eks.  1000 
Abonnenter  paa  en  Gang,  En  Kreds  af  Abonnenter,  hvis  Interesser 
væsenligst  ligger  paa  samme  Strøg,  kan  have  Aftale  med  Centralen 
om  paa  visse  Tidspunkter  at  faa  meddelt,  hvad  nyt  der  foreli^er,  og 
kan  ved  H  ælp  af  Telefonavisen  blive  ringet  op  og  faa  disse  Medde- 
leiser samtidig.    Nedenfor  i  Fig.  7  er  en  saadan  Telefonavis  skitseret. 

En  endeløs  Staaltraad  eller  et  Staalbaand  er,  som  man  ser,  lagt  op 
om  to  Skiver,  som  sættes  i  hurtig  Omdrejning  ved  en  Motor  A.  Ved 
B  er  anbragt  en  eller  to  Talemagneter,  som  man  taler  til  gennem 
Mikrofonen.  C  er  Høremagneter,  hvoraf  der  findes  en  eller  to  for 
hver  Abonnent.  Og  endelig  er  der  ved  D  anbragt  en  (eller  to)  Ud- 
viskemagneter.   Naar  nu  Traaden  gaar  rundt,  tales  der  paa  den  ved 


B,  Abonnenterne  hører  denne  Tale  gennem  Magneterne  ved  C,  og  det 
talte  viskes  ud  ved  D,  saa  at  Traaden  derefter  igen  er  klar  til  at 
modtage  Tale  ved  B.  Det  Antal  Abonnenter,  der  saaledes  samtidig 
kan  faa  den  Meddelelse,  som  siges  til  Punkt  B,  beror  alene  paa  Traa- 
dens  Længde,  idet  der  kan  anbringes  saa  mange  Høremagneter,  som 
der  overhovedet  er  Plads  til.  Tydeligheden  er  lige  stor,  om  der  er 
faa  eller  mange.  For  Børsmennesker,  for  hvem  det  kan  spille  en 
Rolle  at  faa  Børsmeddelelser  hurtigst  muligt,  vil  Telefonavisen  kunne 
være  til  Nytte,  og  ligeledes  for  andre  Forretningsmænd.  Men  et  langt 
videre  Perspektiv  aabner  sig  for  Telefonavisen,  den  Dag  Mikrofonerne 
bliver  saa  fintmærkende,  at  man  kan  siaa  i  lang  Afstand  og  tale  til 
dem.  Saa  vil  man,  hvis  man  er  Telefonavisabonnent  —  og  det  vil 
saa  alle  være  —  kunne  sidde  hjemme  i  sin  Stue  og  høre  Koncerter. 
Operamusik  og  Oplæsninger.  Maaske  bliver  vi  saa  Hjemmemennesker 
—  mere  end  nu  —  fordi  vi  ikke  længer  behøver  at  søge  ud  for  at 
faa  Bud  fra  den  store  Verden. 

Hermed  har  vi  vel  omtrent  gennemstrejfei  Telegrafonens  Arbejds- 

mark,  saa  vidt  som  den  strækker  sig  den  Dag  i  Dag;  men  endda  har 
vi  forbeholdt  os  Fremtiden.  Og  blandt  de  Løfter,  denne  Fremtid 
bærer  i  sit  Skød,  er  der  f.  Eks.  noget  saa  vigtigt,  som  at  forstærke 
Telefontalen.  —  Telefonen  breder  jo  efterhaanden  sit  Omraade  videre 
og  videre  ud;  der  findes  snart  sagt  ikke  den  nogenlunde  civiliserede 
Del  af  Jordkloden,  uden  at  den  jo  har  holdt  sit  Indtog  der.  Og 
Grænsen  for,  hvor  langt  man  kan  tale  i  Telefon,  saa  at  det  er  tydeligt 
at  forstaa,  strækker  sig  længere  og  længere,  men  nu  kun  i  smaa 
Skridt.  Lad  Materiellet  være  saa  godt  det  vil,  noget  af  Talens  Styrke 
og  Klarhed  gaar  dog  altid  tabt  med  Afstanden.  Og  her.  er  det  Tele- 
grafonprincippet  melder  sig  til  Tjeneste.  Det  bliver  for  vidtløftigt  at 
gaa  nøjere  ind  paa  dette  her,  saa  meget  mere,  som  Sagen  teknisk  set 
er  højst  ufuldkommen  endnu.  Men  teoretisk  set  tilbyder  Telegrafonen 
en  Løsning,  og  det  nævnes  her  som  en  god  Mulighed,  der  vel  er  en 
vaagen  Interesse  værd. 

Det  vides  ogsaa,  at  der  i  Amerika  er  bleven  gjort  Forsøg  paa  at 
udnytte  Telegrafonprincipet  i  den  traadløse  Telegrafs  Tjeneste,  og  for 
Tanken  ligger  en  saadan  Anvendelse  ikke  fjærn.  Ogsaa  der  er  en 
Mulighed,  som  ikke  vil  blive  ladt  ude  af  Syne. 

Telegrafonen  har  det  tilfælles  med  alle  betydningsfulde  Opfindelser,, 
at  den  i  sit  Princip  er  paa  en  Gang  overraskende  smuk  og  simpel,  og 
netop  derfor  er  den  godt  fundet  paa.  Den  har  som  de  fleste  store 
Opfindelser  haft  sin  Barndomstid,  hvor  den  frembød  mere  Interesse  i 
teoretisk  end  praktisk  Henseende,  men  er  hurtigt  vokset  ud  ovet*  den. 
For  Tiden  er  to  Fabriker,  en  dansk  og  en  tysk,  travlt  beskæftiget  med 
at  fremstille  Telegrafonapparater,  og  det  vil  næppe  vare  længe,  før 
flere  følger  efter. 


Om  Hector  Berlioz. 

Ved  William  Behrend. 

Den  11.  December  1903  var  det  hundrede  Aar  siden  Hector 
Berlioz  fødtes  i  en  Landsby  ved  Grenoble. 

Hector  Berlioz!  —  for  et  Par  Menneskealdre  siden  et  vældigt 
Tegn  til  Modsigelse  i  Musikens  Verden,  et  Stormvejr,  der  jog  igennem 
den,  ja  mere  end  det:  en  Djævelskab,  der  fyldte  de  fleste  med  Rædsel 
og  hensatte  nogle  i  et  Tilbedelses-Delirium,  og  som  af  mange  hilstes 
med  Haanlatter  og  plump  Vittighed,  —  men  af  nogle  faa  —  og  det 
ikke  de  daarligste  —  modtoges  med  ærlig  Begejstring.  Robert  Schu- 
mann og  Franz  Liszt  var  blandt  disse  sidste.  , 

Nu,  hundrede  Aar  efter  Berlioz'  Fødsel,  er  han  kanoniseret  i 
Frankrig  og  hædret  ved  Monumenter,  og  i  det  grundigste  Musikland» 

det  tyske,  er  der  baade  før  og  efter  Jubilæet  i  Fagskrifter  som  i  Dag- 
blade blevet  helliget  mange  Spalter  til  Oplysning  om  hans  Liv  og  Per- 
sonlighed og  til  Klarlæggelse  af  hans  Kunst  og  dens  Betydning.  Nu 
nævnes  altsaa  Berlioz'  Navn  med  al  Honnør,  —  Spottere  og  Haanere 
er  dog  ikke  forstummede,  men  de  har  ikke  mere  samme  Undskyldning 
som  for  60  Aar  siden;  kun  de  ukyndige  eller  ganske  fordomsfulde  og 
ensidige  kan  skrige  op  mod  eller  vrænge  efter  Berlioz,  nu  da  vi  er 
kommet  paa  saa  vid  Afstand  fra  ham,  at  vi  kan  se  den  franske  Me- 
sters Skikkelse,  som  den  var  ved  den  store  egenartede  Evne  og  den 
unægtelige  Svaghed  —  og  ikke  mindst,  da  vi  kan  trække  op  dens 
Baggrund  af  fransk  Tidsaand:  den  hidsigt  frembrydende,  krampagtig- 
omvæltningssyge  Romantik,  hvis  litterære  Hoved  Victor  Hugo  var, 
medens  Berlioz  blev  dens  musikalske  —  Fører  vilde  man  kalde  det, 
om  nogen  var  fulgt. 

Imidlertid,  heller  ikke  de,  der  véd  Besked,  og  som  ser  ærligt  og 
fordomsfrit  paa  Tonekunsten  og  dens  Udvikling,  er  endnu  kommet 
til  fuld  Enighed  om  Berlioz'  Musikergærning.  Nylig  hævdede  en 
anset  berlinsk  Kritiker  og  Musikhistoriker  med  stor  Iver,  at  alle, 
der  har  udtalt  den  Anskuelse,  at  Berlioz  fortsatte  Beethovens  Værk, 
havde  ubetinget  Uret  —  og  sikkert  nok  er  der  noget  rigtigt  deri  og 
godt,  at  det  blev  sagt;  selv  om  de,  der  har  fremsat  den  Anskuelse, 
ikke  har  været  saa  taabelige,  som  Carl  Krebs  vil  give  det  Udseende 
af,  og  vel  ogsaa  nok  kunde  forsvare  den  med  gode  Grunde.  Strid  staar 
der  da  endnu  om  Berlioz'  Navn,  og  dette  er  ikke  det  ringeste  Vidnes- 
byrd om  hans  Betydning  i  Musikens  Historie.  Men  Striden  sætter 
ikke  mere  Sindene  i  samme  Bevægelse  som  i  hine  Tider.  Berlioz  er 
ikke  nu  det  store  Modsigelsens  Tegn,  man  er  i  det  Hele  kommet  paa 
det  Rene  med  hans  Gærning  og  —  sandt  at  sige  —  denne  har, 
tidsbundet  som  Berlioz  i  mangen  Henseende  var,  ikke  saa  direkte  Bud 
til  vore  Dages  Musikelskere. 

Det  vilde  da  maaske  ikke  lønne  sig  her  at  dvæle  udførlig  ved  Hector 
Berlioz'  Værker  —  og  desuden,  vort  Publikum  er  ikke  indlevet  med 
dem  allerede  af  den  Grund,  at  vort  Koncertlivs  ledende  Mænd  til  alle 
Tider  har  vist  en  ret  ringe  Interesse  for  denne  Komponist.  Vel  er  de 
fleste  af  de  mere  bekendte  og  omfattende  blevet  opført  i  Ny  og  Næ 

—  i  Helhed  eller  oftere  brudstykkevis  —  men  Fægtningen  har  været 
spredt  og  derfor  virkningsløs,  et  stærkt  og  bevidst  Formaal:  at  vinde 
Terræn  for  Berlioz  hos  vore  Koncertgængere,  synes  aldrig  at  have 
ligget  bag  ved. 

Imidlertid,  Hector  Berlioz'  Navn  er  et  af  Musikhistoriens  berøm- 
teste, og  mange  vil  vide,  at  hans  Personlighed  var  ikke  mindre  sær 
end  hans  Musik.  Nu,  da  Jubilæumsdagen  har  vendt  nogen  Opmærk- 
somhed mod  hans  Skikkelse,  er  det  vel  værd  at  høre,  hvad  en 
Mand,   der  i  en  Række  af  Berlioz'  sidste  Leveaar  har  staaet  ham  nær 

—  først  som  Elev,  snart  ogsaa  som  Ven  —  har  at  fortælle  om  ham. 

—  Der  er  sikkert  kun  ganske  faa  tilbage,  der  har  kendt  den  ensomme 
Kunstner  personlig.  Tilfældet  vil,  at  en  af  disse  faa  er  en  Musiker, 
der  lever  og  virker  her  i  Kjøbenhavn. 

Professor  Asger  Hamerik  kom  i  Aaret  1863  til  Beriioz  for  at 
studere  under  ham  (særlig  Instrumentationskunst)  og  han  fulgte,  da 
han  tog  den  Beslutning  at  søge  den  af  alle  Akademikere  forkætrede 
Mester,  sit  Kunstnerhjærtes  Trang;  det  var  Beriioz'  ny  fantastisk- 
skønne  Musik  der  drog  ham  —  han  syntes  „aldrig  at  have  hørt  noget 
dejligere".  Ungdommelig  dristig  gik  han  lige  til  Beriioz  uden  nogen 
Introduktion,  uden  en  Gang  at  magte  det  franske  Sprog;  og  han  kom 
paa  et  for  ham  heldigt  Tidspunkt,  idet  Beriioz  følte  sig  mere  ensom 
end  nogensinde;  han  havde  nylig  mistet  sin  voksne  Søn  (der  iøvrigt 
havde  haft  sin  Virksomhed  i  Meksiko).  Hamerik  kom  da  til  den  gamle 
Romantiker  som  en  Art  Erstatning  for  Tabet,  hans  ungdommelige  Be- 
gejstring satte  Beriioz'  Sind  i  Svingning,  og  han  omfattede  snart  Hamerik 
med  en  næsten  faderlig  Interesse. 

Mærkelig  som  Kunstner,  mærkelig  som  Menneske  var  Beriioz. 
Her,  som  overalt  i  Kunstens  Verden,  udfylder  Personlighedens  to  Sider 
hinanden,  og  først  den  dobbelte  Kendskab  og  Forstaaelse  giver  fuldt 
Indblik  i  Kunstværket.  Men  Beriioz  var  ikke,  som  det  ofte  udtales, 
en  bevidst  Poseur;  tværtimod,  i  Dagliglivet  var  han  det  naturligste 
og  tillige  det  beskedneste,  man  kunde  tænke  sig.  Sær  maa  han  dog 
have  set  ud,  naar  han,  næsten  altid  ene,  bevægede  sig  ned  ad  Paris' 
Gader.  En  høj,  mager  Skikkelse,  iført  en  lang,  hvidgraa  Frakke,  med 
hvid  Hal  paa  Hovedet,  dødblegt  Ansigt,  omgivet  af  et  stort,  hvidt 
Haar  —  en  vandrende  Statue.  Men  paa  Tomandshaand  var  denne 
^trænge  Profetskikkelse  overfor  den,  han  sympatiserede  med,  lutter 
Elskværdighed  og  næsten  rørende  Deltagelse,  fuld  af  Lune  og  barnlig 
glad  over  sine  ofte  veldrejede  Ordspil.  Blandt  mange  var  han  derimDd 
tavs  og  utilgængelig. 

Men  sjælden  samledes  der  mange  i  hans  store  trefags  Stue  i  Rue 
de  Cai  ais,  der  var  egenartet  som  dens  Besidder.  Møbler  var  der 
kun  faa  af.  Væggene  vare  beklædte  med  Instrumenter,  blandt  hvilke 
hans  Yndlingsinstrument,  Valdhornet,  indtog  Hæderspladsen.  Paa  sit 
Arbejdsbord  havde  denne  Vild-Romantiker  staaende  en  Skaal,  tilslebet 
^f  Hjerneskallen  af  en  ung  Pige,  der  havde  taget  sig  af  Dage  for  hans 
Skyld !  I  Stuen  stod  et  prægtigt  Erardsk  Flygel,  men  sjælden  aabnedes 
det,  i  Reglen  kun  naar  Fr.  Liszt  gæstede  Beriioz,  thi  denne  foragtede 
Klaveret.  Aldrig  brugte  han  det,  naar  han  komponerede,  og  selv  da 
Liszt  havde  spillet  sin  prægtige  Bearbejdelse  af  den  fantastiske  Sym- 
foni (den  Schumann  ene  kendte,  da  han  skrev  sin  begejstrede  Recen- 
sion), vilde  Beriioz  knapt  kendes  ved  sit  eget  Værk.  —  Broget  nok 
kunde  det  ofte  se  ud  i  denne  Stue,  thi  daglig  lod  Beriioz  Vinduerne 
lukke   op   og  Hundreder   af  Fugle    fløj  derind  for  at  faa  deres  Foder 

Og  efterlade  tydelige,  men  heldigvis  udslettelige  Spor  af  deres  Besøg 
paa  Møbler  og  Instrumenter. 

Berlioz'  største  Bekymring  var  straks'  Hameriks  franske  Sprog; 
med  samme  Iver  lærte  han  ham  Fransk  og  Instrumentationskunst,  og 
hvert  Brev  fra  ham  til  Hamerik  indeholder  deltagende  Udsagn  om 
dennes  Fremskridt  i  Sproget.  Endelig  kan  Berlioz  til  sin  Glæde  skrive : 
Nu  kan  De  snart  Fransk  saa  godt,  at  De  kan  tale  det  saa  slet  som  en 
Pariser.  Han  tilstod  ogsaa,  at  hvad  han  inderst  inde  mest  beundrede 
hos  Liszt,  var  hans  glimrende  Fransk. 

Thi  Berlioz  elskede  sit  Sprog  som  faa.  Altid  studerede  han  det, 
kendte  alle  dets  Finheder,  og  frydede  sig  endnu  som  gammel  Mand 
over  at  møde  dem  hos  de  berømte  Forfattere.  Selv  skrev  han  Tek- 
sterne til  sine  fantastiske  Kompositioner  og  Dramaer,  og  han  forfattede 
sine  snart  sarkastiske,  snart  eksalteret -begejstrede  Feuilletoner  i  et 
fint  slebet  Sprog. 

En  fuldblods  Franskmand  var  Berlioz  —  som  hans  Kunst  er  fransk 
i  hver  Fiber.  Han  vilde  intet  andet  Sprog  lære.  Han  mente  sig  i 
aandelig  Berøring  med  Tyskland,  var  det  vel  ogsaa  mere  end  mangen 
Franskmand  den  Gang,  —  men  kom  han  blot  over  Grænsen,  følte  han 
sig  ganske  fremmed  og  usikker.  Alt  forvirrede  ham :  Sproget,  Sæderne, 
selv  de  østrigske  Seddelpenge,  som  han  slet  ikke  begreb.  I  Wien, 
hvorhen  Hamerik  ledsagede  Berlioz,  modtoges  han  med  Jubel  over 
Damnation  de  Faust,  men  alligevel  kunde  han  henfalde  til  Vemod 
og  Ønsket  om  at  komme  bort  fra  det  hele,  tilbage  til  Rue  de  Caiais 
for  i  Ro  at  spise  Yams,  en  amerikansk  Frugt,,  der  nydes  kogt,  og 
som  han  —  ægte  Berlioz'sk  —  sværmede  for,  fordi  ingen  anden  i 
Paris  da  kendte  den.  —  I  saadanne  Tungsinds-Øjeblikke  kunde  Berlioz 
falde  i  Graad  ved  sine  Elskovsminder  og  -Kvaler  og  fortælle  udførligt 
derom  til  den  unge  danske  Musiker,  der  kun  daarlig  kunde  tage  Del  i 
den  gamle  Mands  Klager,  men  som  gjorde  den  Iagttagelse  —  thi 
Berlioz'  Elskovssværmerier  var  ikke  ophørte  med  Alderen,  endnu  paa 
denne  Tid  friede  han,  anden  Gang  Enkemand,  til  sin  Barndoms  Kær- 
lighed, der  nu  var  Enke  paa  halvfjerds !  —  at  det  ikke  var  ydre  Egen- 
skaber, han  lagde  Vægt  paa  eller  opflammedes  af,  men  at  det  var 
„Aanden",  der  drog  ham  og  Fantasien,  der  nærede  Kærlighedsfølelsen. 

Naar  Berlioz  saa  atter  var  i  Paris,  som  han  tilbad  og  foragtede, 
hvor  var  han  da  ene  der!  Med  Undtagelse  af  Kritikeren  d'Ortigue 
havde  han  næsten  ikke  Samkvem  med  Parisere;  og  de,  der  udgjorde 
hans  daglige  Omgang,  var:  en  spansk  Svigermoder,  en  tysk  Pige,  den 
danske  Hamerik  og  den  tyske  Stephan  Heller!  —  Den  Omstændighed, 
at  Berlioz  i  en  Aarrække  skrev  Kritik  (i Journal  des  Debats),  havde 
fjernet  ham  fra  mange,  og  særlig  groft  havde  han  fornærmet  Pariserne, 
da  han  under  Navn  af  en  gammel  Domkantor  lod  fremføre  den  bibelske 
Legende  L'enface  du  Chris t  og  saaledes  tvang  dem  til  at  applau- 
dere den,  de  ellers  haanede. 

Ensom  —  miskendt,  „Pariserne  betragtede  ham  i  Grunden  som  en 
Vanvittig",  —  og  syg  levede  Berlioz  disse  sine  sidste  Aar.  En  Paralyse, 
der  Først  angreb  Benene,  senere  naaede  højere  op  og  tilsidst  ramte 
Hjertet,  nedbrød  ham  Aar  for  Aar.  Alligevel  mindes  Hamerik  ham 
ikke  som  den  menneskelige  Ruin,  som  Biografer  og  Memoirer  fra  hin 
Tid  oftest  giver  Indtryk  af.  Tværtimod,  han  var  livlig  og  interesseret. 
Han  var  stærkt  optaget  af  Literatur  og  havde  Hang  til  Filosoferen,  han 
læste  filosofiske  Skrifter,  og  Tanker  og  Tale  dvælede  ofte  ved  Tingenes 
sidste  Mening  og  Formaalstjenlighed.  Men  mest  bevægedes  hans  Sind 
dog  af  Tonekunsten.  Han  talte  begejstret  om  den  Frihed,  han  vilde 
tilkæmpe  den  gennem  sine  Værker  og  sine  Skrifter.  Han  beundrede 
de  gamle  Klassikere,  og  det  er  saare  betegnende,  at  han  særlig  elskede 
Gluck  og  Mozart,  medens  Beethoven  i  Grunden  stod  ham  flemere,  tildels 
uforstaaet,  tiltrods  for  hans  Skrifters  rigtignok  noget  fraseagtige  Begej- 
string for  den  store  Mester.  Men  han  mente,  at  de  gamle  Former  ikke 
kunde  rumme  en  moderne  Kunstners  Sjæleliv.  Han  vilde  bort  fra 
Harmonilærens  strenge  Regler  og  fra  de  traditionelle  melodiske  Former, 
og  han  drømte  om  en  hel  ny  Rytmik  —  thi  Rytme  var  for  ham  Mu- 
sikens inderste  Liv.  Sin  geniale  Instrumentationskunst  grundede  han 
paa  det  nøjeste  Kundskab  til  hvert  eneste  Instrument  i  Orkesteret  — 
dets  ejendommelige  Individualitet,  dets  Klangfarve  og  Ydeevne  —  og 
hans  Princip  var  den  fineste  Leddeling  jævnsides  med  den  størst 
mulige  Gennemsigtighed  og  Anskuelighed. 

Gæme  hørte  han  anden  ny  Musik,  i  et  Brev  udtaler  han  Haabet 
om  at  kunne  komme  til  Opførelse  af  en  Gade'sk  Symfoni.  Ved 
Pasdeloup-Koncerten  var  han  en  jævnlig  Gæst,  det  for  Datiden  mæg- 
tige Orkester  var  ret  efter  hans  Hjerte.  I  Ny  og  Næ,  naar  Helbredet 
tillod  det,  dirigerede  han  endnu  selv  en  af  sine  Kompositioner.  Saa 
længe  alt  da  gik  godt,  var  han  en  rolig  overlegen  Imperator,  men  Fejl 
og  Misforstaaelser  satte  ham  ganske  ud  af  Ligevægt.  Han  sprang  ned 
i  Orkesteret,  skreg  —  bogstavelig  skreg  —  som  i  Smærte,  og  trak  sig  i  sit 
lange  hvide  Haar.  En  Gang  —  i  Wien  —  drev  han  det  endog  til, 
under  selve  Opførelsen  af  Damnation  de  Faust,  at  kaste  Takt- 
stokken i  Hovedet  paa  den  ulykkelige  Musiker,  der  ikke  trakterede 
det  da  lidet  benyttede  Engelske-Horn  rigtigt. 

Men  selv  Opførelse  af  hans  Værker  kunde  ikke  neddæmpe  en 
pludselig  ungdommelig  Længsel  hos  Berlioz,  den  lidenskabelige  Natur- 
tilbeder,  efter  anden  Luft  end  Paris',  efter  mere  Sol  og  stærkere  Farve. 
En  skønne  Dag,  ligefør  et  af  hans  Værkers  Fremførelse  stod  for  Døren, 
er  han  forsvunden.  Da  han  —  efter  to  Dages  Forløb  —  dukker  op 
igen,  har  han  været  i  Monaco,  hvor  han  fra  Morgen  til  Aften  har 
ligget  paa  den  Klippeskraaning,  som  han  havde  længtes  ubetvingelig 
efter,  har  badet  sig  i  Solskinnet  og  stirret  ud  over  Middelhavet. 

Dette  og  endnu  mere  fortæller  Asger  Hamerik  om  den  beundrede 

Og  berømte  Mester,  og  til  Slutning  tager  han  frem  de  Breve,  han 
gemmer  fra  ham.  Hvor  levende  træder  Berlioz  os  ikke  imøde  fra 
disse  gulnede  Blade  med  hans  karakteristiske,  yndefulde  og  foste 
Haandskrift. 

Her  staar  der  saaledes:  „De  minder  mig  om,  hvad  jeg  selv  var  for 
fyrretyve  Aar  siden.  De  minder  mig  især  derom  ved  deres  bræn- 
dende Kærlighed  til  Musiken,  Deres  Tro  paa  det  Gode,  Deres  ener- 
giske Vilje,  Deres  utæmmede  Udholdenhed.  Lev,  tro,  elsk  og  arbejd! 
Foragt  Mængden,  men  lad,  til  at  begynde  med,  blot  ikke  som  De  for- 
agter den  .  .  .  siden  hen,  naar  De  er  bleven  dygtig,  stærk.  Mester, 
og  naar  Mængden  er  tæmmet,  saa  vil  den  under  Bifald  raabe  til  Dem : 
y,Det  er  det,  jeg  altid  har  sagt!!''  Og  her  læser  vi  (efter  en  Prøve  paa 
Alceste):  „Det  er  skønt,  det  er  oprivende,  det  er  sublimt!!  Hvilket 
Geni,  denne  Gluck!  Hvilket  Hjærte!  Hvilken  Aand!  Han  er  større 
end  Kunsten!  Han  er  lig  med  selve  Naturen!  Som  Shakespeare!" 
Eller  her  dette  Postskriptum :  „Skriv  dog  endelig  ikke  paa  kulørt  Papir; 
det  er  kun  Loretter,  der  bruger  den  Slags  Papir,  og  Størsteparten  af 
dem  véd  endda  nu  om  Dage,  at  det  ikke  hører  med  til  god  Smag.  Det 
er  sandt,  hvad  jeg  siger!    De  kan  tage  mit  Hoved  derpaa!" 

I  disse  faa  løsrevne  Brevlinjer  er  hele  Hector  Berlioz. 


Et  Blicher-Fund. 

Af  Jeppe  Aakjær. 

Blicher  var  en  sangvinsk  og  aaben  Natur,  der  hverken  agtede  eller 
kjendte  „Hold-igjen"-Principet.  Naar  han  havde  modtaget  sit  Højtids- 
offer, holdt  Sognets  Fattige  sig  gjærne  til  for  at  lægge  ham  deres  Nød 
paa  Sinde  just  som  han  traadte  ud  af  Kirkedøren.  Blicher  greb  da 
ned  i  sine  vide  Lommer  og  delte  ud  til  Højre  og  Venstre  uden  smaa- 
ligt  at  tælle  efter,  hvad  der  laa  i  de  blaa  OfFersedler.  —  Saadan  var 
han  med  Kraven  om,  og  saadan  var  han  i  sin  Poesi;  at  gjøre  sig 
kostbar  var  ikke  hans  Sag. 

Hans  evige  Omstrejfen  førte  ham  sammen  med  en  Mængde  Menne- 
sker; aldrig  har  en  dansk  Digter  havt  saamange  Dusbrødre  eller  taget 
en  saadan  Række  af  Individer  fra  de  forskjelligste  Samfundslag  i  Knap- 
hullet; mens  de  samtidige  Forfattere  „digted  fornemt  paa  Velin"  og 
lagde  det  digtede  med  sirlige  Hænder  ned  i  velordnede  Skuffer  til 
„Nytaarsgaven**,  saa  strøede  Blicher  med  bred  Haand  omkring  sig  af 
sine  Digte  til  Venner  og  tilfældige  Bekjendte;  han  lige  saa  glad  ved 
at  give  som  de  ved  at  modtage.  Blichers  Lejlighedsvers  tælles  i  Hun- 
dreder.   Kom  han  ind  i  et  Hjem,  hvor  der  var  voxne  Døtre,  slap  han 

selvfølgelig  ikke  for  at  yde  et  Vers  til  Stambogen ;  Gebyret  var  som  oftest 
en  Toddy;  kun  sjældent  værdsatte  Digteren  sit  Produkt  saa  højt,  at  det 
maatte  indfries  med  et  Kys.  Og  naar  saa  Blicher  var  gaaet,  laa  der 
et  frisk  Digt  til  Tørring  i  Vinduskarmen.  Det  er  næppe  hel  lødig 
Poesi,  der  bliver  til  ad  den  Vej;  Tonerne  i  denne  Digtning  har  da  ofte 
en  ulden  Lyd,  som  den  vi  hørte,  naar  vi  i  vor  Barndom  forbryderisk 
pillede  ved  vor  Mors  Rokkesnor;  men  det  kan  ogsaa  hænde,  at  en 
Gnist  slaar  ud  fra  Strængen  og  gjør  os  lysvaagen  og  faar  os  til  at 
standse  i  Læsningen,  mens  vi  kaster  et  taknemligt  Blik  ned  paa  den 
Gamles  snirklede  Underskrift. 

Blicher  var  en  Friluftssanger;  aldrig  har  nogen  dansk  Digter  i 
inderligere  Betydning  end  han  „stemt  sin  Stræng  efter  Lærken**  eller 
de  andre  Himlens  Fugle.  Ofte  sang  han  ligesaa  tankeløst  som  én  af 
dem,  lod  sine  Kvad  drive  med  Vinden  eller  nedlagde  dem  i  tilfældige 
Folks  Hænder,  glemte  hvor  de  var,  ja,  endogsaa  at  han  nogensinde  havde 
skrevet  dem.  Saadan  er  en  hel  Hoben  gaaet  til  Grunde  af  Blichers. 
Skuespil,  han  havde  skrevet,  gik  fra  Haand  til  Haand  til  de  kom  hjem  i 
Laser,  eller  kom  slet  ikke  hjem.  Han  nævner  flere  Noveller,  som  nu 
ikke  mere  kjendes;  i  Tyverne  skrev  han  en  større  Afhandling  om  de 
jydske  Natmænd;  den  er  væk;  i  Fyrrerne  udarbejdede  han  paa 
Opfordring  af  Landhusholdningsselskabet  et  stort  Værk  over  Skander- 
borg Amt;  det  er  sporløst  forsvundet;  i  mange  Aar  samlede  han  flittig 
til  en  Jydsk  Ordbog;  væk;  i  sin  Alderdom  skrev  han  paa  en  Dan- 
markshistorie; ogsaa  den  er  væk  —  alles  ist  væk,  væk,  væk!  — 
Hans  egen  manglende  Ordenssans  har  vel  bragt  en  Del  til  at  forsvinde, 
hans  nærmeste  Familjes  Ligegyldighed  "og  Uforstand  har  prompte  be- 
sørget Resten. 

Saa  sad  jeg  forleden  og  grublede  over  al  den  Forsvinden,  hvorledes 
Aarene  havde  ribbet  denne  Digterstamme  og  skaanselløst  kastet  dens 
Blade  for  Vinden;  og  saa  gaar  Døren  op,  og  der  lægges  to  gulnede 
Papirslapper  paa  mit  Bord;  med  et  halvt  Øje  kjendte  jeg  Blichers 
Haand,  og  mit  Hjærte  begyndte  at  banke  hæftigt;  det  var  som  fik  jeg 
pludselig  Brev  fra  de  Døde,  som  var  den  gamle  Digters  Skygge  med 
Et  gledet  over  min  Væg.  —  Det  var  to  jydske  Digte;  det  ene  vel- 
kjendt,  det  andet  aldrig  set;  det  var  den  jydske  Nationalsang:  Jyden** 
og  en  Jydsk  Romance:  Gammel  Kjærrester.  Jeg  saa  fra  det  ene 
til  det  andet;  jeg  syntes,  mine  Hænder  var  blevne  saa  rige.  Paa  saa- 
dan en  Dag  faar  man  Løn  for  meget  trælsomt  og  utaknemligt  Arbejde, 
thi  da  gjæstes  man  for  en  Stund  af  den  hellige  Glæde,  der  greb  de 
Gamle,  naar  de  havde  fundet  et  nyt  Værk  af  Herodot. 

Efter  disse  personlige  Bekjendelser,  som  jeg  ikke  har  villet  holde 
tilbage,  endskjønt  jeg  ser  baade  deres  subjektive  Karakter  og  deres 
uvidenskabelige  Form,  forelægger  jeg  herved  mine  smaa  Fund  med 
et  Par  orienterende  Ord: 

Efterat  Himmelbjærgfesterne  var   gaaede   istykker   under  Blichers 

Hænder,  Torsøgte  den  aldrig  hvilende  Digter  at  rejse  Opmærksomhed 
for  en  ny  Aarsfest  —  hvad  han  kaldte  „et  Høstgilde"  —  paa  det  her- 
ligt beliggende  Hohøj  ved  Mariager.  Han  jog  det  ene  lille  animerende 
Piskesmæld  efter  det  andet  i  sin  Moniter  Randers  Avis;  det  første 
fremkom  11. Juni  1846;  han  ventede  hele  to  Maaneder;  ingen  Sympati 
meldte  sig;  han  blev  utaalmodtg  og  dikterede  atter  sin  Monttør  følgende: 

„Det  ringer  tredie  Gang. 
Himmelbjærgpræsten,  nu  entlediget  fra  det  Kald,  hvor  han  i  olte 
Aar  har  fungeret  [o:  Himmelbjæi^et],  fik  isinde  at  søge  et  andel  paa 
Hohøj  —  bevilget.     Ai    han    her  vil    prædike    over  sin  gamle  Text: 
.Folket    i    Satndrægtighed    og 
Trofasthed  om  Kongen!"  er  selv- 
følgeligt.    Men:     „er    Kirken    tom, 
vender  Preesien  om",  kommer  ikke 
Tilhørere,  er  Taleren  stum.  —  Vil 
ingen    paaiage  sig  at  smykke  Høj- 
alteret i  det  store  Gudshus,  saa  lyder 
ejheller  den  nylagte  Psalme: 

Havet  bruser,  Stormen  suser 

om  og  over  Daneland  osv." 
Artiklen,    som    var    underskrevet: 
Steen    S  teen  søn,     sluttede     med 
disse  Ord: 

„Mærk!  Tone  til  denne  Natio- 
nalsang [d:  „Havet  bruser"]  saavel- 
som  til  en,  ligeledes  ny,  jydsk 
Provindsialsang  giver  een  af 
vore  fortrinligste  Tonedigtere,  H.  C. 
Simonsen." 

—  Den  anden  „ny  jydske  Provindsialsang"  det  er  netop  Sangen 
om  Jyden,  som  Bhcher  havde  lavet  i  den  lange  Ventetid.  Der  blev 
imidlertid  ingen  Brug  for  den  paa  Hohøj;  thi  da  enhver  Deltagelse 
haardnakket  udeblev,  lod  Blicher  indrykke  følgende  Linjer  i  Randers- 
bladet : 

„Da  jeg  ikke  ene  og  alene  kan  indrette  og  forestaa  den  antydede 
Folkefest  paa  Hohøi,  saa  nødes  jeg  til,  for  mit  eget  Vedkommende,  at 
afsige  den.  — 

Spenlrup,  den  8dc  Sepibr.  1846. 

St.  St.  Blicher." 

Sangen  om  de  seje  Jyder  blev  da  nu  henlagt  og  glemt;  et  Aars 
Tid  efter  Blichers  Død  —  nemlig  11.  Maj  1849  dukked  den  imidlertid 
op  i  Aalborg  Stiftstidende;  hvem  det  er  som  har  reddet  den  ud  af 

den  almindelige  Ødelseggelse,  ved  vi  ikke;  vi  gjætter  paa  Blichers 
Komponist,  den  ovenfornævnte  Hans  Caspar  Simonsen,  en  Fynbo 
[f.  1812  -f-  18761,  d^r  i  S"  Aarrække  var  Musiklærer  i  Randers,  og 
som  tidligere  [1846]  havde  udgivet  et  Musikhæfte  med  Melodier  til  lire 
af  Blichers  jydske  Viser  og  nu  ogsaa  havde  sat  Tone  til  Jyden  —  den 
samme,  der  nu  kjendes  af  hvert  Barn  i  Landet,  men  som  Simonsen 
dc^  først  offentliggjorde  i  1857.  Ved  Sangens  første  Fremkomst  i  1849 
opholdt  Simonsen  sig  i  Sverrig;  han  kan  da  derfra  udmærket  have  sendt 

en  Afekrifi  af  Digiei  til  én  af  sine  jydske  Venner,  der  da  har  sat  det  i 
Bladet.  —  Det  er  blandi  denne  Mands  efterladte  Papirer  vi  nu  finder 
dette  haandskrevne  Exemplar  af  Digtet,  der  forhaabentlig  vil  være  et 
kjærkomment  og  ikke  altfor  overflødigt  Dokument  i  den  Strid,  der  i 
„Højskolebladet"  har  været  ført  om  den  rette  Tydning  af  dette  Digt. 
Den  nyopdagede  Romance  er  ligeledes  hentet  fra  H.  C.  Simon- 
sens Papirer;  det  forholder  sig  da  formodentlig  med  den  som  med 
Jyden,  at  Blicher  har  sendt  den  til  Simonsen  for  at  faa  en  Melodi 
paa  den.  Komponisten  har  imidlertid  ikke  faaet  Lejlighed  til  at  for- 
følge sin  Plan  om  Udgivelsen  af  flere  Melodier  til  Blichertexter,  hvorfor 
Digtet  er  blevet  lagt  hen,  indtil  det  nu  dukker  op  af  sin  60aarige  Grav: 

Gammel  Kjærrester. 
Gudsawien  hierinn!  aa  en  gleddele  Jywl! 
DeVl  Væjer  hæruhd,  te  en  Hund  mo  i  Skjywl. 
To  A  mo  wal  sæi.mæ  ve  Ownen  hænier? 
Aa  saa  skal  A  spell  Jer  ei  Slok  ælle  fiier. 

A'r'n  gammel  Stabejser,  de  sier  I  wal  da  — 
Aallywl  mi  Fiol  æ  mej  celler  in  A. 
A  haar  ikki  fliere  Vænner  in  dåen, 
Kahænsæ  dæn  lowwer,  nær  A  æ  kaast  hæn. 

Haahjasaamænd!  hudden  no  Tien  ka  goe! 
De  æ  stakket  si"n  te  vi  behgi  wa  smo  — 
Ka"  Muoiens  aa  A;  aa  da  vi  *uust  iland 
Hun  wa  som  mi  Kuen,  aa  A  som  hin  Mand. 

Da  blow  A  rown  ued  po  de  vildene  Haw, 
A  fek  ikke  Row  hwærken  Næt  æje  Daw. 
A  soe  ikki  Land  i  maangfoldige  Oer, 
Fa'  no  A  æ  kommen  te  denne  hæ  Goer. 

Aa  hwot  A  no  kam  udi  Vahren  saa  vidt, 
A  relle  haa  tint  po  Ka'  Muotens  ret  tidt. 
Guj  bæjr  ed!    A  maath  ikke  ve  hinne  blyww! 
Hmm!    Mon  hun  æ  dø?  æjer  æ  hun  ilyww? 

Si  her!     Hwæm  æ  de,  dær  æ  fallen  isøwn? 
A  trower,  hun  saawer  mæ  ohven  Øwn.  — 
„Aah!  de  æ  Ka'  Muotens  —  no  ær  ed  faabi, 
„Hun  sedde  po  Kihsten,  hun  ska  puttes  i.*' 

Den  Spelmand  han  trilled  po  Gwollet  hænier, 
Han  spelt  et,  han  saang  et  i  Vahren  no  mier. 
Aa  da  di  saa  baaer  hin  Ka'  Muotens  astæj, 
Da  put  di  den  Spelmand  te  Rollehid  mæj. 

Det  synes  mig  et  helt  igjennem  fuldvægtigt  Digt,  knapt  i  Formen, 
fint  og  yndefuldt  i  sin  troskyldige  Inderlighed;  noget  romantisk  og 
gammeldags;  aaja;  men  hvor  er  det  Blichersk  dette:  to  ensomt  flak- 
kende Menneskeskæbner,  to  Liv  i  Længsel,  men  et  Hav  imellem 
dem! 

„Ejs  vil  di  hat  hweranner,  men  de  skul  no  ett  væ  saaen". 

—  Hvor  han  var  rig,  den  Gamle!  Endda  han  hyppigt  gik  med 
Hul  paa  Hosen  —  som  Hul  paa  Posen;  og  nu  gaar  vi  andre  ærbødigt 
og  samler  Grynene  op  efter  ham! 


December. 


Danmark, 

Rigsdagen.  —  Arbejdsløshedskasser.  —  Det  sociale  Højre.  -     Højres  Delegeret- 
møde.  —  Militærdisciplin.   —  Valgene  til  Menighedsraadene.   —  Kirkeligningen.    — 

Borgmestervalg. 

Maanedens  Rigsdagsliv  begyndte  med,  at  Folketinget  vedtog  Forslaget 
om  kommunal  Valgret.  De  gifte  Kvinders  og  Tyendes  Valgret  vedtoges 
enstemmig;  Højre  lod  være  at  stemme.  Dernæst  er  drøftet  en  Del  Love 
af  den  Art,  som  hører  til  Rigsdagens  Hverdagsgerning.  Størst  Betydning  har 
Husmandsloven;  Drøftelsen  viste,  at  Meningerne  om  Tilskudets  Størrelse 
er  meget  forskellige,  og  at  der  er  nogen  Udsigt  til,  at  i  alt  Fald  Folke- 
tinget beslutter  at  imødekomme  Husmændenes  Ønsker;  fra  Kr.  Petersen, 
Sandby  fremførtes  en  Tanke  om  Stats-  eller  snarere  Kommunefæste,  som 
har  en  Del  Tilhængere  blandt  Husmændene.     I  Landstinget  vedtoges  Loven 

om  Diætforhøjelse  for  Rigsdagsmændene  under  Modstand  af  en  lille  Del 
af  Højre.  Rigsdagsmændene  har  da  nu  10  Kr.  om  Dagen,  og  Tillæget 
fik  endda  tilbagevirkende  Kraft  for  den  forløbne  Del  af  Samlingen. 

En  mere  almindelig  politisk  Interesse  har  blandt  de  Ting,  der  har 
været  behandlet  i  denne  Maaned,  det  Forslag  om  Arbejdsløsheds- 
kasser, som  er  stillet  i  Folketinget  af  4  Højremænd:  Paul  Rasmussen, 
Martin  Madsen,  Lange  og  Birch.  Der  findes  i  enkelte  Kredse  af  Højre, 
vel  nok  mest  de  noget  yngre  en  ubestemt  Følelse  af,  at  det  i  sociale 
Spørgsmaal  gælder  at  komme  til  at  staa  til  Venstre  for  Venstre,  og  nogle 
af  dem  begynder  saa  smaat  at  tale  om  et  socialt  Højre.  Det  er  ikke 
urigtig  grebet  af  de  Mænd,  som  eksperimenterer  hermed,  at  tage  netop 
Spørgsmaalet  om  Arbejdsløsheden  op.  Enhver,  som  har  færdedes  en  Smule 
mellem  de  energiske  unge  Arbejdere,  som  i  Diskussionsklubber,  gennem 
Foredrag  o.  s.  v.  med  beundringsværdig  Iver  og  stort  Udbytte  stræber  at 
dygtiggøre  sig  til  senere  politisk  og  faglig  Virksomhed,  ved,  at  for  dem  er 
intet  Spørgsmaal  saa  brændende  som  dette.  Arbejdsløsheden  er  den  store 
Brøst  i  det  bestaaende  Samfund,  som  gør,  at  al  Erkendelse  af  de  Frem- 
skridt, som  foregaar,  i  Arbejdernes  Bevidsthed  træder  i  Skygge  for  denne 
ene  afgørende  Ulykke.  Rundt  om  i  Landene  er  man  da  ogsaa  saa  smaat 
begyndt  at  prøve  paa  at  finde  Midler  derimod  ad  den  Forsikringens 
Vej,  der  har  hjulpet  paa  saa  mange  andre  Omraader.  De  fleste  Steder 
har  Arbejderne  været  ene  derom;  i  Svejts  er  dog  sine  Steder  Kanton- 
regeringen traadt  hjælpende  til. 

Det  Forslag,  de  4  Højremænd  har  stillet,  er  et  særdeles  beskedent 
Forsøg.  De  tænker  sig  oprettet  nogle  Arbejdsløshedskasser,  hvis  Med- 
lemmer ved  et  vist  Bidrag  sikrer  sig  Hjælp  i  Tilfælde  af  Arbejdsløshed, 
altsaa  nogenlunde  svarende  til  Sygekasserne.  Staten  skal  yde  Tilskud  til 
Kasserne,  men  ikke  over  det  meget  ringe  Beløb  120000  Kr.  om  Aaret; 
Forsikringen  skal  ikke  gælde  i  Lockout-  og  Stnketilfælde,  og  i  det  hele 
søger  Forslagsstillerne  paa  mange  Maader  Sikkerhed  mod,  at  disse  Kasser 
skal  kunne  bruges  mod  Arbejdsgiverne. 

Forslaget  henvistes  til  Behandling  i  et  Udvalg;  en  nærmere  IJnder- 
søgelse  dér  vil  vel  nok  vise  adskillige  Mangler  ved  det,  som  maa  af- 
hjælpes, for  at  det  kan  anvendes,  men  det  er  at  ønske,  at  Udvalget  hur- 
tigst mulig  maa  møde  med  et  Forslag,  som  kan  sendes  over  til  Landstinget. 
Dette  vil  have  svært  ved  at  standse  et  Forslag,  som  udgaar  fra  dets 
Meningsfæller,  og  som  har  faaet  en  Slags  Tilslutning  fra  Højres  Delegeret- 
møde. Og  en  Ære  for  Danmark  vilde  det  være,  om  vi  kom  til  at  gøre 
Forsøget  her  før  andre  Steder.  Kun  ad  Erfaringens  Vej  er  det  muligt  at 
naa  frem  paa  dette  Omraade,  og  blandt  de  ikke  faa  Fordele,  det  har  at 
være  en  lille  Stat,  er  ogsaa  den,  at  de  sociale  Eksperimenter  der  kan  gøres 
saa  meget  lettere  end  i  en  stor  Stat. 

Der  er  dog  ingen  Grund  til  paa  dette  enkelte  Forslag  at  bygge  nogen 
Tro  paa  Dannelsen  af  et  socialt  Højre  eller  paa  Højres  Omformning  til  et 
Parti  med  social  Forstaaelse.  De  Mænd  i  Partiet,  der  fantaserer  derom, 
er  faa  og  uden  Anseelse,  og  de  er  for  en  stor  Del  de  samme,  der  har  vist 
det  mest  hadefulde  Sindelag  mod  Socialdemokraterne.  Og  en  social  Politik 
ført  i  Strid  med  Arbejderne  selv,  det  hører  nu  en  Gang  til  de  Selvmod- 
sigelser, der  er  lovlig  store  for  det  virkelige  Liv.  Støtte  i  Arbejderkredse  faar  den 
ikke,  og  Sangbund  i  de  velstillede  Folkelag,  der  mest  af  alt  holder  fast 
ved  Højre  af  Skræk  for  Sosialdemokratiet,  er  der  ikke  stor  Udsigt  til.  Det 
Delegeretmøde,  Højre  har  holdt  nu  i  December,  tyder  tvertimod  paa,  at 

den  mest  reaktionære  Tankegang  ganske  har  faaet  Overtaget  i  Partiet. 
„Den  lige  Valgret  i  Kommunerne  maa  hindres"  var  Talernes  praeterea 
censeo,  og  de  spæde  Røster,  der  lød  i  modsat  Retning  sloges  ganske  ned. 
Længslen  efter  atter  at  genforenes  med  de  Fri  konservative  var  Mødets 
bærende  Stemning,  og  disse  turde  i  alle  sociale  Spørgsmaal  staa  et  godt  Stykke 
til  Højre  for  Højre.  — 

Samtidig  med,  at  man  i  Tyskland  diskuterede  Soldatermishandlinger, 
har  vi  herhjemme  haft  en  ganske  lille  Militæraifære.  Det  var  hændt,  at 
en  Soldat  efter  nogle  særlig  haarde  og  plagsomme  Øvelser  til  sine  Kamme- 
rater havde  givet  sine  Følelser  overfor  den  kommanderende  Kaptajn  Luft 
i  Ordet  „Sjover*",  saadan  som  det  daglig  hænder  Soldater  med  Anvendelse 
af  dette  eller  lignende  Udtryk.  En  tjenstivrig  Underofficer  meldte  det, 
men  Oberstløjtnant  Kalk  au,  der  var  Bataillonens  Chef,  var  fornuftig  nok 
til  at  nøjes  med  en  Formaningstale  til  Manden.  Men  deraf  blev  der  stort 
Røre,  og  det  endte  med,  at  Krigsministeren  greb  ind;  Oberstløjtnanten  blev 
'dømt  til  8  Dages  Stuearrest  og  forflyttet  fra  København. 

Sammenlignet  med  de  tyske  Soldaterhistorier,  vi  uafladelig  hører  om,  viser 
denne  lille  Affære  stærkest,  hvor  meget  bedre  vi  har  det  her,  men  ærger- 
ligt er  det  alligevel  ogsaa  her  at  se  den  militaristiske  Taabelighed  dukke 
op,  selv  om  det  sker  i  uskyldigere  Form.  Det  skulde  synes  at  stemme 
bedre  med  den  Aand,  Krigsministeren  ellers  prøver  at  indføre  i  Hæren, 
om  han  havde  taget  lige  saa  fornuftig  paa  denne  Sag,  som  Oberstløjtnant 
Kalkau  gjorde.  — 

Valgene  til  Menighedsraadene  har  fundet  Sted  uden  at  vække 
nogen  større  Iver.  Hist  og  her  har  der  været  livlig  Valgkam*p  mellem 
Partierne;  saaledes  i  Holstebro,  hvor  Indre-Mission  fik  399,  Grundtvigia- 
nerne 207,  de  Højkirkelige  186  Stemmer,  og  i  Herning,  hvor  Indre- 
Mission  i  .hæftig  Kamp  mønstrede  336  mod  Grundtvigianernes  264.  Men 
de  fleste  Steder  har  Deltagelsen,  selv  blandt  de  indskrevne  Vælgere  været 
beskeden,  og  ofte  er  de  ledende  i  al  Fredelighed  blevet  enige  om  en  Fællesliste 
for  Partierne.  Det  samlede  Indtryk  er,  at  paa  Landet  har  der  været  en  ganske 
ordentlig  Deltagelse  men  heller  ikke  mere,  og  i  Byerne  har  der  kun  hos  et  ganske 
lille  Mindretal  været  Interesse  for  disse  kirkelige  Valg.  I  København  og 
Frederiksberg,  hvor  vel  ialt  henved  200000  opfylder  Valgretsbetingelserne, 
har  kun  omkring  14000  meldt  sig  som  Vælgere  og  kun  4 — 5000  af  dem 
har  stemt.  En  fuldstændig  Maalestok  for  den  kirkelige  Interesse  i  Køben- 
havn er  naturligvis  disse  Tal  ikke,  men  saa  smaa  var  de  dog  ikke  blevet, 
om  ikke  de  kirkelig  Interesserende  havde  været  et  Mindretal  af  Befolk- 
ningen. 

Dette  er  ikke  uden  Betydning  for  Bedømmelsen  af  den  Konflikt,  der  er 
mellem  Kultusministeren  og  Københavns  Kommunalbestyrelse,  om  hvor 
meget  der  skal  udskrives  i  Skat  til  Kirkernes  Vedligeholdelse.  Kirkerne 
vilde  have  det  højeste.  Loven  tillader.  Kommunalbestyrelsen  mente,  at 
de  kunde  nøjes  med  det  halve,  men  Kultusministeren  fastslog,  at  de 
skulde  have  det  altsammen.  Det  drejer  sig  ikke  om  store  Penge,  men 
unægtelig  er  der  noget  højst  urimeligt  i,  at  det  Flertal  af  Byens  Befolk- 
ning, der  intet  har  med  Kirken  at  gøre,  skal  blive  ved  at  betale  til  Ved- 
ligeholdelsen af  Kirkebygningerne.  Det  er  en  af  den  bestaaende  Folke- 
kirkeordnings talløse  Selvmodsigelser.  Men  sandt  er  det,  at  de  kirkelig 
indifferente  ikke  kan  klage  med  rigtig  Vægt  over  alle  disse  Urimeligheder, 
saa  længe  de  ikke  benytter  deres  Ret  til  at  udmelde  sig  af  Folkekirken. 
Der  burde  blandt  alvorlige  Fritænkere  rejses  en  Bevægelse  for  en  saadan  Ud- 

meldelse,  og  alvorlige  Kristne  burde  med  Sympati  se  et  saadant  Forsøg 
paa  at  skabe  Klarhed  og  Redelighed,  hvor  alt  nu  er  Forvirring  og  Kom- 
promis. Noget  gaar  allerede  Bevægelsen  i  denne  Retning.  Fra  1890  til 
1901  er  Antallet  aF  dem,  der  i  hele  Danmark  staar  udenfor  Trossamfundene 
steget  fra  2148  til  3628,  og  af  disse  sidste  bor  de  1690  i  København.  I 
denne  By  stiftedes  i  1903:  470  borgerlige  Ægteskaber  mod  291  Aaret  i 
Forvejen.     Men  alt  dette  er  jo  endnu  kun  en  svag  Begyndelse. 

Endelig  bragte  December  Maaned  i  København  Valg  af  en  ny  Borg- 
mester. Bagermester  Marstrand,  der  i  Forvejen  var  Raadmand,  valgtes 
med  de  Liberales  og  Socialdemokraternes  28  Stemmer  mod  9  Antisocialister. 
De  Liberale  og  Socialdemokraterne  har  nu  i  Forening  Flertal  i  Magi- 
straten. 

Tyskland. 

Regeringen  og  Socialdemokraterne.  —  Den  store  Væverstrike. 

Den  ny  Rigsdagssamling  aabnedes  med  en  stor  Debat  mellem  Rege- 
ringen og  Partiernes  Ordførere.  Den  har  vakt  megen  Beundring  i  Tysk- 
land, og  utvivlsomt  ydedes  ogsaa  betydelige  Indlæg,  men  det  stærkeste 
Indtryk  er  dog  det,  at  der  trods  alt  er  meget  igen,  før  en  saadan  tysk 
Diskussion  i  Form  og  Indhold  kan  staa  Maal  med  en  lignende  Forhand- 
ling i  London  eller  Paris. 

Mellem  Rigskansleren  Grev  Bulow  og  Socialdemokratiets  Høvding 
Bebel  fandt  en  ganske  storstilet  Talerduel  Sted,  fortsat  i  en  hel  Række 
timelange.  Taler.  Bebel,  der  nyder  Ry  som  Tysklands  første  Taler,  førte 
Ordet  med  sædvanlig  Styrke,  men  kun  eet  Afsnit  af  hans  Taler  frembød 
større  almindelig  Interesse.  Det  var  hans  bevægede,  paa  grundige  Oplys- 
ninger byggede  Skildring  af  Elendigheden  i  den  lille  sachsiske  By  Crim- 
mitschau,  hvor  der  for  Tiden  raser  en  Kamp  mellem  de  forsultne  Vævere 
og  deres  Arbejdsdivere,  som  truer  med  at  udvikle  sig  til  en  stor  Konflikt 
mellem  Arbejdsgivere  og  Arbejdere  over  hele  Tyskland.  Maaneder  igennem 
har  nu  7 — 8000  Vævere  været  uden  Arbejde;  bestandig  mere  aabenlyst 
har  Embedsmændene  taget  Parti  for  Fabrikanterne.  Bebel  sluttede  med 
skarpt  at  understrege,  at  ingen  af  de  borgerlige  Talere  havde  haft  Tanke 
for  de  forfulgte  Vævere.  „De,  der  vandrer  paa  Sollandets  Højder,  har 
ingen  Følelse  for  .  de  Undertryktes  Nød.  De  hører  ikke  Millionernes 
Harme". 

Bill  o  w 's  Tale  blev  holdt  med  et  ganske  tiltalende  Humor,  der  dog  laa 
nogle  Streger  for  langt  nede.  Hans  Hovedemne  var  den  socialistiske 
Fremtidsstat.  Ufortrødent  red  han  i  Timevis  denne  de  naiveste  Anti- 
socialisters Kæphest,  og  frejdig  afleverede  han  en  passende  Samling  af  de 
traditionelle  Vittigheder  derom.  I  Haanden  holdt  han  en  Brochure  af  den 
doktrinære  Socialdemokrat  Kautsky  om  „Den  sociale  Revolution",  „som  en 
grøn  Bfledecker,  en  Rejsebog  til  Utopiens  Land"  sagde  han,  men  hans 
Tale  røbede  saa  ringe  Forstaaelse,  at  en  radikal  Rigsdagsmand  i  sit  Referat 
betvivler,  at  Rigskansleren  havde  læst  Bogen.  Mere  end  denne  Øvelse  i 
Disputerekunsten,  betød  det  Svar,  Biilow  gav  en  konservativ  Taler,  som  for- 
langte kraftigere  Forfølgelse  af  Socialdemokraterne.  Biilow  lovede  med 
en  af  de  siden  Bismarks  Tid  yndede  brutale  Vendinger  „hensynsløst  at  slaa 
enhver,  der  vover  at  sætte  sig  op  mod  Lovens  Majestæt,  til  Jorden".  Men 
han  afviste  bestemt  enhver  Tanke  om  „nervøst  Lovgiveri"  i  Form  af  Und- 
tagelseslove.  Det  vilde  blot  splitte  de  borgerlige  Partier,  sagde  han,  medens 
hans  Ønske  var  at  skabe  Enighed  mellem  dem  alle  til  Kamp  mod   Social- 

demokratiet.  Desuden  vilde  han  bekæmpe  disse  med  sociale  Reformlove. 
I  samme  Aand  har  han  udtalt  sig  overfor  en  Deputation  fra  de  krisielig- 
nationaie  Fagforeninger,  som  er  omtalt  i  et  tidligere  Hæfte  (S.    119). 

Kun  fra  et  af  de  borgerlige  Partier  støder  Rigskanslerens  antisocialistiske 
Politik  paa  bestemt  Modstand.  Det  er  de  socialliberale,  hvis  Førere  er 
Barth  og  Naumann.  Barth  siger  haanlig  om  Rigskanslertaleme :  „Rigs- 
kansler Grev  Biilow  har  i  Rigsdagen  leveret  Socialdemokraterne  en  glim- 
rende Fægtning.  Hvert  Skud  traf.  Men  del  var  Salonbosseskud,  aiTyrede 
mod  en  Hval.  Alligevel  har  denne  jeu  d'esprit  voldt  mange  velsindede 
megen  Glæde.  Ogsaa  det  er  et  Resultat.  Men  man  skal  ikke  danne  sig 
for  store  Tanker  om  Betydningen.  Hvis  Socialdemokratiet  kunde  tilintet- 
gøres med  Dialektik,  var  det  dræbt  for  længe  siden".  Ikke  desmindre  er 
Talerne  blevet  fundet  værdige  til  at  samles  i  en  Brochure,  som  man  nu 
lader  uddele  gennem  Embedsmændene. 

Debatens  andet  Hovedemne  var  Soldatermishandlingeme,  men  disse  vil 
blive  nærmere  omtalte  i  et  følgende  Hæfte,  Eugen  Richter  vakte  her 
en  Del  Opmærksomhed  ved  en  vægtig  Tale  mod  Mishandlingerne,  hvor 
han  for  en  Gangs  Skyld  lod  være  at  angribe  Socialdemokraterne.  Cen- 
trums Ordfører  Schfldler  kritiserede  Regeringen  ret  hvast,  men  alle  er 
enige  om,  at  dette  kun  betød,  at  Partiet  vilde  lade  Ministeriet  Føle.  hvor 
afhængig  det  er  af  de  katolske  Stemmer. 

Centrum  og  Regeringen. 


England. 

Chamberlains  Kommission.  —  Ny  Tilbagegang  ved  Valgene.  —  Arbejderpartiets  Sejr 
i  Avslralien.  Kvindelige  Vælgere. 
Chamberlain  har  i  December  gjort  et  meget  behændigt  Træk.  Det 
er  engelsk  Skik  at  nedsætte  kongelige  Kommissioner,' til  Undersøgelse  af 
store  Spørgsmaal,  og  saadanne  Kommissioner,  hvis  Medlemmer  tages  fra 
de  forskellige  Partier,  nyder  en  stor  Anseelse.  Nu  har  Chamberlain  uden 
videre  paa  egen  Haand  dannet  en  saadan  Kommission,  sammensat  af  be- 
rømte Nationaløkonomer,  rige  Forretningsmænd  og  indflydelsesrige  Politikere, 
men  alle  af  de  rette  Meninger.  Saa  haaber  han  vel,  at  Folk  skal  over- 
føre noget  af  den  Respekt,  de  plejer  al  have  For  de  store  Kommissioner, 
ogsaa  paa  hans. 

Desuden  har  han  haft  det  Held  at  kunne  proklamere  tre  Valgs  Udfald 
som  Sejre,  „Dødsstød  for  Frihandelen",  som  det  hedder  i  Protektionistpressen. 
Men  dette  vil  dog  kun  gøre  Indtryk  paa  de  naiveste.  De  tre  Valg  fandt 
nemlig  Sted  i  tre  af  de  sikreste  konservative  Kredse,  og  Sejren  indskrænker 
sig  til,  at  det  lykkedes  at  bevare  disse,  alle  med  en  stærkt  formindsket 
Majoritet.     lait  var  denne  gaaet  ned  fra  9300  til  4200  Stemmer. 

Af  stor  Betydning  er  Valgene  til  den  avstralske  Rigsdag.  Siden 
1901  findes  der  i  Avstralien  foruden  de  enkelte  Staters  Parlamenter  et 
fælles  Parlament  med  et  Senat  og  et  Underhus.  Der  er  almindelig  Valg- 
ret, og  nu  har  ogsaa  Kvinderne  faaet  Del  i  Valgretten,  saa  de  kunde  møde  frem 
i  ikke  mindre  Tal  end  Mændene.  Vælgerne  er  delt  mellem  tre  Partier: 
et  protektionistisk  Regeringsparti,  der  hidtil  har  haft  Overtaget,  et  frihandels- 
venligt  Oppositionsparti  og  et  Arbejderparti,  der  uden  at  være  egentlig 
socialistisk  ønsker  gennemført  i  hele  Avstralien  sociale  Love  om  tvungen 
Voldgift  o.  s.  V.  af  lignende  Art  som  de  Arbejderlove,  der  allerede  er  gæl- 
dende paa  Ny-Zeeland  og  delvis  i  nogle  af  de  andre  Stater.  Denne  Gang 
valgtes  det  halve  Senat  og  hele  Underhuset.  Udfaldet  blev,  at  der  i 
Senatet  kom  ialt:  8  ministerielle,  14  af  Oppositionen,  14  af  Arbejderpartiet, 
og  i  Underhuset  henholdsvis  26,  27  og  22. 

Dette  er  en  stor  Sejr  for  Arbejderne,  der  er  gaaet  frem  fra  8  til  14  i 
Senatet,  fra  16  til  22  i  Underhuset,  begge  Steder  paa  Bekostning  af 
Regeringspartiet.  Det  menes,  at  deres  Sejr  mest  -skyldes  Kvinderne,  der 
har  taget  ivrig  Del  i  Valgene.  Chamberlains  tro  Ministerium  vil  nu  mulig- 
vis falde,  men  da  ogsaa  Arbejderne  er  delvis  protektionistiske,  venter  man 
sig  et  Kvalitionsministerium  af  Protektionist-  og  Arbejderpartiet,  som  ikke 
vil  gaa  direkte  mod  Chamberlains  Politik.  Sandsynligvis  vil  der  nu  blive 
gennemført  en  vidtgaaende  Arbejderlovgivning,  der  vil  give  rig  Lejlighed  til 
at  høste  Erfaringer  af  megen  Interesse  ogsaa  for  Evropa,  selv  om  man 
ikke  uden  videre  kan  slutte  fra  Resultaterne  derovre  til,  at  det  vilde  gaa 
ligesaa  her. 

Frankrig, 

Forslag  om  Forbud  mod  Munke-  og  Nonneskoler.   —  Méline  og  Jules  Lemaitre.  — 
Drey fusaffæren.  —  Ordeners  Afskaffelse.  —  Voldgiftstraktat  med  Italien. 

Kampen  mod  de  gejstlige  Ordener  er  i  December  ført  et  stort  Skridt 
videre.  Regeringen  har  i  Deputeretkamret  stillet  Forslag  om,  at  al  Under- 
visning i  Folkeskole,  Lærdskole  og  ved  Universitetet  skal  forbydes  alle 
Munke  og  Nonner.  Denne  Gang  gælder  det  alle  Ordenerne,  ogsaa  de 
forholdsvis  føjelige,  der  for  længst  havde  søgt  og  faaet  Statens  Anerkendelse. 
Af  Munkeordener  er  der  kun  en  tilbage  med  Undervisningsanstalter,  som 
rammes  af  dette  Forslag.  Det  er  „de  kristne  Skolebrødre",  men  denne  Orden  har 
1452  Skoler  med  omkring  300000  Drenge,  saa  det  betyder  mere  end  alle 
de  Ordener,  man  hidtil  har  ramt.  Af  Nonneordener  gælder  det  nu  697 
med  2817  Skoler,  der  saa  vidt  det  kan  beregnes,  har  omtrent  800000 
kvindelige  Elever.  I  alt  drejer  det  sig  da  om  Vs  »f  de  5V2  Million  Skole- 
børn, der  er  i  Frankrig.  Det  foreslaas,  at  Luknmgen  af  Skolerne  først 
skal  ske  i  Løbet  af  5  Aar,  saa  at  Staten  i  Mellemtiden  kan  indrette  sine 
Skoler  paa  at  modtage  dem. 

Dette  Forslags  Gennemførelse  vil  selvfølgelig  ikke  sige,  at  den  katolske 
Religionsundervisning  er  forbudt  i  Frankrig.  Staten  lønner  50000  katolske 
Præster,  der  udenfor  Skolen  kan  give  Børnene  Religionsundervisning  efter 
Ønske;  i  Folkeskolen  er  Torsdagen  endda  fra  gammel  Tid  Fridag  af  Hen- 
syn dertil,  og  til  Statens  Latinskoler  er  endnu   knyttet   Præster,   som  Ele- 

» 
verne  kan  faa  Religionsundervisning  hos.  Desuden  kan  Katoliker  meget 
vel  oprette  Skoler  med  Religionsundervisning.  Det  er  kun  Undervisning 
af  Munke  og  Nonner,  der  foreslaas  forbudt.  Dette  er  i  Virkeligheden  et  mindre 
Indgreb  i  den  religiøse  Frihed  end  det,  som  finder  Sted  herhjemme, 
hvor  alle  Skoler  skal  have  Religionsundervisning,  og  hvor  der  med  Paa- 
beraabelse  af  uklare  Lovbestemmelser  afkræves  selv  dem,  der  ef  traadt 
ud  af  Folkekirken  og  indgaar  borgerligt  Ægteskab,  en  Erklæring  om,  at 
de  vil  lade  deres  Børn  opdrage  i  en  eller  anden  Religion.  Men  sandt  er 
det  naturligvis,  at  i  Frankrig  føler  flere  sig  krænkede  ved  den  nye  Tvang 
end  her  ved  den  gamle,  nedarvede,  og  lidet  glædeligt  er  det,  at  man  intet 
af  Stederne  kan  finde  Former  for  det  religiøse  Liv,  der  tillader  fuld  Frihed. 

I  Deputeretkamret  vedtoges  det  med  usædvanlig  stor  Majoritet:  338 
mod  216  efter  Regeringens  Ønske  at  lade  Forslaget  gaa  til  det  staaende 
Skoleudvalg.  1  Rigsdagen  og  blandt  Vælgerne  synes  det,  at  Regeringens 
Stilling  stadig  styrkes.  Katolikeme  taber  mere  og  mere  deres  Indflydelse 
over  Vælgerne;  et  nyt  Uheld  for  dem  har  det  været,  at  Pave  Pius  høj- 
tidelig har  fordømt  de  Skrifter,  som  er  udgivne  af  Abbed  Loisy,  en 
Gejstlig,  der  nyder  stor  Anseelse  i  den  mere  videnskabelig  dannede  Del 
af  den  yngre  katolske  Verden,  men  som  ikke  har  vist  sig  tilstrækkelig 
ortodoks.  Det  moderate  Oppositionsparti  er  i  fuld  Opløsning.  Méline,  der  saa 
længe  var  Sjælen  i  Sammensmeltningsforsøgene  mellem  de  moderate  og 
de  konservative,  er  nylig  gaaet  fra  Deputeretkamret  over  i  Senatet.  Hans 
gamle  Vælgere  har  nu  opstillet  en  Kandidat,  der  lover  at  slutte  sig  til 
Regeringspartiets  højre  Fløj,  og  Méline  har  fundet  det  nød\^endigt  at  tage 
ud  og  anbefale  ham  imod  en  nationalistisk  Modkandidat.  Nationalisterne 
har  end  ikke  nu  ved  Genoptagelsen  af  Dreyfussagen  kunnet  skabe 
mindste  Bevægelse.  I  fuld  Ro  har  Revisionskommissionen  undersøgt  Sagen, 
og  det  er  blevet  taget  af  alle  som  en  Selvfølge,  at  dens  Resultat  blev,  at 
Sagen  skulde  genoptages  og  sendes  til  den  øverste  Domstol,  Kassasions- 
retten.  Den  for  nogle  Aar  siden  saa  beundrede  Nationalistfører,  den  be- 
rømte Forfatter  Jules  Lemaitre,  synes  nu  at  være  naaet  et  rent 
Desperatiofisstandpunkt;  ved  et  Festmaaltid  i  Normandiet  har  han.  Patri- 
oten fremfor  alle,  søgt  at  hidse  Nordfrankrig  mod  Sydfrankrig  ved  en 
rystende  Skildring  af,  hvorledes  det  radikale  Syden  tyranniserer  det  besin- 
dige Norden.     Han  har  kun  høstet  Spot  derfor. 

I  Deputeretkamret  er  der  i  December  foregaaet  en  af  de  ikke  sjældne 
Demonstrationer,  som  man  ikke  mener  altfor  meget  med.  Trods  Combes 
har  Kamret  med  352  mod  225  Stemmer  vedtaget  hurtig  Fremme  af  et  For- 
slag om  Afskaffelse  af  alle  Slags  Ordenstegn.  De  principfaste  Lovgivere, 
der  stemmer  for  Afskaffelsen  af  de  Ærestegn,  de  selv  attraar,  og  som  de 
ihærdig  søger  at  fornøje  deres  Vælgere  med,  er  blevet  en  Smule  spottede 
i  Pariserpressen,  hvoraf  en  Del  forsvarer  Baandene  og  Korsene,  oftest  efter 
Tschernings  Formel  fra  1848:  Herregud,  saa  længe  der  er  nogen  det 
morer,  saa  lad  dem  have  det.  Livet  har  ikke  for  mange  Glæder.  Andre 
siger  dog  dertil,  at  disse  Ærestegn  ingenlunde  blot  er  en  latterlig  Fortids- 
levning, men  at  de  faktisk  benyttes  som  et  mægtigt  Demoralisationsmiddel 
i  Regeringens  Haand.  De  sidste  har  utvivlsomt  Ret,  og  derfor  er  enhver 
Demonstration  mod  Ordenssystemet  glædelig,  hvad  enten  den  kommer  fra 
lidet  oprigtige  Deputerede,  der  stemmer  for  en  Dagsorden,  eller  fra  Viden- 
skabsmænd,'der  selv  afslaar  at  tage  mod  disse  Tegn,  saaledes  som  Curie 
har  gjort,  da  man  nu  vilde  hædre  ham  med  Æreslegionens  Baand. 

Efter  Voldgiftstraktaten  med  England  er  nu  fulgl  en  ganske  tilsvarende 


mellem  Frankrig  og  Italien,  og  der  synes  at  være  Haab  om,  at  Frankrig 
vil  fortsætte  med  lignende  Traktater  med  Danmark,  Sverig-  Norge  og 
Holland. 

Rusland— Japan. 
Maaneden  begyndte  med,  at  Japans  Rigsdag  gav  sin  Mening  til  Kende 
om  Konflikten  med  Rusland.  Rigsdagen  derovre  beherskes  af  de  krigerske 
Adelskredse,  og  den  lagde  da  ogsaa  sin  Indflydelse  i  Vægtskaalen  gennem 
et  Mistillidsvotum  til  Regeringen,  fordi  denne  formentlig  optraadte  for 
fredelig.  Regeringen  svarede  med  at  opløse  Rigsdagen,  og  fonsatte  Under- 
handlingerne uforstyrret,  men  nogen  Forstaaeise  med  Rusland  lykkedes  det 
ikke  at  naa.  Japaneserne  kan  daarlig  forsone  sig  med,  at  Russerne  har 
besat  Mantschuriet,  og  Rusland  vil  ikke  Rnde  sig  i  Japans  Herredemme 
over  Korea ;  de  vil  i  det  mindste  have  to  Krigshavne  der,  hvoraf  den  ene 
vilde  true  Japan,  den  anden  Peking.  Hvilken  af  de  to  Stater,  der  raader 
over  den  største  Styrke  paa  Kamppladsen,  er  ikke  til  at  beregne.  Japan 
har  en  An  almindelig  Værnepligt,  og  dets  Hær  anslaas  til  4^500000 
Mand,  medens  Russerne  antages  nogenlunde  hurtig  at  kunne  samle  om- 
kring 200000  i  Østasien.  Japaneserne  har  en  fortræffelig  udstyret  og  stor 
Flaade  og  anses  for  meget  dygtige  Søkrigere;  men  naar  de  russiske  Skibe,  som 
er  paa  Vej  derover,  ankommer,  vil  dog  den  russiske  Flaade  talmæssig 
være  Japans  jevnbyrdig.  En  Kamp  vilde  da  have  Udsigt  til  at  blive  lang- 
varig og  overvlettes  dyr,  og  Penge  har  aabenbart  begge  Parter  særdeles 
svært  ved  at  skaffe.  Selv  en  Kolonialkrig,  naar  den  er  nogenlunde  om- 
føttende,  som  Boerkrigen  var  det,  og  som  en  Krig  mellem  Rusland  og 
Japan  vilde  blive,  koster  saa  overordentlige  Pengesummer,  al  de  rigeste 
af  Stormagterne  har  svært  ved  at  skaffe  dem,  og  at  Opgaven  for  et  Land 
som  Rusland  næsten  synes  uløselig. 

Italien.  —  Spanien.  —  Østrig- Ungarn.  —  Holland.  —  Svejts.  — 
Grækenland. 

I  Italien  begyndte  det  nye  Ministerium  Giolitti  Maaneden  med  at 
hente  sig  et  Tillidsvotum  af  Deputeretkamret  med  284  Slemmer  mod  1 1 4. 
Men  det  store  Flertal  var  broget  sammensat  af  forskellige  Grupper,  og 
endnu  er  det  umuligt  at  forudse,  om  Ministeriet  vil  vinde  Styrke,  og  i 
hvilken  Retning  dets  Politik  kommer  til  at  gaa. 

Der  har  efter  Paveskiftet  været  en  Del  Røre  blandt  den  Del  af  Italiens 
Katoliker,  som  har  Lyst  til  at  kaste  sig  ind  i  Landets  Politik  og  søge  at 
vinde  Fodfæste  For  Katolisismen  ved  en  liberal,  arbejdervenlig  Politik.  Men 
nu  er  den  nye  Pave  traadt  hindrende  i  Vejen  derfor  ved  en  Bulle,  der 
befaler  Italiens  Katoliker  vedblivende 
at  holde  sig  Fra  Politik,  og  som  i 
det  hele  bæres  af  en  stærkt  kon- 
servativ Aand. 

Megen  Bevægelse  har  Zanar- 
d  e  1 1  i  's  Død  vakt.  Han  var  en 
overbevist  Demokrat,  en  dygtig  om 
end  ikke  særlig  fremragende  Poli- 
tiker og  fri  for  de  Korruptions- 
tendenser,  som  pletter  saa  mange 
italienske  Politikere.  Hans  Mini- 
sterium fra  1 90 1  til  1 903  tog 
Frankrigs  radikale  Ministerium  til 
Mønster,  angreb  Kirkens  Indflydelse, 
gav  Arbejderbevægelsen  fri  Ret  til 
at  udvikle  sig  og  skabte  en  længe 
ukendt  Orden  i  italienske  Finans- 
fbrhold.  Hvor  solid  den  hele  Frem- 
gangsbevægelse  er,  synes  dog  endnu 
ret  uklart. 

I  Spanien  er  Ministeriet  Vil- 
la verde  faldet,  vel  nærmest  paa 
Grund  af  Hoffets  Skuffelse  over 
Kommunevalgene,     hvor    Republi-  zimrdejii. 

kanerneogSocialdemokratemehavde 

vundet  en  Række  Sejre,  navnlig  i  de  store  Byer.     1  Stedet  er  kommet 
det  udpræget  klerikale  og  reaktionære  Minsterium  Maura. 

I  Østrig-Ungarn  bragte  December  lidt  mere  Ro.  Obstruktionspoli- 
tiken  mod  Ttsza  er  foreløbig  indstillet  og  baade  i  Buda-Pest  og  i  Wten  er 
det  lykkedes  at  faa  valgt  Medlemmer  til  Delegationerne,  den  Fæltesrigsdag, 
som  bevilger  Budgettet,  og  dennes  Samling  er  gaaet  forholdsvis  Fredelig. 

I  Holland  er  det  lykkedes  det  konservative  Ministerium  Kuyper,  der 
er  skabt  ved  Alliancen  mellem  Kaiolikerne  og  de  ortodokse  Kalvinister  at 
gennemføre  en  klækkelig  Foregelse  af  Militærudgifterne,  og  Ministeriets 
Chef  har  erklæret,  at  han  ønskede  at  afskaffe  den  konfessionsløse  Skole, 
som  det  liberale  Parti  har  gennemført,  og,  at  han  vedvarende  vilde  mod- 
sætte sig  tvungen  Skolegang. 

1  Svejts  er  til  Præsident  for  det  kommende  Aar  valgt  Comtesse. 
der  tilhører  det  radikale  Parti.  I  Grækenland  er  Ministeriet  Ralli 
afløst  af  Ministeriet  Theotikis,  men  det  ny  Ministeriums  Stilling  er  fore- 
løbig meget  usikker. 


,,Aalborg  Amtstidende^^  om  Uroen  i  Venstre. 

Af  P.  Munch. 


Anklagepunkter.  —   København  og  Landboerne.   —   Bonderegimente.   —  Ministeriets 

Gerninger.  —  Indvendingerne. 

Den  Artikel  om  „Uroen  i  Venstre",  som  dette  Tidsskrift  bragte 
den  ^*^/ii,  samt  Maanedsoversigten  den  ^^/^  har  fremkaldt  5  Artikler 
med  ovenstaaende  Titler  i  „Aalborg  Amtstidende"  for  den  ^^/u  og 
"®"^Vi2*)-  Artiklerne  gaar  ud  paa  at  vise,  hvor  uberettiget  denne  Uro 
er.  Men  uheldigvis  er  den  Agitatoraand,  som  bor  i  Bladets  Redaktør, 
løbet  af  med  ham  under  dette  Forsøg.  Han  har  taget  disse  Liniers 
Forfatter  som  Type  paa  de  urolige,  men  da  han  aabenbart  ikke  i 
mine  Udtalelser  har  hindet  noget,  der  var  synderlig  egnet  til  at  slaa 
løs  paa,  har  han  paa  egen  Haand  tænkt  sig  til,  hvad  de  urolige 
kunde  antages  at  gaa  omkring  og  jamre  over,  og  han  har  derpaa 
sejrrig  gendrevet  disse  Klager.  Paa  den  Vis  blandes  løst  og  fast 
imellem  hinanden,  og  Læserne  faar  det  Indtryk,  at  jeg  har  sagt  adskil- 
lige Taabeligheder,  som  intet  Øjeblik  er  faldet  mig  ind.  En  særdeles 
stor  Del  af  Artiklerne  er  rettet  mod  nogle  tænkte  Angreb  paa  Bøn- 
derne, et  Par  Gange  sættes  „disse  Bønder"  i  Citationstegn,  og  den 
ikke  meget  forsigtige  Læser  faar  det  Indtryk,  at  det  er  mig,  det  hele 
stammer  fra.  Men  saa  har  Forfatteren  ved  Begyndelsen  af  den  4. 
Artikel  pludselig  faaet  Skrupler,  og  i  en  lille  Anmærkning  meddeler 
han  de  mest  omhyggelige  Læsere,  at  han  vel  „væsentlig"  har  holdt  sig 
til  mig,  men  at  „ikke  alle"  de  angrebne  Betragtninger  er  mine. 
„Saaledes  findes  der  hos  ham  inlet  Angreb  paa  Bønderne",  indrømmes 
det.  Denne  lille  Bekendelse  er  smuk  og  anerkendelsesværdig,  men 
det  vilde  have  forøget  Udsigten  til  et  rimeligt  Udbytte  af  et  Ordskifte, 
om  Bladet  havde  sagt  dette  straks,  og  om  det  derpaa  skarpt  havde 
skelnet  mellem,  hvad  jeg  virkelig  har  sagt,  og  hvad  det  har  tænkt 
sig  til,  at  andre  siger.  Som  Artiklerne  nu  er,  virker  de  som  fem 
smaa  raske  Piskesmæld,  hvorfra  det  lyder:  Ingen  Mukken  i  Geled- 
derne. Hvad  Ministeriet  gør  er  velgjort.  Men  saa  kommer  den 
beskedne  Anmærkning  saa  flovt  dumpende  og  røber,  at  det  hele  er 
Smæld  i  Luften,  som  ikke  rammer  nogen,  eller  da  i  hvert  Fald 
ikke  den,  mod  hvem  de  er  rettede. 

I  Artiklen  „København  og  Landboerne"  klages  der  over,  at 
„de  radikale  akademiske  Kredse"  kalder  Ministeriet  „et  Ministerium 
for  Bønder",  som  forsømmer  de  „literære,  kunstneriske  og  viden- 
skabelige" Interesser.     Derom  findes  i  mine  Artikler  ikke  et  Ord,  og 


*)  Efter  at  denne  Artikel  var  sat,  har  „Aalb.  Amtst."  bragt  endnu  to  Artikler,  den 
^/i  og  ^1.  I  den  ene  udvikles  nærmere  Bladets  Dogme  om  Partidisciplinen,  i  den 
anden  betegnes  den  „Uro",  som  Bladet  i  flere  af  de  andre  Artikler  har  udmalet 
og  paa  enkelte  Punkter  stærkt  overdrevet,  som  en  „Fabel". 

jeg  har  overhovedet  kun  fundet  en  saadan  Klage  antydet  et  enkelt 
Sted  i  tre  Linjer.  Det  er  i  en  ret  dunkel  Artikel  af  V.  Vedel  i 
„Tilskueren".  Men  denne  er  udkommet  efter  „Aalb.  Amtst."s  Artikler, 
og  den  er  saa  langt  fra  at  være  et  Udtryk  for  de  radikale  akademiske 
Kredses  Opfattelse,  at  den  tvertimod  er  et  hvast  Angreb  paa  disse, 
baaret  af  en  mærkelig  intens  Bitterhed  mod  dem. 

Med  Georg  Brandes*  Forfatterbevilling,  Loven  om  literær  Ejen- 
domsret, det  kongelige  Teaters  Tilskud,  Universitetets  nye  Forfatning, 
Skoleloven  og  Rigshospitalet  som  Beviser,  fastslaar  A.  A.,  at  Klagen 
over  Tilsidesættelse  af  disse  Interesser  er  uberettiget.  Ja,  det  er  den, 
men  den  har  heller  ikke  lydt  fra  de  radikale  akademiske  Kredse. 
For  alle  disse  Handlinger  har  Ministeriet  høstet  Ros  og  Tak  i  Over- 
flod. Læs  blot  efter  i  „Politiken"  og  i  Referater  fra  Skolemøder  osv. 
Kun  en  af  disse  Ting  har  ikke  vakt  Taknemmelighed.  Det  er  Til- 
skudet  til  det  kgl.  Teater.  A.  A.  tænker  sig,  at  der  vilde  have  lydt 
et  Raab  om  Vandalisme,  om  dette  var  blevet  nægtet.  Fra  de  radikale 
Akademikere  i  hvert  Fald  ikke.  Det  vilde  været  med  Tøkks  tørre 
Taarer,  de  begræd  dette  Rigsdagens  og  Kunstens  Smertensbarn.  Tak- 
nemmelighed vilde  derimod  en  Lov  om  fri  Teaternæring  have  frem- 
kaldt. Og  ikke  Uro  og  Harme,  men  kun  spottende  Smil  har  Mini- 
steriet bragt  over  sig,  da  Justitsministeren  omgav  sig  og  sine  Kolleger 
med  et  let  komisk  Skær  ved  Forbudet  mod  at  omtale  dem  i  Revyerne; 
men  for  dette  Smil  var  de  lattermilde  Københavnere  ikke  ene  ansvar- 
lige; Borgere  og  Bønder  i  det  hele  Land  smilede  med,  saa  langt  der 
gik  Ry  af  denne  Ømfindtlighed;  og  det  skulde  undre  mig,  om  ikke 
„Aalb.  Amtst."s  Redaktør  ogsaa  har  smilet  med  —  ganske  stille,  pænt 
for  sig  selv  naturligvis.         , 

Kort  sagt,  de  radikale  Akademikere  har  ikke  stillet  et  eneste  Sær- 
krav, og  de  har  ikke  i  fjæmeste  Maade  klaget  over  Tilsidesættelse  af 
deres  særlige  Interesser.  Den  Uro,  der  findes  blandt  dem,  er  kun  et 
Led  i  den  Uro,  som  findes  hos  mange  radikale  Venstremænd  paa 
Land  som  i  By,  der  synes,  at  det,  som  nu  sker,  ikke  holder  Maal 
med,  hvad  de  havde  haabet.  Den  er  vokset  frem  af  Frygten  for  en 
Svingning  bort  fra  det  gamle  bergsk-hørupske  Venstres  Politik,  der 
saa  vist  ikke  var  nogen  akademisk  Særpolitik. 

En  anden  Artikel  bærer  Overskriften  „Bonderegimentet",  og  med 
en  saa  forelsket  Iver  vender  Bladet  stadig  tilbage  til  dette  Emne,  at 
det  godt  kunde  være  Fællestitel  for  alle  Artiklerne. 

„Aalb.  Amtst."  og  jeg  er  enige  om,  at  det  vil  være  til  største  Skade 
for  en  sund  Udvikling  af  vort  nationale  Liv,  om  det  lykkedes  igen 
at  rejse  den  gamle  Mur  mellem  Akademikerne  og  Bønderne.  Men 
Bladet  føjer  selv  Sten  paa  Sten  til  denne  Mur,  naar  det  atter  og 
atter  summarisk  stiller  Bønderne  og  Akademikerne  op  som  to  modsatte 
Begreber,  og  raaber  „Københavneri"  efter  de  sidste.  Bønderne  er 
ikke   en   saadan  stor   ensartet  Masse,   og  Akademikerne  er  det  ikke 

heller.  Der  er  udannede  og  dannede  Akademikere,  der  er  indbildske  og 
ikke  indbildske,  reaktionære  og  radikale.  Og  paa  samme  Vis  er  der 
baade  sneversynede  og  aandelig  frisindede,  baade  magtstolte  og  hen- 
synsfulde, baade  moderate  og  radikale  Bønder.  Det  er  en  god  gammel 
Venstregrundsætning,  der  byder  at  dele  efter  Anskuelser,  ikke  efter 
Klasser. 

„Aalb.  Amtst.*  er  misfornøjet  med,  at  j^  har  sagt,  at  Hovmod  trives 
kun,  hvor  Magten  er.  Jeg  sagde  det  kun  om  det  Magtens  Hovmod, 
som  de  Nationalliberale  ingenlunde  altid  havde,  men  som  de  endte 
i.  Denne  Art  Hovmod  er  det,  at  Bøndernes  Magtstilling  nu  kan  friste 
dem  til,  og  saadant  Hovmod  er  det,  der  er  farligt  for  andre.  Men 
Bladet  har  Ret  i,  at  Hovmod  ogsaa  kan  trives  i  mindre  Kredse,  og  at 
Selvforgudelsen  kan  være  stor  i  Kliker.  Der  kan  fortræffelig  findes  en 
Dannelsens  Indbildskhed.  En  saadan  lever  stadig  stærkt  i  store  Dele 
af  Højre,  og  en  saadan  har  fra  anden  Side  faaet  et  beslægtet  Udtryk 
i  den  før  nævnte  Artikel  af  V.  Vedel  i  „Tilskueren". 

For  ham  synes  Bønder  og  Arbejdere  at  løbe  sammen  i  een  udannet 
Masse,  „Folket"*,  som  han  behandler  med  fornem  Ringeagt,  og  som 
synes  ham  saa  langt  nede,  at  det  slet  ikke  kan  nytte  de  højtdannede 
Akademikere  at  prøve  paa  at  Eaa  dem  i  Tale.  Derfor  skal  disse 
„Dannelsens""  og  „Intelligensens*'  Mænd  pænt  holde  sig  til  de  Om- 
raader,  hvor  „Kultur  og  Kundskab"",  ikke  „det  højeste  Brøl  og  det 
største  Stemmetal""  er  afgørende.  Prøver  de  paa  at  give  sig  i  Lag 
med  „Anders  Nielsens  og  Boi^bjærgs  Folk"",  saa  virker  det  blot  „for- 
dummende og  forraaende  paa  selve  den  kritiske  Intelligens  og  det 
kultiverede  Følelsesliv"*.  Hvis  Dr.  Vedel,  da  han  skrev,  den  Artikel, 
havde  vist  lidt  af  den  Forsigtighed  og  E^ertænksomhed,  som  Viden- 
skaben kræver  af  sine  Dyrkere,  vilde  han  ikke  saa  letsindig  have  stødt 
Bønderne  og  Arbejderne,  som  han  neppe  kender  meget  til  personlig, 
og  som  han,  efter  sine  Udtalelser  at  dømme,  i  hvert  Fald  ikke  forstaar, 
ned  i  Fordummelsens  og  Raahedens  Mørke,  og  saa  vilde  han  have 
husket,  at  mangen  god  Gang,  naar  de  akademiske  Lags  kompakte 
Majoritet  stod  som  de  nye  Kulturtankers  sejgeste  og  hadefuldeste 
Modstandere,  var  det  „Folkets*"  Masser,  der  dannede  den  Hær,  som 
gav  de  dristigste  Fremskridtsmænds  Tanker  Magt. 

Overfor  alle  den  Art  Udslag  af  en  gammel  eller  ny  Dannelsens 
Indbildskhed,  skal  „Aalb.  Amtst.""  finde  „Det  ny  Aarhundrede""  rede  til  at 
gentage  atter  og  atter  de  Sandheder,  som  radikale  Akademikere  mere 
end  to  Tiaar  igennem  ikke  er  blevet  trætte  af  at  hamre  ind  i  Bevidst- 
hederne: at  en  Smule  Studentereksamen  ikke  gør  Mennesker  bedre 
end  andre,  og  at  der  blandt  jævne  Borgere,  Bønder  og  —  lad  os  blive 
ved  at  være  enige  derom  —  Arbejdere  med,  kan  findes  en  Dannelse 
jevngod  den,  der  fik  Eksamenernes  Stempel.  Til  Gengæld  bør  saa  „Aalb. 
Amtstid.""  ikke  mindre  ihærdig  indprente  sine  Læsere,  at  al  denne 
dumme  Tale  om  Københavneri,  om  det  fordærvede  København  og  de 

Storsnudede  Akademikere  er  forkastelig,  at  der  i  København  og  blandt 
Akademikerne  saa  godt  som  andet  Steds  findes  Folk  af  meget  forskellig 
Slags,  og  at  tvers  gennem  Klasserne  skærer  Temperamenter  og  An- 
skuelser. 

Og  beredvillig  skal  „Det  ny  Aarhundrede**s  Redaktør  desuden,  saa 
tit  Lejlighed  byder  sig,  sige  til  den  Part  af  dets  Læsere,  som  er  By- 
folk, at  Bønderne  hidtil  har  vist  et  ikke  ringe  aandeligt  Frisind,  og  at 
de  økonomisk  har  benyttet  deres  Magtstilling  med  meget  Maadehold. 
Men  dette  forslaar  ikke.  Den  Mistænksomhed  overfor  Bønderne,  som 
er  ved  at  vokse  op  i  forskellige  Lag  af  Befolkningen,  og  som  igen  kan 
tirre  Bønderne  baade  til  Harme  og  Hovmod,  den  standses  først  i  sin 
Vækst  den  Dag,  da  dens  Aarsag  fjernes.  I  første  Hefte  af  dette  Tidsskrift 
har  jeg  stærkt  betonet,  at  det  eneste  sikre  Middel  derimod  er  at  øve 
fuld  Retfærdighed  ved  en  ny  Valgkredslov,  der  giver  Borgerne,  hvad 
der  rettelig  tilkommer  dem.  Saalænge  Byvælgerne  er  politiske  Mindre- 
mænd,  hvis  Stemme  kun  gælder  en  Brøkdel  af  en  Landvælgers,  saa- 
længe trives  Mistænksomheden.  Den  som  vil  Maalet  maa  ville  Midlerne. 
Men  desværre  vil  „Aalb.  Amtst."  dem  ikke  nu.  I  den  første  af  Artik- 
lerne, den  ^^/u,  hedder  det  herom  haanlig  afvisende:  „Efter  1866  gik 
der  næsten  29  Aar,  inden  man  lagde  Valgkredsene  om,  siden  sidste 
Omlægning  er  der  ikke  en  Gang  gaaet  9  Aar.  Er  det  saa  gruopvæk- 
kende?" Her  er  Agitatoraanden  ganske  løbet  af  med  Forfatteren.  Han 
glemmer,  at  i  1866  var  Fordelingen  af  Kredsene  nogenlunde  retfærdig, 
medens  Valgloven  af  1894  var  en  saadan,  at  „Aalb.  Amtst."  den  Gang 
fandt  det  fornødent  at  skrive  om  det  Højre  og  de  moderate,  der  havde 
vedtaget  den,  følgende  Ord,  som  Ove  Rode  fornylig  har  mindet  om  paa 
et  Møde  i  Odense:  „Vor  Valgkredslov  har  de  lavet  om.  Fejl  brød  de 
sig  om  Grundloven  og  dens  Bud.  De  fandt,  at  nu  havde  den  hængt 
længe  nok.  Den  passede  dem  ikke  længere.  Paa  Porten  med  den, 
og  en  ny  i  Stedet  for,  der  passede  dem  bedre.  Vi  var  de  faa.  •  Vi 
kunde  ikke  hindre  det.  Men  hvad  vi  kan  hindre,  det  er,  at  vi  naar 
Rigsdagen  næste  Gang  mødes,  at  vi  saa  atter  er  de  faa  og  magtesløse."* 
Nu  er  den  Magt  naaet,  som  Hr.  Lassen  og  hans  den  Gang  savnede, 
og  paa  dette  Punkt  vil  de  end  ikke  møde  Modstand  i  Landstinget;  nu 
er  Tiden  inde  til  at  indløse  de  stærke  Ord  og  bøde  paa  det  Grundlovs- 
brud,  Valgkredsloven  af  1894  er.  — 

I  to  Artikler  om  „Ministeriets  Gerninger"  og  „Indvending- 
erne" priser  „Aalb.  Amtst."  dernæst  i  varme  Ord  Ministeriets  store 
og  gode  Handlinger  og  angriber  Kritikerne.  Det  er  en  nærmere  Ud- 
førelse af  det  samme,  som  indeholdes  i  Artiklen  af  ^7ii-  Anklage- 
punkter. Anerkendelsen  synes  mig  helt  igennem  overdreven  og 
Klagen  over  Kritiken  ubeføjet.  Nogle  Eksempler  vil  give  et  Indtryk 
deraf.  Ministeriet  har,  hedder  det  saaledes  (^^/n),  „i  den  korte  Tid,  det 
har  levet,  bragt  vore  Finanser  paa  Fode."  I  en  Tale  i  Odense  har 
jeg  overfor  disse  store  Ord  gjort  opmærksom  paa,  at  selv  om  Finans- 

ministeren  har  styret  meget  dygtigt,  saa  er  det  dog  Toldindtægterne  og 
nye  Skatter  som  Portoforhøjelsen  og  Fordyrelsen  af  Jernbanekørslen, 
der  har  bidraget  mest  til  Balancen.  „Aalb.  Amtst.",  der  kun  har  kendt 
Talen  gennem  et  ufuldstændigt  Referat,  tror,  at  jeg  kun  har  talt  om 
Tolden  og  siger  triumferende,  at  den  gør  det  ikke  alene.  Nej  vist  gør 
den  ikke.  De  nye  Skatter  har  ogsaa  gjort  meget,  og  det  er  vistnok  rime- 
ligt, at  vi  har  faaet  dem,  men  nogen  stor  Heltebedrift  er  det  nu  allige- 
vel ikke  at  skaffe  Balance  ved  Hjælp  af  dem.  Finansministeren  turde 
være  bedst  tjent  med,  at  man  holdt  sig  til  den  Anerkendelse,  han 
virkelig  har  fortjent  ved  rimelige  Besparelser  og  praktiske  Forbedringer 
paa  Finansernes  Omraade.  Og  saa  disse  Skattelove,  der  synes 
„Aalb.  Amtst."  et  saa  umaadeligt  Fremskridt.  Der  er  i  dem  nedlagt 
et  Par  gode  Principer:  Formueskatten,  Ejendomsskylden  og  den  pro- 
gressive Indtægtsbeskatning,  som  en  Gang  i  Fremtiden  muligvis  kan  blive 
anvendt,  saa  det  betyder  noget  alvorligt;  men  foreløbig  er  der  dog  kun 
et  som  med  Sikkerhed  kan  siges  om  Skattelovenes  Følger:  de  betyder 
ikke  en  alvorlig  Omflytning  af  Skatter  fra  de  fattige  til  de  rige,  de  er 
ikke  en  betydningsfuld  Indsats  i  den  demokratiske  Skattepolitik,  hvis 
første  og  sidste  Maal  er  at  udjævne  Forskellen  mellem  rige  og  fattige. 
Sandsynligvis  vil  de  vise  sig  at  være  en  Blanding  af  godt  og  ondt,  der 
lige  saa  lidt  fortjener  den  stærke  Ros  som  den  hidsige  Dadel,  der  er 
ødslet  paa  dem.  Men  i  hvert  Fald  vilde  det  være  det  forsigtigste  at 
vente  med  Lovsangen,  indtil  vi  i  et  Par  Prøveaar  har  faaet  at  mærke, 
hvor  godt  eller  hvor  galt  det  gaar  med  de  Love. 

Kort  sagt,  blandt  alle  disse  Love  fra  de  sidste  to  Aar  er  der  nogle  mere, 
nogle  mindre  gode,  men  ingen  som  for  Alvor  fjærner  gammel  Uret, 
skærer  igennem  gamle  Fordomme  og  hæver  Folkelag,  som  hidtil  hørte 
til  de  forurettede.  Det  er  Lejlighedslove,  som  vi  fik  dem  i  Højres  Tid 
og  i  Forligspolitikens  Tid;  adskillige  af  dem  rummer  en  Del  Frem- 
skridt; det  gjorde  ogsaa  før  Systemskiftet  Love  som  Alderdomsfor- 
sørgelsesloven.  Sygekasseloven,  Husmandsloven  o.  s.  v.;  men  ingen  af 
dem  er  af  den  Art  gennemgribende  Love,  som  skaber  et  Samfund  ny 
Grund  at  bygge  paa,  saadanne  Love,  som  saa  tit  følger  efter  et  For- 
fatningsskifte  eller  Systemskifte;  ingen  af  dem  betyder  nok  til  at  til- 
fredsstille de  Forventninger,  som  var  vakt  før  1901.  Og  Forslaget 
om  den  kommunale  Valgret  vil  heller  ikke  forslaa  dertil,  før  man  bliver 
klar  over,  at  Regeringen  sætter  den  rette  Energi  ind  paa  dens  Gennem- 
førelse. 

Overfor  Kritiken  fremhæver  „Aalb.  Amtst."  bl.  a.,  at  Kultusministe- 
rens Ringkøbingtale  udtrykte  det  Haab,  at  den  Nedsættelse  i  Militær- 
udgifterne, som  er  naaet  efter  1895,  og  som  han  regner  til  c.  3  Mil- 
lioner, maa  blive  bevaret,  og  Bladet  synes,  at  dette  er  et  ganske  pænt 
Løfte.  Aa,  nej,  thi  Finansloven  af  1894 — 95  bar  endnu  Provisorie- 
tidens  Præg  gennem  abnormt  store  Militærudgifter,  langt  større  end 
Udgiften  dertil  i  Aarene  før  Provisorierne,  og  naar  Venstremænd,  og- 

saa  Kultusministeren,  tidligere  har  talt  om  Militærudgifternes  Ned- 
sættelse, saa  mente  de  alle  Dage  ogsaa  de  ordinære  Udgifter.  „Aalb. 
Amtst."*s  Redaktør  vil  neppe  heller  for  Alvor  paastaa,  at  Ringkøbing- 
talen havde  samme  Tonefald  som  gammel  Vensiretale  om  de  Ting; 
og  han  vil  sikkert  nok  være  i  Stand  til  at  forstaa,  at  den  i  særdeles 
mange  Venstremænds  Øren  lød  som  et  daarligt  Varsel. 

Paa  et  andet  Punkt,  hvor  Kritiken  er  kommet  frem,  er  „Aalb. 
Amtst."  i  Realiteten  enig  med  den.  Det  gælder  Pryglestraffen;  Bladet 
gaar  imod  denne  og  benytter  Lejligheden  til  ogsaa  at  udtale  sig  mod 
en  Tanke  af  Politiinspektør  Goll  om  Efterligning  af  den  svenske  Land- 
strygerlov,  i  hvilken  Henseende  der  ogsaa  er  fuld  Enighed  mellem 
„Aalb.  Amtst."  og  mig.  Men  Enigheden  hører  op,  naar  Bladet  skriver: 
„Pryglestraffen  er  nemlig  en  ganske  lille  Sag".  Det  er  den  ikke,  thi 
den  betegner  et  Brud  med  150  Aars  human  Udvikling  indenfor  vor 
Straffelov,  det  første  Spring  tilbage  til  det  17.  Aarhundredes  barbariske 
Straffemetoder.  Og  Forslaget  derom  fik  øget  Betydning  ved  den  fra- 
stødende Maade,  hvorpaa  Justitsministeren  forsvarede  det.  „Aalb. 
Amtst."  klager  over,  at  i  „Det  ny  Aarhundrede"s  Maanedsoversigt  faar 
„den  kommunale  Valgret"  kun  en  lille  Plads,  „medens  Pryglestraffen 
breder  sig  i  sidevis".  Sandheden  er,  at  der  om  Valgretten  staar  37 
Linjer,  om  Pryglestraffen  41  Linjer,  foruden  6  Linjer,  som  de  to  For- 
slag deler  ligelig;  det  er  dog  ikke  saa  helt  urimeligt,  at  der  krævedes 
de  4  Linjer  mere  om  et  Forslag,  hvor  det  gjaldt  at  give  Grunde  mod 
det,  end  til  Omtalen  af  et  Forslag,  hvor  der  kun  var  Grund  til  ufor- 
beholden Anerkendelse. 

Saadan  kunde  adskillig  flere  Punkter  gennemgaas,  og  overalt  kunde 
det  vises,  at  „Aalb.  Amtst."  kommer  for  højt  op  i  sin  Ros  af  Ministe- 
riet, og  at  Kritiken  i  „Det  ny  Aarhundrede"  overfor  dette  ingenlunde 
har  været  stærkere  end  rimeligt.  Intet  deraf  er  rokket  det  allermind- 
ste gennem  „Aalb.  Amtst. "*s  Svar.  Enhver,  som  vil  sammenholde  de 
to  Artikelgrupper,  vil  let  se  det.  — 

At  Uroen  og  Misfornøjelsen  findes,  nægter  „Aalb.  Amtst."  ikke. 
Men  det  ønsker  aabenbart,  at  Venstremænd  skal  tie  stille  dermed,  lade 
være  med  at  tale  om  Uroen  og  at  fremholde  Grundene  til  den,  lade 
være  at  øge  den  ved  Kritik.  For  dette  Blad  er  et  Parti  som  en  Hær 
paa  Valpladsen,  hvor  enhver  har  at  lystre,  og  hvor  Vrøvl  og  Ind- 
vendinger er  af  det  Onde.  Et  politisk  Parti  skal  ikke,  hedder  det 
smukt,  være  „et  Undersøgelsesbureau,  hvor  Nat  og  Dag  Argumenter- 
nes uendelige  Række  syv  for  og  halvottende  imod,"  „hvor  denne 
endeløse  Gudsjammerlighed,  der  er  den  rette  „Videnskabelighed"  i 
Juraen  og  i  Teologien,  ødelægger  enhver  frisk  Vilje  og  enhver  Beslut- 
somhed for  Menneskene."  Nej,  det  skal  det  ikke  være  —  og  i  Parenthes 
bemærket,  „Videnskabeligheden",  som  Bladet  stadig  har  et  godt  Øje  til, 
er  det  ikke  heller  længere;  selv  i  Juraen  svinder  disse  uhyggelige 
Tendenser  for  hver  Dag,  vi  fjerner  os  fra  A.  S.  Ørsted,  og  Teologien 

er  noget  for  sig,  som  ikke  har  stort  med  Videnskab  at  gøre.  Men 
naar  Bladet  i  Modsætning  dertil  tænker  sig  et  Idealparti  i  Hærens 
Lignelse,  hvor  Førerne  proklamerer  deres:  Vi  alene  vide,  og  alle  de 
andre  lystrer  blindt,,  saa  er  dette  et  af  de  usalige  Dogmer,  som  „Aalb. 
Amtst."  har  saa  megen  Skræk  for,  men  som  dette  Blad  stadig  for- 
falder til.  Begge  de  to  Opfattelser  af  et  Partis  Pligt  er  lige  doktrinære 
og  lige  uforenelige  med  Livets  Virkelighed. 

Der  kan  ingen  almindelig  Regel  gives  for,  hvordan  et  Parti  skal 
være.  Til  Tider  kræves  jemhaard  Disciplin,  til  Tider  er  det  fornødent 
at  løsne  Tøjlerne.  Det  første  gjaldt  i  Venstre  før  1901,  fordi  hver  lille 
Revne  betød  et  nyt  Haab  for  Højre,  som  kunde  koste  vor  Udvikling 
endnu  et  Aar.  Det  er  ufornødent  nu.  Ministeriets  parlamentariske 
Stilling  rokkes  ikke  ved  Kritik,  i  hvert  Fald  ikke  indenfor  de  2000 
Dage,  at  regne  fra  23.  Juli  1901,  som  „Aalb.  Amtst."'s  Redaktør  har 
begæret  for  det. 

Og  Kritiken  er  ikke  blot  tilladelig  og  forsvarlig  men  ogsaa  nød- 
vendig. Øves  den  ikke,  da  vil  Misfornøjelsen  med  Ministeriet  blot  føre 
til,  at  nogle  af  Venstre  drives  til  Socialdemokratiet,  andre  til  Højre, 
medens  endnu  flere,  og  det  ikke  de  ringeste  i  Partiet,  stiller  sig  misfor- 
nøjede, surmulende  udenfor  det  hele.  Alle  Forsøg  paa  at  raabe  Mis- 
fornøjelsen over  ved  højstemt  Ros  af  Regeringen,  vil  blot  føre  til,  at  flere 
og  flere  vender  sig  fra  dem,  som  prøver  det,  med  et  ligegyldigt:  Aah, 
det  betyder  intet,  hvad  han  siger;  han  skal  jo  sige  det. 

Men  dernæst  er  Kritik  nødvendig  for  Regeringens  Skyld.  Ministe- 
riet har  ikke  godt  af  for  megen  Ros.  Det  bør  forstaa,  at  Tilliden  be- 
vares ikke  for  godt  Køb.  Et  Ministerium  kan  bevare  denne  Tillid  en 
rum  Tid  uden  at  gennemføre  noget  af  gennemgribende  Betydning,  naar 
dets  Mænd  gennem  lange  Aars  folkeopdragende  Agitationsarbejde  i 
Folkets  Bevidsthed  er  blevet  et  med  de  Ideer,  de  har  ført  til  Sejr, 
saadan  som  Berg  og  Hørup  var  det.  Men  selv  for  de  to  Ministre, 
om  hvem  dette  mest  gælder:  Finansministeren  og  Kultusmini- 
steren, er  det  dog  ikke  Tilfældet  i  tilnærmelsesvis  samme  Grad,  som 
det  var  det  for  disse  to  Folkets  Høvdinge.  Og  saa  sidder  endda  sammen 
med  dem  en  Justitsminister,  om  hvem  neppe  ret  mange  tror,  at 
hans  Hjerte  banker  synderlig  varmt  for  demokratiske  Fremskridt,  og 
hvis  Ord  og  Handlinger  er  særdeles  egnede  til  Dag  for  Dag  at  for- 
vandle troende  til  tvivlende.  Og  dertil  kommer  endnu  Krigsmini- 
steren, om  hvem  alle  forudsætter  og  sikkert  med  Rette,  at  naar  han 
har  stillet  sine  store  Evner  til  Venstreministeriets  Raadighed,  saa  er 
det  først  og  fremmest,  fordi  han  har  troet  derved  bedst  at  fremme 
den  Befæstning  af  København,  som  var  Højres  gamle  Kongstanke. 

Intet  Under  da,  at  Folkestemningen  nu  efter  et  Par  Aars  Ventetid 
begynder  at  kræve  vægtige  Vidnesbyrd  om,  hvor  langt  dette  Ministe- 
riums demokratiske  Sindelag  rækker.  Ministeriet  har  to  Veje  at  gaa. 
Den   ene   er   en    Kompromisernes    Politik   overfor   Landstinget,  hvor 

Maalet  er  at  naa  de  smaa  bitte  Fremskridt,  det  nuværende  Landsting 
vil  gaa  med  til,  og  hvor  Feltraabet  altid  er:  Hvad  vil  de  Frikonserva- 
tive tænke  om  os  ?,  hvad  enten  det  saa  gælder  Lovforslag  eller  Admini- 
stration. Vælger  det  denne  Vej,  da  vil  det  faa  at  se,  hvorledes  Grun- 
den langsomt  løsnes  under  det,  fordi  dets  egne  svigter,  medens  Lands- 
tinget Dag  for  Dag  bliver  dristigere.  Saa  gaar  vi  helt  i  Staa,  eller  vi 
ender  i  Fæstningspolitik,  Sprængning  af  Venstre  o.  s.  v. 

Den  anden  Vej  er  at  møde  frem  med  et  stort  Reform-  og  Arbejds- 
program, der  dristig  tager  de  store  Spørgsmaal  op,  og  som  er  af  et 
saadant  Indhold,  at  det  kan  samle  hele  det  Demokrati,  som  Forfat- 
ningskampen bankede  sammen,  maaske  bortset  fra  nogle  af  de  mest 
moderate,  der  hængte  paa  til  sidst.  Forslag  paa  Forslag  maatte  sendes 
op  i  Landstinget,  baaret  frem  med  Folketingets  og  Regeringens  fulde 
Styrke,  forsvaret  med  Ord,  der  gav  Genlyd  og  vakte  Tillid  i  Folke- 
masserne. Og  hver  Gang  Landstinget  standsede  et  Fremskridt,  skulde 
det  prentes  ind  i  Befolkningen,  at  dette  Ting  er  den  store  Hindring  i 
vort  politiske  Liv.  Skete  det,  da  skulde  det  vel  vise  sig,  at  der  i 
Kamp  med  Landstinget  gennemførtes  mere  end  ad  Kompromisernes 
Vej,  og  naar  saa  den  Dag  kom,  da  der  ved  de  gamle  kongevalgtes  Død 
var  gjort  Ende  paa  Højres  Landstingsflertal,  saa  var  omsider  Sejrens 
Dag  for  Alvor  inde  for  det  danske  Demokrati. 


Verdens  Gang. 


RUSLAND  OG  FINLAND 

Det  er  ikke  ofte,  at  Artikler  i  danske 
Blade  om  udenrigske  Forhold  beskæftiger 
Verdenspressen.  Vi  mindes  ikke  et  saa- 
dant Tilfælde,  siden  Times'  Korrespon- 
dent udvistes  af  St.  Petersborg,  og  Poli- 
tiken, mens  Indtrykket  heraf  endnu  var 
friskt,  kunde  afsløre  den  underjordiske 
Virksomhed,  russisk  Politi  udfolder  ved 
Stormagtshovedstæderaes  Aviser  for  at 
stille  foreliggende  Kendsgerninger  paa 
Hovedet. 

I  den  forløbne  December  Maaned  er 
det  paany  Politiken,  der  har  givet 
Verdenspressen  Bidrag  til  Bedømmelse  af 
udenrigske  Foreteelser,  ved  Offentliggørelse 
af  den  russiske  Minister  Wittes  Ud- 
talelser i  Januar  1901  om  den  da  paa- 
tænkte Omordning  af  Ruslands  Hær- 
væsen. 

Som  bekendt  benyttedes  den  finske 
Hærs  Særstilling  i  det  russsiske  Rige  til 
Murbrækker  for  det  Nedbrydningsarbejde, 
den  russiske  Politik  øver  i  Finland  siden 


1899,  og  som  hurtigt  og  sikkert  ændrer 
det  forholdsvis  fritstillede  Storfyrsten- 
dømme til  en  almindelig  russisk  Provins. 
Statsretlig  har  Fremgangsmaaden  ikke 
været  til  at  forsvare,  men  det  antoges  al- 
mindelig, at  der.  bag  denne  Politik  laa  en 
saa  enstemmig  Vilje  blandt  Ruslands 
ledende  Mænd,  at  en  Stansning,  end- 
sige da  et  Tilbagetog  til  Lovlighed,  var 
utænkelig. 

Det  har  da  overalt  i  Udlandet  vakt  be- 
tydelig Opmærksomhed,  at  Forholdet  er 
lige  omvendt;  det  kan  ikke  længer  be- 
tvivles, at  den  russiske  Politik  i  Finland 
gennemføres  af  en  ringe  Klike,  med 
Indenrigsminister  v.  Plehwe  i  Spidsen. 
Hvad  Politiken  oplyser,  er  følgende: 

f  Januar  1901  optraadte  den  daværende 
Finansminister  Witte  i  det  russiske  Rigs> 
raad  mod  Krigsministerens  og  v.  Plehwes 
Planer  i  den  finske  Hærsag  og  forsvarede 
Finlands  aarhundredgamle  Sædvaner  og 
Indretninger,  alt  fra  saavel  nationalt  og 
politisk  som  statsfinansielt  og  økonomisk 
Synspunkt,   og   han   hævdede  Rigsraadets 

uafhængige  Frihed  til  at  undersøge  og  be- 
dømme Sagen,  med  saa  megen  Styrke,  at 
Rigsraadets  store  Majoritet,  deriblandt  alle 
Storfyrster  undtagen  Mikael  Nikolaievits, 
forkastede  Plehwes  og  Krigsministerens 
Forslag,  men  hos  Kejseren  bar  v.  Plehwe 
sidenhen  Sejren  hjem,  og  den  finske  Hær 
opløstes.  Det  er  derhos  Wittes  Tale  i 
Kigsraadet,  Politiken  offenliggør.  Ver- 
denspressen ledsagede  Talen ,  som  gik 
igen  i  længere  og  kortere  Uddrag,  særlig 
i  Tyskland  og  England,  sidst  i  Frankrig, 
med  forskellig  Kommentar. 

De  gaar  almindelig  ud  fra,  at  Offent- 
liggørelsen ikke  ret  vel  har  været  mulig 
uden  Wittes  Minde  eller  Vidende  — 
hvilket  Politiken  dog  endikke  har  an- 
tydet — ,  og  at  den  da  mindre  er  gjort 
for  Finlands  Skyld  end  af  indre  russiske 
Grunde  for  at  styrte  v.  Plehwe  og  bringe 
Witte  frem;  dette  er  navnlig  saavel  Vos- 
sische  Zeitungs  som  Kollnisches 
Opfattelse  og  hertil  slutter  Times  sig 
(om  det  vil  lykkes,  er  en  anden  Sag,  som 
de  fleste  Blade  meget  betvivler).  Et  Ber- 
liner Blad  har  en  anden,  ret  snurrig 
Tanke:  det  er  tvertimod  v.  Plehwe,  som 
har  foretaget  Offentliggørelsen  for  at  kom- 
promittere Witte,  eller  ogsaa  er  det  hele 
en  Mystifikation. 

Stor  Munterhed  vakte  en  Petersborger- 
Depesche,  som  skulde  være  en  Dementi ; 
den  sagde  nemlig,  at  Witte  ingensinde 
havde  tilsendt  noget  Københavner- Blad 
nogen  Erklæring  til  Offentliggørelse  — 
hvad  ingen  havde  paastaaet  —  men  Ber- 
lin er-Tageb  la  tt  gjorde  rigtigt  opmærk- 
som paa,  at  da  der  ikke  var  andet  at 
dementere  i  Sagen,  stod  altsaa  Dokumen- 
tets Ekistents,  dets  Indhold  og  Wittes 
Stilling  til  Spørgsmaalet  fra  nu  af  fast. 
Senere  har  et  Petersborg-Telegram  bevid- 
net Plehwes  Klikes  Bestyrtelse  over 
Offentliggørelsen. 

To  karakteristiske  Omstændigheder  bør 
endnu  noteres:  Det  franske  Telegram- 
bureau tav  bomstille  i  denne  Sag,  saa  de 
franske  Aviser  maatte  vente  med  at  bringe 
den  frem,  indtil  de  tyske  Blade  bragte 
den  ind  ad  Døren  til  dem.  Og  et  dansk 
Hovedstadsblad  har  i  sin  Leder  om  Dan- 
marks Neutralitet  erklæret  Offentlig- 
gørelsen af  en  Tale  af  en  russisk  fhv.  Fi- 
nansminister, (nuværende  Præsident  for 
Ministerkomiteen)  for  at  være  —  et  rus- 
sisk-fjendtligt Skridt. 

X  X 


Kvindelige  Studenter.  I  den  senere 
Tid  er  der  i  visse  Kredse  i  Amerika  begyndt 
en  Bevægelse,  som  gaar  ud  paa  at  lukke 
Universiteterne  for  Kvinderne  og  oprette 
særlige  Læreanstalter  for  dem. 

Bevægelsen    er    udgaaet    fra   Rektoren 


ved  Universitetet  i  Chikt^o,  Professor 
Harper,  som  tidligere  har  været  en  ivrig 
Forkæmper  for  Kvindesagen.  Han  og 
hans  Meningsfæller  fremfører  som  Ai^gu- 
menter  for  deres  Opfattelse,  at  Kvindens 
Universitetsopdragelse  hidtil  kun  har  givet 
tvivlsomme  eller  negative  Resultater,  at 
den  endnu  ikke  har  frembragt  nogen 
kvindelig  Tolstoi,  Gorki  eller  Nietzsche. 

Det  virker  noget  overraskende,  at  denne 
Bevægelse  netop  skulde  opstaa  i  Amerika, 
hvor  Kvinderne  i  saa  mange  Aar  —  siden 
1833  —  har  haft  Adgang  til  Universi- 
teterne, og  hvor  de  fremfor  i  noget  andet 
Land  hidtil  har  været  ansete  som  Mæn- 
denes jævnbyrdige. 

For  at  prøve,  om  en  lignende  Stem- 
ning var  herskende  blandt  Professorerne 
ved  de  evropæiske  Universiteter,  har  „La 
Revue*"  iværksat  en  Enquete  over  dette 
Emne,  idet  den  har  anmodet  en  Del  af 
Professorerne  ved  de  vigtigste  Universi- 
teter i  Evropa  om  at  udtale  deres  Mening 
om  Fællesundervisningen  ved  Universi- 
teterne, og  om  de  Resultater,  Kvindernes 
Universitetsuddannelse  har  givet,  dels  ved 
Eksamenerne,  dels  i  det  praktiske  Liv. 

I  Svarene  hævdes  det  enstemmig,  at  der 
ingen  Ulemper  er,  ved  at  Mænd  og  Kvin- 
der færdes  sammen  paa  Universiteter  og 
i  Laboratorier;  mange  fremhæver  end- 
ogsaa  det  kvindelige  Elements  heldige 
Indflydelse.  Professor  Harcourt  i  Oxford 
omtaler  som  den  eneste  Ulempe,  han  er 
stødt  paa,  at  Damerne  ved  deres  store 
Hatte  hindrede  deres  mandlige  Kammerater 
i  at  se  paa  Tavlen  —  en  Ulempe,  som  det 
lykkedes  Professoren  at  fjæme  uden  at 
udelukke  Damerne  fra  Auditoriet  —  ved  at 
bede  dem  om  at  sætte  sig  paa  de  bageste 
Bænke. 

Særlig  Interesse  for  os  Danske  har 
Professor  Høffdings  Udtalelser.  De  gaar 
ud  paa,  at  de  unge  Mænd  og  Kvinder 
færdes  sammen  paa  en  naturlig  og  utvungen 
Maade,  og  at  den  gode  Tone,  der  hersker 
mellem  dem  i  Auditorierne,  ogsaa  præger 
Studenterverdenen    udenfor   Universitetet. 

Hvad  det  andet  Spørgsmaal  angaar,  er 
der  Enighed  om,  at  Kvinderne  ved  Eks- 
amenerne gennemgaaende  klarer  sig  mindst 
lige  saa  godt  som  Mændene,  til  Trods  for, 
at  deres  Skoleuddannelse  ofte  staar  en 
Del  lavere  end  disses.  De  har  i  Reglen 
i  deres  Studietid  vist  større  Flid  og  Inter- 
esse; men  til  Gengæld  røber  de  mindre 
kritisk  Sans  og  er  mindre  videnskabeligt 
anlagte  end  Mændene.  Der  findes  da 
heller  ikke  en  eneste  Kvinde,  som  har 
drevet  det  til  noget  særlig  fremragende  i 
videnskabelig  Henseende.  Heller  ikke 
fører  deres  Studier  dem  efter  endt  Eks- 
amen til  fremragende  Stillinger.  Men  alle  er 
enige  om,  at  der  deri  ikke  findes  mindste 
Grund   til  at  udelukke  Kvinderne  fira  at 


Fas  samme  Uddannelse  som  Mændene ; 
største  Delen  af  de  Mænd,  der  studerer, 
driver  det  jo  heller  ikke  synderlig  vidt. 
Og,  bemærker  en  or  Professorerne,  i  alt 
Fald  bliver  den  unge  Pige  ikke  mindre 
skikket  til  at  gifte  sig,  fordi  hun  faar  en 
solid  og  grundig  Undervisning. 

Særlig  hvast  angriber  Professor  Gabriel 
Séailles  ved  Sorbonne,  ~  som  hører  til  de 
franske  Social-radikales  yderste  Flei  — 
den  Indvending,  at  Kvinderne  sætter  deres 
Helbred  til  ved  Studeringerne.  Han 
hævder  med  stor  Styrke,  at  der  først  er 
Grund  lit  ai  tage  dette  Spørgsmaal  op  den 

Dag,  da  det  befales  Mændene  at  forsørge 
deres  Koner,  og  da  det  forbydes  Kvinderne 
at  arbejde  12 — 15  Timer  daglig  i  Fabriker 
eller  i  Hjemmene.  Han  vægrer  sig  ved 
BI  gaa  med  til  det  Hykleri,  hvormed  man 
af  Frygt  For  ai  overs nsrrænge  Kvinden 
udelukker  hende  Fra  Universitetet  sam- 
tidig med,  st  msn  Isder  hende  trælle  i 
Industriens  Helvede. 

Alt  i  alt  synes  altsaa  de  evropæiske 
Videnskabsmtend  at  se  mere  fortrøstnings- 
fuldt pea  Sagen,  end  deres  amerikanske 
Kolleger  ger  i  Øjeblikkel. 

£.  M. 


Fra  Videnskabens  Verden. 


Kunstig  Kedekstrakt.  Ligesom  msn 
kan  lave  kunstigt  Smer  (Margarine)  og 
kunstig  Fløde,  ksn  man  lave  kunstig  Kød- 
.  eksirskt.  Der  gives  Rere  narskellige  Slags, 
deriblandt  nogle  med  Navnene  S  i  ris, 
Ovos  og  Wuk.     Disse   tre  fremstilles  af 

Den  store  Mængde  Gær,  der  Fremkom- 
mer ved  ølbrygningen  har  længe  været 
el  Afhtdsproduki  sF  ringe  Værdi.  Det 
indeholder  imidlertid  en  Del  nyttige 
StoFFer,  sssledes  Æggehvide  i  ikke  ganske 
ringe  Mængde.  Naar  man  koger  Gær- 
cellerne i  Vand  ved  70",  sprænges  Gær- 
cellerne ,  Æggehvidesiol^me  træder  ud, 
og  naar  man  saa  iillrerer  Gærcelleresierne 
fra  og  inddamper  ved  lav  Varme,  fbar  man 
en  brunlig  Vædske,  der  ligner  Kødekstrakt 
og  har  en  lignende  Sammensætning,  men 
dog  kun  en  lignende.  Deis  Undes  Ægge- 
hvidestofferne hovedsagelig  i  en  Form, 
der  kaldes  NucleTn,  som  man  har  mis- 
tænkt for  i  særiig  Grad  at  give  Anledning 
lil  Dannelsen  af  Urinsyre  i 
Legemet  og  derigennem  til 
Gigt,  dels  mangler  de  egent- 
lige for  Kød  ekstrakt  ejen- 
dommelige EkstraklstofHer, 
Kreatin  og  Kreatinin,  som 
synes  al  betinge  Bouillo- 
nens gavnlige  Virkning  paa 
Fordøjelsen. 

At  de  Forskellige  her 
nævnte  kunstige  Kødekstrak- 
ter,  d,  V.  s.  G æ re ks trakter, 
omtales  rosende  i  Rekla- 
merne kan  næppe  undre. 
Saaledes  skrives  om  Ovos, 
at  det  er  „dobbelt  saa  nærende 
som  Kodekstraki",  om  Wuk, 
at  det  som  Navnet  siger 
giver  „Wiirze  und  Kraft"  og 


er  „den  bedste  Kødsuppe  overlegen  i 
Næringsværdi".  Mere  ærlig  omtales  Siris 
som  en  Erstatning  for  Kødekstrakt. 

En  anden  Gærekstrakt,  som  herhjemme 
er  langt  mindre  kendt  end  den  efter  sine 
gode  Egensksber  fortjener,  er  Maggi. 
Den  anvendes  dog  ikke  som  de  andre 
til  Fremstilling  af  Bouillon,  men  egner 
sig  paa  Grund  af  sit  Indhold  af  Urte- 
stoffer  som  udmærket  smaggivende  Til- 
sætning til  Kødsuppe.  K  J. 


Malkning  ved  ElektiHcltet.  Hos- 
staaende  Billeder  viser,  hvorledes  man 
ksn  mslke  ved  Hjælp  af  Elektricitet. 
Appsrstet,  der  er  indrettet  lil  at  malke  to 
Køer  ad  Gangen,  bestaar  sf  en  kegle- 
formet Spand,  over  hvilken  der  er  snbrsgt 
en  LuFtpumpe,  som  drives  ved  Elektricitet; 
Fra  Spanden  udgaar  to  Slanger,  som  hver 
bærer  Ore  Guitsperkatutter,  der  kan  slutte 

om  Køernes  Yver.  Naar  Luftpumpen 
sættes  i  Gang,  vil  Guttaperkamtterne 
skiftevis  trække  sig  sammen  og  udvide 
sig,  hvorved  Malkningen  sker.  Apparatet 
kan  reguleres  saaledes,  at  den  Krai^, 
hvormed  Malkningen  foregaar,  kan  ar- 
passes  efter  den  enkelte  Ko 's  Natur. 
Keeine  finder  sig  efter  Sigende  godt  i  denne 
Malkemetode,  som  blandt  andre  Fordele 
har  den  meget  vtcsentlige,  at  Mælken 
ikke  kan  komme  i  Berøring  med  Luft  og 
snavsede  Fingre.  Afbildningerne  er  hen- 
tede fra  en  Mønsiergaard  ved  Seinen,  hvis 
Vand  benyttes  som  Drivkraft  til  Frembrin- 
gelse af  Elektriciteten.  Som  en  Sær- 
egenhed kan  Fremhæves,  at  paa  denne 
Gaard  er  alt  Halm  banlyst  fra  Staldene, 
og  Køerne  ligger  paa  tørt  Sand,  der  siges 
at  være  renere  og  billigere  end  Halm. 

(The  Worlds  Work). 

^  E.  M. 

Deslnflcerende    Vægmallng.      Man 

vil  let  kunne  forsiaa,  hvilken  Fordel  det 
vilde  være,  om  man  i  Hospitaler,  paa  Sa- 
natorier og  i  Sygeværelser  kunde  male 
Væggene  med  Farver,  der  havde  den 
Egenskab  at  kunne  dræbe  Bakterier,  som 
satte  sig  her.  Og  saadanne  synes  efter 
flere  i  Tyskland  anstillede  Forsøg  virkelig 


at  Findes,  omend  den  bakteriedræbende 
Evne  endnu  laber  sig  forholdsvis  hurtig. 
Forsøgene  er  anstillede  paa  den  Maade. 
at  en  Række  Tneklodser  bemaledes  med 
de  fOT^kellige  Malerfarver,  der  skulde 
underseges,  og  efterat  Malingen  var  blevet 
tør,  udgnedes  forskellige  Bakterier  paa 
den ,  hvorefter  der  med  Forskellig  Tids 
Mellemrum  toges  Prøver  for  at  undersøge, 
om  Bakterierne  endnu  var  levende  eller 
ej.  Særlig  interessante  var  en  Række 
Forsøg,  som  gik  ud  paa  at  prøve  Tuber- 
kelbacillernes Forhold.  Spyt  fra  en 
tuberkuløs  Patient  med  mange  Tuberkelba- 
ciller udgnedes  og  indtørredes  paa  den 
frisktørrede  Maling  og  med  visse  Dages 
Mellemrum  abedes  med  bakterieftii  Val 
en  lille  Smule  af  Spyttet,  som  saa  ind- 
podedes paa  Marsvin.  I  de  første  Dage 
fremkaldte  det  endnu  med  Sikkerhed  Tu- 
berkulose hos  disse,  men  efter  4  Dages 
Forløb  holdt  nogle  af  Marsvinene  sig 
sunde,  og  Tuberkelbaci lierne  var  da  dræbte. 
Dette  formaaede  dog  kun  en  enkelt  Olie- 
Iferve,  mens  andre  virkede  lidt  langsom- 
mere, og  atter  andre  viste  sig  ganske 
virkningsløse,  idet  Tuberkel  bacillerne  var 
i  Live  endnu  efter  flere  Maaneders  Forløb. 
Malingen  virkede  Ungt  stærkere  i  Dagslys 
end  i  Mørke.  Den  bakteriedræbende 
Virkning  kunde  holde  sig,  omend  i  af- 
tagende Styrke,  i  indtil  4  Maaneder.  Frem- 
stillingen af  saadanne  Oliefarver  er  imid' 
lenid  endnu  i  sin  Begyndelse,  og  det  er 
muligt,  at  man  kan  naa  til  at  fremstille 
langt  kraftigere  og  mere  holdbare  Farver. 
V.J. 


Nadverhygiejne  er  Ikke  Teologi. 

Forskellige  tyske  Smaaskrifter  har  i  den 
sidste  Tid  beskæftiget  sig  med  den  Smine- 
fare,  der  er  knyttet  til  den  Skik  at  drikke  aF 
fælles  Bæger,  som  følges  ved  den  kristelige 
Nadver,  en  Fare  som  Katolikeme  undgaar 
derved,  at  Præsten  drikker  paa  Menighedens 
Vegne,  noget  man  i  England,  hvis  Kirke- 
skikke  staar  de  katolske  nær.  Flere  Steder 
har  paatænkt  at  indfore  netop  af  Smiiiefrygr. 

Fra  anden  Side  har  man  gjort  opmærksom 
paa,  at  det  hverken  i  Indstiftelsesordene 
eller  ved  andre  Forskrifter  i  Evangelierne 
er  paabudi,  at  Menighedens  Medlemmer 
skulde  drikke  af  samme  Bæger.  Der 
vilde  intet  være  til  Hinder  for,  at  Præsten 
af  en  Kande  skænkede  Vinen  fbr  hver  enkelt 
Nadvergæsi  i  et  særskilt  Bæger,  som  kunde 
vaskes  og  renses  inden  næste  Benyttelse. 

1  samme  Anledning  har  et  stort  tysk 
lægevidenskabeligt  Tidsskrift  henvendt  sig 
til  den  berømte  tyske  Professor  i  Teologi 
Harnack,  som  har  svaret,  at  efter  hans 
Formening  forelaa  der  her  ikke  noget 
leologisk  Spørgsmaal  men  et  prak- 
tisk, som  det  maatte  overlades  Hy- 
giejnikere  at  løse.  V.J. 

Kære  Kaja! 

I  hvilket  Forhold  staar  Verona  til  Dmitrii  og  i  hvilket  Forhold  staar 
Sonja  til  ham?    Det  løber  snart  rundt  for  mig. 

Jeg  fandt  forleden  Aften  et  Stykke  Papir  paa  mit  Skrivebord;  det 
var  ft^  Sonja  og  Dmitrii;  de  havde  været  hos  mig,  men  ikke  truffet 
mig.  De  indbød  mig  til  at  deltage  i  en  Bjergtur,  der  skulde  Rnde 
Sted  næste  Dag;  „men*  —  havde  Sonja  skrevet  nedenunder:  „De 
kommer  vel  neppe,  da  Verona  ikke  kommer  med;  Dmitrii  har  bedt 
hende  og  faaet  nej." 

Jeg  kom  ikke,  men  gik  Dagen  efter  Bjergturen  til  Sonja,  hun  viste 
mig  triumferende  en  mægtig  Buket  Alperoser,  som  Dmitrii  havde  plukket 
til  hende:  „Han  plukkede  to",  siger  Sonja,  „en  til  mig  og  en  til  Verona, 
han  har  formodentlig  faaet  Befaling  til  at  plukke  den  til  Verona,  men 
da  jeg  havde  faaet  den  ene  Buket,  fik  jeg  efter  megen  Parlamenteren 
ogsaa  den  anden  fra  ham,  saa  at  han,  da  vi  kom  hjem  fra  Turen,  ikke 
havde  nogen  Buket  til  Verona.  Men  saa  har  han  naturligvis  ikke  haft 
Mod  til  at  vise  sig  for  den  lille  Djævel  uden  Blomster;  vist  er  det,  at 
han  lidt  efter,  at  vi  var  gaaet  fra  hinanden  i  Geneve,  kom  op  til  mig 
og  fik  den  ene  Buket  igen. 

Horizonten  er  saa  snæver  her  i  Geneve,  de  mørke  Bjerge  tynger 
paa  mit  Sind.  Jeg  længes  saadan  Kaja  efter  at  aande  frit,  efter  de 
store  Sletter,  efter  Solnedgangen  ved  det  vide  Hav.  Disse  skyhøje 
Bjerge,  disse  iskolde  Tinder  knuger  mig.  Hvomaar  skal  jeg  atter  se 
Stjernehimlen  hvælve  sig  frit  over  de  endeløse  Sletter? 

Hvordan  gaar  det  med  Tullerne  i  Skolen;  nu  opdrager  Du  dem  vel 
pænt  i  de  anarkistiske  Grundsætninger;  skal  jeg  komme  over  og  hjælpe 
Dig?    Og  Karo  —  og  Hvalpene? 

Ejgil 


Kære  Ejgil! 

Tak  for  alle  Dine  Breve.  Du  maa  undskylde  mig,  at  jeg  ikke 
svarfer  Dig  før  nu,  og  at  Brevet  i  Dag  bliver  saa  kort;  men  for  det 
første  er  jeg  optaget  af  min  Skole  og  dernæst  af  Gaardens  Drift,  som 
volder  mig  en  utrolig  Mængde  Bryderi. 

Det  regner,  naar  det  ikke  skal  regne,  og  har  vi  endelig  Brug  for 
Regn,  kommer  den  ikke.  Det  er  en  frygtelig  Vaar.  Nøden  er  allerede 
stor  i  Befolkningen  og  Sygdommene  tager  til.  Jeg  er  snart  saa  ked  af 
at  tænke  paa  al  den  Elendighed.  Naar  Skolen  er  forbi,  gaar  jeg  og 
en  ung  Russerinde,  Vera  hedder  hun,  ud  mellem  Bønderne  for  at 
hjælpe  dem  lidt  med  Raad  og  Daad.  De  er  utrolig  uvidende  og  utro- 
ligt sløvede ;  jeg  tror,  at  alle  de  mange  mislykkede  Høstaar  i  den  sidste 
Menneskealder  har  ødelagt  dem  fuldstændig,  saa  at  de  er  ude  af  Stand 
til  selv  at  komme  op  igen,  selv  om  Høsten  skulde  blive  god. 

Min  unge,  russiske  Ledsagerinde  er  en  sød,  hjertensgod  Pige,  lys 
med  blaa  Øjne;  hun  er  Student,  har  studeret  i  Geneve  og  er  som 
Følge  deraf  en  glødende  Anarkist;  jeg  tror  det  er  en  ren  Anarkistfabrik, 
dette  Geneve. 

Hun  og  jeg  hjælper  i  Forening  Bønderne  med  at  pleje  deres  Syge 
og  navnlig  med  at  bringe  lidt  Orden,  lidt  mere  Renlighed  ind  i  deres 
Hjem.  Det  er  en  meget  vanskelig  Opgave,  og  vore  ringe  Kræfter  for- 
slaar  saa  lidet. 

Hils  §onja  fra  mig,  jeg  forstaar  hende  ikke  rigtig  i  denne  Tid;  skønt 
dog,  Sonja  har  haft  saa  megen  Sot^  hele  sit  Liv  igennem.  Nu  møder 
hun  endelig  en,  med  hvem  hun  stemmer  overens,  endelig  en  Gang 
lidt  Lykke,  og  hendes  rige  Hjerte  udfolder  den  altfor  længe  indestængte 
Kærlighedens  Blomst;  kunde  den  nu  blot  faa  Lov  at  folde  sig  rigtig  ud 
i  det  lyse  Solskin. 

Men  Verona!  hvorfor  kan  hun  ikke  blive  forelsket  i  Dig,  saa  var 
jo  alt  i  Orden. 

Jeg  vil  give  Dig  en  Opgave:  Fortæl  noget  i  Dit  næste  Brev  om 
det  russiske  Køkken,  men  meget  udførligt;  baade  jeg  og  Russerinden 
her  længes  efter  at  høre  noget  derom. 

Tusinde  Kys  fra  Din  altid  trofaste  Veninde.  Russerinden  beder  mig 
hilse  Dig,  og  Vanja  sender  Dig  alle  sine  bedste  Ønsker. 

Kaja. 


Kære  Kaja! 

Du  har  bedt  mig  fortælle  Dig  noget  om  det  russiske  Køkken.  Hvad 
vil  Du,  jeg  skal  skrive  til  Dig,  f.  Eks.  hvor  mange  Tallerkener  vi  har, 
hvor  mange  Gryder  til  at  lave  Suppe  i,  eller  vil  Du,  jeg  skal  fortælle 
Dig,  hvor  morsomt  det  er  at  staa  og  skrælle  Kartofler,  naar  en  mørk- 
haaret  kvindelig  Student  staar  ved  Ens  Side  og  hjælper  En  med  Arbejdet, 
eller  hvad  vil  Du? 

Ja  nu  ved  jeg,  hvad  jeg  vil,  jeg  vil  fortælle  lige  frem,  som  det  falder 
mig  ind,  og  saa  maa  Du  tage  det,  som  du  faar  det. 

Vi  har  lejet  en  fire  Værelsers  Lejlighed  i  en  stor  Bygning,  der  be- 
nyttes til  Foreningslokaler,  Restaurant  og  andet  lignende.  Værelserne 
er  meget  smaa  og  Korridoren  meget  snæver.  Køkkenet  er  heller  ikke 
ret  stort,  men  det  er  utrolig,  hvor  lidt  man  kan  hjælpe  sig  med. 

Der  er  hvidt  Voksdug  paa  alle  Bordene,  vi  sidder  paa  Træbænke 
og  der  er  ialt  omtrent  70  Pladser. 

I  hvert  Værelse  er  der  et  Skab,  hvori  der  findes  alt  det  Service, 
som  skal  bruges  til  den  Stue,  omtrent  30  dybe  Tallerkener,  af  Porcel- 
læn  naturligvis  og  med  blaa  Kant;  Du  skal  slet  ikke  tro,  vi  har  det 
saa  forskrækkelig  tarveligt;  dernæst  30  flade  Tallerkener,  30  Par 
Kopper,  Skeer,  Gafler,  Vandkaraffer,  Suppeterriner,  Fade,  Glas  og  ikke 
at  forglemme  Vidskestykkeme. 

I  den  ene  af  Stuerne  har  vi  desuden  et  Klaver  og  et  Skakspil. 

Vi  har  ingen  Regering,  det  er  det  rene  Anarki. 

Kom  herover  Kaja,  og  Du  skal  se,  hvor  det  gaar  glimrende,  ganske 
simpelt  fordi  enhver  af  os  er  stærkt  interesseret  i,  at  det  gaar  godt, 
ellers  faar  vi  jo  ingen  Middagsmad,  og  det  er  saa  dyrt  at  spise  ude 
i  Byen. 

Hver  Uge  vælger  Medlemmerne  ved  Stemmesedler,  der  deles  om 
under  Middagsmaaltidet  en  Komité,  der  skal  sørge  for  det  hele.  Ingen 
maa  være  i  Komitéen  længere  end  en  Uge,  og  ingen  Komité  maa  gen- 
vælges førend  efter  temmelig  lang  Tids  Forløb.  Styrelsen  skal  skifte 
ustandselig,  og  alle  Medlemmer  skal  lære  at  koge,  stege,  bage,  købe 
ind  og  varetage  Pengesagerne. 

Undertiden  kan  det  hænde,  at  Komitéens  Medlemmer  er  rent  umu- 
lige; det  gælder  navnlig,  naar  Valget  i  overvejende  Grad  er  faldet  paa 
de  mandlige  Studenter;  saa  bliver  Suppen  for  tynd.  Kødet  for  haardt, 
de  koger  Theen,  og  gør  mange  andre  Ulykker.  Nu,  saa  styrter  vi  dem 
naturligvis  øjeblikkelig  og  vælger  en  ny  Komité.  Den  gamle  Komité 
bliver  ikke  genvalgt,  førend  den  har  lært  at  varetage  sit  Hverv  med 
større  —  skal  vi  sige  Genialitet. 

Det  er  en  stor  Ære  at  blive  valgt,  en  stor  Skam  at  faa  et  Mistil- 
lidsvotum af  Kammeraterne;  saa  det  er  naturligt,  at  enhver  gør  sit 
Yderste. 

Lige  ved  Entrédøren  har  vi  anbragt  et  Bord;  der  har  de  to  Med- 
lemmer Plads,  som  den  Uge  staar  for  Regnskabet,  og  de  indkræver 
Betaling  af  de  Medlemmer,  som  ønsker  at  spise  den  Dag. 

Man  maa  melde  sig  Dagen  i  Forvejen,  naar  man  ønsker  at  deltage 
i  et  Maaltid;  men  man  har  ingen  Forpligtelse  til  at  betale  nogetsomhelst 
ud  over  de  Maaltider,  man  spiser;  man  kan  komme  og  gaa,  som  man 
har  Lyst  til. 

Foreningen  har  eksisteret  i  flere  Aar,  uden  at  der  findes  nogen  egent- 
lig Overordnet.  Det  kan  hænde,  at  der  ikke  er  et  eneste  Medlem, 
som  har  spist  i  Foreningen  mere  end  et  Par  Maaneder,  og  dog  gaar 
det  uden  Vanskelighed  uden  Formand,  uden  alt  dette  Vrøvl,  som  der 
er  saa  meget  af  andre  Steder. 

Og  vi  er  jublende  glade;  hvem  skulde  ikke  være  det,  naar  man 
spiser  sammen  med  saa  mange  dejlige  Piger! 

Naar  vi  sidder  her  alle  ved  Middagsbordet  —  alle,  det  vil  sige 
Halvdelen,  og  den  anden  Halvdel  staar  rundt  omkring  og  venter,  til 
første  Hold  er  færdig,  skulde  Du  høre  en  Støj,  en  Koncert  af  unge, 
friske  Stemrfier.  Den  ene  overdøver  stadig  den  anden,  og  til  Tider  er 
det  rent  umuligt  at  forstaa,  hvad  Naboen  siger,  saa  stærk  er  Larmen. 
Og  vi  taler  i  alle  Tungemaal,  mest  naturligvis  Russisk,  men  ogsaa  Bul- 
garsk, Polsk,  Armenisk,  Tysk  og  Fransk. 

Væggene  er  overklistrede  med  Plakater,   Udklip  af  Aviser,  Opfor- 

dringer  til  Møder,  Demonstrationer,  Foredrag  o.  s.  v.,  og  alle  disse 
Plakater  diskuteres  ivrig. 

Nu  skal  Du  høre  noget  om,  hvad  vi  spiser:  Først  faar  vi  Suppe 
med  Nudler,  Ris,  Maccaroni  eller  andet  lignende,  ikke  denne  kedelige 
Vandsuppe,  man  altid  faar  ude  i  de  franske  Pensionater,  selv  i  de 
dyreste.  Efter  Suppen  fiaar  vi  Steg;  de  fattigste  af  Studenterne,  som 
næsten  intet  har  at  leve  af,  nøjes  med  Suppekødet;  de  betaler  ogsaa 
kun  30  Centimer  for  hele  Middagen.  Til  Stegen  er  der  tre  Slags  Til- 
behør f.  Eks.  Salat,  hvide  Bønner  og  Gulerødder.  Derpaa  kommer 
der  Dessert,  som  kan  være  enten  en  Appelsin,  et  Stykke  Kage,  eller 
hvad  man  nu  kan  hitte  paa,  og  saa  ender  Maaltidet  altid  og  ufravigeligt 
med  The. 

Jeg  er  i  Komitéen  i  denne  Uge.  Verona  hjælper  mig  at  tørre 
Tallerkener  af;  hun  er  ikke  i  Komitéen  denne  Gang;  men  hun  hjælper 
mig  nu  alligevel.  Jeg  sidder  og  skriver  dette  Brev  til  Dig  i  den  rus- 
siske Forening  ved  et  af  de  smaa  Borde  efter  endt  Dagværk.  Jeg  har 
fortalt  Verona  om  Dig,  hun  siger,  at  Du  naturligvis  er  forelsket  i  mig. 
Er  det  sandt,  Kaja?  Verona  er  forfærdelig  sød;  forleden  Dag,  da  jeg 
stod  og  ventede  paa,  at  første  Hold  skulde  blive  færdig  med  at  spise, 
gav  Verona,  der  allerede  var  i  Færd  med  at  spise,  mig  sin  Tallerken 
og  hentede  Suppe  til  mig  i  Køkkenet. 

Det  er  nogle  brillante  unge  Mennesker,  de  fleste  af  dem ;  kun  kan 
jeg.  ikke  lide,  at  de  tørrer  Bordene  af  med  Hvedebrødet;  der  gaar  en 
umaadelig  Mængde  til  Spilde  hver  Uge  paa  den  Maade,  og  det  er  ikke 
saa  faa  Penge,  det  drejer  sig  om;  men  saadan  er  disse  Russere:  saa 
længe  de  har  noget,  ødsler  de,  giver  bort  alt  hvad  de  har,  og  naar  de 
saa  ikke  længer  har  noget,  —  nej,  saa  græder  de  ikke  Kaja,  de  bærer 
Ulykken  med  en  Taalmodighed,  jeg  aldrig  før  har  set,  med  en  Taal- 
modighed,  der  maaske  er  Skyld  i  deres  Ulykke.  Der  er  noget  eget 
storslaaet  ved  den  Maade,  hvorpaa  de  bærer  Ulykken. 

En  ung  Pige  gav  mig  forleden  Dag  sin  Kop,  som  hun  lige  havde 
drukket  The  af,  og  skænkede  for  mig.  Verona  rødmede  og  sagde  til 
Veninden,  at  det  ikke  passede  sig  at  give  en  civiliseret  Herre  en  Kop, 
man  selv  havde  drukket  af.  Nu  var  det  Venindens  Tur  at  rødme, 
hun  bad  om  Undskyldning  og  bad  mig  altid  at  sige,  naar  jeg  fandt,  hun 
gjorde  noget  galt,  de  vidste  godt,  at  de  ikke  kunde  tage  det  op  med 
Vestevropæerne  i  Dannelse;  men  de  var  kommet  hertil  for  at  lære 
noget. 

Baade  de  mandlige  og  kvindelige  Studenter  holder  meget  af  Kon- 
fekt, af  russisk  Marmelade  og  af  Chokolade.  Uden  for  Entrédøren 
staar  der  altid  en  Mand,  en  Bulgarer,  der  sælger  disse  Sukkervarer 
samt  Cigaretter,  og  han  har  altid  et  stort  Publikum. 

Jeg  behøver  jo  ikke  at  fortælle  Dig,  Kaja,  at  ingen  af  disse  unge 
Mennesker  drikker  blot  den  mindste  Smule  Spiritus;  de  er  ligesaa 
maadeholdne  her  i  Geneve  som  ovre  hos  Dig. 

I  den  senere  Tid  er  en  mørk  Stemning  gledet  ind  i  disse  unge 
Sjæle;  Efterretningerne  om  Rædslerne  i  deres  Hjemland  er  sivet  ud 
over  de  skarpt  bevogtede  russiske  Grænser.  Vi  faar  daglig  Meddelelser 
om  Urolighederne,  saa  det  er  ikke  blot  gennem  Dine  Breve,  jeg  kender 
Tilstanden  derovre,  men  ogsaa  gennem  udførlige  Efterretninger  direkte 
fra  Studenterne  i  Karkow,  Kieff  og  Moskov. 

Hils  Din  russiske  Kammerat  fra  mig  og  sig  hende,  at  hun  er  en 
sød  Pige.  Hils  Vanja  og  Karo  og  alle  Hønsene  og  Duerne  og  Kattene 
og  alle,  alle  sammen 

Din 

Ejgil. 


Kære  Kaja! 

Denne  Gang  kun  nogle  faa  Ord.  Mit  Humør  er  saa  usigelig  mørkt. 
Flere  og  flere  Efterretninger  fra  Rusland  strømmer  ind,  og  de  bliver 
stedse  mørkere  og  mørkere. 

Tænk  Dig!  En  Fætter  til  Verona  er  bleven  arresteret  i  Kieff,  han 
bliver  rimeligvis  sendt  til  Siberien.  Verona  er  meget  melankolsk,  og 
hun  har  sikkert  Grund  dertil  —  Sorgen  over  Dmitrii  og  nu  dette  med 
Fætteren.  Dmitrii  kan  jeg  ikke  blive  klog  paa,  jeg  ved,  at  han  kommer 
meget  til  Sonja  og  spiller  Skak  med  hende,  og  jeg  ved  ligeledes,  at 
han  hver  Dag  følger  Verona  hjem  fra  det  russiske  Køkken.  Det  er 
meget  sjældent,  at  han  spiser  her;  men  han  kommer  og  henter  hende 
efter  endt  Maaltid.  Hænder  det  en  Gang  imellem,  at  han  beærer 
Køkkenet  med  sin  Nærværelse,  sidder  han  aldrig  sammen  med  Verona. 
Jeg  saa  forleden  Dag,  at  Verona  gav  ham  sit  Fotografi,  medens  han 
spiste,  han  saa  ud,  som  var  han  aldeles  ligeglad.  Tænk  Dig,  Kaja! 
Være  ligeglad,  naar  Verona  giver  En  sit  Fotografi! 

Det  er  en  skrækkelig  Historie  med  den  unge  Pige,  som  de  pryglede 
til  Døde  i  Kieff.  Jeg  er  bange  for,  at  Russerne  her  gaar  hen  og  gør 
en  eller  anden  Ulykke  paa  deres  Konsul  i  Geneve,  og  man  kan  ikke 
vide,  hvad  Følgerne  saa  bliver. 

Harmen  er  uhyre;  næsten  ikke  en  eneste  her  er  gaaet  Ram  forbi, 
saa  at  sige  alle  har  de  Venner  og  Bekendte  eller  Slægtninge  blandt  de 
Ulykkelige,  der  er  mishandlede  i  Rusland.  Verona  siger,  at  hun  aldrig 
vil  vende  tilbage,  hun  ryster  af  Skræk,  hver  Gang  hun  tænker  paa,  at 
hun  en  Gang  skal  tilbage.     Den  lille  Stakkel! 

I  Dag  blev  der  læst  et  Brev  op  her  i  Køkkenet  fra  en  Student  i 
Karkow;  der  herskede  en  næsten  uhyggelig  Stilhed  blandt  alle  disse 
unge  under  Oplæsningen  af  denne  skrækkelige  Meddelelse.  Jeg  be- 
høver ikke  at  fortælle  Brevets  Indhold;  det  er  den  sædvanlige  Historie, 
blot  end  mere  grufuld.  Taareme  stod  i  Øjnene  paa  de  unge  Piger, 
og  en  dyb,  stille  Fortvivlelse  greb  alle. 

Kaja!  jeg  holder  det  ikke  længere  ud;  ja  Du  har  Ret,  det  er  gru- 
fuldt at  skulle  se  paa  alt  dette. 

Hører  Du  Kaja:   at  ville  herske  og  ikke  at  ville  beherskes,  det  er 
Anarkismens  Grundsætning,  Grundvolden  for  al  Frihed  og  Lykke. 

Kaja!  naar  skal  vi  dog  naa  dertil,  naar  skal  vi  sejre? 

Ejga, 


Kære  Kaja! 

Det  er  Revolutionens  Time.  —  Oprøret  raser  i  Geneve. 

Der  har  været  et  mægtigt  Protestmøde  i  Aften  til  Fordel  for  de 
russiske  Studenter.  Adskillige  af  Genéve's  bedste  Talere  har  talt,  har 
i  flammende,  begejstrede  Ord  givet  deres  Sympati  tilkende  for  deres 
ulykkelige  Brødre  i  det  fjæme  russiske  Rige,  for  deres  polske  og 
russiske  Stammefrænder. 

Jeg  var  der.  —  Salen  var  fyldt  til  Trængsel,  ikke  en  Plads  var 
ledig;  der  stod  Folk  langt  ude  i  Gangen  og  adskillige  maatte  vende  om 
uden  at  faa  noget  at  høre. 

Alle  Universitetets  Russere  og  Russerinder  vare  mødte,  alle  Polak- 
kerne, Armenierne,  alle,  der  aander  og  lever  i  Længsel  efter  Frihed, 
alle,  i  hvis  Bryst  der  brænder  et  Hjerte,  et  medfølende  Hjerte  for 
deres  ulykkelige  Lidelsesfæller  i  Knuttens  Rige;  i  Siberiens  Ørkener. 

De  stod  der  aandeløse,  begejstrede,  harmfulde,  de  unge  Piger, 
næsten  Børn  fra  1 7  til  20  Aar,  de  fleste  af  dem.  Alles  Øjne  er  rettede 
mod  Talerne,  ikke  et  Ord  af  hvad  de  siger  undslipper  nogen;  det  er, 
som  venter  disse  unge  ufordærvede  Sjæle  det  forløsende  Ord,  Mirakkel- 
ordet,  der  skal  frelse  deres  Kammerater  fra  Døden,  fra  Knutten,  fra 
Fængslet  i  Czarens  forbandede  Rige. 

Der  staar  hun,  den  høje  nordiske  Skønhed  fra  Nordruslands  Step- 
per, at  se  til,  som  var  hun  fra  Finland  eller  Sverige,  og  støtter  sig 
til  sin  Kæreste,  der  ogsaa  er  lys,  men  som  mere  end  hun  bærer 
Præget  af  at  være  Russer.  Der  staar  de  med  et  Stykke  Papir  i 
Haanden  og  en  Blyant  for  at  nedtegne  hvert  et  Ord,  der  kommer  fra 
Talerne. 

Og  der  er  blege,  russiske  Piger  med  Lorgnetter  for  de  forlæste 
Øjne,  klædte  i  tarvelige,  men  nette  Dragter,  blege  af  Nattevaagen,  af 
at  studere  for  meget  og  spise  for  lidt;  der  staar  de  med  lidende,  men 
dog  glødende  Øjne  bag  Lorgnetterne  og  ser  paa  Taleren,  mens  Barmen 
bølger,  hver  Gang  en  eller  anden  grufuld  Beretning  kommer  frem  fra 
hans  Læber. 

Alle  er  de  der.  Studenter  fra  Syden  og  fra  Norden,  den  ægte 
Russer  blond  og  høj,  som  man  straks  kender  paa  den  lidt  slappe 
Holdning  og  paa  hans  Frakke  og  Skjorten  uden  Krave,  som  gaar  helt 
op  i  Halsen;  de  livlige,  aandfiilde,  mørke  Armeniere  og  de  semitiske 
Studenter,  der  er  lette  at  kende  ved  hele  deres  Holdning  og  ved  et 
vist  vestevropæisk  Præg. 


Ynglingeaar. 


1. 

Af  de  mange  gode  Kammeratskabsforhold,  hvori  han  siod,  havde 
éi,  Forholdet  til  Julius  Latige,  udviklet  sig  til  Venskab,  og  dette  Venskab 
atter  antaget  en  Lidenskabs  Karakter.  Af  Katnmei^terne  var  disse  de 
10,  der  passede  helt  for  hinanden,  fuldstændiggjorde  hinanden.  Grun- 
digt ulige  som  de  var,  kunde  de  uafbrudt  lære  hinanden  noget.     De 

blev  hinanden  uundværlige;  der  gik  Aar  igennem  sjældent  en  Dag. 
hvor  de  ikke  saas.  Dog  har  Omgangen  med  den  yngre  Studiefeelle 
umuligt  kunnet  volde  Jul.  Lange  en  Glæde  svarende  til  den,  som  Lan- 
ges Selskab  beredte  denne.  Aandeligt  jævnbyrdige  havde  de  stik  mod- 
sat Temperament.  Optagne  af  den  samme  Kærlighed  til  Kunst  og 
den  samme  Begejstring  for  Kunsten,  kun  at  den  ene  heldede  mere  til 
Billedets  Form,  den  anden  til  Ordets,  kunde  de  bestandig  berige  hin- 
anden med  Tanker  og  Kundskabsmeddelelse.  Grundigt  uenige  i  deres 
Forhold  til  den  religiøse  Overlevering  blev  de  under  jævnlige  Sammen- 
stød hver  for  sig  stadigt  opfordrede  til  kritisk  Gennemsyn  af  deres 
aandelige  Bo.  Men  det  var  den  yngre,  som  var  den  forelskede  af  de  to. 
Da  Jul.  Lange  d.  17.  December  1861,  efter  to  Gange  at  have  søgt 
ham  forgæves,  tredie  Gang  traf  ham  og  meddelte  ham:  jeg  har  faaet 

en  Indbydelse,  rejser  til  Italien  paa  Lørdag  og  bliver  fem  Maaneder 
borte,  glædede  den  Overraskede  sig  vel  stærkt  paa  Vennens  Vegne, 
men  følte  det  samtidigt,  som  havde  han  faaet  et  Slag  for  Panden: 
Hvad  skulde  der  nu  blive  af  ham,  ikke  blot  i  denne  Mellemtid,  men 
sidenhen;  hvem  vidste,  om  Lange  kom  tilbage  og  om  han  ikke  kom 
forandret  hjem.  Hvorledes  skulde  han  selv  udholde  Livet!  Han  maatte 
arbejde  umaadeligt,  hvis  han  skulde  kunne  bære  det  Savn.  Han  be- 
greb næsten  ikke,  hvordan  han  skulde  kunne  leve,  naar  han  ikke  mere 
Aften  efter  Aften  kunde  snige  sig  op  paa  Vennens  lille  Kammer  og 
sidde  der  i  stille  Glæde,  seende  Billeder  og  udvekslende  Tanker!  Det 
var,  som  blev  en  Nerve  skaaret  over  i  ham.  Nu  følte  han  det  først 
med  fuld  Tydelighed,  at  saaledes  havde  han  aldrig  elsket  nogen  Mand. 
Han  havde  havt  fire  Øjne;  nu  havde  han  kun  to  igen;  han  havde  havt 
to  Hjerner;  nu  havde  han  kun  en;  han  havde  i  sit  Hjerte  følt  to 
Menneskers  Glæde;  nu  havde  han  kun  en  Enkelts  Mismod  tilbage. 

Der  var  ikke  paa  Kjøbenhavns  Gallerier  og  Museer  et  Maleri,  en 
Tegning,  en  Billedstøtte  eller  et  Relief,  som  de  ikke  havde  studeret  i 
Fællesskab  og  hvoraf  de  ikke  havde  sammenlignet  deres  Indtryk.  Sam- 
men havde  de  besøgt  Thorvaldsens  Museum,  sammen  gik  de  i  Bissens 
Atelier,  hvor  den  yngre  i  November  1861  saa  sine  senere  Venner 
Vilhelm  Bissen  og  Walter  Runeberg  for  første  Gang.  Erindringen 
om  Julius  Lange  var  for  ham  sammenknyttet  med  hvert  Maleri  af 
Hobbema,  Dubbels  eller  Ruysdael,  Rembrandt  eller  Rubens,  hver  en 
Gengivelse  af  italiensk  Renæssancekunst,  ethvert  Fotografi  af  Kirker 
eller  Slotte.  Og  han  selv  elskede  Billedkunsten  med  endnu  heftigere 
Gløden  end  Poesien.  Han  sammenlignede  gerne  sit  Forhold  til  Lite- 
raturen  med  Kærligheden  til  et  Væsen  af  samme  Køn;  sin  Lidenskab 
for  den  bildende  Kunst  med  Ynglingens  stormende  Følelse  for  en 
Kvinde.  Vel  sandt,  han  forstod  sig  langt  mindre  godt  paa  Billedkunst 
end  paa  Digtning;  men  det  gjorde  intet  til  Sagen.  Sine  Yndlingskunst- 
nere  omfattede  han  med  et  heftigere  Sværmeri  end  nogen  Yndlingsfor- 
fatter. Og  selve  Kærligheden  til  bildende  Kunst  var  et  Baand  mellem 
ham  og  Vennen.  Sad  de  sammen  paa  den  yngres  Værelse  og  der 
indfandt  sig  endnu  en  Gæst,  led  han  formelig  under,  at  en  saa  nydel- 
sesrig Time  blev  forstyrret  for  ham,  og  naar  Lange  da  rejste  sig  og 
gik,  havde  han  en  Fornemmelse  som  blev  et  Vindue  smækket  til  og 
frisk  Luft  ham  berøvet. 

2. 

Hidtil  havde  han  drevet  sine  ikke-juridiske  Studier,  som  han  kunde 
bedst  uden  Vejledning  af  nogensomhelst  Lærer.  Men  han  følte  Savnet  af 
en  saadan.  Og  da  en  nyansat  Docent  ved  Universitetet,  Professor  H. 
Brochner,  tilbød  Vejledning  i  Studiet  af  Filosofi  til  hvem  der  vilde  indfinde 
sig  hos  ham  paa  visse  opgivne  Tider,  følte  han  sig  stærkt  fristet  til  at 
benytte  sig  deraf.  Han  havde  Betænkeligheder  derved,  thi  han  vilde 
nødigt  opgive  det  mindste  af  sin  dyrebare  Frihed;  han  nød  sin  tilbage- 

trukne  Tilstand,  sit  beskedne  Studielivs  Hemmelighedsfuldhed;  men 
paa  den  anden  Side  vilde  han  ikke  kunne  give  sig  i  Kast  med  Plato 
og  Aristoteles  uden  Vink  af  en  kyndig  Haand  om  hvad  og  hvoriedes. 

Han  var  i  stor  Spænding.  Han  havde  hørt  Professor  Brochner 
tale  om  Psykologi;  men  Foredraget  var  behandlet  med  en  saa  ængste- 
lig Omhu,  var  saa  ensformigt  og  fremmedlydende,  at  det  ikke  kunde 
andet  end  skræmme.  Alene  Professorens  fornemme  Skønhed  tiltrak, 
især  de  store  sorgfulde  Øjne  med  det  dejlige  Blik',  der  saa  ud  som 
havde  de  forsket  og  grædt. 

Nu  besluttede  han  at  vove  sig  op  til  Brochner.  Men  han  havde 
ikke  Mod  til.  forud  at  tale  derom  til  sin  Moder  for  ikke  at  forskrække 
sig  selv  ved  at  nævne  det ;  saa  urolig  var  han  ved  Skridtet.  Da  Dagen 
kom,  som  han  havde  bestemt  til  Besøget  —  det  var  den  2.  September 
1861  —  gik  han  flere  Gange  op  og  ned  foran  Huset,  førend  han  kunde 
bestemme  sig  til  at  gaa  op  ad  Trappen;  han  søgte  forud  at  beregne, 
hvad  Professoren  vel  vilde  sige  og  hvad  han  da  rettest  skulde  svare» 
i  det  Uendelige. 

Den  høje,  smukke  Mand,  der  lignede  en  spansk  Ridder,  lukkede 
selv  Døren  op  og  modtog  venligt  det  unge  Menneske,  der  snart  skulde 
blive  hans  nærmeste  Elev.  Han  vidste  til  Ynglingens  Forundring, 
straks  han  hørte  hans  Navn,  fra  hvilken  Skole  han  var  udgaaet  og  at 
han  nylig  var  bleven  Student.  Han  fraraadede  energisk  en  Gennem- 
gaaen  af  Plato  og  Aristoteles  som  altfor  anstrengende  —  sagde  eller 
antydede,  at  den  unge  burde  forskaanes  for  den  besværlige  Vej,  han 
selv  havde  tilbagelagt,  og  skitserede  en  Studieplan  for  nyere  Filosofi 
og  Æstetik.  Hans  Holdning  indgav  Mod  og  efterlod  det  Hovedindtryk, 
at  han  vilde  spare  Begynderen  enhver  unyttig  Anstrengelse.  Denne 
følte  sig  med  sine  unge  Kræfter  lige  fuldt,  da  han  gik  hjem,  en 
Smule  skuffet  ved  ikke  at  skulle  tage  fat  paa  Filosofiens  Historie  forfra. 

Besøget  gentoges  snart  og  hurtigt  udspandt  der  sig  mellem  Lærer 
og  Elev  det  inderligste  Forhold,  fra  den  ældres  Side  et  faderligt  Vel- 
viljesforhold,  som  den  yngre  endnu  ikke  havde  kendt,  under  hvilket 
Læreren,  undervisende  og  praktisk  vejledende,  uafbrudt  havde  Op- 
mærksomheden henvendt  paa  Alt,  hvad  der  kunde  fremme  Lærlingens 
Vel  og  sikre  hans  Fremtid;  fra  den  yngres  Side  et  Ærbødigheds-  og 
Hengivenheds-Forhold,  en  dyb  Taknemmelighed  for  den  Omsorg,  hvis 
Genstand  han  var. 

Han  følte  vel  nu  og  da  overfor  sin  Lærers  store  Grundighed  og 
dennes  Dygtighed  til  at  tumle  de  vanskeligste  Tanker  en  pinlig  Mis- 
tillid til  sine  egne  Evner  og  sin  egen  Aandskraft  i  Sammenligning  med 
hans.  Han  følte  sig  heller  ikke  sjældent  ilde  berørt  ved,  at  der  lige- 
som kom  noget  Skævt  ind  i  deres  Forhold,  naar  Brochner  tiltrods  for 
de  Tvivl  og  Indvendinger,  han  fremsatte,  altid  tog  som  givet,  at  Yng- 
lingen maatte  dele  hans  panteistiske  Grundanskuelse,  udenBlik  for,  at 
han  endnu  omtumledes  i  Tvivl  og  famlede  efter  et  Fodfæste.    Men  det 

33» 

fortrolige  Forhold  til  den  modnede  Mand  havde  en  Tiltrækning,  som 
Forholdet  til  de  usikre  eller  ungdommeligt  indskrænkede  Kammerater 
nødvendigvis  maatte  mangle:  han  havde  et  Livs  Erfaring  bag  sig,  han 
saa  fra  oven  nedad  paa  det  unge  Menneskes  Sympatier  og  Antipatier. 

For  Ynglingen  stod  f.  Eks.  dengang  endnu  Plougs  Fædrelandet  som 
Danmarks  intelligente  Organ,  medens  Billes  Dagbladet  var  ham  ledt, 
især  paa  Grund  af  den  Overfladiskhed  og  den  affærdigende  Tone,  der 
betegnede  Bladets  literære  Kritik.  Brochner,  der  med  blandet  Velvilje 
og  uden  at  gøre  synderlig  Forskel  saa  ned  paa  begge  disse  den  dan- 
nede Almenheds  Blade,  fandt  i  sin  unge  Lærlings  Forbitrelse  paa  den 
trivielle  og  dog  nyttige  Avis  kun  et  Kendetegn  paa  hans  Sj^lsbeskaffen- 
hed.  Men  blot  den  Maade,  paa  hvilken  Brochner  en  Dag  med  et 
Smil  bemærkede:  De  læser  nok  af  Princip  ikke  Dagbladet,  fik  Yng- 
lingen til  i  et  Glimt  at  indse  det  Komiske  i  hans  Harme  over  en  Hjer- 
rilds Artikler.  Hans  Synskres  var  jo  endnu  snever  nok  til  at  Forholdene 
i  Kjøbenhavn  i  og  for  sig  syntes  ham  at  have  Betydning.  Selv 
fandt  han  sin  Synskres  omfattende.  En  Dag,  da  han  gjorde  sit  indre 
Regnskab  op,  skrev  den  nittenaarige  naivt:  „Mine  gode  Egenskaber,  de 
der  vil  konstituere  min  Personlighed,  hvis  jeg  bliver  til  noget,  er  en 
vældig  og  glødende  Begejstring,  en  dygtig  Myndighed  i^  Sandhedens 
Tjeneste,  en  vid  Synskres  og  en  filosofisk  dannet  Tænkning.  Det  maa 
forsone  med  min  Mangel  paa  Humor  og  Lethed." 

I  væsenlig  Overensstemmelse  med  Hans  Brochner  følle  han  sig 
først  flere  Aar  efter  Bekendtskabets  Stiftelse.  Men  da  havde  et  Stu- 
dium af  Ludwig  Feuerbachs  Skrifter  henrevet  ham;  thi  Feuerbach  var 
den  første  Tænker,  hos  hvem  han  fandt  Gudsideens  Opstaaen  i  det 
menneskelige  Sind  fyldestgørende  forklaret.  Hos  Feuerbach  mødte  der 
ham  endelig  en  Fremstilling  uden  Omsvøb  og  uden  den  tyske  Filosofis 
sædvanlige  tunge  Formler,  en  sejrrig  Klarhed,  som  virkede  højst  vel- 
gørende paa  hans  eget  Tænkesæt  og  gav  ham  Tryghed.  Havde  han  i 
flere  Aar  følt  sig  betydeligt  tilhøjre  for  sin  Ven  og  Lærer,  saa  kom 
der  nu  en  Tid,  hvor  han  følte  sig  adskilligt  tilvenstre  for  ham  med 
hans  hemmelighedsfulde  Leven  i  det  evige  Aandsrige,  af  hvilket  han 
følte  sig  som  Led. 

3. 

Ynglingen  havde  ikke  dyrket  Jurisprudensen  stort  mere  end  et  Aar, 
før  Studiet  begyndte  at  trykke  ham  haardt.  Blot  den  lange  Række  af 
Schou's  Forordninger,  der  fyldte  Rygsiden  af  hans  Skrivebord  i  hele 
dets  Længde,  var  en  daglig  Kilde  til  Forstemthed.  Han  følte  det  tit. 
som  kunde  han  ikke  blive  glad,  før  Forordningerne  var  fejede  ned  af 
hans  Bord.  Og  Forelæsningerne  var  stadigt  saa  kedsommelige,  at  de 
formelig  fik  Tanken  paa  Selvmord  til  at  dukke  op  hos  ham,  den  Livs- 
tørstige,  som  sidste  Udvej  til  at  slippe  ud  af  Kvalen.  Saa  lidet  følte 
han  sig  egnet  til  Juraen,  at  han  stadigt  spildte  Tid  med  Hamletske 
Overvejelser  over,  hvorledes  han  vel  skulde  kunne  opgive  Studiet  uden 

at  fremkalde  sine  Forældres  Misbilligelse  og  uden  at  staa  ganske  ud- 
sigtsløs overfor  sin  Fremtid.  Og  disse  Grublerier  red  efterhaanden  et 
godt  Aar  igennem  hans  Sind  som  en  Mare. 

Han  havde  læsset  vel  meget  Arbejde  paa  sig;  han  gav  daglig  Under- 
visningstimer for  at  have  lidt  Indtægt,  tog  selv  Undervisning  i  flere 
Pa&  og  fordybede  sig  ikke  sjældent  i  filosofiske  Fortidsarbejder,  der 
i  Virkeligheden  var  for  vanskelige  for  ham,  saaledes  Hovedværker  af 
Kant.  Under  disse  Omstændigheder  begyndte  han,  kun  nitten  Aar 
gammel,  at  føle  sig  svækket.  Han  led  af  Ildebefindender,  blev  nervøs, 
havde  en  Fornemmelse  som  kunde  han  ikke  aande  dybt,  og  da  han 
var  fyldt  tyve  Aar,  reagerede  hans  Natur  heftigt  mod  Overanstrengel- 
sen. Under  Studiet  af  Kants  Kritik  der  Urtheilskraft  følte  han  sig  en 
Dag  saa  svag,  at  han  maatte  søge  Læge.  Denne  anbefalede  Legems- 
øvelser og  Brug  af  kolde  Doucher. 

Badene  gjorde  ham  godt,  og  han  vænnede  sig  saaledes  til  dem,  at 
han  vedblev  at  tage  dem  hele  Resten  af  sit  Liv.  Gymnastiske  Øvelser 
gjorde  han  hos  en  Svensker  ved  Navn  Nycander,  der  havde  oprettet 
en  Anstalt  for  svensk  Gymnastik  i  Kjøbenhavn. 

Hos  ham  traf  han  blandt  andre  den  bekendte  islandske  Digter  og 
Diplomat  Grimur  Thomsen,  der  førte  Titlen  Legationsraad.  Hans 
Landsmænd  'var  stolte  af  ham.  Islandske  Studenter  paastod,  at  Grimurr 
ejede  tolv  Månsjetskjorrter,  tre  Par  låkrede  Støvler  og  havde  favnet  en 
Mérquise  i  Paris.  Andre  dvælede  ved  hans  Kærlighedshistorie  med  en 
svensk  Skønhed,  der  fra  Kjøbenhavn  kom  som  Huslærerinde  til  en 
Præst  i  Norge,  og  som  var  nødsaget  til  at  røbe  denne  sin  tidligere 
ømme  Forbindelse  med  den  forføreriske  Islænding,  da  den  ikke  var 
forbleven  uden  Følger.  Saasnart  den  unge  Skønhed  havde  født  en 
Dreng  til  Verden,  rejste  Præsten,  der  var  grundigt  forelsket  i  hende, 
til  Kjøbenhavn  for  at  kræve  Grimur  til  Regnskab.  Han  indfandt  sig 
hos  ham  en  Aftenstund,  meddelte  barsk  den  intet  Anende,  at  han  var 
Fader,  og  tiltalte  ham  overhovedet  overmaade  ublidt  ud  fra  den  Forud- 
sætning, at  han  vilde  lade  sit  Barn  i  Stikken.  Da  han  til  sin  Over- 
raskelse opdagede,  at  ingen  Tanke  laa  Islændingen  mere  fjern,  blev  det  til 
stor  Forsoning  mellem  den  svenske  Skønheds  norske  og  islandske  Dyrker. 
De  opsøgte  Arm  i  Arm  den  nærmeste  Vinstue,  og  drak  saa  ivrigt 
Broderskaal,  at  de  først  henad  Morgen  og  med  nogen  Vanskelighed 
fandt  tilbage  til  Grimurs  Kammer. 

Ved  Gymnastiken  viste  Grimur  Thomsen  sig  djærv,  ikke  sjældent 
raa  i  hvad  han  sagde  og  antydede.  Rigtignok  var  hans  Fælle  paa 
Grund  af  sin  store  Ungdom  let  saarbar,  og  tog  Anstød  af  Ting,  en 
Ældre  havde  høn  uden  at  forarges. 

4. 
Legemligt  vedblev  han  at  være  ret  svag.    Aandeligt  arbejdede  han 
ufortrødent.     Det   Middel  til  at  opnaa  en  Afjgørelse  med   Hensyn  til 

Studiespørgsmaalet,  som  efter  langvarig  Grublen  syntes  ham  hensigts- 
tjenligst,  var  dette:  han  vilde  forsøge  at  besvare  en  af  Universitetets 
Prisopgaver,  den  æstetiske  eller  den  filosofiske,  og  hvis  han  saa  vandt 
Guldmedaljen,  vilde  hans  Forældre  og  andre  deraf  kunne  se,  det  ikke 
var  af  Dovenskab,  han  brød  med  Juraen,  men  at  han  havde  virkelige 
Anlæg  i  anden  Retning. 

Allerede  i  1860  havde  han  derfor  kastet  langlige  Blikke  til  de  udsatte 
Prisopgaver,  som  hang  opslaaede  i  Universitetets  Forhal.  Men  de  inde- 
holdt ingen,  som  passede  for  ham.  I  1861  var  han  besluttet  paa  at 
forsøge  Besvarelsen,  selv  om  Opgaverne  i  sig  selv  ikke  skulde  friste. 

Der  var  iblandt  dem  en,  der  spurgte  om  det  rette  Forhold  mellem 
Digtekunst  og  Historie  i  den  historiske  Roman.  Æmnet  i  og  For  sig 
fængslede  ham  ikke  synderligt;  men  Spørgsmaalet  var  ham  ikke  frem- 
med, og  det  lod  sig  se  i  en  stor  Sammenhæng,  Stoffets  Ret  overfor 
Kunstnerfantasien  i  Almindelighed.  Han  mente,  at  som  Menneskeskik- 
kelsen ikke  i  Billedhuggerkunsten  burde  fremstilles  bevinget,  men  dens 
Artsbegreb  respekteres,  saaledes  burde  den  forgangne  Tidsalders  Grund- 
væsen lades  uanfægtet  i  historisk  Poesi.  Gennem  talrige  og  gennem- 
førte Abstraktipner,  der  strakte  sig  over  en  120  Foliosider,  og  i  hvilke 
han  tilstræbte  videnskabelig  Skarphed,  søgte  han  at  give  en  grundigt 
underbygget  Lære  om  Grænserne  for  Digterens  Frihed  i  den  historiske 
Roman.  Underbygningen  var  rigtignok  saa  omhy^elig,  at  den  optog 
Afhandlingens  større  Halvdel. 

Ganske  bortset  fra  dette  Begynderarbejdes  øvrige  Mangler  havde 
det  i  Forhold  til  de  Mænd,  der  skulde  bedømme  det,  den,  at  deri 
hyldedes  og  pristes  en  æstetisk  Grundretning,  der  var  dem  begge  imod. 
Hegel  omtaltes  her  som  „Æstetikens  Ypperste,  hvis  imponerende 
Storhed  det  gør  Sindet  godt  at  bøje  sig  for.**  Hans  frigjorte  Elev  Fr. 
Th.  Vischer  fulgtes  og  forsvaredes.  Af  danske  Tænkere  drøftedes 
næsten  kun  J.  L.  Heiberg  og  S.  Kierkegaard.  Heiberg  kritiseredes  vel 
uafbrudt,  men  behandledes  med  dyb  Ærbødighed  og  som  den,  hvis 
mindste  Ytring  havde  Vægt;  derimod  var  Sibberns  kunstfilosofiske 
Forskning  ganske  overset,  ja  undertiden  rostes  Vischer  som  første 
Ophavsmand  til  psychologiske  Udviklinger,  hvilke  Sibbem  havde  givet 
mange  Aar  før  ham.  Afhandlingens  Forfatter  havde  overhovedet  langt- 
fra tilstrækkeligt  sat  sig  ind  i  Sibberns  Forskning,  der  dels  ikke  var 
ham  systematisk  nok,  dels  havde  frastødt  ham  ved  sin  sære  Sprogform. 
Heller  ikke  Hauch  kunde  den  Dyrkelse  af  Heiberg  tiltale,  der  utvivl- 
somt skimtedes  gennem  alle  Paavisninger  af  Ufuldkommenheder  og 
Selvmodsigelser  hos  ham. 

Naar  hertil  kommer,  at  Arbejdet  var  ungdommelig  doktrinært, 
sprogligt  ufrisk  og  i  sin  skeletagtige  Magerhed  formeligt  ranglende  af 
Begrebsbestemmelser,  var  det  intet  Under,  at  det  ikke  vandt  Prisen. 
I  Bedømmelsen  sagdes  omtrent,  at  Afhandlingen  var  i  sin  Art  grundig, 
at  den  vilde  være  bleven  belønnet  med  Medaljen,  ifald  det  havde  gjældt 

om  at  bestemme  Forholdet  mellem  Historie  og  Poesi  i  Almindelighed, 
men  at  den  nu,  da  den  dvælede  altfor  kort  ved  Romanen,  kun  Fandtes 
værdig  til  „et  meget  hæderligt  Accessit". 

Saa  lidet  ubilligt  dette  Udfald  var,  saa  var  det  dog  et  Slag  for  den 
unge  Forfatter,  der  havde  gjort  sin  Livsplan  for  de  følgende  Aar  af- 
hængig af,  om  han  vandt  Prisen  eller  ikke.  Julius  Lange,  der  en  Aften 
bankede  paa  hans  Dør  for  at  sige  ham  Resultatet,  blev  Vidne  til  hans 
Skuffelse.  Jeg  forstaar,  sagde  han,  at  du  nu  udbryder:  Oleum  et 
operam  perdidil  Men  du  bør  ikke  opgive  Haabet  for  saa  lidt.  En 
Lykke  er  det,  at  du  har  forbudt  Navneseddelens  Aabning,  ifald  Af- 
handlingen ikke  vandt  Prisen,  thi  Ingen  vilde  bryde  sig  om  den 
hædrende  Censur,  og  et  Accessit  vilde  i  Omgivelsernes  Øjne  gøre  dig 
Skade;  det  vilde  stemple  dig  med  Middelmaadighedens  Mærke. 

5. 

Den  anonyme  Indehaver  af  dette  Accessit  besluttede  dog  at  opsøge 
sine  Dommere,  gøre  deres  Bekendtskab  og  navngive  sig  for  dem. 

Han  gik  først  til  Hauch,  der  dengang  havde  Bolig  paa  Frederiks- 
berg Slot  i  høje  lyse  Rum.  Hauch  forekom  ham  urimeligt  forekom- 
mende; den  da  mere  end  70aarige  Mand  sagde  det  unge  Menneske 
den  ene  Artighed  efter  den  anden.  Afhandlingen  var  „overordenlig 
god"";  det  havde  gjort  dem  meget  ondt  ikke  at  kunne  give  ham  Prisen; 
men  han  maatte  ikke  bære  Nag  til  dem  derfor;  de  havde  handlet  efter 
deres  Samvittighed.  Paa  en  halvanden  Aar  vilde  han  kunne  tage 
Magisterkonferensen  i  Æstetik;  den  gamle  Digter  troede  at  kunne  spaa 
ham  en  god  Eksamen.  Han  undrede  sig  over  sin  Gæsts  Ungdom, 
„begreb  næsten  ikke,  at  han  i  saa  ung  en  Alder  kunde  have  læst  og 
tænkt  saa  meget"",  gav  ham  gode  Raad  for  Studiernes  Fortsættelse. 

Sibbern  var  lige  saa  hjertelig  som  Hauch  havde  været  høflig  og 
varsom.  Meget  pudsigt  var  det,  at  medens  Hauch  bemærkede,  han 
selv  havde  ønsket  at  tildele  Begynderen  Prisen  med  et  uagtet  i  Cen- 
suren, men  Sibbern  havde  sat  sig  derimod,  paastod  Sibbern  lige  det 
Modsatte;  han  havde  været  for  trods  alle  Mangler  at  give  Medaljen, 
men  Hauch  havde  udtalt  sig  imod  det.  De  havde  øjensynligt  misfor- 
staaet  hinanden;  men  Resultatet  var  i  ethvert  Tilfælde  retfærdigt,  saa 
der  var  Intet  at  beklage  sig  over. 

Sibbern  indlod  sig  paa  Enkeltheder  i  Afhandlingen  og  var  strengere 
end  Hauch.  Han  ankede  over,  at  der  fattedes  det  egenlige  Afsnit  om 
Romanen;  Præmisserne  var  altfor  vidtløftigt  affattede.  Han  raadede  til 
et  mere  historisk,  mindre  filosofisk  Studium  af  Literatur  og  Kunst. 
Han  var  tilfreds  ved  at  høre  om  Ynglingens  nære  Forhold  til  Brochner, 
medens  Hauch  hellere  havde  set  ham  knyttet  til  Rasmus  Nielsen, 
hvem  han  skemtende  betegnede  som  „en  rigtig  Rugbrødsnatur".  Da 
Afhandlingen  blev  tilbageleveret,  viste  det  sig  at  den  var  forsynet  med 
rammende  og  lærerige  Randgloser,  der  skyldtes  Sibberns  Haand. 

Saa  lidet  der  var  vundet  ved  denne  mislykkede  Deltagelse  i  en 
Prisæskning,  og  saa  utvetydigt  Samtalen  med  den  praktiske  Sibbern 
havde  vist  Begynderen,  at  en  Plads  som  Lærer  i  Modersmaalet  ved 
en  lærd  Skole  var  Alt,  hvad  Magisterkonferensen  i  Æstetik  sandsynlig- 
vis kunde  bringe  ham,  der  fra  Barnealderen  af  var  bestemt  paa  ikke 
at  ville  være  Skolelærer,  saa  modnede  dog  denne  Samtale  den  Beslutning 
hos  ham  at  opgive  det  juridiske  Studium,  vel  at  mærke  saasnart  han 
ved  sejerrig  Deltagelse  i  næste  Aars  Konkurrence  havde  godtgjort  sin 
endnu  tvetydige  Evne. 

6. 

Det  nordiske  Studentermøde  i  Kjøbenhavn  i  Juni  1862  gav  hans 
Tyveaarsalder  dens  skandinaviske  Indvielse.  Som  hele  den  studerende 
Ungdom  da  var  han  af  Hjertet  Skandinav,  og  Mødets  Apparat  var 
vel  egnet  til  at  sætte  ungdommelige  Stemninger  i  Bevægelse.  Skønt 
han  som  uanselig  dansk  Student  ikke  kom  med  til  den  især  for  Gæ- 
sterne foranstaltede  Udflugt  til  Nordsjælland,  altsaa  heller  ikke  til  den 
af  Regnskyl  afbrudte  Frokost,  Kong  'Frederik  VII  gav  Studenterne  i 
Normandsdalen  ved  Fredensborg,  fik  han  dog  et  stærkt  Indtryk  af 
Mødet. 

Det  var  et  smukt  Skue,  da  Studenterne  fra  de  tre  andre  skandi- 
naviske Universiteter  kom  sejlende  til  Kjøbenhavn  over  Sundet  fra 
Malmø.  Særligt  virkede  Nordmændene,  høje,  ranke,  med  smalle  An- 
sigter under  Duskehuerne  som  en  Skov  af  unge  Grantræer;  Natio- 
nalitetspræget  hos  dem  var  saa  stærkt,  at  han  i  første  Øjeblik  neppe 
kunde  se  Forskel  paa  dem  indbyrdes. 

Der  var  for  ham  tre  skønne  Øjeblikke  under  Festerne. 

Det  første,  da  ved  alle  Studenternes  Møde  paa  Frue  Plads  efter  An- 
komsten Metropolitanskolens  Elever  fyldende  alle  Bygningens  Vinduer 
hilste  dem  med  et  Jubelskrig.  Der  var  en  saadan  Friskhed  og  barnlig 
Begejstring  deri,  at  Enkelte  fik  vaade  Øjne  derved.  Det  var  som  om  den 
endnu  fjerne  Fremtid  hyldede  den  Ungdom,  der  nu  stod  i  Brud,  og 
tilsagde  den  Medgang  og  Sejr. 

Det  næste  var,  da  Indvielsen  og  Overrækkelsen  af  de  fire  nye 
Faner,  danske  Kvinder  havde  broderet  til  Studenterne,  fandt  Sted. 
Clausens  Tale  var  pompøs,  henvendt  ikke  til  Modtagerne  men  til 
Fanerne  som  levende  Væsner:  Du  drager  over  Østersøen  til  Hellig- 
dommen ved  Fyrisaaen Du  drager  over  Kattegat  til  Klippe- 
landet   og  Tiltalen  til  hver  af  Fanerne  sluttede:    Dig  følge 

Held  og  Hæder!  Stærkere  endnu  virkede  Plougs  smukke  Sang  om 
de  paa  Fanerne  afbildede  Guder,  en  af  hans  bedste,  Aandesyn  fra 
gamle  Dage,  Valhals  Guder,  kom  tilbage!,  en  Strofe  som  denne  især: 

Kom  tilbage  med  de  høje 
Maal  for  Mandens  Sind  og  Øje, 
med  de  milde 
Længslers  Kilde, 

med  Bedrifters  Sejerskor! 

Kom  tilbage  med  det  stærke 

Præg  af  Stammens  Modermærke, 

med  det  rige 

broderlige 

Hjerteslag  i  hele  Nord! 

Aftenen  efter  Faneindvielsens  Dag  var  der  Fesrforestilling  for  Mødets 
Deltagere  i  det  kongelige  Teater,  hvor  Fru  Heiberg,  straalende  som 
altid,  hilset  med  fortjent  Henrykkelse,  spillede  Sophie  i  Nej  med  en 
Roset  i  skandinaviske  Farver  ved  Beltet.  Her  bragte  Paludan-Miillers 
Prolog,  fremsagt  af  den  af  dansk  Ungdom  forgudede  Michael  Wiehe, 
det  tredie  gribende  Øjeblik.  Den  Yngling,  der  fra  en  daarlig  Plads  i 
Baggrunden  af  anden  Etage  sad  lyttende  til  Digterens  Ord,  var  neppe 
den  eneste,  som  følte  sig  selsomt  bevæget,  da  Wiehe,  ladende  sine 
Øjne  glide  rundt  i  Salen,  sagde: 

Gid  Nordens  Ungdom  en  Gang  værdigt  spille 
sin  Rolle!    Gid  Enhver  maa  gøre  Fyldest 
for  sit  Parti!    Gid  aldrig  det  maa  skorte 
paa  Flid,  paa  Troskab,  Kræfter  og  Talenter! 
Og  gid  han  træde  frem,  det  store  Snille 
(der  muligvis,  kun  af  sin  Genius  kendt, 
er  midt  iblandt  os  her)  det  store  Snille, 
som  efter  Skæbnens  Vilje  skal  udføre 
den  store  Rolle  og  de  store  Ting 

Man  saa  sig  uvilkaarligt  om,  søgte  med  Blikket  efter  den,  om  hvem 
der  af  Digteren  blev  varslet.. 

Man  har  kaldt  Stemningen  paa  dette  Studentermøde  mat  i  Sammen- 
ligning med  den  paa  tidligere  Møder.  Af  de  unge  Deltagere  blev  den 
ikke  fornummet  saaledes.  Der  gik  et  skandinavisk  Pust  gennem  alle 
Sind;  man  følte  sig  som  baaren  af  en  historisk  Strømning.  Det  var 
som  en  ond  Drøm,  at  Nordens  Folk  saa  mange  Aarhundreder  igennem 
havde  ødelagt  og  nedbrudt  hinanden,  tappet  hinanden  for  Blod  og  Guld, 
umuliggjort  Nordens  Selvhævdelse  og  Udvidelse  i  Europa. 

Ganske  svagt  kunde  det  føles  ved  Mødet,  at  Svenske  og  Norske 
dengang  egentlig  havde  mere  Glæde  af  hverandre  og  i  højere  Grad 
betragtede  sig  som  sammenhørende,  end  de  hver  for  sig  ansaa  sig  for 
sammenhørende  med  de  Danske,  som  jo  stod  udenfor  det  politiske 
Forbund.  Der  var  maaske  kun  én  af  de  Danske,  der  troede  at  spore 
det;  men  da  han  meddelte  sin  formentlige  Iagttagelse  til  en  ung  be- 
gavet Nordmand,  indlod  denne  sig  saa  lidet  paa  Imødegaaen,  at  han  blot 
svarte:  Har  ogsaa  De  bemærket  det? 

Ligefuldt  kom  under  Mødet  fra  forskellige  Sider  uafbrudt  den  For- 
visning til  Orde,  at  dersom  —  hvad  Ingen  tvivlede  paa  —  Tyskland 
snart  vilde  paaføre  Danmark  Krig,  saa  vilde  Svenskere  og  Nordmænd 
visselig  ikke  lade  de  Danske  i  Stikken.     Løftet  blev  langt  oftere  givet 

end  krævet.  Kun  var  det  selvfølgelig  en  Barnlighed  af  Deltagerne  at 
opfette  slige  Løfter,  givne  af  Studenterførere  og  Studenter  i  Feststem- 
ning, som  bindende  for  Folkeslagene  og  deres  Statsmænd. 

Aandeligt '  berigende  Bekendtskaber  skaffede  Mødet  ikke  deri  unge 
Student,  endda  han  var  Vært  for  to  Upsalastudenter;  men  ingen  af 
disse  interesserede  sig  for  ham,  og  ingen  af  dem  interesserede  ham. 
Derimod  sluttede  han  paa  Videnskabens  Vegne  Kammeratskab  med  den 
senere  bekendte  Forfatter  Carl  von  Bergen,  der  ligesom  han  dyrkede 
Filosofi  og  haabede  at  medvirke  til  aandeligt  Fremskridt.  Carl  von 
Bergen  var  en  selvsikker,  højtidelig  Svensker,  der  havde  læst  saare 
mange  Bøger.  Han  var  dengang  Nyrationalist  og  frembød  herved  ei 
Berøringspunkt;  men  han  var  Tilhænger  af  den  Bostrømske  FilosoR, 
som  da  beherskede  Sverigs  Aandsliv,  og  som  saadan  ivrig  Teist.  Her 
stødte  han  sammen  med  sin  danske  Studiefælle,  hvis  Forskning  og 
Grublen  stedse  mere  fjernede  ham  fra  Troen  paa  en  Gud  udenfor  Ver- 
den, og  efter  Mødet  vekslede  da  han  og  Carl  von  Bergen  Breve  om 
Teisme  og  Panteisme,  der  antog  Afhandlingers  Bredde  og  Tykkelse. 
I  en  lang  Aarrække  vedblev  den  svenske  Essayist  og  han  at  staa  i 
venskabelig  om  end  svag  Forbindelse  med  hinanden.  Imidlertid  be- 
vægede von  Bergen,  til  hvis  Fortrin  hverken  Karakter  eller  Oprinde- 
lighed hørte,  sig  med  Aarene  i  aandelig  Henseende  stedse  mere  til 
højre,  og  var,  en  fyrretyve  Aar  gammel,  naaet  til  at  dyrke  hvad  han 
havde  afskyet,  og  afsky  hvad  han  havde  dyrket.  Hans  Forfængelighed 
antog  samtidigt  overordenlige  Forhold.  I  en  folkelig  Sag-Ordbog,  som 
han  overtog,  da  Bogstavet  B  skulde  behandles,  og  pudsigt  nok  snart 
derefter  afhændede,  blev  Rubriken  von  Bergen  ikke  afhandlet  med 
ringere  Vidtløftighed  end  Rubriken  Bonaparte.  Han  leverede  Feltslag 
mod  enkelte  af  Sverigs  bedste  Kvinder  og  Mænd  som  Ellen  Key  og 
Knut  Wicksell,  der  ikke  blev  ham  Svar  skyldige.  Da  i  1889  hans 
gamle  Ven  fra  Studentermødet  holdt  nogle  Foredrag  om  Goethe  i 
Stockholm,  rettede  han  straks  derefter  nogle  tarvelige  Modforedrag 
imod  dem,  der  ikke  fortjente  og  ikke  fik  noget  Svar.  Det  var  da  over- 
hovedet blevet  hans  Særfag  at  holde  „Modforedrag"".  Da  han  ikke 
mange  Aar  derefter  døde,  var  hvad  han  har  skrevet  glemt  med  det 
samme. 

Der  var  en  anden  ung  svensk  Student,  hvem  den  danske  Yngling 
første  Gang  skimtede  her  ved  Studentermødet,  til  hvem  i  Aarenes  Løb 
hans  Hjerte  skulde  drage  ham  og  som  blev  ham  en  Ven.  Det 
var  den  unge  Gudernes  Yndling  Carl  Snoilsky.  Ved  en  Fest  i  Rosén- 
borghave  blev  der  blandt  Sangene  uddelt  en,  som  begyndte: 

Drdmmande  sanger  som  lekt  oss  i  hogen 
Medan  den  ilande  draken  oss  bar 

og  som  Ynglingen  med  sin  kritiske  Sporsans  bed  Mærke  i.  Den  var 
af  den  da  endnu  aldeles  ubekendte  unge  Grev  Snoilsky,  og  den  havde 

langtfra  endnu  de  sjældne  Egenskaber  af  Fynd  og  Plastik,  som  snart 
skulde  udmærke  hans  Poesi;  men  det  var  et  Digterværk,  en  Trubadur- 
sang til  den  danske  Kvindes  Ære,  smeltende  sød,  og  han,  som  havde 
skrevet  den,  var  en  Yngling  med  adelig  Holdning,  regelret  skønne  Træk, 
glat  brunt  Haar,  en  Adonis.  Aaret  efter  kom  han  igen,  knyttet  som 
han  var  til  Christian  Winthers  Hjem,  elskende  den  gamle  Digter  som 
en  Søn,  som  Swinburne  elskede  Victor  Hugo,  siddende  ved  Fru  Julie 
Winthers  Fødder  i  kærlig  Beundring  og  halv  Forelskelse,  endda  hun 
var  halvhundred  Aar  gammel  og  behandlede  ham  som  en  Moder  sit 
Yndlingsbarn. 

Dog  gik  der  flere  Aar  før  et  egentligt  Venskab  mellem  den  unge 
Danske  og  den  svenske  Digter  kom  i  Stand.  Denne  søgte  ham  en 
Dag  paa  hans  Værelse  i  Kjøbenhavn,  og  tog  sig  saare  dejlig 
ud  i  en  tætsluttende  Vams  af  blaa  vatteret  Silke.  Han  var  da  i  den 
svensk-norske  Gesandts  Fraværelse  Chargé  d'aflaires  i  Kjøbenhavn, 
efter  i  sin  Egenskab  af  Gesandtskabsattaché  at  have  opholdt  sig  rundt 
omkring  i  Verden,  blandt  andet  længe  i  Paris.  Han  kunde  ikke  have 
en  varmere  Beundrer  af  sine  første  Sange  end  Vennen,  og  ret  jævnlig 
tilbragte  de  nu  deres  Aftener  sammen  paa  Bauers  Vinstue  i  Torden- 
skjoldsgade, samtalende  om  alt  det  i  nordisk,  engelsk  og  fransk  Litera- 
tur,  som  de  begge  havde  læst  med  Sværmeri  og  Kritik.  I  mangt  og 
meget  faldt  deres  Domme  sammen. 

Der  var  da  en  Pause  i  Snoilskys  Frembringen;  hans  Sind  var 
trykket.  Det  hed  sig  almindeligt,  skønt  det  klang  usandsynligt,  at  han 
havde  maattet  love  sin  Hustrus  Slægt  at  ophøre  med  al  Udgiven  af 
Vers,  da  den  betragtede  Sligt  som  en  Adelsmand  uværdigt.  I  ethvert 
Tilfælde  var  han  da  forpint  i  et  Ægteskab,  der  for  ham  betydede 
Tabet  af  den  Frihed,  uden  hvilken  det  var  ham  umuligt  at  skrive. 
Han  talte  dog  aldrig  om  disse  strengt  personlige  Forhold.  Men  en 
Aften,  da  de  sad  sammen,  blev  Snoilsky  saa  overvældet  af  Forestil- 
lingen om  sin  Ufrihed,  at  Taareme  pludselig  løb  ham  ned  af  Kinderne. 
Han  kunde  næsten  ikke  samle  sig  igen,  og  da  de  ud  paa  Natten  gik 
hjem  sammen,  udgød  han  sig  i  en  Strøm  af  vemodige,  halvt  fortvivlede 
Ytringer. 

Vel  en  halvanden  Aar  senere  saas  de  paany  i  Stockholm;  Snoilsky 
var  da  rolig  og  værdig.  Men  Vennen  maatte  ofte  tænke  paa  hin 
Aften,  da  nogle  Aar  derefter  den  saakaldte  offenlige  Mening  i  Sverig 
begyndte  at  rase  mod  Digteren,  fordi  han  var  bleven  grebet  af  den 
Lidenskab  for  hans  anden  Hustru,  der  saa  længe  gjorde  ham  til  en 
Landflygtig. 

Med  Aarene  blev  han  i  sin  ydre  Holdning  stedse  mere  forbeholden 
og  en  Smule  stiv,  men  inderst  inde  var  han  den  samme,  og  Ingen,  der 
havde  kendt  ham  i  hans  straalende  Ungdom,  kunde  ophøre  at  have 
ham  inderligt  kær. 

Af  QUIDAM. 

Redaktør,  Dr.  V.  Vedel  har  i  sit  Tidsskrift  ^Tilskueren"  under 
ovenstaaende  Titel  skrevet  en  Opsats,  hvis  Indhold  man  formendig  kan 
resumere  i  følgende  Theses: 

1)  Den  radikale  Intelligens  har  i  den  politiske  Kamptid  tilført 
Oppositionen  megen  formel  og  reel  Hjælp  og  gennem  sine  sociale 
Forbindelser  maaske  endog  direkte  bidraget  til  Regeringsskiftet. 

Denne  Hjælp  er  ydet  af  et  godt  Hjerte  og  et  godt  Sind  for  manges 
Vedkommende  —  thi  Liberalismen  har  Sans  for  undertrykte  Menne- 
sker og  undertrykt  Ret  — ,  men  for  andres  Vedkommende  af  mindre 
fine  og  gode  Motiver. 

3)  Det  er  en  Misforstaaelse  at  tro,  at  man  derigennem  har  radikal- 
iseret Folket.  Den  danske  Narion  er  overfor  Hær  og  Klems  og  Trone 
konservariv,  Oppositionen  imod  dem  har  intet  med  Demokrari  og  den 
demokratiske  Bevægelse  at  gøre,  og  naar  de  radikale  har  troet  det  mod- 
satte, er  det  et  optisk  Bedrag. 

4)  Derfor  tilkommer  der  ikke  heller  den  radikale  Intelligens  nogen 
Del  i  Magten.  Folket  har  brugt  den  københavnske  Intelligens,  men 
naar  denne  vil  bruge  Folket  ril  at  komme  ril  Roret,  er  dette  selv- 
modsigende: naar  Flertallet  skal  have  Magten,  kan  ikke  den  lille 
radikale  Intelligensfraktion  have  nogen  Adkomst  dertil,  og  da  man  saa- 
ledes  ingen  Ret  har,  bør  man  hverken  være  vred  eller  forbavset  over  at 
være  bleven  sat  tilside,  thi  man  burde  end  aldrig  direkte  have  været  med. 

5)  Den  radikale  Intelligens  burde  ikke  alene  indse  dette,  men  for 
ikke  at  sammenblandes  med  og  forraaes  af  Flertallet  og  dettes  Agitations- 
former  bør  den  trække  sig  tilbage  i  sig  selv,  og  overfor  Flertallet,  der 
nu  er  kommen  til  den  Ret,  det  vel  havde  Krav  paa,  hævde  Intelligen- 
sens og  Sagkundskabens  fulde  og  ligestillede  Ret.  Populariseringen 
af  Intelligensen  og  Sagkundskaben  til  Brug  for  Menigmand  bør 
overlades  dertil  egnede  Mellemaander,  men  ikke  den  veritable  Intelligens. 

6)  Den  radikale  Intelligens  nedværdigede  sig  ved,  i  sin  Glæde  over 
at  være  bleven  taget  op,  om  end  i  begrænset  Grad,  i  Regeringen,  at 
løbe  med  Regeringen  og  deltage  i  dens  og  Flertallets  Bedrifter  — 
selv  om  det  maa  indrømmes,  at  Flertallets  Gerninger  ikke  var  saa 
slemme,  som  man  maaske  kunde  have  ventet  det  — ,  og  den  har  der- 
efter, for  saa  længe  som  muligt  at  kunne  hænge  ved,  vaklet  fra  det 
ene  Standpunkt  til  det  andet.  Førerne  af  denne  Politik  bør  man  for- 
lade; først  naar  en  Udrensning  af  dem  og  en  Ophævelse  af  Makker- 
skab med  dem  er  sket,  kan  man  løfte  Ideens  Fane  højt,  og  først  da 
kan  der  fremkomme  det  rette  befrugtende  Forhold  „mellem  de  hver 
for  sig  fortræffelige  Ingredienser  i  dansk  Samfundsliv:  vort  Demokrati 
og  vor  akademiske  Radikalisme." 

Forf.  af  nærværende  Linier  tør  ikke  svare  for  Dr.  Vedels  Aner- 
kendelse af,  at  ovenstaaende  6  Theses  hverken  siger  mere  eller  mindre, 
end  han  har  villet  udtale  i  sin  Artikel;  men  de  angiver  i  hvert  Fald 
en  læsevant  Abonnents  Indtryk  efter  en  gentagen  Læsning  af  Redak- 
tørens Artikel.  Dennes  Indhold  er  imidlertid  vel  egnet  til  at  møde 
Protest. 

Jeg  vil  begynde  med  Slutningen.  Det  Krav,  der  stilles  om  Op- 
hævelse af  „Makkerskab"  med  de  vankelmodige  Førere  etc,  kommer 
som  en  Nysen,  vedrører  intet  organisk  i  Artiklen  og  kan  kun  forstaas, 
naar  man  er  nøje  Kender  af  vore  litterære  Forhold  herhjemme  — 
vore  Aviser,  Tidsskrifter  m.  m.  — ;  man  er  her  inde  paa  den  offensiv- 
defensive Aktion,  der  har  fulgt  Dr.  Vedels  Forfatterskab  lige  fra  hans 
første  Bog  til  hans  sidste  Artikel,  en  Aktion,  der  baade  i  kunstnerisk 
og  videnskabelig  Henseende  har  givet  hans  Produktion  'en  „ustadig 
Ligevægt";  men  dette  Kogleri  (der  dog  nok  kan  forklares  naturligt)  er 
det  ikke  her  Stedet  at  komme  nærmere  ind  paa;  det  maatte  blot 
nævnes  for  at  faa  det  af  Vejen  og  kunne  komme  til  Sagen  selv.  — 

Der  kan  ingen  Tvivl  være  om,  at  den  Del  af  „Intelligens- 
partiet" i  København,  der  har  deltaget  i  det  sidste  Slægtleds  politiske 
Arbejde  paa  Venstres  Side,  har  gjort  det  med  fuld  Ærlighed  og  har 
kunnet  gøre  det  uden  Afslag  i  nogen  af  sine  Ideer.  Den  har  haft 
fælles  med  den  øvrige  Opposition  en  oprigtig  Forargelse  over  Fast- 
holdelsen af  et  Oligarki  af  tvivlsomme  Dygtigheder  ved  Hjælp  af  en 
vinkelskrivermæssig  og  retsnedbrydende  Fortolkning  af  Loven.  Den 
har  som  den  øvrige  Opposition  ønsket,  at  de  Mænd,  der  igennem  en 
naturlig  Forstaaelse  af  Grundloven  skulde  lede  Folket,  ogsaa  virkelig 
kom  til  det,  og  den  har  saa  meget  mere  ønsket  det,  som  Optimisterne 
iblandt  den' —  med  Tro  paa  „Flertallet"  —  fandt,  at  Flertallet  af  vore 
Bønder  m.  m.  virkelig  havde  vist  sig  som  fuldt  saa  forstandige  og 
dygtige  Mænd  som  de  hidtil  regerende,  medens  de  mindre  optimistiske 
mente,  at  Kongemagt,  Landsting,  Rigfolk,  Embedsstand,  Tradition 
o.  m.  a.  i  sig  selv  dannede  saa  vægtige  Hæmsko,  at  der  selv  med  et 
parlamentarisk  Regimente  snarere  vilde  komme  for  lidt  end  for  megen 
Fremgang  i  Sagerne,  og  at  der  under  ingen  Omstændigheder  kunde 
være  Fare  paa  Færde  for  Land  og  Folk.  I  hvert  Fald  indsaa  baade 
Optimister  og  Pessimister  i  „Radikalismen "s  Lejr,  at  Ret  var  Ret,  at 
Forfatningen  maatte  ske  Fyldest,  og  at  hvilke  Mangler  den  parlamen- 
tariske Statsskik  end  maatte  have,  var  disse  færre  og  mindre,  end 
hvilkensomhelst  anden  af  de  Forfatningsformers,  der  stod  til  Nutidens 
Raadighed. 

Men  idet  der  saaledes  var  en  principiel  Enighed  om  Hovedsagen, 
Parlamentarismen,  var  det  fuldkommen  berettiget  samtidig  at  benytte 
Alliancen  herom  til  gensidig  Paavirkning  med  Hensyn  til  Livs-  og  Sam- 
fundsforhold. At  en  dansk  Gaardejer  ikke  kan  være  Socialist,  er  klart; 
men  selv  om  der  nu  staar  Strid  Gaarde jere  og  Socialister  imellem,  er 

det  ikke  ligegyldigt,  at  den  midlertidige  Alliance  har  bragt  mangen  en 
dansk  Bonde  til  bedre  Forstaaelse  af  Arbejdernes  Krav,  end  deres 
Standsfæller  i  Udlandet  er  i  Besiddelse  af,  og  end  det  vilde  være 
sket  uden  Alliancen. 

Der  er  heller  ingen,  der  venter  og  forlanger,  at  det  danske  Folks 
Flertal  skal  være  Fritænkere.  Men  Samværet  med  Fritænkere  har 
gjort  det  lettere  for  danske  Mænd  at  forstaa  Aandsformemes  Relativitet, 
end  det  ellers  vilde  have  været  muligt,  hvortil  dog  ogsaa  har  bidraget, 
at  en  Del  af  den  danske  Kirke  har  og  i  lange  Tider  har  haft  en  ud- 
præget Tolerance  paa  sit  Program,  og  selv  om  der  var  adskilligt,  de 
principielt  forskellige  Aandsretninger  maatte  skilles  i  —  nu  og  da  med 
Gny  og  Brag  —  var  der  andet,  som  de  ved  Kamp  med  fælles  Front 
fik  Lejlighed  til  at  mødes  i,    til  Berigelse  af  den  hele  Aandsudvikling. 

At  der  med  Hensyn  til  Militarisme  og  Royalisme  i  og  for  sig 
skulde  herske  mere  yderliggaaende  Anskuelser  hos  „den  radikale  In- 
telligens" end  hos  store  Dele  af  det  øvrige  Folk,  er  der  ikke  den 
mindste  Grund  til  at  tro.  De  paagældende  Spørgsmaal  er  Opportuni- 
tets-, delvis  Kvantitetsspørgsmaal,  og  de  vil  —  forsaavidt  de  over- 
hovedet hører  vor  Tid  til  —  blive  afgjorte  af  Dagens  praktiske  Politik 
uden  at  behøve  at  give  nogen  Deling  paaden  Led,  som  der  her  er  Tale  om. 

I  den  Alliance,  der  kendetegnede  Politiken  under  det  Estrupske 
Regimente,  har  der  saaledes  intet  unaturligt  været,  og  der  er  derfor 
intet  at  fortryde  paa.  Hvad  der  imidlertid  nu  er  sket,  er,  at  nogle  af 
de  liberales  Kandidater  er  ude  af  Rigsdag  og  Borgerrepræsentation, 
fordi  Socialdemokraterne  de  paagældende  Valgdage  mente  sig  stærke 
nok  alene,  og  noget  lignende  vil  maaske  hændes  med  visse  „ radikale "* 
paa  Landet  eller  i  andre  Byer.  Hvad  der  endvidere  sker,  er,  at  efter 
at  Parlamentarismen  har  sejret,  og  „Sagerne''  er  komne  til  Behandling, 
faar  Forskellen  i  Anskuelserne  om  disse  større  Raaderum,  end  da  man 
stod  i  Fællig  overfor  fælles  Fjender,  i  Kamp  om  Forfatningen  som  saadan. 

Men  i  intet  af  disse  Forhold  ligger  nogen  virkelig  Skuffelse.  At 
„Intelligenspartiet''  er  og  maa  være  numerisk  lille,  er  ingen  Opdagelse 
fra  igaar  — ,  intet  Menneske  har  nogensinde  været  uvidende  derom. 
At  det  som  tællende  forholdsvis  flere  Førerelementer  end  dets  allierede 
ogsaa  en  Tid  kom  til  at  besætte  flere  Officersposter,  end  der  numerisk 
tilkom  det,  var  lige  saa  lidt  overraskende,  som  at  dette  Forhold  maatte 
høre  op,  naar  de  allierede  mente  at  kunne  besætte  Posterne  selv. 
Herved  „aabenbares"  intet;  der  gentog  sig,  hvad  der  under  lignende 
Forhold  har  gentaget  sig  overalt  i  Verden,  og  intet  vilde  være  taabe- 
ligere  end  i  den  Anledning  at  erklære:  jeg  leger  ikke  med  mere.  Lige 
saa  lidet  forbavsende  er  det,  at  den  københavnske  Opposition  kun 
har  en  ringe  Del  i  den  egentlige  Regeringsmagt;  sligt  tilkommer  den 
ikke.  Men  sidder  den  ikke  (eller  kun  enkeltvis  repræsenteret)  i  Re- 
geringen —  medens  denne  dog  i  de  hovedsagelige  Forhold  har  dens 
Sympathi  — ,  er  naturligvis  en  Kritik  af  Administration  og  Lovgivning 


Akademikerne  og  Folket  527 

dens  Ret,  ogsaa  politisk  set,  og  ligesaa  naturligt  gaar  dette  ikke  af 
uden  en  vis  Ufred,  men  maaske  heller  ikke  uden  Udbytte.  At  man 
imidlertid  saa  længe  som  muligt  „hænger  ved"",  betyder  dels,  at  man 
gaar  saa  langt  som  muligt  med'  tidligere  Forbundsfæller,  dem  man 
endnu  staar  nærmest,  dels  at  man  prøver  sin  Indflydelses  Række- 
vidde, hvor  Livet  leves  og  Sagerne  afgøres;  for  en  Overvejelse,  der 
gaar  ligetil,  er  heri  intet  mærkeligt,  men  vel  for  en  bevidst-ubevidst 
forvreden  Betragtning. 

Dr.  V.  synes  at  ønske,  at  „Intelligensen"  paany  skal  trække  sig 
tilbage  til  „Tankens  Slot"  og  lade  „Bønder,  Arbejdere,  Handelens  og 
Industriens  Folk  i  sidste  Instans  raade  over,  hvad  der  skal  være  Lov 
og  Ret  her  i  Landet  og  hvad  Folkets  Penge  skal  bruges  til"  (S.  87). 
Men  de  skal  Pokker.  „Intelligensfolkene"  skal  give  deres  Ord  med  i 
Laget  saa  kraftigt  de  formaar;  de  er  ingenlunde  for  gode  til  at  kæmpe 
med,  og  der  gaar  ikke  ad  den  Vej  „Forraaelse"  i  dem,  medens  der, 
trods  al  Lærdom,  gaar  en  veritabel  Raahed  i  dem  ved  at  gøre  sig  til 
Kaste.  Det  er  ikke  sagt,  de  trænger  igennem;  men  dette  udelukker 
ikke  Forpligtelsen  til  at  sige,  hvad  de  har  paa  Hjerte,  saa  stærkt  og 
saa  ofte,  de  kan,  med  Chance  for  at  sejre  eller  tabe,  alt  som  Tiderne 
er  til  — ;  at  „Intelligensen"  kan  tabe,  simpelthen  fordi  den  har  Uret, 
har  Historien  vist  nogle  Gange,  hvor  Akademikerne  havde  selve  Mag- 
tens Tøjler  i  Hænde. 

Men  Tid  og  Raad  til,  trods  al  Videnskab,  at  tage  Del  i  Striden,  vil 
der  nok  findes.  Mommsen  og  Virchow,  Arago  og  Reclus,  foruden 
hundreder  og  tusinder  andre,  er  ikke  blevne  ringere  ved  sligt,  og  jeg 
gad  nok  vide,  hvordan  Videnskabsmanden  —  ikke  mindst  Historikeren, 
Filosofen,  Økonomen  —  skulde  bevare  sig  frisk,  ogsaa  „videnskabelig" 
frisk,  uden  netop  ved  at  deltage  i  alt  det,  der  levende  bevæger  Folket. 
Hvor  skal  han  uden  det  lære  Folket  at  kende;  hvor  skal  han  faa  at 
vide,  at  Bøndernes  og  Arbejdernes  Repræsentanter  saare  ofte  sidder 
inde  med  en  Livserfaring  og  med  et  Kundskabsforraad,  som  han  selv 
er  fattig  paa,  hvis  han  ikke  kommer  dem  paa  Livet  — ,  om  ikke  andet, 
saa  ved  at  slaas  med  dem. 

Rent  praktisk  set  er  og  bliver  den  radikale  Intelligens  Venstre  nærmere 
end  Højre.  Kalder  man,  hastig  sagt.  Byerne  Højre,  Landet  Venstre, 
er  der  naturligvis  i  en  vis  Forstand  mere  „Kultur"  hist  end  her,  og 
man  kunde  da  mene,  at  den  radikale  Intelligens  snarere  maa  søge 
Alliance  med  den  konservative  Intelligens  end  søge  de  Kredse,  hvor 
Forstaaelsen  som  Helhed  antages  at  være  ringe.  Men  dersom  man 
med  „Kultur"  hverken  mener  Politur  eller  den  specifike  Faglærdom, 
men  Opladthed  til  og  Ønske  om  at  forstaa  Livsfænomenerne,  saa  er 
Bestræbelserne  herfor  større  i  vide  Kredse  af  Venstre  end  i  Højre, 
hvis  Kendemærke  netop  er  og  maa  være  at  lukke  sig.  Kan  man  end 
finde  „kætterske"  Højrepolitikere  og  omvendt,  saa  er  som  almindelig 
Regel   det   konservative   ligesaa  omsiggribende  paa  alle  Livsomraader 

som  det  ukonservative.  Der  er  Brydninger  og  Kollisioner  indenfor 
begge  Retninger,  men  ingen  af  dem  vil  kunne  isolere  et  enkelt  Omraade 
og  betragte  de  andre  som  uvedkommende.  Konservatisme  og  Ortodoksi,  i 
vid  Forstand  af  dette  Ord,  hører  sammen,  og  modsat.  Kæmper  man 
for  politisk  Frihed,  maa  man  udtrykkelig  føje  til,  at  man  paa  det 
religiøse  Omraade,  paa  det  sociale  osv.,  ikke  vil  følge  med  de  og  de 
kætterske  eller  fremskredne  eller  „samfundsopløsende"  Krav;  men 
kæmper  man  imod,  er  en  saadan  Tilføjelse  overflødig,  thi  den  følger 
af  sig  selv,  og  en  Afvigelse  bliver  et  mærkbart  Fænomen  med  særlige 
Aarsager  (f.  Eks.  Tory-Arbejdervenlighed).  Praktisk  Politik,  Opportu- 
nisme kan  fordunkle  Forholdene,  men  trækkes  Hovedlinjerne  op,  vil 
man,  ogsaa  historisk  set,  finde,  at  hvor  Højre  har  sin  Magt  sikker, 
lukker  det  alle  Sunde,  og  hvor  der  overhovedet  er  et  Venstre,  d.  v.  s. 
hvor  der  er  et  politisk  Fremstræb,  dér  følger  der  andet  og  mere  med 
i  Løbet.  Derfor  vil,  overalt  hvor  der  sker  absolut  Standsning  paa  et 
væsenligt  Omraade,  Følgen  blive  Standsning  ogsaa  paa  det  Omraade, 
hvor  Bevægelsen  først  tog  Fart,  d.  v.  s.  Venstre  ophører  at  være 
Venstre  og  bliver  selv  Højre. 

Disse  Anskuelser  maa  det  formodes,  at  Dr.  V.  er  en  Modstander 
af,  thi  han  fremkommer  med  nogle  historiske  Betragtninger,  der  skal 
godtgøre,  at  Militarisme,  Klerikalisme  og  Absolutisme  fortræffeligt  lader 
sig  forene  med  Demokratisme,  og  at  dette  har  „den  radikale  Intelligens'^ 
i  sin  Kamp  paa  én  Gang  mod  hine  og  for  denne  været  naiv  nok  til 
ganske  at  glemme.  Dr.  V.'s  historiske  Oversigt  (S.  83)  er  imidlertid 
en  saadan,  at  den  —  med  Benyttelse  af  hans  egen  Terminologi  — 
maaske  vilde  være  god  nok  for  omrejsende  Doktorer  til  at  bilde 
Bønder  ind;  men  kan  han  være  den  bekendt? 

Til  Fordel  for,  at  Demokratisme  og  Militarisme  lader  sig  forene, 
anføres  Nutidens  Norge  og  Nederlandene  og  Frankrig  under  Uaf- 
hængighedskrigene og  Revolutionskrigene.  Men  i  Alvor  har  aldrig 
nogen  betragtet  som  Militarisme,  at  Norge  med  Magt  har  villet  værge 
sin  Republik,  sin  Frihed  mod  de  højsvenske  konservative,  at  Neder- 
landene ikke  mente  med  Hænderne  at  kunne  tilkæmpe  sig  Frihed 
overfor  Filip  den  andens  Inkvisition  og  Soldater,  at  Frankrig  med  Blod 
maatte  besegle  „Menneskerettighedernes  Erklæring"  overfor  Europas 
samlede  Enevælde.  Hvad  vi  jo  alle  ved  der  menes,  er  den  Militarisme, 
der  opretholder  og  opretholdes  af  Preussens  Junkerdømme,  den  Mili- 
tarisme, Nutiden  har  set  nok  af  hos  Frankrigs  Generaler,  den  der  er 
og  var  Grundlaget  for  Alverdens  Despotier,  saalænge  Verdenshistorie 
kendes;  endelig  den,  der  gør  Sablen  saa  stærkt  til  Idol,  at  man  i  et 
lille  Land,  hvis  Sabel  overfor  Stormagtens  knapt  er  for  en  Kaarde  at 
regne,  end  ikke  tør  spørge:  hvad  kan  den  nytte? 

Det  næste  Punkt  er  Klerikalismen.  Dr.  V.  gør  sig  Sagen  let  ved 
at  tale  om  Religionsløshed  og  fortælle,  at  Religionerne  stedse  var  paa 
Folkets  Side.    Men  hvad  der  skulde  siges,  var  jo  dette,    at  de,    som 


Akademikerne  og  Folket  529 

førte  den  engelske  Revolution  igennem,  var  imod  Højkirken,  at  den 
franske  Revolution  var  imod  Pavedømmet,  at  klerikale,  Prælater  og 
hele  den  ofHcielle  Gejstlighed,  Repræsentanterne  for  hver  Tids  og 
hvert  Lands  „Kirke",  hovedsagelig  var  paa  Magthavernes  Side  og 
stillede  til  disses  Raadighed  Ordet  om  at  give  Kejseren,  hvad  Kej- 
serens er. 

Endelig  „Republikanismen''.  Ingen  har  forlangt  Republik  saa 
lidt  som  Religionsløshed.  Men  naar  Dr.  V.  fremholder,  at  Republikan- 
isme  og  Demokrati  intet  har  med  hinanden  at  gøre,  fordi  det  ene- 
vældige Kongedømme  netop  har  givet  Lighed  til  Befolkningerne,  hævet 
Folket  paa  Aristokratiets  Bekostning,  saa  bør  man  drage  sig  vel  til 
Minde,  at  hvad  der  skete  f.  Eks.  i  Danmark,  var,  at  det  Aristokrati, 
som  var  den  eneste  Gruppe,  der  endnu  havde  nogen  historisk  Ret  til 
at  tale,  blev  slaaet  ned,  og  at,  da  der  først  var  kommen  politisk  Grav- 
tavshed over  alle  Samfundsklasser,  Standsforskellen  af  Kongens 
Naade  indførtes.  Danske  Bønder  har  ikke  mistet  Erindringen  om  deres 
Vilkaar  under  de  enevældige  Konger  fra  1660  og  over  hundrede  Aar 
derefter,  med  den  ny  Adel  og  de  nye  Herremænd  over  sig  som  Gave 
fra  Enevælden.  At  der  har  været  visse  Republiker,  hvor  der  har 
været  ringere  social  Lighed  end  i  visse  Monarkier,  kan  ikke  være 
afgørende.  Hvor  man  kun  har  et  Par  Linjer  til  Udredning,  bør  denne 
holde  sig  til  Sagens  Kærne.  Hvad  enten  „Demokratisme"  ses  fra 
Friheds-  eller  fra  Lighedspunktet,  er  det  svært  at  bestride,  at  den  trives 
bedre  i  Nordamerikas  Fristater  end  i  Rusland.  Saaledes  forstaas  og 
belyses  Sagen  bedst.  Spørgsmaalet  har  i  nærværende  Sammenhæng 
kun  ringe  praktisk  Betydning,  men  trækkes  det  alligevel  ind  i  Debatten, 
er  det  saa  paa  sin  Plads  at  fremsætte  en  knapt  halv-sand  Besvarelse? 

Nej,  det  skal  ikke  lykkes  at  give  det  Udseende  af,  at  man  paa 
noget  Omraade  kan  forraade  Friheden  —  uden  Fare  for  Tilbagegang 
over  hele  Linien;  ikke  heller  at  henvise  nogen  til  frit  at  kigge 
Stjerner,  medens  saa  de  andre  kan  slaas  om  Friheden  paa  Jorden. 
„Tilskueren"  Dr.  Vedel  vil  blive  i  sin  Højde,  i  sin  tynde  Luft  og 
lave  de  fine  Essenser,  Høkerne  siden  kan  faa  udleveret  og  opspæde  til 
Brug  for  Folket;  han  kan  da  altid  med  tørre  Taarer  begræde  de  Per- 
soners Udskejelser  og  velfortjente  Straffe  og  Nederlag,  som  ikke  har 
fulgt  hans  Raad,  men  er  blevne  i  Dalføret  og  Uføret:  Der  er  andre, 
som  efter  Erfaring  og  Temperament  vil  mene,  at  man  kan  hædre  og 
dyrke  Videnskaben  og  hævde  for  Sagkundskaben  alt,  hvad  dens  er,  og 
endda  saavel  popularisere  alt  det  i  sin  Videnskab,  man  evner  og  nogen 
ønsker  Besked  om,  som  gaa  i  skiftevis  Alliance  og  Livtag  med 
„Bønder,  Arbejdere,  Handelens  og  Industriens  Folk."  Hvor  megen 
Ret  man  har,  og  hvor  megen  Magt  man  faar,  er  ikke  saa  lige  at  an- 
give og  kan  veksle  hurtigere,  end  det  i  et  givet  Øjeblik  synes,  kun 
saa  meget  er  sikker  Ret:  de  fraværendes  Uret. 


Det  ny  Aarh undrede  I.  9.  34 

D'Estoumelles  de  Constant.  —  De  Martens.  —  Danmarks  Neutralisering 

ved  egen  Ericlæring. 

Af  A.  Hedin. 


I  „Revue  des  deux  Mondes*^  for  'Vn  har  den  russiske  Statsretslærer  de  Martens 
skrevet  en  Artikel  om  „Danmarks  Neutral  isation  **.  Han  hævder  her  at  alle  geogra- 
fiske, nationale  og  historiske  Grunde  taler  for,  at  Danmarks  Uafhængighed  sikres 
gennem  en  højtidelig  Erklæring  af  Magterne  om  dens  Ukrænkelighed.  Danmark  har 
dog  ogsaa,  mener  han,  fiild  Ret  til  ved  egen  Besluming  at  erklære  sin  permanente 
Neutralitet.  Sverig-Noige  har  samme  Ret  og  kunde  forene  sig  med  Danmark  derom. 
Alle  andre  Magter  vilde  da  være  folkeretlig  forpligtede  til  at  respektere  denne  de  tre 
Landes  Neutralitet. 

Naar  en  saadan  Neutralitetserklæring  var  udstedt,  kunde  det  danske  Folk  udeluk- 
kende samle  sig  om  sin  indre  Udvikling.  Danmark  vilde  beholde  Retten  til  at  for- 
svare sin  Eksistens,  men  sikret  gennem  Neutraliseringen  mod  at  inddrages  i  andres 
Krige,  kunde  det  indskrænke  sine  Forsvarsforanstaltninger  til  det  i  strengeste  Forstand 
fornødne,  og  spare  en  stor  Del  af  de  Of^e,  dets  nuværende  usikre  Stilling  medfører 
til  militære  Foranstaltninger. 

Han  tænker  sig  de  nordiske  Staters  Neutralisering  fulgt  af  Hollands,  og  mener  da 
at  denne  Gruppe  Stater  sammen  med  de  allerede  neutraliserede,  Belgien  og  Svejts, 
kunde  gaa  i  Spidsen  i  det  store  Fredsarbejde  for  Gennemførelse  af  tvungen  Voldgift 
og  delvis  Afvæbning.  Artiklen  har  været  ivrig  diskuteret  i  den  udenlandske  Presse.  (Red.l 

Under  det  franske  Dputeretkammers  Debat  om  Udenrigsbudgenet 
d.  20.  November  f.  A.,  imødegik  d'Estoumelles  de  Constant,  paa  en 
Maade,  der  endelig  en  Gang  for  alle  burde  have  klaret  Sagen,  en 
ganske  løs  Anklage  mod  Fredsvennerne,  som  Paul  Deschanel  havde 
fremsat.  Jeg  maa,  i  mit  eget  og  i  flere  af  mine  Kollegers  Navn,  paa 
det  bestemteste  hævde,  at  vi  aldrig  har  sammenblandet  Voldgifts-  og 
Afvæbningsspørgsmaalet,  hverken  i  eller  udenfor  Parlamentet.  For  os 
alle  er  Afvæbningen  Fredsorganisationens  Slumingsresultat.  Før  man 
naar  saa  vidt,  maa  der  udvirkes  en  bestemt  Begrænsning  og  Indskrænk- 
ning af  Rustningerne,  og  forud  herfor  maa  gaa  en  almindelig  Over- 
enskomst mellem  Magterne.*     (Journal  officiel  *%,  1903). 

Ingen  kunde  paa  de  aktive  Fredsvenners  Vegne  afgive  denne 
udtrykkelige  Erklæring  med  større  Myndighed  end  Paul  d'Estoumelles 
de  Constant,  Deputeret  fra  Sarthe-Departementet.  Efter  at  have  opgivet 
den  diplomatiske  Løbebane  blev  han  i  1895  valgt  til  Deputeretkamret. 
Oprindelig  drev  han  lærde  græske  Studier.  Ogsaa  det  nye  Græken- 
land har  han  undersøgt,  og  han  har  udgivet  lærerige  og  interessante 
Beskrivelser  og  Beretninger  derfra.  Endvidere  har  han  udgivet  adskil- 
lige Arbejder  om  fransk  eller  international  Nutidspolitik,  og  hertil 
kommer  endelig  hans  mange  Skrifter  om  Fredssagen,  delvis  fremkaldte 
af  Fredskongressen  i  Haag,  hvor  han  var  en  af  Frankrigs  Repræsen- 
tanter. I  disse  Skrifter  vil  man  i  Fremtiden  kunne  søge  en  væsenlig 
Del   af  Fredssagens   ydre   og  indre   Historie.      Forhaabenlig   vil  den 

energiske,  kun  halvhundredaarige  Statsmand  (født  1852)  endnu  længe 
kunne  fortsætte  denne  Virksomhed.  Hvad  jeg  yderligere  skal  omtale 
af  den,  staar  i  den  nøjeste  Forbindelse  med  Formaalet  for  denne  Af- 
handling. 

I  den  internationale  Diskussion,  der  er  bleven  ført  efter  Haag- 
kongressen, er  d'Estoumelles  de  Constants  Navn  det,  der  uden  al 
Sammenligning  har  staaet  i  første  Række.  Først  nu  er  et  andet  rykket 
op  ved  Siden  af  hans  —  de  Martens,  Navnet  paa  den  alt  tidligere 
berømte  Statsretslærer.  Det  er  denne  Mands  overordentlig  mærkelige 
Afhandling  i  Revue  des  deux  Mondes  **/ii  1903  „Det  nye  Aarhundrede**s 
Redaktør  har  vist  mig  den  Ære  at  bede  mig  udtale  mig  om.  Jeg  griber 
gerne  Lejligheden  til  at  udtrykke  min  Glæde  over  denne  Lysning  i  det 
store  Mørke. 

D'Estournelles  de  Constants  store  Gerning  er  den,  at  han  har  tilintet- 
gjort det  første  og  just  derfor  farligste  Forsøg  paa,  da  Forbitrelsen  over 
den  russiske  Tsars  store  Initiativ  ikke  havde  kunnet  hindre  Fredskonfe- 
rencen Haag,  og  heller  ikke  havde  kunnet  hindre,  at  den  sluttede  med 
betydningsfulde  Resultater,  da  at  lade  disse  dø  ubemærket  og  saaledes  i 
Stilhed  begrave  de  Forhaabninger,  som  Folkene  havde  begyndt  at  nære. 
Herefter  —  hed  det  —  maatte  det  være  umuligt  at  fastholde  om  endog  blot 
Haabet  om  i  en  fjern  Fremtid  at  se  Fredsvennernes  Ideal  virkeliggjort. 
Naar  de  Mægtiges  Forsøg  strandede,  da  var  Enkeltmænds  Anstrengelser 
mere  end  blot  taabelige,  da  de  kun  kunde  lokke  Begejstring,  Handle- 
kraft og  Offervilje  bort  fra  opnaaelige  kulturelle  Maal.  Ja,  var  man 
ikke  allerede  inde  paa  en  fejl  Vej,  naar  en  vildledt  og  vildledende 
Sentimentalitet  vilde  „humanisere"  Krigsførelsen?  Jo  kraftigere,  jo 
mere  skaanselsløse  Midler  der  anvendtes,  des  hurtigere  naaedes  Krigens 
Maal,  og  det  var  en  sandere  Humanitet.  Folkene  burde  nu  være  over- 
beviste om,  at  Fredskonferencens  Resultater  var  dømte  ved  deres  egen 
Indholdsløshed. 

Dér  sad  en  Voldgiftsdomstol.  Hvad  udrettede  den?  Intet.  Magt- 
haverne lod  den  vise  sin  Afmagt  ved  ikke  at  søge  den,  og  Almenheden 
vidste  ikke  en  Gang,  den  eksisterede.  Man  talte  ikke  om  den;  der 
var  intet  at  tale  om.  Og  det  var  endda  et  Udslag  af  Højsind,  naar  man 
ikke  talte  om  et  saa  smukt,  men  desværre  ganske  forfejlet  Foretagendes 
Unytte. 

Denne  Fortielsens  Sammensværgelse  har  d*Estournelles  de 
Constant  brudt.  Med  beundringsværdig  og  ufortrøden  Energi  og  med  et 
beundringsværdigt  Talent  har  han  overvundet  de  stormægtiges  Fjendtlig- 
hed og  de  brede  Lags  Ligegyldighed.  Han  har  forklaret,  hvilke  Resul- 
tater Konferencen  med  Rimelighed  kunde  fea,  og  hvilke  der  allerede  var 
naaede;  at  de  allerede  udgjorde  et  Storværk,  som  det  var  den  offent- 
lige Mening  og  Folkeviljens  Sag  at  føre  fra  den  hvilende  Tilstand  ud  i 
det  internationale  Livs  Virkelighed  —  ligesom  det  var  en  i  Løbet  af 
et  Aarhundrede  fremvoxet  Folkeopinion,  skabt  af  „Fantasterne**,  „Uto- 

pisterne**,  der  havde  dannet  Rygstødet  for  den  uafbrudt  erobrende 
Militærstormagts  Selvhersker,  som  havde  hindret,  at  hans  Forslag  om 
Rustningsindskrænkning  foldt  virkningsløst  til  Jorden,  som  havde  frem- 
tvunget Haag-Konferencen  og  fremtvunget  et  Resultat  af  langt  større 
Værd,  et  for  Afrustningsmodstanderne  langt  ugunstigere  Udfald  end 
en  Aftale  om  Rustningernes  Begrænsning,  overfor  hvis  Indhold  og 
Form  —  to  i  dette  Tilfælde  højst  forskellige  Ting  —  Tanken  stejler. 

Man  overvurderer  ikke  let  den  Virksomhed,  hvorved  d'Estournelles 
de  Constant  har  tilintetgjort  hvad  jeg  kalder  Fortielsens  Sammensvær- 
gelse. 

Almenheden,  Massen,  kræver  haandgribelige  Resultater;  den  er,  som 
Franskmændene  siger,  „simpliste",  d:  den  kræver  og  nøjes  ikke  med 
andet  end  enkle,  korte  Svar  paa,  hvad  den  selv  anser  for  meget  enkle 
Spørgsmaal.  Naar  den  svarende  analyserer  Spørgsmaalet  og  viser,  at 
det,  set  fra  andre  Synspunkter,  ikke  er  saa  enkelt,  opgiver  flere  og 
flere  Interessen,  selv  for  en  vigtig  Sag. 

Ved  at  give  Haag-Konferencens  Værk  hvad  der  tilkommer  det,  ved 
at  forklare  det  saaledes,  at  alle  kunde  forstaa,  at  man  her  stod  overfor  et 
ualmindeligt  stort  Værk,  har  d'Estoumelles  de  Constant  indlagt  sig  en 
Fortjeneste,  der  sikrer  ham  et  ærefuldt  Minde.  Paa  hvilket  andet 
Sprog  kunde  det  være  opnaaet  end  netop  paa  Forfatterens? 

Naar  en  Gang  hele  denne  Folkeoplysningspropaganda  kan  studeres 
i  en  ordnet  Samling  af  Taler,  Forelæsninger,  Afhandlinger  og  Artikler*), 
vil  man  forstaa,  hvad  der  endnu  langt  fra  er  saa  bekendt  som  det 
burde  være,  hvor  megen  Tak  vi  skylder  ham. 

I  de  Resultater,  han  har  naaet,  ligger  ogsaa  Forudsætningen  for  den 
uventede  Artikel  af  de  Martens,  en  i  Ordets  egentligste  Betydning  historisk 
Handling.  Alle  vi  Skandinaver  er  den  berømte  russiske  Folkeretslærer  den 
største  Tak  skyldig  for  en  Udtalelse,  som  den  berømte  Mands  paa  samme 
Tid  store  videnskabelige  Anseelse  og  politiske  Position  indenfor  den 
russiske  Regering  (dette  Ord  taget  i  den  engelske  Betydning;  de  Mar- 
tens er  Medlem  af  Udenrigsministeriets  Komité)  sikrer  en  usædvanlig 
stor  Opmærksomhed.  Denne  nationale  og  folkelige  Taknemmeligheds- 
gæld burde  have  et  samlet,  offentligt  Udtryk,  naturligvis  fremført  blot 
af  nogle  faa  Navne,   der  i  sig  selv  kunde  give  Opinionsytringen  Vægt. 

De  Martens'  Plads  i  den  videnskabelige  Verden  —  som  Institut 
de  France  har  anerkendt  ved  at  vælge  ham  til  Medlem  —  er  erhvervet 
ved  en  Række  Arbejder,  der  dels  beskæftiger  sig  med  Folkeretslæren, 
dels  med  historisk  Redegørelse  for  visse  internationale  Forhold  i  deres 
Oprindelse  og  Udvikling,  hvortil  saa  kommer  Udgivelsen  af  den  store 
Samling  „Ruslands  Traktater**,   der  ikke  blot  meddeler  selve  Aktstyk- 


*)  Ikke  et  Løfte,  men  et  dermed  nærbeslægtet  Ønske  om  at  Faa  Tid  til  at  tilveje- 
bringe en  saadan  Samling,  hvis  Betydning  jeg  havde  tilladt  mig  at  firemhæve,  har 
den  højtfortjente  Delegerede  ved  Haag-Konferencen  nylig  meddelt  mig  (Brev  af 

kerne,  men  binder  disse  sammen  ved  hvad  han  selv  kalder  „historiske 
Skitser '',  der  giver  os  Ruslands  internationale  Historie  saaledes,  som 
den  fremgaar  af  de  officielle  russiske  diplomatiske  Aktstykker,  der  har 
staaet  til  hans  Raadighed.  Dette  Værk  omfatter  nu  i  12  Bind  Ruslands 
Traktater  og  Konventioner  med  Tyskland,  Østrig  og  England,  for  det . 
sidste  Lands  Vedkommende  indtil  1895. 

Det  anførte  er  nok  til  at  give  de  Martens'  Afhandling  „Om  Dan- 
marks Neutralisering"*  en  Betydning,  som  de,  der  læser  den,  og 
som  ubevidst  kunde  være  tilbøjelige  til  at  overvurdere  den,  netop  van- 
skeligt kan  skatte  højt  nok.  Det  er  en  Begivenhed,  der  kan  rumme 
Fremtidens  Lykke  for  ti  Millioner  Mennesker,  Mennesker,  om  hvem 
man  uden  Overdrivelse  og  uden  Overmod  kan  sige,  at  de  udgør  en 
aandelig  Stormagt;  ikke  blot  intellektuelt,  men  ogsaa  moralsk;  thi  de 
har  —  især  de  danske  —  været  Rettens  Talsmænd  overfor  den  fysiske 
Overmagt,  den  raa  Vold.  Historien  om  Livet  paa  Søen,  om  Individers 
og  Folks  Liv  ude  paa  de  store  Vande  indeholder  smukke  Blade  derom 

—  Danmarks  og  Norges  saavelsom  Sverigs. 

Naar  vi  ser  bort  fra  den  direkte  praktisk-politiske  Indflydelse,  er 
der  ved  de  Martens  Afhandling  en  Mærkelighed,  der  gør  den  enestaa- 
ende  i  sin  Art.  Naar  jeg  nemlig  betænker,  at  de  Martens  ikke  kan 
regnes  for  en  enkelt,  privat  Videnskabsmand,  men  at  han  er  Inde- 
haver af  en  ofTiciel  Position,  og  det  i  Kraft  af  den  høje  Anseelse  som 
Folkeretslærer,  han  har  vundet  i  den  videnskabelige  Verden,  saa  bliver 
det  en  Kendsgerning  —  man  kunde  fristes  til  at  sige  en  Begivenhed,  eller 
hvis  der  ikke  ved  dette  Ord  hæftede  en  Betydning  af  noget  tilfældigt 

—  en  Hændelse  af  første  Rang  indenfor  det  Grænseomraade  for  den  poli- 
tiske Teoris  og  den  praktiske  Politiks  gensidige  Indflydelse  paa  hinanden 
og  deraf  følgende  fælles  Indvirkning  paa  Udviklingen  af  Menneskers 
Tænkemaade  og  paa  Statslivet,  at  en  af  vor  Tids  ypperste  politiske 
Tænkere  betragter  Neutraliteten  og  argumenterer  for  Danmarks  og  hele 
den  politisk  selvstændige  skandinaviske  Nationalitets  principielle,  per- 
manente Neutralitet  fra  det  samme  Retssynspunkt,  som  er  det  raadende 
hos  Vennerne  af  den  skandinaviske  Freds-  og  Neutralitetspolitik. 

Neutraliteten  har  gennem  Aarhundreder  været  som  en  daarlig  om- 
hegnet, nydyrket  Mark,  en  taalt  Nybygd  i  Kanten  af  en  Herregaards 
vidtstrakte  Udmarker,  hvis  Ejer  kunde  paalægge  den  et  ubegrænset 
Antal  Servituter  og  tvinge  Indehaveren  til,  for  den  Mark  han  ryddede 
og  det  Hus  han  byggede,  at  betale  de  Afgifter  og  yde  det  Hoveri, 
Godsejeren  efter  Omstændighederne  bestemte,  thi  det  var  langt  mere 
et  Spørgsmaal  om  Magt  end  om  Lov  og  Ret. 

Det,  som  Folkeretslærerne  har  kaldt  Krigens  Ret,  har  haft  samme 
Karakter  som  deres  almindelige  Folkeret,  som  de  udgiver  for  positiv 
Ret,  ihvorvel  den  desværre  ikke  har  nogen  forpligtende  Karakter. 
Den  bestaar  af  flere  forskelligartede  Elementer.  Skønt  ikke  en  Gang 
den  konventionelle  Ret  iagttages   under  Krigsførelse   —   Englænderne 

har  ved  at  benytte  de  expansive  Kugler  omgaaet  det  aftalte  Forbud 
mod  de  explosive  —  saa  er  Sædvaneretten  end  mindre  at  lide  paa. 
Og  Englænderne,  der  i  Transvaal  førte  Krig  mod  Mødre  og  smaa 
Børn,  eller  de  forenede  Staters  Officerer,  der  paa  Filipineme  piner  og 
.  skyder  Krigsfanger,  og  saaledes  med  velberaad  Hu  har  stillet  sig  langt 
udenfor  Civilisationens  Enemærker  —  skulde  de  mon  bekymre  sig  om 
det  tredje  Element  i  Folkeretten,  der  bestaar  af  Professorernes  subjek- 
tive Paastande? 

Folkeretslærerne  har  ikke  benyttet  den  Indflydelse,  de  kunde  have 
haft,  til  at  bekæmpe  den  Venden  op  og  ned  paa  Retten,  hvorigennem 
de  store  Militærmagter  —  særlig  England  —  har  ophøjet  selve  For- 
nægtelsen af  Retten  til  Ret,  til  det  primære,  til  Regel  og  Norm  for 
Individernes  som  Statens  Gøren  og  Laden. 

Efter  denne  universelle,  verdensbeherskende  Regel  har  man  opfattet 
Fredstilstanden  mellem  Staterne  som  en  Undtagelse  og  kun  indrømmet  den 
en  vis  Ret,  der  har  været  afhængig  af,  hvad  man  mente  kunde  forenes 
med  Krigstilstanden  og  de  krigsførendes  Interesse.  Ved  det  relative 
Udtryk  Neutralitet  har  man  fordunklet  Fredsrettens  Begreb,  berøvet 
det  dets  oprindelige,  absolute  Karakter  og  med  Udtrykkets  Relativitet 
berøvet  Sagen  selv  dens  Selvstændighed. 

Det  er  et  uimodsigeligt  formelt-videnskabeligt  Fremskridt,  at  Neu- 
tralitetsretten  er  blevet  ført  tilbage  til  sit  oprindelige  Princip,  at  den 
som  Fredsret  faar  sit  eksakte  Udtryk.  Freds  ret  er  det  direkte 
Udtryk,  hvorimod  Neutralitetsret  er  indirekte  og  relativt,  som  om 
Fredstilstanden  ikke  var  det  oprindelige,  absolut  berettigede,  selv- 
stændigt bestaaende,  og  som  om  dens  Ret  ikke  var  det  oprindelige, 
uafhængige,  selvstændige. 

Den  Omflytning  af  Faktorerne,  der  hidtil  har  givet  Undtagelsen 
Regelens  Plads  og  omvendt,  er  Genstand  for  et  meget  fortjenstfuldt 
Arbejde  af  den  belgiske  Senator  E.  Descamps,  Professor  i  Leuven: 
„Fredens  og  Krigens  Ret«  (1898). 

Denne  videnskabelige  Ændring  af  selve  Hovedbegrebet  i  Neutra- 
litetslæren  har,  som  det  let  ses,  en  umiddelbar  praktisk  Betydning,  idet 
den  saakaldte  Krigens  Ret  dermed  vises  tilbage  fra  dens  uretmæssige 
Stilling  som  den  første  og  fornemste,  den  hovedsagelige  Faktor  ved 
Bestemmelsen  af  de  Staters  Stilling,  som  ved  Krig  mellem  andre  opret- 
holder Fredsstilstanden ,  der  for  Staterne  er  ligesaa  naturlig  som 
ønskelig  og  for  Staternes  Formaal  ligesaa  vigtig  som  den  indre  Ordens 
Bevarelse  under  de  nationale  Love.  Deraf  følger  —  saalænge  Krigens 
ultima  ratio  endnu  bestaar  og  er  uundgaaelig  —  at  det  er  Freds- 
tilstandens Repræsentanter,  der  har  l^et  til  at  bestemme  Omfang  og 
Begrænsning  af  de  Onder,  som  nødvendig  følger  Krigen  og  af  den 
saakaldte  Krigens  Ret,  f.  Eks.  de  Indskrænkninger,  som  fredelige  Stater 
indrømmer  i  deres  regelbundne  Handlefrihed,  saaledes  som  denne  efter- 
haanden,    sædvanemæssigt  eller  ved  Aftale,  er  blevet  ved  civiliserede 

Samfunds  gensidige  Berøring.  Endnu  er  desværre  Overmagten  urimelig 
stor  hos  dem,  der  med  Vold  ophøjer  Voldsgrundsætninger  til  Regler, 
til  hvad  de  kalder  deres  og  Krigens  Ret,  og  hvorfra  de  kun  indrømmer 
Fredelige,  svage  Stater  nogle  enkelte  Undtagelser. 

Er  det  nu  noget  ganske  nyt,  noget  ingen  før  har  begrebet,  at  lige- 
som det  ikke  er  de  individuelle  Voldsmænd,  der  skal  skrive  Sam- 
fundets indre  Love,  er  det  heller  ikke  de  kollektive  Voldsmænd,  der 
bør  skrive  de  internationale  Love?  Nej,  dette  var  ikke  nyt,  og  jeg 
havde  i  Sinde  at  minde  derom  i  et  Skrift  af  folkeretligt  Indhold,  da  jeg 
saa  at  Ernest  Nys,  Professor  ved  Universitetet  i  Bryssel,  ogsaa  havde 
lagt  Mærke  til  og  henledet  Opmærksomheden  paa,  at  en  dansk 
Videnskabsmand  har  indlagt  sig  denne  store  Fortjeneste  i  et  nu  des- 
værre kun  lidet  kendt  Arbejde  om  de  neutrales  Ret,  der  er  et  af  de 
ypperste  Bidrag  til  Folkerettens  Udvikling. 

Det  er  Htibner:  De  la  saisie  des  båtiments  neutres,  1. — 2.,  Haag 
1759,  der  har  udtah  Fredsrettens  store  Grundsætning,  og  det  er  i 
Etudes  de  droit  international  et  de  droit  politique  (1896,  1901)  at 
Hiibners  Fortjeneste  er  blevet  fremhævet  (II,  87). 

Hvad  de  skandinaviske  Staters,  særlig  Danmarks  Kamp  for  Retten 
har  betydet,  er  indskrevet  i  den  almindelige  Historie.  Endnu  den  Dag 
i  Dag  er  der  Mennesker,  der  ikke  lades  helt  kolde,  naar  1801  og  1807 
nævnes.  Og  man  mærker  i  de  Martens'  Artikel,  at  hos  ham  vibrerer 
noget  af  den  Følelse,  som  Kejser  Alexander  I.  gav  Luft  i  Anledning 
af  det  Nelsonske  Røver-Overfald  (Traités  XI,  9).  Men  det  skader  ikke, 
at  vi  ogsaa  mindes  hvad  skandinaviske  Forfattere  har  udrettet  i  Folke- 
retsvidenskaben. 

Det  brutaleste  Udtryk  for  den  engelske  Voldspolitik ,  der  nægtede 
alle  andre  Folk  al  Fredsret,  naar  England  førte  Krig,  hidrører  fra  et 
Tidspunkt,  da  det  havde  Ruslands  Bistand  haardest  behov,  men  alligevel 
vægrede  sig  ved  at  læmpe  sig  det  mindste  i  sin  Sørøverpolitik. 

Da  der  i  Slutningen  af  1813  indlededes  forberedende  Underhand- 
linger i  London  mellem  Rusland  og  England  med  Hensyn  til  den 
kommende  Kongres,  der  efter  Napoleons  Fald,  som  nu  med  Vished 
kunde  forudses,  skulde  ordne  Evropas  Forhold,  modtog  de  russiske 
Underhandlere  Lieven  og  Pozzo  di  Borgo  af  Castlereagh  Forsikringer, 
der,  i  hvert  Fald  saa  længe  de  ikke  gik  ud  over  de  almindeligste 
Udtryk,  bar  Vidnesbyrd  om  et  vist  Maadehold  i  Spørgsmaal  om  Til- 
bagegiveise af  Land  til  Frankrig.  Men  det  meddeltes  dem  (XI,  199),  at 
der  var  ét  eneste  Punkt,  hvorpaa  det  var  det  britiske  Ministerium 
umuligt  at  vise  Eftergivenhed  overfor  Frankrigs  Krav:  at  underkaste 
de  Spørgsmaal,  vedrørende  Sølove  og  Rettigheder  til  Søs,  der  var  blevet 
fremførte,  nogensomhelst  Drøftelse  paa  en  Kongres  og  gøre  dem  til 
Genstand  for  Forhandling.  Hvis  disse  Spørgsmaal  berørtes  af  Kejser 
Napoleon  i  den  Hensigt  at  skabe  et  System  af  positiv  Lovgivning, 
mente  de  ehgelske  Ministre  sig  forpligtede  til  at  erklære,   at  England 

aldrig  vilde  gaa  med  til  noget  saadant,  ejheller  sende  befuldmægtigede 
til  en  Kongres  for  Behandling  af  Spørgsmaal  af  den  Art.  Overfor 
denne  Stædighed  saa  Pozzo  di  Borgo  og  Lieven  sig  nødsagede  til  at 
tilstille  de  engelske  Ministre  en  Note,  hvori  de  paa  den  kejserlige  Re- 
gerings Vegne  forpligtede  sig  til  at  udskyde  alle  Søretsspørgsmaal  af  Pro- 
grammet for  hvad  der  skulde  drøftes  under  Forhandlingerne,  da  en 
saadan  Diskussion  vilde  være  en  Hindring  for  Gennemførelse  af  en  al- 
mindelig Fredstilstand  (Traités  XII,  Side  V  og  1199).  Englands  Søret  o: 
den  fuldstændige  Sørøvervælde,  som  det  krigsførende  England  havde 
praktiseret  overfor  fredelige  Magter,  og  i  Kraft  af  hvilken  det  fuld- 
kommen vilkaarligt  havde  straffet  de  Fredsmagter,  der  gjorde  Mod- 
stand mod  Voldsherskeme  —  var  da  heller  ikke  Genstand  for  Dis- 
kussion, hverken  i  Wien  eller  paa  nogen  af  de  følgende  Kongresser. 
Først  i  Begyndelsen  af  Krimkrigen  nødtes  England  af  sin  Forbunds- 
fælle Frankrig  —  ved  Hjælp  af  de  skandinaviske  Rigers  Sørets- 
proklamation  (Carlos  Calvo:  Le  droit  international,  4.  Udg.,  4.  Bd., 
436)  —  til  at  opgive  den  Politik,  som  Lord  Clarendon  senere, 
paa  Kongressen  i  Paris,  indrømmede  havde  været  „et  organiseret 
Sørøveri".  At  Treitschke  (Politik  II,  574)  hellere  end  at  ind- 
rømme denne  for  Frankrigs  og  de  skandinaviske  Staters  Søretspolitik 
hæderfulde  Sandhed,  tilskriver  den  nordamerikanske  Sømagts  Op- 
komst den  Virkning,  at  England  omsider  maatte  finde  sig  i  den 
Grundsætning:  Flaget  dækker  Ladningen,  kan  ikke  forandre  den 
Kendsgerning,  at  vi  Skandinaver  har  en  stor  og  ærefuld,  men  Tysk- 
land slet  ingen,  Andel  i,  at  Søretten  er  bleven  hævet  op  af  det  Bar- 
bari, som  England  —  deri  har  Treitschke  Ret  —  bærer  Skylden  for. 

Man  havde  i  England  ikke  glemt,  hvilken  Plan  Kejser  Alexander 
havde  næret  i  Begyndelsen  af  sin  Regering,  en  'Plan,  der  kan  betegnes 
som  Forløber  for  Kejser  Nikolai  1 1. s  store  Initiativ.  Siden  1895,  da 
ellevte  Bind  af  de  Martens'  store  Traktatværk  udkom,  er  Planen 
kendt  eller  burde  i  hvert  Fald  være  det. 

Kejseren  sendte  1804  en  Ungdomsven,  Novossiltzow,  til  London  i 
en  ekstraordinær  Mission  af  en  saa  mærkelig  Beskaffenhed,  at  det  er 
højst  forunderligt,  at  den  synes  at  være  meget  lidt  kendt  blandt  dem, 
der  studerer  det  europæiske  Fredsarbejdes  Historie.  Hensynet  til 
Pladsen  forbyder  imidlertid  at  gaa  nærmere  ind  herpaa,  men  det  er  i 
hvert  Fald  en  Kendsgerning,  at  Ruslands  nuværende  Hersker  har  taget 
sit  Initiativ  i  Verdensfredens  Interesse  i  Arv  fra  Kejser  Alexander  I. 

Novossiltzows  Mission,  siger  de  Martens,  er  i  mange  Henseender 
mærkelig.  Fremfor  alt  fortjener  de  hemmelige  og  detaillerede  Instruk- 
tioner for  N.  af  ^Ve  1804  en  alvorlig  Opmærksomhed. 

Kejseren  tilbageviser  her  enhver  Tanke  om  en  Genindførelse  af 
gamle  Misbrug,  som  Folkene,  efter  at  have  nydt  Frihedens  Goder, 
ikke  længer  vil  finde  sig  i. 

Idet  jeg  forbigaar  de  Anvisninger  til  Ordning  af  de  enkelte  Landes 

fremtidige  Forfatning,  som  Kejseren  udvikler  til .  Underretning  for 
sin  fortrolige,  maa  jeg  indskrænke  mig  til  det,  som  her  udgør  selve 
Hovedpunktet,  Forløberen  for  Nikolai  II.  verdenshistoriske  Initiativ  af 
1898,  det,  som  Kejser  Alexander  betegner  som  det  højeste  Maal  for 
Ruslands  og  Englands  Samvirken.     Det  hedder  herom: 

„Det  er  ikke  Drømmen  om  den  evige  Fred,  det  gælder  om  at  virkeliggøre.  Men 
man  vil  i  mere  end  en  Henseende  nærme  sig  de  Resultater,  som  den  Forkynder,, 
hvis  det  i  den  Traktat,  der  skal  danne  Afslutningen  paa  den  almindelige  Krig,  lykkes 
at  fastslaa  Folkerettens  Forskrifter  bygget  paa  klare,  bestemte  Principer.  Hvorfor  skuld& 
man  ikke  under  den  kunne  henføre  den  politiske  Folkeret,  betrygge  Neutralitetens- 
Privilegier,  indsætte  en  Forpligtelse  til  aldrig  at  begynde  Krig,  uden  at  have  udtømt  de 
Midler,  en  tredje  Magts  Mægling  kan  byde  og  paa  den  Maade  at  have  klarlagt  de  gensidige 
Kæremaal  og  forsøgt  at  udjævne  dem?  Paa  Grundlag  af  saadanne  Principer  vil  man 
gaa  fremad  mod  en  almindelig  Fredstilstand  og  skabe  et  Forbund,  hvis  Bestemmelser 
saa  at  sige  skal  udgøre  en  ny  Folkerets-Lovbog,  der  er  sanktioneret  af  Størstedelen  af 
Evropas  Stater,  og  som  uden  Vanskelighed  kunde  danne  en  urokkelig  Forskrift  for 
Kabinetternes  Færd  —  saa  meget  mere,  som  de,  der  kunde  ville  bryde  dem,  vilde 
udsætte  sig  for  at  udfordre  den  ny  Unions  Stridskræfter.^ 

Mon  vi  ikke  efter  dette  maa  regne  den  11.  September  1804  til 
Fredsarbejdets  Mærkedage,  og  mon  vi  ikke,  delvis,  maa  se  Indbydelsen 
til  den  hellige  Alliance  i  Lys  af  dette  Aktstykke?  — 

I  mange  Aar  har  Tanken  om  de  skandinaviske  Staters  Neutrali« 
sering  været  os  kær,  —  siger  de  Martens,  —  og  vi  har  bestræbt  os 
for  at  udbrede  den  ogsaa  til  Regeringskrese.  Allerede  1889  havde 
de  M.  for  Danmarks  Vedkommende  „vundet  den  oprigtigste  Sympati 
for  denne  Tanke  i  de  højeste  russiske  Regeringskrese".  Medens  man 
tidligere  nærmest  betragtede  en  lille  Stats  stedsevarende  Neutralitet  som 
en  Naadesbevisning  af  Stormagterne,  maatte  den  nu  erkendes  for  en 
„individuel  og  personlig  Ret",  som  en  Stat  gør  gældende.  Det  er 
unyttigt,  har  man  sagt,  at  proklamere  en  stedsevarende  Neutralitet,, 
eftersom  enhver  Stat  kan  tilkendegive  sin  Neutralitet,  naar  en  Krig 
udbryder.  Har  den  da  været  unyttig,  spørger  de  M.,  i  de  Tilfælde 
da  det  lille  Schweiz  i  det  19de  Aarh.  har  paadraget  sig  mægtige  Na« 
boers  Vrede  eller  under  „krigsførende  Stormagters  Operationer"  i  dets 
Nærhed?  Denne  Neutralitet  er  saa  fast,  at  „selv  om  de  Stormagter 
der  har  garanteret  Schweiz's  Neutralitet  forenede  sig  om  at  ophæve 
Wienerkongressens  Bestemmelse  angaaende  Schweiz,  vilde  dette  Land,, 
trods  dem  og  trods  alt,  kunne  bevare  sin  priviligerede  Stilling*). 

I  alt  væsentligt,  fortsætter  de  M.,  gælder  for  Belgien  det  samme 
som  om  Schweiz.     I  ^4  Aarhundrede  har  Neutraliteten  været  et  Værn 

♦)  Professor  P.  Schweizer  har  i  et  stort,  i  sin  Art  enestaaende  Værk  (Geschichte 
der  schweizischen  Neutralitat,  1895)  vist,  at  Garantien  ikke  gjaldt  Neutrali- 
teten, men  Territoriets  Integritet  og  Ukrænkelighed  indenfor  de  ny  Grænser. 
Hans  højt  ansete  Landsmand,  Alphonse  Rivier,  sluttede  sig  til  denne  Opfattelse; 
det  var  de  sidste  Ord  han  skrev  (Revue  du  droit  international  1898,  p.  395— 
400,  382). 

mod  alle  Farer  for  dets  Fred  og  Selvstændighed,  og  hvis  de  Magter, 
der  i  Londontraktaten  har  garanteret  Neutraliteten,  tilbagekaldte  deres 
Garanti,  er  der  ingen  Tvivl  om  at  Belgien  for  hele  Evropa  kunde  er- 
klære sin  Beslutning  om,  hvad  der  end  monne  ske  at  ville  forblive 
neutral  for  bestandigt  og  af  al  Magt  skafte  sin  stedsevarende  Neutra- 
litet respekteret.  Og  dog  vilde  i  Belgien  Forudsætningerne  være  helt 
anderledes  end  i  Schweiz,  som  i  Aarhundreder  har  arbejdet  paa  sin 
Neutralitet,  der  dér  var  en  Konsekvens  af  den  geografiske  Situation  og 
Edsforbundets  historiske  Mission.  I  Belgien  derimod  var  den  et  Resultat 
af  Stormagternes  politiske  og  strategiske  Kombinationer,  men  er  ved 
sine  velgørende  Virkninger  saaledes  vokset  sammen  med  Folkets  hele 
Tænkemaade,  at  den  er  uadskillelig  fra  dets  hele  politiske  Liv.  „Den 
stedsevarende  Neutralitet  ophøjet  til  Statsgrundsætning  ved  en  Stats 
egen  Vilie  har  samme  Krav  paa  at  respekteres  af  andre  Stater  som 
den  stedsevarende  Neutralitet,  der  er  proklameret  ved  en  Overens- 
komst". Foruden  en  stadig  Fredstilstand  for  de  neutrale  Stater,  skaber 
den  „et  Bolværk  af  fælles  Sikkerhed  for  samtlige  Kontinentets  Stater**. 

„Fra  dette  Synspunkt  vil  Danmarks  Neutralitet  blive  en  uvurderlig 
Velgerning  for  dette  lille  Land  og  en  ny  Garanti  for  Opretholdelsen 
af  den  evropæiske  Fred". 

Til  en  Begyndelse  var  der  nogen  Uvished  om,  hvorvidt  de  Mår- 
tenes Neutralitetsforslag  kunde  give  Forslagets  Fjender  Anledning  til 
at  kræve  visse  særlige  Betingelser  opfyldte.  Nej.  Danmarks  Op- 
gave som  Vogter  af  Sundets  og  Store  Belts  Porte  bestaar  deri,  at  det 
alene  er  Herre  over  Landet  ved  de  Vandveje  der  med  lige  Ret  er 
tilgængelige  for  alle,  saa  at  ingen  hverken  med  det  gode  eller  det  onde, 
hverken  efter  Aftale  eller  med  Magt  har  Lov  til  at  betræde  eller  be- 
fare Strandmagtens  Territorium  eller  Havne  eller  teritoriale  Vande,  ud- 
over hvad  der  undtagelsesvis,  efter  almindeligt  vedtagne  Regler  ind- 
rømmes alle.  Det  er  ved  at  være  Herre  i  eget  Hus  med  hvad  dertil 
hører  og  ved  at  udøve  denne  Ret  efter  cTen  strænge  Neutralitets  Love, 
der  ikke  tillader  „velvillig"  Neutralitet,  da  en  saadan  Neutralitet  mod 
den  ene  Part,  som  Rolin-Jaequemyns  bemærkede  —  forudsætter  den 
modsatte  Egenskab  i  Forholdet  til  den  anden  Part. 

Belgiens  og  Luxembourgs  Neutralisering  ved  international  Over- 
enskomst har  fremkaldt  den  urigtige  Forestilling,  at  ingen  Stat  eller 
Gruppe  af  Stater  af  eget  Initiativ  kan  erklære  sig  stedsevarende  neu- 
tral med  al  den  Retsvirkning  dermed  følger.  Forf.  indskærper  efter- 
trykkeligt, at  der  ingen  Grund  er  til,  at  en  saadan  Neutralitetserklæring 
ikke  skulde  være  lige  saa  berettiget  som  den  specielle,  tilfældige,  ved 
Udbrud  af  Krig.  Samme  uomtvistelige  Ret  tilkommer  Sverig  og  Norge, 
ligesom  de  kan  forene  sig  med  Danmark  om  at  værne  deres  stedse- 
varende Neutralitet.  En  Erklæring  i  denne  Form  har  samme  Krav 
paa  at  blive  respekteret,  som  hvis  den  var  garanteret  af  Stormagterne. 
Der  følger  ingen  anden  Forpligtelse  af  den  ensidige  Neutralitetsbeslut- 

ning,  end  at  vedkommende  selv  „respekterer  de  Forpligtelser,  der 
følger  med  Neutraliteten"",  altsaa  naar  denne  er  stedsevarende,  „altid 
at  holde  sig  borte  fra  den  store  internationale  Politik"",  ikke  indblande 
sig  i  andres  Anliggender,  ikke  „paa  nogen  Maade  gøre  andre  Na- 
tioner Tjenester,  der  kunde  gøre  den  paagældende  Stats  fuldstændige 
Upartiskhed  og  absolute  Neutralitet  mistænkelig"". 

Danmarks  Neutralisering  maatte  udstrækkes  til  Sundet  og  Belteme. 
Hvis  den  ene  Part  i  en  Stormagtskrig  søgte  at  tilrive  sig  Nøglerne  til 
Østersøen  ved  et  Overfald  paa  Danmark,  vilde,  naar  Danmarks  prin- 
cipielle, stedsevarende  Neutralitet  var  erklæret  og  kendt,  Opretholdelsen 
og  Beskyttelsen  af  Danmarks  Ret  være  en  Pligt,  der  maatte  hidføre 
en  anden  Magts  øjeblikkelige  Bistand  mod  Overfaldet.  Hvis  derimod 
Danmarks  Neutralitet  blot  var  tilfældig,  blot  proklameret  ad  hoc,  paa 
Grund  af  en  allerede  udbrudt  Krig,  da  vilde  Hjælp  fra  en  tredie  Magt 
antage  Karakteren  af  en  Alliancekombination  mod  en  fælles  Fjende. 

De  Martens  tildeler,  i  Modsætning  til  tyske  Lærde,  de  smaa  Stater 
en  historisk  Mission,  særlig  den  at  virke  for  „Agtelse  for  Retten  og 
for  Retfærdighedens  Magt  i  de  internationale  Forhold.  Det  første 
Skridt  paa  denne  Vej  er  de  smaa  Staters  stedsevarende  Neutralitet**. 
I  Modsætning  til  tyske  Lærde,  som  f.  Eks.  Treitschke,  mener  han 
ikke,  at  de  opgiver  deres  Maal  og  mister  en  værdig  Tilværelse,  hvis 
de  vægrer  sig  ved  at  kaste  deres  Rigdomme  i  Krigens  Gab.  De  skal 
vise,  at  de  ved  Udvikling  af  deres  produktive  Kræfter  kan  „betrygge 
en  sikker  og  misundelsesværdig  Fremtid"";  deres  Neutralitet  skal  være 
„et  af  de  praktiske  Midler  til  at  garantere  Europas  Fred  og  Nationernes 
materielle  og  intellektuelle  Fremskridt"". 

De  Martens  Fremstilling  bærer  et  saadant  Præg  af  højsindet  Ret- 
sind, at  den  er  i  Stand  til  at  give  ny  Fortrøstning  til  alle  os,  der  er 
begyndt  at  mistvivle  om  Folkeretten,  som  om  den  blot  var  et  smukt 
Navn  for  skøre  og  bristede  Illusioner. 


Om  Telegrafen  og  Telefonen. 

Af  M.  Gredsted. 

Ordet  Telegraph,  af  græsk:  r^le  (Fjern)  og  yQdffO}  (skriver),  tyder 
paa,  at  man  ogsaa  i  Oldtiden  har  kunnet  sætte  sig  i  hunig  og  direkte 
Forbindelse  med  fjernere  liggende  Steder,  og  man  har  da  ogsaa  mange 
Beretninger  om  de  Maader,  hvorpaa  man  igennem  Tiden  har  forsøgt 
paa  at  „telegrafere"". 

En  anset  telegrafisk  Forfetter,  den  amerikanske  Oberst  Taliaferro 
Shaffner  henfører  Telegrafens  Oprindelse  til  Beretningen  om  Stjernen, 

der  vejledede  de  hellige  tre  Konger;  han  kalder  den  ei  „guddommeligt 
Signal"  lil  Menneskene. 

Homer  taler  om  Baal-TelegraFer,  der  anvendtes  om  Natten  og  Ri^- 
Tel^rafer,  der  benyttedes  om  Dagen.  Æskylos  fortæller  om,  at  V^a- 
memnon  meddelte  sin  Hustru  Klytaimnestra  Trojas  Fald  paa  iaa  Timer 


ved  Benyttelse  af  Ildsignaler,  c^  fra  Nordens  Historie  kender  vi  , Bav- 
nerne", der  fra  Højene  Forkyndte,  at  Fjenden  nærmede  sig. 

Historieskriveren  Polybios  omtaler  et  Telegrafeystem,  der  benyttedes 
i  de  puniske  Krige;  det  bestod  af  flere  lige  store  Kar  med  Spuns,  et 
paa  hvert  Sted,  hvorfra  der  skulde  telegraferes.  1  disse  Kar  stod  i 
forskellig  Højde  Sætninger,  forud  aftalte  under  Hensyn  til  de  Forhold, 
under  hvilke  Telegrafen  skulde  virke.  Karrene  blev  fyldt  med  Vand; 
derefter  hævede  man  en  Fakkel  i  Vejret  paa  Afeenderstaiionen  og  ic^ 

Spunsen  af  Hullet.  Den  samme  Manøvre  foretoges  snarest  muligt  paa 
de  andre  Stationer;  naar  Vandet  var  sunket  saa  meget,  at  det  stod  lige 
under  den  Sætning,  der  skulde  afielegraferes,  hævedes  Faklen,  og 
Proppen  blev  sat  i  Spunshullet.  Paa  alle  Stationerne  gjorde  man  det 
samme,  (^  Telegrammet  kunde  aflæses  paa  hver  enkelt  af  dem. 

El  egentligt  Telegrafsystem  fik  man  dog  først  ved  den  optiske  Tele- 
graf i  Slutningen  af  det  18.  Aarhundrede. 

En  forhenværende  Abbed  Claude  Chappe  opiandl  dette  Apparat, 
som  under  den  franske  Revolution  vandt  Udbredelse  i  Frankrig  og 
kort  efter  blev  indført  (^aa  i  andre  europæiske  Lande. 

Det  bestod  af  en  lodret  Mast  med  en  bevægeli    Arm,  føstgjort  paa 


Masten  som  en  Møllevinge,  og  denne  Vinge  bar  atter  to  bevægelige 
Vinger,  sammen  med  hvilke  den  kunde  indstilles  til  at  danne  forskel- 
lige Figurer  paa  lignende  Maade  som  man  kan  danne  Figurer  af  de 
forskellige  Led  paa  en  Tommestok.  Hver  af  disse  Figurer,  hvis  Form 
og  Stilling  iagttoges  af  Nabostationerne  gennem  en  Kikkert,  havde  en 
forud  aftalt  Betydning,  der  stod  opført  i  Stationernes  Signalb^er. 

[  Danmark,  hvor  den  opfiske  Telegraf  blev  tndfisrt  omkring  1800, 
benyttede  man  en  Telegraf  med  et  System  af  Klapper,  der  hver  angav 
■en  bestemt  Talværdi,  nærmest  efter  engelsk  Mønster.  Hven  enkeh 
Tal  var  opført  i  Signalbogen  med  en  bestemt  Betydning.  Den  danske 
optiske  Telegraf,  der  i  de  første  Aar  henhørte  under  Marinen,  gik  senere 
over  til   at  sortere  under  Postvæsenet.     Den    talte    23  Stationer   paa 

Sirækningen  fra  Kjøbenhavn  over  Fyn— Jylland  til  Slesvig,  og  hver 
Station  havde  to  sideordnede  Betjente,  senere  nogle  flere,  af  hvilke 
den  ene,  den  „literære  Bestyrer'  førte  Signal-  og  Depescheb^eme, 
medens  den  „søekyndige  Bestyrer"  passede  Signaleringen. 

I  kiart  Vejr  virkede  den  optiske  Telegraf  temmelig  sikkert,  men 
det  hændte  ikke  saa  sjældent,  at  den  paa  Grund  af  usigtbart  Vejr  i 
længere  Tid  ikke  kunde  virke. 

Da  den  elektriske  Telegraf  var  traadt  i  Virksomhed,  var  den  opti- 
ske Telegrafs  Rolle  udspillet.  I  vore  Dage  har  den  dog  faaet  en  Efter- 
følger i  Banernes  Signalmaster. 

Det  første  Tilløb  til  en  elektrisk  Telegraf  blev  gjon  af  en  bayersk 
Læge  Sømmering  omkring  1810.     Hans  Telegraf  var  baseret   paa  den 

„^ elektriske  Strøms  kemiske  Virk- 

^  ^    ninger  paa  Vand,  men  til  For- 

bindelse mellem  to  Stationer 
krævedes  ikke  mindre  end  35 
Ledningstraade,  en  Omstændig- 
hed, der  ogsaa  af  pekuniære 
Hensyn  gjorde  Systemet  saa 
godt  som  uanvendeligt.  Napo- 
leon, hvem  Sømmerings  Telegraf 
blev  forevist,  ansaa  den  for 
ganske  ubrugelig. 

Efter  ai  H.  C.  Ørsted  i  1820 
havde  offentliggjort  sine  Betragt- 
ninger over  den  elektriske 
Strøms  Indflydelse  paa  en  Mag- 
netnaal,  begyndte  Spøt^maalet 
om  ad  denne  Vej  at  konstruere 
El  K.bdhM>  wti  Frederici.  ^"  elektrisk  Telegraf  at  sætte  Da- 

tidens Opfindere  i  Virksomhed. 
Det  første  Udviklingstrin  af  den  elektro-magnetiske  Telegraf  er  den 
af  Russeren  Schilling  von  Cannsiadt  konstruerede  Naaleielegraf.  Han 
bragte  ved  Hjælp  af  den  elektriske  Strøm  en  vandrer  ophængt  M^ 
netnaal  (IVluliiplikatornaal)  til  at  svinge  skiftevis  til  højre  og  venstre  (% 
sammensatte  af  disse  Svingninger  et  Alfabet.  Hans  Tanke  fønes  videre 
af  Professorerne  Gaus  og  Weber  i  Gøtlingen,  men  Professor  Steinheil 
i  Munchen  var  den  første,  der  benyttede  Elektromagneten  i  Telegrafiens 
Tjeneste,  og  indrettede  Telegrafapparatet  saaledes,  at  Tegnene  blev 
synlige  paa  en  Papirstrimmel. 

Som  den,  der  virkelig  satte  Telegrafen  i  System,  maa  imidlertid 
Amerikaneren  Morse  nævnes  i  første  Række.  Hans  System  gaar  ud 
paa,  at  en  Elektromagnet  ved  at  tiltrække  den  ene  Ende  af  en  Vægt- 
stang hæver  den  anden  Ende  af  Vægtstangen  og  dermed  Papirstrimlen 

op  imod  et  Farvehjul,  saaledes  at  Prikker  og  Streger  i  Telegrafalfa- 
betet fremkommer  paa  Strimlen;  det  er  kendt  fra  enhver  Telegraf- 
station og  Jernbanestation,  og  har  siden  sin  Fremkomst  i  1832  formaaet 
at  hævde  sig  mellem  de  langt  mere  sammensatte  Telegrafsystemer,  som 
Wheatstones,  Hughes  o.  fl.  a.,  der  ere  beregnede  paa  at  bringes  til  An- 
vendelse ved  stærkt  benyttede  Telegraflinier. 

I  Danmark  begyndte  man  i  1852  paa  at  anlægge  en  Telegraf  med 
underjordisk  Ledning  imellem  Helsingør — Kjøbenhavn — Fredericia — 
Hamborg.  Den  underjordiske  Ledning  var  vanskelig  at  reparere,  da 
den  skulde  graves  op  hver  Gang,  der  var  noget  i  Vejen,  og  den  var 
slet  isoleret,  saaledes  at  den  elektriske  Strøm  gik  tabt  undervejs  eller 
ikke  var  kraftig  nok  til  at  sætte  Telegrafapparaterne  i  Funktion. 

Telegrafdirektøren,  Forfatteren  Etatsraad  Peter  Faber  gik  derfor 
straks  over  til  at  benytte  det  overjordiske  Ledningssystem,  som  nu 
anvendes. 

Han  lod  forarbejde  Isolatorer  af  Porcellæn  til  at  bære  Traadene 
paa  Stængerne,  en  Ide,  som  snart  blev  accepteret  af  Udlandet,  og  da 
det  efter  en  halv  Snes  Aar  viste  sig,  at  Stængerne  og  Traaden  ikke 
kunde  staa  sig  i  det  fugtige  Vejrlig,  lod  han  Stængerne  imprægnere  og 
Traaden  galvanisere.  Det  lykkedes  derved  at  skabe  et  Ledningssystem, 
der  egner  sig  udmærket  for  danske  Vejrforhold. 

I  Aarene  fra  1854,  da  Telegrafvæsenet  den  1.  Februar  begyndte  sin 
Virksomhed,  indtil  1864  blev  saa  gojdt  som  alle  Landets  Købstæder 
forsynede  med  Telegrafetationer,  og  Danmark  fik  Forbindelse  med  det 
sydlige  Udland  over  Hamborg,  med  Sverige  over  Øresund  og  med 
England  gennem  et  Søkabel  fra  Sønderjylland  over  Helgoland.  Efter 
Krigen  1864,  der  medførte  betydelige  Ødelæggelser  af  Landets 
indre  Telegrafnet,  stod  Danmark  imidlertid  ganske  uden  Forbindelse 
med  det  sydlige  Udland,  og  Sverige,  hvis  Telegrafkorrespondance  hidtil 
havde  passeret  de  danske  Linier,  maatte  skaffe  sig  en  direkte  Kabelvej 
til  Tyskland. 

Imidlertid  lykkedes  det  snart  ved  Samarbejde  mellem  Etatsraad 
Tietgen  og  Telegrafdirektør  Faber  at  skaffe  Danmark  gode  udenlandske 
Forbindelser,  idet  forskellige  Aktieselskaber,  i  hvilke  Tietgen  var  Sjæ- 
len, fik  Koncessioner  af  den  danske  Regering  paa  Kabelanlæg  mellem 
Danmark  og  England,  Danmark  og  Norge  og  Danmark  og  Rusland. 

Disse  Kabelselskaber  blev  i  1869  sammensluttede  til  „Det  store 
nordiske  Telegrafselskab**,  hvis  Formand  blev  Etatsraad  C.  F.  Tietgen, 
og  som  under  Ledelse  af  Selskabets  energiske  Direktør  Kammerherre, 
Kommandør  Suenson  i  den  siden  Selskabets  Stiftelse  forløbne  Aarrække 
har  samarbejdet  med  Statstelegrafen,  og  ikke  alene  skaffet  Danmark  de 
for  Handelen  saa  betydningsfulde  direkte  Forbindelser  til  udenlandske 
Handelspladser,  men  ogsaa  tilført  Landet  en  betydelig  Transit,  der  har 

gjort  Telegrafstationen  i  Fredericia  til  Centrum  for  den  nordeuropæiske 
Telegrafkorrespondance. 

I  Aarene  fra  1865  til  1873  fik  Danmark  gennem  „Store  Nordiskes* 
Kabler  direkte  Forbindelse  med  Libau  over  Bornholm,  med  England 
over  Søndervig — Newcastle,  med  Norge  over  Hirtshals — Arendal  og 
med  Paris  over  Fanø — Caiais.  Statstelegrafen  har  anlagt  Landlednin- 
^eme,  „Store  Nordiske*«  har  udlagt  Kablerne  og  Statstélegrafstationens 
Personale  i  Freder'  betjener  Apparaterne,  der  alle  ere  af  Wheat- 
stones  System,  og  saaledes  egnede  til  at  kunne  optage  en  betydelig 
Korrespondance,  som  i  1903  androg  noget  mere  end  2  Millioner  Eks- 
peditioner. 

Statstelegrafen  har,  tildels  under  Samarbejde  med  Postvæsenet,  idet 
Postmestrene  bestyre  de  mindre  betydelige  Telegrafetationer,  bredt  sine 
Ledningsnet  ud  over  Landet,  og  samtidigt  ere  de  mange  Jernbaner,  der 
benytte  Telegraf  eller  i  de  senere  Aar  Telefon  til  Jernbanetjenesten, 
indgaaede  som  Led  i  Telegrafnettet,  idet  deres  Ledninger  ogsaa  ere 
blevne  benyttede  til  at  ekspedere  Privattelegrammer.  Et  Led  i  Tele- 
grafvæsenets Virksomhed  danner  ogsaa  de  siden  1867  oprettede  Signal- 
stationer ved  Kysterne,  der  ved  Signalflag  udveksle  Telegrammer  med 
forbisejlende  Skibe.  Paa  Skagen,  Hirtshals,  Hanstholm,  Hammershus, 
Fomæs  og  ved  Helsingør  findes  der  Signalstationer  i  Forbindelse  med 
Telegraf-  eller  Telefonstationer. 

Telegrafvæsenet  havde  saaledes  indtil  omkring  1 880  faaet  en  betyde- 
lig Udbredelse,  da  Telefonen,  spm  i  Slutningen  af  1870eme  var  traadt 
ud  i  det  praktiske  Liv,  standsede  dets  Udvikling.  Telegrafdirektøren 
Oberstløjtnant  Høncke  anede  vel  den  Fare,  der  truede  Telegrafens  Ud- 
vikling, men  turde  ikke  gribe  til  og  lade  Telegrafvæsenet  starte  Telefon- 
sagen, og  Følgen  blev  at  talrige  private  Telefonselskaber  stiftedes  Lan- 
det over.  I  1885  maatte  Statstelegrafen  selv  følge  det  angivne  Spor  og 
begyndte  at  oprette  Telefonstationer  paa  Landet. 

Telefonselskaberne  tog  imidlertid  Broderparten  af  den  indenlandske 
Korrespondance,  saa  at  Statstelegrafen  ikke  opnaaede  nogen  Forøgelse 
•af  sine  Indtægter. 

Imidlertid  var  de  private  Selskaber,  hvis  Antal  var  steget  til  56, 
dels  daarligt  administrerede,  dels  forsynede  med  meget  tarveligt  Ma- 
teriel, saa  at  de  aldeles  ikke  kunde  tilfredsstille  de  stigende  Krav  fra 
Publikums  Side.  For  at  samle  alle  sine  forskelligartede  Elementer 
under  en  fælles  Ledelse,  vedtog  Rigsdagen  i  1897  Loven  om  Statens 
Eneret  paa  Telegraf-  og  Telefondrift,  et  Forslag,  der  allerede  i  1883 
havde  været  fremme  i  Landstinget.  De  smaa  Telefonselskaber  var 
under  Lovforslagets  Behandling  paa  Spekulation  blevne  samlede  i  flere 
større  Selskaber,  idet  man  ventede,  at  Staten  efter  Lovens  Ikrafttræden 
vilde  overtage  hele  Telefondriften,  men  da  dette  ikke  skete,  blev  der 
meddelt  11  Selskaber  Koncession,  hver  inden  for  sit  Omraade. 

Det  blev  den  nuværende  Telegrafdirektør  Meyers  første  Opgave  at 

ordne  Forholdet  og  Samarbejdet  mellem  Statstelegrafen  og  Telefon- 
selskaberne, et  Forhold  i  hvilket  det  gælder  om,  at  Publikum  ikke 
mærker,  at  mange  og  Forskelligartede  ere  inddragne. 

Imidlertid  havde  Statstelegrafen  i  1893  aabnet  en  international  Stats- 
telefonlinie  til  Sverige,  fra  1894  havde  man  endvidere  jævnsides  med 
de  private  Telefonselskaber  bygget  Statstelefonlinier  imellem  Købstæ- 
derne, hvilke  besørger  Korrespondancen  mellem  Byerne  og  Landsdelene, 
og  Forholdet  mellem  de  koncessionerede  Selskaber  og  Staten  blev  nu 
ordnet  paa  den  Maade,  at  Selskaberne  beholdt  Eneret  paa  indenbys  og 
Oplands-Telefonering,  medens  Staten  vel  tillod  Selskaberne  at  føre  mel- 
lembys (interurbane)  Samtaler,  men  selv  tog  sin  Part  af  denne  Korre- 
spondance og  desuden  forbeholdt  sig  Korrespondancen  mellem  Lands- 
delene, d.  V.  s.  Retten  til  at  udlægge  og  udnytte  Kabler.  Statstelefonen 
har  nu  foruden  den  ovenomtalte  Forbindelse  med  Sverige,  der  ogsaa 
benyttes  til  Telefonkorrespondance  med  Norge,  tillige  Forbindelse  med 
Tyskland.  De  tidssvarende  Kabler,  udlagte  i  1902  og  1903  til  Sverige 
over  Helsingør — Helsingborg  og  til  Tyskland  over  Rødby — Femern, 
have  bevirket  en  enestaaende  Forbedring  af  Talens  Intensitet  paa  disse 
Linier. 

Staten  fik  gennem  Eneretsloven  Haand  i  Hanke  med  Telefondriften, 
og  de  senere  Aar  have  medført  betydelige  Forbedringer  paa  Telefon- 
væsenets Omraade,  saaledes  at  Forholdene  nu  kunne  siges  at  være 
tilfredsstillende. 

Telegrafen  hævder  stadig,  kærligt  i  international  Korrespondance,  sin 
Stilling  ved  Siden  af  Telefonen,  men  har  ret  naturligt  maattet  afgive  en 
Del  af  sit  Virkefelt  til  Telefonen. 

Nogle  enkelte  Tal  karakterisere  saavel  Telegrafens  som  Telefonens 
Udvikling  gennem  de  forløbne  Aar: 


Telegrafen: 

Statstel 

efo 

nen: 

Antal  Telegram  mer.                        Indtægt. 

Antal  Samtaler. 

Indtægt. 

1854         20.000                  26.000  Rbd. 

1894         7000 

6.700  Kr. 

1863       221.000                212.000     - 

1898      66.000 

95.000    - 

1873        586.000                464.000  Kr. 

1903    359.000 

320.000    - 

1883      1.250.000                675.000    - 

1893      1.680.000                874.000    - 

1903     2.240.000             1.000.000    - 

Statstelegrafdriften  har  i  sin  SOaarige  Virksomhed  hidtil  ikke  været 
nogen  lukrativ  Forretning  for  Statskassen.  En  af  Grundene  hertil  er, 
at  den  store  Befolkning  ikke  direkte  har  Anvendelse  for  det  hurtige 
Meddelelsesmiddel  i  det  daglige  Liv,  saa  at  det  kostbare  Linienet  ikke 
benyttes  i  tilstrækkeligt  stort  Omfang  til  at  gøre  Driften  lønnende,  men 
at  det  er  uundværligt  for  Landet  og  dets  Trivsel  vil  enhver  kunne  for- 
staa  ved  at  tænke  sig  Telegraf  og  Telefon  med  et  Slag  fjernede.  No- 
vemberstormen i  1902,  der  ødelagde  en  stor  Del  af  Nettet,  satte  For- 

retningslivet  i  Stilstand,  og  Købmændene  samledes  i  de  Byer,  hvor 
Telegrafstationeme  var  i  Virksomhed,  for  ikke  at  tabe  altfor  store 
Summer  ved  i  dagevis  at  være  aflukkede  fra  Verdensmarkedet. 

Hvad  de  næste  50  Aar  vil  bringe  paa  dette  Omraade  er  skjult 
under  Fremtidens  Slør;  kun  ser  det  i  Øjeblikket  ud,  som  om  Tele- 
grafen ved  den  traadløse  Telegrafs  Opfindelse  har  naaet  Højdepunktet 
af  sin  Udvikling,  medens  Telefonen  sikkert  vil  bringe  Nutid  og  Efter- 
slægt mange  Overraskelser. 


Blyantsskitser  fra  Landet. 

Af  Johan  Skjoldborg. 


Bønder. 

Det  Ord  Bønder  har  i  det  svundne  Aarhundrede  skiftet  Bemærkelse. 
Det  er  indsnævret  med  Hensyn  til  sit  Omraade,  da  det  fra  at  be- 
tegne saa  at  sige  alle  Folk,  der  boede  paa  Landet  nu  er  indskrænket  eller 
for  Tiden  indskrænkes  til  særlig  at  betegne  Gaard mændene;  og  der 
er  hævet  med  '  Hensyn  til  sit  Indhold,  da  det  fra  at  betegne  en  for- 
mentlig lavere  staaende  Landbefolkning,  der  havde  et  komisk  og  halvt 
foragteligt  Skær  over  Sig,  er  steget  eller  er  i  Færd  med  at  stige  til  at 
betegne  vort  Lands  indflydelsesrigeste  og  magtstærkeste  Folkeklasse. 

Ogsaa  ude  paa  Landet  er  det  i  de  senere  Aar  bleven  mere  almindelig 
blandt  Husmænd,  Arbejdere  og  Landhaandværkere  at  kalde  Gaard- 
mændene  Bønder,  saaledes  som  det  helt  og  holdent  er  Tilfældet  i 
Sønderjylland.  Bonden  —  det  er  Gaard  manden.  Bondeslægteme 
bliver  siddende  i  Fødegaardene  eller  andre  Gaarde  og  udvikler  noget  i 
Retning  af  Race  og  Stil,  i  hvilken  Henseende  de  sønderjydske  Bønder 
staar  betydeligt  foran  de  kongerigske,  —  dernede  har  de  jo  hverken 
haft  Vornedskab  eller  Stavnsbaand. 

Forskelligt  i  de  forskellige  Egne  har  der  vel  altid  været  noget  af 
dette,  at  Gaardmændene  har  følt  sig  som  et  særeget  Lag  og  det  øverste 
Lag  i  Landsbyen.  Træflfende  i  saa  Henseende  er  det,  at  det  var  al- 
mindelig Sprogbrug  i  en  By  paa  Østkysten  af  Jylland,  at  nævne  Gaard- 
mændene som  „Mændene"  i  Byen;  de  andre  kaldtes  Husmænd  eller 
Arbejdsmænd.  Ved  en  Begravelse  over  en  af  Husmændene  sagde  for 
Eks.  en  af  „Mændene"  følgende  karakteristiske  Replik:  „Præsten 
gjorde  da  for  Resten  ellers  en  pæn  Tale  over  ham;  det  var  næsten, 
som  det  kunde  ha*  været  over  en  af  vi  andre  (d.  e.  Mændene)." 

Men  set  paa  Afstand   flød  disse  Mænd  som  Figurer,   naar  de  op- 

traadte,  f.  Eks.  i  Købstaden,  sammen  med  andre  Landsbyfolk  til  „en 
Bonde  fra  Landet«.  Det  var  over  dette  Begreb,  at  der  hvilede  et 
komisk,  halvt  foragteligt  Skær,  der  endnu  holder  sig  paa  Theatrene  — 
ligesom  „en  Bonde«  som  Skældsord  nu  kun  har  Tilhold  hos  Bøllerne 
i  Vognmagergade  eller  hos  Læredrengene  i  Ebeltoft  og  Løgstør,  naar 
de  skal  være  særlig  ondskabsfiilde. 

Der  var  jo  over  den  ældre  Bondes  Optræden  og  hele  ydre  Væsen 
noget  klodset,  avet  og  afstikkende  i  Dragt  og  Manerer  og  noget  af 
Hjemmefødningens  Falden  i  Forundring  og  Gloen  og  Gaben  paa  alt. 
Hvorimod  den  moderne  Bonde  i  sit  nymodens  Tøj  og  med  sit  friere 
Væsen  let  glider  ind  i  Billedet  uden  at  vække  Opsigt. 

Der  er  naturligvis  megen  Fedtethed  og  Misundelse  ogsaa  hos  den 
moderne  Bonde.  Dog  mangler  jeg  Gradestokken  til  med  Sikkerhed  at 
at  maale  om  disse  lave  Egenskaber  er  stærkere  eller  dybere  udbredte 
hos  ham  end  hos  andre  Samftindsklasser.  Men  jeg  har  altid  anset 
Bonden  for  at  være  meget  smaalig,  hvad  Friskolelærere,  Mejerister, 
Andelsredaktører,  Skolelærere  osv.  som  Regel  sikkert  ogsaa  vil  finde. 

Man  maa  dog  her  huske,  at  trange  Livsvilkaar,  smaa  Indtægter, 
smaa  Forhold,  at  Smaapenge  avler  Smaasyn.  Husmænd  og  Arbejdere 
staar  sikkert  heller  ikke  over  Gaardmændene  i  saa  Henseende.  Det 
Smaasyn,  der  har  sin  Grund  i  Smaapenge,  bør  jo  imidlertid  forsvinde 
efterhaanden  som  Standen  stiger,  hvad  der  er  en  Paaskyndelse  til  yder- 
ligere Anstrængelser  for  at  hæve  Underklassernes  Niveau. 

Imidlertid  —  Dygtighed  har  Bonden  lagt  for  Dagen,  naar  han  fra 
en  delvis  foragtet  Stilling  i  Samftmdet  i  Løbet  af  forholdsvis  kort  Tid 
har  svunget  sig  op  til  at  kunne  tage  Statens  Ror  i  sin  Haand.  Det  er 
noget,  der  oprigtigt  maa  glæde  enhver,  der  vil  frem  efter  med  Folket,  at 
noget  saadant  kan  lade  sig  gøre.  Og  det  er  saa  morsomt  at  se  paa 
som  Tilskuer,  at  f.  Eks.  Herremænd,  Etatsraader  og  andre  Storfolk  nu 
om  Dage  søger  den  indflydelsesrige  Bondes  Gunst. 

Hvor  morsomt  det  imidlertid  vil  blive  i  Længden  er  et  andet  Spørgs- 
maal.  Men  nu  kan  vi  jo  se,  hvormeget  eller  hvor  lidt  af  virkelig  fri- 
sindet Klima  den  danske  Bonde  kan  tilvejebringe  for  vor  Kultur.  Nu 
er  hans  Tid,  nu  har  han  Ret,  den  praktiske  Ret,  og  Magt,  og  —  hvad 
vi  har  særlig  Brug  for  i  denne  Forbindelse  —  hvem  skulde  have  sagt 
det  for  faa  Aar  tilbage. 

Han  knækker  vel  sagtens  Halsen  en  Dag  paa  Snæversyn  og  Egoisme, 
men  for  Tiden  har  han  hævet  sig  Trappe  efter  Trappe  og  staar  nu  som 
en  Statue,  skarp  og  kraftig  mod  Tidens  Horisont. 

Ordet  Bonde  har  faaet  en  ny  Bemærkelse. 

Om  den  danske  Bonde  er  saa  oplyst,  som  der  raabes  om,  tvivler 
jeg  noget  paa.  Jeg  ved  ikke,  hvordan  Forholdet  vilde  stille  sig  i  Sam- 
menligning med  Udlandet,  kun  ved  jeg,  at  der  er  langt  frem  endnu,  og 
at  den  brede  Ende  er  tilbage. 

Skulde  man  tegne  en  Linie,  der  angav  Oplysningsstandpunktet,  vilde 

den  blive  meget  ujævn,  bølge  op  og  ned;  den  vilde  for  det  meste 
holde  sig  til  et  vist  Lavmaal,  paa  en  Del  Steder  hæve  sig  ret  betydeligt 
og  paa  enkelte  Punkter  stige  til  det  mere  fremragende. 

Til  det  fremragende  vilde  jeg  saaledes  regne  følgende  Eksempler: 
En  Bonde,  der  forstaaende  studerer  filosofiske  Værker  og  arbejder  sig 
gennem  videnskabeligt  formede  Bøger  af  Nutidsforfattere  som  Høffding. 
En  anden,  der  foruden  en  ret  god  Oversigt  over  Historien  har  sat  sig 
særlig  ind  i  enkelte  Afsnit  af  den,  hvor  han  kender  Aarstal  og  Navne 
og  alle  disse  Enkeltheder,  som  det  volder  Arbejde  at  tilegne  sig  og 
fastholde.  Eller  en  tredie,  som  læser  tydske  Klassikere  paa  Grund- 
sproget, som  han  har  lært  sig  selv,  og  kender  dem  saa  nøje,  at  han 
har  det  læste  nogenledes  paa  rede  Haand. 

Der  er  dernæst  en  hel  Del,  navnlig  aT  de  yngre,  som  har  en  Fore- 
stilling om,  et  almindeligt  historisk  Billede  af  vor  'Fortid  i  store  Træk, 
særlig  af  de  fremtrædende  Begivenheder  og  Personligheder  i  Oldtid  og 
Middelalder,  ikke  saa  meget  af  den  nyere  Tid.  De  kender  fremdeles 
vor  Digtnings  (d.  v.  s.  den  ældre,  ikke  saa  meget  den  efter  1870) 
Hovedpersoner  og  Hovedværker:  Holberg  (Komedier),  Øhlenschlæger 
(„Aladdin"  og  „Hakon  Jarl"),  Grundtvig  (kun  hans  Sange  og  Salmer), 
Ingemann  (Romaner  og  Romancer),  Blicher  (Noveller),  H.  C.  j\ndersen 
(Æventyr),  Chr.  Winther  (Hjortens  Flugt),  Paludan-Muller  (Adam 
Homo),  Hostrup  (Komedier  og  Sange).  —  Derimod  er  Baggesen« 
Hejberg  og  Hertz  ikke  saa  kendte. 

Som  Eksempel  anfører  jeg  her  2  Fortegnelser  over  det  æstetiske 
Indhold  af  et  Par  af  disse  Bønders  Boghylder: 


1. 


Holbergs  Komedier. 

HejbergL  Svend  Dyrings  Hus. 

Molbech:  Ambrosius. 

Hostrup:  Eva,  Karens  Garde,  Under  Sne- 
fog og  Tordenvejr. 

Edgr.  Leffler:  Sande  Kvinder. 

Bj.  Bjørnson:  Kongen. 

k.  Jansson:  Han  og  Hun. 

Ch.  Dickens:  Store  Forventninger. 

W.  Scott:  Talismanen. 

P.  E.  Bentzon:  Svovl. 

Zak.  Nielsen:  Nye  Tider,  Maagen,  Selv- 
styre. 


Peder  R.  Møller:  En  Skærsild,  Under 
Hammeren  og  Fra  det  brede  Lag. 

Vilh.  Malling:  Formaaende  Venner,  En 
Frivillig. 

Edv.  Egeberg:  Helligt  og  Søgnt. 

Kr.  Østergaard:  Nybyggere,  Anton  Arden. 

Joh.  Skjoldborg:  En  Stridsmand. 

Adolf  Rosenkilde:  Anders  Tikjøb. 

Morten  Jensen:  Julegrønt,  Julefryd. 

Maglekilde  Pedersen:  Fortællinger. 

Jakobsen:  Tejlownssjow  samt  Snakken- 
bjærg  Sogneraad. 


2. 


Holbergs  Komedier. 
Joh.  Ewald:  Udvalgte  Skrifter. 
J.  H.  Wessels  samlede  Digte. 
H.  C.  Andersen:  Æventyr  (III  B.) 
Chr.  Winther:  Hjortens  Flugt. 
Blichers  Noveller  (III  B.) 
Hostrups  Komedier  (III  B.) 
Carl  Bernhard:  Lykkens  Yndling. 
H.  F.  Evald:  Den  skotske  Kvinde. 
Carit  Etlar:  Gjøngehøvdingen. 
J.  P.  Jakobsen:  Samlede  Skrifter, 


H.  Pontoppidan:    Muld  og  Det  forjættede 

Land. 
H.    Drachmann:     I    Storm    og    Stille    og 

Skyggebilleder. 
Schandorph:  Novelletter. 
K.  Gjellerup:  Ti  Kroner. 
Herm.  Bang:  Præster. 
G.  Esmann:  Magdalene. 
Skram :  Fjeldmennesker. 
Carl  Møller:  Paa  Farten. 

Men  det  store  store  Flertal  lader  sig  nøje  med  „Ugens  Nyheder**. 
Masser  selv  af  Højskolefolk  og  særlig  Kvinderne  sluger  „U.  N.*  Eller 
et  Blad  som  „Revuen""!  Jeg  mindes  en  Side  af  et  saadant  Blad:  Man 
ser  et  skrækkeligt  Billede  af  to  Personer,  en  mandlig  og  en  kvindelig. 
Han  bøjer  sin  venstre  Arm  ind  under  hendes  Nakke,  medens  han 
samtidig  løfter  en  Dolk  i  den  højre  Haand.  Neden  under  denne  gru- 
fulde Tegning  stod  følgende:  „Dø,  din  Forrædder,  sagde  han,  idet  han 
kyssede  hende!" 

Det  forekommer  mig,  at  det  ikke  tyder  paa  et  særlig  oplyst  eller 
intelligent  Folk,  at  man  tilfredsstilles  af  den  Slags  Læsning. 

Vore  Bønder  er  nok  langt  fremme  paa  det  politiske,  vist  og^aa  paa 
det  agrariske,  men  paa  det  æstetiske,  det  kunstneriske,  paa  Skønheds- 
omraadet  er  de  endnu  tilbage,  uagtet  der  f.  Eks.  m.  H.  t.  de  Billeder, 
de  hænger  paa  deres  Vægge,  er  sket  et  virkeligt  Fremskridt.  Det  er 
endnu  iaa,  der  kan  forholde  sig  til  Skønhedssiden  i  et  kunstnerisk 
Arbejde,  yderst  faa,  der  er  skreden  over  det  skønnes  Tærskel:  Form- 
glæden. 

Hvad  vil  Oplysning  for  Resten  sige?  I  Vendsyssel  er  der  en  Mand, 
som  har  sat  sig  den  Opgave  at  fremstille  en  stor  Kartoffel.  Med  dette 
for  Øje  har  han  anstillet  Forsøg  og  er  kommen  til  det  Resultat,  at 
man  skal  ikke  tage  de  største  Arter  af  dem,  man  har,  og  forplante,  det 
er  usikkert,  der  kommer  let  Tilbagefald.  Heller  ikke  skal  man  tage  de 
mindste,  men  den  jævnt  store  skal  man  forplante  og>  saaledes  ganske 
langsomt,  men  sikkert,  drive  Størrelsen  op.  —  Jeg  ved  nu  ikke,  hvor- 
vidt hans  Resultat  stemmer  med  Videnskabens,  men  der  er  da  en  selv- 
stændig .Tankevirksomhed  udfoldet  fra  hans  Side,  der  er  da  en  Slags 
Lys  i  den  Mands  Hjæme  —  selv  om  han  muligvis  ikke  ved,  hvor 
Nakskov  ligger. 

Jeg  vilde  mene,  at  den  moderne  Bonde  gennemgaaende  er  godt  oplyst 
i  sit  Fag.  Derudover  véd  han  gennemgaaende  i  Grunden  meget  lidt, 
men  hans  Sans  er  aaben  og  hans  Sind  er  meget  modtageligt,  naar  han 
er  interesseret. 

Efter  min  Mening  er  det  imidlertid  først  nu,  at  Bonden  for  Alvor 
skal  til  at  udarbejde  sin  Kultur,  —  de  Bevægelser,  der  hidtil  har 
fundet  Sted  ude  paa  Landet  er  nærmest  gaaet  ud  paa  Vækkelse,  Stem- 
ning, Følelse,  først  nu  skal  det  solide  Indhold  komme  til. 

Men  civiliseret  i  ydre  Former  er  Bonden  bleven.  Jeg  mener  dermed, 
at  han  ikke  længere  er  luset,  eller  et  Svin,  der  aldrig  vadsker  og  reder 
sig,  eller  som  roder  i  Maden  med  Fingrene.  Her  er  der  sket  en  stor 
Forandring.  For  en  tredive  Aar  siden  var  der  ikke  en  Natpotte  i  alle 
Hjem.  Derfor  kom  den  logerende  fremmede,  som  ikke  var  kendt  med 
disse  Forhold,  ofte  i  Forlegenhed,  naar  hans  Øje  forgæves  søgte 
under  Sengen;  Servante  fandtes  ikke. 

Som  illustrerende  Eksempel  kan  ogsaa  anføres,  at  Drengene,  der 
gik  barfodede  i  Stald,  i  Mødding  og  andet  Smuds,  ikke  toede   deres 

Fødder,  men  gik  i  Seng  med  det  tørrede  Snavs  paa.  Eller  at  Kvinderne 
malkede,  spredte  Møg  og  lavede  Mad  uden  at  vadske  deres  Hænder 
imellem.  Naar  der  skulde  skummes  et  Fad  Mælk,  stak  de  den  snavsede 
Finger  ned  og  kørte  rundt  langs  Fadets  Sider  for  at  løsne  Fløden;  for 
at  intet  skulde  gaa  til  Spilde,  slikkede  de  den  saa  bagefter.  Der  var 
ogsaa  dem,  der  sjældent  rensede  deres  Hænder,  undtagen  naar  de 
spiste  varme  Pandekager,  hvis  iiigtige  Dampe,  naar  de  holdt  paa  dem, 
løsnede  Snavset,  som  saa  tørredes  af  paa  Bukserne  eller  Ærmet. 

I  en  Bondestue  fra  den  Tid  var  der  mest  Lergulv,  kalkede  Vægge. 
Alkove  ind  i  Udskuret  eller  Omhængssenge  og  Bilægger  med  en  Hylde 
over,  hvorpaa  der  maaske  prangede  en  Morter,  2  Lysestager  og  en  Brand- 
saks af  Messing.  Over  Ovnen  var  tillige  anbragt  en  Stang  eller  en 
Snor,  paa  hvilken  Sokker,  Spegepølse  og  andet  kunde  hænge  til  Tør- 
ring. Møblerne  var  uden  Polster  og  Hynde ;  kun  Lænestolen  ved  Siden 
af  Ovnen,  hvor  Husets  Gamle  havde  Plads,  var  forsynet  med  en  Pude. 
Vægprydelser,  forsaavidt  saadanne  fandtes,  bestod  af  Ligvers,  digtede 
af  Degnen  og  haandprentede  af  en  eller  anden  Landsbykunstner,  samt 
nogle  meget  tarvelige  Niimbergerbilleder  og  maaske  et  „Himmelbrev**. 

Nu  om  Dage  er  Bondens  pæne  Stue  ganske  som  andre  saakaldte 
dannede  Menneskers  Stue  med  Fjælegulv,  tapetserede  Vægge,  Sofe, 
Bord  og  andre  Møbler  i  moderne  Stil,  Tæpper  paa  Gulvet,  Gardiner 
for  Vinduet,  alt  efter  Tiden  og  Moden.  Paa  Væggen  hænger  Lithografier 
af  de  fem  Venstreførere,  det  ny  Venstreministerium,  Luther,  Melanchion, 
Grundtvig,  Frederik  VII,  nogle  Højskolemænd  og  nogle  Gengivelser  af 
Carl  Blochs  eller  andres,  mest  bibelske  Billeder.  Maaske  hænger  der 
ogsaa  Portrætter  af  Forældre  eller  Bedsteforældre  i  Kultegning.  Ikke 
saa  sjældent  finder  man  et  eller  to  Oliemalerier,  yderst  tarvelige,  værdi- 
løse Ting,  der  er  solgt  af  omvandrende  for  10 — 15  Kroner  med  Ramme. 
Men  et  virkeligt  Maleri,  Kunstværk,  har  jeg  aldrig  endnu  set  paa  en 
Bondes  Væg. 

Den  Slags  Bondestuer,  man  almindeligvis  ser  paa  Teatrene,  den 
Slags  Klædedragter  og  de  Manerer,  dér  fremstiltes,  er  fra  den  gamle 
Bondetid,  hvis  de  er  nogensteds  fra ;  der  kan  findes  noget  lignende  paa 
afsides  Steder  —  men  det  er  ikke  den  moderne  Bondes.  Hans  Møbler 
og  hans  Dragt  som  hans  Gildesmad  er  paa  Moden.  Halmstolen  har 
givet  Plads  for  en  Plydsessofa,  den  „sorte  Krave"  forsvinder  for  en 
hvid  Flip,  og  den  gammeldags  Kones  Sirup-  og  Meldyppelse  viger  for 
Bondefruens  Champignon-  og  anden  Sauce.  Ungdommen  bruger  Negle- 
og  Tandbørster,  og  enhver  Manufakturhandler  kan  fortælle  om,  hvor 
lækre  og  kostbare  Klædningsstykker  Kvinden  bruger  fra  inderst  til 
yderst. 

Om  Bonden  er  bleven  lykkeligere  eller  bedre? Jeg  ved  til 

Sikkerhed,  at  han  har  lært  at  vadske  sig,  han  har  tilegnet  sig  den  ydre 
Dannelses  Form.  Det  komiske  halvt  foragtelige  Skær  fra  Fortiden  for- 
svinder, fordi  han  er  ved  at  blive  lige  saa  dannet  i  det  ydre  som   „de 

andre";  —  gid  han  nu  maa  vinde  ny  Ejendommeligheder  for  dem,  som 
derved  niveleres  bort. 

Den  moderne  Bonde  har  passeret  den  Linie,  der  gør  Skel  mellem 
Under-  og  Overklassen.  Han  glider  ind  i  den  almindelige  Dannelses 
Udjævning,  —  enten  man  saa  betragter  det  som  glædeligt  «ller  be- 
klageligt. 

Ordet  Bonde  har  faaet  en  ny  Bemærkelse, 


Finske  Borgere  deporterede  til  Rusland. 

Af  Axel  Lille, 


Idet  vi  offentliggør  nedenstaaende  Artikel,  skal  vi  ledsage  den  med  følgende  faktiske 
Oplysninger,  der  er  stillet  til  vor  Raadighed  af  en  med  finske  Forhold  nøje  kendt  For- 
fatter: 

Da  Generalguvernøren  for  Finland  den  9de  April  1903  fik  kejserlig  Stadfæstelse 
(dateret  Ugedagen  forud,  den  2.  April)  paa  den  Diktaturmyndighed,  han  længe  havde 
eftertragtet  og  flere  Gange  forgæves  havde  forelagt  til  Underskrift,  erhvervede  han  bl. 
a.  Fuldmagt  til  —  ganske  udenfor  finsk  Retsbegreb  og  mod  finsk  Lov  —  med  ind- 
hentet kejseriig  Tilladelse,  som  dog  i  paatrængende  Tilfælde  ikke  skal  afventes,  at 
fjeme  uden  Dom  ft*a  Finland  de  finske  Medborgere,  som  han  „anser  for  skadelige  for 
den  statlige  Orden  og  fariige  for  den  oflPentlige  Ro.*"  Fuldmagten  kan  benyttes  til  at 
tvinge  dem  i  udlændisk  Landflygtighed  (den  egentlige  Landsforvisning)  eller  til  at 
„anvise  dem  bestemt  Opholdssted  indenfor  det  russiske  Rige"  (Deportation)  eller  til 
at  tage  dem  i  Forvaring  „til  Disposition  for  Indenrigsministeren"  (Forsvinding).  I 
Reglen  vil  dette  sidste  være  Indledningen  til  Deportation,  men  det  er  ikke  nødvendigt, 
og  kan  aldrig  paa  Forhaand  vides.     Dette  gælder  foreløbig  3  Aar. 

I  Begyndelsen  anvendte  Bobrikoff  sin  Magt  til  Landsforvisninger.  En  Række 
fremragende  Mænd,  Politikere,  deriblandt  3  forhenværende  Regeringsmedlemmer,  kom- 
munale Ledere,  afskedigede  Embedsmænd,  Redaktører,  ogsaa  rene  Privatpersoner,  der- 
iblandt en  Bonde,  fik  en  højst  summarisk,  hektograferet  Ordre  til  at  forføje  sig  ud  af 
Landet;  kun  deres  Navne,  Datoen,  den  fra  4  til  7  Dage  korte  Frist  for  Bortrejsen, 
udfyldtes  ligesom  i  en  Blanket,  dermed  var  den  Ekspedition  gjort.  For  ikke  saa  faa  kan 
med  Sikkerhed  Hævn  af  den  personligste  Art  paavises  som  eneste  Motiv,  én  kom  med 
ved  en  Fejltagelse,  og  én  (en  Præst)  forvistes  to  Aar  efter  sin  Død.  Om  dem  alle  kan  i 
det  højeste  paastaas  —  hvad  en  russisk  Embedsmand  sagde  til  en  forvist,  Grev  Manner- 
heim,  at  de  havde  „blandet  sig  i  Sager,  som  ikke  angik  dem"  —  nemlig  deres 
Lands  Anliggender.  Nogen  egentlig  Lovovertrædelse  beskyldtes  ikke  en  eneste  af 
dem  for,  en  Domsafgørelse  har  flere  af  dem  paakaldt.  Baron  v.  Born  gentagne  Gange 
Ogsaa  fra  Landsforvisningen  og  direkte  til  Monarken,  forgæves.  En  Dag  uden  Varsel 
undersøges  deres  Hjem;  er  de  tilfældig  ikke  hjemme,  slaas  Forvisn ingsordren  op  paa 
deres  Dør,  ved  deres  Hjemkomst  findes  alt  gennemrodet,  Skufferne  tømte.  Ellers 
overleveres  den  hektograferede  Blanket  dem  personlig  (i  det  rædselsfuldeste  Sprog  for 
Resten  og  med  en  Bogstavering,  som  trodser  al  Beskrivelse);  men  Kvittering  for,  hvad 
der  bortførtes  af  Politiet,  nyttede  det  ikke  at  forlange,  lige  saa  lidt  hjalp  det  at  spøi^e, 
af  hvad  Grund  dette  skete,  om  Kejserens  Tilladelse  forelaa  ell.  1.  Det  hele  bunder  — 
for  at  benytte  den  samme,  meget  velvillige  og  imødekommende,  russiske  Embeds- 
mands Udtalelse  til  Grev  Mannerheim  —  i,  at  „Regeringen  jo  selvfølgelig  maa 

have  Midler  mod  Personer,  der  blander  sig  i  Sager,  der  ikke  vedkommer  dem.**  For 
vesterlandsk,  dermed  ogsaa  for  finsk.  Betragtning  lyder  sligt  lidt  fi^mmed  —  men  saa 
mange  var  sandfærdig  Ordene. 

Imidlertid  opdagede  General  Bobrikoff  efterhaanden,  at  Landsforvisningen  ikke 
virkede  kraftigt  nok.  Gæringen  i  Landet  vedblev,  til  Værnepligten  mødte  kun  67  pCt.« 
endikke  de  stadigt  paagaaende  Afskedigelser  af  Amtmænd,  Borgmestre,  Raadmænd  og  Ad- 
ministrationschefer knækkede  Modstanden.  Og  snart  mærkede  han  tillige,  at  Vesteuropa 
ikke  rigtig  vilde  anse  disse  Grever,  Baroner,  Godsejere,  Jurister  og  Forfattere  som  lands- 
farlige,  men  tværtimod  laante  dem  forbauset  og  villigt  Øre.  Da  han  var  naaet  henimod  Nr. 
40  af  Landsforvisninger,  stoppede  han  op  —  og  tog  fat  med  de  to  andre  Fremgangs- 
maader,  som  er  gængse  i  Rusland,  dem,  Dr.  Axel  Lilles  Artikel  omhandler.  Den 
første,  hvem  Deportation  traf,  var  afskediget  Borgmester  Hallonblad.  Han  forsvandt 
en  Dag  efter  Husundersøgelse,  og  havde  ikke  hans  Hustrus  Energi  fulgt  hans  Spor, 
vilde  hans  Opholdssted  længe  være  forblevet  en  Hemmelighed.  Under  Kosakeskone 
var  han  ført  til  Wiborg,  derfi^  til  St.  Petersborg,  hvor  Hustruen  indhentede  ham; 
Meningen  var,  at  han  skulde  videre  i  Fangedragt  og  Jern  de  7  Dages  Jembanerejse 
østpaa,  men  ved  indtrængende  Forestillinger  lykkedes  det  at  forandre  dette  til,  at  han 
fik  Lov  at  rejse  de  7  Dage  som  Ikke-Forbryder  under  Bevogtning  af  2  Gendarmer, 
hvis  Frem-  og  Tilbagerejse  han  maatte  betale.  Gendarmerne  afleverede  ham  til  Guver- 
nøren i  Guvemementet  Wiatka,  hvorfra  han  egentlig  burde  være  transporteret  flere 
Dagsrejser  længere  bort  til  en  lille  Landsby,  men  Guvernøren  lod  sig  blidgøre  og 
tillod  ham  paa  eget  Ansvar  at  forblive,  hvor  han  var,  i  Guvemementshovedstaden. 
Denne  farlige  Mand  havde,  efter  at  være  afskediget,  fordi  han  ikke  vilde  medvirke  ved 
Væmepligtukasens  Gennemførelse,  absolut  intet  offenligt  Hverv,  og  deltog  ikke  i  det 
offenlige  Liv  mere.  Snart  fulgtes  han  til  Wiatka  af  Folkeskolelæreren  Wainio; 
dennes  værste  Forbrydelse  er,  at  han,  da  Hallonblad  flk  Afsked,  paa  Byens  Vegne 
holdt  Tale  til  ham,  og  beklagede,  at  man  skulde  miste  ham  som  Borgmester.  En 
Husundersøgelse  fulgte  paa,  og  Wainio  fandt  det  fornuftigst  at  søge  Stilling  andetsteds 
(Helsingfors),  hvilket  ogsaa  lykkedes  ham.   Saa  paagrebes  han  og  sidder  nu  i  Wiatka. 

Kaptejn  Fraser  har  været  russisk  Offlcer  i  et  Garderkorps  og  var  nu  Forpagter  af 
Statens  Turisthotel  ved  Imatra;  ingen  ved  overhovedet,  han  selv  mindst,  hvad  han  har 
gjort.  Han  blev  oprindelig  kun  udvist  af  Finland,  bad  om  Tilladelse  til  at  tage  Bopæl 
i  St.  Petersborg,  hvor  han  er  kendt,  flk  Tilladelsen,  og  forsvandt  derpaa  sporløst.  Der 
siges  at  være  kommen  Meddelelse  fra  ham  fra  et  Fængsel  i  St.  Petersborg,  at  han 
foretrækker  Døden  eller  Siberien  fremfor  sit  nuværende  Opholdssted. 

De  nævnte  var  dog  raske  og  fi*iske  Mænd,  havde  vel  ogsaa  hver  paa  sit  Felt  haft 
nogen  Betydning  for  Lovens  Modstand  mod  Statskupet,  men  de  to  næste  over  50  Aar 
gamle  Ofres  legemlige  Tilstand  og  øvrige  Forhold  gør  deres  Behandling  haard  og 
grusom  ud  oVer  alle  Grænser. 

Tredie  Juledags  Aften  brød  Politiet  ind  i  et  Selskab  hos  Proprietær  Meinander, 
en  fra  Fødslen  svagelig,  nu  omtrent  elendig,  næsten  stokdøv  Astmatiker,  greb  ham  og 
en  af  Gæsterne,  den  enbenede,  saa  godt  som  urørlige  Proprietær  Segerstråle,  satte 
dem  paa  aaben,  tohjulet  Kærre  —  de  saakaldte  „Rakkerkærrer",  i  Reglen  uden  Fjedre 
—  nægtede  dem  at  klæde  sig  om  og  medtage  varmere  Klæder,  kørte  bort  med  dem 
ad  de  elendige  Veje  i  Vinterkulden,  og  sendte  samtidig  Bud  til  Segerstråles  afsides 
Landgaard  for  at  foretage  Husundersøgelse  i  hans  Fraværelse;  den  næste  Formiddag 
indhentedes  de  af  Segerstråles  Hustru,  som  flk  Lov  at  tage  Afsked  med  sin  Mand. 
Derpaa  bragtes  de  videre,  stadig  paa  Kærre,  14  å  16  Mil  og  sattes  i  Fængsel.  Senere 
véd  man  kun,  at  de  er  i  St.  Petersborg  i  Varetægtsfangenskab.  Disse  to  halvgamle, 
legemssvage  Mænd  har  overhovedet  aldrig  forsøgt  paa  nogen  Maade  at  gøre  sig  gæl- 
dende udenfor  deres  Kommune,  og  dér  kun,  fordi  ved  Tidernes  Ugunst  de  egentlige 
Ledere  er  forviste  eller  afskedigede;  ikke  en  Gang  alvorligere  Konflikter  har  der 
været.  Meinander  er  Formand  i  Sogneraadet,  qg  Segerstråle  ledede  en  Sogneforsamling, 
som  opløste  sig,  da  en  Politimand  uanmeldt  indfandt  sig  for  at  overvære  Forhand- 
lingerne.    De  er  deporterede  eller  forsvundne  paa  Mistanke  om  vordende  Modstand. 

I  Finland  skælver  man  af  Vrede-  og'  Forbitrelse  under  Indtrykket 
af  det  Slag,  der  har  ramt  fem  sagesløse  finske  Boi^ere,  Borgmester 
Hallonblad,  Folkeskolelærer  Wainio,  fhv.  Garderkaptain  Fras'er  og  to 
Landmænd  i  Perno  Sogn,  Meinander  (^  Segerstråle. 

Flere  af  Finlands  bedste  Sønner  er  allerede  tidligere  blevne  tvungne 
til  at  gaa  i  Landflygtighed,  en  haard  og  bitter  Skæbne  for  den  virke- 
lystne.  Men  der  skulde  gives  en  endnu  bitrere:  Deportation  til  det 
indre  Rusland.  End  ikke  Deportationsstraifens  Gru  skulde  spares  et 
Folk,  der  har  gjort  Troskaben  mocf  Monarken  til  en  Dyd  og  Lydighed 
mod  sine  egne  Love  til  en  urokkelig  Pligt  S  a  a  langt  skulde  en  svag 
Monark  lade  sig  drive  af  hensynsløse  Raadgivere,  at  han  i  disses 
Hænder  lagde  eii  ukontrolleret  og  ubegrænset  Magtfylde  til  at  træde 
et  vaabenløst  Folk  under  Fødder. 

Hvad  havde  vel  disse  finske  Mænd  forbrudt?  Ikke  andet  end  hvad 
Folket  som  Helhed  har  gjort  under  Hævdelsen  af  sin  Ret,  eller  hvad 
enhver  anden  Borger  har  gjort,  naar  han  ikke  har  villet  anerkende 
som  Lov  et  Paabud,  der  er  udstedt  under  andre  Former  end  dem, 
Finlands  regentbekræftede  Forfatning  fastsætter.  At  Deportationen  just 
skulde  træffe  den  pligtopfyldende  Borgmester  og  Dommer  i  den  stille 
og  rolige  Smaaby,  den  fordringsløse  Skolelærer  i  en  afsides  Landsby, 
den  alt  tidligere  landsforviste,  i  den  russiske  Hovedstad  levende  for- 
henværende Gardekaptain  og  de  to  fredelige  Landmænd,  der  gik  op  i 
Interessen  for  deres  Kommunes  Velfærd  —  var  et  Udslag  af  Lune- 
fuldhed, af  Hævnfølelse,  af  Myndighedernes  Ønske  om  at  sætte  Skræk 
i  Folket.  Thi  her  var  det  ikke  nogle  politiske  Oppositionsledere,  der 
med  ét  Slag  skulde  gøres  uskadelige.  Her  gjaldt  det  blot  om  at  sta- 
tuere et  Eksempel  paa  sagesløse  Borgere.  Man  vilde  vise  enhver 
finsk  Mand,  at  samme  Skæbne  vilde  ramme  ham,  hvis  han  ikke  blindt 
bøjede  sig.  Thi  lovlige  Former,  Retfærdighed,  Menneskeværdighed 
behøvede  den  i  en  Bobrikoffs  og  v.  Plehwes  Hænder  lagte  Magt  ikke 
at  bekymre  sig  om,  støttet  som  den  var  af  Gendarmprovisoriet,  Politiets 
Sabler  og  Kosakkernes  Piske. 

Deportationer  har  i  Aarhundreder  været  Ruslands  Forbandelse. 

Den  russiske  Jord  er  vædet  med  dens  frihedselskende  Sønners  Blod, 
med  de  talløse  Taarer,  som  Mødre  og  Kvinder  har  fældet,  naar  de  har  set 
deres  Sønner  og  Mænd,  uden  Undersøgelse  og  uden  Dom,  rives  bort  fra 
Familie  og  Virksomhed,  fra  det  levende  Liv  for  at  begraves  i  Fængsler 
og  Miner  eller  for  i  fjerne,  ukendte  Egne  at  hensmægte  i  Slid  og 
Savn.  En  forspildt  Arbejdskraft,  en  bortødslet  menneskelig  Kapital- 
værdi, værdifuldere  end  alt  det  Guld,  der  gemmes  under  Ruslands  og 
Siberiens  uhyre  Vidder. 

Den  Vold,  der  saaledes  af  den  russiske  Selvherskermagt  er  øvet  mod 
russiske  Mænd  og  Kvinder  har  dog,  formelt  set,  kunnet  søge  en  vis 
Berettigelse  deri,  at  dens  Ofre  har  villet  omstyrte  den  bestaaende  Orden. 
Deportation   af  russiske  Borgere  indenfor  Rusland  har  ogsaa  det  for- 

sonende  Element  i  sig,   at  de  russiske  Deporterede  dog  maa  terdes  i 
deres  eget  Fædreland. 

Men  hvor  meget  bitrere  bliver  ikke  den  Skæbne,  der  har  ramt  de 
finske  Borgere? 

Allerede  dette  Forhold,  at  finske  Mænd  har  kunnet  rammes  af  De- 
portationsstraf  er  i  og  for  sig  en  oprørende  Retskrænkelse,  der  hverken 
af  formelle  eller  materielle  Grunde  kan  forsvares.  Ifølge  Finlands 
Grundlove  kan  ingen  finsk  Borger  „rammes  paa  Liv,  Ære  eller  Vel- 
færd uden  at  han  bliver  dømt  af  sin  lovlige  Domstol."  Tilmed  har  jo 
Hr.  V.  Plehwe  med  hyklerisk  Indignation  over  de  mod  Ruslands 
finske  Politik  i  den  europæiske  Presse  rettede  Angreb,  offentlig  erklæret 
overfor  hele  Verden,  at  det  ulovlige  Februarmanifest  af  1899  ikke  har 
haft  Sigte  paa  Finlands  „lokale  Autonomi**.  M.  a.  O.,  den  finske  Land- 
dags indre  Lovgivningsmagt  indrømmes  endog  fremdeles  af  Hr.  v.  Plehwe, 
ligeledes  de  Love,  der  vedrører  Finlands  indre  Liv,  saaledes  Straffe- 
loven af  1889.  Men  i  den  forekommer  ikke  en  Straf  som  Lands- 
forvisning og  Deportation.  Anvendelse  deraf  er  udtrykkelig  forbudt. 
Det  er  saaledes  paa  Grundlag  af  en  troløs  Retskrænkelse,  at  de  rus- 
siske Magthavere  i  Finland,  uden  Undersøgelse  og  Dom,  paa  finske 
Borgere  har  anvendt  en  Straf,  som  den  af  disse  Magthavere  selv  god- 
kendte finske  Straffelov  ikke  kender  til. 

„Men  Finnerne  nægter  at  adlyde  Regeringsmagten.  Den  revolu- 
tionære Tilstand  i  Finland  kan  man  kun  faa  Bugt  med,  naar  Lovene 
suspenderes  og  ubegrænset  Myndighed  lægges  i  Hænderne  paa  Re- 
geringsmagtens højeste  Repræsentant,  Generalguvernøren." 

Man  kender  denne  Forvanskning  af  Kendsgerninger,  hvorved 
Magten  søger  at  tilsløre  sit  Overgreb.  Naar  en  Regering  med  Foragt 
for  et  Folks  besvorne  Grundlove  med  Vold  griber  ind  i  dets  Samfunds- 
orden og  nationale  Liv,  da  skjules '  denne  revolutionære  Adfærd  med 
den  hykleriske  Erklæring,  at  dette  er  sket  af  højere  Statshensyn. 

Sofismen  i  dette  Ræsonnement  er  haandgribelig.  Revolutionær  er 
en  Regering  saavel  som  et  Folk,  naar  den  gaar  bort  fra  de  forfatnings- 
mæssige Veje  for  at  gennemføre  sine  Planer. 

Forskellen  plejer  sædvanlig  at  fremtræde  deri,  at  Folket  ved  sin 
Revolution  vil  vinde  Reformer,  Fremskridt,  større  Frihed,  medens  Re- 
geringen ved  sin  vil  Frihedens  Undertrykkelse,  Reaktionens  Sejr. 

I  Finland  er  den  lovlige  Retstilstand  ikke  fra  Folkes  Side  blevet 
forstyrret  i  de  sidste  Aar  trods  alt,  hvad  der  fra  den  russiske  Rege- 
rings Side  er  gjort  for  at  bryde  den.  Paa  den  ene  Side  staar  et  lov- 
lydigt Folk,  der  ikke  et  Øjeblik  har  ladet  sig  drive  til  med  voldsomme 
Midler  at  forsvare  sin  Samfundsorden,  paa  den  anden  Side  en  lovbry- 
dende  Regering,  der  i  reaktionært  Øjemed  gør  Revolution  imod  denne. 
Ikkedestomindre  er  denne  Regering  fræk  nok  til  at  sige,  at  den  handler 
i  den  „truede  Samfundsordenes  Navn.  Falskheden  hos  de  russiske 
Mænd,   der  nu  hersker  i  Finland,   staar  paa  Højde  med  Fejgheden  i 

den  Politik,   der   overfor  Kulturfolkene   ikke   vover  at   optræde   med 
aabent  Visir  og  bekende  at  den,  slet  og  ret,  er  en  —  Voldspolitik. 

Men  Grusomhed  er  Frihedens  Tvillingbroder.  Og  i  Sandhed,  denne 
Grusomhed  minder  om  de  Fjerne  Tider,  da  endnu  ingen  almen  aner- 
kendt Retsorden  beskyttede  det  enkelte  Individ. 

De,  der  lever  i  et  Nutidens  Kultursamfund,  kan  næppe  fatte  Mulig- 
heden af  den  Vold,  der  er  øvet  mod  disse  fem  finske  Mænd,  imod 
hvem  man  ikke  har  kunnet  rette  en  eneste,  for  en  Domstols  Prøvelse 
holdbar,  Anklage. 

De  blev  overfaldne  ved  Nattetid  i  deres  Hjem  af  den  russiske 
Politimagts  brutaleste  Haandlangere,  de  russiske  Gendarmer;  de  blev 
holdt  under  den  strengeste  Bevogtning  og  fik  intet  at  vide  om  Aar- 
sagen  til  deres  Arrestation  eller  om  deres  fremtidige  Skæbne.  De  er 
siden  i  Hemmelighed  bleven  ført  til  den  russiske  Hovedstad  og  først 
bleven  sat  i  Varetægtsarrest  dér  for  at  lide  al  den  legemlige  Tortur, 
der  er  Følge  af  Transport,  Mørke,  Kulde  og  Smuds.  Ja  om  en  af 
dem.  Folkeskolelærer  Vainio,  ved  man,  at  han  er  lagt  i  Lænker,  tiltrods 
for,  at  han  er  gammel  og  syg.  Ogsaa  de  to  sidst  deporterede  er 
svagelige.  Den  ene  af  dem,  Segerstråle,  er  Krøbling  og  kan  kun  be- 
væge sig  ved  Hjælp  af  Krykker. 

Saa  standser  pludselig  alle  Meddelelser  om  de  deporterede.  Det  er 
jo  et  af  dette  lyssky  russiske  Voldssystems  karakteristiske  Kende- 
mærker, at  søge  at  kaste  et  uigennemtrængeligt  Slør  over  de  ulykkeliges 
Skæbne;  der  er  faldne  i  dets  Hænder.  Om  tre  af  de  finske  depor- 
teredes Skæbne  savnes,  nu  da  dette  skrives,  alle  yderligere  Efterret- 
ninger. De  er  forsvundne,  efter  at  det  russiske  Fængsels  Døre  har 
lukket  sig  efter  dem.  Om  de  to  andre  mener  man  at  vide,  at  de  er 
internerede  i  Guvernementet  Wiatka,  en  Del  af  det  indre  Rusland,  hvor 
Kviksølvet  ved  Vintertid  Døgn  igennem  er  frosset,  og  hvor  der  om 
Sommeren  hersker  et  Fastlandsklimas  trykkende  Hede.  De  depor- 
terede faar  til  deres  Underhold  af  den  russiske  Regering  nogle  Rubler 
(en  Rubel  =  knap  2  Kr.)  om  Maaneden.  Hvad  der  mangler  maa  de 
selv  sørge  for,  ved  deres  Arbejde,  naar  de  har  faaet  Politiets  Tilladelse 
dertil,  eller  ved  Pengeunderstøttelse  fra  Hjemmet.  Men  af  denne 
Pengeunderstøttelse,  der  først  kan  sendes,  naar  man  har  faaet  fuld 
Vished  om  deres  Opholdssted,  plejer  det  russiske  Politi  at  tage  sin 
rundelige  Andel,  hvis  det  da  ikke  lader  hele  Beløbet  forsvinde  i  sine 
egne  Lommer. 

Men  de  fysiske  Lidelser,  hvor  tunge  de  end  i  og  for  sig  er,  er 
dog  for  intet  at  regne  mod  de  Sjælelidelser,  der  uundgaaeligt  maa  ind- 
finde sig  hos  de  finske  deporterede.  Følelse  af  Haabløshed  og  Hjælpe- 
løshed, den  tvungne  Uvirksomhed,  Adskillelsen  fra  Fædreland,  Venner 
og  Familie,  Bekymring  for  Hustrus  og  Børns  fremtidige  Skæbne, 
Smerten  over  Hjemmets  Opløsning  —  alt  dette  rummer  en  uforskyldt 
Lidelse,   saa  stor,   at  den  maa  fremkalde  den  varmeste  Medfølelse  og 

vække   den  dybeste  Indignation  over  Voldsgerningen   i  ethvert  Sind. 
der  er  tilgængeligt  for  menneskelige  Følelser. 

Mod  den  Forbrydelse,  der  øvedes  mod  en  Dreyfus,  da  han  dømtes 
paa  falske  Aktstykker,  rejste  Menneskehedens  Samvittighed  sig.  Der 
findes  ikke  et  Kulturland,  hvor  ikke  Pressen,  den  offentlige  Menings 
Talerør,  tilsidst  løftede  sin  Stemme  for  den  uretfærdigt  dømte  og  af 
den  frygteligste  Straf  ramte  Mand.  Retfærdighedsfølelsen  sejrede  over 
de  raa  og  lave  Lidenskaber,  der  til  en  Begyndelse  gjorde  Urettens 
Sejr  mulig. 

Er  ikke  Tiden  inde  for  den  samme  Følelse  til  at- gøre  sin  Magt 
gældende  og  ftelde  Verdensdommen  over  en  Statsforbrydelse,  der  er 
ligesaa  stor  som,  ja  større  end  den,  der  blev  begaaet  mod  den  franske 
Martyr?  Denne  traf  ham  alene.  Men  den  Forbrydelse,  der  er  begaaet 
mod  disse  fem  sagesløse  finske  Borgere,  som  saaledes  maa  drikke  af  den 
samme  Lidelsens  Kalk  som  Fangen  paa  Djævleøen,  kan  i  hvilket  som 
helst  Øjeblik  begaas  mod  en  hvilken  som  helst  af  deres  Landsmænd. 
Naar  alt  kommer  til  alt,  truer  den  hele  den  finske  Folkeindividualitet, 
der  ved  Grusomhederne  mod  de  enkelte  skal  trues  til  Underkastelse 
og  derigennem  til  Tilintetgørelse. 

Forbrydelsen  er  saa  stor,  at  den  er  en  Skændsel  for  hele  den 
evropæiske  Civilisation,  en  Haan  mod  de  Grundsætninger,  hvorpaa 
Nutidens  Retsstat  er  bygget.  I  denne  den  russiske  Absolutismes  Haan 
mod  alt,  hvad  Kulturfolkene  efter  Aarhundreders  Kamp  har  indvundet 
og  derfor  holder  helligt,  ligger  en  skjult  Fare,  hvis  ikke  Folkenes  Rets- 
bevidsthed reagerer  imod  den.  Maatte  da  Pressen  i  Kulturlandene 
vise,  at  denne  Retsbevidsthed  stadig  ervaagen!  Gid  den,  stok  i  Følelse 
af  sin  Styrke,  endrægtigt  maa  udslynge  sin  Protest  mod  denne  skæn- 
dige Vold,  der  med  Hykleriet  paa  Tungen  fejrer  sin  letkøbte  Sejr 
over  den  vaabenløse  og  svage,  men  som,  naar  den  holdes  frem  i 
Sandhedens  og  Retfærdighedens  Lys,  vil  blive  nødt  til  at  trække  sig 
tilbage,  ind  i  sit  eget  Mørke. 

Af  Ellen  Key. 


III. 

Den  gifte  Kvinde  maa  ligestilles  med  den  ugifte,  ikke  blot  med  Hensyn 
til  sin  Ejendom  men  ogsaa,  naar  det  gælder  hendes  borgerlige  Myndighed 
og  Selvbestemmelsesretten  over  hendes  Person.  Ganske  vist  begunstiger 
Loven   ikke  i  den  Grad,  som  mange  tror,  de  „ægteskabelige  Rettigheder*'. 

Men  i  Aarhundreder  har  Troen  derpaa  levet  og  været  afgørende  for  Skik 
og  Brug;  den  mangler  desuden  ikke  en  vis  lovmæssig  Støtte,  naar  et  saa- 
dant  Spørgsmaal  kommer  for  Domstoleife.  I  Reglen  sker  dette  jo  ikke; 
men  derimod  indvirker  den  Tankegang,  som  gaar  igennem  Loven,  og  som 
desuden  næres  af  Biblen,  paa  Mandens  Opfattelse  af  hans  Rettigheder  og  paa 
Hustruens  Opfattelse  af  hendes  Pligter.  Og  saalænge  Loven  indenfor  det 
Forhold,  som  burde  være  det  mest  frivillige  af  alle,  opretholder  blot  en 
Skygge  af  „Rettigheder",  indeholder  den  en  grov  Krænkelse  af  Kærlig- 
hedens Frihed. 

Denne  —  som  alle  andre  forældede  Love  —  bliver  betydningsløs  for 
dem,  der  er  naaet  til  en  højere  Opfattelse  af  Kærligheden  og  hæver  sig 
over  Lovens  Standpunkt. 

Men  jo  lavere  Menneskene  staar,  desto  sikrere  tiltvinger  Manden  sig 
sin  „Ret",  under  de  modbydeligste  eller  for  Hustruen  livsfarligste  Forhold, 
lige  saa  vel  som  han  —  i  Strid  med  hvad  man  nu  har  Ret  til  —  af- 
presser hende  hendes  Arbejdsfortjeneste. 

Ingen  Lov  vil  kunne  hindre,  at  Hustruen  frivilligt  bestandig  lader 
Manden  krænke  hendes  Person,  bortødsle  hendes  Ejendom  og  ødelægge 
Børnene.  Ti  Loven  kan  ikke  dæmme  op  for  de  Svaghedens  og  Stridens 
Kilder,  som  rinder  af  Menneskets  Natur. 

Men  hvad  man  har  Ret  til  at  kræve  af  Ægteskabsloven,  det  er,  at  den 
hører  op  med  at  grave  disse  Kilder  dybere! 

Loven  maa  være  saaledes,  at  den  indrømmer  Lykken  den  størst  mulige 
Frihed,  medens  den  derimod  saa  vidt  mulig  begrænser  Ulykkens  Følger. 
Og  dette  kan  kun  ske  gennem  Ægtefællernes  fuldkomne  Uafhængighed  af 
hinanden.  Det  er  saaledes  ikke  nok,  at  Mandens  Formynderskab  og  Hu- 
struens Umyndighed  ophæves.  Ogsaa  enhver  Bestemmelse,  som  gaar 
ud  paa  at  binde  Hustruen  ved  Mandens  „Stand  og  Vilkaar",  maa  ophæves. 

Flertallet  af  Mænd  har  nu  den  Tro,  at  en  Hustru,  som  forlader  sin 
Mands  Hus,  kan  hentes  tilbage  ved  Lovens  Hjælp.  Dette  turde  være  en 
Fejltagelse.  Men  om  end  Lovens  Bogstav  ogsaa  i  dette  Tilfælde  er  bedre 
end  den  almindelige  Mening  om  den,  saa  ligger  det  dog  i  Lovens  hele 
Aandi,  at  Ægtefæller  bør  bo  sammen. 

Men  jo  mere  Personligheden  udvikles,  des  mindre  sikkert  er  det,  at 
alle  Menneskers  Kærlighedstrang  tilfredsstilles  ved  denne  Ordning.  Der 
findes  tværtimod  saadanne  Naturer,  som  vilde  have  elsket  hinanden  hele 
Livet,  hvis  de  ikke  —  Døgn  efter  Døgn,  Aar  efter  Aar  —  havde  været 
nødt  til  at  afpasse  deres  Viljer,  Vaner  og  Sind  efter  hinanden.  Ja,  mange 
Ulykker  beror  paa  lutter  Bagateller,  som  for  et  Par  Mennesker  med  Mod 
og  Klarsyn  vilde  være '  lette  at  komme  over,  hvis  ikke  Lykkeinstinktet 
bragtes  til  Tavshed  af  Hensynet  til  vanemæssige  Meninger. 

I  jo  højere  Grad  Kvinden  før  Ægteskabet  har  haft  personlig  Frihed, 
des  mere  lider  hun  under,  at  hun  i  mange  Tilfælde  ikke  i  sit  Hjem  har 
en  Time  eller  en  Krog  uforstyrret  for  sig  selv.  Og  jo  mere  Nutidsmen- 
nesket forøger  sin  individuelle  Handlefrihed,  sin  Trang  til  Ensomhed  i 
andre  Henseender,  bør  Mand  saavel  som  Kvinde  ogsaa  forøge  den  indenfor 
Ægteskabet.  Men  selv  om  det  vedblev  at  være  et  Faatal,  der  har  Trang 
til  Ensomhed,  kan  de  dog  forlange,  at  saavel  Loven  som  det  almindelige 
Omdømme  giver  dem  fuld  Frihed  til  at  indrette  deres  Samliv  efter  deres 
Natur.  De,  der  er  bundne  af  Vaner  og  andres  Meninger,  finder  dette 
uhørt,  ja  umoralsk!  Derimod  anser  man  det  for  lige  saa  naturligt  som 
moralsk,  at  de  fleste  Sømænd  6g  Handelsrejsende   største  Delen  af  Aaret 


558  Ellen  Key 

lever  adskilte  fra  deres  Hustruer;  at  Rejser  i  videnskabeligt  eller  kunst- 
nerisk Øjemed  i  Aarevis  adskiller  Ægtefællerne  eller  at  —  i  Undtagelses- 
tilfælde —  den  ene  f.  Eks.  om  Vinteren  er  Gymnastiklærer  i  England, 
den  anden  er  Lærer  i  Sverige,  eller  den  ene  Sangerinde  i  Stockholm,  den 
anden  Forretningsmand  i  Uppsala.  Alt  dette  er  nemlig,  mener  man,  kun 
en  praktisk  Nødvendighed.  For  den  bøjer  man  sig  altid!  At  der  findes 
noget,  der  er  nødvendigt  ogsaa  for  Sjælene,  er  dog  en  Tanke,  som  man 
maaske  burde  begynde  at  give  en  Smule  Plads  i  sin  Hjæme? 

Vor  Tid  fører  f.  Eks.  stedse  hyppigere  Kunstnerpar  sammen,  som  har 
deres  Arbejde  paa  forskellige  eller  oftere  paa  samme  Omraade.  Begges  Ner- 
ver slides  paa  samme  Maade ;  begge  trænger  til  den  samme  Handlefrihed 
og  samme  Arbejdsro.  Men  under  Hverdagslivets  daglige  Krav  paa  gen- 
sidig Sympati  og  gensidig  Hensyntagen,  forbruger  de  næsten  al  deres 
aandelige  Energi.  De  indser  at,  hvis  de  ikke  skal  opslide  hinandens  sjæle- 
lige Fomyelsesevne,  maa  der  indtræde  en  aandelig  Adskillelse,  som  først 
bliver  mulig,  naar  de  er  i  nogen  Afstand  fra  hinanden.  Disse  Naturers 
Festdagslykke  kan  være  henrivende,  deres  Sjæles  forstaaende  Samfølelse 
rigere  end  alle  andres.  Men  hver  af  dem  føler  for  den  anden,  hvad  en  af 
Shakespeares  glade  unge  Kvinder  siger,  da  hun  kalder  en  Frier:  „too 
costly  for  every  day's  wear".  Hver  af  dem  fristes  stundom  til  at  udbryde 
som  en  anden  ung  Kvinde  i  en  moderne  Bog:  ,Jeg  vilde  gerne  kunne 
sige:  lad  mig  nu  i  3  Uger  være  helt  fri  for  at  elske  dig"  —  da  begge 
ved,  at  denne  Frihed  blot  vilde  forny  Følelsen. 

Men  nu  bindes  Ægtefællerne  af  Skik  og  Brug  til,  et  Samliv,  som  ofte 
ender  med,  at  de  skilles  for  bestandig,  blot  fordi  konventionelle  Hensyn 
hindrer  dem  i  at  bo  hver  for  sig! 

Selv  for  andre  Naturer  kan  den  tunge,  besværlige  Afhængighed,  den 
tvungne  Sammenhøren,  den  daglige  Tillempelse,  den  stadige  Hensyntagen, 
blive  trykkende.  Stedse  flere  begynder  derfor  i  Stilhed  at  omdanne  de 
ægteskabelige  Sæder,  saa  at  de  bedre  svarer  til  den  nys  omtalte  Trang  til 
Fornyelse.  Hver  af  dem  foretager  f.  Eks.  Rejser  for  sig  selv,  hvis  han 
eller  hun  trænger  til  Ensomhed;  den  ene  deltager  paa  egen  Haand  i  de 
Fornøjelser,  som  den  anden  ikke  sætter  Pris  paa,  men  fordum  tvang  sig 
til  eller  afholdt  den  anden  fra  at  gaa  med  til.  Stedse  flere  Ægtefæller 
har  hver  sit  Soveværelse.  Og  i  næste  Generation  vil  det  vel  slet  ikke 
være  opsigtvækkende,  at  de  bor  hver  sit  Sted. 

Samlivet  i  Hellig  og  Søgn,  Samarbejdet  for  at  tilfredsstille  Hverdagens 
lige  saa  vel  som  Livets  højeste  Krav,  bliver  nok  stadig  ved  at  være  den 
Form,  Flertallet  vælger  for  Ægtekabet,  selv  om  den  almindelige  Mening 
giver  Plads  for  en  anden  Leveform.  Men  fuld  Frihed  for  denne  vindes 
først,  naar  Loven  i  ingen  Henseende  skaber  nogen  Indskrænkning  i  Ægte- 
fællernes Selvbestemmelsesret. 

Til  den  fri  Selvbestemmelses  Omraade  bør  ogsaa  til  en  vis  Grad  høre  den 
Offentlighed,  man  vil  give  Ægteskabsstiftelsen.  En  iøvrigt  „samfunds- 
bevarende" Familiefader  fremhævede  en  Gang  de  vægtige  Grunde,  som 
kunde  tale  for  at  hemmeligholde  et  Giftermaal,  selv  om  man  nok  vilde 
give  det  lovlig  Form.  Blandt  de  Grunde,  som  nu  ofte  bevirker  Ægteskabets 
Udsættelse,  er  f.  Eks.  endnu  ikke  afsluttede  Studier;  en  anden  er,  at  man 
frygter  for  at  fremskynde  sine  Forældres  eller  andres  Død  ved  at  volde 
dem  Sorg.  Muligheden  for  i  dette  eller  lignende  Tilfælde  at  lade  være  at 
offentliggøre  Ægteskabet,  vilde  spare  de  elskende  for  en  unyttig  Venten, 
uden  i  nogen  Henseende  at  træde  andres  Ret  for  nær. 

Til  den  personlige  Selvbestemmelse  hører  endvidere  ikke  alene  den 
frie  Skilsmisse  men  ogsaa  nye  Former  for  Skilsmisse.  Da  selve  Skils- 
missen er  behandlet  i  det  nærmest  foregaaende,  skal  her  kun  omtales 
Formen  for  den.  Hustruens  Utroskab,  lige  saa  vel  som  Mandens  Ret  til 
at  nægte  Skilsmisse,  giver  nu  ofte  Manden  Lejlighed  til  Pengeafpresning 
overfor  Hustruen,  som  i  sidste  Tilfælde  maa  købe  sig  selv  fri  og  i  begge 
Tilfælde  ikke  sjælden  maa  købe  sig  Tilladelse  til  at  beholde  sine  Børn. 
Ogsaa  Manden  kan  blive  udsat  for  Pengeafpresninger  af  en  Hustru,  som 
nægter  at  gaa  ind  paa  Skilsmisse,  eller  som  kan  bevise  hans  Utroskab  og 
vil  fratage  ham  Børnene,  som  han  véd  vilde  fordærves  hos  hende.  Men 
da  Samfundet  og  Naturen  begunstiger  Mandens  Utroskab,  medens  .begge 
vanskeliggør  Kvindens,  ligger  det  i  Sagens  Natur,  at  Hustruen  ofte  har 
vanskeligt  ved  at  bevise  Mandens  Utroskab,  han  derimod  med  Lethed 
kan  bevise  hendes.  Hans  gentagne  Ægteskabsbrud  har  maaske  foranlediget 
hendes  eneste.  Men  det  bliver  dog  ham,  som,  —  da  der  savnes  gyldige 
Beviser  mod  ham,  —  faar  Børnene  tilkendt  eller  ogsaa  sælger  dem  til 
Hustruen. 

Det  samme  gælder  om  Skilsmisse  paa  Grund  af  „Had  og  Uvilje".  For 
en  Domstol,  som  ikke  kan  prøve  de  Grunde,  der  aandelig  talt  vejer  tungest, 
men  blot  de  mest  haandgribelige  Vidnesbyrd,  skal  alle  Samlivets  Enkelt- 
heder fremdrages,  alle  Saar  blottes.  De  Vidnesbyrd,  som  i  Reglen  bliver 
de  afgørende  er  —  Tjenestefolkenes!  Dannede  Personers  dybeste  Sjæle- 
anliggender bliver  saaledes  afhængige  af  udannede  Menneskers  Mening  om 
alle  et  ulykkeligt  Ægteskabs  indviklede  Forhold!  Og  ej  alene  dette:  Ud- 
slaget gør  i  de  fleste  Tilfælde  den  større  eller  mindre  Grad  af  Indiskretion, 
med   hvilken  Ægtefællerne  har  inddraget  Husfæller  og  Bekendte  i  Striden. 

Hvis  en  Mand  eller  Hustru  har  tilkaldt  Tjenestefolkene  ved  voldsomme 
Optrin,  da  er  denne  Part  meget  bedre  stillet  ved  en  Skilsmisseproces  end 
den,  som  til  det  yderste  har  søgt  at  bevare  Ægteskabets  Værdighed!  Des- 
uden findes  der  Lidelser,  for  hvilke  intet  Bevis  kan  gives.  En  saadan  er 
f.  Eks.  Misbrug  af  de  „ægteskabelige  Rettigheder" ;  en  anden  den  Mulig- 
hed en  af  Ægtefællerne  har  for  under  tilsyneladende  uangribelige  Former 
at  gøre  Livet  fuldkommen  værdiløst  for  den  anden;  en  tredje:  to  Livs- 
anskuelsers indbyrdes  Brydning. 

Kun  i  Spørgsmaal  om  de  groveste  og  haandgribeligste  Ulykker  er  det 
nu  muligt  at  opfylde  Bevispligten  uden  at  støde  paa  saadanne  Vanskelig- 
heder, som  —  saavel  ved  Billigelse  af  Skilsmisse  som  ved  Bestemmelse  af 
Børnenes  Skæbne  —  kan  give  Anledning  til  de  groveste  Uretfærdigheder. 
Hvis  en  Hustru,  som  man  saaledes  nægter  Skilsmisse,  fortvivlet  forlader 
den  Mand,  som  paa  en  eller  anden  Maade  mishandler  hende,  mister  hun 
Børnene,  da  man  saa  siger,  at  hun  er  „løbet  fra"  Manden.  Er  de  endelig 
blevet  enige  om  Skilsmisse,  indtræder  enten  den  Nødvendighed,  at  den 
ene  af  Parterne  maa  løbe  bort  —  paa  Skrømt,  endskønt  det  er  efter  fælles 
Aftale,  hvorpaa  føljger  Indstævning  til  at  „vende  hjem",  eller  ogsaa 
maa  de  taale  pinlige  og  latterlige  Advarsler  fra  Præster  og  Kirke- 
raad,  som  ofte  er  dem  ubekendte,  ikke  sjælden  underlegne  i  Dannelse  og 
fjendtlige  i  Anskuelser.  Og  alt  dette  er  dog  kun  en  Del  af  alle  de  Yd- 
mygelser og  Lidelser,  som  —  navnlig  for  Hustruens  Vedkommende  —  nu 
følger  med  en  Skilsmisse.  F.  Eks.  det,  at  Manden  som  Formynder  kan 
nægte  hende  hver  Øre  af  hendes  Formue,  —  skønt  hun  har  Brug  for 
den    saavel    til    selve   Processen  som  til   sit  Underhold  i   Skilsmisseaaret ! 

Endelig    er  .en  Skilsmisseproses  saa   dyr,   at  allerede  dette  gør  det  meget 
vanskeligt  for  mange  ubemidlede  at  faa  deres  Ret. 

Denne  Skilsmisseordning,  som  gør  enhver  af  Ægtefællerne  afhængig 
af  den  andens  laveste  Egenskaber,  som  fremkalder  alt  det  ufine  i  begges 
Natur,  som  fremdrager  deres  Lidelser  og  Svagheder  overfor  fremmede,  og 
som  dog  ikke  skaifer  Barnet  nogen  virkelig  Beskyttelse,  —  den  burde  ikke 
kunne  unde  noget  tænkende  Væsen  Ro,  før  end  dens  fornedrende  og  for- 
dærvende Indflydelse  var  ophævet,  og  en  ny  Ordning  var  indført,  som  i 
lige  Grad  beskyttede  den  personlige  Værdighed  og  Barnet. 

Indenfor  Samfundet  sker  i  de  fleste  Tilfælde  al  Lovgivning  ved,  at  man 
sætter  nye  Lapper  paa  det  gamle  Klædebon.  Og  da  Sæderne  befinder  sig 
paa  forskellige  Stadier  af  Udvikling;  da  lavere  Forestillinger  bliver  ved  at 
leve  Side  om  Side  med  de  højere,  som  lidt  efter  lidt  fortrænger  dem,  fin- 
des der  altid  en  Mulighed  for  at  værne  de  gamle  Love  ved  at  tale  om, 
„hvor  godt  de  svarer  til  Flertallets  Behov",  om  man  end.  indrømmer  en 
eller  anden  Lap  i  „Tidens  Aand". 

Men  ønsker  man  et  Ægteskab  i  Overensstemmelse  med  Nutidens  højeste 
Retsbegreb,  da  er  det  utænkeligt  nogensinde  at  bringe  de  henved  hundrede 
Paragrafer  i  vor  Ægteskabslov  i  Samklang  med  de  nye  Krav.  Kun  ved 
fuldstændig  at  sætte  sig  ud  over  Fortidens  Retsbegreber  og  Ejendomsfor- 
hold kan  man  skabe  en  ny  Ægteskabslov,  som  kan  godkendes  af  Men- 
neskenes nye  Samvittighed. 

Under  disse  Forhold  er  det  en  Lykke  ikke  at  høre  til  Lovgiverne  — 
kun  til  „Fantasterne**,  som  jo  savner  al  Grund  til  at  nægte  sig  noget! 

Det  følgende  maa  saaledes  opfattes  ikke  som  et  Lovforslag  kun  som  et 
£fnske.  Kravene  er  ikke  huggede  til  for  at  kunne  passe  ind  i  den  gamle 
Bygning.  Det  er  endnu  utilhugne  Sten,  som  er  samlede  sammen  i  det 
Haab,  at  en  og  anden  kan  bruges  i  en  fremtidig  Nybygning. 

Motiveringen  af  de  Krav,  som  nedenfor  skal  fremføres,  findes  i  det 
nærmest  foregaaende  saavel  som  i  de  forrige  Kapitler  af  denne  Bog. 


Som  Vilkaar  for  Indgaaelse  af  Ægteskab  bør  en  ny  Lov  fastslaa: 

at  baade  Kvinde  og  Mand  er  myndige; 

at  ingen  af  Parterne  er  mere  end  25  Aar  ældre  end  den  anden; 

at  ingen  af  dem,  hverken  i  op-  eller  nedstigende  Linje  er  i  saadant 
Blods-  eller  Slægtskabsforhold,  som  Loven  allerede  nu  forbyder.  Om  Viden- 
skaben en  Gang  i  Fremtiden  beviser,  at  dette  Forbud  yderligere  bør 
skærpes  —  f.  Eks.  for  Dobbeltsødskendebøm  —  eller  mildnes,  bør  Loven 
rette  sig  derefter. 

Endelig  maa  Parterne  kunne  bevidne,  at  de  ikke  er  bundne  ved  andet 
Ægteskab. 

Alle  andre  Ægteskabshindringer,  som  Loven  nu  opstiller:  Ægte- 
skabsløfte, Trolovelse  o.  a.  m.  —  forsvinder  lige  saa  vel  som  Lysningen, 
der  under  Nutidens  Samfærdsels-  og  Presseforhold  er  lige  saa  overflødig 
som  meningsløs. 

Derimod  bør  enhver  af  Parterne  fremlægge  Lægeerklæring  om  sin 
Helbredstilstand. 

I  de  Tilfælde,  hvor  saadanne  Sygdomme  forefindes,  som  ad  videnskabe- 
lig Vej  er  fastslaaede  som  arvelige  og  farlige  for  Børnene,  er  det  forbudt 
^t    indgaa    Ægteskab,    i   andre   Sygdomstilfælde   valgfrit.     De  som  agter  at 

indgaa  Ægteskab,  maa  melde  dette  hos  Kommunens  Ægteskabs  for- 
stan der,  og  medsende  de  forlangte  Erklæringer.  Naar  denne  i  en  Maaned 
har  haft  Lejlighed  til  at  undersøge  Erklæringerne  og  derefter  har  meddelt, 
at  han  har  godkendt  dem,  skal  de  vordende  Ægtefæller  indBnde  sig  hver. 
med  2  Vidner.  Uden  Tale  eller  andre  Ceremonier  skal  de  indskrives  i 
Ægteskabsprotokollen  som  Ægtefæller,  hvilket  derpaa  skal  bekræftes  ved  . 
deres  egen  og  Vidnernes  Underskrift. 

Hvis  de  —  af  Grunde,  som  opgives  ved  Anmeldelsen  af  Ægteskabet 
og  siden  godkendes  —  ikke  vil  offentliggøre  dette,  er  Ægteskabsforstanderen 
og  Vidnerne  forpligtede  til  at  tie,  indtil  det  viser  sig  at  krænke  Anden- 
mands Ret. 

Denne  borgerlige  Vielse  er  den  lovlige ;  den  religiøse  Indvielse  derimod 
frivillig  og  uden  Retsvirkning. 

For  at  befri  Præsterne  for  besværlige  verdslige  Pligter  og  for  at  und- 
gaa  ukaldet  præstelig  Indblanding  i  personlige  Anliggender,  oprettes  i  hver 
Kommune  et  lønnet  Embede,  som  kun  kan  beklsbdes  af  en  juridisk  ud- 
dannet Person.  Han  er  itgteskabsforstander  og  skal  ligeledes  udføre  Skils- 
missen i  de  Tilfælde,  hvor  der  ikke  kræves  Dom.  Ved  Siden  af  Ægte- 
skabsprotokollen skal  han  føre  Protokol  over  fødte  og  døde  —  uden  i 
noget  Tilfælde  at  oppebære  nogen  Betaling  derfor. 

Hver  af  Ægtefællerne  beholder  efter  Ægteskabets  Indgaaelse  alle  de 
personlige  Rettigheder,  som  han  eller  hun  som  ugift  har  haft:  Ret  over 
sit  Navn,  sin  Ejendom  og  sin  Arbejdsfortjeneste,  Ret  til  at  vælge  sit  Ar- 
bejde og  sit  Opholdssted,  lige  saa  vel  som  de  beholder  alle  øvrige  borger- 
lige Rettigheder.  Hver  af  dem  hefter  med  sin  personlige  Ejendom  for  sine 
personlige  Udgifter  og  sin  personlige  Gæld.  Har  Ægtefællerne  besluttet  at 
stifte  fælles  Hjem,  hefter  hver  af  dem  med  sin  personlige  Ejendom  —  og 
sin  Del  i  Hjemmets  Bohave  lige  saa  vel  som  med  sin  Arbejdsfortjeneste  — 
for  den  Gæld,  som  de  i  Fællesskab  stifter  til  Husførelsen  og  Hjemmet. 
Og  dette  saavel  under  Ægteskabet  som  ved  Skilsmisse  og  Dødsfald.*  Naar 
saadan  Gæld  er  betalt,  faar  hver  af  Parterne  ved  Skilsmissen,  hvad  han 
har  medbragt  til  Hjemmet  eller  senere  erhvervet.  Ved  Dødsfald  tilfalder 
Bohavet  den  længstlevende,  hvis  der  ikke  findes  Børn ;  ellery  tilfalder  Halv- 
delen den  længstlevende  og  den  anden  Halvdel  Børnene. 

Hvis  der  ikke  ved  Ægtepagt  er  truffet  anden  Bestemmelse  arves  ved 
Dødsfald  den  øvrige  Ejendom  af  den  efterlevende  Ægtefælle;  hvis  der 
findes  Børn  arver  den  efterlevende  Halvdelen  og  Børnene  Halvdplen. 

Ægtefællerne  skal  i  Fællesskab  forsørge,  have  Ansvaret  for 
og  raade  over  det  Barn,  som  de  i  to  Vidners  Nærværelse  har  ladet 
indskrive  som  deres  i  Kommunens  Fødselsliste.  Barnet  skal  have  Navn 
samtidig  med  denne  Indførelse,  og  Daaben  bliver  en  valgfri,  religiøs  Cere- 
moni uden  nogen  samfundsmæssig  Betydning.  Ved  Indskrivningen  skal  det 
meddeles,  om  Barnet  skal  have  Faderens  eller  Moderens  eller  begges  for- 
enede Efternavn,  og  det  indskrives  da  under  dette.  Senere  fødte  Børn 
indskrives  under  det  en  Gang  bestemte  Navn. 

Naar  der  opstaar  Uenighed  om  Barnet,  har  Moderen  Afgørelsen.  Men 
Faderen  kan  appellere  til  et  Børneplejenævn,  der  sammensættes  saa- 
ledes,  at  han.  Hustruen  og  Domstolen  hver  indsætter  et  mandligt  og  et 
kvindeligt  Medlem,  taget  iblandt  Ægtefællernes  nærmeste  Venner  og  Fræn- 
der. Dette  Nævn  med  Dommeren  som  den  syvende  har  da  at  afgøre 
Stridsspørgsmaalet.  jsiunes.) 

Det  ny  Aarhundrede  I.  9.  96 


En  Anarkist  som  Soldat. 


Under  Titlen  „Un  Anarchiste  au  Regiment**  er  for  nylig  udkommet  en 
fransk  Roman,  der  danner  det  første  Led  i  en  Række  paa  tre  Bind 
med  Fællestitlen:  Digues  sociales  (Samfundets  Diger).  Denne  Romans 
Forfatter  Saint-Jouan  er  en  moderat-konservativ  Mand;  han  er  opfyldt  af 
den  oprigtigste  Angst  for,  at  den  Dag  snart  skal  komme,  da  Proletariatet  i 
blindt  Raseri  tilintetgør  det  gamle  Samfund  uden  at  kunne  skabe  et  nyt. 
Han  ser  det  for  sig  i  Skikkelse  af  en  rasende  Tyr,  der  styrter  gennem 
Landsbyen  og  træder  alt  ned,  som  kommer  paa  dens  Vej.  I  sin  Sjælekvide 
spejder  han  til  alle  Sider  efter  Diger  og  Volde  til  Værn  for  det  gamle 
Samfund.  Kirken,  Dommerstanden  og  Hæren  var  før  dette  Værn,  men  i 
Uro  og  Bekymring  spørger  han  sig  selv,  om  disse  Magter  endnu  forslaar. 

Først  har  han  rettet  sit  Blik  mod  Hæren.  Han  skildrer  os  en  menig 
Soldat,  en  anarkistisk  Ardejder,  Bardon,  og  en  konservativ  men  fordomsfri 
og  varmtfølende  Kaptajn  Du  Breuil,  der  klogt  og  mildt  søger  at  vinde  denne 
efter  hans  og  Forfatterens  Mening  ulykkelige  vildfarende  tilbage  for  Sam- 
fundet. Ind  heri  slynger  sig  Beretningen  om  de  to  Mænds  Kærlighed. 
Soldaten  elsker  en  fattig  Pige,  der  tjener  sit  Ophold  ved  at  synge  paa  en 
Kafé;  det  lykkes  ham  at  faa  hende  bort  derfra  og  at  skaffe  hende  en  lille 
Lejlighed;  der  besøger  han  hende,  saa  tit  det  lykkes  ham  at  snige  sig  bort 
fra  Kasernen  om  Natten.  Men  hun  bliver  syg  og  dør,  og  han  genoptager 
da  de  Attentatplaner,  han  alt  i  Forvejen  nærede.  Kaptajnen  elsker  en  for- 
nem Embedsmands  Hustru  paa  traditionel  Riddervis.  De  forenes  i  lykke- 
ligt Ægteskab,  da  Bardon  har  sprængt  hendes  Mand,  der  er  Anklager  i  en 
Anarkistproces,  i  Luften.  Beretningen  om  deres  Bryllup  følger  tæt  efter 
Skildringen  af  den  Proces,  hvor  Bardon  dømmes  for  Drabet. 

Ind  i  denne  Ramme  føjes  en  yderst  interessant  Skildring  af  franske 
Militærforhold.  Det  er  et  helt  andet  Billede,  vi  her  finder  end  i  den 
tyske  Militærroman  Jena  oder  Sedan?,  som  omtaltes  i  første  Hæfte. 

Der  er  samme  Uro  og  Tvivl  blandt  tænkende  franske  og  blandt  tæn- 
kende tyske  Officerer.  Men  hos  de  tyske  er  Spørgsmaalet  dette:  „Øde- 
lægger ikke  Snobberiets,  Dressurens,  Brutalitetens  Aand  vor  Hær?**  Fra 
de  trods  alt  konservative  franske  Officerer  lyder  det  derimod :  „Undergraver 
ikke  den  radikale  Regering  al  vor  Autoritet?  Hvorledes  skal  vi  hævde 
den?"  Bogen  bærer  Vidnesbyrd  om,  hvor  svært  det  er  for  franske  Offi- 
cerer at  forsone  sig  med  det  bestaaende  Styre.  Med  dybeste  Harme  for- 
tæller den  om  Officerer,  der  har  Krigsministerens  Øre,  fordi  de  er  Fri- 
murernes, de  radikales  og  Socialisternes  Venner,  fordi  de  lader  sig  benytte 
til  at  udspionere  og  angive  de  Kammerater,  som  er  blevet  Traditionerne 
tro.     Du  Breuil  afslører  en  saadan  Spion  og  duellerer  med  ham. 

Stærkest  er  dog  Indtrykket  af  Forskellen  i  den  Maade,  hvorpaa  Officerer 
og  Underofficerer  omgaas  Soldaterne  i  Tyskland  og  i  Frankrig.  I  Tyskland 
er  Svælget  dybt;  Skældsord,  Forhaanelser  og  Straffe  regner  ned  over  de 
ulykkelige,  som  ikke  er  flinke  nok  eller  ikke  lystrer  blindt  nok.  I 
Frankrig  gaar  det  hele  mere  fredsommelig  til;  man  omgaas  næsten  som 
Ligemænd,  man  snakker  fornuftig  sammen  som  rigtige  Mennesker  paa  Trods 
af  alle  Soldaterregleme. 

I  hver  af  de  to  Bøger  træffer  vi  et  Eksempel  paa  Opsætsighed  af  en 
Menig  mod  en  Underofficer. 

Det  hænder  en  Dag  Bardon,  at  en  Underofficer  under  Øvelserne  kalder 
ham  ved  hans  tilfældig  erhvervede  Øgenavn:  Loppehandler.  Øjeblikkelig 
gaar  Bardon  løs  paa  Manden,  griber  ham  om  Haandleddet  og  siger:  „Prøv 
ikke  paa  at  kalde  mig  saadan  en  Gang  til,  eller  jeg  knækker  Ribbenene 
paa  dig.**  Underofficeren  svarer  rasende:  „Du  skal  høre  fra  mig.**  Da 
Bardon  er  kommet  ind  paa  sit  Kammer  læser  han  sin  Straffelov  efter. 
Han  ser,  at  5 — 10  Aars  Tvangsarbejde  er  Taksten  for  hans  Brøde.  Kort 
efter  kaldes  han  sammen  med  Underofficeren  for  Kaptajnen.  Han  begynder 
med  tvært  at  erklære,  at  han  bryder  sig  ikke  om  at  forklare  noget,  han 
skal  vel  alligevel  have  Uret,  han  er  jo  Anarkist.  Kaptajnen  spørger,  om 
han  nogensinde  i  Tjenesten  er  bleven  forurettet  af  den  Grund;  han  ind- 
rømmer, at  det  aldrig  er  sket  og  fortæller,  hvordan  det  hele  gik  til.  Saa 
giver  Kaptajnen  ham  14  Dages  mild  Vagtarrest  og  Underofficeren  en 
kraftig  Reprimande. 

I  den  tyske  Roman  fortælles  om  en  rolig,  dybt  overbevist  Socialdemo- 
krat. Han  hader  og  afskyer  Krig  og  Soldatervæsen,  men  gennem  lange 
Tjenesteaar  har  han  dog  udholdt  Soldaterlivet  uden  at  kny,  i  Angst  for  at 
en  eller  anden  nok  saa  lille  Forseelse  skal  bringe  ham  Straf  og  dermed 
længere  Tjenestetid.  Han  er  naaet  til  det  Øjeblik,  da  Soldatertøjet  afleveres, 
og  han  som  en  fri  Mand  kan  trække  i  den  fri  Mands  borgerlige  Dragt. 
Underofficeren  gaar  omkring  og  tager  mod  Tøjet;  da  taber  Socialdemokratens 
Sidemand  en  Støvle,  som  er  indsmurt  i  Fedt.  Sergenten  tager  den  op; 
Støv  og  Snavs  sidder  fast  i  Fedtet;  Sergenten  stikker  Støvlen  op  i  Næsen 
paa  Soldaten  og-  brøler:  „Slik  det  af,  dit  Svin.**  Soldaten  viger  tilbage, 
Sergenten  følger  ham:  „Hund,  vil  du  straks  slikke  det  af.*  Saa  brydes 
Soldatens  Modstand,  ligbleg  begynder  han  at  slikke;  Sergenten  gnider  ham 
i  Ansigtet  med  Støvlen,  vender  sig  haanlig  til  Socialdemokraten  og  siger: 
„Der  kan  du  se;  din  Kammerat  fornedrer  sig  og  bliver  som  et  Dyr,  naar 
vi  vil  have  det.  Vi,  som  har  Magten. "^  Da  slaar  Socialdemokraten  sin 
Næve  i  Ansigtet  paa  Sergenten;  den  forhaanede  Soldat  springer  til  og 
kaster  Sergenten  mod  Væggen,  saa  hans  Hjerne  knuses.  Saa  arresteres 
de  to;  Drabsmanden  flygter.  Socialdemokraten  dømmes  til  Fængsel,  han 
prøver  at  flygte  og  bliver  skudt. 

Ogsaa  Tonen  mellem  Soldaterne  er  vidtforskellig  i  de  to  Lande.  Der 
skildres  i  hver  af  de  to  Bøger  et  Slagsmaal  mellem  Soldater  indbyrdes; 
det  franske  er  Børneleg  i  Sammenligning  med  det  tyske. 

Men  ogsaa  Forskellen  mellem  den  franske  Anarkist  og  den  tyske  Social- 
demokrat er  stor.  Efter  den  tyske  Skildring  finder  Socialdemokraterne  i 
Hæren  den  ypperste  Lejlighed  til  at  udbrede  deres  Ideer,  her  hvoi  det  be- 
staaende  Samfunds  Ulighed  og  Uret  er  koncentreret  i  ganske  særlig  Grad. 
Men  disse  tyske  Socialdemokrater  er  i  deres  Parti  selv  som  disciplinerede 
Soldater;  de  tror  paa  deres  Førere,  de  kan  deres  Partikatekismus,  det  falder 
dem  ikke  ind  at  gaa  deres  egne  Veje.  Anderledes  i  Frankrig;  for  Saint- 
Jouan  flyder  Anarkister  og  Socialdemokrater  i  et;  og  den  revolutionære  Ar- 
bejder, han  skildrer,  er  ikke  som  den  ukritiske  Tysker;  Bardon  kriti- 
serer sine  Førere  yderst  hvast  og  er  bestandig  fuld  af  Mistænksomhed 
overfor  dem.  „Disse  Politikere,  der  taler  om  Socialisme  derinde  i  Rigs- 
dagen, "^  siger  han  til  sig  selv,  „kan  vi  stole  paa  dem?  Er  det  nu  ikke 
alligevel  Charlataner,  som  driver  deres  Spil  til  eget  Gavn  paa  vor  Bekost- 
ning?" Der  findes  i  Bogen  en  særdeles  veltruffet  Skildring  af  et  Folke- 
møde, hvor  disse  Tanker  vaagner  hos  ham.  Saint-Jouan  har  som  andre 
konservative  Franskmænd  sin  Sympati  hos  de  troende,  fantastiske  Revolu- 

tionære,  der  lader  Bomberae  springe  og  Revolverne  knalde,  overfor  de 
parlamentariske  Socialdemokrater,  der  i  Forstaaelse  med  de  radikale  Repu- 
blikanere nu  raader  i  Frankrig.  Hans  Bog  er  fuld  af  Beskyldninger  mod 
disse  radikale  Politikere  og  „Regerings- Anarkister "*,  Beskyldninger,  som  er 
det  staaende  Omkvæd  i  alle  konservative  Bourgeois-Officers-  Adels-  og 
Præstekredse.  Han  forstaar  ikke,  at  netop  disse  kloge  Reformpolitikere 
danner  et  langt  bedre  Værn  for  det  truede  Samfund  end  alle  hans  Bomme 
og  Diger.  Hvor  meget  han  selv  tror  paa  disse,  ses  ikke  af  Bogen;  den 
ædle  Kaptajn  vinder  nok  Anarkistens  Sympati,  men  Attentater  og  Straffe- 
domme hindres  dog  ikke. 

Ingen  af  disse  to  Militærromaner  staar  særlig  højt  som  Digterværk,  men 
der  er  dog  over  dem  baade  stor  Kraft  og  meget  Liv.  Den  tyske  er  om- 
trent 3  Gange  saa  lang  som  den  franske  uden  at  give  mere;  der  er  i  den 
et  forvirret  Galleri  af  Personer,  som  man  kun  med  Anstrængelse  kan  holde 
Rede  paa.  Den  franske  derimod  samler  sig  knapt  og  sikkert  om  Hoved- 
personerne og  om  Emnet,  og  den  er  let  og  livlig  skrevet. 

P.  Af. 


Verdens  Gang. 


Russiske  Kvinder.  I  det  finske 
Tidsskrift  „Nordisk  Revy"  har  den  rus- 
siske Forfatter  Felix  Volhofski  givet 
en  Række  interessante  Skildringer  af 
sociale  Forhold  i  Rusland.  En  af  disse 
fortæller  om  de  russiske  Kvinders  Stilling 
i  Fortid  og  Nutid.  Gamle  Sagn  og  Le- 
gender viser,  at  Kvinderne  i  den  førkriste- 
lige Tid  indtog  en  agtet  og  anset  Stilling; 
men  senere  kom  de  under  byzantinsk  og 
mongolsk  Paavirkning  til  at  staa  i  en  stadig 
mere  underdanig  Stilling  overfor  Mændene. 
Lidt  efter  lidt  blev  Forholdet  det,  at 
Kvinderne  i  alle  mere  velstillede  Familier 
holdtes  indespærrede  i  det  saakaldte  Terem, 
en  særskilt  Afdeling  af  Huset,  til  hvilket 
Husherren  havde  Nøglen.  Ingen  Mand 
maatte  komme  i  Teremet.  Maden,  der  til- 
beredtes der,  blev  af  en  særlig  betroet 
Person  bragt  til  Husherren.  Giftermaal 
arrangeredes  af  særlige  kvindelige  Ægte- 
skabsmæglere,  uden  at  Parterne  nogen- 
sinde saa  hinanden  før  Vielsen.  Beteg- 
nende er  en  af  Ceremonierne  ved  Bryl- 
luppet: efter  Vielsen  overrakte  den  nygifte 
Hustrus  Fader  en  lille  Knut  til  Sviger- 
sønnen, som  gav  sin  Hustru  et  let  Slag 
dermed.  En  indflydelsesrig  Præst,  Sylvester, 
skrev  i  det  16de  Aarhundrede  en  Bog  om 
Forholdet  mellem  Mand  og  Hustru;  han 
formaner  heri  ingenlunde  Manden  til  at 
elske  Hustru,  og  Børn,  men  indprenter 
ham  i  Stedet,  at  han  bør  „være  dem  til 
Skræk".  Men  med  Peter  den  stores 
Tronbestigelse  begyndte  en  ny  Æra  for  de 
russiske  Kvinder.    Paavirket  som  han  var 


af  vestevropæisk  Kulmr,  søgte  han  at  fri- 
gøre Kvinderne  for  Trældomsaaget.  Han 
afskaffede  Terem-Livet  og  paabød  Af- 
holdelsen af  Gæstebud,  i  hvilke  baade 
Kvinder  og  Mænd  skulde  deltage.  I  1704 
udstedte  han  et  Edikt,  i  hvilket  han  forbød 
Forældre  at  tvinge  deres  Døtre  til  at  ind- 
gaa  Ægteskab.  Endelig  afskaffede  han 
den  Skik,  at  den  nygifte  Mand  symbolsk 
pryglede  sin  Brud  og  forlangte,  at  Brud- 
gommen i  Stedet  skulde  kysse  Bruden. 

Allerede  fra  Kejserinde  Elisabeths  Tid 
er  russiske  Kvinder  optraadt  som  For- 
fattere, og  paa  Katarina  IPs  Tid  begyndte 
de  „literære  Saloner"  at  spille  en  Rolle. 
I  disse  Saloner  samledes  alle  fremskridts- 
venlige og  talentfulde  Forfanere,  og  de 
blev  Arnestedet  for  vestevropæisk  Dan- 
nelse i  Rusland. 

Først  i  sidste  Halvdel  af  19de  Aar- 
hundrede, efter  Nicolai  I's  Død,  begyndte 
dog  en  virkelig  Kvindebevægelse.  Kvin- 
derne flk  en  mægtig  Støtte  i  den  berømte 
Læge  N.  I.  PirogofT,  som«  under  Krim- 
krigen havde  lært  at  vurdere  Kvindernes 
Arbejde  som  Sygeplejersker.  Paa  hans 
Initiativ  aabnedes  i  1858  Skoler  for  kvinde- 
lige Elever  af  alle  Klasser,  nærmest 
svarende  til  Mellemskolerne  for  Drenge. 
Men  for  mange  af  de  mest  energiske 
Kvinder  var  dette  ikke  tilstrækkeligt,  og 
de  søgte  at  faa  Adgang  til  Forelæsninger 
paa  Universitetet.  De  mødte  den  største 
Imødekommenhed  hos  Professorerne  og 
de  mandlige  Studenter,  men  det  reaktionære 
Parti   flk  Alexander  II  til  at  lukke  Uni- 

versitetet  for  Kvinderne  1861,  og  flere 
IVemragende  Professorer  blev  afskedigede. 
Følgen  blev,  at  en  stor  Mængde  russiske 
Kvinder  udvandrede  for  at  studere  ved 
udenlandske  Universiteter.  De  stødte  her 
paa  en  Vanskelighed,  idet  en  ugift  Kvinde 
i  Rusland  kun  kunde  faa  Pas  gennem  sin 
Fader,  en  gift  Kvinde  kun  gennem  sin 
Mand;  da  nu  mange  Forældre  ikke  vilde 
give  deres  Samtykke  til,  at  Døtrene  rejste, 
blev  de  saakaldte  Skin-Ægteskaber  al- 
mindelige. De  unge  Kvinder  lod  sig  vie 
til  Mænd,  som  de  tit  knap  kendte,  for  at 
faa  det  ønskede  Pas.  Efter  Vielsen  skiltes 
Parterne  som  Regel  straks  ad,  men  siden 
kunde  saa  denne  Vielse  i  mange  Til- 
fælde være  til  Besvær,  naar  en  af  dem 
senere  ønskede  at  indgaa  virkeligt  Ægte- 
skab. Samtidig  arbejdedes  der  ivrigt  for  at 
skafTe  Kvinderne  Adgang  til  Universiteterne 
i  selve  Rusland;  men  disse  Bestræbelser 
mislykkedes.  Endelig  opnaaede  man  i  1870, 
at  der  i  St.  Petersborg  paabegyndtes  ofPent- 
lige  Forelæsninger  for  begge  Køn;  767 
Kvinder  indtegnede  sig  her  som  Studenter. 
Professorerne  holdt  gratis  Forelæsninger,  og 
Undervisningen  havde  samme  videnskabe- 
lige Karakter  som  paa  Universitetet.  Senere 
begyndte  lignende  Forelæsninger  i  andre 
Byer,  og  i  1872  aabnedes  en  Række  me- 
dicinske Forelæsninger  for  Kvinder  paa 
den  medicinske  Højskole.  Men  til  Trods 
derfor  vedblev  de  russiske  Kvinder  at 
søge  Udlandets  Universiteter,  hvor  de 
kunde  studere  under  friere  Forhold.  I 
1873  fandtes  saaledes  alene  i  Zurich  108 
russiske  kvindelige  Studenter.  Den  rus- 
siske Regering  var  imidlertid  ikke  blind 
for,  at  Kvinderne  under  Opholdet  i  Ud- 
landet blev  stærkt  paavirket  af  revolu- 
tionære Ideer;  den  foretrak  da  at  lette 
Kvinderne  Adgangen  til  de  russiske  Uni- 
versiteter for  at  beholde  dem  i  Landet, 
og  i  1897  oprettedes  et  selvstændigt  medi- 
cinsk Institut  for  Kvinder  i  St.  Petersborg, 
som  allerede  i  1901  besøgtes  af  500  kvin- 
delige Studenter.  Som  bekendt  naaede 
Regeringen  dog  ikke  derved  sit  Maal;  de 
revolutionære  Ideer  har  stadig  stærk  Til- 
slutning blandt  Ruslands  kvindelige  Stu- 
denter. — 

E.  M. 


Blandt  franske  Straffefanger.    Det 

franske  Tidsskrift  „la  Revue"  har  for- 
nylig bragt  en  Skildring  af  det  Liv, 
som  føres  blandt  de'  Straffefanger,  der 
fra  Frankrig  sendes  til  Guyana  for 
dér  at  udstaa  deres  Straf.  Det  er  en  af 
Straffefangerne,  soiti  gennem  5  tunge  Aar 
har  lært  det  at  kende,  som  fortæller  der- 
om. Det  er  en  anarkistisk  Journalist  og 
Digter  ved  Navn  Auguste  Courtois.    I 


1894,  i  den  Tid,  da  Frankrigs  Regering, 
opskræmmet  ved  Carnots  Drab  og  en  hel 
lille  Række  af  Attentater,  ras^e  mod 
Anarkisterne,  blev  han  dømt  for  den  For- 
brydelse under  en  Anarkistproces  at  have 
skrevet  et  Dokument  under  med  sit 
Pseudonym  i  Stedet  for  med  sit  eget 
Navn. 

Først  fortæller  han  om  Transporten  i 
det  Fangetog,  der  kører  rundt  fra  Fængsel 
til  Fængsel  i  Frankrig  for  at  samle  De- 
porterede. Fangerne  er  anbragt  i  Bure, 
ikke  meget  over  en  Alen  i  Firkant,  knap 
3  Alen  høje,  med  et  lille  Trsesæde,  I  som 
man  akkurat  kan  sidde  paa.  Der  er^halv- 
mørkt  i  Burene,  man  kan  intet  se  udenfor 
dem.  Dernæst  følger  Beretningen  om 
Overfarten  fra  Frankrig  til  Guyana.  Den 
foregaar  i  lignende  Bure,  lidt  større,  ser 
det  ud  til.  Prygl  af  Tilsynsmændene, 
Slagsmaal  indbyi^es.  Søsyge,  ulidelig 
Varme,  Snavs  og  Mangel  paa  Drikke- 
vand, gør  en  saadan  Transport  til  en 
ubrudt  Kæde  af  Lidelser.  Naar  Trans- 
porten er  overstaaet,  anbringes  Fangerne 
der  ovre  i  Guyana  i  usle  Hytter,  de  holdes 
under  den  skarpeste  Bevogtning;  de  drives 
til  haardt  Arbejde  i  en  Varme,  som  er 
ganske  ødelæggende.  Klimaet  skildrer 
han  som  ganske  skrækkeligt,  til  Tider 
brændende  Solvarme,  til  Tider  uafbrudt 
Regnskyl  uden  at  Varmen  formindskes, 
dertil  pludselige  Overgange  fra  Dagens 
stærke  Varme  til  Kulde  om  Natten.  Des- 
uden plages  Fangerne  af  alle  Slags  Insekter 
og  Kryb.  Courtois  citerer  en  fransk 
Guvernørs  Ord  om  dette  Opholdssted: 
„Selv  de  hvide,  som  arbejder  det  mindst 
mulige  og  sørger  for  sig  selv  paa  alle 
mulige  Maader,  degenererer  synlig  i  dette 
Klima;  den  som  trodser  Solen  og  vover 
at  arbejde  dér  som  i  Evropa,  betaler  sin 
Uvidenhed  og  sin  Dristighed  med  sit  Liv.*' 
Forholdene  gøres  end  værre  ved  Vogternes 
Brutalitet.  Den  naturlige  Fornemmelse, 
man  saa  ofte  vil  finde  hos  Fangevogtere, 
at  overfor  Forbrydere  er  alt  tilladt  og  de 
haardeste  Midler  de  bedste,  skærpes  end 
mere  i  disse  Tropeegne  langt  borte  fra 
evropæisk  Kulturpaavirkning.  Al  Slags 
Raahed  kommer  op  i  disse  Mennesker; 
der  berettes  om,  hvorledes  de  ved  Møn- 
stringerne lader  Fangerne  trække  af  Tøjet  i 
Nærværelse  af  Vogternes  Koner  og  Børn, 
og  saa  lader  det  regne  ned  over  dem  med 
Skældsord,  Forhaanelser  og  Prygl.  Og  end 
værre  gaar  det  til  under  Arbejdet.  Paa  alle 
mulige  Maader  søger  Vogterne  desuden 
at  udbytte  Fangerne,  drage  personlig  For- 
del af  deres  Arbejde  osv. 

Disciplinen  haandhæves  energisk;  selv 
de  mindste  Forseelser  straffes  haardt,  og 
der  hører  ikke  særlig  meget  til  Dødsstraf. 
Courtois  beretter  om  en  Del  Straffe- 
domme derovre   i  hans  Tid.     Det  koster 

15  Dages  Cellefængsel  uden  Tilladelse 
at  give  en  syg  Fange  et  Stykke  Brød,  30 
Dage  at  give  det  til  en  straffet,  60  Dage 
at  give  en  strafPet  Tobak.  For  at  af  væbne  en 
militær  Opsynsmand,  der  truer  med  sin 
Revolver,  er  Straffen  Døden;  den  samme 
Straf  idømmes  for  at  skubbe  til  en  Op- 
synsmand. 

Under  disse  Forhold  er  Dødeligheden 
hos  de  Deporterede  selvfølgelig  særdele 
stor.  Courtois  siger,  at  af  120,  som  han  kom 
derover  sammen  med,  var  der  et  halvt  Aar 
efter  kun  30  tilbage.  Mere  uklar  er  Be- 
tydningen af  en  samlet  Beregning,  han 
anstiller.  Den  gaar  ud  paa,  at  der  i  alt 
i  nogle  og  fyrretyve  Aar  er  transporteret 
46,0æ  Fanger  derover,  altsaa  omkring  1000 
om  Aaret,  og  at  af  disse  var  i  1898  kun 
de  7000  i  Live  til  Trods  for,  at  de  dømtes 
Gennemsnitsalder  var  22  Aar. 

Mange  af  de  Lidelser,  Forfatteren  saa- 
ledes  skildrer,  hører  til  dem,  som  i  større 
eller  mindre  Grad  vil  være  knyttede  til 
ethvert  Fangeliv;  de  er  et  næsten  nød- 
vendigt Led  i  den  Behandling,  som  Sam- 
fundene overalt  har  ment  at  maatte  an- 
vende overfor  'dem,  der  bryder  deres  Love. 
Men  unægtelig  modtager  man  af  hans 
Skildring  det  Indtryk,  at  disse  Lidelser  for 
franske  Deporterede  er  usædvanlig  store. 
Deportationen  er  i  Frankrig  indført  i  1854 
som  en  Formildelse  af  det  gamle  Galej - 
slavefængsel,  men  den  synes  ikke  meget 
bedre..  Dens  Bevarelse  staar  i  en  paa- 
faldende  Modsætning  til  den  humane  Aand, 
der  nu  paa  de  forskelligste  Omraader  gør 
sig  gældende  i  Frankrig,  som  ogsaa  har 
præget  den  franske  Opfattelse  af  Statens 
Straffemyndighed  og  som  blandt  meget 
andet  har  ført  til  en  omfattende  og  vel- 
lykket Anvendelse  af  betingede  Straffe- 
domme. Courtois'  Artikel  synes  da  ogsaa 
at  have  vakt  ikke  ringe  Opsigt,  og  der  er 
vel  noget  Haab  om,  at  den  kan  give 
Stødet  til  denne"*.barbariskei^StraflPeforms 
Afskaffelse''  P.  M 


Fritænkerkongres    i   Rom.      I   det 

franske  Fritænkerblad  „la  Raison"  (For- 
nuften) udstedes  i  Nr.  for  3.  Januar  en 
Indbydelse  til  en  Fritænkerkongres  i.  Rom, 
der  tænkes  afholdt  20.— 22.  September. 
I  adskillige  Lande,  mest  de  romanske, 
hvor  den  katholske  Kirke  er  raadende, 
findes  Fritænkerforeninger,  som  flere  Ste- 
der spiller  en  ikke  ringe  Rolle.  Disse 
Foreninger  er  samlede  til  en  international 
Fritænkerforening,  som  grundlagdes  i 
Bryssel  i  1880.  Blandt  dens  Stiftere  var 
Herbert  Spencer.  Siden  Stiftelsen  har 
denne  Forening  holdt  i  alt  9  Kongresser. 
Den  Indbydelse,  som  nu  udstedes,  er  rettet 
til  alle  Slags  Fritænkerforeninger,  Frimurer- 


foreninger, Universiteter,  antiklerikale  Stu- 
denterforeninger, socialdemokratiske  og 
republikanske  Foreninger  osv. 

Paa  Kongressens  Dagsorden  staar  som 
første  Punkt:  De  religiøse  Dogmer  og 
Videnskaben,  det  næste  Punkt  .er  Stat 
og  Kirke.  Under  dette  vil  en  Række 
Videnskabsmænd  og  Politikere  fra  de  for- 
skellige Lande  aflasgge  Beretning  om  Ord- 
ningen i  hvert  af  Landene.  Endelig  følger 
en  Forhandling  om  Fritænkerbevægelsens 
Oi^ganisation. 

Mødet  oi^niseres  fra  Bryssel,  hvor 
den  internationale  Fritænkerforening  har 
sit  Sæde,  under  Ledelse  af  den  belgiske 
Rigsdagsmand  Leon  Furnemont. 

P.  Af. 


Kejser  Nikolaj  og  den  evropæiske 
Vittighedspresse.  Den  nuværende  rus- 
siske Kejsers  Handlinger  staar  for  den 
almindelige  Bevidsthed  som  en  Kæde  af 
Modsigelser,  hvis  Forklaring  man  forgæves 
søger.  Han  er  Fredskejseren,  —  det  synes 
af  Overbevisning,  —  og  saa  er  dog  sam- 
tidig netop  Rusland  den  Stat,  som  stadig 
sætter  Verdensfreden  i  Fare,'  og  som  intet 
Øjeblik  vil  finde  sig  i  at  standse  sit 
Erobringstog.  Han  er  det  radikale  Frankrigs 
Ven  og  Allierede,  og  samtidig  bryder  hans 
Regering  Finlands  Forfatning,  fører  i  Fin- 
land det  brutaleste  Voldsregimente  og  be- 
handler i    Rusland  Jøder,    Studenter   og 


Fløjten  hænger  som  et  nyt  Damoklessvaerd  over 
Fyrsternes  Hoveder.  (Påsquino). 

Arbejdere  m^  en  Gnisomtied,  der  atter  faartalrige,'men  hidtil  nogenlunde  resuliat- 
og  atter  kalder  Hannen  frem  Eyropa  over,  låse  Udtryk.  1  Skrift  og  i  Tale  fajes  den 
medens  Loven  hensynsløst  til sldesænes  og      ene  Protest  til  den  anden,  men  kun  lidet 


(Kliddendiiich). 


Beslikke Isessystemet  uantegtet  blomstrer. 
Bestandig  søger  de  mange,  som  Czardøm- 
mets  Brutalitet  rammer,  at  paakalde  Evropas 
MedFølelse;    denne    vækkes   let,    og    den 


hjælper  det.  Ogsaa  Vittighedspressen  er 
i  fuldt  Omfang  med  i  det  Arbejde,  som 
gøres.  For  at  skabe  en  Verdensopinion 
mod  det  russiske  Styre.     De  Karrikatur- 


billeder,  hvori  Czaren  haanes,  er  utalliBc. 
Vi  bringer  her  nogle  enkelte  Eksempler 
derpaa.    Billedet  med  Fløjten  hentyder  til 


krater  truede  med  at  Foranstalte.  De  ti 
leder  fra  Kladderadatsch  og  Simplic: 
har  hentet  deres  Emne  fra  Czarens  Rejse 
i  Tyskland  sidste  Efieraar.  Ved  Siden  aF 
Billedet   Fra  Wiesbaden  fandtes  i   Simpli- 


et  Czarbesøg  i  Rom,  der  maatte  opgives 
at  Frygt  fbr  de  Demonstrationer,  den  Udpib- 
ningsscene,  som  de  italienske  Soclaldemo- 


cissimus  et  andet,  hvor  man  ser  Czaren 
køre  gennem  samme  Gade,  der  nu  er 
spækket  med  Politi  og  Soldater;  han  takker 
bevieget  for  den  smukke  Dekoration  og 
for  Folkejublen. 

BIsmarcks  Briefe  an  seine  Gattin 
ans  dem  Krieget870-7l.(Berilnl903.) 
Der  er  efterhaanden  udgivet  et  Utal  af 
Bismarckvsrker:  hans  Erindringer,  hans 
Breve,  hans  Samtaler  med  forskellige  Poli- 
tikere og  endelig  en  hel  Mængde  Bøger  om 
ham.  Til  det  meget,  der  fandtes  i  Forvejen,  er 
er  nu  føjet  en  lille  Samling  af  Breve  til  hans 
Kone,  skrevne  under  Krigen  1870—71. 
Disse  Breve  bringer  ikke  stort  af  nye  hi- 
storiske Oplysninger,  og  det  Indtryk,  de 
giver  af  Bismarck,  er  ikke  meget  forskel- 
ligt fra  det,  de  tidligere  Samlinger  har 
givet.  Sterkest  fremtrt^der  han  her  som 
den  gode  Familjefader,  han  var.  Altid  er 
han  ængstelig  omhyggelig  for,  hvorledes 
det  gaar  hans  Kone,  altid  ivrig  for  sine 
Sønner,    fortrydelig,    naar   de    ikke   bliver 


tilstrækkelig  udmærkede,  barnlig  henrykt, 
naar  de  faar  Kors  og  Titler.  Dertil  en 
god  Husholder,  ivrig  for  sparsom  Anven' 
delse  af  Penge  og  Ejendele;  da  han  mister 
sit  Ur  i  Frankrig,  køber  han  sig  et  nyt  til 
10  Frcs.  Men  saa  kærlig  han  er  mod  Fa- 
milien, saa  gnaven  og  ubehagelig  er  han 
mod  Fyrster  og  Generaler,  hvad  enten  de 
blot  spilder  hans  Tid  med  unødig  Snak 
eller  kommer  i  Vejen  for  hans  Ønsker. 

Mindre  mærker  man  i  denne  lille  Bog. 
hvor  brutal  og  grusom  Bismarck  kunde 
være  mod  de  Fjender,  som  ikke  hunig 
nok  lod  sig  slaa  til  Jorden.  Lidt  før  Jul 
sendte  han  sin  Kone  det  her  aftrykte 
Karriksmrbillede  med  Bemærkningen:  ,Nu 
ser  jeg  ud  som  medfølgende",  og  ved  anden 
Lejlighed  skriver  han,  som  det  synes  for- 


bavset,  „Folk  her  maa  holde  mig  for  en 
Blodhund;  naar  de  gamle  Koner  harer 
mit  Navn,  Tatder  de  paa  Knæ  og  beder 
mig  skaane  deres  Liv.  Attila  var  trom 
som  et  Lam  i  Sammenligning  med  mig." 
Men  egentlig  kan  man  ikke  TortKnke 
Franskmændene  I,  at  de  havde  et  soadant 
mindre  behageligt  Indtryk  af  deres  Over- 
vinder. Mangfoldige  Udtalelser  i  hans 
Erindringer  giver  dem  en  god  Del  Ret 
dertil,  og  end  mere  gælder  det  den  Sam- 
ling Udbrud  af  Bismarck,  som  en  af  hans 
betroede  Mænd  Busch  har  samlet  i  sine: 
„Tagebuchb latter".  En  Dag  udbryder  Bis- 
marck; „det  kommer  dog  tilsidst  dertil,  at 


vi  maa  skyde  alle  mandlige  Indbyggere." 
En  anden  Dag  hedder  det:  „Vore  Soldater 
er  Hinke  til  at  slaas,  men  ikke  til  at  dræbe. 
Man  skulde  straks  brænde  alle  Landsbyer, 
hvor  der  begaas  Forræderi,  og  hænge  alle 
mandlige  Indbyggere."  Ved  Efterremingen 
om,  at  man  har  taget  1600  Fanger,  ud- 
bryder han :  ,Jeg  vilde  hellere  have,  det 
var  lutter  Lig."  En  Dag  satte  han  sig 
erteriEnksom  hen  efter  en  Samtale  i  denne 
Stil  og  bred  saa  pludselig  af  med  Ordene; 
„Krig  er  dog  egentlig  Menneskehedens 
naturlige  Tilstand."  Nu  var  der  naturlig- 
vis noget  fra  Ord  lil  Handling,  men  Fransk- 
mændene havde  dog  nok  af  Prøver  paa, 
at  Afstanden  alligevel  ikke  ver  saa  sær- 
deles stor. 

Det  er  bekendt,  at  Bismarck  Forenede 
dette  haarde  Sind  mod  alle,  der  kom  ham 
paatværs,  med  el  oprigtigt  rellgiest  Sinde- 
lag. Morgenen  efter  Slagel  ved  Sedan 
fandt  man  opslaaet  ved  Siden  af  hans 
Seng  et  Andagtssknft  med  Titlen:  „Daglig 
Vederkvægelse  for  nviende  Kristne."  De 
religiøse  Udtalelser  af  ham  i  Krigstiden  er 
mangfoldige.  Stadig  føler  han  sig  som  den 
af  Gud  udkaarede  Hævner  overfor  de  for- 
dærvede Franskmænd.  I  et  Juleaftensbrev 
til  sin  Kone  skriver  han  i  særlig  blid 
Stemning:  „Ogsaa  vi  er  Syndere,  men  dog. 
ikke  saa  babyloniske  og  ikke  saa  trodsige 
mod  Gud."  Hans  Kone  delte  bsade  hans 
religiøse  Sind  og  Forargelsen  over  Fransk- 
mændene. Hendes  Breve  er  ikke  udgivne 
her,  men  Bismarck  havde  for  Skik  at  læse 
op  af  dem  for  sine  Fæller  under  Felttoget, 
og  Busch  citerer  af  og  til  et  og  ander 
deraf.  Dagen  efter  Sedanslagel  oplæste 
Bismarck  saa  ledes  ei  Brev,  hvori  hans 
Kone  „i  bibelske  Udtryk  særdeles  energisk 
udtalte  Haabet  om  Franskmændenes  Under- 
gang". Et  Par  Maaneder  senere  hedder 
det  i  et  af  hendes  Breve:  Jeg  er  bange 
for,  at  I  ikke  kan  finde  nogen  Bibel  i 
Frankrig,  og  derfor  sender  )eg  Dig  med 
del  første  en  Salmebog,  for  at  Du  deri 
kan  læse  Profetien  mod  Franskmændene: 
Jeg  siger  Dig.  de  ugudelige  skal  blive 
udryddede  fra  Jordens  Overflade." 

P.  M. 


NORSK    LITERATUR 

Joh.  Boter:  Troens  Magt.  Roman. 
(Gyldendalske  Boghandel).     1903. 

Den  trediveaarige  norske  Forføtter  Johan 
Bojer,  der  allerede  bar  skrevet  adskillige 
Bøger,  har  hidtil  mest  været  kendt  i 
Norge;  han  har  især  hentet  sine  Æmner 
og  Personskildringer  fra  norske  politiske 
Nuiidsforhold  og  først  med  sine  sidste 
Bøger  —  et  Skuespil  „Theodora"  og  For- 
tællingen „En  Pilgrimsgang"  fra  i  Fjor 
Jul  —  er  ban  trængt  ud  over  sit  Lands 
Grænser.  Med  siutsidste  Roman  er  han 
imidlertid  bleven  en  af  de  norske  Forht- 
lere,  der  først  og  ttvmmest  fortjener  ar 
læses.  „Troens  Magt"  er  en  af  Efter- 
aarels  allerbedste  Beger,  et  kraftigt  og 
storladent  Kunstværk.  Fo  rytteren  har 
med  mandig  Energi  gennemført  en  psyko- 
logisk Skildring  af  Løgnens  Magt  over 
Menneskene;  med  dramatisk  Kraft  har 
han  fortalt,  hvorledes  to  Menneskeliv  øde- 
lægges af  en  Løgn,  der  fra  en  lille  Spire 
vokser  op  og  overakygger  deres  hele  Væ- 
sen, indtil  den  ene  gaar  lil  Grunde,  og. 
den  anden  —  ender  med  at  tro  paa  sin 
egen  Løgn.     Skildringen  virker  overbevi- 

sende  sand,  og  indeholder  Interiører  af 
norsk  Nutidsliv,  der  ikke  findes  bedre 
hos  nogen  anden  norsk  Forfatter.  Læseren 
gribes  ikke  blot  af  Æmnet,  men  fostholdes 
af  den  personligt  indtrængende  Stil,  som 
Forfatteren  i  denne  Bog  har  udviklet  til 
stor  Kunst. 

Oberst   Hans    Helgesen   af  O.    A. 

Øver  land.  (Det  norske  Aktieforlag, 
Kristiania  1903). 

Den  norske  Forfatter  Øverland  har  ud- 
givet en  lille  Bog  om  Hans  Helgesen, 
som  ogsaa  vil  kunne  paaregne  Interesse 
i  Danmark.  Helgesens  eventyrlige  Op- 
levelser skildres  med  Fart  og  Liv.  Vi 
træffer  ham  som  den  unge  Officer,  der 
forgæves  søger  en  Hær,  hvor  han  kan 
komme  til  at  slaas,  som  Hestehandler  og 
Hestesmugler  i  Frankrig,  som  Jæger  i 
Norge  og  „Odderjæger*'  i  Slesvig,  for  saa 
til  sidst  at  faa  Besked  om  de  Bedrifter 
under  Treaarskrigen,  der  skabte  hans 
Heltery.  For  danske  Læsere  vil  dog  selv- 
følgelig meget  af  det,  som  her  fortælles, 
være  mere  eller  mindre  kendt  i  Forvejen. 


Alkoholspørgsmaalet.  Under  den 
vidtløftige  Diskussion,  som  navnlig  i  de 
senere  Aar  har  været  ført  om  Alkoholens 
Skadelighed,  har  man  savnet  en  tilstræk- 
keligt omfattende,  objektiv  Fremstilling  af 
alt,  hvad  man  ved,  og  hvad  man  ikke  ved 
om  dette  Spørgsmaal.  Den  kritikløse 
Maade,  hvorpaa  Afholdsfolkene  have  be- 
nyttet de  talrige  Undersøgelser  over  dette 
Emne,  har  givet  Modstanderne  altfor 
gode  Vaaben  i  Hænde  og  vakt  en  Mis- 
tillid til  Videnskabens  Resultater,  som 
har  gjort  megen  Fortræd.  Hele  denne 
Sag  er  i  sig  selv  saa  vanskelig  og  ikke 
mindst  herhjemme  saa  nøje  knyttet  til 
partipolitiske  og  fiskale  Interesser,  at  de 
rent  videnskabelige  Argumenter  burde  staa 
uanfægtede,  og  det  vil  derfor  være  af  stor 
Betydning,  at  der  nu  foreligger  en  ud- 
tømmende Redegørelse  for  disse  i  en  Bog 
om  Alkoholens  (ndflydelse  paa 
Organismen,  som  Dr.  Gottlieb 
Poulsen  har  udgivet  og  tilegnet  Ædrue- 
lighedskommissionen.  Den  indeholder  en 
udførlig  Fremstilling  af  Alkoholens  fysio- 
logiske og  almindelige  patologiske  Virk- 
ning og  af  dens  Rolle  som  Aarsag  til 
Sygdom,  Død  og  Degeneration,  hoved- 
sagelig bygget  paa  en  kritisk  Gennemgang 
af  Literaturen,  men  med  adskillige  nye  og 
værdifulde    egne    Undersøgelser.     Skønt 


Forfatteren  selvfølgelig  kommer  til  det 
Resultat,  at  Alkohol  ikke  har  nogen 
Eksistensberettigelse,  hverken  som  dagligt 
anvendt  Nydelsesmiddel  eller  som  diæte- 
tisk Middel,  er  hans  Behandling  af  Emnet 
behageligt  fri  for  ensidig  Tendens,  og  den 
rolige,  lidenskabsløse  Tone,  der  gaar 
igennem  hans  Bog,  vil  sikre  den  en  be- 
tydelig Indflydelse  paa  Debatten  om  den 
Maade,  hvorpaa  Ædruelighedsspørgsmaalet 
rettelig  skal  løses.  5.  H. 


SVENSK   LITERATUR 

Fdrbannelsen  i  Aktenskapet,  belyst 
af  Verklighetsbilder  &!  D.  A.  G.  (Social 
Tidsskrifts  Bibliotek.  Nr.  2.  Stockholm 
1903;  75  Øre). 

Dette  lille  Skrift  bør  flnde  mange  Læ- 
sere ogsaa  udenfor  Sverige.  Det  er  en 
vægtig  Klage  over  Kvindens  værgeløse 
Stilling  overfor  Manden  indenfor  Ægte- 
skabet. Forfatterinden  fordyber  sig  ikke 
i  fllosoflske  Betragtninger  over  dette 
Forhold;  men  hun  belyser  det  ved  at  give 
en  Række  gribende  Smaaskildringer  især 
fra  Almuefolks  Liv,  triste  Hverdagshistorier, 
som  stiller  Lovens  Begunstigelse  af  Ægte- 
manden paa  Hustruens  Bekosming  i  det 
grelleste  Lys.  Gennem  12  Aar  har  hun 
samlet  sine  Iagttagelser  i  det  Landsogn, 
hvor  hun  har  boet,  og  hun  beretter  dem 
tiltalende  aabenhjertigt  og  ligetil.  De 
Krav,  hun  stiller,  er  af  lignende  Art  som 
dem,  man  vil  flnde  i  den  Afhandling  af 
Ellen  Key,  som  for  Tiden  offentliggøres 
her  i  Tidsskriftet.  Det  er  øjensynligt,  at 
hele  dette  Spørgsmaal  i  Øjeblikket  er 
langt  mere  brændende  i  Sverige  end  her- 
hjemme, hvor  man  synes  nogenlunde  at 
have  slaaet  sig  til  Ro  med  de  bestaaende 
Forhold,  selv  om  de  fleste  i  og  for  sig 
flnder  dem  urimelige.  Og  der  bestaar 
sikkert  en  Forbindelse  mellem  de  svenske 
Kvinders  stærke  Følelse  af  Ægteskabslov- 
givningens  Uretfærdighed  og  den  Bevæ- 
gelse, som  i  Sverige  har  medført  en  stærk 
Tilbagegang  i  Ægteskabernes  og  Fødslernes 
Antal  i  Forhold  til  Folketallet. 


Rettelse.  I  forrige  Hæfte  er  i  Gen- 
givelsen af  Blichers  Digt,  næstsidste  Vers' 
første  Linje  trykt:  Si  her;  det  skal  være 
Si  hes!  =^.  nej,  vil  man  se! 


Marx  Jantzen: 
VERONA 

Forts,  fra  8.  Hæfte 

Polens  Døtre,  dem  kender  man  ogsaa  straks;  der  er  over  dem 
noget  mere  udpræget  slavisk  end  over  Russerne,  men  det  er  blandet 
med  en  fin  Elegance  og  noget  vist  letfærdigt,  der  stikker  af  mod  hele 
den  øvrige  Forsamling. 

Alle  er  de  der,  alle  de  Fra  det  russiske  Rige,  som  bor  i  Geneve; 
desuden  nogle  Faa  UdenForstaaende  og  en  Del  Franske  Arbejdere,  og 
alle  er  de  Fyldte  aF  Øjeblikkets  gribende  Alvor,  Fyldte  aF  en  mægtig 
Begejstring  For  at  omstyrte  Czarens  Forbandede  Rige,  og  hævne  deres 
Brødres  Lidelser. 

Og  der  staar  hun.  Verona  Mascagni,  tæt  ved  Tribunen  med  Armene 
korslagte  over  Brystet,  med  sænket  Hoved. 

Tæt  ved  Verona  sidder  ved  et  Bord  hendes  Kæreste,  Sonja 
Haakonsen,  dennes  Veninde  og  jeg. 

Der  staar  en  russisk  Taler  op,  en  Emigrant.  Enhver  Russer,  der 
vover  at  taler  i  AFten,  er  Emigrant.  Ve  den,  der  kom  tilbage  Fra  Ud- 
landet eFter  at  have  løFtet  sin  Røst  mod  den  russiske  Øm:  Døden  var 
ham  vis,,  om  ikke  værre.  Taleren  er  lys.  Forkuet  at  se  til.  Monotont, 
uden  Spor  aF  teatralsk  Effekt,  læser  han  en  Del  Breve  op  fra  Studen- 
terne i  Karkow,  Kieff,  Moskov,  Petersborg;  en  endeløs  Jammer,  en 
endeløs  Gru! 

En  haabløs  Smerte  staar  at  læse  paa  alle  Ansigter.  Et  Suk  stiger 
sagte,  næsten  uhørligt,  men  dog  underlig  uhyggeligt,  op  Fra  disse  Hun- 
dreder aF  Menneskehjerters  Dyb,  som  Forstod  de  ikke,  at  deres  Med- 
mennesker kunde  udøve  saa  uhørte  Gerninger,  som  skammede  de  sig 
over  dem. 

Russeren  slutter  sin  Oplæsning  og  holder  en  kort  Tale,  stille,  men 
betagende;  i  gribende  Ord  opFordrer  han  sine  russiske  og  polske  Kamme- 
rater, Børn  aF  det  store,  ulykkelige  Land,  alle  dem,  der  Forstaar  at 
holde  sammen,  til  at  elske  hverandre,  til  at  yde  Hjælp  til  de  ulykkelige 
derovre. 

Jeg  ser  paa  Verona;  hun  har  løFtet  sit  Hoved,  og  Taareme  staar  i 
hendes  Øjne;  hun  lægger  sin  Haand  paa  Skulderen  aF  sin  Kæreste  og 
hvisker  noget  til  ham;  derpaa  skriver  hun  noget  paa  en  lille  Seddel  og 
lader  den  gaa  videre  til  Sonja  og  mig.  Sonja  læser  den  For  mig.  Der 
staar  kort  og  godt:  Drag  efter  Foredraget  i  Procession  til  det  russiske 
Konsu  at. 

Jeg  lader  Seddelen  gaa  videre  og  lidt  eFter  gaar  den  rundt  i  Salen 
og  ender  oppe  paa  Tribunen. 

Russeren  har  endt  sin  Tale,  en  BiFaldsmumlen  blandet  med  Haand- 
klap  lyder;  men  det  er  ikke  saa  meget  dette  som  hele  Forsamlingens 
Holdning  og  især  dens  Blikke,  der  siger,  hvor  stærkt  et  Indtryk  Talen 
har  gjort. 

En  italiensk  Anarkist  Faar  Ordet :  En  brusende  Strøm  aF  Vellyd,  en 
rasende,  Forbitret  Udslyngning  aF  Forbandelser  mod  Samfundet,   mod 

Czaren  og  Kong  Umberto,  en  storslaaet  dialektisk  Færdighed,  der  be- 
tager og  forvirrer.    Han  taler  kort  og  hilses  med  stormende  Bifald. 

Tyskere,  Russere,  Mænd  og  Kvinder,  den  ene  efter  den  anden  fear 
Ordet.  De  russiske  Studenter,  som  taler,  lægger  ingen  Dæmper  paa 
deres  Mening,  det  er  Folk,  der  aldrig  vender  tilbage  til  Rusland. 

Nu  er  det  de  franske  Taleres  Tur.  Det  er  en  af  Førerne  for 
Socialisterne  i  Geneve,  som  tager  Ordet.  Hele  Forsamlingen  lytter  i 
spændt  Forventning,  og  den  bliver  ikke  skuffet;  han  er  en  erfaren 
Taler ;  alt  hvad  han  siger,  er  formfuldendt  skønt  og  elegant,  hans  Tale 
er  fri  for  det  trættende,  som  findes  hos  en  Del  af  de  russiske  Talere, 
og  han  forstaar  at  faa  Tag  i  Mængden.  Begejstringen  stiger  og  med 
den  Tumulten ;  men  hans  Stemme  tordner  igennem  Larmen,  og  da  han 
har  endt,  bryder  alle  ud  i  voldsomme  Jubelraab.  Marseillaisen  runger 
gennem  Salen,  der  langsomt  tømmes. 

Paa  Gaden  samler  Russerne  og  en  Del  fremmede  sig  i  en  stor 
Procession,  der  under  Afsyngelsen  af  russiske  Frihedssange  langsomt 
drager  til  det  russiske  Konsulat.  Endnu  er  der  ikke  Spor  af  Politi. 
Sangen  giver  Genlyd  i  Gaderne  og  faar  Ruderne  til  at  klirre  i  Husene. 
Folk  rives  op  af  deres  Søvn,  og  Hoveder  titter  ud  af  Vinduerne,  overalt 
hvor  Toget  gaar  frem. 

Toget  er  paa  Boulevarden.  Marseillaisens  begejstrede  Stemning 
faar  Folk  til  at  strømme  til  fra  alle  Kanter.  Den  stille  Nats  dybe  Stil- 
hed er  brudt. 

Et  mærkeligt  Syn  at  se  disse  Russere,  mest  unge  Piger,  marchere 
af  Sted.  Den  store  Befolkning  i  Geneve  lider  dem  ikke,  og  rundt  om- 
kring hører  jeg  fra  forbipasserende  Spidsborgere  og  Snobber  saarende 
Bemærkninger  om  disse  unge  Pigers  Fattigdom  og  Ukvindelighed,  om 
Studenternes  tarvelige  Klædedragt;  men  ingen  af  disse  ændser  de  spot- 
tende Bemærkninger,  fremad,  fremad  skrider  Processionen,  kun  fremad. 

Ikke  faa  Spioner  ledsager  Demonstranterne ;  de  mærker  sig  de  mest 
fremtrædende  af  dem.  Jeg  mener  at  kunne  tælle  nogle  og  tyve  Spioner; 
de  er  trods  alt  lette  at  kende;  der  er  noget  eget,  noget  vist  forbryder- 
agtigt over  dem,  som  skiller  dem  ud  fra  alle  andre  Mennesker. 

De  russiske  Spioner,  Spionerne  i  Studenternes  egne  Skarer  og  de 
saakaldte  agents  provocateurs  er  det  derimod  meget  vanskeligt  at  faa 
Fingre  i;  men  øvede  Øjne  vilde  nok  i  Længden  kunne  opdage  dem. 

Veronas  Kæreste  og  Sonja  Haakonsen  er  næsten  i  Spidsen  for 
Toget.  Al  Sonjas  Konservatisme  er  i  Aften  blæst  bort ;  det  er  vid- 
underligt at  se,  hvad  Kærlighed  formaar. 

Her  gaar  Sonja,  den  kejsertro,  gudfrygtige  Sonja  og  gør  sig  lækker 
for  en  Oprører,  og  det  lader  til,  at  det  ikke  er  uden  Resultat ;  thi  hans 
Øjne  gløder  i  Mørket,  som  vilde  han  spise  Sonja  med  det  samme.  De 
taler  ivrigt  sammen. 

Verona  gaar  bedrøvet  helt  tilbage  i  Processionen  og  holder  Øje  med 
Kæresten  og  Sonja;  det  lader  næsten  til,  at  hun  har  opgivet  Ævred. 

Vi  er  foran  det  kejserlige  Konsulat.  Demonstranterne  sender  en 
Regn  af  Sten  mod  Konsulens  Ruder,  en  Del  af  dem  knuses. 

„Til  Guillotinen  med  Kejseren,**  lyder  det  fra  alle  Kanter,  „Død 
over  Tyrannen**,  „Leve  Friheden!** 

Bag  ved  Vinduerne  staar  Ruslands  .Konsul,  bleg  af  Raseri  og  be^ 
tragter  Tumultanteme ;  Ruslands  Konsul,  Chefen  for  hele  det  russiske 
Spionsystem  i  Geneve;  det  er  den  selvsamme  Konsul,  der  har  oversat 
Ibsens  Dramaer  til  fransk  og  skrevet  begejstrede  Fortaler  til  den  mest 
frisindede  Digters  Arbejder,  han  staar  nu  som  et  Redskab  i  en  for- 
bryderisk Statsmagts  Hænder  og  betragter  haanlig  Ungdommens  Kamp 
for  Friheden;  han  er  nu  rede  til  at  angive  Frihedens  Forkæmpere; 
hvilken  Haan,  hvilken  Ironi! 

„Allons  enfants  de  la  patrie!** 

Fuldtonig  lyder  Revolutionens  Sang  fra  Hundreder  af  Struber. 

Pludselig  styrter  nogle  unge  Mennesker  frem  og  i  Spidsen  for  dem 
en  ung  Pige;  de  kulsorte  Lokker  flagrer  om  hendes  Hoved. 

Et  Par  af  disse  unge  Mennesker  bærer  en  Kammerat,  der  stiger  op 
paa  deres  Skuldre,  og  denne  løfter  den  unge  Pige  op  i  sine  Arme, 
helt  op  mod  det  kejserlige  Vaabenskjold,  der  hænger  neden  for  Kon- 
sulens Vindue.  Den  unge  Kvinde  griber  Vaabenskjoldet  i  sine  Hænder; 
hun  løfter  Symbolet  paa  Aarhundreders  Skændsel  over  sit  Hoved  og 
vender  sig  mod  Demonstranterne. 

Et  Ryk  gaar  igennem  mig:  det  er. Verona,  Verona,  der  holder  den 
mordgriske,  den  blodtørstige  russiske  Ørn  ud  over  Mængden. 

Hun  er  bleg,  meget  bleg;  men  hendes  Øjne  lyser:  „Kammerater!** 
siger  hun,  og  der  bliver  dødsstille  i  Forsamlingen.  „Kammerater! 
foran  Czarens  Repræsentant  knuser  jeg  Symbolet  paa  Aarhundreders 
Skændsel,  Undertrykkelse  og  Dumhed;  Friheden  leve.  Død  over  Kejseren !  ** 

Og  Verona  lader  Vaabenskjoldet  falde  ned  paa  Stenbroen,  saa  det 
knuses. 

En  vild  Jubel  afbryder  Stilheden  og  Verona  forsvinder  i  Mængden; 
det  er  paa  høje  Tid ;  thi  nede  for  Enden  af  Gaden  kommer  et  Regiment 
Gendarmer  i  hurtigt  Løb. 

Alt  opløses  i  Flugt,  man  frelser  sig  gennem  Sidegaderne,  og  heldigvis 
er  Gendarmerne  kommet  saa  sent  til  Skuepladsen,  at  det  ikke  lykkes 
dem  at  arrestere  nogen. 

Det  sønderknuste  Vaabenskjold  er  ikke  til  at  finde;  Studenterne  har 
tage    Stumperne  med  sig. 

Sent  paa  Natten  samles  en  lille  Flok  af  unge  Kvinder  og  Mænd 
paa  Fabriksbroen,  der  gaar  over  Rhonen.  En  ung  Mand  staar  frem, 
holder  en  Tale  og  kaster  derpaa  Stumperne  af  Vaabenskjoldet  ud  i 
Floden.  I  denne  lille  Flok  var  jeg.  Straks  efter  gik  enhver  til  sit,  og 
nu  sidder  jeg  og  skriver  til  Dig,  og  er  saa  træt  og  søvnig;  derfor  god 
Nat,  Kaja.  Din 

Ejgil. 

Kære  Kaja! 

Endelig  har  jeg  opnaaet  mit  saalænge  nærede  hemmelige  Ønske  at 
blive  arresteret. 

Jeg  skriver  dette  Brev  i  Arresten  paa  Geneves  Politistation;  des- 
værre er  den  hverken  skummel  eller  mørk;  men  derimod  er  der  rig- 
tig tykke  Jernstænger  for  Vinduerne,  som  er  blændede  med  et  fint 
Staal  traadsnet. 

Uheldigvis  eller  heldigvis,  som  Du  vil,  er  min  Brøde  ikke  stor  nok 
til,  at  jeg  kan  komme  i  Fængsel  for  den.  Jeg  har  kun  set  paa  Demon- 
strationen forleden  Dag,  ikke  taget  Del  deri;  desuden  er  jeg  dansk,  og 
jeg  kan  tydelig  mærke  paa  Politifunktionæreme  hemede,  at  de  helst  vil 
af  med  mig.  Havde  det  endda  været  mig,  der  havde  revet  Vaaben- 
skjoldet  ned  og  havde  ladet  mig  arrestere,  saa  havde  jeg  rigtig  foaet 
Lejlighed  til  at  studere  hele  den  moderne  Retfærdighed  og  dens  Haand- 
langere. 

Nu  skal  Du  ikke  blive  urolig  for  mig,  kære  Kaja,  om  et  Par  Timer 
vil  jeg  blive  løsladt ;  jeg  maa  vente  her,  indtil  mine  Papirer  er  i  Orden, 
og  saa  er  den  Historie  ude  for  mit  Vedkommende.  Imidlertid  benytter 
jeg  Tiden  til  at  kradse  dette  Brev  ned  til  Dig,  hvis  jeg  kan  foa  Ro  til 
at  gøre  det;  thi  mine  russiske  Kammerater,  —  vi  er  otte  her  i  Cellen, 
—  snakker  ustandselig,  alt  imedens  de  ryger  Cigaretter  og  drikker 
The  og  Chokolade,  som  Opsynet  har  hentet  til  dem  i  Restauranten 
ved  Siden  af.  Som  Du  ser,  Kaja, .  er  det  ikke  Rusland,  vi  er  i,  heldigvis. 
Jeg  har  en  mægtig  Følelse  af,  at  vi  er  i  Verdens  mest  tolerante  By  og 
i  Hænderne  paa  et  i  det  store  og  hele  ret  finttænkende  Politi. 

Men  nu  ikke  mere  om  det.  Da  jeg  i  Dag,  den  anden  Dag  efter 
Stormen  paa  Konsulatet,  spiste  til  Middag  i  det  russiske  Køkken,  op- 
stod der  pludselig  et  stærkt  Røre  i  Forsamlingen.  Flere  af  Smaapigeme 
blev  blege  som  Marmor,  ja  en  af  dem,  en  lille  nærsynet  Russerinde 
med  Lorgnetter  paa  Næsen,  blev  saa  elendig,  at  hun  ganske  tabte 
Lysten  til  at  spise. 

Jeg  var  saa  beskæftiget  med  at  øse  Suppe  op  og  uddele  til  højre 
og  venstre,  at  jeg  ikke  lagde  Mærke  til  det  hele  Halløj,  førend  Verona 
kom  hen  til  mig  og  glædestraalende  fortalte,  at  nu  skulde  jeg  i  Tugt- 
huset, og,  at  der  ventede  nogle  vældige,  tykke  Konstabler  paa  mig 
nede  paa  Gaden:  „Saa  tykke  som  saa,""  sagde  hun  og  bredte  Armene 
ud,  „tyve  eller  tredive  i  Tallet,  Monsieur,  De  maa  nok  have  en  grusom 
daarlig  Samvittighed  I"" 

Nu  først  lagde  jeg  Mærke  til,  hvor  blege  mange  saa  ud  rundt  om, 
skønt  jeg  maa  tilstaa,  at  den  største  Del  af  Forsamlingen  enten  var 
aldeles  ligeglad  eller  ogsaa  med  stor  Munterhed  modtog  Efterretningerne, 
der  strømmede  ind  nede  fra  Gaden. 

Verona  fortalte,  at  den  russiske  Konsul  havde  gjort  svære  Op- 
hævelser over  Demonstrationen  forleden  Nat,  at  han  direkte  havde 
henvendt  sig  til  Regeringen  i  Bern  uden  at  tage  Hensyn  til  Regeringen 

i  Geneve,  at  han  krævede  Schweitz  til  Ansvar  for  den  lidte  Skade  og 
paastod,  at  det  var  russiske  forviste,  som  var  blevet  Borgere  i  Geneve, 
der  havde  lavet  den  hele  Historie. 

Nogle  Udsendinge  fra  Berneregeringen  er  kommet  til  Geneve  nu 
i  Formiddag,  og  det  første  de  har  gjort  er  at  udstede  Arrestordre  mod 
de  russiske  Studenter.  Det  er  naturligt,  at  Konsulens  Klage  ikke  be- 
hager Genferraadet,  navnlig  det,  at  han  har  gjort  Affæren  til  en  Rigs- 
affære  og  henvendt  sig  i  Bern. 

Verona  var  meget  rolig;  det  lod  ikke  til,  at  Arrestationen  gjorde 
noget  Indtryk  paa  hende:  „Ser  De,  Monsieur  le  Danois"",  sagde  hun, 
„jeg  gaar  ikke  ud  førend  en  Gang  i  Aften;  indtil  den  Tid  bliver  jeg 
og  de,  der  har  været  mellem  de  værste  Demonstranter,  her  i  Køkkenet 
og  først,  naar  alle  Betjentene  har  holdt  op  at  bevogte  Huset,  sniger  vi 
os  bort ;  det  gør  ikke  noget,  at  man  iaar  fat  i  de  uskyldige ;  dem  bliver 
Politiet  nødte  til  at  frigive,  og  saa  løber  hele  Historien  ud  i  Sandet; 
og  jeg  skal  sige  Dem  noget.  Monsieur,  Genferregeringen  skal  nok 
vogte  sig  for  at  arrestere  de  skyldige,  den  bryder  sig  sikkert  ikke  om 
at  gaa  den  russiske  Regerings  Ærinde ;  det  hele  er  en  stor  Komedie 
for  at  tilfredsstille  Rusland.  "^ 

Jeg  havde  meget  travlt  i  Køkkenet  idag,  saa  Klokken  blev  over  to, 
inden  jeg  gik  ned,  uagtet  Verona  hjalp  mig  med  at  sætte  alt  paa  Plads. 
Verona  er  Økonom  i  denne  Uge  og  har  hele  Regnskabet  under  sig. 
„Hvor  De  er  bleg,  og  hvor  De  ryster  Monsieur,  uha.  De  tør  ikke  gaa 
ned  paa  Gaden,  de  store  Betjente  spiser  Dem,  hvor  De  er  bange," 
siger  den  lille  Skælm  til  mig.  „Verona,  var  De  med,  gik  jeg  lige  til 
Siberien,"  svarede  jeg;  men  hun  kneb  Øjnene  sammen  og  løb  sin  Vej. 

Jeg  gik  ned.  Foran  Indgangen  til  Gadedøren  stod  der  en  Række 
paa  tyve  til  tredive  civilklædte  Opdagere  og  gloede  paa  mig.  Jeg  gik 
tæt  forbi  dem,  traadte  dem  næsten  paa  Tæerne  og  gloede  dem  lige  ind 
i  Ansigterne;  men  ikke  én  gjorde  Mine  til  at  fortrædige  mig.  Aldrig 
har  jeg  set  en  saadan  Forsamling  af  Forbryderfysiognomier  som  denne 
Bande  af  Opdagere;  kun  hist  og  her  saa  man  et  enkelt  hæderligt 
Ansigt. 

Men  tænk  Dig  saa,  Kaja,  de  vilde  ikke  arrestere  mig;  hvad  mon 
der  gaar  af  dem?  mon  de  virkelig  kan  se,  at  jeg  ikke  er  Russer?  Men 
det  vilde  jeg  naturligvis  ikke  finde  mig  i;  bliver  mine  Kammerater  arre- 
sterede, vil  jeg  ogsaa  arresteres,  og  desuden,  Kaja,  vilde  det  være 
saa  morsomt  i  Morgen  at  fortælle  Verona  alt,  hvad  jeg  har  oplevet, 
og  det  vilde  jeg  naturligvis  ikke  snydes  for.  Men  hvad  er  der  at  gøre? 
Ligefrem  bede  dem  tage  mig  med  paa  Stationen,  kan  jeg  jo  ikke;  saa 
afslaar  de  det  rimeligvis.  Nej!  nu  har  jeg  det.  Jeg  stiller  mig  op  i 
tyve  Skridts  Afstand  fra  Opdagerne,  hvoraf  flere  har  sat  sig  paa  en 
Bænk  foran  Huset,  der  vender  ud  til  en  stor  Plads,  og  kigger  paa 
dem.  Det  lader  til,  at  de  ikke  syntes  om  det.  Mens  jeg  staar  saaledes» 
tænker  jeg   paa,   at  det  dog  i  Grunden  er  mærkeligt,  at  man  sætter 

^adan  en  Række  af  erklærede  Tyve  og  Bedragere  til  at  holde  Orden 
paa  Samfundet,  og  at  tre  Regeringer,  den  russiske,  Berner-  og  Genfer- 
regeringen,  er  gaaet  Fra  Koncepterne  blot,  fordi  nogle  syttenaars  Piger 
har  lavet  lidt  Spektakel.  Det  er  dog  for  urimeligt,  at  disse  Regeringer 
skælver  af  Angst.  Hele  Situationens  Latterlighed,  den  tragiske  Komik, 
da  jeg  ser  en  Kæmpekarl  paa  sine  tre  Alen  og  saa  tyk  som  en  Tønde 
slæbe  aisted  med  et  skælvende  Pigebarn,  alt  dette  foar  mig  til  at  briste 
ud  i  Latter. 

Men  da  skulde  Du  se  Opdagerne;  alle  som  en  i  Firspring  mod  mig; 
to  Kæmpekarle  griber  mig,  en  ved  hver  Skulder  og  saa  afsted  ned 
over  Torvet,  hen  til  Politistationen,  hvor  Folk  har  samlet  sig  i  tætte 
Skarer  for  at  se  Studenterne  passere  forbi:  „Se,  se  en  Russer,*  hvisker 
man  rundt  omkring,  „en  Anarkist.* 

Og  nu  er  jeg  her,  Kaja,  Chokoladen  smager  fortræffelig,  og  der 
mangler  kun  et  —  Verona. 

Man  har  forhørt  mig  og  maalt  mig.  Jeg  maa  straks  sige,  at  alle 
Funktionærerne  her  nede  paa  Stationen  er  meget  høflige;  de  optræder 
med  stor  Klogskab  og  Takt,  saa  at  man  ikke  føler  Lyst  til  at  fortrædige 
dem  mere  end  nødvendigt.  De  maalte  kun  Højden  paa  mig;  jeg  bad 
dem  om  at  lære  mig  Bertillons  Maalesystem;  det  vilde  de  ikke.  Det 
«r  kun  enkelte  af  Russerne,  der  er  blevet  maalte  helt  nøjagtigt  og  foto- 
graferede. 

Jeg  sagde  til  Assistenterne,  at  hvis  de  ikke  vilde  fotografere  mig, 
skulde  jeg  med  Fornøjelse  sende  dem  mit  Fotografi;  det  vilde  være 
mig  en  stor  Ære  at  komme  i  Forbryderalbummet  eller  blive  hængt  op 
paa  Væggen,  saa  mente  jeg  nok,  at  jeg  kom  i  godt  Selskab;  det  er  jo 
tit  de  mest  udmærkede,  ja  endogsaa  Genierne,  man  anbringer  den 
Slags  Steder,  som  f.  Eks.  Krapotkin  og  mange,  mange  andre. 

Først  kom  jeg  ind  i  et  Værelse,  hvor  jeg  som  sagt  blev  maalt  og 
forhørt,  og,  hvad  jeg  nær  havde  glemt,  hilst  med  Jubel  af  alle  mine 
Kammerater. 

Væggene  i  dette  Værelse  var  helt  overklistrede  med  Forbryderfoto- 
grafier, alle  mulige  Nationer,  alle  Typer  af  Forbrydere,  fra  Forbrydere, 
hvis  Ansigter  er  prægede  af  Skændselsgerninger,  til  de  eleganteste  Skik- 
kelser, om  hvem  det  er  umuligt  at  tro  noget  ondt;  men  Funktionærerne 
sagde  mig,  at  netop  disse,  var  de  værste  Mordere,  de  mest  raffinerede 
Kvindeskændere. 

Jeg  blev  stedet  for  Politiets  Chef  i  et  elegant  Værelse,  med  dob- 
belte Døre  betrukne  med  Filt.  I  Hjørnet  et  Skrivebord,  en  Protokol 
og  en  Skriver. 

„Vær  saa  venlig  at  tage  Plads,  Monsieur." 

Politipræfekten  en  ret  elegant,  alvorlig  Mand  bød  mig  en  Stol. 

(FortsrttesJ 

7. 

En  Maaned  efter  Studentermødet  tilbragte  det  yngste  Medlem  af 
Nutzhorns  Bande  paa  Opfordring  af  Vennen  Jens  Paludan-Muller  et 
Par  Uger  i  dennes  Hjem  hos  Forældrene  i  Nykjøbing  paa  Falster, 
hvor  Historikeren  Caspar  Paludan-Muller  dengang  var  Rektor  ved  den 
lærde  Skole.  Det  var  smukke  og  rige  Uger,  som  han  altid  senere 
mindedes  med  Taknemmelighed. 

Den  gamle  strenge  Fader  med  sit  Løvehoved  og  de  umaadelige  Bryji 
imponerede  ved  sin  Alvor  og  sin  Skarpsindighed,  noget  afsondret  fra 
Verden  som  han  var  ved  en  Tunghørhed,  der  var  Familiearv.  Husets 
værdige  Frue  tilhørte,  ogsaa  hun,  en  Familie,  der  havde  gjort  sit  Navn 
bekendt  i  dansk  Literatur;  hun  var  født  Rosenstand-Gøiske.  Jens  var 
en  hjertelig,  opmærksom  Vært,  Døtrene  hver  for  sig  sjældne  Mennesker 
med  Præget  af  at  tilhøre  en  Familie,  som  sad  inde  med  Landets 
højeste  Kultur;  den  ældste  var  kvindeligt  fin,  den  næstældste  havde 
med  sit  Romerinde-Præg  og  sit  Broncehoved  skøn  og  udpræget  Ejen- 
dommelighed ;  den  yngste  var  endnu  kun  en  elskværdig  ung  Pige.  Den 
kvindelige  Ungdom  i  Familien  ønskede  sig  bort  fra  Provinslivets  Ens- 
tonighed, og  Befrielsen  kom  for  den,  da  Faderen  udnævntes  til 
Professor  ved  Universitetet  i  Kjøbenhavn.  Over  hele  Familien  var 
der  udbredt  Hygge  og  et  Skær  af  sjælelig  Fornemhed.  I  Huset  op- 
droges to  unge,  vakre  Grever  Reventlow,  der  dog  endnu  kun  var 
halvvoksne  Drenge,  men  som  begge  senere  skulde  gøre  deres  Navne 
hæderligt  bekendte.  Mere  end  fyrretyve  Aar  derefter  har  den  ene  af 
dem.  Udgiveren  af  Stammemoderens  Papirer,  holdt  Forbindelsen  med 
Gæsten  i  det  Paludan-Miillerske  Hjem  vedlige. 

Ofte  kom  i  Huset  en  ung  Dansk  fra  Caracas  i  Venezuela,  Styrup 
ved  Navn,  af  sjælden,  næsten  kvindelig  Skønhed,  med  Øjne,  hvorom 
man  kunde  drømme.  Han  spilte  meget  smukt,  var  indtagende  blid  og 
følelsesfuld.  Efter  nogle  Aars  Ophold  i  Danmark  vendte  han  tilbage 
til  sin  Fødeby.  Hyppige  Gæster  i  Ferien  var  den  ovennævnte  Grøn- 
bek  med  sin  meget  smukke  Søster  og  anden  Ungdom  fra  Byen,  og 
Dagene  gik  hen  med  Ringspil  og  Fjerboldtspil,  Enkeleg,  Musik,  Van- 
dringer i  Haven  og  fornøjelige  Skovture. 

Fra  mange  Sider  traadte  Skønhed  i  forskellige  Skikkelser  Ynglingen 
i  Møde.  En  Dag  sagde  han  til  Jens:  Een  Skønhed  er  Skæret,  som 
Ungdommens  Sol  kaster  over  Skikkelsen;  den  forsvinder,  saasnart  den 
Sol  synker.  En  anden  er  indenfra  udpræget  Form,  Aandens  Værk; 
den  bliver,  saa  længe  Aanden  holder  sig  kraftig.  Men  den  højeste 
Skønhed  er  Samklang  af  de  to  Rytmer,  der  strides  om  Tilværelsen.  I 
denne  højeste  Skønheds  Brudenat  smelter  Aand  og  Natur  sammen  til  Et. 

Faa  Aar  derefter  maatte  den  gamle  Historiker  udgive  den  lille  Bog 
om  Gulland  med  det  dertil  knyttede  korte  Levnedsløb  som  Minde  om 
sin  ved  Sankelmark  Faldne  eneste  Søn,  og  atter  faa  Aar  efter  udgive 
Frederik  Nutzhoms  Oversættelse  af  Apuleius  som  Minde  om  Sønnens 
Ven,  den  ældste  Datters  Forlovede.  Ved  Udgivelsen  af  begge  disse 
Smaabøger  var  han  traadt  i  nærmere  Forhold  til  den  yngste  af  Sønnens 
Venner,  og  hans  Forhold  var  uanfægtet  venskabeligt  overfor  denne, 
indtil  i  Februar  Maaned  1872  en  Ytring  i  en  af  hans  tidligere  Gæsts 
Forsvarsartikler  trykte  ham  Pennen  i  Haanden  imod  ham.  Ytringen 
gik  ud  paa,  at  han  havde  Meningsfæller  endog  blandt  Præsterne  i 
Folkekirken.  Caspar  Paludan-Miiller  erklærede  det  offenlig  for  hans 
Pligt  at  nævne,  hvem  han  her  havde  tænkt  paa,  da  en  saadan  For- 
ræder ikke  burde  taales  i  Kirkens  Skød.  Da  den  unge  Forfatter 
naturligvis  ikke  vilde  optræde  som  Angiver,  nødtes  han  til  ved  sin 
Tavshed  at  paadrage  sig  Skinnet  af  at  have  ført  løs  Tale.  Dengang 
var  den  danske  Mand,  han  havde  havt  i  sine  Tanker  og  som  havde 
meddelt  ham  sin  Livsanskuelse,  nemlig  endnu  i  Live.  Det  var  afdøde 
Provst  Ussing,  i  sin  Tid  Præst  i  Mariager,  en  udmærket  fin  og  elsk- 
værdig Natur,  en  i  al  Stilhed  overbevist  Tilhænger  af  Ernest  Renan. 
En  norsk  Præst,  der  er  Meningsfrænde  af  ham,  lever  endnu. 

8. 

I  August  1863  indførte  Julius  Lange  sin  yngre  Ven  paa  en  Fodtur 
i  Nordsjælland  hos  sin  anden,  berømte  Morbroder,  Frederik  Paludan- 
Miiller,  som  havde  Sommerbolig  i  Fredensborg,  Han  var  af  en  fra 
Broderen  Caspar  ikke  lidet  forskellig  ydre  Type.  Den  enes  Særkende 
var  Vælde,  den  andens  Adel.  For  Frederik  Paludan-Miiller  som  Digter 
nærede  Ynglingen  den  dybeste  Beundring.  Han  hørte  til  de  sande 
Store  i  dansk  Literatur,  og  hans  Værker  havde  saaledes  næret  og 
formet  Ynglingens  Sjæleliv,  at  han  neppe  vilde  været  ganske  den 
samme  uden  at  have  læst  dem.  Det  var  ren  Lykke  at  have  Adgang 
til  hans  Hus  og  turde  nyde  godt  af  hans  Omgang.  Det  føltes  som  en 
Udmærkelse  at  være  blandt  de  faa,  han  værdigedes  at  indlade  sig  med, 
og  blandt  de  færre,  hvis  Fremtid  han  interesserede  sig  for.  Mon 
Ungdommen  nutildags  i  Danmark  beundrer  frembringende  Aander,  som 
disse  af  enkelte  beundredes  da?  Det  er  forsaavidt  neppe  muligt,  som 
der  ikke  for  Tiden  gives  nogen  nordisk  Kunstner  med  et  saad'ant  Præg 
af  udsøgt  Finhed,  som  Frederik  Paludan-Miiller, besad. 

De  Unge,  som  kom  til  ham,  havde  ønsket  ham  en  yngre,  smukkere 
Hustru  og  fandt  ikke  Fru  Charite,  som  hun  pudsigt  nok  hed.  Digteren 
ganske  værdig.  Med  Urette,  da  han  selv  var  fuldt  tilfreds  med  hende 
og  øjensynlig  helt  gik  op  i  et  Ægteskab,  der  havde  bidraget  sit  til  at 
isolere  ham  fra  Verden.  Hans  Hustru  var  end  mere  teologisk  sindet 
end  han  og  optraadte  anonymt  —  uden  at  nogen  anede  det  —  som 


Ynglingeaar  '  579 

religiøs  Forfatterinde.    Dog  var  hun  uden  Hensyn  til  Synsmaader  saare 
elskværdig  mod  Enhver,  der  havde  fundet  Naade  for  Digteréns  Øjne. 

Lidt  pinligt  eller  snurrigt  kunde  det  virke,  naar  hun  gav  sit  sikre 
Besyv  med  under  Samtalen  om  metafysiske  Spørgsmaal,  især  hvis  der 
var  unge  Mænd  tilstede,  som  havde  bedre  Begreb  om  dem  end  hun. 
En  saadan  var  Carl  Lange,  den  senere  medicinske  Professor,  der  med 
sin  udarbejdet  kløgtige  Pande  undertiden  sad  som  stum  Tilhører  til 
hendes  Udbrud.  En  Aften  fremkom  hun  med  den  Ytring  om  Leibniz's 
Monadelære,  at  hun  altid  havde  fundet  den  saa  uhyggelig.  Carl  Langes 
Ansigt  forblev  velbehersket,  da  Ytringen  faldt.  Men  da  de  yngre  tav, 
greb  Digteren,  som  ellers  sjældent  modsagde  hende,  ind  med  livlig 
Protest.  Ja,  min  kære  Veninde,  sagde  han,  om  den  er  uhyggelig,  véd 
jeg  ikke;  men  det  Eneste,  det  kommer  an  paa,  er  dog,  om  den  er  sand. 

Den  lille  gamle  tørre  Dame,  var  den  eneste  af  sit  Køn,  med  hvem 
Digteren  var  intim.  Paa  alle  andre,  nok  saa  unge  og  skønne,  Kvinder 
saa  han  blot  som  paa  Kunstværker.  Men  hans  Glæde  ved  dem  klædte 
ham  netop  fordi  den  var  saa  usanselig.  En  Aften,  da  han  gav  et  lille 
Gilde  til  Ære  for  den  svenske  Malerinde,  Frøken  Ribbing,  en  sjælden 
Skønhed,  opfordrede  han  hende  til  at  stille  sig  ved  Siden  af  Bysten  af 
Venus  fra  Milo  for  at  Ligheden,  der  virkelig  forefandtes,  kunde  blive 
øjensynlig.  Hans  uskyldige,  begejstrede  Glæde  over  denne  Lighed  var 
hjertevindende. 

9. 

To  andre  berømte  Personligheder,  med  hvem  den  unge  Student  en 
Smule  senere  for  første  Gang  traf  sammen,  var  Bjørnstjerne  Bjørnson 
og  Magdalene  Thoresen. 

Bjørnson  lærte  han  at  kende  i  det  Nutzhornske  Hus,  hvor  Sønnen 
Ditlev  var  en  lidenskabelig  Beundrer  af  ham.  Hans  Kong  Sverre  fra 
Aaret  1861  havde  beredt  en  Skuffelse;  men  hans  Sigurd  Slembe  fra 
det  følgende  Aar  betog  Ungdommens  Sind  ved  ny  og  stor  Poesi. 
Bjørnson  var  selskabeligt  som  i  Literaturen  en  Kraftskikkelse,  selvsikker, 
højrøstet,  aabenmundet,  meget  ejendommelig  i  alle  sine  Udtalelser  og 
ved  den  Vægt,  han  forstod  at  give  det  Sagte.  Hans  Væsen  skurrede 
en  Smule  mod  den  mere  dæmpede  Stil  i  Kjøbenhavn;  han  gjorde  Ind- 
tryk af  et  stort,  hærdebredt,  meget  forkælet  Barn.  I  Pressen  blev  alt» 
hvad  han  skrev  og  foretog,  udbasunet  af  Datidens  ledende  Kritiker,  der 
havde  en  egen  udæskende  Maade  at  rose  Bjørnson  paa,  endskønt 
dennes  Evne  ikke  for  Alvor  bestredes  af  Nogen.  De  nationalliberale 
Førere,  Alfred  Hage,  Carl  Ploug  osv.,  havde  aabnet  ham  deres  Huse 
og  Hjerter.  Det  hed  sig,  at  Heiberg  i  sin  Tid  havde  holdt  sig  tilbage; 
den  gamle  fine  Mand  skulde,  lidt  forfærdet  over  det  unge  Genis  noget 
støjende  Væsen  overfor  Krieger  have  ytret  Betænkelighed  ved  at  ind- 
byde ham.  Paa  Kriegers  spøgende  Bemærkning:  Ih  hvad!  det  er  en 
ung  Mand;  han  skal  løbe  Hornene  af  sig,  sagdes  Heiberg  at  have 
svaret:     „Rigtigt!  det  skal  han!  men  ikke  i  min  Dagligstue.     Det  er 

ikke  et  Sted,  hvor  man  løber  noget  af  sig.**  Nu  var  Fru  Heiberg 
imidlertid  fuld  af  Beundring  for  ham  og  vistnok  stærkt  indtaget  i  ham. 

I  en  Kres  af  Yngre  forstod  Bjørnson  bedre  at  tale  end  at  samtale. 
Han  kom  undertiden  med  vel  raske,  affærdigende  Udtalelser,  f.  Eks. 
haarde  Domme  over  dansk  Musik,  Heyses  fraregnet,  Domme,  der  ikke 
var  baarne  af  tilstrækkelig  Sagkundskab.  Men  meget  af,  hvad  han  sagde, 
røbede  den  aandelige  Magthaver,  hvis  Selvfølelse  vel  nu  og  da  kunde 
tirre,  men  i  Grunden  var  hjemlet.  Han  fortalte  ualmindelig  godt,  med 
maleriske  Tillægsord,  der  huskedes  i  det  korrekte  Kjøbenhavn,  talte  om 
Ulves  gule  Hyl  og  deslige.   Alt  i  Alt  var  hans  Holdning  en  Sejerherres. 

Han  hævdede  en  Poesi,  der  var  Syn  og  Sag,  vurderede  derfor 
lidet  en  Poesi,  der  som  Paludan-Mullers  v^r  Tanke-  og  Formkunst, 
misbilligede  djærvt  hos  sin  unge  danske  Bekendt  Beundringen  for  den. 

10. 

Det  var  ogsaa  gennem  Frederik  Nutzhorn,  at  den  unge  Begynder 
i  Livets  vanskelige  Kunst  lærte  Fru  Magdalene  Thoresen  at  kende. 
Deres  første  Samtale  fandt  Sted  en  Sommerdag  under  aaben  Himmel 
ude  paa  Klampenborg  Badeanstalt.  Skønt  Fru  Thoresen  da  var  vel 
46  Aar  gammel,  kunde  hendes  brunlige,  varme  Hudfarve  godt  taale  at 
ses  i  Dagens  stærkeste  Lys.  Hendes  Hoved  med  det  svære,  mørke 
Haar  var  sydlandsk  smukt,  hendes  Mund  saa  frisk  som  en  ganske  ung 
Kvindes;  hun  havde  straalende,  usædvanlige  Øjne.  Legemet  var  lidt 
svært,  Gangen  lidt  tung,  Holdning  og  Bevægelser  ungdommeligt  livfulde. 

Hun  var  mærkeligt  meddelsom,  aaben  og  hjertelig,  tilbøjelig  til  ikke 
ringe  Overspændthed  i  sin  Tale.  Hun  havde  da,  oprindeligt  tilskyndet 
af  de  Bjørnsonske  Bondenoveller,  udgivet  sine  første  Fortællinger, 
Studenten  og  Signes  Historie,  der  halvvejs  tilhørte  den  norske,  halv- 
vejs den  danske  Literatur  og  var  blevne  modtagne  med  Velvilje.  Hun 
var  en  Fiskerdatter  fra  Fredericia,  der  efter  at  have  gennemgaaet  haarde 
og  blide  Skæbner,  staaet  mange  betydelige  Mænd  og  Kvinder  nær,  nu 
hørte  til  Samtidens  anerkendte  Personligheder.  Ogsaa  hun  var  saare 
vel  optaget  og  meget  paaskønnet  i  Fru  Heibergs  Kres. 

I  Forhold  til  hende  som  Kvinde  var  den  unge  Studerende  med 
hvem  hun  nu  stiftede  Bekendtskab,  boglærd  og  kundskabsrig.  Hendes 
egen  Dannelse  var  saare  spredt.  Hans  Ungdom  interesserede  hende, 
og  hun  knyttede  ham  ved  sin  varme  Interesse  til  sig  for  h^le  det  næste 
Femaar,  i  hvilket  hun  opholdt  sig  i  Danmark.  Snart  skænkede  hun 
ham  sin  Fortrolighed,  og  var  denne  end  ikke  en  ubetinget,  saa  havde 
dog  aldrig  før  en  Kvinde  saaledes  meddelt  sig  til  ham,  mindst  en 
moden  og  højtbegavet.  Denne  Kvinde  havde  følt  stærkt  og  grublet 
meget;  hun  havde  levet  et  rigt  pg  bevæget  Liv:  men  Alt,  hvad  hun 
havde  oplevet,  havde  hun  romantiseret.  Hendes  digteriske  Anlæg  gik 
ud  paa  det  Sublime.  Hun  var  helt  sanddru,  vilde  egenlig  ikke  be- 
smykke, men  hun  saa  dels  af  Stolthed,  dels  af  Fantasteri,  Alt  fra  det 

Største  til  det  Mindste  under  skøntfarvende  og  forstørrende  Glar,  saa 
en  Oversættelse  af  hendes  Meddelelser  til  Hverdagslivets  Sprog  blev 
saare  vanskelig,  og  naar  Hverdagen  anedes  gennem  Meddelelsen,  kunde 
man  ikke  gengive  denne  i  Hverdagslys  og  med  Hverdagsmaalestok 
uden  at  saare  Fremstillerinden  paa  det  Føleligste.  Af  den  Aarsag 
vovede  Ynglingen  aldrig  blandt  sine  Essays  at  optage  en  lille  Levneds- 
tegning af  hende,  nedskrevet  ganske  som  hun  selv  havde  idealiseret 
Hændelserne  for  ham,  en  af  de  første  Artikler  han  lod  trykke. 

Hun  saa  stærke  Naturer,  rige  og  dybe  Naturer  i  tarvelige  eller 
forfejlede  Eksistenser.  Hun  saa  omvendt  paa  Grund  af  manglende 
Skarpsyn  stundom  lutter  Utilstrækkelighed  hos  Væsener  med  omfattende 
Aandsgaver;  saaledes  fandt  hun  paa  dette  Tidspunkt  sin  Svigersøn 
Henrik  Ibsen,  der  endnu  ikke  dengang  var  kendt  og  berømt,  ufuld- 
komment begavet  som  Digter.  Hvad  han  skriver,  er  fladt  som  en 
Tegning,  sagde  hun.  Eller  hun  sagde:  Han  burde  være  mer  end 
Kierkegaards  Medarbejder.  Først  langt  senere  opdagede  hun  hans 
Geni.  Til  Gengæld  dyrkede  hun  Bjørnson  med  forelsket  Begejstring, 
og  det  var  hende  en  Sorg;  at  han  netop  da  havde  trukket  sig  stærkt 
tilbage  fra  hende. 

Uklare  Følelser  frastødte  hende  ikke,  men  al  skarp  og  spids  For- 
stand. Hun  var  helt  og  holdent  en  romantisk  Sjæl.  Franskhed  var 
hende  imod;  den  franske  Klarhed  syntes  hende  overfladisk;  hun  fandt 
Dybden  i  det  nordiske,  særligt  i  det  norske,  sluttede  og  ordknappe 
Væsen.  Længe  havde  hun  famlet  sig  frem  uden  at  kunne  gøre  sig 
Rede  for  sine  Evners  Beskaffenhed.  Hendes  Mand,  der  havde  gjort 
alt,  hvad  han  formaaede,  for  hendes  Uddannelse,  havde  endog  en  Tid 
lang  indbildt  sig  og  maaske  hende,  at  hendes  Evner  gik  i  Retning  af 
Baggesens.     Nu  havde  hun  fundet  sit  Kald  og  sin  Vej  i  Literaturen. 

I  alle  Spørgsmaal  om  rene  Tanketing  var  hun  umaadeligt  uklar. 
Hun  var  Kristen  og  Hedning  med  lige  Oprigtighed,  Kristen  af  et  fuldt 
Hjerte  og  med  ærligt  Hang  til  at  tro.  Hedning  i  sin  Uvilje  mod 
nogensomhelst  Livs-  eller  Natur-Fornegtelse.  Hun  sagde  gerne,  at  hun 
elskede  Kristus  og  Eros  lige  højt,  eller  vel  endog,  at  de  for  hende 
betydede  et  og  det  samme.  For  hende  var  Kristendommen  det  Ny, 
det  Moderne,  i  Modsætning  til  en  ældre  Tids  Rationalisme,  saa  Kristen- 
dom og  moderne  Livsanskuelse  overhovedet  for  hende  smeltede  sammen 
til  Enhed. 

Hun  var  en  dybtkvindelig  Natur,  hvori  der  var  Grøde.  I  sit 
Væsens  Frugtbarhed  var  hun  fri  for  al  Selvovervurdering.  En  smuk 
og  sund  Selvfølelse  lagde  hun  kun  for  Dagen,  naar  hun  forestilte  sig, 
at  Nogen  vilde  give  sig  til  at  dømme  og  miskende  hende  for  Hand- 
linger eller  Begivenheder  i  hendes  Liv,  med  Hensyn  til  hvilke  hun 
selv  alene  følte  sig  Dommer.  Da  kunde  hun  i  stærke  Udtryk  hævde, 
at  hun  ved  egen  Kraft  havde  hævet  sig  fra  en  ringe  og  udsat  Stilling 
til  Jævnhøjde  med  Samtidens  bedste  Mænd  og  Kvinder.     Selv  over- 


582  Georg  Brandes 

Strømmende  i  sit  Følelsesliv  og  ædelt  anlagt  trængte  hun  til  Kærlighed 
og  Velvilje  og  gav  mangefold  igen  hvad  hun  modtog.  Følte  hun  sig 
som  Genstand  for  kolde  og  stikkende  lagttagerblikke,  blev  hun  ulykkelig 
og  stum;  men  var  hun  tryg  og  mødte  hun  ingen  Kulde,  var  hun  lutter 
Varme  og  Sværmeri,  dog  ikke  saaledes,  at  selve  Sværmeriet  var  uden  Kritik. 

Hun  kunde  overvurdere  og  undervurdere,  men  var  lige  fuldt  en 
fin,  næsten  genial  Sjælekender,  der  stundom  overraskede  ved  de 
træffende  Ting,  hun  sagde,  og  forbavsede  ved  sit  rigtige  Skøn  i  vanske- 
lige, psykologiske  Tilfælde.  Hun  forstod  f.  Eks.  som  faa  den  store 
Kunstnerinde,  den  fine  Kokette  og  den  gamle  Jomfru  i  Fru  Heiberg. 

Hun  havde  ingen  moralske  Fordomme;  havde  skrevet  Signes 
Historie  som  en  Protest  mod  vedtagen  Moral;  men  ikke  desmindre 
var  hun  helt  gennemtrængt  af  kristeligthumane  Sædelighedsbegreber, 
og  der  laa  intet  Oprørsk  i  hendes  Natur. 

løvrigt  var  hun  langt  mere  Kvinde  end  Forfatterinde.  Hendes 
Natur  var  tropisk  i  Sammenligning  med  Fru  Charite  Paludan-Miillers 
Nordpolsnatur.  Hun  levede  ikke  i  virkelighedsfjerne  Forestillinger, 
men  i  Følelse  og  Lidenskab,  optagen  af  Kærlighed  og  Beundring, 
Skinsyge  og  Uvilje.  Som  Kvinde  var  hun  lykkelig  ved  enhver  Ytring 
af  Glæde  over  en  af  hendes  Bøger,  der  kom  hende  for  Øje  eller  Øre, 
og  saa  gerne  Hundreder  af  Ligesindede  bag  den  enkelte  unge  Mand, 
der  ukendt  sendte  hende  et  begejstret  Takkebrev.  Som  Kvinde  var 
hun  ogsaa  smertelig  berørt  af  Ligegyldighed,  der  dog  sjældent  mødte 
hendes  varme  Sind. 

Overfor  denne  rigtudrustede  Kvinde  blev  Ynglingen  sig  forsaavidt 
ny,  som  han  under  Samtalerne  med  sin  halvt  moderlige  Veninde  kom 
til  at  fornemme  sig  som  et  forholdsvis  koldt  Væsen,  der  sammen- 
lignelsesvis  tog  sig  lidt  tørt,  ufrugtbart  og  fantasiløst  ud,  et  Væsen  med 
skarpt  tilslebne  Tanker. 

Hans  Veninde  sammenlignede  ham  en  Dag  med  en  uantændt  Glas- 
Lysekrone,  der  hængende  mellem  flere  andre,  hvis  Lys  alle  var  tændte, 
havde  Ildskæret  paa  alle  sine  Krystallers  talrige  Facetter,  skønt  den 
selv  bestod  af  lutter  kolde,  glatte,  blanke,  slebne  Prismer. 

Saaledes  kom  han  under  Omgangen  med  Magdalene  Thoresen  til 
at  se  sig  selv  i  et  nyt  Lys,  naar  han  saa  sig  med  hendes  Øjne,  og 
mer  end  nogensinde  følte  han  sig  slaaet  af,  hvor  uensartede  Dommene 
over  ham  vilde  lyde,  ifald  hpns  forskellige  Venner  og  Bekendte  hver 
for  sig  skulde  skildre  ham,  som  de  saa  ham.  For  Fru  Thoresen  var 
han  Forstandsmenneske,  for  andre  Lidenskabsmenneske,  for  atter  andre 
Viljesmenneske.  Hos  Nutzhoms  gik  han  under  Navnet:  den  beskedne 
B.,  andensteds  gjaldt  han  for  ærgerrig  af  Selvfølelse;  nogle  opfattede 
ham  som  et  blødt  Gemyt,  andre  saa  i  ham  en  stridigt  Vantro. 

I  alt  dette  laa  en  Opfordring  til  selv  at  naa  fuld  Klarhed  over  sit 
virkelige  Væsen.  Frugterne  af  hans  Arbejde  maatte  vise  ham,  hvad  og 
hvorledes  han  var. 


Retsreformen  i  Landstinget. 

Af  H.  Munch-Petersen. 


Det  store  Forslag  til  en  indgribende  Reform  af  hele  vor  Retspleje 
er  nu  rykket  ind  i  sin,  som  det  maa  antages,  sidste  Fase.  Efter  at  det  i 
forrige  Rigsdagssamling  var  blevet  vedtaget  af  Folketinget,  har  nu  og- 
saa  Landstinget  givet  det  sin  Tilslutning.  Samtidig  har  dette  dog  fore- 
taget forskellige  Ændringer  i  Folketingets  Affattelse,  saa  at  Behandling 
i  et  Fællesudvalg  sikkert  vil  vise  sig  nødvendig,  og  det  er  da  Resul- 
tatet af  Forhandlingerne  i  dette,  •  der  vil  blive  afgørende  for  Forslagets 
endelige  Skæbne.  Da  Afgørelsens  Time  saaledes  nærmer  sig,  vil  det 
maaske  kunne  have  nogen  Interesse  lidt  nærmere  at  undersøge  Karak- 
teren af  de  Ændringer,  Landstinget  har  gjort,  og  de  Tvistpunkter,  der 
saaledes  er  kommet  Tingene  imellem.  Det  er  dette,  som  her  skulde 
forsøges,  dog  kun  med  Hensyn  til  nogle  Hovedpunkter,  som  kan 
siges  at  være  ikke  blot  af  juridisk,  men  af  mere  almindelig  Betydning. 


I 

*  Hvad  den  ydre  Retsorganisation  angaar,  paabyder  Grundloven,  at 
Retsplejen  skal  adskilles  fra  Forvaltningen.  Det  er  nemlig  blevet  anset 
for  farligt  for  Dommerstillingens  Renhed  og  Uafhængighed,  at  (saaledes 
som  det  nu  sædvanlig  er  Tilfældet  udenfor  København)  den  samme 
Mand,  der  er  Dommer,  befatter  sig  med  en  Mængde  andre  Sager,  idet 
han  f.  Ex.  tillige  er  Borgmester,  Politimester,  Lægdsforstander  og  be- 
klæder adskillige  andre  administrative  Hverv.  Begge  Tingene  er  da 
ogsaa  enige  om  til  Efterkommeise  af  Grundlovens,  Bud  at  indføre  en 
Ordning,  hvorefter  der  bliver  særlige  Dommere  til  at  varetage  Rets- 
plejen og  særlige  Politimestre,  eller,  som  de  efter  Folketingets  Forslag 
skal  benævnes,  „Sysselmænd"  til  at  besørge  de  administrative  Forret- 
ninger. Men  med  Hensyn  til  den  nærmere  Bestemmelse  af  Virk- 
somhedsomraadet  for  de  to  Slags  Embedsmænd  er  der  Uenighed  mel- 
lem Tingene.  Af  forskellige,  nærmest  udvortes  Hensigtsmæssigheds- 
hensyn  ønsker  nemlig  Folketinget  at  henlægge  hele  Tinglæsningsvæsenet 
og  alle  Foged-,  Skifte-  og.  Auktionsforretninger,  der  hidtil  har  udgjort 
en  Del  af  Retsplejen,  til  den  forvaltende  Virksomhed.  Dette  modsætter 
imidlertid  Flertallet  i  Landstinget  sig,  og  sikkert  med  god  Grund.  Det 
kunde  vel  synes  at  være  af  blot  teoretisk  Interesse,  om  disse  Forhold 
juridisk  blev  behandlede  paa  den  ene  eller  anden  Maade.  Men  det  er 
langt  fra  at  forholde  sig  saaledes,  tværtimod  vil  den  af  Folketinget  fore- 
slaaede  Ordning  ogsaa  praktisk  set  betegne  et  skæbnesvangert  Tilbage- 
skridt fra  det  Retsstandpunkt,  hvortil  vi  gennem  Aarhundreders  Udvik- 
ling har  hævet  os.  Dette  bliver  klart,  naar  man  betænker,  hvorledes 
Folketingets  Forslag  (hvortil  Justitsministeren  har  sluttet  sig)  vil  føre 

til,  at  Borgerne  med  Hensyn  til  saa  vigtige  og -i  deres  hele  Existens 
indgribende  Spørgsmaal  som,  om  der  skal  Foretages  Udpantning  eller 
Arrest  hos  dem,  om  de  med  Magt  skal  sættes  ud  af  deres  Lejlighed, 
ja  endogsaa,  om  de  skal  bringes  i  Gældsfængsel  eller  erklæres  fallit, 
væsentlig  vil  blive  unddraget  Domstolenes  Værn  og  blive  undergivet 
den  rene  Politivilkaarlighed. 

Et  andet  Stridspunkt  er  Spørgsmaalet  om  de  saakaldte  „Kom- 
munedommere"",  som  Folketinget  foreslaar  indført  til  Behandling  af 
visse  mindre  Sager,  hvad  derimod  Landstinget  ikke  vil  gaa  med  til. 
Der  lader  sig  sikkert  heller  ikke  anføre  andet  for  denne  Institution 
end  Principet  „billig  og  slet**.  At  <faa  det  praktiske  Livs  Mænd  i 
videst  muligt  Omfang  knyttet  som  medvirkende  til  Retsplejen,  vil  kun 
betegne  en  stor  Gevinst.  Men  at  overlade  Paadømmeisen  af  en  Sag 
udelukkende  til  dem,  synes  under  vor  Tids  Retsudvikling  næsten 
uforsvarligt,  saavist  som  der  ved  al  dømmende  Virksomhed  kommer  et 
teknisk  juridisk  Moment  frem,  som  alene  Folk,  der  særlig  er  uddan- 
nede og  indøvede  dertil,  vil  kunne  klare.  Sager  af  ringe  Værdi  vil  for 
Smaafolk  kunne  betyde  lige  saa  meget  som  større  Processer  for  andre 
og  synes  derfor  ikke  at  burde  behandles  paa  en  Maade,  som  paa  For- 
haand  udelukker  enhver  Garanti  for  et  retfærdigt  Resultat. 

De  øvrige  Uoverensstemmelser,  der  paa  dette  Omraade  gør  sig 
gældende  mellem  Tingene,  er  ikke  af  stor  Betydning.  Dette  gælder 
saaledes  om  det  Spørgsmaal,  om  der  til  Behandlingen  af  større  Straffe- 
sager, saaledes  som  Landstinget  foreslaar,  skal  kræves  5  Dommere, 
eller  man,  som  Folketinget  mener,  kan  nøjes  med  3.  Der  er  sikken 
ingen  Grund  til  at  antage,  at  der  skulde  opnaas  nogen  synderlig  større 
Garanti  for  Afgørelsens  Retfærdighed  ved  at  fordre  det  større  Tal,  idet 
tværtimod  de  enkelte  Dommeres  personlige  Ansvarsfølelse  skærpes, 
naar  de  ikke  er  for  mange  om  Afgørelsen. 

Heller  ikke  nogen  Betydning  i  Forhold  til  den  Bevægelse,  som  er 
blevet  rejst  derom,  har  det  Spørgsmaal,  om  man,  som  Landstinget  — 
for  at  imødekomme  et  derom  fremsat  Ønske  fra  Handelsstanden  — 
foreslaar,  vil  bevare  den  københavnske  Sø-  og  Handelsret  som  selv- 
stændig Ret  eller  med  det  oprindelige  Forslag,  som  Folketinget  havde 
tiitraadt,  lade  den  gaa  op  som  Bestanddel  i  de  almindelige  Retter. 
So-  og  Handelsrettens  Bevarelse  er  vistnok  jiærmest  kun  en  i  og  for 
sig  ganske  naturlig  Ambition  for  Handelsstanden,  praktiske  Grunde  af 
nogen  synderlig  Vægt  synes  der  ikke  at  kunne  anføres  derfor.  Og 
derimod  taler  ikke  blot  den  større  Simpelhed  i  Retsorganisationen,  som 
man  ellers  kunde  opnaa,  men  ogsaa  den  Ulighed  i  Lovens  Anvendelse, 
som  let  kan  flyde  af  saadanne  Særretter,  og  som  gør,  at  Bevægelsen 
i  den  nyere  Tid  overalt  gaar  imod  dem.  Der  er  heller  ikke  nogen 
Tvivl  om,  at  So-  og  Handelsrettens  nøje  Tilknytning  til  den  alminde- 
lige Retsorganisation  endogsaa  vilde  kunne  have  sin  positive  Nytte,  idet 
den  nemlig  gennem  det  gode  Exempel  vilde  kunne  virke  til,  at  den  mundt- 

lige  Procedure,  som  jo  allerede  længe  har  været  udviklet  ved  denne 
Ret,  og  som  nu  ved  Reformen  skal  gøres  almindelig,  virkelig  bliver  til 
Realitet. 

Af  betydelig  større  Interesse  end  Sø-  og  Handelsrettens  formelle 
Stilling,  er  Spørgsmaalet  om  dens  reelle  Sammensætning.  Der  er  her 
særlig  et  Forhold,  som  Opmærksomheden  skal  henledes  paa,  da  man 
ellers  ikke  synes  at  have  haft  tilstrækkelig  Øje  for  det.  Det  er  Be- 
handlingen af  de  søretlige  Straffesager.  Denne  skal  ligesom  nu  foregaa 
for  Formanden  med  2  søkyndige  Meddommere,  men  disse  skal  altid 
være  Skibsførere  (eller  Marineofiicerer).  Da  de  fleste  af  disse  Sager 
jo  angaar  Matroser,  Fyrbødere  og  lignende  underordnede  Søfolk,  frem- 
kommer der  det  principielt  betænkelige  Forhold,  at  disse  ofte  vil  blive 
dømte  af  Mænd,  der  i  flere  Retninger  staar  som  deres  naturlige  Kon- 
traparter. For  at  sikre  en  retfærdig  Afgørelse  maa  det  kræves  (saa- 
ledes  som  det  jo  allerede  til  en  vis  Grad  er  Tilfældet  i  Stridigheder 
mellem  Arbejdere  og  Arbejdsgivere)  at  begge  de  modstridende  Inter- 
essesfærer bliver  ligelig  repræsenterede,  saa  at  Retten  i  saadanne  Sager 
altsaa  kommer  til  at  bestaa  af  en  Kaptejn,  en  menig  Sømand  og  en 
Jurist  som  Formand.  Ved  Søretterne  udenfor  København  er  der  efter 
Loven  ingen  Nødvendighed  for,  at  Meddommerne  skal  være  Skibs- 
førere, men  sædvanlig  vil  de  dog  sikkert  ogsaa  der  blive  taget  fra  den 
Kreds. 

II. 

Gaar  vi  nu  over  til  den  borgerlige  Retspieje,  der  indeholder 
Reglerne  om,  hvorledes  man  ved  Retten  skal  forfølge  sine  private 
Krav,  træffer  vi  heller  ikke  her  noget  vigtigere  Punkt,  hvorom  der 
kan  siges  at  herske  principiel  Uenighed.  Man  er  fra  alle  Sider  enig 
om,  at  den  nuværende  skriftlige  Procesform,  der  sluger  en  Mængde 
Tid  og  gør  hele  Rettergangen  tung,  stiv  og  kunstig,  skal  afløses  af  den 
mundtlige  Procedure,  hvorved  Borgerne  paa  en  langt  hurtigere, 
jævnere  og  naturligere  Maade  vil  hjælpes  til  deres  Ret.  Af  ikke  ringe 
Betydning  vil  det  her  være,  at  ifølge  det  saakaldte  „Umiddelbarheds- 
princip"  Vidnerne  —  forsaavidt  det  da  ikke  i  det  enkelte  Tilfælde 
maatte  medføre  ganske  uforholdsmæssigt  Besvær  og  Bekostning  — , 
skal  møde  frem  for  den  dømmende  Ret;  denne  vil  ved  saaledes  selv 
at  se  og  høre  Vidnerne  kunne  faa  et  ganske  anderledes  Begreb  om 
Sagen  end  nu,  hvor  den  ofte  maa  nøjes  med  skriftlige  Referater  af,  hvad 
de  har  sagt.  Og  navnlig  vil  det  betegne  et  stort  Fremskridt,  at  der 
aabnes  Mulighed  for  at  faa  Parterne  selv,  som  jo  maa  antages  at  kende 
Sagen  bedst,  indkaldt  til  at  afgive  personlig  Forklaring,  medens  de  nu 
sædvanlig  skjuler  sig  bag  deres  Sagførere  og  maaske  nøjes  med  at  give 
dem  halv  Besked. 

Ved  den  mundtlige  Procesform  bliver  ogsaa  Dommeren  først  sat  i 
Stand    til   at   lede  Sagens  Behandling,  medvirke  til  dens  Oplysning  og 

med  Virkning  forhindre,  at  den  forhales  uden  Grund.  Den  Offent- 
lighed; hvorunder  al  Retspleje  bør  foregaa,  vil  ogsaa  først  da  faa 
praktisk  Betydning  i  Modsætning  til  nu,  hvor  der  sædvanlig  ikke  fore- 
gaar  andet  i  Retten  end  Aflevering  af  nogle  skriftlige  Indlæg.  Og  den 
offentlige  Votering,  for  hvilken  saa  vægtige  Grunde  taler*),  vil  da  ind-  ^ 

føje  sig  som  et  naturligt  Led,  mens  den  vilde  være  uden  synderlig 
praktisk  Mening,  naar  hele  Dommens  Grundlag  laa  skjult  i  Akterne. 

Alle  disse  Goder  følger  direkte  og  indirekte  med  den  mundtlige 
Proces.  Men  de  lader  sig  ogsaa  alene  opnaa  ved  dennes  Indførelse. 
At  vente  sig  nogen  virkelig  Forbedring  af  vor  Retspleje,  naar  man 
bevarede  det  skriftlige  Grundlag  og  nøjedes  med  at  fjænie  enkelte  ud- 
vortes Mangler  og  Skavanker  —  det  vilde,  som  Erfaringen  fra  Lande, 
hvor  man  har  prøvet  paa  noget  saadant,  klart  viser,  være  fuldstændig 
haabløst. 

I  Principet  er  der  som  sagt  ogsaa  Enighed  herom;  det  er  kun  ved 
den  nærmere  Gennemførelse  af  Ordningen  paa  det  nye  Grundlag,  at 
der  kommer  nogle  Nuancer  frem. 

Pligten  til  at  vidne  vil  let  kunne  komme  i  Strid  med  Vidnets  egne 
Interesser.  Men  paa  dette  Punkt  er  Folketingets  Forslag  meget  strængt, 
idet  Vidnesbyrd  alene  skal  kunne  nægtes,  naar  Besvarelsen  af  et 
Spørgsmaal  maa  forudsættes  at  ville  „udsætte  Vidnet  selv,  dets  Ægte- 
fælle, Forældre  eller  Børn  for  Tab  af  borgerlig  Agtelse  eller 
Velfærd".  Derimod  skal  efter  Landstingets  Forslag  ogsaa  Udsigten 
til  at  lide  „et  væsentligt  Formuetab  eller  anden  hermed  i  Klasse 
staaende  Skade"  være  tilstrækkelig  til  at  fritage  for  Vidneforklaring  i 
borgerlige  Sager.  Paa  den  anden  Side  ønsker  Folketinget  for  at 
værne  om  den  ægteskabelige  Fortrolighed  ubetinget  at  fritage  et  Vidne 
fra  at  forklare  om,  hvad  dets  Ægtefælle  har  meddelt  det;  saa  vidt  vil 
derimod  ikke  Landstinget  gaa,  men  alene  hjemle  Fritagelse,  forsaavidt 
Forklaring  om  saadanne  Meddelelser  virkelig  vilde  kunne  skade  Ægte- 
fællerne selv. 

Under  Behandlingen  i  Rigsdagen  har  det  Spørgsmaal  fremkaldt  en 
livlig  Debat,  i  hvilket  Omfang  man  skulde  kræve  religiøs  Ed  af  Vid- 
nerne, og  om  denne  Ed  da  skulde  aflægges  før  eller  efter  Forklaringen. 

Hvad  nu  det  sidste  Spørgsmaal  angaar,  maa  det  sikkert  siges  ikke 
at  være  af  nogen  synderlig  Betydning.  Under  en  mundtlig  Proces- 
form vil  det  sædvanlig  falde  naturligst,  saaledes  som  Forholdet  ogsaa 
er  i  de  fleste  fremmede  Lande,  at  foretage  Edsfæstelsen  strax  og  der- 
efter lade  Afhøringen  foregaa  uden  videre  Formaliteter.  Men  for  at 
vente  med  Edsaflæggelsen  taler  bl.  a.,  at  man  da  maaske  helt  vil  kunne 
spare  Eden,  hvor  det  nemlig  efter  Forklaringens  Indhold  synes  over- 
flødigt eller  betænkeligt  at  modtage  den.  Under  Behandlingen  af  For- 
slaget har  da  ogsaa  Standpunkterne  skiftet  stærkt;    Resultatet  er  fore- 


*)  Jfr.  Højesteretssagfører  Ernst  Møllers  Afhandling  her  i  Tidsskriftet  S.  417. 

løbig  blevet,  at  der  saavel  i  Landstinget  som  i  Folketinget  har  vist  sig 
Flertal  for  den  Ordning  at  lade  Bekræftelsen  ske  efter  Afhøringen. 

Af  betydelig  større  almenmenneskelig  Interesse  er  derimod  det 
Spørgsmaal,  om  et  Vidne  skal  kunne  tvinges  til  at  aflægge  Ed,  selv 
om  det  slet  ingen  Religion  maatte  have,  eller  det  maatte  anse  det  for 
stridende  mod  sin  religiøse  Overbevisning  at  sværge.  Efter  det  op- 
rindelige Udkast,  som  en  Regeringskommission  havde  udarbejdet,  kunde 
et  Vidne,  naar  det  blot  erklærede,  at  „det  ifølge  sin  religiøse  Tro  ikke 
turde  aflægge  Ed,  eller  at  det  overhovedet  ikke  havde  nogen  religiøs 
Tro",  faa  Lov  til  i  Stedet  for  at  afgive  en  Forsikring  „paa  Ære  og 
Samvittighed**.  Efter  lange  Forhandlinger  i  Folketinget  fastholdt  man 
ihvertfald  teoretisk  denne  Tanke,  men  føjede  rigtignok  nogle  besyn- 
derlige Betingelser  til,  —  f.  Ex.  at  man,  naar  man  vilde  benytte  sig  af 
denne  Ret,  ikke  blot  engang,  men  hvert  andet  Aar  (!)  skulde  møde  op 
paa  Retskontoret  og  her  for  mulige  Vidneførslers  Skyld  afgive  Erklæ- 
ring om,  at  man  ikke  kunde  aflægge  Ed  —  saa  at  Fritagelsen  sikkert 
ikke  vilde  faa  stor  praktisk  Betydning.  Ogsaa  denne  Bestemmelse 
har  imidlertid  Landstinget  strøget  og  bestemt,  at  enhver,  der  er  Med- 
lem af  et  Trossamfund,  for  hvilket  der  haves  en  Edsformular,  altsaa 
f.  Ex.  alle,  som  hører  til  Folkekirken,  skal  aflægge  Ed  uden  Hensyn 
til  mulige  religiøse  Betænkeligheder. 

Man  kunde  dog  sikkert  uden  at  frygte  nogen  Skade  for  den  al- 
mindelige Retssikkerhed  have  taget  saa  meget  Hensyn  til  den  enkeltes 
religiøse  Frihed,  at  man  fritog  ham,  naar  han  erklærede  det  for  stri- 
dende mod  sin  religiøse  Opfattelse  at  aflægge  Ed.  I  Norge  har  man 
i  en  Aarrække  haft  en  saadan  Ordning,  og  den  vides  ikke  at  have 
medført  nogensomhelst  betænkelig  Følge.  Betegnende  i  saa  Henseende 
er  det  ogsaa,  at  det  i  et  foreløbigt  Udkast  til  en  Retsreform,  som  hid- 
rører fra  den  tidligere  Formand  i  den  norske  Civilproceskommission, 
den  nu  afdøde  store  Jurist  Rigsadvokat  Getz,  er  foreslaaet  at  gøre 
Skridtet  helt  over  til  den  eneste  rationelle  Ordning:  fuldstændig  at  af- 
skaffe den  religiøse  Ed  og  erstatte  den  med  en  Forsikring  paa  Ære  og 
Samvittighed.  Et  saadant  Fprslag  vilde  sikkert  ikke  være  fremkommet, 
hvis  der  i  Praxis  havde  vist  sig  Betænkeligheder  ved  den  Fritagelse 
for  Ed,  som  allerede  nu  i  nogle  Tilfælde  er  hjemlet. 

I  visse  Tilfælde  vil  der  ogsaa  kunne  paalægges  en  Part  Ed  an- 
gaaende  en  Kendsgærning,  saaledes  at  han,  hvis  han  ikke  aflægger 
Eden,  taber  Sagen.  Her  absolut  at  fastholde  Fordringen  om  religiøs 
Ed  synes  ligefrem  at  være  i  Strid  med  den  i  Grundloven  udtalte  Sæt- 
ning, at  „ingen  paa  Grund  af  sin  Trosbekendelse  kan  berøves  Adgang 
til  den  fulde  Nydelse  af  borgerlige  og  politiske  Rettigheder". 

IH. 

Indenfor  Strafferetsplejen  træffer  vi  derimod  paa  en  dybere 
gaaende  Uenighed.     Skal   man   i   Korthed   udtrykke,    hvad  Reformen 

her  gaar  ud  paa,  kan  det  ske  ved  de  to  Ord:  Anklageproces  og  Næv- 
ninger. 

„Anklageprocessen"'  betegner  Modsætningen  til  den  „Inkvisi- 
tionsproces"*,  som  endnu  gælder  hos  os,  men  som  næsten  alle  civili- 
serede Lande  forlængst  er  kommet  bort  fra.  Efter  denne  er  det 
Dommeren  alene,  som  skal  sørge  for  hele  Sagens  Oplysning.  Alt. 
hvad  der  i  saa  Henseende  kan  have  Betydning,  skal  han  søge  at  faa 
fat  i,  men  særlig  er  han  henvist  til  de  Oplysninger,  som  den  mis- 
tænkte selv  kan  give  ham.  Denne  er  forpligtet  til  at  forklare  sig 
overensstemmende  med  Sandheden,  altsaa  til,  hvis  han  er  skyldig 
(hvad  Dommeren  jo  hyppig  paa  Grund  af  de  fremkomne  Indicier  vil 
gaa  ud  fra),  at  aflægge  Tilstå  ae  Ise.  Gør  han  det  ikke  godvillig,  vil 
Dommeren  ikke  blot  gennem  „Forhørets  Logik"  kunne  fralokke  ham 
Tilstaaelsen,  men  han  har  ogsaa  det  store  Magtmiddel  at  kunne  holde 
den  mistænkte  i  Varetægtsarrest  paa  ubestemt  Tid,  ja  der  I^an  end- 
ogsaa,  hvis  han  slet  ikke  vil  forklare  sig,  anvendes  Fængsel  paa  Vand 
og  Brød  imod  ham.  Ved  at  den  blot  mistænkte  saaledes  næsten 
behandles  som  forventet  skyldig,  sker  der  da  baade  et  uhyggeligt 
Indgreb  i  Borgernes  Frihed,  og  der  skabes  en  nærliggende  Fare  for, 
at  en  uskyldig,  som  føler  sig  værgeløs  overfor  denne  Overmagt,  af- 
lægger den  Tilstaaelse,  man  ønsker  af  ham,  og  da  bliver  dømt. 

I  Modsætning  hertil  bygger  Anklageprocessen  paa  den  Tanke,  at 
den  sigtede  netop  kun  er  sigtet.  Det  er  det  Offentliges  egen  Sag  at 
bevise,  at  han  virkelig  er  skyldig,  men  denne  har  ingen  Pligt  til  at 
forklare  sig  eller  til  i  det  hele  at  hjælpe  med  til  at  skaffe  Beviset  imod 
ham.  Dette  overlades  derimod  til  en  særlig  offentlig  Anklager,  og 
Dommeren,  som  efter  den  nuværende  Ordning  saa  ofte  henfalder  til 
Anklagerens  Rolle,  kan  da  bevare  sin  upartiske  Stilling  og  træde  kraf- 
tigt op  til  Værn  for  den  uskyldig  mistænkte.  Den  tiltalte  skal  ogsaa 
selv  have  den  frieste  Adgang  til  at  forsvare  sig. 

For  at  dette  imidlertid  skal  blive  mere  end  en  smuk  Tanke,  kræ- 
ves der  visse  reelle  Garantier,  og  det  er  netop  dem,  som  Folketinget 
under  sin  Behandling  af  Forslaget  særlig  har  haft  sin  Opmærksomhed 
henvendt  paa.  Det  har  for  det  første  ordnet  hele  Forundersøgelsen 
ved  Retten  saaledes,  at  Dommeren  slet  ikke  kan  tænkes  at  ville  føle 
sig  fristet  til  at  misbruge  det  inkvisitoriske  Krydsforhør  og  dettes 
Skygge,  Varetægtsfængslet.  Men  Forslaget  indeholder  ogsaa  udtrykke- 
lige Bestemmelser,  der  erklærer  det  for  en  frivillig  Sag  for  den  Sig- 
tede, om  han  vil  forklare  sig,  og  forbyder  at  benytte  nogetsomhelst 
ulovligt  Middel  ved  Afhøringen;  ligeledes  gøres  der  forskellige  Be- 
grænsninger i  Adgangen  til  at  anvende  Varetægtsfængsel  og  gives  For- 
skrifter for  at  beskytte  Arrestanterne  mod  utilbørlig  Behandling.  I 
rigtig  Erkendelse  af,  at  „den  Sigtedes  Stilling  som  Part"  med  selvstæn- 
dig Adgang  til  at  forsvare  sig  nærmest  bliver  til  en  Talemaade,  naar 
man  ikke  giver  ham  en  Forsvarer   til   at   raadføre   sig   med,    har   dei 

endelig  aabnet  en  vid  (omend  næppe  helt  tilstrækkelig)  Adgang  for  den 
anklagede  til  at  faa  en  Forsvarer  beskikket  baade  under  selve  Doms- 
forhandlingen og  under  den  forberedende  Undersøgelse,  som  ofte  vil 
være  afgørende  for  Resultatet.  Navnlig  er  det  bestemt,  at  der  som 
Regel  skal  beskikkes  den  Sigtede  en  Forsvarer,  saasnart  han  under- 
gives Varetægtsfængsel;  i  dette  Tilfælde  vil  den  mistænkte  ogsaa  ellers 
ofte  føle  sig  ganske  hjælpeløs. 

De  allerfleste  af  disse  Garantier  gaar  derimod  Landstingets  Forslag 
ud  paa  at  fjæme  eller  dog  meget  væsentlig  indskrs&nke.  Det  paa- 
lægges ligesom  nu  Dommeren  som  Embedspligt  at  sørge  for,  at  Sagen 
bliver  tilstrækkelig  oplyst,  og  han  vil  da  let  i  sin  Iver  for  at  faa  den 
skyldige  straffet  komme  til  at  virke  som  en  Anklager,  der  ikke  til- 
lægger de  Momenter,  som  taler  til  Fordel  for  den  mistænkte,  til- 
strækkelig Vægt.  Faren  for,  at  Dommeren  skal  misbruge  Forhøret 
og  Varetægtsfængslet  ligger  da  nær,  og  de  formelle  Forskrifter  her- 
imod, som  ganske  vist  ogsaa  Landstingsforslaget  for  den  væsentligste 
Del  opretholder,  vil  sikkert  ikke  vise  sig  tilstrækkelig  virkningsfulde. 
Men  navnlig  er  den  betydelige  Indskrænkning,  som  Landstinget  gør  i 
Adgangen  til  at  faa  en  Forsvarer  beskikket,  højst  betænkelig.  Under 
selve  Domsforhandlingen  er  det  kun  i  de  største  Straffesager,  der  be- 
handles for  Nævninger,  at  der  ubetinget  skal  finde  Beskikkelse  af 
offentlig  Forsvarer  Sted,  medens  det  i  alle  andre  Sager  afhænger  af 
Rettens  Skøn,  og  dette  vil  da  sige  det  samme  som,  at  der  i  mange 
Tilfælde  overhovedet  slet  ikke  vil  være  Tale  om  nogen  virkelig  For- 
handling, før  Dommen  afsiges.  Forinden  Undersøgelsen  i  Sagen  er 
sluttet,  vil  der  som  Regel  slet  ikke  blive  beskikket  nogen  Forsvarer 
for  den  mistænkte,  og  denne  vil  da,  særlig  naar  han  sidder  arresteret, 
være  stillet  væsentlig  ligesaa  retløst  overfor  den  overmægtige  Forhørs- 
dommer  som  nu. 

Særlig  paafaldende  bliver  denne  Indskrænkning  i  Beskikkelsen  af 
offentlig  Forsvarer,  naar  man  husker  paa,  at  Landstinget  opretholder 
Adgangen  for  dem,  der  selv  kan  betale,  til  paa  hvert  Punkt  af  Sagen 
at  tage  en  Forsvarer  til  deres  Bistand.  Det  er  næsten  utænkeligt,  at 
man  i  vor  demokratiske  Tid  skulde  bestemme  sig  til  en  Ordning,  der, 
selv  hvor  det  som  i  Straffeprocessen  kan  dreje  sig  om  et  Menneskes  hele 
Velfærd,  —  det  er  maaske  første  Gang,  at  han  overhovedet  er  sigtet  for 
noget  kriminelt  —  vil  lade  hans  økonomiske  Stilling  være  afgørende. 
Det  vilde  endogsaa  betegne  et  ligefrem  Tilbageskridt  i  Forhold  til 
den  nuværende  Ordning;  efter  den  beskikkes  der  nemlig  i  næsten  alle 
kriminelle  Sager,  samtidig  med  at  der  dekreteres  Aktion,  den  ankla- 
gede en  Defensor,  saa  at  altsaa  rige  og  fattige  her  dog  i  det  væsent- 
lige er  stillede  lige. 

Der  er  endnu  et  mørkt  Punkt  i  Landstingets  Forslag,  som  i  denne 
Forbindelse  maa  omtales.  Folketinget  har  i  Overensstemmelse  med 
den  oprindelige  Kommissions  Udkast  og  hvad  der  f.  Ex.  er  udtalt  i 

den  norske  Jury  lov,  foreslaaet  en  Bestemmelse  om,  at  legemlig  Rev- 
selse ikke  maa  anvendes  som  disciplinær  Strafpaa  Varetægts- 
Fanger.    Men  denne  Bestemmelse  har  Landstinget  vedtaget  at  stryge. 

Det  er  her  ikke  Stedet  at  komme  ind  paa  det  saa  meget  omdebat- 
terede Spørgsmaal  om  Pryglestraf  —  en  Straf,  der  forøvrigt  sikkert 
kun  fortjener  den  Dom,  at  den  i  lige  Grad  er  et  civiliseret  Samfund 
uværdig  og  efter  al  Erfaring  ganske  virkningsløs.  Men  ikke  fiaa  af 
dem,  som  er  imod  Anvendelsen  af  Pryglene  som  egentlig  Straf,  er 
dog  tilbøjelige  til  at  erkende  deres  Berettigelse  som  disciplinært 
Tvangsmiddel  i  Fængsler  og  Strafanstalter,  hvor  Tugten  kan  følge 
umiddelbart  paa  Forseelsen  og  kan  anvendes  ifølge  et  nøje  Kendskab 
til  det  enkelte  Individ.  Vore  hjemlige  Fængselsmænd  synes  heller 
ikke  at  ville  give  Slip  paa  dette  Tvangsmiddel,  og  der  lader  til  at 
være  en  ret  stærk  Stemning  for  at  faa  det  indført  ogsaa  i  Tvangs- 
arbejdsanstalterne. 

Man  maa  dog  herover  ikke  glemme,  at  der  findes  betydelige  fremmede 
Fængselsautoriteter,  som  er  imod  Pryglene,  og  at  der  i  Udlandet  gives 
mangfoldige  store  Fængsler  og  Strafanstalter,  hvor  korporlig  Revselse 
enten  udtrykkelig  er  forbudt  eller  faktisk  aldrig  anvendes,  idet  man  ud- 
mærket mener  at  kunne  hjælpe  sig  uden  dette  raa  Middel.  Der  er  ogsaa 
navnlig  én  meget  stor  Betænkelighed  forbundet  selv  med  dets  An- 
vendelse paa  Personer^  der  udstaa  Frihedsstraf,  at  det  nemlig  faktisk 
betyder  et  meget  væsentligt  Tillæg  til  den  Straf,  som  de  er  idømt,  om 
der  saaledes  efter  Fængselsmyndighedernes  frie  Skøn  —  maaske  har 
Opsynsmændene  af  en  eller  anden  Grund  faaet  et  Horn  i  Siden  paa 
vedkommende  Fange  —  kan  faa  Rotting.  Særlig  maa  det  sikkert  siges,  at 
Lederne  af  vore  forskellige  Tvangsarbejdsanstalter  ikke  altid  frembyder 
tilstrækkelige  almindelige  Garantier  for  at  lægge  en  saa  stor  Myn- 
dighed i  deres  Haand.  I  rigtig  Erkendelse  heraf  bestemmer  ogsaa  det 
forelagte  Regeringsforslag  om  Anvendelse  af  Legemsstraf  —  som  paa 
dette  Punkt  sikkert  fortjener  fuld  Billigelse,  —  at  legemlig  Revselse 
alene  skal  kunne  paalægges  Personer,  der  udstaar  Tvangsarbejde,  efter 
at  Sagen  i  sin  Helhed  er  henvist  til  Afgørelse  ved  Dom.  Nu 
lader  det  imidlertid  til,  at  der  blandt  Fængselsfolk  er  Enighed  om,  at 
Pryglene  kun  hjælper,  naar  de  kommer  umiddelbart  ovenpaa  For- 
seelsen, men  bliver  virkningsløse,  naar  der  skal  gaa  en  længere  Rets- 
forfølgning i  Forvejen.  Konsekvensen  synes  da  at  maatte  blive,  at 
man  helt  opgiver  den  legemlige  Revselse,  naar  den  kun  kan  til- 
stedes under  retslige  Garantier,  der  berøver  den  dens  praktiske  Brug- 
barhed som  Disciplinærmiddel. 

Hvad  man  nu  end  vil  mene  om  korporlig  Revselse  paa  dømte 
Straffanger,  er  det  klart,  at  man  ikke  uden  videre  kan  behandle  de 
muligvis  ganske  uskyldige  Varetægtsarrestanter  paa  samme  Maade. 
At  lade  saadanne  Personer,  der  i  den  nervøst  oprevne  Tilstand,  hvori 
de   maaske   netop  i  Bevidstheden  om  deres  Uskyldighed  befinder  sig, 


Retsreformen  i  Landstinget  591 

begaar  Brud  paa  Arrestreglementet,  være  usatte  for  Rottingstraf  — 
det  maa  være  tilladt  at  tvivle  om,  at  en  saadan  Bestemmelse  virkelig 
skulde  indgaa  som  endeligt  Led  i  en  Ordning,  der  betegner  sig  som 
Reform  af  vor  Retspleje.  — 

Med  Hensyn  til  det  andet  store  Spørgsmaal ,  Medvirkning  af 
Nævninger  ved  Retsplejen,  er  Landstinget  med  Folketinget  enigt  i 
loyalt  at  bøje  sig  for  Grundlovens  Paabud  herom.  Men  ved  den  nær- 
mere Gennemførelse  har  dog  Landstinget  ogsaa  her  gjort  meget  betyde- 
lige Indskrænkninger. 

Der  er  først  det  vigtige  Spørgsmaal  om  Nævningernes  Udvælgelse. 
Efter  Folketingets  Forslag  skal  den  ske  ved  Kommunalbestyrelsen; 
derimod  vil  Landstinget  lade  den  foretage  af  et  Udvalg  paa  tre  Med- 
lemmer, hvoraf  Kommunalbestyrelsen  kun  skal  udnævne  det  ene,  mens 
Øvrigheden  vælger  Formanden  og  Dommeren  det  tredje  Medlem. 

Hele  Grundtanken  med  Nævningeinstitutionen  er  jo  at  tilføre  Rets- 
plejen et  folkeligt  Element.  Men  denne  Tanke  maa  sikkert  siges  at 
kræve  Nævningernes  Udvælgelse  paa  en  langt  bedre  Basis  end  det 
vil  kunne  ske,  naar  Valget,  som  Landstinget  foreslaar,  henlægges  til 
et  Udvalg,  paa  hvis  Sammensætning  Statens  egne  Embedsmænd  har 
den  overvejende  Indflydelse.  Nævningerne  vil  da  for  den  største  Del 
komme  til  at  høre  til  Overklassen  og  saaledes  staa  fremmede  og  ufor- 
staaende  overfor  de  Befolkningslag,  hvorfra  de  fleste  Forbrydere 
kommer.  Den  Fare,  der  paa  den  anden  Side  skulde  være  for,  at 
Kommunalbestyrelserne,  naar  Valget  blev  henlagt  til  dem,  derved  skulde 
tage  politiske  Hensyn,  har  sikkert  heller  ikke  meget  paa  sig.  I  Norge, 
hvor  Forholdet  er  ordnet  paa  lignende  Maade,  har  ingen  saadanne 
Misligheder  vist  sig.  Men  ganske  vist  er  det  en.  tvivlsom  Fordel,  naar 
Folketingets  Forslag  i  Modsætning  til  det  oprindelige  Kommissions- 
udkast  vil  lade  Valget  foregaa  efter  Forholdstal.  Denne  Ordning 
synes  nemlig  næsten  at  maatte  tvinge  Kommunalbestyrelsens  Med- 
lemmer til  ved  dette  Valg  at  gruppere  sig  efter  politiske  Hensyn. 

Det  er  imidlertid  ikke  blot  med  Hensyn  til  Valgmaaden,  at  der  fra 
Landstingets  Side  opstilles  saadanne  bgegrænsende  Forskrifter,  at 
Nævningeinstitutionen  sikkert  derved  vilde  blive  berøvet  det  meste  af 
sin  Livskraft.  Noget  lignende  kommer  frem,  hvor  der  bliver  Spørgs- 
maal om  nærmere  at  bestemme  Omraadet  og  Formen  for  Nævnin- 
gernes Virksomhed. 

Ifølge  Grundloven  skal  Nævninger  indføres  baade  i  „Misgæmings- 
sager"  og  i  „Sager,  der  rejser  sig  af  politiske  Lovovertrædelser". 

Hvad  forstaas  der  nu  først  ved  en  „politisk  Forbrydelse"?  De 
fleste  vil  sikkert  have  paa  Følelsen,  at  det  er  det  særlige  Motiv, 
der  gør  Forbrydelsen  til  politisk.  Folketingets  sidste  Affattelse  bygger 
ogsaa  herpaa.  Derefter  erklæres  vel  visse  Forbrydelser,  nemlig  for- 
saavidt  de  ere  rettede  mod  Statsforfatningen,  Statens  Sikkerhed  og 
lign.  ubetinget  for  politiske.    Men  iøvrigt  skal  det  komme  an  paa,  om  der 

ved  Handlingen  har  været  tilsigtet  et  politisk  Maal;  ogsaa  f.  Eks.  pri- 
vate Injuriesager  skal  behandles  for  Nævninger,  naar  de  skyldes  et 
politisk  Motiv.  Alle  disse  Tilfælde  foreslaar  derimod  Landstinget  at 
stryge,  idet  det  som  politisk  Lovovertrædelse  kun  vil  have  behandlet 
dem,  som  rent  udvortes  gaar  ud  paa  at  krænke  Statens  Selvstændighed, 
Statsforfatningen  og  lignende  politiske  Goder.  Der  sker  jo  herved  en 
meget  betydelig  Indskrænkning  i  Begrebet  politiske  Forbrydelser,  Men 
man  kan  maaske  trøste  sig  med,  at  disse  i  Nutiden  langt  fra  spiller 
den  Rolle,  som  ved  Grundlovens  Givelse,  hvor  under  Kampen  for  en 
fri  Forfatning  Folket  saa  hen  til  Nævningerne  som  et  Værn  mod  de 
talrige  Overgreb  fra  Regeringsmagtens  Side.  Nutildags  er  de  egentlige 
politiske  Forbrydelsers  Tal  kun  ringe,  og  det  vil  noget  komme  til  at 
bero  paa  Omstændighederne,  om  der  i  Nævningerne  netop  vil  findes 
en  Modvægt  mod  den  herskende  Regering.  Havde  nogen  indladt  sig 
i  en  utilladelig  Aktion  mod  denne,  vilde  han  da  maaske  kunne  risi- 
kere at  faa  sine  egne  politiske  Modstandere  til  Dommere,  men  en 
uhyggeligere  Udsigt  kan  næppe  tænkes.  Hvad  der  derimod  i  vor  Tid 
har  Betydning,  er  de  socialpolitiske  Forbrydelser,  de  der  under 
Strejke,  Lock-out  og  lign.  begaas  som  Led  i  den  sociale  Kamp.  For 
at  hjemle  en  Undtagelsesstilling  for  dem  kunde  meget  tale,  men  til  en 
klar  Anerkendelse  heraf  synes  Tiden  endnu  ikke  at  være  moden. 

Det  er  endvidere  kun  for  de  noget  større  Forbrydelser,  at  Be- 
handlingen ved  Nævninger  er  foreskrevet.  Efter  Folketingets  Forslag 
skal  dog  Nævninger  som  Regel  medvirke  i  alle  Sager,  som  angaar 
Forbrydelser,  hvorfor  der  kan  idømmes  Strafarbejde,  og  dette  synes 
ogsaa  nødvendigt,  hvis  Nævningerne  skal  blive  mere  end  en  skøn 
Topfigur  og  faa  nogen  virkelig  Betydning  for  Retsplejen.  Dog  kan  det 
maaske  nok  forsvares,  naar  Folketinget  aabner  Mulighed  for  at  und- 
tage Tilfælde  af  de  saa  hyppige  Berigelsesforbrydelser,  saa  at  f.  Eks. 
professionelle  Tyve  ikke  kan  forlange  det  store  Nævningeapparat  sat 
i  Bevægelse.  Men  der  er  sikkert  ikke  samme  praktiske  Nødvendighed 
for,  som  Landstinget  foreslaar,  yderligere  at  undtage  adskillige  Volds- 
forbrydelser, hvor  Sagen  ofte  vil  stille  sig  meget  tvivlsomt. 

Endnu  betænkeligere  er  dog  nogle  Ændringer,  som  Landstinget  har 
foretaget  i  de  nærmere  Regler  for  Nævningernes  Medvirkning.  Det  er 
Meningen  ved  Hjælp  af  dem  at  skabe  et  dobbelt  Værn  for  den  an- 
klagede. Det  store  Indgreb  i  hans  Velfærd,  som  en  Straffedom  kan 
betyde  for  ham,  skal  han  kun  lide,  forsaavidt  han  ikke  blot  fra  et  fint 
juridisk  Standpunkt,  men  ogsaa  ifølge  en  jævn  borgerlig  Opfattelse,  som 
den  findes  hos  en  Kreds  af  hæderlige  og  forstandige  Mænd,  maa 
anses  for  at  have  begaaet  noget  kriminelt.  Selv  om  de  da  erklærer 
ham  skyldig,  kan  Domfældelsen  maaske  dog  være  betænkelig  fra  ju- 
ridisk Synspunkt,  og  de  retslærde  Dommere  er  da  ikke  udelukkede 
fra  —  eventuelt  efter  en  fornyet  Behandling  af  Sagen  —  alligevel  at 
frifinde    ham.     Men   omvendt   skal    han   altid   frifindes,   saasnart   en 

Nævningekendelse  har  lydt  paa  ikke  skyldig,  idet  der  da  ihvertfald  maa 
antages  at  være  grundet  Tvivl  om  hans  Skyld.  Paa  dette  Punkt 
foreslaar  imidlertid  Landstinget  en  Ændring,  hvorefter  Retten,  selv  om 
Nævningerne  har  erklæret,  at  den  Tiltalte  ikke  er  skyldig,  dog  ikke 
behøver  umiddelbart  at  lade  Frifindelse  indtræde,  men  naar  den  finder 
denne  Afgørelse  i  Strid  med  Sagens  Bevisligheder,  først  kan  beslutte, 
at  en  ny  Domsforhandling  skal  foregaa. 

Denne  Ordning,  som  hviler  paa  en  stærk  Mistillid  til  Nævninge- 
institutionen, kendes  ikke  i  andre  Lande,  og  der  er  sikkert  heller 
ingen  Grund  til  at  indføre  den  hos  os.  For  at  afværge,  at  en  uskyldig 
maatte  blive  dømt,  kan  man  ikke  have  Garantier  nok,  men  den  mod- 
satte Mulighed,  at  en  skyldig  maaske  kunde  gaa  fri,  er  ikke  ligesaa 
skæbnesvanger  og  behøver  derfor  heller  ikke  at  paakalde  ligesaa  ekstra- 
ordinære Forholdsregler.  Forøvrigt  vil  en  saadan  fornyet  Behandling  for 
Nævninger  sikkert  i  de  fleste  Tilfælde  vise  sig  ganske  unyttig,  idet  Næv- 
ningerne vil  frifinde  om  igen,  og  den  vil  let  komme  til  at  se  ud  som 
dikteret  af  en  uhyggelig  Forfølgelsessyge  fra  det  Offentliges  Side, 

Forinden  Nævningerne  trækker  sig  tilbage  til  Raadslagning,  skal 
Rettens  Formand  til  Vejledning  ved  deres  Afgørelse  give  dem  en  vis 
„Retsbelæring"",  idet  han,  som  det  hedder  i  Forslaget,  „i  Korthed 
gennemgaar  Sagen  og  dens  Bevisligheder  og  forsaavidt  fornødent  for- 
klarer Spørgsmaalene  og  de  Retssætninger,  der  skal  lægges  til  Grund 
for  deres  Besvarelse."  Hvis  der  senere  under  Raadslagningen  maatte 
opstaa  Tvivl  hos  Nævningerne  om  et  eller  andet  Punkt,  kan  de  derom 
henvende  sig  til  Formanden,  som  da  i  Retssalen  giver  dem  den  øn- 
skede Oplysning. 

Paa  dette  Punkt  har  imidlertid  Landstinget  foreslaaet  en  Ændring, 
om  hvilken  man  sikkert  uden  Overdrivelse  kan  paastaa,  at  den  vilde 
betegne  et  Dødsstød  for  hele  Nævningeinstitutionen.  Den  gaar  ud  paa, 
at  Retsformanden  i  saadanne  Tilfælde  ogsaa  kan  vælge  at  meddele 
Nævningerne  den  fornødne  Vejledning  i  Raadslagningsværelset. 
Ved  denne  Ordning,  som  kun  til  en  vis  Grad  har  været  forsøgt  i  en 
lille  sveitsisk  Kanton,  vil  der  være  aabnet  Dommeren  en  Mulighed 
for  i  det  skjulte  at  paavirke  Nævningerne  ved  deres  Afgørelse,  og  det 
vil  i  hvert  Fald  ikke  kunne  undgaas,  at  Mistanken  om,  at  noget 
saadant  sker,  opstaar  blandt  Folk.  Men  derved  rokkes  der  ved  Grund- 
pillen for  Nævningeinstitutionen,  den  Tillid  til  Retsplejen,  som 
derved  skulde  skabes  hos  Folket.  Hertil  er  det  fremfor  alt  nød- 
vendigt at  der  intet  Hemmelighedskræmmeri  finder  Sted  —  at  der 
tværtimod  gælder  den  fuldstændigste  Offentlighed  for  hele  Samarbejdet 
mellem  Nævningerettens  juridiske  og  folkelige  Element. 

Det  ringe  Stemmetal,  hvormed  denne  Ændring  blev  vedtaget  (kun 
24  imod  23  Stemmer),  vækker  dog  Haab  om,  at  denne  ikke  ved  den 
endelige  Behandling  vil  blive  fastholdt  med  særlig  Energi. 

Allerede  af  de  Hovedpunkter,  som  her  er  fremhævede,  vil  det 
vistnok  blive  klart,  at  de  Tvistspørgsmaal,  som  staar  de  to  Ting 
imellem,  ingenlunde  alle  er  af  kun  uvæsentlig  Betydning.  For  adskillige 
Punkters  Vedkommende  er  der  dog  alene  Spørgsmaal  om  det  mere 
eller  mindre,  og  der  er  tilmed  det  lyse  Punkt  ved  Stillingen,  at  der  fra 
begge  Sider  kan  gøres  Indrømmelser  uden  i  Virkeligheden  at  skade 
Sagen  selv.  Om  f.  Eks.  Folketinget  vilde  slaa  af  paa  de  formelle 
Fordringer  med  Hensyn  til  Retsplejens  Ordning,  som  er  omtalt  i  Be- 
gyndelsen af  denne  Oversigt,  og  Landstinget  til  Gengæld  give  noget 
efter  med  Hensyn  til  de  reelle  Garantier  for  den  anklagedes  Stilling  t 
Straffeprocessen,  vilde  man  derved  være  kommet  Idealet  af  en  Rets- 
reform  et  godt  Stykke  nærmere.  Hvorledes  nu  end  disse  endelige 
Forhandlinger  former  sig,  maa  det  i  hvert  Fald  bestemt  haabes,  at  de 
maa  føre  til  et  positivt  Resultat.  Under  alle  Omstændigheder  vilde 
nemlig  en  paa  de  foreliggende  Udkast  bygget  Ordning  betegne  et  m^et 
betydeligt  Fremskridt  i  Forhold  til  den  nuværende  Tilstand.  Med 
Hensyn  til  de  videre  gaaende  Ønsker,  som  da  vistnok,  særlig  med 
med  Hensyn  til  Straffeprocessen,  foreløbig  vilde  staa  uopfyldte,  maa 
man  da  sætte  sin  Lid  til  Fremtiden.  Det  er  nemlig  en  gammel 
Sandhed,  at  et  Folks  Retspleje  er  et  Udtryk  for-  det  Kulturstandpunkt, 
hvorpaa  det  i  det  hele  staar.  Men  med  ganske  særlig  Ret  kan  dog 
Sætningen  tilspidses  derhen,  at  netop  Strafferetsplejen  og  de  Garantier, 
som  dennes  Ordning  yder  for  Borgernes  Frihed  og  Sikkerhed,  er  som 
en  Sonde  til  at  prøve  den  Dybde,  hvortil  sand  demokratisk  Udvikling 
er  trængt  ned  i  et  Folk. 


Stambogspoesi. 

Et  Blad  af  Nutidens  Kulturhistorie. 
Af  Helge  Hostrup. 


Rundt  i  vort  Folk  sidder  der  Tusinder  af  unge  Piger,  der  hver  har 
deres  Stambog.  Det  er  i  Reglen  en  lille  Bog  i  rødt  Fløjlsbind 
med  store  Nikkelbogstaver  paa.  Med  blank  Skrift  staar  Bogens  Titel: 
„Poesi".  Og  i  daglig  Tale  kalder  man  den  sin  Poesibog.  Deri  skriver 
Fader  og  Moder,  Veninder  og  undertiden  ogsaa  Venner.  Naar  man 
kommer  rundt  i  adskillige  Hjem,  vil  man  tit  finde  den  fløjelsbløde  Bog 
paa  Dagligstuebordet,  Den  unge  Pige  gemmer  ikke  sin  Skat  under 
Laas  og  Lukke,  hun  lægger  den  frem  til  behageligt  Eftersyn,  og  mens 
man  sidder  alene  i  Stuen,  blader  man  i  den. 

Man  møder  da  en  borgerlig  Poesi,  der  ganske  vist  undertiden  kan 
forekomme  en  lidt  trekantet  og  ikke  sjelden  minder  om  Lyrik  fra  det 

attende  Aarhundrede.  Det  første  Indtryk  af  deh  lille  Poesibog  er 
egentlig  ikke  fordelagtigt,  man  undrer  sig  over,  at  Fader  og  Moder 
staver  saa  slet,  og  at  de  citerer  saa  galt.  Man  smiler  ad  de  evige 
Forglemmigejvers,  man  studser  ved  den  dunkle  Lyrik.  Men  efter- 
haanden  som  man  ser  flere  og  flere  af  den  Slags,  saa  faar  de  en  Art 
kulturel  Interesse  for  en. 

Mens  man  ikke  kan  andet  end  anerkende  den  Udvikling,  der  er 
foregaaet  i  de  Lag  af  Befolkningen,  hvor  Stambogen  især  hører  hjemme, 
mens  man  tit  maa  beundre  Dygtighed  og  Selvhjulpenhed  hos  disse 
Mennesker,  saa  maa  man  indrømme,  at  her  er  et  Punkt,  hvor  de 
endnu  har  en  Del  at  lære.  Smagen  for  Poesi  er  ikke  sjelden  ganske 
uudviklet,  Øret  for  Rhytme  og  Rim  kan  være  saa  primitiyt,  at  man 
flyttes  langt  bagved  det  attende  Aarhundrede  helt  ned  til  Leverrimenes 
ikke  meget  aandfulde  Forfattere. 

Og  lig'esom  man  i  det  ofl'entlige  Liv  kan  møde  en  Veltalenhed,  der 
minder  om  gamle  Kosteligheder  som:  „Den  Stridende  Christen  Kircke 
under  et  Menniskes  Gestalt**  (1699),  saadan  fører  Poesibogen  en  tilbage 
til  en  Tid,  hvor  ingen  national  Digterflok  havde  slebet  Sproget,  sungen 
Musik  ind  i  Ørene  paa  os  —  og  bredt  al  Kunstens  Stemning  ind  over 
Sindene. 

Kort  sagt,  man  ser,  hvorledes  den  æsthetiske  Bølge  er  gaaet  fuld- 
kommen hen  over  Hovedet  paa  store  Dele  af  Samfundet,  den  har  intet 
bragt  dem,  intet  lært  dem. 

Der  er  visse  Vers,  man  atter  og  atter  vil  finde  i  de  smaa  fløjls- 
bløde Bøger,     Der  er  for  Ex.  Vittigheder  som  følgende: 


% .    .# 

Eller  Forfatteren  —  eller  Afskriveren,  hvad  man  nu  skal  kalde 
ham  —  har  malet  en  stor  Blækklat.    Og  under  den  skriver  han: 

Naar  du  ser  paa  denne  Klat, 
tænk  paa  den,  der  har  den  sat. 

Vittighederne  bliver  noget  udvandede,  naar  man  ganske  rolig  kan 
gaa  ud  fra,  at  i  ni  af  ti  Stambøger  findes  begge  Versene.  Men  selv 
hvor  Versvalget  er  forskelligt,  er  der  noget  overmaade  ensartet  i  Farven. 
Det  er  de  samme  Emner,  der  behandles  væsentlig  paa  samme  Maade» 
de  samme  Tanker,  der  møder  en  i  lidt  forskelligt  vraltende  Rhytme, 

Man  skulde  antage,  at  Citaterne  maatte  spille  en  meget  frem- 
trædende Rolle.  Man  kan  jo  ganske  roligt  gaa  ud  fra,  at  de  fleste  af 
Vennerne  og  Veninderne,  der  skal  skrive  i  Poesibogen,  de  vil  fabrikere 
højst  maadelige  Vers.  Men  desuagtet  er  det  almindeligst  ligesom  ogsaa 
mest  velset,  at  de  producerer  sig  paa  slap  Line. 

Imidlertid  møder  man  selvfølgelig  en  Del  Citater.  Saaledes  holder 
Fatter  og  Mutter  sig  i  Reglen  til  Salmevers.  Men  det  falder  dem  ikke 
ind  at  tage  Salmebogen  og  korrigere  Citaterne.  De  skriver  efter  Hu- 
kommelsen, og  den  hænger  mere  i  Øret  end  ved  Forstaaelsen. 

Fatter  citerer: 

Vor  Gud  han  er  saa  fast 
en  Boi^  han  kand  Aas  vel 
•  bevare  han  er  Vor  Hjeælb  i  al  vor 

saarg  Vor  Nød  i  al  vor  Fare. 
Den  gamle  fjende  led  er 
nu  for  alvor  vred.    Stor  magt 
og  Ager  List  og  sejer  faar  han 
vist  og  Jorden  er  hans  lige. 

Jeg  gengiver  det  her  med  Fatters  Retskrivning  og  Inddeling  af  Verse- 
linierne. Overhovedet  holder  jeg  mig  i  Afiskrivning  af  Versene  saa 
nøje  som  muligt  til  den  Orthografi,  der  findes  i  Poesibogen.  Kun  hvor 
Fejlen  synes  mig  ganske  ubetegnende  —  som  øndi  for  yndig  —  har 
jeg  rettet  den.  I  det  citerede  Vers  ser  vi  først  Fatters  mangelftilde 
Retskrivning.  Det  er  en  beskæmmende  Sandhed,  at  Folk,  der  indtager 
en  Førerstilling  i  det  offentlige  Liv,  ofte  ikke  kan  skrive  de  simpleste 
Ord  rigtigt.  Og  Fatter  er  ikke  nogen  offentlig  Stormand,  han  er  en 
ganske  jævn  Mand,  og  han  skriver  hverken  værre  eller  bedre  end 
mange  af  hans  Standsfæller. 

Dernæst  ser  vi,  hvor  lidt  Begreb  han  har  om  Versets  Figur.  Han 
ved,  at  et  Vers  har  brudte  Linier,  men  hvor  de  brydes,  aner  han  intet 
om.  Der  er  intet  i  Rhytme  eller  Rim,  der  siger  ham,  at  nu  er  den 
Linie  forbi.  Det  eneste,  han  lader  sig  lede  af,  er  Udseendet.  Naar 
han  har  skrevet  passende  mange  Ord,  saa  indser  han,  at  han  maa 
begynde  paa  en  ny  Linie,  hvis  det  skal  komme  til  at  ligne  et  Vers. 

Det  er  ikke  sjeldent,  at  Rimene  aldeles  forsvinde  i  det  citerede  Vers. 

Et  Smørrebrød  er  ikke  Kjærlighed 
og  Kjærlighed  er  ikke  Mad 
det  er  hvad  jeg  for  Tiden  ved 
om  Kjærlighed  og  Smørrebrød. 

Her  er  Rimene  klattet  væk  undervejs,  mens  man  har  gaaet  og  baaret 
Verset  i  sin  Bevidsthed. 

Undertiden  har  den  skrivende  ment,  at  han  rimede,  hvor  vi  har 
ondt  ved  at  høre  Rimet.  Det  er  f.  Eks.  Tilfældet,  hvor  han  bruger 
det  blotte  Vokalrim.  Man  vil  overhovedet  tit  se,  at  den  Slags  Rim 
fuldt  tilfredsstiller  Stambogspoeten. 

Naar  Ildebranden  kommer 
Den  slukkes  kan  med  Vand 
Men  Kjærlighedens  Flame 
Udslukes  med  en  Dram. 

Vand  og  Dram  har  syntes  ham  —  eller  hende,  thi  det  er  en  Pige, 
der  har  skrevet  det  —  et  fuldtonende  Rim.  Man  vil  da  ikke  undre 
sig  over,  at  der  stadig  findes  Rim  som  samle  og  falme,  ulme  og 
skumle.  Den  Slags  Rim  kan  selv  Poeter,  der  offentliggør  deres 
Aandsfostre,  undertiden  begaa. 

Skønt  Poesibogen  egentlig  hører  hjemme  hos  den  unge  Pige,  er  det 
dog  ikke  sjeldent  at  hendes  Broder  ogsaa  har  en.  Den  ligger  ikke  paa 
Dagligstuebordet,  han  gemmer  den  i  sit  Kammer,  saa  man  har  vanske- 
ligere Adgang  til  den.  Og  den  er  ikke  saa  fløjlsblød,  den  har  stift, 
mørkeblaat  Bind.  Men  Indholdet  er  ikke  meget  forskelligt  fra  det,  vi 
Fandt  i  Søsterens  Bog.  Maaske  er  der  lidt  mindre  sentimentalt,  lidt  mere 
forsorent.  Men  vi  finder  mange  af  de  samme  Vers.  Ligesom  hos 
Søsteren  finder  vi  ogsaa  det  samme. Vers  mange  Gange  i  samme  Bog, 
men  med  forskellige  Navne  under. 

Her  i  hans  Poesibog  møder  vi  en  besynderlig  Klasse  af  Citater. 
Det  er  de  ufuldførte.  Man  ser  her,  hvorledes  en  Ven  rask  væk  citerer 
et  Par  Verselinier,  der  danner  en  Del  af  en  Sætningskæde  eller  endog 
en  Del  af  en  enkelt  Sætning.  Der  er  ingen  Mening  eller  Tanke  deri, 
Verseklangen  har  syntes  ham  nok.  Og  man  faar  da  et  Indtryk  af, 
hvorledes  Vers  er  noget,  der  ikke  forstaas. 

Vi  læser  følgende: 

Ungdomstiden  som  en  Bro 
til  Livets  Kamp  fra  Baraero 
med  Tak  for  godt  Kammeratskab. 

N.  N. 

Eller  man  kan  nævne  et  andet  Citat,  der  ved  sin  Fejlstavning  faar 
noget  komisk  over  sig: 

Fødes  græde  svøbes  ammes 
Vugges  tumle  bæres  gaa 
Fugtes  og  i  Svang  anammes. 

Lev  vel. 

N.  N. 

Her  har  han  skrevet,  til  han  er  bleven  ked  af  det;  nu  syntes  han, 
her  var  Vers  nok. 

Undertiden  vækker  et  højklingende  Vers  ikke  den  fjerneste  Fore- 
stilling hos  Nedskriveren.  Han  har  hørt  det  engang,  og  paa  en  eller 
anden  Maade  er  det  blevet  hængende  i  hans  Øre.  Det  synes  ham  at 
lyde  farlig  godt,  men  han  har  aldrig  tænkt  noget  ved  det.  Han  kan 
endogsaa  finde  paa  at  supplere  det  med  sit  eget  Rimeri  paa  en  ret  over- 
raskende Maade. 


508  Helge  Hostnip 

Hver  en  Slægtens  Søn  til  døde 
dømmes  maa  for  Slægtens  Brøde 
derfor  lev  vel  Kammerat 
og  hav  det  rigtig  godt  som  Soldat 

N.  N. 

Desuden  træffer  man  de  omarbejdede  Citater,  de  lempede  Vers, 
de  danner  næsten  en  Klasse  for  sig. 

Der  er  Salmevers,  hvor  man  putter  den  elskede  Genstand  ind. 

Du  ved  det  godt  hvordan  det  gaar 
hun  er  din  bedste  Ven 
og  hvert  et  bittert  Hjærtesaar 
'    hun  læge  vil  igjen. 

Man  tillader  sig  overhovedet  en  Del  overfor  Salmevers.  De  samme 
Mennesker,  der  vilde  tro,  at  de  begik  en  stor  Synd,  om  de  lod  et 
Blad  af  Salmebogen  ligge  paa  Gulvet,  de  kan  ganske  rolig  karrikere 
et  Salmevers.  Thi  de  aner  ikke,  at  det  er  Karrikatur.  Man  har  set 
Verset  i  en  andens  Stambog  i  den  Form,  og  saa  gaar  det  videre  fra 
Stambog  til  Stambog. 

En  lille  ung  Pige  skriver: 

Du  gaar  i  Fare  hvor  du  gaar 
Du  ved  dig  aldrig  sikker 
Du  ved  ej  Dag  ej  Time  naar 
Dit  Hjerte  fra  dig  stikker. 

Hovedparten  af  Bogen  fyldes  dog  ikke  af  Citater,  men  af  hele  den 
store  fælles  Stambogspoesi.  Inden  vi  imidlertid  forlade  Citaterne  i  den 
fløjlsbløde  Poesibog,  kaster  vi  et  Blik  paa  følgende,  som  Nedskriver- 
inden  har  citeret  efter  Hukommelsen  og  fundet  saare  skønt. 

To  Drosler  ud  i  Lunden  sad 
alt  paa  de  Bøgeblad 
med  Sorg  i  Sind  de  stille  sad 
thi  ak  de  skulde  skilles  ad. 

Her  er  vi  helt  ved  det  barnlige.  Det  er  gengivet,  som  Børn  kunde 
gøre  det;  der  er  Vendinger,  som  fører  Tanken  hen  paa  smaa  Børn, 
der  digter  Vers. 

De  mest  paaskønnede  Vers  er  imidlertid  dem,  man  digter  selv.  Og 
her  anstrenger  de  sig,  eller  hjælper  sig  med  litterært  Tyveri  efter  en 
stor  Maalestok.  Thi  det  samme  Vers,  som  P.  har  digtet  i  en  Poesi- 
bog, har  N.  digtet  i  en  anden.  Det  er  intet  Under,  at  man  maa 
stjæle,  det  er  jo  et  ferligt  Slid  at  faa  det  Tøjeri  til  at  rime,  men  det 
mærkelige  er,  at  man  stjæler  med  saa  lidt  Smag. 

Man  vil  i  Reglen  ikke  kunne  opspore  Forfatterne  til  den  originale 
Stambogspoesi.  Thi  under  Reproduktionen  lokaliseres  det,  om  det  er 
nødvendigt. 

Der  bliver  da  ikke  saa  gennemgribende  Forskel  paa  Citaterne  og 
de  originale  Bidrag.     Kun  synes  de  sidste  noget  bedre  citeret. 

Man  kan  dele  den  originale  Part  i  religiøse  Digte,  Kærlighedsvers, 
Venskabs-  og  Forglemmigejsdigte  og  endelig  noget,  der  nærmest  maa 
kaldes  lyrisk  Vanvid.  De  religiøse  Digte  er  tit  meget  forvirrede.  Naar 
et  Salmevers  kan  tabe  i  den  Grad,  som  det  ofte  sker,  al  sund  Mening 
ved  at  blive  citeret,  saa  vil  man  let  forstaa  at  Stambogspoetens  Fantasier 
kan  være  overmaade  ubegribelige. 

En  ung  Pige  skriver: 

Farvel  min  Ven  Tag  Gud  med  dig 

Han  kan  dig  bedst  ledsage 

Tænk  og  paa  Jesus  endelig 

I  alle  dine  Dage 

Saa  skal  du  finde  trøst  og  Nød 

Og  vander  i  gennem  Liv  og  Død 

Til  Salighedens  Rige. 

Her  ser  vi  atter  Sporene  af  daarlig  Citering.  Mere  hjemmelavet  er 
følgende  Vers  med  den  ejendommelige  Brug  af  Ejestedordet: 

Gid  du  maa  blive  Jesum  tro 
og  holde  fast  ved  sine  Ord. 

De  egentlig  religiøse  Vers  er  dog  ikke  saa  almindelige,  derimod  er 
det  grumme  almindeligt,  at  Verset  ender  med  noget  religiøst.  Ligesom 
en  god  Tale  eller  en  god  Sang  helst  skal  ende  med  at  slaa  paa  de 
religiøse  Strenge,  saadan  maa  et  godt  Stambogsvers  ogsaa. 

Man  finder  ogsaa  Vers,  der  i  deres  bratte  Overgang  til  det  religiøse 
minder  om  de  gamle  Leverrim. 

Tiden  den  snart  kommen  er 
Da  jeg  skal  fra  Gaarden  vige 
Elsk  din  Frelser  hvor  du  er 
Saa  vil  han  dig  aldrig  svige. 

Det  er  skrevet  af  en  ung  Mand.  Følgende,  der  kan  nævnes  som 
et  Sidestykke  dertil,  er  —  som  det  let  ses  —  fra  en  ung  Piges  Haand: 

Vi  to  er  jo  Veninde 
Og  blive  aldrig  Fjende 
Vi  dele  Savn  og  Glæde 
I  Himlen  ind  vi  træde. 

Undertiden  finder  man  religiøse  Digte,  der  egentlig  hører  sammen 
med  det  lyriske  Vanvid,  som  jeg  senere  skal  omtale.  Man  vil  forgæves 
anstrenge  sig  for  at  finde  Mening  i  et  Vers  som  dette: 

Tro  paa  Haab  Støv  og  Muld 
er  to  rode  falske  Dværge 
tro  paa  Gud  er  mer  end  Guld 
tro  paa  Herren  kan  flytte  Bjerge. 

Har  man  først  opgivet  at  finde  Mening  i  de  to  første  Linier,  saa 
standser  man  ved  den  besynderlige  Deling  imellem  Gud  og  Herren. 
Tro  paa  Herren  er  jo  aabenbart  mere  end  Tro  paa  Gud.  Ligger  her 
en  Tanke  eller  er  det  en  meningsløs  Tilfældighed?  Vistnok  det  sidste. 
Forfetteren  har  skrevet  sit  Vers  paa  de  samme  uklare  Lydfomemmelser, 
der  danner  Grundlaget  for  hele  den  Gruppe  Stambc^vers,  som  jeg 
betegner  ved  lyrisk  Vanvid. 

Selv  fprsome  Vers  kan  have  den  religiøse  Afslutning.  Forfatteren 
synes  da  slet  ikke  at  finde  noget  uensartet  deri.  Jeg  nævner  her  et 
Vers,  der  atter  og  atter  forekommer  i  unge  Mænds  Stambøger. 

Blæs  Røgen  ud,  kast  Asken  væk 
skrid  frem  i  Verden  fri  og  kæk, 
og  har  du  røyet  din  Pibe  ud, 
saa  tænd  en  ny  og  stol  paa  Gud. 

Endnu  grellere  er  Modsætningen  i  et  Vers,  vi  læser  i  Søsterens 
Stambog  inde  paa  Dagligstuebordet. 

Du  lille  Veninde  med  de  blanke  sko 
søi^  altid  for  at  bevare  din  barnetro. 

Det  er  fuldkommen  troskyldigt  og  naivt.  Hvis  man  overfor  For- 
fatterinden vilde  tillade  sig  at  le  ad  det,  saa  vilde  hun  sikkert  føle  sig 
meget  krænket. 

Kærlighedsversene  indtager  en  fremragende  Plads.  Karlene  ønsker 
hinanden  en  „øndi**  Brud,  „en  Pige  saa  dejlig  uden  Lige"  en  Veninde 
„der  vil  til  deres  Side  la'  sig  binde",  der  vil  forsøde  Livet  for  dem 
o.  s.  V.  Pigerne  ønsker  Veninden  en  Mand,  en  Kærest,  en  lille  Ven. 
Ja,  med  en  Uforbeholdenhed,  der  er  ganske  indtagende,  ønsker  de 
hinanden,  at  de  snart  maa  komme  i  Brudeseng. 

Jeg  vil  Ønske  dig  min  Wen 
inden  Aaret  det  er  omme 
dig  en  lille  Wen  hvormed 
du  Brude  Senk  kan  komme. 

Det  er  en  ung  Pige,  der  har  skrevet  dette  Vers  til  en  Veninde  og 
underskrevet  det  med  sit  Navn.  Og  den  Bog,  hvori  dette  staar,  Ifl^er 
Ejerinden  frem  paa  Dagligstuebordet,  saa  enhver  Fremmed  kan  sidde 
og  læse  Verset. 

Men  i  Reglen  møder  Kærligheden  i  langt  mere  romantisk  Udstyr. 
I  de  unge  Pigers  Stambøger  er  den  ikke  blot  anstændig  klædt  paa, 
men  den  er  som  oftest  ombølget  af  Blomsterduft  og  Fuglesang. 

Ingen  Rose,  ingen  Nellik  kan  dyfte  saa  sødt 
som  to  elskende  Sjæle,  der  hinanden  har  mødt. 

Og  intet  er  selvfølgelig  bitrere  end  Adskillelsen. 

Der  er  ej  noget  haardere  her  paa  denne  Jord 
end  to  forelsket  Hjærte  naar  de  skal  skilles  ad 

Det  kan  ikke  nægtes,  at  der  er  en  betydelig  Forskel  imellem  saa- 

danne  Vers  og  saa  dem  vi  finder  inde  i  Broderens  blaa  Poesibog.  Der 
er  Romantiken  borte. 


Eller: 


Vi  er  født  med  syndefuld  begjer 
og  derfor  falder  den  os  ej  saa  svær. 

Du  Ungersvend  som  strækker  ud  din  Arm 
og  kjærlig  nykker  Piger  til  din  Barm 
men  bryd  dig  ej  om  Præsten 
ti  skrevet  staar  at  du  skal  elske  Næsten. 

I  følgende  Vers  mødes  imidlertid  begge  Kønnene: 

Hvis  Kjærlighed  var  Synd 
saa  var  Livet  tynd. 

Saa  kommer  Venskabsversene,  Forglemmigejspoesien.  Den  ulykkelige 
lille  Blomst  maa  ordentlig  holde  for.  Man  planter  den  paa  Side  efter 
Side.     Den  møder  en  i  alt  Slags  Selskab. 

Ak  var  jeg  dog  den  lille  Fugl 
der  gemmer  sig  i  Løvets  Skjul 
Paa  Vingets  Flugt  da  bragte  jeg 
dig  elste  en  „Forglemmigei". 

Man  vil  straks  antage,  at  det  er  et  Vers  til  den  tilbedte,  altsaa  et 
Kærlighedsdigt.  Men  vi  finder  det  i  Søsterens  Stambog  skrevet  af  en 
Veninde. 

„Ak  var  jeg  dog  en  lille  Fugl",  det  er  uhyre  romantisk,  men  maaske 
et  noget  ufornuftigt  Ønske.  Men  hvad  er  Poesiens  Maal  andet  end  at 
•  forherlige  Fugle  og  Blomster. 

Lær  af  liden  Fugl  paa  Kviste 
ej  dit  glade  Haab  at  miste. 

Der  sidder  Poesiens  Fugl  og  synger  sine  dejlige  smaa  Sange  ind  i 
Stambogsdigterens  Øre. 
Dog  tilbage  til  Blomsten. 

Du  har  vist  ofte  funden  |  Du  har  den  ogsaa  plukket 

det  fejler  vistnok  ej  '  det  fejler  vistnok  ej 

en  lille  Blomst  i  Lunden  |  og  sagt  imedens  du  sukked 

som  spirer  paa  din  Vej.  |  se  en  Forglemmigei. 

Til  Forglemmigejversene  kan  vel  ogsaa  et  uforstaaeligt  som  neden- 
staaende  regnes. 

Jeg  er  ingen  Spire  og  dingle  kan  jeg  ej 
men  et  Ord  vil  jeg  sige  „Forglemmigej*'. 

Heldigvis  kommer  dog  ikke  Forglemmigejen  med  i  alle  Venskabs- 
vers.    Vi  læse  i  den  blaa  Poesibog: 

Du  glade  Ungdomsfyr 
du  var  for  mig  en  Pryd 
dengang  vi  her  paa  Gaden  gik 
jeg  dig  at  kende  fik. 


Og  i  den  røde: 


Naar  Uglen  tuder  i  Træets  Top 
saa  tænk  paa  mig  i  fuld  Galop. 


eller  mere  stemningsfuldt: 

H velhang  du  paa  dette  Minde 

henkaste  dit  venlige  Blik 

du  lad  i  Tanken  dig  inde 

at  du  af  Andrea  det  fik 

hvei^ang  du  se  Blomster  paa  Enge 

du  lod  dem  sige  dig 

du  har  saa  kærlig  en  Kusine 

som  holder  saa  meget  af  dig. 

Tilbage  staar  endnu  det  mislykkede  lyriske  Digt,  det  der  ikke  tager 
Sigte  paa  andet  end  at  være  Lyrik,  det  der  er  skrevet  uden  Spor  af 
Tanke  blot  paa  Lydreminiscenser.  Det  er  det  jeg  har  betegnet  som  det 
lyriske  Vanvid,  det  hvis  Forfatter  slet  ikke  er  Idiot,  men  ofte  et  rigtig 
jævnt  fornuftigt  Menneske.  Men  han  har  den  Forestilling,  at  Poesi 
det  er  noget  over  —  eller  maaske  udenfor  al  Forstand. 

Man  læse  følgende  Opsang. 

Nyt  Mod  nu  til  Kamp  beveten 
Nyt  Mod  til  at  tage  et  Tag 
Nyt  Mod  for  de  Kampens  Kræfter 
Nyt  Mod  og  nyt  Haabe  og  nyt  Flag. 

I  Reglen  er  det  ganske  vist  Stemningslyrik,  som  Forfatteren  har 
forslugt  sig  paa.  Det  maa  bemærkes,  at  den  Art  Vanvid  findes  i  begge 
Stambøger  baade  hos  Søsteren  og  Broderen.  Her  er  et  fra  hendes 
Stambog. 

De  kommer  saa  underlig  milde 
og  Taarene  rinder  saa  let 
og  Hjærtet  det  staar  stille 
saa  ungt  og  varmt  og  fridt. 

Det  er  forgæves  at  spekulere  over,  hvad  det  er,  der  kommer,  der 
kommer  sletingenting.  Men  det  er  saadan  paa  sin  Poesi,  der  kommer 
det  altsammen. 

I  hans  Stambog  læser  vi: 

Naar  Lundens  Sang  er  sungen 
og  Natten  ruller  op 
•saa  vaager  Dødens  Slange 
og  bider  i  sin  Krop. 

Man  skulde  ikke  tro,   at  Nattens  Rædsel  i  den  Grad  kunde  om- 
spænde en  jævn  dansk  Arbejdskarl. 
I  hendes  Stambog  staar  der: 

Du  lille  du  kære 

i  støvskyens  egn 

til  Taarer  vi  trænge 

som  Dug  efter  Regn 

derfor  med  Smil 

gennem  Taarer  Farvel 

i  Sommerdagskveld.  , 

Her   er   virkelig   lyrisk  Mavesvaghed,   der  er  betænkelig.    Til  alt 
Held  beskæftiger  den  unge  Pige  sig  ikke  ret  meget  med  Poesien. 
Vi  vender  os  til  ham  igen. 

Med  frejdigt  Mod  sæt  hele  Næsen 
mod  December  Vind 
men  tar  din  Medvind  paa  med  Blæsen 
da  viselig  drag  Sejlet  ind. 

Man  ved  ikke,  hvad  man  skal  forundre  sig  mest  over,  enten  den 
Gennemførthed,  hvormed  han  sætter  „hele"  Næsen  imod  Vinden  eller 
det,  at  han  stryger  Sejlet  for  Medvind. 

Vi  læser  videre. 

Ser  du  det  glimte  og  stige 
højt,  o,  saa  højt  over  sky. 
Fremad  du  maa  ikke  vige. 
Thi  det  vil  dale  paa  ny. 

Hvad  det  er,  der  glimter  og  stiger,  har  vist  Forfatteren  kun  højst 
uklare  Forestillinger  om. 

Endnu  kun  en  enkelt  Prøve. 

En  velbegavet,  glad  og  munter  Pige  gaar  en  Sommeraften  hen  og 
begaar  følgende  lyriske  Pip: 

Kvælden  er  skøn,  Hjærtet  er  fuld, 
nu  maa  det  ud,  se  Skoven  staa  Brud. 
Nu  er  alt  som  tidlig  jeg  har  ønsket  her 
kan  jeg  finde  det  manglede  Skud. 

Det  er  en  ren  Vederkvægelse  ovenpaa  dette  at  træffe  et  positivt 
Vers  med  god  Oplysning  i  som  nedenstaaende. 

Perikon  og  saadan  Skit 
Brugges  kun  til  Akavit. 

Man  kunde  blive  ved  at  citere.  Der  er  humoristiske  Vers,  der  dog 
ikke  er  overdreven  morsomme: 

Den  Kjæriighed  jeg  til  dig  bær 
den  hænger  i  vor  Skorsten 
og  naar  min  Moder  fejer  den 
saa  falder  den  ned  i  Asken. 

Og  der  er  de  indholdsløse  Vers: 

Et  lille  Ord  som  jeg  nu  vil  sige  og  kalde 

farvel 

og  som  i  vist  allesammen  kjender 

javel. 

Eller: 

Jeg  kender  ikke  meget  til  dig 

og  du  ikke  heller  til  mig 

dog  skal  mine  bedste  Ønsker  følge  dig 

og  glem  heller  ikke  mig. 

Men  standser  tilsidst  ved  følgende  Vers: 

• 

Aid  verden  er  trang  men 
den  gor  nok  du  har  ingen 
Kjærrest  men  du  for  nok. 

Saa  lukker  man  Bogen.  Man  maa  indrømme,  at  selv  om  vor 
Nation  virkelig  er  en  af  de  mest  oplyste,  saa  er  der  Omraader,  hvor 
vi  ikke  har  meget  at  prale  af.  I  vor  glade  Selvfølelse  over  den  høje 
Kultur,  vi  har  naaet,  er  det  ingen  Skade  til  at  se,  at  der  endnu  er 
langt  frem. 

Endnu  er  den  kunstneriske  Smag  hos  en  stor  Del  af  Befolkningen 
i  sin  første  Vorden. 


Folkeskolen  og  Kirken. 

Af  Markus  Hansen. 


Den  danske  Folkeskole  er  en  Kirkeskole.  Den  hviler  som  „Kirkens 
Datter""  paa  den  Betragtning,  at  Landskirken  er  Bæreren  og  Inde- 
haveren af  al  Kultur  og  Dannelse,  at  den  almenmenneskelige  og  humane 
Oplysning  saa  vel  som  den  særlig  religiøse  udgaar  fra  Kirken  og  derfor 
maa  opretholdes  og  tilses  netop  af  denne. 

Betragtningen  er  middelalderlig.  Den  passer  for  en  Tid,  da  Skole- 
væsen, Fattig-  og  Sygepleje  er  Borgersamfundet  som  saadant  uvedkom- 
mende, medens  Kirken  er  den  vigtigste  eller  eneste  Kulturbærer,  udenfor 
hvilken  Brutalitet,  Uvidenhed  og  Raahed  er  sat  i  System. 

Men  den  passer  ikke  for  vor  Tid,  da  almenmenneskelig  Oplysning 
i  den  Form,  den  gennem  Undervisning  af  Børn  kan  ydes,  fra  saa  godt 
som  alle  Sider  anerkendes  som  en  Samfundssag. 

Det  bliver  da  et  Grundspørgsmaal  for  Folkeskolen:  „Skal  den  ved- 
blivende som  hidtil  staa  i  Afhængighedsforholdet  til  Kirken,  rette  sin 
Undervisning  først  og  fremmest  efter  dennes  formentlige  Tarv,  baade 
hvad  Fag  og  Metoder  angaar,  og  skal  Skolens  Arbejdere  bevare  deres 
halvt  gejstlige  Tilsnit,  som  til  Dels  deres  Uddannelse  og  i  Særdeleshed 
deres  Stilling  som  Kirkens  laveste  Bestillingsmænd  anviser  dem? 

Eller  har  Skolen  naaet  til  den  Betydning  i  vort  Folkesamfiind,  at 
den  for  Fremtiden  jævnsides  de  andre  Institutioner,  som  Stat  eller 
Kommune  finder  deres  Regning  ved  at  opretholde,  yder  sit  Arbejde  i 
Selvstændighed  og  Uafhængighed?" 

Dette  er  intet  religiøst  Spørgsmaal.  Mennesker  af  højst  forskellig 
Livsanskuelse  kan  staa  enige  i  deres  Besvarelse  af  dette  Spørgsmaal, 
fordi  det  ikke  i  nogen  Maade  vedrører  religiøse  Principspørgsmaal  i 
Almindelighed  eller  den  danske  Folkekirkes  Organisation  og  Virken  i 
Særdeleshed. 

Det  er  alene  et  Skolespørgsmaal,  men  til  Gengæld  det,  der  griber 
ind  overalt,  hvor  Skolesager  sættes  under  Drøftelse,  hvad  enten  Talen 
er  om  Læreruddannelse,  Undervisningsformer  eller  Skolegangsorden. 

Og  ens  Besvarelse  deraf  bør  kun  dikteres  af  den  større  eller  mindre 
Tro,  man  har  paa  Skolens  Gerning  i  Opdragelsens  og  Oplysningens 
Tjeneste. 

Naar  man  i  denne  Sammenhæng  bruger  Udtrykket  Skole,  maa  det 
dog  huskes,  at  Købstadskolen  paa  Grund  af  sin  stærke  Centralisation 
i  Praksis  har  udviklet  sig  til  at  staa  m^d  en  forholdsvis  betydelig  Selv- 
stændighed, ledet  og  tilset  af  praktiske  Skolemænd,  samtidig  med  at  en 
enkelt  Lærer  i  Egenskab  af  Kordegn  har  overtaget  alle  kirkelige  For- 
retninger mod  en  Nedsættelse  af  hans  Timeantal  i  Skolen. 

Det  er  Landsbyskolen,  over  hvilken  Kirkens  Myndighed  og  Over- 
højhed gør  sig  gældende  i  sin  fulde  Udstrækning. 

Sognepræsten  er  her  Skolens  og  Lærerens  nærmeste  Foresatte. 
Han  fører  det  stadige  Tilsyn  med,  at  Undervisningsplanen  følges,  og.  at 
Orden  og  god  Tone  overholdes. 

Han  afholder  som  født  Formand  for  Skolekommissionen  den  halv- 
aarlige  Eksamen,  hvor  Prøven  i  Religionskundskab  efter  de  autoriserede 
Lærebøger  som  oftest  spiller  den  afgørende  Rolle. 

Til  ham  har  derfor  Læreren  at  henvende  sig  i  alle  Spørgsmaal, 
Skolen  vedrørende. 

Endvidere  er  en  Lærer  i  hvert  Sogn  i  Egenskab  af  Kirkesanger  og 
Kirkebetjent  ved  alle  kirkelige  Handlinger  Præstens  Tjener.  Han  skal 
ifere  Præsten  Kjole  eller  Messedragt,  tænde  Lys  i  Kirken,  bære  Vand 
til  Daab,  hente  Brød  og  Vin  i  Præstegaarden  til  Brug  ved  Nadver- 
tjenesten samt  forrette  en  Snes  andre  Tjenester  af  lignende  Art. 

Han  skal  sørge  for  Kirkens  og  de  kirkelige  Redskabers  Rengøring. 
Og  det  er  hændet  paa  mere  end  eet  Sted,  at  Præsten  har  stillet  Krav 
om,  at  Læreren  skulde  inspicere  den  liden  Servante,  der  til  Præstens 
Bekvemmelighed  har  været  hensat  i  Sakristiet. 

Saa  indgroet  er  Forestillingen  om  Læreren  som  Præstens  Tjener, 
at  Kultusministeren,  den  forhenværende  Lærer  og  Kirkesanger,  i  sine 
kirkelige  Lovforslag  brugte  Udtrykket  „Præstens  Kirkebetjent"  og  ikke 
„Sognets",  et  Udtryk,  der  først  blev  ændret  paa  Lærerforeningens 
Initiativ. 

Endelig  skal  enhver  Lærer  medvirke  som  Forsanger  og  Kirke- 
betjent ved  alle  de  kirkelige  Handlinger,  Barnedaab,  Bryllup  eller  Be- 
gravelse, der  forefalder  i  hans  Distrikt. 

Rent  fraset  Tabet,  Undervisningen  lider,  er  det  selvfølgelig   i   høj 

Grad  svækkende  for  Skolens  Anseelse,  at  dens  Arbejde  skal  staa  stille 
paa  Kirkens  mindste  Vink.  Og  i  Særdeleshed  føler  Lærerstanden, 
efterhaanden  som  den  hæver  sig  i  Dannelse  og  til  social  Jævnbyrdighed 
med  Befolkningen,  at  Forpligtelsen  til  at  udrette  Kirkens  laveste  Arbejder 
og  ydmygt  at  adlyde  Præstens  Bud  og  Befaling  ikke  er  forenelig  med 
den  ansvarsfulde  Gerning,  der  er  betroet  Folkeskolens  Arbejdere,  eller 
den  Aandsudvikling,  man  i  vore  Dage  bør  kræve  af  en  Lærer. 

Selvfølgelig  er  der  Lærere  med  seminaristlig  Pirrelighed  og  smaat- 
skaaren  Pukken  paa  Værdigheden,  lige  saa  vel  som  der  er  Præster, 
struttende  af  akademisk  Hovmod  og  teologisk  Indbildskhed.  Og  natur- 
ligvis er  der  ikke  faa  Steder,  hvor  Præst  og  Lærer  omgaas  hinanden 
som  Ligemænd  i  Intelligens  og  Dannelse  eller  som  fortrolige  Venner, 
henviste  til  hinandens  Selskab,  som  de  paa  sine  Steder  kan  blive  det. 

Men  alt  dette  er  selve  Sagen  uvedkommende.  Det  betyder  intet 
overfor  selve  det  embedsmæssige  Forhold,  Læreren  og  Præsten  imellem, 
et  Forhold,  der  de  fleste  Steder  bliver  pinligere  —  for  begge  Parter  — 
for  hvert  Aar,  der  gaar. 

Kun  eet  Middel  kan  raade  Bod  paa  denne  for  Skolen  og  Lærer- 
standen saa  ydmygende  Tilstand:  Lærerens  Fjæmelse  fra  alle  sine 
hidtidige  kirkelige  Forretninger,  der  overdrages  til  en  særlig  Kirkebetjent, 
eller  med  andre  Ord  Oprettelsen  af  et  særligt  Degneembede  i 
hvert  Pastorat. 

Dette  er,  som  ogsaa  hævdet  af  enkelte  Gejsdige,  den  eneste  reelle 
Løsning  af  den  Knude,  der  efterhaanden  strammes  mere  og  mere  til 
Bryderi  for  Præsterne  og  Nedværdigelse  for  Lærerne. 

Hvor  nær  eller  flærn  denne  Løsning  er,  afhænger  i  et  og  alt  af, 
hvomaar  de  kirkelige  Forhold  med  Præstelønningsloven  og  Præste- 
uddannelsen underkastes  en  Reform. 

Der  kan  jo  nemlig  ikke,  som  af  visse  Gejstlige  paastaaet,  være  Tale 
om,  at  Folkeskolen  afgiver  dem  af  sine  Indtægter,  der  hidrører  fra  de 
gamle  Degneembeder,  til  en  eventuel  Kirkebetjent  i  det  Øjeblik,  Læreren 
fritages  for  sine  kirkelige  Forpligtelser. 

Kirken  har  lige  saa  lidt  som  Skolen  „Særformue".  Borgersam- 
fundet, Stat  eller  Kommune,  lønner  Præster  og  Lærere  efter  den 
Maalestok,  som  det  til  enhver  Tid  finder  passende.  Kirken  er  lige  saa 
vel  som  Skolen  helt  og  fuldt  undergivet  Lovgivningsmagtens  Myndighed 
og  danner  ingen  Stat  i  Staten. 

Lovgivningsmagten  kan  til  enhver  Tid  under  skyldige  Hensyn  til 
den  enkelte,  nedsætte  Præsteembederne,  hvis  Gennemsnitsindtægt  er 
4  å  5000  Kr.,  med  den  Sum,  der  anses  passende  til  Lønning  af  en 
særlig  Kirkebetjent,  som  overtager  Kirkesangen  og  alle  Forretninger 
som  Præstens  Tjener  og  Medhjælp  ved  alle  kirkelige  Handlinger  i 
Pastoratet. 

Den  Ordning  er  ligefrem  og  naturlig.  Den  stiller  Lærerens  Arbejds- 
kraft til  Skolens  fulde  Raadighed;  den  kommer  ikke  til  at  koste  Stat 

eller  Kommune  en  Øre,  og  Indtægtsforringelsen  af  Præsteembederne 
er  forsvarlig,  naar  en  Præstelønningslov  regulerer  Embederne,  og 
Præsteuddannelsen  bliver  mere  praktisk  og  tager  kortere  Tid. 

Endnu  mere  direkte  indgribende  i  Skolens  Gerning  er  det  Tilsyn, 
Kirkens  Mænd  i  Egenskab  af  Visitatorer  og  Ledere  udøver  over  Folke- 
skolens Arbejde.  —  Præsten  fører  det  daglige  Tilsyn  og  afholder  den 
halvaarlige  Eksamen.  Provsten  holder  Visitats  hvert  tredie,  fjerde  eller 
femte  Aar,  og  naar  Biskoppen  er  paa  Inspektionsrejse  til  Stiftets  Kirker, 
benytter  han  Lejligheden  til  i  sin  Egenskab  af  Skolens  øverste  Tilsyns- 
mand  at  visitere  en  eller  to  af  Pastoratets  Skoler,  der  paa  den  Maade 
i  Regelen  „tilses«  hvert  15de  eller  20de  Aar  (!). 

Der  kan  næppe  være  Tvivl  om,  at  denne  Kirkens  Stilling  til  Skolen 
har  haft  sin  store  praktiske  Berettigelse. 

Gennemtrængte  af  Oplysningstidens  Humanitetsfølelse  og  ideelle 
Iver  for  Kulturarbejde  og  almen  Folkedannelse  stod  Præsteskabet  i 
1814,  da  vi  fik  den  store  Skolelov,  som  selvskreven  Leder  af  den 
Skole,  der  endnu  kun  fandtes  paa  Papiret,  og  som  manglede  selv  de 
tarveligste  Lærerkræfter.  Men  Udviklingen  er  i  det  19de  Aarhundrede 
gaaet  i  den  Retning,  at  Gejstligheden  baade  i  Uddannelse  og  Interesser 
har  vendt  sig  udelukkende  mod  religiøse  og  kirkelige  Formaal,  saa 
Folkeskolen  nu  for  Kirkens  Mænd  nærmest  er  at  regne  for  en  ret 
ukendt  Udparcel,  langt  fjæmet  fra  den  Arbejdsmark,  der  har  Arbejds- 
herrens  Interesse  og  Forstaaelse. 

Direkte  udøver  det  gejstlige  Tilsyn  kun  undtagelsesvis  noget  Tryk 
paa  Skolen  og  dens  Arbejdere.  „Humaniteten"  er  i  saa  Henseende 
næsten  blevet  et  Ordsprog,  og  af  personlige  Grunde  er  der  kun  fiia 
Lærere,  som  ønsker  de  nuværende  Forhold  ændrede.  Saa  forstaaende 
er  Præsterne  nemlig  rundt  om  over  for  deres  Stilling  som  Tilsyn,  at 
de  indser  deres  Uformuenhed  i  Retning  af  at  virke  fremmende  paa 
Skolearbejdet,  og  saa  lidet  pukkende  paa  Værdigheden,  at  de  som  oftest 
lader  Læreren  have  al  ønskelig  Frihed  i  Retning  af  Stofvalg  og  Metode. 
Men  heraf  er  Følgen  saa  ogsaa  netop  bleven,  at  den  danske  Landsby- 
skole er  at  ligne  ved  en  Mark,  hvor  en  aldeles  uøvet  Sædemand  ud- 
strør  Sæden  i  Bunker  til  Højre  og  Venstre,  saa  naar  Komet  er  løbet 
op,  ser  man  Plet  ved  Plet  med  store,  tomme  Rum  imellem. 

Der  sidder  mange  dygtige,  praktiske  Skolemænd  rundt  i  de  danske 
Landsbyskoler,  Mænd,  der  udretter  et  Arbejde,  der  vil  mærkes  i  næste 
Slægtled.  Men  de  arbejder  uden  indbyrdes  Sammenhold,  fordi  der 
intet  Bindeled  er  mellem  dem,  da  det  nuværende  Tilsyn  ikke  kan  fore- 
tage en  nogenlunde  rigtig  Taksation  af  Arbejdets  Art  og  Værdi  eller  er 
i  Besiddelse  af  nogen  Art  af  Initiativ.  Det  har  hændet  Gang  paa  Gang, 
at  en  gejstlig  Tilsynsmand  i  høje  Toner  har  rost  en  Skole,  der  af  alle, 
som  kendte  den,  var  anset  for  at  være  yderst  tarvelig. 

Og  den  Rolle,  en  tilsyneladende  livlig,  men  i  Virkeligheden  aands- 
sløvende  og  fordummende  Katekisation  i  Religion  endnu  mange  Steder 

spiller  ved  Eksamen  og  Visitats,  viser  bedst,  hvor  flæm  fra  Livets 
Krav  og  Formaal  Skolen  holdes  af  et  maaske  saare  velmenende,  men 
desværre  højst  ukyndigt  Tilsyn.  Karakteristisk  er  i  saa  Henseende  det 
Ord,  der  som  højeste  Ros  i  sin  Tid  er  falden  om  den  berømte  Kate- 
kisator,  Biskop  Kierkegaard,  at  „han  kunde  faa  Børnene  til  at  sige 
meget  mer,  end  de  vidste." 

Uden  for  de  egentlig  kirkelige  Kredse  er  derfor  ogsaa  nu  den 
Anskuelse  ved  at  være  fremherskende,  at  det  nuværende  gejstlige  Tilsyn 
er  upraktisk,  hæmmende  for  Skolens  Fremskridt,  sløvende  for 
Lærerne,  i  bedste  Fald  betydningsløst  og  intetsigende.  Men  saa 
snart  man  gaar  Skridtet  videre  og  ser  sig  om  efter  den  nye  Ordning, 
der  skal  afløse  den  gamle,  rejser  der  sig  næsten  overalt  Betænkelig- 
heder saa  store,  at  Ængsteligheden  for  det  eventuelle  nye  faar  Over- 
haand  over  Misfornøjelsen  med  det  gamle.  Dette  gælder  ikke  mindst 
selve  Lærerstanden,  hvis  overvejende  Flertal  godt  indser  det  nuværende 
Systems  Mangler. 

Det  er  særlig  to  Hensyn,  der  gør  sig  gældende.  Man  frygter  for 
Afskaffelsen  af  Religionsundervisningen  og  for  de  nye  Skole- 
inspektører, hvis  teoretiske  Sagkyndighed  antagelig  vil  kunne  virke 
uniformerende  paa  Skolen  og  indsnævrende  over  for  Lærerens  person- 
lige Frihed,  der  under  de  nuværende  Forhold  udfolder  sig  med  al 
ønskelig  Kraft. 

Den  første  Indvending  er  det  let  at  komme  forbi.  Spørgsmaalet 
om  den  konfessionsløse  Skole  ligger  uden  for  den  foreliggende  Sag. 
Religionskundskab  kan  som  Fag  akkurat  med  samme  Ret  efter  som 
før  Skolens  og  Kirkens  Adskillelse  findes  paa  Skolens  Timeplan,  ja  være 
det  „Fagenes  Fag",  der  indirekte  gennemtrænger  al  Undervisning.  Spørgs- 
maalene  om  den  bibelhistorisk-fortællende  Metode  i  Modsæt- 
ning til  den  do^matisk-kateketiske,  om  Lærernes  konfessionelle 
Stilling,  om  Bibelkritik,  er  altsammen  Ting,  der  ikke  direkte  ved- 
rører Skolens  Afhængighed  af  Kirken.  Man  kunde  saaledes  godt 
tænke  sig,  at  den  nuværende  Kirkeskole  lod  de  konfessionelle  Baand 
hænge  ret  slapt  ned,  ligesom  der  intet  var  i  Vejen  for  den  Antagelse, 
at  en  fremtidig  borgerlig  Samfundsskole  fandt  sin  Regning  ved  en  be- 
stemt afstukken  konfessionel  Undervisning  i  Kristendom.  De  to  Spørgs- 
maal  ligger  ganske  vist  ved  Siden  af  hinanden.  Men  de  berører 
ikke  hinanden,  hvilket  for  saa  vidt  er  heldigt,  som  der  næppe  er  stor 
Sandsynlighed  for,  at  de  godt  98  pCt.  af  det  danske  Folk,  der  —  af 
Overbevisning  eller  Ligegyldighed  —  slutter  sig  til  den  evangelisk- 
luterske  Konfession,  ønsker  Religionsundervisningen  i  Folkeskolen  af- 
skaffet, hvilket  ogsaa  for  Skolen  og  Lærerne  let  vilde  kunne  faa  skæbne- 
svangre Følger. 

I  een  Henseende  vil  det  dog  næppe  kunne  undgaas,  at  Skolens  og 
Kirkens  Adskillelse  vil  have  Følger  for  Religionsundervisningen:  Denne 
vil  ikke  som  nu  først  og  fremmest  varetage  en  bestemt  Kirkeafdelings 

Interesser,  men  vil  lade  Hensynet  til  Barnets  Tarv  være  det  afgørende, 
saa  Religionsundervisningen  i  Omfang  og  Stofvalg  og  Metode  retter 
sig  efter,  hvad  der  er  Barnet  tjenligt,  enten  det  saa  falder  sammen  med 
den  herskende  Kirkeretnings  Dogmatik  eller  ej.  Saa  meget  burde  man 
i  hvert  Fald  kunne  forlange  af  et  „pædagogisk"  Tilsyn. 

Med  større  Ret  kan  de  tale,  der  frygter  for,  at  prøjsisk  Uniformitet 
og  livsdræbende  svensk  Metodik  vil  holde  sit  Indtog  i  Skolen  i  det 
Øjeblik,  en  sagkyndig  Teoretiker  med  Hovedet  fuldt  af  Rosseau, 
Pestalozzi,  Frøbel  og  Basedow  og  ukendt  med  Landsbyskolens 
daglige  Kaar  i  Egenskab  af  Skoleinspektør  maalte  efter  en  akademisk 
Snor  og  vejede  paa  Guldvægt  det  præsterede  Arbejde. 

Selv  om  det  kan  hævdes,  at  Sløjhed  og  Uforstand  til  Dels  paa 
Grund  af  det  nuværende  Tilsyns  Mangel  paa  Tilsyn  sidder  til  Huse  i 
mer  end  een  Landsbyskole,  saa  maa  det  beredvilligt  erkendes,  at  Lære- 
rens personlige  Frihed  og  selvstændige  Arbejdsmaade  som  oftest  er  for- 
bleven uantastet,  saa  de  virkelig  dygtige  og  flittige  Skolemænd  har 
kunnet  arbejde  i  Ro  i  deres  Gerning. 

Og  for  de  danske  Lærere  er  denne  Selvstændighed  bleven  en  Livs- 
betingelse, som  de  ikke  godvilligt  ofrer,  selv  om  de  som  Vederlag  kunde 
faa  det  mest  sagkyndige  Tilsyn  af  Verden.  Det  Krav  maa  derfor  uaf- 
viseligt stilles  til  et  borgerligt  Skoletilsyn,  at  det  skal  være  en  Støtte 
for  Læreren  i  hans  Gerning  og  lade  ham  arbejde  i  Frihed  efter  sin 
Individualitet,  selvfølgelig  under  fuld  Iagttagelse  af  Hensynet  til  Skolens 
Tarv. 

Der  er  heller  ikke  Tvivl  om,  at  der  kan  tilvejebringes  et  virkeligt 
sagkyndigt  Tilsyn,  der  støttende  og  vejledende  og  lydhørt  for  Fremskridt 
giver  Læreren  fuld  Frihed  i  Arbejdsmaade  uden  at  se  gennem  Fingre 
med  Sløseri  og  Ugidelighed. 

Et  saadant  Tilsyn  fremkommer,  naar  der  ved  dets  Sammensætning 
tages  Hensyn  til  de  nationale  Momenter,  der  har  gjort  sig  gældende  i 
vore  Skoleforhold,  hvilket  er  af  større  Værd  end  en  Indforskrivning 
af  et  Sjjstem  fra  fremmede  Lande.  Og  her  kommer  det  da  i  første 
Række,  at  man  tager  Hensyn  til  Hjemmene.  Det  er  især  paa  dette 
Felt,  at  Grundtvigs  og  Kolds  Skoletanker  har  vist  deres  Livskraft.  De 
har  bevist  Hjemmets  Ret,  naar  Talen  er  om  Børneskolen.  Ingen  er 
som  Fader  eller  Moder  interesseret  i  den  Skole,  der  i  syv  Aar  paa  de 
forskelligste  Maader  paavirker  og  præger  Barnet.  Derfor  har  netop 
Fader  og  Moder  den  første  Ret  til  at  føre  Tilsyn  med  Skolen.  De  har 
ikke  Sagkundskab  til  at  bedømme  Fagene,  deres  Værdi  eller  deres 
Metode.  Dette  maa  overlades  til  andre.  Men  de  kan  bedømme  den 
Tone,  der  gaar  gennem  Skolen,  den  Aand,  i  hvilken  deres  Børns 
Undervisning  foregaar.  Og  den  Bedømmelse  er  Hjemmets  umiste- 
lige Ret. 

Det  ligger  først  og  fremmest  Hjemmene  paa  Sinde,  at  Børnene 
opdrages   til    gode,    retskafne    Mennesker;    men   det   er   særlig   i 

Statens  Interesse,  at  de  bliver  dygtige  Borgere,  udrustede  med 
Dannelse  og  Kundskaber.  Derfor  er  det  Statens  Sag  at  ansætte  sag- 
kyndige Mænd  —  eller  Kvinder  —  der  kan  værdsætte  Betydningen  af 
det  Arbejde,  Skolen  udretter,  og  som  er  paa  Højde  med  de  pædagogiske 
Tanker,  Tiden  ejer.  Men  ogsaa  Læreren,  af  hvis  Arbejde,  Resultatet 
hovedsagelig  afhænger,  har  en  Ret  til  at  blive  hørt,  fordi  han  mere 
end  alle  andre  kender  de  praktiske  Vanskeligheder,  der  er  forbundne 
med  Arbejdet,  og  ved,  hvor  højt  Skolens  Maal  til  enhver  Tid  kan 
sættes. 

At  tage  Hensyn  til  Hjemmenes,  Statens  og  Lærernes  Ret 
bliver  da  den  Opgave,  der  skal  løses,  om  Folkeskolen  skal  fea  et 
praktisk  og  forstaaende  Tilsyn.  Noget  i  den  Retning  vil  det  være,  om 
Kirkens,  Sang-  og  Gymnastikinspektørens  Tilsyn  bortfalder,  medens 
Hjemmets  Tilsyn  som  hidtil  varetages  af  en  Skolekommission,  der  skal 
bestaa  af  5 — 9  Medlemmer,  hvoraf  een  Lærer  eller  Lærerinde,  der 
vælges  af  sine  Kolleger  i  Kommunen.  Halvdelen  af  Resten  vælges  af 
de  25-aarige  Mænd  og  Kvinder,  Halvdelen  af  og  blandt  Kommunal- 
bestyrelsens Medlemmer.  Skolekommissionen  overtager  saa  det  daglige 
Tilsyn,  overværer  mindst  en  Gang  halvaarlig  Undervisningen  i  hver 
Skole  og  overtager  Sogneraadets  Indstillingsret  til  Lærerembedeme. 

Det  faglige  Tilsyn,  der  udøves  ved  Eksamen,  bør  overtages  af  een, 
to  eller  tre  Lærere  i  hvert  Herred,  alt  efter  disses  Størrelse.  Der 
er  131  Herreder  i  Landet.  Det  tør  forudsættes,  at  der  i  dem  findes 
200  å  250  saa  erfarne  og  kyndige  Lærere,  at  de  er  i  Stand  til  at  under- 
søge og  bedømme  det  Maal  af  Udvikling  og  Kundskaber,  der  er  naaet 
i  de  enkelte  Skoler.  Disse  Kredstilsynsmænd  eller  Inspektører  kan  i 
Løbet  af  ca.  10  Dage  hvert  Foraar  afholde  eller  lede  Eksamen  over 
ældste  Klasse  i  den  Snes  Skoler,  der  gennemsnitlig  vil  høre  ind  under 
hver  af  dem,  medens  enhver  Prøve  i  Form  af  Eksamen  for  yngste 
Klasse  bør  bortfalde.  Ved  denne  Ordning  opnaas  den  store  Fordel,  at 
Lærerens  Arbejde  bedømmes  af  en  Sagkyndig  Mand,  en  Kollega,  der 
arbejder  under  selvsamme  Forhold  og  ved  ud  og  ind,  hvacl  der  kan 
kræves.  Vel  er  det  en  Ulempe,  at  Inspektøren  skal  ofre  nogle  af  sine 
Skoledage.  Men  man  kan  vel  gaa  ud  fra,  at  hans  Skole  forholdsvis 
staar  saa  højt,  at  Tabet  kan  taales.  Skoleinspektørerne,  der  nok  kan 
være  ulønnede  og  nøjes  med  Befordringsgodtgørelse,  ansættes  efter 
Skoledirektionens  Indstilling  af  Undervisningsministeriet,  da  de  selv- 
følgelig ikke  kan  vælges  af  Lærerne,  som  de  ikke  maa  staa  i  Afhængig- 
hedsforhold til,  og  heller  ikke  af  Skolekommissionerne,  om  hvis  Sag- 
kyndighed der  i  saa  Henseende  vil  kunne  rejses  berettiget  Tvivl.  De 
nuværende  Herredsskoledirektioner  kan  erstattes  af  en  Amts- 
skoledirektion,  hvori  en  af  Ministeriet  ansat  pædagogisk  uddannet 
Skoledirektør  tager  Sæde  som  Formand.  Han  skal  foretage  Tilsyns- 
rejser  til  Amtets  Skoler,  og  til  ham  indgiver  Skolekommissionerne  og 
Kredsinspektørerne   deres  Beretninger    om    Skolernes   Tilstand.     Han 

overtager  i  det  hele  alt  det,  Skolen  vedrørende,  der  nu  paahviler 
Herredsprovsterne. 

Det  maa  være  Tanker  af  den  Art,  der  skal  danne  Grundlaget  for 
Folkeskolens  Tilsyn,  naar  Tiden  for  Skolens  og  Kirkens  Adskillelse  er 
inde.  Hvornaar  denne  Tidens  Fylde  kommer,  beror  for  en  meget 
væsentlig  Del  paa  de  danske  Lærere. 

Saa  længe  det  med  Sandhed  kan  hævdes,  at  Lærerstandens  Flertal 
ingen  Forandring  tilstræber,  vil  det  næppe  være  muligt  at  komme  bort 
fra  det  bestaaende,  der  i  saa  mange  Henseender  er  en  Hindring  for 
en  tidssvarende  Undervisning.  Men  i  Længden  vil  ogsaa  dette  Stand- 
punkt blive  ret  skæbnesvangert  for  den  Anseelse,  Lærerstanden  med 
Rette  de  fleste  Steder  nyder.  —  Det  kan  være  yderst  behageligt  for 
Læreren  personligt,  at  Tilsynet  i  bedste  Fald  intet  Tilsyn  er,  og,  at 
han  kan  virke  i  fuld  „Frihed"  et  halvt  Aarhundrede  uden  at  modtage 
nye  Impulser  i  nogen  Retning.  Men  det  gaar  ikke  at  lade  denne 
personlige  Behagelighed  være  afgørende,  naar  et  af  Skolens  dybeste 
Grundspørgsmaal  skal  løses. 

Og  skal  Lærerstanden  gaa  i  Spidsen  i  denne  Sag,  da  maa  den 
tage  bestemt  Afetand  fra  den  forlorne  Fornemhed,  der  i  visse  Kredse 
gør  sig  gældende  over  for  Befolkningens  Tilsyn  over  Folkets  egen 
Skole.  Her  i  Landet  kommer  vi  aldrig  mere  uden  om  den  alminde- 
lige Valgret,  Skolen  mindst  af  alt.  Det  har  de  senere  Aars  Skolelovs- 
forhandlinger  noksom  bevist. 

Giver  man  derimod  Hjemmene,  hvad  Hjemmenes  er,  vil  man  i 
denne  Sag  rundt  om  vinde  mangen  en  trofast  Forbundsfælle  i  Befolk- 
ningen, der  under  de  nuværende  Forhold  ikke  i  nogen  væsentlig  Grad 
kan  gøre  sin  Indflydelse  gældende  over  for  Skolens  Ledelse.  —  Under 
denne  Forudsætning  maa  Arbejdet  for  Skolens  og  Kirkens  Adskillelse 
tages  op. 

En  saadan  Adskillelse  vil  højne  Skolens  Anseelse,  gøre  Under- 
visningen naturligere  og  mere  frugtbringende.  Den  vil  styrke 
Lærernes  Selvstændighedsfølelse  og  Bevidstheden  om  deres 
Ansvar.  Den  vil  i  stærkere  Grad  end  nu  knytte  Hjemmenes 
Interesse  til  Skolen.  Og  den  kan  iværksættes  uden  betyde- 
lige økonomiske  Ofre. 


Plejebørnene  og  Bølleondet. 

Af  Ax.  Ulrik. 


Kriminalretsassessor  C.  Ussing  har  i  7de  Hæfte  af  „Det  ny  Aar- 
hundrede" i  en  Artikel  om  „Det  københavnske  Bølleonde**  skrevet 
nogle  Ord   om   de   københavnske   Plejebørn,   som   ikke   bør   henstaa 

uimodsagt.  Han  mener,  at  Byens  Bærme  i  høj  Grad  rekruteres  fra 
disse  Børn,  „der  gaar  for  Lud  og  koldt  Vand  uden  et  egentligt  Hjem". 
Der  ligger  heri  en  Misforstaaelse,  som  kun  kan  skyldes  Mangel  paa 
Kendslcab  til  de  virkelige  Forhold.  Siden  Plejebømstilsynets  Indførelse 
i  1888  er  der  som  bekendt  indført  en  Kontrol  med  Plejehjemmene, 
hvis  Virkning  ikke  blot  har  vist  sig  i  en  jevnt  aftagende  Dødelighed 
blandt  Plejebørnene,  —  den  faldt  fra  gennemsnitlig  10,7  pCt.  i  Fem- 
aaret  1888—92  til  6,3  pCt.  i  1893—97  og  derfra  atter  til  4,«  pCt.  om 
Aaret  i  1898 — 1902,  —  men  som  ogsaa  har  haft  til  Følge,  at  man  uden 
Overdrivelse  kan  betegne  den  nævnte  Karakteristik  af  disse  Børn  som 
„gaaende  for  Lud  og  koldt  Vand"  som  ganske  forfejlet.  Erfaringen  har 
tværtimod  vist,  at  disse  Børn,  naar  de  have  overstaaet  den  spæde 
Alder,  som  Regel  ganske  indlemmes  i  den  Familie,  i  hvilken  de  ere 
opvoksede,  og  da  der  anvendes  endel  Omhu  paa,  at  Plejehjemmene 
saa  vidt  muligt  kun  vælges  blandt  virkelig  gode  Hjem,  nyde  de  en 
Røgt  og  Pleje,  som  gennemsnitlig  ikke  staar  tilbage  for  Familiernes 
Behandling  af  deres  egne  Børn.  Vanskeligheder  kunne  komme,  men 
de  komme  især  blandt  de  Børn,  som  antages  af  Bedstemødre  eller 
andre  nære  Slægtninge,  fordi  de  her  forblive  under  skadelig  Paavirk- 
ning  af  de  ofte  uheldige  Familieforhold.  Overfor  saadanne  Plejehjem 
er  Tilsynet  undertiden  vanskeligt  stillet,  fordi  en  Tilbagetagelse  af 
Plejetilladelsen  sjældent  faar  den  tilsigtede  Virkning,  at  Barnet  fjernes, 
og  det  er,  foruden  Raad  og  Vejledning,  Plejetilsynets  eneste  Vaaben. 
Men  selv  naar  disse  Hjem  tages  med  i  Betragtning,  skal  man  have 
ondt  ved  at  eftervise,  at  Byens  Bærme  væsentligt  rekruteres  fra  de 
københavnske  Plejehjem. 

Kriminalretsassessor  Ussing  henholder  sig  til,  at  en  stor  Procent 
af  de  uægte  fødte  Børn  erfaringsmæssig  bære  Bøllespiren  i  sig.  Men 
herved  maa  erindres,  at  kun  forholdsvis  faa  af  de  uægte  fødte  Børn 
anbringes  i  Pleje  for  Betaling.  Medens  der  i  Aarene  1898  til  1902 
gennemsnitlig  fandt  2551  Fødsler  af  uægte  levendefødte  Børn  Sted  om 
Aaret  i  København,  anbragtes  aarlig  i  dette  Femaar  kun  gennemsnitlig 
691  spæde  Børn  i  Pleje  for  Betaling  og  af  disse  vare  mellem  10  og 
20  pCt.  ægtefødte.  Det  er  altsaa  kun  omtrent  en  Fjerdedel  af  de 
uægte  Børn,  som  blive  Plejebørn;  der  er  ingen  Tvivl  om,  at  de  tre 
øvrige  Fjerdedele  gennemsnitlig  maa  nøjes  med  mindre  gode  Vilkaar 
end  den  ene.  Naar  det  er  en  Kendsgerning,  at  de  uægte  Børn  levere 
en  stor  Procent  til  Byens  Bærme,  ligger  det  i  Betragtning  heraf  nær- 
mest at  tro,  at  Bølléspirerne  navnlig  opstaa  blandt  det  Flertal  af  uægte 
Børn,  som  ikke  anbringes  i  Pleje  for  Betaling,  og  at  Grunden  er  den, 
at  disse  Børn  vanrøgtes  af  deres  Nærmeste,  medens  de  paa  den  anden 
Side  ikke  ere  under  og  vanskelig  kunne  bringes  under  offentlig  Kon- 
trol. De  høre  jo  nemlig  ikke  med  til  Plejebørnene  i  dette  Ords  af 
Loven  hjemlede  Betydning. 

Noget  kunde  synes  at  tale  for  den   af  Kriminalretsassessor  Ussing 

fremførte  Tanke,  at  det  bør  tilstræbes  saa  vidt  muligt  at  anbtinge  de 
københavnske  Plejebørn  hos  Plejemødre  paa  Landet.  Det  bør  dog 
erindres,  at  for  saa  vidt  det  gælder  spæde  Børn  og  for  saa  vidt  man 
ikke  som  i  Frankrig  fortrinsvis  tilsigter  disse  Børns  Anbringelse  ved 
Ammebryst,  udsætter  man  sig  ved  at  sætte  det  i  System  for  at  komme 
ind  paa  en  Eksperimentering  med  Børnenes  Liv  og  Helbred,  som 
næppe  er  ganske  forsvarlig.  Her  i  København  har  man  efter  mange 
Aars  ihærdigt  Arbejde  af  Læger  og  Hygieinikere  begyndt  at  kunne 
spore,  at  voksende  Kendskab  til  hensigtsmæssige  Principer  for  spæde 
Børns  kunstige  Ernæring  spreder  sig  i  Befolkningen;  man  er  her  i 
Stand  til  ved  hyppig  Kontrol  af  Plejehjemmene  med  faa  Dages  Mel- 
lemrum at  vaage  over  disse  Principers  Gennemførelse,  og  man  kan 
statistisk  paavise,  at  Dødeligheden  blandt  de  spæde  Plejebørn  som 
Følge  deraf  aftager.  Men  hvorledes  staar  det  paa  Landet?  Intet  sikrer 
imod,  at  selv  den  mest  samvittighedsfulde  Plejemoder  i  det  mest  for- 
roste Hjem  sværger  til  en  Emæringsmaade,  som  kan  koste  Barnet 
dets  Liv  eller  i  alt  Fald  dets  Helbred.  Et  Forsøg  paa  en  systematisk 
Begunstigelse  af  spæde  Plejebørns  Anbringelse  paa  Landet  synes  der- 
for, naar  det  ikke  ledsages  af  et  omfangsrigt  Apparat  under  kyndig 
hygieinisk  Ledelse,  en  noget  vovelig  Plan.  Men  der  findes,  som  alle- 
rede nævnt,  af  og  til  københavnske  Plejehjem,  hvor  et  Barn  under 
Opvæksten  viser  en  ved  uheldig  Paavirkning  begunstiget  moralsk  De- 
fekt, navnlig  ved  uheldige  Familieforhold.  I  saadanne  Tilfælde  lykkes 
det  ofte  ved  Politiets  og  ved  Privates  Hjælp  at  skaffe  Barnet  paa 
Landet;  men  der  kunde  uden  Tvivl  være  Plads  for  et  Supplement  til 
Plejebørnstilsynet,  bestaaende  i  en  Institution,  som  ved  saadan  Lejlig- 
hed vilde  lette  Anbringelsen  af  disse  ældre  Børn  ved  at  tjene  som 
Mellemled.  Omstændighederne  kunne  være  saa  bydende,  at  man  maa 
se  bort  fra  den  ringe  Akklimatisationsevne,  som  Børn,  der  ere  op- 
voksede i  København,  ofte  vise  overfor  Landet.  Men  der  vilde  ikke 
være  Grund  til  af  en  saadan  Foranstaltning  at  vente  sig  en  kendelig 
Formindskelse  af  „det  københavnske  Bølleonde". 


Islands  Forfatning  og  dets  politiske  Partier. 

Af  Finnur  J6nsson. 


Aar  1903  vil  danne  et  af  de  største  Vendepunkter  i  Islands  Historie. 
Der  er  derfor  al  Grund  til,  at  dette  Tidsskrift  har  ønsket  at  give  sine 
Læsere  en  kort  Fremstilling  af,  hvad  det  drejer  sig  om,  hvori  For- 
andringen bestaar. 

Paa  Grund  af  Islands  særlige  Stilling  og  ydre  Forhold  havde  det 

vist  sig  lidet  hensigtsmæssigt,  at  det  blev  politisk  repræsenteret  i  Dan- 
mark, f.  Eks.  i  Stænderforsamlingerne. 

Den  8.  Marts  1843  blev  derfor  det  gamle  Alting,  der  var 
blevet  ophævet  1800,  genoprettet,  naturligvis  kun  som  en  raadgivende 
Forsamling;  det  skulde  samles  hvert  andet  Aar,  og  det  blev  holdt  første 
Gang  1845.  Det  bestod  oprindelig  af  20  folkevalgte  og  6  kongevalgte 
Medlemmer.  Herved  var  det  første  Grundlag  for  Landets  eget  Styre 
vundet,  og  dets  Særstilling  officielt  anerkendt.  At  man  ikke  straks 
gik  videre  og  f.  Eks.  gjorde  Altinget  lovgivende,  er  ikke  mærkeligt, 
saaledes  som  Forfatningen  endnu  var  i  selve  Danmark.  Aaret  1848 
var  paa  Island  et  politisk  stærkt  bevæget  Aar,  hvilket  naturligvis  paa 
det  nøjeste  hang  sammen  med  hvad  der  foregik'  i  Danmark  m.  H.  t. 
Spørgsmaalet  om  en  fri  Forfatning.  Den  nationale  Frihedsfølelse  var  vakt 
tillive  og  dermed  Spørgsmaalet  om  Landets  særlige  politiske  Stilling  inden- 
for Riget,  begrundet  ikke  blot  paa  dets  Beliggenhed  og  Kulturforhold,  men 
ogsaa  og  især  paa  dets  tidligere  politiske  Historie.  Man  hævdede,  og 
har  altid  siden  hævdet,  at  Island  ikke  var  og  ikke  kunde  betragtes 
som  enhver  anden  Del  af  det  danske  Rige  (f.  Eks.  som  Fyn,  Sjælland 
osv.),  men  maatte  være  for  sig  selv  med  sin  egen  Forvaltning  og  Lov- 
givning. Følgen  heraf  blev  den,  at  Kongen  i  et  Reskript  af  23.  Sep- 
tember 1848  udtaler,  „at  det  ikke  er  vor  Hensigt,  at  de  Grundbestem- 
melser, der  med  Hensyn  til  Islands  særegne  Forhold  maatte  være 
nødvendige  for  at  ordne  denne  Landsdels  forfatningsmæssige  Stilling  i 
Riget  skulle  endeligen  vedtages,  førend  efter  at  Islænderne  i  en  egen 
Forsamling  i  Landet  derover  er  hørte,  og  at  det  i  saa  Henseende  For- 
nødne vil  blive  forelagt  Altinget  ved  dets  næste  ordenlige  Sammen- 
komsf".  Det  var  dette  Kongeløfte,  som  Islænderne  altid  i  den  følgende 
Kamp  med  fuld  Ret  beraabte  sig  paa  og  henviste  til.  En  anden  for 
Island  vigtig  Begivenhed  var,  at  den  danske  Grundlov,  hvori  Island 
ikke  nævnes,  aldrig  blev  offenliggjort  paa  Island  og  kunde  altsaa  heller 
ikke  faa  nogen  Lovkraft  der;  hvorimod  det  skete  paa  Færøerne, 

Den  lovede  „Forsamling  i  Landet"  selv  kom  først  i  Stand  Sommeren 
1851;  det  er  det  berømte  „Nationalmøde"  i  Reykjavik.  Kort  iforvejen 
var  et  andet  Møde  hlevet  afholdt  paa  det  gamle  Altingssted,  hvor  en 
Adresse  til  „Nationalmødet"  vedtoges;  dette  opfordredes  heri  til  at 
ønske,  „at  Altinget  fik  lovgivende  Myndighed"  og  at  Kongen  skulde 
„lade  den  udøvende  Magt"  have  Ophold  i  Landet  selv  og  blive  udøvet 
af  en  eller  flere,  med  Ansvar  overfor  Folk  og  Konge,  samt  at  der  i 
Danmark  skulde  være  et  Slags  Fuldmægtig,  der  for  Kongen  skulde 
forelægge  de  Sager,  der  skulde  fremføres  for  ham.  Her  var  klart 
udtalt,  hvad  Islænderne  mente  at  maatte  forlange,  1)  et  Alting  med 
lovgivende  Myndighed  og  2)  en  indenlandsk  øverste  Sty- 
relse med  relativ  Myndighed. 

Paa  selve  Mødet  forelagde  Kongens  Repræsentant  imidlertid  et  Re- 
geringsforslag,    der  gik    i    stik    modsat  Retning;    Island    skulde    blive 

en  Provins  af  Danmark,  og  den  danske  Grundlov  skulde  i  alt  væsenligt 
gælde  for  Island.  Da  Mødet  ikke  paa  nogen  Maade  vilde  gaa  ind 
herpaa,  men  stillede  ganske  andre  Fordringer,  blev  det  pludselig 
opløst  uden  at  noget  Resultat  var  opnaaet ;  de  mødende  skiltes,  idet  de 
raabte:  „vi  protesterer  alle!" 

Hermed  blev  den  egentlige  politiske  Kamp,  hvis  udmærkede  Fører 
var  Jon  Sigurdsson  (1811 — 79),  for  Alvor  indledet.  I  de  følgende 
20  Aar,  i  hvilket  Landet  styredes  efter  Forordn,  af  1843  og  ved  det 
raadgivende  Alting,  førtes  Kampen  med  al  Kraft  og  Konsekvens  fra 
Islands  Side  og  fra  dansk  (især  nationalliberal)  Side  med  ihærdige  Be- 
stræbelser for  at  gøre  Landet  til  en  Provins  af  Danmark.  Hvad  der 
gjorde  Kampen  endnu  haardere  og  besværligere  var  Finansspørgs- 
maalet.  Der  blev  gjort  gældende  fra  Islands  Side  store  Krav  til 
den  danske  Stat,  Krav,  der  vistnok  i  flere  Henseender  var  noget 
overdrevne.  Det  var  dette  vanskelige  Spørgsmaal,  der  hindrede  en 
Overenskomst  mellem  den  danske  Regering  og  Islænderne.  Forskellige 
Forslag  blev  fremsatte,   der  ikke  blev  vedtagne  af  Altinget. 

Der  var  flere  af  de  danske  Politikere,  der  tog  Ordet  for,  at  Island 
skulde  have  sit  eget  Selvstyre.  Efter  lange  Debatter  i  den  danske 
Rigsdag,  vedtog  denne  —  altsaa  uden  nogen  direkte  Medvirkning  fra 
islandsk  Side  —  den  bekendte  „Lov  om  Islands  forfatningsmæssige 
Stilling  i  Riget"  (1871).  Her  anerkendes  for  det  første,  at  Island  er 
en  uadskillelig  Del  af  den  danske  Stat  med  særlige  Lands  rettig- 
heder" (for  disse  havde  man  jo  særlig  kæmpet);  dernæst  bestemmes 
nærmere  dets  særlige  Anliggender*). 

Endelig  blev  nu  ogsaa  det  finansielle  Opgør  en  Gang  for  alle 
afgjort,  saaledes  at  Statskassen  skulde  yde  Landet  et  aarligt  Bidrag  af 
60,000  Kr.  og  i  10  Aar  et  overordentligt  Tilskud  af  40,000  Kr.,  der  i 
de  paafølgende  20  Aar  nedsattes  med  2000  Kr.  aarlig,  saa  at  det  efter 
Udløbet  af  30  Aar  aldeles  bortfalder  (hvad  der  altsaa  nu  er  Tilfældet). 

Dette  vigtige  Skridt  blev  ikke  velset  af  Islænderne,  da  det  var  gjort 
uden  deres  Medvirkning,  men  man  maatte  flnde  sig  deri. 

Saa  kom  Aaret  for  Islands  1000-Aarsjubilæum,  1874.  Den  5.  Januar 
blev  en  Forfatningslov  for  Island  udstedt  —  en  Kongegave  til  det 
jubilerende  Folk.  Ifølge  denne  Lov  flk  Landet  i  alle  sine  Særanliggender 
„sin  egen  Lovgivning  og  Forvaltning";  den  højeste  Myndighed  skulde 
Kongen  udøve  „gennem  Ministeren  for  Island".  Denne  Minister  for- 
udsættes bosat  i  København,  thi  det  hedder  i  Loven,  at  „den  øverste 
stedlige  Myndighed   i  Island   overdrages   under  Ministerens  Ansvar  til 


*)  1.  Den  borgerlige  Retspleje  (dog  med  Undtagelse  aF  Højesteret,  der  skal  være 
øverste  Instans  ogsaa  i  islandske  Sager),  2.  Politivæsen,  3.  Kirke-  og  Undervis- 
ningsvæsenet,  4.  Læge-  og  Sundhedsvæsenet,  5.  Kommunal-  og  Fattigvæsenet, 
6.  Vejvæsenet  og  det  stedlige  Postvæsen,  7.  Landvæsenet,  Fiskeri,  Handel,  Søfart 
og  andet  Næringsbrug,  8.  Det  direkte  og  indirekte  Skattevæsen,  9.  De  ofPénlige 
Ejendomme,  Stiftelser  og  Fonds. 

en  aF  Kongen  udnævnt  Landshøvding,  der  skal  have  Bopæl  i  Landet 
selv";  angaaende  Ministeren  selv  hedder  det,  at  han  skal  „være  ansvarlig 
For  ForFatningslovens  Overholdelse"  (men  ikke  For  Regeringens  Førelse). 
Selve  Altinget  skulde  bestaa  af  to  AFdelinger,  henholdsvis  paa  24  og 
12  Medlemmer,  ialt  30  Folkevalgte  og  6  kongevalgte;  disse  sidste 
skulde,  sammen  med  andre  6  folkevalgte  udgøre  den  øverste  AFdeling. 

Hermed  var  da  det  ene  Hovedkrav  Fra  1851  Fyldestgjon. 

At  denne  ForFatning  har  haft  stor  Betydning  for  Island  er  givet. 
Det  er  Fra  den,  at  det  Forholdsvis  store  Opsving  i  Landets  Forhold 
daterer  sig;  det  er  ikke  For  m^et  sagt,  at  med  den  begynder  der  en 
ny  Tid  for  Land  og  Folk.   Dette  mærkes  i  saa  godt  som  alle  Forhold. 


Næringsveje,  især  Fiskeriet,  Samfærdsel  og  Samfærdselsmidler  (Skibs- 
fart, Broer  c^Veje,  Postvæsen),  Skolevæsen,  Lægeembeder,  en  Banks 
Oprettelse  og  meget  mere. 

Men  det  visre  sig  ogsaa  hurtig,  at  der  var  store  Mangler  tilstede. 
Det  blev  ikke  til  noget  med  en  særskilt  islandsk  Minister,  thi  den 
danske  Justitsminister  blev  tillige  Minister  For  Island  uden  særlig  Gage; 
hermed  var  det  saa  godt  som  udelukket ,  at  man  fik  en  sagkyndig 
Mand  til  at  være  den  øverste  Leder  af  Landets  Anliggender;  var  denne 
Mand  selvraadig  —  og  det  har  Islænderne  faaet  at  Føle  —  stillede 
Sagen  sig  endnu  værre.  Havde  Ministeren,  der  hverken  kendte  Land 
eller  Folk  af  Selvsyn,  overladt  Landshøvdingen  Styrelsen  i  alt  væsen- 
ligi,  havde  det  kunnet  føre  til  Held,  men  dette  er  ikke  sket;  Lands- 
høvdingen  har  haft  en  meget  vanskelig  og  uselvstændig  Stilling  overfor 
Altinget,    og   det   er  ikke  sjælden  forekommet,    at  han  paa  en  megei 

ubehagelig  Maade  er  blevet  desavuerét  af  sin  ansvarsløse  Herre,  Mini^ 
steren. 

Det  er  dette  Forhold,  der  har  vakt  en  overvældende  Misfornøjelse 
med  Tingenes  Tilstand;  saaledes  kunde  det  umulig  gaa  i  Længden. 
Fremdeles  mærkede  man,  at  de  6  kongevalgte  havde  en  altfor  stor 
Magt  i  Altinget;  hvis  de  holdt  sammen  overfor  de  folkevalgte,  kunde 
de  hindre  enhver  Sags  heldige  Fremgang. 

Disse  meget  væsenlige  Ulemper  førte  til,  at  Forlatningskampen 
rejste  sig  paany,  og  førtes  uden  Resultat  i  mange  Aar.  Man  fremdrog 
nu  med  stor  Styrke  det  andet  Krav  fra  1851:  indenlandsk  øverste 
Styrelse,  men  i  en  saadan  Form,  som  det  danske  Højreministerium 
gentagne  Gange  afviste.  En  Ændring  indtraadie,  da  Docent,  Dr.  V. 
Gudmundsson  i  1897  fremsatte  et  Forslag  om  en  Forføtningsforandring, 
der  gik  ud  paa,  at  der  skulde  være  en  særlig  ansvarlig  Minister  for 
Island,  men  bosat  i  København  og  lønnet  af  Statskassen;  dette  havde  den 
daværende  Minister  (Nellemann) 
erklæret  at  kunne  gaa  ind  paa, 
men  heller  ikke  mere.  Lands- 
høvdingeembedet  skulde  bibe- 
holdes. Dette  Forslag  mødte  en 
heftig  Modstand,  fordi  det  for- 
nægtede Islændernes  Hoved- 
krav. Nogen  Tilslutning  fik  det 
ogsaa,  fordi  mange  mente,  at  der 
var  ingen  Udsigt  til  at  faa  nc^et 
andet  og  bedre;  Kampen  havde 
ogsaa  trættet  en  Del  Folk.  Men 
Forslaget  faldt  i  Altinget  baade 
1897  og  1899,  uagtet  det  nu 
var  noget  ændret  til  det  bedre. 

Endelig  blev  Forslaget,  der 
atter  havde  modtaget  væsentlige  Forandringer,  der  dc^  ikke  kunde 
bøde  paa  dets  Hovedmangel,  vedtaget  1901,  men  Vedtagelsen  var  rent 
tilfældig,  og  beroede  kun  paa  en  eneste  Stemme.  Havde  man 
i  Tide  faaet  Systemskiftet  i  Danmark  at  vide,  var  Forslaget  faldet  i 
den  nederste  Afdeling.  Man  havde  Grund  til  at  formode,  at  et 
Venstreministerium  vilde  strække  sig  videre  end  de  tidligere  Højre- 
ministerier.  Derfor  fremsatte  „Minoriteten"  i  den  nederste  Afdeling 
et  selvstændigt  Forslag  til  Ændring  i  Forfatningsloven,  hvis  Hoved- 
punkt  var  Forslaget  om  en  selvstændig  Minister,  bosat  i  Reykjavik, 
og  efter  Altingets  Slutning  sendte  Partiet  en  Mand  (Sysselmand  Haf- 
stein)  til  København  med  Mandat  til  at  forhandle  med  det  nye  Mini- 
sterium og  for  at  fremføre  det  længe  nærede  Ønske  om  en  i  Landet 
bosat  øverste  Styrelse.  Dette  førte  heldigvis  til  det  forønskede  Maal. 
Ved  et  kongeligt  Budskab  af  10.  Januar  1902  blev  der  stillet   Islæn- 

derne  i  Udsigt,  at  de  kunde  faa  deres  egen  Minister,  bosat  i 
Landet  selv.  I  Overensstemmelse  hermed  forelagde  Ministeren, 
Alberti,  for  Altinget  1902  et  Lovforslag,  der  foruden  denne  Hoved- 
bestemmelse ogsaa  indeholdt  det  vedtagne  Forslags  øvrige  Bestem- 
melser, hvoriblandt  den,  at  Altinget  herefter  skal  bestaa  af  34  folke- 
valgte Medlemmer,  hvoraf  de  8  skal  sidde  i  den  øverste  Afdeling 
sammen  med  de  6  kongevalgte;  disses  dominerende  Magt  er  hermed 
brudt.  Landshøvdingeembedet  bortfalder  med  det  samme.  Dette  For- 
slag blev  enstemmig  vedtaget  paa  Altinget  1902,  og  er  atter  i  Aar 
vedtaget  uforandret,  dog  ikke  enstemmig,  idet  én  stemte  derimod  i  den 
øverste  Afdeling.  Hermed  hænger  det  saaledes  sammen:  der  blev  i 
sidste  Vinter  rejst  en  Modstand  imod  Forslaget,  særlig  den  Bestem- 
melse deri,  at  den  islandske  Minister  skal  forhandle  med  Kongen  og 
møde  i  Statsraadet.  Denne  Bestemmelse  mente  Modstandens  Op- 
havsmænd gik  ud  paa  at  gøre  det  islandske  Selvstyre  i  Særanliggender 
illusorisk,  idet  disse  nu  alligevel  kom  ind  under  Statsraadet  og  dets 
og  de  enkelte  Ministres  Kontrol  og  Afgørelse.  At  der  fra  dansk  Side 
vil  blive  udøvet  en  Kontrol  med  den  særlige  islandske  Lovgivning, 
er  en  Selvfølge,  men  der  er  al  Grund  til  at  antage,  at  denne  Kontrol 
bliver  saa  indskrænket  som  muligt  og  vil  netop  ikke  foregaa  i  Stats- 
raadet. At  Ministeren  skal  møde  her  bliver  en  Formsag;  Ministeren 
havde  da  ogsaa  givet  Møde  der,  selv  om  Bestemmelsen  derom  ikke 
var  optagen  i  Forfatningsloven.  Den  Bevægelse,  der  blev  rejst,  viste 
sig  heller  ikke  at  have  nogen  Rod  hos  Befolkningen,  idet  der  alle- 
vegne blev  paalagt  den  eventuelle  Attingsmand  at  stemme  for  Forslaget ; 
et  Par  Kandidater,  der  stillede  sig  paa  Bevægelsens  Program,  faldt; 
naar  alligevel  én,  der  1902  stemte  for  Lovforslaget,  nu  stemte  imod 
det,  kommer  det  af,  at  han  i  Mellemtiden  havde  sluttet  sig  til  denne 
Bevægelse. 

Ifølge  den  nye  Forfatning  skal  altsaa  Island  have  sin  egen  Mini- 
ster, der  skal  bo  i  Reykjavik;  han  behøver  kun  at  rejse  til  Kjø- 
benhavn,  naar  han  skal  forhandle  med  Kongen  om  Lovforslag  og  faa 
de  nye  Love  underskrevne.  Han  har  Ansvar  for  Altinget,  og  For- 
holdene vil  medføre,  at  Ministeren  vil  blive  en  indfødt  Islænder, 
hvad  jo  ogsaa  er  sket.  Hermed  har  Islænderne  faaet  det  andet  Hoved- 
krav fra  1851  i  alt  væsenligt  opfyldt. 

Ifølge  en  anden  i  afvigte  Sommer  vedtagen  Lov,  bliver  Ordningen 
af  den  nye  islandske  Regering  den,  at  under  Ministeren  staar  en 
Landsekretær;  nærmest  svarende  til  Departementschefer  i  Dan- 
mark; denne  skal  være  Ministerens  ansvarlige  Stedfortræder  under 
hans  Forfald  og  Udenlandsrejser;  der  skal  oprettes  3  Kontorer,  hver 
med  sin  Kontorchef.  Samtidig  hermed  og  som  Følge  deraf  nedlægges 
dé  to  Amtmandsembeder  som  formentlig  overflødige  samt  det  nuvæ- 
rende Landshøvdingesekretariat  foruden  Landshøvdingeembedet;  ogsaa 

Landfbgedembedei  skal  ned- 
læges, naar  dets  nuværende 
Indehaver  gaar  af;  Land- 
fogden modtager  alle  Landets 
Indtægter  og  udbetaler  Gager 
osv.  Det  nye  System  bliver 
saaiedes  ikke  meget  dyrere 
end  det  gamle.  1  København 
skal  der  oprettes  et  un(jer- 
ordnei  Ekspeditionskontor, 
der  lønnes  aF  den  danske 
Statskasse. 

Endelig  bemærkes,  at  der 
i  Sommer  er  blevet  vedtagen 
en  temmelig  streng  Ansvar- 
li  g  hed  s  lov  for  Ministeren, 
hvor  siore  Straffe  er  bestemte 
For  hans  Forseelser  og  Over- 
trædelser. 

Med  alt  dette  kan  der  ikke 
skønnes  andet,  end  at  Island 
nu  atter  har  Faaet  et  Selvstyre  i  saa  udstrakt  Maal,  som  det  lader  sig 
forene  med,  at  det  staar  under  en  Konge. 

Egenlige  politiske  Partier  i  almindelig  Forstand  har  der  ikke 
eksisteret  paa  Island.  Under  den  første  lange  Forfatningskamp  havde 
man  en  „Majoritet"  og  en  „Minoritet".  Den  Første  lededes  aF 
J.  Sigurdsson,  og  dens  Holdning  overFor  den  danske  Regering  var  fast 
og  bestemt;  dens  Ønsker  gik  ud  paa  det  indenlandske  Selvstyre  og 
den  vilde  ikke  gaa  paa  Akkord  eller  slaa  aF  paa  Kravene.  „Minori- 
teten", der  i  Reglen  bestod  af  de  konge- 
valgte Medlemmer  og  enkelte  andre, 
ønskede  ogsaa  det  bedst  mulige  For 
Island,  men  de  var  villige  til  at  lade 
sig  neje  med  mindre,  og  vilde,  at  man 
skulde  være  Forsonlig  og  modtage  Re- 
geringens Tilbud;  de  var  „moderate". 
Af  denne  Grund  var  de  kongevalgte 
meget  forhadte  af  det  store  Folk,  og  be- 
tragtedes som  Fjender  aF  Landets  Frihed 
•og  næsten  som  Forrædere.  Det  store 
Folkeparti  lod  sig  aldrig  Forlede  til  at 
Forlade  sit  Standpunkt.  Utvivlsomt  var 
det  denne  Fasthed  og  Udholdenhed,  der 
skaffede  Landet  de  Forholdsvis  gunstige 
Vilkaar  ved  Lovene  aF  1871  og  1874. 

Under  den  anden  Forfatningskamp  var  Partistillingen  omtrent  den 
samme.     Der  var  et  overvejende  stort  Folkeparti,    blandt  hvis  Førere 
var  Sysselmanden    og  Politikeren  Benedikt   Sveinsson   (d.    1899). 
Det  var  særlig  ham,   der  1881   foreslog  og  kæmpede  for  en  Revision 
af  Forfatningsloven.   Denne  Mand  var  en  stor  Idealist,  en  overordenlig 
veltalende  Mand,  der  med  Ildhu  og  aldrig  svigtende  Energi  kæmpede 
for  Sagen  og  bekæmpede  ethvert  Afslag  i  Fordringerne.  Hovedstyrken 
af  de  folkevalgte  fulgte  ham.     Der  blev  gentagne  Gange  vedtaget  For- 
fatningsændringer, som,  skønt  noget  indbyrdes  afvigende  i  Enkeltheder, 
alle  gik  ud  paa,  hvad  der  havde  været  Hovedsagen,  at  faa  den  øverste 
Styrelse   ind    i  Landet.     Dette   var   og  blev  den  røde  Traad,    det  fra 
nationalt  Standpunkt  set  ufravigelige  Grundkrav  —  indtil  Docent,    Dr. 
V.   Gudmundsson   begyndte   sin   Politik.     Denne  Mand  (f.   1860)  blev 
Altingsmand  for  Vestmannøerne  1894  og  har  siden  været  Altingsmand 
undtagen  1902,  da  han  ved  de  nye  Valg  ikke  opnaaede  at  blive  gen- 
valgt i  sin  Kreds.     Denne  Politiker,   der  med  en  vis  Sans  for  prak- 
tisk Politik  forener  en  maaske  noget  for  sangvinsk  Opfattelse  af,  hvad 
der   paa  forskellige  Omraader  lader  sig  udrette  paa  Island  for  Tiden, 
begyndte  snart  paa  en  Politik,  der  ganske  svarede  til  „Minoritetens"  i 
tidligere  Tid,    nemlig  at  opnaa,  hvad  der  i  Øjeblikket  kunde  gennem- 
føres;   rigtignok  viste   dette   sig  kun  at  bestaa  i,    at  man  (Højre)  var 
villig  til  at  give  en  særskilt  Minister,  der  skulde  kunne  forstaa  og  tale 
islandsk,    men   han  skulde  være  bosat  i  København  og  iøvrigt  ganske 
ligestillet  med  de  øvrige  Ministre;  altsaa  kunde  han  f.  Eks.  ogsaa  blive 
anklaget  af  den  danske  Rigsdag  og  eventuelt  dømmes  sammen  med  de 
andre  Ministre.    Han  skulde  kunne  møde  paa  Altinget  og  forhandle  med 
dette.  Som  man  ser,  var  det  væsenlige  i  det  gamle  Hovedkrav  hermed 
opgivet.    Ikke  desto  mindre  lykkedes  det  ved  ihærdig  Agitation  og  ved 
det  Held,  at  Dr.  V.  Gudmundsson  vandt  det  ene,    mest  ansete.   Blad 
i  Reykjavik  for  sin  Politik,  at  danne  et  forholdsvis  stærkt  Parti,    hvis 
Program  det  var  at  opnaa   hvad  der  kunde  opnaas.   Det  var  henimod 
Halvdelen  af  de  folkevalgte  og  et  Par  af  de  kongevalgte,  der  udgjorde 
dette  Parti,  men  det  var  dog  i  Minoritet  baade  1897  og  1899;  i  1901 
lykkedes  det  derimod  ved  Hjælp  af  Tilfældigheder  at  blive  en  kneben 
Majoritet.     Imod   dette  Parti  samledes  alle  de  andre  folkevalgte  samt 
nogle   kongevalgte,    hvis  negative    Program  var   at   hindre  Dr.  Gud- 
mundssons  Forslag   som    landsskadeligt   og   selvopgivende.     Paa  Bag- 
grunden  af  dette   negative   lyste   selvfølgelig  det  positive:   det  gamle 
Hovedkrav.   Bebrejdelsen  for  kun  Negativitet  var  fuldstændig  grundløs. 
Det  var  dette  Parti,   der  efterhaanden  fik   Navnet  „Hjemmestyrelses- 
partiet,    det  var  dette,    der  i  Virkeligheden  havde   Folkets  Flertal  bag 
sig.     Det  er  første  Gang  i  Folkets  politiske  Kampe,  at  de  to,  paa  den 
almindelige  Valgret   beroende  Partier  har  staaet  saa  skarpt  imod  hin- 
anden.   Aldrig  har  Agitationen  været   kraftigere  og  krassere  end  i  de 
sidste  Aar;  aldrig  har  Folkets  Deltagelse  i  Valgene  været  større. 

„Hjemmestyrelsespartiet''  kan  med  Tilfredshed  se  tilbage  paa  sin 
Modstand  mod  den  Gudmundssonske  „  Moderation  ""^  der  prægedes  af 
en  Mangel  paa  politisk  Fremsynethed  og  ringe  Kendskab  til  danske 
politiske  Forhold.  Da  det  for  alle  andre  stod  klart,  at  Højrestyret  her 
i  Danmark  stod  for  Fald  for  at  afløses  af  et  frisindet  Styre,  og  da 
man  i  sin  Tid  —  og  med  Rette  —  paa  Island  havde  sat  sin  Tillid 
til  det  danske  Frisind,  skulde  der  virkelig  ikke  meget  til  at  indse,  at 
man  helst  skulde  vente  med  en  Afgørelse,  der  kunde  blive  skæbne- 
svanger, indtil  det  viste  sig,  hvad  man  kunde  opnaa  hos  en  frisindet 
l^egering,  der  snart  maatte  komme  til  Roret.  I  Stedet  for  dette  var 
det  nu,  som  om  alle  Sejl  skulde  sættes  til  for  at  faa  en  Afgørelse  — 
saa  at  sige  under  Højrestyrets  sidste  Aandedræt.  Da  det  nu  viste  sig, 
at  Venstreministeriet  var  villigt  til  at  indrømme  ikke  blot  en  særlig 
islandsk  Minister,  men  ogsaa  at  denne  skulde  være  bosat  paa  Island, 
var  der  jo  for  Partiet  ikke  andet  at  gøre  end  at  slutte  sig  til  Hjemme- 
styrelsespartiet  og  sammen  med  dette  acceptere  den  foreslaaede  For- 
fatningsform.  Dette  Parti. har  i  de  senere  Aar  kaldt  sig  „Fremskridts- 
partiet", hvorved  det  betegner,  at  det  vil  kæmpe  for  alle  Slags  Re- 
former og  Udvikling  paa  ethvert  Omraade,  og  da  Hjemmestyrelsespartiet 
har  nøjagtig  det  samme  Program,  er  det  klart,  at  de  to  Partier  nu 
ikke  længer  er  hinandens  Modsætninger.  Tværtimod,  der  er  ingen 
Forskel  mere  tilstede.  Adskillelsen  er  ganske  ulogisk  og  grundløs. 
Naar  de  to  Partier  dog  —  i  den  sidste  Altingssession  —  har  optraadt 
som  saadanne,  med  Forholdstalsvalg  til  Udvalg  og  øvrige  Tilbehør, 
beror  dette  udelukkende  paa  rent  personlige  Forhold  og  Modsætninger. 
Utvivlsomt  vil  der  og  maa  der  komme  en  helt  ny  Partistilling,  og 
det  er  ikke  vanskeligt  at  formode,  hvorpaa  den  vil  hvile;  den  vil 
simpelthen  hvile  paa  det  samme  Grundlag  som  alle  andre  Steder, 
nemlig  en  mere  konservativ  og  en  mere  frisindet  Retning.  Med  andre 
Ord,  der  vil  opstaa  et  islandsk  „Højre"  og  „Venstre";  maaske  vil 
ogsaa  disse  Navne  blive  benyttede. 

Som  før  bemærket  opstod  der  i  Løbet  af  Aaret  1902  et  nyt  Parti, 
der  ikke  ønskede,  at  Forfatningsforandringen  blev  vedtaget  i  den  Form, 
som  foreslaaet,  idet  det  mente,  at  det  indeholdt  en  enkelt  Bestemmelse, 
der  gjorde  Landets  Selvstyre  illusorisk.  Dette  Parti,  der  selv  kaldte 
sig  „Landeværnet",  optraadte  med  stor  Voldsomhed,  men  fik  ingen 
nævneværdig  Betydning  eller  Indflydelse  paa  Valgene  og  Sagens  Ud- 
fold. Nu  er  dets  Rolle  formentlig  udspillet  og  det  vil  næppe  faa 
nogen  Betydning  i  Fremtiden,  medmindre  det  skulde  vise  sig,  at  den 
paagældende  Bestemmelse  medfører  virkelige  Ulæmper,  hvad  man  dog 
slet  ikke  er  berettiget  til  at  forudsætte.  Dette  Parti  har  hovedsagelig 
bestaaet  af  yngre  Kandidater  og  Studenter.  Hovedmændene  har  været 
Overretssagfører  Einar  Benediktsson,  en  Søn  af  ovennævnte  B. 
Sveinsson,  og  Assessor  J6n  J en sson,  en  overordenlig  dygtig  Jurist 

Og  samvitlighedsFuld   Mand.    men    en  Mand,    der    har    mere  Sans    for 
juridiske  Teorier,  end  den  praktiske  Politik  og  dens  Væsen. 

Alle  Venner  af  Island  vil  nu  ønske,  at  der  oprinder  en  fredelig 
Tid.  i  hvilken  Bestræbelserne  særlig  maa  gaa  ud  paa  at  udvikle  Lan- 
dets materielle  Hjælpekilder;  især  er  det  Landboforholdene,  der  i  høj 
Grad  trænger  til  grundig  Behandling  og  Reformer.  Den  eller  de  første 
Ministres  Arbejde  vil  blive  overmaade  vanskeligt;  forhaabeniig  vil  den 
Mand,  der  nu  er  bleven  udnævnt  til  Minister,  være  i  Besiddelse  af 
den  fornødne  Energi  og  Indsigt  og  tillige  være  i  Stand  til  at  ud- 
jævne de  personlige  Modsætninger  og  lede  den  islandske  Politik  ind 
paa  den  rette  Bane,  hvor  det  kan  gaa  fremad  med  den  sikre,  jævne 
Fart  mod  Maalet. 


Island  har  hidtil  været  delt  i  bestemte  Valgdistrikter,  der  for  det 
meste  falder  sammen  med  den  gamle  Sysselinddeltng.  Disse  Distrikter 
er  meget  forskellige  med  Hensyn  til  den  geograRske  Beskaffenhed  af 
Landet;  nogle  Egne  er  jævne  og  flade  og  let  fremkommelige,  andre  er 
ulde  af  Fjælde  og  Fjorde,  der  til  Tider  kan  være  lidet  førbare  eller  helt 
ufarbare.  I  de  første  gaar  Valgagitationen  nok  saa  let;  Kandidaterne 
—  eller  deres  Udsendinge  —  rider  fra  den  ene  Gaard  til  den  anden 
(^  agiterer,  eller  de  søger  at  paavirke  Folk  ved  Møder  eller  ved  Kirken 
om  Søndf^en.  i  de  sidstnævnte  Egne  er  det  hele  vanskeligere;  dog 
foregaar  ogsaa  der  en  lignende  Agitation,  støttet  af  Partiernes  Blade. 

Af  særlig  Betydning  For  Valgagitationen  har  det  været,  naar  enten 
Kandidaterne  selv  er  Købmænd  eller  har  dygtige  Købmænd  og  Handels- 
styrere  til  at  støtte  sig;  til  disse  staar  nemlig  en  Del  af  Bønderne  i  et 
Gældsforhold,  og  dette  skal  —  efter  Sigende  —  være  blevet  stærkt  be- 
nyttet for  at  lægge  Pres  paa  Folk.  For  ikke  saa  længe  siden  hed  det 
sig,    at  en  Købmand  vilde  have  sendt  en  lille  Dampergfor  at  afhente 

alle  Vælgere  i  en  Egn,  hvorfra  de  vanskeligt  kunde  komme  tillands  til 
Valgstedet;  dette  gode  Indfald  blev  dog  tilintetgjort  ved  en  forrygende 
Storm,  hvilket  jo  var  meget  kedeligt  for  Partiet.  At  Valgtryk  er  blevet 
udøvet  paa  forskellig  Vis,  dog  maaske  mest  indirekte,  er  vistnok  ikke 
til  at  nægte;  en  Sysselmand,  en  Læge,  en  Præst  kan  altid  mere  eller 
mindre  uvilkaarlig  komme  til  at  øve  Indflydelse  paa  Vælgeren,  hvad 
enten  de  selv  stiller  sig  eller  støtter  Kandidaterne.  I  øvrigt  er  Valg- 
handlingen selv  foregaaet  for  det  meste  som  her  i  Danmark ;  der  holdes 
Taler  af  Kandidaterne,  og  disse  interpelleres  om,  hvad  det  skal  være. 
I  Reglen  er  det  hele  gaaet  meget  fredelig  for  sig.  Selve  Afstemningen 
har  foregaaet  mundtlig,  saa  at  enhver  tilstedeværende  har  kunnet  høre, 
hvorledes  enhver  stemte.  Ogsaa  dette  har  sikkert  haft  sin  afgørende 
Betydning  for  flere  Vælgeres  Vedkommende. 

Alt  dette  vil  nu  blive  forandret  ved  den  nye  Valglov;  ifølge  denne 
foregaar  Valget  hemmelig  ganske  paa  samme  Maade  som  i  Danmark, 
hvorved  Valgtryk  forhindres.  Men  der  findes  ogsaa  en  anden  særdeles 
vigtig  Bestemmelse  deri,  der  gaar  ud  paa  at  gøre  det  saa  let  som  mu- 
ligt for  alle  Vælgere  at  udøve  deres  Valgret;  Bestemmelsen  er  den,  at 
der  skal  stemmes  repsvis  (en  Rep  svarer  nærmest  til  en  Kommune); 
i  en  „Rep""  kan  alle  Vælgere  komme  til  at  stemme,  hvis  de  vil,  da  de 
i  Reglen  ikke  har  farlige  Elve  eller  —  endnu  mindre  —  Fjælde  at 
passere.  Naar  saa  alle  „Repper"  i  et  Valgdistrikt  (Syssel)  har  stemt, 
føres  de  lukkede  Stemmekasser  til  Valgbestyrelsens  Formand  (Syssel- 
manden), og  Stemmerne  bliver  optalt.  Det  kan  saaledes  vare  —  maaske 
flere  Dage  — ,  inden  Udfaldet  bliver  konstateret,  og  indtil  da  gaar  Kan- 
didater og  Vælgere  i  en  passende  Spænding.  Der  er  ingen  Tvivl 
om,  at  denne  fornuftige  Lov  vil  blive  overmaade  gavnlig.  Den  vil 
dog  ikke  kunne  hindre  Agitationen,  hverken  den  mundtlige  personlige 
eller  den  gennem  Bladene.  Forhaabenlig  bliver  den  herefter  ført  i  en 
mere  tiltalende  Form,  og  saaledes,  at  den  saglige  Side  tages  mere  i 
Betragtning  end  hidtil.  Bladene  —  og  det  begge  Partiers  Blade  — 
har  hovedsagelig  ført  Valgkampagnen  ret  personlig,  d.  v.  s.  Kandi- 
daterne og  deres  Hovedstøtter  er  blevne  gjort  til  Genstand  for  en 
meget  personlig  nærgaaende  Omtale.  Man  har  set  rtieget  hæder- 
lige Folk,  endogsaa  Præster,  lægge  sig  i  Selen  og  arbejde  mod  en 
Kandidat  paa  en  højst  utiltalende  og  ufin  Maade.  Dette  vil  herefter 
naturligvis  ikke  helt  forsvinde,  men  der  er  Grund  til  at  haabe,  især 
nu,  da  den  bitre  Partikamp  er  afsluttet,  at  det  hele  vil  blive  grundigt 
forbedret. 


Januar. 


Danmark, 

Den  kommunale  Valgret  i  Landstinget.  —   Grev  Frijs  og  Grev  Ahlefeldt 

Kort  efter  Juleferien  kom  Forslaget  om  at  afskaffe  de  Højstbeskattedes 
Forret  ved  de  kommunale  Valg  til  Behandling  i  de  Højstbeskattedes  Ting, 
i  Landstinget.  Paa  det  gamle  Højres  Vegne  erklærede  Alfr.  Hage,  at 
dette  Forslag  kunde  der  ikke  være  Tale  om  at  gaa  ind  paa,  og  paa  de 
Frikonservatives  Vegne  sluttede  Grev  Frijs  sig  dertil.  Grev  Frijs'  Tale 
var  et  ganske  vægtigt  storpolitisk  Indlæg.  Han  saa  tilbage  over  dansk 
Udvikling  i  det  sidste  Aarhundrede  og  understregede  med  megen  Beklagelse, 
at  den  stadig  var  foregaaet  i  Spring;  saadan  gik  det  i  1660,  og  saadan  gik 
det  i  1849,  og  gennemførtes  nu  dette  Forslag,  var  det  et  nyt  Spring  i  Ud- 
viklingen; i  Modsætning  dertil  pegede  han  paa  England  og  Sverige,  den 
gradvise  Udviklings  forjættede  Lande.  Han  var  dog  rede  til  at  forhandle 
om  Forslaget,  men  tilbageholdt  foreløbig  enhver  Antydning  af,  hvad  han 
kunde  tænke  sig  i  Stedet.  Han  sluttede  med  en  storpolitisk  Erklæring,  en 
indtrængende  Advarsel  til  Regering  og  Folketing.  »Vort  Haab  er"*  sagde 
han  i  sin  Gruppes  Navn,  „at  vi  hos  begge  disse  Faktorer  ville  møde  For- 
staaelse  af,  at  man  ikke  her  bør  opstille  et  Enten-Eller,  et  Enten-Elier, 
som  vil  virke  forstyrrende  paa  det  gode  Forhold,  som  under  den  nuværende 
Regering  er  bragt  i  Stand  imellem  Folketing  og  Landsting,  et  Enten-EUer, 
som  vil  kaste  os  ind  i  en  lang  og  bitter  Strid,  om  hvis  Følger  og  Konse- 
kvenser ingen  nu  med  Bestemthed  kan  udtale  sig". 

Den  Doktrin  om  den  gradvise  Udvikling,  Greven  saaledes  tog  til  Orde 
for,  er  en  Arv  efter  hans  Fader.  Den  er  ikke  usædvanlig  blandt  kyndige 
Historikere  og  politiske  Tænkere.  Herhjemme  har  den  med  megen  Vægt 
været  forfægtet  af  A.  D.  Jørgensen,  i  Frankrig  har  den  f.  Eks.  fundet 
Talsmænd  som  Taine  og  d'Avenel.  Men  den  er  ligesaa  vanskelig  at  opret- 
holde, lige  saa  let  at  angribe  som  de  fleste  andre  Doktriner,  Menneskene 
atter  og  atter  søger  at  spærre  Livets  Mangfoldighed  inde  i. 

Om  Udviklingen  i  Spring  og  den  gradvise  Udvikling,  kan  ikke  siges 
synderlig  mere  fornuftigt,  end  at  hver  Ting  er  godt  til  sin  Tid  og  paa  sit 
Sted.  Frankrig  har  fortrinsvis  fulgt  den  første  af  de  to  Veje,  England  mest 
den  anden;  de  er  kommet  frem  begge  to  hurtigere  og  bedre  end  andre 
Lande,  og  man  kan  tvistes  om,  hvem  af  dem  det  er  gaaet  bedst.  Danmark 
har  af  og  til  gjort  et  forsvarligt  Spring,  Sverige  har  bestandig  foretrukket 
de  smaa  Skridt,  men  det  vil  være  svært  i  Danmark  at  skabe  en  Folke- 
stemning for  at  ombytte  vore  sociale  og  politiske  Forhold  med  Sveriges. 
Den  gradvise  Udvikling  er  aabenbart  ikke  den  Trylleformel,  der  forslaar  til 
at  besværge  alle  de  politiske  Ulykker. 

Men  dernæst:  er  der  ved  dette  Forslag  om  kommunal  Valgret  over- 
hovedet Tale  om  et  Spring?  Lad  os  tage  Landkommunerne.  I  disse  op- 
rettedes i  1841  første  Gang  Sogneraad.  Kun  Gaardmænd  med  1  Td.  Hart- 
korn blev  Vælgere;  i  1855  gik  man  frem  til  almindelig  Valgret,  men  som 
Modvægt  skabtes  de  Højstbeskattedes  Vælgerklasse;  nu  har  vi  brugt  50 
Aar  til  at  vokse  fra  den  Garanti;  er  det  saa  urimeligt  et  Spring  at  opgive 
den  nu.  Det  er  i  hvert  Fald  langt  mindre  end  det  Spring,  der  skete  i  det 
af  Grev  Frijs  saa  misundte  England,  da  man  i  1894  med  et  Slag  indførte 
lige  Valgret  for  alle   Skatteydere  til   Sogneraadene,   medens  disse  før   var 

blevet  valgt  efter  en  Valgordning,   der  gav  de  velstillede  indtil  6  Stemmer 
i  Forhold  til  deres  Skat. 

Og  endelig  mangler  her  i  Landet  en  af  de  vigtigste  Forudsætninger 
for  at  følge  det  engelsk-svenske  Eksempel.  Vi  har  ikke  en  gammel,  højt 
anset,  politisk  kyndig  og  forstaaende  Adel  som  Englands  og  Sveriges.  Grev 
Frijs  selv  er  noget  nær  den  eneste  Godsejer  herhjemme,  der  har  noget  af 
den  brede  Ro,  det  velvillig  imødekommende  om  end  altid  snævert  be- 
grænsede Frisind,  vi  er  vante  til  at  tænke  os  hos  en  engelsk  Jorddrot. 
Ellers  er  den  danske  Adelsmand  som  oftest  langt  mere  den  prøjsiske 
Junkertype  i  Miniaturudgave. 

Et  smukt  Vidnesbyrd  derom  blev  det  forundt  Grev  Ahlefeldt  at  afgive 
kort  efter  Grev  Frijs'  Tale.  I  Vendinger,  der  Gang  efter  Gang  bragte 
Forsamlingens  Latter  til  at  slaa  sammen  om  ham,  sagde  han  sin  uforgribe- 
lige junkerlige  Mening  om  den  almindelige  Værnepligt^  den  almindelige 
Valgret  og  Kvindeemancipationen.  Den  almindelige  Valgret  var  „Humbug" 
og  „Narreri"  „bygget  paa  Floskler",  men  end  vredere  var  han  over  Kvinde- 
emancipationen. Bevæget  skildrede  han  den  hjemlige  danske  Idyl:  „Det  har 
været  Skik  og  Brug  her,  at  Kvindfolkene  har  holdt  sig  hjemme  og  ladet 
Mandfolkene  passe  de  offentlige  Anliggender."  I  Modsætning  dertil  tegnede 
han  et  Fantasibillede  af  Udlandets  fordærvede  Storstæder:  „I  de  store 
Landes  store  Byer  skal  det  være  meget  almindeligt,  at  Kvinderne  eller 
Damerne,  eller  hvad  man  nu  skal  kalde  dem,  holder  politiske  og  literære 
Saloner  og  fare  fra  det  ene  politiske  Møde  til  det  andet  og  til  Selskabe- 
lighed, saaledes  at  de  aldrig  kunne  passe  deres  Børn  og  Hus,  men  over- 
lade til  de  sølle  Mandfolk  at  passe  Ungerne.  Jeg  har  hørt,  at  i  Amerika 
skal  Kvindeemancipationen  være  særlig  fremme,  men  jeg  har  ogsaa  hørt, 
at  Mandfolkene  derovre  skulle  have  ytret,  at  de  med  en  vis  Misundelse  se 
hen  til  de  Lande,  hvor  de  putte  Kvinderne  ind  i  et  Harem,  da  det  var 
bedre  end  den  Frihed  de  havde  gjort  Bekendtskab  med." 

Han  samlede  sin  Mening  deri,  at  dette  Forslag  var  „saa  usmageligt  og 
utiltalende,  som  overhovedet  et  Forslag  kan  være."  Disse  Ord  kan  med 
Rette  anvendes  om  Grev  Ahlefeldts  Tale;  det  er  underligt  nok  at  tænke 
paa,  at  efter  vor  Valglov  vejer  den  Mand,  naar  der  vælges  Landsting, 
2 — 300  almindelige  Mennesker  op. 

Overfor  Grev  Frijs'  advarende  Ord  til  Regeringen,  kunde  man  have 
ventet,  at  denne  havde  givet  Svar  paa  Tiltale,  og  ladet  Landstinget  vide, 
at  det  kom  til  at  bære  Ansvaret,  hvis  det  nu  kastede  Landet  ind  i  en 
bitter  Strid  for  at  bevare  de  velstilledes  Herredømme  og  Forret  i  Kommu- 
nerne. Man  kunde  ventet  Ord,  der  lod  de  priviligeredes  Talsmænd  der- 
oppe forstaa,  at  en  ny  Kamp  mod  den  almindelige  Valgret  vilde  blive  en 
ny  Række  af  Nederlag  for  dem.  Disse  Ord  kom  ikke  til  at  lyde;  Inden- 
rigsministeren nøjedes  med  en  almindelig  Imødegaaelse  af  Ankerne  mod 
Forslaget;  blandt  de  andre,  som  tog  til  Orde  for  det,  vakte  den  fynske 
Husmand  H.  J.  Nielsen  særlig  Opmærksomhed  ved  sit  lige  besindige  og 
vægtige  Indlæg. 

I  Folketinget  har  man  diskuteret  Finansloven.  Om  dens  Indhold 
var  der  ingen  virkelig  Strid.  Derimod  gav  den  Anledning  til  en  stor 
Diskussion  om  Flytningen  af  Krudtbeholdningerne,  som  er  omtalt  i  en 
særlig  Artikel  i  dette  Hæfte.  Og  desuden  samledes  Opmærksomheden  om 
en  Række  Afsløringer  af  det  Smaarapseri,  som  har  gaaet  i  Svang  ude  i 
den  grønlandske  Handel.     Det  var  den  besynderligste  Idyl  fra  Frederik  VI's 

Tid,    Offentligheden   her   fik   Indblik   i.     Der  kan    aabenbart  trænge   ti!   at 
blive  rodet  op  i  hele  det  grønlandske  Styre. 

Endelig  har  Folketinget  haft  en  hæfiig  Debat  om  det  Belab  af  Invalide- 
fondets Midler,  som  er  gaaet  tabt  ved  at  blive  laant  ud  til  Bahnson. 
Forhandlingen  følles,  som  det  saa  tit  hænder  ved  den  Art  pei^onlige  Opgør, 
urimelig  langt  ned  af  nogle  af  Deltagerne,  ikke  mindst  Bahnsons  Forsvarere 


Kort  med  Angivelsen  af  de  Strækninger  der  truedes  ved  de  gamle  Krudtmagasiner, 
gengivet  efter  det  i  Folketinget  forelagte  officielle  Sprængmngskori  Ordforeren,  Hr. 
Zahle    ledsagede  del  efter  Rigsdagsiidende  med  Felgende  Redegørelse 

„Det  vil  deraf  fremgaa  at  hvis  blot  Fredskrudl magasin  Nr  1  sprang  i  Luften, 
vilde  der  ske  en  absolut  Ødelæggelse  af  siore  Terrsner  paa  Amager  af  en  Del  af 
Sundbyerne  men  Ulykken  vilde  strække  sig  helt  over  Kalvebod  sirand  og  Gasværks- 
havnen  og  betydelige  Terræner  der  omkring  af  Siaeltand  vilde  blive  fuldstændigt  øde- 
lagte, aldeles  udslettede  og  revne  bort  Det  er  nemlig  det  som  ærede  Medlemmer 
kunne  se  her  inden  for  den  faste  Lime  Men  desuden  vilde  der  ske  en  Ulykke,  som 
var  langt  sterre  idet  der  nemlig  ved  Sprængningen  vilde  btive  udsendt  Bomber  og  Granater 
osv  til  en  Strækning  som  vil  gaa  her,  hvor  De  se  denne  Lime  (o  den  punkterede).  De 
ville  se,  at  den  gaar  ind  i  Kabenhavn  over  Istedgade,  raserer  hele  Kvanerei  mellem 
Istedgade  og  Kalv  eb  od  sirand,  gaar  helt  herover  mod  Vesterbrogade,  gaar  tværs  gennem 
Tivoli,  her  ned  mod  Knippelsbro,  altsaa  lager  Christiansborg  Slor,  Minlsterialbygnlngen 
osv.,  lager  en  væsentlig  Del  af  København  bort  og  gaar  saa  her  tilbage  ind  gennem 
Sundbyerne,  Det  var  den  Ulykke,  scm  vilde  hænde,  hvis  blot  Fredskrudt magasin 
Nr.  I  sprang  i  Lufien.  Men  saa  maa  man  Ikke  glemme,  at  naar  det  sprang  i  Luften. 
vilde  Fredskiudimagasin  Nr.  2  cgsaa  springe  i  Lufien  og  bringe  Ulykken  videre  - 
efier  al  Sandsynlighed,  thi  de  lo  Krudifceholdningers  Krudt  vilde  jo  sieiie  hinanden. 
saaledes  at  Ulykken  maaske  vilde  strække  sig  helt  hen  over  Nationalbanken  og  Kongens 
Nytorv,  Desuden  vil  man  se,  at  der  her  inden  for  disse  røde  Cirkler  ligger  en  Række 
Kr  ud  I  magasiner,  som  kunde  springe  i  Luften,  og  naar  De  se  disse  Cirkler  krydse 
hinanden,  ville  De  se,  at  de  tage  den  allervæsentligste  Del  af  Sundbyerne  bort.  saaledes 
atlsaa,  at  hvis  en  Ulykke  skete  der  i  saa  stort  Omfang,  som  den  kunde  ske,  vilde 
en  meget  væsentlig  Del,  maaske  en  Fjerdedel,  maaske  endnu  mere  af  København 
blive  fuldstændigt  ødelagt,  og  de  store  Byer  Sundbyesier  og  Sundbyvesier  vilde  næsten 
blive  fuldstændig  raserede." 

d'Hrr.  Ellinger  og  Martin  Madsen;  dens  Resultat  kan  siges  at  være,  at  det 
blev  fastslaaet  i  den  almindelige  Bevidsthed,  at  det  vilde  være  en  naturlig 
Pligt  for  Centralkomiteens  Medlemmer  at  skaffe  Invalidefondet  Erstatning 
for  de  tabte  Penge. 

Norge  og  Sverige, 

Bjørnson  og  Venstre.  —  Den  norske  Løve.  —  Kvinder  som  Embedsmænd  og 
Sagførere.  —  Nordmændene  og  Kejser  Wilhelm.  —  De  svenske  Partier. 

I  Norge  hersker  efter  Venstres  Nederlag  ved  Valgene  en  usædvanlig 
stor  Bitterhed  mellem  de  toneangivende  Politikere.  Under  Valgkampen 
sprængtes  gamle  Forbindeleer;  mange  der  i  aarevis  havde  været  personlig 
og  politisk  knyttede  sammen  kom  til  at  staa  hinanden  haardt  imod.  Mange 
Venstremænd,  som  blev  tilbage  i  det  slagne  Parti,  førtes  let  til  at  opfatte 
dem,  der  brød  ud,  som  sorte  Forrædere,  og  de,  som  gik,  føler  ^  nu  Trang  til 
at  forsvare  deres  Optræden  ved  skrappe  Fordømmelsesdomme  over  deres 
gamle  Partifæller. 

Et  af  Stridens  Udslag  er  den  meget  store  Vrede  mod  Bjørnson.  Hans 
anerkendende  Ord  om  Kong  Oscar  efter  Nobelprisavdiensen  har  vakt  en 
Vredesstorm  blandt  Norges  radikale.  I  Studentersamfundet  blev  hans  Buste 
taget  ned,  og  blandt  Arbejderne  tænkte  man  paa  at  gøre  det  samme  i  For- 
samlingssalene. Studenterne  har  dog  siden  sat  Busten  op  igen,  og  ogsaa 
Arbejderne  har  slaaet  sig  til  Ro. 

Det  gamle  Venstre  øver  baade  i  Storting  og  Presse  en  meget  hvas 
Kritik  af  den  nye  Regering.  De  har  da  ogsaa  skarpt  kritiseret  det  Skridt 
fremad,  der  er  sket  i  den  uendelige  Forhandling  om  Konsulatsagen.  I 
Marts  1903  var  det  ved  fortrolige  Forhandlinger  mellem  norske  og  svenske 
Ministre  bleven  aftalt,  at  der  skulde  oprettes  et  særligt  norsk  Konsulatvæsen 
paa  visse  Betingelser  (se  derom  Hæfte  3  S.  154  og  flg.).  Nu  er  i  Slut- 
ningen af  Dcbr.  blevet  offentliggjort  en  officiel  Overenskomst  mellem  de  to 
Landes  Regering  derom,  og  Arbejdet  paa  de  fornødne  Lovforslag  sat  i  Gang. 
Regeringspartiet  er  yderst  tilfreds  dermed,  men  Oppositionen  dadler  ivrig 
Formen,  hvorunder  Aftalerne  er  sket. 

Langt  vredere  Ord  er  dog  udvekslet  om  den  nye  norske  Orden.  Den 
21.  Januar  var  det  Kong  Oscars  75aarige  Fødselsdag.  1  den  Anledning 
indstiftede  han  en  ny  norsk  Orden  „den  norske  Løve".  Det  har  længe 
været  til  Ærgrelse  for  mange  Nordmænd,  at  Sveriges  fineste  Orden :  Serafimer- 
ordenen  havde  Forrang  for  Norges  St.  Olafsorden.  Nu  hævedes  Forrangen, 
og  der  indførtes  en  norsk  Orden  sidestillet  med  Serafimerordenen  og  den 
danske  Elefantorden.  Alle  arveberettigede  norske  Prinser  skal  have  den, 
men  ellers  kun  indtil  12  Nordmænd  og  af  Udlændinge  kun  Medlemmer  af 
regerende  Fyrstehuse  og  Præsidenter.  Det  er  en  Sølvstjerne,  i  hvis  Midte 
findes  Norges  Løve  paa  en  højrød  Globe;  en  vedhængende  Medaillon  bærer 
Kong  Oscars  Valgsprog:  „Over  Dybet  mod  Højden". 

Alle  Nordmænd  var  vel  paa  en  Maade  glade  ved,  at  den  svenske 
Ordens  Forrang  ophævedes,  men  de  synes  samtidig  næsten  alle,  ogsaa 
Højremændene,  at  have  skammet  sig  en  Smule  ved,  at  Landet  skulde  have 
en  ny  Orden.  Baade  Højrebladene  og  det  ministerielle  Venstres  Blade  tog 
i  hvert  Fald  den  ny  Orden  halvvejs  undskyldende.  Den  tiltrængtes  af 
Hensyn  til  Udlandets  Fyrster,  den  kunde  ikke  gøre  stor  Skade,  der  var  jo 
kun  saa  faa,  der  kunde  faa  den,  o.  s.  v.,  hed  det.  Venstrebladene  og  Social- 
demokratiets Presse   tog  derimod  hvast  fat,   og  der  blev  i  Stortinget  stillet 

Forslag  om,  at  Tinget  skulde  udtale  sin  Misbilligelse  af  den  ny  Ordens 
Oprettelse.  Regeringspartiet  svarede  med  haanende  at  minde  om,  at 
Venstres  afgaaede  Ministre  havde  bedækket  sig  selv  med  Ordener.  Det 
endte  med,  at  Forslaget  forkastedes  med  62  Stemmer  mod  54. 

Ved  Siden  af  denne  Strid  om  en  af  de  taabeligste  Fortidslevninger 
Nutidens  Samfund  har  at  trækkes  med,  er  gaaet  et  fredeligt  Arbejde  paa 
Lovændringer  af  den  Art,  hvorved  Grunden  til  Fremtidens  Samfund  lægges. 
Et  Forslag  om,  at  Kvinder  skal  have  Adgang  til  at  blive  Sagførere  er  ved- 
taget,  og  Regeringen  har  forelagt  Forslag  om,  at  der  skal  aabnes  dem  Ad- 
gang til  en  Mængde  af  Statens  Embeder.  Blandt  Undtagelserne  er:  Minister-, 
Amtsmands-  og  Politistillinger,  samt  militære  og  gejstlige  Poster. 

Disse  Forslag  har  givet  Anledning  til  en  og  anden  snurrig  Udtalelse. 
En  Stortingsmand  sagde  med  Ord,  der  minder  om  Grev  Ahlefeldts:  „Neppe 
nogen  Retning  i  det  offentlige  Liv  byder  mig  mere  imod  end  disse  Be- 
stræbelser for  at  imødekomme  Kvindeemancipationen  —  jeg  kan  gerne  sige 
med  Biskop  Heuch:  „Kvindeemancipationen  og  andre  Laster".  Bisperne 
har  overfor  Regeringens  oprindelige  Tanke  om  ogsaa  at  lade  Kvinderne 
blive  Præster  erklæret,  at  dette  strider  mod  Guds  Ord,  den  augsburgske 
Bekendelse  og  den  kirkelige  Tradition.  „Saa  I  Kirkens  seks  Bisper"  ud- 
bryder Bjørnson  derom,  „da  de  nu  nylig  skulde  røste  over  Kvindernes 
Adgang  til  at  forkynde  Livets  Ord  og  dele  ud  Kirkens  Gaver?  Vi  andre 
tænkte,  her  maa  da  det  reneste  i  Menneskenaturen,  det  i  Inderlighed  hen- 
givneste  være  det  mest  skikkede^  det  nærmest  kaldede?  Nej!  Naar  det 
har  en  Kvindes  Skikkelse  —  og  det  har  det  oftest!  —  da  er  det  ikke 
skikket,  da  spørges  der  ikke  om  Kald.  Hvad  tror  Bisperne  om  sig  selv, 
naar  de  foran  det  Helligste  tør  mistænkeliggøre  og  forkaste  den  halve  Del 
af  Menneskeheden?"  I  det  hele  har  Forslaget  været  drøftet  med  fordoms- 
fri Forstaaelse,  fra  Højres  Side  saa  godt  som  fra  Venstres. 

Norge  har  en  Tid  lang  økonomisk  haft  slette  Tider:  daarlig  Høst  og 
daarligt  Fiskeri,  Forretningskrise,  store  Skatter  til  de  høje  Militærudgifter 
o.  s.  V.;  et  Udtryk  for,  hvor  stærkt  det  føles,  er  den  eksempelløs  talrige 
Udvandrerflok,  der  i  de  sidste  Aar  er  gaaet  til  Amerika.  Desmere  glæde- 
ligt er  det,  at  den  store  Ulykke  i  Aalesund  har  kaldt  den  menneskelige 
Samfølelse  frem  rundt  om  i  Landene.  Selv  fra  fjerne  Lande  er  Hjælpen 
strømmet  ind;  den  har  været  hurtig  og  betydelig.  Naar  dette  er  sket  saa 
hurtigt  og  i  saa  stort  Omfang  skyldes  det  utvivlsomt  det  Eksempel,  Kejser 
Wilhelm  saa  beslutsom  gav.  Man  forstaar  derfor  godt  den  Taknemmelig- 
hed overfor  ham,  der  er  kommet  til  Orde  i  Norge..  Paa  Vers  og  paa 
Prosa,  paa  Norsk  og  paa  Tysk  er  det  blevet  sagt  ham,  hvor  stærkt  hans 
Optræden  har  bevæget  norske  Sind,  og  som  Symbol  derpaa  har  Kong 
Oscar  skænket  ham  den  ny  omstridte  Løveorden.  1  „Verdens  Gang"  be- 
synger Jacob  B.  Bull  Kejseren  i  et  Digt,  der  synes  at  have  gjort  stærkt 
IndtryV  i  Tyskland.     Det  begynder: 


„Der  jog  et  Ilbud  fjernt  fra  Nord, 

et  Rop  i  dybest  Jammer; 

et  Nødskrig  over  Verden  for 

fra  tusind  Hjem  i  Flammer! 

Da  kom  et  Svar  i  samme  Stund; 

vor  Vinter  blev  til  Sommer: 

der  meldtes  kort  fra  Kablens  Mund: 

„Den  tyske  Kejser  kommer!** 


De  runged  langt  de  korte  Ord; 
alt  godt  fik  Kæmpekræfter; 
i  Kejserskudens  brede  Spor 
kom  hele  Verden  efter. 
Og  i  den  brændte  norske  By 
blev  tændt  som  ved  et  Under 
den  store  Ild,  den  ædle,  ny, 
hvortil  al  Verden  stunder. 

Og  det  slutter: 

Nu  er  den  ej  forgæves  brændt 
den  norske  By  ved  Havet! 
Ved  den  er  Tidens  Lysning  tændt 
og  Fortids  Mulm  begravet. 
Og  derfor  slaar  det  ud  i  Sang 
som  Blomst  af  Folkets  Smerte: 
igennem  Dig  for  første  Gang 
fornam  vi  Verdens  Hjerte! 


Saa  tag  fra  Norges  Folk  en  Tak, 

ifra  et  Folk  i  Flammer! 

Der  suser  over  Skagerak 

en  Storm  ind  i  dit  Kammer! 

En  Takkens  Storm  imod  dig  slaar 

fra  Millioner  Stemmer, 

som  Hjertets  Verdenssprog  forstaar 

og  aldrig,  aldrig  glemmer!" 


Overfor  saa  varme  Ord  om  den  tyske  Kejser  som  Foregangsmanden 
vil  der  dog  være  en  og  anden,  som  uvilkaarlig  mindes,  at  denne  samme 
Mand  i  sit  eget  Land  overfor  alle  Fremskridtets  Venner  saavelsom  overfor 
Polakker,  Franskmænd  og  Danske  koldblodig  erstatter  „Hjertets  Verdens- 
sprog** med  et  haardhændet  Politi-  og  Militærregimentes  brutaleste  Sprog, 
og  at  han  udadtil  lader  sin  „pansrede  Næve"  tale  til  alle,  der  kommer  ham 
paa  tvers,  og  som  han  mægter  at  ramme.  Man  kan  ikke  lade  være  at 
tænke  paa,  hvor  forunderlig  let  de  Mænd,  hvem  Tilfældet  skænkede  Magt 
eller  Rigdomme,  vinder  andres  Taknemmelighed  ved  Handlinger,  som  ikke 
koster  dem  selv  blot  Antydning  af  et  Offer.  — 

I  Sverige  er  Rigsdagen  traadt  sammen  i  Januar,  og  Partierne  for- 
bereder sig  til  en  stor  Debat  om  Valgretten,  men  endnu  har  ikke  Forhand- 
linger af  særlig  Interesse  fundet  Sted.  Partierne  har  mønstret  deres  Styrke. 
Det  viser  sig,  at  af  andet  Kammers  230  Medlemmer  samler  „det  liberale 
Samlingsparti"  104,  det  konservative  Landmandsparti  90.  Af  de  andre  36 
er  3  Socialdemokrater.  Resten  er  dels  moderate  konservative,  dels  ube- 
stemmelige „vilde".  Intet  af  Partierne  kan  da  med  Sikkerhed  gøre  Regning 
paa  Flertallet  i  de  afgørende  Spørgsmaal. 


Frankrig. 

Millerand  og  Socialdemokraterne,  —  Præsidentvalg  i  Deputeretkamret.  —  Det  social- 

^  radikale  Parti.  —  Frankrig  og  Elsasz. 

Januar  har  bragt  Frankrigs  Regering  en  Række  vanskelige  Situationer. 
Lidt  Besvær  voldte  det  allerede,  at  Millerands  socialdemokratiske  Parti- 
fæller i  Seinedepartementet  vedtog  at  udstøde  ham  af  Partiet,  fordi  han  i 
Deputeretkamret  havde  stemt  imod  et  Forslag  om,  at  Frankrig  skulde  tage 
Initiativet  til  Afvæbning.  Men  dette  kom  man  dog  ret  let  over,  da  Millerands 
Vælgerforening  bevidnede  ham  sin  Enighed,  og  de  socialdemokratiske 
Deputerede  nægtede  at  udstøde  ham  af  deres  Gruppe. 

Værre  var  den  Forvirring  Præsident-  og  Vicepræsidentvalget  i  Deputeret- 
kamret efter  Juleferien  medførte.  Leon  Bourgeois  Svagelighed  forbød  ham 
at  tage  mod  Genvalg.  Efter  hans  Forslag  samledes  derfor  Regerings- 
partierne om  Henri  Brisson.  Han  nyder  Ry  i  Frankrig  som  en  Radika- 
lismens Cato,  men  de  Deputerede  holder  ikke  af  ham  som  Formand.  De  har 
haft  ham  dertil  før,  og  da  fandt  de,  at  han  var  for  stiv  og  højtidelig.  Der- 
for faldt  han  i  nogle  Aar  regelmæssig  for  Paul  Deschanel,  tiltrods  for  at 
de  radikale  Grupper  havde  Flertal  i  alle  almindelige  politiske  Spørgsmaal. 
De  radikale  Blade  paastod  i  den  Tid  haanlig,  at  Præsidentvalget  var  et 
Mavespørgsmaal ;  Deschanel  var  berømt  for  overdaadige  og  fornøjelige 
Rigsdagsmiddage,  mens  Brissons  Middage  havde  Ord  for  at  være  tarvelige 
og  kedelige. 

Nu   er  imidlertid   Deschanel  gaaet   ud  af  Sagaen,    kompromiteret  Gang 

efter  Gang,  sidst  ved  Humbertbrevene.     Brisson  ftk  en  ganske  ukendt  Mod- 
kandidat og  seji^e  med  257  Stemmer  mod  219. 

Samtidig  skulde  der  vælges  fire  Vicepræsidenter.  Tre  af  de  afgaaende 
tilhørte  Regeringsgrupperne,  hvoriblandt  Jaurés,  en  var  moderat.  Nu  for- 
virredes imidlertid  Afstemningen  paa  dobbelt  Maade:  en  nationalistisk  anløbet 
Radikal  stillede  sig  selv,  og  de  social-radikale  gjorde  Fordring  paa  ogsaa 
at  faa  en  Vicepræsident,  da  ingen  af  de  tre  var  deres.  Paa  den  Maade 
splittedes  Stemmerne,  de  tre  genvalgtes,  men  Jaurés  bukkede  under  for 
den  Radikale,  der  havde  opstillet  sig  selv.  Følgen  af  den  Mangel  paa 
Disciplin,  de  social-radikale  saaledes   havde  vist,  blev,   at  deres  Gruppe 


sprængtes;  det  viste  sig,  at  Flertallet  af  Gruppen  var  højst  misfornøjet  med 
de  Ledere,  hvis  Manøvrer  havde  føn  til  Jaurés'  Fald.  Omtrent  90  af 
Partiets  115  Medlemmer  har  dannet  en  ny  Gruppe:  det  social-radikale 
Venstre,  og  Halvparten  af  de  tilbageværende  25  har  saa  ogsaa  meldt  sig 
ud  af  den  gamle  Gruppe,  der  saaledes  ganske  er  sprængt.  Betydningen  af 
det  hele  er  vist  nok  kun,  at  den  social-radikale  Gruppe  har  frigjort  sig  for 
nogle  lidt  upaalidelige  Partifæller.  Jaurés  og  Socialdemokraterne  har  taget 
hans  Fald  med  klog  Værdighed;  de  har  udtrykkelig  erklæret,  at  det  ikke 
vil  ændre  deres  Stilling  til  Regeringen. 

Det  var  dog  ikke  mere  end  rimeligt,  at  Oppositionen  prøvede  paa  at  be- 
nytte Uroen  i  Majoriteten  til  et  alvorligt  Stormløb  mod  Regeringen.  De 
prøvede  forgæves  med  en  af  de  sædvanlige  Interpellationer  om  Paris'  Politi- 
præfekt.  Men  dernæst  gav  Skæbnen  dem  en  bedre  Lejlighed.  En  katolsk  Gejst- 

lig  Del  so r,  der  er  tysk  Rigsdagsmand  for  en  af  Kredsene  i  Elsasz,  var  blevet 
indbudt  til  at  tale  i  en  mod  Regeringen  fjendtlig  Forening  i  den  franske 
Grænseby  Luneville.  Egnens  Præfekt  benyttede  imidlertid  den  Ret,  Loven 
hjemler  ham,  til  at  udvise  Delsor  som  „tysk  Undersaat".  Monarkister, 
Nationalister  og  Moderate  saa  straks,  at  her  var  en  Lejlighed  til  at  bringe 
Franskmændenes  altid  ømfindtlige  Nationalfølelse  i  Bevægelse.  I  Aviser  og 
paa  Møder  deklamerede  de  om,  at  nu  var  Freden  af  1871  godkendt  af 
selve  den  franske  Regering,  nu  havde  dette  landsforræderske  Ministerium 
udvist  en  af  de  tro  Elsaszere,  der  i  Berlin  talte  Frankrigs  Sag.  Saa  meget 
bedre  syntes  deres  Udsigter,  da  nogle  af  de  radikale  Blade,  der  plejer  i 
Frihedens  Navn  at  angribe  Udvisningsretten,  denne  Gang  ogsaa  gik  mod 
Regeringen. 

Combes  Hk  imidlertid  Sagens  Behandling  udsat  en  Uge.  Regeringen 
fik  Rapporter  fra  Præfekten,  fik  undersøgt  tidligere  Udvisninger  af  Elsaszere 
o.  s.  V.,  medens  Blade  af  alle  Partier  sendte  Interviewere  til  Delsor  og 
Præfekten.  Det  viste  sig  da,  at  Delsor  ingenlunde  var  den  tro  franske 
Patriot,  han  var  blevet  til  i  Oppositionspressen;  han  var  først  og  fremmest 
Katolik,  Protesten  mod  det  tyske  Herredømme  havde  hans  Parti  opgivet; 
i  de  varmeste  Udtryk  havde  han  lovprist  Kejser  Wilhelm  som  Troens  Be- 
skytter, medens  der  neppe  var  det  Skældsord,  han  ikke  havde  ødslet  paa 
Ferry,  Gambetta,  Renan,  Goncourt,  Combes  o.  s.  v.  Den  hele  lille  Sam- 
ling af  Delsors  Udtalelser  om  Frankrigs  ledende  Mænd  er  et  smukt 
Eksempel  paa,  hvor  uappetitlig  et  Sprog  katolske  Gejstlige  kan  føre  mod 
d^res  Modstandere.  Der  havde  været  megen  Rørelse  over,  at  Delsor  var 
dømt  til  tre  Maaneders  Fængsel  af  tyske  Dommere;  nu  viste  det  sig,  at 
det  var  for  Fornærmelser  mod  det  protestantiske  Trossamfund.  I  en  Ar- 
tikel om  det  fritænkerske  og  protestantiske  Berlin  som  Lasternes  By  havde 
han  bl.  a.  skrevet:  „Soutenører  og  Courtisaner  er  gode  Protestanter;  de 
drager  Konsekvenserne  af  Protestanternes  Lære". 

Alt  dette  forandrede  jo  ikke  det  Faktum,  at  Udvisningen  var  en  Tvangs- 
foranstaltning, som  lidet  passede  for  en  frisindet  Regering,  'men  det  virkede 
i  høj  Grad  paa  Stemningen;  den  rødglødende  nationale  Ophidselsestilstand 
kølnedes  mærkeligt  i  Ugens  Løb,  efterhaanden  som  Oplysningerne  strøm- 
mede ind. 

Saa  kom  Interpellationsdagen.  Dagens  Debat  formede  sig  som  en  stor 
Styrkeprøve  mellem  de  moderates  bedste  Mand,  Ribot,  og  Combes. 
Ordene  mellem  dem  faldt  hvassere  end  sædvanlig  mellem  franske  Parti- 
førere, prægede  af  en  personlig  Bitterhed,  der  i  den  sidste  Tid  flere  Gange 
har  vist  sig  mellem  de  to  Mænd.  Ved  den  første  Forhandling  havde  Ribot 
gjort  en  spydig  Bemærkning  om,  at  Regeringen  vilde  have  Tid  til  at  samle 
Oplysninger  hos  Præfekten  eller:  „andetsteds  fra"  o:  i  Tyskland.  Nu  op- 
lyste Combes  først,  at  Betegnelsen  „tysk  Undersaat**  stadig  var  benyttet  om 
de  ikke  faa  Elsaszere,  der  siden  1871  var  udviste,  men  han  føjede  dernæst 
til,  at  Ribot  var  som  Minister  i  sine  Udvisningsordrer  gaaet  endnu  videre  og 
havde  skrevet  „født  i  Tyskland".  Dette  bragte  Ribot  ganske  ud  af  sig  selv; 
han  erklærede  i  største  Ophidselse,  at  denne  Betegnelse  maatte  skyldes  en 
tilfældig  Skriver,  Combes  Benyttelse  af  den  var  et  lumsk  Overfald.  For- 
gæves skred  Brisson  ind,  Ribot  talte  videre  med  samme  Forbitrelse,  indtil 
han  var  en  Besvimelse  nær,  saa  han  af  sine  Venner  maatte  hjælpes  tilbage 
til  sin  Plads. 

Combes  derimod  bevarede  sin  Ro.  Han  beklagede,  at  Præfekten  havde 
fundet  en  Udvisning  nødvendig,   men   hævdede  hans  Berettigelse   dertil  og 

tog  Ansvaret  derfor.  Tilsidst  vedtoges  efter  Ministeriets  Ønske  simpel 
Overgang  til  Dagsordenen  med  295  Stemmer  mod  243.  Denne  Majoritet 
var  et  halvt  Hundrede  Stemmer  mindre  end  den  sædvanlige  ved  A^tem- 
ninger  om  Lovene  mod  Munke-  og  Nonneordenerne.  10  revolutionære 
Socialdemokrater  stemte  af  Hensyn  til  Frihedsprincippereme  mod  Regeringen, 
5  af  Regeringspartiets  mest  moderate  Medlemmer  af  nationale  Grunde,  og 
25  lod  være  at  stemme.  1  Virkeligheden  var  da  Regeringsmajoriteten 
ganske  urokket,  og  Oppositionsbladene,  der  efterhaanden  havde  hidset  sig 
op  til  Sejrsforventninger  var  særdeles  skuffede. 

Ligesaa  lidt  har  de  faaet  ud  af  den  sidste  Vanskelighed,  der  viste  sig 
for  Ministeriet.  Den  skyldtes  Spørgsmaalet  om  Statens  Overtagelse  af  den 
Del  af  de  franske  Baner,  som  endnu  drives  af  private  Selskaber.  Regerin- 
gens venstre  Fløj  er  for  dette,  medens  den  mere  moderate  Finansminister 
Rouvier  er  mod  det.  Under  en  Diskussion  i  Deputeretkamret  derom,  ud- 
talte Rouvier  meget  uforbeholdent  sin  Mening,  og  bagefter  protesterede  saa 
Marineministeren  Pelletan  i  Pressen  mod  hans  Tale.  Øjeblikkelig  inter- 
pellerede Nationalisterne  om  Uenigheden  i  Ministeriet,  men  Interpellationen 
afvistes  med  usædvanlig  stort  Flertal. 

England. 

Chamberlains  gamle  Parti  i  Opløsning.  —  De  liberales  Valgsejre.  —  Udsigterne. 

Chamberlain  hører  til  de  Politikere,  hvem  deres  egen  Person  og  Paa- 
fund  er  alt,  og  som  derfor  laver  Forstyrrelse  i  ethvert  Parti.  I  sin  Tid 
sprængte  han  Gladstones  Parti,  da  denne  gjorde  det  første  alvorlige  Forsøg 
paa  at  øve  Ret  mod  Irland.  Sammen  med  de  mest  traditionsbundne  Medlemmer 
af  Partiet  brød  han  da  ud  og  dannede  de  liberale  Unionisters  Parti,  der 
sluttede  sig  nøje  til  de  konservative.  Nu  sprænger  hans  nye  Toldpolitik  dette 
Parti.  Nogle  af  det  følger  ham  paa  de  nye  Veje,  men  en  god  Del  af  de  mindre 
bevægelige  holder  fast  ved  Frihandelen.  Typen  paa  disse  er  Hertugen  af 
Devonshire,  en  støt  og  rolig  Mand,  hensynsfuld  mod  alle  og  afholdt  af  alle. 
Da  Chamberlain  satte  sin  Toldagitation  i  Gang,  og  Ministeriet  begunstigede 
den,  gik  han  ud  af  Regeringen;  han  fik  med  Chamberlain  en  Aftale  om, 
at  Partiets  Vælgerforeninger  skulde  holde  sig  udenfor  Toldstriden,  deres 
Penge  ikke  benyttes  i  Agitationen.  Men  politisk  Paalidelighed  hører  ikke 
til  Chamberlains  Dyder.  Han  satte  ganske  stille  den  ene  af  Vælger- 
foreningerne efter  den  anden  i  Bevægelse  for  sin  Sag.  Til  sidst  tabte 
Hertugen  Taalmodigheden  og  krævede  Partiet  opløst.  Chamberlain  svarede, 
at  der  maatte  indkaldes  en  Partikongres  for  at  tage  Standpunkt.  Det  an- 
tages, at  han  vil  faa  Flertal  der,  men  at  dette  vil  være  ensbetydende  med 
Partiets  Opløsning.  Under  disse  Forhold  har  det  vakt  megen  Opsigt,  at 
Kong  Edward  har  aflagt  Hertugen  af  Devonshire  et  langt  Besøg  paa  hans 
pragtfulde  Herresæde. 

Imidlertid  fortsætter  det  liberale  Parti  sin  Sejersgang  ved  de  mange 
Suppleringsvalg.  I  Januar  har  de  Liberale  holdt  to  Kredse,  som  de  havde  i 
Forvejen,  og  erobret  to,  der  hidtil  var  de  konservatives.  De  liberales  Flertal 
i  de  fire  Kredse  tilsammen  var  ved  forrige  Valg  200  Stemmer,  det  er  nu 
6000.  Der  regnes  og  regnes  i  denne  Tid  med  Vælgertal  af  de  engelske 
Politikere.  Resultatet  er  ikke  opmuntrende  for  Chamberlain.  Ved  sidste 
Valg  fik  Regeringen  134  Stemmers  Flertal  i  Underhuset  med  2,600,000 
Vælgerstemmer  mod  2,400,000.  I  7  Kredse,  hvor  der  i  de  to  sidste 
Maaneder  har   været  Valg,   er  de   konservatives  Tal   vokset  fra  37,300  til 

38,500  elier  med  godt  3  %,  men  Oppositionsstemmeme  er  sleget  fra 
28,200  til  41,300  med  omtrent  50  */(,.  Ved  et  almindeligt  Valg  vilde  det 
betyde  2,700,000  Regeringsstemmer  mod  3,600,000  for  Oppositionen.  Det 
er  et  Held  for  Chamberlain,  at  hans  Indflydelse  paa  Ministeriet  synes  stærk 
nok,  [il  at  han  kan  faa  Lov  at  vente  og  prave,  om  der  dog  ikke  skulde 
komme  bedre  Tider,  før  han  gaar  til  Valg  paa  sit  ny  Program. 

Tyskland. 

Russiske  Spioner.  —  Poiakundertrykkelsen.  —  Crimmitschaustriken.  — 
Negeropstan  den. 
I  Tyskland  har  Rigsdagen  og  den  prøjsiske  Landdag  haft  hver  sin  store 
Debat.     I  Rigsdagen  klagede  Socialdemokraterne  over,  at  Regeringen  ganske 


rolig  lod  russiske  Spioner  oversvømme  Riget.  „Den  tyske  Regering, 
det  tyske  Rige  synes  at  ville  være  Støvlepudsere  for  Rusland",  udbrød 
Bebel.  Bulov  havde  tidligere  talt  om,  at  Tyskland  skulde  gaa  i  Spidsen 
for  Verden.  „Hvori  gaar  vi  i  Spidsen?"  spurgte  Bebel,  „i  at  krybe  om  Kap 
for  Rusland.      Nej   nu    til  dags  har  enhver,    der  har  menneskelig  Følelse  i 

Brystet,  et  helt  andet  indtryk  end  det,  at  Tyskland  gaar  i  Spidsen.  Det 
halter  bagefter."  Baade  Centrumsmænd  og  frisindede  sluttede  sig  til 
Kritiken;  kun  de  konservative  opfordrede  Regeringen  til  at  blive  ved  paa 
samme  Vis. 

I  Landdagen  benyttede  Indenrigsminister  Hammerstein  Finanslovs- 
debatten  til  at  opstille  det  Paradoks,  at  den  nuværende  prøjsiske  Valglov  bedre 
end  nogen  anden  afspejler  den  offentlige  Mening.  Han  truede  med  at  forbyde 
Anvendelse  af  andre  Sprog  end  tysk  ved  politiske  Møder  og^ vendte  sig 
med  brutal  Hæftighed  mod  Polakkerne.  Han  hævdede,  „at  Regeringens 
Langmodighed  endnu  var  altfor  stor"  overfor  dem.  Regeringen  „har  at 
befale.  Polakkerne  at  adlyde."  En  af  de  polske  Deputerede  svarede  hertil: 
„Tyskerne  berøver  Polakkerne  deres  Sprog,  deres  Religion  og  deres  For- 
mue.    Deres  Slagord  er:  Død  over  Polakkerne." 

Crimmitschaustriken  endte  i  Januar  med  Nederlag  for  Arbejderne. 
Det  var  efterhaanden  lykkedes  Fabrikanterne  at  faa  en  Del  Arbejdere 
skrabet  sammen,  og  de  tyske  Fagforeningers  Overledelse  var  betænkelig 
ved  nu  at  optage  en  større  Kamp. 

i  det  tyske  Kolonirige  i  Sydvestafrika  er  der  udbrudt  en  betydelig 
Negeropstand.  Koloniernes  Omraade  er  halvanden  Gang  saa  stort  som 
Tysklands,  men  det  er  ufrugtbart  og  uopdyrket  Land,  det  angives,  at  der  bor 
omtrent  5000  tyske  Kolonister  og  omkring  200,000  Indfødte.  Det  er  om- 
kring en  Tredjedel  af  disse,  Here roernes  Stamme,  der  nu  har  rejst  sig 
til  Opstand.  De  er  vante  til  at  blive  behandlede  af  de  tyske  Soldater  og 
Kolonister  med  den  yderste  Brutalitet,  og  de  gaar  nu  frem  imod  dem  efter 
Gengældelsens  Lov.  Tyskerne  har  sendt  en  Troppeafdeling  derned  for  at 
kue  Opstanden;  Kejseren  paalagde  dem  i  sit  Afskedstelegram  „at  tildele  de 
frække  Oprørere  den  fortjente  Straf." 

Rusland  og  Japan. 

Spændingen  mellem  disse  to  Lande  holdt  sig  i  Januar  nogenlunde 
uforandret.  Der  er  vekslet  nogle  Noter,  hvoraf  Brudstykker  er  blevet  be- 
kendte, medens  mere  gengives  rygtevis.  Snart  har  Budskaberne  derovre 
fra  lydt  fredelig,  snart  krigerisk;  i  Maanedens  sidste  Del  havde  Freds- 
forventningerne  Overhaand.  Samtidig  opfyldtes  den  evropæiske  Presse 
af  Rygter  om  Striden  mellem  Fredspartier  og  Krigspartier  i  St.  Petersborg 
og  Tokio;  hvor  meget  deraf  der  er  sandt  er  umuligt  at  afgøre.  Rust- 
ningerne fortsattes  energisk.  England  og  især  Frankrig  mæglede  med 
megen  Iver. 


Krigsministeren  og  Jens  Busk. 

Af  P.  Munch 

Af  alt  det  meget,  der  taltes  under  Finanslovens  anden  Behandling, 
er  der  en  enkelt  Sætning,  som  er  blevet  hørt  videre  om,  og  som  vil 
blive  husket  længere  end  alt  det  andet.  Det  er  Jens  Busks  Ord  „Vi 
ere  snydte,  og  vi  ere  narrede  af  Krigsministeren."     Overalt 

i  Landet  er  siden  da  disse  Ord  blevet  drøftet  atter  og  atter;  deres 
energiske  Form  har  baaret  dem  ud  i  vide  Kredse  ti!  Folk,  som  ellers 
giver  Politik  en  god  Dag.  Og  alle  spørger,  hvad  enten  de  saa 
hører  til  det  ene  eller  det  andet  Parti:  Har  Jens  Busk  Ret?  Alle 
kræver  at  faa  klar  Besked  derom. 

Det  nytter  ikke  at  søge  denne  i  de  Rigsdagsforhandlinger,  som 
allerede  har  fundet  Sted  om  de  Krudtmagasiner,  Ordene  gjaldt.  Disse 
Forhandlinger  er  en  Række  af  Tilløb,  af  Antydninger  og  af  halve 
Svar,  der  blot  kalder  nye  Spørgsmaal  frem  og  styrker  det  Indtryk, 
at  der  virkelig  har  været  noget  at  skjule. 

Det  var  Socialdemokraternes  Ordfører,  K.  M.  Klausen,  der  frem- 
drog Jens  Busks  Ord.   Ifølge  Rigsdagstidende  udtalte  han  sig  saaledes: 

„Et  af  Finansudvalgets  Medlemmer  har  sagt  til  mig:  Vi  ere  snydte, 
og  vi  ere  narrede  af  Krigsministeren;  det  har  aldrig  nogen  Sinde  været 
Meningen,  at  vi  har  givet  vort  Minde  til,  at  det  skulde  laves,  som  Krigs- 
ministeren har  lavet  det  derude  i  denne  Fæstning.  (En  Stemme:  Hvem 
er  det?)  Han  sidder  lige  bag  ved  Dem;  det  er  det  ærede  Medlem  for 
Ribe.     (Jens  Busk:  Det  vedkender  jeg  mig!)" 

Dette  Udraab  af  Jens  Busk  gjaldt  Anlæget  af  nye  Krudtmagasiner 
ude  i  Vestenceinten.  I  Forstaaelse  med  Finansudvalget  havde  Krigs- 
ministeren ladet  disse  anlægge  for  at  fjerne  den  Fare,  der  truede  Byen 
fra  de.  gamle  Krudttaarne.  Men  Socialdemokraterne  paastaar,  at  Krigs- 
ministeren hår  benyttet  Lejligheden  til  at  indrette  de  nye  Magasiner 
som  bombesikre  Kasemater;  det  skulde  da  være  Tanken  i  Krigs- 
tilfælde  straks  at  flytte  Krudtet  derfra  og  lægge  Soldater  ud  i  Stedet. 
Til  denne  Opfattelse  slutter  Jens  Busk  sig  ved  sit  Udbrud,  og  han 
hævder  derved  tillige,  at  Krigsministeren  ved  at  gøre  dette  har  „snydt 
og  narret"  Finansudvalget.  Det  er  en  Beskyldning  af  allerhaardeste 
Art,  dobbelt  vægtig,  fordi  den  rejses  af  et  Medlem  af  Finansudvalget, 
der  har  fulgt  alle  Forhandlingerne  fra  først  til  sidst,  og  som  vel  at 
mærke  hører  til  Ministeriets  Parti,  ja  er  Bestyrelsesmedlem  i  dette. 

Var  alt  gaaet  naturligt  til,  saa  havde  disse  Ord  behersket  den  føl- 
gende Debat,  og  denne  var  ikke  sluttet,  før  det  var  blevet  oplyst,  om 
de  var  sande  eller  ikke.  Men  dette  blev  ikke  Tilfældet.  De  Oplys- 
ninger, Forhandlingen  kom  til  at  give  derom,  blev  ret  ufuldstændige 
og  ret  ubestemte. 

Hovedinteressen  knytter  sig  til  Udtalelserne  af  Venstres  Ordfører, 
Hr.  Zahle,  og  af  Krigsministeren.  Hr.  Zahles  Indlæg  var  roligt  og 
afmaalt;  hvert  enkelt  Ords  Rækkevidde  var  aabenbart  nøje  overvejet, 
og  som  det  var  naturligt  for  Partiets  Ordfører,  behandlede  han  det 
vanskelige  Spørgsmaal  med  megen  Forsigtighed. 

Hr.  Zahle  siger  om  den  Maade,  hvorpaa  Krigsministeren  forelagde 

Finansudvalget  sit  Forslag  om  Krudtflytningen: 

„Af  den  hele  Forhandling  fik  —  med  Grund  paastaar  jeg  —  Finans- 
udvalget det  Indtryk,  at  det  med  Hensyn  til  Fæstningen  som  Fæstning 
betragtet  var  fuldkommen  ligegyldigt,  at  Krudtet  blev  flyttet  netop  ud  i  Volden  i 

Vestenceinten,  og  at  Krigsministeren  for  Fæstningens  Skyld  ikke  satte  mindste 
Pris  paa,  at  det  just  blev  flyttet  derud,"  og  dernæst  „Finansudvalget  har 
givet  sit  Minde  til,  at  der  blev  bygget  Erstatningsmagasiner  for  Krudt- 
magasinerne  1  og  2  i  Vestenceinten,  og  det  er  sket  i  Henhold  til 
den  højtærede  Ministers  Forsikring  om,  at  denne  Foranstaltning  er  helt 
betydningsløs  for  Fæstningen  som  Fæstning,  altsaa,  at  det  er  en  ren  civil 
Foranstaltning." 

Disse  Ord  er  klare  nok :  Finansudvalget  har  ikke  villet  samtykke  i 
nogen  som  helst  Forbedring  af  den  Fæstning,  som  Flertallet  af  dets 
Medlemmer  anser  for  en  Fare  for  Landet,  og  en  større  Fare,  jo  bedre 
den  er. 

Det   andet  Spørgsmaal,    om  Finansudvalget   har   kunnet   stole  paa 

den    Forsikring   af  Krigsministeren,   som   det    saaledes  satte   sin    Lid 

til,    eller   om  Krigsministeren    har   handlet  i  Strid  med  den,   besvarer 

Hr.  Zahle   med   yderst   vage   og   forbeholdne   Ord.     Han    rejser  det 

Spørgsmaal 

„om  der  er  sket  noget  væsenlig  andet,  end  Finansudvalget  gik  ud  fra, 
der  skulde  ske,"  og  han  svarer:  ,Jeg  tror  ikke,  der  er  sket  noget 
væsenlig  andet,  men  det  kan  ikke  nægtes,  at  dep  ærede  Krigsminister 
har,  som  det  synes,  villet  slaa  to  Fluer  med  et  Smæk.  Den  ærede  Krigs- 
minister har  villet  fjæme  al  Krudtfare  fra  København  og  Sundbyerne,  men 
han  har  med  det  samme  ønsket  at  tilvejebringe  Kasematter  ude  i  Vest- 
enceinten, i  hvilke  Soldaterne  i  Krigstid  kunde  søge  Ly  og  Beskyttelse 
mod  fjendtlige  Kugler." 

Den  Betydning,  militærkyndige  tillægger  disse  Kasemater,  kaster 
Ordføreren  dernæst  Lys  over  gennem  en  Udtalelse  i  „Vort  Forsvar", 
som  han  minder  om  under  sin  Polemik  med  Socialdemokratermes  Ord- 
fører. Efter  en  Redegørelse  for,  hvorledes  Københavns  Befæstning 
tidligere  led  under  Mangelen  af  bombesikre  Kasemater,  har  „Vort 
Forsvar"  skrevet: 

„Denne  Mangel  er  i  de  seneste  Aar  delvis  blevet  afhjulpet  ved  Op- 
førelse af  nye  Fredskrudtmagasiner  under  Volden,  som  naar  de  tømmes  i 
Krigstid,  fordi  der  bliver  Brug  for  deres  Indhold  andetsteds,  ville  kunne 
tjene  til  Opholdsrum  for  Besætningen." 

Efter  disse  Udtalelser  af  Finansudvalgets  Ordfører,  understregede 
ved  Jens  Busks  Udbrud,  skulde  man  synes,  at  det  havde  været  en 
tvingende  Nødvendighed  for  Krigsministeren,  baade  som  Menneske  og 
som  Politiker,  at  give  fuld  Besked,  at  faa  Sagen  klaret  til  Bunds.  Han 
maatte  vise  Jens  Busks  Ord  tilbage,  kræve  ham  til  Regnskab  for 
dem  og  tvinge  ham  til  at  tilbagekalde  dem.  Skete  det  ikke,  da  stod 
Krigsministeren  i  Fare  for  at  gaa  fra  denne  Forhandling  som  en 
stemplet  Mand.  Alverden  vilde  da  sige :  Han  turde  ikke  svare  Jens 
Busk,  saa  maa  der  være  noget  om  det. 

Alligevel  svarede  Krigsministeren  i  Virkeligheden  ikke.  Han  næv- 
nede ikke  med  et  Ord  Jens  Busk,  og  han  optog  ikke  heller  direkte 
Ordførerens  Udtalelser  om  det  dobbelte  Formaal  osv.     Hans  hele  Tale 

var  vag  og  forsigtig;  den  skærpede  i  høj  Grad  det  Indtryk,  at  der  her 
var  noget,  som  det  gjaldt  om  at  komme  udenom. 

Han  anerkendte  Ordførerens  Udsagn:  at  Finansudvalget  stadig 
havde  fastholdt,  at  det  maatte  være  en  ren  civil  Foranstaltning.  „Paa 
ethvert  Trin  af  Forhandlingen  i  Udvalget,"  sagde  han,  „har  dette  be- 
standig fremhævet,  at  det  kun  var  civile  Grunde,  som  var  bestem- 
mende." Han  føjede  til:  „Bevæggrunden  var  saaledes  for  Krigs- 
ministeriet den  samme  som  for  Udvalget,"  altsaa  den  rent  civile.  Han 
hævdede,  at  han  havde  forelagt  alle  Tegningerne  i  Finansudvalget. 
Jeg  kender  ikke  nogen  bedre  Maade  at  oplyse  en  saadan  Sag  paa, 
end  ved  Betragtning  af  Bygningstegninger  med  tilhørende  Overslag". 
Men  samtidig  indrømmede  han:  „Selvfølgelig  taler  Tegningerne  et  Sprog, 
som  kun  kan  fuldt  forstaas  af  den,  som  er  vant  til  at  have  at  gøre 
med  den  Slags  Sager",  og  det  afgørende  Spørgsmaal:  er  Krudtmaga- 
sinerne indrettede  til  i  Krig  at  danne  de  Kasemater  for  Soldater,  som 
Fæstningen  hidtil  har  savnet,  gik  han  udenom  med  nogle  Vendinger 
om,  at  „hver  Gang  en  Bonde  i  Københavns  Omegn  graver  en  Grøft 
paa  sin  Mark,  vil  den  i  Krigstid  kunne  faa  militær  Betydning." 

Krigsministeren  kan  ikke  staa  sig  ved  at  lade  det  blive  ved  denne 
Forhandling  og  dette  Svar.  Har  han  Retten  paa  sin  Side,  maa  han 
for  sin  egen  og  for  Ministeriets  Skyld  føre  et  afgørende  Bevis  derfor. 

Hvis  disse  Magasiner  derude  virkelig  ikke  er  en  udelukkkende 
civil  Foranstaltning,  men  tillige  er  beregnede  paa  at  være  Kase- 
mater i  Krigstilfælde,  saa  har  Krigsministeren  handlet  uforsvarlig  ved 
at  bibringe  Finansudvalget  den  Tro,  at  det  var  en  udelukkende  civil 
Foranstaltning,  det  drejede  sig  om.  Og  saa  hjælper  det  kun  lidt,  at 
han  siger,  at  han  har  forelagt  nogle  Tegninger,  som  han  selv  indrømmer, 
at  det  ikke  var  hver  Mands  Sag  at  forstaa.  Var  det  hans  Tanke,  at 
faa  anlagt  Kasemater  for  Fæstningsmandskabet  ved  denne  Lejlighed, 
saa  havde  det  været  hans  Pligt  at  møde  i  Finansudvalget  og  sige  om- 
trent dette:  Krudtfaren  kan  fjernes  paa  en  god  og  billig  Maade;  det 
er  mig  en  Glæde,  at  jeg  samtidig  kan  forbedre  Fæstningen;  jeg  ved, 
at  en  Del  af  d'Hrr.  ikke  vil  dele  min  Glæde  derved;  derfor  siger  jeg 
dem  paa  Forhaand  oprigtig,  at  mit  Forslag  vil  medføre  en  saadan  For- 
bedring af  Fæstningen.  Havde  han  sagt  det,  vilde  Finansudvalget  have 
svaret  med  et  Nej. 

Den  hele  Debat  med  dens  Blanding  af  ulmende  Mistænksomhed  og 
hidsige  Angreb,  med  dens  Forbehold  og  dens  Antydninger,  kaster  et 
skarpt  Lys  over,  hvor  besynderlig  en  Stilling,  der  er  skabt  ved,  at 
denne  Krigsminister  sidder  i  et  Venstreministerium.  Han  kom  ind  i 
det  i  et  af  de  bevægede  Øjeblikke,  der  indtræffer  for  et  Folk,  naar 
der  sker  et  af  de  Ministerskifter,  som  har  et  Forfatningsskiftes  Be- 
tydning. Ved  saadanne  Lejligheder  kommer  saa  tit  Mænd  med,  som 
slet   ikke    passer  ind  i  de  nye  Forhold.     Martsministeriets  Dannelse  i 

1848  harmere  end  et  Eksempel  derpaa.  Men  deraf  bliver  næsten  altid 
siden  stort  Besvær. 

Efter  sin  Fortid  maa  Krigsministeren  antages  at  være  en  ivrig  Til- 
hænger af  Københavns  Befæstning.  Han  er  Minister  for  et  Parti, 
der  i  30  Aar  har  haft  Modstanden  mod  denne  Fæstning  som  det 
andet  store  Hovedpunkt  paa  sit  Program.  Dette  maa  føre  ind  i 
uløselige  Konflikter.  Paa  den  ene  Side  drives  han  frem  af  sin 
egen  stærke  Overbevisning  og  af  Trykket  fra  Hærens  Officerer.  Mange 
af  dem  har  sat  store  Forventninger  til  hans  store  Dygtighed  og  til 
den  Indflydelse,  han  skulde  faa  i  Venstre.  Brister  disse  Forhaab- 
ninger,  ser  de  ham  sidde  Aar  efter  Aar  magtesløs  uden  at  kunne 
gøre  noget  for  den  Forsvarssag,  der  er  deres  et  og  alt,  saa  vil  de 
vanskelig  tilgive  ham,  at  han  tog  Plads  Side  om  Side  med  Hørup. 
Og  paa  den  anden  Side  mødes  han  fra  Venstre  med  stigende  Mis- 
tænksomhed —  tifold  større  efter  denne  Debat  end  før.  Bestandig 
gaar  hans  „Partifæller"  og  vogter  paa  ham  for  at  hindre  ham  i  at  gøre 
det,  han  helst  vilde.  Rent  personlig,  for  ham  selv  skulde  det  synes, 
at  en  saadan  Stilling  maa  være  ganske  ulidelig. 

Men  ikke  mindre  ødelæggende  er  det  hele  Forhold  for  Venstre  og 
dets  Ministerium.  Atter  og  atter  vil  Mistanken  om,  at  det  dog  ender 
med  Kjøbenhavns  Befæstning,  at  Krigsministeren  dog  til  sidst  løber 
med  de  andre,  blusse  op  i  Befolkningen.  Enhver  nok  saa  lille  Ting, 
han  faar  sat  igennem,  vil  give  den  ny  Næring. 

Derfor  vil  alle  Parter  være  bedst  tjent  med,  at  denne  Krudttaarns- 
historie  ender  med  et  virkeligt  Opgør.  Det  maa  lægges  klart  for  Be- 
folkningen, om  Krigsministeren  Skridt  for  Skridt  gennemfører  saa  et, 
saa  et  andet  til  Fremme  af  Fæstningen,  eller  om  han  har  resigneret, 
om  han  finder  sig  i  at  sidde  rolig  som  Tilskuer  og  administrere,  indtil 
Forsvarskommissionen  en  Gang  bliver  færdig  med  sine  Overvejelser. 
Skaffes  der  ikke  Klarhed,  da  vil  alle  tro  det  første. 


Verdens  Gang. 


Teaterbranden  i  Chicago.  Forlængst 
har  Telegrafen  bragt  de  udførligste  Beret- 
ninger om  den  Ildebrand,  der  den  30te 
December  hjemsøgte  Chicagos  nyeste 
Teater,  I roquois- Teatret,  og  som  kostede 
over  500  Mennesker  Livet. 

Indtil  de  mindste  Detailler  har  Tele- 
grammerne fortalt  om  den  gruopvækkende 
Kamp  for  Livet,  der  fandt  Sted,  da  det 
mægtige  Flammehav  fra  Scenen  førtes 
hen  over  Tilskuerpladsen  og  slog  de  til- 
bageblevne med  Rædsel  og  Vanvid,  der 
maatte  føre  dem  i  Døden. 


Men  mange  spørger:  hvorledes  opstod 
Ilden,  og  hvorfor  maatte  de  Hundreder  af 
Mennesker  lade  Livet?  Herpaa  kan  kun  de 
lokale  Blade  give  Svar,  og  paa  disse  og 
nogle  private  Breve  støtter  sig  da  de 
følgende  Oplysninger. 

Iroquois-Teatret,  der  laa  indeklemt 
mellem  høje  Bygninger  paa  Hjørnet  af 
Randolph  og  Dearbom  Street  og  med 
Indgang  fra  begge  Gader,  indviedes  for 
knapt  to  Maaneder  siden  med  et  pragtfuldt 
Udstyrsstykke  «,Rolf  Blaaskæg"".  Det  havde 
kun  taget  lidt  over  et  halvt  Aar  at  opføre 

det  mægtige  Teater,  og  fra  mange  Sider 
klagedes  der  over  dets  Mangler. 

Den  30te  December  om  Eftermiddagen 
var  Teatret  ganske  overfyldt  idet  —  for- 
uden alle  Siddepladser  —  flere  Hundrede 
Staapladser  var  solgte,  skønt  Teater-Regle- 
mentet i  Chicago  absolut  forbyder  Salg 
af  Staapladser. 

Bag  Prosceniet  tilvenstre  var  der  anbragt 
en  mægtig  elektrisk  Buelampe,  hvorfra 
ved  store  Reflektorer  Lyset  kastedes  hen 
over  Scenen.  Lampen  arbejdede  imidlertid 
ikke  godt,  Afstanden  mellem  Kulspidserne 
var  altfor  stor,  og  nogle  stærke  elektriske 
Gnister  antændte  saa  —  midt  under  2den 
Akt  —  det  store  Forhæng,  der  var  trukket 
til  Side. 

Manden,  der  passede  Lampen,  opdagede 
øjeblikkeligt  Ilden,  og  en  af  hans  Assi- 
stenter løb  straks  hen  og  søgte  at  slukke 
den  ved  at  presse  Tøjet  mellem  sine 
Hænder.  Det  lykkedes  ham  dog  ikke; 
han  greb  nu  en  Blikbeholder  med  et  Ild- 
slukningspulver  „Kilfyre*^  og  kastede  dens 
Indhold  over  Ilden.  Pulveret  virkede 
imidlertid  ikke,  og  da  man  intet  Vand 
havde  ved  Ha anden,  hverken  i 
Spand  eller  Slange  eller  Bruse- 
apparat, og  da  end  ikke  endirekte 
Brandailarm  forefandtes,  kunde 
man  kun  rolig  se  til,  medens  Ilden  hastig 
bredte  sig. 

Imidlertid  havde  man  fra  Scenen  to 
Gange  tilraabt  Publikum,  at  der  ingen 
Fare  var  paa  Færde,  naar  det  blot  blev 
ganske  roligt  siddende.  Paa  Scenen  var 
der  over  400  Damer,  og  de  sang  og  dansede 
ganske  koldblodigt  videre.  Folk  bøjede 
sig  interesseret  frem  i  Sæderne  for  rigtig 
at  følge  Ilden,  indtil  en  Kvinde  pludselig 
udstøder  det  skrækkelige  Skrig:    Brand! 

Forgæves  raaber  man  fra  Scenen,  at 
Folk  skal  være  rolige,  forgæves  spiller 
Orkestret,  hvoraf  kun  to  Mand  er  tilbage, 
videre.  Folk  jager  mod  Udgangene  i 
Mørke,  thi  ingen  tænker  paa  at  tænde  det 
elektriske  Lys.  Man  prøver  fra  Scenen 
at  lade  „Asbesttæppet'*  gaa  ned,  men  det 
støder  mod  Buelampens  Skærm  og  kan 
ikke  tvinges  videre.  I  det  samme  aabner 
vanvittige  Hænder  to  mægtige  Porte,  der 
fra  Scenens  Baggrund  fører  ud  i  den  frie 
Luft  og  som  en  Orkan  fører  Vinden  her- 
fra Ilden  udover  Tilskuerpladsen,  hvor  nu 
alt  er  fortabt.  Man  søger  at  lukke  Portene 
paa  Scenen,  men  Kordamer  er  ogsaa 
Mennesker,  de  har  forlængst  fyldt  Aab- 
n ingen  og  trænger  sig  ud. 

Et  mægtig  Sætstykke  oversaaet  med 
Glødelamper  blæser  omkuld,  og  de  Hun- 
drede knuste  Lamper  giver  et  Brag,  der 
lyder  som  en  Eksplosion.  Rebene,  der 
bærer  „Asbesttæppet*'  er  brændt  igennem 
—    fordi    de    ikke    er   af   Staal   men    af 


Hamp  —  og  snart  er  Asbesttæppet  blot 
en  Askehob.  — 

For  Øjeblikket  sidder,  som  Følge  af 
Branden,  vel  en  Snes  Mennesker  arreste- 
rede i  Chicago,  anklagede  for  Mord. 

Men  de  bliver  ikke  dømte! 

For  hvem  er  de  skyldige?  Hvor  skal 
man  begynde?  Den  Mand,  der  gav  dem 
Lærredstæppe  i  Stedet  for  Asbest,  eller 
den  Mand,  der  for  et  spare  nogle  faa 
Dollars  hang  det  fingerede  Asbesttæppe 
op  i  Hampereb  i  Stedet  for  i  Staal? 

Eller  den  Inspektør,  der  aldrig  under- 
søgte om  disse  Ting  var  i  Orden.  Eller 
maaske  den  Borgmester,  der  udnævnte  en 
saa  uduelig  Inspektør?  — 


Branden  i  Chicago  har  opskræmt  Hun- 
dred-Tusinder af  Teatersøgende  Verden 
over. 

Til  en  vis  Grad  ganske  uden  Grund! 

Thi  netop  denne  Beskrivelse  har  vist, 
at,  havde  man  blot  truffet  de  aller- 
simpleste Sikkerhedsforholdsreg- 
^er,  var  Katastrofen  ganske  sikkert 
undgaaet. 

Og  en  saa  rentud  kriminel  Forsømme- 
lign  ed,  som  her  er  udvist,  træffes  næppe 
andre  Steder  end  i  Chicago  og  i  hvert 
Fald  ikke  udenfor  Amerika. 

Vore  Teatre  herhjemme  er  saavist  ikke 
ideelle;  men  en  Spand  Vand,  eller  Vand- 
slange, eller  Bruseapparat  har  de  vel  alle 
paa  Scenen.  Og  et  direkte  Brandallame- 
ringsapparat  og  et  Asbesttæppe,  der  er  af 
Asbest,  og  som  kan  gaa  ned.  Og  et  Af- 
træk over  Scenen,  der  kan  føre  Røgen  bort! 

Reglementet  i  Chicago  fordrer  alle  disse 
Ting.    Det  var  blot  ikke  ført  igennem. 

Men  netop  paa  dette  Punkt  er  vi  saa 
langt  forud  herhjemme;  derfor  er  vi  og 
har  Lov  til  at  være  trygge  i  vore  Teatre, 
og  herved  fjernes  Hovedaarsagen  for  al 
Panik:  Angsten  for  at  man  ikke  skal 
slippe  bort.  L.  H. 


Japan.  Den  nyligt  udkomne  statistiske 
Aarbog  for  Japan  (Tokio  1903)  indeholder 
bl.  a.  Oversigter  over  Japans  Finanser.  Idet 
vi  først  oplyser,  at  7  Yen  angives  -  13 
Kroner  (saa  at  man  altsaa,  hvis  man  vil 
regne  meget  rundt,  kan  fordoble  de  neden- 
staaende  Beløb  og  da  betragte  dem  som 
udtrykt  i  Kroner),  begynder  vi  med  for 
følgende  Finansaar  at  anføre: 

Statsindtægterne. 

Mill.  Yen. 

1867—68:  33„ 
1877-78:  52,^ 
1887—88:  88„ 
1897—98:  226,» 
1903-04:  251,7 

De  251,7  Mill.  Yen  paa  Budgettet  1903 
—04  fordeler  sig  paa  nedenstaaende  Poster: 

1.  Skatter.  Miih  Yen. 

Grundskat 47,o 

Næringsafgifter 6,g 

Indkomstskat 7,4 

Forskellige  Konsumtionsafgifter.  77,« 

Børsskat 1  ,o 

Told I6,e 

Diverse  2,a 

2.  Stempelafgifter 13,a 

3.  Overskud  af  Statsvirksomheder 
m.  m. 

Post  og  Telegraf 25,9 

Skove 3,„ 

Tobaksmonopol 12,o 

Jernbaner 8,^ 

Diverse 2,^ 

4.  Diverse 27,o 

Indkomstskatten  er  progressiv,  Nærings- 
afgifterne  rammer  bl.  a.  Stormagasiner  og 
lignende  Institutioner;  føjer  man  hertil 
Børsskat  og  Tobaksmonopol  m.  m.,  vil 
det  ses,  at  Japan,  der  først  i  de  sidste 
Decennier  har  faaet  et  „moderne"  Stats- 
budget, ogsaa  har  faaet  dette  indrettet  efter 
de  nyeste  Mønstre. 

Budgettet  1903—4  har  følgende 

Statsudgifter. 

Mlll.  Yen 

Civillisten 3,o 

Udenrigsministeriet 2,* 

Indenrigsministeriet 27,3 

Finansministeriet 67,o 

Krigsministeriet 42,^ 

Marineministeriet 29,^ 

Justitsministeriet 1  l,i 

Undervisningsministeriet 6,7 

Landbrugsministeriet 10,* 

Trafikministeriet 45,5 

Tilsammen. . .  244,« 

I  Udgifterne  til  „Finansministeriet" 
maa  være  indbefattet  Renter  og  Afdrag 
af  Statsgælden,  der  udgør  560  Mill.  Yen. 
Til  direkte  Militærudgifter  er  der,  som 
man  ser,  opført  71,*  Mill.  eller  ca.  30pCt. 
af  samtlige  Udgifter;  dette  er  vel  meget 
betydeligt,  men  dog  maaske  mindre,  end 
man  paa  Forhaand  vilde  antage,  og  for  at 
bedømme  Beløbet  maa  man  have  in  mente 
Arbejdslønnens  ringe  Højde,  Naturalfor- 
plejn ingens  Billighed,  og  maatte  man  kende 
Konskriptionsbestemmelserne  o.  m.  a. 

I  det    hele   maa   man    indrømme,    at 


selv  om  den  foreliggende  Aarbog  inde- 
holder mangfoldige  Tabeller  over  Stats-  og 
Kommunefinanser,  over  Produktionsfor- 
hold, Vareomsætning  (Ind-  og  Udførsel  fra 
og  til  de  forskellige  Lande),  Kommunika- 
tioner, Undervisning  og  adskilligt  flere 
Omraader,  og  selv  om  rigelige  Tekstnoter 
hjælper  til  Forstaaelsen,  saa  er  det  natur- 
ligvis overmaade  vanskeligt  at  drage  direkte 
Sammenligninger  med  europæiske  Forhold. 
Pengene  har  forskelligt  Værd,  Stats-  og 
Folkeøkonomi  er  en  anden  end  vor,  selve 
Japans  Landsdeles  og  Befolkningsklassers 
indbyrdes  Forskelligheder  kan  gøre  Hel- 
hedstal  endnu  mindre  oplysende  end  i 
Vestens  Statistik,  o.  s.  fr.  Vi  har  derfor 
ikke  af  Talmasseme  villet  anføre  andre 
end  de  ovenstaaende  Data,  der,  ogsaa  uden 
indgaaende  Forklaringer,  dog  er  relativt 
belærende.  De  viser,  med  hvilken  enorm 
Fart  Indtægtsbudgettet  er  steget  —  selv- 
følgelig ved  Hjælp  af  tilsvarende  ny  Skatte- 
paalæg  — ,  de  angiver,  at  Statsadministra- 
tionens Rammer  er  de  samme  som  vore, 
og  de  giver  et  tydeligt  Indtryk  af,  at  Ad- 
ministrationen ogsaa  i  den  Henseende  er 
moderne,  at  Udgifterne  til  Civiletaterne 
spiller  en  meget  betydelig  Rolle  — ,  hvad 
man  i  Europa  først  sent  i  det  19.  Aar- 
hundrede  er  naaet  til.  R. 


KVINDEBEVÆGELSEN 

»»Kvinden  og  Samfundet**.  (Udgivet 
af  Dansk  Kvindesamfund).  „Kvinden  og 
Samfundet"  begynder  i  Aar  paa  sin  20. 
Aargang.  Efter  Frk.  Kirstine  Frederiksens 
Død  er  Redaktionen  overtaget  af  Fru  Ragna 
Schou.  I  en  Programartikel  i  den  ny  år- 
gangs første  Hefte  opstilles  det  som  Bladets 
Maal  at  virke  for,  at  Kvinderne  faar  samme 
borgerlige  og  politiske  Rettigheder  som 
Mændene,  at  de  ikke  ved  Love  og  Ved- 
tægter udelukkes  fra  Stillinger,  som  de 
kan  og  vil  bestride,  at  de  faar  samme 
Løn  som  Mændene,  naar  de  udfører  samme 
Arbejfle,  og  at  Hustruen  faar  samme  Raa- 
dighed  som  Manden  over  Børnene  og  For- 
muen. „Kvinden  og  Samfundet"  vil  i 
Overensstemmelse  hermed  søge  at  bi- 
bringe Kvinderne  .Oplysning  om  alle  de 
Spørgsmaal,  som  de  maa  sætte  sig  ind  i, 
hvis  de  skal  kunne  deltage  i  det  offentlige 
Liv.  Bladet  har  samtidig  med  Redaktions- 
skiftet  antaget  en  noget  ændret,  mere  prak- 
tisk Skikkelse  end  det  tidligere  ganske 
uhandlelige  Format. 


Er  Statskirken  ærlig? 

Af  M.  Hindhede. 


I. 

Den  2den  Dec.  1903  modtog  jeg  fra  Hr.  Provst  Møller  i  Hammel 
følgende  Skrivelse: 

„Biskoppen*  over  Aarhus  Stift  har  under  30.  f.  M.  tilskrevet  mig  saaledes: 
„I  Anledning  af  de  af  Deres  Højærværdighed  under  14.  og  16.  ds.  fremsendte 
„Indsigelser  henholdsvis  fra  Diakonisserne  Camilla  Jacobsen  og  Karen  Christensen  i 
„Skanderborg  og  fhi  F.  C.  Schwartz  sammesteds  mod,  at  Sygehuslæge  Hindhede  i 
„Skanderborg  er  optaget  paa  Valglisten  til  Menighedsraadet  i  Skanderborg  Købstad, 
„undlader  jeg  ikke  tjenstligst  at  meddele  til  Efterretning  og  videre  Bekendtgørelse 
„saavel  for  Valgbestyrelsen  som  for  Læge  Hindhede,  at  da  Loven  om  Menighedsraad 
„S  9  i  Slutningen  forudsætter,  at  Vælgerne  ere  i  væsentlig  Overensstemmelse  med 
„vor  evangelisk  lutherske  Folkekirkes  Tro,  medens  Læge  Hindhede  efter  de  af  ham  i 
„„Skanderborg  Amts  Avis*'  offentliggjorte  Artikler  har  vedkendt  sig  en  religiøs  Over- 
„bevisning,  der  paa  afgørende  Punkter  —  saaledes  hans  Forkastelse  af  Kristi  hellige 
„Undfangelse,  Opstandelse  og  Himmelfart  —  er  i  Strid  med  Folkekirkens  Lære,  for- 
„ mener  jeg  at  maatte  tage  de  fremsatte  Klager  til  Følge  og  skal  derfor  have  Valg- 
„bestyrelsen  anmodet  om  at  slette  ham  af  Valglisten,** 
„hvilket  herved  tjenstligst  meddeles  Dem.** 

Hiemmelev  og  Gjern  Herreders  Provsti,  d.  1.  December  1903.  * 

Møller. 
Hr.  Sygehuslæge  Hindhede. 

Hvad  har  nu  givet  Anledning  til  denne  biskoppelige  „Banbulle**  af 
Anno  1903?  Jo,  det  var  en  vidtløftig  Avisfejde,  der  fra  December 
1901  til  August  1902  førtes  i  „Skanderborg  Amts  Avis"  om  religiøse 
Spøi^maal  væsentlig  mellem  6  af  Omegnens  Præster  og  Undertegnede. 
Anledningen  var  netop  Menighedsraadene.  Vor  Provst  her  i  Byen 
havde  holdt  et  Foredrag  i  den  Anledning  og  havde  fremført  for- 
skellige Indvendinger  mod  det  dengang  forelagte  Forslag.  Blandt  andet 
ønskede  Provsten,  at  der  skulde  stilles  strengere  Betingelser  for  at  fea 
Valgret.  Vedkommende  skulde  først  erklære  sig  for  „tro  se  ni  g"  med 
Folkekirken  før  han  eller  hun  kunde  faa  Stemmeret.  Fra  dette  lille 
„troseilig"  stammede  hele  denne  Strid,  der  strakte  sig  igennem  TO- 
SO  Avisnumre  og  satte  Sindene  saa  stærkt  i  Bevægelse  her  paa  Egnen. 
Dette  lille  Ord  ramte  mig  paa  et  ømt  Punkt.  Skønt  jeg  er  ret  stærkt 
religiøst  interesseret,  følte  jeg,  at  jeg  ikke  kunde  bestaa  overfor  denne 
Ildprøve,  og  jeg  tillod  mig  at  mene,  at  der,  især  blandt  de  mere  op- 
lyste Klasser  af  Befolkningen  kun  vilde  være  forholdsvis  faa,  der 
„med  fuld  Sandhed  kunde  underskrive  en  saadan  Erklæring".  Jeg 
mente,  at  der  med  et  sligt  Forlangende  var  forbundet  den  uhyre  Fare, 
at  det  tildels  blev  Hykleriet,  der  kom  indenfor  og  Ærlighededen,  der 
kom  til  at  staa  ude.     Hermed  mente  jeg,  at  der  med  det  samme  blev 

slaaet  Bom  for  Udviklingen  i  frisindet  Retning,  og  jeg  frygtede  for,  at 
Kirken  hermed  vilde  dømme  sig  selv  til  Døden,  thi  det  var  og  er  min 
Overbevisning,  at  der  skal  en  ny  Reformation  til,  hvis  Religion  ikke 
for  oplyste  Nutidsmennesker  snart  skal  blive  en  Sa'ga  blot. 

Denne  Frygt  motiverede  jeg  nærmere,  idet  jeg  anførte  forskellige 
Punkter  i  den  dogmatiske  Religionsundervisning,  som  snart  vilde  falde 
de  unge  for  Brystet  nemlig:  „Skabelseshistorien,  Arvesynden,  Helvedes- 
læren,  Nadveren,  Forsoningen,  Jomfrufødselen."  Jeg  mente,  at  den 
unge  Mand  her  som  Regel  vilde  støde  sig  paa  saa  mange  Sten,  at  han 
snart  helt  vendte  Religionen  Ryggen  og  sammen  med  Religionen  vilde 
ogsaa  falde  Morallæren,  som  han  ikke  faar  indprentet  paa  anden 
Maade  end  gennem  det  tørre  religiøse  Bud  „Du  skal  og  skal  ikke". 
Hvor  det  vilde  føre  hen  og  faktisk  fører  hen  for  en  stor  Del  af  Nu- 
tidens Ungdom  paaviste  jeg  nærmere. 

Som  Midlet  til  at  komme  frem  til  sundere  Forhold  krævede  jeg 
saa  først  og  fremmest  Præsteløftets  Afskaffelse.  Jeg  mente,  at 
det  var  meningsløst,  at  Præsterne  skulde  være  de  eneste  i  Landet, 
som  ikke  havde  Religionsfrihed,  og  at  de  skulde  trues  med  Afsked 
og  Sult,  hvis  de  ikke  mente  det  samme,  som  Luther  for  400  Aar 
siden.  Jeg  paaviste,  hvordan  mange  Præster  selv  højlydt  forlange 
Frihed,  idet  de  aabent  udtale,  at  de  nuværende  Forhold  føre  til 
„Uredelighed".  Gennem  de  fleste  senere  Indlæg  gaar  stadigt  som 
den  røde  Traad  mit  Arbejde  for  Præsteløftets  Afskaffelse,  som  jeg 
anser  for  det  eneste  Middel,  der  kan  bringe  Kirken  ud  af  dét  nuvæ- 
rende Uføre. 

Saavidt  havde  jeg  let  Spil,  fordi  jeg  havde  Fornuften  paa  min  Side 
og  det  er  vanskeligt  i  en  Diskussion  at  gaa  mod  Fornuften.  Men  jeg 
begyndte  at  føle  Samvittighedsnag  ved  dette  rent  nedbrydende  Arbejde. 
Jeg  mærkede,  at  jeg  fik  Bifald  fra  mange  Steder,  hvorfra  jeg  slet  ikke 
ønskede  Bifald.  Jeg  følte,  at  jeg  maatte  vise  mig  for  Læserne,  som 
jeg  var.  Og  jeg  var  ikke  blot  negativ;  men  Negativiteten  var  for  mig 
kun  en  nødvendig  Overgang  til  det  positive.  I  den  Anledning  var  det 
jeg  skrev  Artiklen  „Mads  og  Vorherre***).  Det  er  en  Selvbekendelse, 
der  saa  at  sige  er  pint  ud  mellem  Ribbenene.  Jeg  lagde  mit  inderste 
Sjæleliv  aabent  for  Offentligheden.  Jeg  skildrede,  hvordan  jeg  havde 
lidt  i  min  Ungdom  ved  Dogmernes  Piskeslag.  Hvordan  jeg  laa  vaagen 
om  Natten  paa  Grund  af  Helvedesrædsel  osv.,  samt  hvordan  jeg  tilsidst 
fandt  Ro  og  Lykke  i  en  ganske  enfoldig,  dogmefri  Tro.  Jeg  skal 
tillade  mig  at  citere  følgende: 

Da  Mads  først  var  begyndt  at  tvivle,  opdagede  han,  at  der  var  mange  andre  tvivl- 
somme Ting  end  Helvede.  Han  opdagede,  at  Biblen,  som  han  havde  lært  var  indblæst 
af  Gud,  var  fuld  af  Urimeligheder  og  Modsigelser.  Det  var  umuligt  for  Mads  at  vide, 
„hvad  der  var  sandt,  og  hvad  der  var  usandt.    Det  kunde  umuligt  være  idel  Løgn  alt- 


*)  Udgivet  i  Særttyk.    Theo  Bergs  Forlag,  Skindergade  20.    Pris  10  Øre.  Et  Udtryk 
„hidsig"  i  en  af  de  første  Linjer  bedes  rettet  til  „vred". 

„sammen!  Det  vilde  være  en  overordentlig  Lindring  at  slippe  for  at  tro  paa  denne 
„firygtelige  hævnende  Gud,  som  det  havde  været  saa  umuligt  for  Mads  at  elske  af 
„Hjertet.  Mads  bestemte  sig  for  at  blive  Gudsfornægter.  Men  nu  kom  der  en  ny  og 
„uventet  Vanskelighed,  da  Mads  skulde  til  at  regne  ud,  hvordan  Verden  og  Mads  selv 
„var  bleven  til.  I  Begyndelsen  var  Urtaagen  med  den  iboende  Energi.  Den  samlede 
„sig  efterhaanden  i  adskilte  Masser;  der  kom  Kometer,  og  Kometerne  blev  tættere  og 
„tættere,  kom  i  Glød  og  blev  til  Sole.  Udenom  Solene  sejlede  nogle  løsrevne  Smaa- 
„partier,  som  ligeledes  kom  i  Glød,  men  paa  Grund  af  Lidenheden  varede  det  kun 
„nogle  faa  Hundrede  Tusinder  af  Aar,  inden  disse  Smaasole  blev  afkølede  saa  stærkt, 
„at  der  dannedes  Skorpe  udendom.  Den  lille  Bi-Sol  blev  til  Hlode.  En  enkelt  af  disse 
„var  Jorden.  Den  styrknede  Skorpe  var  først  en  nøgen  Stenmasse  —  UrHeld  —  uden 
„Spor  af  Vegetation.  Aartusinder  gik,  lidt  af  UrHældet  smuldrede  hen ;  Luftens  Dampe 
„fortættedes,  det  regnede.  Der  blev  Betingelser  for  Plantevækst.  Den  første  lille  Alge 
„viste  sig.  Efter  Alger  kom  Svampe.  Efter  Svampe  kom  Lavarter  osv.,  højere  *og 
„højere  op  indtil  Græs,  Blomster  og  Træer.  Længe  før  man  kom  saa  vidt,  var  der 
„imidlertid  kommen  en  Bevægelse  i  en  noget  anden  Retning.  Der  var  dannet  Infuso- 
„Her,  Slimdyr,  Gopler,  Koraller,  Søstjerner  osv.,  højere  og  højere  op  gennem  Bløddyr, 
„Fisk,  Padder  til  Krybdyr,  Fugle  og  Pattedyr.  Gennem  Pattedyrenes  Række  kom  man 
„saa  tilsidt  gennem  Aberne  til  et  Dyr  saa  fuldkommen  i  enhver  Henseende  som  selve 
„Mads.  Det  svimlede  for  Mads,  da  han  naaede  saa  vidt.  Mads  vidste,  hvor  kunstigt 
„han  egentlig  var  bygget.  Han  havde  set,  at  den  allermindste  Stump  af  hans  Legeme 
„lagt  under  Mikroskop  og  forstørret  flere  Hundrede  Gange  endda  viste  en  overordenlig 
„Finhed  og  Kunstfærdighed  i  Bygningen.  Naar  Mads  da  havde  set  alt,  hvad  han  kunde 
„se,  saa  var  endda  det  allermærkeligste  tilbage,  og  det  var  Mads's  Sjæl,  det  som  rum- 
„mede  hans  Tankeevne  og  Forstand.  Naar  nu  han  tænkte  paa  Urtaagen,  saa  syntes 
„han  egentligt,  at  det  var  umaadelig  mærkeligt,  at  denne  Taage  uden  nogen  højere 
„Styrelse  saadan  ganske  tilfældigt,  blot  ledet  af  Hensigtsmæssighedsprincipet,  var  blevet 
„til  en  saadan  udmærket  Skabning  som  Mads.  Desuden,  hvor  var  Livet  kommet  fra? 
„Hvordan  var  der  kommen  Liv  i  Støvet  af  den  hensmuldrede  Urfjæld,  saa  den  første 
„levende  Plante  eller  Dyr  kunde  fremkomme  ?  Ja,  havde  det  været  i  gamle  Dage,  hvor 
„m^  troede,  at  Lopper  kunde  komme  af  Snavs,  saa  havde  der  endda  været  Raad. 
„Men  i  vore  Dage,  hvor  man  ved,  at  der  ikke  kommer  en  Loppe,  uden  at  der  har 
„været  en  anden  Loppe  i  Forvejen,  da  maa  man  nok  spørge,  hvor  ec  den  første  Loppe 
„kommen  fra?  Gudsfornægteren  Mads  var  her  løbet  fast  igen.  Han  var  kommen  til 
„det  Punkt,  hvor  al  Viden  slipper  op  og  maa  erstattes  med  Tro.  Han  syntes,  at  det 
„her  var  mest  rimeligt  at  antage  et  højere  styrende  Væsen,  som  havde  ordnet  Natur- 
„lovene  og  ledet  Udviklingen  i  Overensstemmelse  med  disse  Love,  men  dog  sigtende 
„mod  et  bestemt  Maal,  mod  den  mest  fuldkomne  af  alle  Skabninger  —  Mennesket. 
„Paa  den  Maade  fik  Mads  sin  Vorherre  igen.  Han  kunde  sige:  ,Jeg  tror  paa  Gud 
„Fader,  Himlens  og  Jordens  almægtige  Skaber.**  Rigtignok  ikke  Skaberen  i  de  6 
„Dage,  men  den  Skaber,  der  ledede  Skabelsen  og  Udviklingen  gennem  Millioner  af 
„Aar  i  Overensstemmelse  med  sine  evige  og  uforanderlige  Naturlove.  Da  Mads  nu 
„var  kommen  saa  vidt,  at  han  troede  paa  Gud  i  Naturen,  fandt  han  det  ogsaa  højst 
„sandsynligt,  at  den  samme  Gud  kunde  indvirke  paa  Menneskesjælen.  Mads  faldt 
„paa  Knæ  og  bad  inderligt  Gud  om  at  lede  ham  til  at  finde  den  rigtige  Vej.  Han 
„endte  med  at  bede  sit  Fadervor,  som  det  eneste,  der  var  blevet  tilbage  af  hans 
„Børnelærdom,  som  han  rigtig  kunde  tro  paa.  Det  var  jo  ogsaa  den  Bøn,  som  Kristus 
„havde  lært  sine  Disciple  at  bede,  og  det  var  derfor  sandsynligt,  at  han  heri  havde 
„indsluttet  det  væsentlige  af,  hvad  man  efter  hans  Mening  behøvede  at  bede  om.  Her- 
„efter  følte  Mads  sig  meget  lykkeligere  end  forhen.  Han  beder  nu  jævnligt  sit 
„Fadervor,  og  naar  han  bliver  stillet  overfor  Spørgsmaal  her  i  Livet,  som  han  ikke 
„ved  egen  Hjælp  kan  hitte  ud  af,  saa  henvender  han  sig  til  Vorherre  om  Raad.  Han 
„hører  ganske  vist  ikke  saa  ligestraks  en  Stemme,  der  siger  til  ham,  at  det  skal  du 
„gøre,  og  det  skal  du  lade  være;  men  han  tror,  at  han  efter  en  saadan  Bøn  kommer 
„det  gode**  op  i  Mads  og  hjælper  hans  Forstand  til  at  træffe  det  rigtige. 

Enhver  vil  forstaa,  at  det  kostede  Overvindelse  at  fremstille  sig 
selv  saa  „lille*  og  „naiv",  som  i  ovenstaaende  Indlæg.  Jeg  var  jo  al- 
deles klar  over,  at  en  Mængde  Mennesker,  der  før  havde  klappet  af 
min  Kritik,  nu  vilde  le  af  mit  Enfold.  Men  aldrig  har  jeg  følt  mig 
lykkeligere  og  gladere,  end  da  min  Ærlighed  fik  Bugt  med  min 
Stolthed. 

Men  nu  blev  det  først  galt  for  Alvor.  Jeg  fik  Tilhængere.  Præ- 
sterne begyndte  aabpnbart  at  frygte,  at  jeg  skulde  „forføre  Folket",  og 
der  begyndte  en  større  Kampagne  mod  „Fritænkeren**.  Man  skrev 
imod  mig,  man  prædikede  imod  mig,  man  holdt  Møder  den  ene  Gang 
efter  den  anden  med  min  Ringhed  som  Tekst,  og  man  sørgede  vel  at 
mærke  paa  disse  Møder  for,  at  jeg  var  afekaaret  fra  at  faa  Ordet.  1 
Ly  af  denne  Dækning  tillod  man  sig  f.  Eks.  saadanne  Smaabehagelig- 
heder  som  „ren  Fritænker,  „Vaas",  „flabet**  osv.,  og  samme  Præst, 
der  brugte  disse  Udtryk,  stod  og  var  vittig  over  Mads's  Bønner.  Slige 
Præsteangreb  paa  det,  som  jeg  følte  var  det  bedste  og  ærligste  i  mig, 
og  som  jeg  havde  skrevet  for  at  hjælpe  andre,  som  Præsterne  ikke 
kunde  hjælpe,  til  Fred,  førte  naturligvis  til  Kontraangreb  fra  min  Side, 
og  herved  førtes  Diskussionen  af  og  til  ind  paa  Baner,  som  mildest 
talt  ikke  førte  til  Opbyggelse.  Hvem  der  har  været  værst.  Præsterne 
eller  jeg,  det  kan  jeg  selvfølgelig  ikke  udtale  mig  upartisk  om.  Jeg 
skal  kun  anføre  det  Faktum,  at  en  af  Præsterne  en  Gang  blev  nødt 
til  at  gøre  mig  en  klækkelig  Undskyldning  i  Avisen  og  at,  da  Striden 
var  endt  og  Redaktionen  ønskede  at  udgive  det  hele  samlet,  jeg  med 
Glæde  gav  min  Tilladelse,  men  at  et  Par  Præster  bestemt  sagde  Nej, 
som  den  ene  senere  oplyste  —  „af  Beskedenhed**.  Af  den  Grun*  er 
jeg  altsaa  afskaaret  fra  at  forelægge  hele  Striden  for  Offentligheden.  I 
Mangel  heraf  har  jeg  ingen  anden  Udvej  end  at  føre  Vidner,  og  som 
saadan  vil  jeg  føre  en  Mand,  som  maa  formenea  at  være  upartisk, 
nemlig  Hr.  Pastor  Morten  Pontoppidan  (Præst  i  den  danske  Stats- 
kirke). Han  kendte  mig  ikke  før  den  Tid,  men  fik  tilfældigvis  Lej- 
lighed til  at  følge  Striden,  som  han  omtalte  i  en  længere  Artikel  i  sit 
Tidsskrift  „Frit  Vidnesbyrd**  for  3.  Februar  1902.  Pastor  P.  var  en 
af  de  faa  Præster,  som  har  forstaaet,  at  naar  jeg  skrev,  var  det  ikke 
for  at  angribe  Præsterne,  men  i  Virkeligheden  for  at  hjælpe  dem. 
Hjælpe  Folk  tilbage  til  Religionen  igjen  og  hjælpe  Præsterne  af  med 
Spændtrøjen. 

Anledningen  til  Pastor  P.s  Indskriden  var,  at  en  Præst  her  i  Byen 
i  en  Prædiken,  som  offentliggjordes  i  Avisen,  tydeligt  tog  Sigte  paa 
mig,  som  den,  der  „ikke  tror,  at  Jesus  er  Guds  Søn**  —  d:  jeg 'tror 
ikke  paa  Undfangelsen  af  den  Hellig  Aand.  —  I  den  Anledning  skrev 
jeg  et  Indlæg  i  Sk.  A.  A.  for  14.  Januar,  hvoraf  jeg  skal  citere  føl- 
gende: 

„Hr.  Pastor  B.! 
„I  Anledning  af  deres  Nytaarsprædiken,   offentliggjort   her   i  Bladet,   vilde  jeg 
„gerne  tale  et  Par  Ord  med  Dem. 

„De  skriver  bl.  a.,  hvor  De  taler  om  Fadervor: 

„Derfor  skal  der  i  Dag  siges  til  enhver,  som  ikke  tror,  at  Jesus  er  Guds 
„Søn:  „Lad  du  hellere  være  med  at  bede  Fadervor'^;  thi  du  har  slet  ingen  Ret 
„til  at  bede  denne  Guds  Børns  Bøn,  og  du  har  aldeles  ingen  Grund  til  at 
„vente  Bønhørelse.  Nej,  nøjes  du  meget  hellere  med  at  ønske;  det  ene  vil  i 
„alt  Fald  ikke  hjælpe  dig  mere  end  det  andet.  Og  vil  du  endelig  bede,  saa 
„bed  skyndsomst  til  Gud,  at  han  maa  hjælpe  dig  til  at  blive  et  troende  Men- 
„neske  osv." 

„Er  det  nu  ikke  slaaende,  hvor  en  saadan  Tale  minder  om  Disciplenes  Tale  paa 
„Jesu  Tid.  De  truede  ad  dem,  som  bar  Børnene  frem.  Men  Jesus  blev 
„vred  og  sagde  til  dem :  Lader  de  smaa  Børn  komme  til  mig  og  formener  dem  ikke, 
„thi  Guds  Rige  hører  saadanne  til.  Sandelig  siger  jeg  Eder,  hvo,  som  ikke 
„annammer  Guds  Rige  som  et  lidet  Barn,  han  skal  ingenlunde 
„komme  ind  i  det. 

„Var  det  nu  ikke  yderst  letsindigt  af  Jesus  at  udtale  sig  saaledes!  Hvis  De 
„havde  været  i  Jesu  Sted,  havde  De  vel  spurgt  Børnene:  ,Ja,  tror  I  paa  min 
,Jomfrufødsel,  tror  I  paa  min  Undfangelse  af  den  Hellig  Aand  osv.''  Naar  Børnene 
„saa  maabende  og  uforstaaende  havde  stirret  paa  Dem,  saa  havde  Deres  Hjerte  vel 
„tilladt  Dem  at  sige:  „Gaa  bort  fra  mig,  jeg  kender  Eder  ikke!^ 

,Jeg  synes,  at  alene  dette  enkelte  Eksempel  maatte  være  nok  til  at  faa  Deres 
„Samvittighed  til  at  bæve,  naar  De  forsøger  at  stjæle  de  fattiges  og  enfoldiges 
„eneste  Lam. 

„De  henviser  Vedkommende  til  at  bede  til  Gud  om  den  rigtige  Tro.  Sæt  nu, 
„at  han  de  Hundrede  af  Gange  har  opsendt  brændende  Bønner  om  at  komme  til  at 
„tro  paa  alle  Dogmerne,  men  at  det  ikke  har  været  muligt  at  blive  bønhørt.  Tænk 
„Dem  saa,  at  han  endelig  i  stor  Nød  er  falden  paa  Knæ  og  har  bedt  omtrent  som 
„saa:  „Kære,  himmelske  Fader!  Du  ser,  hvordan  jeg  er  stillet.  Jeg  kan  umuligt 
„undvære  Dig;  men  jo  mere  jeg  læser,  hører  og  tænker,  desmere  forstyrret  bliver 
„jeg.  Du  ved,  hvordan  jeg  har  tigget  Dig  om  at  faa  den  samme  Tro,  som  mine 
„Forældre,  men  Du  giver  mig  den  jo  ikke.  Jeg  har  forsøgt  at  læse  i  Bibelen,  men 
„jeg  synes,  der  staar  saa  umaadelig  mange  Ting,  der  aldeles  modsiger  hinanden. 
„Jeg  ser,  at  der  er  Snese  af  Sekter,  der  allesammen  siger,  at  deres  Tro  er  den  ene 
„rigtige  og  alle  føre  de  Bibelen  som  Bevis.  Jeg  tør  derfor  ikke  længere  bede  Dig 
„om  nogen  bestemt  Tro,  men  véd  intet  andet  Raad  end  helt  og  holdent  at  betro  mig 
„til  Dig.  Du  maa  saa  lede  og  føre  mig  akkurat  som  Du  vil.  Jeg  skal  ikke  gøre 
„Modstand  i  nogen  Retning.  Du  faar  saa  selv  have  Ansvaret  Fader  vor.  Du  som 
„er  i  Himlen  osv.    Amen  i  Jesu  Navn,  Amen." 

„Tænk  Dem  nu,  at  den  fattige  Mand  endelig  efter  saadanne  Bønner  fandt  den 
„Lykke  og  Hvile  i  Tro,  som  han  saa  længe  forgæves  havde  søgt  efter.  Tænk  Dem, 
„at  dette  simple  Bameforhold  til  Gud  faar  en  saadan  Betydning  for  hele  hans  Liv, 
„at  han  aldrig  kan  foretage  sig  et  eneste  Skridt  eller  Arbejde,  uden  at  han  maa 
„bede  paa  lignende  Maade.  Tærtk  Dem,  at  han  de  Hundreder  af  Gange  har  følt 
„en  saadan  Lykke  og  Frejdighed  efter  saadanne  Bønner,  at  det  har  haft  en  meget 
„væsentlig  Del  i,  at  han  er  sluppet  saa  let  over  de  fleste  af  Livets  Vanskeligheder 
„og  Fristelser.  Tænk  Dem  saa,  at  han  hører  Dem  tale  og  at  han  tror,  at  De  taler 
„af  Guds  Aand.  Tænk,  hvor  alt  saa  paa  en  Gang  maa  blive  sort  for  ham,  naar  han 
„hører,  at  alt,  hvad  han  hidtil  har  troet  paa,  gælder  ikke.  At  han  igen  skal  ind  i 
„de  frygteligste  Spekulationer  om,  hvor  vidt  han  tror  rigtig  om  Jomfrufødsel,  om 
„Kristi  to  Naturer.  Noget,  som  maaske  i  de  sidste  20  Aar  ikke  har  interesseret 
„ham  i  ringeste  Grad.  Tænk  Dem,  at  De  paa  denne  Maade  har  røvet  Barnetroen 
„og  Tilliden  fra  adskillige  i  Deres  Menighed,  som  De  ikke  formaar  at  give  Deres 
„egen  Tro  i  Stedet.  Jeg  synes,  saadanne  Tanker  maatte  kunne  give  dem  Stof  til 
„meget  alvorlige  Overvejelser.  De  maa  være  forfærdelig  sikker  i  Deres  Sag,  inden 
„De  tør  udtale  Dem  som  anført." 

Tilsidst  slutter  jeg  med  følgende: 

„Tilsidst  beder  jeg  Dem,  Pastor  B.,  om  at  opfatte,  hvad  jeg  har  skrevet  i  aller- 
„bedste  Mening.  Hvis  De  anser  mig  for  en  Spotter,  har  De  aldeles  misforstaaet 
„min  Mening.  Jeg  har  den  dybeste  Ærbødighed  for  alt,  hvad  jeg  kan  se  er  sand 
„Kristendom.  Jeg  føler  mig  i  Slægt  med  enhver  troende  Kristen,  ligegyldigt  om 
„han  deler  min  Opfattelse  eller  ikke,  naar  jeg  blot  er  overbevist  om,  at  han  er 
„ærlig.  Det  er  de  Skranker,  som  jeg  mener,  at  Menneskene  har  opstillet  og  som 
„hindrer  Folk  i  at  komme  til  Gud,  jeg  angriber.  Hvor  kan  jeg  andet?  Naturligvis, 
„hvem  der  anser  disse  Skranker  (Dogmerne)  for  at  være  af  Gud,  føler  sig  stødte  af 
„mig,  men  jeg  ser  ikke  nogen  Maade  at  udgaa  dette  paa.*' 

I  Anledning  af  ovenstaaende  er  det  saa  Hr.  Pastor  Pontoppidan 
skriver: 

„Dette  Sammenstød  mellem  Pastor  B.  og  Doktor  H.  har  vakt  min  levende  Op- 
„mærksomhed,  og  jeg  haaber  at  kunne  bevæge  andre  —  særlig  mine  kære  Embeds- 
„brødre,  Præsterne  i  Folkekirken  —  til  at  give  lige  saa  nøje  Agt  derpaa  og  skænke 
„det  ikke  blot  en  flygtig  Opmærksomhed,  men  en  virkelig  alvorlig  Eftertanke.  Thi 
„ganske  vist  er  Begivenheden  i  sig  selv  ikke  af  de  store;  men  den  har  dog  noget 
„betegnende,  noget  paradigmatisk  ved  sig,  som  gør,  at  den  egner  sig  fortrinligt  til  at 
„lære  af 

„Lad  os  da  først  og  fremmest  faa  set  paa  Tingen,  saaledes  som  den  foreligger. 

„Der  foreligger  det,  at  en  Præst  søger  at  afholde  nogle  af  sine  Medmennesker 
„fra  Bøn.     Lad  hellere  være!    Din  Bøn  er  alligevel  ganske  unyttig. 

„Hvorfor?  Er  det,  fordi  den  bedendes  Person  er  saa  vanhellig,  eller  fordi  hans 
„Maade  at  bede  paa  er  saa  taabelig? 

„Nej,  den  bedende  forudsættes  at  være  baade  from  og  agtværdig.  Og  Maaden, 
„han. beder  paa,  er  den,  Jesus  selv  har  lært  os. 

„Men  den  bedende  tror  ikke,  „at  Jesus  er  Guds  Søn".  Derfor  erklæres  hans 
„Bøn  for  uberettiget  og  unyttig. 

„Han  tror  ikke,  „at  Jesus  er  Guds  Søn'^  Vil  det  nu  sige,  at  han  forholder  sig 
„saa  fjendsk  til  Jesus,  at  hans  Bøn  af  den  Grund  umulig  kan  være  den  himmelske 
„Fader  behagelig? 

„Nej,  hans  Forhold  til  Jesus  er  et  ærbødigt  Discipel  forhold.  Han  ærer  og  lyder 
,Jesus  ved  at  bede  den  Bøn,  Jesus  har  lært  os. 

„Men  han  tror  ikke,  „at  Jesus  er  Guds  Søn"?  Jo,  det  tror  han  ganske  sikkert. 
„Idet  han  efter  Jesu  Anvisning  beder  til  Faderen  i  Himlen,  tror  han  utvivlsomt,  at 
„denne  Fader  er  Jesu  Fader.  Og  han  antager  sandsynligvis  ogsaa,  at  Jesu  Sønne- 
nforhold til  Faderen  er  et  enestaaende. 

„Men  han  tror  ikke,  at  dette  Sønneforhold  til  Faderen  udelukker,  at  han  kan  have 
„haft  en  jordisk  Fader.  Han  tænker  sig,  at  Jesus  efter  sin  jordiske  Herkomst  er  Søn 
„af  Josef  og  Maria  som  Mand  og  Hustru.  Sagnet  om  Jesu  Fødsel  af  en  Jomfht 
„tillægger  han  maaske  symbolsk,  men  ikke  historisk  Værdi. 

„Det  er  dette.  Pastor  B.  tænker  paa,  naar  han  taler  om  dem,  der  „ikke  tror,  at 
,Jesus  er  Guds  Søn.""  Og  paa  Grund  af  denne  Mangel  —  lad  os  gaa  ud  fi^  at  det 
„er  en  Mangel;  jeg  er  ikke  vis  paa,  at  det  er  det,  men  jeg  vil  ikke  rejse  Strid  derom 
—  erklæres  de  af  Kirkens  Tjener  for  at  være  udelukkede  fra  Bønhørelse  hos  Him- 
„lens  Gud. 

„Himlens  Gud,  ham^  om  hvem  Salmisten  siger:  Du,  som  hører  Bønnen,  hen  til 
„Dig  tyr  alt  Kød!  —  Himlens  Gud,  den  store  Bønhører,  tager  det  altsaa  paa  den 
„Maade  med  Bøn  hørelsen,  at  naar  en  bedende  Stemme  løfter  sig  op  imod  ham,  efterser 
„han  først,  om  den  bedende  har  den  rette  Mening  om  Jesu  jordiske  Tilblivelse.  Hvis 
„ikke  —  ja,  saa  er  Bønhørerens  Øre  døvt.  Den  bedende  kan  lige  saa  godt  lade 
„være.  Han  kan  bede  og  raabe  og  græde  —  Gud  hører  ham  ikke.  Ikke  før  han 
„beder  om  at  „blive  et  troende  Menneske",  hvilket  her  vil  sige  det  samme  som  at  faa 

,>den  Mening   om  Jesus,    som  han   mangler.    Det  er  det  eneste,    han  maa  komme  til 
„Gud  om. 

„Saaledes  fremstilles  altsaa  her  Himlens  Gud  i  sin  Egenskab  af  Bønhører.  Med 
en  saadan  Forkyndelse  møder  en  dansk  Præst  den  religiøst  bevægede  Samtid.^* 

Og  senere: 

„Og  nu  maa  I  ikke,  mine  kære  Embedsbrødre,  trække  alt  for  foragteligt  paa 
„Skulderen  ad  denne  Doktor,  fordi  han  drister  sig  til  al  tage  en  Præst  i  Skole  —  oven  i 
„Købet  for  hvad  Præsten  har  sagt  ex  cathedra.  Jeg  beder  Jer  lægge  Mærke  til,  at  det 
„efter  hele  Tonen  at  dømme  ikke  er  teologisk  Vigtigmageri  eller  i  det  hele  Trang  til 
„at  gøre  sig  stor  overfor  Præsten,  der  har  kaldt  denne  Mand  frem.  Nej,  enhver  kan 
„let  mærke,  at  her  tales  i  ramme  Alvor  ud  af  en  bevæget  SjæL  Og  man  skal  heller 
„ikke  kunne  sige,  at  Tonen  er  i  nogen  Grad  hadefuld  eller  haanende  overfor  Præsten. 
„Derfor,  lige  saa  vist  som  vi  Præster  gør  vel  i  at  vende  det  døve  Øre  til  overfor  de 
„lapsede  Udfald  mod  vor  Stand  og  vor  Virksomhed,  der  jo  ikke  saa  sjældent  fore- 
„falder  i  vore  Dage,  lige  saa  vist  bør  vi  høre  opmærksomt  efter,  naar  det  sjældne 
„sker,  at  en  alvorlig  og  tænksom  Mand  staar  frem  og  lukker  sit  Hjærte  og  Indre  op 
„for  at  vise  os,  hvorledes  vor  Forkyndelse  virker  paa  ham. 

„Hvad  nu  Doktor  Hindhede  angaar,  da  kan  man  vist  ganske  rolig  tage  ham  som 
„Repræsentant  for  en  stor  Mængde  Mennesker,  der  tænker  og  føler  som  han,  men  blot 
„ikke  siger  noget,  en  Klasse  af  aandeligt  søgende,  som  vor  Folkekirke  ligefrem  ikke 
„kan  undvære,  men  maa  kunne  vinde  og  bevare  for  sig,  dersom  den  selv  skal  bevare 
„sin  Eksistensberettigelse.^ 
Og  tilsidst: 

„Hvad  er  det,  kort  sammenfattet.  Doktor  Hindhede  og  de,  der  har  det  som  han, 
„forlanger?  De  forlanger,  at  man  i  Folkekirken  skal  kunne  annamme  Guds  Rige  som 
„et  lille  Barn.  Doktoren  citerer  Markus  det  tiende,  og  han  udhæver  det  her  nævnte 
„Ord  om  at  annamme  Guds  Rige  som  et  lille  Barn.  Han  udhæver  endvidere  de  Ord: 
„De  truede  ad  dem,  som  bar  Børnene  frem.  Det  er  til  Præsterne.  D.  v.  s.  Doktoren 
„mønter  det  ikke  paa  andre  end  Pastor  B.  Men  jeg  foreslaar  nu  alligevel,  at  vi  alle- 
„sammen  tager  os  af  det.  Thi  vi  kan  vel  allesammen  have  haft  vor  Delagtighed, 
„større  eller  mindre,  i  at  udforme  eller  i  det  mindste  befordre  videre  det  Prædike- 
„system,  der  nu  begynder  at  sætte  saadanne  Frugter. 

„Lad  os  gribe  i  vor  Barm.  Dersom  Bileam,  der  er  en  stor  Profet,  kan  lade  sig 
„irettesætte  gennem  sit  Æsel,  maa  vel  ogsaa  vi  Præster  kunne  lade  os  paaminde 
„gennem  en  Doktors  Mund  i  en  Provinsavis.  Lad  os  gribe  i  vor  Barm  og  i  dybeste 
„Alvor  spørge  os  selv,  om  der  ikke  alligevel  skulde  være  noget  om  det,  at  vi  ved  at 
„følge  den  tiltraadte  Sti  som  Prædikanter  uforvarende  er  komne  ud  i  noget,  der  netop 
„passende  kan  betegnes  som  en  Truen  ad  Børnene. 

Dette  varme  og  ærlige  Forsvar  for  mig  af  en  saa  anset  Præst  som 
M.  P.  blev  optaget  i  Skand.  A.  A.  Men  mine  Modstandere  tav*)  hertil 
ligesom  senere  til  Pastor  U.  Birkedals  kirkehistoriske  Forsvar  for  mit 
Standpunkt.  Man  gik  kun  løs  paa  mig,  men  næsten  stadigt  udenom. 
Det  for  mig  allermærkeligste  og  mest  overraskende  var,  at  egentlig 
vilde  ingen  forsvare  de  angrebne  Dogmer.  Man  tog  dem  overlegent, 
kaldte  dem  „Stakler*",  „gamle  Særlinge,  som  man  ynkedes 
over  osv.**,  og  jeg  kunde  derfor  afislutte  Diskussionen  d.  15.  Februar 
med  at  hævde,  at  ingen  egentlig  havde  forsøgt  at  rokke  ved  mine 
Hovedindvendinger  mod  den  ortodokse  Kirkelære. 

Naa,  det  blev  en  gal  Beregning  den  Afslutning.    Jeg  havde  regnet 


*)  Hr.  Pastor  B.  har  senere  opgivet  dette  Standpunkt,  at  jeg  ikke  maatte  bede  Fadervor. 

uden  Pastor  J.  i  X.  Denne  ny  Modstander  (ny  —  naar  undtages  et 
ganske  kort  særdeles  venligt  Brev  til  mig  lige  i  Begyndelsen)  har 
maaske  syntes,  at  Udgangen  var  utilfredsstillende  for  Kirken,  og  han 
rettede  derfor  indtrængende  et  helt  nyt  og  bestemt  Spør^maaL  til  mig 
nemlig:  Nægter  De  Jesu  Opstandelse? 
Herpaa  svarede  jeg  i  samme  Nr.  følgende: 

„Til  ovenstaaende ! 

„Hr.  Pastor  J.  har  været  saa  venlig  at  sende  ovenstaaende  Indlæg  til  mig,  for  at 
„jeg  kunde  faa  Lejlighed,  hvis  jeg  ønskede  det,  at  svare  i  samme  Numer  af  Bladet. 
„Imidlertid,  skal  jeg  svare  herpaa,  kan  jeg  ikke  gøre  det  kort.  Der  skal  vistnok  et  Par 
„Artikler  til.  Jeg  har  ikke  Tid  hertil  lige  i  disse  Dage,  hvorfor  jeg  lader  Indlæget  ind- 
„rykke  uden  Svar.  Paa  den  anden  Side  kan  jeg  maaske  ikke  godt  lade  være  at  svare 
„paa  en  saa  beskeden  Henvendelse  fra  en  agtet  Modstander.  Jeg  vil  sige  i  Forvejen, 
„at  det  Svar,  som  jeg  bliver  nødt  til  at  give  og  min  Begrundelse,  rimeligvis  ikke  vil 
„tjene  til  at  styrke  Troen  paa  de  gamle  Forestillinger.  Men  det  bliver  saa  mine  Mod- 
„standeres  Sag.  De  ligefrem  nøde  mig  jo  til  dette  kedelige  Pindehuggeri  overfor  Dogmer, 
„som  jeg  har  Ærbødighed  for  paa  Grund  af  den  umaadelige  Betydning,  de  har  haft 
„for  de  svundne  Slægter,  men  som  jeg  mener  Nutidens  Præster  mishandle,  naar  de 
„betragte  dem  som  bogstavelige  historiske  og  naturvidenskabelige  Kendsgerninger. 

„De,  som  interesserer  sig  for  Sagen,  bedes  saa  gemme  Pastor  J. 's  Spøfgsmaal, 
„indtil  mit  Svar  kommer. 

,Dcn  17.  Februar  1902.  Hindhede." 

Et  Par  Dage  efter  (Avisen  for  20.  Februar)  skrev  Pastor  J.  igen  et 
Indlæg,  som  var  meget  overlegent,  og  hvori  han  triumferende  ytrer: 

„Et  saadant  fast  Punkt  har  vi  i  Evangeliet  om  Jesu  Kristi  Opstandelse.  Nu  er 
„der  det  underlige  Tilfælde,  at  det  af  Hr.  Hindhedes  Artikel  ser  ud,  som  om  det  er 
„en  Sag,  han  vil  gaa  uden  om.*' 

Man  maa  indrømme  mig,  at  jeg  nu  som  ærlig  Mand  ikke  kunde 
undslaa  mig  for  Svar.  Men  for  ikke  at  berøve  nogle  gammeldags 
religiøse  Mennesker  ethvert  Holdepunkt  lod  jeg  forud  for  Svaret  gaa 
en  Artikel  med  Overskrift:  „Kan  vi  være  bekendt  at  tro  paa 
Gud".  I  denne  forsøger  jeg  at  hævde,  at  den  rene  Materialisme  er 
ligesaa  uforstaaelig  og  uforklarlig  som  Troen  paa,  at  der  er  Aand 
bag  ved  Naturen  osv.  Denne  Artikel  bragte  mig  adskillig  Tak 
selv  fra  mine  stærkeste  Modstandere  og  endog  en  Mand,  der  talte 
meget  i  Indremissionshuse,  meddelte  mig,  at  han  havde  stenograferet 
det  meste  af  Artiklen  til  senere  Brug.  Angaaende  „Opstandelsen"  hæv- 
dede jeg  i  en  lang  Artikel,  at  denne  i  bogstavelig  legemlig  Forstand 
maatte  opgives,  ikke  alene  af  Fornuftgrunde,  men  endog  af  rent 
bibelske  Grunde.  Jeg  fremførte  alle  de  talrige  Modsigelser,  der  findes 
i  Evangeliernes  og  Apostlenes  Gærninger  samt  hos  Paulus  angaaende 
dels  Opstandelsen  og  dels  Jesu  Virksomhed  mellem  denne  og  Himmel- 
farten. Jeg  viste,  at  disse  Modsigelser  var  saa  uforenelige,  at  man 
ikke  kunde  frigøre  sig  for  Tanken  om  Sagndannelser.  Jeg  viste, 
hvordan  der  i  Pauli  Breve,  der  som  bekendt  er  en  Del  ældre  end 
Evangelierne,  slet  ikke  var  Tale  om  nogen  „legemlig"  Opstandelse,  som 
Paulus  tværtimod  udtrykkelig  benægter  (1.  Korr.  15).  Jeg  slutter  paa 
følgende  Maade: 

^For  mig  stiller  det  sig  efter  dette  ret  klart,  at  Paulus  ikke  tror  paa  Legemets  Op- 
„standelse.  Ikke  tror  paa,  at  vort  Legeme,  som  lægges  i  Graven,  skal  opstaa  igen,  og 
„hvis  han  fuldstændigt  ligestiller  Kristi  Opstandelse  med  vor  Opstandelse,  saa  tror  han 
„heller  ikke  paa  Kristi  Legemes  Opstandelse.  At  denne  Opfattelse  er  rigtig,  fremgaar 
„yderligere  klart  af  det  før  citerede  Sted  (1.  Kor.  15.,  6—9),  hvor  han  nævner,  hvem 
,Jesus  er  bleven  set  af  efter  sin  Opstandelse:  —  „Kephas,  de  tolv,  500  Brødre, 
,Jakobus  osv.,  og  sidst  af  alle  blev  han  set  af  mig  som  det  utidige  Foster". 
„Som  vi  ved,  var  det  da  Paulus  —  eller  Saulus  —  var  paa  Vejen  til  Damaskus,  at 
,Jesus  aabenbarede  sig  for  ham,  men  det  var  jo  længe  efter  Himmelfarten.  Der  er 
„vist  ingen  Teologer,  der  paastaar,  at  Jesu  Legeme  aabenbarede  sig  for  Saulus.  Han 
„ikke  en  Gang  saa  Jesus,  men  hørte  blot  Røsten  (Ap.  G.,  9.  Kap.)  Naar  han  selv  kan 
„kalde  det  at  se  Jesus  og  stille  det  i  Lighed  med,  at  alle  de  andre  havde  set  Jesus 
„efter  Opstandelsen,  maa  det  for  alle,  der  ikke  med  Vold  og  Magt  vil  lægge  noget 
„andet  ind  i  Pauli  Lære,  end  han  selv  har  lagt  der,  staa  klart,  at  Paulus  ikke  synes  at 
„have  troet  paa  Opstandelsen  i  legemlig  Forstand.  Her  skal  jeg  samtidig  anføre,  at 
„det  bestemt  siges  af  Sagkyndige,  at  Læren  om  Kødets  Opstandelse  ikke  har 
„eksisteret  i  nogen  Trosbekendelse  før  hen  i  det  fjerde  Aarhundrede  efter 
„Kristus.  Man  diskuterede  kraftigt  for  og  imod  dette  Spørgsmaal  i  de  første  Aarhun- 
„dreder.  Kirkefædrene  brugte  her  saa  krasse  Udtryk,  at  det  sikkert  vilde  have  lydt  i 
„høj  Grad  stødende  i  Pauli  Øren.  Den  hellige  Tertullian  forsikrer  os  om,  „at 
„Tænderne  er  med  Hensigt  gjort  evige  for  at  tjene  som  Sæd  til  Opstandelsen ""  — 
„hvortil  Kristofer  Jansson  bemærker:  „Sørgelige  Udsigter  for  de  mange  tandløse  i 
„vore  Dage**.  Den  hellige  Kirkefader  Hieronymus  spørger:  „Dersom  de  Døde  ikke 
„skal  opstaa  med  Kød  og  Ben,  hvorledes  kan  da  Fordømte  skære  Tænder  i  Helvede?** 
„Maa  jeg  spørge,  om  disse  Forfattere  til  Dogmet  om  Kødets  Opstandelse  ikke  forai^e 
„Nutidsmennesker.  Kan  vi  ikke  passende  forlade  sligt  og  holde  os  til  Troen  paa 
„Sjælenes  Eksistens  ud  over  Døden.  Det  kan  vi  ikke  benægte,  da  vi  aldeles  ikke 
„ved,  hvad  Sjæl  er*). 

„Spørger  vi  nu,  hvad  der  ligger  til  Grund  for  Opstandelsesberetningeme  i 
„Evangelierne,  da  er  det  jo  egentlig  meningsløst  at  svare  herpaa.  Vi  ved  intet  herom. 
,Jeg  kan  jo  godt  sige,  hvad  jeg  tænker  mig.  Jeg  tænker  mig,  at  en  eller  flere  af 
„Disciplene  under  deres  store  Sjæleangst  og  Fortvivlelse  efter  Jesu  Død  har  set  Jesus 
„aabenbare  sig  for  dem  i  Syner  ligesom  for  Paulus  paa  Vejen  til  Damaskus.  Jeg  kan 
„ogsaa  godt  tænke  mig,  at  Gud  har  haft  sin  Finger  med  i  at  vise  dem  disse  Syner 
„for  at  trøste  og  styrke  dem  og  give  dem  Mod  til  at  forkynde  Jesu  ophøjede  Lære. 
„Slige  Syner  har  jo  Tusender  af  Mennesker  haft  ogsaa  i  vore  Dage.  Jeg  kunde  nævne 
„bestemte  Eksempler.  Himmelfarten  forstaas  jo  ogsaa  naturligt  paa  den  Maade,  at 
„Jesusskikkelsen  har  vist  sig  for  nogle  Disciple  i  et  Syn.  Han  er  saa  forsvunden 
„igen  —  faret  til  Himmels  efter  Datidens  Mening.  —  Hvor  bliver  dette  ikke  ganske 
„anderledes  naturligt  og  forstaaeligt  end  denne  umulige  Tanke,  at  det  var  Jesu  Legeme 
„bogstavelig  talt,  der  fo'r  op  i  Himmelrummet.  At  det  var  Syner,  der  viste  sig,  frem- 
„gaar  jo  ogsaa  af,  at  han  gik  ind  ad  lukkede  Døre.  Det  kan  virkelige  Legemer  jo 
„ikke  gøre.  Hvor  ofte  et  saadant  Syn  har  vist  sig,  om  kun  en  enkelt  Gang  eller  flere 
„Gange,  om  kun  for  en  enkelt  Apostel  eller  for  flere,  det  kan  vi  jo  nu  intet  vide 
„om.  Naar  disse  Fortællinger  først  er  gaaet  gennem  Folkemunde  i  30—40  Aar  paa 
„denne  yderst  overtroiske  Tid,  saa  er  Rygterne  rimeligvis  voksede  i  meget  høj  Grad, 
„saa  er  en  Mængde  Enkeltheder  bleven  tilføjede.  Paa  én  Egn  har  der  dannet  sig  en 
„Opfattelse  og  paa  en  anden  en  anden.  Derfor  er  det  ogsaa  overordentlig  forklarligt, 
„at  da  man  skulde  til  at  nedskrive  Beretningerne  (Evangelierne),  saa  kunde  de  enkelte 
„Beretninger  ikke  komme  til  at  stemme  med  hinanden.    Forøvrigt  siges  der  af  Kirke- 

*)  Her  —  ligesom  paa  enkelte  andre  Steder  —  vilde  jeg  nu  have  udtiykt  mig  noget 
anderledes.  Men  Citaterne,  der,  som  de  staa,  danne  Præmisserne  for  min  Dom- 
fældelse, kan  jeg  jo  ikke  i  denne  Sammenhæng  forandre. 

„historikere,  at  den  Gang  man  —  flere  Aarhundreder  efter  Kristus  —  bestemte  sig  for 
„at  samle  Haandskrifterne  sammen  til  en  Bog  —  det  ny  Testamente  — ,  da  havde 
„man  over  100  Evangelier  at  vælge  imellem,  men  man  valgte  saa  efter  bedste  Skøn 
„kun  4.    Ellers  havde  vi  vel  endnu  faaet  langt  flere  Modsigelser. 

„Ja,  man  havde  forlangt,  at  jeg  skulde  fremsætte  min  Opfattelse  af  Opstandelsen. 
„Her  er  Svaret  saa  ærligt,  som  jeg  kan  give  det.  Man  kan  mene,  at  min  Opfattelse 
„er  pinegal,  det  vil  jeg  ikke  bebrejde  nogen,  men  man  kan  heller  ikke  bebrejde  mig, 
„at  jeg  paa  bestemt  Opfordring  fremkommer  med  min  Mening  saa  ligefrem  som  muligt. 
,»Vilde  jeg  derimod  præsentere  en  Opfattelse,  der  stemmede  med  Kirkelæren,  men 
„som  jeg  ikke  af  Hjertet  troede  paa,  saa  kunde  man  med  Rette  gøre  mig  Bebrejdelser. 
„Vil  Hr.  Pastor  J.  fordømme  mig  for  min  Opfattelse,  saa  siger  jeg  værsgod.  Men  jeg 
„siger  tillige:    „Gud  ske  Lov,  at  Pastor  J.  ikke  er  Højesteret!" 

M.  Hindhede.*' 

Jeg  antager,  at  jeg  har  fremført  saa  meget  af  Striden,  at  Læserne 
har  Grundlag  nok  til  at  bedømme,  om  Biskoppen  har  haft  Ret  til  at 
udstøde  mig  som  Vælger.  Striden  fortsattes  iøvrigt  længe,  men  blev 
nu  mest  til  teologisk  Pindehuggeri.  Hvem  der  her  klarede  sig,  skal 
jeg  ikke  udtale  mig  om,  men  saa  meget  er  sikkert,  at  Modstanderne 
stadigt  forholdt  sig  saa  køligt  overfor  de  gamle  Lærdomme  (f.  Eks. 
Helvedeslæren,  Forsoningslæren,  Jesu  kødelige  Opstandelse),  at  de 
gammeldags  troende  Lægfolk  følte  sig  forraadte  og  tilsidst  blev  endnu 
mere  forargede  over  deres  Talsmænd  end  over  mig.  De  kunde  nemlig 
let  se,  at  det  passede  ikke  med  Præsteløftet,  hvorfor  jeg  ogsaa  nok 
tror,  at  de  fleste  tilsidst  blev  klare  over,  at  Præsteløftet  maa  ændres 
eller  afskaffes.  Men  at  faa  det  gjort  indlysende,  var  netop  mit  Maal, 
som  jeg  altsaa  naaede.  At  Pra^terne  tilsidst  ikke  vilde  have  Striden 
udgivet  og  læst  i  en  videre  Kreds,  det  forøgede  vel  heller  ikke 
Tilliden.  Nu  beder  jeg  imidlertid  om ,  at  Læserne  ikke  vil  opfatte 
denne  Fremstilling  som  et  Forsøg  fra  min  Side  paa  at  slaa  mig  til 
Ridder  paa  Præsterne.  Jeg  erkender,  at  danske  Præster  for  Tiden  er 
saa  vanskeligt  stillede  mellem  dobbelt  Ild,  at  Forsvar  næsten  er  umuligt 
selv  overfor  en  underlegen  Modstander.  De  har  Præsteløftet  og  de 
gamle  enfoldige  Kristne  paa  den  ene  Side,  paa  den  anden  Side  har  de 
Nutidens  Videnskab,  Fornuften  og  fremfor  alt  den  moderne  kirke- 
historiske Forskning.  Hvor  er  det  ikke  for  Præsterne  uhyggeligt,  at 
jeg  som  Meningsfælle  kan  pege  paa  en  Mand  som  Adolf  Harnack, 
Professor  i  Theologi  ved  Berlins  lutherske  Universitet,  en  Mand,  der 
skal  have  ofret  30  Aar  af  sit  Liv  paa  at  studere  den  allerældste  Kirkes 
Historie  og  Dogmernes  Udvikling  og  som  vist  af  alle  anses  for  den 
Mand,  der  i  Nutiden  har  de  største  Kundskaber  i  denne  Henseende. 
I  sin  Bog  „Kristendommens  Væsen"  skriver  denne  Mand  f.  Eks.,  hvor 
han  omtaler  Læren  om  „ Gudmenneskeligheden "  og  „Treenigheden** 
følgende  : 

„Da  er  det  af  gennemgribende  Betydning,  at  faa  rigtigt  Begreb  om  denne  Læres 
„Oprindelse,  Mening  og  Værdi.  I  sin  udførte  Skikkelse  maa  den  gøre  et  ganske 
„fremmed  Indtryk  paa  enhver,  der  kommer  til  den  fra  Evangelierne,  og  dette  Indtryk 
„kan  heller  ikke  fjæmes  ved  nogen  historisk  Refleksion  —  thi  hele  den  kirkelige 
„Kristologis  Bygning  staar  udenfor  Jesu  Kristi  konkrete  Personlighed  — ,  men  historiske 

„Overvejelser  kan  ikke  blot  forklare  denne  Læres  Oprindelse,  men  ogsaa  til  en  vis 
„Grad  retfærdiggøre  selve  dens  Formulering.  Lad  os  da  forsøge  at  klare  os  dens 
„Hovedpunkter." 

Her  lader  Harnack  saa  følge  en  historisk  Forklaring  af,  hvordan 
Indførelsen  af  Forsoningslæren  med  Nødvendighed  førte  til  en  Opfat- 
telse af  Kristus  som  Guddom,  og  senere  skriver  han: 

„hvor  langt  har  Kirken  ikke  n^emet  sig  fra  Evangeliet,  naar  den  paastaar,  at  man  ikke 
„kan  vinde  noget  Forhold  til  Jesus  Kristus,  ja  at  man  forsynder  sig  imod  ham,  og  man 
„stødes  ud,  naar  man  ikke  først  og  fremmest  anerkender,  at  der  har  været  én  Person 
„med  to  Naturer  og  to  Viljeenergier,  en  guddommelig  og  en  menneskelig." 

Et  andet  Sted  skriver  Harnack: 

„Ikke  Sønnen,  men  Faderen  alene  har  Plads  i  Evangeliet,  saaledes 
„som  Jesus  har  forkyndt  det." 

Man  maa  indrømme  mig,  at  denne  Mand  var  værdig  til  en  dansk 
biskoppelig  Banstraale !  (Fonsættes). 


Breve  fra  1864. 

Uddrag  af  Breve  fra  Oberstinde  Tscherning  til  hendes  Broder  Proprietær  Liitzow 

ved  Leo  Tscherning. 

I. 

Kjøbenhavn  3.  Marts  1864. 

Tak  for  Dit  Brev  kære  Christian.  Hvad  Nyt  tænker  Du  vel,  idet 
Du  aabner  mit  Brev? 

Ja  man  lever  jo  for  Éijeblikket  i  et  Slags  Havblik,  Rigsdagen  er 
tagen  hjem  for  8  Dage,  da  der  jo  paa  Lørdag  er  Valg  til  det  nye  Rigs- 
raad. 

Det  bliver  vist  en  dejlig  Forsamling!  Naar  man  ser  Listerne  paa 
Kandidaterne,  naar  man  ser  deres  Program,  og  saa  husker  paa  at 
Slesvig  og  en  Del  af  Jylland  er  besat  af  Fjenden,  hvor  der  altsaa  ikke 
vælges,  saa  maa  det  forekomme  een,  som  et  sandt  Vrængebillede  af 
en  Forfetning.  Jeg  har  haft  meget  travlt  i  denne  Tid  med  at  skrive 
for  Tscherning  til  alle  mulige  Folk  i  Lyngby-Sogn,  for  at  faa  dem  til 
at  stemme  paa  deres  Rigsdagsmand  Dr.  Rosen,  som  jeg  nok  tør  sige 
den  Gang  blev  valgt  meget  ved  min  ringe  Hjælp,  da  jeg  gik  rundt  og 
talte  med  Fabriksarbejderne  og  Bønderne  og  tillige  var  til  Stede  ved 
Valghandlingen  og  opmuntrede  dem  til  at  stemme  paa  Doktoren*),  som 
nu  ogsaa  har  vist  sig  som  saadan  en  flink  og  besindig  Mand.  Den 
Gang  tog  Rørdam  under  sine  beskyttende  Vinger  en  Sludrebroder  af 
en  Præst,  Schøler,  denne  Gang  er  det  Sludrebroderen  Holstein  til 
Dyrehavegaard,  han  skal  trække  igennem.     Nu  faar  vi  se. 

Til  en  Basar  her  har  været  afholdt  i  „Studenterforeningen"  har  jeg 


*)   [Fru  Oberstinde  Tscherning  var  godt  kendt  blandt  de  menige  Folk  i  Lyngby  og 
Omegn,  da  hun  i  flere  Aar  havde  boet  paa  Ørholm.] 

ogsaa  haft  en  Del  at  gøre.  Jeg  tegnede  dertil  12 — 14  Haandtegninger 
til  at  lægge  i  et  Album,  og  Anthonore*)  malede  flere  Smaating. 

En  Aften  Pigebørnene  vare  indbudte  hos  Monrads,  blev  der  op- 
læst et  Digt,  som  skulde  trykkes  og  sælges  ved  Basaren. 

Da  jeg  netop  i  de  Dage  havde  skrevet  3  mindre  Digte,  som 
Tscherning  var  meget  indtaget  i,  gav  det  mig  Lyst  til  at  gøre  det 
samme,  og  vi  lod  saa  trykke  200  Eksemplarer,  som  bleve  tilsendte 
Basaren  samme  Dag  den  aabnedes,  men  anonymt  naturligvis.  Børnene 
vare  saa  heldige  at  faa  købt  det  sidste  Eksemplar,  da  de  i  en  Haande- 
vending  vare  revne  bort,  varmt  anbefalede  af  d'Hrr.  Studenter,  men 
samme  Aften  skriver  Hr.  Ploug  en  rasende  Anmeldelse  af  dem  i 
„Fædrelandet"*),  og  er  saa  bestialsk  dum  at  aftrykke  det  skarpeste  af 
dem,  hvorved  han  jo  endmere  udbasunerer  sin  egen  Skam.  Den  tredie 
Basaraften  havde  Studenterne  faaet  samlet  nogle  Eksemplarer,  som  de 
stod  i  Salen  til  Publikums  Opbyggelse  og  sønderrev  og  traadte  under 
Fødderne.  Du  kan  tro  jeg  har  moret  mig  over  at  have  forvoldt  Ploug 
med  sin  vakre  Hær  denne  Ærgrelse.  Jeg  afskriver  Versene,  det  første 
kender  Du. 

(Det  i  „Fædrelandet"  angrebne  Digt  lyder  saaledes: 

Tak  og  Bøn. 

O,  Gud  skee  Tak!  at  Vanvids  sorte  Taage 
End  hilder  ei  hver  Mand  i  Danmarks  Land! 
O  Gud  skee  Tak!  at  Enkehe  dog  vaage 
Og  tør  i  denne  Hvirvel  holde  Stand. 
O  Gud  skee  Tak!  at  Pøbelsværmen  kues,    ' 
Den  voxed  længe,  næret  kun  af  Løgn. 
Men  Danmarks  bedste,  sande  Ære  trues 
Maaskee,  kun  i  et  ubevogtet  Døgn. 

O  Gud  skee  Tak!  at  Hærens  fleste  Sønner 

Blev  sparet  op  til  bedre  Tid  og  Sted 

At  Poesi  og  Drøm  og  Suk  og  Bønner 

Ei  rev  den  hele,  store  Skare  med; 

At  enkelt  Mand  dog  havde  Mod  at  sige: 

„Nu  har  vi  nok  af  hvad  der  gjordes  feil.*' 

At  Mod  de  fik  i  rette  Tid  at  vige 

Før  Stormen  kom,  at  splitte  deres  Seil. 

♦)   [Blomstermalerinden  Fru  Anth.  Christensen  født  Tscherning.] 
•♦)   Fædrelandet  gengiver  Fredag  den  26.  Februar  1864  Digtet  „Tak  og  Bøn** 
og  skriver  derom: 

„Man  er  i  en  vis  Lejr  ligesaa  opfindsom  i  det  Smaa,  som  man  er  hestedum  i 
det  Store. 

Den  af  et  Antal  patriotiske  Damer  indrettede  Basar  i  „Studenterforeningen*" 
har  man  benyttet  til  at  faa  colporteret  følgende  Makkeri  af  en  reaktionær  Poet, 
som  er  stukket  ind  mellem  to  ligesaa  slette,  men  uskyldige  Digte. 
De  udhævede  Steder  ere  udhævede  af  os.'* 

O  Gud  skee  Tak!  at  Tid  og  Sorger  klarer 
Dog  mangen  sløv,  vildfaren,  uklar  Aand, 
Og  at  de  briste  disse  sorte  Snarer, 
Der  skulle  baste  den  i  Jern  og  Baand. 
„Korsfæst!  Korsfæst!"  saamangen  Gang  vi  høre. 
Og  Toraekronen  mangen  Martyr  bar; 
„Tilgiv!  Tilgiv!  de  veed  ei,  hvad  de  gjøre," 
Vor  Frelsers  Røst,  lød  eengang  mild  og  klar. 

O,  lad  det  Ord  dog  klinge  gjennem  Taage, 

Lad  Fredens  milde  Aande  fæste  Bo! 

O  lad  det  aabne  disse  blinde  Øjenlaage, 

At  selvgjort  skjelnes  fra  den  rette  Tro. 

„Forræderi"  og  „Feighed"  lyder  nu  paa  mangen  Tunge, 

Men  lad  os  flnde,  hvor  Forræderae  da  gaae; 

De,  som  Forræderiet  høist  besjunge 

Eengang  for  deres  Gjerning  Løn  skal  faae.) 

I  Dag  har  Tscheming  og  Marie*)  spist  hos  de  Meza,  sammen  med 
Eusebius  Bmun  og  en  Del  andre  Officerer. 

De  Meza  er,  som  Du  selv  ved,  afskediget  fra  Overkommandoen, 
hvad  han  nu  skal  foretage  sig  ved  man  ikke. 

Han  har  baaret  alt  dette  med  en  mærkværdig  Ro,  dog  er  han  meget 
misfornøjet  med  Monrad,  og  har  i  Dag  ikke  villet  modtage  en  Tilsigelse 
til  Kongens  Taffel. 

Med  Tscherning  er  han  paa  en  fuldkommen  fortrolig  Fod. 

Monrad  har  ogsaa  indbildt  Tscheming,  der  i  Øjeblikket  synes  at 
være  i  Anseelse,  han  kommer  dog  næppe  i  det  nye  Rigsraad,  da  han 
som  jeg  tidligere  har  fortalt  Dig,  har  indgivet  sin  Dimissionsbegæring. 

Vel  har  Kongen  skrevet  til  ham,  og  bedt  ham  blive,  og  Tscheming 
har  erklæret  sig  villig,  saafremt  man  vilde  sende  ham  hans  Mandat 
tilbage,  men  endnu  er  dette  Mandat  ikke  arriveret,  saa  jeg  tænker  man 
lader  ham  blive  uden  for  denne  Gang.**) 

Tscheming  er  iøvrigt  i  denne  Tid  i  en  meget  nedtrykt  Sindsstem- 
ning, og  det  er  svært  at  finde  paa  Noget,  der  kan  opmuntre  ham,  især 
da  vi  snart  ere  ude  af  alle  de  gamle  Kredse  og  Bekendtskaber 


Mange  Hilsener  fra  alle  ved  Din  Søster 

Nore. 

Efterskrift Gør   mig  ogsaa   den   Tjeneste   at 

gemme  mine  Breve  i  denne  Tid,  maaske  de  en  Gang  i  Tiden  kan  føa 

Betydning  i  almen  Interesse.    God  Nat. 

Din  Søster. 

*)   [Den  ældste  Datter.] 

**)   [Oberst  Tscherning  fik  samme  Mandat  tilbagesendt  4.  April  1864.  Se  A.  F.  Tsch. 
„Efterladte  Papirer".  III.  Side  233—235.] 

Kjøbenhavn,  24.  April  1864*). 

I  Dag  til  Formiddag  var  Dr.  Buntzen**)  her  for  at  se  til  den  syge 
Dreng.  Jeg  sagde  i  Talens  Løb:  Ja  Krig  fik  vi  da,  det  mente  De 
en  Gang,  vi  ikke  skulde  faa,  men  at  det  skulde  samle  sig  til  Revolution 
i  Tyskland!« 

„Nej,"  sagde  Buntzen,  „det  har  jeg  ikke  sagt.  Derimod  har  jeg 
sagt,  at  vi  ikke  kunde  komme  til  en  god  Løsning  af  vore  Forhold  uden 
Krig,  og  jeg  mener,  at  denne  Krig  er  meget  heldigere  end  den  forrige, 
thi  jeg  forventer  det  vil  gaa  os  meget  godt,  saa  vi  kan  faa  det  ordnet 
vel  i  Slesvig,  og  faa  en  god  og  varig  Fred!" 

Denne  Udtalelse  forbavsede  mig  i  højeste  Grad,  og  jeg  sagde  til 
ham,  at  nu  vilde  jeg  skrive  hans  Udtalelser  op,  og  naar  det  saa  gik  os 
rent  galt,  vilde  jeg  minde  ham  om  det,  at  han  kunde  erkende  sin 
Kortsynethed,  og  at  han  ikke  skulde  gaa  fra  det,  ligesom  nu,  han  be- 
nægtede at  have  troet  vi  ingen  Krig  fik,  og  havde  levet  i  den  salige 
Tro,  at  de  usle  Tyskere  dog  intet  kunde  udrette  mod  os,  medens  han 
dog  nu  saa,  at  vi  havde  lidt  et  Nederlag,  og  mer  og  mer  veg  for  den 
erobresyge  Fjende,  og  ikke  een  rakte  os  en  Haand  for  at  holde  os 
oppe,  efter  at  de  venskabelige  Magter  havde  varet  os  saa  alvorligt  ad 
om  dog  at  tage  den  fordømmelige  Forfatning  tilbage.  Men  hvis  nu  Ulykken 
skete,  og  Landet  blev  delt,  saa  vilde  maaske  han  og  hans  Konsortier 
indse,  at  de  havde  set  galt. 

Buntzen  lod  til  at  blive  stødt,  og  sagde,  han  ingen  Konsortier 
havde,  hvorpaa  jeg  rettede  Ordet  til  Meningsfæller. 

Nu  faar  vi  se,  deles  Landet  ikke,  skulde  det  efter  Buntzens  Mening 
føre  til  Brud  med   Hertugdømmerne  og  Krig  igen  om  6 — 8 — 10  Aar. 

I  Eftermiddags  kom  Premierministerenf )  for  at  tale  med  Tscherning 
om  hvad  han  mente  om  vore  politiske  og  militære  Forhold,  særlig  da 
om  han  mente  Als  kunde  holdes,  og  om  han  ansaa  Fyen  som  en  god 
Retrætestilling. 

Tscherning  mente,  at  Als  kunde  tages  efter  endnu  kortere  Belej- 
ringstid  end  Dybbøl,  at  Frederitz  var  en  daarlig  Fæstning,  hvis  ene 
Del  var  beregnet  paa  Oversvømning,  for  over  Hovedet  at  kunne  for- 
svare den,  og  at  man  i  saa  tørt  Vejr  som  nu,  ikke  turde  gøre  Reg- 
ning paa  dette. 

Ministeren  spurgte  om  mig,  og  jeg  kom  da  ned,  men  følte  mig 
straks  irriteret  over  hans  smilende,  lattermilde  Væsen,  og  over  den 
lette  Maade,  hvorpaa  han  behandlede  alle  disse  for  vort  Land  saa 
skæbnesvangre  Spørgsmaal.  Han  lo  af  et  Brev+f )  Tscherning  havde 
sendt  ham  med  en  Sorø  Avis,  i  hvilken  der  stod  en  københavnsk 
Correspondanceartikkel,  der  ligefrem  kaldte  til  Oprør,  og  truede  Konge 

•)  Stykket  under  ^^U  er  Optegnelser  af  Fru  Tscherning,  ikke  Breve. 
**)  [Overlæge  ved  Frederiks  Hospital.] 
+)  [Monrad.] 
tf)  [Se  A.  F.  Tschernings  „Efterladte  Papirer".  III.  Side  242.] 

Og  Regering  med  at  vise,  hvad  det  suveraine  Folk  havde  at  betyde 
m.  m. 

Ministeren  mente  det  var  et  ubetydeligt  Provinsblad,  der  intet  betød, 
om  han  end  indrømmede,  der  trængtes  til  nye  Presselove,  da  Bladene 
gik  for  vidt.  Tscheming  mindede  om  at  Justitsministeren  Casse  var 
nær  ved  at  være  en  Forræder,  idet  han  lukkede  Øjnene  for  alle  saa- 
danne  Overtrædelser,  ja  beskyttede  Skandinavismen,  og  at  man  aaben- 
bart  ikke  forstod,  at  man  som  Embedsmand  skyldte  sin  Konge  Troskab. 
Men  Monrad  lo  stadig  kun  af  Tscherning,  og  slog  det  hele  hen.  Jeg 
gav  kun  et  enkelt  Ord  imellem,  men  var  grædefærdig  ved  Monrads 
Optræden. 

Tscherning  mærkede  dette,  og  førte  Samtalen  hen  paa  Als  og  Hærens 
Stilling,  og  Monrad  søgte  da  at  modbevise  Tschernings  Tvivl  paa  Stil- 
lingens Holdbarhed. 

Jeg  spurgte  da  pludselig,  om  man  havde  tænkt  at  blive  staaende 
ogsaa  der,  ligesom  ved  Dybbøl,  og  lade  sig  slagte? 

Monrad  kom  saa  skoggerleende  hen  og  tog  mig  med  begge  Hæn- 
derne om  Skuldrene  og  sagde:  „Hør!  vor  lille  Frue  har  afgjorte  Me- 
ninger og  militære  Kundskaber,  men  de  Idéer  maa  De  indestaa  for 
Tscherning." 

Jeg  rejste  mig  hurtigt  og  sagde:  „Nej  jeg  kan  ikke  udholde  at  være 
i  Stue  med  Dem,  skønt  jeg  ellers  godt  kan  lide  Dem." 

Monrad  rakte  mig  saa  Haanden  til  Farvel,  og  ude  i  Entréen  bad 
han  Tscheming  berolige  sin  lille  Kone. 

Tscherning  morede  sig  egentlig  kostelig  over  at  jeg  havde  ladet 
Monrad  forstaa  min  Misnøje,  og  paa  den  Maade  ogsaa  ladet  ham  se 
ind  i  Tschernings  Tanker,  kun  havde  han  været  bange  for,  jeg  skulde 
sige  Monrad,  jeg  ansaa  ham  for  Uge  saa  farlig  en  Mand  som  Casse  og 
Ploug,  hvad  skandinavistiske  Bestræbelser  angik.  „Thi  sig  mig  hvem 
Du  omgaas,  og  jeg  skal  sige  Dig,  hvem  Du  er."  Den  som  har  Ploug 
idelig  til  Gæst,  der  taaler  hans  uvorne  Avissprog,  hans  Rejse  til  Norge 
for  at  tale  .med  den  svenske  Konge,  om  ham  ved  man  ikke,  om  han 
ikke  hjælper  til  at  forraade  Landet,  saa  det  deles  ved  Storebælt,  at 
Tysken  beholder  Jylland,  og  Sverige  "Øerne,  og  saa  at  vi  kunde  glæde 
os  ved  at  blive  Skandinaver.     Nej,  saa  helre  udvandre. 

E.  r. 

København,  1.  Maj  1864. 

Kære  Christian! 

I  Onsdags  fandt  da   den   store  Jordfæstelse   Sted   af 

Officerer,  Underofficerer  og  Menige. 

Den  stakkels  Konge  fulgte  med ;  Tscherning  sagde,  han  var  saa  bleg 
som  et  Lig,  og  vaklede  næsten,  da  han  gik  fra  Kiste  til  Kiste,  og 
standsede  ved  en  af  dem  og  talte  med  en  gammel  Bondekone,  der  stod 
ved  den  og  græd  og  græd,  og  idelig  tørrede  Taareme  af. 

Blixen-Finecke  kom  her  ind  fra  Begravelsen,  og  spiste  Frokost. 
Monrad  var  her  forgangen  Dag  og  underholdt  sig  længe  med  Tscher- 
ning og  mig.  [Her  følger  en  Skildring  af  Monrads  Besøg,  hvorom 
der  er  fortalt  mere  udførlig  i  Optegnelserne  under  **/4-]  ^  Mandags 
har  der  været  holdt  Statsraad,  og  der  vedtoges  Frederitz'  Rømning, 
og  endnu  er  man  usikker  om  ogsaa  Als  skal  rømmes,  men  vel  under- 
rettede vil  vide  det. 

Kongen  skal  i  det  Statsraad,  hvor  det  blev  besluttet  at  holde  Dybbøl, 
have  stampet  i  Gulvet,  og  spurgt  Monrad  og  Lundby,  om  de  da  ingen 
Samvittighed  havde?  Der  skal  nok  føles  for  om  Blixen-Finecke  kunde 
danne  et  andet  Ministerium,  men  dette  maa  Du  tage  som  en  dyb 
Hemmelighed.  Sammenhold  nu  dette  med  at  Prinds  Johan  to  Gange 
søgte  Tscherning  paa  Udstillingen,  og  bad  ham  endelig  besøge  sig. 
Naar  Du  saa  betænker,  at  Scheele  hyppig  besøger  os  og  drikker  The 
hos  os,  og  denne  Konge  ligesom  den  forrige,  altid  passer  at  hilse  op 
til  Vinduerne,  naar  han  gaar  forbi,  uden  at  Tscherning  dog  staar  i 
nogen  særlig  Berøring  med  ham,  saa  forstaar  Du  nok  hvad  der 
ulmer? 

Det  er  Krigsministeren  fra  „48"  der  frygtes  af  det  nuværende  Mini- 
sterium, idet  det  stadig  klinger  igennem:  Ja  den  Gang  var  Krigs- 
styrelsen  rigtignok  ganske  anderledes."* 

Men  de,  som  ere  ved  Roret,  holder  stadig  Kongen  i  Schak,  og  vil, 
da  navnlig  Monrad,  ikke  vige  for  andres  Anskuelser  uden  tvungen  af 
den  haarde  Nød,  end  sige  slippe  Tømmerne  et  eneste  Sekund..  Men 
som  sagt  ikke  et  Ord  her  om  til  nogen 


Din  Søster  Nore. 

(Forts«nes). 

Der^foregaar  i  vor  Tid  under  vore  Øjne  en  Begivenhed,  hvis  Be- 
tydning det  vil  være  vanskeligt  at  overvurdere,  umuligt  at  udmaale: 
Inddragninger  af  Asien  under  den  evropæiske  Civilisation.  Men  naar 
ikke  netop  Telegrafen  spreder  sine  alarmerende  Efterretninger  om 
Kampe  derovre  i  Østen  ud  over  Evropa,  er  der  næppe  nogen,  der 
skænker  Forholdene  i  Asien  ret  mange  Tanker,  saa  stilfærdigt  og  for- 
holdsvis fredsommeligt  foregaar  Evropæiseringen.  Om  den  ustandselige 
Intrigeren,  om  det  uhyre  over-  og  underjordiske  Arbejde,  som  de 
evropæiske  Stormagter  udfolder  for  at  tilrive  sig  hver  især  det  størst 
mulige  Stykke  af  Asien,  faar  vi  kun  sjældent  og  glimtvis  Besked. 

Det  er  Nutidens  Industrialisme,  ikke  Asiaternes  fri  Vilje,  der  ligger 
til  Grund  for  Asiens  Opvaagnen.  Det  er  Trangen  til  i  sine  Kolonier 
at  finde  Raastoffer  for  Hjemlandets  Fabriker  og  Markeder  for  disse 
Fabrikers  Produkter,  der  driver  alle  Stormagterne  afeted  i  deres  Kap- 
løb efter  oversøiske  Besiddelser.  For  Ruslands  Vedkommende  kommer 
hertil  dog  en  yderligere  tvingende  Grund. 

Rusland  er  overalt  lukket  ude  fra  det  aabne  Vand.  Østersøen  er 
frostbunden  den  halve  Del  af  Aaret,  og  Indsejlingen  dertil  er  i  Hænderne 
paa  et  Land,  der  ikke  formaar  at  hævde  dets  Frihed  i  Tilfælde  af 
Krig.  Sortehavet  er  lukket  af  Dardanellerne ;  fra  Middelhavets  Østkyst 
er  Rusland  stængt  ude  af  det  asiatiske  Tyrki,  og  fra  det  indiske  Ocean 
af  Persien.  Alene  mod  Øst,  i  Manchuriet  har  det  i  Port  Arthur  fundet 
en  isfri  Havn  ved  det  aabne  Hav. 

Rusland  maa  til  Havet  for  sin  Handels  Skyld  ikke  mindre  end  for 
sin  militære  og  maritime  Stillings  Skyld.  Den  nylig  tilendebragte  mer 
end  1000  Mile  lange  sibiriske  Jernbane  og  de  paa  den  i  ødselt  Maal 
anvendte  Millioner  —  1800  Mill.  Kr.  opgives  der  —  vil  maaske  give 
et  nogenlunde  godt  Udbytte  gennem  Ophjælpning  af  Landets  Trivsel 
og  gennem  Banens  strategiske  Betydning.  Men  den  kan  ikke  i  uover- 
skuelige Tider  komme  til  at  tjene  som  Afløbsrør  for  Rusland  Udførsel 
til  Østasien.  Paa  en  nylig  afholdt  Købmandskongres  i  Tomsk  blev  en 
Resolution  vedtaget  om,  at  „det  var  praktisk  talt  umuligt  for  russiske 
Raaprodukter  og  Fabriksvarer  at  konkurere  i  Kina  med  Vest-Evropas 
og  Amerikas."  Dertil  er  naturligvis  flere  Grunde,  men  ikke  den  mindst 
væsenlige  er,  at  kun  Varer  af  meget  betydelig  Værdi  i  Forhold  til 
deres  Volumen  kan  bære  de  store  Transportomkostninger  fra  Rusland 
til  Østasien  eller  omvendt.  Kun  saadanne  Varer  som  Silketøj  eller 
Te  kan  bære  den  gennemgaaende  Fragt.  Vil  Rusland  udføre  til  Øst- 
asien, maa  det  vedblivende  i  alt  væsentlig  ske  fra  Østersøen  eller 
Sortehavet    gennem   Suezkanalen.     Ikke   alene   Vinterens   Is,   men   i 

Det  ny  Aiirhundrede  I.  It.  42 

Krigstid  fjendtlige  Forter  og  Krigsskibe  kan  saaledes  stemme  op  for 
Vareforsendelsen  mellem  de  forskellige  Landsdele, 

Denne  Længsel  mod  Havet  er  den  Tanke,  som  behersker  enhver 
russisk  Statsmand,  og  hyad  mere  er:  efter  at  Hr.  Witte  har  skænket 
Rusland  en  industriel  Produktion,  er  det  blevet  en  bydende  Nødven- 
dighed for  Landet  at  naa  Havet  for  at  finde  Afsætning  for  denne  Pro- 
duktion. 

Lad  os  da  begynde  med  at  betragte,  hvad  Rusland  drømmer  om, 
og  hvad  det  allerede  har  naaet. 

Ti  det  er  uhyre  allerede,  hvad  det  har  naaet. 

Russeren  er  maaske  næsten  den  eneste  af  Evropas  Racer,  der  har 
nogen  virkelig  civilisatorisk  Evne.  Det  er  maaske,  fordi  han  har  følt, 
at  selv  om  et  Verdensrige  kan  vindes  ved  Sværdet,  saa  kan  det  ikke 
opretholdes  ved  Sværdet.  Eller  det  er  maaske,  fordi  han  som  Halv- 
asiat føler  sig  i  Slægt  med  de  mer  eller  mindre  uciviliserede  Asiater, 
han  underlægger  sig.  Hvorom  alting  er,  saa  er  han  ganske  blottet  for 
den  Følelse  af  Overlegenhed  overfor  dem,  der  karakteriserer  Vest- 
evropæeren  i  hans  Forhold  til  undertvungne  Indfødte.  Saa  længe  de 
Indfødte  er  villige  til  at  lade  sig  russificere,  behandler  Russeren 
dem  vel. 

Derfor  befinder  de  undertvungne  Folkeslag  sig  vel  under  den  hvide 
Tsars  Scepter,  og  de  gaar  fremad,  om  end  ikke  med  overdreven 
Fart,  i  intellektuel  og  materiel  Kultur.  Ti  lader  end  den  russiske 
Administration  i  alle  Retninger  særdeles  meget  tilbage  at  ønske,  saa 
staar  den  dog  ikke  saa  lidt  over  de  tidligere  indfødte  Herskeres 
Misstyre.  De  asiatiske  Folkeslag  er  derfor  som  Regel  ganske  villige 
til  at  ombytte  dette  med  den  russiske  Styrelse,  og  de  umaadelige 
Summer,  som  Rusland  med  ødsel  Haand  øser  ud  i  Asien,  bidrager  jo, 
trods  al  daarlig  Administation,  i  nogen  Grad  til  Landenes  Opkomst. 

Ruslands  ærgerrige  Drøm:  at  naa  frem  til  de  isfri  Vande  og  saa- 
ledes danne  et  evropæisk-asiatisk  Verdensrige,  har  den  store  etiske 
Berettigelse,  at  Russerne  ikke  som  Vestevropæerne  indskrænker  deres 
civilisatoriske  Virksomhed  til  at  civilisere  de  undertvungne  Folkeslag 
ud  af  Tilværelsen,  men  søger  at  løfte  dem  op  til  sig  i  Stedet.  Og  den 
har  den  faktiske  Berettigelse,  at  Adgangen  til  den  persiske  Havbugt  og 
til  Middelhavets  Kyster  er  saa  at  sige  en  Livsbetingelse  for  dets  Handel. 
Om  det  vil  kunne  realisere  Drømmen,  vil  maaske  en  nær  Fremtid 
vise;  for  Øjeblikket  er  det  ved  den  transsibiriske  Jernbane  og  ved  sin 
Stilling  i  Manchuriet  i  hvert  Fald  paa  den  Kant  naaet  frem  til  det 
aabne  Vand.  En  Undersøgelse  af  de  økonomiske  Forhold,  det  har 
skabt  i  disse  udstrakte  Lande,  vil  vistnok  være  en  ganske  god  Vej- 
ledning til  Bedømmelsen  af  Sandsynligheden  for,  at  Rusland  vil  virkelig- 
gøre den  tilbageblevne  Del  af  Drømmen. 

Der  høres  meget  forskellige  Domme  om  Sibirien.  Sandheden  er, 
at  Landet  er  godt  nok,  naar  blot  Styrelsen  af  det  var  bedre.    Skønt 

Størstedelen  er  udyrkelig,  er  der  frugtbar  Jord  nok  tilbage  til  at  ernære 
en  hel  lille  Verden.  Og  de  udstrakte  Skove  vil  om  faa  Aar  blive 
Papirfabrikanternes  eneste  Tilflugt,  med  mindre  andre  Materialer,  Tørv 
maaske,  vil  afløse  Træmasse  i  Papirproduktionen,  før  hele  den  nord- 
lige Halvkugle  er  afskovet.  Ved  Siden  heraf  forefindes  rige  Kul-  og 
Jernminer,  saavel  som  Guld-  og  Platinalejer,  og  Landets  Fiskerigdom 
overtræffes  kun  af  dets  Rigdom  paa  Vildt,  der  er  stor  nok  til  at  for- 
syne hele  Evropa.  Næsten  alt  det  saakaldte  russiske  Vildt  kommer 
fra  Sibirien. 

De  naturligste  Betingelser  for  en  hurtig  Opblomstring  af  Sibirien  er 
altsaa  gode  nok.  Men  ulykkeligvis  er  det  den  russiske  Regerings  Ideal 
ved  Forbud  og  Statsforanstaltninger  at  regulere  hver  lille  Gren  af 
Erhvervslivet.  Og  selv  de  rigeste  Naturbetingelser  er  intet  uden 
menneskeligt  Arbejde.  Selv  de  mest  velmente  Regeringsforanstaltninger 
naar  ikke  langt,  naar  det  individuelle  Initiativ  er  lænkebundet.  Den 
russiske  Regering  har  lagt  en  Skinnevej  fra  Østersøen  til  det  gule  Hav 
og  har  saaledes  søgt  at  aabne  en  Afsætningsvej  for  Sibiriens  Produkter. 
Dette  er  paa  Grund  af  de  store  Transportomkostninger  kun  delvist 
lykkedes.  Men  i  hvert  Fald  vestsibiriske  Produkter  har  fundet  ny 
Markeder,  og  samtidigt  er  Banen  ved  den  Hjælp,  den  er  for  den  inter- 
provinsielle  Trafik,  blevet  en  Løftestang  for  hele  Landets  Trivsel. 
Regeringen  har  ogsaa  bygget  kostbare  Embedskontorer,  Skoler  og 
Kaserner  overalt  i  Byerne.  Og  den  sender  aarlig  en  Flod  af  Emi- 
granter ind  over  Landet.  Men  de  Folk,  der  gjorde  Amerika  stort,  de 
Mænd,  der  nu  er  i  Færd  med  at  gøre  Kanada  stort,  var  gjort  af  et 
andet  Stof  end  den  forkuede,  uvidende  russiske  Bonde,  der  af  Rege- 
ringen sendes  fra  sit  Hjem  i  Rusland  for  at  befolke  Sibirien.  Og  hvad 
mere  er:  de  kom  til  et  Land,  hvor  Frihed  var  i  hvert  Fald  en  hel 
Del  mere  end  et  tomt  Ord,  de  kom  til  et  Land,  hvor  de  lærte  at  stole 
udelukkende  paa  sig  selv. 

Sammenlign  med  dem  den  russiske  Bonde,  der  mer  eller  mindre 
frivilligt  udvandrer  til  Sibirien.  Under  Regeringens  Ledelse  forsendes 
han  med  tusinde  andre  til  sit  Bestemmelsessted,  hvor  Regeringen  over- 
lader ham  Brugen  af  en  Jordlod  paa  nogenlunde  lempelige  Vilkaar. 
Kan  han,  hvad  oftest  er  Tilfældet,  ikke  klare  sig,  er  Regeringen  ganske 
villig  til  at  yde  ham  fornyet  Understøttelse  næsten  lige  saa  ofte,  han 
er  i  Trang.  Jo  slettere  han  dyrker  sin  Jord,  jo  mere  tages  han  saa- 
ledes under  Armene  af  Staten.  Men  dette  fremmer  ikke  hans  Selv- 
stændighed og  Driftighed,  og  det  er  en  sen  Død  at  faa  Sibiriens  endeløse 
Sletter  opdyrkede  med  saadanne  Folk. 

Og  saa  er  de  endda  ikke  de  værste  Kolonister.  Udlændinge  er 
ikke  velsete,  og  de  kan  aldeles  ikke  faa  Tilladelse  til  at  eje  Jord,  saa 
deres  Antal  er  kun  ringe.  Nogle  engelske  og  amerikanske  Ingeniører^ 
nogle  amerikanske  og  tyske  Handlende  og  nogle  danske  Mejerister^ 

saa  er  omtrent  alle  de  Udlændinge  nævnte,  der  kan  rose  sig  af 
evropæisk  Afstamning. 

Bønderne  er  derfor,  fra  Regeringens  Standpunkt  set,  de  bedste 
Kolonister.  Ti  den  anden  Klasse,  der  næsten  er  lige  saa  talrig,  de 
forviste  har,  taget  som  Helhed,  saavist  ikke  bidraget  til  at  forbedre 
Forholdene.  Ganske  vist  er  der  jo  mellem  dem  mange  politiske  For- 
brydere, Folk  af  høj  og  nobel  Tænkemaade,  der  ethvert  andet  Sted 
€nd  i  Rusland  vilde  være  blevne  ansete  som  en  Pryd  for  deres  Land ; 
men  Hovedparten  af  de  forviste  bestaar  af  Forbrydere  •  af  en  anden 
og  grovere  Art,  Udskuddet  af  det  store  russiske  Rige.  De  allerfarligste 
holdes  ganske  vist  fængslede  for  en  kortere  eller  længere  Aarrække; 
men  til  Slut  slippes  de  alle  af  den  russiske  Regering  løs  paa  Samfunds- 
borgerne, og  som  vilde  Dyr  huserer  de  imellem  dem.  Mord  og  Røveri 
er  i  den  Grad  Dagens  Orden,  selv  i  de  store  Byer,  at  ingen  uden 
Nødvendighed  gaar  ud  efter  Mørkets  Frembrud.  Og  har  den  fredelige 
Borger  sit  Liv  kært,  maa  han  have  Revolveren  lige  saa  nær  ved 
Haanden  som  i  de  vildeste  Guldgraverdage  i  Kalifornien  og  Avstralien. 
Nu  er  omsider  Forvisningen  af  Straffefanger  til  Sibirien  ophørt,  men  i 
lange  Tider  har  den  udgydt  sit  giftige  Slam  over  Landet,  og  længe 
efter  den  sidste  Forvistes  Død  vil  den  i  den  almindelige  Lovløshed 
spirede  onde  Sæd  skyde  friske  Skud.  — 

Vi  ser  saaledes  den  russiske  Regering  med  uhyre  Bekostning  aabne 
Sibirien  for  Civilisationen  ved  Hjælp  af  Jernbaner;  vi  ser  den  i  det 
hele  og  store  holde  fast  ved  det  ubestridelig  rigtige  Princip,  at  Jorden 
bør  tilhøre  Samfundet,  ikke  Individet,  og  dog  er  det  grundigt  mislykket 
for  den  at  skabe  af  Sibirien  blot  tilnærmelsesvis,  hvad  individuel  Handle- 
frihed har  skabt  af  Amerika  og  senest  af  Kanada. 

Aarsagen  til  Miseren  er  imidlertid  ikke  at  søge  langt  borte.  Den 
findes  i  den  forunderlige  Blanding  af  middelalderlig  Absolutisme  og 
moderne  Socialisme,  der  tilsammen  udgør  den  russiske  Styrelses  Sær- 
kende. Og  hvad  enten  det  er  vel  mente  socialistiske  Tvangsforholds- 
regler,  eller  det  er  uvidende  og  uredelige  Embedsmænds  lunefulde 
Befalinger,  der  hindrer  Individets  fri  Rørelse,  overalt  støder  Driftighed 
og  Initiativ  imod  den  samme  uoverstigelige  Mur:  Statens  regulerende 
Indblanding  i  Erhvervslivet  paa  Punkter,  hvor  en  saadan  Indblanding 
kun  gør  Skade. 

I  et  Land,  hvor  Jord  er  næsten  det  eneste,  der  er  nok  af,  handler 
Regeringen,  som  om  der  var  Jordmangel,  og  uddeler  den  med  karrig 
Haand,  kun  30  Tdr.  Land  pr.  Kolonist.  I  en  tæt  befolket  Egn  er  30  Tdr. 
Land  mere  end  nok  for  én  Husstand  at  drive.  Men  Regeringen  nøjes 
ikke  med  at  fastslaa  Loddernes  Størrelse,  den  bestemmer  ogsaa  deres 
Beliggenhed  og  Antallet  af  Kolonister,  og  nationale  og  politiske  Hensyn 
faar  her  Lov  til  at  gaa  forud  for  Landbrugets  Tarv.  Det  udstrakte 
Land  er  derfor  opdyrket  pletvis  og  —  ganske  bortset  fra  Kolonisternes 
Uvidenhed  og  Mangel  paa  Driftighed  —  er  ingen  Samvirken  mulig  mellem 

de  langt  fra  hinanden  beliggende  Landsbyer.  Og  Pligten  til  at  skulle 
svare  forøget  Afgift  efter  20  Aars  Forløb  er  en  Spore  til  Rovdrift.  Ti 
da  der  altid  er  andre  Lodder  i  Mængde  at  faa  til  den  oprindelige  Pris, 
kan  Grundværdien  for  de  opdyrkede  Lodder  ikke  stige,  og  Kolonisten 
kan  saaledes  ikke  være  tjent  med  efter  20  Aars  Forløb  at  skulle  betale 
højere  Afgift  for  sin  Jord  end  den,  for  hvilken  baade  han  og  hans 
Naboer  kan  faa  jomfruelig  god  Jord.  Saa  betaler  det  sig  bedre  for  ham 
at  gaa  sin  Vej  og  opslaa  sin  Plankehytte  paa  en  anden  Lod. 

Rusland  er  fast  bestemt  paa  at  bevare  det  sibiriske  Marked  for  sine 
industrielle  Produkter.  Derfor  har  det  omgivet  det  med  næsten 
prohibitive  Toldskatter.  Og  ^  som  sædvanlig  i  et  hovedsagelig  ager- 
brugende Land,  er  det  Bonden,  der  maa  bære  den  største  Del  af 
Byrden.  Ganske  vist  er  alle  Arter  af  Landbrugsredskaber  fritagne  for 
Told;  men  dette  er  kun  en  ringe  Modvægt  mod  de  tunge  Skatter,  der 
i  alle  andre  Henseender  hviler  paa  Bondens  Forbrug.  Samtidig  trives 
Industrien  kun  daarligt  i  Sibirien,  fordi  saavel  udenlandske  Maskiner 
som  udenlandske  Raastoffer  er  belagt  med  Told.  Og  den  i  Industrien 
beskæftigede  Del  af  Folket  har  derfor  kun  ringe  Købeevne. 

Men  naar  Landet  er  rigt  paa  Jern  og  Kul,  hvorfor  udnyttes  da  ikke 
Minerne?  Fordi  Staten  ejer  Minerne  saavel  som  den  dyrkede  Jord,  og 
fordi  den  enten  ganske  holder  dem  lukket  eller  stiller  saa  haarde 
Betingelser  for  Bearbejdelsen,  at  denne  næppe  kan  betale  sig.  Desuden 
savner  Rusland  jo  ogsaa  Kapital  til  Udnyttelse  af  alle  disse  Miner,  og 
den  udenlandske  Kapital  er  belastet  med  saa  mange  Afgifter,  at  Ud- 
sigterne til  Udbytte  er  forsvindende. 

Og  ikke  bedre  gaar  det  med  andre  Næringsveje;  Købmandskongressen 
erklærer  sin  Mangel  paa  Evne  til  at  konkurere  med  Vesteuropa, 
og  i  Skovene  faar  Træerne  Lov  til  at  staa,  til  de  raadner,  med  mindre 
en  russisk  Nybygger  for  at  spare  sig  Arbejdet  ved  at  rydde  sine  30 
Tdr.  Land,  afbrænder  maaske  lige  saa  mange  Kvadratmil.  Om  det  saa 
er  Fiskeriet  i  det  stille  Hav,  er  det  hæmmet  ved  allehaandé  Forbud 
for  at  hindre  de  japanesiske  Fiskere,  der  overgaar  de  russiske  i  Dyg- 
tighed, fra  at  udnytte  det.  Selv  Frugt  maa  indføres  fra  Amerika  og 
Kanada  til  et  Land  saa  vel  egnet  for  Frugtavl  som  store  Dele  af 
Sibirien,  fordi  —  nu  ja  fordi  de  Frugttræer,  hvormed  Regeringen  i  St. 
Petersborg  faderlig  har  forsynet  Kolonisterne,  nægter  at  trives.  Og 
det  falder  aldrig  nogen  Kolonist  ind  at  gøre  sig  til  Medskyldig  i  den 
Insubordination  at  forsøge  med  andre  end  Regeringsæblerne. 

Medens  Rusland  saaledes  har  Millioner  paa  Millioner  af  Tønder 
Land,  som  det  ikke  formaar  at  udnytte,  saa  synes  det  dog  stadigt,  at 
det  ikke  har  Jord  nok.  Det  har  annekteret  Manchuriet  og  agter  saa 
vist  ikke  godvilligt  at  give  det  fra  sig.  Det  er  faktisk  Herre  over 
Mongoliet  med  alle  dets  rige  Guldminer,  og  dets  Indflydelse  rækker 
langt  ind  i  kinesisk Turkestan  og  Tibet.  Rusland  venter  sin  Tid;  men 
hvis  alt  gaar,   som  det  ønsker,  da  vil  disse  vældige  Landstrækninger 

snart  være  lige  saa  integrerende  Dele  af  det  russiske  Rige  som  Kur- 
land eller  Krim. 

Og  endda  er  Ruslands  Appetit  ikke  tilfredsstillet.  Efter  at  være 
kommen  paa  Højde  med  Peking  ved  sinjærnbane  ned  til  Port  Arthur 
har  det  i  al  Hemmelighed  paabegyndt  —  maaske  fuldendt  —  en  Bane 
langs  Østranden  af  Ørkenen  Gobi  ned  til  Kalgan  ved  den  kinesiske 
Mur.  Mellem  disse  to  Baner  ligger  Peking  som  Musen  mellem  Kattens 
Kæber,  der  nok  en  Dag  vil  lukke  sig  om  den. 

Og  videre  og  videre  haster  Rusland  mod  Syd  eller  mod  —  sin 
Dom.  Franskmændene  har  under  Arbejde  en  Bane  fra  Kochinkina 
op  til  Junnan.  Derfor  ønsker  Russerne  fra  Kalgan  at  opnaa  Forbin- 
delse med  den  franske  Bane  over  Hoangho  og  Jang-tse-Kiangdalen 
og  saaledes  afskære  Englændere  og  Tyskere  fra  hele  det  indre  Kina. 
Og  hvis  ikke  Kineserne  før  den  Tid  har  fejet  Evropæerne  ud  af  deres 
Land,  saa  kommer  Banen  ogsaa  nok,  og  Russere  og  Franskmænd  vil 
have  isoleret  Indien  mod  Øst,  som  Russerne  haaber  at  gøre  det  mod 
Vest  ved  en  Bane  fra  Kaukasus  til  den  persiske  Havbugt. 

Rusland  har  imidlertid  i  dets  Fremtrængen  mod  Syd  at  regne  med 
to  Lande,  der  betragter  ethvert  af  dets  Skridt  med  skinsyge  Blikke. 
Tyskland  har  sat  sig  fast  paa  Halvøen  Shan  Tung  og  vil  næppe  tillade 
Rusland  yderligere  Landudvidelser  uden  selv  at  faa  Pant  i  Byttet.  Og 
paa  Ruslands  Flanke  hænger  Japan,  der  ikke  alene  gør  Krav  paa 
Korea,  som  det  har  erobret  kommercielt,  men  —  som  vi  straks  skal 
se  —  har  ganske  anderledes  vidtgaaende  Aspirationer.  Og  med  sin 
stærke  Hær  og  talrige  Flaade  er  Japan  en  Modstander,  som  selv  den 
russiske  Kolos  ikke  tør  tillade  sig  at  lade  være  uændset. 

Imidlertid  er  Russerne  i  Færd  med  at  etablere  sig  i  Manchuriet. 
Den  russisk-kinesiske  Bank,  der  i  Virkeligheden  kun  er  en  Filial  af 
den  russiske  Statsbank  og  selvfølgelig  overalt  optræder  som  Agent  for 
Ruslands  Planer,  har  aabnet  Filialer  i  de  forskellige  Byer.  Og  russiske 
Kolonister  og  Haandværkere  er  i  tusindvis  af  Regeringen  blevne  satte 
i  Vej  i  de  forskellige  Distrikter,  medens  velbyggede  Skoler,  Kaserner 
og  Kontorer  overalt  vidner  om  Russernes  Hensigt  at  forblive,  hvor  de 
er.  Og  bortset  fra  deres  Humanitet  i  den  daglige  Omgang  med  de 
Undertvungne,  har  Russerne  forskellige  andre  Egenskaber,  der  har 
gjort  deres  Herredømme  vel  lidt  blandt  Kineserne.  Først  og  fremmest 
deres  religiøse  Tolerance;  de  lader  Kineserne  have  Lov  til  at  tro  paa 
alt,  hvad  de  vil,  og  taaler  ikke,  at  de  saa  forhadte  kristne  Missionærer 
sætter  deres  Fod  i  Manchuriet.  Yderligere  har  de,  ved  at  gøre  Ende 
paa  Røvervæsenet,  skabt  en  industriel  og  økonomisk  Tryghed,  der  for 
Kineseren  betyder  næsten  mere  end  selve  Fædrelandskærligheden.  Og 
Kineseren  er  det  mest  lovlydige  Væsen  under  Solen,  naar  bare  han 
føler,  at  de  Love,  han  skal  lyde,  ikke  er  alt  for  uretfærdige.  Derfor 
vil  Russerne  næppe  møde  store  Vanskeligheder  fra  Kinesernes  Side, 
saa  længe  de  behandler  dem  som  hidtil. 

Det  kan  ikke  nytte  at  neegte,  at  hvad  økonomisk  Fremskridt,  der 
sker  i  Østsibirien  og  Manchuriet,  skyldes  næsten  udelukkende  den 
flittige  og  nøjsomme  Kineser.  Russerne  siger  om  Koreaneren,  „at  der 
skal  tre  Koreaner  til  en  Spade";  med  en  Kineser  kan  —  med  en 
mild  Overdrivelse  —  slide  tre  Spader  op  om  Dagen.  Derfor  faar  han 
ogsaa  noget  ud  af  sin  Jord.  Sin  Jord!  nej,  den  russiske  Regerings  Jord, 
som  han  i  Sibirien  faar  overladt  alenvis  til  en  Afgift,  som  laa  den  i 
Centrum  af  store  Stæder.  Men  det  er  nok  for  ham,  bare  han  iaar  den. 
Medens  de  officielle  Indberetninger  fra  Østsibirien  ikke  har  turdet 
sætte  den  russiske  Kolonists  Foldudbytte  til  mere  end  8  —  i  Central- 
sibirien til  5  — ,  saa  faar  Kineseren  af  Jord,  behandlet  paa  evropæisk 
Vis,  fra  15  til  20  Fold,  medens  hans  Udbytte  af  sin  udplantede  Hirse 
naar  et  Gennemsnit  af  500  Fold. 

Hvor  er  det  da  muligt  for  den  russiske  Bonde  at  holde  Kineserne 
Stangen,  tilmed  da  disses  Formeringsevne  er  langt  større. 

Dette  Forhold  begynder  da  ogsaa  at  vække  megen  Betænkelighed 
i  St.  Petersborg,  thi  hele  Østsibirien  koloniseres  langsomt,  men 
ustandseligt  af  Kineserne,  der  faar  mere  ud  af  en  Skæppe  Land,  end 
Russeren  af  hans  30  Tønder,  medens  ogsaa  Antallet  af  kinesiske  Købmænd, 
Haandværkere  og  Arbejdere  vokser  fra  Dag  til  Dag.  Og  alle  admini- 
strative Forholdsregler  for  at  trænge  dem  tilbage  er  paa  Forhaand 
dømte  til  at  mislykkes. 

Fra  den  Dag,  Rusland  stod  Ansigt  til  Ansigt  med  den  gule  Race, 
var  en  Kamp  uundgaaelig,  og  denne  vil  føre  til  Ruslands  Nederlag, 
med  mindre  dette  Land  vil  antage  de  Træk  i  den  kinesiske  Civilisation, 
der  gør  denne  saa  uimodstaaelig  livskraftig.  Hvis  det  bliver  en  fredelig 
Kamp  om,  hvem  der  skal  befolke  Landet,  da  er  Rusland  allerede 
slaaet;  men  naar  det  i  Erkendelse  heraf  nu  prøver  gennem  Krig 
at  drive  den  gule  Race  ud,  da  vil  dette,  selv  om  det  lykkes,  kun  lykkes 
for  et  kort  Spand  af  Tid.  Ti  Russerne  ønsker  kun  Landet  for  at 
komme  til  Havet;  men  de  kan  ikke  befolke  det.  Den  gule  Race  deri- 
mod har  en  uafviselig  Trang  til  Jorden  for  at  skaffe  Albuerum  til  sine 
bestandig  voksende  Millioner. 

Og  om  at  russificere  Kineserne  kan  der  ikke  være  Tale.  Russerne 
har  været  ude  af  Stand  til  at  russificere  nogle  faa  Millioner  Finner  og 
Polakker,  der  bor  spredt  ud  over  svagt  befolkede  Lande,  beliggende 
lige  op  til  Ruslands  Grænse.  Hvor  er  da  ikke  Tanken  haabløs  at 
russificere  en  halv  Milliard  Kinesere,  som  bor  Dør  om  Dør  i  Besid- 
delse af  en  4000-aarig  værdifuld  Civilisation  og  fjærnede  1500  Mil 
fra  det  russiske  Riges  Centrum.  Allerede  den  halve  Snes  Millioner 
Kinesere,  som  Russerne  har  underlagt  sig  i  Sibirien  og  Manchuriet,  vil 
hurtigt  vise  sig  at  være  langt  mere,  end  det  kan  assimilere.  Ti  naar 
hele  det  uhyre  Pres  af  Vestens  Civilisation  har  været  ude  af  Stand  til 
gøre  Indtryk  paa  de  forholdsvis  isolerede  Kinesere  i  Amerika  og 
Avstralien,  kan  man  være  ganske  forvisset  om  den  rudimentære  sibiriske 

Civilisations  Mangel  paa  Evne  til  at  præge  de  ti  Millioner.  Og  det  saa 
meget  mere,  som  disse  kun  er  Forposten  for  en  halv  Milliard,  fra  hvilken 
de  daglig  vil  hente  Forstærkning  og  Understøttelse.  Saa  længe  Rusland 
lader  dem  beholde  deres  Institutioner,  Religion  og  Sæder,  vil  de  nøjes 
med  at  brede  sig,  som  de  i  Aartusindemes  Løb  har  bredt  sig  over 
Sydkina,  Tibet  og  Bagindien;  og  de  vil  til  Slut  ved  deres  Mængde, 
deres  Flid  og  deres  Nøjsomhed  have  trykket  Russerne  ud  af  Landet. 
Skulde  Rusland  derimod  gribe  til  Tvangsforholdsregler  imod  dem,  da 
er  det  vel  muligt,  at  et  allieret  Kina  og  Japan  vilde  forsøge,  om  ikke 
Tiden  var  kommen  til  at  gøre  en  Ende  paa  Ruslands  Herredømme  i 
Østasien. 

Rusland  har  allerede  faaet  en  større  Bid  af  Kina,  end  det  kan  gabe 
over.  Det  føler  Regeringen  ogsaa  godt,  og  i  Erkendelse  af  den  russiske 
Emigrants  Mangel  paa  Evne  til  at  kunne  kappes  med  Kineserne  har 
den  stik  imod  sit  Princip  aabnet  Manchuriet  for  Emigranter  fra  alle 
Verdens  Lande.  Men  heraf  har  Japanerne  benyttet  sig  saa  rigeligt,  at 
Russerne  blev  bange  for  en  fredelig,  men  uimodstaaelig  japanesisk 
Invasion.  Og  de  har  derfor  nu  forbudt  Japaneserne  Adgang  til  Man- 
churiet. Det  er  Manchuriet  ikke  mindre  end  Korea,  der  er  Stridens 
Æble  i  Kampen  mellem  Rusland  og  Japan. 

Men  med  Undtagelse  af  Japaneserne  er  Manchuriet  aabent  for  alle 
Nationer  og  alle  Nationers  Varer  —  i  hvert  Fald  foreløbig.  Ti  Rus- 
land forstaar,  at  det  kan  ikke  for  Tiden  skabe  sig  et  Marked  i  Man- 
shuriet,  fordi  Transportomkostningerne  vilde  blive  for  store;  skal  det 
kunne  hævde  sig  der,  maa  det  skabe  sig  et  industrielt  Centrum  paa 
evropæisk  Vis  i  Landet  selv. 

Derfor  kan  det  ikke  nøjes  med  den  stærkt  befæstede  Havn  Port 
Arthur,  der  jo  hovedsagelig  har  Betydning  som  Flaadestation.  Det  har 
paabegyndt  Bygningen  af  en  vældig  Frihavn  i  den  nær  ved  Port  Arthur 
beliggende  By  Talienvan  eller,  som  Russerne  kalder  den,  Dalny. 
Skibe  med  30  Fods  Dybtgaaende  vil  kunne  løbe  lige  op  til  Bolværket 
af  de  5  lange  Piers,  der  vil  strække  sig  ud  i  Havet,  naar  Havnen  er 
fuldendt,  medens  2  uhyre  Tørdokke  ogsaa  er  under  Konstruktion.  Ikke 
mindre  end  25,000  Kulier  var,  da  Krigen  brød  ud,  beskæftigede  ved 
Havnebygningen,  og  Regeringen  gør  alt,  hvad  den  formaar,  for  at  gøre 
Stedet  tillokkende  for  Evropæerne.  Dalny,  der  vil  blive  den  eneste 
Plads  i  hele  det  russiske  Rige,  hvorfra  ingen  vil  blive  deporteret,  vil 
faa  kommunalt  Selvstyre  med  et  Raad,  bestaaende  af  mindst  2  Russere, 
ikke  mindre  end  2  Kinesere  eller  Japanesere  og  Resten  Udlændinge 
i  Forhold  til  disses  Antal.  —  Personer  af  alle  Nationaliteter  maa  besidde 
Jord  i  Dalny,  medens  alle  Landes  Regeringer  vil  blive  opfordrede 
til  at  udsende  Konsuler  dertil. 

Det  er  Regeringens  Hensigt  at  gøre  Dalny  til  Medbejler  til  Havnen 
ved  Shanghai,  hvad  Indførsel  til  Kina  angaar,  medens  den  skulde 
monopolisere  Handelen  paa  Manchuriet  og  Østsibirien.  Hvorvidt  dette  vil 


Russerne  i  Østasien  '  665 

lykkes,  synes  at  være  usikkert;  men  vor  Forretningsverden  burde  dog 
vistnok  holde  et  vaagent  Øje  med  den.  Selv  om  Told  vilde  forhindre 
Danmark  i  at  opnaa  nogen  større  Handel  paa  Sibirien,  saa  maatte  vi 
vistnok  fra  en  saadan  Frihavn  kunne  finde  Afsætning  for  en  betydelig 
Del  Landbrugsredskaber  navnlig  Centrifuger  og  desl.  saavel  som  ogsaa 
for  enkelte  Landbrugsprodukter. 

Det  er  imidlertid  et  Spørgsmaal,  hvor  længe  Manchuriet  vil  forblive 
aabent  for  Indførslen.  Ti  uden  at  paalægge  en  Øres  Told  har  Russerne 
i  den  manchuriske  Jernbane  et  Middel  til  at  opnaa  akkurat  det  samme 
som  ved  Toldbeskyttelse,  idet  Differentialtakster  for  Fragtbefordring  af 
udenlandsk  Gods  vilde  gøre  ganske  den  samme  Tjeneste. 

En  saadan  Differentialtarif  vilde  Rusland  dog  ikke  paalægge  med 
Hensyn  til  udenlandske  Varer  forsendte  over  Dalny  til  Kina.  Ti 
Manchuriet  tilhører  stadig  den  kinesiske  Toldenhed,  og  Gods  som  er 
landet  toldfrit  i  Dalny,  har  saaledes  undgaaet  at  betale  den  kinesiske 
Toldskat,  den  skal  erlægge  i  Traktathavnene.  Det  er  herpaa,  Rusland 
støtter  sit  Haab  om  at  kunne  tilintetgøre  Shanghai.  Hvor  vidt  dette 
Haab  nogensinde  vil  kunne  gaa  i  Opfyldelse,  vil  vel  hovedsagelig 
komme  an  paa,  om  ikke  de  andre  evropæiske  Stormagter  saa  forlanger 
fri  Indførsel  for  deres  Besiddelser  paa  Kinakysten. 

Men  hvad  blev  der  saa  af  de  kinesiske  Toldindtægter,  pantsatte  til 
Evropa  for  Laan  ydede  det  ulykkelige  Kina  til  Dækning  af  Krigs- 
omkostningerne, hver  Gang  en  evropæisk  Stormagt  har  ønsket  et 
Stykke  af  Landet.  Saa  maa  Stormagterne  have  en  anden  Sikkerhed^ 
og  skulde  Kina  være  uvillig  til  at  give  denne,  maa  der  sendes  en  ny 
Ekspedition  dertil. 

Men  saa  kunde  det  være,  at  de  forregnede  sig.  Kineserne  har 
været  længe  om  at  lære,  at  de  tog  fejl,  naar  de  troede,  at  Ret  var 
Magt.  Men  de  har  lært  det.  De  har  lært,  at  hos  de  evropæiske 
Stormagter  i  det  mindste  sidder  Retten  i  Spydstagen,  de  har  lært,  at 
Stormagterne  med  Vold  og  Magt  vil  paatvinge  dem  den  evropæiske 
Civilisation.  Den  bekendte  kinesiske  Førsteminister  fra  60erne  Wen 
Hsiang  sagde  ofte  til  Gesandterne:  „I  er  alle  for  begærlige  efter  at 
vække  os  og  føre  os  ind  paa  ny  Veje,  og  I  vil  gøre  det;  men  I  vil 
alle  angre  det.  For  er  vi  først  vakte  og  sat  i  Gang,  skal  vi  gaa  langt 
og  hurtigt,  længere  end  I  tror,  langt  længere  end  I  ønsker." 

Og  de  er  vaagnede.  De  hader  „de  fremmede  Djævle"  med  et 
ægte  kinesisk  Had,  og  de  har  kaldt  deres  Stamfrænderjapaneserne  til 
Hjælp  for  at  lære,  hvorledes  de  skal  drive  dem  i  Søen.  „Den  øst- 
asiatiske Liga"  spreder  med  rivende  Hurtighed  sine  Masker  ud  over 
Kina  og  Japan,  og  fra  dens  Centralstyrelse  i  Peking  udgaar  glødende 
Opraab  igennem  dens  Blad.  Asien  for  Asiaterne  er  Omkvædet,  og 
naar  først  den  Sang  synges  af  500  Millioner  Struber,  maa  selv  Rus- 
land standse  sin  Sejersgang. 

Den  inderlige  Forbindelse  mellem  Kina  og  Japan  —  Avlen  af  fælles 

Had  —  giver  sig  daglig  ny  og  betydningsfuldere  Udslag.  Japaneseren 
har  ikke  alene  Religion  tilfælles  med  Kineseren,  men  ogsaa  fælles 
Skriftsprog  og  intellektuel  Udvikling.  Og  de  kinesiske  Klassikere  er  for 
Japaneseren,  hvad  de  romerske  og  græske  er  for  os.  Han  besidder 
derfor  ganske  anderledes  Betingelser  for  at  forstaa  Kinesernes  Karakter 
end  Evropæerne,  og  nu,  da  Japan  har  tillempet  den  evropæiske 
Civilisation  til  at  passe  for  det,  er  det  kun  naturligt,  at  det  ønsker  at 
lære  Kina,  hvorledes  det  skal  bære  sig  ad  for  at  genvinde  sin  Inte- 
gritet. 

Derfor  findes  der  nu  et  japanesisk  Universitet  i  Peking,  hvor  unge 
Kinesere  undervises  i  evropæisk-japaniseret  Kultur.  Derfor  er  Pekings 
Politi  omstøbt  i  japanesisk  Form,  og  den  kinesiske  Hær,  der  endnu 
under  Bokserurolighederne  delvist  kæmpede  med  Djævlemasker  og 
Kastespyd,  indøves  nu  af  japanesiske  Officerer  og  Underofficerer.  Og 
den  kinesiske  Smaabonde  bliver  til  den  fortræffeligste  Soldat,  naar 
blot  han  bliver  vel  ført.  Ti  det  fri  Liv  paa  hans  eget  lille  Sted  har 
hos  Kineseren  udviklet  alle  de  Egenskaber,  der  gjorde  Boerne  til  saa 
udmærkede  Soldater,  og  nu  er  Japaneseme  ved  at  lære  ham  at  bruge 
Repertergeværer  i  Stedet  for  Djævlemasker.  Og  der  er  30—40,  maaske 
50  Millioner  saadanne  Mænd  i  Kina. 

Medens  Japan  saaledes  er  i  Færd  med  at  smedde  den  vældige 
Hammer,  hvormed  det  haaber  at  hævde  Asien  for  den  gule  Race,  saa 
forsømmer  det  ingenlunde  at  drage  fuld  Nytte  af  den  saaledes  opstaaede 
entente  cordiale.  Dets  Handel  paa  Kina  er  vokset  uhyre  i  de  sidste 
3  Aar,  og  overalt  ses  Japans  Bomuldstøj,  01,  Sodavand,  Cigaretter, 
Kognak,  Bicykler  osv.,  medens  japanesiske  Banker  aabner  Filialer  i 
alle  større  Byer. 

Med  mindre  den  russisk-japanesiske  Krig,  som  nu  er  brudt  løs, 
skulde  afbryde  Japanesernes  fredelige  Værk  i  Kina,  er  det  mere  end 
sandsynligt,  at  Stormagterne  vil  finde,  naar  dette  Værk  er  endt,  at  Kina 
er  gaaet  længere,  end  de  troede,  langt  længere  end  de  ønskede. 


En  ny  Ægteskabslov. 


Af  Ellen  Key. 

(Sluttet.) 


IV. 

Hvis  Hustruen  mangler  alle  Midler  til  at  bestride  sine  egne  Udgifter 
og  sin  Halvdel  af  de  fælles  Børns  Underhold,  er  det  Mandens  Pligt  at 
give  hende  en  Arbejdsløn  for  hendes  Styrelse  af  Huset,  som  svarer  til 
den  Sum,  en  fremmed,  der  udførte  det  samme  Arbejde,  vilde  koste  i  Løn. 
Hvis  Hustruen    derimod    modtager  det   ovennævnte  Bidrag   fra   Samfundet 


En  ny  Ægteskabslov  667 

til  Børnenes  Opdragelse,  eller  hvis  hun  har  Formue  eller  et  Erhvervs- 
arbejde, da  bortfalder  denne  Mandens  Forpligtelse,  saa  vel  som  naar  Ægte- 
fællerne ikke  har  stiftet  noget  fælles  Hjem.  Dette  udelukker  jo  imidlertid 
ikke,  at  Manden  frivillig   letter  Hustruens  Stilling. 

Bor  Ægtefællerne  ikke  sammen,  da  skal  Børnene  være  hos  Moderen, 
saafremt  Ægtefællerne  ikke  er  blevne  enige  om  en  anden  Ordning. 

Det  er  da  kun  med  sin  Halvdel  af  Børnenes  Underhold,  Manden  er 
pligtig  at  bidrage  til  Hustruens  Husholdning. 

Indtil  Samfundet  —  paa  en  fuldt  værdig  og  betryggende  Maade  paa- 
tager sig  alle  sine  Medlemmers  Underhold,  naar  de  er  syge  eller  gamle, 
maa  Hustruen  i  Tilfælde  af  Skilsmisse  beskyttes  ved,  at  Domstolene,  hvis 
Ægtefællerne  ikke  i  Mindelighed  har  ordnet  Sagen,  skal 
fastsætte  et  efter  Mandens  Indkomster  afpasset  Underhold  for  hende,  og 
dette  hvad  enten  hun  eller  han  har  begæret  Skilsmissen.  Denne  For- 
pligtelse indtræder  dog  kun  i  et  eller  flere  af  følgende  Tilfælde: 
at  Hustruen  ikke  har  Formue  eller  tilstrækkelig  Arbejdsfortjeneste; 
at  hun   under  Ægteskabet   ved  Mandens  Skyld   eller  ved  Moderskabet  har 

paadraget  sig  Sygdom; 
at  hun  under  Ægteskabet    for  at  passe  Børn  og  Hjem,  enten   har  forladt 

eller  kun  delvis  har  kunnet  passe  det  Arbejde,  hvormed  hun  før  Ægte- 
skabet har  forsørget  sig. 

Dette  Underhold  nyder  hun  —  hvis  hun  er  barnløs  —  til  hendes 
Helbred  og  Arbejdsdygtighed  genvindes,  eller  hendes  Formuesforhold  æn- 
dres, eller  hun  indgaar  nyt  Ægteskab.  Har  Ægtefællerne  derimod  Børn, 
som  Hustruen  stadig  passer,  vedbliver  Manden  —  under  en  eller  flere  af 
de  nævnte  tre  Forudsætninger  —  at  yde  Underholdet,  indtil  det  yngste 
Barn  er  fyldt  18  Aar,  medens  Faderen  desuden  betaler  sin  af  Domstolen 
fastsatte  Halvdel  af  hvert  Barns  Underhold  indtil  samme  Alder. 

Naar  en  af  dem  har  meddelt  den  anden  sin  Beslutning  om  at  ville 
skilles,  skal  hver  af  dem  raadspørge  to  Personer  indenfor  deres  nærmeste 
Venne-  og  Familiekreds.  Dette  af  fire  Personer  bestaaende  Skilsmisse- 
raad  kan  vælges  saavel  blandt  Kvinder  som  Mænd,  ugifte  som  gifte.  Men 
der  maa  indenfor  det  findes  saavel  to  gifte  som  to  Medlemmer  af  den 
nærmeste  Slægt,  enten  nogle  af  Forældrene  —  eller  de  andre  nærmest 
beslægtede  i  samme  Led  —  eller  Parternes  Søskende. 

Naar  hver  af  Ægtefællerne  har  valgt  sine  Raadgivere,  bliver  disse  sam- 
tidig underrettede  om  Forholdene,  og  der  indgaas  en  Overenskomst  om 
den  Form,  under  hvilken  Raadslagningen  kan  finde  Sted.  Dette  Skils- 
misseraad  har  som  sin  første  Opgave,  hvad  enten  begge  eller  en  af  Par- 
terne ønsker  Skilsmisse,  at  søge  at  hindre  en  forhastet  Løsning  af  Kon- 
flikter, som  —  naar  de  bliver  set  med  andre  Øjne  end  Parternes  egne  — 
maaske  ogsaa  for  dem  selv  vil  vise  sig  lette  at  komme  over.  Medens  paa  den 
ene  Side  Venner  maa  antages  at  have  den  dybeste  Forstaaelse  af  hinandens 
Sjæleliv  og  derfor  bedst  kan  veje  de  forskellige  Grunde  for  Skilsmissen, 
bliver  det  derimod  Slægtningene,  som  af  flere  Grunde,  —  bl.  a.  den,  at  en 
Skilsmisse  ofte  kræver  Ofre  fra  deres  Side  i  en  eller  anden  Retning  —  i 
Reglen  ønsker  at  hindre  den. 

Et  saadant  Skilsmisseraad  gør  blot  til  Regel,  hvad  der  i  de  fleste  Til- 
fælde allerede  nu  er  Skik:  at  Ægtefællerne  hver  for  sig  hos  deres  nær- 
meste søger  Raad  før  et  saa  alvorligt  Skridt.  Men  i  Stedet  for  de  Ad- 
varsler, som  nu  bruges,  og  den  ublufærdige  Fremdragen  af  Parternes 
Stridigheder  for  ubekendte  Personer,  kan  Ægtefællerne  saaledes  i  Samtaler 

hver  for  sig  med  saa  stor  Aabenhed,  som  hver  finder  for  godt^ 
fremføre  deres  Klager  for  Personer,  som  maaske  allerede  gennem  egen 
Iagttagelse  har  faaet  et  Indblik  deri.  Først  naar  hver  Parts  to  Raadgivere 
hver  for  sig  og  samlede  forgæves  har  bestræbt  sig  for  at  omstemme  den 
ene  eller  begge  Ægtefællerne,  skal  uden  videre  Motivering  Anmeldelse  af 
Skilsmisse  finde  Sted  hos  Kommunens  Ægteskabsforstander.  Denne  An- 
meldelse skal  først  ske  et  halvt  Aar  efter  at  Spørgsmaalet  først  bragtes 
paa  Bane  i  Skilsmisseraadet.  Hverken  dette  eller  nogen  af  Parterne  maa 
kuntie  forhale  Underhandlingerne  længere  end  et  Aar. 

Ved  Anmeldelsen  maa  Skilsmisseraadet  mundtlig  eller  skriftlig  bevidne : 
at  Ægteskabet  har  varet  mindst  et  Aar,  uden  hvilket  Skilsmissen  ikke 
kan  bevilliges,  at  ingen  af  Skilsmisseraadet  er  Aarsag  i  Skilsmissen,  at 
Skilsmisseraadet  blev  spurgt  mindst  et  halvt  Aar  før  Anmeldelsen  og  at 
den  ene  Part  samtidig  dermed  er  blevet  underrettet  om  den  andens 
Ønske  om  at  opløse  Ægteskabet.  Disse  Vidnesbyrd  indføres  i  Skilsmisse- 
protokollen. Hvis  den  anden  Part  har  vægret  sig  ved  mundtlig  eller 
skriftlig  at  underhandle  med  Raadgiveme,  eller  overfor  Øvrigheden  at 
give  sit  Samtykke  til  Skilsmissen,  kan  han  dog  ikke  hindre  den,  saafremt 
den  anden  Part  med  begge  sine  Raadgivere  bevidner:  at  den  modstræ- 
bende Part  mindst  et  halvt  Aar  før  Anmeldelsen,  mundtlig  eller  skriftlig 
er  bleven  underrettet  om  den  andens  Ønsker  og  om  Grunden  dertil.  Naar 
Begæringen  om  Skilsmisse  saaledes  lovligt  er  tilkendegivet,  flytter  Ægte- 
fællerne fra  hinanden,  hvis  de  har  boet  sammen.  Findes  der  ingen  Børn, 
og  har  der  ikke  ved  Ægtepagt  været  fastsat  Formuefællesskab,  erklæres 
Ægteskabet  af  Kommunens  Ægteskabsforstander  uden  videre  for  opløst  et 
Aar  efter  nævnte  Anmeldelse,  saafremt  ikke  begge  Ægtefolkene  i  Aarets 
Løb  har  taget  deres  Begæring  om  Skilsmisse  tilbage,  og  saafremt  de  i  dette 
Aar  har  levet  fuldstændig  adskilte.  Thi  kun  gennem  længere  Tids 
Adskillelse  fra  hinanden  kan  de  faa  Lejlighed  til  at  erfare,  hvad  der  var 
af  væsentlig  og  hvad  af  uvæsentlig  Betydning  i  deres  Uenighed. 

Hvis  en  af  Ægtefællerne  er  fraværende  eller  er  bleven  sindssyg,  kan 
Ægteskabet  først  opløses  tre  Aar  efter  den  andens  Anmeldelse,  og  naar 
det  har  vist  sig,  at  den  førstnævnte  Part  trods  lovlig  Efterlysning,  i  Mellem- 
tiden ikke  har  ladet  høre  fra  sig  eller  ikke  har  faaet  sin  Forstand  igen. 

I  alle  disse  Tilfælde  indføres  Skilsmissen  i  Skilsmisseprotokollen. 

I  de  Tilfælde,  hvor  Loven  allerede  nti  indrømmer  Skilsmisse  uden 
begge  Parters  Samtykke  —  saasom  ved  Ægteskabsbrud,  vanærende 
Straf,  med  mere  —  kan  denne  Skilsmisseordning  forkortes  saaledes:  at 
den  Part,  der  fordrer  Skilsmisse  —  uden  Hensyn  til  Ægteskabets  Længde 
eller  til  et  Skilsmisseraad  —  for  en  Domstol  anmelder  og  beviser  sin 
Ret  til  Skilsmisse,  som  da  fuldbyrdes  et  Aar  efter  Dommens  Forkyndelse, 
for  saa  vidt  Ægtefællerne  i  denne  Tid  har  levet  adskilte. 

Findes  der  Børn,  gaar  man  i  begge  Tilfælde  saaledes  frem:  Samtidig 
med  Anmeldelsen  om  Skilsmisse  —  hos  Ægteskabsforstanderen  eller  for 
Domstolen  —  meddeles,  at  et  Barneplejenævn  er  sammentraadt,  sammensat 
som  allerede  anført  ved  Stridigheder  om  Børnene  under  Ægteskabet,  men 
i  dette  Tilfælde  uden  Dommeren  som  den  Syvende.  Saavidt  mulig  bør  et 
eller  flere  Medlemmer  af  de  stridende  Parters  Skilsmisseraad  gaa  ind  i 
dette  Nævn,  da  de  allerede  har  det  nøjeste  Kendskab  til  Parternes  ind- 
byrdes Forhold.  Til  dette  Nævn  meddeler  Forældrene  mundtlig  eller 
skriftlig,  om  de  i  Mindelighed  er  blevne  enige  om  Barnets  Opholdssted  i 
Skilsmisseaaret.   Godkender  Nævnet  denne  Ordning,  forandres  den  ikke. 

Er  Ægtefællerne  derimod  ikke  blevne  enige  eller  godkender  Nævnet  ikke 
Ordningen,  indankes  Sagen  for  Domstolen.  Dommeren  og  Nævnet  afgør 
da  tilsammen  Sagen  efter  den  Grundsætning,  at  hvis  der  ikke  findes  vig- 
tige Grunde  dertil,  maa  Børnene  ikke  skilles  fra  hverandre  eller 
fra  Moderen. 

Fuldbyrdes  Skilsmissen  efter  Skilsmisseaarets  Slutning,  træder  Næv- 
ningerne sammen  paany  —  først  uden  Dommeren  —  for  at  prøve  den  Be- 
slutning, som  Ægtefællerne  er  blevne  enige  om  eller  for  at  henvise 
Spørgsmaalet  til  Dommeren  i  Tilfælde  af,  at  de  ikke  ei*  blevne  enige  eller 
at  Nævningerne  har  forkastet  Ægtefællernes  Beslutning. 

Hver  af  Parterne  har  da  Ret  til,  saavel  hver  for  sig  som  sammen, 
mundtligt  eller  skriftligt  at  føre  sin  Sag,  og  til  ligesom  Dommeren  og 
Nævnet  at  indkalde  de  nødvendige  Vidner.  De  faar  fri  Retshjælp,  men 
saafremt  der  ikke  findes  gyldige  Hindringer,  kan  de  ikke  fremsætte  deres 
Grunde  gennem  Repræsentanter. 

Den  Part,  som  Nævnet  og  Dommeren  paa  Grund  af  slette  Sæder  eller 
slet  Karakter  finder  uværdig  til  eller  ude  af  Stand  til  at  opdrage  Børn, 
mister  Retten  til  dem.  Er  det  Faderen,  indsættes  en  mandlig,  er  det 
Moderen  en  kvindelig  Formynder  for  sammen  med  Moder  eller  Fader  at 
tilse  Børnenes  Opdragelse.  Dømmes  begge  uværdige,  indsættes  i  dette 
Tilfælde  —  ligesom  naar  to  ikke  skilte  Ægtefæller  befindes  at  være  uvær- 
dige eller  uduelige  til  at  opdrage  Børnene  —  saavel  en  kvindelig  som  en 
mandlig  Formynder  til  at  udøve  Forældremyndigheden  og  af  Forældrene 
eller  af  Samfundet  at  modtage  Barnets  Underhold  til  18  Aars  Alderen. 
Thi  det  er  under  alle  Forhold  af  Betydning,  at  Børnene  kommer  baade 
under  mandlig  og  kvindelig  Indflydelse. 

I  de  Tilfælde,  hvor  begge  Forældrene  findes  at  være  lige  værdige  og 
skikkede  til  at  opdrage  Børn,  forbliver  disse  hos  Moderen  indtil  15  Aars 
Alderen,  hvor  de  selv  kan  vælge  mellem  Forældrene.  Det  er  nemlig  en 
forkert  Anskuelse,  at  Drengen  altid  trænger  mest  til  Faderen,  Pigen  mest 
til  Moderen. 

Ofte  har  Sønnen  mest  af  Moderens  Natur,  Datteren  af  Faderens,  og 
Forstaaelsen  er  derfor  i  mange  Tilfælde  større  mellem  Moder  og  Søn 
end  mellem  Fader  og  Søn,  større  mellem  Fader  og  Datter  end  mellem 
Moder  og  Datter.  Men  som  Regel  trænger  alle  Børnene  i  Barndommen 
mest  til  Moderen.  Og  naar  Børnene  ved  Indtrædelsen  i  Ungdommen  kan 
vælge,  bliver  Moderens  Forret  i  Tilfælde  af,  at  begge  er  lige  værdige, 
ikke  blot  den  retfærdigste  Ordning,  men  ogsaa  den  heldigste  for  Børnene. 
Hvis  derimod  en  af  Parterne  erklæres  for  at  være  ubetinget  mest  værdig 
og  skikket  til  at  opfostre  Børnene,  da  faar  denne  dem,  hvadenten  det  er 
Faderen  eller  Moderen. 

Den  som  erklæres  for  uværdig  eller  uskikket  til  at  opdrage  Børnene, 
mister  ogsaa  Retten  til   at  have  dem  hos  sig  en  Del  af  Aaret. 

Naar  en  af  dem  kun  erklæres  for  mindre  værdig,  eller  begge  erklæres 
lige  værdige  og  skikkede,  har  den,  som  ikke  faar  Børnene,  Ret  til,  om 
han  ønsker   det,    at  have  Børnene  hos  sig  mindst  en  Niendedel  af  Aaret. 

Den  afgørende  Myndighed  tilkommer  den  Part,  som  har  faaet  Børnene 
tilkendt.  Men  denne  Part  er  forpligtet  til  mindst  en  Gang  om  Aaret 
at  raadføre  sig  med  den  anden  om  Børnene,  mundtlig  eller  skriftlig. 
Thi  at  den  ene  i  det  store  og  hele  er  mere  skikket  som  Opdrager,  ude- 
lukker ikke,  at  den  anden  kan  have  vigtige  Synspunkter  at  fremføre 
og   —   just   derved  at    Samværet   ikke    er    dagligt   —    kan    faa    Øjet    op 

for  Ting,  som  den  anden  maaske  overser.  Hvis  den  af  Parterne,  som 
opdrager  Børnene,  ikke  godvilligt  opfylder  denne  Forpligtelse  til  at  raad- 
føre  sig  med  den  anden,  eller  hvis  den  anden  har  opdaget  væsentlige  Farer 
for  Børnene,  som  tiltrods  for  hans  Advarsler  ikke  afhjælpes,  da  kan  han 
indstævne  den  anden  Part  for  et  lignende  Nævn  som  det  allerede  om* 
talte.  Nævnet  afgør  Striden  og  kan  tage  Børnene  fra  den,  som  over- 
traadte  Bestemmelserne.  Hvis  den  Part,  som  har  faaet  Børnene  tilkendt, 
indgaar  nyt  Ægteskab,  beholder  han  dem  dog,  hvis  han  ubetinget  erklæres 
mest  værdig  og  skikket  dertil,  eller  i  alt  Fald  hvis  den  anden  erklæres 
for  ganske  uværdig  og  uskikket. 

Staar  derimod  Sagen  saaledes,  at  begge  er  erklærede  forlige  værdige, 
og  Børnene  derfor  er  tilfaldet  Moderen,  gaar  de  ved  hendes  nye  Ægteskab 
tilbage  til  Faderen,  hvis  han  fordrer  dem  tilbage  og  selv  ikke  indgaar  nyt 
Ægteskab.  Men  gør  han  dette,  kan  Moderen,  selv  om  hun  er  gift  igen, 
fordre  dem  tilbage.  Hvad  angaar  Bedømmelsen  af  hver  af  Ægtefællernes 
Sæder  og  Karakter,  fastslaar  Loven  kun:  at  hverken  religiøse  eller  andre 
Anskuelser  maa  veje  for  eller  imod,  kun  Personlighedens  eller  Handlingens 
Art.  Saavel  vedrørende  de  første  som  de  sidste  bør  Nævn  og  Dommere 
i  hvert  enkelt  Tilfælde,  ubundne  af  alle  nugældende  Bestemmelser,  kunne 
dømme  udelukkende  efter  de  særegne  Omstændigheder,  de  Beviser,  som 
er  ført,  —  hvorved  begge  Parternes  personlige  Optræden  under  Forhand- 
lingerne bliver  et  vægtigt  Moment  — ,  Børnenes  Ønsker,  hvis  de  er  gamle 
nok  til  at  kunne  udtale  saadanne  og  deres  egen  Samvittighed. 

Hvorvel  alle  Bestemmelser  om  Ægteskabsbrud  —  undtagen  den 
allerede  nævnte,  at  det  er  tilstrækkelig  Grund  til  Skilsmisse  mod  den  ene 
Parts  Vilje  —  forsvinder  fra  Loven,  bør  Nævnet  naturligvis,  hvis  Ægte- 
skabsbrud er  Grunden,  tage  Hensyn  dertil  i  sin  Afgørelse  om  Børnene. 

Men  det  er  aldeles  ikke  afgjort,  at  en  Mand  eller  Kvinde,  som  har 
begaaet  Ægteskabsbrud,  derfor  er  en  daarlig  Fader  eller  Moder;  ja  da 
denne  Fader  eller  Moder  kan  være  en  meget  bedre  og  ømmere  Opdrager 
end  den  af  Parterne,  der  ikke  har  været  utro,  saa  bør  Ægteskabsbrudet 
ikke  paa  Forhaand  have  nogen  Betydning  for  Afgørelsen  med  Hensyn 
til  Børnene. 

Naar  Særeje  paabydes  af  Loven,  faar  Skilsmissen  ingen  Indflydelse 
paa  de.  ejendomsretlige  Forhold  udover  det  allerede  nævnte  —  i  Spørgs- 
maal  om  Bopæl  og  Husholdningsbidrag  —  samt  derved,  at  Ægtefællernes 
indbyrdes  Arveret  ophører. 

Er  der  Ægtepagt,  bliver  Ordningen  Domstolens  Sag.  At  Børn  af 
forskellige  Ægteskaber  kun  arver  deres  egen  Fader  eller  Moder  er  natur- 
ligt efter  det  nye  ligesaavel  som  efter  det  allerede  gældende  Retsbegreb. 
Ved  en  af  Ægtefællernes  Død  vælger  den  længstlevende,  hvis  det  er 
Faderen,  en  kvindelig,  hvis  det  er  Moderen,  en  mandlig  Formynder,  som 
skal  være  med  til  at  dele  Ansvaret  ved  Forvaltningen  af  Børnenes  Arv 
og  give  Raad  ved  deres  Opdragelse.  Er  begge  Forældrene  døde,  beskikker 
Retten  ligeledes  en  mandlig  og  en  kvindelig  Formynder.  Over  Børn,  fødte 
udenfor  Ægteskabet,  beholder  Moderen  alle  Rettigheder,  men  hvis  Fader- 
skabet er  indrømmet  og  bevist,  og  Faderen  ikke  frivillig  giver  sin  Halvdel 
til  Barnets  Underhold,  kan  han  sagsøges  for  Domstolen  og  efter  dens 
Dom  kan  Bidraget  kræves  af  ham,  indtil  Barnet  er  18  Aar.  Barnet  har 
Ret  til  samme  Arv  efter  Fader  og  Moder  som  Børn,  der  er  fødte  indenfor 
en  af  Parternes  Ægteskab  og  —  ved  sin  Indførelse  i  Fødselsprotokollen  — 
samme  Ret  til  en  af  Parternes  eller  begges  Navn. 

At  la  recherche  de  la  paternité  kan  forlede  Kvinder  til  falskelig: 
at  udlægge  en  Mand  som  Barnefader  —  lige  saa  vel  som  Mænd  til 
falskelig  at  frasværge  sig  Faderskabet,  er  ingen  Grund  til,  at  Loven  ikke 
klart  skal  hævde  Faderpligten.  Kun  derved  kan  den  opdrage  Samvittig- 
hederne. 

Hvis  en  Mand  har  lokket  en  umyndig  Kvinde  til  Samlevned,  og  hun  ved 
Mandens  Skyld  eller  ved  Moderskabet  bevisligt  har  mistet  sit  Helbred  eller 
sin  Arbejdsfortjeneste,  og  ved  Forholdets  Ophør  er  uden  Midler,  kan 
hun  sagsøge  Manden  ved  Domstolen,  hvis  han  nægter  godvillig  at  give 
hende  et  betryggende  Underhold.  Og  han  kan  ikke  alene  dømmes  til  at 
underholde  hende  for  en  vis  Tid,  men  —  under  vanskelige  Forhold  —  for 
bestandig.  Er  en  Kvinde,  hvad  enten  hun  er  umyndig  eller  myndig,  af 
Manden  bevisligt  og  med  hans  Vidende  smittet  af  Sygdom,  dømmes  han 
desuden  til  mindst  6  Maaneders  Fængselsstraf,  som  ikke  kan  afsones  med 
Bøder.     Samme  Dom  rammer  i  tilsvarende  Tilfælde  en  Kvinde. 

Hverken  denne  eller  nogen  anden  Lov  vil  kunne  beskytte  Børnene 
mod  Mødre,  som  før  Fødselen  bedrager  dem  for  Retten  til  en  Fader, 
Mødre,  som  samvittighedsløst  klynger  sig  til  samvittighedsløse  Mænd,  der 
siden  sværger  sig  fri  fra  deres  Faderpligt,  ja  maaske  har  Grund  dertil,, 
da  der  kan  opgives  flere  Fædre  til  samme  Barn.  Men  det  er  af  den 
dybeste  moralske  Betydning,  at  Loven  i  det  mindste  stiller  sig  paa 
de  svageres  —  det  vil  sige  Biørnenes  og  i  de  fleste  Tilfælde  Mødrenes 
Side  i  Stedet  for  som  nu  at  støtte  den  Part,  som  har  størst  Mulighed  for 
at  unddrage  sig  sit  Ansvar! 

Selv  det  paatvungne  Ansvar  bliver  virksomt,  om  ikke  for  Individerne 
selv,  saa  for  Dannelsen  af  en  Samfundsmening,  som  med  dyb  og  berettiget 
Foragt  rammer  den  samvittighedsløse  Fader  —  i  Stedet  for  som  nu  med 
Foragt  at  ramme  ethvert  Moderskab  uden  Ægteskab,  hvor  pligtopfyldende 
og  ansvarstynget  det  end  maatte  være !  Ved  Ophævelsen  af  alle  nuværende 
Indskrænkninger  i  dette  Tilfælde,  bør  en  ny  Lov  give  myndige  Sam- 
fundsmedlemmer fuld  Frihed  til  —  under  eget  Ansvar  og  egen  Risiko  — 
at  ordne  deres  Kærlighedsforhold  med  eller  uden  Ægteskab.  Intet  af  de 
to  Køn  bør  have  Mulighed  for  at  gøre  nogen  Fordring  gældende  paa  Grund 
af  tidligere  Forbindelse  uden  i  Tilfælde  af  et  ikke  lovligt  opløst  Ægteskab. 
Bigami,  ligesom  Kønsforhold  i  forbudne  Slægtskabsgrader,  eller  Sygdom, 
der  af  Loven  fastslaas  som  Hindring  for  Ægteskabet,  eller  Forhold  til 
Personer  under  18  Aar,  betragtes  af  Loven  som  strafbare  Forbrydelser. 
Dette  bliver  ogsaa  Tilfældet  med  Voldtægt,  homosexuelle  og  andre  per- 
verse Handlinger.  Men  Dommen  bestemmes  i  disse,  som  i  nysnævnte 
Tilfælde  af  Dommeren  i  Fællesskab  med  et  Nævn,  hvori  kun  Læger  og. 
Krim  in  al  psykologer  sidder.  Dette  Nævn  bør  i  hvert  Tilfælde  afgøre 
Graden  af  Ansvarlighed  og  dermed  om  den  anklagede  skal  behandles  som 
syg  eller  som  Forbryder.  Anses  han  for  uhelbredelig  og  desuden  for 
farlig  for  den  almindelige  Sikkerhed,  skal  han  for  Livstid  afspærres  fra 
Samfundet. 


Det  er  ikke  sandsynligt,  at  det  bliver  ad  Lovreformens  Vej,  at  Ægte- 
skabet vil  blive  omdannet  i  den  her  angivne  Retning,  snarere  vil  det  ske 
ad  den  mere  praktiske:  Handlingens  Vej.  Dette  sker,  naar  der  bliver  Mænd 
og  Kvinder,  der  ikke  vil  underkaste  sig  de  uværdige  Ægteskabsformer,  som 
Loven  nu  fastsætter.   Saadanne  Mænd  og  Kvinder  burde  indgaa  Samvittig- 

hedsægteskaber.  Det  var  ved  en  saadan  Fremgangsmaade,  at  Dissenterne 
for  en  Menneskealder  siden  fremtvang  den  borgerlige  Vielse,  som  senere  de, 
der  var  forblevne  indenfor  Statskirken,  men  som  ikke  har  ladet  sig  konfirmere, 
ogsaa  har  benyttet  sig  af.  Men  den  borgerlige  Vielse  stiller  de  saaledes 
viede  i  alle  Henseender  under  samme  Ægteskabslov  som  de  andre. 
Og  det  bliver  saaledes  kun  gennem  fri  Forbindelser,  at  Lovens  nugæl- 
dende fornedrende  Bestemmelser  kan  undgaas.  De,  som  mener,  at  For- 
ældre ikke  har  Ret  til  at  udsætte  deres  fremtidige  Børn  for  de  Ulemper, 
en  saadan  Undtagelsesstilling  kunde  medføre,  turde  dels  i  høj  Grad  over- 
vurdere disse  i  Reglen  ufarlige  Ulemper,  dels  glemme,  at  Forældre  kan 
have  større  Pligter  end  dem  mod  Børnene.  Naar  det  gælder  Forsvaret  af 
Fædrelandet,  finder  alle  det  naturligt,  at  Forældre  f.  Eks.  i  en  belejret  By 
—  lader  Børnene  lide  og  gaa  under  med  sig;  ja,  det  vilde  kaldes  For- 
ræderi, i  Fald  de  for  Børnenes  Skyld  opgav  Staden.  Men  der  findes  en 
anden  omend  forsømt  Form  for  Fædrelandets  Forsvar,  den  at  værne  det 
mod  den  Skam  at  have  Love,  som  krænker  Retfærdighedens  og  Frihedens 
Krav. 

En  saadan  Lov  er,  efter  den  nye  Tids  Tankegang,  Ægteskabsloven  i 
vort  som  i  de  andre  europæiske  Lande. 

Det  var  ved  at  nægte  at  betale  ulovlige  Skatter,  at  Englænderne  og 
Amerikanerne  begyndte  de  Rejsninger,  som  har  skabt  og  betrygget  deres 
fri  Statsforfatning.  Der  findes  ligeledes  eti  ideel  Skattenægtelse  og  Menne- 
sker maa  ophøre  at  yde  deres  Bidrag  til  Lovlydighed  overfor  Former,  som 
krænker  de  Grundsætninger,  paa  hvilke  det  moderne  Samfund  iøvrigt 
hviler. 

I  dette  som  i  andre  Tilfælde  bliver  intet  anderledes,  førend  Menne- 
skene begynder  at  blues  ved  deres  Offergave  paa  de  Guders  Alter,  som 
de  ikke  dyrker.  Før  Samfundsmedlemmerne  viser  en  alvorlig  Modstand, 
kan  de  ikke  forlange,  at  Samfundet  skal  lytte  til  deres  nye  Krav.  Man 
overbeviser  ikke  Lovgiverne  om  Værdien  af  Værdier,  for  hvilke  man  ikke 
selv  vil  lide  noget! 

Forældre  kan  ikke  give  deres  Børn  en  bedre  Arv  end  Bevidstheden 
om,  at  de  har  ofret  noget  for  deres  Samvittighed.  De  Mennesker,  som 
beslutter  sig  til  saadanne  Ofre,  er  stedse  de,  hvis  Ære  og  Samvittighed 
er  mere  ømfindtlig  end  andres.  Man  behøver  saaledes  ikke  at  frygte,  at 
Samvittighedsægteskaberne  skulde  medføre  Tøjlesløshed.  Men  de  vil  ind- 
give Samfundsbevarerne  Frygten  for  Tøjlesløshed  —  og  saaledes  fremtvinge 
en  ny  Lov! 

Sikkert  vil  ond  Vilje  i  Begyndelsen  sammenblande  Ægteskabsprotestan- 
teme,  som  „krænker  Lov  og  Skik"  for  at  skabe  en  højere  Lov  og  Skik, 
med  de  letsindige,  som  leger  med  Loven.  Men  i  Længden  er  denne 
Uvilje  altid  uskadelig.  Thi  om  noget  Træk  i  Menneskenaturen  er  alminde- 
ligt, saa  er  det  dens  Evne  til,  før  eller  senere,  at  overbevises  af  Over- 
bevisning! 


Ved  et  Tilbageblik  paa  det  foregaaende  turde  det  klart  fremgaa:  at  det 
ikke  her  har  været  Hensigten  at  fastslaa  en  enkelt  Form  for  Kønslivet 
som  den  eneste  moralske.  Men  da  kun  den  Fasthed,  som  Loven  ejer,  paa 
en  indgribende  Maade  kan  omskabe  Flertallets  Følelser  og  Sæder,  behøves 
indtil  videre  en  ny  Lov  for  at  støtte  Væksten  af  de  højere  Følelser,  som 
tilsidst    vil    gøre    enhver  Ægteskabslov    overflødig.     I    Omtalen    af    Køns- 

moralens  Udvikling  er  det  blevet  betonet,  at  den  kirkelige  og  lovlige  Fast- 
sættelse af  Engifte  som  den  eneste  ideale  Form  for  Kønsmoral  har 
faaet  den  Følge:  at  man  uden  videre  har  antaget,  at  Udviklingens  Krav 
er  fuldstændig  overensstemmende  med  bestaaende  Lov  og  Skik,  at  man 
derfor  nu,  da  man  har  savnet  en  anerkendt  Ret  til  at  gøre  forskelligartede  Er- 
faringer, staar  næsten  lige  saa  uvidende  om  hvilken  Form  for  Køns- 
moralen, der  er  gunstigst  for  Slægtens  Udvikling,  som  for  Tusind  Aar 
siden,  og  at  derfor  Slægtens  Livskrav  lige  saa  vel  som  Individernes  Lykke- 
krav taler  for  en  udvidet  Ret  til  at  gøre  saadanne  Erfaringer. 

Ingen  ved,  om  man  ikke  ved  Enden  af  de  nye  Veje  atter  vil  staa 
overfor  Sfinxens  Gaade:  den,  hvordan  Forældre  skal  undgaa  at  ofres  for 
Børnene  eller  disse  for  Forældrene?  Det  eneste  sikre  er,  at  paa  den  Vej, 
man  hidtil  har  vandret,  førtes  man  netop  frem  til  Sfinxen.  Og  alle  de 
mange,  der  har  ligget  sønderknuste  ved  dens  Fødder,  er  Beviser  for,  at 
ad  denne  Vej  naar  Menneskeheden  ikke  Gaadens  Løsning!  Det  Synspunkt, 
der  her  overalt  har  været  det  ledende,  er,  at  i  det  Omfang,  hvori  Livet 
selv  bliver  Livets  Mening,  bliver  ogsaa  Menneskene  i  alle  deres  For- 
nemmelser og  Handlinger  mere  bevidst  bestemte  af  Hensyn  til  Slægten. 
Det  er  saaledes  kun  et  Tidsspørgsmaal ,  naar  Samfundets  Agtelse  for  en 
Kønsforbindelse  ikke  skal  bero  paa  Formen  for  det  Samliv,  som  gør  et 
Par  Mennesker  til  Forældre,  men  kun  paa  Værdien  af  de  Børn,  de  skaber 
som  nye  Led  i  Slægtens  Kæde.  Mænd  og  Kvinder  vil  da  komme  til  at 
hellige  deres  aandelige  og  legemlige  Fuldkommengørelse  til  at  løse  Slægts- 
opgaverne  samme  religiøse  Alvor,  som  de  kristne  helliger  deres  Sjæles 
Salighed.  I  Stedet  for  guddommelige  Regler  om  Kønsforholdets  Sædelighed 
bliver  Viljen  til  og  *  Ansvaret  for  Slægtens  Forbedring  Sædernes  Støtte. 
Men  Forældrenes  Vished  om,  at  Meningen  med  Livet  netop  ogsaa  er 
deres  eget  Liv;  at  de  saaledes  ikke  blot  er  til  for  deres  Børns  Skyld, 
turde  befri  dem  fra  andre  af  de  Samvittighedspligter,  som  nu  binder  dem 
i  Spørgsmaalet  om  Børnene;  fremfor  alt  vil  denne  Bevidsthed  befri  dem 
fra  Pligten  til  at  bevare  en  Forbindelse,  i  hvilken  de  selv  gaar  til 
Grunde.  Hjemmet  vilde  mere  end  nu  blive  ensbetydende  med  Moderen, 
hvilket,  langt  fra  at  udelukke  Faderen,  indeholder  Spiren  til  en  ny  og 
højere  „Familieret".  Og  naar  hvert  Liv  anses  som  sit  eget  Formaal 
ud  fra  det  Synspunkt,  at  det  aldrig  kan  leves  igen;  at  det  derfor  maa 
leves  saa  fuldt  og  stort  som  muligt;  naar  hver  Personlighed  skattes  som 
en  Livsværdi,  der  aldrig  før  har  været  og  aldrig  kommer  igen,  da  bliver 
ogsaa  et  Menneskes  Kærligheds  Lykke  eller  Ulykke  ikke  blot  af  større 
Betydning  for  det  selv.  Nej,  den  bliver  det  ogsaa  for  det  hele,  gennem  det 
Liv  og  de  Arbejdsværdier,  dets  Lykke  kan  give  Slægten  eller  dets  Ulykke 
kan  berøve  den. 

For  sig  selv,  som  for  andre,  kommer  Individerne  da  til  at  prøve 
Retten  til  at  frasige  sig  Lykken  lige  saa  samvittighedsfuldt,  som  man  nu 
bøjer  sig  for  Pligten  til  at  bære  Ulykken.  Betydningen  for  Barnet  af 
Forældrenes  Samliv  bliver  derved  forrykket,  thi  Betydningen  kommer 
til  at  ligge  i  dets  Art,  saasnart  man  har  indset,  at  den  nye  Slægt  vinder 
mest  ved,  at  Kærlighed  altid  og  overalt  opstilles  som  Vilkaar  for  Samlivets 
højeste  Værdi. 

Dette  er  det  løfterige,  som  den  nye  Vej  lover.  Men  Flertallet  ser  ikke 
Løfterne  for  de  mulige  nye  Farer.  Det  er  denne  Frygt,  som  stedse  lam- 
slaar  Modet  til  at  vove  det  uprøvede,  for  at  vinde  det  værdifulde! 

Det  er  forbavsende,  at  de,  der  gruer  for  Fremtiden,  aldrig  søger  Trøst 

i  det  forbigangne!  De  vilde  da  f.  Eks.  finde,  at  da  Slægten  ophørte  at 
være  ægteskabsstiftende ,  da  Formynderen  ikke  længere  kunde  afholde 
Kvinden  fra  Ægteskab  —  da  forudsagde  man  ganske  paa  samme  Vis  „Op- 
løsningen af  Samfundet  og  Familien"  som  man  nu  frygter  skal  blive  Følgen 
af  friere  Form  for  Ægteskabet!  Men  de  samme  Mennesker,  som  nu  ler  ad  den 
tidligere  Bekymring,  er  ikke  visse  paa,  om  ikke  den  nuværende  er  begrundet. 
Ti  i  intet  Tilfælde  er  Mennesker  mere  sendrægtige  til  at  tro  end  i  Spørgs- 
maal  om  deres  egen  Naturs  Evne  til  at  erstatte  ydre  Baand  med  indre! 
Og  dog,  længe  inden  de  nye  Former  er  færdige,  er  der  en  Overflod  af 
nye  Følelser,  som  skal  fylde  dem!  Intet  er  vissere,  end  at  „var  Følelserne 
ikke  bedre  end  Loven,  saa  flk  man  aldrig  nye  Love*'  (Mill.).  Men  Menne- 
skene kommer  aldrig  til  at  tro  paa  deres  egne  Følelsers  Udviklingsmulig- 
heder, før  de  ophører  at  søge  deres  Styrke  fra  oven.  De  vil  aldrig  sætte 
Lid  til  sig  selv  som  Vejfindere,  førend  de  ikke  længere  tror,  at  de 
„føres".  Saasnart  der  er  sket  en  Forvandling,  da  ser  man  „historisk" 
paa  den  som  en  given  Følge  af  fornuftige  Aarsager  og  overjordisk  Styrelse. 
Men  at  se  historisk  paa  Fremtiden,  at  stole  paa  de  nødvendige  Følger  — 
i  godt  som  i  ondt  —  af  samme  altid  virkende  Aarsager,  ogsaa  med 
Hensyn  til  Fremtiden,  det  falder  ikke  „Samfundsbevareme"  ind.  Deres 
Tro  paa  Guds  Førelse  ser  altid  tilbage! 

De,  der  tror  paa  Livet  derimod,  véd,  at  Livstrangen  var  den  nærende 
Jord  for  de  Følelser,  som  en  Gang  skabte  Kærne  i  de  Love,  af  hvilke  nu 
kun  Halmen  er  tilbage.  Men  Jorden  har  ikke  udtømt  sin  nærende  Kraft, 
lige  saa  lidt  som  Følelserne  deres  livsskabende  Magt!  De,  der  tror  paa 
Livet,  lægger  derfor  ringe  Vægt  paa  den  gamle  Halm,  men  al  Vægt  paa, 
at  Jorden  skal  øge  sin  Bæreevne. 

En  stor  og  sand  Livsvilje  overfor  de  erotiske  Følelser  og  Krav  — 
det  er,  hvad  vor  Tid  behøver!  Det  er  her,  virkelige  Farer  truer.  Og 
det  er  bl.  a.  for  at  afvende  disse  Farer,  at  nye  Former  for  Ægteskabet 
maa  dannes. 

Bestandig  mere  værdifulde  og  udviklingsmulige  Menneskeemner  er 
det,  Jorden  skal  bære!  Muligheden  for  at  erholde  saadanne,  kan  være  i 
Nedadgaaende  under  faste  Former  for  Kønslivet,  men  i  Opadgaaende  under 
frie  Former  og  omvendt.  Ikke  blot  fordi  Nutiden  kræver  mere  Frihed, 
bliver  saaledes  dens  Krav  løfterige.  De  er  det,  fordi  Kravene  stedse 
mere  nærmer  sig  Spørgsfnaalets  Kærne:  Visheden  om  Kærligheden  som 
det  ypperste  Vilkaar  for  Højnelsen  af  Slægtens  og  de  enkeltes  Liv,  og 
fordi  Nutiden  erkender  Nødvendigheden  af  indtil  videre  at  begrænse  Fri- 
heden, om  end  kun  gennem  Love,  som  opdrager  til  Kærlighed. 

En  saadan  Lov  maa  af  Hensyn  til  Kvindens  Frihed  berøve  Manden 
nogle  af  hans  nuværende  Rettigheder,  af  Hensyn  til  Børnene  begrænse 
baade  Mandens  og  Kvindens  nuværende  Friheder.  Men  disse  Begræns- 
ninger bliver  alle  til  Slut  en  Vinding  for  Kærligheden. 


De,  som  tror  paa  en  Menneskehed  fuldkommengjort  for  og  gennem  Kær- 
ligheden, maa  imidlertid  lære  at  regne  med  Aartusinder,  ikke  med  Aar- 
hundreder,  end  mindre  med  Aartier! 

Thi  den  store  Kærlighed  kommer  til  Menneskeheden  paa  samme  under- 
fulde Vis   som  Vaaren  til  Landene  nord  for  Polarkredsen,    hvor  man  kan 

se  Birkens  Top  grønnende  hæve  sig  ud  af  den  Sne,  som  endnu  dækker 
ikke  blot  Jorden  omkring  den,  nej  selve  Træets  egne  lave  Grene. 

Staar  hele  Skoven  engang  vaargrøn,  da  behøver  Ægteskabsloven  blot 
at  eje  den  af  den  franske  Revolutionsmand  foreslaaede,  allerede  dengang 
indholdsrige,   og  siden  af  endnu  et  Aarhundredes  Sjæl  uddybede  Paragraf: 

De,  som  elsker  hinanden  er  Ægtefæller! 


Politisk  Retfærdighed. 

Efter  en  Tale  ved  Kjøbenhavns  liberale  Vælgerforenings  Møde  den  10.  Februar. 

Af  Ove  Rode. 


Blandt  de  Værdier,  vi  har  taget  med  os  ud  af  den  langvarige  For- 
fatningskamp, er  Samarbejde  mellem  Meningsfæller  fra  Land  og  By  en  af 
de  betydeligste.  Det  gælder  nu  at  bevare  denne  Værdi  og  bringe  den 
forøget  og  forædlet  ud  af  en  Tid,  hvor  mange  Kræfter  søger  at  tilintet- 
gøre den. 

Et  af  Midlerne  hertil  er  at  tilvejebringe  et  Reprænsentationssystem, 
som  har  Vælgernes  fulde  Tillid.  Forfetningen  af  1866  har  ikke  just 
bestræbt  sig  for  at  indprænte  Vælgerne,  at  de  i  den  har  Sikkerhed  for 
at  have  samme  Ret  og  samme  Indflydelse.  Tværtimod.  Forfatningen 
stiller  Vælgerne  saa  ulige  som  vel  muligt;  den  har  ved  Landstings- 
valgene  opbygget  en  Klasseordning  af  den  kunstfærdigste  Art.  Men 
paa  ét  Punkt  er  det  dens  Villie,  at  Vælgerne  skal  staa  paa  samme 
Fod.  Overfor  Folketinget  har  hver  Vælger  én  Stemme,  og  denne 
Stemme  skal  efter  Grundloven  altid  have  samme  Værdi.  Jo  betydnings- 
fuldere Folketingets  Stilling  i  vor  Forfatning  bliver,  des  vigtigere  er 
det  da  ogsaa,  at  Vælgerne  har  en  stærk  Følelse  af  Tillid  til  dette  Tings 
Repræsentationssystem,  en  sikker  Forvisning  om,  at  det  giver  enhver 
hans  Ret  og  ikke.  forfordeler  nogen. 

Naar  dette  ikke  er  Tilfældet  nu,  ligger  Skylden  ikke  hos  Grund- 
loven, men  hos  den  gældende  Valgkredslov:  d.  v.  s.  Valgkredsloven 
af  1867  med  den  „midlertidige"  Ændring  af  1894.  Her  skal  derfor 
ikke  tales  om  Ændringer  af  Valgmaaden  til  Folketinget,  der  ligger  uden- 
for vort  forfatningsmæssige  System,  men  udelukkende  om  Systemets 
Gennemførelse  i  dets  Renhed. 

Spørgsmaalet  bliver  derfor  først:  Hvad  har  Grundloven  tilsigtet? 

I.    Grundloven  og  den  første  Valgkredslov. 

Junigrundloven  fastsætter,  at  „Antallet  af  Folketingets  Medlemmer 
skal  omtrent  være  efter  Forholdet  af  et  Medlem  til  14,000  Indvaanere". 
Forhandlingerne  paa  den  grundlovgivende  Rigsdag  godtgør,  at  man 
hermed  vilde  fastslaa  to  Principer:    Der  skal  være  saa  mange  Folke- 

tingskredse,  som  Landets  Indbyggertal  kan  deles  med  14,000,  og  hver 
af  disse  Kredse  skal  omtrent  tælle  14,000  Indvaanere. 

Om  det  første  Paabud  har  der  egentlig  aldrig  været  delte  Meninger: 
I  1849  bavde  Landet  1,415,000  Indbyggere,  hvilket  akkurat  gav  Ind- 
byggere til  de  100  Kredse,  man  den  Gang  oprettede.  Det  andet  Paabud 
er  derimod  som  saa  mange  andre  af  Grundlovens  Bestemmelser  undertiden 
søgt  bortfortolket.  Talrige  Udtalelser  i  1849  gaar  dog  ud  paa,  at  ingen 
dengang  var  i  Tvivl  om,  at  Kredsene  skulde  være  nogenlunde  lige  store; 
man  tog  nok  et  vist  Hensyn  til  geografiske  Forhold,  saaledes  at  for 
Eks.  Langeland  kun  blev  én  Kreds,  skønt  Øen  havde  17,800  Indbyggere, 
men  det  havde  selvfølgelig  ogsaa  været  ganske  uhensigtsmæssigt  at 
udskille  en  Del  af  Øen  til  en  anden  Kreds;  endvidere  tillod  man,  at 
navnlig  en  Del  jydske  Kredse,  hvor  Befolkningen  boede  meget  spredt, 
blev  gjort  en  Del  mindre  end  det  gennemsnitlige,  for  at  Vælgerne  ikke 
skulde  have  altfor  urimeligt  langt  til  Valgstedet.  Begge  de  to  Ordførere 
under  Behandlingen  af  det  saakaldte  „Regulativ  for  Kongeriget  Dan- 
marks Inddeling  i  Valgkredse",  Godsejer  Neergaard  og  Højesterets- 
assessor P.  D.  Bruun,  gik  imidlertid  ud  fra,  at  det  selvfølgelig  gjaldt 
om  at  holde  sig  saa  nær  som  muligt  til  de  14,000  Indbyggere  i  hver 
Kreds  og  kun  fravige  dette  af  yderste  Nødvendighed.  Man  var  ikke  i 
1849  Pedanter. 

Det  er  da  i  Virkeligheden  ogsaa  ganske  besynderligt,  at  nogen  har 
kunnet  nære  Tvivl  om  Lovparagraffens  Mening.  En  anden  Opfattelse 
af  Bestemmelsen  end  Ordførernes  kunde  føre  til  den  vildeste  Vilkaar- 
lighed,  hvis  f.  Eks.  det  herskende  Parti  opfyldte  Grundloven  paa  den 
Maade,  at  det  nok  indrettede  saa  mange  Folketingskredse,  som  den 
forlanger,  men  iøvrigt  fordelte  sine  egne  Meningsfæller  i  talrige  ganske 
smaa  Kredse  og  samlede  Modstanderne  i  faa  uhyre  store.  En  saadan 
Fortolkning  vilde  aabne  Vejen  for  den  voldsomste  Anvendelse  af  den 
Regneart,  som  man  har  kaldt  Valggeometri. 

Naar  den  grundlovgivende-  Rigsforsamling  saaledes  vaagede  nøje 
over,  at  Ordningen  holdt  sig  saa  nær  som  muligt  til  det  grundlovs- 
bestemte  Tal,  var  den  dog  navnlig  ængstelig  for  at  gøre  Kredsene 
for  store.  Det  højeste,  man  tillod  sig,  var  at  give  en  Kreds  (Lange- 
landskredsen)  22 ^/o  for  mange  Indbyggere.  Endvidere  fik  to  Kredse 
(Nakskov  og  Maribo)  ca.  20^/o,  tre  Kredse  over  lO^/o,  fjorten  Kredse 
endelig  fra  5  til  10°/o  for  mange  Indbyggere.  lait  var  der  saaledes 
kun  17  Kredse,  som  havde  mellem  5  og  22 ^/o  over  det  fastsatte 
Forholdstal.  Alle  de  83  andre  Kredse  fik  et  Indbyggerantal  lige 
omkring  de  14,000  eller  derunder.  Man  kan  med  andre  Ord  sige,  at 
Grundlovsgiveme  praktisk  har  tilkendegivet,  at  en  Femtedel  over  For- 
holdstallet er  det  højeste,  man  ved  en  Valgkredsfordeling  kan  gaa  til. 
„Omtrent  14,000"  betød  for  dem,  i  Nødsfald  indtil  17,000,  men  nødigt 
over  15,000. 

Overfor  senere  Tiders  Udtalelser   om,   at   man   navnlig  i  Byerne 

godt  kan  beregne  et  større  Indbyggerantal  pr.  Kreds  end  ude  paa 
Landet,  hvor  Vælgerne  har  vanskeligere  ved  at  komme  til  at  stemme, 
er  det  interessant  se,  at  denne  Betragtning  ikke  praktiseredes  af  Grund- 
lovsgiverne.  Kun  en  eneste  af  de  store  Byers  Kredse  hører  til  dem, 
hvori  det  grundlovsmæssige  Indbyggertal  overskredes  med  blot  saa 
meget  som  S^o- 

De  otte  af  Hovedstadens  ni  Kredse  og  den  Kreds,  hvori  Odense 
laa,  fik  alle  under  eller  lige  omkring  14,000  Indbyggere.  Det  samme 
gælder  Kresene  med  de  andre  største  Byer.  Kun  Københavns  ottende 
Kreds  havde  ll^/o  for  mange  Indbyggere.  Men  i  København,  taget 
som  Helhed,  blev  Forholdstallet  nøjagtig  overholdt.  Byen  havde  126,436 
Indbyggere  eller  gennemsnitlig  14,048  i  hver  Kreds.  Nærmere  For- 
holdstallet kunde  man  ikke  godt  komme.  Vil  man  nu  spørge,  hvor  stor 
Købstædernes  samlede  Repræsentation  da  dengang  blev,  viser  det  sig, 
at  der  i  kun  fjorten  af  de  hundrede  Kredse  blev  flere  Købstadvælgere 
end  Landvælgere.  Købstadsbefolkningen  udgjorde  som  bekendt  den 
Gang  kun  en  ringe  Del  af  Befolkningen.  Dog  var  Procenttallet  større 
end  indenfor  Repræsentationen  (20,7®/o).  Der  løftede  sig  da  ogsaa 
under  Regulativets  Behandling  enkelte  Stemmer  for  at  skaffe  Køb- 
stæderne en  Repræsentation,  der  svarede  nøjere  til  deres  Procentandel 
af  Befolkningen.  Men  saadanne  Fordringer  blev  dels  tilbageviste  med 
Argumenter  ud  fra  den  med  Begejstring  hævdede  Anskuelse,  at  hver 
enkelt  Folketingsmand  skulde  repræsentere  hele  Folket  og  ikke  enkelte 
Klasser  og  Dele  deraf  —  hele  Landet  og  ikke  den  enkelte  Kreds. 
Dels  gjorde  man  gældende,  at  der  saamænd  vilde  blive  valgt  til- 
strækkelig mange  Købstadsfolk  ude  i  Landkredsene  til  at  varetage 
Byernes  Interesser.  Og  dette  slog  unægtelig  til.  Det  varede  længe, 
før  Landbefolkningen  blev  politisk  vakt  til  selv  at  tage  Styret  ved  sine 
egne  Mænd.  Paa  selve  Grundlovsforsamlingen  var  over  Halvdelen  af  de 
114  folkevalgte  Medlemmer  Mænd  fra  Hovedstaden  og  Købstæderne. 
Man  kan  opregne  ialt  58  saadanne  uden  endda  at  medtage  adskillige 
Præster  og  Embedsmænd,  som  i  hele  deres  Uddannelse  stod  Købstad* 
befolkningen  nær.  Det  var  saaledes  saa  langt  fra,  at  Købstæderne 
maatte  savne  Mænd,  som  særlig  kendte  deres  Interesser  og  Kaar,  at  i 
Virkeligheden  Landbefolkningen  var  i  højeste  Grad  underlegen  i 
Repræsentation  trods  sin  mægtige  Overvægt  i  Folket.  Forholdet  for- 
andredes heller  ikke,  da  det  første  Folketing  efter  Valgloven  af  1849 
blev  valgt.  Ogsaa  da  søgte  over  Halvdelen  af  Kredsene  deres  Repræsen- 
tanter i  Byerne. 

Under  Valgloven  af  1849  levede  man  i  henved  20  Aar.  I  dette 
Tidsrum  skete  der  ikke  store  Forskydninger  indenfor  Befolkningen. 
Den  voksede  jævnt,  og  da  man  indførte  den  ny  Forfatning,  kunde 
man  derfor  nøjes  med  at  forhøje  Forholdstallet  fra  14,000  til  16,000. 
Dermed  var  Retfærdigheden  sket  Fyldest  og  en  fuldt  grundlovsmæssig 
Ordning  paany  tilvejebragt.     Naar  man  eksempelvis  betragter  Kjøben- 

havns  Vilkaar  under  den  nye  Valglov  vil  man  se,  at  Byen  med  dens 
160,000  Indvaanere  fik  gennemsnitlig  17,700  i  hver  Kreds,  altsaa  kun 
■ca.  lO^/o  over  Forholdstallet.  Derimod  kunde  ingen  med  Rette  rejse 
nogen  Indsigelse. 

II.    Tilstanden  nu. 

Naar  vi  *fra  1849  og  67  vender  os  til  Tilstanden  nu,  da  forvandles 
Billedet  totalt.  I  Stedet  for  Forhold,  der  nøje  svarer  til  Grundlovens 
Bestemmelser,  har  vi  nu  en  Ordning,  der  paa  alle  Punkter  er  i 
Uoverensstemmelse  med  dem.  Begge  de  to  Principper  i  Grundlovens 
Valgkredsparagraf  er  tilsidesatte.  Forholdstallet  er  overskredet  med 
mere  end  en  Trediedel.  Til  hver  af  de  113  Folketingsmænd  i  det 
egentlige  Danmark  svarede  ved  sidste  Folketingsvalg  i  1901  21,680 
Indbyggere  og  ikke  1 6,000.  Med  andre  Ord :  Landet  har  en  Trediedel 
færre  Folketingsmænd,  end  Grundloven  forlanger.  Med  2,450,000  Ind- 
byggere skulde  Danmark  efter  sin  Grundlov  være  inddelt  i  153  Folke- 
tingskredse. 

Mod  et  saa  stort  Antal  Folketingsmænd  indvendes  der  nu  af  og  til, 
at  et  lille  Rige  som  Danmark  vel  kunde  nøjes  med  noget  mindre,  og 
at  en  stadig  Forøgelse  af  Folketingsmændenes  Antal  overhovedet  er 
skadelig.  Men  saa  længe  Grundloven  indeholder  en  tydelig  og  klar 
forfatningsmæssig  Bestemmelse,  er  dette  en  daarlig  Indvending.  Finder 
man  ikke  Bestemmelserne  tidssvarende,  maa  man  enes  om  at  ændre 
dem.  Men  før  man  nu  gaar  til  en  saadan  Ændring,  skal  det  dog  ikke 
glemmes,  at  der  er  ført  et  betydningsfuldt  Forsvar  netop  for  Folketingets 
Vækst  sammen  med  Befolkningens.  I  Rigsdagens  sidste  Diskussioner 
om  Valgkredsspørgsmaalet  hævdede  navnlig  nu  afdøde  Folketings- 
mand Falkenstjerne  med  stor  Veltalenhed,  at  der  i  dennes  Grundlovs- 
bestemmelser laa  en  baade  smuk  og  værdifuld  Tanke.  Folke- 
tinget skal  staa  i  den  nøjeste  Pagt  med  Livet  i  Befolkningen.  Det 
skal  stige  eller  aftage  med  den.  Alle  Forandringer  i  Befolkningens 
Karakter,  alle  Forskydninger  ved  Tilvandring  eller  Udvandrinng  fra 
Byerne  skal  mærkes  paa  Folketinget.  Det  skal  være  som  et  følsomt 
Barometer.  Endvidere  pegede  baade  Falkenstjerne  og  andre  paa,  at 
Folketinget  under  Junigrundloven  havde  været  akkurat  dobbelt  saa 
talrigt  som  Landstinget,  medens  det  nu  for  at  naa  en  lignende  tal- 
mæssig Overvægt  maatte  tælle  132  Repræsentanter,  og  at  denne  Over- 
vægt kunde  faa  en  virkelig  Betydning,  naar  den  hele  Rigsdag  i  enkelte 
afgørende  Øjeblikke  traadte  sammen  til  en  fælles  Afstemning.  Beteg- 
nende er  det  ogsaa,  at  forskellige  Landstingsmænd  udtrykte  stor  Uvilje 
mod  denne  Tanke.  Etatsraad  Breinholt  kunde  i  1894  aldeles  ikke 
billige,  at  Folketinget  saaledes  kom  til  at  staa  i  Forhold  til  Livet  i 
Befolkningen,  medens  Landstinget  efterhaanden  reduceredes  til  et  iaa- 
talligt  Overhus.     Han  saa  en  Fare   for  Landstingets  Stilling  i  denne 

Grundlovsbestemmelse  —  hvilket  utvivlsomt  ikke  kan  gøre  den  mindre 
kær  for  Folketingets  Venner. 

—  Men  er  det  ene  af  Grundlovens  Principper  om  Folketings- 
kredsenes  Antal  ude  af  Kraft,  saa  gælder  dette  i  endnu  højere  Grad 
Princippet  om  de  enkelte  Kredses  Lighed  i  Størrelse.  Her  har  Udvik- 
lingen bort  fra  Grundloven  taget  en  endnu  voldsommere  Fart.  Kredsene 
er  ikke  længere  lige  store,  men  af  alle  mulige  Størrelser.  Der  er  endnu 
et  lille  Faatal  af  Kredse,  iah  13,  som  har  mindre  end  16,000  Ind- 
byggere (deraf  bl.  a.  Lejre,  som  med  en  mærkelig  Standhaftighed  lige 
siden  den  første  Valglov  har  holdt  sig  mellem  de  allermindste  Kredse, 
endogsaa  kun  11,700;  Ærø  12,500  og  Bjerget  12,800).  En  anden 
Gruppe  paa  ialt  37  Kredse  har  netop  Forholdstallet  eller  i  alt  Fald 
Forholdstallet  med  den  grundlovsmæssigt  tilladte  Forøgelse  af  højst 
en  Femtedel.  Kun  i  disse  Kredse  kan  man  sige,  at  Vælgerne  nyder 
deres  fulde  Ret.  I  alle  de  andre  er  den  forringet  efter  en  stærkt 
stigende  Skala.    Tabelmæssig  kan  dette  fremstilles  saaledes: 


29  Kredse  har    25  til    50°/, 

formange  Indbyggere, 

14      „ 

»       50   „      75  /o 

» 

» 

8      „ 

„       75   „    100«/o 

» 

71 

6      „ 

„     100   „    150'>/o 

M 

W 

1       » 

„  over  150°/o 

n 

w 

1          n 

»     »     185  /o 

w 

w 

Dette  er  en  ganske  svimlende  Forskel  og  i  Virkeligheden  fra  et  politisk 
Retfærdighedssynspunkt  en  ganske  umoralsk  Forskel.  Det  vil  betyde, 
at  der  er  Kredse,  hvis  Indbyggere  kun  har  halvt  saa  stor  Ret  som 
andre,  nogle  som  kun  har  en  Trediedel,  ja,  hvis  man  sammenligner 
de  to  Yderpunkter,  endog  kun  en  Fjerdedel  saa  stor  Ret.  Men 
Grundloven  tilsiger  lige  Ret. 

Denne  Ulighed  vil  selvfølgelig  have  en  langt  grellere  Karakter, 
hvis  det  yderligere  viser  sig,  at  den  kun  rammer  en  bestemt  Del  af 
Befolkningen.  Og  netop  dette  er  Tilfældet!  Under  Bybefolkningens 
stadig  fortsatte  Vækst  er  den  Valgordning,  som  foretoges  i  1849  og 
fornyedes  i  1867  bleven  stadig  ugunstigere  for  Byerne.  I  den  Grad, 
at  det  saa  godt  som  udelukkende  er  de  Kredse,  der  omfatter  Byvæl- 
geme,  der  nu  er  urimelig  store. 

De  seksten  Kredse  med  75  til  185^0  formange  Indbyggere  er  alle 
Bykredse  eller  overvejende  Bykredse  (de  to  frederiksbergske,  8  af  de 
københavnske,  Aarhus,  Aalborg,  Esbjerg,  Vejle  og  Lyngby,  der  efter- 
haanden  har  faaet  mere  og  mere  bymæssig  Karakter).  Af  de  fjorten 
Kredse,  der  har  mellem  50  og  75^0  formange  Indbyggere,  er  to  rene 
Bykredse  (københavnske)  i  10  findes  vore  andre  største  og  store 
Provinsbyer  (Odense,  Svendborg,  Roskilde,  Slagelse-Korsør,  Nakskov, 
Kolding,  Fredericia,  Randers,  Frederikshavn-Skagen  og  Hjørring).  Kun 
to  af  Kredsene  er  Landkredse.    Som  man  ser:  Af  Landets  30  største 

Kredse  —  samtlige  med  mere  end  en  halv  Gang  over  det  grundlovs- 
mæssige Indbyggerantal  —  er  kun  to  rene  Landkredse! 

Og  Modstykket  hertil,  der  yderligere  godtgør,  hvilken  Vej  Udvik- 
lingen er  gaaet,  faas,  naar  man  derefter  betragter  de  32  mindste  Kredse 
i  Landet.  Disse,  hvis  Indbyggertal  er  det  grundlovsmæssige  eller  under 
det,  er  alle  rene  Landkredse  eller  aldeles  overvejende  Landkredse, 
d.  V.  s.  saadanne,  hvor  Byvælgeme  kun  tæller  fra  en  Fjerdedel  ned 
til  en  Tolvtedel  af  den  hele  Vælgerstyrke. 

Det  er  derfor  intet  Under,  at  Bybefolkningens  Repræsentation  i 
Folketinget  ikke  længere  svarer  til  dens  Styrke  i  Landet.  Den  har 
overhovedet  aldrig  været  saa  faatallig  som  nu.  Skønt  Bybefolkningen 
siden  Grundloven  og  den  første  Valglov  er  steget  og  steget,  er  dens 
Repræsentation  stadig  dalet  og  dalet.    Tallene  taler: 

1849  1901 

Bybefolkningen  udgjorde 20,?  %  38,,  ^/o  af  Befolkningen 

Af  Folketingsmændene  var  ca 60  25  Byrepræsentanter 

Hvis  Byerne  nogensinde  har  vist  Hovmod,  saa  har  den  staaet  for 
Fald!  Den  Trøst  man  under  vor  Forfatnings  første  Aar  gav  dem,  at 
Landkredsene  nok  skulde  skaife  dem  Repræsentanter  duer  nemlig  ikke 
længere.  Med  den  politiske  Udvikling  blandt  Landvælgeme  er  naturlig 
fulgt  en  stigende  Tilbøjelighed  til  at  søge  Repræsentanter  ud  af  deres 
egen  Kreds.  Og  selv  i  de  ikke  mange  Tilfælde,  hvor  nu  Landkredse  er 
repræsenteret  af  Mænd,  der  er  bosat  i  en  By,  vil  disse  ved  Landvælgemes 
Overvægt  og  Ensartethed  saaledes  præge  Repræsentanternes  Politik,  at 
de  væsentlig  maa  blive  Landbopolitikere.  Hele  denne  Udvikling  var  i 
højeste  Grad  naturlig  og  den  medførte  ingen  Ulæmpe,  saalænge  den 
største  politiske  Opgave  var  at  kæmpe  Landbostanden  frem  til  politisk 
Ligeberettigelse.  Men  dens  Kulmination  nu  maa  unægtelig  hensætte 
Bybefolkningen  i  vemodige  Tanker.  Byerne  har  i  Øjeblikket  26  Repræ- 
sentanter i  Folketinget,  og  de  havde  under  Hensyn  til  deres  Procent- 
andel af  Befolkningen  Krav  paa  43. 

Ogsaa  en  anden  Undersøgelse  vil  godtgøre  denne  By  vælgernes 
uheldige  Stilling.  Af  de  114  Kredse  er  ialt  65  blandede,  d.  v.  s.  de 
rummer  baade  Byvælgere  og  Landvælgere.  I  53  af  disse  er  Land- 
vælgeme i  Flertal,  i  12  er  By  vælgerne  det.  Men  hvorledes  gaar  det 
nu,  naar  disse  Vælgere  skal  til  Valg?  Saare  forskelligt!  I  de  53 
blandede  Landkredse  fandtes  der  ved  Valget  1903  ialt  141,371  Land- 
vælgere og  43,252  Byvælgere,  men  disse  43,252  Vælgere  opnaaede  ikke 
at  blive  repræsenteret  af  en  eneste  Folketingsmand,  som  de  udelukkende 
kunde  kalde  deres,  en  Mand,  som  traadte  ind  i  Folketinget  med  det 
Formaal  særlig  at  varetage  Byinteresserne,  ja  det  skulde  da  være  Etats- 
raad  Andersen  i  Thisted. 

I  de  12  blandede  Bykredse  fandtes  der  ved  Valget  1903  ialt  40,482 
Byvælgere,  og   15,110  Landvælgere.    Men  disse    15,110  Landvælgere 

blev  i  Modsætning  til  Byvælgerne  ovenfor  paa  ingen  Maade  uden  Re- 
præsentation. I  de  12  Bykredse  valgtes  der  endog  3  udprægede 
Landbopolitikere.  I  en  Tabel  vilde  Vælgerne  og  Valgresultatet  i  1903 
kunne  fordeles  saaledes^): 

Der  valgtes: 
Landvælgere  Byvælgere    LandbopoUtikere    Bypolitikere 

I  32  rene  Landkredse  fandtes 101,120  „  32  „ 

I  53  blandede  Landkredse  fandtes     141,371  43,252  52  1 

I  12  blandede  Bykredse  fandtes  ..       15,110  40,482  3  9 

1  26  rene  Bykredse  fandtes  .  .^.^. „ 72,374 „ ^16 

ialt. ..     257,601  156,108  87         "        26 

Dette  betyder,  at  hver  af  de  87  Landborepræsentanter  har  en 
Vælgerstyrke  paa  2970  Vælgere  bag  sig,  medens  hver  af  de  26  By- 
politikere  maa  repræsentere  ca.  6000  Vælgere  eller  mere  end  det 
dobbelte. 

Nu  vil  man  maaske  ligesom  i  1849  sige,  at  hele  vor  Valgordning 
just  er  bygget  paa  et  Sammenspil  mellem  Land-  og  Byvælgere,  og  at 
de  med  beraad  Hu  ikke  som  i  andre  Landes  Repræsentationssy stemer 
er  udskilt  fra  hverandre  i  Særkredse,  og  man  kan  hævde,  at  den 
danske  Ordning  er  den  eneste,  der  hidfører  en  virkelig  Folkerepræ- 
sentation ved  at  modvirke  Deling  efter  Standsinteresser  og  ved  at 
fremme  Samling  efter  Anskuelser.  Desværre!  Theorien  er  saare  smuk. 
men  Praksis  svarer  ikke  længere  dertil.  Alligevel  ønsker  ingen  ved 
kunstige  Midler  at  tilvejebringe  en  Omformning  af  Repræsentationen. 
Tværtimod  den  nuværende  urimelige  Tilstand  opretholdes  kun  ved 
Kunst.  I  samme  Øjeblik  man  vender  tilbage  til  Grundlovens  simple 
Regel,  vil  Uligheden  forsvinde.  I  Tidernes  Morgen  var  de  danske  Byer 
saa  smaa,  at  de  saa  godt  som  alle  politisk  svandt  ind  til  ingen  Ting 
i  det  dem  omgivende  Land.  Nu  er  de  vokset  frem  til  i  et  meget  stort 
Antal  Kredse  at  kunne  hævde  sig,  naar  blot  Grundlovens  Krav  sker 
Fyldest.    Tal  vil  godtgøre  det: 

Hovedstaden  (Kjøbenhavn  og  Frederiksberg)  har  efter  sin  Folke- 
mængde Krav  paa  29  Kredse,  i  Stedet  for  16,  Aarhus  paa  3,  Aalborg 
paa  2,  Odense  burde  deles  i  2  rene  Bykredse  og  1,  hvori  Bybefolk- 
ningen ved  næste  Valg  vilde  udgøre  over  Halvdelen.  Dette  giver  ialt 
en  Forøgelse  af  16  Bykredse.  Endvidere  gives  der  adskillige  Byer, 
som  vilde  blive  sikre  Bykredse,  eller  hvor  i  al  Fald  Byvælgerne  havde 
Mulighed  for  at  gøre  sig  gældende,  saafremt  Kredsene  blot  var  af  den 
Størrelse,  Grundloven  byder,  f.  Eks.: 


^)  I  hele  denne  Opstilling  er  som  man  ser  intetsomhelst  Hensyn  taget  til  den  politiske 
Deling  indenfor  Vælgerne  og  Repræsentationen.  Der  er  endvidere  ikke  regnet 
med  den  bymæssige  Bebyggelse  i  mange  Landdistrikter,  hvorover  der  ingen  Stati- 
stik foreligger,  men  som  yderligere  vilde  øge  Antallet  af  de  urepræsenterede  By- 
vælgere. Der  er  kun  taget  Hensyn  til,  om  Vælgeren  boer  i  eller  udenfor  en  Køb- 
stad eller  Handelsplads.  En  Undtagelse  er  dog  gjort  med  Lyngbykredsen,  af  hvis 
Vælgere  rent  anslagsvis  3000  er  opført  som  Byvælgere. 

Byens  Folketal 

Byvælgere 

Landvslj 

(1901) 

(1901) 

(1903) 

(1903) 

30,489 

14,592 

2264 

2768 

31,248 

13,335 

2044 

3146 

24,133 

12,714 

2180 

2071 

26.157 

12,516 

2107 

2349 

26,114 

11,543 

1961 

2835 

Vejlekredsen 

Esbjei*gkredsen 

Fredericiakredsen 

Koldingkredsen 

Svendborgkredsen 

Hvis  disse  Byer  hver  var  Midtpunktet  i  en  Kreds  af  grundlovsmæssig 
Størrelse,  vilde  de  som  man  ser  ganske  beherske  Kredsen.  Ogsaa  andre 
Byer  vilde  ved  en  grundlovsmæssig  Omlægning  møde  med  et  Byflertal 
(Rønne,  Viborg,  Roskilde,  Nakskov).  Om  de  formaaede  at  gennem- 
føre Valget  af  en  Bymand,  eller  om  de  paa  Grund  af  Partisplittelse 
ikke  vilde  kunne  staa  sig  overfor  muligvis  mere  enigt  samvirkende 
Landvælgere  kan  ikke  her  komme  i  Betragtning,  hvor  Spørgsmaalet 
kun  drejer  sig  om  de  forfatningsmæssige  Betingelser,  hvorunder 
Vælgerne  skal  virke  og  hvor  det  ikke  er  Hensigten  at  anbefale  andre 
Midler  til  at  naa  et  Resultat  end  netop  dem,  der  er  givet  ved  Grund- 
lovens Bestemmelser. 

Naar  man  endelig  regnede  med  Muligheden  af  hist  og  her  at  lade 
to  Byer  indenfor  samme  Omraade  stemme  sammen,  saaledes  som  bl. 
a.  Slagelse  og  Korsør  nu  gør  det,  vilde  man  ved  en  grundlovsmæssig 
Omlægning  af  Kredsene  naa  til  nogle  og  halvtredsindstyve  Bykredse 
af  ialt  153.  Og  selv  om  Byerne  efter  Folkemængdens  Procentfordeling 
burde  kunne  besætte  58  Pladser  i  et  saadant  udvidet  Folketing,  var 
dog  et  halvt  Hundrede  Repræsentanter  saa  langt  nærmere  ved  Ret- 
færdigheden end  den  nuværende  Ordning,  at  det  utvivlsomt  vilde  til- 
fredsstille alle. 

Selvfølgelig  er  en,  Ordning  med  153  Folketingsmænd  ikke  den 
eneste,  hvorved  der  kan  tilvejebringes  en  nogenlunde  ligelig  Repræ- 
sentation. Kun  én  Ting  er  givet:  man  naar  den  ikke  uden  ved  en 
betydelig  Forøgelse  af  det  nuværende  Antal  Folketingsmænd.  En  Om- 
lægning, der  berøvede  Landbostanden  en  Del  af  dens  Repræsentanter 
til  Fordel  for  Byerne,  vil  selvfølgelig  have  langt  mindre  Udsigt  til  at 
kunne  gennemføres  end  en  Omlægning,  der  blot  øgede  Byernes  Re- 
præsentation. 

—  Tilbage  bliver  endnu  ét  Spørgsmaal:  Om  der  da  er  nogen  Ud- 
sigt til  at  naa  en  Løsning  af  Sagen,  naar  den  er  saa  paatrængende? 
Om  man  af  Regering  og  Rigsdag  kan  vente  sig  Støtte  for  Kravet  om 
en  grundlovsmæssig  Ordning.  Svaret  bør  ikke  kunne  være  andet 
end  Ja. 

III.   Venstre  og  Valgkredsloven. 

Henimod  Jul  1894,  den  14.  December,  ved  Folketings-Mødets  Slut- 
ning, forefaldt  der,  hvad  man  plejer  at  kalde  en  dramatisk  Episode. 
Folketingets  Formand,  Sophus  Høgsbro,  der  havde  været  Venstre- 
Mindretallets  Ordfører  i  Debatten   om  en  Revision  af  den  dagældende 

Valgkredsordning,  gik  atter  op  paa  Formandspladsen  og  oplæste  derfra 
følgende  Erklæring: 

,Jeg  har  tidligere  fra  denne  Plads  udtalt  mig  om,  hvorfor  jeg  ikke  vilde  benytte 
den  Ret,  Forretningsordenen  gav  mig  til  at  afvise  et  Forslag,  som  jeg  fandt  var-  grund- 
lovsstridigt, men  vilde  overlade  det  til  Tingets  Afgørelse.  Denne  Afgørelse  er  nu 
falden,  og  jeg  er  derved  kommen  i  en  saadan  Uoverensstemmelse  med  Tinget  med 
Hensyn  til  den  rette  Forstaaelse  og  Anvendelse  af  Grundloven,  at  jeg  ser  mig  nød- 
saget til  at  bede  Tinget  fritage  mig  for  den  Stilling,  det  i  flere  Aar  har  vist  mig  den 
Ære  og  Tillid  at  betro  mig." 

Dagen  efter  ved  Mødets  Slutning  meddelte  Høgsbro,  at  Tingets 
Viceformænd,  den  nuværende  Formand,  Herman  Trier  og  den  nuvæ- 
rende Kultusminister,  J.  C.  Christensen,  „under  de  af  Formanden  paa- 
beraabte  Forhold"  ansaa  det  for  naturligt  at  give  Tinget  Lejlighed  til 
Valg  af  Viceformænd.  Ved  de  Valg,  som  derefter  fandt  Sted,  naaede 
Forligssammenslutningen  mellem  Højre  og  de  moderate  sin  højeste 
ydre  Fuldbyrdelse,  idet  for  første  Gang  i  en  Menneskealder  en  Højre- 
mand fik  en  af  Tingets  Tillidsposter;  W.  Scharling  valgtes  til  Folke- 
tingets Viceformand. 

Disse  Mandatnedlæggelser  var  den  demonstrative  Afslutning  paa 
den  ihærdige  Kamp,  Venstre  havde  ført  mod  Valgkredsloven.  Sagen 
var  formelt  ikke  afsluttet,  den  havde  endnu  nogle  parlamentariske 
Stadier  at  tilbagelægge,  men  reelt  var  Lovens  Skæbne  afgjort.  Den 
var  afgjort  ved  Forkastelsen  af  en  Dagsorden,  Venstre  havde  stillet, 
og  hvori  Regeringen  opfordredes  til  enten  at  søge  Grundlovens  Para- 
graf 32  forandret  eller  til  at  opfylde  den.  For  denne  Dagsorden 
og  mod  Sammensmeltningens  Forslag  havde  Venstre  stridt  med 
alle  parlamentariske  Midler.  Høgsbro  havde  utrættelig  og  med  usæd- 
vanlig Voldsomhed  paavist  dets  Grundlovsstridighed,  og  fra  alle  Sider 
i  Venstre  var  man  ilet  ham  tilhjælp.  Lovforslagets  Valgkredsordning 
var  jo  ikke  blot  i  direkte  Strid  med  Grundloven,  men  den  indeholdt 
et  grimt  Forsøg  paa  ved  valggeometriske  Beregninger  at  omlægge  og 
omordne  Kredsene  til  Gunst  for  de  herskende  Forbundspartier.  Lige 
til  Grænsen  af  den  parlamentariske  Obstruktion  drev  Venstre  sin  Mod- 
stand. I  al  Fald  var  der  et  Medlem  af  Tinget,  som  den  10de  De- 
cember Kl.  1  ved  Mødets  Begyndelse  tog  Ordet  og  talte  om  Forslaget 
og  alle  andre  politiske  Emner  lige  til  Kl.  4,  en  i  dansk  Rigsdags- 
historie  temmelig  enestaaende  Præstation.  Man  vil  næppe  undres  over, 
at  det  var  Hr.  Alberti,  der  her  som  baade  før  og  senere  viste  sig  at 
være  Mand  for  den  usædvanlige  Kraftudfoldelse.  Højre  og  de  mode- 
rate benyttede  imidlertid  deres  Flertal  til  baade  at  fremtvinge  For- 
handlingernes Afslutning  og  til  at  forkaste  Venstres  Dagsorden.  I  en 
Art  politisk  Undseelse  greb  de  dog  den  Lejlighed,  som  et  Ændrings- 
forslag af  Oppositionen  frembød  til  at  indføre  Ordet  midlertidig  i 
Lovens  Titel  og  tilkendegav  derved,  at  end  ikke  de  mente,  at  denne 
Lov  burde  have  mere  end  en  ganske  foreløbig  Karakter. 

Treogfyrretyve   Folketingsmænd    udgjorde   paa  alle  Sagens  Stadier 

Mddstanden.  Imellem  disse  treogfyrre  var  de  fire  af  Venstres  nuvæ- 
rende Ministre  dengang  Medlemmer  af  Tinget:  Alberti,  J.  C.  Chri- 
stensen,  C.  Hage  og  Ole  Hansen  og  endvidere  saa  godt  som  alle 
det  nuværende  Reformpartis  fornemste  Tillidsmænd,  dets  Formand^ 
Anders  Nielsen,  Tingets  Viceformand,  Trier,  anden  Viceformand, 
A.  Thomsen,  og  saa  fremdeles. 

Fra  Tinget  bredte  Kampen  sig  ud  i  Landet.  Venstres  Presse  genlød 
af  Rigsdagens  Forhandlinger.  Overalt  stempledes  Loven  i  de  stærkeste 
Ord.  I  den  korte  Valgkamp  fra  1ste  til  9de  April  1895  blev  den  et  af 
Hovedemnerne,  og  den  var  i  høj  Grad  medvirkende  til  det  Nederlag, 
som  Forligspartierne  led.  Af  alle  Valgordene  skal  her  fremdrages  tre, 
fordi  de  i  sig  indbefatter  hele  Agitationen,  og  fordi  de  peger  fremad, 
naar  der  nu  spørges. om  denne  Reforms  Fremtid. 

I  sin  „lille  Valgbog"  Den  nye  Tid  (d.  v.  s.  Forligets  Tid)  sammen- 
fattede J.  C.  Christensen  sin  Dom  over  Behandlingen  af  Valgkreds- 
loven  i  følgende  haanlige  Ord:  „Dette  er  „den  ny  Tid",  hvor  Grund- 
loven atter  skal  være  bragt  i  anerkendt  Kraft  og  Gyldighed!" 

I  en  Række  Breve  fra  Rigsdagen  til  Venstres  Provinsblade  ofient- 
liggjorde  M.,  d.  v.  s.  Statsrevisor  Madsen-Mygdal,  en  sønderlemmende 
Kritik  af  Højres  og  de  Moderates  Fremgangsmaade  og  stillede  op  imod 
dem  Venstres  klare  og  bestemte  Standpunkt:  „Valgloven  af  16de  Juni 
1849  var  i  nøje  Overensstemmelse  med  Grundloven,  og  naar  Udvik- 
lingen nu  har  skabt  en  uheldig  og  uretfærdig  Tilstand,  saa  er  det 
naturligvis  vor  Pligt  at  rette  Fejlen  paa  en  grundlovsmæssig  Maade." 

Og  endelig  skrev  Vilh.  Lassen  indigneret: 

Vor  Valgkredslov  har  de  lavet  om.  Fejl  brød  de  sig  om  Grundloven  og  dens  Bud. 
De  fandt,  at  den  havde  hængt  længe  nok.  Den  passede  dem  ikke  længer.  Paa 
Porten  med  den  og  en  ny  istedenfor,  der  passede  dem  bedre.  Vi  var  de  faa.  Vi  kunde 
ikke  hindre  det.  Men  hvad  vi  kan  hindre,  det  er,  at  vi,  naar  Rigsdagen  næste  Gang 
mødes,  at  vi  saa  atter  er  de  faa  og  magtesløse. 

Naar  dette  er  Venstres  Stilling  til  den  nugældende  midlertidige 
Valgkredslov,  da  er  Spørgsmaalet  om  dens  snarlige  Ændring  ikke  blot 
et  Spørgsmaal  om  politisk  Retfærdighed,  men  ogsaa  om  politisk  Veder- 
hæftighed. I  Venstreregeringens  første  Valgperiode  kunde  det  være 
naturligt  at  lade  Sagen  hvile  for  at  give  netop  de  samme  Valgkredse, 
der  havde  hidført  Højreregeringens  Fald  Lejlighed  til  at  udtale  sig  om 
det  nye  Styre.  Nu  har  dette  fundet  Sted  og  dermed  er  det  blevet  en 
Pligt  at  genoptage  Sagen.  Vælgerne  bør  ikke  ved  et  eneste  Valg  til 
stemme  under  Vilkaar,  som  det  herskende  Parti  saa  voldsomt  har 
fordømt. 

Naar  Byerne  rejser  deres  Krav  og  mest  planmæssigt  Venstre  i 
Byerne,  sker  det  derfor  ikke  mod  det  nuværende  Flertal,  men  tvært- 
imod som  en  Tillidserklæring  til  Landbodemokratiet  og  dets  politiske 
Retfærdighedsfølelse.  Det  maa  forekomme  alle  som  et  gunstigt  Tegn 
for  Sagens  fremtidige  Skæbne,  at  endnu  før  Finansminister  C.  Hage 
havde  gjort  Sagen  i  særlig  Grad  til  sin,  var  det  indenfor  Venstre  to 

Landborepræsentanter,  J.  Jensen-Sønderup  og  Jensen-Knudstrup,  der 
gav  den  sin  ubetingede  Tilslutning. 

Men  hvorledes  kunde  det  ogsaa  være  anderledes.  Som  Madsen- 
Mygdal  sagde :  Det  er  vor  Pligt  at  rette  Fejlen  paa  en  grundlovmæssig 
Maade. 

Just  dette  og  intet  andet  gælder  den  Opfordring,  der  nu  rettes  til 
Regering  og  Folketing. 

Som  Vilh.  Lassen  skrev:  Den  nuværende  ulovmedholdige  Tilstand 
hidførtes  kun,  fordi  vi  var  de  faa  og  magtesløse. 

Nu  er  Venstre  de  mange,  og  nu  bør  Magten  ogsaa  bruges! 

Da  vil  Venstre  i  denne  Sag  som  i  alle  andre  kunne  anvende  J.  C. 
Christensens  Ord  —  ikke  længere  ironisk,  men  i  fuldt  Alvor: 

Dette  er  den  nye  Tid,  da  Grundloven  atter  er  bragt  i  anerkendt 
Kraft  og  Gyldighed! 


Indpodningsforsøg  paa  Aben 

Af  Vilhelm  Jensen. 

Som  jeg  i  en  tidligere  Artikel  har  fremhævet,  er  Indpodningsforsøg  paa 
Dyr  af  meget  stor  Betydning  for  Studiet  af  Menneskets  Sygdomme  og  af 
de  sygdomsvækkende  Bakterier.  Man  anvender  som  oftest  Kaniner,  Mar- 
svin, Rotter  og  Mus,  men  til  særlige  Undersøgelser  anvendes  en  Mængde 
andre  Arter  fra  hele  Dyrerigets  Omraade.  Det  har  imidlertid  vist  sig,  at 
en  Række  Sygdomme  ikke  lader  sig  overføre  til  disse  almindelig  anvendte 
Forsøgsdyr,  og  da  man  kun  som  ren  Undtagelse  griber  til  den  sidste  Udvej, 
Forsøg  paa  Mennesker,  har  man  som  den  næstsidste  grebet  til  at  foretage 
Indpodningsforsøg  paa  Aber  i  Haab  om,  at  Forsøgene  skulde  lykkes  hos 
disse  Mennesket  nærmeststaaende  Dyr,  særlig  de  mest  menneskelignende, 
Chimpansen,  Gorillaen  og  Oran-Utangen. 

Som  Eksempel  kan  nævnes,  at  man  kun  kan  overføre  den  smukke 
Spirochæte  Obermejeri,  der  fremkalder  Tilbagefaldstyfus  til  Aber,  i  hvis 
Blod  den  udvikler  sig  paa  lignende  Maade  som  hos  Mennesket. 

Ogsaa  for  den  almindelige  Tyfusbacils  Vedkommende  har  man  haft 
særligt  Udbytte  af  Indpodning  hos  Aber.  Tyfusbacillerne  kan  vel  let 
dræbe  en  Mængde  af  vore  almindelige  Forsøgsdyr,  men  den  fremkalder 
ikke  hos  nogen  af  dem  de  samme  sygelige  Forandringer  som  hos  Men- 
nesket. Dette  sker  derimod,  saaledes  som  en  engelsk  Læge  har  vist  det, 
naar  man  indfører  Tyfusbaciller  med  Føden  hos  Chimpansen.  Der  frem- 
kommer da  et  Sygdomsbillede,  som  ligner  det  hos  Mennesket,  og  de  samme 
ejendommelige  Forandringeir  findes  i  Tarmkanalen. 

Man  har  forsøgt  at  overføre  Kold  feber,  der  ogsaa  hører  til  de  Syg- 
domme, som  ikke  kan  indpodes  andre  Dyr,  paa  Aber,  men  dette  er  dog 
ikke  lykkedes,  ligesaalidt  som  at  faa  Svulster  fra  Mennesker  til  at  vokse 
efter  Indpodning  paa  Aber. 

Heldigere  har  man  i  den  seneste  Tid  været  med  en  Sygdom,  som  man 
tidligere    forgæves    har   søgt    at  overføre   paa  Dyr,   nemlig  Syfilis.     Man 

troede  en  Gang,  at  det  var  lykkedes  at  faa  denne  Lidelse  overført  paa  Svin, 
men  det  viste  sig  at  være  urigtigt. 

Derimod  har  man  nu  i  flere  Tilfælde  paa  to  forskellige  Steder  med 
Held  overført  6yfilis  paa  menneskelignende  Aber. 

Syfilis  begynder  hos  Mennesket  nogle  Uger  efter  at  Smitstoffet  er  trængt 
ind,  med  at  der  paa  Indtrædelsesstedet  dannes  et  Saar,  hvis  Bund  og  Rande 
hurtig  bliver  af  ejendommelig  fast  Beskaffenhed.  Allerede  denne  Fasthed, 
Indurationen,  taler  for  at  Saaret  skyldes  Syfilis,  sandsynligere  bliver  dette, 
naar  Lymfeknuderne  i  Nærheden  svulmer  op  og  føles  som  faste  indtil 
nøddestore  Dannelser  under  Huden.  Helt  sikker  bliver  Diagnosen,  naar 
der  efter  nogle  Ugers  Forløb  viser  sig  Pletter  og  Papler  spredt  rundt  paa 
Legemet,  særlig  paa  Slimhinderne,  i  Haandflade  og  Fodsaal. 

Et  aldeles  tilsvarende  Sygdomsbillede  fremkom  nu  ved  de  Indpodninger 
paa  Aber,  som  de  berømte  Forskere  Metchnikow  og  Roux  foretog  i 
Fællesskab.  Hos  en  ung  Hunchimpanse  inpodedes  noget  syfilitisk  Smitstof. 
Efter  25  Dages  Forløb  fremkom  et  Saar  med  ovennævnte  ejendommelige 
faste  Rande  og  kort  efter  føltes  Lymfeknuderne  svulne.  Endelig  fremkom 
en  Maaned  senere  de  omtalte  Pletter  og  Papler  paa  forskellige  Dele  af 
Abens  Hud ;  efter  en  Maaneds  Forløb  begyndte  de  at  svinde,  men  de  fandtes 
endnu  tydelig,  da  Aben  14  Uger  efter  Indpodningen  døde.  Chimpansen  er 
som  bekendt  meget  vanskelig  at  holde  levende  i  længere  Tid  i  Fangenskab, 
og  denne  døde  da  ogsaa  af  en  helt  anden  Sygdom  end  den  indpodede. 

Fra  denne  første  Abe  foretoges  Indpodninger  paa  en  fem  Aar  gamm^ 
Hanchimpanse.  35  Dage  senere  kom  den  første  Antydning  af  Saaret  og 
samtidig  Svulst  af  de  tilsvarende  Lymfeknuder.  Den  døde  desværre  af 
anden  Aarsag  allerede  45  Dage  efter  de  første  Symptomers  Fremkomst 
uden  at  der  endnu  havde  vist  sig  Pletter  eller  Papler. 

Allerede  for  20  Aar  siden  forsøgte  den  berømte  tyske  Dermatolog  Las  sar 
at  indpode  Syfilis  paa  Aber,  men  da  han  dengang  kun  anvendte  andre 
Abearter  end  de  menneskelignende,  slog  Forsøget  fejl.  Da  han  nu  hørte» 
at  det  var  lykkedes  i  Paris,  henvendte  han  sig  forskellige  Steder  for  at  faa 
en  af  de  brugelige  Abearter,  men  det  viste  sig,  at  disse  nu  var  saa  efter- 
spurgte, at  der  ingen  var  at  faa  til  Købs.  Endelig  lykkedes  det  ham  dog 
efter  nogen  Venten  at  faa  en  4-aarig  Chimpanse. 

Fra  et  frisk  ubehandlet  Tilfælde  af  Syfilis  foretog  han  nu  forskellige 
Indpodninger  paa  Aben,  saaledes  bl.  a.  paa  Overlæben,  ved  Næseroden  og 
over  begge  Øjenbryn.  Dyret  befandt  sig  i  den  følgende  Tid  vel  og  faa 
Dage  efter  var  der  intet  at  opdage  paa  Indpodningsstedeme.  Men  14  Dage 
efter  Smitteoverførelsen  fremkom  der  over  begge  Øjenbryn  fastrandede  Saar 
af  karakteristisk  Udseende.  Senere  optraadte  Papler,  særlig  tydelige  i 
Haandflade  og  Fodsaal  og  Lymfeknuderne  føltes  svulne.  Lassar  har  senere 
podet  en  Oran-Utang,  men  der  var  paa  det  Tidspunkt,  da  Undersøgelsernes 
Resultat  offentliggjordes,  kun  Antydning  af  Saardannelse  paa  Podestedet. 

En  anden  tysk  Dermatolog,  N eisser,  har  sammen  med  sin  Assistent 
Vej  el  forsøgt  at  overføre  Syfilis  til  en  Abe,  men  Forsøget  slog  Fejl,  rime- 
ligvis fordi  det  ikke  var  paa  en  menneskelignende  Art. 

Disse  Undersøgelser  h*embyder  den  største  Interesse,  da  de  giver  Mu- 
lighed for  nærmere  Undersøgelse  af  det  syfilitiske  Smitstof,  hvis  Natur  er 
ganske  ukendt  og  som  frembyder  mange  Særegenheder.  Det  ligger  nær 
at  prøve,  om  Sygdommen  skulde  skyldes  en  usynlig  Bakterie  i  Lighed  med 
dem,  som  man  formoder,  er  Aarsag  til  saa  mange  andre  Sygdomme. 


Hvad  Krig  er. 

Af  P.  Munch. 


20.  Februai. 

Siden  den  store  Styrkeprøve  mellem  Frankrig  og  Tyskland,  har 
der  ikke  været  nogen  Krig,  der  bragte  saa  store  Ulykker  over  Menne- 
skene, som  Kampen  mellem  Rusland  og  Japan  nu  truer  med  at  bringe. 

Den  Gang  stod  Tysklands  42  Millioner  mod  Frankrigs  36;  nu  er 
det  Ruslands  140  Milioner  mod  Japans  50.  Den  Gang  begyndte  Tyskerne 
Krigen  med  en  halv  Million  mod  Franskmændenes  henved  300,000,  og 
i  Krigens  Løb  bragte  hvert  af  de  to  Lande  mellem  1  og  2  Millioner 
Mand  under  Vaaben.  Nu  raader  Rusland  over  3^2  Million  Linje- 
tropper og  en  lige  saa  talrig  Reservestyrke;  lidt  efter  lidt  kan  det  sende 
til  Valpladsen  omtrent  saa  mange,  det  skal  være;  Japans  Hær  regnes 
til  Ya  Million;  hvormeget  den  kan  forøges,  derom  vides  intet.  Den 
store  Forskel  er  der,  at  denne  Gang  er  Valpladsen  ikke  et  højt  kul- 
tiveret Land,  Kampens  Brændpunkt  ikke  Verdens  kulturelle  Hoved- 
stad. De  to  Folk,  der  staar  mod  hinanden,  er,  sammenlignet  med 
Vestevropas  Kulturfolk,  begge  Barbarfolk;  de  fører  Kampen  paa  frem^ 
med  Jord,  som  de  begge  ønsker  at  røve.  Men  ^ette  betyder  blot,  at 
de  kan  føre  Krigen  med  en  endnu  mere  utæmmet  Grusomhed,  at  de 
kan  forøve  et  endnu  større  Ødelæggelsesværk.  Det  betyder  desuden 
endnu  større  Lidelser  for  de  to  Landes  Hære,  og  det  skaber  Mulighed 
for,  at  Kampen  kan  trækkes  ud  længe,  meget  længe.  Det  ser  jo  ud, 
som  om  Japan  i  det  mindste  en  Tid  vil  have  Overmagten;  dette  vil  føre 
til,  at  det  ene  Hundredtusind  efter  det  andet  af  Ruslands  uudtømmelige 
Menneskemasser  vil  komme  til  at  drage  Vejen  gennem  Sibirien,  Vejen 
til  Elendighed  og  Død.  Hele  Ruslands  Historie  bærer  Vidnesbyrd 
om,  at  dette  Folk  er  sejgt;  Russerne  opgiver  ikke.  Det  gælder  jo  Æren, 
Krigsæren,  den  mest  ulykkebringende  Afgud,  hvortil  Menneskene 
nogen  Tid  har  ofret.  Hundredtusinder  af  Liv,  Milliarder  af  Rubler  har 
Russerne  ofret  den  før,  og  de  vil  gøre  det  igen;  Landet  er  forarmet  og  udpint 
til  det  yderste;  lige  meget,  de  vil  forarme  og  udpine  det  mere;  1  Million 
Mennesker  holder  Rusland  altid  under  Vaaben  i  Fredens  Dage,  1 
Milliard  Kroner  giver  det  ud  dertil  hvert  eneste  Aar;  det  vil  lægge  til 
i  Krigens  Dage,  hvad  der  behøves;  Sult  og  Nød,  Elendighed  i  alle 
mulige  Former  vil  det  betyde  for  Millioner  af  Mennesker;  ligemeget, 
det  vil  ske;  den  vanvittige  Lov,  som  Magtsyge  og  falske  Æresbegreber 
skrev  Staterne,  kræver  det.  Med  mindre !  Med  mindre  det  vidunderlige, 
det  næsten  umulige  skulde  ske,  at  Forstanden,  at  Nutidens  Følelser 
sejrede  over  Fortidens  Fordomme  hos  dem,  der  nu  raader  i  Rusland. 
Eller  det  endnu  vidunderligere,  det  lige  saa  utrolige,  at  Fornuften  med 
et  Slag  skulde  bryde  igennem  i  det  russiske  Folk,  saa  det  fejede  disse 
Bærere  af  en  raa  og  taabelig  Fortids  vrange  Forestillinger  til  Side.  — 

Overalt   i  Landene  er  i   disse  Dage  Opmærksomheden  vendt  mod 

Valpladsen;  med  Spænding  følger  noget  nær  alle  Telegrammernes 
Virvar,  gransker  Slagplaner,  studerer  Kort  og  fantaserer  over  Begiven- 
hedernes Gang.  I  Iveren  derfor  glemmer  de  fleste  at  gøre  sig  klan, 
hvilke  Lidelser  og  hvilket  Vanvid  det  er,  disse  Telegrammer  i  Virke- 
ligheden beretter  om.  Lad  os  søge  at  give  et  Indtryk  deraf  ved 
at  kaste  et  Blik  paa  den  sidste  store  Kamp  for  en  Menneskealder 
siden. 

Nogle  faa  Tal  giver  Maalestokken  for  den  Sum  af  Ulykker,  Krigen 
1870 — 71  bragte  Frankrig.  En  moderat  og  yderst  forsigtig  fransk 
Historiker,  den  tidligere  Udenrigsminister  Hanotaux,  har  for  nylig 
gjort  det  op.  Han  regner  for  den  franske  Hær  alene  139,000  Døde 
og  143,000  Saarede,  og  dertil  et  ubestemmeligt  Antal  Syge;  340,000 
Mand  indlagdes  ialt  paa  Hospitalerne.  Men  dette  er  kun  en  Brøkdel 
af  det  Tab,  Frankrigs  Befolkning  led;  ved  Drab  af  civile  Mennesker, 
ved  Sygdom  og  Svækkelse,  skabt  af  Sult  og  Nød,  ved  Fødselstallets 
Formindskelse  osv.,  led  det  franske  Folk  et  Tab,  som  Hanotaux  be- 
regner til  1,200,000  ialt.  Man  forsøge  at  kalde  frem  for  sin  Bevidsthed 
den  Sum  af  Lidelser,  dette  Tal  er  Maalestok  for,  man  tænke  sig 
Smerten  for  dem,  der  led  af  Sult  og  Saar,  Angsten  og  Sorgen  for  det 
hele  Folk,  hvor  der  neppe  var  et  eneste  Menneske,  der  ikke  begræd 
en  Slægtnings  eller  Vens  unaturlige  Død. 

Og  nu  Pengetabet.  Hanotaux  regner  den  franske  Statskasses  Tab 
til  15Va  Milliard,  det  vil  sige  halvanden  Gange  det  Beløb,  hele  Dan- 
mark og  alt  det  Danske  ejer,  er  vurderet  til.  De  Pengetab,  de  enkelte 
Mennesker  led  ved  Udpresninger  og  Tyveri,  ved  Forretningernes  Stands- 
ning og  Høstens  Ødelæggelse,  derfor  gives  ingen  Maalestok. 

Men  vandt  da  det  sejrende  Tyskland  Fordele,  som  opvejede, 
hvad  det  ofrede?  40,000  Døde  og  90,000  Saarede,  Hundredtusinder 
Syge  var  Tysklands  Offer.  Derfor  fik  det  henved  6  Milliarder,  ikke 
stort  mere,  end  Krigen  kostede  Tysklands  Statskasse.  Det  Tab,  som 
Standsning  af  Forretningsliv  og  af  Arbejde  bragte  det  tyske  Folk,  fik 
man  intet  for.  — 

Men  Krig  betyder  ikke  blot  Død  og  legemlig  Smerte,  ikke  blot 
Ødelæggelse  af  de  materielle  Goder,  hvormed  Menneskene  gør  sig  Livet 
taaleligt.  Det  betyder  tillige  en  Forstyrrelse  af  det  normale  Sjæleliv, 
en  Forvirring  af  Tanken,  en  Forraaelse  af  Følelsen.  Retter  vi  nu  vort 
Blik  mod  disse  Tyskere  og  Franskmænd  fra  Kampens  Aar,  da  synes 
de  for  os  to  Hærskarer  af  Vanvittige,  der  —  som  det  hænder  sinds- 
syge —  af  deres  Forstand  kun  har  bevaret  en  eneste  Evne:  Opfindsom- 
heden i  at  udfinde  Midler  til  at  skabe  Ulykke  og  Ødelæggelse. 

Tag  saaledes  Franskmændene  i  de  Dage,  da  Krigsvanvidet  greb 
dem  som  en  epidemisk  Smitte.  I  en  Uges  Tid  godt  og  vel  havde 
Krigsrygterne  svirret  gennem  Paris;  fra  først  af  hørte  de  allerfleste  dem 
med  Uvilje,  men  lidt  efter  lidt  hypnotiseredes  de  op;  fra  de  fea,  der 
altid  gaar  med  Kamplysten  i  sig,  bredte  den  sig  til  næsten  alle,  Krigs- 

begejstring  og  Fædrelandskærlighed  blev  pludselig  et  og  det  samme; 
kun  ganske  faa  stod  imod.  I  Regeringen  sejrede  de  taabelige,  Fanta- 
sterne paa  næsten  uforstaaelig  Vis,  ved  et  pludseligt,  uimodstaaeligt, 
forrykt  Følelsesgénnembrud,  skønt  Kejseren  og  Førsteministeren  til  det 
sidste  forstod,  hvor  afsindig  man  handlede. 

Og  saa  stod  da  den  15.  Juli  denne  samme  Førsteminister  paa  De- 
puteretkamrets Talerstol  for  at  forelægge  Folkets  kaarne  Mænd  Krigs- 
budskabet.  300  var  de  omtrent,  et  halvt  Hundrede  radikale,  Resten 
ligelig  delt  mellem  det  moderate  Regeringsparti  og  det  gamle  Højre. 
De  havde  ikke  hørt  Krigsbudskabet  til  Ende,,  før  Vanvidsjublen  slog 
sammen  om  Ministeren.  Kun  den  gamle  Thiers  og  det  radikale  Ven- 
stres Mænd  beholder  Hjernerne  klare  mellem  alle  de  kampberusede. 
I  Skræk  og  Fortvivlelse  samles  de  om  Thiers. 

,Jeg  saa  Uvejret  bryde  løs  over  vore  Hoveder,"  siger  han  selv,  „men  jeg  vilde 
have  trodset  Lynet,  vis  paa  Døden,  hellere  end  at  se  rolig  paa  den  •  Taabelighed,  man 
var  ved  at  begaa.  Jeg  Fdr  op  fra  min  Plads  og  tog  Ordet.  Rasende  Skrig  slog  sammen 
om  mig  fra  alle  Salens  Kanter.  Et  halvt  hundrede  vanvittige  Mennesker  truede  mig 
med  Næverne,  overdængede  mig  med  Skældsord,  raabte  til  mig,  at  jeg  vanærede  mig 
selv,  at  jeg  besudlede  mine  hvide  Haar.** 

Saa  prøver  han  at  tale;  Séetning  for  Sætning,  tit  Ord  for  Ord, 
hugges  hans  Tale  i  Stykker  af  rasende  Tilraab.  Forrædemavnet 
slynges  mod  ham,  „Til  Coblenz  med  ham,"  brøler  man  fra  Højres 
Bænke.  Med  en  beutidringsværdig  Kraftanspændelse  fører  dog  den 
73-aarige  Mand  sin  Tale  igennem.  Han  fiaar  sagt  de  manende  Ord, 
der,  inden  et  Aar  var  gaaet,  skulde  blive  hans  Adkomst  til  den  første 
Plads  i  den  franske  Stat. 

Men  lige  meget  hjælper  det.  Hans  Forslag  om  at  kræve  fuld  Be- 
sked af  Regeringen  forkastes;  det  overdrages  et  Udvalg  af  krigsberusede 
at  modtage  Oplysningerne.  Udenrigsministeren  Gramont,  „Evropas 
største  Dumrian'',  som  Bismarck  har  kaldt  ham,  møder  i  Udvalget; 
man  spørger,  om  han  har  allierede;  han  svarer  med  hemmeligheds- 
fuld Højtidelighed:  „naar  jeg  har  ladet  Udvalget  vente  paa  mig,  er 
det,  fordi  jeg  i  Udenrigsministeriet  havde  en  Samtale  med  Østrigs  og 
Italiens  Gesandter,  jeg  haaber,  at  De  ikke  vil  spørge  om  mere.!*  Og 
selvfølgelig  forbyder  Patriotismen  at  spørge  om  mere.  Lige  saa  elendig 
Besked  faar  man  af  Krigsministeren.  Det  gør  intet.  Med  Begejstring 
erklærer  Udvalget  sig  tilfreds;  Krigens  Vanvid  er  over  dem  og  har 
røvet  dem  al  sund  Sans. 

Og  følger  vi  saa  det  franske  Folk  gennem  de  første  Ugers  Hen- 
rykkelsestilstand og  siden  gennem  Ulykkens  Dage,  saa  møder  der 
os  Træk  efter  Træk,  der  vidner  om,  hvor  vilde  Fantasier,  der  omtum- 
ledes i  disse  forpinte,  overnervøse,  overophidsede  Hjerner.  Vi  finder 
disse  Vidnesbyrd  i  Victor  Hugos  og  i  Gambettas  Proklamationer  saa  godt 
som  i  Beretningerne  fra  Paris'  Klubmøder.  Tag  f.  Eks.  Opfinder- 
ideerne,  alle  de  vidunderlige  Midler  til  Tyskernes  Ødelæggelse,  man 
fantaserede  over,    tit  under  Hundreders   eller  Tusinders  andagtsiiilde, 

forventningsfulde  Lytten.  Der  er  en,  der  foreslaar,  at  man  skal  slippe 
Rovdyrene  i  zoologisk  Have  løs  paa  Tyskerne,  en  anden,  som  for- 
bedrer det  til,  at  man  først  skal  lade  dem  forsvarlig  gennemprygle  ar 
Vogtere  i  preussiske  Uniformer,  for  at  de  kan  erhverve  det  rette 
Sindelag  mod  den  Slags  Mennesker.  En  tænkte  sig  først  med  Skræk, 
at  Tyskerne  kunde  finde  paa  at  komme  ind  gennem  Kloakeme,  men 
trøstede  sig  dog  snart  med,  at  saa  kunde  man  saa  bekvemt  skyde 
dem,  efterhaanden  som  de  kom  op  af  Kloakmundingerne.  Og  saaledes 
kunde  man  citere  videre  og  videre  i  det  uendelige.  Selvfølgelig  er 
ikke  alt  Ufornuft,  ikke  alle  revne  med,  men  alligevel,  vi  er  i  alt  dette 
langt,  uendelig  langt  fra  det  normale  Sjæleliv.  Og  naturligvis  gælder 
dette  ikke  blot  Franskmændene  i  1870;  hvert  Folks  Krigshistorie  er 
rigt  paa  Eksempler  af  lignende  Art.  — 

Det  er  hos  de  besejrede  Ligevægten  mest  brydes,  og  de  vildeste 
Ideer  kommer  frem.  For  Sejrherrerne  derimod  er  Kampen  mere  en 
Opdragelse  til  Brutalitet,  til  Vold  og  Røveri.  Tyskernes  Handlinger  i 
Frankrig  i  1870 — 71  er  en  Kæde  af  Vidnesbyrd  derom.  Vi  tager  et 
enkelt  Eksempel  ud  mellem  Tusinde.  Det  er  den  sindige,  politisk  moderate 
Historiker,  den  tidligere  Kultusminister  Ram  baud,  som  beretter  det. 
Det  hændte,  at  en  lille  fransk  Troppeafdeling  overrumplede  nogle  Ty- 
skere og  sprængte  en  Jernbanebro.  Dagen  efter  kom  tyske  Hærafde- 
linger til  Landsbyen,  som  de  franske  Soldater  straks  havde  forladt 
igen. 

„Alle  Indbyggere,  som  man  kunde  faa  fat  paa,^  fortæller  Rambaud,  „Mænd  og 
Kvinder,  blev  brutalt  drevne  sammen  i  Flok.  En  stakkels  krumbøjet  Olding  paa  83, 
som  vilde  nærme  sig  sine  Slægtninge,  som  man  slæbte  af  med,  blev  strakt  til  Jorden 
ved  et  Skud,  dødelig  saaret.^  „Andre  Tropper,  Uhianer  og  Bajrere,  kom  til  fra  Nancy 
og  begyndte  at  sætte  Ild  paa."  „Man  overhældte  Straaknipper  med  Petroleum;  med 
Bajonetterne  dreves  Indbyggerne  ind  i  deres  brændende  Huse.  De  slap  kun  levende 
fira  det  ved  Hjælp  af  Bagdørene.  En  gammel  lam  Kone  brændte  i  sin  Seng.**  „Ad- 
skillige Fanger  blev  mishandlede,  saa  de  siden  døde  paa  Hospitalet. **  Af  55  Huse 
brændte  50.  „Nogen  Tid  derefter  kom  nogle  prøjsiske  Officerer  fra  Toul,  der  var  Amatør- 
fotografer; de  rettede  deres  Apparater  mod  Skuepladsen  for  den  smukke  Bedrift;  de 
opdagede  da,  at  et  Hus  i  Foi*grunden  endnu  var  uskadt;  det  tog  sig  ikke  godt  ud  i  Land- 
skabet, og  saa  blev  det  ogsaa  ødelagt.** 

Og  som  de  tyske  Soldater  lærte  at  brænde  og  myrde,  læne  de  at 
stjæle.  Vi  tager  atter  et  enkelt  Eksempel,  valgt  mellem  utallige.  Det  er 
en  tysk  Soldat,  der  skriver  hjem: 

„Vi  bliver  allesammen  fuldendte  Kæltringer.**  „Vi  stjæler  alt,  hvad  vi  kan  faa 
fat  i.  Især  bliver  Vinkældeme  undersøgte,**  „dernæst  kommer  Hestene**  „og  saa  alle 
Toilettesager,  Kamme,  Børster,  Sko,  Strømper,  Lommetørklseder,  især  Nathuer**  osv. 
„Officererne  bevarer  ogsaa  i  den  Henseende  deres  Forrang,  de  stjæler  kostbart  Heste- 
seletøj, Sadler  og  især  værdifulde  Malerier.**  „Prins  W.  sagde  i  Forgaars  til  mig: 
Meyer,  stjæl  blot  alt,  hvad  De  har  Lyst  til.  Vi  skal  dog  vise  de  Folk,  at  de  ikke  for 
ingen  Ting  har  skaffet  os  Krig.**  Jeg  kunde  naturligvis,  da  det  var  en  Befaling,  kun 
svare:   Som  Deres  Højhed  befaler.**  — 

Saaledes  bringer  Krigen  de  kæmpende  Folk  Menneske-  og  Pengetab, 
Tankernes  Forvirring  og   Følelsernes    Brutalisering.     Og   ogsaa   efter 

Krigen  bærer  Folkene  Mærker  deraf.  Den  Vanvidskrise,  det  franske 
Folk  gennemgik  lige  efter  Krigen,  den  haarde  brutale  Aand,  som  Sejren 
skaffede  Herredømmet  i  Tyskland,  er  Vidnesbyrd  derom.  Det  er 
troligt,  at  den  Kamp,  som  nu  udfægtes,  vil  bringe  alt  dette  i  ikke 
ringere  Maal  end  den  fransk-tyske.  — 

Men  ogsaa  i  de  Folk,  som  staar  udenfor,  mærkes  I^ampens 
Dønninger.  Den  bringer  for  de  fleste  Tab  ved  Forretningslivets  Forstyr- 
relse, selv  om  en  og  anden  kan  tjene  derved.  Det  er  et  Fingerpeg 
til  Forstaaelse  af,  hvor  meget  dette  kan  betyde,  at  den  Dag  de 
japanske  og  russiske  Gesandters  Tilbagekaldelse  meldtes  i  Paris,  faldt 
Kursen  paa  de  11  Milliarder  Francs,  som  Rusland  efterhaanden  har 
laant  i  Frankrig,  saa  stærkt,  at  disse  Obligationers  Værdi  ialt  for- 
mindskedes med  Y2  Milliard.  Men  dernæst  øver  selve  Læsningen 
om  Krigsbegivenhederne  ofte  en  ikke  helt  ringe  Indflydelse  til  Op- 
livelse og  Udvikling  af  den  Haardhed  og  Ufølsomhed,  der  endnu  er 
bevaret  store  Rester  af  hos  de  fleste  Mennesker.  Sjældent  faar  man 
Krigens  Rædsler  saaledes  for  Øje  i  Skildringerne,  at  man  væmmes  ved 
dem;  langt  oftere  faar  man  dem  i  spændende  Beretninger,  som  man 
læser  med  en  vis  Nydelse.  Det  er  jo  saa  pirrende,  saa  umaadelig 
interessant,  en  helt  velgørende  Afbrydelse  i  Hverdagslivets  Ensformighed. 
Den  engelske  Tænker  Fr.  Harrison  skrev  i  1870  om  denne  Krigs- 
beretningernes  demoraliserende  Indflydelse,  maaske  med  nogen  Over- 
drivelse, men  ingenlunde  uden  Berettigelse: 

„Af  alle  denne  Krigs  skrækkelige  Onder  er  maaske  intet  sørgeligere  end  dette, 
at  den  offentlige  Mening  er  bleven  forpestet  af  Blodsmitten."  „Denne  blodige  Kamp 
vænner  os  mere  og  mere  til  Blodets  vederstyggelige  Lovbog.  I  flere  Maaneder  har 
Bladene  overfyldt  os  med  Lejrens  væmmelige  Sprog,  og  blodige  Slag  skildres  daglig 
for  os  med  modbydeligt  Velbehag.  Kvinder  og  Børn  oplæres  omhyggelig  i  alle  Krigens 
stygge  Talemaader  og  læser  ustandselig  om  „smukke  Angreb**,  „prægtige**  Bombarde« 
menter  og  „livlige**  Geværsalver.**  „Denne  abekatteagtige  Fornøjelse  ved  at  efterligne 
Krigens  Tone  nedværdiger  den  moralske  Bevidsthed,  og  den  skrækkeligste  af  alle 
menneskelige  Lidenskaber,  Lysten  til  Tilintetgørelse  i  dens  mest*  udprægede  og  fag- 
mæssige Skikkelse,  næres,  udsmykkes  og  pirres,  saa  den  vokser  op  til  at  blive 
en  Slags  Mønsteranskuelse.**  Han  siger  om  Betydningen  deraf:  „Det  synes  nødven- 
digt nu  atter  at  gentage  de  gamle  forslidte  Sandheder,  at  Menneskeslagteri  i  og  for 
sig  er  rædsomt,  og  at  Menneskeslagtemes  Moral  nødvendigvis  maa  staa  lavt.*' 
^Krigsvæsenet  bliver  det  sande  Udtryk  for  det  menneskelige  Samfund;  en  eller 
anden  samvittighedsløs  Rænkesmed,  en  Statsmand  og  det  Folk,  som  er  det  bedst  ind- 
eksercerede og  det  bedst  væbnede  i  Evropa  skal  gaa  i  Spidsen  for  vor  Civilisation. 
Hvilken  dyrisk  og  urimelig  Tro.** 

Og  i  nogen  Grad  griber  Krigens  Svimmelhed  selv  de  neutrale.  Nu 
til  Dags  dog  vanskelig  saaledes,  at  de  kaster  sig  ind  i  Krigen.  Ulyk- 
kerne, der  truer,  er  saa  uhyre  og  staar  saa  klart  for  Statsmændenes 
Sind,  at  en  Verdenskrig,  ja  overhovedet  en  Stormagtskrig  i  Evropa, 
særdeles  vanskelig  bryder  løs;  selv  en  Krig  mellem  Rusland  og  Eng- 
land, der  snarest  kunde  tænkes,  fordi  ingen  af  dem  kan  rammes  for 
Alvor  i  sit  eget  Land,  vil  kræve,  at  Vanvidet  hos  en  af  de  to  Staters, 
styrende  Mænd  naar  sin  yderste  Grænse. 

Men  selv  om  man  bliver  udenfor,  mærkes  det,  hvorledes  den 
militære  Aand  trænger  ind  med  Krigstelegrammerne.  Krigens  Mænd 
fører  det  store  Ord  i  saadanne  Tider,  og  de  faar  Ørelyd  ogsaa  hos 
Folk,  der  ellers  plejer  at  vende  det  døve  Øre  til,  naar  Officererne 
taler  til  dem  om  mere  Krigsvæsen. 

Vi  har  set  det  selv  herhjemme  ogsaa  denne  Gang.  Gennem  en 
Menneskealder  har  det  danske  Folks  overvældende  Flertal  ved  Valg 
efter  Valg  slaaet  fast,  at  de  anser  Kjøbenhavns  Befeestning  for  en 
Daarskab,  en  Fare  for  Landet.  Bortset  fra  en  lille  Flok  Fantaster, 
har  alle  været  enige  om,  at  naar  Krig  stod  paa  mellem  andre,  da  gjaldt 
det  for  det  lille,  det  ganske  lille  Danmark  at  dukke  Hovedet,  at  gøre 
sig  saa  lille  og  beskeden  som  mulig  og  for  enhver  Pris  undgaa,  at  Op- 
mærksomheden rettedes  mod  det. 

Og  dog,  aldrig  saa  snart  kæmpes  der  ovre  paa  den  anden  Side  af 
Jordkloden,  før  den  fanatiske  Fæstningspolitiker,  som  en  ulykkelig 
Skæbne  gjorde  til  Krigsminister  i  Venstres  Ministerium,  føler  sig  stærk 
nok  til  at  sætte  sig  i  Krigsposition.  I  Huj  og  Hast  indkalder  han 
Mandskab  til  denne  samme  Fæstning,  og  med  den  Blanding  af 
Hemmelighedsfuld  og  Hastværk,  der  mest  af  alt  er  egnet  til  at  vække 
Opsigt,  forberedes  Indkaldelse  af  det  meste  af  Hæren,  Befæstnings- 
arbejder sættes  i  Gang  o.  s.  v.,  o.  s.  v.  I  sin  ærlige,  men  blinde  Fanatisme, 
tager  han  intet  Hensyn  til,  at  der  vanskelig  kunde  tænkes  noget  farligere 
Øjeblik  til  Sabelraslen  herhjemme,  saa  lidt  som  han  bryder  sig  om  den 
Uro,  der  skabes,  den  Forstyrrelse,  der  voldes  saa  mange  Mennesker  i 
deres  daglige  Liv.  Og  saa  paastaas  det  endda  i  de  Blade,  som  staar 
ham  nær,  at  alt  dette  kun  er  en  Manøvre  for  at  vise,  hvor  hurtig  Krigs- 
apparatet  kan  sættes  i  Gang,  og  at  om  1 4  Dage  kan  de  indkaldte  sendes 
hjem  igen.  Med  andre  Ord,  det  hele  er  kun  endnu  et  desperat  Forsøg 
paa  at  hypnotisere  vort  Folk  ind  i  Troen  paa,  at  Fæstningen  er  Danmarks 
Frelse.  Krigsministeren  har  grebet  Lejligheden  dertil  nu,  som  han  nys 
greb  den  Lejlighed,  der  bød  sig,  til  at  faa  Kasemater  i  Vestfronten. 

Men  saa  langt  er  vi  dog  paa  Afstand  fra  denne  Krig,  at  det  er 
lidet  troligt,  at  det  skulde  lykkes  ved  Hjælp  af  den  i  højere  Grad  at 
omtaage  det  danske  Folks  Forstand;  det  er  at  haabe  og  at  vente,  at 
Folketingets  Flertal  vil  beholde  Hjernerne  klare  nok  til  at  sætte  saa 
snevre  Grænser  for  Krigsministerens  Handlefrihed,  at  han  ikke  faar 
Mulighed  for  at  anrette  flere  Ulykker.  Dog  bedre  var  det,  om  man 
:snarlig  frigjorde  sig  for  denne  for  Landet  saa  farlige,  for  Venstre  saa 
skadelige  Mand.  Det  ser  jo  ud  til,  at  hans  Fæstningstro  er  saa  stærk, 
^t  han,  naar  det  gælder  den,  ikke  viger  tilbage  for  at  følge  Sætningen: 
Hensigten  helliger  Midlet,  og  det  viser  sig  Gang  efter  Gang,  at  det  er 
næsten  umuligt  for  Folketinget  at  kontrolere,  hvad  det  egentlig  er,  han  gør. 

—  Men  er  det  da  kun  ondt,  der  kan  siges  om  Krigen?  Er  der  ikke 
fornuftige  Grunde,  som  kan  forklare  dens  Magt  i  Verden,  dens  daa- 
rende  Magt  over  Menneskers  Sind?   Fostres  der  ikke  i  Kampene  store 

Og  gode  Følelser,  opøves  ikke  Offervilligheden,  gør  ikke  Krigen  Gavn 
saavelsom  Skade?  I  nogen  Grad  jo.  Men  Krigens  Pris  er  sunget 
tit  nok,  og  er  der  andre,  der  endnu  har  Sind  dertil,  saa  faar  de  gøre 
det.  De  forklarende  Grunde  er  mest  nedarvede  Vildfarelser  og  ned- 
arvede Instinkter,  der  har  deres  Udspring  i  overdreven  Selvhævdelses- 
trang.  Og  de  gode  Følger  er  atter  og  atter  overdrevet  indtil  det  urime- 
ligste; de  betyder  saa  uendelig  lidt  sammenlignet  med  Ulykkerne. 

I  Fredens  Dage  arbejder  Menneskene  med  alle  de  Evner,  de  ejer, 
paa  at  finde  Midler  til  at  gøre  Livet  godt  og  lyst  for  hinanden.  Læger 
og  Teknikere  søger  at  mildne  Lidelser,  forlænge  Livet  og  anvende  alle 
Naturkræfterne  til  Menneskenes  Nytte,  Statsmænd  arbejder  paa  at 
gøre  Fordelingen  af  Livets  Goder  retfærdigere.  Tænkere  og  Opdragere 
sætter  deres  Energi  ind  paa  at  gøre  Menneskenes  Tanker  selvstæn- 
digere og  klarere,  deres  Følelse  varmere  og  mildere,  deres  Vilje  mere 
behersket. 

Men  en  Gang  imellem  bryder  saa  Menneskene  i  flokkevis  løs  mod 
hinanden,  nedbryder,  hvad  de  nys  byggede  op,  dræber  og  ødelægger, 
tilintetgør  Frugterne  af  lange  Tiders  Arbejde.  Og  naar  det  ene  af  disse 
Anfald  af  Vildskab  er  ovre,  saa  bereder  man  sig  med  yderste  Enetp 
til  det  nseste,  fiilde  af  Iver  for  ret  at  gøre  Ødelæggelsesmidleme  fuld- 
komne. 

Dette  er  Vanvid.  Krigen  er  Folkenes  Vanvid.  Men  den  Trøst 
byder  dog  Historien  os,  at  det  Arbejde,  Menneskehedens  største  og 
bedste  Aander  har  gjort  for  at  bekæmpe  denne  Sindssygdom,  ikke  er 
gjort  forgæves.  Den,  som  gaar  Krigenes  Historie  igennem,  vil  se» 
hvorledes  Anfaldene  dog  bliver  sjeldnere  og  sjeldnere  og  i  det  Hele  og 
Store  ogsaa  mindre  ulykkebringende  trods  Ødelæggelsesmidlemes  tek- 
niske Fuldkommengørelse.  Vi  gaar  fremad,  men  vi  gaar  langsomt 
fremad,  og  der  er  langt  igen. 


Krigsskuepladsen. 


De  to  Lande,  hvor  Kampen  mellem  Rusland  og  Japan  foreløbig  ud- 
kæmpes, er  Korea  og  Mandschuriet.  Korea  har,  siden  Japanesemes  Sejr 
over  Kineserne  i  1894,  været  afhængig  af  Japan.  Det  er  et  Land  paa 
omtrent  4000  Q  Mil,  næsten  6  Gange  saa  stort  som  Danmark;  Befolkningen 
er  omtrent  10  Millioner;  Befolkningstætheden  er  da  ikke  saa  meget  ringere 
end  i  Danmark;  det  er  ingenlunde  i  øde  Egne,  der  her  kæmpes.  Hoved- 
staden Søul  har  omtrent  200,000  Indbyggere,  Ping-Yang,  hvor  Japa- 
neseme  i  1894  slog  Kineserne,  har  50,000,  Chemulpo,  hvor  de  nu  har 
kæmpet  med  Russerne,  har  20,000. 

Mandschuriet  har  siden  1900  været  besat  af  Russerne.  Det  er 
17,000  D  Mil,    altsaa   4 — 5   Gange   saa  stort  som   Korea,   men  saa  svagt^. 

befolket,    at    Folketallet  kun   er  de   samme  omtrent    10   Millioner.      Dets 
Hovedstad  Mukden  har  250,000  Indbyggere.     Russerne  har  i  denne  Egn 


120 


130  Greenwich  d.L.    140 


fra  1898  haft  den  stærke  Krigshavn  Port  Arthur,  i  hvis  Nærhed  de  var 
i  Færd  med  at  skabe  den  store  Frihavn  Dal  ny,  der  nu  er  Endepunktet 
for  den  transsibiriske  Jernbane.     Tidligere  endte  denne  Bane  i  Vladivo- 

stok,  Ruslands  gamle  Krigshavn  Nord  for  Korea,  der  er  en  By  med  om- 
trent 30,000  Indbyggere. 

Rusland  har  en  Befolkning  paa  140  Millioner,  men  disse  er  fordelt 
over  400,000  □  Mil,  og  den  Del  af  Riget,  som  er  nogenlunde  tæt  befolket, 
ligger  overmaade  langt  fra  Valpladsen.  Rusland  har  altid  under  Vaaben 
1  Million  Mand,  dets  Linjehær  tæller  3^2  Million,  og  naar  alt  indkaldes, 
regner  man,  at  der  kan  bringes  omkring  7  Millioner  Mand  under  Vaaben. 
Men  af  denne  Styrke  er  foreløbig  kun  en  ringe  Del,  3 — 400,000  Mand, 
samlet  i  de  Egne,  hvor  der  kæmpes,  og  Troppetransporterne  tager  lang 
Tid.      Den    transsibiriske    Jernbanelinje,     som    danner    Forbindelsesmidlet 


Den  transsibiriske  Jernbane. 


mellem  Set.  Petersborg  og  Valpladsen,  har  en  Længde  af  over  1000  Mil, 
og  selv  med  hurtige  Tog  varer  Rejsen  10 — 12  Dage.  Det  paastaas  al- 
mindelig, at  Rusland  behøver  en  Maaned  til  at  transportere  20,000  Mand 
derover,  men  det  er  umuligt  at  kontrollere  denne  Paastands  Paalidelighed. 
Japanesemes  organiserede  Hær  angives  til  3 — 400,000  Mand,  men 
Landet  har  en  Befolkning  paa  50  Millioner  samlet  paa  knap  8000  Q  Mil 
Land  nogenlunde  tæt  ved  Kamppladsen.  Det  synes  da  troligt,  at  det  vil 
kunne  rejse  en  større  Styrke  om  end  af  lidet  øvet  Mandskab.  Det  vilde 
saaledes  foreløbig  kunne  møde  Russerne  med  en  i  det  mindste  talmæssig  noget 
overlegen  Styrke.    Den  Overmagt,  Japaneseme  fra  først  af  har  faaet  paa  Havet, 


Gennem  hosstaaende  Figur  søger 
det  franske  Blad  „le  Matin**  at  an- 
skueliggøre, hvor  store  Pengesummer, 
der  er  Indsatsen  i  Flaadekampen 
mellem  Rusland  og  Japan,  altsaa 
ganske  bortset  fra  Kampen  til  Lands. 
De  to  Flaader  regnes  til  en  samlet 
Værdi  af  1200  Millioner  Frcs.,  Kano- 
nerne til  22,  Patroner  og  Kugler  til 
19,  Torpedoer  til  8,  Kul  til  18,  Lev- 
nedsmidler o.  s.  V.  til  20  Millioner. 
Det  er  et  samlet  Beløb  paa  1287 
Millioner  Frcs.  =  940  Millioner  Kf. 
Hvis  Krigen  faar  en  alvorlig  Karakter 
til  Søs,  er  det  sandsynligt,  at  den 
største  Del  af  disse  Værdier  vil  blive 
tilintetgjort. 


•^  Prcjeetile% 

gør  det  forholdsvis  let  for  dem  at  samle  hele  deres  Styrke  til  Angreb  mod 
Russerne,  før  disse  bliver  forstærkede  i  betydelig  Grad. 

Ruslands  aarlige  Udgift  til  dets  Krigsvs^en  nærmer  sig  til  1    Milliard 
Kr.,  Japans  er  omkring  150  Millioner. 


Ny  Literatur. 


Japanesisk  Digtning.  I  „la  Revue'' 
for  1.  Februar  har  en  fransk  Forfatter  I. 
C.  Bålet  skrevet  en  Skildring  af  den 
japanske  Poesi,  aabenbart  støttet  paa 
omhyggelige  Studier  og  underbygget  gen- 
nem personlig  Kendskab  til  Landet.^) 

Den  gennemgribende  Omvæltning  i 
japanesiske  Forhold,  som  har  fundet  Sted 
i  den  sidste  Menneskealder,  har  ikke  om- 
formet Japans  Poesi;  i  Form,  i  Emnevalg 
og  i  Tanke  er  den  blevet  ved  at  være, 
som  den  har  været  i  Aarhundreder. 

Japanesiske  Digte  er  yderst  korte.  Som 
Regel  er  der  kun  5  Verslinier  ialt  med 
tilsammen  31  Stavelser,  der  fordeles  saa- 
ledes,  at  første  Linie  har  5,  anden  7 
Stavelser,  tredie  5  og  de  to  sidste  hver  7. 
Et  japanesisk  Digt  tager  sig  for  Eksempel 
saaledes  ud: 

Yo  no  naka  nr         (5  Stavelser) 
Neru  hoda  raku  wa  (7) 
Nakarikeri ;  (5) 

Uki-yo  no  baka  wa  (7) 
Okite  hataraku  (7) 

Dene  betyder:  „Der  gives  ikke  i  Verden 
nogen  Nydelse  saa  stor  som  det  at  sove; 
kun  de  t^abelige  staar  op  og  arbejder. ** 

Den  japanesiske  Poesi  gaar  ikke  dybt. 
Der  er  i  den  kun  i  meget  ringe  Grad 
Menneskeskildring;  deraf  synes  der,  efter 
Bålets  Skildring  at  dømme,  kun  at  findes 
den  Art  summariske  Udtryk  for  menneske- 
lig Erfaring,  som  man  plejer  at  forme  i 
Ordsprogsform.  Han  nævner  som  Eks- 
empel paa  den  Art  versformede  japanske 
Ordsprog  dene:  „Efteraarshimlen  og 
Kvindehjertet  ligner  hinanden;  de  skifter 
7  Gange  i  een  Nat."  Dertil  er  efter 
Krigen  med  Kina  kommet  smaa  nationali- 
stiske Krigssange,  som  man  nu  lærer 
Skolebørnene  at  „brøle",  som  Balet  siger. 

Men  hovedsagelig  er  japansk  Digtning 
Naturbeskrivelse,  Udtryk  for  den  Hen- 
rykkelse, Japaneseme  føler  over  Naturen; 
først  og  fremmest  besynges  deres  elskede 
Kirsebærtræ  aner  og  aner.    Balet  samler 

^)  Læsere,  som  interesserer  sig  derfor,  vil  kunne  finde 
en  samlet  Oversigt  over  japansk  Skønliteratur  i 
G  eorg  Brandes:  Samlede  Skrifter XI  S.487— 510. 


sit  Indtryk  deri,  at  japansk  Poesi  er  meget 
ensformig,  men  at  den  ypperlig  formaar 
at  fremtrylle  Naturbilleder,  der  hensæner 
Japaneseme  i  ganske  samme  Stemning, 
som  naar  de  nyder  selve  Naturen. 

Japans  Digtere  er  ikke  en  saadan  be- 
grænset Kreds  som  Digterne  i  de  evropæiske 
Lande.  Alle  Mennesker  digter  i  Japan, 
siger  Balet.  Man  har  Lærere  i  Digte- 
kunsten som  hos  os  i  Tegning;  ved  Hoffer 
og  i  de  fornemme  Slægters  Hjem  har  man 
„Poesidage",  hvor  Gæsterne  kappes  om 
at  fremsige  Smaadigte,  tit  om  opgivne 
Emner.  Han  giver  en  Række  Eksempler 
paa  saadanne  Emner,  som  en  rig  Dame  i 
Tokio  har  ladet  sine  Gæster  behandle. 
Der  er  Emner  som:  Taarepilen  om  For- 
aaret  —  Hanen  ved  Daggry  —  Moiigen- 
taagen  —  Kirsebærblomster  ved  Aftentid 

—  Fiskerbaad  langt  ude  paa  Havet  —  En 
Vifte  i  en  Kvindes  Værelse  —  Kærligheds- 
længsler,  der  holdes  tilbage  af  Frygt  for 
andre  —  Tilfældigt  Møde  med  den  Elskede 

—  o.  s.  V. 

Aviserne  og  Tidsskrifterne  udsætter 
hyppigt  Præmier  for  de  bedste  Digte. 
Præmierne  synes  dog  beskedne.  Den 
største  Præmie  i  en  Konkurrence,  som 
han  omtaler,  er  Bøger  for  12  Francs;  de 
mindre  Præmier  har  kun  en  Værdi  af  1 
Frc. 

Endelig  fremhæver  Balet,  at  mange 
Japanesere  til  daglig  meget  ofte  udtrykker 
deres  Følelser  i  Versets  Form.  Han 
nævner  som  Eksempel  et  Svar,  han  selv 
har  faaet  af  en  Købmand,  hvis  Daner 
var  død,  og  som  han  beklagede  i  den 
Anledning.  Købmanden  svarede:  „Hvor- 
ledes vil  det  være  muligt  fbr  mig  at  smile 
mere?  Kiyo  lever  ikke.  Men  paa  den 
anden  Side,  hvorfor  græde?  Livet  er  hæs- 
ligt; Guderne  har  taget  mit  Barn  for  at 
befri  hende  for  at  lære  det  at  kende." 


Fysisk  Tidsskrift.  (Redigeret  af  K. 
Meyer,  f.  Bjerrum.  Jul.  Gjellerup.)  For 
godt  et  Aar  siden  begyndte  en  Kreds  af 
kendte  Fysikere  at  udgive  et  fysisk  Tids- 

skrift  under  Fru  K.  Meyers  Redakiion. 
Der  er  næppe  nogen  Tvivl  om,  at  dette 
Tidsskrift  er  kommet  frem  i  et  gunstigt 
Øjeblik.  Interessen  Tor  ^siske  Emner  er 
i  de  senere  Aar  begyndt  at  brede  sig  i 
stedse  videre  Kredse,  en  naturlig  Felge 
af,  8l  Fysiken  mere  og  mere  griber  ind 
paa  praktiske  Omraader,  saa  at  vi  i  det 
daglige  Liv  i  sligende  Grad  nyder  godt 
af  dens  videnskabelige  Resultater.  For 
de  mange  —  ogsaa  uden  for  Fysikernes 
snævreste  Kreds  — ,  der  føler  Trang  til 
at  faa  en  udtømmende  og  videnskabelig 
Fremstilling  af  alle  disse  Fænomener,  vil 
„Fysisk  Tidsskrift"  være  en  god  Kilde  til 


Oplysning.  [  Label  af  det  sidste  Aar,  der 
har  været  saa  rigt  paa  lyslske  Opdagelser 
Og  Opfindelser,  har  Tidsskriftet  bl.  a.  Emner 
behandlet  Marconis  traadløse  Tele- 
graf paa  dens  forskellige  Udviklings- 
stadier; del  har  bragt  en  Række  Artikler 
om  de  „nye  Siraaler"-,  et  Foredrag  om 
Telegrafonen  af  dennes  Opfinder, 
Ingenier  Poulsen;  en  Beskrivelse  af  de 
lyske  Forsøg  med  elektriske  Hurtigtog  o,  s  v. 
Den  nye  Skolelov  har  affødt  en  større 
Diskussion  om  Undervisning  i  Fysik  og 
Kemi.  Tidsskriftet  bringer  endvidere 
Referater  af  fysiske  Foredrag,  Boganmel- 
delser o.  I. 

En  dansk  Maler  I  Udlandet.    Arild 

Rosenkreniz  er  en  af  de  faa  danske  Malere, 
der  lever  i  Udlandet. 


Han  er  født  9.  April  1870  i  Frederiksborg,, 
Søn  af  afdøde  [var  Holger  Rosenkrantz  og 
Hustru  Julia   Louise,   født   Mackenzie.    1 

one  Aars  Alderen  rejste  han  med  Moderen 
til  Udlandet.  Han  kom  tilbage  i  12  Aars 
Alderen  og  gik  en  kort  Aairække  i  Skole  ! 
Borgerdydskolen  i  Stockholmsgade.  Femten 
■  -  il  rorlod  han  Skolen  for  at  vie  sig 


udelukkende  til  Kunsten  og  som  15-aarig 
Un^arl  boede  han  alene  I  Rom  og  Isne 
M  tegne  og  male  af  den  nu  afåeit  Fresco- 
maler  Fauslini. 

1887  udstillede  han   en   Pastel   i  Rom. 


r 

188S  rejste  han  til  Paris  og  besøgte  nu  i 
fire  Aar  JuJiens  Akademi,  hvor  hans  Læ- 
rere Jean  Paul  Lamens  og  Benjamin  Con- 
stanr  var  meget  tilfredse  med  hans  Arbejde. 
Han  udsiilleiJe  første  Gang  paa  Salon'en 
i  Paris  1 892. 


Wickhambeaux  i  Kent,  England,  der  btev 
udstillet  i  New  York  og  vakte  stor  Opsigt 
og  Beundring.  For  Lord  Windsor  malede 
han  saa  et  mægtigt  Kirkevindue  og  for 
Tiffany  i  New  York  et  lignende,  hvoraF 
her  Hndes  en  Gengivelse. 


Samme  Aar  begyndte  i  Paris  Rosenkreuzer 
Perioden  med  Sar  Peladan,  og  paa  dennes 
Udstillinger  fra  1892—95  udstillede  Arild 
Rosenkrantz  sine  første  Billeder  af  Betyd- 
ning: Vision  de  la  Vierge,rAnnonciation  o.  H. 

1895  rejste  han  til  Amerika  og  fuld- 
forie  der  ei^er  længere  Studium  et  stort 
Arbejde  i  Amerikansk  Glasmaleri,  et 
Kirkevindue   til   Grev   Gallatins   Kirke    i 


I  Slumingen  af  90eme  vendte  han  til- 
bage til  Europa  og  tog  Ophold  i  London, 
hvor  han  nu  bor  og  hvor  han  i  flere  Aar 
tiar  været  en  flittig  Udstiller  paa  New 
Gallery  (Londons  frie  Udstilling).  Af  hans 
Billeder  fra  denne  Periode  gengives  her 
enkelte. 

Arild  Rosenkrantt  har  nu  forladt  Rosen- 
kreuzeme,   dog   findes   blandt    Billederne 

her  „the  secret"  New  Gallery  1897,  Salon 
de  Paris  1898  fra  denne  Periode,  ligesom 
ogsaa  „Fristeren"  New  Gallery  1E@8.  Men 
allerede  „la  belle  dame  sans  merci"  (New 
Gallery  189S)  betegner  et  Skridt  bort  fra 
Mystiken  og  med  stærk  Karaktenegning 
og  Farvebehandling.    Ponrættet  af  Skue- 


de store  Dekorationsmalere  [^  Fresco- 
malere  har  givet  —  dog  bærer  disse  Bil- 
leder stedse  Pn^et  af  de  Aar,  der  tilbragtes 
hos  Mystikerne. 

Dette  store  Arbeide,  der  omfatter  12 
Loftsmalerier,  har  i  de  sidste  Aar  taget 
hele  hans  Arbejde,   dog  har   han  fundet 


spiller  Lewis  Walter,  „Syndens  Pøl",  „Be- 
budelsen" bærer  Præget  af  samme  stærke 
Tegning. 

Og  i  de  dekorative  Lofter  i  Claridge  Ho- 
tellet, som  Arild  Rosenkrarttz  har  fuldfort 
i  de  allerseneste  Aar,  bryder  han  igennem 
som  en  straalende  Kotodst,  en  ^ntasirig 
Tegner,  der  foriader  Præ  Rafaeliieme  og 
Bume  Jones  for  at  følge  de   Vink,   som 


Tid  til   enkelte  Portrætter  derunder  Selv- 
portrættet, der  ledsager  disse  Linier. 

Paa  Charlottenborg  har  han  kun  haft 
udstillet  en  Gang  (i  1895)  en  Pastel:  En 
Bretagne- Fisker.  Han  benævnes  dogstedse, 
.naar  han  udstiller  i  London,  New  York, 
Paris  eller  Rom,  af  Anmelderne  den 
danske  Maler  Arild  Rosenkranti. 

Palle  Rosenkranti. 


Marx  Jantzen: 

VERONA 

Forts,  fra  9.  Hæfte 

Side  576.  Fra  den  revolutionære  Studenterverden  i  Geneve  701 

« 

•„De  er  tiltalt,  Monsieur,  for  at  have  taget  Del  i  Demonstrationen 
mod  det  russiske  Konsulat  og  for  nu  i  Dag  at  have  fornærmet  det 
schweitziske  Politi;  anerkender  De  Klagens  Rigtighed,  eller  har  De 
noget  at  indvende  imod  den  ?  I  saa  Fald  vil  jeg  bede  Dem  fremkomme 
med  Deres  Indsigelse." 

Ja  ser  Du,  Kaja,  jeg  havde  jo  egentlig  ikke  grumme  meget  at  sige 
til  min  Undskyldning;  men  jeg  hævdede  dog  for  det  første,  at  jeg  kun 
var  Tilskuer  ved  Demonstrationen,  —  det  siger  vi  allesammen,  saa  det 
bliver  ikke  troet  — ,  og  dernæst,  at  det  jo  i  Grunden  var  meget  rigtigt, 
at  vi  havde  revet  en  saadan  Forbryderstats  Skjold  ned,  og  at  han. 
Politichefen,  vilde  have  gjort  det  samme,  hvis  han  havde  været  i  vort 
Sted,  og  hvad  Fornærmelsen  overfor  Politiet  angik,  saa  var  dette  Politi 
ikke  i  Uniform,  saa  jeg  havde  altsaa  ingen  Forpligtelse  til  at  vide  andet, 
end  at  de  var  Civilpersoner,  og  for  Resten  havde  jeg  dog  Lov  til  at  le 
ligesaa  meget  jeg  vilde;  hvis  de  andre  blev  siddende  og  saa  paa  mig, 
var  det  deres  Sag. 

„Monsieur,"  sagde  Politipræfekten,  „for  denne  Gang,  skal  De  slippe 
for  videre  Tiltale;  men  jeg  skal  dog  gøre  Dem  opmærksom  paa,  at  vi 
har  nok  at  gøre  her  i  Geneve  med  at  varetage  vore  daglige  Forret- 
ninger og  passe  paa  Forbrydere,  saa  vi  har  ikke  mindste  Lyst  til  at 
beskæftige  os  med  de  russiske  Anliggender,  og  De,  som  opholder  Dem 
i  et  lille  Land  som  Republiken  Gen&ve,  burde  vide  ikke  at  bringe 
dette  Land  i  Forlegenhed.  Vi  har  ingen  Sympati  for  en  Regering,  der 
undertrykker  Frihed  og  Kundskab;  men  vi  forlanger  af  vore  Gæster, 
at  de  ikke  skal  bringe  os  i  Forviklinger  med  de  andre  Lande.  Saa- 
længe  De  ikke  gør  det,  har  De  Deres  Frihed  til  at  tale  og  udvikle 
Deres  Tanker,  og  med  Glæde  ser  vi  Dem  i  vor  By.  Men  i  vor  egen 
Interesse  og  i  Deres  med,  er  vi  nødte  til  ikke  at  taale  slige  Demon- 
strationer som  denne  sidste." 

Saadan  omtrent  faldt  Politipræfektens  Ord,  og  jeg  har  intet  at  tilføje. 

Og  nu  vil  jeg  drikke  min  Chokolade  og  lade  Ivan  Ivanowitch  rulle 
mig  en  Cigaret,  og  saa  vil  jeg  puste  Røgen  ud  i  smaa  Ringe,  og  jeg 

vil  tænke  paa  —  tænke  paa medens  Røgens  Ringe   bliver 

større  og  større  og  mere  og  mere  taagede. 

Og  nu  Farvel  Kaja  for  denne  Gang. 

Ejgil 


Kære  Ejgil! 

Jeg  har  modtaget  Dine  Breve,  det  ene  efter  det  andet,  og  bliver 

mere  og  mere  bange  for  Din  Skyld.     Det  er  da  godt,  at  Du  ikke  er  i 

Rusland;  var  Du  herovre,   gik  Du  nok  hen  og  gjorde  et  eller  andet 

galt;  men,  naar  Du  er  her  i  Landet,  er  Du  heldigvis  hos  mig.    Man 


702  Verona 

maa  være  forsigtig  i  Czarens  Rige,  selv  naar  man  er  fremmed.  Rege- 
ringen undgaar  alle  diplomatiske  Forviklinger,  og  man  dør  saa  forfærdelig 
let  paa  denne  Side  den  russiske  Grænse. 

Ejgil,  vær  dog  forsigtig,  jeg  vil  indrømme  Dig,  at  jeg  mere  og  mere 
forstaar  Din  Harme  over  den  bestaaende  Tingenes  Tilstand,  og  jeg  har 
den  dybeste  Medlidenhed  med  de  ulykkelige  Studenter,  ogsaa  med  dem 
i  Geneve,  der  maa  modtage  de  grufulde- Efterretninger  om  deres  Søskendes, 
Fædres  og  Kammeraters  Skæbne. 

Men,  ser  Du,  min  unge  Ven,  Harmen  som  dirrer  i  mig,  Snferten 
som  faar  mine  Øjne  til  at  græde,  snart  uden  Taarer,  hvad  nyttede  det, 
om  jeg  viste  den  for  alle.  Hvad  nytter  alle  disse  ukloge  Demonstra- 
tioner? vi  er  nu  en  Gang  de  smaa.  Jeg  virker  mit  Liv  igennem  det 
lidet,  jeg  formaar,  til  Gavn  for  de  Undertrykte,  men  jeg  indlader  mig 
ikke  paa  haabløse  Demonstrationer. 

Jeg  vil  ikke  bebrejde  Dig  noget,  men  blot  bede  Dig  være  forsigtig, 
jeg  vilde  saa  nødig,  at  Du  skulde  komme  noget  til. 

Hvad  er  det  dog  for  en  forbandet  Tidsalder  vi  lever  i?  Hvad  er 
det  for  Væsener,  disse  civiliserede  Udyr,  der  gaar  i  Kirke,  præker 
Moral  og  gør  sig  skyldige  i  de  skrækkeligste  Gerninger? 

Jeg  forstaar  din  Harme  imod  Himlen;  men  husk,  Ejgil,  at  det  er 
saa  svært  for  mig  at  frigøre  mig  for  den  Tro,  i  hvilken  jeg  er  vokset 
op.  Det  er  mærkværdigt,  at  de  russiske  Studenter  har  saa  let  ved  at 
gøre  sig  fri  for  Kirken  og  Religionen,  medens  vi  Polakker  har  saa 
vanskeligt  derved. 

Du  har  Ret,  megen  Ret  i  meget  af,  hvad  Du  siger;  men  —  aa  Ejgil, 
forstaa  mig,  min  Barnetro,  mit  alt.  —  Hvor  Livet  er  svært  at  leve. 

Det  er  en  grufuld  Historie,  med  den  unge  Pige  i  St.  Petersborg; 
jeg  hører,  at  Studenterne  har  stormet  Newsky-Kirken  for  at  holde  en 
Messe  for  hende  paa  Aarsdagen  for  hendes  Død,  at  Kosakkerne  gjorde 
Indhug  i  Kirken,  og  at  det  kom  til  frygtelige  Optrin. 

Skulde  det  virkelig  være  sandt,  at  de  spærrede  denne  Pige,  som 
ikke  var  fyldt  seksten  Aar,  inde  i  Peter-Povls  Fæstningen,  sultede 
hende  og  lod  syv  Fangevogtere  voldtage  hende  den  ene  efter  den  anden 
for  saa  tilsidst  at  hælde  hende  over  med  Petroleum  og  brænde  hende 
levende.  Liget  er  ikke  udleveret  til  Familien,  hvilket  jo  paa  en  uhyg- 
gelig Maade  bekræfter  Rygterne. 

Alt  her  er  ved  det  gamle,  den  gamle  Elendighed;  jeg  gider  ikke 
skrive  om  det,  ikke  tænke  paa  det;  Vanja  er  syg  og  jeg  selv  saa  trist. 

Sonja  har  skrevet  til  mig;  hun  fortæller,  at  Du  er  meget  forelsket 
i  Verona,  men  at  der  saamæn  ikke  er  noget  ved  hende,  og  at  hun  for 
Din  Skyld  vilde  ønske,  at  Du  ikke  fik  hende.  Hun  siger,  at  Verona 
praler  af  alle  de  Herrer,  der  giver  hende  Buketter,  derimellem  Du,  og 
at  Verona  har  sagt  hende,  at  hun  aldeles  ikke  er  forelsket  i  Dig;  men 
at  hun  synes,  Du  er  saa  ene,  og  at  det  er  derfor,  hun  gør  Dig  Selskab. 

Hvad  mig  angaar,  saa  tror  jeg  denne  Gang  ikke  ubetinget  paa  Sonjas 
Dømmekraft;  hun  kan  aabenbart  ikke  lide  Verona,  der  synes  at  staa 
hende  i  Vejen.  Og  desuden,  naar  man  er  i  Veronas  Alder,  har  man 
Lov  til  at  modtage  Buketter;  derimod  forstaar  jeg  ikke  Veronas  Kær- 
lighed til  denne  Dmitrii  og  ikke  heller  Sonjas  Kærlighed  til  ham;  der 
maa  dog  være  noget  ved  han^^  ellers  tror  jeg  ikke,  at  en  saa  udmærket 
Pige  som  Sonja  vilde  omgaas  ham. 

Var  jeg  i  Veronas  Sted,  vilde  jeg  dog  være  saa  stolt,  at  jeg  gik 
min  Vej;  jeg  vilde  ikke  lade  mig  ydmyge.  Du  bærer  Dig  uklogt  ad, 
Ejgil,  men  maaske  det  er  Dit  Held.  Du  skulde  vise  Dig  noget  mere 
kølig  overfor  Verona,  ikke  give  hende  for  mange  Buketter,  vise,  at  Du 
kan  undvære  hende;  men  jeg  kender  Dig  mere  end  tilstrækkelig  til  at 
forstaa,  at  dette  er  umuligt;  Du  fornægter  nu  en  Gang  aldrig  Din  Natur. 

Jeg  har  været  hos  Grev  Murawief  i  Gaar,  den  rige,  mægtige  Gods- 
ejer, Du  nok  kan  huske;  der  var  stor  Fest,  jeg  havde  min  eleganteste 
Kjole  paa,  den  med  Kniplingerne  og  Diamantspændet.  Jeg  tror  nok,, 
at  jeg  saa  godt  ud,  skønt  jeg  jo  snart  er  en  gammel  Pige,  og  jeg  gjorde 
ogsaa  en  Del  Lykke. 

Man  betragter  mig  som  et  Særsyn,  forstaar  ikke  rigtig,  at  jeg  vil 
give  saa  meget  bort  til  Bønderne;  man  er  ikke  videre  glad  derover. 
Derimod  er  man  henrykt  over  den  Maade,  hvorpaa  jeg  driver  min 
Gaard,  fuldstændig  efter  dansk  Mønster. 

Greven  og  alle  hans  Gæster  har  været  hos  mig  og  set  hele  Be- 
driften, beundret  Mejeriet,  Kostalden  og  alt.  Greven  talte  noget  om 
en  Orden,  man  vilde  tildele  mig,  men  jeg  haaber  dog,  at  jeg  bliver  fri 
derfor. 

Man  har  spurgt  efter  Dig,  og  alle  beder  hilse;  man  har  endnu  ikke 
glemt  den  unge  Nordbo,  der  Pokker  ikke  er  nogen  Nordbo,  siger 
Greven,  saa  italiensk  han  ser  ud. 

Man  er  meget  nysgerrig  efter  at  erfare  noget  om  vort  Forhold,  og 
man  gætter  paa  de  urimeligste  Ting.    Men  pyt  med  det. 

Jeg  er  ked  af  denne  Greve  og  hele  hans  Slæng;  han  skal  desværre 
til  Jagtgilde  her  i  Morgen;  jeg  har  opsat  det  Gang  efter  Gang;  men 
Forvalteren  mener,  at  nu  maa  det  være. 

Ejgil,  jeg  er  træt  af  at  spille  Komedie,  af  evig  og  altid  at  være  paa 
Brædderne,  og  det  forekommer  mig,  naar  jeg  er  sammen  med  disse 
Aristokrater,  at  det  ikke  er  rigtige  Mennesker,  men  Skuespillere  fra 
en  Tid,  der  forlængst  er  svunden. 

Jeg  har  foræret  min  Kanariefugl  bort;  jeg  gider  ikke  længere  se  paa 
den  lille  Fange;  det  gør  mig  saa  ondt  for  den;  jeg  kan  ikke  lide  at  se 
Fanger,  ikke  en  Gang  Kanariefugle. 

Vær  nu  forsigtig,  Ejgil;  løb  Dig  endelig  ikke  en  Staver  i  Livet,  mit 
unge  Brushoved. 

Tusinde  Kys  fra  Din  polske  Veninde 

Kaja. 

Kære  Kaja! 

Tak  for  Dit  Brev!  Det  er  kedeligt,  at  Dine  Formaninger  ikke  kom 
nogle  Dage  Før  sidste  Søndag;  maaske  de  da  havde  forhindret  mig  i 
at  begaa  endnu  en  Dumhed.  Du  maa  nemlig  vide,  at  jeg  har  talt  i  et 
Møde  af  russiske  Studenter,  som  var  sammenkaldt  i  Anledning  af  den 
kedelige  Affære  med  Vaabenskjoldet.  Qanske  vist  var  Mødet  lukket, 
saa  at  ingen  fremmede  havde  Adgang;  men  mine  Ord  er  dog  sivede 
ud  til  Politiet,  som  har  gjort  et  farligt  Vrøvl  med  mit  Pas;  man  skal 
jo  mærkelig  nok  have  Pas  i  Geneve.  Naa,  nu  er  det  hele  i  Orden, 
Konsulen  har  ordnet  Affæren,  og  saa  blæse  være  med  det. 

Kan  Du  tænke  Dig,  Kaja!  Dmitrii  er  flygtet,  og  det  er  Verona, 
som  har  faaet  ham  til  det;  han  opholder  sig  hos  sin  Fætter  i  Luzern 
og  kommer  først  tilbage,  naar  alt  er  forbi,  naar  Sagen  mod  Demon- 
stranterne er  endt.  Det  er  den  for  Resten  nu,  saa  vi  kan  vente  ham 
i  Morgen.  Otte  Demonstranter  er  sendt  over  Grænsen  ud  af  Schweitz. 
Jeg  har  talt  med  Sonja,  hun  er  rasende  paa  Verona:  „Ligner  det 
noget,"  siger  hun,  „at  opfordre  ham  til  at  snige  sig  bort,  forlade  Geneve 
og  svigte  sine  Kammeraten* ,  han  har  mistet  al  Sympati;  holdt  hun 
virkelig  af  ham,  vilde  hun  ikke  indlade  sig  paa  at  opfordre  ham  til 
sligt;  han  var  her  for  at  tage  Afsked,  og  han  var  meget  ulykkelig; 
men  han  er  bange  for  den  lille  Djævel,  hun  har  ham  fuldstændig  i 
Lommen;  han  ryster  ligefrem  naar  han  taler  til  hende;  fy  dog,  hvilket 
ækelt  Forhold,  det  er  en  Skam  for  Dmitrii  og  en  Skam  for  Verona; 
enten  eller;  enten  er  de  forlovede,  lad  dem  saa  lade  være  at  skjule 
det,  lad  dem  komme  til  os  og  lad  os  alle  være  glade  ved  dem  —  eller 
ogsaa  — .  Som  det  nu  er,  ødelægger  de  hinanden,  hun  ham  og  han 
hende,  jeg  tror  ikke,  der  bliver  noget  godt  ud  deraf." 

Du  ser,  Kaja,  at  det  er  noget  underligt  det  hele,  saa  meget  mere 
mærkeligt,  som  Dmitrii  paa  ingen  Maade  har  været  mellem  de  værste 
Demonstranter,  men  snarere  Tilskuer;  men  der  maa  være  noget  under 
det,  noget  jeg  ikke  kender,  og  jeg  tror,  Sonja  ved,  hvad  det  er;  kunde 
jeg  bare  faa  det  ud  af  hende.  Jeg  er  jo  en  fortræffelig  Diplomat,  naar 
det  gælder  at  faa  noget  at  vide,  og  disse  Kvinder,  Kaja,  dem  kan  man 
faa  alt  at  vide  af,  blot  man  fortæller  dem,  at  de  er  vidunderlige  og 
dejlige.  Nu  er  jeg  vis  paa,  at  Sonja  holder  uendelig  meget  af  Dmitrii, 
ellers  vilde  hun  ikke  saa  stærkt  fremhæve  hans  Dyder  og  udbrede 
sig  saa  meget  om  hans  Flid.  (Forisættes). 


Ynglingeaar. 

Af  Georg  Brandes. 


11. 

Det  juridiske  Studium  blev  fortsat  med  jævn  Udholdenhed,  og  efter- 
haanden  naaede  Ynglingen  efter  at  have  sat  sig  ind  i  Civilprocessen 
gennem  det  hele  juridiske  System,  Romerretten  undtagen.  Men  den 
herpaa  anvendte  Flid  var  kun  mekanisk.  Med  Lyst  drev  han  derimod 
sine  andre  Studier,  forsøgte  ogsaa  selv  at  frembringe  noget,  og  udar- 
bejdede i  de  sidste  Maaneder  af  Aaret  1862  en  meget  stor  Af  handling 
om  Shakespeares  Romeo  og  Julie,  der  væsenlig  drejede  sig  om  Tra- 
gediens Grundproblemer,  som  de  opfattedes  i  datidig  Æstetik;  den  er 
gaaet  tabt,  som  saa  meget  andet  fra  disse  Aar.  Han  sendte  den  til 
Professor  Brøchner  og  udbad  sig  dennes  Dom. 

Samtidigt  begyndte  han  Udarbejdelsen  af  en  Afhandling  om  Skæbne- 
ideen i  den  græske  Tragedie  som  Svar  paa  Universitetets  Prisspørgs- 
maal  for  Aaret  1862 — 63,  og  var  31.  December  1862  til  Ende  med 
Indledningen,  der  først  henved  seks  Aar  senere  blev  offenliggjort,  og 
under  Titlen  Begrebet:  Den  tragiske  Skæbne  findes  i  12te  Bind  af 
hans  Samlede  Skrifter.  Til  den  sluttede  sig  et  Flidsarbejde,  en  Gen- 
nemgaaen  af  alle  de  os  levnede  græske  Tragedier  med  Hensyn  til  de 
i  dem  nedlagte  Skæbneforestillinger,  der  optog  Størstedelen  af  det 
næste  Halvaar. 

Den  offenliggjorte  Indledning  giver  et  tro  Billede  af  hans  Udvik- 
lingsstade da,  dels  fordi  den  udviser  Maaden,  hvorpaa  han  havde  for- 
arbejdet Paavirkningerne  udenfra.  Kierkegaardske  Tanker  og  Hegelsk 
Metode,  dels  fordi  den  med  ikke  ringe  Bestemthed  røber  en  Grund- 
ejendommelighed i  hans  Væsen  og  en  Grundretning  i  hans  Aand,  da 
den  helt  igennem  er  en  Protest  mod  Pligtlærernes  Opfattelse  af  Poe- 
sien og  giver  en  Paavisning  af,  hvorledes  de  moralske  Begreber  ved 
at  indgaa  i  et  kunstnerisk  Hele  taber  deres  Særpræg  og  omformes. 

I  November  1862  blev  han  Medlem  af  et  nystiftet  meget  stort  Sel- 
skab af  Studerende,  der  samledes  engang  hver  fjortende  Dag  paa 
Borchs  Kollegium  for  at  høre  paa  Foredrag  og  drøfte  dem  i  Forening. 
Det  rummede  vistnok  et  halvhundrede  Medlemmer  og  blandt  dem  de 
fleste  senere  bekendte  Personligheder  af  dette  Slægtled  i  Danmark. 
Octavius  Hansen  var  Mødernes  Ordstyrer  og  var  allerede  da  som  skabt 
til  dette  Hverv.  Ingen  havde  en  parlamentarisk  Holdning  som  han. 
Han  var  ikke  for  intet  halv  Engelskmand.  Han  tog  sig  udmærket  ud 
paa  Talerstolen  med  sit  rolige  Ansigt,  sine  smukke  Øjne  og  det  brune 
Skæg,  der  krøllede  sig  som  Perikles's  paa  de  græske  Byster.     Han 

Det  ny  Aarhundrede  I.  12.  45 

var  godlidende,  retsindig  og  kundskabsrig.  Af  de  talrige  Medlemmer 
var  Filologen  Vilhelm  Thomsen  vistnok  den  mest  fremragende  og  den 
eneste,  der  senere  fik  personlig  Betydning  for  Ynglingen,  en  rent  per- 
sonlig Betydning;  thi  Thomsen  formaaede  i  dagligt  Samkvem  kun  nu 
og  da  at  meddele  af  sit  saa  særegne  Kundskabsforraad.  En  Dag  da 
Talen  var  om  Kileskriftstudiet,  sagde  den  unge  Filolog  halvt  i  Spøg, 
halvt  for  Alvor:  „Om  der  faldt  en  Sten  ned  fra  Solen  med  en  Ind- 
skrift af  ukendte  Skrifttegn  i  et  ukendt  Sprog,  skulde  vi  nok  forstaa  at 
tyde  den**  —  hans  Tilhører  maatte  mindes  Ytringen,  da  Thomsen 
mangfoldige  Aar  derefter  læste  de  gammeltyrkiske  Indskrifter  paa  de 
siberiske  Bjerge. 

Der  blev  holdt  talrige  politiske  Foredrag.  Den  unge  Literaturfor- 
sker  holdt  et  om  Heibergs  Æstetik. 

Første  Januar  1863  modtog  han  et  Nytaarsbrev  fra  Brøchner,  hvori 
denne  skrev,  at  Afhandlingen  om  Romeo  og  Julie  havde  gjon  et  stærkt 
Indtryk  paa  ham,  og  at  efter  hans  Mening  kunde  umuligt  Nogen  gøre 
Ynglingen  Rangen  stridig  med  Hensyn  til  det  Professorat  1  Æstetik,  der 
efter  Sagens  Natur  snart  maatte  blive  ledigt,  da  Hauch  i  sin  høje  Alder 
ikke  kunde  beklæde  Lærestolen  ret  længe. 

Saaledes  indlededes  af  hans  ivrige  Beskytter  det  en  Menneskealder 
igennem  fortsatte  Vrøvl  om  hans  Forhold  til  et  Embede,  der  efter- 
haanden  i  hans  Liv  blev  hvad  Franskmændene  kalder  une  scie,  et 
irriterende  Veksérspil,  hvori  han  selv  ikke  havde  ringeste  Del,  men 
som  klæbede  ved  hans  Navn. 

Hint  Brev  satte  ham  i  Sindsbevægelse;  ikke  fordi  der  i  saa  ung 
en  Alder  stilledes  ham  en  ærefuld  Samfundsstilling  i  Udsigt  af  en 
Mand,  der  havde  Sagkundskab  til  Bedømmelse  af  hans  Adkomst  til 
den,  men  fordi  denne  smilende  Udsigt  til  et  Embede  i  hans  Øjne  var 
en  Fælde,  der  kunde  fange  ham  saaledes,  at  han  ikke  kom  til  at  gaa 
ad  den  Forsagelsens  Vej,  der  ene  syntes  ham  at  føre  til  hans  Livs- 
maal.  Han  følte  sig  som  en  Apostel;  men  Afstanden  var  stor  fra  en 
Apostel  til  en  Professor.  Han  mindedes  ganske  vist,  at  Apostelen 
Peter  havde  været  Teltmager.  Men  han  frygtede  for  som  ansat  Mand 
at  tabe  den  ideale  Maalestok  for  sit  Liv  og  synke  ned  i  Ideløshed. 
Kom  han  først  bort  fra  Vejen,  saa  kom  han  ikke  let  ind  paa  den  igen. 
Det  var  vanskeligere  at  nedlægge  et  Professorat  end  aldrig  at  overtage 
det.  Og  var  man  først  Professor,  blev  man  snart  gift  og  bosat  Borger 
i  Staten,  ude  af  Stand  til  at  vove.  At  anlægge  sit  Liv  efter  Brøchners 
Opfordring  var  som  at  sælge  sin  Sjæl  til  Fanden 

Han  svane  da  kortelig,  at  han  holdt  for  meget  af  Hauch  til  at 
kunne  eller  ville  spekulere  i  hans  Død.  Men  hertil  indvendte  Brøch- 
ner meget  logisk:  Jeg  spekulerer  ikke  i  hans  Død,  men  i  hans  Liv, 
thi  jo  længer  han  lever,  des  bedre  er  De  forberedt  til  at  blive  hans 
Efterfølger. 

I  Midten  af  Juni  1863  var  Prisafhandlingen  renskreven.  I  Septem- 

ber  faldt  Censuren;  Guldmedaljen  blev  ham  tilkendt  med  en  hædrende 
Dom. .  Foruden  af  ham  blev  den  vunden  af  hans  Ven  Jens  Paludan- 
Miiller  for  et  historisk  Arbejde,  og  i  Oktober  fik  de  ved  Universitetets 
aarlige  Højtidelighed  den  tynde  Medalje  med  Atheneskikkelsen  over- 
leveret, som  han  for  sin  Del  af  Trang  til  en  Vinterfrakke  solgte  Dagen 
efter.  Rektoren,  Clausen,  den  lille  Mand  med  det  regelrette,  lukkede 
Ansigt  og  det  glatte  hvide  Haar,  sagde  til  dem,  han  haabede,  at  dette 
maatte  blive  Førstegrøden  af  en  omfattende  Virksomhed  i  dansk  Lite- 
ratur.  Dog  gladere  var  det  unge  Menneske  over,  at  han  ved  den  Lej- 
lighed fik  et  Haandtryk  af  Monrad,  der  som  Kultusminister  var  tilstede. 
Skønt  Clausen  havde  Navn  baade  som  Teolog  og  som  betydelig  Na- 
tionalliberal, var  han  Ynglingen  ligegyldig.  Men  af  Monrads  Haandtryk 
var  han  lidt  stoh;  thi  af  dennes  politiske  Frisind  og  især  af  hans 
umaadelige  Arbejdskraft  stod  der  Respekt,  og  fra  hans  smukke  Ansigt 
med  Tænker-  og  Herskerpanden  lyste  overlegen  Intelligens. 

12. 

Den  15.  November  1863  om  Formiddagen  gik  han  med  Julius  Lange 
ud  at  ønske  Frederik  Nutzhorn  til  Lykke,  hvis  Fødselsdag  det  var. 
Husets  elskværdige  Døtre  tog  ham  imod  med  sædvanlig  Munterhed. 
Men  Faderen,  den  gamle  Læge,  sagde,  idet  han  traadte  ind:  „De  kom- 
mer ogsaa  med  Alvor",  thi  Uroen  i  Anledning  af  Kong  Frederik  VII's 
Sygdom  spejlede  sig  paa  hans  Ansigt.  Der  var  god  Grund  til  Bekym- 
ring i  Anledning  af  alle  de  Fremtidsbegivenheder,  hvortil  en  ugunstig 
Vending  af  Sygdommen  kunde  blive  Signalet. 

Han  fulgtes  hjem  med  Julius  Lange,  der  oplæste  for  ham  nogle 
vilde  Brudstykker  af  sit  „System".  Det  drejede  sig  om  Modsætningerne 
Sympati  og  Kontemplation,  svarende  til  Ind-  og  Udaanden;  Aande- 
drættets  Hvilepunkt  var  det  egenlige  Bevidsthedspunkt  osv.,  altsammen 
ungt,  sært  og  uklart. 

Om  Eftermiddagen  kom  Efterretningen  om  Kongens  Død.  Om 
Aftenen  var  der  i  Studenterforeningen  stor  Bevægelse  og  stærk  Be- 
kymring. Der  gik  Rygter  om  Ministerskifte,  om  et  Ministerium  Bluhme- 
David-Ussing,  og  om  at  den  nye  Konge  ikke  vilde  underskrive  Grund- 
lovsudkastet,  af  hvilket  man  barnagtigt  ventede  sig  Slesvigs  endelige 
Sammensmeltning  med  Danmark.  Den  Aften  lærte  den  unge  Student 
Digteren  Christian  Richardt  at  kende,  som  sagde,  at  han  havde  lagt 
Mærke  til  hans  Ansigt,  før  han  kendte  hans  Navn.  Julius  Lange  var 
i  højeste  Grad  forstemt  og  forbitret.  Ploug  gik  ned  ad  Trapperne  med 
en  Mine  som  en  Mand,  hvis  Forhaabninger  var  styrtede  sammen  og 
hvem  Slaget  havde  truffet  uforberedt.  Hans  Blad  havde  haardnakket 
udstrøet  Mistillid  til  Prinsen  af  Danmark. 

Hyldingen  skulde  finde  Sted  foran  Christiansborg  Slot  den  16.  No- 
vember Kl.  11.  Ynglingen  blev  hentet  til  den  af  en  jævnaldrende  Stu- 
dent, nuværende  Biskop  Frederik  Nielsen.     Denne  havde  gjort  hans 

45« 

Bekendtskab  som  ungdommelig  Fritænker,  men  lagde  lykkeligvis  alle- 
rede faa  Aar  derefter  sine  Vildfarelser  af  og  skrev  senere  som  tapper 
Teolog  Artikler  og  Flyveskrifter  imod  den  Kætter,  han  oprindeligt 
havde  søgt  som  Meningsfælle.  Der  er  i  Danmark  næsten  Ingen,  som 
fremturer  i  en  Vildfarelse;  man  aflægger  den  i  Tide,  før  man  tager 
Skade  paa  sin  Sjæl;  undertiden  endog  saa  betids,  at  den  heller  ikke 
verdsligt  bliver  en  Hindring  paa  Løbebanen. 

Paa  Slotspladsen  var  der  sort  af  Mennesker,  som  for  et  Flertals 
Vedkommende  befandt  sig  i  ikke  ringe  Ophidselse.  Hall,  som  da  var 
Førsteminister,  traadte  alvorlig  og  rank  ud  paa  Slottets  Altan  og  sagde 
først  staaende  med  Ryggen  mod  Slottet,  saa  til  højre  og  til  venstre  Side 
disse  Ord:  Kong  Frederik  den  Syvende  er  død.  Længe  leve  Kong 
Christian  den  Niende! 

Derpaa  traadte  Kongen  frem.  Der  lød  stærke  Raab,  vistnok  adskil- 
lige Leveraab,  men  dog  endnu  flere  og  mere  højrøstede  Raab:  Leve 
Grundloven!  der  ingenlunde  var  mente  som  Hyldest.  I  Afstand,  oppe 
fra  Slotsaltanen,  kunde  selvfølgelig  de  enkelte  Raab  ikke  skelnes.  Da 
Kongen  opfattede  dem  som  Leveraab  for  sig,  bukkede  han  gentagne 
Gange  artigt,  og  da  Raabene  blev  ved,  kastede  han  Fingerkys  ud  til 
begge  Sider.  Virkningen  deraf  blev  ikke  den  tilsigtede.  Man  forstod  ikke 
denne  Bevægelse  som  et  troskyldigt  Udtryk  for  ren  Velvilje.  Man  var  vant 
til  en  anden  Holdning  fra  sin  Konges  Side.  Med  alle  sine  Svagheder 
og  Skavanker  var  Frederik  VII  i  sin  Optræden  altid  Faderen;  huld- 
salig fra  oven  nedad;  knejsende  og  mavefør,  naadigt  og  hjerteligt 
slaaende  ud  med  Haanden:  Tak,  Børn,  Tak,  gaa  nu  hjem  og  hils  Jeres 
Koner  og  Børn  fra  Kongen!  —  Det  var  utænkeligt,  at  Frederik  VII 
kunde  bukke  for  Folket,  endsige  kysse  paa  Fingeren  til  det. 

Der  holdtes  et  stormende  Møde  i  Studenterforeningen  om  Aftenen. 
Vilhelm  Rode  holdt  Hovedtalen  og  betonede  hvast,  at  der  skulde  mere 
til  for  at  vinde  det  danske  Folks  Hjerter  end  „et  Fingerkys  og  et 
Paradebuk".  Det  nye  Dynasti,  hvis  Hoved  i  aarevis  var  blevet  lagt 
for  Had  i  den  nationalliberale  Presse,  særligt  i  Fædrelandet,  der  mis- 
tænkeliggjorde Tronfølgeren  som  tysksindet,  var  endnu  saa  svagt,  at  ingen 
af  Studenterne  ansaa  det  for  nødvendigt  at  tage  skyldigt-  Hensyn  til  det 
skete  Tronskifte.  Dels  var  man  fra  Frederik  den  Syvendes  Tid  vant 
til  at  føre  et  hensynsløst  Frisprog  angaaende  Kongens  Person  —  det 
var  Tonen  og  var  uden  Betydning,  da  han  var  afholdt  af  den  store 
Befolkning  —  dels  betragtede  man  ikke  det  skete  som  uigenkaldeligt. 
Alt  stod  paa,  om  Kongen  vilde  underskrive  Grundlovsudkastet,  og  selv 
de  besindigste  og  mest  konservative,  der  ansaa  en  saadan  Underskrift 
for  ulykkesvanger,  betragtede  det  som  muligt,  at  Christian  den  Niende 
blev  forjaget,  ifald  han  ikke  skrev  Udkastet  under.  Man  kan  da  gøre 
sig  en  Forestilling  om,  hvorledes  Hedsporerne  talte.  Hele  Byen  var  i 
Febertilstand,  og  det  hed  sig,  at  Prins  Oscar  laa  ovre  i  Skaane,  beredt 
til  at  komme  over  Sundet  ved  første  Vink  og  lade  sig  hylde  paa  Kong 

Carl  den  XV.s  Vegne.     De  skandinavisk  Sindede  ønskede  denne  Løs- 
ning, hvorved  de  tre  Riger  blev  samlede  uden  Sværdslag. 

Under  Mødet  indløb  en  Hilsen  fra  Pelitidirektøren,  Crone,  der 
overbragtes  mundtligt  i  den  utroligt  formløse  Form,  at  Politimesteren 
var  saa  god  en  Skandinav  som  nogen,  men  han  bad  Studenterne  for 
deres  egen  Skyld  afholde  sig  fra  enhversomhelst  Gadeuorden,  der  maatte 
nøde  ham  til  at  skride  ind. 

Den  unge  Student,  der  stod  paa  Slotspladsen,  fortabt  i  Mængden, 
og  om  Aftenen  ved  Studentermødet  var  Tilhører  til  de  lidenskabelige 
Udtalelser,  der  faldt,  følte  sig  vel  heftigt  bevæget  i  Stemninger,  men 
var  ganske  usikker  med  Hensyn  til  det  politiske  Spørgsmaal,  hvis 
Rækkevidde  han  ikke  kunde  overskue.  Han  nærede  Bekymring  for 
de  fremmede  Magters  truende  Holdning,  ifald  Udkastet  underskreves. 
Den  gamle  C.  N.  David  havde  sagt  i  sit  Hjem,  at  hvis  det  skulde 
komme  til  at  bero  paa  ham,  hvad  han  dog  ikke  vilde  haabe,  saa 
tillod  han  ikke,  at  Udkastet  blev  underskrevet,  end  ikke  om  han  var 
den  eneste  i  Danmark,  der  tænkte  saadan,  eftersom  vi  da  havde  mistet 
Garantien  for  vor  Bestaaen  og  faaet  to  Fjender  for  en,  Rusland  for- 
uden Tyskland. 

Ynglingen  sagde  samme  Aften  til  sig  selv:  Ved  saadanne .  Lejlig- 
heder fornemmer  man  ret,  hvor  vanskeligt  det  er  at  føre  en  egenlig 
moralsk  Eksistens.  Jeg  er  ikke  skarpsynet  nok  til  at  indse  Følgerne 
af  det,  der  synes  mig  ønskeligt,  og  man  kan  ikke  med  god  Samvittighed 
blande  sig  i  hvad  man  ikke  forstaar.  Ikke  desmindre  var  jeg,  da 
jeg  stod  paa  Pladsen  foran  Slottet,  saa  ophidset,  at  jeg  endog  sporede 
en  Tilbøjelighed  til  at  optræde  som  politisk  Taler,  Grønskolling  som 
jeg  er. 

13. 

Den  18.  November  var  Feberen  i  Byen  paa  sit  højeste.  Fra  om 
Mortenen  af  var  der  tykt  af  Mennesker  paa  Slotspladsen.  Orla  Leh- 
mann, daværende  Minister,  traadte  ud  af  Slotsporten,  banede  sig  Vej 
gennem  Mængden  og  raabte  atter  og  atter  til  begge  Sider:  Han  har 
underskrevet!  Han  har  underskrevet!  —  han  sagde  ikke:  Kongen. 

Der  fulgte  nu  syv  Uger  igennem  for  Befolkningen  en  uafbrudt 
Vekslen  og  kalejdoskopisk  Forandring  af  den  politiske  Situation.  For- 
holdet til  alle  udenlandske  Magter  og  det  til  Sverig-Norge  frembød  for 
den  danske  Almenhed  hver  Uge  et  forskelligartet  Aasyn.  Sverigs 
Tilbagevigen  gjorde  et  meget  bittert  Indtryk;  man  havde  indbildt  Offen- 
ligheden,  at  en  Alliance  var  sluttet.  Saa  paafulgte  „  Pressionen **  i 
Kjøbenhavn  af  alle  Magters  Sendebud,  for  at  Regeringen  skulde  tage 
Novemberforfatningen  tilbage,  dernæst  Kejseren  af  Ruslands  Brev  til 
Hertugen  af  Augustenborg,  endelig  Holstens  Besættelse  af  tyske  Tropper 
med  al  den  Last  og  Skam,  som  den  danske  Hær  derved  maatte  lide, 
idet  Holsten  blev  rømmet  uden  Kamp,  og  Hertugen  under  Haan  og 
Spot  over  de  Danske  hyldedes  i  alle  holstenske  Byer. 

Juleaften  kom  Budskabet  om  Rigsraadets  Sammenkaldelse  samtidigt 
med  Ministerskiftet,  der  stillede  Monrad  i  Landets  Spidse,  og  i  Forbin- 
delse hermed  et  Rygte  om,  at  det  21aarige  Mandskab  skulde  indkaldes 
straks.  Dette  viste  sig  at  være  urigtigt,  og  uophørligt  vekslede  nu  i 
de  Unges  Sind  Fattethed  paa  Krig  og  Begejstring  for  Krig  med  Tro  paa, 
at  der  ingen  Krig  blev  af.  I  de  første  Dage  af  Januar  nærede  man  paa 
Grund  af  Rygtet  om,  at  den  sidste  engelske  Note  skulde  have  tilsagt 
Hjælp,  ifald  Ejderen  overskredes,  Haab  om  at  Krigen  kunde  fore- 
bygges, ligesom  man  ogsaa  satte  sin  Lid  til  Monrads  Diktatur. 

Frederik  Nutzhorn,  der  ikke  troede  paa  Krig,  foretog  en  Romer- 
rejse; Jens  Paludan-Miiller,  der  var  indkaldt,  laa  i  Rendsborg,  indtil 
de  tyske  Tropper  rykkede  ind;  Julius  Lange,  der  som  nyforlovet  nødigt 
vilde  se  sit  Arbejde  afbrudt  og  sine  Fremtidsudsigter  skudte  ud  ved 
Krigen,  var  taget  til  Iselingen,  hvor  han  i  sin  Tid  havde  lært  sin  For- 
lovede at  kende.  Under  disse  Forhold  søgte  den  21aarige  Student,  der 
have  endt  sine  Universitetsstudier,  at  faa  sin  Eksamen  fra  Haanden 
hurtigst  muligt.  Han  skrev  i  Slutningen  af  1863  til  sin  Lærer,  Pro- 
fessor Brøchner,  der  havde  lovet  ham  en  kort  filosofisk  Oversigt  som 
Forberedelse  til  Universitetsprøven:  Jeg  indstiller  mig  under  de  aller 
ugunstigste  Omstændigheder,  eftersom  mit  Hoved  nu  i  mere  end  en 
Maaned  har  været  saa  optaget  af  Dagens  Begivenheder,  at  jeg  hverken 
har  kunnet  læse  eller  tænke,  og  selve  Eksamenstiden  synes  at  ville 
blive  endnu  uroligere.  Dog  tør  jeg  nu  ikke  vige  tilbage,  da  jeg  ellers 
risikerer  —  hvad  mulig  alligevel  sker  —  at  blive  forhindret  fra 
Eksamen  ved  Session  og  Indkaldelse,  og  saaledes  maaske  kommer  til 
at  ligge  i  min  Grav  som  studiosus  istedenfor  som  candidatus  magisterii, 
hvilket  sidste  dog  tager  sig  ulige  stateligere  ud  og  er  mere  tilfreds- 
stillende for  et  ærekært  Menneske  som  Deres  ærbødige  og  inderligt 
hengivne  osv. 

14. 

Kort  forinden  havde  han  for  første  Gang  besøgt  Professor  Rasmus 
Nielsen.  Denne  var  højst  forekommende,  kendte  det  unge  Menneske, 
som  han  maaske  huskede  at  have  eksamineret,  skænkede  ham  en 
hel  Times  Samtale.  Han  var  som  altid  vakt  og  fyrig,  fuldkomment 
fri  for  Blaserthed,  men  med  et  lille  Stænk  af  Charlatanen.  Hans  Sam- 
tale var  livfuld  og  springende  som  hans  Forelæsninger;  der  var  noget 
fortryllende  ved  de  klare,  grønne  Øjnes  Blik,  et  genialt  Skær  over 
dette  Ansigt.  Han  talte  længe  om  Herbart,  hvis  Æstetik  han  iøvrigt 
røbede  ringe  Kendskab  til,  dernæst  om  Hegel,  Heiberg,  Kierkegaard, 
Til  Ynglingens  højeste  Forundring  aabnede  han,  i  Strid  med  de  An- 
skuelser, han  offenlig  havde  forfægtet,  en  Udsigt  til,  at  Videnskaben, 
„naar  Analyserne  engang  var  førte  saa  vidt",  kunde  komme  til  Mulig- 
heden af  Miraklet.  Paa  dette  Punkt  stødte  han  an  mod  Ynglingens 
Allerhelligste. 

Nielsen    havde    da   nylig  fra  Katedret  forkyndt  Opgivelsen    af  sit 

længe  hævdede  Kierkegaardske  Standpunkt,  med  den  Vending,  at  „det 
Kierkegaardske  ikke  lod  sig  gennemføre";  han  havde  maaske  under  nogen 
Paavirkning  af  Bekendtskabet  med  Enkedronningen,  der  i  hin  Tid 
jævnlig  indbød  ham  sammen  med  Grundtvig,  nærmet  sig  grundtvigianske 
Synsmaader  —  som  Brøchner  spydigt  sagde  om  ham:  „længere  borte 
fra  Kierkegaard  og  nærmere  ved  Enkedronningen." 

Midt  under  de  sidste  Eksamensforberedelser  tumlede  Ynglingen 
efter  Vane  med  sine  Forsøg  paa  at  komme  til  Klarhed  over  Livssyn 
og  Pligt,  og  studsede  ved  den  ubeskrivelige  Ironi  i  Ordet  Himmelspræt, 
naar  han  opfattede  sine  sædeligt  religiøse  Bestræbelser  under  denne 
Betegnelse. 

15. 

Han  indgav  da  sin  Ansøgning  om  at  turde  underkaste  sig  en 
Magisterkonferens;  den  utrættelige  Brøchner  havde  allerede  omtalt 
Sagen  for  Dekanus,  der  vidste  Besked  om  alt  og  om  hvor  megen  Hast 
Eksaminanden  havde.  Paa  Grund  af  Universitetets  langsomme  For- 
retningsgang fik  han  imidlertid  først-  nogle  Uger  derefter  sin  Hoved- 
opgave, der  til  hans  Forfærdelse  var  saaledes  affattet:  „At  bestemme 
Vekselforholdet  mellem  det  Patetiske  og  det  Symbolske  i  Almindelighed, 
for  derigennem  at  belyse  Modsætningen  mellem  Shakespeares  Tragedier 
og  Dantes  Divina  Commedia  samt  de  mulige  Afveje  der  maatte  frem- 
komme ved  en  ensidig  Overvægt  af  et  af  hine  to  Elementer." 

Denne  Opgave,  der  var  givet  af  "R.  Nielsen,  er  betegnende  for  den 
mod  al  Historie  ligegyldige,  rent  spekulative  Maade,  hvorpaa  Æstetiken 
i  hin  Tid  blev  drevet  ved  Kjøbenhavns  Universitet.  Den  var  desuden 
formuleret  med  utilgivelig  Skødesløshed;  det  var  umuligt  af  den  at  se, 
hvad  der  skulde  forstaas  ved  det  Vekselforhold,  hvorfra  der  blev  gaaet  ud, 
og  som  forudsattes  givet.  Endog  en  saa  spekulativ  Grubler  som  Frederik 
Paludan-Miiller  kaldte  Opgaven  rent  ud  meningsløs.  Det  saa  ud  som 
forestilte  dens  Ophavsmand  sig  Shakespeares  Dramer  og  Dantes  Epos 
opstaaede  ved  en  Art  kunstrigtig  Blanding  af  patetiske  Elementer 
med  symbolske,  og  som  vilde  han  gøre  opmærksom  paa  Farerne  ved 
at  ombytte  det  rette  Forhold,  saa  f.  Eks.  Symbolet  fik  Overvægten  i 
Tragedien,  Patos  i  Epopeen,  eller  paa  Farerne  ved  at  overdrive  dette  For- 
hold, saa  der  blev  for  megen  tragisk  Patos,  for  megen  episk  Symbolik. 
Men  der  fattedes  jo  ganske  en  videnskabelig  Begrebsbestemmelse  af 
Udtrykkene.  Eksaminanden  maatte  anvende  et  helt  Kapitel  til  Under- 
søgelse af,  hvad  Meningen  var  med  det  Problem,  som  blev  ham  stillet. 

Afhandlingen,  til  hvis  Udarbejdelse  der  var  indrømmet  seks  Uger, 
blev,  188  Foliosider  stor,  afleveret  i  rette  Tid.  Den  blev  paa  Grund 
af  selve  Spørgsmaalets  Urimelighed  aldrig  offenliggjort. 

I  en  Efterskrift  hed  det:  Jeg  beder  mine  højtærede  Dommere 
betænke,  i  hvilken  Tid  denne  Afhandling  er  udarbejdet,  en  Tid  saa 
bevæget,  som  ingen  Yngre  har  oplevet  nogen,  og  hvori  jeg  for  min 

Del  ofte  flere  Dage  igennem  har  været  ude  af  Stand  til  at  arbejde,  og 
vilde  have  skammet  mig  ved  at  kunne  det"*. 

Til  Forklaring  heraf  følgende  Optegnelse  paa  et  Blad  Papir  fra  hine 
Dage: 

Søndag  d.  17.  Januar.  I  Dag  fik  jeg  Brev  om,  at  jeg  kunde  hente  min  Hoved- 
opgave i  Morgen  Kl.  5. 

Mandag  d.  1.  Februar.  I  Dag  fik  vi  Efterretning  om,  at  Tyskerne  er  gaaede  over 
Ejderen  og  at  de  første  Skud  er  vekslede. 

Lørdag  d.  6.  Februar.  I  Dag  fik  vi  den  rædsomme,  uforstaaelige,  men  kun 
altfor  visse  Efterretning,  at  Danevirke  er  opgivet  uden  Sværdslag.  Dette  Indtryk  er 
ubeskriveligt,  overvældende. 

Torsdag  d.  18.  Februar.  Det  maa  vel  nu  desværre  betragtes  som  vist,  at  Jens 
Paludan-Muller,  min  kære  Ven,  er  falden  ved  Oversø,  d.  5.  Februar. 

Den  28.  Februar.    I  Dag  fik  vi  Vished.  —  Nat  Vl%  færdig  med  Afhandlingen. 


16. 

Alle  hans  Tanker  optoges  i  denne  Tid  af  Ønsket  om  at  kunne  blive  en 
god  Soldat  for  sit  Land.  Intet  vilde  han  heller;  men  han  følte  sig 
legemlig  meget  svag.  Da  de  første  Efterretninger  om  Kampene  ved 
Midsunde  og  Bustrup  kom,  fornam  han  stærk  Drift  til  at  følge  Julius 
Lange  ud  paa  Reserveofficersskolen.  Ved  Efterretningen  om  Dåne- 
virkes  Rømning  sank  Begejstringen;  det  var  ham,  som  saa  han  Krigens 
Udsigtsløshed  for  sig.  Imidlertid,  han  havde  jo  ikke  Langes  Vemod 
ved  at  skulle  i  Krig.  Han  var  løs  og  ledig,  og  det  stod  for  ham  som 
en  Fryd  at  komme  lige  fra  Eksamensbordet  over  i  et  Feltliv,  og  fra 
læsegal  Student  at  blive  Løjtnant.  Mest  drev  ham  Lysten  til  dagligt 
Samkvem  med  Lange  paa  Officersskolen  som  i  Felten.  Men  Kamme- 
raterne forklarede  ham,  at  selv  om  han  og  Lange  kom  sammen  ud  af 
Skolen,  behøvede  de  slet  ikke  at  komme  til  samme  Afdeling,  og  hvad 
det  gjaldt  om  for  en  Officer,  var  jo  desuden  den  ubetingede  Selv- 
stændighed. De  foreholdt  ham  ogsaa  Usandsynligheden  af  at  han  kunde 
gøre  ringeste  Nytte  eller  havde  mindste  Udsigt  til  andet  end  til  hurtigt 
at  komme  paa  et  Lazaret.  Han  selv  troede  i  Grunden  ikke  at  kunne 
udholde  Strabadserne,  da  Aspiranterne  som  Underofficerer  gik  over  til 
Hæren  med  en  Oppakning,  han  neppe  vilde  kunne  bære.  Menig  kunde 
han  paa  Grund  af  sin  spinkle  Legemsbygning  umuligt  tro,  man  ved 
Sessionen  vilde  tage  ham  til;  men  hver  Dag  ventede  han,  som  alle 
andre,  at  det  vilde  komme  til  Session  for  hans  Aldersklasse. 

Foreløbig  arbejdede  han  da  af  al  Magt  paa  at  udvikle  sine  legemlige 
Kræfter  og  Færdigheder.  Han  gik  daglig  til  Huggeøvelser,  ogsaa  til 
saadanne  med  Rytterpalasker;  han  tog  Undervisning  i  Bajonetfægtning, 
og  han  deltog  om  Eftermiddagen  i  de  af  Officerer  ledede  Skydeøvelser 
—  med  de  gammeldags  Forladningsgeværer,  der  jo  endnu  var  Hærens 
Vaaben.  Meget  lykkelig  var  han,  da  en  Dag  Fægtelæreren  Hr.  Hage- 
meister,  en  af  de  mange  fortræffelige  gamle  holstenske  Underofficerer 
med  Løjtnantsrang,  tillagde  ham  „Talent  for  Hugning". 

17. 

Imidlertid  gik  Eksamen  sin  Gang.  Som  virkelige  Curiosa  meddeles 
her  de  Opgaver,  der  blev  ham  stillede.  De  tre  til  skriftlige  Ud- 
arbejdelser lød: 

1.  Hvorvidt  kan  Poesien  kaldes  den  ideale  Historie? 

2.  Paa  hvilken  Maade  maa  Spinozas  og  Fichtes  filosofiske  Grund- 
anskuelse føre  til  Miskendelse  af  Skønhedsideen? 

3.  I  hvilket  Forhold  staar  det  Komiske  til  sine  Grænser  og  for- 
skellige Modsætninger? 

De  tre  Spørgsmaal,  der  skulde  besvares  ved  Universitetsforelæsninger, 
var  saaledes  affattede: 

1 .  Gennem  Digterværker  i  vor  Literatur  at  oplyse,  hvorvidt  Poesien 
tør  sætte  sig  den  Opgave  at  fremstille  Ideen  i  en  Form,  der 
falder  sammen  med  den  filosofiske  Forstaaelse. 

2.  At  paavise  de  ejendommelige  Bidrag  til  en  filosofisk  Bestemmelse 
af  Ideen,  som  Æstetiker!  særlig  yder. 

3.  Hvilke  er  Fortrinene  og  Manglerne  ved  den  Schillerske  Tragedie? 
Disse  Opgaver   tør  vel  i  Forening   med  Hovedopgaven  kaldes  et 

Stykke  Tidshistorie;  de  tegner  bestemt  den  datidige  Videnskabeligheds 
Art  med  dens  særegne  filosofiske  Sprogbrug.  Der  er  neppe  mer  end 
en  eller  højst  to  af  dem,  som  kunde  tænkes  stillede  i  vore  Dage. 

Efter  den  sidste  (og  bedste)  Forelæsning  om  Schiller,  der  blev  holdt 
med  seks  Timers  Varsel  d.  25.  April,  raadslog  Dommerne,  Hauch, 
Nielsen  og  Brøchner  en  ti  Minutters  Tid,  hvorpaa  Tilhørerne  blev 
kaldte  ind  og  R.  Nielsen  oplæste  følgende  Kendelse: 

Kandidaten  har  saavel  ved  sin  større  Afhandling  som  ved  de  mindre 
skriftlige  Prøver  og  de  mundtlige  Forelæsninger  lagt  en  saadan  Sag- 
kundskab, Aandsmodenhed  og  Originalitet  i  Behandlingen  af  sine 
Æmner  for  Dagen,  at  vi  med  Hensyn  hertil  enstemmig  have  tilkendt 
ham  Karakteren  admissus  cum  laude  præcipua. 

18. 

Det  ualmindeligt  gunstige  Udfald  af  denne  Magisterkonferens  hen- 
ledede i  akademiske  og  andre  Krese  Opmærksomheden  paa  den  toogtyve- 
aarige  unge  Mand.  Karakteren  admissus  cum  præcipua  laude  var 
yderst  sjældent  tidligere  bleven  givet.  Hauch  lagde  i  sit  Hjem  sin 
Tilfredshed  med  den  unge  Begynder  for  Dagen  i  de  stærkeste  Udtryk. 
Konferensraadinde  Hauch  stansede  hans  Farfar  paa  Gaden  og  meddelte 
denne,  at  hans  Sønnesøn  var  det  dygtigste  og  kundskabsrigeste  unge 
Menneske,  hendes  Mand  havde  lært  at  kende  under  sin  Universitets- 
praksis.  Ved  et  Takkebesøg,  som  Ynglingen  aflagde  den  gamle  Digter 
efter  Eksamen,  sagde  denne  ordlydende:  Jeg  er  en  gammel  Mand  og 
maa  snart  dø;  De  skal  være  min  Efterfølger  ved  Universitetet;  jeg  skal 
sige  det  til  mange;  ja  jeg  skal  sige  det  endnu  paa  min  Dødsseng. 

Forunderligt  nok  sagde  og  dikterede  han  det  virkelig  syv  Aar  efter 
paa  sit  Dødsleje,  ganske  som  han  lovede  det  da. 

Ogsaa  i  Brøchners  Hus  var  der  megen  Tale  om,  at  den  nybagte 
Kandidat  skulde  være  Professor.  Han  selv  var  mismodig  derved, 
tænkte  kun  paa  Krigen,  nærede  blot  det  Ønske  at  due  til  Soldat. 
Hauch  billigede,  at  han  gerne  vilde  være  Soldat:  Det  er  bravt  af  Dem, 
naar  De  blot  kan  taale  det.  Da  Hauch  fik  bekræftet,  at  han  kun  var 
22  Aar  (han  selv  var  73)  gjorde  han  et  Hop  i  Stolen  og  sagde:  Ja, 
det  er  utroligt,  at  De  i  den  Alder  kan  være  saa  vidt.  —  Af  Profes- 
sorerne var  Rasmus  Nielsen  den  eneste,  der  ikke  underholdt  ham  med 
akademiske  Fremtidsudsigter;  men  han  var  den,  der  gik  videst  i  An- 
erkendelse: Efter  vor  enstemmige  Anskuelse,  sagde  han,  er  De  den 
første  af  alle  de  Yngre. 

Saa  meget  mere  besluttet  var  han  paa,  ikke  pur  ung  at  lade  sig 
levende  begrave  i  en  Professorpost  uden  at  have  levet  og  aandet  frit. 
—  Han  havde  kunnet  spare  sig  al  sin  Bekymring. 

19. 

Faa  Dage  efter,  den  10.  Maj,  sluttedes  paa  en  Maaned  den  Vaaben- 
stilstand,  som  efter  den  almindelige  Opfattelse  maatte  danne  Over- 
gangen til  Fred,  ifald  denne  kunde  opnaas  paa  taalelige  Vilkaar.  Det 
hed  sig  og  bekræftedes  snart,  at  der  paa  Londonerkonferencen  tilbødes 
Danmark  Nordslesvig. 

Til  al  Ulykke  afslog  Danmark  Tilbudet.  26.  Juni  brød  Krigen  ud 
paany;  to  Dage  derefter  var  Als  tabt.  Da  det  unge  Mandskab  nu 
kaldtes  til  Session,  blev  Ynglingen  „paa  Grund  af  for  spinkel  Legems- 
bygning" anset  til  næste  Aar.  Skulde  Folkekrigen,  hvorom  der  taltes, 
blusse  op,  var  han  besluttet  paa  alligevel  at  gaa  med. 

Men  Ministeriet  Bluhme-David  afløste  Monrads  og  sluttede  den 
tunge  Fred. 

Det  var  langtfra,  at  denne  Fred  stod  for  den  unge  Mand  som  Af- 
gørelsen; dertil  var  han  for  uerfaren.  Han  forudsaa  rigtigt,  at  i  en 
nær  Fremtid  de  europæiske  Forhold  vilde  give  Anledning  til  nye 
Krige;  men  han  sluttede  deraf  urigtigt,  at  ny  Kamp  om  Slesvig  eller 
i  ethvert  Tilfælde  dets  Tilbagegiveise  til  Danmark  vilde  blive  Følgen. 

Foreløbig  aabnede  Freden,  saa  nedslaaende  den  end  var.  Muligheden 
for  nyt,  uforstyrret  Studereliv,  ny  Fordybelse  i  videnskabelige  Sysler. 

Da  han  efter  Universitetsstudiernes  Afslutning  maatte  være  betænkt 
paa  at  fortjene  sit  Brød,  gav  han  ikke  blot  som  før  private  Under- 
visningstimer; han  lod  sig  engagere  som  Foredragsholder  først  af  én 
Kres,  i  hvilken  han  foredrog  nordisk  og  græsk  Mytologi,  saa  af  en 
anden  i  det  Davidske  Hus,  hvor  han  udviklede  den  moderne  Literaturs 
Sjælehistorie  for  opvakte  Tilhørere,  deriblandt  unge  smukke  Piger. 
Endelig  lod  han  sig  af  sin  gamle  Regnelærer  fra  Skoletiden  Hr.  Fem- 
mer hverve  som  Lærer  i  Dansk  Grammatik  og  Sprog  ved  hans  Kursus 

i  Gotersgade  for  Almueskolelærerinder.  Undervisningen  kedede  ham 
grundigt;  men  den  havde  det  Pikante,  at  Læreren  var  tre  Aar  yngre 
end  de  yngste  af  sine  Elever;  thi  disse  skulde  være  fyldt  25  Aar,  var 
altsaa  i  hans  Øjne  ret  gamle,  selv  naar  de  var  yngst.  Men  der  var 
iblandt  dem  meget  ældre  Piger,  ja  endog  en  Præste-  eller  Skolelærer- 
Enke  paa  mer  end  halvhundrede  Aar,  en  Stakkel,  der  i  den  Alder 
skulde  begynde  forfra,  endda  hun  var  grumme  ubegavet.  Det  var  ikke 
ganske  let  for  en  Lærer,  som  endnu  ikke  havde  et  eneste  Knurhaar 
i  Ansigtet,  her  at  sætte  sig  i  Respekt.  Men  det  lykkedes,  da  Eleverne 
var  saa  skikkelige. 

Et  spændende  Tidspunkt  var  det,  naar  disse  hans  Elever  indstillede 
sig  til  Almueskolelærerinde-Eksamen  og  han  selv  var  tilstede  som 
Tilhører.  I  et  Brev  fra  ham  til  en  Ven  hedder  det  om  en  saadan 
Eksamen : 

Mine  Damer  har  været  oppe  og  bestod  ypperligt;  de  fik  alle  første  Karakter  und- 
tagen en;  men  det  var  ogsaa  den  bedste  af  dem  alle,  hende,  den  geniale,  jeg  har  om- 
talt for  dig.  Og  saa  er  hun  desuden  smuk  —  de  Fæhoveder!  Du  skulde  for  Resten  have 
hørt  Holbechs  [Skoledirektørens]  Overhøring.  Hans  folies  dramatiques  maa  nødvendigvis 
stikke  de  franske.  Han  spørger  f.  Eks. :  Hvad  er  det  for  en  Digter,  vi  læser  saa  meget,  at 
vi  af  den  Grund  læser  mindre  af  Ewald?  —  Fremdeles  mellem  hinanden:  Naar 
bruger  man  Parenteser?  Og  hvad  udmærker  især  Christian  Winthers  Poesi?  Svaret 
paa  det  Første  skulde  være:  Naar  man  vil  skjule  sine  Tanker.  Han  mente  rimeligvis 
ikke  Parenteser,  men  Tankestreger.  Angaaende  Christian  Winthers  Poesi  var  Svaret 
det  kostelige:  Han  er  Lyriker.  —  Der  blev,  kan  du  tro,  æstetiseret  ved  den  Over- 
høring.   Men  det  var  meget  sjældent,  at  Holbech  analyserede  en  Sætning  rigtigt. 

Det  unge  Menneske  forblev  Lærer  ved  dette  Kursus  lige  til  Efter- 
aaret  1866.  Da  han  tog  Afsked,  havde  han  den  Tilfredsstillelse,  at  en 
af  Damerne  rejste  sig  og  takkede  ham  for  den  gode  Undervisning 
med  en  lille  Tale. 

20. 

løvrigt  drev  han  sine  Studier  med  Liv  og  Lyst,  læste  store  Masser 
af  Skønliteratur  og  fortsatte  sin  Sysselsættelse  med  tysk  Filosofi,  idet 
han  nu  især,  dog  uden  synderligt  Udbytte,  fordybede  sig  i  Trendelen- 
burg.  Langt  flere  Tanker  satte  Gabriel  Sibbern  i  Bevægelse  hos  ham 
ved  sin  gennemførte  Skepticisme.  Netop  i  de  Dage  gjorde  han  dennes 
Bekendtskab.  Gammel  før  Tiden,  skaldet  ved  Fyrretyveaarsalderen, 
plaget  af  Podagra,  skønt  han  altid  havde  ført  det  mest  afholdende  Liv, 
var  Gabriel  Sibbern  med  sit  klare  Ansigt,  de  kloge  Øjne  og  de  selv- 
stændige Tanker  et  frigørende  Fænomen.  Han  havde  viklet  sig  ud  af 
alle  danske  Fordomme.  „Der  er  endnu  meget  Flogiston  i  vor  Filosofi**, 
sagde  han  gerne.  

Ynglingen  havde  længe  ønsket  at  naa  til  videnskabelig  Klarhed  over 
Sprogets  musikalske  Element.  Han  havde  syslet  meget  med  Metrik. 
Briickes  Undersøgelser  var  jo  dengang  endnu  ikke  til;  men  han 
fængsledes  af  Apels  Forsøg  paa  at  anvende  Noder  (Fjerdedels-, 
Ottendedels-,   punkterede   Ottendedels   og   Sekstendedels-Noder)    som 

metriske  Tegn  og  af  J.  L.  Heibergs  Bestræbelser  for  at  bringe  dette 
System  til  Anvendelse  paa  danske  Vers.  Men  Systemet  var  for  vil- 
kaarligt  til  at  der  kunde  bygges  derpaa.  Og  han  besluttede  da,  fra 
først  af  for  at  naa  til  dybere  Indsigt  i  Versets  Væsen,  at  sætte  sig  ind 
i  Musikens  Teori,  der  forekom  ham  at  maatte  aabne  nye  Horisonter 
for  Opfattelsen  af  Sprogets  Harmonier. 

Med  Bistand  af  en  ung  Musiker,  der  var  hans  Slægtning,  den  senere 
som  Komponist  og  Concertmester  bekendte  Victor  Bendix,  fordybede 
han  sig  i  Generalbassens  Mysterier,  ja  nedskrev  med  sin  hvide  Haand 
den  hele  Harmonilære.  Han  lærte  at  udtrykke  sig  i  Musikernes 
barbariske  Sprog,  at  tale  om  scala-egne  Femklange  i  Moll,  at  forstaa 
hvad  enharmonisk  Flertydighed  vil  sige;  han  granskede  Stemmeføring, 
tilladelige  og  utilladelige  Oktaver;  men  fandt  ikke  hvad  han  ventede 
at  finde.  Han  komponerede  nogle  smaa  Melodier,  som  han  selv  fandt 
meget  smukke,  men  for  hvilke  hans  unge  Lærer  med  god  Grund  lo 
ham  ud,  og  af  hvilke  denne  med  overstadigt  Lune  ved  Klaveret  en 
Aften  parodierede  en  for  et  større  Selskab.  Det  var  et  flovt  Øjeblik 
for  Melodiens  Ophavsmand. 

Nogen  Sammenhæng  mellem  Metrik  og  Generalbas  lod  sig  ikke 
finde.  Og  lige  saa  lidt  fandtes  i  Generalbassen  ubrydelige  Love.  Den 
Ukyndige  tror,  at  han  i  Harmonilæren  vil  træffe  ganske  bestemte 
Regler,  der  ikke  tør  overtrædes.  Men  han  gør  atter  og  atter  den  Op- 
dagelse, at  det  efter  den  almene  Regel  Forbudne  under  visse  Om- 
stændigheder alligevel  er  ganske  tilladeligt. 

Han  erfarer  saaledes,  at  i  Musiken  ingen  Regel  er  bindende  for 
Geniet.  Og  han  spørger  sig  maaske,  om  der  paa  andre  Omraader  er 
Regler,  der  binder  det. 


Er  Statskirken  ærlig? 


Af  M.  Hindhede. 

(Sluttet.) 


Men  denne  Avisstrid  var  nu  en  Ting,  men  en  hel  anden  Ting  var, 
om  Biskoppen  paa  Grund  af  de  her  udtalte  Anskuelser  havde  Ret  til 
at  slette  mig  som  Vælger.  Ja  havde  der  som  Betingelse  for  Valget 
staaet  det  lille  „trosenig",  som  nogle  Præster  kæmpede  for,  saa  kunde 
Sagen  synes  klar,  skønt  den  ved  nærmere  Overvejelse  vist  vilde  blive 
tvivlsom  nok.  Thi  hvad  vil  „trosenig  med  den  evangelisk  lutherske 
Folkekirke"  sige  Anno  1903.  Jeg  paastod  under  Striden,  og  jeg  paa- 
staar  endnu,  at  ingen  vil  formaa  at  sige,  hvori  Folkekirkens  Lutherdom 

nutildags  bestaar.  (Der  kan  anføres  nogle  Negativiteter,  men  en  negativ 
Trosbekendelse  er  dog  lovlig  tynd).  Det  specifikt  lutherske  var  særligt 
„Retfærdiggørelse  ved  Troen"  alene,  men  det  læres  ikke  længer,  og 
denne  Lære  er  ogsaa  saa  rent  paulinsk  og  strider  saa  bestemt  mod 
Jesu  Lære  (den  hedenske  Samaritan  imod  Præsten  og  Leviten.  „Ikke 
enhver,  der  raaber  til  mig  Herre,  Herre,  men  den,  som  gør  min  Fa- 
ders Vilje**  osv.  osv.),  at  man  næsten  ikke  kan  forstaa,  at  denne 
Lutherdom  saalænge  har  kunnet  gaa  for  Kristendom.  Det  forklares 
udelukkende  ved,  at  det  er  Paulus  (der  aldrig  har  kendt  Jesus),  som 
har  lagt  den  første  Grund  til  den  ortodokse  Kirkelære  og  ikke  Jesus. 
(Fortrinligt  fremstillet  i  cand.  theol.  A.  C.  Larsens  Bog:  „Paulus  og 
Kristus**.  Hvor  er  det  Skade,  at  denne  Forfatter  hidtil  altid  er  tiet 
ihjæl).  Som  sagt,  jeg  bad  stadigt  mine  Modstandere  pege  paa  det 
positivt  lutherske  i  Folkekirken,  men  de  kunde  ikke,  eller  gjorde  det 
ialfald  ikke.  Ja  tilsidst  var  der  virkelig  en  Præst,  der  kom  med  Tros- 
bekendelsen —  vel  at  mærke  den  gode  gamle  katholske  Trosbeken- 
delse! —  som  Norm  for  det  evangelisk-lutherske,  hvormed  vi  skulde 
være  trosenige.  Det  var  selvfølgelig  en  ren  Falliterklæring  og,  som  vi 
senere  skulle  se,  gælder  heller  ikke  længer  Trosbekendelsen  som  Tros- 
norm  for  danske  Præster. 

Men  som  nævnt  „trosenig**  vilde  Rigsdagen  ikke  have  ind,  vel  for 
ikke  at  lægge  noget  Baand  paa  Samvittighederne.  Jeg  underskrev  med 
god  Samvittighed  og  uden  Forbehold  den  befalede  Erklæring.  Jeg  er 
„døbt**,  og  jeg  er  „Medlem  af  Folkekirken**  og  ønsker  i  høj  Grad  at 
„bevare  min  Ret  og  Pligt  som  saadan**.  —  Det  beviser  jeg  jo  tydeligt 
ved  mit  Arbejde  for  at  faa  indført  mere  Frihed  og  Sandhed  i  Kirken. 
—  Desuden  er  jeg  Medlem  af  Skanderborg  Menighed  og  ikke  af  nogen 
anden.  —  Jeg  er  f.  Eks.  ikke  Medlem  af  „det  fri  Kirkesamfund*).  — 
Jeg  kan  altsaa  ikke  udelukkes  efter  §  5.  Heller  ikke  §  4  om  for- 
argeligt Levned  kan  vel  komme  til  Anvendelse. 

Naa,  det  er  jo  ikke  §  4  eller  5,  Biskoppen  har  bragt  til  Anven- 
delse, men  derimod  §  9.  Men  hvad  i  al  Verden  er  der  gaaet  af  hans 
Højærværdighed!  §  9  omhandler  jo  slet  ikke  Betingelsen  for  Valgret, 
men  blot  Betingelsen  for  Valgbarhed;  men  herom  har  der  jo  aldeles 
ikke  været  Tale.  Skulde  det  usandsynlige  Tilfælde  være  indtruffet,  at 
jeg  skulde  være  bleven  opstillet  som  Valgkandidat,  ja  saa  blev  der 
Spørgsmaal  om,  hvorvidt  jeg  kunde  forsvare  at  aflægge  det  i  §  9  om- 
talte Løfte.  Naar  jeg  saa  først  af  højere  Vedkommende  havde  faaet  at 
vide,   hvad   der  skulde   forstaas   ved   „Troskab   mod   vor  evangelisk- 

♦)  Hans  Eksellence  Kultusministeren  synes  efter  udvekslede  Skrivelser  med  det  fri 
Kirkesamfund  at  staa  ved  Bispernes  Side.  Men  der  er  nu  den  store  Forskel  paa 
det  fri  Kirkesamfunds  Medlemmer  og  undertegnede,  at  de  har  underskrevet  sig 
som  „Medlem  af  det  fri  Kirkesamfund",  medens  jeg  har  underskrevet  saa  korrekt 
som  muligt  i  den  bestemte  Formening,  at  „Tilslutning  til  Menigheden**  skulde 
forstaas  borgerligt. 

lutherske  Folkekirke"  —  der  som  nævnt  aldeles  ikke  er  luthersk!  — , 
saa  kunde  jeg  overveje,  om  jeg  kunde  aflægge  Løftet,  og  kunde  jeg 
ikke  det,  saa  kunde  Biskoppen  jo  ifølge  §  4  fritage  mig  for  Valget. 

Skal  vi  være  strengt  juridiske,  saa  maa  det  vel  ogsaa  anses  for  en 
Fejl  at  dømme  mig  efter  1  Va  Aar  gamle  Udtalelser  uden  at  spørge  om 
mit  Standpunkt  nu.  Jeg  har  jo  i  over  Aar  og  Dag  undladt  offentlig  at 
omtale  og  agitere  for  min  religiøse  Opfattelse,  men  derimod  slaaet  mig 
paa  Arbejdet  for  Ædruelighed  og  Sædelighed.  Opgaver,  som  hænge 
saa  nøje  sammen  med  min  Religion,  og  hvis  Optagelse  formentlig  ikke 
kan  bevirke  andet  end  godt,  medens  jeg  er  bleven  klar  over,  at  for 
stærke  Angreb  paa  den  gamle  Lære  muligt  kan  være  Synd  overfor 
ærlige  gammeldags  troende,  som  er  lykkelige  ved  deres  Standpunkt. 
Jeg  har  derfor  tabt  Lysten  til  at  gaa  videre,  før  jeg  for  Alvor  kan  byde 
Folk  noget  andet  i  Stedet  for  den  nuværende  Prædiken.  Min  Ven, 
Pastor  Anton  Jensen,  har  forsøgt  at  fortsætte  mit  Arbejde  her,  men 
det  viste  sig  snart,  at  vi  i  Virkeligheden  var  saa  forskellige,  at  vi  ikke 
kunde  arbejde  sammen.  Vi  mangler  endnu,  ialfald  her  i  Jylland  —  i 
Modsætning  til  andre  Lande  —  Mænd,  som  er  i  Stand  til  fra  vort 
Standpunkt  at  vække  den  Varme  og  Begejstring,  uden  hvilken  enhver 
Religion,  den  være  nok  saa  rettroende,  den  være  vil,  er  og  bliver  uden 
Betydning.  At  faa  fat  i  de  Mænd,  maa  nu  være  vort  Maal  og  det 
ærgerligste  er,  at  jeg  tror,  vi  har  dem,  men  de  ligge  endnu  i  Spænd- 
trøjen,  som  dog  alierede  er  saa  raadden,  at  baade  Arme  og  Ben  stikke 
igennem.  Et  lille  Klip  af  Rigsdagen,  og  vi  har  hele  Personen!  Som  sagt, 
juridisk  mener  jeg,  at  det  var  ukorrekt,  at  jeg  ikke  blev  adspurgt  først. 
Praktisk  vilde  det  ganske  vist  have  haft  mindre  Betydning,  da  jeg  i 
alt  væsentlig  har  de  samme  Anskuelser,  som  den  Gang.  Men  jeg  ind- 
rømmer, at  „gamle  Adam"  maaske  i  Stridens  Hede  ikke  altid  viste 
den  rette  kristelige  Ydmyghed.  At  den  samme  gamle  Herre  ogsaa 
huserede  blandt  Præsterne,  skulde  jo  ikke  undskylde  hans  Optræden 
hos  mig! 

Som  Bevis  paa,  at  den  juridiske  Side  af  Sagen  er  mildest  talt  tvivlsom, 
kan  maaske  tjene,  at  den  herværende  Valgbestyrelse  optog  mig  uden 
Indvending,  og  da  Klagen  indkom,  blev  den  —  saa  vidt  jeg  ved 
enstemmig  —  afvist  som  uberettiget.  Det  var  den  juridiske  Side  af 
Sagen.  Vi  kommer  nu  til  den  moralske;  her  er  Kærnepunktet,  hvor 
jeg  synes,  at  Biskoppen  som  Kirkens  Øverste,  har  forsyndet  sig  i  en 
særlig  Grad.  Jeg  forkaster  „den  hellige  Undfangelse,  Opstandelse  og 
Himmelfart"  eller  bestemte  Led  af  Kirkens  Trosbekendelse,  derfor  skal 
jeg  —  Lægmanden  —  miste  min  Valgret.  Det  kan  se  ret  indlysende 
ud;  men  nu  spørger  jeg,  om  det  da  ikke  er  ligesaa  indlysende,  at  Præ- 
sterne i  Folkekirken  i  en  ganske  anden  Grad  igennem  Præsteløftet  og 
hele  deres  Sjælesørgervirksomhed  er  bundne  til  at  følge  „Sandheden", 
som  Kirken  paastaar  findes  i  Trosbekendelsens  Led.  Formaar  Kirken 
i  Sandhedens  Navn  ikke  at  holde  Justits  mellem  deres  egne  Lærere 

o:  Præsterne,  saa  taber  den  ethvert  Spor  af  Ret  til  at  prygle  Eleverne 
in  casu  mig  og  Meningsfæller.  Nu  er  det  let  at  paavise,  at  der  findes 
adskillige  Præster  i  Statskirken,  som  ikke  tror  paa  alle  Trosbekendel- 
sens Led,  men  det  synes  intet  at  gøre;  de  blive  nutildags  siddende 
uantastede.  Naar  blot  Lægfolk  har  den  rigtige  Tro,  saa  kan  Præsterne 
tro,  hvad  de  vil! 

Jeg  er  jo  nødt  til  at  fremdrage  Eksempler  til  Bevis.  Her  er 
et  Par. 

I  Theologisk  Tidsskrift  findes  en  Artikel  af  Sognepræst  Arboe 
Rasmussen,  dateret  14.  Maj  1902  med  Titel:  „Bemærkninger  til  Pro- 
blemet Jesus  Kristus,  Guds  Søn".  Han  omtaler,  hvordan  man  paa 
forskellig  Maade  har  søgt  at  forklare  sig  Begrebet  „Guds  Søn".  Som 
en  Maade  at  forklare  Sagen  paa  anfører  han  først  Jesu  overnaturlige 
Fødsel  af  Jomfruen".  Han  mener  ikke,  at  det  er  det  ældste  Forklarings- 
forsøg,  men  han  indrømmer,  at  det  er  bleven  det  vigtigste,  og  at  det 
betragtes  almindeligt  som  „Kristendommens  Fundament".  Hvordan 
behandler  da  Pastoren  dette  Fundament?  Jo,  han  anvender  26  Sider 
til  at  bevise,  at  det  er  ubibelsk  og  uværdig  for  Kristendommen.  Jeg 
skal  kun  citere  enkelte  Sætninger  som  Bevis: 

Side  83  skrives: 

„Den  overnaturlige  Jomfrufødsel  er,  religiøst  set  det  lavere  Forklaringsforsøg.  Den 
„bærer  i  sig  Tanken  om  et  fysisk  Sønneforhold,  som  er  egnet  til  at  sænke  Kristen- 
„dommen  ned  mod  Naturreligionernes  Niveau"  — 

„Med  Jomfrufødselen  betræde  vi  en  religiøs  Sfære  af  lavere  Rang.  Den  er  et 
„Forsøg  paa  at  klare  Problemet  over  alle  Problemer,  men  et  Forsøg,  der  ikke  kommer 
„op  i  Højde  med  noget  af  de  andre  Forsøg.  Og  saa  er  det  oven  i  Købet  paa  selve 
„det  afgørende  Punkt  et  bristende  Forsøg.  Det,  der  skal  forklares  er  Begrebet  Guds 
„Søn.  Men  det,  der  bliver  forklaret,  er  Begrebet  Aandens  Søn.  Direkte  at  gøre  Gud 
„selv  til  Jesu  fysiske  Fader  —  den  Tanke  veg  man  tilbage  for  osv." 

Pastor  A.  R.  hævder  at  Jomfrufødselen  ikke  er  sikkert  bevidnet 
noget  andet  Sted  i  det  ny  Testament  end  hos  Matthæus  og  Lukas  i  de 
første  Kapitler.     Han  siger  Side  88: 

„Der  lader  sig  ikke  føre  noget  Bevis  for,  at  Paulus  har  kendt  Jomfrufødselen.** 

Og  Side  89: 

„Men  vi  kunne  gaa  et  Skridt  videre  endnu.  Jesus  selv  har  aldrig  omtalt  Jomfru- 
„fødselen." 

Side  90: 

„Vort  ældste  græske  Evangelium,  Markus,  indeholder,  som  bekendt  intet  om 
,Jomfrufødselen." 

Senere  hen  kommer  han  saa  ind  paa  Formodningen  om,  at  Und- 
fangelsesberetningerne  hos  Math.  og  Lukas  er  senere  Tilføjelser,  som 
ikke  hørte  til  den  oprindelige  Tekst.  Her  kan  jeg  ikke  følge  ham,  da 
han  kommer  saa  dybt  ind  paa  de  græske  Texter  i  alle  de  forskellige 
evangeliske  Haandsk rifter,  at  det  gaar  langt  over  min  Forstand.  Jeg 
faar  kun  Indtryk  af  et  Virvar  saa  broget,  at  det  vist  maa  være  umuligt 
nu  at  vide  den  oprindelige  Sammenhæng.  Om  han  har  Ret  i  alt,  hvad 
han  siger,    interesserer  mig  ogsaa  mindre.     Det  kriminelle  er,   at  han 

—  Præsten  —  forfægter  det  samme,  som  jeg  for  2  Aar  siden.  Men 
ganske  vist,  det  er  i  et  lærd  teologisk  Tidsskrift.  Det  minder  mig 
levende  om,  at  jeg  ifjor  idelig  fik  Formaning  til  endelig  at  skrive  for 
Teologer,  men  ikke  i  et  Dagblad.  Der  kan  være  noget  om  det,  men 
det  er  ikke  fri  for  at  være  noget  uhyggeligt.  At  det  teologiske  Tids- 
skrift nu  faldt  i  Hænderne  paa  mig  paa  et  saa  belejligt  Tidspunkt 
(ligesom  Hamacks  Bog  faldt  i  Hænderne  paa  mig  et  Par  Dage  efter 
at  jeg  havde  skrevet  „Mads  og  Vorherre"),  var  jo  iøvrigt  et  af  den 
Slags  Ulykkestilfælde,  som  ikke  var  til  at  forudse! 

Skal  vi  have  et  Eksempel  til,  saa  kan  vi  fortsætte  i  samme  Spor. 
Den  førnævnte  cand.  theol.  A.  C.  Larsen  skriver  i  Anledning  af  en 
Forhandling  om  en  ny  Trosbekendelse  følgende  (Lys  over  Landet, 
2.  Oktober): 

„Det  hedder  sig  altid,  naar  der  tales  om  Præsternes  Forpligtelse,  at  det  kun  gælder 
^om,  at  de  i  det  væsentlige  bifalder  den  Lære,  som  de  har  aflagt  Løfte  om  at  prædike. 
„Men  hvorvidt  man  end  vil  strække  sig  i  Fortolkning  af  Begrebet  „det  væsentlige", 
„saa  har  dog  alle  hidindtil  anset  det  for  givet,  at  de  tre  Trosartikler  er  noget,  som 
„ifølge  Kirkens  nuværende  Forfatning  ikke  kan  rokkes.  I  Aar  er  der  heri  sket  en 
„Forandring.    En  jysk  Præst  har"  osv. 

Det  er  den  førnævnte  Artikel  af  Pastor  A.  Rasmussen,  som  cand. 
A.  C.  Larsen  hentyder  til.  Men  i  „Frit  Vidnesbyrd«  f.  18.  Oktb.  1903 
imødegaar  Pastor  Morten  Pontoppidan  A.  C.  Larsens  forældede  An- 
skuelse om,  at  Trosartiklerne  ikke  kan  rokkes.     Han  skriver: 

„Der  er  selvfølgelig  ikke  en  eneste  Læresætning,  en  evangelisk  Prædiker  kan  paa 
„den  Maade  bindes  tiP' 

Og  senere  skriver  han  om  samme  Bekendelse: 

„Menneskesætninger!  En  evangelisk  Kirke  skulde  virkelig  døbe  paa  Menneske- 
„sætninger  —  binde  sine  Medlemmer  til  Menneskesætninger! 

„En  saadan  evangelisk  Kirke  vilde  i  Sandhed  være  det  samme  som  en  rund 
„Firkant. 

„Imidlertid  taler  Hr.  A.  C.  Larsen  virkelig  om,  at  en  Præst,  som  forkaster  Jomfru- 
„fø()selen,  kommer  til  at  staa  saaledes,  at  han  „ved  Daaben  som  Betingelse  for  Op- 
„tagelse  i  Kirken  forlanger  en  Tro,  som  han  selv  forkaster." 

„Ja  vist,  ja!  Han  forlanger  ogsaa  „en  Tro"  paa  „Himlen"  og  „Opfarten**  til 
„Himlen.  Saalænge  der  altsaa  har  været  Præster,  som  hyldede  det  kopernikanske 
„Verdenssystem,  har  de  staaet  og  forlangt  ved  Daaben  en  „Tro",  som  de  selv  for- 
„  kastede." 

Her  ligger  altsaa  Himmelfarten,  ovenikjøbet  slaaet  til  Jorden  paa 
en  saa  overlegen  Maade,  at  det  anses  for  en  Selvfølge,  at  ingen  Præst 
i. de  sidste  Aarhundreder  kan  have  troet  paa  den! 

Men  Lægmanden  nægtes  Anno  1903  Valgret,  fordi  han  ikke  tror 
paa  samme  Himmelfart! 

Kan  man  undlade  at  tænke  paa  Præsterne  i  Templet  i  Delphi. 
Naar  Lægfolk  kom  for  at  spørge  Oraklet,  saa  tog  de  Sagen  med  Alvor, 
men  naar  de  mødte  hinanden,  saa  saa  de  hver  til  sin  Side  for  at 
undgaa  at  smile! 

Skal  vi  forsøge  engang  at  formulere  en  Trosbekendelse  å  la  Pon- 
toppidan og  Arboe  Rasmussen.     Den  vilde  vel   lyde  omtrent  saaledes 

(Helvede  og  Helvedesstraffene  er  som  bekendt  ogsaa  opgivet  for  længe 
siden  af  M.  P.): 

Jeg  tror  paa  Jesus,  undfangen  af  Joseph,  født  af  Maria,  pint  under 
Pontius  Pilatus,  korsfæstet,  død  og  begraven  —  paa  tredje  Dag 
opstanden  fra  de  døde! 

Kan  vi  ikke  være  enige  om,  at  denne  Trosbekendelse  lyder  lidt 
underlig.  Skulde  det  ikke  være  det  sidste  Led,  der  ligesom  ikke 
passer  til  det  øvrige.  Det  gaar  skam  ikke  saadan  at  skære  „Und- 
fangelse af  den  Hellig  Aand**,  Jomfrufødsel",  „Helvede"  og  „Himmel- 
fart" væk  og  saa  beholde  „Opstandelsen".  Men  tager  vi  den  væk, 
hvad  er  saa  tilbage?  Sligt  skulde  Præsterne  tænke  lidt  nøjere  over, 
inden  de  afvise  det  fri  Kirkesamfunds  Forslag  til  et  nyt  Daabsritual 
saalydende: 

„Jeg  døber  Dig  i  Guds  vor  Faders  Navn  til  et  Liv  i  Jesu 
„Kristi  Aand." 

Var  det  ikke  bedre  at  give  Præsterne  Lov  til  at  bruge  et  saadant 
Ritual,  om  de  ønskede  det,  end  lade  dem  staa  og  sige  noget,  som  de 
alligevel  ikke  tror? 

Hr.  Pastor  M.  Pontoppidan  sammenligner  et  Sted  (Frit  Vid.  ^^lo 
1903)  den  kirkelige  Trosbekendelse  med  en  Fane,  der  er  „falmet"  og 
„laset",  ja  saa  lastet,  at  der  „næsten  intet  hang  ved  Stangen  mere." 
Han  ønsker  alligevel,  at  vi  skal  blive  ved  at  holde  paa  denne  næsten 
tomme  Stang  —  som  en  2den  Trosartikel  uden  Undere  unægteligt 
bliver  — .  Ja  Smag  og  Behag  er  forskellig.  Mig  generer  det  nu  at  se 
paa  en  slig  Stang  med  en  laset  Fane  paa  Toppen,  fordi  man  forlanger 
af  mig,  at  jeg  skal  kunne  se  Fanen  uden  Huller.  Slige  Urimeligheder 
forlanger  man  ikke  af  P.,  og  derfor  kan  han  sagtens,  men  han  er  jo 
ogsaa  kun  Præst,  til  en  Doktor  mener  man  at  kunne  stille  større  For- 
dringer! 

Kirken  vil  muligt  sige,  ja,  der  er  et  Par  Præster,  som  er  gaaet 
over  Stregen,  men  det  kommer  ikke  Kirken  ved  i  sin  Helhed.  Ja 
mon  ikke?  Hvis  der  ikke  er  flere  end  to  Kættere,  hvorfor  smider 
man  dem  saa  ikke  ud  en,  to,  tre,  ligesom  i  sin  Tid  Harboøre-Jensen, 
der  ikke  kunde  blive  enig  med  den  Ribe  Bisp  om  Helvede?  De  har 
jo  da  i  manges  Øjne  brudt  deres  Præsteløfte  og  de  er  jo  til  en 
umaadelig  Forargelse  for  alle  de  Smaa,  det  vil  sige  alle  de  gammeldags 
ærlige  Sjæle,  som  tror,  at  Kirkens  Lære  er  evig  uforanderlig.  Ja,  jeg 
spørger  paany  hvorfor?  Mon  ikke  fordi  Kirken  godt  ved,  at  der  staar 
Snese  og  atter  Snese  af  Præster  bag  P.  og  R.,  og  at  der  vilde  løfte 
sig  en  Storm  af  Harme  om  to  saadanne  Mænd  lukkedes  ude!  Eller 
er  det  blot  et  Tegn  paa,  at  Kirkens  øverste  Myndigheder  er  saa  ret- 
troende og  rettænkende,  at  de  krympe  sig  ved  at  kortfæste  den 
gryende  Sandhed.  Det  respekterer  jeg,  men  hvorfor  saa  stene  os,  der 
sætter  vort  gode  Navn  og  Rygte  ind  paa  at  bane  Vej  for  den  samme 
Sandhed  og  som  blot  er  gaaet  et  enkelt  Skridt  foran  Præsterne. 

Jeg  tror  egentlig,  at  vi  nu  snart  er  naaet  saa  langt  ned  i  det 
meningsløse  og  forargelige  med  Hensyn  til  Statskirke,  at  alle  alvor- 
lige Mennesker  kan  se,  at  der  maa  en  Forandring  til,  men  hvil- 
ken? Rigsdagen  vil  vel  sige,  at  nu  faar  vi  jo  gennem  Menigheds- 
raadene  det  „kirkelige  Udvalg"  for  at  den  kan  sige  os,  hvorhen  Skabet 
skal  flyttes.  Det  vilde  være  nok  saa  rart,  naar  blot  dette  Udvalg 
kunde  blive  et  alsidigt  og  ærligt  Udtryk  for  de  religiøst  interesserede 
i  det  danske  Folk.  Men  ethvert  Barn  maa  da  kunne  se,  at  det  er 
netop,  hvad  det  vanskeligt  vil  kunne  blive.  Lad  os  se  paa  Sammen- 
sætningen af  dette  Udvalg.  Det  bestaar  for  det  første  af  4  Biskopper 
og  8  Præster,  som  selvfølgelig  bliver  „rettroende"  eftersom  Ortodoksien 
vel  endnu  har  Flertal  indenfor  Præstestanden.  Foruden  nogle  andre 
er  der  saa  18  Lægmænd,  men  det  nytter  jo  ikke  saa  meget,  naar  de 
kun  vælges  af  Valgmænd,  der  først  efter  §  9  højtideligt  har  lovet 
„Troskab  mod  vor  evangelisk  lutherske  Folkekirke".  Følgen  er  altsaa, 
at  alle  saavel  Præster  som  Lægfolk  i  Udvalget  forud  har  svoret  til 
Ortodoksien,  saa  selv  om  denne  var  nok  saameget  Usandhed,  saa  synes 
der  ikke  at  være  nogen  Mulighed  for  frisindede  Reformforsøg  herfra. 
Saameget  mindre  da  som  Biskopperne  jo  har  sørget  for,  at  de 
dristigste  Opponenter  ingen  Valgret  faar.  Naa,  nu  bliver  Doktoren 
gal,  vil  man  sige,  naar  han  tillægger  det  nogensomhelst  Betydning, 
om  et  Par  Mænd  i  Jylland  og  nogle  flere  Mænd  og  Kvinder  i  Køben- 
havn smides  ud.  Nej,  han  er  ikke  saa  gal  endda.  Det  er  ikke  mig 
og  mine  Lidelsesfæller,  jeg  tillægger  Betydning,  men  det  er  det,  at  vor 
simple  Gud-Fader-Tro  faar  sort  Stempel.  Ingen  Vælger,  ingen  Valg- 
mand, intet  Udvalgsmedlem  kan  nu  vedkende  sig  slige  Anskuelser,  thi 
han  vil  saa  simpelthen  blive  kaldt  Løgner  og  Snyltegæst  og  muligt  vil 
Mandatet  blive  ham  frataget.  Men  hvis.  det  nu  er  sandt,  hvad  en 
bekendt  Præst  fornylig  skal  have  udtalt  paa  et  større  Præstemøde,  at 
„Halvdelen  af  Folkekirkens  Medlemmer  var  Unitarer",  det  vil  sige,  at 
de  uden  Hensyn  til  Dogmatik  lever  og  dør  paa  den  simple  og  enfoldige 
Barnetro  og  Barnetillid  til  Gud,  som  en  næsten  glemt  Mand  ved  Navn 
Jesus  af  Nasareth  atter  og  atter  prædikede,  er  det  saa  rigtigt  paa  For- 
haand  helt  at  lukke  Munden  paa  denne  Halvdel? 

Man  kan  sige,  at  det  var  selvfølgelig  Usandhed,  hvad  denne  Præst 
sagde.  Jeg  kan  ikke  svare  for  ham,  jeg  kender  ikke  hans  Grunde. 
Jeg  kan  kun  sige,  at  min  Erfaring  peger  i  samme  Retning.  Da  jeg  for 
P/s  Aar  siden  var  færdig  med  min  Religionsstrid ,  modtog  jeg  en 
Adresse  med  hjærtelig  Tak  og  Tilslutning  fra  68  voxne  Mænd  og 
og  Kvinder  i  den  lille  By  Skanderborg.  Og  dog  havde  Adressen  paa 
ingen  Maade  vandret  fra  Dør  til  Dør,  men  var,  saavidt  jeg  ved,  kun 
præsenteret  Folk,  som  havde  givet  Anledning  til  at  tro,  at  de  var 
Meningsfæller.  Men  desuden  kunde  jeg  nævne  en  Række  Mænd,  som 
til  mig  privat  havde  udtalt  deres  Tilslutning  og  Opmuntring,  men  som, 
da  Adressen    kom,    ikke   vilde   skrive   under   af  Hensyn    til    Provst, 

Kunder  osv.  osv.  Disse  Folk  staa  nu  som  Kirkens  og  Samfundets 
Støtter  og  kan  muligt  blive  hæderkronede  Menighedsraader.  Jo  Kirken 
kan  sagtens!  Ja,  man  kan  le  og  man  kan  græde!  Hvor  vilde  ikke 
baade  Biskopper  og  Præster  gyse,  om  enhver  Mand  paa  en  Gang 
bekendte  Tro  af  Hjærtet.  Men  Præsten  er  jo  nu  en  Gang  den,  der 
sidst  faar  Sandheden  at  høre! 

Men  nu  mine  erklærede  Meningsfæller  —  de  68  —  hvad  gør  de? 
Ja  de  fleste  har  ikke  søgt  Valgret,  maaske  paa  Grund  af  Samvittighedsnag 
eller  maaske  fordi  de  af  ovennævnte  Grund  ansaa  Kampen  for  haabløs. 
Andre  har  søgt  denne  Ret  og  faaet  den,  uden  Spor  af  Indvending, 
skønt  —  ialtfald  for  adskilliges  Vedkommende  —  deres  Stilling  var 
bekendt  nok.   Men  ganske  vist,  de  har  ikke  udtalt  sig  offentlig*). 

Herefter  bliver  Kirkens  Stilling  til  de  Gud-Fader-Troende  følgende. 
Den  siger:  Tro  hvad  I  vil,  men  ti  stille!  Gør  I  det,  saa  skal  I  faa 
Kage  (Valgret),  men  skulde  I  blive  saa  begejstrede  Tor  Eders  Tro,  at 
I  ikke  kan  tie,  saa  faar  I  Dada  og  Kagen  tages  fra  Jer!  Sandhed, 
Ærlighed  og  Begejstring  er  nemlig  Kontrabande  i  den 
danske  Statskirke  1903,  vel  at  mærke  da,  naar  det  biskoppelige 
Stempel  mangler. 

Prøv  nu  for  et  Øjeblik  at  tænke,  at  Gud-Fader-Troen  virkelig  er 
Jesu  sande  Lære,  saaledes  som  f.  Eks.  Harnach  og  mange  andre 
mener,  og  at  Treenighed  m.  m.  kun  er  teologiske  Spekulationer.  Er 
der  nogen,  der  kan  sige  mig,  hvordan  Sandheden  skal  faa  lovlig  Ret, 
ikke  over,  men  blot  ved  Siden  af  Theologien?  Præsterne,  som  har 
svoret  til  Teologien,  kan  jo  ikke  godt  træde  til.  De  enkelte,  der 
alligevel  har  Mod  til  at  nærme  sig  paa  Skridts  Afstand,  de  komme 
uvilkaarlig  i  de  Treenighedstroendes  Øjne  til  at  faa  et  Stænk  af  Meneder- 
præg**) over  sig,  og  derfor  kan  de  ingen  rigtig  Magt  faa.   Men  hvordan 


*)  Denne  Artikel  var  skreven  før  Valgene.  Det  har  paa  mig  haft  en  ublandet  komisk 
Virkning  at  se  en  af  de  „68*"  valgt  som  Medlem  af  Menighedsraadet,  ovenikøbet 
opstillet  paa  Provstens  Liste!  Dette  Faktum  skulde  jeg  ikke  have  røbet,  hvis  det 
ikke  iforvejen  var  en  ofPenlig  Hemmelighed  her  i  Byen. 

**)  Naar  jeg  taler  om  „Brud  paa  Præsteløfte**,  „Menederpræg  osv.,  saa  forstaar  Læ- 
serne jo  nok,  at  det  er  i  „de  gamles**  Mund,  jeg  lægger  disse  Ord.  Jeg  skal  nok 
lade  være  personligt  at  blande  mig  i  det  vanskelige  Punkt:  „Præsteløftets  Aand**. 
Hvis  jeg  var  Præst,  saa  kunde  jeg  med  den  bedste  Samvittighed  af  Verden  love 
at  „forkynde  Jesu  sande  Lære  purt  og  rent  efter  min  bedste  Overbevisning**. 
Kunde  det  ikke  anses  for  dog  „noget  af  det  væsentlige**  i  en  Kirke,  der  bærer 
Navn  efter  Jesus?  At  Præster  i  Sandhedens  Navn  (Jesu  Navn)  tvinges  til  at  for- 
kaste forskellige  teologiske  Dogmer  (for  saa  vidt  de  skal  opfattes  materialistisk  og 
ikke  symbolsk),  det  kalder  jeg  ikke  uærligt.  Jeg  siger,  at  det  er  ærligt  at  de 
tale  ligeud  og  saa  overlade  Dommen  om  det  væsentlige  til  den  høje  Foresatte, 
Biskoppen.  Men  de  gamle  massivt  troende  kan  ikke  se  det  saaledes.  Anfører 
man  f.  Eks.  Pastor  M.  Pontoppidan,  saa  faar  man  det  Svar.*  ,Ja  den  Mand  maa 
først  tage  sin  Afsked,  før  vil  vi  ikke  høre  ham.**  Folk  er  Bogstavtrælle,  derfor 
maa  Bogstaven  dødes!  lalfald  er  det  Kirken  uværdigt  at  bruge  den  blot  til  at 
slaa  Lægfolk  for  Panden  med! 

skal  man  tænke  sig,  at  ret  mange  Menigmænd  har  Mod,  Begejstring 
og  Kundskaber  nok  til  at  træde  op  mod  Præsternes  samlede  Flok. 
De  staar  med  Autoriteten  og  Statspatentet  og  skuer  overlegent  ned  paa 
en  ussel  Lægmand,  der  begynder  at  kny.  Spørger  man  dem,  hvordan 
det  kan  være,  at  Jesus  sagde  (Mark.  12.,  29,  30): 

„Det  første  Bud  af  alle  er  dette: 

Hør  Israel!  Herren,  vor  Gud,  Herren  er  een  og  Du  skal 
elske  Herren  din  Gud  af  dit  ganske  Hjerte  osv." 
saa  vil  de  formendig  overlegent  pege  paa  „det  athanasiske  Symbol" 
fra  det  5.  Aarhundrede,  som  den  Dag  i  Dag  er  Grundlaget  for  Treenig- 
hedslæren  (den  blev  som  bekendt  lavet  for  at  slaa  Bro  over  det 
tilsyneladende  uoverstigelige  Svælg  mellem  Jesu  Lære  om  én  og  den 
senere  Lære  om  tre).  Dette  Symbol  lyder  i  al  i  Enfoldighed  saa- 
ledes : 

„Enhver,  som  vil  blive  salig,  maa  fremfor  alt  have  den  rette  kristelige  Tro.  Enhver, 
„som  ikke  bevarer  denne  hel  og  uforfalsket,  vil  uden  Tvivl  gaa  evig  fortabt.  Men 
„dette  er  den  rettelige  kristelige  Tro,  at  vi  ære  én  Gud  i  en  Trefoldighed  (af  Personer) 
„og  Trefoldigheden  i  Enheden,  idet  vi  hverken  sammenblande  Personerne  eller  ad- 
„skille  Væsenet.  En  er  nemlig  Faderens  Person,  en  anden  Sønnens,  en  anden  den 
„Helligaands.  Men  Faderens,  Sønnens  og  den  Helligaands  Guddom  er  én,  Herligheden 
„ligestor,  Majestæten  lige  evig.  Som  Faderen  er,  saadan  er  Sønnen,  saadan  er  den 
„Helligaand.  Uskabt  er  Faderen,  uskabt  er  Sønnen,  uskabt  den  Helligaand.  Umaalelig 
„er  Faderen,  umaalelig  er  Sønnen,  umaalelig  den  Helligaand.  Evig  er  Faderen,  evig 
„er  Sønnen,  evig  er  den  Helligaand.  Og  dog  er  der  ikke  tre  Evige,  men  en  Evig. 
„Ligesom  der  ikke  er  tre  Uskabte  eller  tre  Umaalelige,  men  én  Uskabt  og  Umaalelig. 
„I  lige  Maade  er  Faderen  almægtig.  Sønnen  almægtig,  den  Helligaand  almægtig,  og 
„dog  er  der  ikke  tre  Almægtige,  men  én  Almægtig.  Saaledes  er  Faderen  Gud,  Sønnen 
„Gud,  den  Helligaand  Gud,  og  dog  er  der  ikke  tre  Guder,  men  én  Gud,  osv." 

Siger  man  saa  efter  den  Forklaring,  at  det  kan  man  ikke  forstaa, 
saa  siger  Biskoppen  velsagtens:  Ja,  det  er  fordi  du  ikke  har  studeret 
Teologi.  Men  husk  paa,  at  Jesus  sagde:  Uden  I  blive  som  —  Teologer 
kommer  I  ingenlunde  ind  i  Himmeriges  Rige!  —  Eller  skulde  det 
være  et  lille  udøbt  Jødebarn  han  opstillede,  og  ikke  en  Teolog?  (Math. 
18.,  3.) 

Hvad  Jesus  sagde  om  sin  Tids  Teologer,  tør  jeg  slet  ikke  sige,  for 
ikke  at  blive  tiltalt  for  Injurier.  Men  han  begyndte  saaledes  (Math. 
23,  13).  „Vee  Eder,  I  Skriftkloge  og  Pharisæer,  at  I  tillukke  Himme- 
riges Rige  for  Menneskene  osv."  — 

Disse  Ord  kan  jeg  ikke  lade  være  at  tænke  paa,  naar  jeg  ser, 
hvordan,  ialfald  i  Byerne,  Børnene  efter  Konfirmationen  jages  ud  i  det 
rene  Intet  baade  religiøst  og  moralsk  (de  faa  i  Reglen  ingen  anden 
Moral  end  det  tomme:- Gud  siger:  Du  skal  og  skal  ikke),  skræmt  som 
de  er  af  Dogmatikens  Uhyrligheder.  Det  er  en  Ulykke,  som  har 
pint  mig  og  tvunget  mig  til  at  bekende  min  Tro,  som  har  den  store 
Fordel  at  lade  sig  forsvare  saavel  imod  Teologiens  som  imod  Viden- 
skabens Angreb. 

Man  kan  naturligvis  strides  for  og  imod  med  Skriftsteder,  eftersom  jo 

Hundreder  af  Religioner  kan  forsvares  ud  af  Biblen;  men  det  vilde 
utvivlsomt  overraske  Lægfolk  i  høj  Grad  at  se,  hvorlidt  af  Jesu  egne 
Ord,  der  kan  tydes  imod,  medens  alt  andet  tyder  for  min  Tro,  og  det 
allermest  uhyggelige  for  Kirketroen  synes  jeg  maa  være,  at  naar  man 
opdager  Ting,  hvis  Uægthed  er  sikker  eller  sandsynlig,  saa  er  det 
Kirkelærens  fasteste  Steder,  der  vakle,  medens  jeg  ialfald  aldrig  har  set 
nogen  Tvivl  fremsat  om  Ægtheden  af  Fadervor,  Lignelser  og  Bjærg- 
prædiken  osv.,  det  vil  sige  det,  som  vi  holde  os  til.  Hvor  maa  det 
ikke  være  uhyggeligt  for  Kirken,  at  Vers  som  Mark.  16,  16:  —  „Hvo 
som  tror  og  bliver  døbt,  skal  blive  salig,  men  hvo  som  ikke  tror,  skal 
fordømmes"  — ,  har  vist  sig  at  mangle  i  de  ældste  Evangelier  (Se  f. 
Eks.  Biskop  Rørdams  Oversættelse).  Jo,  Jesus  trængte  i  høj  Grad  til 
Forbedring  for  at  kunne  komme  i  Højde  med  Paulus! 

Med  det  samme  kommer  jeg  til  at  tænke  paa  en  anden  Uhygge- 
lighed, som  netop  vedrører  det  ene  af  de  3  Punkter  i  Banbulleh, 
nemlig  Opstandelsen.  I  Math.  27,  52  staar  der  jo  berettet,  at  ved  Jesu 
Død  aabnedes  Graven,  og  mange  af  de  gamle  hensovede  Jøder  stod 
op  og  gik  rundt  i  Jerusalen.  To  Præster  var  under  Striden  saa  ærlige 
at  tilstaa  —  dels  mundtligt  dels  skriftligt  —  at  det  kunde  de  ikke  tro. 
Da  jeg  sagde  til  den  ene:  Jamen  er  det  saa  ikke  uhyggeligt,  at  et 
Sagn  staar  paa  samme  Side  af  Bibelen  som  Jesu  Opstandelse?"  Hertil 
havde  han  ikke  andet  at  sige,  end  at  det  sidste  „maa*)  vi  jo  tro!"  Ja 
vi  maa  og  vi  skal,  det  er  Sagen,  derfor  er  Argumenter  igrunden 
ogsaa  saa  ligegyldige. 

Det  er  nu  paa  høje  Tid  at  høre  op  med  al  den  Teologi,  som  keder 
almindelige  Mennesker;  men  jeg  skal  tilslut  pege  paa  et  Forhold,  som 
giver  mig  et  nogenlunde  lyst  Syn  paa  Fremtiden,  og  det  er,  at  med  de 
ærligste  og  hjærteligste  Folk  af  den  gamle  Skole,  de,  om  hvem  alle 
forstaar,  at  Hjerte  og  Mund  følges  ad,  med  dem  har  jeg  aldrig  haft 
noget  personligt  udestaaende,  ialfald  ikke  af  alvorlig  Natur.  Jeg  er  over- 
bevist om,  at  det  igrunden  er  fordi  vi  gensidigt  —  saa  nødigt  vi  maaske 
ville  —  føle,  at  der  inderst  inde  er  noget  beslægtet,  som  vi  ikke  kan 
tvinge  nede.  Skulde  man  f.  Eks.  ikke  paa  Forhaand  tro,  at  de  tre  i 
Banbullen  nævnte  Klagere,  som  er  Aarsag  til  min  Udsmidning,  maatte 
juble,  og  at  der  herskede  et  uforsonligt  Fjendskab  mellem  dem  og  mig. 
Det  virkelige  Forhold  er  imidlertid,  at  medens  visse  Præster  juble  over 
Sejren,  som  de  er  uden  Skyld  i,  saa  er  de  virkelige  Sejrherrer  snarest 
mellemfornøjede.  De  føle  sikkert  godt,  at  det  egentlig  er  Ærligheden, 
de  har  ramt,  medens  Tvetydigheden  har  gaaet  Ram  forbi.  Det  er  de 
samme  ærlige  Sjæle,  som  ifjor  var  saa  yderst  forbitrede  over  nogle 
Præsters  —  efter  deres  Mening  —  lunkne  Forsvar  for  den  gamle  Tro. 
Jeg  har  nu  en  lumsk  Mistanke  om,   at  de  egentlig  hellere  vilde  have 


♦)  Sandheden  byder  mig  at  sige,  at  jeg  ikke  tror,  at  denne  Præst  ved  „maa"  tænkte 
saa  meget  paa  Præsteløftet,  som  paa  sin  egen  Hjærtefred. 

smidt  visse  Præster  ud  end  mig,  men  det  kan  de  nu  engang  ikke. 
Faktum  er  ialfald,  at  trods  vort  diametralt  modsatte  religiøse  Standpunkt, 
saa  nærer  ialfald  Føreren  for  Klagerne  og  jeg  den  største  Agtelse  og 
det  varmeste  personlige  Venskab  for  hinanden,  og  vi  har  begge  brudt 
adskillige  Landser  for  hinanden  overfor  Angreb  udenfra.  Samtidigt  er 
vi  enige  om,  at  en  saadan  Jammerlighed,  som  Kirken  nu  befinder  sig 
i,  er  i  højeste  Grad  uværdig,  og  at  der  formentlig  ingen  anden  Redning 
er  end  fuld  Frihed.  Naar  det  først  var  naaet,  saa  kunde  sikkert  alle 
ærlige  Sjæle  trives  Side  om  Side  uden  at  forsøge  at  gøre  hinanden 
Fortræd.  Nu  er  de  indespærrede  —  jeg  og  mine  Lige  —  jo  nødte 
til  at  kradse  i  Muren  for  at  sprænge  Fængslet;  men  denne  Kradsen 
kan  de  gamle  jo  saa  daarligt  taale. 

Med  denne  Artikel  har  jeg  ønsket  at  sige  til  Rigsdagsmændene: 
Tro   endelig  ikke,    at  det  kirkelige  Udvalgs  Forslag  bliver  et  sandt 
Udtryk   for   det   danske  Folks  Tro,   og  stil  ikke  en  anden  Gang  Bi- 
skopperne  op  til  Højesteret.    De  har  ligesaa  lidt  lært  Jura,  som  de 
har  glemt  den  pavelige  Ufejlbarlighed! 

Til  Biskoppen  over  Aarhus  Stift  vil  jeg  sige:  Har  Deres  Højvel- 
ærværdighed  set,  hvad  den  vistnok  fra  alle  Sider  agtede  Præst,  Valg- 
menighedspræst Morten  Larsen,  Holstebro,  udtalte  paa  et  stort  Venne- 
møde i  Sept.  1901  (se  Højskolebladet).     Han  sagde: 

„Det  synes,  som  om  Herrens  Tankegang  ikke  kan  faa  Forkyndere  nok,  uden  at 
„de  skal  lokkes  med  Embeder  eller  trues  med  Symboltvang.  Tvangen  gør  det 
„vanskeligt  at  skelne  mellem  det  ægte  og  uægte,  men  kan  man  sikre  sig  ved  Tvang, 
„da  kan  Straffen  ikke  være  haard  nok,  og  derfor  var  der  mere  Mening  i  Tingene,  den 
„Gang  man  brændte  Kættere.  Da  var  der  Alvor  i  Maaden  at  tage  Sagen  paa.  Nu 
„er  det  Leg  og  Uredelighed  fra  øverst  til  nederst*),  baade  med  Præsten,  der 
„lover,  hvad  han  ikke  kan  holde,  og  med  Myndighederne,  der  ser  gennem  Fingre.** 

Er  det  virkelig  sandt  med  den  „Leg  og  Uredelighed  fra  øverst  til 
nederst"?  Ja  her  om  spørger  jeg  Hans  Højærværdighed  Dr.  phil. 
Joh.  Clausen,  Biskop  over  Aarhus  Stift  og  ovennævnte  BanbuUes  For- 
fatter! 


*)  Det  er  selvfølgelig  ikke  Pastor  M.  Larsens  —  eller  min  —  Mening  ved  denne 
Tale  om  Leg  og  Uredelighed  at  hentyde  til  nogen  bestemt  Biskop  eller  anden 
Person  indenfor  Statskirkens  Myndigheder.  Det  er  Statskirken  som  Institution, 
der  her  er  Tale  om,  og  aldeles  ikke  om  enkelte  Personer,  hvis  Ærlighed  vi  ingen 
som  helst  Berettigelse  har  til  at  drage  i  Tvivl. 

Af  Fredrik  B.  Wallem. 

Den  1ste  Februar  1904  traadte  den  nye  Hvalfredningslov  i  Krah  i 
Norge.  En  Mærkedag  i  vor  Lovgivnings  Historie.  Afelutningen  paa 
en  aarelang  Interessekamp  mellem  to  Næringsveje,  Fiskeri  og  Hval- 
fangst. Kanhænde  man  ogsaa  vil  mindes  Dagen  i  vor  politiske  Hi- 
storie; thi  under  sidste  Sommers  lidenskabelige  Agitation  For  Hval- 
fredning skød  pludselig  og  uventet  Sociaslismen  raskt  i  Vejret  i  det 
nordligste  Norge,  og  før  man  ret  forstod,  hvad  der  var  hændt,  var  de 
første  Socialister  valgt  til  Stortingsmænd.  Utvivlsomt  var  det  Sindenes 
Ophidselse  i  Anledning  af  Hvalsagen,  der  gav  Socialismen  Voksegrund 
der  nord;  og  man  ser  da  ogsaa,  hvordan  Sagens  Udfald  i  disse  Lands- 
dele tilskrives  hovedsagelig  den  lille  Socialistgruppe  paa  Tinget.  Hval- 
fredningsloven  betragtes  som  en  socialistisk  Sejr  over  Kapitalisterne. 

Der  gives  næppe  mange  Sidestykker  til,  at  et  Lands  lovgivende 
Forsamling  opofrer  en  Næringsvej  for  at  gavne  en  anden,  naar  der 
intet  Bevis  foreligger  for,  at  de  ikke  begge  kan  drives,  og  trives, 
sammen.  Og  det  er  et  i  høj  Grad  ejendommeligt  Fænomen,  at  en 
Lov  vedtages  hovedsagelig  med  den  Begrundelse,  at  den  vil  gengive 
en  hel  Befolkning  deres  tabte  Livsmod  og  Arbejdslyst.  Men  saa  er 
Tilfældet  her.  Den  hele  Sag,  dens  Forhistorie  som  dens  Udfald,  er 
en  overmaade  interessant  Foreteelse;  kun  dens  Hovedtræk  kan  imidler- 
tid medtages  i  denne  korte  Udsigt  over  Begivenhedernes  Gang. 

Den  moderne  Hvalfangst  er  omtrent  en  Menneskealder  gammel  i 
Norge.  Den  er  skabt  af  en  af  de  mest  energiske  og  udholdende 
Foregangsmænd,  det  norske  Næringsliv  har  kendt  i  det  19.  Aarhun- 
drede  —  Svend  Foyn.  I  60-Aarene  gjorde  han  de  første,  for  det 
meste  mislykkede.  Fangstforsøg  i  Varangerl^orden,  i  det  østlige  Fin- 
marken, nær  den  russiske  Grænse.  Ihærdigt  arbejdede  han  Aar  efter 
Aar  paa  Løsningen  af  de  mange  vanskelige  Problemer,  indtil  hans 
praktiske  Sans  og  seige  Udholdenhed  havde  overvundet  alle  Vanske- 
ligheder, og  en  ny  Indtægtskilde  var  skabt  for  Landet.  Bedriften 
udvidedes  efterhaanden,  Konkurrenter  begyndte  at  forsøge  sig,  og  fra 
at  være  en  lokal  Fangst  i  Varangerfjorden,  blev  Hvalfangsten  drevet 
med  en  stadig  øgende  Fangstflaade  paa  videre  og  videre  Felter  over 
store  Havstrækninger  udenfor  det  nordligste  Norge. 

Men  neppe  var  den  nyskabte  Bedrift  i  fuld  Gang,  førend  Opinionen 
blandt  Fiskerbefolkningen  i  Finmarken  begyndte  at  vende  sig  mod 
Svend  Foyn  og  hans  Hvalfangst  som  LoddeRskets  Fjende;  thi  samtidig 
med  de  første  gode  Fangsiaar  for  Foyn  indtraadte  en  Nedgang  i  Lodde- 
fiskets  Afkastning  i  Varangerfjorden.  Fiskerne  forklarede  sit  Uheld 
som  en  Følge  af  Hvalfangernes  Held.  Den  første  officielle  Meddelelse 
om  denne  Fiskernes  Opfatning  indløber  i  1873  til  Regeringen  fra  Fin- 

markens  Amtmand.  Og  fra  den  Stund  og  til  nu  har  samme  Opfatning 
holdt  sig  uforandret  der  nord:  Hvalfangsten  ødelægger  Fiskerierne, 
særlig  Loddefisket. 

„Loddefisket"  kaldes  det  Torskefiske,  som  drives  medens  Lodden 
(en  ganske  liden  Lakseart)  i  store  Stimer  søger  ind  under  Norges 
nordligste  Kyst  for  at  gyde;  Lodden  følges  af  store  Torskestimer, 
af  Hval  og  af  Fugl,  for  hvem  den  er  en  kærkommen  Næring.  Hvor 
Hvalens  Sprøjt  og  Søfuglesværmen  ses,  der  mener  man.  Lodden  gaar, 
og  der  vil  derfor  ogsaa  Torsken  være  at  finde.  Lodden  flygter  for 
sine  Fjender  —  Hvalen  driver  Lodden  mod  Land  —  det  er  den 
almindelige  Opfatning,  den  urokkelige  Opfatning  hos  Fiskerne.  Hvis 
Hvalen  forsvinder  vil  ogsaa  Lodden  udeblive,  og  dermed  Torsken. 
Men  det  betyder  Fiskets  Ødelæggelse,  Fiskernes  Undergang.  Om  den 
Ting  findes  der  kun  en  Mening  der  nordpaa.  At  der  kan  komme 
Lodde  uden  Torsk  —  og  at  Torsken  kommer  uden  Lodde  —  er 
Kendsgerninger,  som  ikke  rokker  Fiskernes  Opfatning. 

Den  norske  Fisker  er  en  konservativ  Natur  —  og  i  meget  en 
mistroisk  Natur  —  som  vistnok  de  fleste,  ja  maaske  alle  Landes  Fi- 
skere. Nye  Metoder  er  han  i  Almindelighed  ingen  Ven  af,  og  ganske 
forunderlige  er  de  Forestillinger,  han  danner  sig  om,  hvilke  Ulykker 
nye  „Paafund*  kan  fremkalde.  Fast  overbevist  om,  at  enhver  Æn- 
dring i  det  bestaaende  er  en  Forstyrrelse  af  den  vise  Orden  i  Natu- 
rens Husholdning,  vender  hans  Modvilje,  ja  hans  Forbitrelse  sig  mod 
mange  af  Nutidens  største  og  vigtigste  Forbedringer  og  Opfindelser, 
f.  Eks.  paa  Kommunikationernes  Omraade.  De  første  Dampskibe,  som 
befare  Fjordene,  møder  han  med  Uvilje,  fordi  han  mener,  de  skræmmer 
Fisken ;  de  første  Telegrafkabler,  som  nedlægges  mellem  Øerne  i  Fiske- 
distrikterne, mistænker  han  for  det  samme.  Selv  en  ny  Fiskerilov 
influerer  uheldig  paa  Fiskens  Gang! 

Mod  Hvalfangerne  vender  han  sig  paa  samme  Maade.  Det  er  hans 
Erfaring  —  hans  urokkelige  Overbevisning  —  at  uden  at  jages  af  Hval, 
vH  Lodden  ikke  vandre  sine  vante  Veje.  De,  som  skyder  Hval,  er 
derfor  ligesom  Dampskibe  og  Telegrafkabler  forstyrrende  Elementer.  At 
en  stærkere  Naturdrift  end  Frygten  fører  Fiskestimerne  mod  Kysten, 
har  han  ingen  Erfaring  om  —  det  tror  han  derfor  ikke.  Han  ved  kun, 
at  død  Hund  bider  ikke  —  og  skudt  Hval  jager  ikke  Lodde;  det  er 
sikker  Slutning.  Han  holder  fast  ved,  at  Lodden  ikke  kommer  uden 
Hval;  det  er  Dogme.  Og  han  er  inderlig  overbevist  om  begges 
Rigtighed. 

Hvor  forbavsende  fejlagtigt  Fiskerne  gør  sine  Slutninger,  har  man 
i  Almindelighed  ingen  Anelse  om.  Man  skulde  jo  tro,  at  hans  „Er- 
faring", som  i  meget  er  Betingelsen  for  hans  Ve  og  Vel,  paa  disse 
naturhistoriske  Omraader  var  vel  begrundet.  Men  Historien  viser, 
hvor  fortvivlet  skrøbelig  denne  hans  Erfaring  kan  være,  selv  om  den 
er   bygget   paa  Generationers  Iagttagelser;    knyttet   som   han  føler  sig 

til  Bedriftens  Tradition,  bringer  han  uvilkaarlig  alt  i  Samklang  med 
Overleveringen,  ser  alting  under  den  givne  Synsvinkel.  Det  forandrer 
ikke  hans  Opfattelse  af  Hvalen  som  et  Nyttedyr,  at  Fiskerne  ved 
Newfoundland  og  ved  Shetlandsøerne  betragter  den  som  et  Skadedyr. 
For  Tiden  vender  Fiskernes  Had  sig  mod  Hvalfangerne  —  men  en 
Gang  i  Fremtiden  er  det  nok  muligt,  Hadet  vil  vende  sig  mod  Hvalen, 
en  langsom  Svingning  kan  jo  foregaa  her,  saaledes  som  ved  Fiskernes 
Opfatning  af  Lodden  som  et  Nyttedyr.  Ja,  for  der  var  virkelig  en  Tid, 
da  Lodden  saa  langt  fra  at  betragtes  som  den  kærkomne  Forløber  for 
Torsken,  tværtimod  blev  opfattet  som  en  Landeplage.  Nordlandspræ- 
sten  Petter  Dass,  Fiskernes  folkekæreste  Digter,  som  skildrede  deres 
Liv  og  deres  Opfatning  af  Omverdenen  med  saa  stor  Sandhed,  han 
synger  paa  sin  fyndige  Vis  i  „Nordlands  Trompet": 

Bort,  Lodde,  med  al  din  forgiftede  Stank! 
Alverden  forynsker  dig  alskens  Skavank, 
Du  est  os  et  Ris  og  en  Svøbe. 

Propheterne  true  med  fire  Slags  Ting, 
for  Synder  at  sendes  i  Verden  omkring 
til  Landsens  almindelig  Plager: 
Det  er  Pestelentse,  Dyr,  Hunger  og  Svær; 
men  Lodden  maa  reignes  det  femte  Gevær, 
med  hvilket  os  Himmelen  slager! 

Men  Nutidens  Fiskeres  Tro  paa  Hvalens  Nytte  er  ikke  bedre  be- 
grundet end  deres  Forfædres  Tro  paa  Loddens  Skadelighed.  Alligevel 
opfattes  det  som  „Haan  mod  Fiskerne"  at  forkaste  deres  gamle  Er- 
faringsslutninger,  og  i  Stedet  bygge  paa  den  moderne  videnskabelige 
Havforsknings  Resultater. 

Store  og  omfattende  videnskabelige  Arbejder  har  den  norske  Stat 
bekostet  for  at  bringe  Rede  paa  Hvalspørgsmaalet;  de  ældste  Under- 
søgelser af  Professor  G.  O.  Sars  gaar  tilbage  til  1874,  fem  Aar  efter 
blev  nye  Undersøgelser  foretaget,  i  1888  atter  nye.  I  de  allersidste 
Aar  har  det  af  Staten  udrustede  Fiskeriundersøgelsesdampskib  „Michael 
Sars"  foretaget  Togter  under  Ledelse  af  Dr.  Johan  Hjort.  Det  Resultat, 
man  er  kommen  til,  kan  kortelig  sammenfattes  i  dette:  Naturkræfter 
og  Naturfænomener  som  Vind  og  Strøm,  Havvandets  Temperatur  og 
Saltholdighed,  det  lavere  Dyreliv  i  Havet  osv.,  virker  bestemmende 
paa  Fiskestimernes  Gang.  Hvalfangsten  kan  maaske  under  visse  Om- 
stændigheder, være  til  Skade  for  Fisket,  men  de  fremsatte  Paastande 
om  Hvalens  store  Nytte  for  Fiskerierne  savner  enhver  fornuftig 
Begrundelse.  Saavel  Professor  Sars  som  Dr.  Hjort  har  derfor  fore- 
slaaet  og  billiget  Fredningsbestemmelser  for  Hvalen  i  den  Tid,  Fisket 
foregaar,  og  Lovgivningen  har  da  ogsaa  villigt  fulgt  den  givne  Anvis- 
ning. 

De  første  Fredningsbestemmelser,  foreslaaet  af  Regeringen  og  ved- 

taget  af  Stortinget  i  1880,  traadte  i  Kraft  1.  Januar  1881  —  men  kun 
for  et  begrænset  Tidsrum  af  5  Aar;  i  1885  blev  de  imidlertid  fornyet 
for  5  Aar  til,  og  i  1890  atter  fornyet  „indtil  videre".  Hvalen  var 
fredet  indenfor  Territorialgrænsen  —  1  geografisk  Mil  udenfor  yderste 
0  eller  Holme  —  i  Maanederne  Januar  til  Maj.  Men  denne  Fred- 
ning tilfredsstillede  ikke  Befolkningen  der  nord,  som  fastholdt,  at 
Fangsten  var  skadelig  for  Fisket,  og  derfor  forlangte  udvidet  Fredning 
eller  Forbud  mod  enhver  Fangst  i  et  vist  Antal  Aar.  Stadig  kom 
nye  Henvendelser  til  Statsmyndighederne  fra  Fiskerne  paa  den  ene 
Side  og  Hvalfangerne  paa  den  anden.  Stadig  blev  de  omhyggelige 
videnskabelige  Undersøgelser  fortsat  og  Komiteer  nedsat  til  Befaring 
af  Distrikterne  og  Prøvelse  af  alle  Klagepunkter.  Men  Meningerne 
stod  lige  skarpt  mod  hinanden  —  Fiskerne  hævdede  Hvalfangstens 
absolute  Skadelighed. 

Saadan  gik  Kampen;  Interesserne  stod  mod  hinanden,  og  Staten 
gjorde  Indrømmelser  til  Fiskerne,  mere  fordi  deres  Krav  var  højlydte 
—  end  fordi  de  ansaas  berettigede.  Da  kom  der  i  1898  en  ny  Faktor, 
som  skulde  faa  en  ganske  overordenlig  Indflydelse  paa  Hvalspørgs- 
maalets  Løsning.  Det  var  den  urovækkende  Tilsynekomst  af  store 
Skarer  af  den  graadige  fiskespisende  Sælart  Russe-Kobben,  som  strøg 
nedover  Norges  nordligste  Kyst  og  fordrev  Fisken,  hvor  den  kom. 

Kobbevandringen  gentog  sig  i  de  følgende  Aar,  og  vakte  i  Vinteren 
1902 — 1903  en  frygtelig  Ængstelse.  Fisket  i  Finmarken  om  Høsten 
og  senere  i  Lofoten  slog  nemlig  fejl  i  maanedsvis;  der  var  de  Steder, 
hvor  man  ikke  en  Gang  kunde  faa  Fisk  til  Husbehov  —  Nød  og 
Elendighed  stod  truende  for  Døren.  Man  levede  i  den  pinligste  Uvis- 
hed om,  hvordan  dette  skulde  ende;  fablede  om  Affolkning  af  hele  det 
nordligste  Stift,  og  for  den  opskræmte  Fantasi  stod  „Kobben  som  en 
Mur  udenfor  Kysten",  stængende  for  Torskestimerne,  som  ikke  turde 
søge  ind  mod  Land.  Det  var  alvorlige  Tider  for  en  Befolkning,  som 
under  normale  Forhold  lever  under  tarvelige  Livsvilkaar,  men  nu  ved 
Uaar  paa  Land  og  Sø  i  flere  Aar  paa  Rad  ikke  havde  opsparede 
Resourcer  at  møde  Tidernes  Ugunst  med.  Men  under  disse  Omstæn- 
digheder vil  det  forstaas,  hvor  lidenskabelig  Fiskerbefolkningen  nu 
rejste  sit  gamle  Krav  paa  Forbud  mod  Hvalfangst,  naar  Hvalbestan- 
dens Aftagen  opfattedes  som  Aarsagen  til  Kobbens  stærke  Indvandring. 

I  mange  Aar  havde  man  været  forbitret  paa  Hvalfangerne,  nu  med 
Hunger  og  Nød  i  Udsigt  steg  det  til  et  rasende  Had.  I  mange  Aar 
havde  man  fast  troet  paa  Hvalens  Nytte  for  Fiskerierne, .  men  nu  blev 
den  faste  Tro  til  Fanatisme,  til  Religion. 

Store  Fiskermøder  sammenkaldtes.  Resolutioner  om  total  Hvalfred- 
nings bydende  Nødvendighed  blev  affattet  og  sendt  til  Storting  og  Rege- 
ring. Og  da  man  nu  en  Gang  var  kommen  sammen  for  at  forlange  For- 
andringer i  Lovgivningen,  benyttede  man  Anledningen  til  at  udtale  sig 
om  Statsstyreisen  i  sin  Helhed.     Enkelte  Blade  ivrede  for  Afskaffelse 

af  forskellige  „overflødige"  Embeder,  som  tyngede  Statsbudgettet.  Den 
anerkendte  Leder  for  Fiskerbevægelsen  i  Tromsø  Amt,  Præsten  Dr. 
theol.  Eriksen,  fandt  Øjeblikket  inde  til  at  tale  for  Afskaffelse  af  Amt- 
mænd og  Bisper.  Andre  mente  Fiskeriinspektøreme  og  Fiskeristyrelsen 
vare  overflødige.  Alle  var  enige  om,  at  Tiden  var  inde  til  at  forlange 
sine  Ideer  realiseret.  Da  Socialismens  Krav  var  de  mest  yderlig- 
gaaende  af  de  politiske  Partiers  sociale  Programmer,  blev  man  i  en 
Haandevending  Socialister.  Og  da  Stortingsvalget  nogle  Maaneder 
senere  foregik,  fejedes  Venstres  Repræsentanter  uden  Undtagelse  bort 
i  Tromsø  Amt  —  medens  Valget  i  Finmarken  og  tildels  ogsaa  i  Nord- 
lands Amt  stærkt  farvedes  af  en  socialistisk  Tendens.  Men  uanset 
Partistandpunkt  troede  den  hele  Befolkning  paa  Hvalfangstens  Skade- 
lighed og  stod  urokkelig  samlet  i  Kravet  paa  total  Fredning. 

Det  var  en  i  høj  Grad  opskræmt  Tid  med  stærk  Gæring  i  Sindene, 
og  alskens  Rygter,  ofte  voldsomt  overdrevne,  svirrede  i  Luften,  og 
fandt  Vej  til  de  lokale  Blades  Spalter,  hvorfra  igen  fantastiske  Skil- 
dringer af  Landeplagen  og  ulykkesvangre  Spaadomme  om  det  nord- 
lige Norges  Ødelæggelse  spredtes  ud  over  hele  Landet.  Mange  mere 
eller  mindre  mærkelige  naturhistoriske  Foreteelser  langs  Kysten  blev 
nu  iagttaget  med  den  største  Interesse,  og  Ting,  som  ellers  ikke  vilde 
have  vakt  synderlig  Opmærksomhed  udenfor  ganske  snevre  Kredse, 
blev  nu  diskuteret  og  kommenteret  af  alle,  ikke  blot  i  de  nordligste 
Landsdele,  men  over  hele  Landet.  Man  fæstede  sig  ved,  et  der  i  de 
senere  Aar  var  set  Haj  og  Spermacethval  paa  vore  nordlige  Brede- 
grader, skønt  disse  Dyr  jo  hører  hjemme  i  langt  varmere  Havstrøg. 
Man  mindedes,  at  Makrellen  havde  gjæstet  Trøndelagens  og  Nordlands 
Kyster,  hvilket  den  ellers  aldrig  plejer  at  gøre.  Man  saa  et  uhygge- 
ligt Varsel  i  den  mærkelige  Forekomst  af  udmagrede,  døde  Søfugle, 
som  kom  skarevis  drivende  mod  Land.  Men  dybest  Indtryk  af  alt  gjorde 
dog  Torskens  Udebliven  i  Lofoten  i  mange,  lange  Uger  af  Fiskesæsonen. 

De  blev  grebet  med  Begærlighed  disse  Iagttagelser,  af  Hvalfangerne 
som  af  Fiskerne,  for  at  udnyttes  som  Argumenter  for  og  imod  den 
stadig  lige  omstridte  Hvalfangst.  For  den  ene  Part  stod  det  som 
utvivlsomt,  at  mægtige  Naturkræfter  her  var  i  Virksomhed,  at  Fiskerierne 
var  undergivne  stærke,  naturbestemte  Uregelmæssigheder,  som  aldrig 
kunde  undgaas.  Men  den  anden  Part  var  lige  fast  overbevist  om,  at 
Nedgangen  i  Fiskeriernes  Udbytte  hovedsagelig  skyldtes  Menneskenes 
Indgriben  i  Naturens  Husholdning;  thi  med  god  Hvalfangst  fulgte 
jævnlig  daarligt  Fiske,  og  naar  Hvalen  udeblev,  kom  Kobben.  Hval- 
fangsten var  for  dem  den  store  bestemmende  Faktor,  af  langt  større 
Indflydelse  paa  Piskets  Gang  end  Temperaturvekslinger  og  Strøm- 
skiftninger.  Naar  Videnskaben  ikke  vil  indrømme  dette,  skyldes  det 
Videnskabsmændenes  Partiskhed,  Fordomsfuldhed,  Samvittighedsløshed: 
de  havde  ikke  den  for  den  rette  videnskabelige  Forskning  nødvendige 
Ærbødighed  for  Fiskernes  praktiske  Erfaringer. 

Regeringen  fandt  under  disse  Omstændigheder  at  maatte  imøde- 
komme det  samstemmige  Folkeønske  i  de  nordligste  Landsdele.  Skønt 
under  Dissens  af  to  Statsraader  fremsatte  Regeringen  i  April  Maaned 
1903  Lovforslag  om  total  Hvalfredning.  Men  Stortinget  stillede  sig 
mere  tvivlende,  og  besluttede  at  udsætte  Lovens  Behandling  til  næste 
Storting.  Saa  fulgte  om  Sommeren  Valgene,  Regeringen  traadte  af,  og 
den  nydannede  Hagerup-Ibsenske  Samlingsregering  skulde  tage  Stilling 
til  det  hvilende  Lovforslag.  Idet  Odelstinget  i  de  første  Dage  af  De- 
cember optog  Loven  til  Behandling,  erklærede  Fagministeren,  at  Re- 
geringen havde  besluttet  at  indstille  til  Kongens  Sanktion  hvilken  som 
helst  Lov,  Stortinget  paa  Grundlag  af  Komitéindstillingen  maatte  ved- 
tage! Statsraaden  fandt  det  ogsaa  nødvendigt  at  underrette  Tinget  om, 
at  Regeringen  —  hvad  Stortinget  end  besluttede  i  Sagen  —  vilde 
opretholde  Ordenen.  Odelstinget  vedtog  saa  Loven  med  52  mod  36 
Stemmer,  Lagtinget  med  15  mod  14  Stemmer,  og  Regeringen  tilraadede 
Sanktion,  som  blev  givet  7.  Januar  1904. 

Under  Stortingets  Behandling  af  Loven  fremkom  egentlig  intet  nyt, 
dertil  var  Sagen  paa  Forhaand  altfor  uddebatteret.  Dygtige  Talsmænd 
for  Hvalfangernes  saavelsom  for  Fiskernes  Interesser  serverede  de 
gamle  Argumenter,  hævdede  de  kendte  Standpunkter.  Men  Lovens 
Vedtagelse  skyldtes  ikke  Majoritetens  Overbevisning  om,  at  Hvalens 
formentlige  Udryddelse  var  til  Fiskernes  Skade,  men  først  og  fremmest 
det  stærke  Indtryk,  som  Repræsentanterne  tilligemed  den  store  Almen- 
hed havde  faaet  af  det  dybe  Mismod,  ja  Fortvivlelse,  som  havde  grebet 
Fiskerbefolkningen  nordpaa.  Det  stod  klart  for  dem,  at  naar  alle 
Forsøg  paa  at  iaa  Fiskerne  til  at  se  mere  uhildet  paa  Hvalfangsten 
havde  været  ganske  og  aldeles  forgæves  i  de  mange  Aar,  da  Fisket 
gik  sin  jævne,  nogenlunde  normale  Gang,  hvordan  kunde  man  saa 
vente,  at  Fiskerne  skulde  kunne  bibringes  en  bedre  Opfatning,  nu  da 
Stemningen  var  saa  opagiteret,  at  Fiskerne  endogsaa  havde  begaaet 
Voldshandlinger  mod  et  Hvalfangeretablissement.  Man  maatte  søge  at 
løse  Fiskerbefolkningen  af  den  —  man  kan  næsten  sige  —  Hypnose, 
hvori  de  var  bundne.  Man  maatte  give  efter  for  deres  Krav,  for  at 
Fiskerne,  som  nu  sad  som  lamslaaet  af  Modgang,  af  Uaar  paa  Land 
og  Sø,  atter  kunne  faa  Mod  til  at  fortsætte  Kampen  for  Tilværelsen 
—  den,  de  var  i  Færd  med  at  opgive.  Haabløsheden  kunde  man 
bare  faa  Bugt  med  ved  at  ofre  Hvalfangsten  i  Norge. 

Den  ny  Lov  forbyder  al  Fangst  af  Hval  indenfor  Territorialgrænsen 
i  Landets  nordligste  Stift  —  og  forbyder  I  landbringeise  af  Hval,  skudt 
udenfor  Milegrænsen.  Den  norske  Hvalfangst  har  dermed  faaet  Naade- 
stødet. 

Fiskerne,  ja  den  hele  Befolkning  nordpaa,  jublede  over  den  Sejr, 
som  endelig  var  vundet.  Med  Faner  og  Fakler  togede  de  gennem  de 
smaa  Byer,  som  ligger  under  Vinternattens  Mørke  langt  op  mod  Pol- 
havet.    De    fejrede   den   glædelige  Afslutning  paa  en  Menneskealders 

Kamp.  Men  —  hvad  der  i  Virkeligheden  var  en  Interessekamp  mellem 
to  Næringsveje,  var  under  de  sidste  Tiders  voldsomme  Agitation  bleven 
fremstillet  som  en  Klassekamp.  Og  da  derfor  Fiskerbefolkningen  bragte 
sine  Talsmænd  paa  Tinget  Hyldest  og  Tak,  skinnede  den  politiske 
Tendens  tydelig  igennem.  Man  takkede  dem,  fordi  de  havde  vist 
Hjertelag  for  de  smaa  i  Samfundet,  —  fordi  de  havde  hjulpet  „Smaa- 
folket  mod  Professorer  og  Kapitalister!" 


To  Ruslande/') 


I.  Studenterne. 

Toget  passerede  den  lille  Grænseflod  Czarna  Przemsza,  der  skiller 
Rusland  fra  Østrig.  Efter  mange  Aars  Forløb  betraadte  jeg  atter  en 
konstitutionel  Stats  Enemærker.  Jeg  følte,  at  jeg  oplevede  et  historisk 
Øjeblik.  Aarene  rullede  frem,  og  det  var,  som  om  jeg  med  et  hen- 
sattes i  en  ny  Tidsalder.  Jeg  aandede  lettere.  Men  straks  efter  lagde 
knugende  Alvor  sig  over  mit  Sind.  Jeg  mindedes  de  kære,  jeg  nylig 
havde  forladt,  dem,  hvis  Læber  var  bundne,  hvis  Længsel  syntes  saa 
haabløs.  Denne  Tyngde  sneg  sig  ind  i  Hjærnen,  saa  at  jeg  aldeles 
glemte,  hvordan  jeg  for  faa  Timer  siden  havde  glædet  mig  til  at  skulle 
læse  de  af  Censuren  forbudte  Bøger,  hvis  Titler  jeg  omhyggelig  havde 
optegnet  i  min  Notitsbog. 

Ankommen  til  Wien  næste  Morgen  modtoges  jeg  af  mine  Bekendte 
med  deltagende  Forespørgler,  som  om  jeg  var  et  Menneske,  der  under 
en  haard  Sygdom  havde  været  Døden  nær.  Russiske  Studenterurolig- 
heder havde  sat  Sindene  i  Bevægelse,  Bladene  talte  om  hundreder  af 
Arrestationer,  talrige  blodige  Sammenstød  med  Militæret  og  massevis 
Indlemmelse  af  Studenter  i  de  kaukasiske  Regimenter.  Man  undredes 
over,  at  jeg  var  i  Behold.  Attentatrygter  svirrede  gennem  Luften. 
Man  udfrittede  mig,  men  det  jeg  havde  at  fortælle,  svarede  ikke  til 
Forventningerne,  og  man  ansaa  mig  derfor  for  daarlig  underrettet.  I 
Samtaler  og  i  Pressen  mødte  jeg  det  traditionelle  barbariske  Rusland, 
gennemfuret  af  revolutionære  Anslag.  Man  tegnede  for  mig  et  Land, 
hvis  Bondestand  er  forkuet,  hvis  Embedsmænd  kun  er  vilkaarlige  og 
hensynsløse,  hvis  Administration  sigter  til  at  udsuge  Befolkningen, 
hvis  Regering  kun  er  frihedsfjendsk  og  ved  sit  Tyranni  danner  en 
Fare  for  Evropa,  et  Land,  hvor  den  ene  Halvdel  af  Nationen  er  op- 
taget af  direkte  eller  indirekte  at  holde  den  anden  i  Ave.    Man  føjede 

♦)  Vi  har  modtaget  denne  Artikel  fra  en  i  Rusland  levende  dansk  Forfatter,  der  be- 
tragter russiske  Forhold  fra  Synspunkter,  som  afviger  ikke  lidet  fra  de  i  Vest- 
evropa  sædvanlige.    Artiklen  fortsættes  i  følgendo  Hæfte. 

hertil  et  humoristisk  Element:  Beretninger  om  opblæste,  indskrænkede 
Guvernører  og  om  dumme  Censorer,  der  uden  Held  forsøgte  at  stække 
Tankens  frie  Flugt.  Saaledes  genopstod  for  mig  det  konventionelle 
Avisrusland,  det,  jeg  selv  havde  troet  paa  i  min  tidlige  Ungdom.  Men 
skønt  mit  Sind  i  det  Øjeblik,  da  dette  Billede  atter  fremdroges  for 
mig,  var  fyldt  med  Sorg  og  oplagt  til  at  øve  Kritik,  saaledes  som 
Kritikken  udvikler  sig  hos  den,  der  i  lange  Aar  har  set,  hvordan  Evne 
og  Vilje  til  at  skabe  forøget  Lykke  i  det  russiske  Riges  Menneskehav 
svækkes  af  Hensyn  til  Opretholdelsen  af  et  bestemt  politisk  System, 
saa  lød  det  dog  inde  i  mig:  Dette  Rusland  er  ikke  det  rigtige,  ikke 
det  samme  som  det,   jeg  endnu  i  Gaar  saa  omkring  mig.  — 

Vil  man  lære  Mennesker  at  kende,  bør  man  tage  til  Rusland.  Rege- 
ringenkæmper  med  Studenterne  (og  i  den  sidste  Tid  ogsaa  med  Jøderne); 
de  andre  Klasser  forholder  sig,  for  saa  vidt  de  ikke  ligefrem  støtter 
Regeringen,  gennemgaaende  rolige,  enten  ligegyldige  eller  afventende. 
Men  en  Studenterdemonstration  er  ikke  en  Lavine,  der  vokser.  Den 
er  en  prosaisk  Snebold,  der  tøer.  Hvor  bliver  de  af,  disse  Frihedens 
unge  Holmgangsmænd?  Hvorfor  svigter  de?  Det  er  kun  uegentligt, 
at  man  kan  sige,  at  de  knuges  til  Jorden  af  Tyranniets  vældige  Tryk. 
Sagen  er  simplere  og  mindre  ophøjet. 

De  allerfleste  Studenter  kommer  fra  Latinskoler  —  Realskoler  er 
der  ikke  ret  mange  af  —  hvor  de  kedes  af  et  pedantisk,  forældet 
klassisk  Undervisningssystem*),  der  holder  moderne  Ideer  borte,  og 
hvor  de  irriteres  og  uvilkaarlig  opdrages  til  Opposition  af  et  smaaligt 
Opsyn,  der  især  i  Provinserne  virker  chikanerende,  trænger  ind  i 
deres  private  Hjem  for  at  kontrollere  deres  Færd  udenfor  Skoletiden 
f.  Eks.  hvilke  Bøger  de  læser  i  deres  Fritid,  og  foreskriver  dem,  hvilke 
offentlige  Anlæg  og  Forlystelsessteder  de  maa  besøge.  Og  vil  en 
russisk  Skoleelev  i  Teatret,  maa  han  for  hver  Gang  først  indhente 
Tilladelse  hos  sin  Rektor. 

Alle  disse  Baand  falder  i  det  Øjeblik,  han  bliver  Student.  Over- 
gangen er  for  stærk  til  ikke  at  virke  forvildende  paa  de  unges  Sind, 
ildfulde  og  fantasirige  som  de  er.  Flertallet  fører  et  vildt  Studenterliv, 
til  hvis  Afvekslinger  hører  Slagsmaal  med  Dvornikker  (hver  Ejendom 
i  Rusland  har  sin  Portner)  og  Droskekuske  samt  Drik  og  Svir,  under 
hvilken  Kortspil  og  en  modbydelig  Kartoffelbrændevin  spiller  en  frem- 
ragende Rolle.  De  har  intet  Sted  at  søge  hen  til  i  deres  Fritid,  thi 
den  Ret,  som  er  den  kosteligste  for  Ungdommen,  Retten  til  at  for- 
samle sig,  er  nægtet  dem,  og  dette  Afsavn  ophæves  ikke  af  den  Masse 
Smaaklubber,  der,  sædvanlig  af  kortvarig  Leveevne,  skønt  de  er  for- 
budte i  Følge  Loven,  dog  under  rolige  Forhold  taales  af  Politiet. 
Universitetets  Undervisning  er  i  det  overvejende  Antal  af  Tilfælde 
maskinmæssig,  inddelt  som  den  er  i  „Kursus"  (Foredragsserier,  hver 


♦)   Først  for  et  Aar  siden  er  der  indført  en  mere  tidssvarende  Reform. 

lig  2  Semestre),  hvis  Antal  sædvanlig  er  4  eller  5,  og  som  nøjagtig 
indeholder  det  Stof,  der  anses  for  nødvendigt  til  at  fabrikere  en  Embeds- 
mand. Derimod  gives  der  ikke  Studenterne  Midler  i  Hænde  til  at 
vinde  Klarhed  over  den  nyere  Tids  dristige  politiske  Ideer;  de 
opsnappes  ved  et  Tilfælde,  apoteoserede,  halvt  forstaaede  og  halvt  for- 
døjede.  Den,  som  er  født  i  Ufrihed,  fantaserer  om  Friheden,  men 
begriber  ikke  let  dens  Væren.  Der  er  ikke  mange  russiske  Studenter, 
som  sidder  inde  med  en  gennemdiskuteret  og  gennemtænkt  politisk 
Anskuelse.  Det  store  Gros  repræsenterer  blot  den  politiske  Gæring  i 
Almindelighed  uden  at  bekende  sig  til  noget  bestemt  Program.  Studenter- 
urolighederne  er  da  ogsaa  oprindelig  ikke  politiske  Aktioner,  men  blotte 
Tumulter  (Anledningen:  Bortvisning  af  en  Student,  Ansættelse  af  en 
upopulær  Professor  o.  lign.),  der  imidlertid  straks  antager  politisk 
Kulør,  stærkest  i  Lillerusland  (Charkov,  Odessa  og  især  i  Kiev),  hvor 
den  skrappeste  Radikalisme  har  sit  Sæde,  og  hvor  der  ogsaa  agiteres 
for  Anerkendelsen  af  en  særlig  lillerussisk  Nationalitet  med  en  Energi, 
der  er  den  samme,  som  giver  sig  Udslag  i  de  specielt  lillerussiske 
Jødeforfølgelser.  Saa  ringe  er  den  politiske  Modenhed  hos  de  russiske 
Studenter,  at  mange  af  dem  ikke  engang  oppebier  Udløbet  af  deres 
Studietid  for  at  opgive  deres  Opposition,  thi  under  alle  akademiske 
Uroligheder  har  man  kunnet  gøre  den  Iagttagelse,  at  Bevægelsens  Til- 
hængere aftager,  alt  som  Studenterne  rykker  op  i  et  højere  Kursus, 
saa  at  den  tæller  de  fleste  i  den  yngste  Aargang,  og  yderst  foa  i  den 
ældste,  der  jo  „læser  til  Eksamen",  ja  ofte  iværksætter  de  sidste  Aar- 
gange  Kontrademonstrationer. 

Der  er  altsaa  ingen  Grund  til  at  tage  højtideligt  paa  Veje.  De  fleste 
Sympatimøder,  der  holdes  for  de  russiske  Studenter,  især  i  forskellige 
evropæiske  Universitetsbyer,  er  meningsløse.  Det  er  med  Urette,  at 
man  tiljubler  dem.  De  er  ingen  Himmelstormere.  Man  huske,  at  den 
Omstændighed,  at  den  russiske  Regering  som  absolutistisk  kræver  ube- 
tinget Lydighed,  medfører  nødvendigvis,  at  enhver  Art  af  offendig 
Demonstration  faar  Udseende  af  et  Oprør.  Men  til  at  gøre  Oprør 
mod  et  stærkt  Enevælde  udkræves  der  Helte,  og  Studenterne  kommer 
derved  i  Evropas  Øjne  til  at  spille  en  mere  betydningsfuld  Rolle  end 
den,  der  svarer  til  deres  Overbevisnings  Dybde,  ja  til  deres  Hensigter. 
De  er  ingenlunde  oprørsk  sindede;  der  er  i  deres  Manifestationer 
af  Kravet  om  at  vise  deres  Utilfredshed  med  det  bestaaende  System, 
lidt  af  en  elementær  Lyst  til  at  røre  sig,  til  at  lytte,  naar  Ungdom- 
mens susende  Vingeslag  bryder  den  store,  lumre,  officielle  Stilhed,  den 
der  skal  bære  Vidnesbyrd  om,  at  alt  er  saare  vel  indrettet.  Derfor 
er  de  ældre  Studenters  Frafald  heller  ikke  saa  graverende.  Og  kun 
uforbederlige  Teoretikere  kan  bebrejde  dem,  at  de  bagefter  indtræder 
i  Statens  Tjeneste.  Men  man  kan  med  Føje  forekaste  dem,  at  de 
senere  arbejder  stik  imod  deres  Ungdoms  Idealer.  Thi  i  de  allerfleste 
Tilfælde  behøver  de  det  ikke  engang.    Russiske  Embedsmænd  er  ikke, 

som  det  med  haardnakket  Uforstand  hyppig  paastaas  i  den  evropæiske 
Presse,  nødvendigvis  Samfundets  Bødler,  og  en  frisindet  russisk  Em- 
bedsstand er  saare  vel  mulig.  Mange  af  Regeringens  Foranstaltninger 
er  humane,  og  mange  andre  lader  sig  fortolke  og  gennemføre  i  human 
Aand,  og  hvor  saadant  af  og  til  sker,  føles  det  som  en  Lægedom,  der 
heler  dybe  Saar.  Herfra  burde  Ruslands  Frelse  komme.  Dette  er- 
kendes af  dem,  der  lever  Aarets  ensformige,  graa  Tilværelse  uden  at 
lade  sig  bringe  ud  af  Ligevægt  af  alle  de  Smaaeksplosioner,  der  i  den 
evropæiske  Presse  betragtes  som  Ruslands  daglige  Brød.  Der  findes 
her  et  Virkefelt  for  Ruslands  akademiske  Ungdom,  mere  storslaaet 
end  tusinde  Demonstrationer,  en  Opgave,  imod  hvis  Gennemførelse 
alle  Kræfter  burde  være  rettede.  Men  desværre,  hvorfor  er  Begejstringen 
en  Gnist  og  ikke  en  Tilstand? 

Politiske  Helte  er  altid  ensomme  Folk.  Mængden  er  magelig  og 
fej.  Og  den  russiske  Regering  er  klog.  Dens  Politik  overfor  Stu- 
denterne er  en  Menneskekenders.  Den  Tid  er  svunden,  da  der  idømtes 
de  Skyldige  uforholdsmæssig  haarde,  barbariske  Straffe.  Nu  anvendes 
selv  Relegering  fra  Universitetet  for  stedse  kun  højst  ugerne,  ikke  uden 
bydende  Nødvendighed.  Regeringen  er  bange  for  at  skabe  politiske 
Desperados.  De  officielle  Kommunikeer  taler  om  „Ungdommens  For- 
vildelser", og  i  Overensstemmelse  med  dette  faderlige  Synspunkt  an- 
vendes der  først  Formaninger,  alvorlige,  men  milde,  derpaa  strengere, 
dernæst  midlertidig  Sistering  af  Forelæsningerne,  endelig  Bortvisning 
fra  Universitetet  for  et  Par  Semestre;  ganske  enkelte.  Hovedmæn- 
dene, stikkes  til  Skræk  og  Advarsel  ind  i  Hæren  o:  berøves  deres 
Ret  til  at  tjene  som  etaarige  Frivillige.  Hos  Flertallet  af  Studenterne 
vækkes  da  hurtig  den  Overbevisning,  at  de  har  gjort  en  Dumhed  i  en 
af  Ordets  to  Betydninger,  at  de  enten  har  taget  fejl  i  deres  politiske 
Syn  eller  har  handlet  upraktisk  og  begaaet  den  første,  store  Bommert 
i  deres  Liv.  Saaledes  lodser  Regeringen  de  unge  Studenter  ved  lidt 
god  Vilje  fra  begge  Sider  gennem  de  farlige  Aar,  og  lige  saa  snart 
Eksamen  er  forbi,  har  den  vundet  Spillet.  Der  er  i  Rusland  en  saa 
stor  Mangel  paa  Intelligens,  at  kun  de  højere  Embeder  besættes  med 
akademisk  uddannede  Mænd.  Disse  kommer  da  straks  i  vellønnede 
Stillinger,  og  man  ser  snart  sine  gamle,  tidligere  tarvelig  klædte  og 
næsten  forsultne  bekendte  præsentere  sig  som  velklædte,  velnærede  og 
søndagsglade  Embedsmænd.  Om  deres  akademiske  Rasen  taler  de  med 
en  henrivende  Naivitet  og  Overbærenhed.  Cosi  fan  tutti.  Mange  af 
dem  opnaar  Embede  fjærnt  fra  deres  Hjemstavn,  i  ukendte  Natur- 
omgivelser, blandt  Folkeslag,  hvis  Sprog,  Sæder  og  Tradition  er  dem 
fremmed.  I  denne  ny  Verden  begynder  et  nyt  Liv.  I  Turkestans 
Stepper,  ved  det  Stille  Oceans  Kyster  henvejres  de  sidste  Rester  af 
Frisindets  Længsel.  Der  lægges  Beslag  paa  den  unge  Embedsmands 
Handlekraft.     Han  kommer  i  Besiddelse  af  Indflydelse,  og  Ærgerrig- 

heden   tilfredsstilles;  Manden,  som  tidlig  opnaar  at  befale,  glemmer 
hurtig  den  Tid  med  dens  Minder,  da  han  maatte  lyde.  — 

I  Rusland  er  der  et  godt  Menneskemarked.  Der  tinges  om  Over- 
bevisninger og  Viljer,  Ideer  og  Ønsker,  Kundskaber  og  Evner.  Om- 
sætningen er  livlig,  og  Priserne  er  gennemgaaende  gode.  Og  ve  den 
fattige  Stakkel,  som  ikke  er  egnet  til  at  være  Markedsvare.  Købe  kan 
han  ikke,  at  sælge  har  han  intet.  Han  gaar  ud  af  Spillet.  Han  bliver 
til  Luft. 

En  Scene:  En  fremmed  henvender  sig  til  en  højtstaaende  Embeds- 
mand i  et  af  Ministerierne,  en  baltisk  Baron  med  et  fint  Navn,  og 
anmoder  ham  om  at  gøre  sin  Indflydelse  gældende  i  et  lille  Anliggende. 
Jeg  har  til  Princip  aldrig  at  gøre  noget  gratis"  siger  Baronen.  Gud- 
bevares, det  havde  den  fremmede  saamænd  heller  ikke  tænkt,  og  de 
bliver  da  enige  om  at  vedtage  500  Rubler  som  en  passende  Godt- 
gørelse. Baronen  er  et  lyst  Hoved,  en  lidt  overfladisk  Raisonnør  og 
af  en  klædelig  Aabenhjærtighed,  thi  som  russiske  Embedsmænd  ofte« 
har  for  Skik,  vil  han  overfor  fremmede  gerne  gælde  for  oplyst,  over- 
legen og  skarptsynet.  Efter  Teen  fører  han  sin  Gæst  varsomt  hen 
til  Vinduet,  peger  ned  paa  den  brede,  straalende  oplyste  Gade,  hvor 
elegante  Ekvipager  forer  frem  og  tilbage  og  siger:  „Se  ned  paa  al 
denne  Rigdom!  Hvorfra  kommer  den?  Vi  har  den  fra  Provinsen, 
den,  vi  flaar  efter  bedste  Evne".  Derpaa  med  et  Tankespring:  „Naar 
jeg  har  Brug  for  Mennesker,  køber  jeg  dem.  Jeg  køber  de  firsinds- 
tyve Procent  mod  Betaling  i  klingende  Mønt.  Der  bliver  omtrent  15 
Procent  tilovers,  paa  hvem  Pengene  ikke  bider.  Til  dem  siger  jeg: 
„Kære  Ven,  husk  paa  Deres  Indflydelse,  tænk  paa  Deres  Stilling,  den 
tillader  Dem  ikke  at  blive  ligegyldig;  man  gør  Regning  paa  Dem,  vis, 
at  De  formaar  noget,  ellers  lider  Deres  Anseelse  Skaar",  eller  hvis 
det  gaar  endnu  højere:  Jeg  appellerer  til  Deres  Skarpsindighed,  til 
Deres  klare  Forstand,  der  har  sat  Dem  paa  den  ansvarsfulde  Post, 
De  beklæder",  eller  ogsaa:  Jeg  henvender  mig  til  Deres  Retfærdigheds- 
følelse, der  ikke  kan  forblive  ligegyldig  i  en  saadan  Sag".  Ja,  saa 
bliver  der  endnu  en  4  å  5  Procent  tilovers,  uforskammede  Karle, 
med  hvem  der  intet  er  at  stille  op.     Dem  ignorerer  jeg." 

Den  gode  Baron  har  ikke  saa  helt  Uret,  om  han  end  i  sin  Jagen 
efter  en  Pointe  gør  sig  skyldig  i  Overdrivelse.  Men  man  korse  sig 
ikke  over  al  denne  Fordærvelse.  Lad  os  ikke  gemme  paa  Farisæeren 
i  os.  Den  har  let  ved  at  være  stærk,  som  ikke  fristes.  I  Danmark 
anses  den  for  en  Helt,  som  for  sin  Overbevisnings  Skyld  gaar  Glip 
af  en  lille  ministeriel  Understøttelse  eller  af  et  Embede,  der  akkurat 
tillader  ham  ikke  at  lide  Nød.  I  Rusland  betales  Mennesker  med 
højeste  Pris.  Lad  os  da  ikke  fordømme  de  russiske  Studenter,  men 
lad  os  heller  ikke  prise  dem.  Lad  os  indskrænke  os  til  at  for- 
staa  dem. 

Nutidens  store  Bud. 

Af  A.  H.  Clough. 

Oversat  af  Otto  Jespersen. 

[Arthur  Hugh  Clough,  født  1819,  død  i  Florens  1861,  blev  i  sin  Ungdom  i  Oxford 
stærkt  grebet  af  den  religiøse  Bevægelse,  der  bl.  a.  drev  Newman  over  i  Katolikkernes 
Lejr.  Hos  Clough  førte  den  til  en  dyb,  næsten  sygelig  Tvivlen,  som  gav  sig  Udslag 
i  mange  af  hans  tunge,  tit  noget  formløse  Digte.  I  det  her  oversatte  „The  Latest 
Decalogue^  satiriserer  han  over  Nutidens  Samfund,  der  ser  mere  paa  den  ydre  Overholden 
af  alle  den  herskende  Religions  og  Morals  Bud  end  paa  det  virkelige  sædelige  Sindelag.] 


Dyrk  kun  een  Gud,  ej  flere:  hvo 
har  Tid  og  Raad  at  dyrke  to? 

Tag  ej  Guds  Navn  forfængeligt,  sværg  ej  ved  Fanden, 
din  Fjende  skader  du  dog  ikke  ved  din  Banden. 

Kom  Hviledagen  i  Hu  og  gaa  i  Kirke: 
Et  Fromhedsry  selv  paa  Børsen  kan  virke. 

« 

Ær  dine  Forældre,  og  Onkler  og  dem, 
der  kan  dig  hjælpe  i  Verden  frem. 

Du  skal  ej  slaa  ihjel,  men  heller  ej  blive 
for  ivrig  efter  at  holde  i  Live. 

Men  fremfor  alting,  bedriv  ej  Hor! 
Profitten  derved  er  sjælden  stor. 

Stjæl  ej;  ti  større  Fordel  kan  flyde 

til  den,  der  forstaar  i  stor  Stil  at  snyde. 

Sig  ej  falsk  Vidnesbyrd;  men  —  vil  en  anden  lyve, 
giv  Løgnen  roligt  Tid  til  rundt  at  flyve. 

Begær  ej  Næstens  Gods;  dog  -^  mangen  en  Chance 
kan  faas  ved  driftig  Brug  af  Konkurrence. 

Carl  Kohl:  Babel.     Fortælling.    200  S. 

O.  C.  Molbech:  Skoven  hævner.     Fortælling  fra  Virginien.    204  S. 

Johannes  V.  Jensen:  Madame  d*Ora.    301    S. 

(Gyldendalske  Boghandel.     Nordisk  Forlag.) 

Vi  begynder  svært  langt  borte  fra  Grænserne  i  dette  Foraar:  Carl 
Kohl  er  helt  ovre  i -det  gamle  Babylon,  O.  C.  Molbech  dybt  inde  i 
Virginiens  Skove,  Johs.  V.  Jensen  oppe  paa  Taget  af  en  Skyskraber  i 
New  York.  Folk  med  Foraars-Rejsefornemmelser  kan  sidde  ganske 
hyggeligt  i  deres  lille  Stue  og  komme  vidt  omkring  i  deres  Fantasi. 
Men  Johs.  V.  Jensen  er  alligevel  den  eneste,  som  rigtig  faar  rusket  sin 
Læser  op,  har  man  Mod  til  at  vove  sig  ud  over  Verdenshavet,  skal 
man  hellere  følge  ham  end  de  to  andre.  Thi  med  Carl  Kohl  har  man 
en  besværlig  Tur,  Vejen  til  hans  Babel  gaar  gennem  det  store  kongelige 
Bibliotek.  Babel  er  vist  en  rigtig  solid  Bog,  en  kulturhistorisk  Roman, 
som  er  skrevet  sammen  efter  de  nyeste  Kilder,  det  vrimler  med  nye 
Navne  og  gamle  Navne,  der  staves  paa  ny  (og  forhaabentlig  bedre) 
Maade,  der  er  Krigere  og  Præster  og  Gudebilleder  og  den  hele  bibelske 
og  babelske  Forvirring,  og  der  er  en  Konge  og  hans  Elskede,  som  kan 
hele  Højsangen  paa  deres  Fingre  —  hvad  vil  man  saa  mere?  Hvis 
det  da  ikke  skulde  være  lidt  af  den  Poesi,  der  gør  f.  Eks.  Flauberts 
Salambo  til  saa  glødende  et  Værk,-  eller  blot  et  Par  af  de  smaa  Ord, 
som  man  saa  gærne  vil  tro,  at  ogsaa  Folk  i  fjærne  Lande  og  svundne 
Tider  sagde  til  hinanden.  Men  disse  Ord  staar  ikke  i  Kilderne,  det  er 
ikke  dem,  som  Biblioteksassistenterne  bringer  de  flittige  Læsere.  Og 
derfor  har  Carl  Kohl  i  al  sin  Omhu  ikke  taget  dem  med,  og  derfor 
ligner  den  ene  af  Siderne  i  hans  Bog  i  sin  besværlige  Stivhed  ganske 
den  anden.  Over  disse  Skildringer  af  Mennesker,  der  flaas,  og  Blod, 
som  ryger,  hviler  en  dansk  Atmosfære  af  Bibliotek.  Læseren  beroliges. 

Ogsaa  O.  C.  Molbech  skuffer.  Han  begynder  i  Grunden  udmærket: 
en  ung  Kontorist  ankommer  i  Nattens  Mulm  til  en  lille  Koloni  i  Vest 
Virginiens  Bjærge  for  at  tiltræde  en  Plads  paa  Savværket.  Man 
føler  formelig  den  kolde  Træk,  medens  han  staar  paa  Perronen  og 
snakker  med  Nattevagten,  og  man  famler  sig  med  ham  frem  over 
Skinnerne,  forbi  de  skumle  Træbarakker  og  ind  i  Maskinrummet,  hvor 
der  er  Varme  under  de  mægtige  Svinghjul.  Uvilkaarligt  forbereder 
man  sig  paa  at  høre  Savværket  fræse,  paa  at  lugte  frisk  Tømmer,  paa 
at  se  Klipper  og  Skove  og  Vandfald,  alle  Ens  Sanser  aabner  sig,  fordi 
det  fremmede  Steds  Stemning  hviler  over  denne  Begyndelse,  men  i 
det  følgende  lukker  de  sig  igen,  en  efter  en,  fordi  der  ingen  Brug 
bliver  for  dem.  Forfatteren  bliver  saa  lille  i  de  store  Omgivelser,  saa 
dansk-provinsiel  i  sin  Interesse  for  Beboernes  smaa  Rivninger.   Det  er 

vist  sandt,  alt  hvad  han  Fortæller^  akkurat  ligesaa  sandt  som  Amatør- 
fotografierne,  med  hvilke  Bogen  er  prydet,  men  for  at  sige  disse  sande 
Smaating  havde  han  ikke  behøvet  at  føre  os  helt  over  til  Virginien,  og 
man  ærgrer  sig  en  Smule  over,  at  der  vist  var  en  hel  Del  andet  at 
sige  end  det. 

Men  med  Johannes  V.  Jensen  rejser  man  virkelig  —  først  med 
den  store  Oceandamper  og  saa  igennem  den  mægtige  By  New  York. 
Det  er  det  første  Udbytte  af  denne  Bog,  at  nye  og  forunderlig  friske 
Indtryk  strømmer  ind  i  Bevidstheden.  Det  sker  som  i  alle  virkelige 
Digterværker  ikke  ved  Hjælp  af  lange,  besværlige  Beskrivelser,  men 
gennem  den  Atmosfære,  som  hviler  over  alle  Scener  og  Personer. 
Larm  og  Stilhed,  Lys  og  Solvarme  stiger  og  synker  omkring  Læseren, 
uden  at  han  ved,  hvorledes  det  gaar  til,  blot  ved  et  lille  lykkeligt  fundet 
Adjektiv  eller  gennem  en  Iagttagelse,  der  synes  ganske  almindelig. 
Saadan  som  Skildringerne  i  Molbechs  Bog  visner  ved  Siden  af  Jensens, 
saaledes  vil  en  Gang  alle  de  Amatørfotografier,  med  hvilke  vi  bebyrder 
Efterslægten,  blegne  for  den  Livets  evige  Glans,  som  udsiraaler  fra  en 
Kunstners  Maleri.  Det  viser  Jensens  forunderlige  Modtagelighed,  at  han 
skønt  fremmed  i  saa  vældige  Forhold,  i  en  saa  evig  Fremadjagen,  i  saa 
tæt  en  Stimmel  ikke  et  Nu  overvældes  selv  eller  overvælder  sin  Læser, 
men  lader  alt  det  skiftende  og  svingende  og  susende  fortætte  sig  til 
to,  tre  Billeder,  som  rummer  den  hele  Stemning.  Han  giver  Højden 
blot  ved  et  Par  Ord  om  nogle  Heste,  der  set  oppe  fra  Taget  af  en 
Skyskraber  ser  ud  som  Fisk  paa  Bunden  af  Vandet  og  svinger  med 
Halsene  som  i  en  Strøm,  eller  ved  en  Avis,  der  flagrer  ned  fra  en 
Bro,  han  fanger  Opmærksomheden  ved  det  ene  Ord  om  Brooklyn- 
broen, at  den  „toner",  han  lader  Automobilet  „spinde"  i  en  lang  Kurve 
ind  paa  femte  Avenue  slæbende  „en  Hose  af  Støv  efter  sig",  og  hvad 
enten  det  er  øde  Gader,  han  skildrer,  eller  Smaapigers  Leg  i  en  Park, 
er  han  Medvider,  som  uden  for  Kunstnernes  Lag  kun  den  er  det,  der 
Aar  ud  og  Aar  ind  har  kendt  disse  Omgivelser. 

Madame  d'Ora  er  først  og  fremmest  en  Bog  om  New  York,  og 
dog  er  den  mindst  af  alt  en  Rejsebeskrivelse.  Dernæst  er  den  en  Bog 
om  Madame  d'Ora.  Skønt  —  dernæst  er  for  afgjort  et  Ord,  For- 
bindelsen mellem  Personerne  og  Omgivelserne  er  saa  inderlig,  at  det  er 
vanskeligt  at  afgøre,  om  denne  Kvinde  er  stillet  i  dette  Milieu,  eller  om 
Milieuet  har  skabt  hende,  som  Jordbunden  skaber  en  Plante.  Madame 
d'Ora  er  Kvinden,  der  jamrende  griber  efter  sin  Ungdom,  sin  Skønhed, 
sin  Elskovsmagt,  griber  derefter  i  en  Verden,  som  er  en  Hvirvel  af 
Liv,  Ophidselse  og  Larm.  Hun  piskes  af  Furierne,  af  det  moderne 
Storstadslivs  giftige  Svøber,  hun,  som  er  en  berømt  og  skøn  Sangerinde, 
for  hvis  Fod  Mængden  skriger  i  Begejstring  og  Forelskelse  det  Minut, 
der  levnes  den  til  Nydelse.  Men  al  Hyldest  bedrager  ikke  hende,  hun 
ser  Sandheden  i  det  Spejl,  dér  aldrig  bedrager  en  Kvinde,  i  den  Mands 
Øjne,  som   hun  elsker,   hun  vaagner  en    Morgen  træt,  ude  af  Stand 

til  at  optage  den  daglige  Kamp,  og  hun  ældes  i  et  Nu  i  sit  Ydre,  mens 
en  ny  og  gribende  Skønhed  præger  sig  i  hendes  oprigtige  Tanker,  Hun 
er  skabt  af  en  Storstads  rasende  Trang  til  Sensation,  til  evig  Fornyelse,  til 
evig  Kimen  og  Kalden,  men  saa  snart  Lydene  tier,  i  det  Øjeblik  hun 
vil  sidde  i  Stilheden  og  hvile  sin  Træthed  i  en  Mands  Forelskelse,  da 
leger  Døden  med  hende.  Elskovens  Død  og  Livets  Død,  og  hun  hidses 
fremad  paa  ny  for  at  undgaa  den,  medens  hvert  Træk  i  hendes  Ansigt 
skælver  og  fordrejes.  Hvor  stirrer  vi  ikke  ind  i  dette  Aasyn,  der  er  i 
en  evig  Bevægelse  som  et  sitrende  Væld,  i  hvilket  de  jagende  Skyer 
spejler  sig.  Og  som  hendes  Miner  forraader  hendes  Tanker,  saaledes 
er  hendes  Ord  i  en  evig  forskræmt  Bevægelse,  snart  overdøvende 
hendes  Tanker,  snart  villige  Tolke  for  den  Kærlighed,  den  Angst  og 
den  Glæde,  som  bevæger  hende.  Det  er  muligt,  at  Forfatteren  ved 
at  skildre  et  saa  ekscentrisk  Menneske  har  fritaget  sig  selv  for  mange 
smaa  Overgange  og  ikke  saa  sjældent  faar  Overtaget  snarere  ved 
et  Paradoks  end  ved  en  Forklaring,  men  til  Gengæld  er  der  hele 
Optrin  og  enkelte  Smaaudbrud,  der  gør  denne  Kvindeskikkelse  til 
en  af  de  ejendommeligste  og  klareste  i  hele  den  nyere  danske  Poesi. 
Og  er  der  end  Øjeblikke,  hvor  mange  Kvinder  vil  vægre  sig 
ved  at  begribe  denne  Madame  d'Ora,  hvis  Pragt  og  Ustyrlighed 
og  frække  Sminke  og  farvede  Haar  virker  altfor  fremmedartet  og 
temmelig  tarveligt  paa  dem,  saa  vil  endnu  flere  forstaa  hende,  da 
hun  opgiver  Kampen,  lader  Haanden  med  Sminken  falde  og  kun 
vil  sejre  igennem  den  Kraft,  der  som  en  Ild  strømmer  fra  hendes 
lidende  Sjæl  over  hendes  kraftige  Legeme,  eller  —  og  mest  —  da 
hun  føler,  at  hun  er  Moder  og  dæmpet  synger  en  Sang,  hvis  blide 
Skønhed  og  dybe  Følelse  gør  den  jævnbyrdig  med  det  bedste  i  dansk 
Lyrik  (ja,  hvorfor  ikke  nævne  Aladdins  Vuggesang  og  hvorfor  ikke 
smykke  disse  Sider  med  nogle  Vers  af  den?): 


Jeg  bærer  i  mit  bespændte  Bryst 
en  sød  og  ængstelig  Vaar. 
Mit  eget  lille  stumme  Barn 
dybt  under  mit  Hjærte  gaar. 


Jeg  græder  i  Søvne  og  sukker  og  ler 
med  dig,  der  slumrende  gror, 
vi  drømmer  sammen  en  dunkel  Drøm 
om  den  grønne  naadige  Jord. 


Rødmer  jeg,  er  det  den  skjulte  Ild  Vi  drømmer  om  Havet,  der  bølger  saa  vidt, 

af  Barndom  i  mit  Blod;  og  om  Himlens  Favnende  Blaa, 

mit  Hjærte  toner,  hver  Gang  du  er  mæt  og  om  brede  Sletter  med  blomstret  Græs, 

og  ryster  din  spæde  Fod.  som  Hjortene  hviler  paa. 


Hvor  det  er  skønt  og  stille! 

Og  midt  i  den  Stilhed  kommer  saa  en  vældig  Skratten,  et  stort 
Bum-Bum  fra  en  Markedstromme :  nu  foregaar  en  storartet  Præstation 
af  den  verdensomfarende  uovervindelige  Jyde,  som  hver  Gang  han  sætter 
Foden  paa  den  Smule  Sjælland,  der  gynger  som  en  Jolle  for  hans 
Vægt,  lader  sig  interviewe  eller  interviewer  sig  selv  til  Omkvædet  af 

Sangen  fra  „Kong  Salomon  og  Jørgen  Hattemager":  Vi,  vi,  vi  skal  min 
Salighed!  Poul  Møller  benyttede  ogsaa  dette  Omkvæd  i  sin  grønne  Ung- 
dom, og  Johannes  V.  Jensen  kan  sagtens  være  det  bekendt,  men  han 
holder  forbavsende  længe  ud  med  det.  Ogsaa  i  denne  Bog  findes  saa- 
danne  Kraftsteder,  der  slynges  som  Klumper  af  raat  Kød  i  Gabet  paa 
den  Beundrerskare,  som  altid  har  beundret  Jensen  forkert.  Her  er 
navnlig  en  Bokserscene,  der  i  alle  Maader  vil  svare  til  Forventningerne, 
og  den  er  saa  tydeligt  indsat  som  en  Appel  til  den  danske  Ungdoms 
ædleste  Egenskaber,  at  den  er  uden  egendig  Forbindelse  med  alt  det 
øvrige.  Men  det  har  endda  mindre  at  sige,  og  Optrinet  er  i  og  for 
sig  virkelig  gjort  med  sprogligt  Mesterskab.  Ulykken  ved  denne  Kraft- 
genialitet viser  sig  først,  naar  Bogens  ædlere  Dele  angribes  deraf,  og 
det  er  det,  der  er  sket  i  Madame  d'Ora  som  i  Jensens  andre  Bøger. 
Udenom  Skildringen  af  New  York  og  Madame  d'Ora  er  lagt  en  For- 
bryderroman af  den  rigtige,  taabelige  Slags.  Og  saa  er  den  endda 
hverken  klar  eller  gennemført.  Der  er  noget  harmeligt  i,  at  D'Herrer 
Hume  og  Doyle,  og  hvad  nu  alle  disse  poetisk  begavede  Politibetjente 
hedder,  virkelig  skal  være  meget  dygtigere  end  baade  Palle  Rosen- 
krantz  og  Jensen,  der  dog  slider  saa  ærligt  for  at  naa  dem.  Det  er 
Ulykken  ved  at  leve  i  et  lille  Land,  hvor  der  aldrig  er  et  propert 
Arbejde  for  en  stakkels  Detektiv.  Johannes  V.Jensen  har  maattet  laane 
baade  det  uopklarede  Pigemord  og  Detektiven,  der  er  allevegne  med 
Haandjærn  i  Baglommen  og  falske  Skæg,  men  han  véd  ikke  sine 
levende  Raad  med  disse  laante  Sager,  og  Conan  Doyle  vil  smile  faderligt 
overbærende  til  ham.  Den  Læser,  som  gribes  af  det  udmærkede  og  nye 
i  Bogen,  vil  foragte  disse  Sider,  og  Specialister  i  Forbryderromaner  vil 
gaa  strengt  i  Rette  med  Forfatteren  —  selv  om  nogle  spiritistiske 
Seancer  og  en  Samtale  mellem  Detektiven  og  hans  Fange  er  beskrevne 
med  et  overstadigt  Humør.  Og  allerværst  er  det,  at  Bogens  anden 
Hovedperson,  den  Mand,  som  Madame  d*Ora  elsker,  og  som  derfor  i 
Virkeligheden  er  saa  væsentlig  en  Del  af  hendes  Karakteristik,  er  falden 
som  Offer  for  denne  Sensationstrang.  Han  er  en  rigtig  Folkekomedie- 
Videnskabsmand  :  graa,  udslidt,  halvblind,  tumlende  med  de  vanskeligste 
Problemer,  mægtig  i  sit  Laboratorium  og  som  et  umyndigt  Barn  i  de 
udspekulerede  Gavtyves  Hænder.  Han  har  baade  (!)  Hundegalskabs- 
baciller  og  Radium  i  Laboratoriet,  han  er  Skribent  og  Tænker, 
og  samtidigt  begaar  han  lutter  taabelige  Handlinger,  som  For- 
fatteren —  hvilket  forøvrigt  tjener  ham  til  Ære  —  ikke  gør  sig  den 
Ulejlighed  at  forklare.  Det  er  sørgeligt  og  ubegribeligt,  at  Jensen  har 
giddet  gøre  en  Del  af  sin  Bog  til  saadant  tarveligt  Spilfægteri.  Han 
burde  dog  ikke  forsmaa  den  Viden,  han  kunde  hente  af  de  mange  og 
gribende  Værker,  der  just  i  disse  Aar  fremkommer  om  de  store 
Forskere,  der  har  præget  vor  Tid.  Han  burde  flove  sig  dybt  overfor 
Bøgerne  om  Pasteur,  han  skulde  rødme  til  Fingerspidserne  ved 
Berthelots  Breve  til  Renan,  han  skulde  slet  ikke  have  Lov  til  at  være 

i  Stue  med  Darwins  Selvbiografi  og  Breve.  Jo  rigere  og  betydnings- 
fuldere det  Stof  er,  som  Forfatteren  i  overmodig  Vankundighed  lader 
ligge  ubenyttet,  jo  dybere  bliver  Skuffelsen. 

Derfor  mangler  Bogen  den  dybe  Eftertanke,  som  giver  Poesien 
Maal  og  Enhed.  Den  er  ikke  blevet  nogen  hel  Verden,  fordi  der  ved 
Siden  af  Madame  d'Ora  og  flere  af  Bifigurerne,  der  er  lynsnart  op- 
fattede, staar  Masker,  som  er  forslidte  ved  aargammelt  Brug.  Og  dog 
—  en  Bog  som  denne  er  Foraar  i  den  danske  Kunst.  Det  spirer, 
vokser  og  strømmer  paa  alle  Kanter  af  den,  den  er  kaad  og  forfløjen 
som  Foraarsblæsten,  men  den  har  samtidig  dens  Styrke  og  Forjættelse. 

Det  er  et  overmaade  vigtigt  og  omfattende  Arbejde,  der  foreligger 
i  den  nylig  afgivne  Kommissionsbetænkning.  Det  er  ikke  mindre 
end  en  fuldstændig  Nyskabning  af  Folkeskolen,  der  her  er  fore- 
slaaet,  og  det  kan  ikke  undgaas,  at  denne  ogsaa  paa  meget  afgø- 
rende Maade  griber  ind  i  Udviklingen  af  den  højere  Skole,  særlig  efter 
at  denne  ved  den  i  Fjor  vedtagne  Lov  for  de  højere  Almenskoler  er 
bragt  i  saa  nøje  Forbindelse  med  Folkeskolen. 

Forslagets  Hovedpunkter  er  1)  Delingen  af  Eleverne  i  flinkere  og 
mindre  flinke  i  en  A-  og  en  B-Klasse,  2)  Undervisningsplanen  for 
disse  to  Retninger,  og  endelig  3)  disse  to  Tings  Sammenhæng  med 
Tanken  om  en  Udvidelse  af  Folkeskolens  Omraade.  Vi  skal  betragte 
hvert  af  disse  tre  Punkter  for  sig. 

Udgangspunktet  for  Kommissionens  Arbejde  har  været  den  Betragt- 
ning, at  den  stadig  voksende  Oversidden  af  en  stor  Mængde  Elever 
er  uheldig,  baade  for  de  flinke  Elever,  som  hæmmes  i  deres  Frem- 
gang ved  denne  Klump  af  tungt  arbejdende  Kammerater,  der  kræver 
en  uforholdsmæssig  Del  af  Lærernes  Tid,  og  for  Oversidderne  selv, 
der  trykkes  ved  Følelsen  af  deres  egen  Mangel  paa  Evne  og  ved  stadig 
at  stilles  over  for  Opgaver,  de  ikke  magter.  Disse  Forhold  tyder  paa, 
at  der  er  noget  galt  i  den  bestaaende  Ordning,  og  at  den  ikke  rammer 
det,  som  maa  være  det  væsentlige,  nemlig  at  føre  Børnene  saa  vidt, 
som  de  evner. 

Delingstanken  meldte  sig  da  næsten  af  sig  selv  som  en  praktisk 
Løsning.  Skiller  man  Eleverne  efter  deres  Arbejdsbetingelser,  kan  man 
give  hver  Part,  hvad  der  passer  for  dem;  A-Klassens  Børn  kan  man 
føre   til   et  Maal,   der  ligger  noget  over,    hvad  Folkeskolen  nu  sætter 

sig  som  Maal;  B-Klassens  Børn  derimod  foar  anvist  et  Maal,  der  ligger 
noget  lavere  end  det  nu  foreskrevne,  men  betydelig  over  det  ufærdige 
og  forhutlede  Resultat,  Oversidderne  nu  faar  ud  af  deres  Skolegang. 

For  saa  vidt  ser  Forslaget  tiltalende  ud,  jevnt  og  ligefremt  drager 
det  en  Konsekvens  af  de  nuværende  Forhold  og  anviser  en  teknisk 
set  klar  og  simpel  Udvej  til  at  komme  ud  over  Vanskelighederne. 
Men  i  Virkeligheden  er  denne  Udvej  hverken  saa  klar  eller  simpel, 
som  den  synes  at  være,  og  den  berører  saa  mange  Sider  af  Skole- 
gerningen, at  den  ikke  kan  vurderes  alene  ud  fra  de  Følger,  den  vil 
have  paa  et  enkelt  Punkt. 

Delingen  er  motiveret  ved  en  Henvisning  til  Oversidderiet.  Derom 
maa  selvfølgelig  alle  være  enige  med  Kommissionen,  at  denne  Over- 
sidden  er  et  stort  Onde,  som  det  er  nødvendigt  at  komme  tillivs.  Men 
er  Delingen  egnet  til  at  opnaa  dette?  og  i  saa  Fald,  er  den  det  eneste 
Middel,  hvormed  dette  Maal  kan  naas?  Hverken  for  A-Klassens  eller 
for  B-Klassens  Børn  forekommer  det  mig,  at  dette  kan  hævdes. 

Kan  de  mange  tungt-arbejdende  Kammerater  end  besværliggøre 
Arbejdet  i  Klassen,  saa  viser  Erfaringen  dog,  at  Byrden  heraf  mere 
bæres  af  Lærerne  end  af  de  flinke  Elever.  Det  bliver  ganske  vist 
som  Støtte  for  Delingstanken  gjort  gældende,  at  selv  de  flinke  Elever 
nu  for  Tiden  ikke  kan  føres  frem  til  det  Maal,  som  de  bestaaende 
Love  har  foreskrevet,  men  denne  Pessimisme,  hvis  Berettigelse  jeg 
ikke  helt  vil  benægte,  forekommer  mig  dog  noget  tvivlsom,  sammen- 
holdt med  den  stærke  Ros,  som  Folkeskolen  indtil  de  allersidste  Dage 
har  faaet  for  sit  Arbejde.  Det  er  overmaade  vanskeligt  at  sige  noget 
bestemt  om,  hvad  de  „flinke"  Elever  naår,  fordi  det  hele  kommer  an 
paa,  hvem  man  udsondrer  som  „flinke".  Følger  man  Kommissions- 
forslagets Tanke,  at  ^/s  af  Eleverne  skal  i  A-Klassen,  saa  er  det  sikkert, 
at  ^/g  af  Folkeskolens  nuværende  Elever  ikke  fuldt  ud  naar  det  fore- 
skrevne Maal.  Men  det  vil  de  heller  ikke  fremtidig  gøre.  A-Klassen 
vil  aflevere  sine  Elever,  som  et  Gymnasium  sine  Studenter,  nogle  med 
1ste,  andre  med  2den,  andre  med  3dje  Karakter,  og  nogle  vil  falde 
igennem.  Med  nogen  virkelig  Sikkerhed  kan  man  ikke  regne  paa,  at 
Forholdet  for  disse  „flinke"  Elever,  d.  v.  s.  for  de  fremtidige  A-Klas- 
sers Elever,  vil  blive  saa  væsentlig  bedre,  at  Hensynet  til  dem  kunde 
motivere  Delingen.  Hvis  man  ikke  havde  ønsket  i  det  hele  at  sætte 
Maalet  for  Folkeskolens  Undervisning  op,  vilde  man  næppe  have  om- 
talt Hensynet  til  de  flinke  Elever  som  et  afgørende  Motiv. 

Mere  umiddelbar  nyttig  synes  Delingen  at  være  for  B-Klassens 
Elever.  Men  i  og  for  sig  kan  det  ganske  vist  ikke  siges  at  være  nogen 
glimrende  Løsning  af  Oversidderspørgsmaalet;  det  er  kun  en  Afhjælpen 
af  de  Ubehageligheder,  Oversidderiet  bringer.  Man  har  jo  ikke  raadet 
Bod  paa  Oversidderiet  ved  paa  et  givet  Tidspunkt  at  skære  raskt 
igennem  og  gøre  det  definitivt. 

At  Kommissionen  selv  har  været  sig  de  Farer  bevidst,  som  kunde 

rummes  i  B-Klasserne,  kan  man  med  al  ønskelig  Tydelighed  se  af 
dens  Betænkning.  Ved  alle  mulige  Forskrifter  og  Regulativer  vil  den 
forhindre,  at  B-Klassen  bliver  en  egentlig  Sinkeklasse  eller  Straffe- 
klasse.  Den  skal  ene  og  alene  være  en  Hjælpeklasse,  der  giver  dem 
en  Haandsrækning,  som  enten  paa  Grund  af  manglende  Evner  eller 
uheldige  Forhold  i  Hjemmet  ikke  kan  overkomme  det  normale  'Ar- 
bejde. Alle  er  sikkert  enige  om  dette,  at  B-Klassens  Fremtid  og  hele 
Delingstankens  Mulighed  staar  og  falder  med,  at  det  lader  sig  gøre  at 
fjerne  enhver  Karakter  af  Nedværdigelse  fra  disse  Klasser.  Selvfølgelig 
maa  den  svagt  begavede  altid  resignere,  og  man  kan  ikke  hindre,  at 
han  efterhaanden  opdager,  at  han  ikke  kan  yde  samme  Arbejde  som 
andre;  ogsaa  den,  som  paa  Grund  af  uheldige  ydre  Forhold  ikke  kan 
samle  sine  Kræfter  saa  fuldt  som  andre,  maa  lære  at  slaa  af  paa  sine 
Fordringer.  Fra  den  Kant  er  der  intet  at  indvende  mod  B-Klassen, 
men  heller  ikke  mod  Oversidderiet.  Faren  ved  disse  Klasser  ligger 
dels  i  den  Vanskelighed,  det  vil  have  at  skønne  over  Børns  Udvik- 
lingsmuligheder i  en  forholdsvis  ung  Alder,  i  at  Afgørelsen  er  definitiv 
og  i  den  Indflydelse,  en  B- Klasse  vil  udøve  paa  Eleverne  selv  og  paa 
Lærerne. 

Hvis  man  ikke  paa  rent  skematisk  Vis,  f.  Eks.  efter  bestemte 
Points  ved  en  Eksamen,  vil  afgøre,  om  en  Elev  skal  blive  Oversidder, 
saa  ved  alle  Lærere,  at  det  er  svært  at  træffe  Afgørelsen,  Ofte  kan  det 
vise  sig  hensigtsmæssig,  at  lade  en  Elev  følge  op  med  sin  Klasse, 
skønt  han  ikke  kan  yde  det  forlangte  Arbejde,  idet  man  skønner,  at 
han  „kan  tage  det  i  Opløbet",  naar  hans  Evner  vaagner.  Og  lader 
man  en  Elev  blive  Oversidder,  sker  det  i  den  Tanke,  at  dette  er 
Midlet  til,  at  han  kan  naa  Skolens  fulde  Maal,  blot  paa  et  noget  senere 
Tidspunkt.  I  denne  Henseende  er  Folkeskolen  anderledes  stillet,  idet 
dens  Elever  ikke  saaledes  kan  forbinde  Oversidden  med  en  Forøgelse 
af  Skolegangsaarene.  Oversidden  bliver  i  Folkeskolen  i  Reglen  ens- 
betydende med,  at  Skolegangen  afbrydes,  inden  Afslutningsmaalet  er 
naaet.  Men  denne  Ulempe  ved  Oversidderiet  afhjælper  B-Klassen  jo 
ikke,  B-Klassen  betoner  det  kun  skarpere,  baade  ved  sin  mere  høj- 
tidelige Karakter  og  ved  den  rent  ydre  Udsondring,  som  den  medfører. 

Det  Barn,  som  gentagne  Gange  er  blevet  Oversidder,  har  dog  be- 
standig i  sin  Klasse  flinkere  Kammeraters  Eksempel  for  Øje  og  kan, 
hvis  Arbejdet  gaar  med  Liv  og  Lyst,  lade  sig  smitte  af  disse.  Ud- 
sigten til,  at  dette  vil  ske  i  B-Klassen,  er  ikke  helt  udelukket,  men 
betydelig  formindsket.  I  hvor  høj  Grad  der  vil  komme  til  at  hvile  en 
Søvnighedens  Aand  over  B-Klassen  kan  naturligvis  ikke  forudsiges, 
men  Sandsynligheden  taler  for,  at  det  vil  ske  i  ret  betydelig  Grad, 
•fordi  alle  de  Indflydelser,  vi  kan  regne  med,  vil  føre  i  den  Retning. 
Det  eneste  Lyspunkt,  som  vi  kan  finde,  maa  søges  i,  at  Børnene  vil 
mærke,  at  de  bedre  kan  magte  de  Krav,  som  stilles  til  dem.  Men 
dette  vil  .næppe  være  nok,  fordi  dette  Arbejdes  Værdi  i  det  hele  ikke 

er  gjort  Børnene  indlysende  og  ved  selve  B-Klassens  Indretning,   saa 
vidt  som  gøres  kan,  sættes  som  et  Lavmaal. 

Lærerne  vil  ogsaa  blive  stillet  overfor  en  vanskelig,  muligvis  helt 
uløselig  Opgave.  Man  kan  længe  nok  tale  om,  at  B>Klassen  stiller 
ideale  pædagogiske  Opgaver,  men  man  maa  ikke  være  blind  for,  at 
det  er  Opgaver  af  en  anden  Art  end  de  normale.  Den  pædagogiske 
Interesse  og  Udvikling,  som  sætter  en  Mand  i  Stand  til  at  blive  en 
duelig  Lærer  i  Normalskolen,  er  anderledes  end  den,  som  gør  en 
Mand  skikket  til  at  undervise  abnorme  Børn.  Lægen  finder  sine 
Interesser  tilfredsstillede  ved  Behandling  af  syge;  paa  os  andre  vilde 
stadig  Samliv  med  syge  virke  nedbrydende.  Om  nu  end  B-Klassens 
Elever  ikke  er  egentlig  abnorme,  saa  er  de  dog  saaledes  beskafne,  at 
de  stiller  andre  Krav  til  den  pædagogiske  Kunst,  og  at  Læreren  her 
maa  undvære  alt  det,  som  i  hans  Gerning  med  normale  Børn  stimu- 
lerer ham  op  og  belønner  hans  Iver.  Man  forstaa  endelig  dette  rigtig. 
Den  ene  Lærergerning  er  ikke  højere  end  den  anden,  men  de  er  af 
forskellig  Art,  og  de  pædagogiske  Egenskaber,  som  maa  findes  hos 
B-Klassens  Lærere,  for  at  de  ej  skal  sløves,  kan  man  ikke  forudsætte 
hos  Folkeskolens  Lærere,  da  disses  Uddannelse  kun  har  betonet  de 
Egenskaber,  som  maa  findes  hos  en  Normalklasses,  d.  v.  s.  en 
A-Klasses  Lærere.  Jeg  kan  derfor  ikke  tro  andet,  end  at  Undervis- 
ningen i  B-Klasserne  vil  blive  sløv  og  mangle  alt  det,  som  er  det 
værdifuldeste  i  Undervisningen,  Evnen  til  at  fylde  Børnene  med  en 
stærkere  Livsglæde,  vække  deres  Initiativ  og  give  dem  en  frejdigere 
Selvfølelse. 

De  kritiske  Punkter  i  et  Barns  Udvikling  er  altid  dem,  hvor  det 
faar  Følelsen  af  en  Opgivelse.  De  alvorlige  moralske  Forvildelser  staar 
i  Sammenhæng  med  intellektuel  Forvirring  eller  Følelse  af  Afmagt.  Et 
B- Klasse-System  bør  derfor  under  ingen  Omstændigheder  forsøges,  før 
man  har  udtømt  alle  andre  Muligheder  for  at  komme  det  onde  tillivs, 
hvis  Tilstedeværelse  er  Delingens  Motiv.  Men  Oversidderiet  er  kun 
et  Faktum  under  de  Arbejdsvilkaar,  som  Folkeskolen  nu  byder  sine 
Elever,  og  det  er  i  alt  Fald  meget  ensidigt  at  ville  søge  dets  Grund 
alene  i  Elevernes  forskellige  Arbejdsvilkaar  og  ikke  gaa  Skolens  Ar- 
bejdsmetoder efter  i  Sømmene  for  at  se,  om  ikke  de  muligvis  kunde 
bære  en  stor  Del  af  Skylden. 

Jeg  skal  nævne  nogle  enkelte  Forhold,  som  det  i  ethvert  Fald 
maatte  være  Myndighederne  magtpaaliggende  at  faa  fuldt  oplyst,  inden 
der  skrides  til  en  saa  farefuld  og  problematisk  Ordning  som  B-Klas- 
sens Oprettelse.  I  første  Linie  er  der  den  store  Overbebyrdelse  af 
Børnene  i  deres  første  Skoleaar;  endnu  mindre  end  i  den  højere  Skole 
forstaar  man  i  Folkeskolen,  at  Arbejdet  i  de  første  Aar  væsentlig  bør« 
sættes  ind  paa  at  gøre  Barnets  Sind  friskt  og  vække  dets  Interesse, 
medens  et  stærkt  Arbejde  paa  at  skaffe  det  Færdigheder  og  Kund- 
skaber   virker    sløvende.     Dertil    kommer   forskellige   Mangler  i    den 

disciplinære  Aand  i  vore  Folkeskoler  og  Mangler  i  Arbejdets  Fordeling. 
Alene  en  saadan  Ting,  som  at  Børnene  undervises  i  to  Timer  ad 
Gangen  uden  Frikvarter,  er  en  saa  væsenlig  pædagogisk  Forsyndelse, 
at  man  maa  undres  over,  at  den  ikke  har  hævnet  sig  i  endnu  højere 
Grad,  end  Tilfældet  er.  Heller  ikke  er  Omsorgen  for  den  legemlige 
Udvikling  tilstrækkelig.  Korte  Timer,  højst  paa  40  Minutter,  daglig 
Gymnastik  og  langt  mere  Arbejde  med  Haand  og  Øje  end  nu,  vilde 
være  Foranstaltninger,  der  efter  min  Tro  vilde  komme  Oversidderiet 
tillivs  paa  en  virkelig  effektiv  Maade. 

Om  Undervisningsplanens  Enkeltheder  skal  jeg  ved  denne  Lejlighed 
ikke  udtale  mig,  fordi  dette  ikke  i  mine  Øjne  har  nogen  principiel 
Betydning,  men  i  Virkeligheden  kan  ordnes  forsvarlig  paa  mere  end 
en  Maade.  Ikke  en  Gang  den  koncentriske  Metode,  som  foreslaas, 
skal  jeg  komme  ind  paa,  skønt  den  lider  af  store  Svagheder  og  kun 
er  et  delvist  Fremskridt,  nemlig  i  Forhold  til  den  tidligere  Repetitions- 
metode.  Men  en  stor  Fare  ser  jeg  i,  at  Planen  ikke  tillader  nogen 
nævneværdig  Bevægelsesfrihed  og  i  Praksis  utvivlsomt  vil  komme  til 
at  virke  fremelskende  paa  Lærernes  Tendenser  til  Lektieterperi  og 
saaledes  bidrage  til  en  Forvandling  af  Folkeskolen  fra  at  være  opdra- 
gende til  at  være  kundskabsmeddelende. 

I  højeste  Grad  paaskønnelsesværdigt  er  det,  at  Forslaget  vil  afskaffe 
Lektiebog  i  de  laveste  Klasser.  Men  desto  stærkere  vil  den  blive 
benyttet  i  de  senere  Klasser  af  A-Afdelingen.  At  Planen  helt  afskaffer 
Lektiebogen  for  B-Klassen,  giver  i  Pædagogens  Øjne  denne  Afdeling 
et  Fortrin,  men  dette  forringes  betydelig  derved,  at  det  staar  som  et 
Udtryk  for,  at  man  i  denne  Afdeling  har  opgivet  Evret.  A-Klassernes 
Plan  indeholder  en  betydelig  Højnelse  af  Folkeskolens  nuværende 
Maal,  mindre  med  Hensyn  til  Kravenes  Omfang,  end  med  Hensyn  til 
deres  detaillerede  Udformning  og  deres  forøgede  Intensitet.  Planen  vil 
for  Folkeskolen  medføre  en  Forandring,  der  vilde  svare  til,  om  man 
i  Almenskolen  skærpede  Fordringerne  til  Studentereksamen  saaledes, 
at  denne  fremtidig  kun  kunde  bestaas  med,  hvad  der  nu  svarer  til  1. 
Karakter. 

Og  netop  en  saadan  Intensitetsforøgelse  vil  virke  til  at  flytte  Sko- 
lens Maal  over  fra  Opdragelsen  til  Kundskabsmeddelelsen.  Den 
ulykkelige  Illusion,  at  et  Menneske  aldrig  vil  lære,  hvad  han  ikke  har 
lært  i  Skolen,  har  virket  i  høj  Grad  skadelig  for  den  højere  Skole,  og 
et  af  de  største  Fortrin  ved  den  sidste  Lov  for  de  højere  Almenskoler 
maa  netop  søges  i,  at  den  for  en  væsenlig  Del  bryder  med  denne 
gamle  Overtro  og  lægger  mere  Vægt  paa,  at  Eleverne  faar  Lyst  til  at 
lære  og  Evne  til  at  erhverve  sig  den  Viden,  de  siden  maatte  faa  Brug 
for.  Undervisningsplanen  for  A-Klasserne  virker  i  modsat  Retning,  og 
den  vil  i  Praksis  gøre  det  i  saa  meget  højere  Grad,  som  den  er 
udsprungen  af  Ønsket  om  i  det  hele  at  højne  Folkeskolens  Kundskabs- 
maal.   Planen  byder  kun  ringe  Mulighed  for  en  fri  Bevægelse  indenfor 

de  forskellige  Kundskabsemner  eller  for  at  lægge  en  Hovedvægt  paa  Ud- 
viklingen af  Elevens  Lyst  til  at  vinde  Viden  og  hans  Evne  til  at  arbejde 
sig  ind  i  nye  Emner.  Derimod  byder  Planen  en  utallig  Mængde 
Muligheder  for  at  øge  Kravet  til  Omfanget  af  positive  Kundskaber,  og 
disse  Muligheder  skal  ærgerrige  og  energiske  Lærere  nok  sørge  for  at 
forvandle  til  Realiteter. 

Oprettelsen  af  A*Klasser  kommer  saaledes  til  at  staa  som  et  Led  i 
den  Bestræbelse,  Folkeskolen  har  gjort  for  i  det  hele  at  aabne  den 
brede  Befolknings  Børn  Adgang  til  samme  Undervisning  som  den,  der 
bydes  i  den  højere  Skole.  Mellemskole-  og  Realskoleundervisning 
ligger  indenfor  Kommuneskolens  fremtidige  Opgaver.  Dette  erkendes 
af  alle,  og  det  er  ogsaa  et  Maal,  som  man  maa  sympatisere  med.  Men 
gennem  Oprettelsen  af  A-Klassen  gøres  der  et  Skridt  i  denne  Retning, 
som  maa  vække  nogen  Betænkelighed.  A-Klasserne  vil  af  sig  selv  let 
kunne  udvides  til  at  blive,  eller  i  alt  Fald  danne  Grundlaget  for  en 
Mellemskoleundervisning,  og  derved  trues  hele  den  Institution,  som 
hidtil  har  baaret  den  højere  Almenskolegeming  her  i  Kjøbenhavn  (og 
Frederiksberg).  Kommunen  maa  være  og  er  sig  sikkert  ogsaa  dette 
bevidst.  De  private  højere  Almenskoler  har  allerede  i  deres  For- 
beredelsesklasser lidt  et  Tab,  ved  at  Folkeskolen  efter  den  nye  Lov 
om  højere  Almenskoler  kan  erstatte  disse;  gennem  A-Klasserne  trues 
nu  Mellemskoleklasserne,  og  paa  en  saadan  Maade,  at  man  ikke  vil 
kunne  pege  paa  et  bestemt  Tidspunkt,  da  Faren  indtræder.  Der  vil 
blot  gaa  Svind  i  de  private  Skolers  Elevtal.  Men  der  er  knyttet  for 
store  pekuniære  Interesser  og  for  meget  dygtigt  pædagogisk  Arbejde 
til  disse  Skoler,  til  at  Kommunen  saaledes  kan  træde  dem  for  nær. 
Hvis  man  antog,  at  Kommunen  vilde  ræsonnere  som  saa,  at  det  ikke 
bliver  dens  Sag  at  tage  Hensyn  til  denne  private  Industri,  men  at  den 
alene  maa  sørge  for  at  skaffe  den  brede  Befolkning  Adgang  til  saa 
fyldig  en  Undervisning  som  mulig,  saa  vilde  dette  sikkert  blive  opfattet 
som  en  Fornærmelse  mod  Kommunen.  Den  private  Skole  vil  ikke 
kunne  gøre  Krav  paa  at  hindre  en  Udvikling  af  Folkeskolen,  men  den 
kan  kræve,  at  denne  Udvikling  ledes  saaledes,  at  det  Arbejde,  den  i 
mange  Aar  har  udført,  ikke  gaar  tilspilde  og  at  de  pekuniære  Inter- 
esser, der  i  OfFendighedens  Interesse  er  blevet  knyttet  til  den  private 
Skole,  ikke  udsættes  for  Fare. 

Dertil  kommer  ogsaa,  at  den  private  Skole  her  i  Kjøbenhavn  og 
paa  Frederiksberg  har  baaret  næsten  hele  den  lærde  Undervisning. 
Denne  Undervisning  er  ikke  Kommunens,  men  Statens  Sag.  Hidtil 
har  Staten  ved  Hjæp  af  den  private  Skole  kunnet  befri  sig  for  sine 
Forpligtelser  til  at  sørge  for  denne  Undervisning  i  de  to  nævnte  Kom- 
muner. Her  findes  kun  een  Statsskole  og  de  private  Skoler  modtager 
ingen  nævneværdig  pekuniær  Støtte  af  Staten.  Skulde  det  nu  lykkes 
Kommunen  at  udvide  sin  Undervisning  saaledes,  at  de  private  Mellem- 
skoler helt  eller  for  en  væsenriig  Del  forsvandt,  vilde  ogsaa  det  private 

Gymnasium  forsvinde,  fordi  Skoler,  som  i  Bygning,  Inventar  osv.  er 
baserede  paa  en  12-aarig  Skolegang,  ikke  vilde  kunne  bestaa  med  en 
3-aarig.  Staten  maatte  da,  sikkert  med  store  Bekostninger,  drage  Om- 
sorg for  Oprettelsen  af  det  tilstrækkelige  Antal  Gymnasieklasser. 

Af  pædagogisk  Betydning  bliver  disse  økonomiske  Konsekvenser  af 
Kommissionens  Forslag,  fordi  de  vil  skabe  en  Overgangstid  fuld  af 
Usikkerhed  og  af  alt  det  Tryk  paa  det  daglige  Arbejde  rundt  om  i  de 
truede  Skoler,  som  uundgaaelig  ledsager  Næringssorgen.  Det  er  en 
Sag,  som  Kommunalbestyrelsen  i  ethvert  Tilfælde  maa  overveje  nøje 
og  offentlig  og  klart  tage  sit  Standpunkt  til. 

Jeg  skal  her  slutte  disse  Betragtninger  over  den  betydningsfulde 
Betænkning,  hvis  Maal  alle  maa  hilse  med  Glæde.  En  saadan  Be- 
tænkning, Frugt  af  et  saa  stort  og  møjsommeligt  Arbejde,  ser  ikke  Da- 
gens Lys  uden  at  drage  betydelige  Følger  efter  sig,  og  har  man  først 
Viljen  og  Modet  til  at  skære  dybt  ind  for  at  rette  det  forkerte  og  ud- 
vikle det  gode  videre,  saa  tør  man  ogsaa  stole  paa,  at  der  kommer  et 
Fremskridt.  Derfor  skal  Kommissionen  selv  fra  dem,  der  som  jeg 
mener,  at  det  foreliggende  Forslag  ikke  er  tilfredsstillende,  have  den 
varmeste  Tak  og  Paaskønnelse. 


Venstre  og  Fæstningen. 

Af  P.  Munch. 


J.  C.  Christensen:  „Venstre  vil  Nedgang  i  Militærudgifterne,  ingen 
yderligere  Udvikling  af  Fæstningen  og  helst,  om  det  bliver  muligt,  ganske 
bort  hs,  dei\.'*  ,iHøjre  vil  yderligere  frem  i  Retning  af  Befæstningsanlæg 
Og  Udvikling  af  Militærvæsenet,  og  nye  Kampe  og  nye  Konflikter  er  derfor 
at  forudse;  da  vil  det  igen  gælde  vor  Bevillingsret  og  vor  Grundlov."  „Gid 
da  baade  Vælgerfolket  og  dets  Repræsentanter  maa  vise  den  fornødne 
Udholdenhed  og  Kraft  til  at  staa  imod  indtil  Enden  !**  (Den  ny  Tid  1895). 

Vinteren  begyndte  med  gærende  Uro  i  Venstre;  den  ender  i  aabenlys 
Splid.  Det  faldt  i  Justitsministerens  Lod  ved  sin  Pryglelov  at  holde 
Uroen  i  Live,  men  det  blev  højst  naturligt  Krigsministeren,  der  bragte 
den  til  Udbrud.  Det  har  knaget  i  Venstrereformpartiet  paa  Rigsdagen 
i  disse  sidste  Uger;  i  Venstres  Presse  raser  en  livlig  Strid,  og  i  Vælger- 
folket trækkes  Dag  for  Dag  Grænserne  skarpere  mellem  dem,  der  har 
„den  fornødne  Udholdenhed  og  Kraft  til  at  staa  imod  indtil  Enden", 
og  de  andre,  der  nu  er  rede  til  „at  gaa  paa  Akkord**  med  Milita- 
rismen. 

Sandheden  er,  —  afklædt  alle  de  Omsvøb,  hvori  man  af  Partiinter- 
esse søger  at  skjule  den,  —  denne: 

Venstre,  hvis  gamle  Program  er  Fæstningens  Nedlæggelse,  har  en 
Krigsminister,  der  ganske  føler  sig  som  Bahnsons  Arvtager  og  ser  det 

som  sin  Livsopgave  at  fuldføre  den  Fæstning,  Bahnson  paabegyndte. 
Dette  er  et  Forhold,  som  kun  kunde  blive  taaleligt,  hvis  denne  Krigs- 
minister vilde  nøjes  med  blot  og  bart  at  administrere,  saalænge  For- 
svarskommissionen  sidder,  hvis  han  med  den  ængsteligste  Samvittig- 
hedsfuldhed vilde  undgaa  at  gøre  noget  som  helst  til  Fæstningens  Ud- 
bedring. Men  det  vil  han  ikke.  Rastløs  er  han  paa  Færde  for  at 
udnytte  hver  Lejlighed,  der  byder  sig.  Fornylig  lykkedes  det  at  af5sløre, 
at  han  havde  vidst  at  faa  de  nye  Krudtmagasiner  i  Vestenceinten  ind- 
rettet netop  som  Kasemater  til  Mandskabet  plejer  at  være.  Følgen 
blev,  at  Venstres  Ordfører  i  Partiets  Navn  afgav  en  skarp  Erklæring 
om,  at  det  var  „Venstres  Villie,  at  Fæstningen  ikke  stykkevis  skal 
gøres  færdig",  og  paa  mere  end  et  Punkt  fik  Krigsministeren  at  føle, 
at  der  fra  nu  af  vilde  blive  sat  en  Stopper  for  hans  Virketrang. 

Da  ændredes  pludselig  alt.  Skæbnen  skænkede  Krigsministeren 
Krigen  mellem  Japan  og  Rusland.  Øjeblikkelig  mødte  han  frem  med 
en  storstilet  Række  af  Forslag  om  Mobilisering  og  om  Udbedringer  af 
Fæstningen,  ikke  i  Rigsdagen,  men  i  Venstres  Bestyrelse  og  Folke- 
tingets Finansudvalg.  Venstre  sagde  tappert  Nej  til  det  meste,  men  en 
Del  lod  det  sig  trække  med  til:  en  nogenlunde  beskeden  Indkaldelse, 
116,500  Kr.  til  en  Udbedring  af  Søbefæstningen,  der  siden  viste  sig  bl. 
a.  at  rumme  nye  Skanseanlæg  paa  Saltholmen,  samt  60,000  til  Marinen. 
Med  andre  Ord,  man  gik  ind  paa  den  stykkevise  Færdiggørelse  af 
Fæstningen,  som  man  nys  havde  forsvoret,  man  satte  delvis  i  Krigs- 
beredskab, den  Fæstning,  Venstre  altid  har  anset  for  Landets  Ulykke. 

Var  der  da  tvingende  Grunde,  der  gjorde  dette  Brud  med  Partiets 
Fortid  fornødent?  Lad  os  søge  Svaret  i  Førsteministerens  Udtalelser 
under  den  Debat  i  Folketinget,  som  Socialdemokraterne  fremtvang. 
Kunde  han  der  sige:  vi  havde  Indberetninger  fra  vore  Gesandter,  som 
overbeviste  os  om  Nødvendigheden;  Udlandet  krævede  det;  internatio- 
nale Regler  gjorde  det  til  en  uafviselig  Pligt  for  os?  Aldeles  ikke. 
Udenrigsministerens  Tale  indeholder  ikke  Antydning  af  Bevis  for  noget 
saadant;  den  var  kun  en  Opremsning  af,  hvad  der  var  sket.  Enhver, 
som  læser  Folketingets  Forhandlinger  igennem  med  Vilje  til  at  se  Sand- 
heden, vil  være  paa  det  rene  med,  at  det,  som  her  er  foregaaet,  skyldes 
ikke  Udlandets  Fordringer  men  Krigsministerens  Tryglen. 

Fuldstændig  ynkelig  var  Krigsministerens  Holdning  under  Debatten. 
Denne  gjaldt  først  og  fremmest  ham,  og  Folketingsmand  Borgbjerg 
vendte  mod  ham  en  Række  klare,  præcise  Spørgsmaal  om  hans  An- 
skuelser. Hvert  eneste  af  disse  var  fuldt  ud  berettiget;  saa  meget  kan 
en  Befolkning  dog  i  det  mindste  forlange,  at  de  Ministre,  som  man 
kræver,  den  skal  have  Tillid  til,  staar  ved  deres  Anskuelser  og  tør 
være  dem  bekendt  offenlig.  Den  simpleste  parlamentariske  Anstændig- 
hedsfølelse  bød  Krigsministeren  at  give  ærlig  og  uforbeholden  Besked. 

Men  nej!  Han  maatte  nøjes  med  som  en  Automat  at  aflevere  9 — 10 
Linjer  om,   at  han  ikke  vilde  gøre  andet,    end  hans  Kolleger  gav  ham 

Lov  til.  I  Sandhed  man  kunde  ynkes  over  denne  Mand,  der  maa 
finde  sig  i  en  saa  jammerlig  Stilling.  Det  er  ham  strængelig  forbudt 
at  svare,  naar  han  bliver  spurgt  om  Forsvarsanliggender.  Han  maa  for 
Himlens  Skyld  ikke  sige  offentlig,  hvad  han  mener.  Saalænge  han 
kun  siger  det  i  hemmelige  Møder,  gør  det  intet,  men  kom  han  i  den 
Ulykke  at  sige  det  offentlig,  saa  ramlede  det  hele.  Men  ganske  vist, 
han  selv  kan  trøste  sig;  det  er  dog  foreløbig  ham,  der  faar  sin  Vilje; 
han  tier  og  handler;  hans  Kolleger  faar  Lov  til  at  snakke  og  dække, 
hvad  han  gør.  -— 

Paa  saa  tarveligt  et  Grundlag  gik  Venstre  med  til  at  godkende  det 
skete.  Befæstningsanlægene  indbefattet.  Men  der  viste  sig  dog  indenfor 
Partiet  en  skarp  Forskel  mellem  moderate  og  radikale,  mellem  dem, 
der  gik  nogenlunde  frivillig  med,  og  dem,  der  kun  nødtvungent  fulgte 
Trop,  fordi  Flertallet  vilde  den  Vej,  og  fordi  de  ikke  mente,  at  Spørgs- 
maalet  var  afgørende  nok  til  at  gøre  det  nødvendigt  at  sprænge  Partiet 
derpaa. 

Men  selv  den  moderate  Fløjs  Tilslutning  betød  ingenlunde,  at  de 
var  glade  ved  denne  Krigsminister  og  hans  Gerninger.  De  fleste  af 
dem  opfatter  stadig  sig  selv  som  trofaste  Antimilitarister.  Deres  Be- 
tragtning har  været  omtrent  denne:  „Pyt,  det  hele  er  jo  saa  lidt;  for 
den  Smule  Penges  Skyld  kan  vi  da  ikke  volde  vort  første  grundlovstro 
Ministerium  Besvær;  sæt  at  Kongen  foretrak  at  beholde  Krigsmini- 
steren og  lod  de  andre  gaa;  nej,  lad  os  saa  hellere  beholde  dem  alle- 
sammen; Krigsministeren  er  jo  ganske  vist  en  rigtig  Militarist;  men  vi 
skal  nok  passe  paa  ham;  en  anden  Gang  skal  han  ikke  narre  os;  det 
er  jo  ikke  ham,  men  hele  Ministeriet,  vi  udtaler  vor  Tillid  til."  Hvis 
man  paa  ét  Brædt  bød  de  Folk  Krigsministerens  Krav:  de  mange 
Millioner  til  Fæstningens  Fuldførelse,  Garnisonernes  Flytning  til  Byerne 
omkring  Kjøbenhavn  osv.,  vilde  de  ikke  betænke  sig  paa  deres  Nej! 
Men  naar  de  faar  Fæstningen  „stykkevis"  bliver  de  aabenbart  usikre. 
Det  er  jo  hver  Gang  saa  lidt,  det  betyder  ikke  noget  videre. 

Det  kan  til  Rigsdagsmænd,  Redaktører  og  Vælgere,  som  tænker 
saaledes,  ikke  siges  skarpt  nok,  at  det  er  et  yderst  farligt  Skraaplan, 
de  her  er  inde  paa.  Det  ene  Skridt  drager  det  andet  efter  sig.  For 
hver  Gang  vil  de  blive  mere  bundne  overfor  dem,  der  vil  have  dem 
med,  mere  kompromiterede  overfor  Befolkningen,  og  mere  svækkede  i 
deres  egen  Overbevisning  ved  de  Argumenter,  de  maa  gribe  til  for  at 
undskylde  sig  overfor  sig  selv  og  overfor  dem,  der  bebrejder  dem 
Frafaldet. 

Dette  har  vist  sig  tydelig  nok  her.  Tænk  f.  Eks.  paa  den  nye 
vidunderlige  Teori  om  Søbefæstningen,  der  pludselig  er  dukket  op. 
Landbefæstningen,  vidner  de,  er  stadig  af  det  Onde,  men  Søbefæst- 
ningen er  ganske  uskyldig;  den  har  Venstre  aldrig  haft  noget  imod. 
Selvfølgelig  er  dette  Snak.  Atter  og  atter  har  Venstre  stemt  mod  Sø- 
befæstningen;    Middelgrundsfortet  og  det  i  Dagens  Anledning  til  Søfort 

udnævnte  Charlottenlundfort  er  nøjagtig  lige  saa  provisoriske  som  Vest- 
enceinten.  Og  naturligvis  har  Højrebladene  Ret,  naar  de  gør  opmærksom 
paa,  at  Søbefæstningen  er  til  ingen  Verdens  Nytte,  naar  et  lille  fjendt- 
ligt Korps,  landsat  et  Sted  paa  Sjællands  Kyst,  fredelig  kan  marschere 
ind  i  Byen  fra  Landsiden. 

Og  helt  uhyggeligt  er  det  at  se,  hvor  hurtigt  disse  Venstremænd 
har  lært  Højres  gamle  Slagord,  og  med  hvilket  nervøst  Raseri,  de  har 
slynget  dem  mod  de  Socialdemokrater  og  de  radikale,  der  talte  og 
handlede  nøjagtig  som  Venstre  før  har  gjort,  hver  eneste  Gang,  der 
forelaa  en  lignende  Grund  dertil. 

Intet  Under  at  Højre  glæder  sig,  og  at  der  i  Glæden  blander  sig  en 
lidt  skadefro  Hoveren  over  de  omvendte  Syndere,  disse  gamle  Anti- 
militarister,  der  nu  gør  Højres  Gerning  og  siger  Højres  Tale  efter. 
Medens  „Dannebrog"  med  Henrykkelse  optrykker  „Vort  Forsvars" 
aller  barnligste  Forsøg  i  den  humoristiske  Vrøvlestil,  gengiver  Højre- 
bladene med  glad  Rørelse  Udtalelser  fra  det  Blad,  der  regnes  for 
Kultusministerens  Organ,  og  de  roser  bevæget  Førsteministeren  for,  at 
han  har  talt  som  en  rigtig  Højreminister. 

Men  alligevel,  det  er  dog  muligt,  at  Højre  har  glædet  sig  for  tidlig; 
der  turde  være  ikke  helt  faa  af  det  Flertal  indenfor  Venstre,  som 
satte  Godkendelsen  af  Krigsministerens  Foranstaltninger  igennem,  som 
endnu  har  adskillige  Betingelser  for  at  standse  deres  Gliden  ned  ad 
Skraaplanet,  før  de  er  kommet  alt  for  langt.  Og  sikkert  er  det  i 
hvert  Fald,  at  en  anseelig  Del  af  Partiet  har  ment,  at  Krigsministeren 
burde  have  været  standset  allerede  denne  Gang.  Slengerik  og 
Kristiansen-Beder  talte  paa  ikke  faa  Venstremænds  Vegne,  da  de 
sagde,  at  de  misbilligede,  hvad  der  var  sket,  og  kun  gik  med  af  Hen- 
syn til  Ministeriet  og  Partiet,  og  med  Vægt  faldt  Zahles  Ord  om,  at 
Venstre  burde  genoptage  sit  gamle  Krav  om  en  civil  Krigsminister. 
Blandt  radikale  Vælgere  er  der  fældet  haarde  Domme  over  disse 
Partiets  radikale  Medlemmer,  fordi  de  trods  alt  gav  deres  Ja  til  et 
Tillidsvotum,  der,  hvor  meget  det  end  gjaldt  det  samlede  Ministerium,  dog 
ogsaa  tog  Krigsministeren  med.  Disse  Bebrejdelser  er  ikke  unaturlige; 
Sagen  var  saa  betydningsfuld,  at  de  radikale  Rigsdagsmænd  vilde  have 
handlet  vel,  om  de  koldblodig  havde  hævdet  deres  Ret  til  at  stemme 
mod  dette  Tillidsvotum,  og  saa  havde  ladet  det  komme  an  paa  en 
Prøve,  om  Partiets  Flertal  havde  dristet  sig  til  at  udelukke  dem, 
fordi  de  ikke  vilde  være  med  til  at  svigte  Venstres  gamle  Standpunkt. 
Men  den  Udvej,  de  valgte,  er  ogsaa  ret  forklarlig  og  nogenlunde  parlamen- 
tarisk forsvarlig;  i  alle  parlamentariske  Forsamlinger,  ikke  mindst  i  London 
og  Paris  hænder  det,  at  Rigsdagsmænd  af  Partihensyn  stemmer  for  et 
Tillidsvotum  samtidig  med,  at  de  aabent  erklærer,  at  de  har  været  mis- 
fornøjede med  Regeringen  i  det  givne  Tilfælde;  Jaurés  har  gjort  det 
mangen  Gang.  Der  er  ikke  Grund  til  at  tvivle  om,  at  man  kan  gøre 
Regning  paa  disse  Rigsdagsmænd  i  fremtidige  Kampe  om  Fæstningen.  — 

Den  Spaltning,  som  saaledes  viste  sig  i  Rigsdagens  Venstre,  er 
traadt  endnu  tydeligere  frem  i  Venstres  Presse.  En  Række  Venstre- 
blade har  i  tydelige,  om  end  mere  eller  mindre  skarpe  Ord,  udtalt 
deres  Misbilligelse  af  Krigsministerens  Optræden  og  deres  Ønske  om 
hans  Afgang.  Det  gælder  bl.  a.  „Politiken",  „Nordre-Birks  Tidende**, 
„Østsjællands  Folkeblad**,  „Venstres  Folkeblad**,  „Helsingør  Dagblad**, 
„Kallundborg  Dagblad**,  „Møens  Folkeblad**,  „Nykøbing  Dagblad**, 
„Stubbekøbing  Avis**,  „Fyens  Venstreblad**,  „Middelfart  Avis**,  „Hobro 
Avis.**,  „Aarhusposten**  og  „Vendsyssel  Folkeblad**.  Hovedmængden 
af  Venstres  Blade  gik  derimod  i  Ilden  for  Ministeriet  uden  at  undtage 
Krigsministeren.  Men  de  synes  ikke  at  have  gjort  det  med  megen 
Lyst.  Selvstændige  Artikler  derom  bragte  disse  Blade  næsten  ikke. 
Man  tav  saa  vidt  mulig  og  saa  længe  som  mulig  —  det  varede  en  rum 
Tid,  før  Saltholmen  %ndt  Vej  til  disse  Blades  Spalter  — ,  og  til  sidst 
fulgte  saa  en  lille  Samling  halvsande  Dementier,  som  udsendtes  fra 
Hovedkvarteret  til  alle  Bladene  under  et.  Denne  Fremgangsmaade  er 
slet;  det  nytter  ikke  at  prøve  paa  at  tie  Sandheden  ihjel,  eller  snakke 
sig  fra  den,  at  glatte  ud  og  dække  over.  Folk  faar  alligevel  Sand- 
heden at  vide,  og  griber  de  nogle  Gange  deres  Blad  i  Forsøg  paa 
at  skjule  den,  saa  taber  de  forbavsende  hurtig  Tilliden  til  det.  — 

Denne  Vinters  Uro  og  dette  Foraars  Splid  bør  blive  Regeringen 
en  alvorlig  Advarsel.  Den  maa  en  Gang  træffe  sit  Valg,  gøre  op  med 
sig  selv,  om  den  for  Alvor  vil  vende  tilbage  til  Venstres  Veje,  eller 
den  langsomt  vil  glide  længere  og  længere  ind  paa  Højres.  Beslutter 
den  det  første,  maa  den  genskabe  Befolkningens  Tillid  ved  at  lade 
Krigsministeren  gaa  (^  ved  at  opgive  Prygleloven.  Vælger  den  det 
andet,  da  vil  Valgperiodens  to  sidste  Aar  bringe  ikke  blot  Uro  og 
Splid  i  Venstre,  men  Partiets  Sprængning,  sandsynligvis  paa  Rigsdagen, 
sikkert  i  Befolkningen.  Og  paa  Valgdagen  vil  Regeringen  da  komme 
til  at  sande,  at  det  er  en  vanskelig  Kunst  at  føre  en  Befolkning  bort 
fra  de  Anskuelser,  den  har  erhvervet  sig  gennem  en  Menneskealders 
Kampe. 


Februar. 


Danmark. 

Åntisocialismens  Nederlag  paa  Frederiksberg.  —  Valgkredsene. 

Rigsdagen.  —  Præsterne  stemmer. 

Den  1.  Februar  valgtes  Gustav  Philipsen  til  Raadmånd  med  de 
liberale  og  socialdemokratiske  Borgerrepræsentanters  27  Stemmer  mod 
Antisocialisternes  9.  Antisocialisterne  krævede  her  som  ved  Marstrands 
Valg  en  faglig  uddannet  Tekniker.  Med  ringe  Grund;  hver  Magistrats- 
afdeling  har  under  sig  en  Række  Forretningsgrupper;    i   Spidsen    for  hver 

af  disse  bør  staa  en  Fagmand,  men  paa  Magistratspladserne  bør  sidde  Mænd 
med  alsidig  Kendskab  til  Kommunens  Sager,  og  dette  Kendskab  kan  ikke 
tænkes  vundet  paa  bedre  Vis  end  gennem  aarelangt  energisk  Arbejde  som 
Borgerrepræsentanter;  en  bedre  Forberedelse  til  Magistratsstillingerne  end 
den  Marstrand  og  Philipsen  har  faaet,  er  ikke  mulig. 

Umiddelbart  derefter  fulgte  Valgslaget  paa  Frederiksberg.  Det  gjaldt 
Flertallet  i  Kommunalbestyrelsen;  de  liberale  og  Socialdemokraterne  gik 
sammen  nu  som  før,  medens  Højre  førte  Kampen  mod  dem  i  Antisocialis- 
mens  Navn.  Demokratiet  sejrede  med  3529  Stemmer  mod  3090.  For 
Antisocialisterne  var  dette  Udfald  af  den  frederiksbergske  Forpostfægtning 
for  de  københavnske  Valg  en  stor  Skuffelse.  De  havde  følt  sig  sikre  paa 
Sejren;  den  samme  Borgerbevægelse,  der  rev  alt  med  i  Fjor  i  København, 
tænkte  man  nu  skulde  føre  til  Sejr  paa  Frederiksberg.  Stemmetallene  og 
Vælgermødernes  Stemning  viser  med  samme  Klarhed,  at  man  har  taget  Fejl. 

Der  var  over  Antisocialismen  i  Fjor  Panikens  Præg,  der  var  i  den  en 
egen  instinktmæssig  Voldsomhed.  Men  den  Stemning,  som  mangt  og  meget 
da  havde  skabt,  lader  sig  ikke  trylle  frem  igen ;  Antisocialismen  betyder  en 
god  Del  endnu,  men  den  har  sikkert  kulmineret.  Dens  fasteste  Grundlag 
er  Arbejdsgivernes  instinktmæssige  Vrede  mod  deres  Arbejdere;  i  Løbet  af 
de  sidste  Aar  har  vore  Arbejdsgivere  arbejdet  sig  ind  i  den  Forestilling, 
at  Arbejderne  aldeles  ikke  er  til  at  komme  ud  af  det  med,  at  de  optræder 
som  de  værste  Tyranner;  en  vis  Uvillighed,  en  vis  Mangel  paa  Interesse 
for  Arbejdet  synes  at  være  den  Sandhedskærne,  hvoraf  denne  Theori  er 
vokset  op.  Men  vist  er  det,  at  da  det  store  Forsøg  paa  gennem  Lock- 
outen at  kue  Arbejdernes  Selvfølelse  var  mislykket,  blev  der  hos  over- 
maade  mange  Arbejdsgivere  en  indestængt  Forbitrelse  tilbage.  Den  var 
det,  der  fik  Luft  gennem  Borgerrepræsentantvalgene  sidste  Marts;  det  har 
været  mangen  Arbejdsgiver  en  Hjærtens  Lyst  at  stemme  de  Socialister  og 
deres  Allierede  ud  af  Byens  styrende  Raad.  Men  bagefter  turde  der  dog 
have  været  en  og  anden  af  disse  Arbejdsgivere,  som  har  tænkt  en  Smule 
paa,  om  nu  ogsaa  Nytten  svarede  til  Fornøjelsen.  Enhver,  der  gør  det,  vil 
let  se,  at  dette  er  lidet  troligt.  Arbejderne  bliver  ikke  mere  omgængelige 
paa  Arbejdspladserne,  fordi  deres  Førere  stemmes  ud  af  Borgerrepræsenta- 
tionen, fordi  de  ser  Folk  af  alle  Slags  løbe  sammen  om  at  spærre  dem  ude 
som  Samfundsfjender.  Tvertimod.  Der  gives  kun  een  solid  Vej  til  at  øge 
Arbejdernes  Interesse  for  deres  Gerning.  Det  er  at  gøre  Vilkaarene 
indenfor  Samfundet  saa  taalelige  for  dem,  at  de  ikke  uvilkaarlig  maa  fyldes 
af  Harme  mod  de  Arbejdsgivere,  Samfundet  skænkede  blidere  Kaar.  Jo 
mere  deres  Mænd  faar  Del  i  Styrelsen  af  Stat  og  Kommune,  des  stærkere 
bliver  deres  Ansvarsfølelse,  des  lettere  bliver  det  ^t  have  at  gøre  med  dem. 
Enhver  Arbejdsgiver,  som  forstaar  dette,  vil  paa  Valgdagen  holde  sig  i 
passende  Afstand  fra  Antisocialisternes  Stemmesedler. 

I  København  har  d e n  liberale  Vælgerforening  begyndt  at  udfolde 
en  ikke  ringe  Virksomhed.  Et  Udslag  deraf  var  et  Møde  d.  10.  Februar,  hvor 
man  vedtog  overfor  Rigsdag  og  Regering  at  rejse  Kravet  om  en  retfærdig 
Fordeling  af  Valgkredsene.  Vore  Læsere  vil  fra  Ove  Rodes  i  forrige  Hæfte 
optagne  Tale  kende  Grundene  for  disse  Krav. 

Paa  Rigsdagen  har  Hovedinteressen  knyttet  sig  til  Krigsministerens 
ekstraordinære  Foranstaltninger.  Striden  derom  endte  med,  at  de  godkendtes 
med  85  Stemmer  mod  Socialdemokraternes  16  (Se  nærmere  S.  749).  Med  .66 
Stemmer  mod  23  har  dernæst  Folkethinget  forkastet  Husmændenes  Krav 
om  6000  Kr.  som  Maksimalgrænse  for  Laaneværdien  for  Husmandslodderne. 

Poul  Christensen  og  Kr.  Pedersen  Sandby  talte  varmt  Husmændenes  Sag, 
men  kun  7  andre  Venstremænd  fulgte  dem.  jTo  Højremænd  fulgte  her 
Parolen:  til  venstre  for  Venstre**.  — 

Præsterne  har  i  Februar  foretaget  Valg  af  Medlemmer  til  det  Udvalg, 
der  skal  forhandle  om  en  Kirkeforfatning.  I  København  sejrede  Indre- 
missions Kandidat  med  nogle  faa  Stemmers  Overtal;  ude  i  Landet  fik  de 
højkirkeliges  Liste  503,  Grundtvigianernes  312,  Indremisstons  249,  saa  der 
tilfaldt  de  tre  stridende  Parter  henholdsvis  4,  2  og  1   Repræsentant. 

Sverige  og  Norge. 

Sveriges  nye  Valglov.  —  Stortinget  og  Militærbevillingerne. 

I  Sverige  har  Regeringen  nu  fremsat  sit  Valgretsforslag.  Der  skal  efter 
dette  indføres  almindelig  Valgret  til  andet  Kammer,  men  Valgretsalderen 
skal  sættes  op  fra  21  til  25  Aar  og  Skattebetaling  sættes  som  Valgrets- 
betingelse.  Forholdstalsvalgmaaden  foreslaas  indført;  derimod  afvises  foreløbig 
Tanken  om  kvindelig  Valgret.  Vælgertallet  vilde  efter  dette  Forslag  stige  fra 
400000  til  950000,  saa  man  vilde  naa  et  lignende  Procenttal  |af  Befolkningen 
som  i  Danmark.  Alligevel  modtager  mange  af  Sveriges  frisindede  Politikere 
Forslaget  med  blandede  Følelser;  de  kritiserer  de  Begrænsninger,  som 
endnu  fastholdes,  og  de  hævder,  at  Forholdstalsvalgmaaden  kun  kan  ind- 
føres, naar  Valgmaaden  til  første  Kammer  ændres  eller  dets  Magt  stækkes. 
Betegnende  for  den  almindelige  tvivlende  Stemning  er  en  lille  Episode, 
som  berettes  i  svenske  Aviser.  Justitsministeren  havde  just  under  megen 
Bevægelse  forelagt  Forslaget;  saa  fortsatte  han  umiddelbart  derefter  med  et 
andet  Forslag  om  „Begravelse  i  Stilhed**.  Forsamlingen  sad  et  Øjeblik 
usikker;  saa  brast  den  ud  i  enstemmig  hjertelig  Latter,  og  snart  lo  Mini- 
steren med.  — 

I  Norge  har  Februar  været  en  ret  rolig  Maaned.  Stortinget  gennem- 
gaar  i  denne  Tid  Finansloven  med  en  ærlig  Vilje  til  at  spare,  hvad  spares 
kan,  under  et  levende  Indtryk  af  de  daarlige  økonomiske  Tilstande.  Det 
stærkeste  Udtryk  derfor  er,  at  Hærudvalgets  og  Finansudvalgets  Flertal  har 
stillet  Forslag  om  at  spare  en  Million  ved  at  lade  være  at  holde  de  Ba- 
taljonsøvelser,  som  skulde  været  holdt  i  Aar.  Betegnende  for  Forsamlingens 
Stemning  er  det  ogsaa,  at  et  Forslag  om  at  bevillige  20000  Kr.  til  nogle 
Officerer  for  at  rejse  over  til  Krigsskuepladsen  og  hente  Erfaringer,  blev 
forkastet  med  70  Stemmer  mod  47. 

Finland. 

Runeberg  festen. 

Den  5.  Februar  var  det  Hundredaarsdagen  for  Runebergs  Fødsel. 
Siden  hans  Død  i  1877  har  hans  Fødselsdag  været  fejret  i  Finland  som 
Landets  nationale  Festdag.  I  Aar  antog  denne  Fest  en  særlig  storslaaet 
Karakter.  Den  blev  et  Udtryk  for  de  nationale  Stemninger,  den  russiske 
Undertrykkelse  har  givet  en  saa  intens  Styrke  i  dette  Land.  Svenske  og 
Finner  mødtes  i  samme  Følelse.  I  Helsingfors  valfartede  Befolkningen  fra 
tidlig  om  Morgenen  til  Runebergstatuen,  der  er  rejst  midt  i  Byen.  Deputa- 
tioner rundt  om  fra  Landet  mødte  med  Blomsterkranse,  som  de  lagde  ved 
Statuens  Fod.  Studenterne  drog  i  et  stort  Fanetog  til  Mindesmærkets 
Plads.  Siden  holdtes  store  Fester  paa  Universitetet  og  om  Aftenen  fejredes 
Runebergs  Minde  ved  straalende  Illumination.    Rundt  om  fra  Udlandet  strøm- 

mede  det  ind  med  Telegrammer  og  Breve,  deriblandt  mange  fra  russiske 
Videnskabsmænd,  der  bevidnede  Finland  deres  Sympati.  Det  russiske 
Politi  søgte  saa  vidt  muligt  at  lægge  Baand  paa  Befolkningen  men  opnaaede 
kun  at  irritere  den  endnu  mere. 


England. 

Parlamentets  Forhandling  om  Toldsagen.  —  Regeringens  Slemmetab, 
Det  engelske  Parlaments  Aabning  har  fundet  Sted  med  Anvendelse  af 
alle  de  sædvanlige  snurrige  Ceremonier.  Adressedebatten  viste  baade  i  Underhus 
og  Overhus,  hvor  stærkt  Regeringens  Stilling  er  svækket.  Ved  Valget  i  1900 
fik  de  konservative  og  de  liberale  Unionister  en  Majoritet  paa  135  Stemmer. 
Efterhaanden  er  denne  gaaet  ned  til  110.  Ved  Samlingens  Begyndelse 
regnede  man  326  Konservative  +  64  liberale  Unionister  =  390  mod 
197  Liberale  -I-  83  Iriændere  =  280,  men  Adresseafstemningeme  viste  et 

efter  engelske  Forhold  anseeligt  Frafald  indenfor  Majoriteten.  Hovedslaget 
førtes  af  John  Morley  gennem  et  Ændringsforslag  til  Fordel  for  Fri- 
handelsprinciperne.  Det  forkastedes  med  327  Stemmer  mod  276;  27  af 
Regeringspartiet  stemte  for  Morleys  Forslag,  saa  Majoriteten  bragtes  ned 
til  51  Stemmer,  til  Trods  for  at  Ministrene  under  Debatten  havde  taget 
bestemt  Afstand  fra  Chamberlain;  han  selv  tog  fer  Forhandlingen  paa  en 
Rekreationsrejse  til  Ægypten.  Ved  en  Del  Afetemninger  om  andre  Ændrings- 
fbrslag  var  Majoriteten  ligesaa  ringe,  og  det  samme  gjaldt  et  Forslag  om,  at 
England  skulde  henvende  sig  til  de  andre  Lande  med  Forslag  om  samtidig 
Formindskelse  af  Flaadebudgetieme. 


Hans  Herres  Rest. 


■mebllledcr  tor  CnmmolOncn,  hvor  r 


Ved  Suppleringsvalgene  gaar  de  Liberale  fra  Sejr  til  Sejr.  Tager  man 
under  et  de  28  Suppleringsvalg  i  Toldstridens  Tid,  viser  det  sig,  at  Regerings- 
kandidaternes  Stemmetal  er  gaaet  ned  Fra  1 35000  til  1 3 1000,  medens 
Oppositionens  er  vokset  fra  92000  til   134000. 

Ogsaa  i  Overhuset  spores  Stemningen.  De  liberales  Forslag  for- 
kastedes vel  med  98  Stemmer  mod  47,  men  flere  konservative  Lorder 
stemte  for  det. 

Imidlertid  har  Chamberiain  en  Sejr  at  irasie  sig  med  i  Sydafrika. 
Hans  Parti  „Progressisteme"  har  i  Kapstatens  Underhus  opnaaet  et  Flertal 
paa  50  mod  „Afrikanderpartiets"  45.  Afrikanderne  er  den  gamle  hollandske 
Befolkning ;  mange  af  dem  var  strøget  af  Valglisterne,  beskyldt  for  at  have 
hjulpet  Boerne.  En  af  Chamberlains  mindst  tiltalende  Hjælpere  i  Boer- 
krigens Tid  Dr.  Jameson  er  blevet  Førsteminister. 


Frankrig. 

Jaarés  Diktatur.  —  Combes  Sejre. 
I  Frankrig  har  Oppositionen  benyttet  den  Krig  det  allierede  Rusland  er 
indviklet  i,  til  et  nyt  Forsøg  mod  Regeringen.    Snart  klagede  man  ynkelig 
over,  at  Marineministeren  Pelletan,    Regeringens   mest  radikale  Medlem, 

forsemte  Flaaden,  snart  rasede  man  over,  at  Overministeren,  Diktatoren 
Jaurés  i  en  Tate  ved  en  Soctalistkongres  havde  udtalt  sig  med  yderste 
Kølighed  om  Rusland.  Nogen  Bevægelse  i  Folket  kunde  ikke  vækkes 
derpaa;   næsten  alle  Franskmænd  er  paa  det  rene  med,   at  det  vilde  være 


Daarskab  at  blande  sig  i  Ruslands  asiatiske  Krigshistorie.  Men  en  vis 
Mulighed  for  at  benytte  det  i  Deputeretkamret  var  der;  Pelletan  har  ad- 
skillige personlige  Fjender  indenfor  Regeringsmajoriteten,  og  den  megen 
Tale  om  Jaurés  som  Diktatoren  i  Gambettas  Lignelse  begyndte  at  gere  Ind- 
tryk. Han  selv  syntes  af  og  til  lidt  nervøs  overfor  Angrebene,  selv  om 
han  stadig  genfandt  sin  Ligevægt  i  de  afgørende  Øjeblikke.    Efter  en  Række 

Tilløb  leverede  den  forenede  Opposition  Slagel  paa  Maonedens  sidste  Dag. 
En  af  Nationalisterne  Interpellerede  om  Flaadens  Tilstand,  livlig  støttet  aF 
Riboi  og  med  Tilsluming  aF  intrigerende  radikale,  først  og  Fremmest  den 
tidligere  Guvernør  i  Frankrigs  Besiddelser  i  Bagindien  Doumer.  Combes 
tog  dog  det  hele  med  koldblodig  Ro.  Han  erklærede,  at  han  vilde  Fore- 
slaa  Bevillinger  til  Kolonistyrken  men  ikke  til  Forstærkelse  af  Flaaden; 
han  viste  den  mest  afgjorte  Uvilje  tJl  at  lade  sig  drive  til  at  sætte  noget 
Krigsapparat  i  Scene.     Han  viser  i  det  hele  Gang  efter  Gang  en  impo- 


nerende Fasthed,  der  stadig  øger  hans  personlige  Indflydelse.    Ogsaa  denne 
Gang  bar  han  Sejren  hjem  med  328  Stemmer  mod  251. 


Tyskland. 

Forbud  mod  ikke-tyske  Sprog  paa  Meder.  —  Redaktør  Jessens  Tale. 
Der  tales  i  denne  Tid  i  Tyskland  om  endnu  et  Tvangsmiddel  mod  dem, 
der  mod  deres  Vilje  blev  tvunget  ind  i  Riget,  og  som  stadig  ikke  vil  lade 
sig  skabe  om  til  rigtige  Tyskere.  Det  er  Tanken,  at  det  fremtidig  skal 
Forbydes  dem,  naar  de  kommer  sammen  til  IHøder,  at  tale  deres  Modersmaai. 
Sagen  hører  under  den  prøjsiske  Landdag,  men  der  har  længe  været  Flaner  om 

at  drage  hele  Foreningslovgivningen  ind  under  Rigsdagen  og  dermed  ogsaa  dette 
Spørgsmaal.  Under  Finanslovsdebatten  i  Rigsdagen  greb  Danskernes  Repræsen- 
tant, Redaktør  Jessen,  Lejligheden  til  at  drage  den  frem.  I  en  klog  og  virk- 
ningsfuld Tale  skildrede  han,  hvorledes  Politiet  i  Nordslesvig  meget  vel  ved  at 
komme  ud  af  det  med  de  Tvangsmidler,  det  allerede  har.  Han  fortalte  om,  hvor- 
ledes det  benytter  en  Bestemmelse  om,  at  Foreningsmedlemmers  Udmeldelse 
skal  meddeles  Politiet,  til  at  mulktere  Bestyrelsesmedlemmerne  i  de  danske 
Foreninger,  naar  der  dør  et  Medlem,  og  dette  ikke  straks  meldes,  om 
Trusler  mod  de  Værter,  der  føler  sig  fristede  til  at  leje  Lokaler  ud  til 
danske  o.  s.  v.,  alt  det  dernede  fra  vi  herhjemme  kender  saa.  godt.  Talen 
modtoges  med  Hør-  og  Bravoraab  fra  Socialdemokraterne  og  Venstre,  med 
Protestraab  fra  Højre. 

Det  moderne  Tyskland  har  i  Februar  haft  Lejlighed  til  at  hylde  en  af 
sine  Stormænd  Naturforskeren  Haeckel,  der  er  blevet  70  Aar,  og  fejre 
Mindet  om  en  af  den  moderne  Tænknings  Grundlæggere,  Kant,  hvis  100' 
Aars  Dødsdag  det  var  d.  12  Februar.  Det  er  betegnende  for  den  forstok- 
kede Fordomsfuldhed,  der  raader  selv  i  Tysklands  Universitetsverden,  at 
KOnigsbergeruniversitetets  Rektor  nægtede  en  Deputeret  fra  franske  og  bel- 
giske Fritænkere  ikke  blot  Ret  til  at  tale  ved  Universitetets  Kantfest,  men 
endogsaa  Adgangskort  til  denne. 

Balkanhalvøen. 

Ålbanesernes  Oprør, 

Den  Ro,  der  tilsyneladende  var  naaet  i  Makedonien,  er  atter  brudt. 
Ganske  langsomt  var  Tyrkerne  i  Færd  med  under  tarveligt  evropæisk  Til- 
syn at  gennemføre  en  beskeden  Del  af  de  Reformer,  de  har  lovet  Rusland 
og  Østrig.  Da  rejste  Albaneseme  sig  forbitrede  over  Reformerne;  Tyrkernes 
bedste  Hjælpere  stod  pludselig  imod  dem,  og  haarde  Kampe  udfægtedes. 
Om  det  bliver  ved  de  første  Sammenstød,  eller  Bevægelsen  faar  større 
Omfang,  stod  dog  i  Februar  endnu  uklart. 

I  Serbien  er  der  foregaaet  et  Ministerskifte  men  uden  større  politisk 
Betydning;  Ministeriet  tilhører  vedblivende  det  radikale  Parti,  der  gennem- 
førte Revolutionen. 

Rusland  og  Japan. 

Krigen,  —  De  evropæiske  Staters  Holdning. 

Den  6.  Februar  afbrødes  brat  Forhandlingerne  mellem  Rusland  og  Japan, 
og  to  Dage  efter  angreb  Japaneseme  Port  Arthur.  Hvad  der  siden  er  sket, 
derom  vides  ikke  stort.  Telegrammerne  er  utallige,  men  deres  Indhold  for- 
holder sig  aabenbart  til  Sandheden  som  de  middelalderlige  Sagn  for  Eks. 
om  Holger  Danske  til  det,  en  moderne  Historiker  ved  om  samme  Person. 
Det  franske  Blad  „rEuropéen"",  der  har  de  kyndigst  mulige  Medarbejdere 
paa  udenrigspolitisk  Omraade,  har  i  en  Artikel  med  Overskriften  „Under- 
retningsvæsenets  Fallit"*  skildret,  hvor  lidt  den  evropæiske  Presses  Resultater 
har  svaret  til  Anstrængelseme.  Journalister  er  sendt  derover  i  Massevis; 
den  ene  Flok  sidder  i  Sibirien,  den  anden  i  Japan,  nogle  sejler  rundt  paa 
den  Damper,  „Times "*  har  fragtet  dertil.  Ligemeget  hjælper  det;  de  faar 
intet  at  se  selv.  Russerne  og  Japaneserne  lyver  omkap,  og  de  ulykkelige 
Journalister  faar  ikke  Lov  til  at  telegrafere  andet  hjem  end  det  Sæt  Løgne, 
Krigsbestyrelsen  paa  det  Sted,  hvor  de  opholder  sig,  finder  mest  hensigtsmæssig. 

Kun  i  de  groveste  Træk  og  med  største  Forbehold  kan  det  da  angives, 
hvad  der  er  sket.     Natten  til  den  9.  Februar  angreb  Japaneseme  den  rus- 

siske  Flaade  ved  Port  Arthur;  Kampen  fortsanes  næste  Dag,  og  nogle  af 
de  russiske  Skibe  blev  betydelig  beskadigede;  samme  Dag  blev  en  russisk 
Flaadeafdeting  besejret  ud  Tor  Chemulpo.  Den  10.  besatte  Japaneseme 
Søul,  Koreas  Hovedstad.  Den  14.  og  23.  fornyedes  Angrebet  paa  Styrken 
ved  Port  Arthur,  men  uden  afgørende  Resultat.  Japaneseme  har  straks 
opnaaet  Herredømmet  til  Søs,  og  de  er  i  Færd  med  at  landsætte  deres 
Hær  paa  Korea,  medens  Russerne  trækker  Tropper  sammen  i  Mantschuriet. 

I  Rustand  har  Krigen  vakt  megen  Bevægelse  i  revolutionære  Kredse; 
Haabet  er  blevet  vakt  om,  at  dette  skal  blive  Tvangsregimentets  Under- 
gang; men  foreløbig  tyder  alt  paa,  at  den  store  Mængde  tværtimod  slutter 
sig  tættere  om  Regeringen  i  national  Begejstring. 

I  de  andre  Lande  er  Sympatien  overvejende  paa  Japans  Side.  Mest 
gælder  det  England  og  Amerika.     I  Tyskland  er  de  konservative  Partier 


Den  rnralske  Biørn  med  Fredens  Ollegren. 

Jeg  niakcr  og  har  I  Sind«  ar  (an  all,  hrad  der  aiaar  I  min  Maft  tor  al  twvart  Freden  t  Øaten.' 

(.The  Daily  Mlmw*.) 

dog  for  Rusland,  og  i  Frankrig  er  Folkestemningen  paa  russisk  Side,  bortset 
fra  Socialdemokratiets  og  Universitetsverdenens  mest  radikale  Flej.  Intet 
Sted  har  der  vist  sig  nogen  Lyst  til  at  deltage  i  Kampen.  Derimod  har  en 
Del  konservative  Ministerier  benyttet  Lejligheden  til  at  gennemføre  forøgede 
R ustn i ngsbevil linger.  I  Spanien  har  dette  fremkaldt  en  hæFtig  Opposition 
mod  Ministeriet;  det  opnaaede  vel  sit  Tillidsvotum  men  med  ringe  Flenal; 
ikke  blot  hele  Venstre,  men  ogsaa  det  konservative  Partis  mere  fornuftige 
Medlemmer  stemte  mod  det. 

Ejendommeligt  er  det,  at  netop  medens  Krigen  siaar  paa,  fortsætter  de 
evropæiske  Stater  den  Afsluttelse  af  Voldgiftstrakiater,  som  Frankrig  og 
England  har  givet  Stødet  til.  En  saadan  Traktat  er  sluttet  mellem  Danmark 
og  Holland  i  særlig  vidtgaaende  Form,  og  lignende  Traktater  er  sluttede 
mellem  Frankrig  og  Spanien,  samt  mellem  England  og  Spanien  og  Italien. 
Og  samtidig  har  Voldgiftsretten  i  Haag  afgjort  et  Stridsspørgsmaal  mellem 
Venezuela  paa  den  ene  Side,  Tyskland,  England  og  Italien  paa  den  anden. 
Det  gjaldt  nogle  Penge,  som  Venezuela  blev  dømt  til  at  betale. 


Verdens  Gang. 


Skolen  og  Religionsundervisningen. 

Ved  at  læse  Fru  Risoms  Artikel  i  nær- 
værende Tidsskrift,  kom  jeg  til  at  tænke 
paa,  at  det  maaske  kunde  have  sin  Inter- 
esse at  se,  hvorledes  Sagen  tager  sig  ud 
inde  i  Skolen  selv. 

Til  Skolens  Opgave  hører  det  at  aabne 
Muligheder  For  Barnet,  at  hjælpe  til  at  give 
det  de  bedst  mulige  Betingelser  For  selv- 
stændig personlig  Udvikling. 

Vi  ved,  at  det  religiøse  Problem  som 
saadant  ikke  hører  Bamealdren  til;  men 
vi  har  at  gaa  ud  fra,  at  Barnet  senere  vil 
blive  stillet  over  For  det,  og  at  det  da  har 
den  dybeste  personlige  Betydning,  hvor 
godt  eller  hvor  daarltgt  det  staar  rustet 
til  at  tage  Stilling  til  dette  Problem.  Vi 
ved,  at  de  Veje,  ad  hvilke  Mennesker 
vinder  Klarhed  og  Fred  i  dette  Spøi^gsmaal, 
er  mange. 

Vor  Stilling  synes  paa  Forhaand  givet: 
ikke  at  spærre  nogen  Vej  —  men  hvad 
gør  vi?  —  Vi  aabner  een  Vej  og  alSgærder 
de  andre  med  Helvedes  Rædsler*  Vi  naar 
maaske  derved  at  knække  de  fleste  aF 
vore  Elever,  saa  at  de  som  blindede  Livet 
igennem  er  prisgivne  den  Magts  Haand, 
der  blindede  dem.  De  enkelte  stærke, 
vi  ikke  naaede  at  kue,  vil  maaske  senere 
søge  ad  andre  Veje  end  den,  der  anvistes 
dem  som  den  eneste  rette;  men  de  har 
deres  Barndoms  evige  Jøde  med  sit: 
„Vogt  dig!"  bag  ved  sig  —  kun  til  at  For- 
bitre dem  Glæden  over  den  Vej,  de  har 
fundet. 

Vi  er  renlivede  Børn  aF  Rousseau 

—  mener  vi  da !  Altsaa  lader  vi  Barndoms- 
tiden være  Maal  For  sig  selv  og  ikke  blot 
Middel  For  en  senere  Alder. 

Er  det  derfor,  vi  lærer  Børnene  om 
Syndsbevidsthed,  om  Omvendelse  og  salig 
Opgaaeni  Guddommen? 

Vi  har  som  gode  Pædagoger  den  urokke- 
ligste Overbevisning  om,  at  vi  ikke  maa 
tale  andre  Ord  til  Børnene  end  saadanne, 
der  kan  vække  en  Forestilling  —  og  vi 
taler  trøstigt  til  dem  om  Treenighed,  om 
Undftingelse  ved  Helligaanden ,  om  den 
guddommelige  og  menneskelige  Natur, 
der  er  „uadskilleligen  Forenede  (Balslevs 
Lærebog).  —  —  Vi  indfører  Naturfiogene 
i  Skolen,  Først  Fordi  de  af]giver  et  udmærket 
Materiale  til  at  opøve  visse  aF  Barnets 
sjælelige  Evner,  dernæst  vel  For  at  delagtig- 
gøre Børnene  i  den  Viden  om  og  den 
Opfattelse  aF  Naturen,  der  hører  vor  Tid  til. 

Skulde  der  opstaa  Uoverensstemmelse 
mellem  den  naturhistoriske  og  den  bibelske 
Tankegang  —  den  samme  Lærer  kan  godt 
komme  til  at  undervise  om  et  Dyrs 
Udvikling  og  om  Undfangelsen  ved  Hellig- 


aanden —  saa  maa  naturligvis  Naturhi- 
storien bøje  sig;  thi  skal  teologiske  Pro- 
fessorer paa  Knæ  for  Bibelen,  hvor  meget 
mere  da  den  Lærer,  der  kun  synes  at 
være  til  For  at  berede  Vejen  For  Præsten. 
Der  er  unægtelig  Mulighed  for  en  Konflikt 
—  og  vi  lader  trøstigt  denne  Mulighed 
staa  aaben,  skønt  vi  betragter  det  som 
Forkasteligt  at  bringe  Forvirring  ind  i 
Barnets  Forestillinger. 

De,  der  holder  paa  Religionsundervis- 
ningen i  Skolen,  vil  maaske  hævde,  at 
denne  Disciplin  er  den  eneste  Form  For 
en  direkte  Undervisning  i  Etik.  De  skylder 
dog  Først  at  bevise,  at  den  Etik,  der  har 
arbejdet  sig  frem  uafhængig  aF  nogen 
ConFesslon,  ikke  Fortjener  dette  Navn. 
Eller  skulde  man  ikke  kunne  lære  et 
Barn  at  elske  sin  Næste  uden  at  behøve 
at  tilføje:  „Thi  det  har  Gud  sagt,  og  han 
er  den  treenige,  der  har  sendt  sin  Søn  og 
sin  Helligaand  til  Jorden?" 

Der  kunde  siges:  „Idet  man  lukker 
Religionsundervisningen  ud  af  Skolen, 
forsømmer  man  en  vigtig  Side  af  Barnets 
Følelsesliv",  idet  man  da  betragter  den 
religiøse  Følelse  som  et  Forholdsvis  isoleret 
Element. 

Dertil  kan  svares,  at  man  jo  ikke  ved  * 
dette  Skridt  har  Forhindret  Religionsunder- 
visning overhovedet  —  kun  kan  man 
ikke  Fordre  den  meddelt  aF  enhver  Lærer, 
der  har  Adgang  til  Statens  Skoler  og 
meget  vel  kan.  være  en  dygtig  Opdrager 
uden  at  have  Betingelser  For  at  være 
Religionslærer;  thi  den  Første  aF  disse 
Betingelser  maa  dog  være  varm  personlig 
Overbevisning.  En  Lærer. 


Religionsundervisning.  I  8.  Hæfte 
Side  493  findes  en  Bemærkning  om,  at 
der  med  Paaberaabelse  aF  uklare  Lov- 
bestemmelser aFkræves  selv  dem,  der  er 
traadt  ud  aF  Folkekirken  og  indgaar  borger- 
ligt Ægteskab,  en  Erklæring  om,  at  de  vil 
lade  deres  Børn  opdrage  i  en  eller  anden 
Religion.  Vi  er  i  den  Anledning  blevet 
opFordret  til  at  gøre  Læserne  opmærksomme 
paa,  at  hvor  denne  Fortolkning  aF  Loven 
om  boi^erligt  Ægteskab  aF  1851  Følges,  er  det 
i  Strid  med  den  Fortolkning,  som  er  gjort 
gældende  aF  Kultusministeriet  i  Skrivelse 
aF  'V6  1881  til  Københavns  Magistrat.  I 
denne  udtales  det  som  Ministeriets  Mening, 
at  naar  Folk,  der  indgaar  borgerligt  Ægteskab, 
erklærer,  at  de  er  Fritænkere,  kan  der 
ikke  affordres  dem  nogen  Erklæring  om 
deres  Børns  religiøse  Opdragelse. 


Verdens  Gang 

Et   Mindesmærke   for   L.   Budde. 

Vi  har  med  Ønske  om  Optagelse  modtaget 
følgende  Opraab,  som  det  er  os  en  For- 
nøjelse at  henlede  Læsernes  Opmærksom- 
hed paa: 

Medens  L.  Buddes  Fortjenester  som 
Bømeopdrager,  Foredragsholder  og  Forfatter 
endnu  er  i  frisk  Minde,  tillader  vi  under- 
tegnede os  at  opfordre  hans  mange  Venner 
rundt  om  i  Landet  til  efter  Evne  at  yde 
Bidrag  til  et  Mindesmærke  for  ham. 

Vi  har  tænkt  os  et  saadant  Mindesmærke 
oprejst  paa  Pladsen  foran  Himmelbjærg- 
gaardens  Hovedbygning.  Som  det  vil  være 
mange  bekendt,  har  Billedhugger  /?.  Bøge- 
bjerg for  nogle  Aar  siden  modelleret  et 
Brystbillede  af  Budde.  Dette  Billede  er 
Kunstneren  villig  til  for  en  rimelig  Be- 
taling at  besørge  støbt  i  Bronce.  Men  om 
Billedets  Størrelse,  om  Fodstykket  o.  s.  v., 
kan  der  selvfølgelig  først  tages  Bestem- 
melse, naar  Resultatet  af  Indsamlingen 
foreligger.  Skulde  der  indkomme  en  større 
Sum,  end  der  skønnes  at  være  Brug  for,  da 
vil  det  overskydende  Beløb  blive  skænket 
til  det  paatænkte  Børnehjem  for  hjemløse, 
brystsyge  Børn  ved  Silkeboi^g  („Buddes 
Minde*')  eller  til  et  andet  lignende  Formaal. 

Bidrag  modtages  af  enhver  af  Komiteens 
Medlemmer. 


Andreas  Hansen, 

Komiteens  Formand, 
Sognepræst  i  Ry  pr.  Ry  St. 


Oskar  Johansen, 

Komiteens  Kasserer, 

Overretssagfører, 

Ny  Vestergade  17, 

København  K. 


Theodora  Lang,      Zakarias  Nielsen, 

Skolebestyrerinde  Charlottenlund  St. 

i  Silkeborg. 

Ludvig  Schrøder, 

Folkehøjskoleforstander, 
(Askov  pr.  Vejen. 

Opfordringen  anbefales  varmt  af  en  stor 
Række  Mænd  og  Kvinder  fra  meget  for- 
skellige Kredse  af  Befolkningen. 


En  Forbedring  af  Ideernes  Kom- 
munikationsveje   til    Norden.      For 

nylig  har  den  geniale  svenske  Fysiker 
Arrhenius  holdt  en  Række  Forelæsninger 
i  Kristiania  ved  Universitetet.  Mange  af 
dettes  Lærere  og  Studenter  foruden  en 
stor  Skare  af  Byens  Intelligens  forresten, 
lyttede  med  den  største  Interesse  til  den 
lærde  Forskers  iderige  Foredrag.  Det  er 
Foreningen  for  Samarbejde  mellem  Nor- 
dens Universiteter,  vi  havde  at  takke  for 
denne  kærkomne  Tilførsel  af  nye  Ideer. 

Det  er  vel  tredive  Aar  siden,  at  den 
danske  Geograf  Løfler  holdt  nogle  Fore- 
drag ved  vort  Universitet,  og  saa  er  der 
hengaaet  en  Menneskealder,  før  det  nu 
indtraf,  at  en  ikke  i  Noi^e  hjemmehø- 
rende Naturforsker  holdt  Foredrag  ved 
vort   Universitet.    Fuldt  saa  galt  har  det 


ikke  været  i  de  humanistiske  Fag,  nu  og 
da  har  der  været  en  Dansk  eller  Svensk 
i  de  34  Aar,  min  Erindring  strækker  sig 
over. 

Man  skulde  ikke  her  oppe  i  Kristiania 
tænke,  at  vi  lever  i  en  Tid,  da  Broder- 
skab i  Ideernes  Verden  er  Løsenet  over- 
alt; Vi  Norske  vil,  som  bekendt,  være 
langt  fremme  i  alt,  saa  ogsaa  i  Viden- 
skaben, og  vi  har  jo  ogsaa  nogle  faa  Mænd 
af  Betydning;  men  hvad  det  videnskabe- 
lige Liv  ellers  angaar,  vil  nok  en  Be- 
tragter udenfra  sige,  at  Kristiania  er  en 
Ravnekrog.  Forholdene  kan,  som  rime- 
ligt er,  ikke  være  store  i  det  af  Evropas 
Kongeriger,  som  har  det  næstmindste 
Folketal;  vi  maa  f.  Eks.  finde  os  i  som 
en  naturlig  Ting,  at  en  af  den  menneske- 
lige Videns  Hovedgrene,  Verdenshistorien, 
til  denne  Dag  har  været  ganske,  eller  i 
ethvert  Tilfælde  næsten  fuldstændig,  ure- 
præsenteret  i  den  norske  Forskning,  og  i 
mange  Fag,  hvor  vi  har  en  eller  to  Re- 
præsentanter, er  der  vidtløftige  Afdelinger, 
hvor  vi  aldeles  ikke  er  med. 

Men  hvorfor  skal  vi  være  mere  Ravne- 
krog end  nødvendigt?  Hvorfor  kan  vi  ikke 
indkalde  lærde  Mænd  at  tale  til  os  ikke 
alene  fra  de  skandinaviske  Lande,  men 
ogsaa  fra  Lande  udenfor  Skandinavien. 
Man  maa  herved  nærmest  tænke  paa  de 
eermaniske  Lande,  England  og  Tyskland 
(ja  Amerika  med),  de  Lande,  med  hvis 
Sprog  vi  er  bedst  fortrolig.  En  Professor 
fra  London  behøver  12  eller  lad  os  sige 
14  Dage  for  at  komme  hid,  holde  6  Fore- 
drag og  være  tilbage  i  sit  Hjem.  Om- 
kostningerne er  heller  ikke  uoverkomme- 
lige. Naar  man  havde  et  Fond  paa  et 
Par  Tusen  Kroner,  og  Tilhørerne  betalte 
for  sit  Adgangskort,  maatte  der  kunne 
gøres  en  Begyndelse. 

Netop  med  Arrhenius  viste  det  sig,  hvor 
betydningsfuldt  det  levende  Ord  er.  Han 
holdt  Foredrag  om  kosmisk  Fysik,  og  der- 
over har  han  for  nylig  udgivet  en  „Lehr- 
buch  der  ko^mischen  Physik",  som  er 
særdeles  velskreven  og  interessant;  men 
at  høre  den  udmærkede  Forskers  Tale, 
det  var  dog  noget  ganske  andet.  Biblio- 
tekernes Hob  af  Bøger  og  Tidsskrifter  er 
godt  nok;  men  Videnskaben,  saaledes  som 
den  lever,  er  Tanker  i  Hjernerne  paa  le- 
vende Mennesker,  og  intet  Meddelelses- 
middel fra  Individ  til  Individ  er  saa  godt 
som  Ordet. 

Naar  der  her  er  talt  om  den  direkte 
mundtlige  Tilførsel  af  nye  Ideer  udenfra, 
har  Kristiania  været  nærmest  i  mine 
Tanker;  men  de  lærde  Mænd,  som  kom 
til  os,  vilde  i  de  fleste  Tilfælde  tage  Vejen 
gennem  to  andre  af  Nordens  Byer,  hvor 
der  er  Højskoler,  København  og  Gøte- 
borg, og  de*  vilde  rejse  tæt  forbi  Lund. 
Kunde   der   ikke   her  sættes   i    Gang  et 

Samarbejde  mellem  Frændelandene  ?  Uni- 
versiteterne som  saadanne  har  vel  van- 
skelig for  at  faa  Sagen  iværksat.  Men 
Folk  fira  Universitetskredse  i  Forbindelse 
med  aandsinteresserede  Mænd   og  Kvin- 


der udenfor,  bør  kunne  faa  istand  dette, 
at  Ord  fra  fremstaaende  Mænd  i  den 
evropæiske  Videnskab  udenfor  Skandi- 
navien kommer  til  at  lyde  i  Nordens  Uni- 
versitetsbyer. Hans  Reusch, 

Marx  Jantzen: 
VERONA 

Forts,  fra  11.  Hæfte 

Side  704.  Fra  den  revolutionære  Studenterverden  i  Geneve  765 

De  er  rigtig  kedeligt,  at  Sonja  og  Dmitrii  kender  hinanden,  havde 
Sonja  ikke  været,  vilde  det  have  været  meget  lettere  for  mig  at  erobre 
Verona;  nu  ægges  hendes  Skinsyge  alt  For  meget,  og  hun  har  jo  ikke 
for  intet  italiensk  Blod  i  sine  Aarer.  Jeg  er  snart  ked  af -at  tale  om 
denne  Historie  med  Vaabenskjoldet ;  men  Du  skal  dog  høre  Slutningen 
i  korte  Træk.  Kun  en  af  Studenterne  blev  udvist  og  kun,  fordi  han 
udtrykkelig  forlangte  det;  det  var  en  Bulgarer.  Resten  af  de  otte  ud- 
viste var  russiske,  østrigske  og  polske  Arbejdere,  syv  ialt;  der  er  ingen 
af  dem,  der  har  gjort  det  allermindste;  alle  de,  der  har  gjort  noget, 
er  i  god  Behold  i  Geneve. 

De  var  stolte,  uendelig  stolte,  disse  Arbejdere,  over  at  blive  ud- 
viste og  lide  for  deres  Kammerater.  De  har  taget  alt  paa  sig  De 
havde  jo  ingen  Studier  at  afbryde,  derfor  kunde  de  bedre  paatage  sig 
Skylden  end  Studenterne,  —  og  de  har  gjort  det. 

Kun  en  af  dem,  en  lille  nærsynet  Polak,  som  de  beskylder  for  at 
have  revet  Vaabenskjoldet  ned,  var  meget  ked  af  det;  hans  Forældre, 
der  bor  i  Warzava  holder  meget  af  ham,  og  han  er  eneste  Søn;  nu 
kan  han  aldrig  mere  vende  tilbage. 

Aldrig,  Kaja,  har  jeg  set  et  saadant  Sammenhold  som  mellem  mine 
russiske  Kammerater.  Hele  den  Maade,  de  har  opført  sig  paa  under 
den  Proces,  som  har  været  den  un^iddelbare  Følge  af  Arrestationen, 
er  af  en  saadan  Art,  at  jeg  kunde  ønske  at  være  Russer  eller  Polak, 
Kammerat  med  mine  slaviske  Venner. 

Hver  Dag  er  der  bragt  Mad  til  de  arresterede.  Frihedssange  er 
blevet  afsungne  foran  Fængslets  Mure  for  at  de  derinde  kunde  høre, 
at  de  ikke  var  glemte.  Advokater  er  blevne  antagne,  og  Resultatet  har 
været  dette  mærkelige  Kompromis,  at  Arbejderne  blev  sendt  over 
Grænsen,  medens  Studenterne  slap,  og  der  er  dog  ikke  en,  der  tror 
paa,  at  disse  Arbejdere  er  skyldige,  Genferne  allermindst. 

Vi  fulgte  dem  til  den  franske  Grænse.  I  en  Grænseby  stod 
Afskedsgildet.  Mange  var  det,  som  i  den  sene  Nattetime,  inden  Togets 
Afgang  til  Paris,  trykkede  Arbejdernes  Hænder  og  drak  deres  Skaal, 
og  manges  Øjne  var  duggede  af  Taarer.  Verona  bekransede  de  udviste 
med  Blomster,  og  paa  Polakkens  Hoved  satte  hun  en  Krands  af  bleg- 
røde Roser. 

Nu  maa  Du  snart  skrive  til  mig  igen,  Kaja! 

Din 

Ejgil. 


Kære  Kaja! 

Han  er  borte,  rejst,  hinsides  Evropas  Grænse,  i  Urals  Bjerge,  og 
Verona,  hun  er  her,  her  i  Geneve. 

Det  blev  besluttet  kort  efter,  at  han  var  kommet  tilbage  til  Geneve, 
at  han  skulde  bort  til  Rusland.     Hans  Pengesager  staar  meget  daarlig, 

Og  derfor  maatte  han  rejse.  Vi  tog  Afsked  med  hinanden.  En  Udflugt 
blev  fastsat  til  Afsked;  den  forløb  prægtigt.  Verona  var  vist  den,  der 
var  mindst  glad.  Stakkels  lille;  denne  Gang  sejrede  hun  over  Dmitrii, 
og  jeg  hjalp  hende  til  Sejren,  hjalp  hende  imod  min  Vilje,  fordi  jeg 
ikke  kunde  skjule  min  Glæde  over  hende.  Hun  blev  forlovet  med 
Dmitrii,  det  blev  Afskedsgildets  Resultat. 

Vi  tog  ud  i  en  Baad  paa  Genfersøen  sent  om  Aftenen.  Stjernerne 
blinkede  og  Halvmaanen  stod  inde  mellem  Alperne.  Hen  over  den 
nordlige  Himmel  og  Jurabjærgene  laa  der  en  svag  Lysning,,  som  en 
Hilsen  fra  Nordens  lyse  Nætter;  den  sydlige  Himmel  derimod  var 
fuldstændig  mørk.  Sonja  og  Dmitrii  roede  Baaden;  de  talte  ustanseligt 
med  hinanden.  Jeg  styrede  den,  og  Verona  sad  ved  min  Side;  ingen 
af  os  to  sagde  ret  meget.  Foruden  os  var  Dmitriis  gamle  Flamme 
med  i  Baaden,  en  af  hans  Kammerater  og  Sonjas  Veninde. 

Verona  begyndte  lidt  efter  lidt  at  blive  mere  livlig.  Under  Sang  og 
al  Slags  Skemt  roede  vi  til  en  Restauration,  der  ligger  ikke  saa  langt 
fra  Geneve  paa  en  Slags  Flydebro  paa  Strandbredden. 

Vi  satte  os  ved  et  Bord;  Verona  overfor  mig  og  Sonja  overfor 
Dmitrii.    Uindviede  skulde  have  troet,  at  de  to  var  to  forlovede. 

Sonja  var  ligefrem  smuk  i  Aftes,  smuk  af  Glæde,  af  Lykke,  og 
ingen  anede,  jeg  tror  næppe  en .  Gang  Verona,  at  Dmitrii  lige  efter  sin 
Afrejse  skulde  gaa  hen  og  sende  Forlovelseskort  til  Sonja  og  mig  om 
hans  og  Veronas  Forlovelse. 

Morgenen  efter  Udflugten  tog  Dmitrii  til  Rusland.  Verona  fulgte 
ham  et  Stykke  paa  Vej  fra  Geneve  over  Genfersøen  med  Skibet  til 
Lausanne.  Vi  andre  var  der  alle  ved  Afrejsen  for  at  tage  Afsked  med 
ham.  Jeg  gav  ham  Chokolade  og  en  Buket  og  jeg  havde  ogsaa  en 
med  til  Verona.  Sonja  og  Veninden  gav  ham  ligeledes  et  eller  andet. 
Kager,  tror  jeg,  det  var. 

Vi  viftede  med  vore  Lommetørklæder  til  Afsked;  de  stod  begge  to 
i  Stævnen  af  det  bortglidende  Skib,  og  Veronas  Aasyn  straalede  lige- 
frem lysere  og  lysere,  medens  de  forsvandt  for  vort  Blik.  Om  Aftenen 
fik  vi  Brev  fra  Dmitrii  om,  at  han  var  forlovet  med  Verona. 

Tænk  Dig,  Kaja,  saa  ser  jeg  i  Morges  Verona  gaa  nede  i  Universi- 
tetets Vestibule,  frem  og  tilbage,  som  grublede  hun  over  noget. 

Jeg  ønsker  hende  til  Lykke,  og  hun  lader  til  at  blive  meget  for- 
bavset; jeg  har  ondt  ved  at  tro  paa  den  Forbavselse:  „Saa  Dmitrii 
har  meddelt,  at  vi  er  forlovede,  ja  det  skulde  han  ikke  have  gjort; 
men  De  skal  ikke  sige  noget  om  det  til  nogen.  Monsieur;  skulde  For- 
lovelsen ikke  blive  til  noget,  skulde  den  gaa  i  Stykker,  vil  jeg  ikke 
have,  at  man  laver  Historier  om  os,  ikke  sandt,  lov  mig  det." 

Jeg  kan  ikke  sige  andet,  Kaja,  end  at  den  Forlovelse,  og  navnlig 
det,  at  hun  allerede  nu  er  bange  for,  at  den  skal  gaa  i  Stykker,  fore- 
kommer mig  noget  mærkelig. 

Ligemeget,  han  er  rejst,  hinsides  Evropas  Grænse,  i  Urals  Bjerge, 
og  Verona  er  her,  er  i  Geneve.  Din 

Ejgil 


^      Kære  Kaja! 

Hun  er  tyve  Aar  i  Dag,  min  første  Kærlighed. 

Elsket  har  jeg  før,  og  elsket  har  jeg  været,  og  dog  blev  hun, 
Verona,  min  første  Kærlighed. 

Jeg  ringede  paa,  og  hun  lukkede  mig  ind  i  sit  tarvelige  Værelse 
ude  i  Forstaden.  Persiennerne  var  trukket  halvt  ned  for  Vinduet,  der 
vendte  ud  til  en  kedelig,  snever  Gade;  ingen  anden  Udsigt  end  til 
Naboens  Vinduer.  En  Seng,  en  gammel  Sofa,  i  Hjørnet  henne  ved 
Vinduet  et  Skrivebord  og  lige  overfor  et  fest  Skab  i  Væggen,  et  Par 
Smaaborde  og  en  Servante;  det  hele  saa  meget  fettigt  og  tarve- 
ligt ud.  .  , 

Det  var  først,  da  jeg  stod  i  hendes  Værelse,  at  jeg  syntes,  at  Sol- 
skinnet straalede  mig  i  Møde;  Solen  stfaalede  nok  der  ude  paa  Gaden, 
men  det  maa  have  været  en  anden  Sol.  der  var  i  Veronas  Værelse; 
denne  skinnede  lys  ind  i  min  Sjæl. 

Hun  havde  sin  Morgenkjole  paa;  hun  var  meget  uordentlig  klædt, 
og  hun  havde  Blæk  paa  Fingrene.  Hun  tog  min  mægtige  Buket  af 
Gladioler,  Iris  og  Liljer  —  jeg  havde  nær  glemt,  at  jeg  havde  en  til, 
en  lille  en  af  røde  Roser  —  og  fordelte  dem  i  et  Par  Vaser;  men  der 
var  for  mange  Blomster  og  for  fea  Vaser,  saa  Verona  maatte  laane 
nogle  høje  Krukker  hos  Værtinden. 

Hun  bad  mig  tage  Plads.  „Sid  ned,  min  Herre,  nu  skal  jeg  straks 
lave  The." 

„Tak,"  sagde  jeg,  og  efter  en  Pavse:  „Her  er  noget  Chokolade 
og  noget  Konfekt;  det  er  til  Dem." 

Hun  takkede,  tog  Chokoladen  og  viste  mig  derved  sine  Fingre,  der 
var  tilsmurte  med  Blæk.  Først  rødmede  hun,  da  hun  saa,  at  jeg 
lagde  Mærke  dertil,  og  saa  satte  hun  sig  ned  paa  Stolen  ved  Siden  af 
mig  og  lo,  saa  det  klukkede  i  hende.  Ja,  ved  De  hvad,  naar  Hr. 
Dmitrii  —  hun  sagde  altid  „Hr.  Dmitrii"  om  sin  Kæreste  —  bliver 
gift  med  mig,  maa  han  finde  sig  i  at  vaske  mine  Fingre;  det  er  det 
mindste,  han  kan  gøre  for  saa  sød  en  Pige  som  jeg." 

Vi  talte  først  meget  formelt  om  alt  muligt.  Verona  lavede  The  paa 
et  lille  Spritapparat,  medens  vi  passierede.  Da  den  første  Kop  The 
var  drukket,  gik  Samtalen  livligere  og  livligere,  alt  medens  Verona 
spiste  Konfekt;  jeg  kan  huske,  at  jeg  ærgrede  mig  over,  at  jeg  ikke 
havde  taget  mere  Konfekt  med;  den  forsvandt  mellem  Veronas  Læber 
i  Løbet  af  den  første  Time. 

Hun  var  først  lige  staaet  op,  Klokken  var  henad  et;  sommetider 
kunde  hun  være  meget  tidlig  paa  Færde;   men  i  denne  Tid  — .     Ja, 

jeg  tror  nu  egentlig,  at  jeg  er  syg,"  siger  hun.  „jeg  trænger  sikkert  til 
styrkende  Bade  i  Arvefloden;  Lægen  siger,  at  det  er  absolut  nødven- 
digt; men  det, er  saa  dyrt,  saa  dyrt,  og  ved  De  hvad.  Monsieur  le 
Danois,  De  ser  saamænd  heller  ikke  videre  rask  ud.  De  skulde  købe 
Dem  nogle  Billetter  til  Flodbadene,  De  kan  faa  dem  for  30  Centimer 
Stykket,  og  naar  De  levede  noget  billigere  og  f.  Eks.  hver  D^g  spiste 
i  det  russiske  Køkken  og  laVede  Aftensmaden  selv,  saa  kunde  De  nok 
faa  Raad  dertil. 

Vi  snakkede  længe  om  alt  muligt.  Jeg  havde  spist  til  Middag;  men 
da  jeg  ikke  troede,  Verona  havde  spist,  spurgte  jeg  hende,  om  jeg 
var  tir  Ulejlighed;  thi  saa  kunde  hun  godt  sige  til,  hvis  hun  skulde  til 
Middag,  kunde  jeg  godt  gaa. 

„Det  behøves  ikke.  Monsieur;  i  Dag  har  jeg  faaet  saa  megen  Kon- 
fekt, at  jeg  godt  kan  spare  Middagen;"*  hun  sagde  det  saa  helt  natur- 
ligt, næsten  uden  at  lægge  Mærke  til  sine  Ord;  der  gik  ligesom  et 
Sting  gennem  mit  Hjærte,  og  jeg  saa  tydeligt,  hvor  daarlig  hun  saa 
ud;  men  jeg  sagde  intet. 

Jeg  lagde  Mærke  til  en  stor,  grim  Tøjdukke,  et  rent  Uhyre  af 
Ælde,  inde  i  hendes  Skab;  Skabsdøren  havde  hun  aabnet,  da  hun 
skulde  lave  The ;  thi  Theapparatet,  Sukkeret  og  de  øvrige  Redskaber 
havde  deres  Plads  derinde  sammen  med  Linned,  Bøger  og  alt  muligt 
andet. 

„Nej,  hvad  er  dog  det  for  en  skrækkelig  Dukke,**  siger  jeg.  „Det  er 
min  Dukke,  min  lille  Pige,  den  gav  min  Moder  mig,  da  jeg  var  seks 
Aar;  hun  har  syet  den  af  Klude  ovre  i  Rusland;  det  er  mit  Kælebarn, 
den  kan  danse,  rigtig  danse.  Monsieur.**  Hun  tog  Dukken  ved  Armen, 
^n  Arm  i  hver  Haand  og  bøjede  sig  ned,  saa  den  rørte  ved  Gulvet, 
og  saa  dansede  hun  med  den.  „Tra-la-la-la,  kys  den,  pæn-  Pige,  kys 
Monsieur.**  Hun  holdt  den  hen  til  mig,  og  derpaa  løftede  hun  den 
op  i  Armene,  lagde  den  i  sin  Favn  og  tyssede  ad  den,  men  saa  blev 
hun  pludselig  alvorlig.  Jeg  skal  sige  Dem,  jeg  har  aldrig  haft  mere 
^nd  den  Dukke,  og  den  har  jeg  fiaaet  af  min  Moder.**  Hun  fortalte 
mig  om  Rusland,  om  sit  Barndomshjem,  men  der  var  stadig  noget, 
hun  ikke  rigtig  vilde  ud  med.  Hun  havde  boet  hos  en  Onkel,  den 
Cang  hun  var  i  Rusland,  senere  hos  fremmede  i  Geneve.  „Min  Mor- 
broder kaldte  mig  for  sin  store  lille  Pige,  fordi  jeg  var  stor,  den  Gang 
jeg  var  lille,  og  er  lille  nu,  da  jeg  er  stor;  kan  Du  forstaa  det?  — 
Gud  hvor  Du  ser  dum  ud,  Ejgil,**  og  hun  satte  sig  ned,  stak  Fingrene 
i  Ørene  og  virrede  med  Hovedet.  Ja,  nu  er  vi  altsaa  Dus,  Monsieur, 
mjav,  mjav;  men  min  Kæreste  er  i  Rusland,  at  Du  ved  det.** 

Lidt  senere  kom  der  fremmede,  nogle  Russerinder,  en  Italienerinde 
og  et  Par  russiske  Studenter.  Jeg  gik  ned  for  at  hente  Brød  til  Teen, 
•og  da  jeg  havde  drukket  med  mine  Kolleger,  gik  jeg. 

(Fortaettes.) 

